
ARGUMENT 


Dicţionarul de termeni pedagogici, publicat de 
Editura Didactică şi Pedagogică, R.A., Bucureşti, în 
1998, şi-a epuizat tirajul la scurt timp de la apariţia 
sa. Aşa se explică numărul mare de solicitări din partea 
cadrelor didactice din România dar şi din Republica 
Moldova, de unde autorul a fost solicitat telefonic pentru 
o lansare şi o dezbatere pe tema problematicii actuale 
a educaţiei. În acest context a apărut oferta Editurii 
Litera Internaţional din Bucureşti şi a Grupului Editorial 
Litera din Chişinău pentru reeditarea Dicţionarului. 

Autorul a răspuns la această solicitare printr-o nouă 
ediţie a Dicţionarului. Modificările şi completările 
aduse, ca şi sugestiile colaboratorilor, au condus la 
adoptarea unui nou titlu: Dicţionar de pedagogie. 
Considerăm că acest titlu corespunde mai bine intenţiei 
principale a autorului care urmăreşte definirea celor 
mai importante concepte angajate în teoria şi practica 
educaţiei şi a instruirii. El marchează o posibilă etapă 
finală, dar şi începutul unei viitoare colaborări pentru 
publicarea unui Dicţionar al ştiinţelor educaţiei. 

Noile concepte definite lărgesc perspectiva specifică 
domeniului: axiologia, filozofia, politica, psihologia 
şi sociologia educaţiei, teoria şi metodologia curricu- 
lumului. În această direcţie este reevaluată şi analiza 
curriculumului, la nivelul unui concept pedagogic 
fundamental care presupune şi definirea separată a 
noţiunilor de arie curriculară, ciclul curricular, core 
curriculum. j 

Dicționarul de pedagogie propune trei categorii de 
concepte cu valoare metodologică superioară, con- 
firmată în numeroasele situații concrete care apar în 
activitatea de formare-dezvoltare permanentă a perso- 
nalităţii, proiectată în mediul şcolar şi extraşcolar: 

a) concepte fundamentale, de maximă stabilitate 
episternică: educaţia, finalităţile educaţiei, sistemul de 
educaţie, reforma educaţiei; procesul de învățământ, 
obiectivele — conţinutul — metodologia — evaluarea 
procesului de învăţământ; curriculum, proiectarea 
pedagogică, managementul educaţiei; 

b) concepte operaţionale, variabile în funcţie de 
condiţiile concrete care apar la nivelul practicii edu- 


caţiei/instruirii: educaţia intelectuală, educaţia morală, 
educaţia tehnologică, educaţia estetică, educaţia fizică; 
activitatea didactică, lecţia, cursul universitar; cu- 
noaşterea elevului, caietul dirigintelui, fişa şcolară; 
conversaţia euristică, demonstraţia, dezbaterea, pro- 
blematizarea; învăţământul frontal, învăţământul indi- 
vidual, învăţământul pe grupe; cultura generală, planul 
de învățământ, programele şcolare, manualele şcolare; 
randamentul şcolar; inspecția şcolară; conducerea şcolii; 
autonomia universitară, creditul pedagogic etc.; 

c) concepte specifice, preluate din alte domenii de 
cercetare ştiinţifică — disciplinară, intradisciplinară, 
interdisciplinară, transdisciplinară — valorificate din 
perspectivă pedagogică: administraţia şcolară, ges- 
tiunea educaţiei, birocraţia şcolară, democratizarea 
învățământului, managementul organizaţiei şcolare; 
creativitatea pedagogică, informatizarea învățămân- 
tului, softul pedagogic etc. 

Ordinea prezentării conceptelor respectă rigorile 
clasice, aplicabile în cazul oricărui dicţionar de spe- 
cialitate. Definiţiile propuse pot fi înţelese, astfel, în 
mod independent, în funcţie de conţinutul specific reflectat 
şi de deschiderile sociale implicate. Perspectiva evocată 
presupune evidenţierea nucleului epistemic tare al 
pedagogiei, printr-un efort de scientifizare a domeniului, 
posibil la nivelul unei noi paradigme de abordare a 
educaţiei angajată în sens managerial (conducere glo- 
bală — optimă — strategică) şi curricular (centrarea 
pe obiective, asigurarea corespondenţei: obiective — 
resurse — evaluare). 

Pe de altă parte, aprofundarea conceptelor la 
niveluri de competenţă superioară (analiză-sinteză; 
evaluare critică) solicită regruparea acestora în cadrul 
unor teme şi module cu valoare orientativă, care asigură 
„un ghid practic al lecturii“, complementar criteriului 
alfabetic, după exemplul oferit şi de alte dicţionare de 
specialitate (vezi Dictionnaire encyclopédique de 
Peducation et de la formation, Editions Nathan, Paris, 
1994, 1998; Dictionnaire de la sociologie, Larousse, 
Paris, 1995 etc.). 

Unitatea dicționarului poate fi regăsită la nivelul 
liniei de continuitate existentă între dimensiunea 


- teoretică, relativ constantă, a conceptelor pedagogice 
fundamentale şi latura aplicativă, socialmente des- 
chisă, a noţiunilor operaţionale angajate în analiza 
problematicii educaţiei şi instruirii. 

Opţiunea noastră metodologică evidenţiază în psi 
special dimensiunea fundamentală a conceptelor pre- 
zentate, urmărind stabilitatea lor epistemică, eva- 
luabilă dincolo de variabilitatea fenomenului educaţiei 
obiectivat în fapte şi situaţii concrete, care sunt, pe de 
o parte, incomensurabile, iar pe de altă parte, aflate 
în permanentă schimbare. Această perspectivă explică 
analiza specială realizată în cazul unor: 

a) „concepte în ascensiune“ lansate cu insistenţă, în 
ultimii ani, într-un câmp perceptiv perturbat adesea 
de numeroase confuzii şi interferenţe: curriculum, 
reforma educaţiei/învăţământului, finalităţile edu- 
caţiei, managementul educaţiei, managementul orga- 
nizaţiei şcolare, ştiinţele educaţiei/pedagogice; asistenţa 
psihopedagogică a elevilor, a cadrelor didactice şi a 
părinţilor; 

b) „concepte tradiţionale“, reevaluate/reevaluabile 
în contextul inovației pedagogice: procesul de învă- 
țământ, planul de învăţământ, programele şcolare, 
dimensiunile/laturile educaţiei, formele educaţiei, 
predarea, conducerea şcolii, inspecția şcolară, caietul 
dirigintelui; 

c) concepte preluate din alte ştiinţe, aplicate/ 
aplicabile în condiţii şi cu mijloace specific pedagogice: 
democratizarea învăţământului, informatizarea învă- 
țământului, gestiunea educaţiei, bugetul pentru edu- 
caţie, politica educaţiei, parteneriatul pedagogic; 

d) „concepte tehnice“, vehiculate mai de mult sau 
mai recent în diferite situaţii pedagogice: itemul peda- 
'gogic, creditul pedagogic, modulul pedagogic, instruirea 
asistată pe calculator, consilierul şcolar, infrastructura 
pedagogică. 

Analiza unor instituţii de conducere, consacrate la 
nivelul sistemelor moderne de educaţie/învăţământ, 
valorifică perspectiva metodologică evocată evidențiind 
elementele funcţionale stabile şi necesare în plan social 
indiferent de conjuncturile momentane sau de parti- 
cularităţile locale. Această perspectivă este operabilă 
atât în cazul unor instituţii existente (cu denumiri 
diferite de-a lungul timpului: Ministerul Învăţământului, 
Ministerul Educaţiei şi Învăţământului, Ministerul Învă- 
țământului şi Ştiinţei, Ministerul Educaţiei Naţionale; 
Institutul de Ştiinţe Pedagogice, Institutul de Cercetări 
Pedagogice şi Psihologice; Institutul de Ştiinţe ale 
Educaţiei), cât şi în cazul unor instituţii desfiinţate 
(Institutul de Perfecţionare a Cadrelor Didactice). 

Termenii operabili în cadrul Dicţionarului — Minis- 
terul Învăţământului, Institutul de Cercetări Pedagogice, 


Institutul de Perfecţionare a Cadrelor Didactice — au 
semnificaţia unor termeni generici, analizaţi/anali- 
zabili la nivelul unor modele teoretice, sugestive însă 
pentru fundamentarea deciziilor de politică a educaţiei. 
În mod analogic trebuie interpretate şi structurile 
manageriale propuse în contextul analizei unor con- 
cepte pedagogice: managementul pedagogic/educaţiei, 
managementul organizaţiei şcolare, inspecția şcolară, 
democratizarea învățământului, reforma educaţiei/ 
învăţământului, conducerea şcolii... 

Dicţionarul de pedagogie defineşte peste 200 de 
concepte vehiculate, de regulă, în domeniul ştiinţelor 
sociournane, în zona comunităţii cadrelor didactice dar 
şi la nivelul conştiinţei comune, angajată în rezolvarea 
problemelor educaţiei în diferite contexte, relevante în 
plan naţional, teritorial şi local. Aceste concepte sunt 
raportabile la problemele fundamentale ale educaţiei 
şi ale învăţământului, propuse în finalul dicționarului 
prin 10 teme de studiu (educaţie-sistem de educație- 
managementul educaţiei-finalităţile educaţiei-refor- 
ma educaţiei/învăţământului-ştiinţele pedagogice/edu- 
caţiei; procesul de învăţământ-organizarea procesului 
de învățământ-curriculum-proiectarea pedagogică/ 
didactică; creativitatea pedagogică) şi 5 module de 
studiu (educaţia — sistemul de educaţie — finalităţile 
educaţiei; procesul de învățământ — proiectarea 
pedagogică/didactică). 

Bibliografia consultată pentru redactarea dicţio- 
narului, valorificată, în cea mai mare parte, în definirea 
celor peste 200 de concepte, este grupată pe trei coor- 
donate orientative care oferă cititorului resurse comple- 
mentare de informare şi de documentare necesare în 
contextul (auto)perfecţionării pedagogice: 

1) cursuri, dicţionare, tratate de specialitate; 

2) literatură de specialitate (ştiinţe pedagogice/ale 
educaţiei; ştiinţe socioumane, ştiinţe ale comunicării, 
filozofie); 

3) legi, regulamente, reviste, ghiduri, culegeri meto- 
dologice, documente de politică a educaţiei. 

Cărţile incluse în bibliografie subliniază, în mod 
special, contribuţiile româneşti, sistematizate în analiza 
conceptului de pedagogie. În acest context sunt evidenţiate 
personalităţile consacrate dar şi nume noi, afirmate după 
1990. Eventualele omisiuni, ca şi cărţile apărute după 
predarea manuscrisului, conferă bibliografiei selecţionate 
un caracter deschis, perfectibil. 

Autorul dedică acest Dicţionar de pedagogie stu- 
denţilor, educatoarelor, învăţătorilor, profesorilor, 
cunoscuţi şi necunoscuţi, implicaţi, la vedere sau în 
anonimat, în rezolvarea problemelor din ce în ce mai 
complexe ale educaţiei şi învățământului. 

Autorul 
Bucureşti, martie 2000 


ACCESIBILITATEA INSTRUIRII 


Accesibilitatea instruirii reprezintă o calitate funda- 
mentală a procesului de învăţământ cu valoare de 
principiu didactic angajat strategic în condiţiile 
asigurării repertoriului comun între subiectul educaţiei 
şi obiectul educaţiei, la nivelul unui proiect pedagogic 
de tip curricular. 

Realizarea accesibilităţii instruirii presupune valo- 
rificarea deplină a: 

a) educabilităţii, care evidenţiază rolul determinant 
al educaţiei (vezi raportul dintre dimensiunea generală 
a personalităţii şi organizarea frontală a procesului 
de învăţământ, pe clase, ani, cicluri, trepte, corespun- 
zător vârstelor psihologice); 

b) potenţialului real de învăţare, care evidenţiază 
importanţa condiţiilor de diferenţiere psihologică şi 
pedagogică a elevilor (vezi raportul dintre dimensiunea 
particulară a personalităţii şi organizarea grupală şi 
individuală a procesului de învăţământ); 

c) potențialului maxim de învăţare, care evidenţiază 
importanţa resurselor psihologice şi pedagogice ale 
fiecărui elev (vezi raportul dintre dimensiunea indivi- 
duală a personalităţii şi organizarea individuală a 
procesului de învățământ). . 

Principiul accesibilităţii activităţii didactice pre- 
supune elaborarea unui repertoriu comun pentru 
profesor şi elev prin valorificarea resurselor intelectuale 
şi nonintelectuale generale, specifice şi individuale ale 
colectivului şcolar. 

Eficienţa pedagogică a acestui principiu depinde de 
modul în care factorul de decizie, implicat la nivel 
macrostructural şi microstructural, respectă particu- 
larităţile de vârstă psihologică ale elevilor, în plan 


intensiv (prin formarea-dezvoltarea la maximum a 


capacităţilor actuale) şi extensiv (prin stimularea la - 
maximum a capacităţilor virtuale de formare-dezvol- 
tare permanentă). 

Aplicarea acestui principiu, la nivel macrostructural, 
angajează calitatea proiectării pedagogice a programe- 
lor şi a manualelor şcolare, centrate asupra obiecti- 
velor specifice vârstei psihologice şi hpi de învă- 
ământ respective. 

La nivel microstructural, principiul accesibilităţii 
angajează calitatea proiectului didactic, elaborat de 
profesor, centrat asupra realizării unui învățământ diferen- 
iat, cu obiective operaționale minime, medii şi maxime. 

Vezi Principiile pedagogice, Strategiile educației. 

-aL O O ANO = 
CACTIVITATEA DIDACTICĂ/ EDUCATIVĂ ` 


Activitatea didactică/educativă reprezintă, în ultimă 
instanță, dimensiunea concretă/operaţională a pro- 
cesului de învăţământ determinată, pe de o parte, de 
finalitățile şi structurile sistemului iar, pe de altă parte, 
de capacitatea de proiectare pedagogică a profesorului 
asumată în funcţie de condiţiile specifice fiecărui 
colectiv de elevi sau de studenţi. 

Practica proiectării pedagogice impune două tipuri 
de activităţi didactice/educative reprezentative: lecţia, 
respectiv ora de dirigenţie, în învăţământul preuni- 
versitar; cursul, seminarul, respectiv dezbaterea/asaltul 
de idei, în învăţământul superior. 

Perfecţionarea activităţii didactice/educative pre- 
supune autoreglarea permanentă a acţiunilor edu- 
caţionale/didactice proiectate la nivelul corelaţiei 
subiect-obiect, informativ-formativ, instruire/educaţie- 
autoinstruire/autoeducaţie. O activitate atât de com- 
plexă angajează, în mod explicit şi implicit, toate 
dimensiunile procesului de învățământ (funcţională- 
structurală-operaţională), care intervin la nivelul unor 
variabile pedagogice independente (obiectivele generale 
şi specifice, resursele instituţiei) şi dependente de 
profesor (operaţionalizarea obiectivelor în funcţie de 
condiţiile şcolii şi ale clasei de elevi). 

Vezi Activitatea pedagogică, Acţiunea educa- 
ţională/didactică. 


me ACEI apese a 

(ACTIVITATEA PEDAGOGICA ^ 


Activitatea pedagogică reprezintă o activitate proiec- 
tată la nivelul unor finalităţi care vizează formarea- 
dezvoltarea personalităţii, realizabilă prin intermediul 
unor acțiuni educaţionale, structurate pe baza corelaţiei 
funcţionale existentă între subiect/educator şi obiect/ 


DI ACIIVIZAREA 


INSTRUIRII 


educat, desfăşurate într-un câmp psihosocial deschis 
(vezi Acţiunea educațională/didactică). 

Conţinutul activităţii pedagogice, orientat valoric 
conform finalităţilor asumate la nivel de sistem şi de 
proces, angajează un ansamblu de acţiuni educa- 
ţionale/didactice, realizabile în funcţie de anumite 
motivații specifice domeniului de referinţă (preşcolar- 
şcolar-extraşcolar-postşcolar; teoretic-practic; inte- 
lectual-moral-tehnologic-estetic-fizic; formal-nonfor- 
mal-informal; de predare-învăţare-evaluare, de con- 
ducere a şcolii, de asistenţă psihopedagogică a cadrelor 
didactice, elevilor, părinţilor etc.). 

Tipurile de activitate pedagogică evidenţiază pon- 
derea acţiunii educaţionale angajată la nivel func- 
țional-structural (vezi Dicţionar de pedagogie, 1979, 
p.9—10): i 

* activitate pedagogică teoretică — bazată pe o 
acţiune cu scop de cercetare; 

* activitate pedagogică practică — bazată pe o 
acţiune cu scop aplicativ; 

- activitate pedagogică/didactică — bazată pe o 
acţiune cu scop didactic; 

- activitate pedagogică/extradidactică — bazată 
pe o acţiune cu scop extradidactic; 

- activitate pedagogică/şcolară — bazată pe o 
acţiune cu scop angajat în cadrul sistemului școlar; 

- activitate pedagogică/extraşcolară — bazată pe 
o acţiune cu scop angajat în afara sistemului şcolar. 

Vezi Activitatea didactică/educativă, Acţiunea 
educaţională/didactică. 


ACTIVIZAREA INSTRUIRII 


Activizarea instruirii reprezintă o calitate funda- 
mentală a procesului de învățământ confirmată la 
nivelul subiectivizării obiectului educaţiei, în condiţiile 
unei strategii pedagogice care vizează conştientizarea 
deplină a mesajului educaţiei (vezi Acţiunea educa- 
țională/didactică). 

În această perspectivă activizarea instruirii are 
valoarea unui principiu didactic angajat, în mod 
special, în stimularea participării elevilor la realizarea, 
în condiţii optime, a procesului de învăţământ con- 
form obiectivelor generale, specifice şi concrete ale 
acestuia. 

Acest principiu traduce la nivel operaţional cerința 
psihologică a „subiectivizării“/conştientizării mesajului 
educaţional de către „obiectul educaţiei“ (preşcolar, 
elev, student etc.). Resursele sale strategice sunt depen- 


N 


dente de capacitatea pedagogică a cadrului didactic 
de activizare optimă a elevului, ceea ce presupune: 

a) realizarea activităţii de predare-învăţare-evaluare 
la nivelul unui proces intelectual complex, bazat pe 
valorificarea deplină a unităţii dintre latura informa- 
ţională şi latura operaţională a gândirii; 

b) energizarea activităţii de predare-învăţare-eva- 
luare la nivelul unui proces afectiv-motivaţional com- 
plex, care angajează structura caracterială a perso- 
nalităţii, medierea pedagogică a raporturilor acesteia 
cu lumea şi cu sine. 

Activizarea instruirii asigură fundamentul psihologic 
al didacticii moderne care proiectează saltul de la 
„învăţământul intuitiv“, bazat pe imitație şi rutină, la 
„învăţământul activ“, care stimulează operaţionalita- 
tea gândirii elevului, capacitatea acestuia de participare 
efectivă la procesul de dobândire a deprinderilor, 
strategiilor, cunoştinţelor, atitudinilor proiectate peda- 
gogic la nivelul planului, al programelor şi al manua- 
lelor şcolare/universitare (vezi Aebli, Hans, 1973). 

Aplicarea acestui principiu implică valorificarea 
caracterului activ al conştiinţei individuale, care oferă 
premisa transformării, în timp, a obiectului educaţiei 
în subiect al propriei sale formări-dezvoltări. Inter- 
venţia pedagogică a cadrului didactic direcţionează 
acest activism natural, potenţial, ce este structurat la 
nivelul unui model de participare care vizează interio- 
rizarea mesajului educațional prin construirea unui 
repertoriu comun între subiectul şi obiectul educaţiei. 
Procesul declanşat implică transformarea acţiunii 
externe (respectiv a mesajului educaţional receptat prin 
intermediul repertoriului comun) într-o acţiune internă 
subiectivizată — (vezi structura de funcţionare a 
acţiunii educaţionale/didactice). 

Conceptul pedagogic de activizare explică meca- 
nismele participării elevilor la activitatea didactică (la 
fel cum conceptul pedagogic de intuiţie explică meca- 
nismele principiului interdependenţei, existente în 
activitatea didactică, între cunoaşterea senzorială şi 
cunoaşterea raţională). În această perspectivă putem 
vorbi de principiul participării elevilor la activitatea 
didactică. 

Corelaţia activizare-participare susţine eficienţa 
activităţii didactice, pe circuitul pedagogic formare- 
dezvoltare proiectat şi realizat conform particularităţilor 
de vârstă şi individuale ale colectivului (pre)şcolar/ 
universitar, obiectivate la nivel intelectual (evoluţia 
proceselor psihice cognitive şi a aptitudinilor generale şi 
specifice) şi nonintelectual (evoluţia atitudinilor afective, 
motivaţionale, caracteriale, angajate în actul învăţării). 


9 ACŢIUNEA EDUCAŢIONALĂ /DIDACTICĂ EEE 


Participarea ideală presupune atingerea unui punct 
pedagogic optim, situat la întretăierea axelor dintre 
„parametrii cognitivi-intelectuali“ şi „parametrii afec- 
tivi-motivaţionali“. Acest punct pedagogic optim 
reflectă nivelul real de activizare a elevului într-o 
situaţie didactică/educaţională concretă. Un asemenea 
nivel poate fi evaluat în funcţie de intersecțiile posibile 
şi necesare, în cadrul activităţii didactice, între 
acţiunea factorilor intelectuali şi acţiunea factorilor 
nonintelectuali (vezi Nicola, Ioan, 1996, p.353). 

Vezi Principiile pedagogice. 


ACŢIUNEA EDUCAŢIONALĂ/DIDACTICĂ 


Acţiunea educaţională/didactică reprezintă princi- 
palul subsistem al activităţii pedagogice, concentrat 
la nivelul nucleului funcțional-structural al acesteia. 

Structura de funcţionare a acţiunii educaţio- 
nale/didactice evidenţiază corelaţia existentă între 
subiectul şi obiectul educaţiei, corelaţie determinată 
la nivelul finalităţilor de sistem care orientează 
procesul de proiectare-realizare a activităţii de formare- 
dezvoltare permanentă a personalităţii umane, proces 
(auto)reglabil prin intermediul unor circuite de conexi- 
une inversă, externă şi internă, angajate în direcţia 
autoeducaţiei, în condiţiile unui câmp psihosocial 
deschis. 

Schema de organizare structurală a acţiunii 
educaţionale/didactice reflectă nucleul funcţional al 
activităţii de formare-dezvoltare a personalităţii. O 
asemenea schemă este reprezentată în literatura de 
specialitate în diferite variante grafice, bazate pe un 
element comun: evidenţierea corelaţiei funcţionale 
dintre subiectul educaţiei şi obiectul educaţiei (vezi 
Debesse, Maurice; Mialaret, Gaston, 1969, p.34; 
Apostol, Pavel, 1970, p.138—144; Todoran, Dimitrie, 
1982, p.68; Nicola, Ioan, 1992, p.23; Mialaret, Gaston, 
1993, p.23—32; Nicola, loan, 1994, p.28; Cristea, 
Sorin, 1996, D, p.46). 

Structura de funcţionare a acţiunii aa, 
nale/didactice (vezi Prezentarea grafică) valorifică 
modelul de analiză globală a activității de educație 
centrat asupra corelaţiei subiect-obiect care susține 
concordanța pedagogică a elementelor angajate în 
sens prioritar formativ. Acest model evidenţiază şi 
influenţele exercitate din direcţia câmpului psihosocial 
care înconjură, în mod obiectiv (spaţiul şi timpul 
educaţiei) şi subiectiv (stilurile educaţiei), nucleul 
funcţional al activităţii de formare-dezvoltare a per- 
sonalităţii umane. 


C.ps. 


ROR pase 
M. e. 


Elementele componente care susțin structura de 
funcționare a acțiunii educaționale/didactice pot 
fi grupate pe trei coordonate operaționale com- 
plementare: 

S. Subiectul |e. evaluare 
educației M.P. Mesaj 


comportament 
de răspuns dirijat 


L.P Ideal 
pedagogic 


S.P Scopuri 
pedagogice 


pedagogic 


R.C. Repertoriul 
comun 


A.e. Ambianţa 


conexiunea 
inversă extemă 


. comportament 


de răspuns 


b pi autodirijat 
educaţională 2 


C.ps. Câmp 
psihosocial 


O. Obiectul 
educației 


> Proiect è 
pedagogic conexiunea 

inversă internă 

Autoproiect 


pedagogic 


obiective 


conţinut 
. Autoeducaţie 


„ metodologie] ş, 


subiectivitatea 
obiectului 


Analiza structurii acţiunii educaţionale eviden- 
ţiază corelaţia funcţională existentă între cei doi 
factori fundamentali, implicaţi în proiectarea şi în 
realizarea procesului de formare-dezvoltare perma- 
nentă a personalităţii umane, angajat în diferite situaţii 
contextuale. 

Subiectul educaţiei sau „educatorul“ poate fi 
individual sau colectiv: părinţii, bunicii, educatoarea, 
învăţătoarea, cadrele didactice, alţi factori sociali etc. 

Obiectul educaţiei sau „educatul“ poate fi, de 
asemenea, individual sau colectiv: copilul, preşcolarul, 
elevul, studentul, adultul aflat în diferite situaţii 
pedagogice şi sociale etc. 

Subiectul educaţiei acţionează conform orientă- 
rilor valorice instituţionalizate la nivel social prin 


| B.C.U. „M. EMINESCU" IAŞI | 


intermediul [dealului pedagogic şi al Scopurilor pe- 
dagogice, 

Prin raportare la Idealul pedagogic şi la Scopurile 
pedagogice, Subiectul educaţiei elaborează un Proiect 
pedagogic care programează într-o anumită ordine 
valorică: obiectivele pedagogice, conținuturile peda- 


gogice, metodele pedagogice şi evaluarea pedagogică. ` 


Proiectul pedagogic elaborat de Subiectul educaţiei, 
în conformitate cu Idealul pedagogic şi cu Scopurile 
pedagogice permite elaborarea Mesajului pedagogic. 

Eficiența Mesajului pedagogic este dependentă de 
Ambianţa educaţională — formată din ansamblul 
stărilor afective ale Subiectului şi ale Obiectului edu- 
caţiei, care influenţează acţiunea educaţională din 
interior — şi de Câmpul psihosocial — format din 
ansamblul elementelor de natură obiectivă (spaţiul, 
timpul educaţiei) şi subiectivă (stilurile educaţionale) 
care influenţează acțiunea educațională din exterior. 
Eficienţa sa este probată în momentul în care Mesajul 
pedagogic ajunge la Obiectul educaţiei prin intermediul 
unui Repertoriu comun. . 

Repertoriul Comun poate fi realizat în măsura în 
care Subiectul educaţiei respectă particularităţile 
intelectuale şi nonintelectuale ale Obiectului educaţiei. 
Prin receptarea şi conştientizarea Mesajului pedagogic 
de către Obiectul educaţiei, acţiunea educaţională 
mizează pe subiectivitatea obiectului. 

Subiectivitatea obiectului probează capacitatea 
obiectului educaţiei de a reacţiona pedagogic la un 
Mesaj pedagogic prin intermediul unui comportament 
de răspuns dirijat. 

În funcţie de comportamentul de răspuns dirijat 
al Obiectului educaţiei, Subiectul educaţiei poate 
aprecia calităţile Proiectului pedagogic şi ale Mesajului 
pedagogic, elaborat pe această bază. O asemenea 
operaţie poate fi realizată de Subiectul educaţiei prin- 
tr-un mecanism de conexiune inversă externă, care 
contribuie la (auto)reglarea continuă a acţiunii edu- 
caţionale. 

Prin perfecţionarea continuă a corelaţiei func- 
ţionale Subiect-Obiect, care permite acumularea 
Comportamentelor de răspuns dirijat, adecvate Me- 
sajelor pedagogice, Obiectul educaţiei poate elabora, 
în timp, un tip de comportament de răspuns autodirijat, 
superior prin: capacitatea sa operaţională de auto- 
evaluare obiectivă a propriilor comportamente de 
răspuns dirijat — autodirijat; capacitatea sa de preluare 
a tuturor sarcinilor care revin, de regulă, Subiectului 
educaţiei: elaborarea Proiectului pedagogic, elaborarea 
Mesajului pedagogic, elaborarea circuitelor de co- 
nexiune inversă externă. 

La acest stadiu superior de evoluţie a acţiunii 
educaţionale, Obiectul educaţiei asigură conexiunea 
inversă internă între Comportamentul de răspuns dirijat 
şi Comportamentul de răspuns autodirijat, dobândit 
după parcurgerea a numeroase cicluri de acţiuni 
educaţionale proiectate şi realizate la nivel optim. 

Prin capacitatea de autoevaluare, de autoproiectare 
şi de autorealizare a acţiunii educaţionale, Obiectul 
educaţiei devine Subiect al educaţiei. 

Valorificând la maximum toate elementele funcţio- 
nal-structurale ale acţiunii educaţionale, Obiectul 
educaţiei devine Subiect al propriului proces de formare- 
dezvoltare a personalităţii în cadrul unui mecanism 
complex de autoeducație, care angajează toate resursele 
educaţiei permanente (vezi Autoeducaţia). 

Autoreglarea acţiunii didactice este sugerată 
grafic la nivelul structurii de funcţionare prezentată 
anterior, structură de funcţionare care presupune: 

a) raportarea permanentă a subiectului educaţiei/ 
cadrul didactic, la idealul educaţiei şi la scopurile 
educaţiei, care determină calitatea Proiectului pedagogic, 
prin valorificarea deplină a obiectivelor pedagogice, 
conţinuturilor pedagogice, metodologiei pedagogice, - 
evaluării pedagogice, în vederea elaborării unui mesaj 
educaţional adecvat obiectului educaţiei/elevului; 

b) realizarea repertoriului comun optim, care 
determină, la nivelul conştiinţei obiectului educaţiei/ 
elevului, nu numai reacţia la mesajul educaţional 
transmis de subiectul educaţiei/cadrul didactic, ci şi 
interiorizarea acestuia, premisa unui comportament 
de răspuns dirijat — (auto)perfectibil; 

c) realizarea circuitelor de conexiune inversă 
externă care exersează capacitatea cadrului didactic 
de autoevaluare a calităţii: Proiectului pedagogic — 
mesajului educațional — repertoriului comun, autoeva- 
luare posibilă şi necesară în termeni de: corectare — 
ameliorare — ajustare — restructurare; 

d) realizarea circuitelor de conexiune inversă internă, 
care exersează capacitatea elevului de autoevaluare a 
comportamentului de răspuns dirijat, devenit com- 
portament de răspuns autodirijat, premisa transformării 
obiectului educaţiei în subiect al propriei sale formări, 
prin elaborarea (auto)proiectului pedagogic, la nivel de 
autoeducaţie; 

e) valorificarea ambianţei educaţionale interne 
şi a câmpului psihosocial/pedagogic extern în direcţia 
(auto) perfecţionării permanente a activităţii de predare- 
învăţare-evaluare, la nivelul corelaţiei subiect-obiect, 
subiect-subiect, 

Vezi Activitatea didactică /educativă, Activitatea 
pedagogică. 

ADAPTAREA ŞCOLARĂ 


Adapatarea şcolară reprezintă un proces complex 
proiectat şi dirijat de profesor în vederea realizării unor 
raporturi optime între elev şi mediul educativ/didactic. 

Din punct de vedere psihologic, adaptarea şcolară 
marchează tendinţa de echilibru necesar între procesele 
de asimilare şi cele de acomodare, tendinţă realizată, 
în mod obiectiv, la nivelul interacțiunii permanente 
existente între om şi realitate (vezi Piaget, Jean, 1973). 

Din punct de vedere social, adaptarea şcolară mar- 
chează tendinţa de integrare a obiectului educaţiei într-o 
anumită comunitate, în cadrul unui proces care începe 
în familie şi continuă în grădiniţă, şcoală, societate 
etc. În această accepţie adaptarea şcolară constituie o 

"parte integrantă a unui proces mai complex, care este 
procesul de adaptare socială. 

Conţinutul conceptului de. adaptare şcolară este 
interpretat uneori în sens restrictiv prin raportare la 
acţiunile pedagogice necesare în anumite împrejurări 
concrete: intrarea elevului în clasa I (sau într-un nou 
ciclu de instruire), pregătirea elevului în condiţiile unei 
noi discipline de studiu; sprijinirea elevului cu defi- 
cienţe sau insuficiențe în activitatea de învăţare etc. 

În sens larg, conţinutul conceptului de adaptare 
şcolară defineşte ansamblul acţiunilor proiectate de 
profesor pentru realizarea corelaţiei optime între 
posibilităţile elevilor şi necesităţile mediului educativ/ 
didactic. Această corelaţie priveşte activitatea didac- 
tică dar şi procesul de integrare psihosocială a elevului 
în diferite colective, grupe, microgrupe, conform 
finalităţilor asumate la nivel macro- şi microstructural. 

Criteriile de evaluare a adaptării şcolare vizează 
capacitatea elevului de integrare în activitatea didactică 
şi în viaţa comunităţii. Această capacitate valorifică 
următoarele categorii de factori favorizanţi: 

a) reuşita şcolară, care reprezintă un indicator cu 
o sferă mai largă decât adaptarea şcolară (adaptarea 
şcolară fiind premisa reuşitei şcolare); 

b) acomodarea şcolară la cerinţele comunităţii 
şcolare (colectiv didactic, clasa de elevi, microgrupuri 
formate etc.), aflate în continuă ascensiune; 

c) maturitatea şcolară, care presupune valorificarea 
deplină a nivelului de dezvoltare biologică, psiho- 
logică, socială şi culturală specific vârstei şi treptei de 
învățământ respective; 

d) orientarea şcolară adecvată resurselor interne 
(intelectuale-nonintelectuale) şi externe (cerinţele fami- 
liei şi ale mediului social) existente sau aflate într-o 
anumită linie de evoluţie; 


ADMINISTRAŢIA ŞCOLARĂ III 


e) (re)orientare şcolară specială, determinată de 
imposibilitatea rezolvării pedagogice a unor cauze 
obiective: debilitate mintală, intelect de limită, tulbu- 
rări instrumentale (dislexie, disgrafie, discalculie, 
mutism electiv etc.), instabilitate psihomotrică, tulbu- 
rări comportamentale (conduită agresivă, perversă 
etc.) — vezi Coaşan, Aurelia; Vasilescu, Anton, 1988. 


ADMINISTRAŢIA ŞCOLARĂ 


Administraţia şcolară reprezintă activitatea de con- 
ducere executivă a sistemului de învățământ, realizată 
în mod planificat, pe baza legislaţiei în vigoare apli- 
cabilă pentru gestiunea corespunzătoare a resurselor 
pedagogice existente la nivel central, teritorial şi local. 

Sarcinile specifice administraţiei şcolare vizează 
astfel organizarea şi valorificarea următoarelor cate- 
gorii de resurse pedagogice: 

- resurse didactico-materiale ale instituţiei şcolare 
(spaţiul şi timpul şcolar, mijloacele de învăţământ, 
arhitectura şcolară etc.); 

- resurse umane ale instituţiei (cadrele didactice, 
elevii etc.) şi ale comunităţii educative locale (vezi 
raporturile cu părinţii, cu alţi agenţi sociali etc.); 

* resurse financiare, provenite prin distribuirea 
bugetului central, teritorial şi local şi prin antrenarea 
altor surse, interne şi externe, de suplimentare şi de 
ajustare a fondurilor necesare; 

- resurse informaţionale, preluate din legi, hotărâri, 
ordine, dispoziţii, regulamente, norme, instrucţiuni, 
previziuni, statistici etc. 

Evoluţia activităţii de administraţie reflectă muta- 
ţiile istorice înregistrate în concepţia despre gestiu- 
nea resurselor (vezi De Landsheere, Viviane, 1992, 
p.704—711). 

Administraţia tradiţională, dezvoltată în seco- 
lul XIX, presupune o gestiune artizanală, bazată pe 
aplicarea integrală şi „servilă“ a unor reguli care sunt 
mai mult implicite decât explicite. 

Administraţia industrială, dezvoltată la începutul 
secolului XX, presupune o gestiune a intreprinderii cu 
o anumită bază ştiinţifică de organizare care urmăreşte 
creşterea randamentului în muncă, realizarea sarci- 
nilor de producţie în etape precise, transformarea 
omului dintr-un simplu executant într-un „om-maşină“. 

Administraţia umanistă, dezvoltată pe fondul ela- 
nului democratic al anilor 1930, presupune o gestiune 
a muncii care angajează participarea omului la ale- 
gerea obiectivelor şi a mijloacelor tehnice adecvate, o 
transformare a sa dintr-un executant într-un iniţiator. 


DI ALCORITMIZAREA 


Administraţia de tip structuralist, dezvoltată în anii 
1960, presupune o gestiune a sistemului bazată pe: 
definirea operaţională a problemelor — elaborarea 
soluţiilor ipotetice — aplicarea soluţiilor ipotetice — 
realizarea acţiunilor necesare pentru rezolvarea pro- 
blemelor — evaluarea rezultatelor. 

Acest tip de administraţie, deşi marchează un 
progres tehnologic evident, are tendinţa de a gira mai 
mult ceea ce există decât ceea ce ar trebui să existe 
(idem, p.707). 

Administraţia realizată în sistem deschis, dezvoltată 
după 1960—1970, presupune gestiunea competențelor 
afirmate individual şi în reţea în condiţii specifice între- 
prinderilor complexe de tip postindustrial. În acest 
context decizia se bazează nu numai pe rezultate 
factuale ale executanţilor, ci şi pe calităţile creative 
ale iniţiatorilor (capacitate de comunicare-organizare- 
flexibilizare-activare în echipă) valabile în condiţii de 
descentralizare şi de autonomie funcţională. 

Specificul administraţiei şcolare, în condiţiile 
societăţii postindustriale, de tip informaţional, evi- 
denţiază tendinţa transformării organismelor de 
conducere executivă în servicii de conducere mana- 
gerială, care implică abordarea globală-optimă- 
strategică a problemelor educaţiei. Ele asigură căile 
de acţiune necesare pentru comanda şi execuţia 
corectă a sarcinilor în termeni de autoritate politică 
şi de responsabilitate juridică, revelatori la nivelul 
funcţionării organizaţiei şcolare în ansamblul său 
(vezi Dictionnaire encyclopédique de l'tducation et 
de la formation, 1994, p.37—39). 

Acest proces marchează saltul de la gestiunea 
administrativă a resurselor educaţiei la gestiunea 
pedagogică a întregii activităţi de formare-dezvoltare 
a personalităţii umane la nivelul unei organizaţii 
şcolare, care solicită conducătorului (profesor-in- 
spector şcolar, profesor-director, profesor-metodist, 
profesor-consilier etc.) calităţi noi, speciale, de ani- 
mator, formator, inovator etc. 

Factorii de conducere implicaţi în administrarea 
educaţiei sunt angajaţi astfel nu numai în cunoaşterea 
şi aplicarea „textelor legislative oficiale“, ci şi în 
gestionarea pedagogică a sistemului de învăţământ care 
presupune: 

- stimularea metodologică a echipei didactice, 
individual şi în grup, „pentru a conştientiza propriile 
sale necesităţi“ (vezi Dictionnaire encyclopédique de 
Leducation et de la formation, 1994, p.64); 

- raţionalizarea socială a raporturilor existente între 
costurile şi beneficiile educaţiei; 

- valorificarea prioritară a resurselor umane exis- 
tente la nivelul instituţiei şcolare şi la nivelul comu- 
nităţii educaţionale locale; 

- reglarea-autoreglarea permanentă a activităţii 
prin acţiuni de perfecţionare şi de cercetare pe- 
dagogică/didactică; 

- asumarea rolului de agent al dezvoltării şi al 
inovării organizaţiei şcolare la nivel de sistem şi de 
proces. 

Această evoluţie impune operaţionalizarea „unui 
vocabular specializat în administraţia şcolară“ care 
permite analiza raporturilor dintre: 

e cost şi beneficii, cheltuieli şi eficacitate; 

- nevoile educative fundamentale — nevoile edu- 
cative speciale; 

- mecanismele manageriale de Cetea Zar Rii 
tralizare; 

* structurile de conducere bazate pe autoritate 
formală-nonformală; 

* acţiunile manageriale de informare-evaluare- 
decizie (vezi Valerien, Jean, 1991, p.199—209). 

Vezi Conducerea şcolii. 


ALGORITMIZAREA 


Algoritmizarea reprezintă o metodă didactică/de 
învăţământ care angajează un lanţ de exerciţii dirijate, 
integrate la nivelul unei scheme de acţiune didactică 
standardizată, care urmăreşte îndeplinirea sarcinii de 
instruire în limitele demersului prescris de profesor în 
sens univoc. 

Reuşita metodei depinde de capacitatea algoritmilor 
pedagogici aleşi de a interveni ca modele operaţionale 
care eficientizează activitatea de învăţare prin inter- 
mediul aplicării unor reguli, formule sau coduri de 
acţiune didactică exacte şi riguroase. 

Specificul algoritmilor didactici rezultă din contextul 
pedagogic în care are loc acţiunea automatizată. În 
alte situaţii această acţiune nu presupune înţelegerea 
operaţiilor şi a mecanismelor sale specifice. Activi- 
tatea didactică solicită însă acţiuni automatizate care 
trebuie nu numai înţelese de elev, ci şi construite uneori 
de acesta prin angajarea directă a proceselor sale 
cognitive superioare (vezi De Landsheere, Gilbert, 
1979, p.5—6). 

Valorificarea algoritmilor didactici implică raţiona- 
lizarea procesului de instruire la nivelul unui învăţământ 
programat care „conduce elevul spre rezultat pe căile 
cele mai eficiente“. Angajarea lor în acţiuni de instruire 
programate pe calculator stimulează dezvoltarea psiho- 

logică a elevului prin „înlănţuirea operaţiilor prezentate 
într-o ordine foarte determinată care permite rezolvarea 
unei probleme sau a unei clase de probleme“ (vezi 
Mialaret, Gaston, 1991, p.94, 95). 

Clasificarea algoritmilor didactici poate fi realizată 
prin raportare la criteriul clasic dezvoltat de psihologul 
rus Landa, care vizează conţinutul obiectivelor opera- 
tionale propuse. În această perspectivă pot fi delimitate 
două categorii de algoritmi didactici: 

a) algoritmi de identificare, care avansează o listă 
de întrebări ierarhizate special pentru sesizarea clasei 
de probleme în vederea elaborării unei anumite clasi- 
ficări cu valoare de sinteză; 

b) algoritmi de rezolvare, care avansează o succe- 
siune de operaţii necesare pentru evaluarea exactă a 
unei situaţii de instruire în vederea elaborării unei 
decizii eficiente. | 

Dezvoltarea acestui criteriu la nivelul sarcinilor de 
proiectare curentă a lecţiei permite evidenţierea ur- 
mătoarelor tipuri de algoritmi didactici (vezi Bontaş, 
Ioan, 1994, p.163): 

- algoritmi de sistematizare a materiei, aplicabili 
prin intermediul unor reguli de definire a conceptelor, 
principiilor, legilor; de realizare a judecăților şi 
raţionamentelor; de stăpânire a formulelor; de analiză- 
sinteză a teoriilor; 

- algoritmi de rezolvare a problemelor, aplicabili 
prin intermediul unor reguli şi ipoteze de lucru, de 
calcul, de proiectare, de investigaţie etc.; 

- algoritmi de consolidare a cunoştinţelor dobândite, 
aplicabili prin reguli de proiectare şi perfecţionare a 
unor deprinderi intelectuale, sociale sau psihomotorii; 

- algoritmi de optimizare a unor capacităţi, aplica- 
bili prin reguli de perfecţionare a standardelor de 
rezolvare a unor probleme; 

- algoritmi de creaţie, aplicabili prin reguli de 
rezolvare a unor situații-problemă, exprimate la nivelul 
unor tehnici de gândire divergentă productivă; 

- algoritmi de programare a materiei, aplicabili 
prin reguli de ierarhizare a secvenţelor didactice la 
nivelul unor coduri specifice (instruirii programate sau 
instruirii asistate pe calculator). 

Resursele pedagogice ale metodei algoritmizării pot 
fi angajate dincolo de limitele caracterului său standar- 
dizat. Valenţele sale euristice sunt valorificabile pe tot 
parcursul unei activităţi didactice. Pentru profesor 
aceasta presupune delimitarea momentelor în care 
însuşirea algoritmizată a cunoştinţelor solicită deschi- 
derea spre anumite orizonturi de ordin euristic. Ele au 
ca efect formarea capacităţii elevului de a elabora 


ALTERNATIVELE PEDAGOGICE III 


treptat propriile sale scheme de instruire algorit- 
mizată, aplicabile în diferite circumstanţe didactice 
sau extradidactice. 

Vezi Metodele didactice/de învăţământ. 


ALTERNATIVELE PEDAGOGICE 


Alternativele pedagogice reprezintă acele variante 
de organizare şcolară „care oferă diferite soluţii de 
schimbare a preceptelor oficiale, aplicate într-o anu- 
mită epocă sau într-un anumit context“ (Dictionnaire 
actuel de l'éducation, 1993, p.415). 

Conceptul operațional de alternativă pedagogică 
angajează următoarele soluţii posibile: corectarea unor 
deficienţe la nivelul organizării instituţiei şcolare; 
substituirea unor forme de realizare a activităţii; 
promovarea unor metodologii didactice diferite, opuse 
sau complementare; restructurarea cadrului de funcţio- 
nare a instituţiei şcolare (idem, vezi p.36). 

Legitimitatea alternativelor pedagogice este asi- 
gurată la nivelul Legii Învăţământului (în cazul 
României, vezi Legea nr. 84/1995, art. 5(2) şi art. 14) 
care „garantează dreptul la educaţia diferențiată pe 
baza pluralismului educaţional“. Variantele alese „pot 
fi organizate în sistemul de învăţământ de stat şi 
particular, pe baza evaluării şi validării lor de către 
Ministerul Învățământului“. 

Proiectarea şi realizarea alternativelor pedagogice 
presupune raportarea la finalităţile macrostructurale 
(ideal pedagogic-scopuri pedagogice) şi microstruc- 
turale (obiective pedagogice generale) care asigură 
orientările globale ale sistemului şi ale procesului de 
învăţământ. În acest context pot fi propuse variantele 
specifice de organizare a şcolii şi a procesului de 
instruire (obiective specifice-conţinut-metodologie) 
evaluabile la diferite intervale de timp în funcţie de 
criteriile curriculare unitare, instituite la nivel de sistem 
(vezi finalităţile macrostructurale şi obiectivele peda- 
gogice generale). 

Planificarea educaţiei angajează astfel responsa- 
bilitatea comunităţilor teritoriale şi locale care pot 
decide în favoarea unei anumite alternative pedagogice 
realizabilă în cadrul sistemului de învăţământ la nivel 
preşcolar, primar, secundar sau chiar superior. O 
asemenea opţiune permite distribuirea unei părţi 
corespunzătoare din bugetul central destinat educaţiei, 
completat prin contribuţiile aduse, prin diferite ini- 
ţiative (sponsorizare, suplimentare de fonduri, parte- 
neriat, publicitate etc.), realizabile în plan teritorial 
sau/şi local. 


DI AMBIANTA EDUCAŢIONALĂ 


La nivel de politică a educaţiei, alternativele peda- 
gogice stimulează apariţia şi dezvoltarea „şcolilor 
comunitare“. Ele definesc un model de organizare 
şcolară în cadrul căruia „personalul didactic lucrează 
împreună cu reprezentanţii comunităţii locale (părinţi, 
diferiţi agenţi sociali etc.) special pentru definirea 
scopurilor instituţiei şi pentru determinarea mijloacelor 
corespunzătoare de atingere a acestora“ (Dictionnaire 
actuel de l'éducation, 1993, p.416). 

Alternativele pedagogice angajează, în același timp, 
resursele de creativitate ale personalului didactic, 
valorificabile la nivel de sistem, în condițiile specifice 
învăţământului de stat sau/şi învățământului particular. 

În cadrul sistemului de învăţământ din România, 
prin iniţiativele realizate la nivel central, teritorial şi 
local, după 1990, sunt instituţionalizate următoarele 
variante de alternative pedagogice, aplicabile, în special 
în învăţământul preşcolar şi primar, cu deschideri spre 
învăţământul secundar: Waldorf, Montessori; Freinet; 
Jena-Petersen; Head Start/Step by step... 


AMBIANȚA EDUCAŢIONALĂ 


Ambianţa educaţională reprezintă climatul psiho- 
social în care are loc activitatea/acţiunea pedagogică. 
Funcţionalitatea sa reflectă ansamblul stărilor subiec- 
tului şi obiectului educaţiei — îndeosebi cele de ordin 
afectiv-motivaţional — care influenţează calitatea 
activităţii/acţiunii pedagogice din interiorul acesteia. 
Ea este determinată la nivelul corelaţiei subiect-obiect, 
care angajează, în mod special, personalitatea edu- 
catorului (profesorului), capacitatea sa de empatie şi 
de inovare pedagogică (vezi acțiunea educaţională/ 
didactică). 

Ambianţa educaţională este condiţionată, în același 
timp, de climatul specific şcolii generat la nivelul unor 
relaţii instituţionale de ordin obiectiv şi subiectiv (vezi 
Mialaret, Gaston, 1991, p.182—184). Caracteristicile 
sale, dificil de definit şi de evaluat, concentrează 
particularităţile „actorilor educaţiei“, procesate peda- 
gogic pe o linie imaginară situată la intersecţia 
următorilor factori psihosociali: 

- coeziunea educatorilor, angajată direct sau indi- 
rect în contextul cerinţelor instituţionalizate la nivel 
de echipă didactică, exprimate şi asumate într-o 
anumită perioadă de timp determinată; 

- coerenţa proiectelor pedagogice angajate la nivel 
tehnologic (interdependenţa obiective-conţinut-metode- 
evaluare; mesaj pedagogic; repertoriu comun-cone- 

xiune inversă externă şi internă) şi moral (concordanța 
între teoria pedagogică afişată şi practica pedagogică 
realizată); 

- percepţia pe care subiectul şi/sau obiectul edu- 
caţiei o are asupra obstacolelor care apar în calea 
realizării proiectelor pedagogice angajate; 

- capacitatea de satisfacere a intereselor generale 
şi individuale ale subiectului şi obiectului educaţiei, 
înregistrată efectiv pe parcursul activităţii pedagogice/ 
didactice şi după încheierea acesteia. 

Ambianţa educaţională condiţionează, din interio- 
rul acţiunii (educaţionale/didactice) eficienţa activităţii 
pedagogice, dependentă de climatul psihosocial care 
poate fi un climat psihosocial: 

- închis, care blochează comunicarea pedagogică 
şi realizarea corelaţiei subiect-obiect; deschis, care 
stimulează comunicarea pedagogică şi autoreglarea 
continuă a corelaţiei subiect-obiect; 

* directiv/noncooperant, care impune stilul auto- 
ritar al subiectului/profesorului, rigid şi perturbator 
la nivelul relaţiilor acestuia cu obiectul/elevul; nondi- 
rectiv/partenerial, care promovează stilul democratic 
la nivelul corelaţiei subiect-obiect;, 

- birocratic/reproductiv, care extrapolează operaţia 
controlului administrativ, punctual, cu scop prioritar 
coercitiv; managerial/inovator, care angajează eva- 
luarea strategică, anticipativă, cu valoare de diagnoză 
şi prognoză, realizabilă pe criterii prioritar sti- 
mulative; 

- nonfamiliar,/nonpermisiv, care direcţionează rela- 
ţia subiect-obiect în termenii unor sarcini de execuţie, 
bazate doar pe capacitatea de reproducere a elevului, 
respectiv pe capacitatea de control a profesorului; 
familiar/permisiv, care asigură realizarea efectivă a 
corelaţiei subiect-obiect în termeni specifici unei comu- 
nităţi pedagogice bazate pe valorificarea deplină a 
tuturor „actorilor educaţiei“ (profesori-elevi, părinţi, 
agenţi sociali etc.); 

* impersonal/nonpermisiv, care (pre)concepe rapor- 
turile subiect-obiect la un nivel abstract, formal, 
indirect, în termeni de dirijare a personalităţii elevului, 
în limitele prezentului; personal/nonpermisiv, care 
proiectează raporturile subiect-obiect la un nivel 
concret, familiar, direct, în termeni de formare-dezvol- 
tare permanentă a personalităţii elevului. 

Ambianţa educaţională reflectă, în acelaşi timp, 
percepțiile şi reprezentările principalilor „actori ai 
educaţiei“ despre climatul psihosocial al instituţiei 
şcolare: 

- percepțiile şi reprezentările elevilor despre com- 
portamentul altor elevi; 

- percepțiile şi reprezentările elevilor despre com- 
portamentul profesorilor; 

- percepțiile şi reprezentările profesorilor despre 
comportamentul elevilor; 

- percepțiile şi reprezentările profesorilor despre 
comportamentul altor profesori; 

- percepțiile şi reprezentările profesorilor despre 
comportamentul factorilor angajaţi la nivelul con- 
ducerii şcolii. 

Aceste informaţii empirice conturează liniile de 
referinţă ale unui climat de microsistem, care eviden- 
ţiază trăirile interne ale instituţiei şcolare relevante la 
nivelul raporturilor dintre elevi şi echipa didactică, 
dintre echipa didactică şi factorii de conducere, dintre 
factorii de conducere şi comunitatea educativă locală 
şi teritorială. 


APTITUDINEA PEDAGOGICĂ 


Aptitudinea pedagogică reprezintă un ansamblu de 
calități psihosociale, generale şi specifice, necesare 
pentru proiectarea activităţilor care au ca finalitate 
formarea-dezvoltarea permanentă a personalităţii uma- 
ne, activităţi realizabile în diferite medii instituţionale, 
în condiţii relevante la nivel de produs (rezultatele 
obţinute, valorificate) şi de proces (resursele interne 
angajate, valorificate). 

În psihologie, aptitudinea este abordabilă din per- 
spectiva raporturilor sale cu capacitatea umană (sa- 
voir-faire). Ea este interpretată ca fiind: sinonimă, 
reală, în raport cu capacitatea umană; virtuală, poten- 
ţială, în raport cu capacitatea umană. 

În literatura de specialitate anglo-saxonă este 
avansat termenul de abilitate „care, fără a face distinc- 
ţie, încearcă să acopere noţiunea de aptitudine cu 
noţiunea de capacitate“. Aptitudinea devine un suport 
al capacităţii; capacitatea reprezintă conţinutul obiec- 
tivat al aptitudinii (vezi Dictionnaire actuel de l'edu- 
cation, 1993, p.101). 

Funcţia aptitudinii angajează resursele întregului 
sistem psihic uman. Valorificarea proceselor-activităţilor- 
însuşirilor-condiţiilor psihice, la niveluri de performanţă 
maximă, „permite aprecierea acestora ca aptitudini 
generale sau speciale“. Pe de altă parte, „aptitudinea este 
cea care permite diferenţierea indivizilor, cu o educaţie 
egală, priviţi din punctul de vedere al randamentului“ 
(vezi Dictionnaire de la psychologie, 1995, p.24). 


APTITUDINEA PEDAGOGICĂ III 


Funcţia generală a aptitudinii pedagogice depăşeşte 
sfera acţiunii didactice, angajând toate resursele 
pedagogice ale activităţii umane, valorificabile la nivel 
de: conţinut: intelectual-moral-tehnologic-estetic-fizic; 
formă: formală-nonformală-informală; cercetare: fun- 
damentală, orientativă, aplicativă; management educa- 
țional/conducere globală-optimă-strategică a siste- 
mului şi a procesului de învăţământ. 

Funcţia specifică a aptitudinii pedagogice prisme 
însuşirile fizice, psihice şi sociale ale „actorilor educaţiei“ 
care asigură reuşita în activitatea didactică proiectată şi 
realizată la nivelul procesului de învăţământ. Această 
funcţie direcţionează resursele învăţării, orientate la nivel 
de activitate cu finalitate adaptativă, care conferă 
„procesului instructiv-educativ calitatea de cel mai 
important factor de formare şi dezvoltare a aptitudinilor 
elevilor“ (Mitrofan, Nicolae, 1988, p.35). 

Structura aptitudinii pedagogice sintetizează „un 
complex de însuşiri psihosociale“ care asigură com- 
petenţa subiectului educaţiei în acţiunea de formare- 
dezvoltare permanentă a obiectului educaţiei (preşcolar, 
elev, student etc.). În cadrul acestei structuri determi- 
nantă este capacitatea de comunicare pedagogică a 
educatorului. Ea susţine valorificarea şi integrarea 
adecvată a tuturor trăsăturilor aptitudinale realizabile 
efectiv la nivel de: 

- capacitate de a cunoaşte şi de a înţelege obiectul 
educaţiei (elevul); 

- capacitate de stimulare a creativităţii necesare 
pentru adaptarea la condiţiile noi care apar continuu 
pe parcursul desfăşurării acţiunii educaţionale/di- 
dactice; 

- capacitate de organizare managerială a activităţii 
la nivel de proiectare-desfăşurare-evaluare-autoperfec- 
ţionare, prin elaborarea circuitelor de conexiune inversă. 

Teoriile psihologice moderne evidenţiază linia de 
continuitate existentă între aptitudinea pedagogică şi 
competenţa profesorului, în calitatea sa de principal 
subiect al educaţiei (vezi Dragu, Anca, 1996). Persona- 
litatea sa angajează trei categorii de capacităţi ope- 
raţionale: 

- capacitatea raportării la realitatea educaţională 
cu mijloace specifice inteligenţei generale; 

- capacitatea cunoaşterii şi abordării elevului 
simultan ca realitate: intelectuală-afectivă-motiva- 
ţională-volitivă-caracterială; 

- capacitatea transmiterii informaţiei ştiinţifice la 
niveluri de înţelegere şi de aplicaţie valorificabile în 
sens prioritar formativ. 


EDD APTITUDINEA PEDAGOGICĂ 


Aceste capacităţi operaţionale asigură valorificarea 
structurii instrumentale a aptitudinii pedagogice, bazată 
pe: dispoziţia naturală potenţială, diferența individuală 
realizată, eficienţa demonstrată în acţiune (vezi 
Dictionnaire actuel de l'education, 1993, p.102). 

Structura funcţională a aptitudinii pedagogice, 
dezvoltată în jurul capacităţii de comunicare peda- 
gogică eficientă, corelează patru tipuri de competenţe 
generale: 

- competenţa politică, demonstrată prin receptarea 
şi angajarea corectă a responsabilităţilor directe şi 
indirecte transmise de la nivelul finalităţilor macro- 
structurale (ideal pedagogic — scopuri pedagogice); 

«competența psihologică, demonstrată prin recep- 
tarea şi angajarea corectă a responsabilităţilor, directe 
şi indirecte, transmise de la nivelul finalităţilor micro- 
structurale (obiective pedagogice generale şi specifice, 
operaţionalizabile în sensul individualizării depline a 
activităţii de instruire); 

«competența ştiinţifică, demonstrată prin calitatea 
proiectelor elaborate la linia de continuitate dintre 
cercetarea fundamentală-orientată-aplicată; 

e competenţa socială, demonstrată prin resursele 
de adaptare ale „actorilor educaţiei“ la cerinţele 
comunităţii educative naţionale, teritoriale, locale, 
aflate în permanentă mişcare. 

Evoluţia aptitudinii pedagogice depinde de un 
ansamblu de împrejurări analizabile cu ajutorul unui 
model cu valoare metodologică ridicată. Un asemenea 
model este activat în literatura de specialitate prin 
„teoria factorului prim“ care vizează capacitatea 
definitorie pentru structura funcţională a aptitudinii 
pedagogice. 

Evoluţia aptitudinii pedagogice depinde astfel de 


calitatea capacităţii de comunicare pedagogică a : 


profesorului dar şi de capacitatea sa de conduită 
empatică efectivă care stimulează capacitatea de 
motivare socială internă a tuturor „actorilor educaţiei“. 

Aptitudinea pedagogică angajează un tip de comu- 
nicare formativă care evidenţiază calităţile profesorului 
raportabile la trei criterii de apreciere globală: 

- frecvenţa unui comportament creativ, adaptabil 
la schimbările inovatoare declanşate la nivel de sistem 
şi de proces; 

- evantaiul situaţiilor pedagogice bazate pe aplica- 
rea structurii de funcţionare a acţiunii educaţionale/ 
didactice, în termeni de autoreglare continuă; 

«intensitatea reacției pedagogice eficiente în con- 
diţiile unui câmp psihosocial deschis, care influenţează 
conduita „actorilor educaţiei“. 

Capacitatea de comunicare formativă reprezintă 
actualizarea permanentă a aptitudinii pedagogice. Ea 
reflectă cerinţele unei noi paradigme de proiectare a 
acţiunii educaţionale, paradigma curriculară care pune 
accent pe obiectivele psihologice (cognitive-afective-: 
psihomotorii), în contextul realizării unei cores- 
pondenţe optime între acestea şi conţinutul şi metodo- 
logia activităţii de predare-învăţare-evaluare. Ea 
încurajează creativitatea profesorului dar şi restruc- 
turarea procesului de formare iniţială şi continuă a 
cadrelor didactice la toate nivelurile sistemului de 
învăţământ. Aceasta presupune creşterea rolului 
programelor de pregătire pedagogică, psihologică şi 
metodică a profesorilor de toate specialităţile, pro- 
grame instituţionalizate la nivel universitar şi post- 
universitar. 

Dimensiunea practică a aptitudinii pedagogice 
evidenţiază tripla ipostază a profesorului, realizabilă 
pe tot parcursul carierei sale socioprofesionale, pe baza 
valorificării unor calităţi complementare. 

Ipostaza de profesor de specialitate (limba română, 
matematică, fizică, biologie, filozofie etc.) vizează un 
anumit tip de aptitudine didactică, bazată pe valori- 
ficarea capacităţii de proiectare-realizare-evaluare a 
cunoştinţelor, deprinderilor, strategiilor şi atitudinilor 
necesare în activitatea de învăţare, organizată conform 
obiectivelor specifice disciplinei şcolare/universitare 
respective. 

Ipostaza de profesor-diriginte vizează un anumit 
tip de aptitudine educativă, bazată pe valorificarea 
capacităţii de formare a convingerilor morale, de 
transformare a acestora în obişnuinţe şi atitudini 
integrate. la nivel de acţiune morală, angajată în 
dezvoltarea globală (intelectuală-tehnologică-estetică- 
fizică) a personalităţii elevilor, în mod individual şi în 
contextul comunităţii educaţionale locale, al şcolii, 
clasei, grupei, microgrupului. 

Ipostaza de profesor-consilier, profesor-metodist, 
profesor-director, profesor-inspector şcolar vizează un 
anumit tip de aptitudine pedagogică managerială, 
bazată pe valorificarea capacităţii de conducere a şcolii 
exercitată la nivel de sistem şi de proces pe baza unor 
acţiuni de informare-evaluare-decizie, realizate în sens 
global, optim, strategic. 

Aptitudinea pedagogică sintetizează ansamblul aces- 
tor capacităţi angajate în „clasele de situaţii educative“ 
care solicită profesorului rezolvarea problemelor spe- 
cifice activităţii de formare-dezvoltare a personalităţii 
elevului (vezi Dictionnaire encydopedique de Leducation 
et de la formation, 1994, p.73). 

ARIA CURRICULARĂ 


Aria curriculară reprezintă o componentă a curricu- 
lumului şcolar, proiectată în funcţie de obiectivele 
generale şi specifice comune unui grup de discipline 
(obligatorii, opţionale, facultative), stabilite la nivel de 
politică a educaţiei în vederea optimizării activităţii de 
învăţare prin articularea intra-, inter-, pluri- sau trans- 
disciplinară a cunoştinţelor şi capacităţilor proprii unor 
domenii ale cunoaşterii şi ale educaţiei. 

Aria curriculară atinge problematica specifică unui 
câmp curricular interdisciplinar fără a epuiza dome- 
niul de referinţă al acestuia. Zona sa de referinţă este 
mai restrânsă fiind subordonată realizării unui grupaj 
sau unei combinaţii funcţionale rezultată din apropierea 
unor discipline şcolare compatibile şi complementare, 
selecţionate pe criterii multiple (culturale, episte- 
mologice, psihologice, sociologice, antropologice, 
filozofice,..), procesate pedagogic la nivelul corelaţiei 
angajate între finalităţile macrostructurale şi finalităţile 
microstructurale (obiective pedagogice generale şi 
specifice), între tipurile, mediile şi ciclurile curriculare 
(vezi Ungureanu, Dorel, 1999, p.92, 93). 

În contextul teoriei curriculumului, aria curriculară 
este definită la nivelul unui concept pedagogic opera- 
tional necesar pentru proiectarea conținuturilor instru- 
irii prin intermediul unor structuri funcționale i integrate, 
care corespund atât logicii cunoașterii ştiinţifice, cât 
şi psihologiei elevului. Astfel, aria curriculară re- 
prezintă „unitatea curriculară care articulează în 
obiective şi conţinuturi (n.n. — specifice) intenţiile 
obiectivelor generale“ (Diseno Curricular Base. Edu- 
cacion Secundaria Obligatoria I, 1989, p.82). 

Aria curriculară îndeplineşte mai multe funcţii 
pedagogice: a) optimizarea conexiunilor dintre obiec- 
tive — conținuturi — metodologie de predare-învăţare- 
evaluare, realizabile la nivelul unui permanent echi- 
libru dinamic; b) flexibilizarea raporturilor dintre ariile 
curriculare propuse în funcție de particularităţile 
fiecărei vârste psihologice şi şcolare; c) promovarea 
unui tip de învăţare integrată, utilă, din punct de vedere 
psihosocial, pentru înţelegerea realităţii la nivel global; 
d) stimularea capacităţii de proiectare a profesorului 
prin oferta unor instrumente eficiente de concretizare 
şi dezvoltare a curriculumului de bază; e) angajarea 
experienţei de viaţă a elevului, lărgirea şi aprofundarea 
ei în raport de particularităţile mediului socioeduca- 
tional din care provine acesta şi de potenţialul său 
psihopedagogic. 

Ca instrument de organizare a conţinutului instru- 
_ irii, angajat la nivelul planului de învăţământ, aria 


ARIA CURRICULAR A III 


curriculară analizează şi sintetizează următoarele tipuri 
de informaţii pedagogice, derivate pe baza unor criterii 
de selecţie pedagogică: 

- informaţii pedagogice derivate din obiectivele 
generale ale treptei şcolare (primară, secundară in- 
ferioară, secundară superioară) care concentrează 
„intenţiile prioritare“ stabilite la nivel de politică a 
educaţiei (vezi obiectivul general, fundamental, propriu 
fiecărei trepte şcolare); 

- informaţii pedagogice derivate din fondul epis- 
temologic propriu disciplinelor academice, structurat 
la nivel teoretic şi în plan practic, în contextul dife- 
ritelor experienţe sociale acumulate, interpretabile din 
perspectiva modelului cultural al societăţii postin- 
dustriale, informatizate; 

- informaţii pedagogice derivate din teoriile învă- 
ţării promovate şi consacrate la nivelul unor modele 
psihologice şi didactice, valorificabile în cadrul proce- 
sului de învăţământ; 

- informaţii pedagogice derivate din practica edu- 
cativă diversificată la nivel formal, nonformal şi 
informal, valorificabilă în contextul concret al fiecărei 
societăţi şi comunităţi, definite în sens global, par- 
ticular şi local. 

Importanţa conceptului operaţional de arie curri- 
culară este evidentă în cadrul reformelor şcolare 
proiectate, îndeosebi, în ultimele două decenii. Acest 
concept susţine realizarea obiectivelor generale ale 
etapelor şcolare şi psihologice, determinate conform 
structurii de organizare a sistemelor moderne de 
învățământ, bazate, în special, pe prelungirea trun- 
chiului comun de cultură generală până la vârsta de 
16 ani, în cadrul unui învăţământ general şi obli- 
gatoriu de 10 sau de 9 clase. De exemplu, în cadrul 
învăţământului general şi obligatoriu de 10 clase, 
proiectat în contextul reformei şcolare din Spania, 
sunt propuse următoarele arii curriculare: 1) Ştiinţele 
naturii; 2) Educaţia fizică; 3) Exprimarea vizuală 
şi plastică; 4) Geografia, Istoria şi Ştiinţele sociale; 
5) Limba şi literatura; 6) Limbile străine; 7) Ştiinţele 
matematice; 8) Muzica; 9) Religia (în funcţie de 
opţiunea elevilor); 10) Tehnologia (idem, vezi p.83). 

În contextul curriculumului naţional din România, 
la nivelul planului-cadru de învăţământ pentru clasele 
I—VIII(IX) sunt propuse următoarele arii curriculare: 
1) Limbă şi comunicare; 2) Matematică şi ştiinţe ale 
naturii; 3) Om şi societate; 4) Arte; 5) Educaţie fizică 
şi sport; 6) Tehnologii; 7) Consiliere şi orientare. În 
cadrul fiecărei arii curriculare sunt propuse discipline 
şcolare obligatorii şi opţionale. 


MEE ARTA PEDAGOGICĂ 


La nivelul planului-cadru pentru învăţământul 
liceal (organizat cu mai multe specializări realizate 
pe filieră: teoretică, tehnologică, vocaţională) sunt 
propuse discipline şcolare care asigură un trunchi 
comun şi discipline şcolare care susţin un curriculum 
la decizia şcolii — vezi Ministerul Educaţiei Na- 
ţionale, 1999. 

Vezi Ciclul curricular, Conţinutul procesului de 
învățământ, Core curriculum, Curriculum, Teoria 
şi metodologia curriculumului. 


ARTA PEDAGOGICĂ 


Arta pedagogică reprezintă o capacitate generală a 
educatorului de valorificare promptă a principiilor şi 
tehnicilor de proiectare şi realizare a activităţii de 
formare-dezvoltare permanentă a personalităţii elevului 
în condiţii şi situaţii noi. 

Arta pedagogică reflectă dimensiunea operaţională 
a măiestriei pedagogice care presupune prezenţa tac- 
tului pedagogic („însuşire pozitivă obiectivată în com- 
portamentul educatorului“) şi a talentului pedagogic 


(„sistem unitar de aptitudini pedagogice dovedite de 


educator“) — vezi Dicţionar de pedagogie, 1979, p.449. 

Dimensiunea operaţională a conceptului de artă 
pedagogică este concretizată la nivelul „artei didactice“ 
(vezi etimologia cuvântului în limba latină: ars do- 
cendi — arta de a învăţa pe alţii). Intervenind ca o 
componentă a măiestriei pedagogice, „arta didactică“ 
asigură exercitarea exemplară a capacităţii de comu- 
nicare formativă probată de profesor la nivelul clasei 
de elevi conform principiilor şi modalităţilor de 
organizare a activităţii didactice, instituţionalizate în 
cadrul procesului de învăţământ. 

Dimensiunea funcţională a conceptului de „artă 
pedagogică“ este relevată la nivelul teoriilor educaţiei 
care promovează un anumit model de cercetare a 
domeniului (vezi Birzea, Cezar, 1995, p.61—69). 

Conceptul de artă pedagogică evidenţiază „ruptura 
epistemologică“ existentă între componentele ştiinţifice 
şi cele nonştiinţifice angajate în activitatea de educaţie. 
El avansează trei modele de analiză posibilă a 
activităţii de formare-dezvoltare a personalităţii 
umane: 

- modelul tehnologic, bazat pe proiectarea meto- 
delor eficiente la nivelul acţiunii educaţionale/di- 
dactice; 

- modelul estetic, bazat pe proiectarea „artistică“ a 
mesajelor avansate la nivelul acţiunii educaţionale/ 
didactice; 

- modelul psihologic, bazat pe relaţiile inter- 
subiective dintre educator şi educat, promovate la 
nivelul acţiunii educaţionale/didactice. 

Aceste trei modele inspiră tot atâtea forme de 
proiectare şi realizare a activităţii pedagogice/educa- 
tionale. 

Pedagogia tehnologică, aplicativă, pledează pentru 
o acțiune artizanală, cu o eficiență imediată depen- 
dentă de măiestria orală, transmisibilă din generație 
în generaţie, cu reactualizarea valorilor tradiţionale 
ale profesiunii didactice: spontaneitate, încredere în 
metodă, solidaritate de grup, mândrie locală, înţe- 
lepciune revendicativă etc, 

Pedagogia artistică pledează pentru o acţiune supusă 
legilor estetice, promovate în „paideia“ timpurilor 
clasice care proiecta instruirea la nivel de creaţie 
dramatică dependentă de „didactica dedublării“ rolului 
profesorului, reversibil între comunicare intelectuală 
şi comunicare afectiv-motivaţională. 

Pedagogia comprehensivă pledează pentru integrali- 
tatea acţiunii educaţionale care poate fi dobândită prin 
proiectarea corelaţiei psihologice necesară între edu- 
cator şi educat la niveluri de empatie superioare. 

Semnificaţia metodologică a conceptului de artă 
pedagogică evidenţiază faptul că sistemul de cunoştinţe 
din domeniul educaţiei „nu poate fi tratat întotdeauna 
exclusiv după mijloacele ştiinţei“. Extrapolarea sa 
încurajează însă tendinţa de abordare intuitivă a 
educaţiei în cadrul unui discurs care refuză constrân- 
gerile ştiinţifice necesare pentru definirea conceptelor 
pedagogice fundamentale şi operaţionale. 

Conceptul de artă pedagogică evidenţiază impor- 
tanţa iniţiativei metodologice a cadrelor didactice 
necesară în contextul unor situaţii şcolare şi extra- 
şcolare noi. Operaţionalizarea sa depinde însă în mod 
esenţial de ştiinţa educaţiei. Ea legitimează meca- 
nismele de proiectare curriculară care subordonează 
„arta pedagogică“ finalităţilor propuse la nivel macro- 
şi microstructural în vederea realizării unei acţiuni 
educaţionale/didactice eficiente, autoreglabilă prin 
valorificarea creativităţii profesorului, la niveluri de 
performanţă şi de competenţă superioare. 


ASALTUL DE IDEI 


Asaltul de idei (brainstorming) reprezintă o metodă 
didactică, proiectată ca variantă a dezbaterii, 
aplicabilă în învăţământul superior, în activităţile 
specifice pedagogiei adultului, în domeniul formării 


19 „ASISTENŢA PSIHOPEDAGOGICĂ MEE 


iniţiale şi mai ales al formării continue a profesorilor 
de toate specialităţile. 

Această metodă urmăreşte realizarea unei dezbateri 
în cadrul unui grup de 20—30 de persoane care deţin 
un anumit standard informaţional valorificabil pe baza 
întrebărilor-problemă lansate de cadrul didactic. 
Structurarea ei presupune o organizare specifică a 
timpului pe parcursul a două etape distincte: 

* etapa producerii individuale a ideilor, susţinută 
de participanţii la activitate, pe baza problemei lansate 
de cadrul didactic; 

* etapa aprecierii finale a ideilor, susţinută critic 
de cadrul didactic aflat în ipostaza de conducător al 
activităţii. 

Asaltul de idei valorifică procedeul didactic al 
„evaluării amânate“, care evidenţiază importanţa 
secvenţelor anterioare aprecierii finale: 

a) lansarea problemei în vederea activării tuturor 
membrilor grupului; 

b) stimularea participanţilor în vederea emiterii a 
cât mai multor idei; 

c) consemnarea tuturor ideilor emise de partici- 
panţii la activitate. 

Aprecierea critică finală, amânată strategic, presu- 
pune selecţionarea ideilor valide şi evidenţierea celor 
originale, valorificabile în plan pedagogic şi social. 

Aplicarea metodei asaltului de idei presupune 
activarea unor mijloace didactice speciale: (video)ca- 
setofon, magnetofon — pentru consemnarea ideilor 
emise de participanţi; procedee statistice, tehnici de 
analiză a informaţiei specifice instruirii-asistată pe 
calculator — pentru selecţionarea ideilor principale, 
pentru validarea şi valorificarea lor finală. 

Metoda asaltului de idei poate contribui la realiza- 
rea eficientă a unor lecţii de sinteză, seminare şi 
conferinţe tematice, sesiuni de dezbateri ştiinţifice etc., 
organizate în învăţământul secundar superior (anii 
finali ai liceului), în învăţământul universitar şi post- 
universitar, în activităţile de perfecţionare profesională. 

În sens larg, metoda asaltului de idei poate fi 
valorificată de fiecare profesor, care angajează în 
proiectarea unei activităţi didactice obiective peda- 
gogice de exprimare, realizabile, de regulă, în condiţii 
de grup. O asemenea iniţiativă presupune însă an- 
gajarea asaltului de idei/brainstorming doar la nivelul 
unei „tehnici de creativitate“ integrată în structura altei 
metode de învăţământ, cu obiective operaţionale 
distincte care asigură evaluarea critică a ideilor emise 
(vezi De Landsheere, Gilbert, 1969, p.33). 

Vezi Metodele didactice/de învăţământ. 


ASISTENŢA PSIHOPEDAGOGICĂ 


Asistenţa psihopedagogică reprezintă activitatea de 
orientare complexă şi permanentă a „actorilor edu- 
caţiei“ (elevi, cadre didactice, părinţi, reprezentanţi 
ai comunităţii educative etc.), proiectată de specialişti 
în pedagogie, psihologie, sociologie, cu statut de 
profesor-consilier sau de psihopedagog şcolar, care 
realizează un ansamblu de acţiuni specifice (informare, 
consultare, examinare, îndrumare, perfecţionare, 
cercetare etc.), în cadrul unor instituţii interşcolare, 
teritoriale şi zonale, integrate la nivelul sistemului de 
învăţământ, i 

Organizarea activităţii de asistenţă psihope- 
dagogică este realizată în „unităţi conexe ale învă- 
ţământului preuniversitar“ de nivel teritorial şi zonal 
(vezi Legea Invăţământului/1995, art. 49/1): 

- centre de asistenţă psihopedagogică a elevilor, 
cadrelor didactice şi părinţilor, care funcţionează în 
fiecare judeţ şi în municipiul Bucureşti; 

- cabinete de asistenţă psihopedagogică a elevilor, 
cadrelor didactice şi părinţilor, care funcţionează 
interşcolar, pe zone ale judeţului şi ale municipiului 
Bucureşti. 

Centrele de asistenţă psihopedagogică sunt instituţii 
autonome de nivel interşcolar teritorial (judeţ, munici- 
piul Bucureşti), care proiectează o activitate de spe- 
cialitate, realizabilă şi perfectibilă prin: îndrumarea 
metodologică a Ministerului Învăţământului şi a 


Institutului de Ştiinţe ale Educaţiei; coordonarea 


organizatorică a Inspectoratului Şcolar Judeţean (al 
municipiului Bucureşti); orientarea funcţională a Casei 
Corpului Didactic (din fiecare judeţ, respectiv din 
municipiul Bucureşti). 

În realizarea activităţilor specifice acestor instituţii 
sunt angajate următoarele resurse pedagogice: 

a) resurse umane: profesori-consilieri, specialişti în 
pedagogie, psihologie, sociologie cu sarcini de asistenţă 
complexă (pedagogică, psihologică, socială) a cadrelor 
didactice, elevilor, părinţilor; laborant, cu sarcini de: 
întreţinere a aparaturii de testare şi a documentaţiei 
necesare pentru realizarea acţiunilor specifice dome- 
niului (teste, rezultate la teste, fişe, proiecte, cărţi, 
tematici bibliografice; organizarea programului de 
consiliere, examinare, informare, perfecţionare etc. 
realizabil la sediu şi în teritoriu); asistent social, cu 
sarcini de depistare a elevilor şi familiilor-problernă, 
de investigare a cauzelor sociale care generează aban- 
donul şi eşecul şcolar şi numeroase acte de delincvenţă 
şi devianţă juvenilă (realizarea unor anchete sociale, 


studii de caz, colaborarea cu instituţii sociale de profil); 
bibliotecar, cu sarcini de aprovizionare, întreţinere şi 
popularizare a fondului de carte necesar pentru o 
asistenţă complexă (colaborarea cu bibliotecile centrale 
şi teritoriale, de profil; realizarea unor sinteze bi- 
bliografice etc.); informatician cu sarcini în domeniul 
organizării şi dezvoltării unei mediateci (vezi importanţa 
softului pedagogic şi a relaţiilor angajate în reţea); medic 
şcolar, cu sarcini privind realizarea fişei medicale a 
elevului (vezi dezvoltarea fizică şi starea sănătăţii, 
elaborarea măsurilor necesare pentru optimizarea 
procesului de adaptare şcolară şi de orientare şcolară 
şi profesională); 

b) resurse materiale/spaţii şcolare şi mijloace 
didactice adecvate pentru realizarea activităţilor 
specifice: examinare/testare individuală şi colectivă; 
de studiu individual şi colectiv (bibliotecă, mediatecă, 
sală de lectură, laborator de instruire asistată pe 
calculator); consultaţii individuale şi colective; perfec- 
ţionarea cadrelor didactice; 

c) resurse financiare, necesare pentru întreţinerea 
şi valorificarea spaţiilor şi mijloacelor didactice 
existente (pentru actualizarea informaţiilor, perfec- 
ţionarea documentaţiei, asigurarea comunicării în reţea 
la nivel judeţean şi naţional; 

d) resurse informaţionale: cărţi de specialitate; 
modele de proiecte pedagogice (specialitate, activitate 
educativă, conducerea şcolii, evaluare); fişe de evalu- 
are, fişe şcolare, fişe de cunoaştere a elevului, fişe 
logopedice, observaţie şi evaluare a lecţiei; materiale 
metodice pentru diriginţi, directori, inspectori; sinteze 
operative/ literatură de specialitate; sinteze pentru 
sprijinirea perfecţionării; dischete, casete, filme, 
videocasete etc. — vezi Regulamentul de organizare şi 
de funcţionare a Centrului Judeţean de Asistenţă 
Psihopedagogică şi a cabinetelor interşcolare de asis- 
tenţă psihopedagogică, 1995. 

Aceste resurse, prezentate la nivelul unui model 
ideal, sunt realizabile în funcţie de condiţiile şi posibi- 
lităţile fiecărei zone teritoriale, cu adaptări specifice 
în cazul cabinetelor de asistenţă psihopedagogică 
organizate în fiecare judeţ şi în municipiul Bucureşti. 

Cabinetele de asistenţă psihopedagogică sunt insti- 
tuţii autonome de nivel interşcolar zonal (zone ale 
judeţului, respectiv ale municipiului Bucureşti), care 
proiectează o activitate de specialitate, realizabilă şi 
perfectibilă prin: îndrumarea metodologică a Centrului 
de Asistenţă Psihopedagogică (din judeţ, respectiv din 
municipiul Bucureşti); coordonarea organizatorică a 
inspectorilor şcolari cu răspunderi teritoriale în zona 

respectivă; orientarea funcţională a reprezentanţilor 
Casei Corpului Didactic, cu răspunderi teritoriale în 
zona respectivă a 

Obiectivele activităţii de asistență psihope- 
dagogică a cadrelor didactice, elevilor şi părinţilor 
angajează un ansamblu de acţiuni care vizează 
optimizarea educaţiei/instruirii la nivel de sistem și 
de proces. Aceste acţiuni — care determină conţinutul 
activităţii de asisitenţă psihopedagogică — pot fi 
integrate la nivelul unui model pedagogic orientativ 
care dezvoltă următoarea taxonomie a obiectivelor: 

Obiective generale: 

- asistenţa psihologică a „actorilor educaţiei“ (vezi, 
în special, activitatea de cunoaştere a elevilor); 

- asistenţa pedagogică a „actorilor educaţiei“ (vezi, 
în special, activitatea de îndrumare metodologică a 
profesorilor); 

- asistenţa socială (vezi, în special, activitatea de 
orientare şcolară, profesională şi socială a „actorilor 
educaţiei“ realizată în direcţia elaborării unei decizii 
optime la nivel şcolar, profesional, social). 

Obiective specifice: 

- proiectarea sistemului de acţiuni necesare pentru 
cunoaşterea ştiinţifică a elevului în condiţii de laborator 
(consultaţii psihologice/pedagogice; teste psihologice, 
aplicate şi interpretate la nivel individual şi colectiv); 

- elaborarea materialelor metodice necesare pentru 
informarea şi îndrumarea pedagogică periodică a 
cadrelor didactice în probleme de: teoria educaţiei, 
teoria instruirii, proiectare curriculară a activităţii 
didactice şi-a activităţii educative, sociologia educaţiei, 
psihologie generală, psihologia vârstelor, mana- 
gementul organizaţiei şcolare; 

- stabilirea tematicii necesare pentru activitatea cu 
părinţii şi a formelor de organizare a acesteia, adecvate 
fiecărei etape şcolare (lectorate, consultaţii individuale); 

- asigurarea documentaţiei necesare pentru reali- 
zarea activităţii de orientare şcolară, profesională şi 
socială în condiţii optime, adecvate cerinţelor comu- 
nităţii educative naţionale, teritoriale, locale. 

Obiective concrete, operaţionale: 

- organizarea periodică a acţiunilor de cunoaştere 
psihopedagogică a elevilor în condiţii de laborator, 
realizate individual şi colectiv, la cererea „actorilor 
educației“; 

- organizarea periodică a acțiunilor de consiliere 
psihopedagogică a cadrelor didactice, în general, a 
profesorilor-diriginţi, în mod special, în probleme 
privind metodologia cunoaşterii elevului (lunar, trimes- 
trial, la cererea „actorilor educației“); 

- organizarea periodică a acţiunilor de consiliere 
pedagogică a cadrelor didactice în probleme privind 
proiectarea curriculară a activităţii didactice şi a 
activităţii educative/ora de dirigenţie (lunar, tri- 
mestrial, conform graficului de perfecţionare şi de 
inspecţie școlară, la cererea „actorilor educaţiei“ etc.); 

- organizarea periodică a acţiunilor cu părinţii, 
adecvate fiecărei vârste şcolare şi psihologice: consul- 
taţii individuale şi colective, lectorate, materiale 
metodice etc. (lunar, trimestrial, la cererea „actorilor 
educaţiei“ etc.); 

- organizarea acţiunilor specifice cu scop de orien- 
tare şcolară, profesională şi socială: informare, docu- 
mentare, îndrumare, consiliere a „actorilor educaţiei“, 
periodic, la cererea acestora, în colaborare cu alţi 
reprezentanţi ai comunităţii locale (lunar, trimestrial, 
la cererea „actorilor educaţiei“ etc.). 

Realizarea acestor obiective contribuie la extinderea 
conţinutului activităţii de asistenţă psihopedagogică. 
Aceasta presupune un complex de măsuri operative la 
toate vârstele, cu accente speciale angajate, mai ales, 
la nivelul: pregătirii pedagogice permanente a fami- 
liei; combaterii permanente a (re)surselor de ine- 
galitate şi de inadaptare şcolară, profesională, socială; 
asigurării permanente a condiţiilor de igienă a in- 
struirii, în mediul şcolar şi extraşcolar. 

Metodologia activităţii de asistenţă psihope- 
dagogică a cadrelor didactice, elevilor şi părinţilor 
reflectă mutaţiile înregistrate la nivelul paradigmei 
de abordare a educaţiei. 

Abordarea curriculară a educaţiei — care presupune 
centrarea proiectului pedagogic asupra obiectivelor 
prioritar formative — solicită generalizarea activităţii 
de asistenţă psihopedagogică dincolo de cazurile 
speciale. Cunoaşterea potenţialului fiecărui „obiect al 
educaţiei“ devine premisa reuşitei oricărei activităţi 
pedagogice. Realizarea sa angajează intervenţia spe- 
cialistului'(profesor-consilier/psihopedagog şcolar) pe 
două coordonate metodologice, posibile şi necesare, 
care asigură orientarea (informarea, îndrumarea, 
consilierea etc.) profesorilor, în general, a profesorilor- 
diriginţi, în mod special, în probleme care vizează: 

- cunoaşterea elevului prin strategii de investigaţie 
longitudinală (observaţie, conversaţie, chestionar, 
biografie, autobiografie, studiul de caz) şi transversală 
(fişa de caracterizare psihopedagogică finală, globală) 
— vezi Holban Ion, coordonator, 1978; 

- proiectarea diferențiată a educaţiei/instruirii în 
context frontal, grupal, individual, în mediul şcolar- 
extraşcolar, prin valorificarea deplină a fişei de 

caracterizare psihopedagogică a elevului, realizată 
anterior. 

Cazurile extreme, de inadaptare şcolară, (micro)- 
socială, profesională etc., angajează intervenţia directă 
a profesorilor-consilieri/psihopedagogilor şcolari, prin 
mijloace specifice valabile la nivelul ambelor coor- 
donate metodologice prezentate anterior: 

- cunoaşterea elevului, realizată prin teste psiho- 
logice, anchete psihosociale, studii de caz, consultaţii/ 
acţiuni de consiliere speciale etc.; 

- proiectarea pedagogică diferențiată, realizată, mai 
ales, în context individual prin acţiuni cu scop de 
recuperare, stimulare, compensare, reluare, apro- 
fundare etc. 

Abordarea managerială a educaţiei — care presu- ` 
pune o modalitate de conducere globală, optimă, 
strategică a educaţiei/instruirii — solicită angajarea 
instituţională a activităţii de asistenţă psihopedagogică 
la nivelul unei funcţii care asigură reglarea-auto- 
reglarea sistemului şi a procesului de învăţământ prin: 

-acțiuni specifice de perfecţionare: cursuri, consul- 
taţii periodice, organizate cu directorii, responsabilii 
de comisii metodice, cadrele didactice, pe teme de: 
pedagogie generală, psihologie generală, psihologia 
vârstelor, sociologia educaţiei, managementul educa- 
ţiei, metodologia proiectării activităţii educative, 
metodica diferitelor discipline de învăţământ etc.; 

- acţiuni specifice de cercetare: elaborarea unor 
modele de proiectare curriculară, aplicabile pe do- 
menii, trepte, discipline de învăţământ; elaborarea unor 
probe de evaluare iniţială, sumative, formative; ela- 
borarea unor proiecte curriculare speciale deschise în 
direcţia educaţiei permanente (modele de educaţie/ 
instruire nonformală, modele de educaţie/instruire 
profesională recurentă, modele de educaţie/instruire 
a adulţilor, modele de stimulare a creativităţii etc.). 

Vezi Caietul dirigintelui, Consilierul şcolar, 
Cunoaşterea elevului. 


ATITUDINEA PEDAGOGICĂ 


Atitudinea pedagogică reprezintă un ansamblu de 
însuşiri stabilizate la nivelul structurii personalităţii 
care marchează o anumită poziţie angajată cognitiv, 
afectiv, motivaţional şi caracterial în raport cu acti- 
vitatea de educaţie proiectată şi realizată în diferite 
contexte instituţionale şi noninstituţionale. 

În plan psihologic, atitudinea pedagogică de- 
fineşte „o stare de spirit sau o dispoziţie interioară 
dobândită de o persoană în relaţiile sale cu sine şi 

cu mediul exterior“ (Dictionnaire actuel de lédu- 
cation, 1993, p.112). 

În plan social, atitudinea pedagogică defineşte o 
modalitate relativ constantă de raportare a perso- 
nalităţii umane la realitatea culturală, economică, 
politică, religioasă etc. din perspectiva semnificaţiilor 
educaţionale angajate direct sau/şi indirect. 

Funcţia direcţională a atitudinii pedagogice asigură: 
a) orientarea valorică a proceselor cognitive specifice 
personalităţii educatorului (atitudini cognitive bazate 
pe: cunoaştere empirică, logică; raţionament deductiv- 
analogic; operaţii fundamentale de analiză-sinteză; 
operaţii instrumentale de tip algoritmic-euristic); 
b) angajarea dispoziţiilor profunde ale personalităţii 
educatorului (atitudini afective, atitudini motiva- 
ţionale); c) raportarea stării de spirit a personalităţii 
educatorului la anumite valori sociale (atitudini carac- 
teriale faţă de învăţare, perfecţionare, politica edu- 
caţiei, reforma educaţiei etc.), 

Conţinutul atitudinii pedagogice valorifică urmă- 
toarele dimensiuni generale, de natură psihosocială 
(vezi De Landsheere, Gilbert, 1979, p.25, 26): 

a) direcţia de acţiune, care presupune adeziunea 
sau neadeziunea (cognitivă, afectivă, motivaţională, 
caracterială) explicită faţă de anumite valori sau 
„actori“ implicaţi în activitatea de educaţie; 

b) gradul de implicare (cognitivă, afectivă, moti- 
vaţională, caracterială), care susţine desfăşurarea în 
timp şi spaţiu a activităţii de educaţie; 

c) intensitatea (cognitivă, afectivă, motivaţională, 
caracterială) angajată de subiect (cadrul didactic) în 
proiectarea şi realizarea activităţii de educaţie; 

d) coerenţa acţiunii susţinută — cognitiv, afectiv, 
motivaţional, caracterial — la nivelul corelaţiei optime 
dintre opiniile exprimate şi comportamentul asumat; 

e) forţa de persuasiune — cognitivă, afectivă, 
motivaţională, caracterială — care influenţează 
realmente conduita subiectului şi a obiectului educaţiei 
pe tot parcursul desfăşurării activităţii de educaţie. 

Caracteristicile atitudinii pedagogice a cadrului 
didactic reflectă dimensiunile psihosociale evocate, 
concentrate la nivelul următoarelor note esenţiale: 
stabilitate şi pregnanţă angajate în plan caracterial; 
valorificare afectivă pozitivă, dominantă în raporturile 
realizate cu comunitatea şcolară şi cu comunitatea 
educativă locală; direcţionare motivaţională internă, 
centrată spre autorealizare, autoperfecţionare, auto- 
depăşire a performanţelor realizate; proiectare creati- 
vă a activităţii cognitive la parametri de inventivitate 

şi de inovaţie didactică şi socială, semnificativă la 
scara întregului proces de învăţământ. 

Atitudinile pedagogice specifice cadrului didactic 
contribuie la perfecţionarea continuă a activităţii 
educaţionale proiectată şi realizată în mediul şcolar 
şi extraşcolar. Ele sunt definitorii pentru structurarea 
personalităţii acestuia în măsura în care intervin efectiv 
ca: atitudini faţă de societate în general; atitudini faţă 
de valorile culturale (Ştiinţifice, tehnologice, politice, 
economice, filozofice, religioase etc.); atitudini faţă 
de valorile educaţiei (intelectuale, morale, tehnologice, 
estetice, fizice); atitudini faţă de activitatea de învăţare; 
atitudini faţă de activitatea de muncă şi creaţie; 
atitudinea faţă de comunitatea profesională; atitudinea 
faţă de elev; atitudinea faţă de familie; atitudinea faţă 
de comunitatea educativă locală. 


AUTOEDUCAŢIA 


Autoeducaţia reprezintă o direcţie de evoluţie a 
activităţii de formare-dezvoltare a personalităţii umane 
care implică transformarea obiectului educaţiei în 
subiect al educaţiei, capabil de a aa şi de 
autoproiectare pedagogică. 

Definirea autoeducației, la nivelul unui concept 
pedagogic fundamental, presupune înţelegerea funcţiei 
şi structurii specifice activităţii de (auto)formare- 
(auto)dezvoltare a personalităţii umane. 

Funcţia principală a autoeducaţiei angajează trans- 
formarea obiectului educaţiei în subiect al educaţiei 
în urma unui proces care implică valorificarea unui 
ansamblu de acţiuni educaţionale, proiectate şi reali- 
zate permanent la un nivel calitativ superior, într-o 
perioadă de timp determinată. Aceasta presupune: 

- (auto)proiectarea — (auto)realizarea unei „edu- 
caţii pentru sine“; 

* (auto)formarea individualizată (care implică 
valorificarea deplină a propriei experienţe, fără inter- 
ferenţa altor/altei medieri); 

* „autoformarea metacognitivă“ (care vizează 
capacitatea: de „a învăţa să înveţi“/“educabilitate 
cognitivă, independentă de conţinutul învăţării“); 

* autoformarea permanentă (care angajează capa- 
citatea de asumare a sarcinilor centrate asupra propriei 
formări, specifice fiecărei vârste şcolare şi postşcola- 
re) — vezi Dictionnaire encyclopédique de l'education 
et de la formation, 1994, p.96, 97. 

Structura autoeducaţiei evidenţiază existenţa unor 
elemente comune, aproape identice, situate la nivelul 
structurii acţiunii educaţionale. Diferenţa specifică 

provine din poziţia diferită a „obiectului educaţiei“ care 
în cazul „autoeducaţiei“ devine „subiect“ al propriei 
sale activităţi de formare-dezvoltare a personalităţii, 
respectiv „subiect“ al procesului de autoformare- 
autodezvoltare a personalităţii. 

Saltul calitativ este marcat la nivelul structurii 
acţiunii educaţionale prin conexiunea inversă internă 
realizată, care probează capacitatea, dobândită de 
„obiectul educaţiei“, de autoevaluare a rezultatelor şi 
de autocunoaştere a resurselor propriei sale activităţi 
(vezi structura acţiunii educaţionale). 

Prin interiorizarea deplină a acţiunii educaţionale 
eficiente această capacitate poate evolua în direcţia 
autoproiectării pedagogice a unor mesaje educaţionale 
orientate spre (auto)formarea — (auto)dezvoltarea per- 
manentă a obiectului educaţiei. Este momentul în care 
obiectul educaţiei devine efectiv subiect al educaţiei. 

Conţinutul autoeducaţiei reflectă raporturile dintre 
activitatea de formmare-dezvoltare şi activitatea de auto- 
formare-autodezvoltare a personalităţii umane, raporturi 
mediate calitativ prin intermediul „educaţiei permanente“. 
Astfel, „a educa în perspectiva educaţiei permanente 
înseamnă, în esenţă, a determina un autentic proces de 
autoeducaţie““ (Toma, Steliana, 1983, p.40). 

Raportul educație-autoeducaţie construieşte practic 
un nou echilibru între factorii externi şi factorii interni 
ai activităţii de formare-dezvoltare a personalităţii, 
factori situaţi pe o linie de evoluţie ascendentă. Astfel 
educaţia, aflată iniţial alături de mediu în ipostaza 
unui factor extern, devine treptat — prin educaţie 
permanentă şi autoeducație — un factor intern stabil, 
care reflectă, la nivel funcţional şi structural, capa- 
citatea intrinsecă a personalităţii umane de (auto)- 
perfecţionare continuă a activităţii sale individuale 
şi sociale. 

Educaţia asigură, la acest nivel, atingerea scopului 
pedagogic fundamental al organizaţiei şcolare moder- 
ne şi postmoderne: „a face din obiectul educaţiei 
subiectul propriei sale educaţii, din omul care capătă 
educaţie omul care se educă el însuşi“ (Faure, Edgar şi 
colabor. 1974, p.220). 

Conţinutul autoeducaţiei poate fi analizat din 
perspectiva procesului de dezvoltare a personalităţii 
în diferite etape ale vieţii (vezi Barna, Andrei, 1995). 
În acest context, autoeducaţia, în calitatea sa de 
„activitate desfăşurată în scopul perfecţionării propriei 
personalităţi“, are simultan: i 

- un caracter subiectiv, reprezentând un produs al 
educaţiei superior proiectată, organizată, coordonată, 
(auto)perfecţionată; 

* un caracter autoreglator, reprezentând saltul 
funcţional de la conexiunea inversă extemă (subiect- 
obiect) la conexiunea inversă internă (subiect-subiect); 

- un caracter corelativ, reprezentând legătura 
structurală existentă între autoinstruire-autoinstruire 
permanentă-autoeducaţie-autoeducaţie permanentă; 

- un caracter procesual, reprezentând linia de 
continuitate dintre etapa autoeducaţiei potenţiale şi 
etapa autoeducaţiei reale, posibilă după dobândirea 
„conştiinţei de sine“, în jurul vârstei de 16 ani. 

Metodologia autoeducaţiei avansează „un model 
filozofic“ al educaţiei, bazat pe reflecţie, dar şi „un 
model economic“ bazat pe folosirea cu maximă 
eficienţă a timpului educaţiei. Aceste modele dezvoltă 
la nivelul sistemului educaţional (şcolar, extraşcolar, 
postşcolar) patru categorii de metode de cultivare a 
autoeducaţiei: 

e metode de autocontrol: autoobservaţia, autoana- 
liza, introspecţia; 

- metode de autostimulare: autoconvingerea, auto- 
comanda, autocritica, autosugestia, comunicarea prin 
interacţiune, exemplul, jocul individual şi colectiv, 
autoexersarea; l 

- metode de autoconstrângere: autodezaprobarea, 
autocunoaşterea, autorenunțarea, autorespingerea; 

- metode de stimulare a creativității: strategii 
creative de tip didactic, lectura-scrierea creativă; 
asocierea de idei, planul rezumativ, autoevaluarea, 
autoaprobarea, autoavertismentul. 

Reactualizarea unui „model psihologic“ de abordare 
a educației permite avansarea următoarei taxonomii 
a strategiilor angajate în autoformarea-autodezvoltarea 
personalităţii umane: metode şi procedee de stimulare 
a proceselor intelectuale (integrate pedagogic la nivel 
de: autoconvingere, autosugestie); metode şi procedee 
de stimulare a proceselor afective (integrate pedagogic 
la nivel de autostimulare, autoconsolare, autocon- 
damnare, autopedepsire); metode şi procedee de 
stimulare a proceselor volitive (integrate pedagogic 
la nivel de: autointeriorizare, autocomandă, auto- 
aprobare) — vezi Barna, Andrei, 1995, p.90. 

Problematica autoeducaţiei, abordabilă în con- 
dițiile societăţii contemporane, angajează noi recon- 
siderări conceptuale şi metodologice (vezi Revista de 
pedagogie nr. 8—12/1993, Autoeducaţia, p.3—A43): 

- clarificarea raportului dintre „eteroeducaţie“ 
(educaţia prin alţii) şi „autoeducaţie“ (educaţia prin 
sine), în termeni de interacţiune: educaţia eficientă, 
bazată pe autocunoaştere şi autoevaluare 0 premisa 
autoeducaţiei; 

- eliminarea polarităţilor exclusiviste (între „etero- 
educaţie“ şi „autoeducaţie“) sau absolutiste (ruperea 
educaţiei de autoeducaţie sau, din contră, tratarea 
educaţiei doar ca autoeducaţie 0 condiţia auto- 
educaţiei; 

- conştientizarea importanţei „idealului de viaţă“ 
pentru declanşarea şi desfăşurarea corectă a procesului 
de autoeducaţie (] determinarea autoeducaţiei; 

— implicarea modelului moral şi cultural de 
autoperfecţionare în activitatea de autoeducaţie D 
autodeterminarea autoeducaţiei. 


AUTONOMIA UNIVERSITARĂ 


Autonomia universitară consemnează un „drept acordat 
de legi şi regulamente instituţiilor de învăţământ superior“ 
de a lua singure măsurile pedagogice necesare pentru 
obţinerea unor rezultate superioare în activitatea lor (vezi 
Digionar de pedagogie, 1979, p.43). 

În sens larg, autonomia vizează acţiunile de 
autoconducere realizabile la nivelul următoarelor 
domenii de referinţă: 

a) teoria educaţiei, care consemnează „tendinţa 
manifestă în secolul al XX-lea în vederea desprinderii 
pedagogiei de alte ştiinţe (filozofie, psihologie, socio- 
logie, etică etc.) şi a studierii fenomenului educaţiei 
cu mijloace proprii, fără imixtiunea altor discipline 
care pot da acestui fenomen explicaţii preponderent 
sociologice, psihologice, biologice etc.; 

b) sociologia educaţiei, care consemnează tendinţa 
specifică (micro)grupurilor şcolare „de a-şi alege forma 
de educaţie în concordanţă cu specificul, tradiţiile şi 
năzuinţele proprii“ (idem); 

c) psihologia educaţiei, care consemnează tendinţa 
activării resurselor de învăţare independentă ale 
elevului, considerate ca mijloace de creştere continuă 
a eficienţei acestuia, de perfecţionare a trăsăturilor 
sale de personalitate angajate în realizarea obiectivelor 
propuse în mediul şcolar şi extraşcolar; 

d) managementul educaţiei, care consemnează 
tendinţa valorificării integrale a resurselor pedagogice 
(informaţionale, umane, materiale, financiare) speci- 
fice fiecărei organizaţii şcolare prin autogestionarea 
acestora în raport de exigenţele funcţionale ale condu- 
cerii sistemice, optime, strategice, aplicabile în con- 
diţiile proprii fiecărei comunităţi teritoriale şi locale 
(vezi Managementul educaţiei/pedagogic). 

În sens restrâns, autonomia vizează acţiunile de 
autoconducere realizabile, în mod special, în cadrul 
învăţământului superior respectând şi valorificând 

integral obiectivele pedagogice specifice acestuia, 
evidente la nivel de: 

a) conţinut al activităţii didactice, care tinde să se 
apropie, din ce în ce mai mult, de cerinţele cercetării 
ştiinţifice şi ale integrării în viaţa socială (economică, 
politică, managerială, culturală, şcolară etc.); 

b) metodologie a activităţii didactice, care tinde 
spre anumite forme de organizare a activităţii didac- 
tice (prelegere problematizată, seminar-dezbatere; 
seminar-asalt de idei; proiecte de cercetare, experi- 
mente de laborator) şi restructurare participativă 
continuă a raporturilor pedagogice şi psihosociale 
dintre profesor şi studenţi; 

c) evaluare a activităţii didactice, care tinde spre ge- 
neralizarea sistemului de credite corespunzător mo- 
dulelor de studiu propuse cu funcţie de recuperare, 
consolidare, anticipare (de exemplu, absolvirea a doi 
ani universitari într-un singur an universitar) a reuşitei 
universitare, cu valorificarea integrală a raportului dintre 
timpul formal şi timpul real de învăţare oferit studen- 
tului, în condiţii de asistenţă psihopedagogică optimă. 

Ca modalitate specifică de conducere, autonomia 
universitară angajează mecanismele de valorificare 
eficientă a resurselor existente, în concordanţă cu 
cerinţele proprii managementului educaţiei. Această 
temă este dezbătută în literatura de specialitate sub 
genericul confruntării ideologice dintre centralizare şi 
descentralizare (vezi Clark, Burton, R., edit., 1993, 
p.368—372). 

Două probleme sunt prioritare în această dezbatere: 
rolul statului, relaţia dintre universitate şi cercetarea 
ştiinţifică. 

Rolul statului evoluează între dirijism şi prag- 
matism, în grade şi accente specifice deplasate de la 
polul centralizării (modelul francez) la cel al des- 
centralizării (modelul britanic). Intensificarea sau 
slăbirea planificării şi a controlului central reprezintă 
procese dependente de răspunsul care trebuie dat la 
următoarea întrebare: „pot fi întotdeauna universităţile 
capabile să se descurce singure, să se adapteze la un 
mediu social aflat în continuă schimbare, să ţină pasul 
cu competiţia pieţei?“... 

Relaţia dintre universitate şi cercetarea ştiinţifică 
stimulează mecanismele autonomiei care atrag şi 
orientează la standarde de vârf mijloacele necesare 
pentru promovarea interacțiunii dintre dezvoltarea 
ştiinţei şi conţinutul programelor teoretice şi practice 
angajate la nivelul învăţământului superior. 

Universitatea americană constituie modelul apreciat 
în literatura de specialitate ca fiind exemplar pentru 

rezolvarea tensiunilor persistente încă, în Europa sau 
Japonia, între tendinţa de centralizare şi cea de 
descentralizare, între programele academice, pe de o 
parte, şi necesităţile de formare şi cercetare ştiinţifică, 
pe de altă parte (idem, vezi p.370—372). 

Prin dezvoltarea autonomiei la nivel managerial, 
universitatea americană a dobândit, de-a lungul tim- 
pului, un caracter: de masă (care nu afectează stan- 
dardele de excelenţă), descentralizat (care nu exclude 
obiectivele generale comune), diversificat (care nu 
exclude un anumit curriculum comun, valabil mai ales 
în perioada colegiului/prima treaptă a învăţământului 
superior), competitiv (care angajează criterii valorice 
recunoscute), întreprinzător (care acordă importanţă 
politicii de atragere şi de suplimentare continuă a 
resurselor pedagogice existente). 

Autonomia universitară conferă învăţământului 
superior din S.U.A. următoarele trăsături distincte: 

- adaptabilitate la cerinţe aflate în creştere conti- 
nuă, exprimate chiar „la nivel de masă“; 

- flexibilitate curriculară, asigurată prin programe 
multiple adresate unui număr din ce în ce mai mare 
de studenți; 

- organizare departamentală care permite „dele- 
garea autorităţii şi a patronajului“ şi perfecţionarea 
permanentă a personalului academic şi de cercetare; 

- stimularea directă a cercetării ştiinţifice, integrată 
în programe specifice, deschise spre structurile post- 
universitare (masterat, doctorat); 

- angajarea enormă a iniţiativei competitive care 
„combină accesul deschis la anumite instituţii cu 
selecţia rapidă asigurată de alte instituţii cu scopul 
concentrării talentelor“ (idem, vezi p.371—372). 

În condiţiile României, autonomia universitară este 
reglementată prin dispoziţiile Legii Învăţământului 
(Legea nr. 84/1995) precizate la secţiunea a 7-a 
(Autonomia universitară), capitolul IX (Învăţământul 
superior) Titlul 1l, (Sistemul naţional de învățământ). 

Analiza realizabilă la acest nivel permite eviden- 
ţierea următoarelor aspecte: dimensiunile conceptului 
de autonomie universitară, principiile de organizare a 
activităţii, acţiunile necesare pentru realizarea acesteia. 

Conceptul de autonomie universitară defineşte 
„dreptul comunităţii universitare de a se conduce, de 
a-şi exercita libertăţile academice fără nici un fel de 
ingerinţe ideologice, politice sau religioase“ în vederea 
asumării unui „ansamblu de competenţe şi obligaţii 
aflate în concordanţă cu opţiunile şi orientările 
strategice naţionale“. 


AUTONOMIA UNIVERSITARĂ III 


Principiile autonomiei universitare reprezintă crite- 
riile valorice necesare pentru realizarea obiectivelor 
pedagogice generale şi specifice învăţământului 
superior în contextul unei societăţi democratice. Ele 
pot fi sintetizate la nivelul următoarelor propoziţii 
exprimate în termeni de axiome pedagogice: 

- principiul răspunderii personale şi publice pentru 
calitatea întregii activităţi didactice şi de cercetare 
ştiinţifice realizată în instituţia de învăţământ superior 
respectivă; 

- principiul instituţionalizării drepturilor, obligaţiilor 
şi a normelor care reglementează viaţa comunităţii 
universitare în cadrul unui document oficial numit Carta 
Universitară, adoptată de senatul fiecărei universităţi; 

- principiul valorificării depline a resurselor fiecărei 
comunităţi universitare care cuprinde totalitatea per- 
soanelor angajate în activitatea didactică şi de cer- 
cetare ştiinţifică proiectată şi realizată în instituţiile 
de învăţământ superior; 

- principiul participării studenților la activitatea de 
conducere a instituţiilor de învăţământ superior reali- 
zată prin senatele universitare şi consiliile facultăţilor. 

Acţiunile pedagogice necesare pentru realizarea 
autonomiei universitare „vizează domeniile conducerii, 
structurii şi funcţionării instituţiei, ale activităţii 
didactice şi de cercetare ştiinţifică, ale administrării 
şi ale finanţării“. Ele implică: 

- programarea, organizarea, desfăşurarea şi perfec- 
ţionarea procesului de învăţământ; 

- organizarea cercetării şi a documentării ştiinţifice 
în condiţii de competenţă şi de performanţă confirmate 
la niveluri de vârf; 

- stabilirea planurilor de învăţământ şi a progra- 
melor analitice în conformitate cu obiectivele pedago- 
gice generale şi specifice asumate; 

- selectarea, promovarea şi perfecţionarea perma- 
nentă a personalului didactic pe criterii de competenţă 
şi de performanţă definite în mod explicit la nivel de 
politică a educaţiei; 

- acreditarea programelor de studii, de nivel 
postuniversitar, necesare în diferite domenii de activi- 
tate delimitate împreună cu Ministerul Educaţiei 
Naţionale, cu alte autorităţi publice (agenţi eco- 
nomici, organizaţii profesionale şi patronale recu- 
noscute în plan naţional etc.); 

- proiectarea programelor de cooperare cu alte 
instituţii de învăţământ superior şi de cercetare din 
ţară şi din străinătate, care asigură progresul insti- 
tuţiei pe criterii de reuşită academică recunoscute la 
scară socială; 

- aplicarea principiilor democratice prin eligi- 
bilitatea tuturor organismelor de conducere, prin vot 
secret, pe baza unor criterii de competenţă pedagogică 
şi managerială care definesc, în mod explicit, liniile 
de politică educaţională ale instituţiei de învăţământ 
superior respective; 

- autogestionarea responsabilă a fondurilor alocate 
de la bugetul naţional sau provenite din alte surse, 
respectând criteriile elaborate în colaborare cu Minis- 
terul Educaţiei Naţionale; : 

- atragerea unor noi resurse financiare necesare 
pentru perfecţionarea tuturor activităţilor organizate 
la nivelul instituţiei conform obiectivelor generale, 
specifice şi concrete, ale acesteia, stabilite la nivel de 
sistem şi de proces; 

- - angajarea directă şi permanentă în acţiuni com- 
plexe, care au în vedere rezolvarea efectivă a proble- 
melor sociale ale comunităţii universitare respective. 

Perspectiva ultimelor cercetări de specialitate con- 
firmă faptul că extinderea sferei de aplicaţie a concep- 
tului de autonomie pedagogică a devenit o realitate 
socială care consemnează două direcţii de acţiune 
exercitată în plan instituţional şi la nivelul „actorilor 
educaţiei“ (vezi La Borderie, Rene, 1998). 

În plan instituţional, autonomia pedagogică vizea- 
ză nu numai spaţiul universitar, ci şi zona învăţă- 
mântului primar şi secundar. Fenomenul „se traduce, 
în mod esenţial, prin elaborarea proiectului de şcoa- 
lă“/organizaţie şcolară, operă care poate fi iniţiată 
de consiliul de administraţie al fiecărei instituţii, cu 
valorificarea deplină a resurselor angajate practic în 
sens managerial. 

La nivelul învăţământului superior, autonomia este 
redefinită într-un context legislativ reformator care 
urmăreşte, în mod special, „exercitarea ei în domeniul 
ştiinţific şi pedagogic prin deliberări şi decizii ale 
consiliilor universitare, în cadrul unei politici con- 
tractuale stabilită cu ministerul învăţământului“. 

La nivelul „actorilor educaţiei“, autonomia peda- 
gogică urmăreşte perfecţionarea continuă a profe- 
sorilor prin utilizarea adecvată a obiectivelor care 
vizează autodepăşirea performanţelor anterioare. În 
acest caz, autonomia indică „obiectivul educativ care 
susţine, în mod progresiv, capacitatea elevilor de a 
gestiona în mod responsabil activitatea lor de învăţare“, 
respectiv capacitatea profesorilor de a gestiona, în mod 
responsabil, acţiunile lor de proiectare, realizare şi 
dezvoltare pedagogică a activităţilor didactice/edu- 
cative stabilite conform planului de învăţământ. 

AUTOREGLAREA INSTRUIRII 


Autoreglarea instruirii reprezintă o calitate funda- 
mentală a procesului de învăţământ, angajată stra- 
tegic la nivelul oricărei activităţi didactice/educative, 
proiectată în sens curricular. 

Această calitate fundamentală are valoarea unui 
principiu didactic care vizează perfecţionarea continuă 
a învăţământului la nivel de proces şi de sistem. 
Implicarea sa presupune operaţionalizarea corelaţiei 
dintre profesor şi elev/student, proiectată şi realizată 
la nivelul unui model cibernetic, propriu teoriei infor- 
maţiei, model valorificabil în cadrul structurii de 
funcţionare a acţiunii educaţionale/didactice (vezi 
Acţiunea educaţională/didactică). 

Principiul autoreglării instruirii vizează practic 
perfecţionarea tuturor circuitelor declanşate în cadrul 
acţiunii didactice, perfecţionare posibilă şi necesară 
la nivel de: 

a) conexiune inversă externă, realizată de profesor, 
care ameliorează, ajustează sau transformă structural 
proiectul pedagogic, mesajul educaţional sau repertoriul 
comunicării cu elevul/studentul în funcţie de calitatea 
comportamentului de răspuns al acestuia; 

b) conexiune inversă internă, realizată de elev/ 
student, când acesta devine capabil de autoevaluare- 
autoinstruire-autoeducaţie, transformându-se efectiv din 
obiect al educaţiei în subiect al propriei sale formări- 
dezvoltări. 

Acest principiu permite valorificarea elementelor 
componente ale activităţii didactice (proiectul pedago- 
gic — comunicarea pedagogică — repertoriul comun — 
comportamentul de răspuns al elevului) la nivelul unor 
„circuite de conexiune inversă negativă“, bazate pe 
depistarea „verigii slabe“ în vederea corectării, ajus- 
tării, ameliorării sau restructurării acţiunilor de 
predare-învăţare-evaluare, proiectate conform idea- 
lului pedagogic şi scopurilor pedagogice care orien- 
tează valoric întregul sistem de învăţământ. Perfec- 
ţionarea continuă a acestor circuite creează premisa 
saltului de la conexiunea inversă externă la conexiunea 
inversă internă, de la instruire la autoinstruire, de la 
educație la autoeducaţie. 

Vezi Autoeducaţia. 


AXIOLOGIA EDUCAŢIEI 


Axiologia educaţiei reprezintă o disciplină integrată 
în domeniul ştiinţelor pedagogice/educaţiei, cu un 
obiect specific de cercetare — valorile pedagogice 
fundamentale (binele moral, adevărul ştiinţei, eficienţa 

ştiinţei aplicate, frumosul, sănătatea), stabile din punct 
de vedere psihosocial, care stau la baza activităţii de 
formare-dezvoltare permanentă a personalităţii umane. 

Din punct de vedere metodologic, axiologia educa- 
tiei poate fi interpretată ca o disciplină integrată în 
domeniul de cercetare specific filozofiei educaţiei. Din 
această perspectivă, axiologia educaţiei poate fi plasată 
la limita teoriei educaţiei, înţeleasă, în sens restrâns, 
ca teorie a conţinuturilor fundamentale ale educaţiei 
(teoria educaţiei morale, teoria educaţiei intelectuale, 
teoria educaţiei tehnologice, teoria educaţiei estetice, 
teoria educaţiei fizice). În sens larg, axiologia educaţiei 
susţine demersul epistemologic al teoriei educaţiei — 
înţeleasă ca teorie care fundamentează domeniul de 
cercetare specific ştiinţelor pedagogice — abordând 
problema valorilor pedagogice din perspectiva con- 
solidării tuturor conceptelor pedagogice funda- 
mentale (educație, conţinutul educaţiei, formele 
educaţiei, în mod special, finalităţile educaţiei), care 
asigură nucleul epistemic tare al ştiinţelor edi 
gogice/educaţiei. 

Scopul pe care şi-l asumă axiologia educaţiei vizează 
realizarea activităţii de formare-dezvoltare permanentă 
a personalităţii umane „pentru şi prin valori“ peda- 
gogice fundamentale. Această finalitate complexă este 
angajată în plan: 

- teoretic, prin degajarea unui orizont al ştiinţelor 
pedagogice numit axiologia educaţiei sau axiologia pe- 
dagogică şi prin deschiderea unor noi direcţii de cercetare 
rezultate din conexiunea intra-, inter- şi transdisciplinară 
a pedagogiei cu axiologia dar şi cu etica, estetica, 
antropologia, psihologia, sociologia, politologia (vezi 
fundamentarea filozofică, sociologică, politologică, 
psiho-antropologică a finalităţilor educaţiei); 

* practic, prin implicarea exigenţelor axiologice 
pozitive în realizarea tuturor laturilor/dimensiunilor 
educaţiei — nu numai la nivelul celei morale sau 
estetice — şi a tuturor formelor educaţiei, nu numai 
la nivelul educaţiei/instruirii formale (vezi Cucoş, 
Constantin, 1995, p.34). 

La nivel de politică a educaţiei, axiologia pedago- 
gică asigură coerenţa şi consistenţa valorilor funda- 
mentale angajate în realizarea acţiunilor educaţionale/ 
didactice, proiectate la nivel de sistem şi de proces, pe 
circuitul: funcţia centrală a educaţiei — finalităţile 
macrostructurale ale educaţiei — finalităţile micro- 
structurale ale educaţiei. Coerenţa şi consistenţa valo- 
rilor pedagogice fundamentale rezultă din stabilitatea 
acestora demonstrată practic în condiţiile unor in- 
comensurabile variaţii şi presiuni provenite, în mod 

obiectiv şi subiectiv, de la nivelul contextului extern şi 
intern în care are loc activitatea de formare-dezvol- 
tare permanentă a personalităţii umane. În această 
accepţie, este evident faptul că valorile fundamentale 
implicate în educaţie „trebuie să-şi păstreze veritabile 
dimensiuni reactive şi prospective în faţa prezentului 
şi viitorului“ (idem, p.16). Fiind angajate, în mod 
obiectiv, la nivelul funcţiei centrale a educaţiei (for- 
marea-dezvoltarea permanentă a personalităţii) şi a 
funcţiilor principale ale educaţiei (culturală — politică/ 
civică — economică) valorile pedagogice devin depen- 
dente, în mod subiectiv, de modul în care sunt ele 
angajate în cadrul finalităţilor educaţiei. 

În contextul dezvoltării ştiinţelor pedagogice/ 
educaţiei axiologia pedagogică/educaţiei trebuie să 
răspundă la provocările tipice teoriei sau filozofiei 
valorilor care lansează, pe de o parte, teza caracterului 
ideal al acestora, iar pe de altă parte, dezbaterea privind 
originea lor (metafizică sau istorică), structura lor 
(unitară sau diversificată), ordinea lor (ierarhică sau 
aleatorie) — vezi Dictionnaire encyclopédique de 
V'education et de la formation, 1998, p.112, 113. 

Dincolo de varietatea răspunsurilor posibile rămâne 
necesitatea asigurării dimensiunii axiologice a educa- 
ţiei care răspunde caracterului fundamental al acesteia, 
exprimat la nivelul finalităţilor care marchează vocaţia 
prospectivă a oricărei activităţi de formare-dezvoltare 
permanentă a personalităţii umane. 

Contribuţia axiologiei educaţiei la perfecţionarea 
demersului pedagogic, pe linia aprofundării nivelului 
său de consistenţă filozofică şi de deschidere psiho- 
socială, este evidentă în perspectiva următoarelor 
direcţii de evoluţie: 

a) accentuarea fundamentelor valorice ale edu- 
caţiei, plecând de la axioma că orice activitatea de 
formare-dezvoltare a personalităţii „pleacă de la 
finalităţi ceea ce presupune întotdeauna, în mod 
implicit sau explicit, o concepţie ideală despre om“; 

b) asumarea mizelor valorice ale educaţiei, indis- 
pensabile în condiţiile în care orice politică educativă 
aplică noţiuni de genul justiţiei, toleranţei, respectului 
persoanei, dragostei pentru ştiinţă etc.; 

c) specificarea şi chiar operaţionalizarea valorilor 
la nivelul mesajelor pedagogice bazate pe transmiterea 
cunoştinţelor — strategiilor — atitudinilor, îndeosebi 
„prin interacţiunea lor în cadrul unei componente 
ireductibile a curriculumului“ (idem, vezi p.113). 

Vezi Filozofia educaţiei, Finalităţile peda- 
gogice/ educaţiei, Funcţiile educaţiei, Ştiinţele 
pedagogice/educaţiei. 


BANCA DE DATE 


Banca de date reprezintă „ansamblul de informaţii, 
programe, repertorii, clase de conţinuturi etc. diverse, 
structurate în fişe specifice realizate după anumite 
proceduri determinate (...) care permit utilizatorului 
un reperaj rapid“ (Dictionnaire actuel de l'éducation, 
1993, p.130). 

În condiţiile societăţii postindustriale, banca de date 
include un ansamblu de „fişiere informatizate conți- 
nând sub o formă structurată informaţii care pot fi 
rapid cercetate, inclusiv de la mare distanţă (...), ceea 
ce constituie caracteristica lor cea mai spectaculoasă“ 
(idem, p.105). 

În mediul şcolar/universitar, baza de date defineşte 
un set de cunoştinţe procesate pedagogic la scara 
sistemului de învăţământ, cunoştinţe necesare subiec- 
tului şi obiectului educaţiei la nivel de consultanţă 
metodologică permanentă, cu valoare operaţională: 
fişe manageriale care definesc situaţia resurselor 
pedagogice (umane, materiale, financiare, infor- 
maţionale) ale instituţiei şcolare; organigrame ale 
instituţiei şcolare; informaţii bibliografice; sinteze 
tematice; proiecte de activitate didactică, instrumente 
de evaluare iniţială, continuă, sumativă; prospecte, 
prognoze ale instituţiei şcolare. 

În condiţiile informatizării învăţământului, prin 
utilizarea calculatorului la nivel de reţea, cu conexiuni 
inverse operaţionale pe verticala şi pe orizontala 
sistemului, banca de date valorifică noile tehnologii 
de procesare a informaţiei (stocare, prelucrare, clasi- 
ficare, selectare, activare, dirijare, difuzare, completare, 
reactivare, redirijare etc.) şi de prezentare a acesteia 
(dischete, CD-Rom-uri etc.). 

Banca de date presupune astfel organizarea unor 
fişiere complexe, accesibile în egală măsură cadrelor 


didactice şi elevilor/studenţilor prin utilizarea calcu- 
latorului în diferite circumstanţe care asigură: filtrarea 
pedagogică a informaţiei; concentrarea metodologică 
a informaţiei; deschiderea operativă a informaţiei; 
aplicarea instrumentală a informaţiei; analiza-sinteza 
logică a informaţiei; completarea calitativă a infor- 
maţiei; orientarea creativă a informaţiei. 

Criteriile pedagogice angajate în utilizarea băncii 
de date implică respectarea structurii specifice acţiunii 
educaţionale activate şi a condiţiilor tehnologice aflate 
la dispoziţia instituţiei şcolare. 

Respectarea structurii specifice acţiunii educaţionale 
activate are în vedere cunoaşterea şi valorificarea 
următoarelor variabile operaţionale: obiectivele peda- 
gogice care orientează procesul de formare-dezvoltare 
permanentă a elevului; strategiile pedagogice utilizate 
la nivelul corelaţiei subiect-obiect; nivelul cunoştinţelor 
de bază; particularităţile repertoriului pedagogic 
comun profesor-elev; ambianța educaţională rezultată 
din organizarea şcolii şi a clasei de elevi; suportul 
mediului şcolar şi extraşcolar. 

Respectarea condiţiilor tehnologice aflate la dispo- 
ziţia instituţiei şcolare are în vedere cunoaşterea şi 
valorificarea următoarelor variabile: 

` * potenţialul pedagogic al resurselor materiale care 
susţin procesul de gestionare a bazei de date existente 
la nivelul instituţiei şcolare; 

- gradul pedagogic de integrare a informaţiei selec- 
tate în activitatea de perfecţionare proiectată şi 
realizată la nivelul instituţiei şcolare; 

* capitalul pedagogic angajat de informaţia aplicată 
la nivelul procesului de învăţământ, în condiţii de 
creativitate didactică superioară. 

Evoluţia managerială a „băncii de date“ impune 
afirmarea conceptului de birotică pedagogică, opera- 
ţionalizabil la nivelul proiectelor care vizează şcoala 
informatizată (vezi Dictionnaire actuel de Peducation, 
1993, p.148, 149). 

Aceste proiecte de amploare anticipează şcoala 
societăţii postindustriale de tip informaţional care 
instituţionalizează o nouă organigramă bazată pe 
circulaţia „datelor“ în cadrul unui „sistem de tele- 
conferinţe“ care (auto)dirijează „un curier electronic“ 
şi „un „logiciel telematic“ în condiţii de conexiune 
inversă, valabilă pe verticala şi pe orizontala sistemului. 

Banca de date activată la nivelul şcolii informatizate 
valorifică aceste structuri manageriale, angajându-le 
pedagogic în reţeaua instituţiei care include informaţii 
despre: gestiunea centrală a resurselor existente; 
sistemul de consultanță metodologică (dezvoltat în 

formulă multimedia/atlas, ghid, dicţionar electronic 
etc.), circuitul de corecție automatizată a activităţii, 
operabil la nivelul funcţiilor manageriale de planifi- 
care-organizare, orientare-îndrumare, reglare-auto- 
reglare şi al acţiunilor manageriale de informare- 
evaluare-decizie. 

Practica băncii de date în şcoala românească presu- 
pune, pe de o parte, cunoaşterea cerinţelor manageriale 
evocate, ce devin funcţionale din perspectiva reformei 
educaţiei, care implică proiectarea unor structuri 
specifice „şcolii informatizate“. 

Pe de altă parte, practica băncii de date presupune 
adaptarea managerilor (profesor, profesor-consilier, 
profesor-metodist, profesor-informatician, profesor- 
director, profesor-inspector şcolar) la tradiţia şcolii 
româneşti care a instituit, în timp, structurile necesare 
pentru realizarea efectivă a funcţiei de reglare-auto- 
reglare a sistemului şi a procesului de învăţământ (vezi 
rolul Institutului de Cercetări Pedagogice, al Institutului 
de Perfecţionare a Cadrelor Didactice, al Casei Corpului 
Didactic, al Laboratorului de Orientare Şcolară şi 
Profesională, transformat după 1990 în Centrul de 
Asistenţă Psihopedagogică a elevilor, cadrelor didac- 
tice şi părinţilor). 

Baza de date trebuie activată prin intermediul unor 
modele de structuri instituţionale, care pot fi orga- 
nizate la nivel: 

- central: Ministerul Învăţământului/Direcţia de 
planificare-organizare; Direcţia de perfecţionare a 
cadrelor didactice; Institutul de Cercetări Pedagogice/ 
Secţia informatizarea învământului; Institutul de 
Perfecţionarea a Cadrelor Didactice; Departamentul 
Universitar pentru Formarea Cadrelor Didactice; Bibli- 
oteca Centrală Pedagogică; 

- teritorial: Inspectoratele şcolare; Casele Corpului 
Didactic; Centrele de Asistenţă Psihopedagogică, filia- 
lele Institutului de Cercetări Pedagogice, filialele 
Institutului de Perfecţionare a Cadrelor Didactice; 
filialele Departamentului Universitar pentru Pregătirea 
Cadrelor Didactice; filialele Bibliotecii Centrale Peda- 
gogice/bibliotecile caselor corpului didactic; 

- local: catedre; cabinete metodice; biblioteci, 
mediateci şcolare, funcţionale în cadrul fiecărei şcoli 
sau interşcolar. 


BATERIA DE TESTE 

Bateria de teste reprezintă ansamblul unor probe 
pedagogice, docimologice, sociometrice, psihologice, 
psihometrice etc. elaborate la nivelul sistemului de 

învăţământ, conform unor obiective care pot urmări, 
în mod special, procesul de: evaluare şi selecţie mana- 
gerială a cadrelor didactice; evaluare iniţială, sumativă 
şi continuă a cunoştinţelor elevilor; examinare com- 
plexă a elevilor, în plan didactic şi aptitudinal; 
cunoaştere sociometrică a clasei de elevi; cunoaştere 
psihopedagogică a elevilor (cu scop didactic şi de 
orientare şcolară, profesională şi socială); cunoaşterea 
nivelului de dezvoltare fizică a elevului. 

Bateria de teste este elaborată, aplicată şi finalizată 
într-un cadru instituţionalizat specializat, care poate 
fi organizat în plan naţional, teritorial şi local (institute 
specializate, cu o reţea de filiale dezvoltată pe verticala 
şi orizontala sistemului). 

Elaborarea bateriei de teste presupune respectarea 
următoarelor principii cu valoare metodologică de 
maximă generalitate: 

a) principiul orientării probelor alese în funcţie de 
obiectivele urmărite: 

- selecţia managerială a cadrelor didactice/teste 
pedagogice de evaluare managerială, 

- evaluarea cunoştinţelor elevului/teste pedagogice 
de evaluare iniţială, sumativă, continuă/formativă, 

- examinarea elevului/teste docimologice; teste 
pentru cunoaşterea clasei de elevi/teste sociometrice, 

- cunoaşterea personalităţii elevului/teste psiho- 
logice; cunoaşterea nivelului de dezvoltare fizică a 
elevului/teste psihometrice; 

b) principiul raportării probelor alese la calităţile 
specifice necesare la nivel de: validitate, fidelitate, 
etalonare, standardizare, omogenitate, obiectivitate 
(vezi Holban, Ion, 1995); 

c) principiul corelării probelor alese, „pentru a 
putea obţine informaţii complementare (...), necesare 
pentru a asigura un diagnostic“ cât mai corect (vezi 
Dictionnaire de la psychologie, 1995, p.33); 

d) principiul angajării probelor alese în procesul 
de autoreglare permanentă a acţiunilor educaţionale 
proiectate la nivel de sistem şi de proces. 


BAZA DIDACTICO-MATERIALĂ 


Baza didactico-materială a învăţământului reprezintă 
o categorie de resurse pedagogice specifice, deter- 
minate la nivel de sistem (vezi rolul instituţiilor 
centrale şi teritoriale specializate în elaborarea şi 
difuzarea periodică a mijloacelor de instruire) şi de 
proces (vezi contribuţia cadrelor didactice la elabo- 
rarea şi perfecţionare permanentă a mijloacelor de 
instruire). 


EEE BAZA DIDACTICO-MATERIALĂ 


Baza didactico-materială a învăţământului include 
următoarele tipuri de resurse pedagogice valorificabile 
la nivelul activităţii pedagogice, în general, a acţiunii 
didactice, de predare-învăţare-evaluare, în mod spe- 
cial: a) mijloacele de învăţământ; b) spaţiul şcolar; 
c) arhitectura şcolară. 

a) Mijloacele de învăţământ reprezintă „un 
ansamblu de instrumente materiale produse, adaptate 
şi selecţionate în mod intenţionat pentru a servi 
nevoilor organizării şi desfăşurării procesului in- 
structiv-educativ din şcoală“ (Cerghit, loan, Curs de 
pedagogie, coordonatori, Cerghit, loan; Vlăsceanu, 
Lazăr, 1988, p.203). 

Evoluţia mijloacelor de învăţământ reflectă pro- 
gresele înregistrate în plan pedagogic şi la nivelul 
tehnologiilor aplicate. În condiţiile societăţii post- 
industriale, baza didactico-materială a şcolii con- 
semnează, astfel, saltul de la industria mijloacelor 
de învățământ la informatizarea mijloacelor de în- 
văţământ. 

Mijloacele de învățământ pot fi clasificate în funcţie 
de suportul material-didactic valorificat în diferite 
circumstanţe pedagogice. Înregistrăm, astfel, cinci 
categorii de mijloace de învăţământ, bazate pe: 

- obiecte şi fenomene din realitate, prezentate în 
forma lor naturală: colecţii de plante, de substanţe 
fizice şi chimice, de instrumente şi aparate, de cărţi, 
ziare etc.; 3 

- grafice, imagini, simboluri, modele figurative: 
hărți, scheme, diagrame, tabele sinoptice, fotografii, 
tablouri, planşe etc.; 

- modele substanţiale, funcţionale şi acţionale: 
machete, mulaje, prospecte, scheme cibernetice etc.; 

- tehnici audio, vizuale şi audiovizuale moderne: 
radio, pick-up, magnetofon, casetofon; diascol, retro- 
proiector; film, televizor, video, etc.; 


- tehnologiile informatizate: calculatorul folosit 


individual şi în reţea. 

b) Spaţiul şcolar reprezintă mediul care valorifică 
resursele pedagogice existente la niveluri de func- 
ţionalitate optimă pentru stimularea activităţii, mobili- 
tăţii şi securităţii „actorilor educaţiei“ (vezi Mialaret, 
Gaston, 1991, p.308—325). 

Calitatea spaţiului şcolar reflectă progresele înregis- 
trate în gândirea pedagogică, în politica investiţiilor 
în educaţie, în tehnologiile aplicate în domeniul 
arhitecturii şi al ergonomiei. 

Instituţia şcolară modernă vizează delimitarea unui 
spaţiu adecvat pentru valorificarea proiectelor şi a 
strategiilor pedagogice angajate la nivel de sistem şi 

de proces, în strânsă legătură cu oportunităţile şi 
constrângerile dependente de raporturile existente cu 
comunitatea educativă locală. O asemenea instituţie 
modernă devine funcţională prin relaţiile stabilite între 
următoarele spaţii şcolare: 

- clase şcolare, care asigură realizarea activităţii 
didactice de bază (lecţia); 

- cabinete şcolare, care asigură realizarea unor 
activităţi didactice pe bază de documentare; 

- laboratoare şcolare, care asigură realizarea unor 
activităţi pe bază de experiment; 

- ateliere, loturi şcolare, care asigură realizarea 
activităţii pe baza unor acţiuni practice; 

- sală de sport şcolară, bazin de înot şcolar, care 
asigură realizarea în condiţii optime a activităţilor de 
educaţie fizică şi sport; 

* locuri de recreare, care asigură petrecerea cores- 
punzătoare a timpului liber al elevilor şi al pro- 
fesorilor, în perioada programului şcolar; 

- cabinete metodice pentru profesori, care asigură 
informarea complexă a acestora, în termenii unor 
cerinţe de perfecţionare şi de cercetare pedagogică; 

- bibliotecă şcolară, mediatecă şcolară la dispoziţia 
tuturor „actorilor educaţiei“, cu valorificarea tehno- 
logiilor informatizate, în mod individual şi în condiţii 
de reţea; 

- spaţii şcolare speciale pentru realizarea serviciilor 
de management, gestiune, contabilitate, administraţie, 
secretariat etc.; 

- spaţii şcolare speciale pentru organizarea unor 
activităţi festive, spectacole, întâlniri cu părinții, cu alţi 
factori educaţionali etc.; 

- spaţii şcolare speciale pentru funcţionarea inter- 
natului şcolar şi a cantinei şcolare. 

În aceste spaţii, în special în cele destinate acti- 
vităţilor de predare-învăţare-evaluare, un rol im- 
portant revine mobilierului şcolar, care trebuie 
adaptat la cerinţele fiziologice, psihologice şi sociale 
ale „actorilor educaţiei“, în condiţiile unei acţiuni 
educaţionale/didactice eficiente, realizată într-un 
câmp pedagogic deschis. 

c) Arhitectura şcolară reprezintă obiectivarea 
integrală a modelului de proiectare pedagogică a 
spaţiului şcolar. Această obiectivare angajează „o 
valoare de folosire pedagogică“ — rezultată din 
construcţie, stil, estetică — semnificativă pentru elevi, 
profesori, administratori, reprezentanţi ai comunităţii 
educative locale (vezi Dictionnaire de l'éducation et 
de la formation, 1994, p.75). 

Acest concept operaţional evidenţiază raporturile 
dintre mijloacele de învăţământ existente şi spaţiul 
şcolar care asigură valorificarea efectivă a acestora, 
în cadrul unei dinamici pedagogice specifice, reali- 
zabilă la nivel de: 

- adaptabilitate: o construcţie şcolară care permite 
finisări, înlocuiri, deplasări, anexe, schimbări calitative 
şi cantitative la nivelul mijloacelor de învăţământ, la 
nivelul gestiunii resurselor etc.; 

- flexibilitate: o construcţie şcolară care permite 
schimbări la nivelul orarului, efectivelor de elevi şi 
profesori, indicelui de şcolarizare şi de frecvenţă etc.; 

- comunitate: o construcţie şcolară aflată în centrul 
comunităţii educative, care permite stabilirea unor 
corelaţii funcţionale cu serviciile culturale, sportive, 
manageriale, administrative, politice, economice etc. 
ale comunităţii locale (vezi Mialaret, Gaston, 1991, 
p.312—315). 

Funcţionalitatea bazei didactico-materiale a şcolii 
presupune afirmarea principiilor ergonomice la con- 
diţiile specifice activităţii pedagogice, de formare- 
dezvoltare permanentă a personalităţii umane: 

- principiul optimizării mijloacelor de învăţământ 
în funcţie de contribuţia acestora la realizarea obiec- 
tivelor acţiunii didactice, de predare-învăţare-evaluare 
la niveluri de performanţă şi de competenţă superioare; 

- principiul adaptării spaţiului şi a mobilierului 
şcolar la cerinţele şi posibilităţile psihologice şi sociale 
ale „actorilor educaţiei“; 

- principiul valorificării arhitecturii şcolare la 
nivelul organizării mediului ambiental şi al climatului 
psihosocial în care este realizată corelaţia dintre 
subiectul educaţiei şi obiectul educaţiei. 


BIBLIOTECA ŞCOLARĂ 


Biblioteca şcolară reprezintă o instituţie integrată în 
structura de organizare a unităţii de învăţământ care 
oferă un anumit volum de resurse pedagogice infor- 
maţionale (carte, presă, discuri, casete audio, video- 
casete, dischete, CD Rom-uri etc.) necesare elevilor şi 
cadrelor didactice în funcţie de programele de instruire 
şi de perfecţionare metodică. 

Activitatea bibliotecii şcolare este realizată de unul 
sau mai mulţi specialişti, de regulă, cu o pregătire 
superioară, care au în vedere următoarele obiective: 
fişarea resurselor pedagogice existente prin mijloace 
clasice sau/şi informatizate; elaborarea tematicilor 
bibliografice, în funcţie de proiectele stabilite şi de 
cererile profesorilor şi ale elevilor; stimularea frecvenţei 

cititorilor la secţia de împrumut şi la sala de lectură; 
organizarea activităţilor specifice, gen: lansare, dez- 
batere de carte; audiții muzicale, întâlniri cu diferite 
personalităţi, conferinţe, cursuri de perfecţionare 
intensivă etc.; susţinerea politicii de achiziţionare 
periodică a cărţii şi a presei de specialitate, indis- 
pensabilă pentru perfecţionarea continuă a procesului 
de învăţământ. 

Managementul bibliotecii şcolare implică orga- 
nizarea unei anumite reţele instituţionalizată la nivel 
naţional, teritorial şi local. Bibliotecile şcolare sunt 
coordonate astfel de biblioteca organizată la nivelul 
Casei Corpului Didactic (C.C.D.) în fiecare judeţ şi în 
municipiul Bucureşti. La rândul lor, bibliotecile C.C.D. 
sunt coordonate de Biblioteca Centrală Pedagogică. 


_BIROCRAŢIA ŞCOLARĂ 


Birocraţia şcolară reprezintă un model de conducere 
administrativă a sistemului şi a procesului de învă- 
ţământ aplicabil prin intermediul unor specialişti 
promovați periodic într-o structură ierarhică stabilă, 
cu atribuţii, responsabilităţi şi proceduri de decizie şi 
execuţie definite în mod riguros. 

Birocraţia apare ca un model de conducere propriu 
societăţii industrializate, aflată în faza afirmării sale 
depline. Acest model de raționalitate socială implică: 
o conducere ierarhică, de comandă şi execuţie valabilă 
doar pe verticala sistemului; o conducere stabilă, care 
merge, deseori, până la menţinerea unor „posturi pe 
viaţă“; o conducere impersonală, obiectivă, care 
exclude comunicarea sau participarea psihosocială; 
o conducere de specialişti, „separați de producţie“, 
selecționați printr-o „expertiză de competenţă“, reali- 
zată, însă, la intervale relativ mari de timp (vezi 
Weber, Max, 1969, p.333, 334; Brucan, Silviu, 1993, 
p.112, 113). 

La nivelul şcolii birocraţia — reprezentată simbolic 
prin directori, inspectori, şefi de servicii, secţii, comisii, 
departamente etc. — rămâne un model de raționalitate 
socială care presupune însă o analiză critică lansată 
deja din perspectivă managerială (vezi Toffler, Alvin, 
1973; Naisbitt, John, 1989, Bennis, Warren, 1992). 

Birocraţia devine un model anacronic în condiţiile 
societăţii postindustriale care solicită: 

- o conducere ierarhică „în reţea“, valabil şi pe 
verticala dar şi pe orizontala sistemului; 

- o conducere stabilă dar competitivă, deschisă la 
schimbări permanente, în funcţie de cerinţele ştiinţei 

şi tehnologiei, de mecanismele democraţiei sociale, 
de reacţiile comunităţilor educative locale; 

- o conducere participativă care solicită comu- 
nicarea și ameliorarea continuă a raporturilor dintre 
„conducători“ şi „conduşi“; 

- o conducere de specialişti, promovați din interiorul 
sistemului pe baza unor expertize de competenţă 
necesare la intervale tot mai mici de timp, urmare a 
exploziei informaţionale, a reducerii distanţei dintre 
descoperirea ştiinţifică .şi aplicarea tehnologică la 
câteva luni sau chiar săptămâni (vezi Fukuyama, 
Francis, 1994, p.87). 

Longevitatea birocraţiei, infiltrată până în struc- 
turile modelului cultural al societăţii postindustriale, 
de tip informaţional, are o dublă explicaţie, care 
angajează responsabilitatea cercetării pedagogice, în 
general, a celei de sociologie şi de psihologie a 
educaţiei, în mod special: 

- o primă explicaţie, ţine de dimensiunea psi- 
hosocială a conştiinţei umane care întreţine, pe diferite 
canale motivaţionale, nevoia de ierarhie şi de stabilitate 
formală; 

- o a doua explicaţie, ţine de calităţile iniţiale ale 
modelului birocratic, care „prin raționalitate formală 
urmăreşte maximizarea unor rezultate prin mini- 
malizarea eforturilor corespunzătoare obţinerii aces- 
tora“ (Ungureanu, Ion, 1990, p.34). 

Prin calitățile evocate, modelul birocratic benefi- 
ciază încă de o anumită legitimitate în plan economic 
şi chiar politic. El nu poate fi, însă, extrapolat în plan 
pedagogic, la nivelul organizaţiei şcolare (vezi Cristea, 
Sorin, 1996, D, p.80—82). 

Aplicarea modelului birocratic la condiţiile organi- 
zaţiei şcolare întreţine mai multe deficienţe meto- 
dologice, evidente la nivel de politică a educaţiei: 

* ocuparea posturilor didactice „pe viaţă“, încura- 
jează rutina pedagogică şi descurajează motivaţia 
pentru perfecţionarea procesului de învăţământ în 
condiţii de competitivitate valorică permanentă, cu 
ceilalţi şi cu sine; 

- orientarea conducerii spre operaţii de control 
administrativ, proprii sistemelor închise, blochează 
acţiunile de evaluare formativă, necesare într-o acti- 
vitate managerială, indispensabilă în cadrul sistemelor 
socioumane deschise (vezi Dictionnaire encyclopédique 
de léducation et de la formation, 1994, p.416); 

* depersonalizarea raporturilor dintre „actorii 
educaţiei“, dezechilibrează structura de funcţionare a 
acţiunii didactice bazată pe corelaţia subiect-obiect; 

* deprecierea expertizelor de competenţă, susţinute 
pe criterii de relevanţă pedagogică şi politică (de 
politică a educaţiei), eludează cerinţele funcţionale 
de reglare-autoreglare a sistemului şi ale procesului 
de învăţământ, realizabile prin acţiuni de perfecţionare 
şi de cercetare didactică permanentă, cu funcţie de 
selecţie managerială implicită şi explicită. 

Modelul raţionalităţii sociale birocratice, lansat de 
Max Weber, angajează nu numai un tip de organizare 
formală, ci şi o etică a răspunderii ierarhice, proprie 
funcţionarului sau administratorului conştiincios, 
dominat de competenţe executive limitate, repro- 
ductive, îndeplinite cu „o credinţă“ indiscutabilă, 
incontestabilă (vezi Weber, Max, 1992). 

Prin raportare la specificul organizaţiei şcolare, o 
asemenea etică devine imorală sau/şi amorală datorită 
cerinţelor de creativitate didactică şi de iniţiativă civică 
impuse profesorului de (co)relaţiile sale permanente 
cu elevul şi cu comunitatea educativă locală, teri- 
torială, naţională. 

Organizaţia şcolară a societăţii postindustriale de 
tip informaţional nu poate rămâne în limitele mode- 
lului de raționalitate socială birocratică. Ea poate 
valorifica, însă, excepţiile metodologice avansate deja 
de Max Weber, care remarca faptul că „etica răspun- 
derii ierarhice“, proprie administratorului sau „func- 
ţionarului credincios“, diferă atât de etica convingerii, 
specifică omului de ştiinţă, cât şi de etica responsabi- 
lităţii, specifică omului politic (vezi Weber, Max, 1992). 

Organizaţia şcolară postmodernă, concentrată, prin 
forţa socială a finalităţilor sale, asupra calităţii 
procesului de învăţământ, are de ales între două 
alternative, legitimabile la nivel de politică a educaţiei: 

- promovarea cadrelor didactice cu calităţi de 
funcţionar sau de administrator, care permit înde- 
plinirea unor sarcini pedagogice, în condiţii de execuţie 
reproductivă; 

° promovarea cadrelor didactice cu calităţi de 
inovator şi de animator, care permit realizarea unor 
obiective pedagogice în mod creator, în condiţii de 
relevanţă ştiinţifică şi de responsabilitate politică (la 
nivel de politică educaţională). 

Vezi Managementul organizaţiei şcolare. 


BLOCAJUL PEDAGOGIC 


Blocajul pedagogic reprezintă o realitate de natură 
psihologică şi socială, care apare la nivelul structurii 
de funcţionare a acţiunii educaţionale/didactice în 
momentul în care între subiectul şi obiectul educaţiei 

nu există un repertoriu comun (vezi Acţiunea edu- 
caţională/didactică). 

Cauzele blocajului pedagogic pot proveni de la 
nivelul: 

- mesajului educaţional, saturat prin excesul de 
informaţie, neprelucrată în sens prioritar formativ; 

* comunicării educaţionale, unidirecţionată prin 
extrapolarea conţinuturilor intelectuale, în defavoarea 
celor morale, tehnologice, estetice, fizice; 

- empatiei educaţionale, diminuată prin incapaci- 
tatea subiectului (profesorului) de raportare per- 
manentă la cerinţele afective, motivaţionale, carac- 
teriale ale obiectului (elevului, studentului etc.); 

- ambianţei educaţionale, nevaforabilă prin cli- 
matul psihosocial perturbator întreţinut în cadrul 
şcolii, colectivului didactic, clasei, (micro)grupurilor 
de elevi etc. 

Efectele blocajului pedagogic sunt în mod funda- 
mental negative, evidențiind practic imposibilitatea 
realizării acţiunii educaţionale, datorită incapacității 
obiectului educaţiei (elevului) de receptare şi de 
interiorizare/subiectivizare a mesajului educaţional 
elaborat şi transmis de profesor. Asemenea situaţii pot 
avea consecinţe sociale grave în cazul „examenelor 
greşit organizate şi conduse care solicită intervenţia 
atentă a examinatorului pentru ca examninatul să reintre 
în posibilităţile sale normale“ (Dicţionar de pedagogie, 
1979, p.51). 

Soluţiile necesare pentru realizarea deblocajului 
pedagogic sunt dependente de calitatea specială a 
proiectului care trebuie conceput în sens curricular prin: 
centrarea pe obiective şi realizarea concordanţei 
permanente dintre obiective-conţinuturi-metodologie- 
evaluare. Un asemenea proiect pedagogic permite 
elaborarea unui mesaj educaţional, bazat pe inter- 
dependenţa dintre informativ-formativ, premisa asi- 
gurării repertoriului comun dintre profesor şi elev. El 
devine posibil şi necesar în contextul (auto)cultivării 
unei empatii educaţionale superioare, definitorie 
pentru personalitatea subiectului educaţiei. 

Depăşirea blocajului pedagogic presupune conşti- 
entizarea mesajului educaţional de către elev, subiec- 
tivizarea şi valorificarea sa în contextul unor sarcini 
didactice dirijate de profesor. Răspunsurile elevului, 
evaluabile de profesor la nivelul unor circuite de 
conexiune inversă externă, asigură autoreglarea acti- 
vităţii educaţionale. 

Elaborarea şi valorificarea permanentă a acestor 
circuite de conexiune inversă externă asigură preîn- 
tâmpinarea unor noi surse de blocaj pedagogic, în 

contextul cultivării creativităţii profesorului, a capa- 
cităţii sale de autocontrol, de autoevaluare, de auto- 
perfecţionare. 


BUGETUL PENTRU EDUCAŢIE 


Bugetul pentru educaţie reprezintă ansamblul re- 
surselor pedagogice, de natură financiară, definitivate 
la nivel de decizie politică centrală, teritorială sau 
locală. 

Bugetul pentru educaţie este constituit ca un sub- 
sistem al sistemului de resurse financiare care formează 
bugetul unui stat. Acest subsistem angajează „partea 
din bugetul statului repartizată pentru organizarea, 
funcţionarea şi dezvoltarea educaţiei şi învăţămân- 
tului“ într-o anumită perioadă de timp determinată 
(vezi Dicţionar de pedagogie, 1979, p.52, 53). 

Mărimea bugetului pentru educaţie probează con- 
cepţia existentă la nivelul unei anumite societăţi despre 
rolul activităţii de formare-dezvoltare a resurselor 
umane în contextul unor finalităţi sociale, de anvergură 
economică, politică şi culturală. Din această per- 
spectivă, semnificativă devine tendinţa de creştere 
continuă a procentului pe care îl reprezintă bugetul 
pentru educaţie în cadrul bugetului statului. 

În ţările dezvoltate ponderea cheltuielilor pentru 
educaţie reprezintă peste 20% din bugetul naţional (în 
România sub 10%). Prin raportare la produsul intern 
brut, bugetul pentru educaţie atinge următoarele 
niveluri: 

- 6—7%, procent mediu la nivel mondial; 

- 5, 5%, procent care reprezintă „pragul minim de 
finanţare a învăţământului“, calculat la nivel mondial 

* 6, 5—7%, procent mediu la nivel european; 

+ 5, 5—6, 5%, procent mediu în fostele ţări co- 
muniste; 

* 7, 5%, procent atins de ţările care au optat pentru 
o reformă a învăţământului; 

* 9—10%, procent asigurat în ţările care au realizat 
în ultimele decenii o dezvoltare economică semni- 
ficativă (vezi Reforma învățământului în România: 
condiţii şi perspective, coordonator, Birzea, Cezar, 
1993, p.35, 36). 

În cazul României, finanţarea învăţământului este 
stabilită prin Legea Învăţământului (nr. 84/1995) „în 
limitele a cel puţin 4% din produsul intern brut, în 
concordanţă cu următoarele cerinţe: 

a) considerarea dezvoltării învăţământului ca o 
prioritate naţională pentru pregătirea resurselor umane 
la nivelul standardelor internaţionale; 

b) profesionalizarea resurselor umane în concor- 
danţă cu diversificarea continuă a pieţei muncii; 

c) dezvoltarea învăţământului superior şi a cerce- 
tării ştiinţifice universitare pentru integrare la vârf 
în viaţa ştiinţifică mondială“ — vezi Legea nr. 84/ 
1995, art. 169(1). 

Funcţionalitatea bugetului reflectă calitatea investi- 
ţiei proiectate la nivel global pentru dezvoltarea 
societăţii prin intermediul educaţiei. În acest context 
semnificative sunt următoarele tendinţe de orientare 
şi valorificare a bugetului, în mod special pentru: 
a) prelungirea duratei învăţământului de bază, ge- 
neral şi obligatoriu; b) asigurarea continuității între 
nivelurile şi treptele şcolare, cu deschidere spre educaţia 
permanentă; c) realizarea obiectivelor specifice educa- 
tiei permanente (pe verticala sistemului/vezi chel- 
tuielile care vizează pregătirea postşcolară, respectiv 
postuniversitară, perfecţionarea profesională, educaţia 
recurentă, educaţia familiei etc. — pe orizontala 
sistemului/vezi cheltuielile care vizează complementa- 
ritatea programelor de educaţie formală-nonformală- 
informală). 

Structura bugetului reflectă dimensiunea funcţională 
conferită resurselor financiare la nivel de politică a 
educaţiei. Realizarea sa depinde de concepţia factorilor 
de decizie macrostructurală despre rolul educaţiei în 
societate în raport cu: cultura, economia, politica, 
religia etc.; concepţia factorilor de decizie pedagogică 
în legătură cu fenomenul de criză a resurselor finan- 
ciare, întâlnit în societatea ultimelor decenii, în general, 
în ţările aflate în tranziţie, în mod special. 

Condiţiile României postdecembriste au impus şcolii 
şi educaţiei o anumită „austeritate bugetară“. Analiştii 
vorbesc chiar de „o politică de subfinanţare“ care 
deteriorează nu numai oferta publică de educaţie, ci 
şi calitatea acesteia. Ea este ameninţată de „structura 
deficitară a bugetului: 80% din cheltuielile curente sunt 
alocate salariilor“, în defavoarea investiţiilor necesare 
pentru dotarea materială şi pedagogică a şcolii la 
nivelul cerinţelor societăţii prezente şi viitoare (vezi 
Reforma învăţământului în România: condiţii şi 
perspective, coordonator, Bîrzea, Cezar, 1993, p.34). 

Soluţiile reformatoare necesare la nivelul bugetului 
pentru educaţie vizează următoarele aspecte structurale 
(idem, vezi p.33—37): 

a) crearea „mecanismelor de mobilizare şi de 
recuperare a costurilor prin antrenarea altor surse de 


finanţare în special în cazul învăţământului profesional 


şi superior“ (vezi rolul sistemului de administrare 
locală, bazat pe diferite modalităţi de impozitare 
sponsorizare, descentralizare etc.); 

b) „evaluarea exactă a costurilor şi a beneficiilor 
activităţii din învăţământ pentru optimizarea gradului 
de utilizare eficientă a resurselor existente“; 

c) „reconsiderarea valorii investiţiei în învăţământ 
şi a caracterului de prioritate naţională a dezvoltării 
educaţiei“ prin dublarea cheltuielilor în acest domeniu 
de maximă importanţă socială; 

d) mobilizarea „resurselor de organizare socială“ 
(ajutor de şomaj, asistenţă socială etc.) la nivelul unor 
servicii de educaţie permanentă cu funcţie de reciclare, 
recalificare, perfecţionare profesională; 

e) identificarea treptelor şi formelor de educaţie 
care pot percepe taxe, cu respectarea principiului 
egalizării şanselor la educaţie, fundamental în condi- 
ţiile unei societăţi democratice; 

f) stimularea învăţământului particular în condiţii 
de proiectare şi de realizare definitorii la nivel de 
alternative educaţionale. 

Restructurarea concepţiei despre finanţarea educaţiei 
depinde nu numai de cantitatea bugetului proiectat, 
ci, în primul rând, de calitatea finalităţilor pedagogice 
asumate la nivel macro- şi microstructural. 

Această restructurare constituie mai mult decât o 
problemă de economie sau de planificare a educa- 
ţiei. Ea reprezintă o problemă de filozofie a educaţiei 
care vizează depăşirea situaţiei actuale, în cadrul 
căreia, de regulă, „politica educaţiei reflectă mo- 
dalităţile de finanţare şi nu invers“. Altfel, politica 
educaţiei va rămâne mereu dependentă de fluctuațiile 
economiei, condiţionate de acţiunea unor factori 
obiectivi dar şi subiectivi (vezi De Landsheere, Viviane, 
1992, p.37). 


CAIETUL DIRIGINTELUI 


Caietul dirigintelui reprezintă un document şcolar 
care are drept scop pedagogic proiectarea activităţii 
educative realizabilă în cadrul unei clase de elevi 
organizată la nivelul învățământului secundar (gim- 
nazial, liceal, profesional) sub conducerea unui profe- 
sor cu rol şi statut special (profesorul-diriginte). 

Acest document instituţionalizează următoarele 
cerinţe operaţionale care angajează responsabilitatea 
pedagogică şi socială a cadrelor didactice, de toate 
specialităţile, investite cu funcţia de profesor-diriginte: 

a) stimularea capacităţii de proiectare a activităţii 
de formare-dezvoltare a personalităţii elevului, indi- 
vidual şi în colectiv, prin raportare la obiectivele 
generale ale educaţiei: educaţia intelectuală — educaţia 
morală — educaţia tehnologică — educaţia estetică — 
educaţia fizică; 

b) aplicarea cunoştinţelor de pedagogie-psihologie- 
sociologie în activitatea de cunoaştere piinifică a 
elevului şi a clasei de elevi; 

c) asumarea rolului de coordonator al n artvulul 
didactic al clasei. 

Elaborarea „caietului dirigintelui“ presupune res- 
pectarea următoarelor principii cu valoare meto- 
dologică de maximă generalitate: 

- principiul continuității activităţii pe tot parcursul 
unui ciclu şcolar, gimnazial, liceal sau profesional; 

- principiul orientării activităţii prin valorificarea 
sistemului de relaţii cu: colectivul didactic al clasei, 
clasa de elevi, familia elevului, comunitatea educativă 
locală etc.; 

- principiul deschiderii activităţii în direcţia cul- 
tivării creativităţii pedagogice a profesorului-diriginte. 
= Conţinutul „caietului dirigintelui“ reflectă cerinţele, 
cu valoare de principiu, evocate anterior, la nivelul 


următoarei structuri de funcţionare pedagogică efectivă 
(vezi Cristea, Sorin, 1997, p.202—203): 

A) Informaţii generale necesare pentru organizarea 
activităţii educative condusă de profesorul-diriginte: 

a) informaţii despre elevi: colectivul de elevi al 
clasei; colectivul de conducere al clasei; elevi cu 
rezultate deosebite în plan şcolar şi extraşcolar; elevi 
cu probleme deosebite în plan şcolar şi extraşcolar; 

b) informaţii despre profesorii clasei: colectivul 
didactic al clasei; orarul clasei; rezultatele la lucrările 
scrise/practice: trimestriale, anuale; 

c) informaţii despre părinţi: adrese, numere de 
telefon, sistem de comunicare operativă; comitetul 
cetăţenesc de părinţi; 

B) Planificarea activităţii educative: a) planul de 
perspectivă al activităţii educative; b) planul tematic 
al orelor de dirigenţie; c) planul activităţii de orientare 


- şcolară şi profesională; d) planul activităţii extra- 


didactice/extraşcolare; e) planul activităţii cu familia; 

C) Caracterizarea clasei şi a elevilor: 

a) fişa de caracterizare a clasei/completată anual, 
la sfârşitul ciclului: informaţii generale; dinamica 
grupului; specificul clasei ca unitate psihosocială 
(climat socio-afectiv, microgrupuri formate, rolul 
liderilor formali-informali, valorile impuse la nivelul 
clasei); situaţia educaţională a colectivului/exprimată 
printr-o caracterizare generală, realizată în funcţie de 
următoarele criterii: rezultatele şcolare în raport cu 
posibilităţile minime-maxime; disciplina colectivului, 
profilul sociomoral al colectivului, linia de perspectivă 
a colectivului; 

b) fişa de observaţie a elevului/investigaţie longi- 
tudinală (vezi Holban, Ion, coordonator, 1978, 
p.31—39), care presupune: 

- prezentarea faptei pedagogice-semnnificative obser- 
vate şi a sursei de informare (profesor-diriginte, 
colectivul didactic, familia, colectivul de elevi, comu- 
nitatea educativă locală); 

* interpretarea psihopedagogică a faptei pedagogice 
consemnate (clasificarea pe grupe de probleme, deose- 
birea esenţialului de neesenţial, raportarea informaţiei 
esenţiale la sistemul psihic uman (vezi vârsta elevului, 
astfel încât fiecare faptă observată să contribuie la 
caracterizarea unui fenomen psihic sau a mai multor 
fenomene psihice); 

- măsuri şi rezultate obţinute în timp; 

c) fişa şcolară, care vizează următoarele aspecte: 

- informaţii generale despre elev (date biografice, 
date despre familie, date despre mediul socioedu- 
caţional al familiei, grupului de prieteni, comunităţii 
locale); 


E CÂMPUL PEDAGOGIC 


- rezultatele activităţii şcolare şi extraşcolare (medi- 
ile anuale obţinute la disciplinele şcolare incluse în 
planul de învățământ, succese deosebite realizate în 
plan şcolar şi extraşcolar, probleme/dificultăţi deose- 
bite în activitatea de învăţare şi în plan compor- 
tamental/în mediul şcolar şi extraşcolar); 

- dezvoltarea fizică şi starea sănătăţii/în colaborare 
cu medicul şcolar sau cu medicul de circumscripție 
(antecedente medicale, deficienţe fizice şi senzoriale, 
probleme de sănătate apărute pe parcursul şcolarităţii, 
recomandări medicale importante pentru procesul de 
învăţământ); 

- caracterizarea psihopedagogică a elevului la 
sfârşitul anului, ciclului de învăţământ (realizabilă pe 
baza: informaţiilor acumulate în fişa de observaţie, 
interpretării lor adecvate, accentuării trăsăturilor 
pozitive) vizează următoarele fenomene (caracterizate 
sintetic sau printr-un calificativ): 

- spiritul de observaţie (percepţie perfecţionată/ 
aptitudine generală); 

- atenţia (volum, stabilitate, concentrare, mobi- 
litate, distribuţie); 

- motivaţia (atitudinea faţă de învăţare: învaţă de 
teama familiei sau pentru a fi răsplătit de aceasta — 
învaţă numai pentru notă, pentru promovarea clasei, 
pentru examen — învaţă pentru a-şi îmbogăţi cunoş- 
tinţele; interesele socioprofesionale: de cunoaştere/ 
ştiinţifice, artistice, social-umanitare — aplicative/ 
tehnice, practic-agricole, social-politice, — de diver- 
tisment/mondene, sportive, casnic-gospodăreşti; ten- 
dinţele de evoluţie: motivaţie inferioară/satisfacţii, 
interese de ordin biologic, material, personal, imediat; 
motivaţie superioară/valori morale, intelectuale, 
estetice, politice, religioase etc.); 

- deprinderile/de studiu individual, de muncă 
independentă, de aplicare a informaţiei ştiinţifice, de 
analiză-sinteză a informaţiei, de creaţie etc. (indicatori 
caracteristici: calitatea acţiunii automatizate, capaci- 
tatea acesteia de integrare în activitatea de învăţare); 

- afectivitatea (stări emoționale-sentimente-pasiuni); 

- voinţa (capacitatea de a sesiza necesitatea efor- 
tului voluntar, capacitatea de a întreţine efortul 
voluntar); 

- mernoria/întipărire, păstrare, actualizare (meca- 
nică-logică, rapidă-lentă); 

- gândirea (calitatea informaţiilor logice dobândite: 
noţiuni-judecăţi-raţionamente/inductive, deductive, 
analogice; calitatea operaţiilor fundamentale: analiză- 
sinteză, generalizare-abstractizare, comparaţie logică, 
concretizare logică; calitatea operaţiilor instrumentale 

de tip: algoritmizat-euristic; calitatea gândirii de tip: 
convergent-divergent); 

- inteligenţa generală (capacitatea de a relaţiona, 
de a corela, de a raporta generalul la particular, de a 
rezolva probleme şi situaţii-problemă); 

- inteligenţa verbală/aptitudinea verbală de a 
sesiza rapid sensul cuvintelor şi al frazelor, de a 
întreţine fluiditatea verbală (vezi calitatea limbajului 
oral — calitatea limbajului scris; vezi realizarea 
funcţiilor limbajului: de comunicare-cunoaştere- 
reglare a vieţii psihice); 

- trăsături temperamentale (tendinţe: introvertit- 
extrovertit-combinat; stabil-instabil-combinat; san- 
gvinic-coleric-flegmatic-melancolic); 

- trăsături aptitudinale/exprimă eficienţa activităţii 
elevului în termeni de produs şi de proces (vezi apti- 
tudinile generale — aptitudinile speciale/pentru 
anumite domenii); 

- trăsături caracteriale/latura relaţională a per- 
sonalităţii elevului (tendinţe în atitudinea elevului faţă 
de sine: se subapreciază, se supraapreciază, se auto- 
apreciază echilibrat; tendinţe în atitudinea elevului față 
de colectiv: integrare-neintegrare, participare-nepar- 
ticipare, încredere-neîncredere; tendinţe în atitudinea 
elevului faţă de activitatea de învăţare, muncă şi creaţie: 
vezi ponderea atitudinii afective, motivaţionale, 
caracteriale; vezi ponderea atitudinii caracteriale care 
poate fi structurată în sens prioritar cognitiv-volitiv- 
afectiv-motivaţional; vezi gradul de dirijare voluntară 
a conduitei elevului); 

D) Orientarea şcolară şi profesională a elevului; 

- opţiunile şcolare și profesionale ale elevului/la 
sfârşitul fiecărui an şcolar, la sfârşitul ciclului şcolar; 

- opţiunile şcolare şi profesionale ale familiei/la 
sfârşitul fiecărui an şcolar, la sfârşitul ciclului şcolar; 

- aprecierea opțiunii elevului şi a familiei/prin 
raportare la informaţiile din fişa de observaţie a 
elevului şi din fişa şcolară; 

- recomandarea finală/cu consultarea colectivului 
didactic şi a familiei. 

Vezi Cunoaşterea elevului, Fişa şcolară. 


CÂMPUL PEDAGOGIC 


Câmpul pedagogic reprezintă contextul psihosocial 
extern în care are loc activitatea pedagogică/acţiunea 
educaţională. El este complementar dar şi deosebit în 
raport cu ambianța educaţională care marchează 
contextul/climatul psihosocial intern în care are loc 
activitatea pedagogică/acţiunea educaţională (vezi 
Acţiunea educaţională/didactică). 

Acest concept cu resurse metodologice angajate 
special în direcţia analizei relaţiilor cauzale relevante 
în cazul situației pedagogice reflectă dimensiunea 
relativ autonomă a câmpului psihosocial care încon- 
jură, în mod obiectiv şi subiectiv, acţiunea educaţională. 
Este o dimensiune complexă şi dinamică, determinată 
din punct de vedere istoric, la nivelul unor conţinuturi 
specifice de natură economică, politică şi culturală. 

Câmpul pedagogic concentrează influenţele infor- 
mativ-formative provenite de la nivelul: spaţiului 
psihosocial al educaţiei; timpului psihosocial al 
educaţiei; stilului psihosocial al educaţiei; habitusului 
psihosocial al educaţiei. 

Spaţiul psihosocial al educaţiei include ansamblul 
instituţiilor care exercită direct şi indirect influenţe 
pedagogice, de natură formală, nonformală şi/sau 
informală, în contextul valorificării resurselor mate- 
riale disponibile la nivelul unor condiţii de mediu 
natural, economic, politic şi — mai ales — cultural. 

Timpul psihosocial al educaţiei include ansamblul 
programelor sociale care vizează direct sau indirect 
realizarea unor obiective pedagogice angajate practic 
într-un anumit spaţiu instituţionalizat social (de 
exemplu, timpul oficial rezervat învăţării în mediul 
şcolar) şi individual (de exemplu, timpul real rezervat 
învăţării de fiecare elev în raport de cerinţele programei 
şi de resursele sale interne/capacitatea de studiu, 
motivaţia pentru studiu, voinţa de a studia). 

Stilul psihosocial al educaţiei exprimă, în plan 
pedagogic, mecanismele de manifestare politică şi 
culturală afirmate în cadrul sistemului social la nivelul 
a trei coordonate valorice, care influenţează procesul 
de proiectare şi de realizare a corelaţiei dintre subiect 
şi obiect, dintre profesor şi elev: coordonata autoritară, 
vezi stilul pedagogic autoritar; coordonata liberală, 
vezi stilul pedagogic liberal/permisiv; coordonata 
democratică, vezi stilul pedagogic democratic. 

Stilul pedagogic autoritar are tendinţa de a absolu- 
tiza rolul subiectului, respectiv al profesorului, în cadrul 
structurii acţiunii educaţionale. Acest stil întreţine astfel 
un anumit dezechilibru la nivelul corelaţiei subiect- 
obiect, de natură magistrocentristă sau/şi socio- 
centristă. 

Stilul pedagogic liberal/permisiv are tendinţa de a 
absolutiza rolul obiectului, respectiv al elevului, în 
cadrul structurii acţiunii educaţionale. El întreţine, 
astfel, un anumit dezechilibru la nivelul corelaţiei 
subiect-obiect, de natură psihocentristă sau/şi pe- 
docentristă. 


CÂMPUL PEDAGOGIC III 


Stilul pedagogic democratic valorifică structura 
acţiunii educaţionale la nivelul corelaţiei.subiect-obiect, 
asigurând echilibrul pedagogic necesar între: 

- autoritatea finalităților (macro- şi microstruc- 
turale) şi a funcţiei centrale a activităţii, funcţia de 
formare-dezvoltare permanentă a personalităţii; 

- permisivitatea/creativitatea procesului de ela- 
borare a: proiectului pedagogic — mesajului peda- 
gogic — repertoriului comun profesor-elev — circui- 
telor de conexiune inversă, externă şi internă, cu scop 
de autoreglare continuă a acţiunii educaţionale (vezi 
structura de funcţionare a acţiunii educaţionale). 

Habitusul psihosocial al educaţiei reprezintă struc- 
tura de profunzime a câmpului pedagogic care reflectă 
dimensiunea durabilă a subconştientului colectiv, 
afirmată, prin repetări frecvente, în contextul unor 
activităţi practice, cu implicaţii formative directe şi 
indirecte. 

Habitusul pedagogic include un ansamblu de dis- 
poziţii generale automatizate la nivelul comunităţilor 
educative teritoriale şi locale, în condiţii de clasă, grup, 
microgrup etc., în conformitate cu anumite valori şi 
norme reprezentative într-o anumită cultură sau sistem 
social (vezi Zamfir, Cătălin; Vlăsceanu, Lazăr, coor- 
donatori, 1993, p.279). 

Aceste dispoziţii generale angajează intervenţia unor 
principii clasificatoare (categorii ale percepţiei şi 
evaluării psihosociale), scheme şi automatisme de 
acţiune, „care vin de la sine“, în plan corporal, temporal, 
verbal şi chiar strategic, în măsura în care „conceptul 
de habitus“ permite repunerea în discuţie a strategiei 
necesare pentru raționalizarea activităţii respective (vezi 
Stănciulescu, Elisabeta, 1996, p.170—175). 

Câmpul pedagogic defineşte cadrul de realizare al 
educaţiei, obiectivat la nivelul unei situaţii pedagogice 
(vezi Mialaret, Gaston, 1993). Funcţionalitatea acesteia 
condiţionează calitatea acţiunii educaţionale prin 
intermediul influențelor exercitate de la nivelul: spațiu- 
lui şi al timpului psihosocial al educaţiei; stilului 
psihosocial al educaţiei; habitusului psihosocial al 
educaţiei. Aceste influenţe, interpretabile ca variabile 
operatorii, sunt studiate atât de ştiinţele pedagogice/ 
educaţiei (în special de cele dezvoltate din diferite 
contexte interdisciplinare), cât şi de ştiinţele socio- 
umane preocupate de unele aspecte ale educaţiei 
(sociologia, psihologia, psihologia socială, polito- 
logia etc.). 

Vezi Acţiunea educaţională/didactică, Habitusul 
pedagogic, Stilul pedagogic, Timpul şcolar. 


. 


EI CERCETAREA DOCUMENTELOR 


CERCETAREA DOCUMENTELOR 


Cercetarea documentelor este o metodă didactică/ 
de învăţământ în cadrul căreia predomină acţiunea 
de investigare directă a realităţii. Ea este aplicată/ 
aplicabilă, în mod special, la nivelul unor discipline 
de învăţământ din domeniul ştiinţelor sociale, litera- 
turii, educaţiei estetice etc. 

În cadrul acestei metode predomină acţiunea de 
cercetare care vizează investigarea directă a unor 
documente cu valoare istorică, literară, social-politică, 
filozofică, religioasă etc. Activitatea didactică proiec- 
tată astfel permite realizarea unei învăţări prin desco- 
perire, cu efecte formative multiple, în plan psihologic 
şi social. 

Această metodă de instruire presupune valori- 
ficarea unor procedee didactice din categoria obser- 
vaţiei, lecturii dirijate, demonstraţiei problematizate. 

Vezi Metodele didactice/de învăţământ. 


CERCETAREA PEDAGOGICĂ 


Cercetarea pedagogică reprezintă un tip special de 
cercetare ştiinţifică angajată la nivelul activităţii de 
educaţie. Investigația propusă, realizabilă în condiţii 
de intra-, inter- şi transdisciplinaritate, este situată la 
linia de intersecţie dintre cercetarea fundamentală şi 
cercetarea aplicată, cercetarea normativă şi cercetarea 
operaţională, cercetarea filozofică şi cercetarea-acţiune, 
cercetarea prospectivă şi cercetarea retrospectivă (vezi 
De Landsheere, Gilbert, 1992, p.254—259). 

Ca tip special de cercetare ştiinţifică, cercetarea 
pedagogică tinde spre o explicaţie şi o înţelegere 
normativă a activităţii de educaţie. Ea urmăreşte 
definirea şi argumentarea legilor şi principiilor care 
ordonează acțiunea de proiectare şi de realizare a 
educaţiei la nivel de sistem şi de proces. Această 
perspectivă, situată la limita cercetării filozofice, 
evidenţiază necesitatea cercetării finalităţilor educaţiei 
care determină orientările valorice ale educaţiei, 
realizabile în diferite contexte istorice şi sociale. 

Cercetarea pedagogică presupune, în acelaşi timp, 
concentrarea eforturilor asupra analizei descriptive 
a principalilor factori şi „actori ai educaţiei“. După 
cum observa Gilbert de Landsheere, „înainte de a 
cunoaşte legile învăţământului este important să 
descriem cu obiectivitate derularea procesului de 
instruire şi să analizăm procedurile de realizare ale 
acestuia“ (idem, p.259). 

O altă direcţie necesară la nivelul cercetării peda- 
gogice vizează studiul procesului istoric de evoluţie a 

gândirii despre educaţie şi al instituţiilor şcolare 
specializate în realizarea efectivă a acesteia în condiţii 
concrete care probează „originalitatea ireductibilă a 
fenomenului“. 

În sfârşit, tendinţele moderne ale cercetării peda- 
gogice evidenţiază importanţa investigaţiilor orientate 
special în direcţia educaţiei universitare, educaţiei 
permanente, educaţiei adulţilor. Aceste investigaţii 
valorifică problematica teoriei educaţiei la nivelul unor 
modele operaţionale aplicabile în domeniul instruirii 
permanente, posibilă şi necesară în contextul unor 
abordări intra-, inter- şi transdisciplinare, deschise în 
direcţia (auto) perfecţionării permanente a subiectului 
şi a obiectului educaţiei. 

În perspectivă postmodernă, cercetarea pedagogică 
reprezintă o activitate de conducere managerială a 
sistemului şi a procesului de învăţământ proiectată şi 
realizată în mod special pentru reglarea-autoreglarea 
acţiunii educaţionale, respectiv a actului didactic. Ea 
permite sesizarea unor relaţii pedagogice noi, relevan- 
te în cadrul acţiunii educaţionale/didactice, constituind 
baza soluţiilor optime de rezolvare a problemelor care 
apar la nivelul sistemului şi al procesului de învăţământ 
(vezi Managementul educaţiei/pedagogic). 

Organizarea cercetării pedagogice implică parcur- 
gerea următoarelor etape: 

a) etapa formulării problemei care urmează să fie 
cercetată, bazată pe: 

- exprimarea clară, în termeni categorici, a situaţiei 
sesizate; 

- delimitarea surselor de abordare teoretică şi 
practică; 

- orientarea investigaţiei la nivel de cercetare 
fundamentală-aplicativă; 

* angajarea inovației la nivel strategic-tactic-opera- 
tional; 

b) etapa proiectării cercetării care vizează: 

* orientarea investigaţiei ca cercetare observa- 
ţională-experimentală; spontană-sistematică; longi- 
tudinală-transversală; 

- stabilirea obiectivelor cercetării, specifice siste- 
mului, respectiv procesului de învăţământ; 

* formularea ipotezei cercetării, cu valoare prognos- 
tică, previzională, cu susţinere logică (dedusă din 
formularea problemei), cu susţinere epistemologică 
(vezi raportarea la cunoaşterea ştiinţifică anterioară), 
cu susţinere metodologică (vezi raportarea la criteriile 
de evaluare finală); 

- definirea conceptelor pedagogice fundamentale 
utilizate în cercetare, în calitate de concepte stabile, 

de maximă generalitate, cu o arie foarte redusă de 
variabilitate empirică; 

- operaţionalizarea conceptelor prin intermediul 
unor indicatori care evaluează variabilitatea empirică 
a realităţii investigate, respectând acelaşi cadru de 
referinţă teoretică: scala de măsurare (nominală- 
ordinală-de interval); criteriile cantitative „prin care 
se categorisesc obiectele cercetării“; 

©) etapa realizării cercetării care vizează: 

* alegerea metodologiei de cercetare, bazată pe un 
ansamblu de metode, tehnici, mijloace de investigaţie: 
extensive-intensive, participative-neparticipative, de 
colectare — de prelucrare a datelor etc.; 

* organizarea cercetării prin: stabilirea eşantio- 
nului: experimental — de control; alegerea instrumen- 
telor operaţionale pentru culegerea datelor empirice 
şi a informaţiilor teoretice (vezi operaţionalizarea 
bibliografiei); dirijarea cercetării în sens longitudinal 
Şi transversal; 

- evaluarea rezultatelor cercetării; 

* redactarea concluziilor cercetării într-o variantă 
iniţială; 

d) etapa finalizării cercetării care vizează: 

- prelucrarea statistică a rezultatelar; 

- analiza de conţinut a rezultatelor; 

* interpretarea pedagogică a rezultatelor; 

- valorificarea managerială a rezultatelor. 

Metodologia cercetării pedagogice presupune cu- 
noaşterea şi valorificarea unui ansamblu de tehnici, 
procedee şi mijloace, integrate la nivelul următoarelor 
categorii de metode care vizează investigarea ştiinţifică 
a realităţii educaţionale: 

- Observarea: spontană — sistematică; 

- Experimentul: natural, de laborator; individual, 
colectiv; de constatare, de verificare, de creaţie; 
pedagogic, didactic; 

- Ancheta: în formă scrisă (chestionarul), în formă 
orală (convorbirea individuală colectivă; interviul); 

* Analiza produselor activităţii/analiza rezultatelor 
şcolare/universitare etc., în termeni de produs şi de 
proces; 

- Studiul documentelor de politică educaţională/ 
şcolară, universitară etc.; 

* (Auto)biografia. 

Activitatea de cercetare pedagogică, înțeleasă ca 
o activitate creatoare specifică, include două categorii 
de proiecte cu semnificaţie managerială de reglare- 
autoreglare a sistemului şi a procesului de învăţământ: 

a) Proiecte inovatoare la nivel de sistem, care pot 
elabora şi propune: 

* modele de finalități macrostructurale: ideal peda- 
gogic, scopuri pedagogice ale sistemului de învă- 
ţământ; 

- modele strategice de planificare curriculară a 
conţinutului instruirii: plan de învăţământ pentru 
clasele 1—XII; plan de învăţământ pentru colegiul 
C...) sau pentru facultatea (...); programe şcolare/ 
universitare; 

- modele de evaluare globală: teste docimologice, 
teste de cunoştinţe (iniţiale-sumative-formative) etc.; 

- modele de planificare a cercetării didactice 
(fundamentale-orientative); 

b) Proiecte inovatoare la nivel de proces, care pot 
elabora şi propune: 

- modele ale finalităţilor microstructurale: obiective 
generale ale planului de învăţământ; obiective specifice 
ale treptelor, ciclurilor, disciplinelor şcolare/univer- 
sitare; obiective operaţionale, concrete; 

- modele de proiectare curriculară a unor teme, 
capitole, grupuri de activităţi didactice/lecţii etc.; 

- sesiuni ştiinţifice tematice care abordează: pro- 
blema operaţionalizării obiectivelor pedagogice, pro- 
blema interdisciplinarităţii, problema relaţiei cultură 
generală-cultură de specialitate, problema strategiilor 
didactice moderne, problema evaluării formative/ 
continue etc.; 

* comunicări ştiinţifice în presa de specialitate; 

* programe didactice alternative, complementare, 
organizate inclusiv la nivel nonformal: activităţi de cerc 
(disciplinar-interdisciplinar), excursii didactice etc. 

Promovarea cercetării pedagogice la nivelul 
cadrelor didactice asigură reglarea-autoreglarea per- 
manentă a sistemului şi a procesului de învăţământ 
prin inovațiile proiectate şi realizate în jurul unui nucleu 
informaţional-decizional, bazat pe cunoştinţe ştiinţifice 
aplicate sau aplicabile. 

Dezvoltarea cercetării pedagogice angajează practic 
toate ştiinţele pedagogice/educaţiei în vederea rezol- 
vării „marilor probleme ale educaţiei“, determinate/ 
determinante la nivel de sistem şi de proces. Din 
această perspectivă, literatura de specialitate eviden- 
ţiază posibilitatea ordonării cercetărilor pedagogice 
în funcţie de două mari dimensiuni operaţionale: 

a) dimensiunea ştiinţelor educaţiei: filozofia educa- 
ţiei, istoria educaţiei, sociologia educaţiei, etnologia 
educaţiei, demografia şcolară, economia educaţiei, 
planificarea educaţiei, administrarea educaţiei, peda- 
gogia comparată, fiziologia educaţiei, psihologia 
educaţiei, psihosociologia educaţiei, psihosociologia 
grupurilor mici, ştiinţele comunicării, didactica şi 

teoria programelor, ştiinţele metodelor şi tehnicilor 
de educaţie; 

b) dimensiunea rezolvării problemelor esenţiale cu 
care se confruntă educaţia în anumite etape de evoluţie: 
democratizarea învăţământului; eşecul şcolar, egali- 
zarea şanselor de reuşită şcolară; managementul 
resurselor umane, managementul reformelor şcolare; 
proiectarea curriculară, formarea iniţială şi continuă 
a profesorilor, evaluarea calităţii educaţiei, infor- 
matizarea învăţământului etc. (vezi Mialaret, Gaston, 
1991, p.26, 27). i 

Vezi Managementul educaţiei/pedagogic. 

Ciclul curricular reprezintă o structură de organizare . 


a instruirii, definită la nivel de politică a educaţiei, în 
funcţie de obiectivele generale propuse pe discipline şi 
grupe de discipline (arii curriculare), determinate, de 
regulă, în cadrul unui nivel sau treaptă şcolară. 

Definiţia ciclului curricular este realizată la nivelul 
unui concept pedagogic operaţional. În această accep- 
ţie, ciclul curricular reprezintă: a) „un element al 
decupajului circuitului şcolar, cuprinzând mai multe 
niveluri în perspectiva continuității şi a coordonării “; 
b) „o nouă unitate coerentă în interiorul unui parcurs 
şcolar“ (nivel şcolar sau treaptă şcolară); c) „o urmare 
a claselor (şcolare) sau cursurilor (universitare)având 
un obiectiv global determinat; d) un termen folosit 
în analiza celor trei niveluri ale învăţământului — 
primar, secundar şi superior (Dictionnaire encyclo- 
pedique de l'éducation et de la formation, deuxième 
édition, 1998, p.243). 

Funcțiile pedagogice îndeplinite de ciclul curri- 
cular intervin, în mod obiectiv, în contextul unei 
anumite structuri de organizare a sistemului de 
învăţământ. În plan general, ciclurile curriculare 
susţin procesul de trecere la o treaptă şcolară supe- 
rioară, în interiorul aceluiaşi nivel de învăţământ 
sau între două niveluri de învăţământ. În plan parti- 
cular, ciclurile curriculare au valoarea unor circuite 
curriculare care anticipează procesul de formare- 
dezvoltare continuă a elevului, al cărui cadru de 
desfăşurare este definit prin intermediul obiectivelor 
generale (ale învăţământului: preşcolar, primar, 
secundar gimnazial, secundar liceal, secundar profe- 
sional etc.), specificate pe arii curriculare, realizabile 
în contextul unor metodologii de predare-învăţare- 
evaluare, adaptabile la condiţiile fiecărei vârste 
psihologice şi şcolare. 

Funcţiile pedagogice derivate, în contextul unor 
poziţii proprii fiecărui sistem naţional, conferă ciclu- 
rilor curriculare o valoare instrumentală evidentă la 
nivelul planului de învăţământ prin: a) modul de 
organizare al disciplinelor de învăţământ în diferite 
arii curriculare; b) momentul intrării-ieşirii unei 
discipline în planul de învăţământ; c) ponderea 
fiecărei discipline în economia planului de învăţământ 
şi ariei curriculare de referinţă; d) consistenţa internă 
şi externă a fiecărei discipline în cadrul planului de 
învăţământ şi a ariei curriculare de referinţă (vezi 
continuitatea asigurată în sens vertical, orizontal şi 
transversal); e) corespondenţa metodologică angajată 
la nivelul programelor şi al manualelor şcolare şi la 
nivelul strategiilor de predare-învăţare-evaluare (prin 
sistemul naţional de formare iniţială şi continuă a 
personalului didactic). 

Organizarea ciclurilor curriculare reflectă structura 
de bază sau structura de adaptare a fiecărui sistem de 
învăţământ, care presupune proiectarea unor obiective 
pedagogice generale valabile pe niveluri şi trepte 
şcolare. În această perspectivă, ciclurile curriculare sunt 
plasate, de regulă, în interiorul unui nivel de învă- 
ţământ sau al unei trepte de învăţământ. 

Flexibilitatea ciclurilor curriculare permite însă şi 
organizarea lor în cadrul unor circuite curriculare 
plasate intermediar, între diferite niveluri şi trepte, 
„peste structura sistemului de învăţământ cu scopul de 
a focaliza obiectivul major al fiecărei etape şcolare 
prin modificări curriculare care nu afectează structura 
procesului de învăţământ“. Un exemplu îl oferă Curri- 
culumul naţional din România care propune urmă- 
toarele cicluri curriculare (vezi Ministerul Educaţiei 
Naţionale, 1999, p.18—19): 

- ciclul achiziţiilor fundamentale (grupa pregă- 
titoare a grădiniţei — clasele I—II); obiective generale 
(„obiective majore“): acomodarea la cerinţele sistemu- 
lui şcolar şi alfabetizarea iniţială; obiective specifice: 
stimularea copilului în vederea cunoaşterii mediului 
apropiat; stimularea potenţialului creativ al copilului; 
formarea motivaţiei pentru învăţare înţeleasă ca 
activitate socială; 

- ciclul de dezvoltare (clasele IH—VI); obiectiv 
general („obiectiv major“): formarea capacităţilor de 
bază necesare pentru continuarea studiilor; obiective 
specifice: dezvoltarea achiziţiilor şi a competenţelor 
lingvistice specifice de folosire a limbii române, limbii 
materne, limbilor străine în diferite situaţii de comu- 
nicare; dezvoltarea capacităţii de a comunica folosind 
diferite limbaje specializate; dezvoltarea gândirii 

autonome şi a responsabilităţii faţă de integrarea în 
mediul social; 

* ciclul de observare şi de orientare (clasele VIII—IX); 
obiectiv general: orientarea în vederea optimizării 
opțiunii şcolare şi profesionale ulterioare; obiective 
specifice: descoperirea unei imagini de sine pozitive 
(prin descoperirea propriilor afinități, aspirații, valori), 
formarea capacităţii de analiză a setului de competenţe 
dobândite prin învăţare; dezvoltarea capacităţii de a 
comunica folosind diferite limbaje specializate; dezvol- 
tarea gândirii autonome şi a responsabilităţii faţă de 
integrarea în mediul social; 

ciclul de aprofundare (clasele X—XI); obiective 
generale: aprofundarea studiului în profilul şi specia- 
lizarea aleasă; o pregătire generală pe baza trunchiului 
comun şi a opţiunilor din celelalte arii curriculare; 

- ciclul de specializare (clasele XII—XIII); obiectiv 
general („obiectiv major“): „prespecializarea în vederea 
integrării eficiente în învăţământul universitar de profil 
sau pe piaţa muncii“ (idem, p.19). 

O variantă de organizare a ciclurilor curriculare în 
interiorul aceluiaşi nivel sau aceleiași trepte şcolare este 
cea proiectată în cadrul sistemului de învăţământ din 
Franţa. Ciclurile curriculare propuse susţin „o nouă 
unitate coerentă în interiorul unui circuit şcolar“. În 
această perspectivă sunt propuse următoarele cicluri 
curriculare (vezi La Borderie, Rene, 1998, p.28, 29): 

* la nivelul învățământului primar — trei cicluri 
curriculare: ciclul de dobândire a cunoştinţelor iniţiale 
(2 ani, în grădiniță/treaptă a învăţământului primar: 
grupa mică şi grupa mijlocie); ciclul de dobândire a 
cunoştinţelor fundamentale / n. n. — în sens instrumen- 
tal (2 ani în învăţământul primar: clasa pregătitoare 
şi clasa I /treapta elementară); ciclul de aprofundare 
a cunoştinţelor (3 ani în învăţământul primar: al doilea 
an al cursului elementar, 2 ani treaptă medie a 
învăţământului primar); 

‘la nivelul învăţământului secundar inferior (, colegiu“ 
în Franţa, gimnaziu în România) — trei cicluri curri- 
culare: ciclul de adaptare (clasa a VI-a, în Franţa — prima 
clasă în cadrul învăţământului secundar inferior); ciclul 
central (clasele a V-a şi a IV-a, în Franţa — clasa a II-a şi 
a III-a în cadrul învăţământului secundar inferior); 
ciclul de orientare (clasa a III-a, în Franţa — clasa 
terminală în cadrul învăţământului secundar inferior); 

* la nivelul învăţământului liceal — două cicluri 
curriculare: ciclul de determinare (clasa a Il-a de liceu, 
în Franţa — clasa a X-a, în România); ciclul terminal 
(clasa I şi clasa terminală, în Franţa — clasa a XI-a şi 
clasa a XII-a, în România); 


CICLUL CURRICULAR MII 


- la nivelul învățământului superior — trei cicluri 
curriculare: ciclul I, finalizat prin examen de studii 
universitare generale sau ştiinţifice şi tehnice; ci- 
clul II, finalizat prin examen de licenţă şi de master; 
ciclul III, finalizat prin studii de doctorat. 

Problematica ciclurilor curriculare a fost abordată 
în cadrul reformelor învăţământului general şi obliga- 
toriu, realizate în ţările Uniunii Europene, între 
1984—1994, pe fondul următoarelor şase obiective 
generale: 1) realizarea unei veritabile egalităţi a 
şanselor de reuşită ale elevilor, evitând orice excludere 
din raţiuni sociale, economice, psihice etc.; 2) asi- 
gurarea unui învăţământ de bază prelungit până la 
vârsta de 16 ani, ca ofertă socială adresată întregii 
populaţii; 3) promovarea simultană a stabilităţii şi a 
schimbării sociale; 4) pregătirea elevilor pentru toate 
aspectele vieţii de adult: muncă, loisir, familie, viaţă 
socială; 5) motivarea elevilor pentru a continua să 
înveţe şi să se pregătească pentru o lume aflată în 
continuă schimbare; 6) susţinerea intereselor elevilor 
pentru prezent şi pentru viitor, în condiţiile şcolarităţii 
şi ale postşcolarităţii (vezi Comision Europeenne — 
Education, Formation, Jeunesse, 1997, p.13—16). 

Ciclurile curriculare proiectate în cadrul învăţă- 
mântului general şi obligatoriu vizează, de regulă, două 
mari etape — „etapa învăţământului primar şi a 
învăţământului secundar inferior“. La acest nivel 
„tendinţa generală constă în atingerea unui echilibru 
între formarea comună, de bază, şi diversificarea 
învăţământului“, tendinţă în cadrul căreia majoritatea 
ţărilor „au optat (unele după un timp îndelungat) 
pentru un învăţământ obligatoriu organizat într-o 
structură unică, urmată de un învățământ secundar 
superior“ (idem, p.57). 

Importanţa ciclurilor curriculare este evidentă în 
perspectiva evoluţiei sistemelor moderne de învă- 
ţământ. În contextul „unor dezbateri şi interogaţii“ sunt 
avansate următoarele concluzii: 

- apariţia ciclurilor constituie o sursă de inovare şi 
de perfecţionare continuă a sistemelor de învăţământ 
în condiţiile în care structura de bază a acestora a 
fost, în linii mari, definitivată în urma reformelor 
şcolare iniţiate şi finalizate, îndeosebi în ultimele 
decenii — „ciclurile constituie modificarea esenţială“ 
realizată în cadrul „noi: politici a şcolii“ (vezi Dic- 
tionnaire encyclopédique de l'education et de la 
formation, deuxième édition, 1998, p.245, 246); 

- valorificarea ciclurilor presupune specificarea 
obiectivelor generale ale treptelor şcolare, îndeosebi 
la nivelul intrărilor (cicluri cu obiective de iniţiere, de 

adaptare etc.) şi la nivelul ieşirilor (cicluri cu obiective 
terminale, de orientare, de facilitare a integrării 
şcolare, profesionale sau sociale etc.); 

- perfecţionarea ciclurilor creează premisa dife- 
renţierii instruirii în regim de învăţământ frontal, pe 
grupe sau individual, prin circuite curriculare adap- 
tabile la stadiul atins de fiecare elev sau categorie de 
elevi într-o anumită etapă a şcolarităţii, stadiu expri- 
mat prin nivelul de cunoştinţe şi ritmul de învăţare, 
variabile explicabile prin cauze sociale externe şi cauze 
psihologice interne; : 

- evoluţia ciclurilor depinde de capacitatea factorilor 
de decizie, angajaţi la nivel de politică a educaţiei, de 
adaptare a structurilor şcolare la un ansamblu de 
cerinţe psihosociale, aflate în regim de flexibilitate şi 
de virtualitate maximă, specific modelului cultural al 
societăţii postindustriale, informatizate. 

Vezi Core curriculum, Curriculum, Nivelul de 
învăţământ, Sistemul de învăţământ, Structura 
sistemului de învățământ. 

Comunicarea pedagogică reprezintă un principiu axio- 
matic al activităţii de educaţie care presupune un mesaj 
educaţional, elaborat de subiect (profesor), capabil să 
provoace reacţia formativă a obiectului educaţiei (pre- 
şcolarului, elevului, studentului etc.), evaluabilă în 
termeni de conexiune inversă externă şi internă (vezi 
activitatea pedagogică; acţiunea educaţională). 

Acest principiu direcţionează activitatea cadrelor 
didactice prin stimularea capacităţii acestora de: a) a 
construi un proiect pedagogic viabil în sens curricular; 
b) a elabora mesajul educaţional, ţinând seama de 
particularităţile: câmpului psihosocial care înconjură 
acţiunea educaţională; ambianţei educaţionale, rezul- 
tată din interiorul şi din exteriorul acţiunii educa- 
ţionale; colectivului de preşcolari, elevi, studenţi etc.; 
c) a focaliza mesajul educaţional asupra fiecărui elev, 
ţinând seama de particularităţile: intelectuale (vezi 
rolul obiectivelor psihologice prioritar cognitive); 
socioafective (vezi rolul obiectivelor psihologice prio- 
ritar afective); psihomotorii (vezi rolul obiectivelor 
psihologice prioritar psihomotorii); d) a asigura 
repertoriul comun cu elevul prin proiectarea corelaţiei 
subiect-obiect simultan la nivel de comunicare intelec- 
tuală-afectivă-motivaţională; e) a stimula perfec- 
ţionarea continuă a acţiunii didactice prin valorificarea 
deplină a ciclurilor de conexiune inversă externă 
concepute ca premisă a autoinstruirii/autoeducaţiei. 

Comunicarea pedagogică are un caracter bilateral 
care evidenţiază necesitatea instituirii unei corelaţii 
permanente între subiectul şi obiectul educaţiei. Carac- 
terul bilateral, propriu unei comunicări prioritar 
formative, este opus caracterului unilateral al comu- 
nicării preponderent informative, proiectată şi reali- 
zată doar la nivel de monolog (vezi Dictionnaire actuel 
de l'éducation, 1993, p.221). 

Dimensiunea prioritar formativă a comunicării 
pedagogice angajează următoarele operaţii, realizate 
şi integrate de profesor la nivelul acţiunii educaţionale/ 
didactice: stăpânirea deplină a conţinutului mesajului 
educaţional; valorificarea deplină a mijloacelor de 
emisie a mesajului educaţional „într-o manieră care 
să-l facă pe destinatar (elev) să recepţioneze, la sosire, 
conţinutul comunicat“; perfecţionarea continuă a 
canalelor de comunicare a mesajului educaţional, 
controlabile din perspectiva efectelor realizate în 
conformitate cu obiectivele concrete asumate. 

Evoluţia conceptului operaţional de comunicare 
pedagogică evidenţiază existenţa a trei tendinţe: 

* tendinţa accentuării rolului subiectului educaţiei 
(profesorului), de emiţător, care elaborează şi valori- 
fică simultan conţinutul-mijloacele-canalele mesajului 
educaţional, realizabil în funcţie de resursele psiho- 
individuale şi psihosociale ale obiectului educaţiei 
(elevului) — perioada interbelică; 

- tendinţa accentuării rolului obiectului educaţiei 
(elevului), de receptor, (auto)perfectibil la nivelul 
mecanismelor declanșate şi al structurilor psihologice 
angajate (perioada anilor 1950—1960); 

- tendinţa dezvoltării interacțiunii formative dintre 
profesor/emiţător şi elev/receptor, angajată în plan 
cognitiv dar şi afectiv, motivaţional, caracterial, la 
nivel verbal dar şi nonverbal (perioada anilor 1970— 
1990) — vezi Dictionnaire encyclopédique de Ledu- 
cation et de la formation, 1994, p.179—181). 

Calitatea comunicării pedagogice depinde de stra- 
tegia folosită, care poate fi proiectată prin interac- 
ţiunea următorilor cinci factori (vezi Stanton, Nicki, 
1995, p.5—6): l 

a) scopul activității, care vizează dimensiunea 
cognitivă-afectivă-acţională (psihomotorie) a perso- 
nalităţii elevului; 

b) personalitatea elevului, abordabilă din per- 
spectiva: capacităţilor minime-maxime de receptare- 
înţelegere-interiorizare-reacţie, dependente de apti- 
tudinile generale şi speciale disponibile şi de fondul 
de informaţii logice, deprinderi, strategii şi atitudini 
acumulate în timp; 

c) cadrul concret al activităţii: sala de clasă, cabi- 
netul, laboratorul, amfiteatrul etc.; ora de desfăşurare; 

d) personalitatea cadrului didactic, abordabilă din 
perspectiva capacităţilor minime-maxime de proiectare 
pedagogică a comunicării (rigoarea obiectivelor; 
prelucrarea informaţiilor; extinderea/concentrarea, 
corectitudinea, claritatea, concizia, complexitatea, 
amabilitatea/disponibilitatea mesajului); 

e) stilul educaţional, degajat prin modul de orga- 
nizare a informaţiei (inductiv, deductiv, analogic) şi 
forma de exprimare predominantă (scris, vorbit, 
imagine, programe informatizate, grafice etc.) în 
vederea obţinerii unor efecte formative maxime. 

Planificarea comunicării pedagogice angajează 
parcurgerea următoarelor trepte de organizare (idem, 
vezi p.6—8): 

a) precizarea obiectivelor concrete, deduse din cele 
specifice şi generale, raportate la idealul pedagogic şi 
la scopurile pedagogice; 

b) alegerea informaţiilor semnificative pentru 
proiectarea şi realizarea optimă a comunicării; 

c) gruparea informaţiilor în jurul unor „legături“, 
care stimulează înţelegerea, şi a unor mijloace didac- 
tice adecvate (exemple, ilustraţii, formule, scheme, 
taxonomii etc., care evidenţiază „ideile principale“); 

d) ordonarea informaţiilor în diferite variante: 
cronologică (ordinea istorică); spaţială (ordinea 
descriptivă); deductivă (ordinea general-particular); 
inductivă (ordinea particular-general); crescătoare 
(ordinea complexităţii, de la simplu la complex); 
descrescătoare (ordinea complexităţii, de la cunoscut 
la necunoscut); cauzală (ordinea relaţiei cauză-efect); 
tematică (ordinea teoretică, „de la temă la temă, de 
la subiect la subiect“); 

e) evidenţierea informaţiilor în cadrul unui plan 
de „idei-ancoră“; 

f) elaborarea primei variante a mesajului; 

g) corectarea/perfectarea primei variante a mesajului; 

'h) elaborarea variantei finale. 

Comunicarea pedagogică este prin specificul său o 
formă de comunicare predominant verbală, care re- 
flectă calităţile programelor (pre)şcolare/universitare 
dar şi calităţile statutare ale „emiţătorului“ (cadru 
didactic) şi ale „receptorului“ (preşcolar-elev-student). 

Calitățile cadrului didactic sunt concentrate la 
nivelul „uşurinţei verbale de bază“, exprimată prin: 
claritate-acurateţe; empatie-sinceritate; relaxare- 
angajare. 

În cazul comunicării verbale orale, aceste calităţi 
ale „emiţătorului“ valorifică pedagogic mecanismele 

limbajului extern: înălţimea, intensitatea, volumul, 
timbrul vocii, dicţia şi accentul, viteza şi energia 
exprimării, tactica folosirii pauzei. Mecanismele 
limbajului intern asigură autoreglarea comunicării 
verbale prin perfecţionarea exprimării pedagogice a 
mesajului orientat special în funcţie de reacţia reală şi 
virtuală a „receptorului“. Această reacţie reflectă 
capacitatea cadrului didactic „de a şti să asculte“, 
exprimată prin: încurajarea preşcolarilor, elevilor, 
studenţilor; obţinerea informaţiilor complete, ame- 
liorarea relaţiilor cu întreg colectivul, stimularea 
cooperării, crearea nevoii de noi informaţii. 

Tehnologia comunicării pedagogice verbale valori- 
fică recomandările existente în teoria informaţiei care 
solicită cadrului didactic: să fie pregătit să asculte; să 
fie interesat să asculte; să arate interesul pentru 
activitatea verbală a (pre)şcolarilor, studenţilor; să 
rămână deschis — „să nu facă aprecieri pripite“; să 
urmărească ideile principale; să asculte cu atenţie; să 
asculte critic; să noteze problemele critice constatate 
în răspunsurile (pre)şcolarilor, studenţilor; să stimuleze 
(pre)şcolarul, studentul care vorbeşte; să nu întrerupă 
preşcolarul, elevul, studentul care vorbeşte (idem, vezi 
p.20—22). 

Comunicarea pedagogică solicită cadrului didactic 
şi perfecţionarea formei de exprimare scrisă, necesară 
mai ales în elaborarea proiectelor de activitate, a 
materialelor propuse elevilor şi studenţilor pentru 
stimularea învăţării (vezi, în special, elaborarea 
cursurilor, modulelor de curs, notelor de curs etc. 
adresate studenţilor). 

Tehnologia comunicării scrise solicită astfel: concen- 
trarea asupra: frazelor cu o lungime medie (15—20 
de cuvinte); paragrafelor centrate asupra unei singure 
idei; cuvintelor înţelese cu siguranţă de „receptor“; 
evitarea: exprimării comune, tipică limbajului oral; 
cuvintelor inutile, redundante; clişeelor banale, reto- 
rice, produse ale „limbii de lemn“; alegerea prefe- 
renţială: a frazelor scurte, integrate în context; a 
cuvintelor încărcate de afectivitate optimă în contextul 
pedagogic creat; a expresiilor afirmative; a construc- 
ţiilor verbale în diateza activă. 

Comunicarea pedagogică depinde şi de „ansamblul 
elementelor nonverbale“: expresia feţei, gesturile, 
poziţia corpului, orientarea, distanţa de „receptor“, 
contactul cu receptorul: vizual („îl privim în ochi“) 
sau corporal („îl batem pe umăr“); mişcările corporale 
(aprobare-dezaprobare); semnele exterioare (înfă- 
ţişarea fizică, alegerea vestimentaţiei) etc. — idem, 
vezi p.3. 

Arta comunicării pedagogice reflectă în cadrul 
procesului de învăţământ capacitatea cadrului didactic 
de valorificare deplină a interacțiunii „emiţător“- 
“receptor“. Aceasta asigură realizarea potenţialului 
pedagogic al comunicării verbale şi nonverbale dar şi 
adaptarea la un context „care nu depinde numai de 
emiţător şi de receptor“, ci şi de condiţiile unui câmp 
pedagogic deschis. 

Arta comunicării pedagogice — care asigură 
depăşirea obstacolelor interne (emotivitate, percepţie 
greşită, abordări globaliste, stereotipuri, lipsa cunoş- 
tinţelor de bază) — „constă în adaptarea permanentă 
a cadrului didactic la o situaţie sau la un context 
care trebuie cunoscut şi controlat pentru ca procesul 
de învățământ „să capete şansa de a fi eficient“ (idem, 
vezi p.3—5). - 

Comunicarea pedagogică transformă interacţiu- 
nea subiect-obiect într-o „intervenţie educaţională“, 
respectiv „într-o structură de semne — elaborate de 
cadrul didactic „emiţător“ — manifestate la nivel de 
acţiune care are ca efect anumite schimbări în sfera 
personalităţii „receptorului“ (Sălăvăstru, Constantin, 
1994, p.42). 

Relaţia de comunicare conferă procesului de învă- 
ţământ valoarea unei intervenţii educaţionale com- 
plexe, bazată pe un limbaj didactic care determină în 
structura personalităţii (pre)şcolarului şi studentului 
modificări în forme şi intensităţi diferite, de natură 
cognitivă, afectivă, atitudinală, acţională. Angajarea 
sa la nivelul activităţii de predare-învăţare-evaluare 
permite realizarea obiectivelor imediate (ale orei de 
clasă, de seminar, de curs etc.) şi de durată (trimestru 
şcolar, semestru universitar; an şcolar/universitar, ciclu 
şcolar/universitar etc.) ale învăţământului, relevante 
în plan general şi special (vezi limbajul specific 
diferitelor discipline (pre)şcolare/universitare, incluse 
în planul de învăţământ). 

Vezi Acţiunea educaţională/didactică, Procesul 
de învăţământ. 

Comunitatea educativă reprezintă un model de 
organizare inspirat din alte domenii de activitate (vezi 
comunitatea religioasă, comunitatea anumitelor cate- 
gorii profesionale, comunitatea studenţească etc.). 
Conceptul operaţional de comunitate educativă, 
lansat la începutul anilor 1970, defineşte un model 
de organizare nonformală a factorilor extraşcolari 
implicaţi la nivel naţional, teritorial şi local în 

sprijinirea şi animarea activităţilor pedagogice proiec- 
tate şi realizate în cadrul şcolii (vezi Dictionnaire 
encyclopedique' de l'education et de la formation, 
1994, p.179). | 

Funcția managerială, angajată la acest nivel, 
presupune crearea unor legături directe între „actorii“ 
implicaţi în proiectarea şi realizarea educaţiei din 
diferite perspective instituţionale: elevi — profesori — 
părinţi — agenţi sociali din domeniul vieţii economice, 
politice, culturale, religioase etc. 

Structura de organizare a comunităţii educative 
„contrazice modelul ierarhic şi administrativ propriu 
vieţii şcolare, urmărind crearea de noi legături între 
membrii săi, de diferite vârste şi funcţii“ (vezi Dic- 
tionaire encyclopédique de léducation et de la for- 
mation, 1994, p.179). 

Instituţionalizarea comunităţii educative presupune 
avansarea unor formule manageriale flexibile, capa- 
bile să atragă noi resurse pedagogice necesare pentru 
realizarea obiectivelor şcolii în raport cu cerinţele de 
dezvoltare ale societăţii (vezi rolul agenţilor economici 
în cadrul „şcolilor duale“, organizate în sistemul de | 
învăţământ german — două zile în şcoală, trei zile în 
întreprindere). Şcoala însăși dobândeşte astfel, în plan 
extern, „un sens al comunităţii educative locale“, iar 
în plan intern, „un climat favorabil învăţării vieţii civice 
şi democratice“. 

Relaţia dintre şcoală şi familie are un rol deter- 
minant în cadrul comunităţii educative, în general, a 
comunităţii educative locale, în mod special. Această 
relaţie evoluează pe fondul unui obiectiv pedagogic 
comun (formarea-dezvoltarea permanentă a elevului), 
angajat în medii pedagogice diferite, care intervin 
succesiv pentru realizarea funcţiilor de: integrare — 
socializare — organizare afectivă a raporturilor cu 
lumea şi cu sine. 

Instituţionalizarea comunităţii educative locale 
urmăreşte asigurarea complementarităţii celor două 
medii pedagogice, complementaritate care poate fi 
proiectată și realizată prin valorificarea următoarelor 
principii metodologice (vezi Mialaret, Gaston, 1991, 
p.359—363): 

a) principiul coerenţei celor două tipuri de acţiuni 
educaţionale (acţiunea educaţională a şcolii — acţiu- 
nea educaţională a familiei); 

b) principiul unităţii exigenţelor pedagogice anga- 
jate, în egală măsură, faţă de subiectul şi de obiectul 
educaţiei, atât în cadrul şcolii cât şi în cadrul familiei; 

c) principiul similitudinii punctelor de vedere 
pedagogice asumate în legătură cu perfecţionarea 

permanentă a acţiunilor educaţionale declanşate în 
şcoală şi în familie; 

d) principiul deschiderii activităţii pedagogice 
proiectată şi realizată în şcoală, respectiv în familie 
faţă de familie, respectiv faţă de şcoală; 

e) principiul orientării specifice a sarcinilor pedago- 
gice ale şcolii şi ale familiei în raport de vârsta elevului 
şi de dimensiunile (intelectuale-morale-tehnologice- 
estetice-fizice) şi formele (formale-nonformale-infor- 
male) de educaţie şi de instruire angajate, în mod direct 
şi indirect, 

Conducerea şcolii reprezintă activitatea angajată la 
nivelul sistemului şi al procesului de învăţământ în 
vederea realizării funcţiilor manageriale (planificare- 
organizare; orientare-îndrumare metodologică; re- 
glare-autoreglare) ale instituţiilor specializate în for- 
marea-dezvoltarea permanentă a personalităţii ele- 
vului, studentului etc., prin intermediul unor structuri 
manageriale corespunzătoare, organizate în plan 
central (Ministerul Învăţământului), teritorial (inspec- 
toratele şcolare) şi local (unităţile şcolare de bază: 
grădiniţa, şcoala, liceul, colegiul, universitatea etc.). 

În sens tradiţional, activitatea de conducere a 
şcolii vizează următoarele obiective şi domenii de 
referinţă (vezi Dicţionar de pedagogie, 1979, p.89): 

* îndrumarea, controlul şi administrarea tuturor 
activităţilor din învăţământ, realizate la nivel naţional, 
teritorial şi local; 

- reglementarea principalelor probleme de orga- 
nizare, conţinut, metodologie, evaluare într-o manieră 
centralizată sau descentralizată, stabilită la nivel de 
politică a educaţiei; 

* elaborarea deciziilor cu valoare administrativă 
şi pedagogică necesare pentru perfecţionarea continuă 
a activităţii la nivel de sistem şi de proces, în raport 
cu legislaţia curentă şi cu principiile conducerii 
ştiinţifice. 

Menţinerea conducerii şcolii în limitele modelului 
birocratic şi ale dirijismului politic, propriu unei 
anumite etape istorice, conferă acesteia note specifice 
valabile în plan instituţional dar şi la nivelul conştiinţei 
pedagogice a unor factori de decizie. Aceste parti- 
cularităţi sunt evidente în cadrul următoarelor tendinţe 
constatate în activitatea de conducere a şcolii (vezi 
Jinga, Ioan, în Cerghit, loan; Vlăsceanu, Lazăr, coor- 
donatori, 1988, p.373—389): 

- tendinţa abordării funcţiilor de conducere a şcolii 
în sens prioritar administrativ; 

- tendinţa extrapolării operaţiei de control (can- 
titativ, constatativ, birocratic) în raport cu acţiunea de 
evaluare (calitativă, pedagogică, managerială) căreia 
îi este subordonată funcţional; 

- tendinţa formalizării deciziei, ca urmare a 
rupturii existente între linia strategică asumată doar 
la nivel central şi operaţionalizarea acesteia la nivel 
teritorial şi local prin numeroase planuri de muncă, 
fără legătură între ele, cu sarcini şi termene de înde- 
plinire abstracte (termen permanent, răspund toţi etc.); 

- tendinţa reglării sistemului şi a procesului de 
învăţământ prin mijloace administrative externe care 
blochează mecanismele pedagogice interne, resursele 
acestora de autoperfecţionare continuă a activităţii în 
cadrul mediului şcolar şi în raporturile posibile şi 
necesare cu comunităţile educative locale. 

Analizele realizate din perspectiva acestui model 
evidenţiază totuşi contribuţiile teoretice şi meto- 
dologice înregistrate de-a lungul timpului, în special 
în domeniul inspecției şcolare şi în conducerea pro- 
cesului instrucţional (vezi Jinga, loan, 1983; 1993). 

În sens managerial, conducerea şcolii reprezintă 
activitatea de orientare sistemică, optimă şi strategică 
a instituţiilor specializate în formarea-dezvoltarea 
permanentă a preşcolarului, elevului, studentului etc. 
Ca activitate de management pedagogic, conducerea 
şcolii presupune proiectarea şi realizarea următoarelor 
acţiuni (vezi Cristea, Sorin, 1996, B, D): 

a) informarea managerială (cantitativă, stocată; 
calitativă/prelucrată, rafinată, procesată); 

b) evaluarea managerială: cantitativă (bazată pe 
operaţii de control care vizează măsurarea activităţii); 
calitativă (bazată pe operaţii care vizează aprecierea 
activităţii); operaţională (bazată pe operaţii care 
vizează decizia pedagogică); 

c) comunicarea managerială: constatativă (bazată 
pe operaţii de consemnare a rezultatelor); anticipativă 
(bazată pe operaţii de îndrumare metodică a viitoarei 
activităţi, pentru corecţie-ameliorare-perfecţionare- 
ajustare structurală-restructurare-reformă). 

Funcţiile de conducere managerială a instituţiei 
şcolare angajează toate aceste acţiuni şi operaţii, 
adaptabile la condiţiile specifice fiecărei comunităţi 
locale: 

A)Funcţia de planificare-organizare a activităţii 
din cadrul instituţiei şcolare respective implică valori- 
ficarea eficientă a tuturor resurselor pedagogice 

existente la un moment dat, analizate din perspectiva 
prezentului dar şi a viitorului: 

* resurse umane: cadre didactice, cadre didactice 
ajutătoare, personal administrativ, elevi, studenţi, 
reprezentanţi ai comunităţii educative; 

* resurse materiale: baza didactico-materială, 
spaţiul şcolar, timpul şcolar, spaţiul extraşcolar folosit 
la nivelul educaţiei nonformale, timpul extraşcolar 
folosit la nivelul educaţiei nonformale; 

resurse financiare: bugetul central, bugetul local, 
contribuţiile comunităţii educative: familie, agenţi 
sociali; 

- resurse informaţionale: planuri, programe de 
învăţământ, concepute în sens curricular, materiale 
curriculare, baza de date existentă în bibliotecă, 
videotecă, laborator de instruire asistată pe calculator, 
centre, cabinete interşcolare de asistenţă psihopeda- 
gogică a cadrelor didactice, a elevilor, a părinţilor, 
centre, cabinete logopedice interşcolare, centre, cabi- 
nete metodice şcolare. 

Realizarea acestei funcţii presupune elaborarea 
următoarelor planuri de activitate: 

a) Planul general de muncă al şcolii care urmăreşte: 
stabilirea scopurilor şi a obiectivelor pedagogice ale 
organizaţiei; deducerea obiectivelor concrete care 
trebuie realizate pe colective şi individual; stabilirea 
măsurilor necesare pentru realizarea obiectivelor 
concrete, cu răspunderi pe colective şi individual; 
stabilirea mijloacelor de evaluare a rezultatelor, pe 
colective şi individual; evaluarea globală a activită- 
ţii — săptămânale, trimestriale, anuale, pe ciclul, pe 
treaptă, pe nivel de învățământ — pe baza analizei 
corelaţiei existente între: rezultatele la intrare — 
rezultatele la ieşire; 

b) Planurile activităţii comisiilor metodice/cate- 
drelor — pe specialităţi şi a comisiilor metodice tip: 
comisia educatoarelor, comisia învăţătorilor, comisia 
profesorilor-diriginţi, comisia de orientare şcolară şi 
profesională, comisia de cercetare pedagogică — au 
următoarea structură orientativă de funcţionare 
managerială: 

- deducerea obiectivelor prioritare din planul 
general de muncă al organizaţiei şcolare; 

* stabilirea obiectivelor cu pondere specifică activi- 
tăţilor metodice: obiective de perfecţionare; obiective 
de cercetare pedagogică; 

- particularizarea obiectivelor, conform specificului 
comisiei (de exemplu: la comisia profesorilor-diriginţi, 
accent pe proiectarea activităţii educative având în 
vedere toate dimensiunile şi formele educaţiei; la 

comisia metodică a profesorilor de fizică: accent pe 
proiectarea corelaţiei educaţie intelectuală-educaţie 
tehnologică etc.); 

- diversificarea formelor de realizare: studiu indi- 
vidual, dezbateri tematice, „asalt de idei“, conferinţe, 
sesiuni de comunicări, studii publicate în presa de 
specialitate, inovaţii propuse Consiliului consultativ al 
specialităţii respective, interasistenţe, activităţi didac- 
tice deschise etc.; 

* concretizarea formelor de evaluare în termeni de 
„produs final“: rezultatele elevilor la sfârşitul anului, 
ciclului, treptei, în raport cu nivelul testat iniţial; 
contribuţii speciale la dezvoltarea psihosocială a 
elevului; contribuţii la perfecţionarea cadrelor didac- 
tice; contribuţii la cercetarea pedagogică; iniţiative la 
nivelul activității comunităţii educative; relaţii de 
parteneriat etc.; 

c) n A de activitate ale cadrelor didactice, 
organizate pe specialități, au următoarea structură 
orientativă de funcționare managerială: realizarea 
„bilanţului critic“; raportarea la programa şcolară de tip 
curricular, respectiv la obiectivele specifice ale disciplinei 
(disciplinelor) de specialitate; stabilirea obiectivelor 
concrete, cu valorificarea informaţiilor, instrumentelor, 
sarcinilor etc. transmise de la nivelul comisiei metodice 
de specialitate (modele de operaţionalizare a obiectivelor, 
probe de evaluare iniţială, sumativă, formativă etc.) şi 
de la nivelul comisiei metodice a educatoarelor, învă- 
ţătorilor, diriginţilor (modele de fişe de observare şi de 
caracterizare a elevilor etc.). 

Organizarea şcolii reprezintă acţiunea complementară 


planificării la nivel instrumental (vezi etimologia cu- 


vântului organon 0 instrument; a organiza ( a crea 
instrumente, în limba greacă), 

Cuplul funcţional planificare-organizare vizează, 
la nivelul fiecărei instituţii şcolare: a) asigurarea 
conducerii unitare; b) susţinerea competenţelor ştiin- 
ţifice, specifice domeniului pedagogic; c) delegarea 
autorităţilor respectând competențele ştiinţifice unitare; 
d) dezvoltarea prioritară a structurilor formale şi 
nonformale, prioritare în raport cu influenţele infor- 
male; e) deschiderea structurilor formale şi nonformale 
în direcţia comunităţii educative locale în vederea 
perfecţionării lor permanente. 

Organizarea managerială vizează saltul de la struc- 
turile ierarhice liniare (autoritate verticală, decizie 
unilaterală, transmisă de la un singur şef), la struc- 
turile ierarhice în reţea (autoritate funcţională, decizie 
concepută pe orizontală, între mai mulţi „şefi“ — vezi 
deciziile luate pe orizontală de directori — şefi de 

comisii metodice — reprezentanţi ai comunităţii 
educative etc... 

Aplicarea funcţiei manageriale de planificare- 
organizare la nivelul unităţilor de învățământ (grădi- 
niţe, şcoli generale, licee, unităţi de învăţământ conexe, 
colegii, universităţi etc.) angajează: 

a) raportarea permanentă a deciziilor generale şi 
particulare la problemele de sistem (finalităţi-struc- 
tură-curriculum); 

b) raportarea permanentă a resurselor umane 
(directori, profesori etc.) la statutul lor instituţionalizat 
în cadrul activităţii desfăşurate pe diferite ierarhii de 
autoritate, respectiv de competenţă; 

c) raportarea cerinţelor generale la regulamentul 
de ordine interioară elaborat special pentru valori- 
ficarea integrală a condiţiilor locale; 

d) raportarea instituţiilor conducerii la valorile 
democraţiei: reprezentarea, respectiv alegerea celor 
mai competenţi oameni în colectivele de conducere; 
separarea puterilor, respectiv stabilirea relaţiilor de 
complementaritate între consiliul administrativ şi 
consiliul consultativ; legitimitatea deciziei, respectiv 
elaborarea actului de decizie ca act de autoritate a 
competenţei ştiinţifice proprii domeniului pedagogic. 

B) Funcţia de orientare metodologică a proce- 
sului de învăţământ valorifică acţiunea managerială 
de informare-evaluare-comunicare, la nivel func- 
tional, structural şi operaţional (vezi Procesul de 
învățământ). În mod tradiţional, această funcţie 
vizează complementaritatea operaţiilor de „control 
şi îndrumare“ (vezi Andrei, Nicoale, Dumitrecu, Ion, 
1983, p.194—239): 

a) Orientarea metodologică a procesului de învă- 
țământ, la nivel funcţional şi structural angajează 
valorificarea deplină a celor trei acţiuni manageriale 
care intervin în activitatea de conducere globală-optimă- 
strategică a instituţiei şcolare: 

* informarea managerială specifică în legătură cu 
conceptele pedagogice de bază (vezi Teoria educaţiei, 
Teoria instruirii); y 

-evaluarea managerială specifică necesară pentru: 
direcționarea activității didactice în concordanță cu 
finalitățile macro- şi microstructurale; prevenirea şi 
corectarea erorilor de proiectare şi de implementare, 
care pot interveni în activitatea didactică şi în activitatea 
educativă; stabilirea deciziei relevante social, în 
termeni de strategie pedagogică; 

- comunicarea managerială specifică, necesară 
pentru: sancţionarea pozitivă sau negativă a diagnozei 
stabilite; îndrumarea metodologică de specialitate; 

crearea liniei de perspectivă adecvată deciziei asumate, 
cu valoare de prognoză; 

b) Orientarea metodologică a procesului de învăţă- 
mânt la nivel operaţional angajează integrarea opera- 
ţiilor de „îndrumare şi control“ la nivelul unei scheme 
de acţiune managerială care vizează: 

- stabilirea obiectivelor concrete prin raportare la 
obiectivele generale (ale planului de învăţământ) şi la 
obiectivele specifice (ale programelor, pe discipline şi 
trepte de învăţământ), care reflectă finalităţile macro- 
structurale, respectiv liniile de politică a educaţiei 
asumate la nivel de sistem; 

- stabilirea priorităților de evaluare, la nivel de: 
activitate didactică (eficienţă pedagogică exprimată 
prin creşterea randamentului şcolar şi prin calitatea 
corelaţiei funcţionale profesor-elev), activitate educa- 
tivă (eficienţă pedagogică exprimată prin globalitatea 
problemelor propuse şi prin calitatea dezbaterilor 
provocate participativ); 

- stabilirea premiselor activităţii de evaluare: cerce- 
tarea planificării (activităţii didactice, activităţii 
educative, activităţii de perfecţionare, activităţii de 
cercetare pedagogică etc.), examinarea catalogului 
clasei, realizarea sondajelor, analiza produselor activi- 
tăţii elevilor: lucrări scrise, desene, prototipuri, com- 
puneri, compoziţii, referate, lucrări experimentale, 
produse tehnologice, consultaţii metodice, oferte de 
documentare, cercetare etc.; 

* stabilirea modalităţilor de evaluare: asistenţe la 
ore, interasistenţe la ore, probe docimologice, teste, 
sondaje, observaţii psihopedagogice complexe în 
diferite situaţii didactice şi extradidactice, dezbateri 
tematice; 

- stabilirea momentului şi a duratei evaluării: 
începutul activităţii — în timpul activităţii — în finalul 
activităţii; începutul trimestrului — în timpul trimes- 
trului — în finalul trimestrului; începutul anului de 
învăţământ — în timpul anului de învăţământ — în 
finalul anului de învăţământ; începutul ciclului (trep- 
tei, nivelului) de învăţământ — în timpul ciclului 
(treptei, nivelului) de învăţământ — în finalul ciclului 
(treptei, nivelului) de învățământ; după o oră de 
activitate — după mai multe ore succesive de activita- 
te — la diferite intervale de timp — evaluări realizate 
cu un singur evaluator sau cu mai mulţi evaluatori; 

- stabilirea mecanismelor strategice de evaluare: 
control tehnic (ponderea asigurată prin îndrumarea 
de specialitate, realizabilă la conţinutul principal 
şi secundar al disciplinei şcolare (universitare) 
predate — la ştiinţele pedagogice şi psihologice — 

didactica specialităţii principale şi secundare); control 
participativ (realizat de profesori cu aceeaşi pregătire: 
inspectori şcolari, profesori-metodişti, profesori-consi- 
lieri, profesori care sunt colegi de catedră sau de 
comisie metodică etc.); control pe diferite zone de risc 
(realizat de evaluatori din afara unităţii de învăţământ 
respective sau care cunosc insuficient specificul dis- 
ciplinei sau treptei de învăţământ respective, colec- 
tivul de elevi, personalitatea cadrului didactic evaluat 
etc.); control tip conexiune inversă (realizat pentru a 
evalua simultan: elevul — cadrul didactic, cadrul 
didactic şi catedra/comisia metodică respectivă; ca- 
tedra/comisia metodică respectivă — unitatea de 
învăţământ respectivă; unitatea de învăţământ — 
activitatea de inspecţie şcolară/teritorială, de specia- 
litate, de perfecţionare, realizată la nivel de inspectorat 
şcolar sau de minister). 

Evaluarea activităţii didactice (lecţiei, activităţii 
de laborator, seminarului universitar etc.) implică 
instituţionalizarea unor instrumente bazate pe inter- 
dependenţa dintre investigația longitudinală şi inves- 
tigaţia transversală (vezi Holban, Ion, coordonator, 
1978, p.31—A48) şi pe prioritatea funcţională a obiecti- 
velor în condiţiile specifice proiectării curriculare (vezi 
Revista de pedagogie nr. 3—4/1994, Curriculum şi 
dezvoltare curriculară). 

Cele două criterii susţin instrumentele manageriale 
necesare pentru realizarea efectivă a funcţiei de orien- 
tare metodologică a activităţii didactice: fişa de 
observaţie a activităţii didactice; fişa de evaluare globală 
a activităţii didactice (vezi Evaluarea pedagogică). 

Fişa de observaţie a activităţii didactice valorifică, 
în mod special, resursele investigaţiei longitudinale. 
Operaţionalizarea sa urmează logica următoarei 
scheme de acţiune managerială, aflată la dispoziţia 
profesorului-metodist, profesorului-consilier, inspec- 
torului şcolar, directorului unităţii de învăţământ etc.: 
consemnarea faptelor didactice în ordinea desfăşurării 
lor — consemnarea elementelor pozitive depistate 
conform criteriilor specifice proiectării pedagogice 
curriculare — consemnarea elementelor negative 
depistate conform criteriilor specifice proiectării 
pedagogice curriculare. 

Fişa de evaluare globală a activităţii didactice 
prelucrează pedagogic observaţiile acumulate longi- 
tudinal, la nivelul unui tip de investigaţie pedagogică 
transversală, care valorifică integral criteriile specifice 
proiectării pedagogice curriculare. 

Această fişă, realizată de profesorii-metodişti, 
profesorii-consilieri, inspectorii şcolari, directorii 

unităţilor de învăţământ etc., evidenţiază următoarele 
caracteristici ale cadrului didactic evaluat: 

- capacitatea de a proiecta obiectivele operaţionale 
(concrete) prin raportare la obiectivele specifice (ale 
programei şcolare) şi la obiectivele generale (ale 
planului de învăţământ); 

- gradul de realizare a conţinutului învăţării: 
caracterul ştiinţific, raportat la specificul colectivului 
de elevi (studenţi); caracterul intradisciplinar-inter- 
disciplinar-transdisciplinar; optimizarea raportului 
dintre informativ-formativ, cultura generală-cultura de 
specialitate, capacitatea elevilor (studenţilor) de a 
stăpâni elementele de conţinut (programate la nivel: 
minim-mediu-maxim): deprinderi intelectuale-strategii 
de cunoaştere-informaţii logice-deprinderi psiho- 
motorii-atitudini cognitive; 

- eficienţa metodologiei didactice: metode, proce- 
dee, mijloace didactice, strategii de predare-învăţare- 
evaluare; modalităţi de organizare a învăţământului: 
frontal — pe grupe — individual; forme de organizare: 
lecţie; activitate de cabinet, de laborator, practică etc.; 
excursie didactică/individualizarea, diferenţierea 
instruirii; 

- calitatea activităţii de evaluare: ca act de măsu- 
rare; ca act de apreciere; ca act de decizie; ca mo- 
dalitate de integrare în activitatea didactică: inițială- 
sumativă-formativă. 

Activitatea educativă (ora de dirigenţie) implică 
instituţionalizarea unui instrument complex de tipul 
„Caietul educatoarei“, „Caietul învățătorului“, „Caietul 
dirigintelui“. Acest instrument complex valorifică, de 
asemenea, criteriile specifice cercetării pedagogice 
(îmbinarea investigaţiei longitudinale cu investigația 
transversală) şi proiectării curriculare (centrarea pe 
obiectivele pedagogice formative). 

„Caietul dirigintelui“ — semnificativ din per- 
spectiva analizei noastre — oferă posibilitatea eva- 
luării activităţii educative a profesorului, în special a 
profesorului-diriginte, în calitatea sa de: coordonator 
al proceselor educaţionale realizate cu elevii, în mediul 
şcolar şi/sau extraşcolar; coordonator al activităţii de 
cunoaştere psihopedagogică a elevului şi a colectivului 
de elevi; coordonator al colectivului didactic; coor- 
donator al relaţiilor cu familia; coordonator al rela- 
ţiilor cu comunitatea educativă locală. 

Funcţionalitatea multiplă a „Caietului“ impune, 
astfel, o anumită structură de organizare care reflectă 
obiectivele prezentate anterior: 

- informaţii generale necesare organizării activităţii 
educative (despre elevi, despre colectivul didactic, 
despre părinţi); 

- planificarea activităţii educative (plan de per- 
spectivă: pe nivel, treaptă, ciclu, an de învăţământ; 
plan operativ: trimestrial, săptămânal; planul orelor 
de dirigenţie; planul activităţii cu familia; planul 
activităţii realizate prin raporturi de parteneriat; 

- caracterizarea clasei şi a elevilor (fişa de caracte- 
rizare a clasei; fişa de observaţie curentă/pe baza 
investigaţiei longitudinale, fişa şcolară/care include 
caracterizarea psihopedagogică finală, realizată pe 
baza corelaţiei dintre investigația longitudinală şi 
investigația transversală) — vezi Caietul dirigintelui, 
Cunoaşterea elevului, Fişa şcolară. 

C) Funcţia de reglare-autoreglare a procesului 
didactic şi educativ proiectat la nivelul instituţiei 
şcolare implică două categorii de activităţi mana- 
geriale: perfecţionarea cadrelor didactice; cercetarea 
pedagogică. 

Perfecţionarea cadrelor didactice prin activităţi 
metodice include două categorii de acţiuni, concepute 
într-o viziune sistemică: 

* acțiuni cu caracter periodic, organizat: cursuri de 
specialitate pentru: definitivat, gradul didactic II, 
gradul didactic I; cursuri de management pedagogic 
pentru inspectori şcolari, directori, profesori-consilieri, 
profesori-metodişti profesori-diriginţi; instruiri, con- 
sfătuiri anuale cu: responsabilii de comisii (catedre) 
metodice, profesorii-diriginţi, profesorii-bibliotecari, 
profesorii-informaticieni, pedagogii şcolari etc.; con- 
silii ale cadrelor didactice, simpozioane, consfătuiri 
tematice etc., organizate trimestrial; stagii de pregătire 
specială; 

- acţiuni de perfecţionare cu caracter permanent: 
studiu individual, lecţii deschise, interasistenţe la 
activităţi didactice şi la activităţi educative, dezbateri 
gen asalt de idei, îndrumări metodice. 

Promovarea cercetării pedagogice a cadrelor didac- 
tice angajează două categorii de acţiuni, dezvoltate în 
jurul unui nucleu informaţional-decizional, bazat pe 
cunoștințe ştiinţifice aplicate: 

* acţiunea de elaborare a unor proiecte inovatoare, 
la nivel de sistem: modelul finalităţilor macrostructu- 
rale, modelele strategice de planificare curriculară, 
modelele operaţionale de evaluare globală, modelele 
operaţionale de planificare a inspecției şcolare/ 
teritoriale, de specialitate, de perfecţionare; 

- acţiunea de elaborare a unor proiecte inovatoare, 
la nivel de proces: modelul finalităţilor microstructurale 
(obiectivele generale ale planului de învăţământ, 
obiectivele specifice pe niveluri, trepte, cicluri, dis- 
cipline de învățământ, dimensiuni ale educaţiei, forme 

ale educaţiei/instruirii, obiectivele concrete posibile 
pentru diferite standarde de cunoştinţe: minime-medii- 
maxime); modele de proiectare curriculară, concepute 
în raport de programa şcolară, manualul şcolar, de 
alte materiale didactice; sesiuni ştiinţifice tematice, 
comunicări ştiinţifice publicate în presa de specialitate; 
regulamente de funcţionare a unor organisme de 
proiectare, cu diferite grade de aplicabilitate, programe 
didactice alternative, programe didactice comple- 
mentare/tip educaţie nonformală. 

Structurile conducerii manageriale trebuie să 
asigure realizarea celor trei funcţii pedagogice analizate 
anterior. Aceste structuri reprezintă, în ultimă instanţă, 
„persoanele care ocupă funcţiile respective“, fiind 
concepute, în esenţă, ca „modalităţi de a atinge un 
scop dat“. Există, astfel, o relaţie specială între funcţiile 
conducerii şi structurile conducerii, relaţie care permite 
elaborarea unei organigrame manageriale a sistemului 
de învățământ, dezvoltată în sensul cultivării unui 
raport pedagogic adecvat între centralizarea şi des- 
centralizarea deciziei de tip managerial. 

Relaţiile dintre funcţiile managementului pedagogic 
şi structurile managementului pedagogic răspund unei 
necesităţi de ordin metodologic. Philip H. Coombs 
defineşte această necesitate în termeni de politică a 
educaţiei: „structurile de conducere trebuie să cores- 
pundă întotdeauna funcţiilor conducerii“ (Coombs, 
Philip, H., 1968, p.259). Instituţiile şcolare eficiente 
asigură astfel, în orice context, „prioritatea funcţiilor 
în raport cu structurile de conducere ale sistemului şi 
ale procesului de învăţământ“. 

Structurile de conducere corespunzătoare funcţiei de 
planificare-organizare a sistemului de învăţământ — 
realizabilă în cadrul unui model managerial — vizează 
activitatea de inspecţie şcolară generală, teritorială şi 
de personal activată la nivel naţional (Ministerul 
Învăţământului/Direcţia generală de planificare- 
organizare), teritorial (Inspectoratul şcolar/serviciile 
de inspecţie şcolară teritorială şi de personal) şi local 


- (directorul coordonator al instituţiei şcolare, un director 


responsabil cu problemele de planificare-organizare). 

În condiţiile unei societăţi democratice, infor- 
matizate, exercitarea acestei funcţii presupune şi 
activarea unor structuri, pe orizontala sistemului, 
valabile la nivel central (Institutul de Cercetări Peda- 
gogice/Secţia de planificarea educaţiei; Comitetul 
educaţional naţional, care reprezintă interesele comu- 
nităţii educative, în plan naţional), teritorial (Secţii 
de planificarea educaţiei organizate în filialele Insti- 
tutului de Cercetări Pedagogice; Comitete educaţionale 

teritoriale, care reprezintă interesele comunităţilor 
educative teritoriale) şi local (Comisii şcolare care 
analizează problematica planificării educaţiei în 
localitatea, zona respectivă; Comitetele educaţionale 
locale, care reprezintă interesele comunităţilor edu- 
cative locale). l 

Structurile corespunzătoare funcției de orientare 
metodologică a procesului de învăţământ — realizabile 
în cadrul unui model managerial — vizează activitatea 
de inspecţie şcolară de specialitate activată la nivel 
naţional (Ministerul Învăţământului/Direcţia de eva- 
luare), teritorial (Inspectoratul şcolar/serviciile de 
inspecţie şcolară de specialitate) şi local (directorul 
coordonator al instituţiei şcolare, un director res- 
ponsabil cu problemele evaluării activităţii la clasă). 

În condiţiile unei societăţi democratice, infor- 
matizate, exercitarea acestei funcţii presupune şi 
activarea unor structuri, pe orizontala sistemului, 
valabile la nivel central (Institutul de Cercetări Peda- 
gogice/Secţia de curriculum, laboratorul de evaluare; 
Comisiile naţionale de curriculum naţional), teritorial 
(Secţii de curriculum/, laboratoare de evaluare orga- 
nizate în filialele Institutului de Cercetări Pedagogice; 
Comisiile teritoriale de curriculum) şi local (comisii, 
catedre metodice etc.). 

Structurile corespunzătoare funcţiei de reglare-auto- 
reglare a sistemului şi a procesului de învăţământ — 
realizabile în cadrul unui model managerial — vizează 
activitatea de perfecţionare şi de cercetare pedagogică 
activată la nivel central (Ministerul Învăţământului/ 
Direcţia de perfecţionare şi de inovare pedagogică), 
teritorial (Casele Corpului Didactic, Centrele de asis- 
tență psihopedagogică) şi local (directorul coordo- 
nator, un director responsabil cu problemele per- 
fecționării şi ale cercetării pedagogice). 

În condiţiile unei societăţi democratice, infor- 
matizate, exercitarea acestei funcţii presupune şi 
activarea unor structuri, pe orizontala sistemului, 
valabile la nivel central (Institutul Naţional de Formare 
Iniţială şi Continuă a Cadrelor Didactice; Institutul de 
Cercetări Pedagogice/Secţia de asistenţă psihopeda- 
gogică), teritorial (filialele organizate de Institutul 
Naţional de Formare Iniţială şi Continuă a Cadrelor 
Didactice; secţii de asistenţă psihopedagogică organi- 
zate în filialele Institutului Naţional de Cercetări 
Pedagogice; Centrele şi cabinetele de asistenţă psiho- 
pedagogică) şi local (Cabinetele de asistenţă psiho- 
pedagogică organizate şcolar şi interşcolar). 

Prevederile Legii Învăţământului (vezi Legea nr. 84/ 
1995) referitoare la problema conducerii şcolii sunt 

precizate în Titlul IV, Conducerea învăţământului, 
capitolul I (Ministerul Învăţământului şi alte organisme 
de nivel naţional), capitolul II (Inspectoratele şcolare) 
capitolul III (Conducerea instituţiilor şi a unităţilor 
învăţământului de stat), capitolul IV (Evaluarea în 
învăţământ) şi în Titlul V, capitolul I (Personalul din 
învăţământ. Elevi şi studenţi) şi capitolul II (Perfec- 
ţionarea personalului didactic). 

Capitolele respective evidenţiază atribuţiile princi- 
pale ale structurilor de conducere instituţionalizate la 
nivel central (Ministerul Învăţământului), teritorial 
(inspectoratele şcolare) şi local (conducerile unităţilor 
de învăţământ). 

Legea Învăţământului evidenţiază rolul pe care 
trebuie să-l exercite Ministerului Învăţământului în 
„evaluarea învăţământului ca sistem şi proces (...) prin 
instituţii şi organisme specializate“. Această evaluare 
vizează creşterea calităţii resurselor umane, definite 
la nivel de: 

- personal didactic, format din: educatoare, în 
învăţământul preşcolar; învăţători, în învăţământul 
primar; institutori, în învăţământul preşcolar şi primar; 
maiştri instructori, în învăţământul gimnazial, profe- 
sional, liceal, postliceal; profesori, în învăţământul 
gimnazial, liceal şi postliceal; preparatori, asistenţi 
universitar, lectori (şefi de lucrări), profesori univer- 
sitari, profesori universitari consultanţi, în învăţă- 
mântul universitar; 

- personal didactic asociat; 

- personal de cercetare, integrat în catedre, depar- 
tamente, unităţi sau centre de cercetare şi de micro- 
producţie; 

- personal didactic auxiliar; 

; preşcolari, elevi, studenți. 

În capitolul rezervat perfecționării didactice sunt 
evidenţiate principalele activităţi (activităţi de perfec- 
ţionare metodică şi psihopedagogică, conferințe, semi- 
nare, dezbateri, cursuri de reciclare şi perfecţionare pentru 
obţinerea definitivatului, gradului didactic II, gradului 
didactic I, cursuri de management) și structurile insti- 
tuţionale angajate la nivel naţional, teritorial şi local. 

Problemele conducerii învăţământului superior sunt 
abordate în cadrul Legii Învăţământului, la Titlul II, 
Sistemul naţional de învăţământ, capitolul IX, Învăţă- 
mântul superior, secţiunile 1—7. 

Operaţionalizarea problemelor privind conducerea 
învăţământului urmează să fie realizată prin regu- 
lamente speciale şi prin statutul cadrelor didactice. 
La ora redactării Dicţionarului de termeni pedagogici, 
aceste documente de politică educaţională erau în 

stadiu de experiment (vezi situaţia regulamentelor 
elaborate după 1995, pe diferite domenii) sau pe cale 
de legiferare (vezi situaţia Statutului cadrelor didactice). 

Vezi Inspecţia şcolară, Managementul organi- 
zaţiei şcolare, Managementul pedagogic/educa- 
ţiei/pedagogic. 


CONSILIERUL ŞCOLAR 


Consilierul şcolar este un profesor cu specialitatea 
pedagogie, psihologie, sociologie, care îşi desfăşoară 
activitatea în cadrul centrelor şi al cabinetelor de 
asistenţă psihopedagogică, instituite conform Legii 
Învăţământului (Legea nr. 84/1995) în calitate de 
unităţi conexe ale învățământului preuniversitar. 

Rolul consilierului şcolar corespunde statutului său 
de cadru didactic (profesor-consilier) care îmbină 
activitatea de asistenţă psihopedagogică a principalilor 
„actori ai educației“ (profesori, elevi, părinţi) cu norma 
de predare-învăţare-evaluare (1/4) în specialitate, 
realizată, de regulă, în învăţământul liceal sau/şi la 
cursurile de perfecţionare ale educatoarelor şi învăţă- 
torilor, organizate prin liceele pedagogice. 

Activitatea de bază a consilierului şcolar (profeso- 
rului-consilier), definită ca activitate complexă de 
asistenţă psihopedagogică şi socială a cadrelor didac- 
tice, elevilor şi părinţilor, include un ansamblu de 
acţiuni specifice (vezi Asistenţa psihopedagogică a 
elevilor, a cadrelor didactice şi a părinţilor): 

* informare de specialitate (în domeniul teoriei 
educaţiei, didacticii generale, teoriei curriculumului, 
psihologiei generale, psihologiei educaţiei, psihologiei 
vârstelor, metodologiei cunoaşterii elevului, mana- 
gementului educaţiei, sociologiei educaţiei); 

- consultare de specialitate (necesară pentru cunoaş- 
terea elevului şi pentru proiectarea pedagogică a 
activităţii didactice şi educative) — vezi Caietul 
dirigintelui, Fişa şcolară, Proiectarea pedagogică; 

- examinare de specialitate (prin diferite metode 
de cunoaştere a elevului, în general prin aplicarea unor 
teste în mod special) — vezi Bateria de teste, Cunoaş- 
terea elevului; 

* orientare şcolară, profesională şi socială (cu 
scop de investigare, informare, formare-dezvoltare, 
integrare; cu implicarea tuturor factorilor res- 
ponsabili: şcoală, familie, colectiv didactic, elev, 
comunitate educativă locală) — vezi Orientarea 
şcolară şi profesională; 

- perfecționare (în domeniul pedagogiei, psihologiei, 
sociologiei educaţiei/conform programelor institu- 

ţionalizate la nivel central, teritorial şi local) — vezi 
Perfecţionarea cadrelor didactice; 

* cercetare pedagogică (orientată, mai ales, în 
domeniul didacticii generale şi aplicate) — vezi Cerce- 
tarea pedagogică. 

Aceste acţiuni specifice vizează, pe de o parte, 
stimularea procesului de adaptare optimă a elevului 
la cerinţele societăţii, şcolii, colectivului didactic, 
colectivului clasei, familiei, comunităţii educative 
locale, teritoriale, naţionale, iar pe de altă parte, 
perfecţionarea capacităţii profesorilor de proiectare 
pedagogică optimă a activităţii didactice şi educative. 

Îndeplinirea acestor obiective fundamentale anga- 
jează colaborarea profesorilor-consilieri cu toţi factorii 
implicaţi în proiectarea, realizarea şi perfecţionarea 
sistemului şi a procesului de învățământ la nivel 
teritorial şi local. 

Profesorul-consilier, coordonator al centrului de : 
asistenţă psihopedagogică (judeţean, respectiv al 
municipiului Bucureşti), contribuie la realizarea 
acestor obiective conform statutului său care prevede 
(vezi Regulamentul de organizare şi de funcţionare a 
centrului de asistenţă psihopedagogică şi a cabinetelor 
interşcolare de asistenţă psihopedagogică, elaborat de 
Ministerul Învăţământului, Direcţia Generală a Învă- 
ţământului Preuniversitar): 

- coordonarea activităţii centrului şi a cabinetelor 
interşcolare de asistenţă psihopedagogică organizate 
în cadrul judeţului (respectiv al municipiului Bucureşti); 

- asigurarea legăturilor metodologice şi de infor- 
mare cu Ministerul Învăţământului şi cu Institutul de 
Ştiinţe ale Educaţiei; 

* participarea la activităţile de perfecţionare organi- 


‘zate de Casa Corpului Didactic; 


* participarea la activităţile de inspecţie şcolară, 
organizate de Inspectoratul şcolar; 

* participarea la şedinţele Consiliului consultativ 
al Inspectoratului şcolar (din care poate face parte); 

- colaborarea cu Direcţia Judeţeană de Muncă şi 
de Protecţie Socială, cu Centrul Judeţean de Medicină 
Preventivă (respectiv cu Direcţia şi Centrul municipiului 
Bucureşti) şi cu mass-media teritorială şi locală. 

Profesorii-consilieri de la centrul de asistenţă 
psihopedagogică judeţean (respectiv al municipiului 
Bucureşti) îndeplinesc următoarele atribuţii, stabilite 
în conformitate cu acelaşi Regulament: 

- consilierea tuturor „actorilor educaţiei“ (profesori, 
părinţi, elevi etc.) în probleme privind: (auto)cunoaş- 
terea elevilor, adaptarea acestora la viaţa şcolii, 
familiei, comunităţii, prevenirea, diminuarea şi comba- 

terea eşecului şi a abandonului şcolar, orientarea 
şcolară, profesională şi socială; 

- examinarea psihopedagogică şi psihosocială a 
elevilor şi a claselor de elevi-problemă (la solicitarea 
inspectoratului şcolar, a şcolilor, profesorilor, părin- 
ţilor, elevilor); 

* elaborarea materialelor metodice necesare pro- 
fesorilor şi profesorilor-diriginţi pentru optimizarea 
procesului de proiectare şi de realizare a activităţilor 
didactice şi educative; 

- elaborarea materialelor metodice necesare inspec- 
torilor şcolari şi directorilor unităţilor de învățământ 
pentru optimizarea activităţilor manageriale, orga- 
nizate la nivel teritorial şi local; 

- sprijinirea activităţilor de perfecţionare şi de 
cercetare pedagogică, organizate la nivel teritorial şi 
local prin intermediul comisiilor şi catedrelor de 
specialitate; 

- colaborarea cu factorii locali implicaţi în proiec- 
tarea unor obiective pedagogice specifice, realizabile 
în mediul şcolar şi extraşcolar. 

Realizarea acestor obiective presupune implicarea 
sistematică a profesorilor-consilieri în activităţi mana- 
geriale specifice organizate de Inspectoratul şcolar şi 
de Casa Corpului Didactic, prin intermediul consiliilor 
profesorale, a comisiilor şi catedrelor metodice care 
funcţionează la nivel şcolar și interşcolar: comisia 
educatoarelor, comisia învăţătorilor, comisia pro- 
fesorilor-diriginţi, comisia de orientare şcolară şi 
profesională, catedrele de specialitate etc. 


În cadrul comisiilor educatoarelor şi învăţătorilor 


profesorii-consilieri trebuie să colaboreze cu profesorii- 
logopezi de la centrul logopedic interşcolar şi de la 
cabinetele logopedice şcolare şi interşcolare care au 
responsabilităţi în domeniul asistenţei psihopedagogice 
a educatoarelor, învăţătorilor şi părinţilor în probleme 
privind: cunoaşterea copilului, stimularea dezvoltării 
limbajului, proiectarea diferențiată a instruirii. 

Profesorii-consilieri de la cabinetele de asistenţă 
psihopedagogică interşcolare — organizate în fiecare 
judeţ şi în municipiul Bucureşti — au aceleaşi atribuţii 
ca şi profesorii-consilieri încadraţi la centrul de asis- 
tenţă psihopedagogică judeţean (al municipiului 
Bucureşti), exercitate însă la nivelul zonei teritoriale 
stabilite de Inspectoratul şcolar. 

În proiectarea şi realizarea activităţii, profesorii- 
consilieri sunt sprijiniți de inspectorii şcolari, de 
profesorii-metodişti de la Casa Corpului Didactic şi de 
conducerile de şcoli care asigură cadrul instituţional 
necesar pentru solicitarea, organizarea şi finalizarea 

acţiunilor de asistenţă psihopedagogică a cadrelor 
didactice, elevilor şi părinţilor, la nivel de decizie 
managerială. 

Activitatea profesorului-consilier în condițiile siste- 
mului de învăţământ din România angajează practic 
trei tipuri de acţiuni complementare: 

- acţiuni de asistenţă psihologică, orientate special 
în direcţia cunoaşterii elevului prin strategii şi mijloace 
de cercetare specifice; 

- acţiuni de asistenţă pedagogică, orientate special 
în direcţia proiectării diferenţiate/individualizate a 
procesului de educaţie şi instruire; 

- acţiuni de asistenţă socială, orientate special în 
direcţia optimizării procesului de integrare a elevului 
în colectivul clasei şi în diferite comunităţi, în per- 
spectiva orientării sale şcolare şi profesionale optime. 

În acest context, profesorul-consilier care îşi 
desfăşoară activitatea în centrele şi cabinetele de 
asistenţă psihopedagogică îndeplineşte funcţia didac- 
tică de: profesor-psiholog, profesor-psihopedagog, 
profesor-sociolog (vezi Legea privind Statutul Perso- 
nalului Didactic, Titlul II, Capitolul 1, Secţiunea 1, 
Art. 5(2), b). 

Vezi Asistenţa psihopedagogică a cadrelor didac- 
tice, a elevilor şi a părinţilor, Caietul dirigintelui, 
Cunoaşterea elevului. 


CONŢINUTUL EDUCAŢIEI 


Conţinutul educaţiei include dimensiunile activităţii 
de formare-dezvoltare permanentă a personalităţii, 
proiectată şi realizată conform unor finalităţi macro- 
şi microstructurale, la nivel intelectual-moral-tehno- 
logic/aplicativ-estetic-fizic. 

Analiza istorică evidenţiază patru perioade semni- 
ficative pentru înţelegerea evoluţiei conceptului de 
conţinut al educaţiei. 

Perioada tradiționalistă, „magistrocentristă“ (seco- 
lele XVII—XIX), vizează două dimensiuni ale activităţii 
de educaţie: educaţia intelectuală şi educaţia moral- 
religioasă. 

Perioada Educaţiei noi (prima jumătate a secolu- 
lui XX) promovează educaţia estetică şi educaţia fizică, 
dezvoltate în contextul societăţii industrializate şi la 
nivelul educaţiei aplicative, profesionale. 

Perioada contemporană (a doua jumătate a seco- 
lului XX) confirmă existenţa a cinci dimensiuni ale 
educaţiei, definite la nivelul unui model devenit clasic: 
educaţia intelectuală, educaţia morală, educaţia 
profesională, educaţia estetică, educaţia corporală 
(vezi Hubert, René, 1965). 

Perioada anilor 1980—1990 integrează dimen- 
siunile evocate la nivelul unui model global care 
defineşte „educaţia cu privire la mediul înconjurător“, 
determinată pedagogic de „relația ştiinţă-tehnologie- 
societate-mediu“. Ea devine relevantă, pe de o parte, 
prin conținuturile concentrate în plan social (educaţia 
civică, educaţia economică, educaţia politică, educaţia 
socială, educaţia ştiinţifică, educaţia interculturală) şi 
individual (educaţia personală, educația personalizată, 

. educaţia individuală, educaţia specială, educaţia com- 
pensatorie) iar pe de altă parte, prin deschiderile 
asigurate faţă de „noile educaţii“ (educaţia ecologică, 
educaţia democratică, educaţia demografică, educaţia 
casnică şi sanitară modernă etc.) — vezi Dictionnaire 
actuel de léducation, 1993, p.446—A469; Văideanu, 
George, 1996, p.65—67. 

Analiza conţinutului educaţiei la nivelul unui con- 
cept pedagogic fundamental evidenţiază existenţa a 
cinci dimensiuni ale activităţii de formare-dezvoltare 

“permanentă a personalității în plan intelectual-moral- 
aplicativ/tehnologic-estetic-fizic. Ele reflectă conţinutul 
relativ stabil al activităţii de educaţie adaptabil la 
diferite contexte de evoluţie a societăţii. 

Definirea dimensiunilor educaţiei concentrează, de 
asemenea, notele generale, proprii unor concepte 
pedagogice fundamentale. Ele delimitează o zonă de 
maximă extindere strategică a conţinutului pedagogic 
angajat la linia de continuitate existentă între fina- 
lităţile macrostructurale şi cele microstructurale. În 
această perspectivă epistemologică şi axiologică: 

- educaţia intelectuală reprezintă activitatea de 
formare-dezvoltare a personalităţii prin dobândirea 
valorilor ştiinţei („prin ştiinţă şi pentru ştiinţă“); 

- educaţia morală reprezintă activitatea de formare- 
dezvoltare a personalităţii prin intermediul valorilor 
care vizează optimizarea raporturilor omului cu 
societatea şi cu sine; 

- educaţia tehnologică reprezintă activitatea de 
formare-dezvoltare a personalităţii prin aplicarea 
valorilor ştiinţei în toate domeniile vieţii sociale; 

- educaţia estetică reprezintă activitatea de formare- 
dezvoltare a personalităţii prin receptarea, aplicarea 
şi crearea valorilor frumosului existent în natură, 
societate, artă; 

- educaţia fizică reprezintă activitatea de formare- 
dezvoltare a personalităţii prin intermediul valorilor 
psihomotrice şi sportive care cultivă „o minte sănătoasă 
într-un corp sănătos“. 


wo . . 


Trăsăturile comune celor cinci dimensiuni ale edu- 


caţiei conferă conţinutului activităţii de formare- 
dezvoltare permanentă a personalităţii: 


a) un caracter obiectiv, determinat de structura de 
organizare bio- şi psihosocială a personalităţii umane, 
care solicită simultan şi succesiv proiectarea şi reali- 
zarea unor obiective pedagogice specifice educaţiei 
intelectuale-morale-tehnologice-estetice-fizice; 

b) un caracter dinamic, determinat de corelaţia 
pedagogică existentă între „latura informativă“ şi 
„latura formativă“ a educaţiei intelectuale-morale- 
tehnologice-estetice-fizice, care solicită adaptarea 
permanentă a acţiunilor subiectului educaţiei la 
cerinţele şi posibilităţile obiectului educaţiei, anga- 
jate într-un câmp psihosocial deschis; 

c) un caracter integral, determinat de interdepen- 
denţa existentă între educaţia intelectuală-morală- 
tehnologică-estetică-fizică, interdependenţă care solici- 
tă proiectarea şi realizarea acţiunilor subiectului 
educaţiei la niveluri de complementaritate care reflectă 
„unitatea în diversitate“ a activităţii pedagogice/ 
didactice; 

d) un caracter deschis, determinat de apariţia 


„periodică a unor noi conţinuturi, de genul celor 


instituite în ultimele decenii la nivelul UNESCO, sub 
genericul „noile educaţii“ (educaţia ecologică, educaţia 
pentru schimbare şi dezvoltare, educaţia pentru tehno- 
logie şi progres, educaţia prin mass-media, educaţia 
demografică, educaţia pentru pace şi cooperare, educa- 
ţia pentru democraţie, educaţia sanitară modernă, 
educaţia casnică modernă) care solicită perfecţionarea 
continuă a activităţii pedagogice/didactice (vezi 
Văideanu, George, 1996, p.65—68). 

Prin raportare la conținuturile sale fundamentale, 
educaţia poate fi definită ca „activitate care permite 
fiinţei umane să-şi dezvolte aptitudinile fizice şi intelec- 
tuale, ca şi sentimentele sale sociale, estetice şi morale, 
în scopul realizării cât mai bine posibil a misiunii 
sale de om“ (Reboul, Olivier, 1976, p.12). 

Proiectarea şi realizarea „misiunii de om“ angajea- 
ză, în egală măsură, educaţia intelectuală, educaţia 
morală, educaţia tehnologică, educaţia estetică, educa- 
ţia fizică, înţelese ca dimensiuni stabile în activitatea 
de formare-dezvoltare a personalităţii, deschise, însă, 
în mod permanent, în direcţia „noilor educaţii“ de ieri, 
de azi şi de mâine. 

Vezi Dimensiunile educaţiei, Noile educați. 


CONŢINUTUL PROCESULUI DE ÎNVĂŢĂMÂNT 


Conţinutul procesului de învăţământ reprezintă 
ansamblul resurselor pedagogice informaţionale, 
stabilite la nivelul structurii materiale a sistemului de 


învăţământ, conform finalităţilor macrostructurale 
(ideal-scopuri ale educaţiei) şi microstructurale (obiec- 
tive generale-specifice) care determină criteriile de 
elaborare a planului de învăţământ, a programelor 
(pre)şcolare/universitare, a manualelor şcolare/cursu- 
rilor universitare, a altor materiale necesare pentru 
stimularea activităţii de învăţare a preşcolarilor, 
elevilor, studenţilor etc, 

A) Conceptul pedagogic de conţinut al procesului 
de învăţământ poate fi definit în sens larg, specific 
didacticii tradiţionale şi moderne şi în sens restrâns, 
propriu teoriei curriculumului. 

a) Didactica tradiţională include în conţinutul 
învățământului ansamblul „cunoştinţelor, priceperilor 
şi deprinderilor“. 

b) Didactica modernă, valorificând presiunile 
„educaţiei noi“, include în conţinutul instruirii 
ansamblul cunoştinţelor, deprinderilor, strategiilor, 
atitudinilor cognitive proiectate la nivelul unor docu- 
mente oficiale (plan de învăţământ, programe, 


manuale şcolare etc.) care vizează stimularea dez- - 


voltării personalităţii preşcolarilor, elevilor/studen- 


ţilor, semnificativă în plan intelectual-moral-pro-" 


fesional- estetic-fizic. 

Această perspectivă largă, nediferenţiată peda- 
gogic, de abordare a conţinutului procesului de învă- 
ţământ întreţine tendinţa de supraîncărcare a pro- 
gramelor şcolare, de extrapolare a obiectivelor infor- 
mative în dauna obiectivelor formative, de inadaptare 
a produselor învăţării la condiţiile unei societăţi în 
continuă schimbare. Ele reflectă limitele gândirii 
pedagogice magistrocentriste, care conferă profe- 
sorului autoritate absolută în „transmiterea con- 
ținuturilor“, dar şi ale psihocentrismului sau ale 
sociocentrismului, dezvoltat la nivelul didacticii moder- 
ne, care încurajează proiectarea precipitată a con- 
ținuturilor specializate în defavoarea celor generale, 
ceea ce perturbă procesul complex de formare a 
personalităţii de bază. 

c) Teoria curriculumului permite definirea concep- 
tului de conţinut al învăţământului, în sens restrâns, 
specific pedagogic, propriu didacticii postmoderne. 
Această nouă perspectivă presupune: 

- reproiectarea raporturilor existente la nivelul 
procesului de învăţământ între „subiect“ şi „obiect“, 
între materia de studiu programată şi efectele sale 
formative pe termen scurt, mediu şi lung; 

«centrarea instruirii asupra obiectivelor pedagogice 
pentru a asigura nu numai specificarea conținuturilor, 
ci şi realizarea unor corespondențe didactice per- 

manente între elementele componente ale activităţii 
de predare-învăţare-evaluare (obiective-conţinuturi- 
metode-evaluare). 

Dimensiunea integrativă a teoriei curriculumului 
vizează astfel simultan: 

- „definirea obiectivelor învăţământului, conți- 
nuturilor, metodelor (inclusiv evaluarea), mijloacelor 
(inclusiv manualele şcolare) şi dispozitivelor privitoare 
la formarea adecvată a educatorilor“ (Mialaret, Gas- 
ton, 1991, p.198); 

- stabilirea criteriilor de specificare şi concretizare 
a conţinuturilor şi de valorificare a acestora prin 
alegerea strategiilor de predare-învăţare-evaluare 
adecvate situaţiilor didactice existente; 

- reorientarea proiectului didactic asupra obiec- 
tivelor formative ale instruirii care reflectă unitatea 
dintre „copil“ şi „curriculum“, pentru transformarea 
„materiei de studiu“ în sursă de experienţă a elevului, 
care stimulează dezvoltarea personalităţii acestuia 
(vezi Dewey, John, 1977, p.66—83). 

Perspectiva curriculară asigură, pe de o parte, 
restrângerea, prin aprofundare, a sferei de referinţă a 
conţinutului învăţământului la valorile pedagogice 
specifice. Pe de altă parte, perspectiva curriculară 
susţine extinderea funcţională, a conţinutului învă- 
ţământului care, direct sau indirect, vizează realizarea 
unor efecte formative, calitative, la nivelul tuturor: 
dimensiunilor educaţiei (intelectuală-morală-tehno- 
logică-estetică-fizică); formelor instruirii (formală- 
nonformală-informală); resurselor disciplinelor şcolare 
(ştiinţifice — pedagogice). 

Teoria curriculumului determină o nouă tehnologie 
de selecționare, proiectare şi realizare a conţinutului 
învăţământului prin raportare la toate elementele 
cunoaşterii umane (informaţii preluate din ştiinţă, artă, 
morală, filozofie, economie etc.) cu valoare peda- 
gogică maximă (efecte substanţiale durabile în planul 

formării-dezvoltării personalităţii) la nivelul fiecărei 
trepte şi discipline şcolare. 

Dimensiunea globală a conţinutului instruirii soli- 
cită existenţa şi valorificarea unui „curriculum comun“, 
denumit şi „trunchi comun de cultură generală“, care 
asigură baza formării-dezvoltării personalităţii pe 
toată perioada şcolarităţii. Un asemenea „curriculum 
comun“ implică: 

- stabilirea aceloraşi programe de studii în învă- 
ţământul general, obligatoriu ca bază a formării- 
dezvoltării personalităţii până la vârsta de 16 ani; 

- prelungirea „trunchiului comun“ în cultura de 
profil (în învăţământul liceal) şi de specialitate (în 
învăţământul profesional); 

* aprofundarea „trunchiului comun“ la niveluri de 
deschidere şi de integrare adecvate domeniului de 
studii, în primii doi ani de studiu incluşi în cadrul 
învăţământului superior. 

Trunchiul comun de cultură generală („core cur- 
riculum“) — dezvoltat pe tot parcursul şcolarităţii 
primare, secundare, terțiare — asigură baza proiectării 
unui „curriculum diferențiat“, centrat asupra obiec- 
tivelor care oferă posibilitatea realizării unui conţinut 
al învăţământului individualizat, profilat, specializat. 
Un asemenea „curriculum diferențiat“ implică: 

* posibilitatea unor studii opţionale, realizabile, în 
învăţământul gimnazial, în interiorul aceluiaşi grup 
de obiective, respectiv de discipline şcolare (educaţie 
estetică, educaţie fizică, educaţie tehnologică etc.); 

- posibilitatea deschiderii culturii de profil spre 
anumite domenii de specialitate, posibilitate reali- 
zabilă în învățământul liceal; 

- posibilitatea formării profesionale complexe, 
realizabilă în cadrul profilului de studii din învă- 
țământul superior, cu deschidere spre diferite specia- 
lizări de vârf. 

z Proiectarea conţinutului învăţământului prin 
raportare la conceptele de „curriculum comun“ şi 
„Curriculum diferențiat“ creează premisa realizării 
unor programe individualizate care valorifică efectele 
instruirii informale provenite din mediul social al 
comunităţii educative (vezi conceptul de „curriculum 
local“) şi de la nivelul stilurilor educaţionale adoptate 
în diferite circumstanţe pedagogice (vezi conceptul 
de „curriculum ascuns). 

Această perspectivă curriculară complexă conferă 
conţinutului învăţământului un caracter, în egală 
măsură, stabil şi dinamic; stabil, prin valorile peda- 
gogice de maximă eficienţă formativă asumate la 
nivelul idealului pedagogic şi al scopurilor pe- 
dagogice; dinamic, prin specificările şi concretizările 
realizate de profesor în funcţie de elev, conform 
obiectivelor pedagogice intermediare şi operaţionale, 
angajate la nivelul activităţii de predare-învăţare- 
evaluare. 

Acumulările metodologice, dezvoltate anterior prin 
raportarea analizei noastre la semnificaţiile multiple 
ale conceptului de „curriculum“, permit avansarea unei 


definiţii a conţinutului procesului de învățământ, în. 


sens restrâns, specific pedagogic — vezi Curriculum. 
Conţinutul procesului de învățământ defineşte 
ansamblul valorilor pedagogice selecţionate din toate 
domeniile culturii, în termeni de cunoştinţe şi capacităţi 
cu efecte formative maxime — în plan intelectual, 


moral, tehnologic, estetic, fizic; cognitiv, afectiv, 
acţional/psihomotor — proiectate la nivel macro- şi 
microstructural (ideal, scopuri; obiective generale şi 
specifice), realizabile în activitatea de predare-învăţare- 
evaluare, în condiţiile concrete ale fiecărui ciclu şi 
colectiv pre(şcolar), post(şcolar), (post)universitar etc. 

Această definiţie restrânsă, în sensul respectării 
specificului său pedagogic, oferă următoarele avantaje 
metodologice: 

* elimină perspectiva unilaterală, închisă, de abor- 
dare a conţinutului învățământului în funcţie doar de 
plan-programe-manuale, care reprezintă imaginea 
statică a proiectării activităţii de predare-învăţare- 
evaluare; 

- elaborează perspectiva amplă, deschisă, de abor- 
dare a conţinutului învăţământului în funcţie de 
resursele sale dinamice (idealul pedagogic, scopurile 
pedagogice; obiectivele pedagogice generale şi speci- 
fice) concentrate la nivelul criteriilor de selecţionare, 
proiectare şi realizare a cunoştinţelor şi capacităţilor 
care vizează formarea-dezvoltarea permanentă a 
(pre)şcolarului, studentului etc.; 

-delimitează perspectiva operaţională de abordare 
a conţinutului învăţământului în termenii factorilor 
(politica educaţiei — cultura — teoriile învăţării) care 
asigură valorificarea cunoştinţelor şi capacităţilor la 
nivelul triadei metodologice: „etre“ (atitudini) —, faire“ 
(deprinderi, strategii) — ,„savoir“(cunoştinţe). 

B) Factorii care determină conţinutul procesului 
de învăţământ reflectă evoluţiile înregistrate la nivelul 
concepţiei despre educaţie, cultură, învăţare, asumată 
la nivel politic (de politică a educaţiei), sociologic şi 
psihologic. 

a) Concepţia despre educație asumată la nivel 
politic (de politică a educaţiei) este obiectivată în 
documentele curriculare oficiale care orientează 
proiectarea şi realizarea activităţii de formare-dez- 
voltare a personalităţii umane în cadrul sistemului și 
al procesului de învăţământ. 

Aceste documente, care constituie baza „curricu- 
lumului formal“ sau a „curriculumului oficial“, sunt 
proiectate conform idealului pedagogic — care defi- 
neşte tipul de personalitate la care aspiră societatea 
pe termen lung — şi scopurilor pedagogice, care 
definesc liniile principale de evoluţie ale sistemului de 
învăţământ, pe termen mediu şi lung. 

Activitatea de selecţionare, proiectare şi realizare 
a conţinutului învăţământului este determinată, la nivel 
de politică a educaţiei, prin intermediul unor docu- 
mente care oficializează finalităţile macrostructurale 


ale sistemului de învăţământ: Legea Învăţământului; 
Statutul Cadrelor Didactice; Programul de dezvoltare 
a educaţiei adoptat la Congresul Naţional al Educaţiei 
sau la Conferinţa Naţională a Educaţiei (instituţi- 
onalizate la diferite intervale de timp); „Cartea Albă a 
Educaţiei“ (care analizează periodic stadiul şi liniile 
de dezvoltare ale sistemului de învăţământ). 

La aceste documente se pot adăuga şi anumite 
rapoarte şi programe adoptate de UNESCO, de alte 
organisme internaţionale, la diferite niveluri de 
analiză a sistemelor de învăţământ contemporane, 
în perspectiva proiectării unor reforme curriculare 
de anvergură. 

Documentele de politică a educaţiei concentrează 
un ansamblu de criterii şi cerinţe de ordin filozofic, 
sociologic şi economic, prelucrate în sens prioritar 
pedagogic. 

Criteriile şi cerinţele de ordin filozofic acţionează 
la nivelul finalităţilor pedagogice macrostructurale 
care reflectă o anumită filozofie a educaţiei, relevantă 
la nivelul structurii de adaptare internă a sistemului 
de învăţământ prin orientarea axiologică a rapor- 
turilor dintre: obiectivele specifice fiecărei trepte 
şcolare şi conținuturile proiectate în sens curricular; 
conținuturile de cultură generală — conținuturile de 
cultură de profil — conținuturile de cultură de 
specialitate/profesională; latura informativă şi for- 
mativă a cunoştinţelor şi capacităţilor programate în 
sens disciplinar, intradisciplinar, interdisciplinar, 
transdisciplinar. 

Criteriile şi cerinţele de ordin sociologic imprimă 
activităţii de selecţionare, proiectare şi realizare a 
conţinutului învăţământului o viziune sistemică asu- 
mată la nivelul concepţiei despre cunoaştere şi al 
funcţiei de promovare a valorilor sociale prin inter- 
mediul instituţiei şcolare. Această viziune solicită 
activităţii de selectare, proiectare şi realizare a con- 
ținutului învăţământului: 

- să valorifice structura internă a ştiinţei con- 
temporane centrată asupra cunoştinţelor cu valoare 
metodologică ridicată, integrabile în module de tip 
intra-, inter- şi transdisciplinar, adaptabile la condiţii 
de schimbare socială rapid; 

- să angajeze răspunderile politice ale şcolii, orien- 
tate mai ales la nivelul învăţământului general, axat 
pe cunoştinţe şi capacităţi fundamentale, care asigură, 
pe de o parte, formarea-dezvoltarea normală a perso- 
nalităţii elevului, iar pe de altă parte, posibilitatea 
reducerii inegalităţilor socioculturale între elevi, pe 
toată perioada şcolarităţii de bază, între 6—16 ani. 

Realizarea acestor două obiective fundamentale 
presupune elaborarea unui plan de învățământ conce- 
put unitar, orientat asupra ideii de stabilitate şi de 
continuitate a instruirii, prin integrarea treptelor în 
cadrul nivelurilor şcolare fundamentale (primar- 
secundar-superior), cu deschidere spre educaţia per- 
manentă. 

Criteriile şi cerinţele de ordin economic transferă 
activităţii de selectare, proiectare şi realizare a conți- 
nutului învăţământului responsabilităţi politice în 
legătură cu formarea unei „forţe de muncă“ integrabilă 
în societatea prezentului şi mai ales a viitorului. 
Aceasta presupune: orientarea practică a cunoştinţelor 
şi a capacităţilor proiectate ca valori potenţial teh- 
nologice, respectiv ca valori ştiinţifice aplicabile în 
diferite domenii şi situaţii; introducerea educaţiei/ 
instruirii tehnologice în rândul disciplinelor şcolare 
care formează „trunchiul comun de cultură generală“; 
integrarea pregătirii de specialitate în procesul de 
formare structurală, de bază, al personalităţii umane; 
asigurarea specializării largi, complexe, adaptabilă 
la condiţii de schimbare a profesiei şi chiar a dome- 
niului socioprofesional; valorificarea resurselor econo- 
mice, politice şi culturale ale educaţiei tehnologice la 
nivelul unui model teoretic şi practic specific societăţii 
postindustriale, de tip informaţional. 

b) Concepţia despre cultură dezvoltată la nivel 
pedagogic devine „un factor de referinţă şi sinteză pentru 
acest constituent al procesului de învăţământ“ — 
conţinutul instruirii (Călin, Marin, 1995, p.85). 

Cultura cu valori formative superioare include 
„acele elemente comune unei serii de situaţii capabile 
să provoace un răspuns al individului, . Asemenea 
valori generale, existente la nivelul ştiinţei, artei, 
tehnologiei, economiei, filozofiei, moralei, religiei etc., 
asigură „fundamentul cultural al personalităţii, baza 
formării şi dezvoltării sale permanente“ (vezi Linton, 
Ralph, 1968, p.140). 

Acest fundament concentrează criteriul axiologic 
de definire a conţinutului procesului de învăţământ, 
care reflectă corelaţia funcţională existentă între cultură 
şi educaţie, respectiv între cultura generală, de bază 
şi formarea-dezvoltarea generală, de bază a perso- 
nalităţii umane. 

Pedagogia valorifică perspectiva antropologică, 
dezvoltată de Ralph Linton, care definea cultura ca „mod 
de viaţă al unei societăţi“. Această perspectivă depăşeşte 
contradicţiile clasice (cultură — civilizaţie; cultură 
materială — cultură spirituală; cultură umanistă — 
cultură tehnică), integrându-le la nivelul unui numitor 

comun care evidenţiază valoarea formativă maximă a 
elementelor culturale introduse în planul de învăţământ 
şi în programele şcolare/universitare etc. 

Valoarea formativă a culturii determină calitatea 
conţinutului învăţământului pe toate treptele şcolare, 
reflectând toate domeniile cunoaşterii umane, expri- 
mate în plan teoretic (ştiinţă, artă, filozofie), aplicativ 
(tehnologie, economie), comportamental (politică, 
morală, religie). 

Cultura generală include elementele teoretice, 
aplicative şi comportamentale esenţiale, validate în 
documentele de politică a educaţiei la nivelul unui 
„curriculum comun“ („core curriculum“), care asigură 
fundamentele formării-dezvoltării personalităţii uma- 
ne, pe verticala şi pe orizontala sistemului. Ea conferă 
„baza continuării studiilor în învăţământul postobli- 
gatoriu, a specializării, a adaptării şi readaptării la 
mutaţiile din viaţa socială“ (Ionescu, Miron, 1979, 
p.33). 

Concepţia pedagogică despre cultura generală 
presupune depăşirea viziunilor unilaterale cultivate din 
perspectiva didacticii tradiţionale prin: 

- considerarea culturii generale ca o acumulare de 
informaţii din toate domeniile cunoaşterii umane 
(rteminiscenţa modelului de gândire renascentist); 

- reducerea culturii generale la cultura umanistă 
(reminiscenţa modelului de gândire romantic); 

- limitarea culturii generale la „şcoala generală“ 
sau la „liceele teoretice“, cu întreţinerea opoziţiei sau 
a dezechilibrului dintre cultura generală şi cultura 
profesională (reminiscenţa modelului de gândire 
birocratic, administrativ). 

Conţinutul conceptului pedagogic de cultură gene- 
rală reflectă cerinţele epistemologice şi etice ale 
modelului societăţii postindustriale de tip infor- 
maţional care generează noua manieră de proiectare 
a programelor şi a manualelor şcolare, relevantă prin 
faptul că: 

* include cunoştinţe şi capacităţi relativ puţine dar 
esenţiale, stabilizate la nivelul nucleului epistemic tare 
al fiecărei discipline sau modul de învăţământ; 

- dezvoltă cunoştinţe şi capacităţi cu resurse for- 
mative maxime la nivelul fiecărei trepte (pre)şcolare, 
universitare etc.; 

- vizează toate treptele (pre)şcolare şi universitare 
la nivelul unui „trunchi comun“, care este: acelaşi în 
învățământul general, de bază, obligatoriu; prelungit 
în cultura de profil (în învăţământul liceal) şi pro- 
fesională (în învăţământul profesional); aprofundat în 

cultura de specialitate, deschisă spre standarde de vârf 
(în învăţământul superior). 

Cultura generală orientează, astfel, programele 
(pre)şcolare/universitare spre structura de bază a 
cunoştinţelor care are o funcţionalitate formativă 
maximă, valorificabilă prin raportare la specificul 
fiecărei trepte şi discipline de învăţământ. Această 
structură de bază poate acoperi date, fapte, evenimente 
etc., procesate, însă, la nivelul unor concepte funda- 
mentale care: 

* propun modele cognitive — stabile, de bază — 
indispensabile pentru înţelegerea fenomenului studiat; 

- definesc exact dimensiunile interne, abstracte — 
stabile, de bază — ale fenomenului studiat; 

* caracterizează însuşirile funcţionale, sociale — 
stabile, de bază — ale fenomenului studiat; 

- creează posibilitatea aplicaţiilor variabile, reali- 
zabile în diferite contexte de dezvoltare, modificare, 
perfecţionare etc. a fenomenului studiat. 

Valoarea formativă maximă a conceptelor fun- 
damentale, stabile, de bază, care determină calitatea 
conţinutului instruirii, este susţinută de capacitatea 
acestora de: explicare generală a fenomenului studiat 
prin operaţii de „categorisire“; înţelegere a fenome- 
nului studiat prin „integrarea noilor cunoştinţe în 
ansamblul cunoştinţelor“ cu posibilităţi de dezvoltare 
a unor reguli, principii, legi, din ce în ce mai complexe; 
aplicare în situaţii concrete, variabile, prin concepte 
operaţionale subordonate în plan euristic sau algo- 
ritmic (vezi Dictionnaire encyclopédique de ľéducation 
et de la formation, 1994, p.183—188). 

c) Concepţia despre învăţare, elaborată la nivel 
psihologic, determină calitatea conţinutului instruirii 
prin elementele constructive preluate de la nivelul 
diferitelor teorii psihologice valorificate/valorificabile 
în cadrul activităţii de proiectare pedagogică (vezi 
Hilgard, Ernest; Bower, Gordon, 1974). 

Aceste teorii psihologice, dezvoltate ca „sisteme de 
enunţuri ştiinţifice“, stimulează o anumită manieră de 
selecţionare şi de realizare a conţinutului programelor 
şcolare, definind condiţiile de bază ale unor posibile 
„conversii în modele de instruire“ (Neacşu, loan, 1990, 
vezi p.20; 82—105). 

Valorificarea teoriilor învăţării la nivelul activităţii 
de proiectare a conţinutului instruirii presupune abor- 
darea acestora în contextul unei piramide funcţionale 
care sugerează diferite ierarhii pedagogice posibile şi 
necesare în cadrul „procesului educaţional“ (vezi 
Davidz, Joel, R.; Ball, Samuel, 1978, p.17—60): 


a) la baza piramidei: învăţărea condiţională clasică 
(întărirea înaintea declanşării acţiunii didactice), 
învăţarea condițională operantă (întărirea după reali- 
zarea acţiunii didactice); învăţarea prin asociaţii 
contigue; învăţarea prin imitație; 

b) al doilea nivel al piramidei: învăţarea prin 
generalizare şi prin discriminare; 

c) al treilea nivel al piramidei: învăţarea con- 
ceptelor; 

d) al patrulea nivel al piramidei: învăţarea prin- 
cipiilor; 

e) al cincilea nivel al piramidei: învăţarea prin 
rezolvare de probleme; 

f) al şaselea nivel al piramidei: învăţarea prin 
rezolvarea unor situaţii-problemă/învăţarea com- 
portamentului creativ, 

În practica proiectării conţinutului instruirii trebuie 
valorificate cele mai importante teorii ale învăţării, 
consacrate în plan psihologic şi socioeducaţional: 
teoria condiţionării operante (B.F.Skinner); teoria 
structuralismului genetic (J.Piaget); teoria acţiunilor 
mintale (PI.Galperin); teoria educației intelectuale 
(.S.Bruner); teoria condiţiilor învăţării (R.Gagne); 
teoria holodinamică a învăţării (R.Titone); teoria 
învăţării depline (B.S.Bloom; J.B. Carrol) — vezi 
Teoriile învăţării. 

Valorificarea acestor teorii presupune, în ultimă 
instanţă, transformarea lor în modele de instruire 
angajate în proiectarea şi realizarea activităţii de 
predare-învăţare-evaluare, pentru orientarea acţiunilor 
didactice în direcţia acelor structuri operaţionale care 
dezvoltă, în egală măsură, experienţa şi creativitatea 
de învăţare a elevului dar şi a profesorului (vezi 
Matei, N., C., 1995, p.11—149; Neacşu, Ioan, 1990, 
p.20—22; 84, 85; Radu, Ion; Ionescu, Miron, 1987). 

C) Activitatea de proiectare a conţinutului proce- 
sului de învăţământ angajează trei acţiuni complexe, 
complementare, desfăşurate într-o ordine pedagogică 
ierarhică, deschisă creativităţii didactice: planificare- 
programare-operaţionalizare. 

a) Planificarea conţinutului procesului de învă- 
țământ reprezintă acţiunea de elaborare a docu- 
mentelor oficiale de politică a educaţiei care stabilesc: 
structura de funcţionare a anului şcolar/universitar, 
caracteristicile generale ale planului de învăţământ, 
criteriile de organizare a orarului şcolar/universitar. 

Structura de funcţionare a anului şcolar//universitar 
marchează partea cea mai stabilă a planificării 
conţinutului procesului de învăţământ. Tradiţia insti- 
tuită în acest domeniu nu exclude totuşi contestaţiile 

aduse în ultimul timp în legătură cu durata excesivă a 
vacanței de vară care duce la pierderi importante din 
„stocul educaţional“ acumulat în anul şcolar anterior 
(vezi OECD, 1989; Lisievici, Petru, 1997). 

Soluţiile avansate la nivelul planificării învă- 
ţământului proiectează o structură a anului şcolar, 
bazată pe o perioadă cu patru sau cinci etape active 
intersectate cu patru sau cinci vacanțe intensive, 
perioadă urmată de o vacanţă de vară mare cu o durată 
mai apropiată însă de celelalte vacanțe evocate. 

Schimbarea structurii de funcţionare a anului şcolar 
urmăreşte să asigure o nouă alocare a timpului real 
de învăţare oferit elevului/studentului dar şi pro- 
fesorului, în condiţii care angajează diferenţierea 
instruirii, intensificarea studiului, multiplicarea posi- 
bilităţilor de perfecţionare şi de autoperfecţionare. 
Alternanţa mai multor etape de şcoală şi de vacanţă 
stimulează, astfel, complementaritatea formelor de 
educaţie (formală-nonformală-informală) şi reduce 
discontinuitatea care apare în procesul de învăţământ, 
în cazul unei vacanțe de vară prelungite la 2—3 luni. 

În această perspectivă o nouă structură de funcţio- 
nare a anului şcolar/universitar ar putea include 
următoarea formulă de organizare unitară, la nivel 
de sistem, adaptabilă în contextul reformei învăţă- 
mântului: semestrul I: 1 octombrie — 31 ianuarie (cu 
„vacanţă de crăciun“ de 2 săptămâni; vacanţă de iarnă 
(1 — 28/29 februarie); semestrul II: 1 martie — 30 
iunie (cu „vacanţă de paşti“ de 2 săptămâni); vacanţa 
de vară:1 iulie — 31 august (cu oferte de activităţi 
speciale pentru pregătirea examenelor); perioadă 
specială pentru pregătirea examenelor: 1 — 30 sep- 
tembrie. 

Caracteristicile generale ale planului de învăţământ 
definesc criteriile pedagogice, angajate la nivel de 
politică a educaţiei, care asigură: alegerea obiectelor 
de învăţământ, proiectate disciplinar, intradisciplinar, 
interdisciplinar, transdisciplinar; succesiunea discipli- 
nelor de învăţământ, proiectată liniar, concentric, 
modular; repartizarea resurselor de timp disponibil 
pentru realizarea activităţilor didactice şi educative 
în cadrul anului şcolar, trimestrial/semestrial şi 
săptămânal. 

Planul de învăţământ, în calitatea sa de document 
oficial de politică a educaţiei, reflectă criteriile de 
proiectare a conţinutului, definite la nivelul obiectivelor 
generale ale procesului de instruire, realizabile în 
funcţie de structura de organizare a sistemului de 
învăţământ care fixează limitele „trunchiului comun 
de cultură generală“ şi deschiderile posibile pe verti- 

cala treptelor şcolare şi pe orizontala calendarului şi 
a orarului şcolar. 

Perspectiva proiectării şi a dezvoltării curriculare 
vizează elaborarea unui plan de învățământ sistemic, 
optim, strategic. 

Un plan de învăţământ sistemic presupune abor- 
darea globală a conținutului instruirii, care asigură 
continuitatea între treptele şcolare, deschiderea spre 
interdisciplinaritate şi spre educaţie permanentă. 

Un plan de învăţământ optim presupune valori- 
ficarea obiectivelor generale la nivelul obiectivelor 
specifice fiecărei trepte şi discipline de învăţământ în 
vederea angajării tuturor resurselor care pot contribui 
la reuşita viitoarelor activităţi didactice, de predare- 
învăţare-evaluare. 

Un plan de învățământ strategic presupune angaja- 
rea deplină a resurselor fiecărei vârste psihologice în 
perspectiva (auto)dezvoltării permanente a perso- 
nalităţii elevului în condiţii de creativitate pedagogică 
superioară. 

Elaborarea planului de învățământ angajează 
decizia de politică educaţională în activitatea de 
identificare a disciplinelor de învăţământ necesare 
pentru realizarea obiectivelor pedagogice generale 
stabilite la nivel macrostructural. 

Alegerea disciplinelor de învățământ valorifică 
standardele tradiţionale de organizare academică a 
cunoaşterii ştiinţifice (într-o perspectivă monodisci- 
plinară) dar şi cele moderne şi postmoderne, de 
abordare interdisciplinară şi transdisciplinară, pro- 
movate la nivel de UNESCO (vezi D'Hainaut, L., 1981, 
p.211—216). 

Elaborarea-principiilor orarului şcolar presupune 
asigurarea unui raport optim între: timpul investit 
pentru învăţare-timpul real necesar pentru învăţare; 
cerinţele psihologice şi condiţiile pedagogice de igienă 
a învăţării; resursele de instruire formală — non- 
formală — informală. 

Programarea conţinutului învăţământului repre- 
zintă acţiunea care are drept scop elaborarea pro- 
gramelor şcolare în concordanţă cu.obiectivele pe- 
dagogice generale şi specifice, elaborate la nivel de 
politică a educaţiei, în funcţie de liniile de proiectare 
curriculară existente în cadrul planului de învăţământ. 

Definiţia clasică a programării evidenţiază ur- 
mătoarele elemente operaţionale, care asigură con- 
ţinutul instruirii realizabil la fiecare clasă prin inter- 
mediul fiecărei discipline de învăţământ: volumul de 
cunoştinţe care trebuie dobândite de elevi; priceperile 
şi deprinderile, care trebuie formate la elevi; valorile 


esenţiale, selecţionate şi structurate pentru formarea- 
dezvoltarea elevilor; tehnologiile didactice adecvate 
pentru stimularea reuşitei elevului în activitatea de 
învăţare (vezi Dicţionar de pedagogie, 1979, p.376). 

Perspectiva curriculară impune o nouă modalitate 
de programare a conţinutului instruirii, bazată pe 
ierarhizarea următoarelor operaţii pedagogice: 

8) raportarea la obiectivele specifice (fiecărei trepte 
şi discipline şcolare dar şi fiecărei dimensiuni şi forme 
de educaţie); 

B) stabilirea structurii tematice a disciplinei şcolare 
respective (pe criterii de accesibilitate, gradare, deschi- 
dere a cunoştinţelor şi capacităţilor care asigură 
relevanţa — secvenţialitatea/liniară, concentrică, 
modulară — consistenţa/internă, externă a conţinutului 
instruirii); 

©) precizarea îndrumărilor metodologice (anti- 
ciparea strategiilor de predare-învățare-evaluare ne- 
cesare în diferite contexte didactice/pedagogice); 

d) proiectarea calendaristică a activităţilor de 
predare-învăţare-evaluare (raportabilă la condiţiile 
clasei de elevi, la caracteristicile manualului şcolar şi 
ale altor materiale de învăţare). 

Operaţionalizarea conţinutului procesului de 
învăţământ presupune elaborarea unor manuale 
şcolare/cursuri universitare şi a altor materiale de 
învăţare destinate, în mod special, elevului, studentului 
(culegeri, crestomaţii, caiete de exerciţii etc.). 

Manualul şcolar reprezintă un document oficial de 
politică a educaţiei, care asigură concretizarea progra- 
mei şcolare într-o formă care vizează prezentarea 
cunoştinţelor şi capacităţilor la nivel sistemic, prin 
diferite unităţi didactice, operaţionalizabile, în special, 
din perspectiva elevului/studentului: capitole, subca- 
pitole, grupuri de lecţii/cursuri, seminare; lecţii/ 
cursuri, seminare; secvenţe de învăţare etc. 

Acest document oficial îndeplineşte patru funcţii 
pedagogice, valabile şi în cazul elaborării altor mate- 
riale de învăţare, destinate, în mod special, elevilor 
(vezi Nicola, loan, 1996, p.372): funcţia de informare 
(care evidenţiază sistemul de cunoştinţe şi capacităţi 
fundamentale în domeniului de studiu respectiv pre- 
zentate prin mijloace didactice adecvate: imagini, 
scheme, desene, fotografii, simboluri etc.); funcţia de 
formare (care vizează stimularea activităţii indi- 
viduale, independente a elevilor); funcția de antrenare, 
care stimulează operaţiile de declanşare, activare şi 
susţinere a atenţiei şi a motivaţiei elevilor în şi pentru 
învăţare); funcţia de autoinstruire, care stimulează 

mecanismele de conexiune inversă internă existente 


la nivelul acţiunilor didactice). 


Structura manualului şcolar reflectă dimensiunile 
funcţionale evocate, asigurând concretizarea pro- 
'gramei prin realizarea, în ordine ierarhică, a urmă- 
toarelor operaţii pedagogice: identificarea unităţilor 
de conţinut; specificarea experienţelor de învăţare 
corespunzătoare; programarea unităţilor de instruire 
la nivelul unor secvenţe evaluabile în termeni de 
performanţă-competenţă; angajarea acţiunilor de 
predare-învăţare-evaluare, la nivelul conştiinţei peda- 
gogice a profesorului; îndrumarea proiectelor de 


„învăţare în clasă“ şi de „învăţare acasă“. 


Elaborarea materialelor de învăţare complementare 
sau auxiliare în raport cu manualul şcolar implică 
aceeași logică de concretizare/operaţionalizare a 
conţinutului instruirii. Calitatea lor depinde de capa- 
citatea de: proiectare flexibilă a unităţilor de conţinut; 
stimulare optimă a disponibilităţilor creative ale 
profesorului; angajare deplină a resurselor de învăţare 


şcolară ale elevului. 


Vezi Curriculum, Manualul şcolar, Planul de 
învăţământ, Programa şcolară, Proiectarea peda- 


gogică. 


CONVERSAŢIA EURISTICĂ 


Conversaţia euristică reprezintă o metodă didactică/ 
de învăţământ în care predomină acţiunea de co- 
municare orală, iniţiată de profesor, orientată special 
pentru activarea operaţiilor logice ale gândirii elevului, 
necesare în procesul de descoperire şi de valorificare 
a cunoştinţelor şi a capacităţilor proiectate conform 
obiectivelor instituţionalizate la nivelul programelor 


şcolare/universitare. 


În perspectivă istorică, metoda conversaţiei 
euristice valorifică „maieutica“, lansată de Socrate 
(469—399 î.e.n.), care promovează „arta de a moși 
spiritul“. Modelul respectiv sugerează dialogul proiectat 
de cadrul didactic printr-o suită de întrebări (Ce?...; 
Cum?...; De ce?...), care angajează procesele de 
cunoaştere ale elevului pe circuite de gândire con- 
vergentă şi divergentă productive la nivelul unor 
explicaţii, aplicaţii, analize-sinteze, interpretări, 


aprecieri critice. 


În această perspectivă conversaţia euristică este 
opusă celei catehetice, organizată doar pentru rea- 
lizarea unei simple reproduceri a cunoştinţelor asi- 
milate anterior în vederea fixării şi a consolidării lor. 


(vezi Nicola, loan, 1996, p.378). 

Din perspectiva funcţionalităţii sale didactice, 
conversaţia euristică „este opusă metodei algorit- 
mizării care aplică o procedură riguroasă“, reali- 
zabilă pas cu pas. Din contră, metoda conversaţiei 
euristice „permite adaptarea autonomă a elevului la 
nivelul unui program de activitate care se modifică 
în funcţie de rezultatele obţinute“ (De Landsheere, 
Gilbert, 1992, p.152). 

Structura de organizare a conversaţiei euristice 
presupune selecţionarea adecvată a întrebărilor, 
proiectate în cadrul unor exerciţii intelectuale cu 
valoare de procedee didactice flexibile. Indiferent de 
natura lor (întrebări închise-deschise; întrebări care 
vizează cercetarea-acţiunea practică; întrebări-pro- 
blemă — întrebări care vizează situaţii-problemă etc.), 
întrebările selecţionate trebuie integrate în structura 
conversaţiei euristice asigurând realizarea funcţiei sale 
specifice de activare a gândirii elevului (în diferite 
circumstanţe didactice: descoperirea, sistematizarea, 
consolidarea, evaluarea cunoştinţelor şi capacităţilor 
stabilite la nivelul unor obiective specifice incluse în 
programele şcolare). 

Eficientizarea metodei conversaţiei euristice im- 
plică: limitarea drastică a întrebărilor care angajează 
mai mult memoria; crearea situaţiilor de învăţare care 
asigură transformarea întrebărilor în întrebări-pro- 
blemă; respectarea potenţialului de reflecţie al fiecărui 
elev, în termenii stimulării raportului dintre acţiunea 
verbală externă şi acţiunea verbală internă. 

Vezi Metodele didactice/de învăţământ. 


CORE CURRICULUM 


Conceptul de core curriculum defineşte tendinţa de 
abordare normativă a problematicii proiectării acti- 
vităţilor de educaţie /instruire. Această tendinţă, opusă 
celei descriptiviste, reflectă o prioritate lansată în 
proiectarea pedagogică, în anii 1950—1960, mai întâi 
în S.U.A., apoi în cadrul şcolii comprehensive (brita- 
nice, scandinave, sudasiatice ...), prioritate care 
urmăreşte formarea-dezvoltarea întregii populaţii 
şcolare la un nivel de bază mai ridicat corespunzător 
cerinţelor culturale, economice şi politice ale timpului 
şi dinamicii structurilor psihologice ale personalităţii 
elevului, implicate în activitatea de predare-învăţare- 
evaluare. În plan social, în contextul afirmării valorilor 
democraţiei, obiectivul egalităţii sau al egalizării 
şanselor la o educaţie /instruire de calitate este asociat 
astfel cu „ideea unui curriculum comun propus sau 
impus la toată lumea în învăţământul secundar de 

masă“ (vezi Dictionnaire encydoptdique de education 
et de la formation, deuxième édition, 1998, p.242). 

Conţinutul conceptului de “core curriculum“ 
acoperă o realitate pedagogică distinctă, indivi- 
dualizată, care include baza de: cunoştinţe — strategii 
(susţinute de aptitudini) — atitudini (susţinute com- 
portamental) considerate indispensabile pentru for- 
marea-dezvoltarea normală a tuturor elevilor în cadrul 
învățământului secundar inferior, devenit general şi 
obligatoriu în sistemele moderne de educaţie/instruire. 
De aici rezultă şi denumirile propuse în ultimele 

- decenii, echivalente sau relativ echivalente în raport 
cu formula de „core curriculum“, vehiculată în limba 
engleză: curriculum de bază, curriculum general, 
curriculum obligatoriu, curriculum comun, curriculum 
îndreptăţit ... 

Analiza termenilor semnalaţi permite evidenţierea 
unor conotaţii, evoluţii sau opţiuni metodologice: 
a) curriculumul de bază acoperă treptele de şcolaritate 
necesare pentru fundamentarea procesului de formare- 
dezvoltare a personalităţii elevului — în această 
accepţie, reformele şcolare realizate în ultimele decenii 
susţin prelungirea curriculumului de bază din învă- 
ământul primar în învăţământul secundar inferior, 
general şi obligatoriu care devine, implicit, învăţământ 
de bază; b) curriculumul general defineşte educaţia/ 
instruirea generală necesară ca bază de cunoştinţe — 
aptitudini şi atitudini generale, realizabilă în termeni 
de cultură generală, premisa integrării sale, în vii- 
toarele trepte şcolare — de profil, de specialitate, de 
profesionalizare; c) curriculumul obligatoriu evi- 
denţiază statutul şcolii generale care angajează respon- 
sabilitatea elevului (şi a familiei) în raport cu pro- 
gramele de educaţie/instruire de bază oferite — vezi 
legăturile existente între dreptul la educaţie şi obligaţia 
de a răspunde la oferta socială de educaţie generală 
necesară în -perspectiva integrării personalităţii în 
diferitele domenii ale societăţii; d) curriculumul comun 
desemnează disciplinele şi temele de studiu obligatorii 
propuse în învăţământul de bază conform unor obiec- 
tive generale, considerate terminale, evaluabile pe 
criterii unitare, în perspectiva anticipării evoluţiilor 
viitoare ale elevului; e) curriculumul îndreptăţit apare 
ca o replică faţă de formula, cu conotaţii negative, a 
învăţământului obligatoriu, evidențiind responsabi- 
litatea societăţii faţă de elev (şi familie), în contextul 
dreptului pe care îl are acesta (şi familia sa) la o 
educaţie/instruire generală de calitate. 

O atenţie aparte este acordată în literatura de 
specialitate termenului de curriculum central, echiva- 

lent cu noţiunea de core curriculum, considerat mai 
adecvat din punct de vedere pedagogic datorită 
conotaţiilor sale pozitive, referitoare la: a) dreptul 
la educaţie, realizabil în termeni calitativi („prin 
cunoştinţe și abilităţi transmise tuturor elevilor, indi- 
ferent de sex, origine etnică sau zonă rezidenţială, 
până la obţinerea unui nivel acceptabil de succes 
educaţional“); b) priorităţile educaţionale (care 
condiţionează „selecţia cunoştinţelor, abilităţilor şi 
valorilor considerate esenţiale pentru întreaga po- 
pulaţie şcolară“); c) modelele de proiectare consacrate 
(vezi OECD, 1989) — vezi Lisievici, Petru, în Revista 
de pedagogie, nr. 3—4/1994, Curriculum şi dezvoltare 
curriculară. 

În literatura de specialitate de limbă franceză, ca 
echivalent pentru core curriculum, este avansat termenul 
de trunchi comun (de cultură generală), asociat cu ideea 
şcolii unice şi continue „care trebuie să preceadă orice 
specializare, servindur-i ca fundament şi justificare“. Acest 
concept evidenţiază importanţa prelungirii şcolii gene- 
rale până la vârsta de 15—16 ani, extindere argu- 
mentată psihologic („pentru a da elevilor posibilitatea 
să-şi exploateze capacităţile şi să-şi corijeze slă- 
Biciunile'“), sociologic („pentru a suprima orientările 
premature, evitând segregările şcolare“) şi pedagogic 
(pentru a avansa o nouă structură de organizare a 
sistemului de învăţământ, „nodul reformelor aflate în 
curs de desfăşurare“) — vezi Clausse, Arnould, 1973, 
p.127—133. 

Evoluţia conceptului de „core curriculum“ este 
marcată de progresele înregistrate în procesul de 
democratizare a învăţământului datorat consolidării 
trunchiului comun de cultură generală, „temperată 
uneori printr-un proiect de diferenţiere sau de indivi- 
dualizare a metodologiei pedagogice“. Curriculum 
comun este redus astfel la un curriculum nucleu care 
concentrează numai câteva materii de bază cu statut 
de obligativitate (vezi Dictionnaire encyclopédique de 
Leducation et de la formation, deuxième édition, 
1998, p.242). 

În cadrul Teoriei curriculumului, noţiunea de core 
curriculum reprezintă o structură operaţională care 
susţine dozarea raţională a conţinuturilor educaţiei/ 
instruirii, deschiderea şi perfecţionarea lor continuă 
printr-o geometrie variabilă, valorificabilă între o 
dimensiune minimă (nucleul propriu-zis) şi o dimen- 
siune maximă (nucleul pregnant sau extins, sau apro- 
fundat). Noţiunea de curriculum nucleu, delimitată în 
calitate de curriculum principal, dobândeşte astfel o 
semnificaţie dublă: a) o semnificaţie redusă la „o temă- 

nucleu“ (core-topic) angajată transdisciplinar sau 
pluridisciplinar (vezi, de exemplu, resursele unor teme 
actuale precum: democraţia, poluarea, informa- 
tizarea, tehnologia etc.); b) o semnificaţie extinsă la 
un set de discipline studiate de toţi elevii în cadrul 
unui ciclu curricular, integrat la nivelul unei trepte 
şcolare — vezi Ungureanu, Dorel, 1999. 

Teoria curriculumului valorifică noţiunea de core 
curriculum definită, în mod explicit, la nivelul structurii 
unitare angajată strategic în interiorul planului de 
învățământ prin intermediul „unui set comun de 
concepte, principii, căi de cunoaştere“ (Goodland, J., 
1984). Funcţia sa de natură metodologică susţine, pe 
de o parte, legătura dintre conținuturile diferitelor 
discipline şcolare, iar pe de altă parte, cultura generală 
proprie fiecărei discipline, importantă în plan formativ, 
în raport cu vârsta elevilor şi cu perspectiva de evoluţie 
a acestora. Trunchiul comun asigură baza formării- 
dezvoltării permanente a tuturor elevilor, prin solidi- 
tatea rădăcinilor sale ancorate la nivelul învăţă- 
mântului primar şi secundar inferior, premisa ramifi- 
caţiilor tot mai pronunţate în învăţământul secundar 
superior şi, mai ales, în învăţământul universitar. 

Structura curriculumului de bază include un ansam- 
blu de elemente componente, angajate în orice acti- 
vitate de proiectare curriculară, elemente care pot fi 
grupate în jurul a „patru întrebări fundamentale“: 

11) Ge învăţăm?... — răspunsul implică definirea 
obiectivelor şi a conţinuturilor corespunzătoare, având 
ca rezultat selecţia curriculară optimă (cunoştinţe/de 
bază — strategii/de bază — valori, norme, atitudini/ 
de bază); 

2) Cum învăţăm? ... — răspunsul implică alegerea 
metodologiei optime (pentru activizarea şi indivi- 
dualizarea instruirii/educaţiei) ; 

'3) Când învăţăm?... — răspunsul implică alegerea 
momentului optim pentru însuşirea (cunoştinţelor/de 
bază — strategiilor/de bază — valorilor, normelor, 
atitudinilor/de bază), moment stabilit în funcţie de 
experienţa de învăţare a elevilor — vezi acţiunea de 
secvenţializare a culturii generală pe nivel de învăţă- 
mânt, ciclu curricular; arie curriculară, disciplină de 
învăţământ, temă de studiu, activitate didactică/ 
educativă; 

4) Ce, cum, când evaluărn? ...— răspunsul implică 
acţiuni de măsurare-apreciere-decizie a rezultatelor 
activităţilor propuse, acţiuni cu funcţie de reglare- 
autoreglare, angajată în termeni de dezvoltare curri- 
culară continuă (perfecţionare a proiectelor curricu- 
lare propuse la diferite niveluri de referinţă) — vezi 

Diseno Curricular Base. Educacion Secundaria Obliga- 
toria I, 1989, p.22. 

Practica proiectării curriculare angajează proble- 
matica proprie construcției curriculumului comun, 
esențială pentru realizarea unui proiect global de 
maximă deschidere şi flexibilitate. Această proble- 
matică implică definirea şi articularea următoarelor 
elemente componente: 

- Obiectivele generale ale nivelului şcolar sau 
treptei şcolare, exprimate în termeni de capacităţi 
dobândite de elevi la sfârşitul etapei de referinţă; 

- Obiectivele generale ale ariilor curriculare deri- 
vate din treptele şcolare de referință; 

* Blocurile mari de conţinuturi care includ cunoş- 
tinţe fundamentale — strategii fundamentale — valori, 
norme, atitudini fundamentale; 

* Orientările metodologice adresate profesorilor, 
referitoare la activitatea de predare-învăţare-evaluare 
(idem, vezi p.29—44). 

Trebuie remarcată importanţa curriculumului 
comun — conceput în calitate de curriculum cen- 
tral — în proiectarea reformelor de sistem realizate 
şi dezvoltate în ultimele decenii. Ele valorifică docu- 
mentele oficiale de planificare a educaţiei care con- 
semnează următoarele caracteristici esenţiale ale 
curriculumului comun, premisă a educaţiei generale 
prelungită la nivelul structurii sistemului de învăţământ 
ca educaţie de bază: a) reprezintă o parte însemnată a 
curriculumului global, semnificativă din punct de vedere 
pedagogic şi social; b) implică un set de conținuturi 
fundamentale, specificate pedagogic în termeni de 
cunoştinţe, abilităţi şi valori; c) angajează mecanisme 
de implementare (de planificare, realizare şi dezvoltare 
curriculară) operabile în cadrul tuturor şcolilor inte- 
grate în sistem; d) instituie mijloace de evaluare a 
rezultatelor obţinute, validate şi aplicate pe criterii 
pedagogice unitare, la scara întregului sistem de învă- 
tământ (vezi OECD, 1989). 

Reformele realizate în ultimele decenii în învăţă- 
mântul general și obligatoriu, în ţările Uniunii Euro- 
pene, evidenţiază importanţa „trunchiului comun 
identic pentru toţi elevii“, prelungit până la vârsta de 
16 ani (clasa a IX-a sau clasa a X-a), după modelul 
lansat încă din anii 1960—1970. În această perspectivă 
curriculară, „şcolile trebuie să ofere o formaţie co- 
mună, elevii trebuie să fie instruiți în aceleaşi şcoli şi 
aceleaşi clase, oricare ar fi originile lor socio-economice 
şi reuşita lor şcolară“. Iar argumentaţia adusă în 
favoarea unui core curriculum de acest tip este de 
natură: a) politică („toţi elevii sunt fiinţe umane 

egale“); b) psihologică („toţi elevii, oricare ar fi 
originile lor socio-economice, posedă această ca- 
pacitate înnăscută“); c) sociologică („toţi elevii trebuie 
să se bucure de un învăţământ calitativ asemănător, 
beneficiind de același drept de reuşită în viaţă, fără 
deosebire de clasă“) — Education, Formation, Jeu- 
nesse/Comission Europeene, 1997, p.19. 

Conceptul de core curriculum are un rol semnificativ 
şi la nivelul învăţământului secundar superior (liceal, 
profesional). Astfel „generalizarea învăţământului 
(n.n.— în învăţământul obligatoriu) şi prelungirea 
trunchiului comun (în învăţământul postobligatoriu) 
corespund obiectivelor de a se asigura o formare 
comună de bază şi de a se diversifica posibilităţile de 
studiu în funcţie de varietatea cerinţelor şi aspirațiilor, 
asigurându-se, în acelaşi timp, egalitatea efectivă a 
diferitelor tipuri de învățământ şi de formare şi mobi- 
litate a elevilor (Învăţământul în alte ţări, 1990, p.25). 
Mai mult decât atât, datorită resurselor sale formative 
superioare, curriculumul comun este menţinut şi la 
nivelul învăţământului superior, care, după modelul 
Harvard (promovat din anii 1970), include „opt cursuri 
obligatorii, care nu este obligatoriu să fie predate în 
acelaşi fel“: literatură, artă, istorie, analiză socială, 
filozofie, limbi şi culturi străine, tehnologie, infor- 
matică. Acest program curricular comun urmăreşte 
prioritar „modul de înţelegere şi de investigare specific 
fiecărei discipline şi nu efortul de a prezenta o masă 
de informaţii puţin structurate şi analizate“ (vezi Husen, 
Torsten, 1991). 

Cercetarea pedagogică iniţiată în România în 
perspectiva reformei învățământului a avansat „urmă- 
torul corpus de componente“, necesar în cadrul învă- 
ţământului obligatoriu, la nivel de core curriculum: 
a) „idealul educaţional şi finalitățile educaţiei“ (n.n.— 
finalităţile macrostructurale); b) obiectivele generale 
şi profilul de formare vizat de învăţământul obliga- 
toriu“ (n.n.-formarea-dezvoltarea personalităţii de 
bază); c) sistemul obiectivelor de studiu şi schemele 
orare destinate parcurgerii acestora; d) obiectivele 
terminale ale diverselor arii curriculare (şi discipline) 
pe ani de studiu; e) conținuturile aferente acestor 
obiective; f) standardele consemnând performanţele 
absolut necesare de atins de către fiecare absolvent al 
învăţământului obligatoriu“ (vezi Curriculum şcolar. 
Ghid metodologic, coordonator, Crişan, Alexandru, 
1996, p.6,7). 

Noul Curriculum Naţional proiectat în România în 
1998, defineşte trunchiul comun numit şi curriculum 
comun, la nivelul „numărului minim de ore promovat 

pentru fiecare disciplină obligatorie în parte“. În 
învăţământul obligatoriu, pentru clasele I —IX, rezultă 
astfel următorul total de ore obligatorii: 16 (clasele 
I—II); 18 (clasa a III-a); 19 (clasele a IV-a, a V-a); 20 
(clasa a VI-a); 22 (clasa a VII-a); 23 (clasa a VIII-a); 
24 (clasa a IX-a). În viziunea autorilor acestui proiect 
curricular, orele care alcătuiesc trunchiul comun sunt 
completate: „fie prin una sau mai multe ore din plaja 
orară indicată, prin Planul-cadru, pentru o anumită 
disciplină; fie prin ore alocate pentru discipline 
opţionale, în carul diverselor arii curriculare; fie prin 
mai multe ore din plaja orară, alături de ore pentru 
disciplinele opţionăle“. Cunoscând şi valorificând 
resursele formative ale trunchiului (curriculumului) 
comun, „şcoala trebuie să asigure un raport optim între 
disciplinele obligatorii şi cele opţionale“ (Ministerul 
Educaţiei Naţionale, 1999, p.18, 19). 

Vezi Curriculum, Nivelul de învăţământ, Sis- 
temul de învățământ, Structura sistemului de 
învăţământ. 

Creativitatea pedagogică defineşte modelul calităţilor 
necesare educatorului/cadrului didactic pentru proiec- 
tarea şi realizarea unor activităţi eficiente prin valo- 
rificarea capacităţilor sale de înnoire permanentă a 
acţiunilor specifice angajate la nivelul sistemului şi al 
procesului de învățământ. 

Elaborarea acestui model presupune raportarea la 
conceptul psihologic de creativitate care desemnează 
dispoziţia ce există în stare potenţială la orice individ 
şi la orice vârstă de a produce ceva nou şi relevant la 
scară socială şi individuală (vezi Dictionnaire de la 
psychologie, 1995, p.67). 

Structura creativităţii exprimă interdependenţa 
existentă între produsul creator — procesul creator — 
personalitatea creatoare. 

a) Produsul creator reprezintă, în esenţă, un element 
nou în raport cu experienţa socială anterioară sau cu 
experienţa de viaţă a unui individ. 

Validitatea produsului creator angajează două 
criterii complementare: a) criteriul originalității, care 
oferă „un cadru de corelare care reprezintă spaţiul 
ierarhic de manifestare a creativităţii, în plan indivi- 
dual sau social (Landau, Erika, 1979, p.20); b) cri- 
teriul relevanţei, care permite autoevaluarea per- 
formanţei, indiferent de forma sa de manifestare 
(produs creator material sau spiritual), în termeni de 
utilitate socială; 

Originalitatea şi relevanța produsului creator, 
exprimate la diferite grade de generalitate, acoperă 
cinci niveluri ierarhice: 

- nivelul expresiv care vizează comportamentul unei 
persoane cu anumite caracteristici creative demonstrate 
în termeni de spontaneitate şi de libertate de reacţie, 
semnificative în plan individual (expresivitatea copi- 
lului este tipică pentru acest nivel al produsului 
creator); 

- nivelul productiv care vizează realizarea unor 
produse (obiecte, fenomene, relaţii etc., de natură 
materială sau spirituală) care exprimă originalitatea 
individuală a autorului, fără a atinge dimensiunea 
valorilor creative semnificative şi în plan social; 

- nivelul inventiv care vizează reordonarea însu- 
şirilor specifice obiectelor, fenomenelor, relaţiilor etc., 
studiate anterior, în vederea transformării calitative a 
acestora la o limită situată practic între originalitatea 
individuală şi originalitatea socială; 

- nivelul inovator care vizează elaborarea unor 
produse noi şi originale în plan teoretic şi aplicativ, 
care asigură restructurarea obiectelor, fenomenelor, 
relaţiilor etc, studiate în cadrul unui anumit domeniu 
de activitate (prin mijloace de cercetare fundamentală- 
orientată-operaţională); 

- nivelul emergent care vizează realizarea unor 
produse creative superioare care restructurează/revo- 
luţionează nu numai domeniul de activitate cu sferă 
de referinţă imediată (ştiinţă, tehnologie, artă, edu- 
caţie etc.), ci şi evoluţia societăţii în ansamblul său 
(vezi rolul educaţiei şi al cercetării ştiinţifice în evoluţia 
societăţii postindustriale de tip informatizat). 

Primele două niveluri corespund planului secundar 
al creativităţii care stimulează apariţia unor elemente 
noi semnificative doar în raport cu experienţa indi- 
viduală. Ele asigură înţelegerea fenomenelor studiate, 
chiar lărgirea acesteia, dar în limite cunoscute sau 
aplicate deja la scara valorilor sociale. 

Ultimele două niveluri corespund planului primar 
al creativităţii care oferă „o nouă înţelegere“ a feno- 
menelor studiate. Ele asigură transformarea/restruc- 
turarea în adevăruri noi în raport cu realizările 
anterioare, înregistrate într-un domeniu sau altul de 
activitate. 

Între cele două niveluri, un rol aparte revine 
inventivităţii. Ea trebuie concepută ca un nivel tran- 
zitoriu care stimulează saltul de la produsele creative 
semnificative individual la produsele creative an- 
gajate social. 

-b) Procesul creator presupune parcurgerea urmă- 
toarelor patru etape: 

- pregătirea, care reprezintă o acţiune complexă 
bazată pe următoarele operaţii: identificarea problemei 
în termeni optimi (natură, specific, timp etc.); analiza 
datelor problemei în vederea formulării clare a 
acestora (premise, principii, resurse posibile şi nece- 
sare); acumularea şi selecţionarea informaţiei necesare 
pentru abordarea corectă a problemei; prelucrarea şi 
sistematizarea informaţiei stocate; elaborarea stra- 
tegiei de rezolvare a problemei la nivelul unui plan 
operativ; 

- incubaţia, care reprezintă o acţiune complexă 
realizabilă intensiv sau/şi extensiv prin diferite ope- 
raţii de organizare şi reorganizare a informaţiei 
pregătite anterior prin procesări care valorifică 
experienţa individuală şi socială a subiectului la 
nivelul conştiinţei acestuia dar şi în planul verigilor 
sale profunde, dependente de zona inconştientului şi 
a subconştientului; 

- iluminarea, care reprezintă acţiunea complexă 
de asociere şi de combinare a informaţiei care de- 
clanşează momentul inspiraţiei, respectiv al descoperirii 
soluţiei optime de rezolvare a problemei; 

- verificarea, care reprezintă acţiunea complexă de 
evaluare finală a 'soluţiei adoptate anterior, realizabilă 
prin operaţii de apreciere, validare, aplicare etc., în 
condiţii de amendare, finisare, ajustare, reorganizare, 
perfecţionare permanentă. 

c) Personalitatea creatoare reprezintă cea de-a treia 
dimensiune a creativităţii, care evidenţiază resursele 
sistemului psihic uman, capacitatea acestuia de a 
angaja un proces creator, susţinut la nivelul conştiinţei 
individuale, cu scopul de a produce ceva nou, original 
şi eficient. 

Trăsăturile personalităţii creatoare pot fi grupate 
la nivelul următoarelor trei categorii de factori: inte- 
lectuali — operaţionali — comportamentali (vezi 
Nicola, Gr., coordonator, 1981, p.12—22): 

Factorii intelectuali, incluşi în modelul tridimen- 
sional (elaborat de Guilford), vizează interacţiunea 
dintre operaţii (cunoaştere, memorie, gândire con- 
vergentă, gândire divergentă, apreciere critică); 
conţinuturi (exprimate: complementar, semantic, 
simbolic, imagistic); produse (proiectate/realizate 
ca: elemente, clase, relaţii, sisteme, transformări, 
predicții). 

Interacțiunea operaţii-conţinuturi-produse eviden- 
ţiază trei calităţi intelectuale tipice personalităţii 
creatoare: fluiditatea sau fluenţa (capacitatea de a 

realiza, cu uşurinţă, asocieri între idei, fapte, situaţii 
etc.); flexibilitatea („capacitatea de adaptare la 
instrucţiuni schimbate“); originalitatea (capacitatea 
de a propune soluţii noi, rare din punct de vedere 
Statistic); 

Factorii operaţionali sunt angajaţi la nivelul pro- 
cedeelor specifice creativităţii, sintetizate în două 
categorii de tehnici: a) tehnici tipice metodei brain- 
storming/asalt de idei, care presupune respectarea 
următoarelor reguli: anularea criticismului, libertatea 
de producere a ideilor, combinarea şi recombinarea 
ideilor, perfecţionarea lor; b) tehnici tipice gândirii 
creative: tehnica listei de atribute, tehnica sintezelor 
morfologice, tehnica metaforei şi analogiei; 

Factorii comportamentali sunt exprimaţi la nivel 
de: stil cognitiv (analitic sau sintetic, măsurabil prin 
„variabile de consistenţă şi nonconformism“); atitudini 
cognitive (care „permit o valorificare optimă a apti- 
tudinilor şi cunoştinţelor în curs creator“; motivaţie 
creatoare (care implică „nevoia de noutate şi de 
orientare spre nou“) — vezi Popescu-Noveanu, Paul, 
1978, p. 18. 

Funcţiile creativității determină structura tri- 
dimensională a creativităţii la nivel social, psihologic 
şi pedagogic. Pe de altă parte, structura tridimensională 
a creativităţii reflectă cerinţele funcţionale ale crea- 
tivităţii la nivel de produs-proces-personalitate. 

a) Funcţia socială a creativităţii determină modul 
de realizare a produsului creator stimulând şi dirijând 
acele comportamente ale personalităţii semnificative 
din perspectiva perfecţionării raportului cognitiv, 
afectiv, motivaţional asumat faţă de realitatea eco- 
nomică, politică, culturală etc. În această accepţie, 
produsul creativ este cu atât mai elevat cu cât este 
mai extinsă şi mai profundă (re)structurarea posi- 
bilităţilor personalităţii de înţelegere a realităţii sociale 
(vezi Landau, Erika, 1979, p.77). 

„Funcţia socială a creativităţii urmăreşte, însă, nu 
numai calitatea imediată a produsului creator, ci şi 
efectele optimizante ale acestuia care au o sferă de 
acţiune din ce în ce mai largă, la nivel temporal şi 
spaţial, mergând chiar până la nivelul relaţiilor de 
macrosistem. În acest sens, există „un specific social 
al creativităţii“, concretizat în faptul că „fiecare 
societate stimulează şi reflectă un tip aparte de 
creativitate“ (vezi Roco, Mihaela, 1979, p.29). 

b) Funcţia psihologică a creativităţii determină 
modul de realizare a procesului creator, angajând toate 
resursele existente la nivelul sistemului psihic uman, 
cu unele accente evidente care vizează: 

* inteligenţa, în calitate de aptitudine generală, care 
asigură premisa sesizării-rezolvării-inventării de pro- 
bleme şi de situaţii-problemă; 

- gândirea, în calitate de proces de cunoaştere 
logică, proiectată multifazic, pe baza unităţii infor- 
maţional-operaţional, realizabilă în sens convergent- 
divergent; 

- imaginaţia, în calitate de proces de cunoaştere 
logică, specializat în (re)producerea noului prin 
(re)combinarea informaţiilor dobândite anterior; 

- aptitudinile speciale, în calitate de „vectori“ ai 
acţiunii eficiente, reglatori în anumite domenii de 
activitate; 

* atitudinile (afective, motivaţionale, caracteriale), 
în calitate de „vectori“ ai acţiunii eficiente, auto- 
reglatori în orice domeniu de activitate. 

Privite din perspectiva funcţionalităţi lor creative, 
toate elementele sistemului psihic uman pot evolua ca 
însuşiri generale ale personalităţii creatoare implicate 
de-a lungul întregului proces creator. 

c). Funcţia pedagogică a creativităţii determină 
modul de comportare a personalităţii creatoare, 
angajată în proiectarea unor acţiuni educaţionale/ 
didactice realizabile în condiţii de transformare con- 
tinuă a raporturilor subiect-obiect. 

Definirea conceptului de creativitate pedagogică 
presupune valorificarea deplină a componentelor 
structural-funcţionale, analizate anterior, interpretabile 
şi realizabile în sens prioritar formativ. 

Structura creativităţii pedagogice evidenţiază 
anumite carateristici specifice, dezvoltate la nivelul: 
produsului creator — procesului creator — perso- 
nalității creatoare. 

a) Produsul creator de tip pedagogic este situat 
la nivelul inventivităţii care reflectă capacitatea 
educatoarelor, învăţătorilor, profesorilor de „a pro- 
duce“ corelaţii instrucţionale şi educaţionale noi (vezi 
corelaţia subiect-obiect, dezvoltată la nivelul structurii 
acţiunii educaţionale/didactice) în raport cu realizările 
anterioare. 

În această accepţie, valorificând o teză de bază, 
afirmată la nivelul praxiologiei — „orice lucru bine 
făcut este un lucru nou“ (vezi Kotarbinski, Tadeusz, 
1976) — orice activitate didactică/educativă (lecţie, 
oră de dirigenţie etc.) eficientă este o activitate nouă 
care asigură adaptarea proiectului pedagogic la 
situaţiile concrete ale clasei şi ale câmpului psihosocial, 
aflate într-o continuă schimbare şi transformare. 
Această tendinţă susţine în timp (auto) perfecţionarea 
permanentă a activităţii didactice/educative, cu efecte 

optimizante nu numai în plan psihopedagogic, ci şi în 
plan social (cultural, politic, economic). 

Produsul creator de tip pedagogic angajează cel 
puţin nivelul inventivităţii, situat între creativitatea 
semnificativă doar în sens individual şi cea relevantă 
(şi) în plan social. La acest nivel „ nu ajung decât 
puţini indivizi“ şi anume „cei mai flexibili şi mai 
receptivi la prelucrări simbolice pe spaţii largi“ 
(Landau, Erika, 1979). 

Învăţământul determină creşterea numărului aces- 
tora tocmai datorită exerciţiului de creativitate angajat 
permanent la nivelul lecţiei, orei de dirigenţie etc., 
care solicită educatorului adaptarea continuă la situaţii 
noi, imprevizibile, în regim de viteză rapidă. 

Produsul creator reflectă complexitatea corelaţiilor 
subiect-obiect, corelaţii angajate la nivelul acţiunii 
educaţionale/didactice, prin multiplicarea cores- 
pondenţelor pedagogice necesare între obiectivele 
pedagogice — conținuturile pedagogice — strategiile 
de predare-învăţare-evaluare, direcționate special 
pentru realizarea unui învăţământ prioritar formativ. 

Domeniul educaţiei dezvoltă un spaţiu şi un timp 
pedagogic deschis creativităţii în plan individual 
(creativitatea cadrului didactic, creativitatea elevului), 
colectiv (creativitatea colectivului didactic, creativitatea 
clasei de elevi, creativitatea microgrupurilor de elevi) 
şi social (creativitatea organizaţiei şcolare, crea- 
tivitatea comunităţii educaţionale, naţionale, te- 
ritoriale, locale). 

b) Procesul creator de tip pedagogic este angajat 
la nivelul proiectării didactice/educaţiei care pre- 
supune valorificarea etapelor de pregătire-incubaţie- 
iluminare-verificare a modului de realizare a lecţiei, 
orei de dirigenţie etc., în sens prioritar formativ. 

Primele două etape — pregătirea şi incubaţia — 
impun un anumit (auto)control pedagogic, exercitat 
de cadrul didactic în diferite contexte educaţionale. El 
reorientează tensiunea psihologică a elevului într-o 
direcţie constructivă, favorabilă realizării produsului 
creator vizat. 

Etapa iluminării presupune înţelegerea deplină a 
situaţiei didactice/educative create, stimulând decizia 
originală şi eficientă, condensată afectiv într-un anumit 
moment de eliberare, „la care nu se poate ajunge dacă 
lipsesc premisele obţinute în faza de incubație“ 
(Landau, Erika, 1979, p.70). 

Etapa verificării definitivează procesul creator, 
exprimat printr-un produs specific — simbol scris, 
verbal; obiect, acţiune, relaţie socială etc. — care 
respectă particularităţile domeniului de referinţă (ciclu, 

disciplină de învăţământ etc.), acţionând la nivelul 
perfecţionării corelaţiei subiect-obiect, angajată în 
mediul şcolar şi extraşcolar. 

Procesul creator implică sesizarea şi rezolvarea 
unor probleme, acţiune complexă bazată pe ur- 
mătoarele operaţii: definirea şi înţelegerea tipului de 
problemă; avansarea unor soluţii virtuale; aprecierea 
ipotetică a soluţiilor probabile; (re)actualizarea/ 
activarea cunoştinţelor şi capacităţilor necesare pentru 
alegerea soluţiei optime; alegerea soluţiei optime pe 
criteriul originalității şi al eficienţei; aplicarea 
soluţiei optime în cadrul specific definit de problema 
existentă; verificarea modului de rezolvare a pro- 
blemei în sens managerial (abordare sistemică — 
optimă — strategică). 

Rezolvarea unor probleme din ce în ce mai com- 
plexe, în contexte pedagogice deschise, creează pre- 
misa sesizării unor situaţii-problemă care solicită 
soluţii originale bazate pe restructurarea cunoştinţelor 
şi a capacităţilor dobândite. Intersecţia problematizare 
(a cărei premisă constă în actul de sesizare a situației- 
problemă) — creativitate presupune rezolvarea şi chiar 
inventarea unor situaţii-problemă la niveluri tipice 
procesului creator ştiinţific, bazat pe calităţile stilului 
elaborat şi pe cele ale stilului inspirat. 

Procesul creator de tip pedagogic valorifică ambele 
stiluri evocate. Ca tendinţe, ele pot fi accentuate la 
nivelul unor discipline şcolare. Determinarea unor 
soluţii didactice/educative, originale şi eficiente, 
angajează, însă, în egală măsură, „ştiinţa şi arta 
pedagogică“. 

Toate etapele procesului creator contribuie la 
rezolvarea unor probleme şi a unor situaţii-problemă, 
care apar în activitatea de predare-învăţare-evaluare: 
etapa pregătirii, prin „colectarea materialului-brut“, 
care asigură o bază pentru desfăşurarea procesului 
creator propriu-zis; etapa incubaţiei, prin capacitatea 
sa de aparentă „distanţare de problemă“ sau de situația- 
problemă (care solicită soluţii creatoare); etapa ilu- 
minării, prin concentrarea motivaţională maximă, care 
declanşează opţiunea cognitivă pentru o anumită 
soluţie aplicabilă în sens creator; etapa verificării, prin 
testarea rezultatelor în condiţii şi forme variabile, 
relevante în sens prioritar formativ. 

Acest model stimulează disponibilităţile creative 
ale elevului în activitatea de rezolvare sistematică a 
situaţiilor şcolare-problemă, realizabilă în mod special 
prin: pregătirea elevului (delimitarea şi definirea 
problemei/situaţiei-problemă în termenii unor însuşiri 
funcţionale; analiza structurii problemei/situaţiei- 

problemă; analiza elementelor componente, raportarea 
lor la sistem; producţia elevului (evaluarea diferitelor 
soluţii posibile; asocierea ideilor principale în termenii 
soluţiei probabile; asigurarea saltului de la gândirea 
convergentă la gândirea divergentă); decizia elevului 
(alegerea soluţiei optime pe baza criteriului „valorii 
prognostice“, angajată social, în termeni de gândire 
divergentă). 

Procesul creator presupune înţelegerea relaţiei 
existente între planul conştient şi cel inconştient şi 
subconştient, relaţie implicată la nivelul creativităţii, 
în general. În plan pedagogic, această relaţie spe- 
cială evidenţiază importanţa învăţării conştiente, 
dirijate, elaborate, în care „accentul cade pe tehnica 
asocierii de idei“, deosebită dar nu opusă în raport 
cu inconştientul/subconştientul, bazat pe „modul 
inspirat de abordare a creativităţii“ (vezi Landau, 
Erika, 1979, p.68). 

Relaţia conştient-inconştient permite înţelegerea 
celor două modalităţi de abordare a creativităţii — 
elaborată, inspirată — la un nivel unitar, comple- 
mentar. 

Planul conştient desemnează „o modalitate pro- 
cesuală superioară a sistemului psihic uman“ care 
„păstrează la nivel social şi individual legătura sa vitală 
cu activitatea“. În acest sens, „a fi conştient înseamnă 
a te înscrie în povestea propriei tale experienţe“, într-o 
„construcţie sistemică în care sunt implicate toate 
procesele psihice“, la nivelul „interacțiunii dintre 
afectiv şi intelectual“ (vezi Popescu-Noveanu, Paul, 
1978, p.141). Acest plan valorifică, în acelaşi timp, şi 
„zonele periferice, crepusculare“, care asigură legătura 
între „psihismul conştient şi cel inconştient“. 

Planul inconştient include „un ansamblu de dis- 
poziţii, stări, procese psihofiziologice şi psihice care 
momentan sau stabil nu se conştientizează“, dar care 
într-o zonă de profunzime îşi păstrează caracterul 
pregnant psihic. El se dezvoltă astfel doar „în reciprocă 
interacţiune cu compartimentul conştiinţei“ (idem, vezi 
p.342, 343). 

Procesul creator, în general, cel pedagogic, în mod 
special, valorifică teza conform căreia „inconştientul 
luat în sine, nu are sens, ci numai în raport cu conşti- 
entul“. Pe de altă parte, energizarea şi dinamizarea 
procesului creator presupune reconsiderarea conşti- 
entului din perspectiva inconştientului care poate 
interveni ca inconştient individual (care include ele- 
mente ereditare, psihofiziologice, mnezice, afective, 
raţionale), inconştient colectiv (care fixează diferite 
modele culturale ale comunităţii naţionale, teritoriale, 

locale) sau inconştient automatic (care cuprinde 
zonă superficială a inconştientului — apropiată de 
conştiinţă — echivalentă cu subconştientul) — idem, 
vezi p.689. 

Subconştientul intervine de pe o poziţie tranzitorie, 
situată între planul conştientului şi cel al incon- 
ştientului. El acţionează ca „o conştiinţă latentă, 
potenţială, preconştientă şi postconştientă care co- 
există cu conştiinţa şi deserveşte conştiinţa“ dar şi un 
anumit segment al „inconştientului nonconflictual şi 
transparent“. 

Inconştientul intervine în mod conflictual, fiind 
înclinat spre „ocultaţie şi negare“. Valorificarea sa, în 
sens pedagogic, presupune orientarea acţiunilor de: 
formare şi utilizare a montajelor de informaţii, mer- 
gând până la transformarea acestora în factori de 
reglaj; formare şi utilizare a atitudinilor creative, 
mergând până la transformarea acestora în factori de 
autoreglaj. e 

Procesele creatoare, declanşate la nivelul sub- 
conştientului şi al inconştientului, „asigură par- 
ticiparea activă a individului la acţiunea adaptativă 
a organismului“. Pe de altă parte, contradicţiile dintre 
planul inconştient şi planul conştient devin productive 
în sens pedagogic numai dacă „cerebraţia latentă“ 
este valorificată la nivelul proceselor creative ela- 
borate. În cadrul acestora „inconştientul preia şi 
îndeplineşte proiecte şi căutări ale conştiinţei“ (idem, 
vezi p.345—346). 

c) Personalitatea creatoare de tip pedagogic 
valorifică deplin resursele sistemului psihic uman la 
niveluri şi forme de acţiune corelate special în direcţia 
proiectării-realizării (auto)instruirii/(auto)educaţiei 
permanente. 

Personalitatea creatoare angajată într-un astfel de . 
domeniu de activitate urmăreşte în mod special: 
centrarea acţiunii pedagogice/didactice asupra unor 
obiective prioritar formative, care presupun depăşirea 
performanţelor şi a competenţelor anterioare; asi- 
gurarea corespondenţelor pedagogice necesare în 
diferite situaţii şi contexte concrete între: obiective- 
conţinuturi-metodologie-evaluare; angajarea perma- 
nentă a circuitelor de conexiune inversă, externe şi 
interne, necesare pentru (auto)perfecţionarea continuă 
a activităţii pedagogice/didactice. 

Profilarea comportamentului creativ de tip peda- 
gogic valorifică trăsăturile generale necesare şi în cazul 
altor domenii de performanţă şi competenţă care 
solicită diferite grade de restructurare a realităţii. 

Domeniul educaţiei impune drept criteriu de vali- 
dare a comportamentului creativ eficiența comunicării 
pedagogice. El reflectă dinamica „lucrului bine făcut“, 
organizat în funcţie de următoarele cerinţe sociale, 
adaptabile la specificul discursului pedagogic: re- 
zistenţă la schimbare minimă; cheltuieli minime; 
optimalitate tehnică, optimalitate economică (vezi 
Kotarbinski, Tadeusz, 1976, p.13—15). 

Acţiunea eficientă în domeniul educaţiei solicită o 
mediere permanentă realizabilă între „subiect“ și 
„obiect“, cu participarea creatoare a subiectului. În 
acest context „orice act eficace este un act creator“ 
(idem, vezi p.13). Realizarea sa presupune valo- 
rificarea principiilor praxiologice generale la nivelul 
următoarelor norme operaţionale, concepute ca reguli 
ale comportamentului pedagogic creativ: regula pregă- 
tirii acţiunii pedagogice/didactice; regula economisirii / 
raţionalizării resurselor acţiunii pedagogice/didactice; 
regula instrumentalizării acţiunii pedagogice/didactice; 
regula perfecţionării acţiunii pedagogice/didactice; 
regula cooperării şi a integrării prineipalelor operaţii 
ale acţiunii pedagogice/didactice. 

Aceste reguli vizează nu numai tehnologia peda- 
gogică variabilă, dependentă de obţinerea unor rezul- 
tate imediate, ci şi atitudinile creative constante, care 
orientează capacităţile personalităţii în direcţia proiec- 
tării unor activităţi pedagogice inovatoare. În această 
perspectivă, „orice definire a creativităţii la nivelul 
personalităţii va trebui să se refere la interacţiunea 
optimă, generatoare de nou, dintre atitudini şi apti- 
tudini (.... Aptitudinile nu sunt creative prin ele însele, 
ci devin astfel, în măsura în care sunt activate prin 
motive şi atitudini creative“, educate şi educabile. 

Personalitatea creativă de tip pedagogic presupune 
astfel proiectarea şi realizarea capacităţii de organizare 
a unor: „repertorii de procedee euristice şi imaginative 
educate în sensul atitudinilor creative“; tehnici de or- 
ganizare a atitudinilor creative şi de deblocare a acestora 
pentru atingerea unor stadii productive la niveluri de 
creativitate superioară; strategii manageriale de „ex- 
pansiune a formelor de învăţare creativă“, angajate la 
nivel de educaţie permanentă (vezi Popescu-Noveanu, 
Paul, 1978, p.157). 

Funcţia pedagogică a creativităţii orientează, în 
mod special, realizarea a două acţiuni complementare: 
elaborarea unui model de educare a creativităţii; 
proiectarea unei învăţări creative. 

a) Elaborarea unui model de educare a creativităţii 
presupune valorificarea, la diferite niveluri de gene- 

ralitate, a raportului funcţional existent între compor- 
tamentul creativ şi flexibilitatea gândirii creatoare. 

Obiectivul general vizează formarea-dezvoltarea 
unei personalităţi capabilă să se angajeze creator în 
plan cultural-profesional-etic. 

Obiectivele specifice/intermediare vizează proiec- 
tarea-realizarea unei educaţii problematizante (vezi 
relaţia problematizare-creativitate), posibilă prin: 
stimularea gândirii creative prin sesizarea şi rezolvarea 
unor situații-problemă din ce în ce mai complexe; 
dezvoltarea capacităţilor operaţionale definitorii pentru 
personalitatea creatoare (analiză-sinteză; generalizare- 
abstractizare; evaluare critică); activarea metodolo- 
giilor pedagogice bazate pe corelarea optimă a 
factorilor interni (stil cognitiv; atitudini-aptitudini 
creative) cu factorii externi (tehnologiile de: comu- 
nicare-cercetare-acţiune practică-programare specifică, 
necesare pentru cultivarea creativităţii). 

Obiectivele concrete vizează operaţionalizarea 
obiectivelor generale şi specifice la niveluri dependente 
de condiţiile concrete de realizare (resursele creative 
ale organizaţiei şcolare, clasei de elevi, tipului de 
activitate educativă/didactică proiectat etc.). În condi- 
tiile unei educaţii/instruiri problematizante, aceste 
obiective concrete pot dezvolta gradual următoarele 
performanţe şi competenţe susţinute prin sarcini 
pedagogice/didactice adecvate, realizabile pe parcur- 
sul unei/unor activităţi de: stimulare a flexibilităţii 
gândirii; cultivare a gândirii divergente; valorificare 
a aptitudinilor speciale. 

b) Proiectarea învăţării creative presupune antici- 
parea unor strategii manageriale deschise, aplicabile 
în timp şi spaţiu prin: clarificarea scopului învăţării 
creative la nivelul interacțiunii existente între: opera- 
tivitatea intelectuală — performanţa şcolară — 
restructurarea permanentă a activităţii de predare- 
învățare-evaluare; stabilirea sarcinilor cadrelor didac- 
tice în condiţiile învăţării creative (individualizarea 
fiecărei secvenţe didactice prin diferite procedee de 
aprobare/vezi sentimentul succesului, încurajare a 
spontaneităţii, stimulare a potenţialului minim- 
maxim, amendare a superficialităţii); crearea unei 
atmosfere afective optime, necesară pentru anularea 
treptată a factorilor de blocaj (teamă, tensiune, 
imitație, conformism, criticism, frică); valorificarea 
psihologică deplină a corelaţiei profesor-elev la nivelul 
tuturor conţinuturilor educaţiei: intelectuale-morale- 
tehnologice-estetice-fizice. 

Conceptul pedagogic de creativitate propune un 
model teoretic adaptabil la condiţiile unui „praxis 

educaţional“ deschis autoperfecţionării permanente. În 
această accepţie, creativitatea defineşte: un produs 
creator situat cel puţin la nivel inventiv; un proces 
creator orientat în direcţia sesizării şi a rezolvării 
situaţiilor-problemă la nivelul gândirii divergente; o 
dimensiune axiologică a personalităţii care valorifică 
resursele globale ale sistemului psihic uman, la nivelul 
interacțiunii optime dintre atitudinile creative şi apti- 
tudinile creative. 

Formarea cadrelor didactice la nivelul cerinţelor 
specifice creativităţii pedagogice presupune stimularea 
capacităţii acestora de proiectare-dezvoltare curricu- 
lară a activităţii de instruire/educaţie, realizabilă în 
mediul şcolar şi extraşcolar. Aceasta implică (vezi 
Cahiers pédagogiques, nr. 338/1995, p.27—29): 

a) instituţionalizarea unor noi structuri de or- 
ganizare a perfecţionării, cu stadii intensive realizate 
pe parcursul a doi-patru ani la nivelul unor module 
deschise şi complementare care oferă informaţii fun- 
damentale, cu valoare metodologică superioară din 
domeniul: psihologiei (generale şi a vârstelor), pe- 
dagogiei generale (teoria educaţiei şi a instruirii) şi 
sociale (sociologia educaţiei, didacticii specialităţii, 
practicii didactice/educaţionale, teoriei curriculu- 
mului, managementului educaţiei; 

b) elaborarea unor noi modele de discurs pedagogic, 
prin orientarea cunoştinţelor fundamentale şi apli- 
cative, (re)actualizate şi completate, în direcţia rezol- 
vării unor probleme şi situaţii-problemă, proiectate şi 
dezvoltate în sens curricular, urmărind, în egală 
măsură, ştiinţa „de a gira imprevizibilul care este 
nonprogramabil“ cu „arta“ de a valorifica deschiderile 
procesului de învăţământ, angajate la nivel funcțional- 
structural şi în contextul activităţilor concrete de 
predare-învăţare-evaluare; 

c) operaţionalizarea unor dispozitive de pro- 
fesionalizare pedagogică, prin redefinirea obiectivelor 
(vezi importanţa „efectelor aşteptate“, legate de „sa- 
tisfacţiile personale“ pentru rezultatele obţinute/criterii 
în promovarea managerială), reorganizarea struc- 
turilor (în contextul metodologic specific educaţiei 
permanente şi pedagogiei adultului) şi diversificarea 
„ofertelor scrise“ (cursuri, module, tematici şi sinteze 
bibliografice etc.) realizate la nivelul eticii „lucrului 
bine făcut“, care stimulează autoreflecţia creativă, 
învăţarea inovatoare, angajarea socială, decizia ma- 
nagerială. 

Vezi Atitudinea pedagogică, Aptitudinea pe- 
dagogică, Formarea formatorilor, Proiectarea pe- 
dagogică. 

CREDITUL PEDAGOGIC 


Creditul pedagogic reprezintă o unitate de instruire 
integrată la nivelul structurilor modulare ale cursului 
universitar proiectat special în vederea stimulării 
activităţii de învăţare independentă a studenţilor, a 
valorificării capacităţii acestora de realizare a sar- 
cinilor de (auto)evaluare în mod diferențiat în funcţie 
anumite limite de timp şi spaţiu. 

La nivel operațional, creditul pedagogic defineşte 
o calitate a cursului universitar care este astfel orga- 
nizat încât permite asocierea unităţilor sale de 
instruire „cu o valoare numerică exactă care recu- 
noaşte sarcina unei munci primite de student pentru 
a atinge obiectivele specifice“ (Dictionnaire actuel de 
Leducation, 1993, p.381). 

Metodologia elaborării creditelor pedagogice evi- 
denţiază importanţa prioritară acordată acestor unităţi 
de instruire în raport cu activitatea de evaluare 
permanentă a studenţilor. Cerinţele proiectării curri- 
culare angajează însă integralitatea actului educativ/ 
didactic, care presupune asigurarea permanentă a 
corespondenţelor pedagogice optime între obiectivele 
pedagogice ale cursului (care sunt prioritare şi deter- 
minante) şi conţinutul şi metodologia de realizare şi 
de evaluare a acestuia. 

Valorificarea creditelor pedagogice poate fi realizată 
prin integrarea lor la nivelul oricărui tip de curs 
universitar: fundamental, complementar; general, de 
profil, de specialitate; obligatoriu, opţional, facultativ 
etc. Aceste cursuri trebuie să angajeze, însă, „cel puţin 
două unităţi de instruire“ concepute în concordanță 
cu obiectivele specifice sistemului de stimulare a 
predării-învăţării-evaluării realizabil prin intermediul 
creditelor. 

Prezenţa unor asemenea obiective specifice permite 
sesizarea diferenţei dintre cursurile tradiţionale, care 
divizează materia în diferite capitole şi secvenţe de 
instruire şi cele moderne, care proiectează, orga- 
nizează şi stimulează efectiv învăţarea pe baza cre- 
ditelor pedagogice (idem, vezi p.269). 

Vezi Autonomia universitară, Cursul universitar, 
Modulul pedagogic. 


CULTURA GENERALĂ 


Cultura generală reprezintă ansamblul valorilor 
spirituale, provenite din toate domeniile cunoaşterii şi 
ale activităţii umane — ştiinţă, tehnologie, artă, 

economie, politică, filozofie, religie etc. — confirmate 
la nivel social şi din perspectivă istorică. 

Conceptul de cultură, analizat la nivelul ştiinţelor 
socioumane, defineşte „ansamblul de cunoştinţe şi de 
comportamente care caracterizează o anumită socie- 
tate“. Acest concept reflectă, pe de o parte, modul de a 
fi al unei societăţi, exprimat prin diferite circuite de 
„comunicare a cunoştinţelor“ şi de realizare a „obiec- 
telor simbolice care vehiculează valori“; pe de altă 
parte, conţinutul său vizează achiziţiile umane relativ 
stabile, dar deschise spre schimbare, care determină, 
în fond, cursul existenţei fiecărei personalităţi umane 
integrată în diferite domenii ale vieţii sociale (vezi 
Dictionnaire des sciences humaines, 1990, p.74; Dic- 
tionnaire de la sociologie, 1995, p.61, 62). 

Conceptul pedagogic de cultură reflectă corelaţia 
existentă între cunoştinţele (artistice, ştiinţifice, tehno- 
logice, economice, politice, filozofice, religioase etc.) 
validate în contextul anumitor valori social-istorice şi 
efectele formative înregistrate la nivelul dezvoltării 
personalităţii umane, la diferite perioade de timp. În 
această perspectivă „cultura reprezintă formarea 
socială şi intelectuală a unei personalităţi umane“ 
(Dictionnaire de la philosophie, 1995, p.53). 

Valorile culturale constituie resursele pedagogice 
de bază angajate în activitatea de formare-dezvoltare 
permanentă a personalităţii umane, în mediul şcolar 
şi extrașcolar (vezi Funcţiile educaţiei). Există astfel o 
corelaţie funcţională optimă între cultura de bază şi 
personalitatea de bază, deschisă (auto)perfecţionării 
la toate nivelurile sistemului de educaţie (vezi Linton, 
Ralph, 1968). Această corelaţie evidenţiază importanţa 
culturii generale care concentrează la fiecare etapă 
de vârstă (pre)şcolară, (post)şcolară şi psihologică 
valorile fundamentale care asigură baza de formare- 
dezvoltare permanentă a personalităţii umane. 

Cultură generală angajează, în plan pedagogic, noi 
modalităţi de selecţionare a conţinutului instruirii, care 
presupun, pe de o parte, concentrarea asupra cunoş- 
tinţelor şi capacităţilor de bază (ştiinţifice, artistice, 
tehnologice etc.) cu valoare formativă maximă, iar 
pe de altă parte, extinderea sferei acestora la toate 
nivelurile sistemului. 

Teoria proiectării promovează conceptul opera- 
ţional de „trunchi comun de cultură generală“/core 
curriculum, aplicat 100% în învăţământul general şi 
în proporţii semnificative în învățământul liceal şi 
profesional şi chiar în învăţământul superior (vezi, de 
exemplu, programul obligatoriu din ciclul 1 universitar 
extins după „modelul Harvard“: literatură, arte, istorie, 

analiză socială, filozofie, limbi şi culturi străine, 
informatică — vezi Husen, Torsten, 1991, p.188). 

Cultura generală reprezintă un numitor comun care 
susține activitatea de educaţie şi de instruire la toate 
nivelurile sistemului. Ea asigură substanţa formativă 
a obiectivelor şi a conţinuturilor pedagogice selec- 
ţionate, acţionând în calitate de: 

- cultură generală instrumentală — în învăţământul 
primar: scris, citit, calcul, introducere în studiul unor 
limbaje noi (informatică, limbi străine, ştiinţe sociale, 
ştiinţe ale naturii); 

- cultură generală de bază — în învăţământul 
general, de bază: cunoştinţe fundamentale de bază/ 
vezi cultura generală a fiecărei discipline şcolare; 

- cultură generală de profil — în învăţământul 
liceal: cunoştinţe de profil/pe domenii largi de cunoaş- 
tere (ştiinţă, sociouman, economic, tehnologic); 

- cultură generală angajată în direcţia culturii 
profesionale de nivel mediu — în învățământul pro- 
fesional: cunoştinţe de bază şi de profil prelungite în 
cultura de specialitate, pe domenii profesionale largi; 

- cultură generală angajată în direcţia culturii 
profesionale complexe şi de nivel înalt — învăţământul 
superior (cunoştinţe de profil, aprofundate la nivel de 
specializare largă, dublă, triplă specializare, cu 
deschidere spre diferite specializări de vârf). 

La nivel de politică a educaţiei, implicarea trun- 
chiului comun de cultură generală în programele 
tuturor treptelor şcolare, în proporţii adaptate la 
specificul obiectivelor pedagogice asumate, contribuie 
la realizarea efectivă a principiului egalizării şanselor 
de reuşită, respectiv de acces la o educaţie de calitate. 

Asigurarea trunchiului comun de cultură generală, 
în condiţiile prelungirii şcolii obligatorii până la vârsta 
de 16—18 ani, oferă şansa recuperării în timp a 
diferenţelor de start dependente de mediul sociocul- 
tural din care provine elevul. Pe de altă parte, men- l 
ținerea trunchiului comun de cultură generală la baza 
culturii de profil şi de specialitate susţine capacitatea 
de adaptare a viitorului absolvent la condiţii de 
schimbare socioprofesională rapidă, în regim de 
creativitate superioară, specifice unei societăţi post- 
industriale de tip informaţional. 

Interpretarea actuală a culturii generale evidenţiază 
importanţa definitivării acesteia la nivelul unui concept 
pedagogic fundamental care defineşte „toate procesele 
de învăţare şi specializare ce nu sunt direct utilizabile 
în exercitarea unei profesii sau pe piaţa muncii“. 

Cultura generală valorifică un ansamblu de conți- 
nuturi, reorientate ierarhic (savoir-etre/atitudini; 

savoir-faire/aptitudini; savoir/cunoştinţe) „trans- 
ferabile la maximum“ în domenii numeroase şi varia- 
bile, „care întregesc orizontul formativ al personalității 
independent de specializare/calificare“ (vezi Dic- 
tionnaire actuel de l'éducation, 1993, p.287). 

Analiza conceptului din perspectiva sociologiei 
educației evidențiază funcționalitatea socială a culturii 
generale care include „un ansamblu de cunoştinţe şi 
abilităţi de bază“ necesare pentru pregătirea unei 
personalităţi: adaptabilă — la situaţii, la rezultatele 
evaluării şi ale autoevaluării; responsabilă — faţă de 
o societate aflată în continuă evoluţie, faţă de sine; 
competentă — în viaţa socială, de familie, personală, 
în valorificarea timpului liber. 

Această funcţionalitate socială marchează evoluţia 
sistemelor actuale de învăţământ, la nivelul urmă- 
toarelor tendinţe macro- şi microstructurale: 

a) prelungirea şcolii de cultură generală în cadrul 
ambelor trepte ale învăţământului secundar şi în prima 
treaptă a învăţământului superior; 

b) depășirea opoziţiei dintre „educaţia generală“ 
şi „educaţia profesională“ prin integrarea educaţiei 
tehnologice în trunchiul comun de cultură generală; 

c) lărgirea conţinutului prin valorificarea „noilor 
educaţii“: educaţia civică, educaţia democratică, 
educaţia ecologică, educaţia casnică şi sanitară moder- 
nă, educaţia demografică, educaţia economică, educa- 
ţia interculturală etc.; 

d) implicarea „culturii informatice“ în dobândirea 
unor noi competenţe necesare pentru înţelegerea 
naturii, societăţii şi a omului, „prin folosirea calcula- 
torului în diverse sfere de activitate“ (vezi Dictionnaire 
actuel de l'éducation, 1993, p.284—288). 

Vezi Conţinutul procesului de învăţământ, 
Curriculum. 

Cunoaşterea elevului reprezintă o activitate de 
investigare ştiinţifică a resurselor existente la nivelul 
personalităţii obiectului educaţiei, activitate proiectată 
şi realizată de subiectul educaţiei în mod independent 
sau cu sprijinul unor factori specializaţi: profesori- 
consilieri, profesori-logopezi, profesori-cercetători etc. 

Această activitate urmăreşte realizarea urmă- 
toarelor scopuri pedagogice: a) evidenţierea nivelului 
de dezvoltare fizică, psihică şi socială a elevului, în 
raport cu standardele vârstei psihologice şi ale treptei 
şcolare; b) evidenţierea nivelului de cunoştinţe (in- 
formaţii de bază-strategii de cunoaştere-atitudini 

cognitive) dobândite în raport cu obiectivele generale şi 
specifice ale treptei şi ale disciplinelor şcolare; c) evi- 
denţierea strategiilor de educaţie/instruire adaptate la 
situaţia concretă a fiecărui elev. 

Cunoaşterea elevului reprezintă premisa indivi- 
dualizării depline a procesului de învăţământ care 
presupune „acţiunea de adaptare a activităţii didactice 
la particularităţile fiecărui obiect al educaţiei“: Această 
acţiune „asigură o dezvoltare integrală optimă şi o 
orientare eficientă a aptitudinilor proprii, cu scopul 
integrării creatoare în activitatea socială“ (Dicţionar 
de pedagogie, 1979, p.208). 

Conceptul operaţional de cunoaştere a elevului 
delimitează principalele acţiuni necesare pentru desci- 
frarea formulei individuale a personalităţii care 
exprimă contribuţia tuturor factorilor fizici, psihologici 
şi sociali angajaţi în proiectarea eficientă a activităţii 
elevului, realizată în context şcolar şi extraşcolar. 

Aceste acţiuni vizează: a) selecţionarea infor- 
maţiilor semnificative pentru înţelegerea persona- 
lităţii elevului (vezi raportul general-particular; 
ponderea anumitor variabile în raport cu altele, 
unitatea sistemului psihic); b) prelucrarea şi inter- 
pretarea informaţiilor în vederea stabilirii diagnozei 
pedagogice, centrată asupra potenţialului pozitiv al 
personalităţii elevului; c) valorificarea informaţiilor 
finale la nivelul unei prognoze pedagogice, centrată 
asupra evoluţiei personalităţii elevului, angajată pe 
termen mediu şi lung. 

Principiile activităţii de cunoaştere a elevului defi- 
nesc o triadă de cerinţe funcţionale care angajează 
capacitatea de investigaţie a profesorilor, în general, 
aprofesorilor-diriginţi, în mod special. Avem în vedere 
următoarele principii: i 

- principiul abordării unitare a personalităţii ele- 
vului, prin raportarea la structura de funcţionare a 
sistemului psihic uman; 

- principiul anticipării dezvoltării personalităţii 
elevului, prin valorificarea permanentă a resurselor 
de învăţare şi de integrare socială; 

- principiul autodeterminării personalităţii elevului, 
prin dirijarea sistemului de relaţii: sociale, şcolare, 
profesionale, personale (vezi Golu, Mihai, 1993). 

Metodologia cunoaşterii elevului implică două 
tipuri de investigaţii care pot fi realizate de factori 
specializaţi, responsabili în acest domeniu de activitate 
(profesori-consilieri, psihopedagogi şcolari, profesori- 
diriginţi) dar şi de alţi „actori ai educaţiei“ (cadre 
didactice, părinţi etc.): 

- investigația longitudinală, care asigură acumularea 
cantitativă a observaţiilor despre elev realizate perma- 
nent în legătură cu activitatea didactică şi extra- 
didactică, realizată în mediul şcolar şi extraşcolar; 

- investigația transversală, care asigură inter- 
pretarea calitativă a observaţiilor pedagogice acu- 
mulate anterior, interpretare realizabilă la diferite 
intervale de timp pe baza unor criterii specifice (vezi 
Holban, Ion, coordonator, 1978, p.31—48). 

Investigația longitudinală reprezintă o formă de 
organizare a activităţii de cunoaştere a elevului 
realizată pe baza acumulării şi a prelucrării infor- 
maţiilor semnificative despre evoluţia personalităţii 
acestuia. 

Acest tip de investigaţie consemnează faptele 
pedagogice realizate de elev, în clasă, în afara clasei, 
în şcoală, în afara şcolii etc., cu scopul evidenţierii: 
modificărilor intervenite în procesul de dezvoltare a 
personalităţii elevului; ritmului şi intensității de 
manifestare a fenomenelor (fiziologice, psihologice, 
sociale etc.) studiate în legătură cu procesul de 
dezvoltare a personalităţii elevului. 

Pentru realizarea investigaţiei longitudinale pot fi 
folosite mai multe metode: observaţia, ancheta, ches- 
tionarul, biografia, autobiografia, analiza produselor 
activităţii, experimentul. Activarea acestora poate fi 
realizată prin procedee empirice (jurnalul elevului/ 
clasei, consemnări factuale, observaţii spontane etc.) 
şi prin tehnici speciale (observaţii dirijate, măsurători 
antropometrice, fişe şcolare, teste psihologice şi 
sociologice/sociometrice etc.). 

Caracteristicile specifice investigaţiei longitudinale 
sunt evidente la nivelul obiectului cercetării și la nivelul 
instrumentului de operaţionalizare folosit. 

La nivelul obiectului cercetării, investigația lon- 
gitudinală angajează: 

- realitatea procesuală a elevului şi/sau a clasei 
de elevi; 

- fenomenele psihologice semnificative pentru 
sesizarea şi aprecierea capacităţii de învăţare şi de 
integrare socială a elevului; 

ciclul integral de observare a evoluţiei elevului, 
situat între limita minimă (un an şcolar) şi limita 
maximă (sfârşitul unei trepte de învăţământ); 

- volumul de informaţii deschis în direcţia in- 
vestigaţiei transversale. 

La nivelul instrumentului de operaţionalizare a 
cercetării, investigația longitudinală angajează insti- 
tuţionalizarea unei fişe de observaţie psihopedagogică 
a elevului, care include următoarele variabile: 

- mediul de observaţie (clasa, şcoala, familia, 
comunitatea locală etc.); ` 

- prezentarea faptei pedagogice semnificative; 

- prezentarea sursei de informare (profesor-diri- 
ginte, profesor, părinte, elev etc.); 

- prezentarea spaţiului şi timpului în care are loc 
fapta pedagogică; 

- interpretarea psihopedagogică a faptei după anumite 
criterii (clasificarea datelor consemnate pe două grupe 
de probleme: capacitatea de învăţare, comportamentul 
social; deosebirea elementelor esenţiale de cele neesen- 
ţiale; valorificarea elementelor esenţiale, semnificative 
pentru înţelegerea personalităţii elevului); 

- stabilirea măsurilor concrete (cine răspunde — 
timp necesar pentru îndeplinire); 

* evaluarea rezultatelor obţinute în timp. 

Investigația transversală reprezintă o formă de 
organizare a activităţii de cunoaştere a elevului 
realizabilă pe baza abordării frontale a caracteristicilor 
personalităţii într-un anumit moment al dezvoltării 
acesteia. 

Investigația transversală valorifică informaţiile 
acumulate longitudinal, orientându-le în direcţia cu- 
noaşterii structurii personalităţii elevului. Acest tip de 
investigaţie este aprofundată şi intensificată la sfârşitul 
anului şcolar şi în mod special la finalul ciclului sau 
la finalul treptei de învăţământ. 

Metodele folosite în cazul investigaţiei transversale 
angajează tehnicile specifice de evaluare managerială 
a informaţiilor consemnate longitudinal despre anu- 
mite fenomene psihologice semnificative pentru carac- 
terizarea generală a personalităţii, pentru stabilirea 
unei diagnoze şi prognoze pedagogice optime. 

În anumite situaţii-problemă investigația trans- 
versală implică folosirea testelor psihologice, apli- 
cabile de specialiştii de la centrul şi de la cabinetele 
de asistenţă psihopedagogică a elevilor, cadrelor 
didactice şi părinţilor. 

Testele psihologice, în calitatea lor de probe stan- 
dardizate, etalonate, validate, concepute ca variantă 
a metodei experimentale, asigură cunoaşterea nivelu- 
lui de realizare a unor capacităţi psihologice, ra- 
portabile la diferiţi indicatori care evidenţiază limi- 
tele minime-medii-maxime atinse în raport cu bare- 
mul de normalitate şi cu resursele de progres ale 
fiecărei personalităţi, 

Caracteristicile specifice investigaţiei transversale 
sunt evidente la nivelul diagnozei şi prognozei pedago- 
gice, determinate la finalul activităţii de cunoaştere 

psihopedagogică a elevului, respectiv la sfârşitul 
ciclului sau la sfârşitul treptei de învăţământ. 

Diagnoza pedagogică implică, prin definiţie, reali- 
zarea unei investigaţii transversale (vezi Holban, Ion, 
coordonator, p.45). Ea valorifică toate metodele 
angajate în cunoaşterea elevului: observaţia, convor- 
birea, chestionarul, analiza produselor activităţii, 
biografia, autobiografia, experimentul (natural şi de 
laborator/realizat prin aplicarea unei baterii de teste). 

Stabilirea diagnozei pedagogice presupune valori- 
ficarea informaţiilor acumulate longitudinal, în cadrul 
fişei de observaţie psihopedagogică a elevului, obiec- 
tivarea lor într-o decizie managerială exprimată prin- 
tr-un calificativ sau printr-o caracterizare succintă. 
Sunt vizate astfel principalele capacităţi psihologice 
semnificative pentru caracterizarea elevului într-un 
anumit moment al dezvoltării sale: spiritul de observa- 
ţie, atenţia, motivaţia, memoria, gândirea, limbajul, 
temperamentul, aptitudinile generale şi specifice, 
caracterul (vezi Caietul dirigintelui; Fişa şcolară). 

Prognoza pedagogică implică valorificarea diagno- 
zei în direcţia caracterizării generale a elevului realiza- 
tă prin: a) corelarea informaţiilor (calificative, caracte- 
rizări succinte etc.) despre capacităţile psihologice 
semnificative la nivelul structurii de funcţionare a 
personalităţii elevului; b) aplicarea principiului 
accentuării trăsăturilor pozitive ale personalităţii în 
vederea eliminării treptate a tendinţelor/elementelor 
negative; c) orientarea şcolară, profesională şi socială 
a elevului la nivelul corelaţiei optime dintre posi- 
bilităţile individuale şi cerinţele generale. 

Metodele folosite în activitatea de cunoaştere a 
elevului pot fi clasificate în funcţie de contribuţia 
acestora la procesul de obținere, prelucrare şi valori- 
ficare a informaţiilor necesare pentru realizarea inves- 
tigaţiei longitudinal-transversale angajată în direcţia 
‘stabilirii diagnozei şi a prognozei pedagogice finale. 

Aplicarea acestui criteriu pedagogic cu valoare 
metodologică superioară permite avansarea urmă- 
toarei taxonomii a metodelor folosite în activitatea 
de cunoaştere a elevului (vezi Holban, Ion, coor- 

- donator, 1978). 

1) Metode folosite pentru obţinerea informaţiei 
necesare în activitatea de cunoaştere a elevului 

1.1. Metode folosite pentru obţinerea informaţiei 
necesare pentru cunoaşterea elevului prin analiza 
comportamentului şi a activităţii elevului 

1.1.1. Metoda observaţiei comportamentului elevului 

1.1.2. Metoda analizei procesului de integrare 
socială a elevului (în familie, şcoală, comunitate etc.) 

1.2. Metode folosite pentru obţinerea informaţiei 
necesare pentru cunoaşterea elevului prin colaborare 
cu elevul 

1.2.1. Metoda anamnezei 

1.2.2. Metoda autobiografiei 

1.2.3. Metoda autocaracterizării 

1.2.4. Metoda convorbirii 

1.2.5. Metoda chestionarului 

1.2.6. Metoda psihanalizei 

1.3. Metode folosite pentru obţinerea informaţiei 
necesare pentru cunoaşterea elevului prin intermediul 
grupului social ` 

1.3.1. Metoda anchetei sociale 

1.3.2. Metoda aprecierii obiective 

1.3.3. Metoda sociometrică (vezi tehnicile socio- 
metrice, testul sociometric) 

1.4. Metode folosite pentru obţinerea informaţiei 
necesare pentru cunoaşterea elevului prin intermediul 
experimentului 

1.4.1. Metoda experimentului natural 

1.4.2. Metoda experimentului de laborator (meto- 
da testelor psihologice) 

2) Metode folosite pentru prelucrarea informaţiei 
necesare în activitatea de cunoaştere a elevului 

2.1. Metoda interpretativă 

2.2. Metoda biografică 

2.3. Metoda statistică 

2.4. Metoda intercorelaţiei 

3) Metode folosite pentru valorificarea informaţiei 
necesare în activitatea de cunoaştere a elevului 

3.1. Metoda caracterizării libere 

3.2. Metoda dosarului individual 

3.3. Metoda grafică (profil psihologic, profil 
antropometric, profilul clasei/sociogramă, biogramă 
etc.) 

3.4. Metoda fişei şcolare. 

Vezi Caietul dirigintelui, Fişa şcolară. 

Cunoaşterea pedagogică reprezintă o cerinţă cu 
valoare de principiu care vizează capacitatea educa- 
torului de a transforma informaţia, angajată la nivelul 
diferitelor programe şcolare/universitare, în resursă 
de formare-dezvoltare a preşcolarului, elevului, stu- 
dentului etc. 

Cunoaşterea pedagogică reflectă capacitatea cadru- 
lui didactic de transformare a informaţiei — selec- 
ţionată în programe pe criterii funcţionale, prioritar 
culturale — în resursă de susţinere a procesului de 

formare-dezvoltare permanentă a personalităţii preşco- 
larului, elevului, studentului etc. Ea devine o axiomă 
a instruirii eficiente care direcţionează capacitatea 
cadrului didactic de: i 

a) a susţine mesajul educaţional prin conţinuturi 
(deprinderi intelectuale şi psihomotorii, strategii 
cognitive, informaţii logice, atitudini cognitive) stabili- 
te la nivelul programelor (pre)şcolare, universitare etc., 
care vizează prioritar formarea-dezvoltarea per- 
manentă a personalităţii; 

b) a corela permanent obiectivele de conţinut, care 
sunt prioritar informative, cu obiectivele psihologice, 
care sunt prioritar formative; 

c) a distinge între cunoştinţele ştiinţifice pure şi 
cunoştinţele ştiinţifice prelucrate didactic, respectând: 

- structura ştiinţei, reflectată în organizarea internă 
a programelor şcolare/universitare la nivel mono-, 
inter-, transdisciplinar; 

- proiectarea pedagogică a ştiinţei, reflectată prin 
tendinţa respectării particularităţilor fiecărui nivel 
şcolar/universitar și a atenuării diferenţelor pe măsura 
avansării în treptele de învăţământ superior; | 

* „acţiunea mintală“ a elevului/studentului care 
presupune conştientizarea diferenţei dintre „conţinutul 
obiectual“ al informaţiei ştiinţifice — care iniţial este 
nepsihologic — şi efectul său potenţial formativ, care 
este psihologic (vezi Galperin, PI., coordonator, 1975, 
p.19—21). 

Conceptul de curriculum, definirea şi analiza sa, 
ridică numeroase probleme de ordin teoretic şi meto- 
dologic reflectate, de altfel, în literatura de specialitate 
şi în practica educativă curentă. În acest context, sunt 
avansate sute de accepţii şi interpretări ale termenului, 
complementare dar şi opuse, semn al complexităţii 
realităţii reflectate dar şi al (in)suficienţei aparatului 
conceptual angajat. 

Din perspectiva ştiinţelor educaţiei este necesară 
delimitarea riguroasă a câmpului de referinţă al 
conceptului, plecând de la etimologia termenului şi 
de la originile/fundamentele sale reflectate în evoluţia 
sa istorică până la semnificaţiile pedagogice actuale, 
sintetizate în cadrul unei noi discipline academice 
(Teoria şi metodologia curriculumului), cu implicaţii 
sociale extinse în timp şi spaţiu, instituţionalizate la 
nivel de politică a educaţiei. Între aceste coordonate, 
conceptul de curriculum poate fi aproximat într-o 
expresie de maximă generalitate care evidenţiază, pe 

de o parte, apariţia unei noi modalităţi de abordare a 
educaţiei şi instruirii, relevantă, îndeosebi, la nivelul 
proiectării şi al dezvoltării acestora; pe de altă parte, 
curriculumul „atrage atenţia asupra relaţiilor structurale 
care asigură modul de existenţă al evenimentelor 
educaţionale“, în general, al situaţiilor didactice, în 
mod special, în contextul unei adevărate teorii a 
schimbărilor sociale, bazată pe inevitabile angajări 
filozofice, reflexe politico-ideologice, condiţionări 
economice, reproduceri culturale etc. (vezi Popkewitz, 
Thomas, S., 1991, p.22; vezi şi Ungureanu, Dorel, 
1999, p.87). 

Etimologia cuvântului (în limba latină, curricu- 
lum [ „o scurtă alergare“) sugerează un set de semni- 
ficaţii (viteză, intensitate, transversalitate — a unui 
parcurs educaţional, privit în sens larg şi restrâns), 
concentrate ulterior în definițiile consacrate în dicţio- 
narele de specialitate. O astfel de definiţie a curricu- 
lumului vizează „programul activităţii educaţionale/ 
şcolare în integralitatea şi funcţionalitatea sa, care se 
concretizează în plan de învăţământ, programe şcolare, 
manuale şcolare, ghiduri metodice (...) ce conduc la 
realizarea obiectivelor corespunzător scopurilor educa- 
tionale“ (Dicţionar de pedagogie, 1979, p.111). 

Fundamentele curriculumului evidenţiază 
„originile acestuia care sunt de natură sociologi- 
că, psihologică, pedagogică şi epistemologică“ 
(Diseno, Curricular Base. Educacion Secundaria 
Obligatoria I, 1989, p.22). 

Fundamentele sociologice ale curriculumului 
concentrează „cererile socioculturale cu privire la 
sistemul educativ, la conținuturile cunoștințelor, strate- 
giilor, atitudinilor şi valorilor care contribuie la 
procesul de socializare a elevilor, la asimilarea patri- 
moniului cultural al societăţii“ — dintr-o asemenea 
perspectivă fundamentele sociologice ale curriculumului 
sunt definite ca fundamente socioculturale ale curricu- 
lumului (idem, vezi p.22, 23) sau ca fundamente 
filozofice ale curriculumului, angajate în termeni de 
politică a educaţiei (vezi Ungureanu, Dorel, 1999, 
p.24—27). Aceste fundamente concentrează relaţia 
existentă între funcţiile educaţiei, angajate, în mod 
obiectiv, în formarea-dezvoltarea permanentă a perso- 
nalităţii în vederea integrării sale sociale optime și 
finalităţile educaţiei, care definesc, dintr-un punct de 
vedere subiectiv, orientările valorice, generale şi speci- 
fice, ale activităţii de educaţie/instruire, realizabilă 
la nivel de sistem şi de proces. Este evidentă, astfel, 
legătura existentă între originile socioculturale ale 
curriculumului şi originile pedagogice ale curricu- 

lumului (vezi relaţia dintre valorile sociale adoptate 
şi finalităţile educaţiei, asumate în termeni de politică 
a educaţiei). Pe de altă parte, este valorificată originea 
epistemologică a curriculumului, reflectată în evoluţia 
ştiinţelor, a paradigmelor promovate în diferite domenii 
de cercetare, cu efecte multiple înregistrate în planul 
organizării sociale. 

Fundamentele psihologice ale curriculumului 
concentrează relaţiile existente la nivelul procesului 
de învăţare (dimensiunea internă a educaţiei care 
angajează activitatea de formare-dezvoltare a elevului) 
între resursele interne ale elevului (cognitive, afective, 
motivaţionale, caracteriale etc.), specifice vârstelor 
psihologice şi şcolare, şi cadrul curricular adoptat situat 
între anumite repere orientative (de ce învaţă?; ce şi 
când învaţă?; cum învaţă? ...). Aceste fundamente 
evidenţiază legăturile existente cu originile epistemo- 
logice ale curriculumului (vezi logica internă a discipli- 
nelor şcolare), pe de o parte, şi originile pedagogice 
ale acestuia (vezi caracteristice psihopedagogice ale 
vârstelor şcolare, implicaţiile practicii pedagogice), 
pe de altă parte (vezi Diseno, Curricular Base. Edu- 
cacion Secundaria Obligatoria I, 1989). 

Fundamentele pedagogice ale curriculumului 
concentrează relaţiile existente între finalităţile edu- 
caţiei (angajate la nivel de sistem şi de proces) şi 
practica educaţiei, concretizată, în ultimă instanţă, în 
modul de organizare a activităţilor de educaţie/ 
instruire proiectate şi realizate conform obiectivelor 
pedagogice asumate în cadrul planului de învăţământ, 
a programelor şi a manualelor şcolare. Aceste fun- 
damente reflectă legăturile existente cu originile socio- 
culturale ale curriculumului (vezi valorile sociale care 
stau la baza finalităţilor educaţiei), şi cu originile 
psihologice ale curricumului (vezi multiplele efecte 
înregistrate la nivelul practicii pedagogice realizată 
diferențiat în funcţie de caracteristicile generale, 
specifice şi individuale ale elevului). Teoriile şi metodo- 
logiile rezultate, în contextul acestor interacțiuni, 
proporţionează — în diferite variante, determinate 
de-a lungul istoriei, — elementele componente indis- 
pensabile curriculumului, angajându-le în serii şi seturi 
de evenimente care fundamentează activitatea de 
proiectare curriculară iniţială, de realizare curriculară 
efectivă şi de dezvoltare curriculară ulterioară (idem, 
vezi p.23). 


Fundamentele epistemologice ale curriculumului . 


concentrează „conținuturile ştiinţifice care integrează 
arii ştiinţifice corespondente la o materie curriculară“ 
(idem). Evoluţiile înregistrate în proiectarea, realizarea 

şi dezvoltarea conţinuturilor curriculare reflectă astfel 
stadiul atins în domeniul ştiinţelor particulare şi 
structura internă a acestora, dar şi relaţiile inter- 
disciplinare promovate de-a lungul timpului, decisive 
pentru configuraţia curriculumului în condiţiile mediu- 
lui şcolar şi extraşcolar. Fundamentele epistemologice 
evidenţiază legăturile existente, pe de o parte, cu 
originile socioculturale ale curriculumului (vezi evo- 
luţia ştiinţei, în general şi în particular), iar pe de altă 
parte, cu originile psihologice ale acestuia (vezi logica 
procesului de învăţare). 

Originile curriculumului, analizate la nivelul 
unor fundamente socioculturale, epistemologice, 
psihologice şi pedagogice, explică evoluţiile istorice 
ale conceptului reflectate în plan metodologic şi 
aplicativ prin condiţionările operate în activitatea de 
proiectare curriculară, realizată în contextul unor 
sisteme de educaţie determinate în timp şi spaţiu. 
Fundamentele curriculumului pot fi sintetizate la 
nivelul următorului model conceptual, care evi- 
denţiază interacţiunea unor origini distincte dar 
complementare (idem, vezi p.24): 

- originile socioculturale ale curriculumului: organi- 
zarea societăţii, dezvoltarea tehnologică (dezvoltarea 
ştiinţelor aplicate), axiologia socială (valorile socia- 
le) — element intermediar între fundamentele socio- 
culturale şi cele pedagogice, angajat în proiectarea 
finalităţilor educaţiei; i 

- originile epistemologice ale curriculumului: evolu- 
ţia ştiinţifică, logica internă a disciplinelor ştiinţifice; 

- originile psihologice ale curriculumului: procesul 
de învăţare; logica învăţării; caracteristicile psi- 
hologice ale vârstelor şcolare — element intermediar 
între fundamentele psihologice şi cele pedagogice, 
angajat în proiectarea şi realizarea practicii edu- 
caţiei/instruirii; 

- originile pedagogice ale curriculumului: finalităţile 
educaţiei, practica educaţiei (reflectă evoluţiile înre- 
gistrate în teoria educaţiei şi în teoria instruirii, con- 
diţionate şi intermediate de filozofia educaţiei şi de 
politica educaţiei). 

Evoluţia istorică a conceptului de curriculum este 
marcată de trei etape distincte care reflectă progresele 
înregistrate în teoria educaţiei şi a instruirii (magistro- 
centrismul; psihocentrismul; sociocentrismul; tehno- 
centrismul; accent pe activitatea de: predare; predare- 
învăţare; predare-învăţare-evaluare (etapa modernă; 
etapa postmodernă (vezi Gabaude, Jean-Marc; Not, 
Louis, 1988; Cristea, Sorin, 1997): 

a) Etapa premodernă, plasată, în mod conven- 
ţional, între secolul XVII — sfârşitul secolului XIX, 
reduce curriculumul la un set de documente şcolare, 
menit să asigure planificarea procesului de instruire. 
Sunt avute în vedere programele de învăţare oficiale, 
obligatorii în toate şcolile şi universităţile, insti- 
tuţionalizate, sub diferite forme de organizare, la 
nivelul sistemului de învăţământ existent într- -un 
anumit context social-istoric determinat. În con- 
cluzie, curriculumul premodern sau tradițional are 
semnificația unui curs oficial sau a unui program 
de studii oficial. 

b) Etapa modernă, plasată, în mod convenţional, 
în prima jumătate a secolului XX, extinde semnificaţiile 
termenului de curriculum, o dată cu studiul lui John 
Dewey, The child and the curriculum, publicat în 1902 
(vezi Dewey, John, 1902, 1977). Acest studiu atrage 
atenţia asupra a două realităţi distincte, dar com- 
plementare, existente la nivelul procesului de învă- 
ţământ: a) disciplinele şi temele studiate în şcoală; 
b) experienţa de învăţare a elevului organizată în 
şcoala. Rolul profesorului constă tocmai în corelarea 
celor două realităţi prin cunoaşterea şi valorificarea 
experienţei de învăţare a elevului. În viziunea lui John 
Dewey, curriculumul devine astfel o continuă „recon- 
struire care începe de la experienţa de viaţă a copilului 
şi se deplasează către ceea ce reprezintă întregul 
organizat al adevărului asimilat prin învăţare“. În 
condiţiile în care experienţa de învăţare a elevului 
devine esenţială, pregătirea profesorului pentru cu- 
noaşterea şi valorificarea „înclinațiilor naturale ale 
copilului“ pătrunde în structura curriculumului şcolar. 
John Dewey lansează astfel ideea unui curriculum 
modern având semnificaţia unui proiect pedagogic/ 
educativ deschis, care vizează, în mod special, nu 
numai conținuturile incluse în programele şcolare, ci 
şi experienţele de învăţare ale elevilor realizabile cu 
ajutorul profesorului. 

Franklin Bobitt (The Curriculum, 1918) exprimă o 
opoziţie explicită faţă de curriculumul tradiţional, redus 
la semnificaţia cursurilor sau a programelor oficiale. 
Definiţia dată conceptului de curriculum, într-o 
accepţie modernă, vizează două elemente care struc- 
turează: a) „întreaga gamă de experienţe directe şi 
indirecte, constând în desfăşurarea abilităţilor indivi- 
dului; b) „seriile de experienţe de instruire directe şi 
conştient proiectate de şcoală, pentru a completa şi 
perfecționa abilităţile individului“ (vezi Creţu, Carmen, 
în Revista de pedagogie, nr. 3—A4/1994, Curriculum şi 
dezvoltare curriculară). Constatăm astfel extinderea 

conceptului de curriculum până la „întreaga experienţă 
de învăţare“, care include şi „experienţele indirecte“, 

realizate în şcoală dar şi în afara şcolii. În plus, E 
Bobitt subliniază importanţa activităţilor specifice 
domeniului educaţiei/instruirii, activităţi care „vor pune 
în lumină aptitudinile, atitudinile, obiceiurile, aprecie- 
rile şi formele de cunoaştere necesare oamenilor“, care 
constituie tocmai obiectivele curriculumului. lar aceste 
obiective, în contextul procesualităţii educaţiei şi 
instruirii, „vor fi numeroase, precise, particularizate“. 
Curriculumul modern marchează, astfel, „seria de 
experienţe pe care copiii şi tinerii trebuie să le aibă în 
vederea atingerii acestor obiective“ (Bobitt, E, 1918). 

c) Etapa postmodernă, plasată, în mod conven- 
ţional, în cea de-a doua jumătate a secolului XX, 
dezvoltă conceptul de curriculum pe parcursul a trei 
perioade: 1) 1950—1960 (elaborarea şi aplicarea 
principiilor curriculumului); 2) 1960—1970 (impli- 
carea curriculumului la nivel de politică a educaţiei); 
3)1970—1990 (valorificarea curriculumului în pers- 
pectiva educaţiei permanente). 

Perioada 1950—1960 are drept caracteristică 
distinctă promovarea principiilor curriculumului, 
propuse de Ralph Tyler în 1949 — 1950 (vezi Tyler, 
R. W., 1950, Basic Principles of Curriculum and 
instruction, 1949, 1950): 

- principiul selectării şi al definirii obiectivelor 
activităţii de educaţie/învăţare; 

- principiul selectării şi al construirii experienţelor 
de educaţie/învăţare în funcţie de obiectivele stabilite 
anterior; 

- principiul organizării metodologice a experien- 
telor de educaţie/învăţare pentru obţinerea unui efect 
formativ maxim; 

- principiul evaluării rezultatelor prin raportare la 
obiectivele propuse în vederea perfecţionării continue 
a activităţii de educaţie/învăţare. 

Perioada 1960—1970 are drept caracteristică 
distinctă tendinţa de implicare a curriculumului în 
cadrul unui sistem de proiectare a activităţilor didactice 
realizabil la toate dimensiunile procesului de învă- 
ţământ. Un astfel de sistem este asumat la nivel de 
politică a educaţiei ceea ce asigură traducerea planului 
de învăţământ şi a programelor şcolare în acţiuni 
eficiente ale elevului (conform obiectivelor concrete) 
şi ale profesorului (care proiectează obiectivele con- 
crete conform obiectivelor specifice şi generale, rapor- 
tabile la finalităţile macrostructurale) — vezi Encyclo- 
pedia of Educational Research, 1969, p.275, 276). 

Perioada 1970—1990 are drept caracteristică 
distinctă tendinţa de abordare a curriculumului în 
cadrul unui sistem de proiectare şi dezvoltare care 
angajează toate conținuturile (morale-intelectuale- 
tehnologice-estetice-psihofizice) şi formele educaţiei/ 
instruirii (formală-nonformală-informală) valori- 
ficabile din perspectiva educaţiei permanente şi a 
autoeducaţiei (vezi D'Hainaut, L., coordonator, 1981; 
Decker, E, Walker; Jones, E, Soltis, 1986; Văideanu, 
George, 1988). 

Definirea conceptului de curriculum la nivelul 
unei noţiuni pedagogice fundamentale devine posibilă 
în condiţiile valorificării evoluţiilor teoretice şi meto- 
dologice semnalate anterior. Pot fi sesizate astfel două 
categorii de definiţii: una care evidenţiază predomi- 
nant elementele componente ale curriculumului, alta 
care angajează, în mod special, unitatea pedagogică 
a acestora. 

În prima accepție, curriculumul defineşte: a) un grup 
sistemic de discipline sau teme de studiu selecţionate 
conform unui scop explicit care urmăreşte obţinerea 
unei calificări profesionale, recunoscute din punct de 
vedere formal, oficial, în diferite domenii ale vieţii 
sociale; b) un plan general al programului educaţional/ 
instrucţional oferit de şcoală, care urmăreşte atingerea 
unui obiectiv terminal, concretizat prin absolvirea unei 
trepte şcolare sau prin admiterea într-o nouă treaptă 
şcolară; c) un set de activităţi (cursuri, lecţii, seminare 
etc.) şi de experienţe de învăţare, planificate în şcoală, 
parcurse de elev sub coordonarea profesorului (vezi 
Good, C. V, 1959, 1973). 

Această primă accepţie a definiţiei curriculumului 
evidenţiază importanţa raportării elementelor com- 
ponente la obiectivele pedagogice angajate la diferite 
niveluri de referinţă, determinante pentru orientarea 
experienţelor de învăţare ale elevului. Elementele 
componente sunt reinterpretate astfel la nivelul unor 
concepte derivate exprimate în termeni de: a) conţinut 
curricular (orice temă, subiect de studiu, material 
educaţional, situaţie sau experienţă care pot stimula 
dezvoltarea aptitudinilor elevului); b) fapt curricular 
(„actele educatorului sau ale educatului, cu impact 
în situaţii specifice de învăţare, orientate către reor- 
ganizarea experienţei de viaţă a educatului“) — 
idem; vezi şi Creţu, Carmen, în Revista de pedagogie, 
nr. 3—4/1994, Curriculum şi dezvoltare curriculară. 

Cea de-a doua accepţie a curriculumului este una 
de maximă generalitate, „valabilă într-un sens cât mai 
larg posibil“. Conceptul pedagogic de curriculum 
reprezintă, astfel, „un proiect educativ care defineşte: 

a) ţelurile, scopurile şi obiectivele unei acţiuni edu- 
cative; b) căile, mijloacele şi activităţile folosite pentru 
a atinge aceste scopuri; c) metodele şi instrumentele 
pentru a evalua în ce măsură acţiunea a dat roade“ 
(D'Hainaut, L., coordonator, 1981, p.83). 

Această ultimă definiţie a curriculumului, avansată 
din perspectiva resurselor educaţiei permanente, are o 
valoare practică semnificativă rezultată din des- 
chiderea sa metodologică relevantă în măsura în care 
„propune o reconsiderare a interdependenţelor dintre 
componentele didacticii şi, în plan mai general, o nouă 
viziune asupra proiectării experienţelor instructiv- 
educative“ (Creţu, Carmen, în Psihopedagogie — pentru 
examenele de definitivat şi grade didactice, coordonator 
Cucoş, Constantin, 1999, p.101). 

Analiza conceptului de curriculum în contextul 
„noilor mize ale educaţiei“, definitorii la nivelul 
modelului cultural al societăţii informatizate, permite 
evidenţierea următoarelor tendințe semnificative: 

a) tendinţa de extindere a conceptului de curriculum 
care „se întinde de la definirea obiectivelor învăţă- 
mântului, incluzând nu numai conținuturile, ci şi 
metodele şi modalităţile de evaluare, precum şi 
experienţele de viaţă necesare formării şi dezvoltării 
elevului/studentului etc. „ (Drouin, Anne-Marie, 1993); 

b) tendinţa de concentrare a conceptului de curri- 
culum la „un ansamblu de conţinuturi şi de situaţii de 
învăţare aplicate după o ordine de progresie deter- 
minată la nivelul obiectivelor pedagogice“ (Dictionnaire 
encyclopédique de l'éducation et de la formation, 1994, 
p.218); 

c) tendinţa de deschidere a conceptului de curriculum 
de la „un ansamblu de acţiuni planificate“ într-o ordine 
pedagogică determinată (definirea obiectivelor învăţă- 
mântului, stabilirea conţinuturilor, a metodelor şi a 
materialelor de predare-învăţare-evaluare) până la 
„elaborarea dispoziţiilor necesare pentru formarea adec- 
vată a profesorilor“ (Valerien, Jean, 1991, p.203); 

d) tendinţa de abordare managerială a conceptului 
de curriculum care vizează „ansamblul infrastructurilor, 
situaţiilor şi interrelaţiilor pedagogice“, angajate la 
nivelul sistemului de educaţie prin intermediul unui 
proiect global sau specific care permite atingerea unor 
scopuri (pre)determinate de orientările şi valorile 
mediului social (vezi Dictionnaire actuel de l'éducation, 
1993, p.288). 

Funcţiile generale ale curriculumului angajează 
următoarele consecinţe sociale valabile, în mod obiec- 
tiv, la nivelul sistemului şi al procesului de învăţământ: 
a) optimizarea proiectării activităţilor educative/ 

didactice în contextul priorităţii acordate obiectivelor 
pedagogice; b) asigurarea corespondențelor peda- 
gogice necesare permanent Între elementele proiectului 
educativ/didactic: obiective-conţinut-metodologie- 
evaluare; c) valorificarea tuturor dimensiunilor şi 
formelor educaţiei/instruirii, integrabile din pers- 
pectiva (auto)educaţiei permanente. 

Structura curriculumului vizează elementele com- 
ponente ale acestuia şi, în mod special, conexiunile 
angajate la nivelul activităţii de proiectare a educaţiei/ 
instruirii: a) concepţia teoretică despre educaţie şi 
instruire asumată la nivel de filozofie și de politică a 
educaţiei; b) orientările valorice definite la nivelul 
sistemului (finalităţi macrostructurale: idealul edu- 
caţiei, scopurile educaţiei) şi al procesului de în- 
văţământ (finalităţi microstructurale: obiective peda- 
gogice generale şi specifice); c) conținuturile selec- 
ţionate şi organizate (la nivelul planului de învăţământ 
şi al programelor şcolare), conform obiectivelor 
generale şi specifice; d) metodologia de predare- 
învăţare-evaluare; e) metodologia de evaluare a per- 
formanţelor şcolare (la nivel de sistem — de proces; 
evaluarea elevilor — profesorilor — instituţiilor 
şcolare) — vezi Husen, T.; Postlethwaite (Eds.), 1994; 
Creţu, Carmen, 1998, p.59—89. 

Domeniile curriculumului vizează structura de 
funcţionare a acestuia desfăşurată într-un „câmp 
educaţional conceptual-pragmatic, sectorizat în întin- 
derea lui, stratificat în profunzime, ce poate fi parcurs 
în ambele direcţii, succesiv sau simultan, după 
necesităţi, opţiuni, alternative etc. (vezi Ungureanu, 
Dorel, 1999, p.74). Aceste domenii vizează: 
a) tipurile de curriculum, exprimate în termeni de 
unitate în diversitate, de generalitate şi specificitate; 
b) mediile curriculare, existente într-o societate 
determinată, care exercită diferite acţiuni şi influenţe 
curriculare; c) ciclurile curriculare, promovate în 
cadrul sistemului de învăţământ, în contextul unor 
niveluri şi trepte şcolare; d) ariile curriculare, dezvoltate 
pe dimensiunea trunchiului comun şi a ramurilor sale 
de profil şi de specialitate, opţionale şi facultative. 

Tipurile de curriculum, definirea şi analiza lor, 
presupune avansarea mai multor criterii de clasificare 
(vezi Creţu, Carmen, 1998, p.59—89; Ungureanu, 
Dorel, 1999, p.74—87): a) modelul de proiectare (vezi 
filozofia educaţiei, teoria educaţiei, politica educaţiei) 
angajat în determinarea tipurilor de curriculum (curri- 
culum bazat pe discipline; curriculum bazat pe structuri 
interdisciplinare; curriculum bazat pe competenţe; 
curriculum bazat pe învăţarea deplină; curriculum 

bazat pe activitatea elevului; curriculum bazat pe 
valorificarea corelaţiei educator-educat ...); b) mo- 
dalitatea de realizare (curriculum explicit, curri- 
culum implicit; curriculum ascuns, curriculum ab- 
sent...); c) strategia de cercetare necesară prioritar în 
analiza tipurilor de curriculum (cercetarea funda- 
mentală — curriculum general, curriculum specializat, 
curriculum ascuns, curriculum informal; cercetarea 
aplicată — curriculum formal, curriculum scris; 
curriculum predat, curriculum învăţat; curriculum 
testat, curriculum recomandat); d) gradul de genera- 
litate (curriculum general, curriculum de profil, curri- 
culum specializat); e) gradul de organizare (curri- 
culum formal, curriculum nonformal, curriculum 
informal); f) gradul de obligativitate (curriculum 
obligatoriu, curriculum opţional, curriculum facul- 
tativ); g) tipul de construcţie a proiectului (curriculum 
de bază sau principal; curriculum complementar sau 
adiţional) ... 

Analiza principalelor tipuri de curriculum evi- 
denţiază complementaritatea criteriilor semnalate. Pe 
de altă parte, trebuie remarcată relevanţa teoretică şi 
practică a unor tipuri de curriculum, dezvoltate pe 
fondul şi în jurul curriculumului de bază, consacrat în 
literatura de specialitate sub numele de core curriculum 
(termen generic tradus prin: „nucleul curriculumului“; 
„inima curriculumului“; „miezul curriculumului“, 
„sâmburele curriculumului“...). 

Perspectiva analizei curriculumului la nivel global 
impune valorificarea primelor două criterii prezentate 
anterior — criteriul modelului de proiectare, criteriul 
modalităţii de realizare — la care trebuie adăugat şi 
un al treilea criteriu — criteriul resurselor de dez- 
voltare. Această opţiune metodologică permite ex- 
plicarea tipurilor de curriculum semnalate practic la 
nivelul majorităţii criteriilor de clasificare propuse şi 
analizate în literatura de specialitate. 

a) Criteriul modelului de proiectare (care angajează 
o anumită filozofie, teorie şi politică a educaţiei) 
permite determinarea următoarelor tipuri de curri- 
culum (vezi Reed, A.; Bergmann, V, 1992): 

-curriculumul bazat pe discipline proiectate separat 
la nivelul planului de învăţământ respectă logica 
organizării tradiţionale a instruirii pe domenii ale 
cunoaşterii ştiinţifice recunoscute în plan academic, o 
logică a monodisciplinarităţii care nu mai satisface, 
în principiu, nici exigenţele psihologiei învăţării şi nici 
realităţile epistemologiei moderne şi postmoderne; 

e curriculumul bazat pe structuri interdisciplinare 
proiectate în sens intradisciplinar, interdisciplinar, 

pluridisciplinar sau chiar transdisciplinar, răspunde 
cerinţelor formulate de psihologia învăţării şi de 
epistemologia modernă şi postmodernă, valorificând 
domeniile cunoaşterii (limbă şi literatură, ştiinţe ale 
naturii, ştiinţe sociale, arte plastice ...), temele mari 
ale actualităţii (omul, natura, democraţia, tehnolo- 
gia ...), inovațiile pedagogice avansate în elaborarea 
conţinuturilor instruirii (arii curriculare, programe 
integrate, manuale alternative ...); 

- curriculumul bazat pe competențe (pedagogice, 
psihologice, sociale; de cunoaştere, de comunicare, 
de creaţie; cognitive, afective, psihomotorii ...) proiec- 
tate la nivelul tuturor disciplinelor, în plan general şi 
special, cu deschideri spre problematica integrării 
socioprofesionale, pe termen mediu şi lung; 

- curriculumul bazat pe învăţarea deplină urmăreşte 
valorificarea eficientă şi efectivă a timpului necesar 
pentru instruire/învăţare, asigurând creşterea pro- 
centului de reuşită şcolară (90—95% dintre elevii unei 
clase) printr-o manieră de proiectare a conţinuturilor 
care respectă ritmul individual de muncă al elevului 
în şcoală şi în afara şcolii (vezi Bloom, B., Carrol, J., 


în Învăţarea deplină, 1983; Bunescu, V, 1995, Jinga, 


I, Negreţ, I., 1999); 

- curriculumul bazat pe activitatea elevului pro- 
iectează conținuturile şi metodologiile instruirii în 
funcţie de experienţa psihosocială a elevului realizată 
în plan didactic, în şcoală dar şi în afara şcolii, 
valorificând motivațiile sale reale, imediate şi de 
perspectivă, „trăirile reale“ care oferă durabilitate 
învăţării (vezi linia lansată de John Dewey în 1902; 
vezi Dewey, J., 1902, 1977); 

e curriculum bazat pe corelaţia educator-educat 
(numit şi curriculum umanist), valorifică resursele 
psihosociale ale dialogului pedagogic, ale comunicării 
pedagogice eficientă în măsura în care profesorul devine 
un factor care mediază şi facilitează reuşita şcolară 
(prin mijloace de individualizare a instruirii, de 
responsabilizare şi motivare optimă a elevului, de 
focalizare a activităţii pe resursele pozitive ale elevului, 
de stimulare a competiţiei cu sine — pentru dezvoltarea 
personală...). 

b) Criteriul modalităţii de realizare permite de- 
limitarea următoarelor tipuri de curriculum: 

* Curriculumul explicit are valoarea unui curri- 
culum oficial, formal, scris, elaborat pe baza fi- 
nalităţilor pedagogice macrostructurale (idealul edu- 
caţiei, scopurile educaţiei) — care definesc modelul 
de personalitate şi direcţiile generale de dezvoltare a 
sistemului de educaţie şi învăţământ — şi a finalităţilor 

pedagogice microstructurale (obiectivele generale și 
specifice) care stabilesc criteriile valorice de elaborare 
a planului de învăţământ şi a programelor şcolare, 
ţinând seama de particularităţile vârstelor psihologice, 
treptelor şi disciplinelor şcolare, dimensiunilor şi 
formelor de educaţie/instruire. Opera pedagogică de 
elaborare a curriculumului explicit este obiectivată, 
în ultimă instanţă, în documentele oficiale care 
instituţionalizează: planul de învăţământ, programele 
şcolare/universitare, manualele şcolare/cursurile uni- 
versitare, îndrumătoarele metodice, materialele aju- 
tătoare pentru învăţare (adresate elevilor) şi proiec- 
tare (adresate profesorilor). În practica procesului de 
învăţământ, curriculumul explicit promovează două 
subtipuri de curriculum: a) un curriculurn principal, 
constituit în calitate de curriculum de bază (core 
curriculum, curriculum nucleu ...), care creează şi 
susţine fundamentele formării-dezvoltării permanente 
a elevului şi b) un curriculum complementar care 
extinde, aprofundează, lărgeşte etc. curriculumul 
principal, în structuri de organizare opţionale sau 
facultative (cu obiective de profilare sau specializare, 
în învăţământul secundar superior), propuse — în 
sistemele moderne de învăţământ — în proporţii 
minime în învăţământul primar şi secundar inferior 
(5—10%), în creştere în învăţământul secundar superior 
(până spre 30%). 

- Curriculumul implicit rezultă dintr-un ansamblu 
de situaţii şi influenţe informale, realizate în mediul 
şcolar şi extraşcolar, în cadrul curriculumului explicit 
şi în afara acestuia. Conţinutul curriculumului implicit 
(care poate fi numit şi curriculum informal) depinde 
de un set de informaţii care pot fi acumulate în timp, 
aflate în permanentă legătură cu: calitatea mediului 
şcolar şi a clasei de elevi, stilul educaţional al pro- 
fesorilor, organizarea clasei de elevi, cultura or- 
ganizaţională a şcolii, relaţiile interpersonale, sistemul 
de recompense şi sancţiuni; obişnuinţele şi tradiţiile 
familiei, comunităţii locale, grupurilor de prieteni etc.; 
modul de petrecere a timpului liber; efectele secundare 
ale curriculumului explicit (spontane, imediate, in- 
directe, întârziate, ascunse etc.)... 

- Curriculumul ascuns (numit şi curriculum obscur 
sau curriculum subliminal) reprezintă o variantă a 
curriculumului implicit care concentrează efectele 
psihosociale provenite de la nivelul sistemului şi 
procesului de învăţământ, în ansamblul său. Acest tip 
de curriculum are ca particularitate tendinţa de 
disimulare a intenţiilor la nivelul structurilor de 
organizare (trepte şi cicluri şcolare, profiluri de for- 


DI CURRICULUM 


mare, specializări etc.) şi de predare-învăţare-evaluare 
(modul de proiectare, realizare şi dezvoltare al lecţiilor, 
cursurilor etc.). Sunt generate astfel fenomene de: 
„reproducere a inegalităţilor socioculturale“; în- 
doctrinare subtilă a elevilor şi părinţilor; orientare 
forţată şi timpurie (prin manipularea curriculumului 
complementar), ideologizare controlată central sau 
local, cenzură şi întărire a puterii de manipulare a 
opiniilor etc. — fenomene analizate pe larg în literatura 
de specialitate (vezi Bourdeua, P; Passeron, J., 1970; 
Bernstein, Basil, 1978; Reboul, Olivier, 1984 ...). Toate 
aceste fenomene pot susţine în mod indirect, uneori şi 
direct, o anumită ideologie mascată sau disimulată, 
dar cu efecte semnificative la scară socială, înregistrate 
pe termen mediu şi lung. 

- Curriculumul absent reprezintă partea nerealizată 
efectiv sau virtual din curriculumul formal, explicit, 
ca urmare a unor limite apărute în procesul de pro- 
iectare sau de realizare a activităţii de predare- 
învăţare-evaluare. În anumite împrejurări acest tip de 
curriculum semnalează, de fapt, existenţa unor exa- 
gerări sau redundanţe la nivelul documentelor de 
planificare, compensate de profesor prin eliminare sau 
ignorare în momentul operaţionalizării obiectivelor 
pedagogice ale lecţiei, cursului, seminarului etc. Pe 
de altă parte, din perspectiva educaţiei permanente, 
curriculumul absent, în mod real sau virtual, creează 
o sursă de perfecţionare continuă a activităţii pro- 
fesorului şi elevului, în contextul unor programe 
deschise în raport cu informaţiile provenite din toate 
mediile sociale. 

c) Criteriul resurselor de dezvoltare permite sesi- 
zarea unor noi tipuri de curriculum rezultate din 
analiza-sinteza tipurilor de curriculum confirmate 
deja, în condiţiile existenţei unor structuri de pro- 
iectare şi de realizare deschise spre realitatea unor 
medii sociale de referinţă (cultură, politică, economie, 
management ...) aflate în continuă evoluţie: 

- Curriculum global — rezultat din corelarea: 
curriculumului explicit — implicit — ascuns — 
absent; curriculumului formal — nonformal — 
informal; curriculumului obligatoriu — opţional — 
facultativ; curriculumului general — de profil — de 
specialitate ...; 

- Curriculum disimulat — rezultat din corelarea 
curriculumului implicit — ascuns — absent; 

* Curriculum nucleu aprofundat — rezultat din 
creşterea numărului de ore rezervat unor discipline 
obligatorii din curriculumul de bază până la nivelul 
maxim prevăzut în plaja orară (care include oferta 

minimă-maximă de ore pentru o disciplină sau o arie 
curriculară) pentru rezolvarea problemelor specifice 
elevilor cu ritm lent de învăţare; 

- Curriculum nucleu extins — rezultat din par- 
curgerea tuturor temelor suplimentare prevăzute în 
programele şcolare ale disciplinelor obligatorii incluse 
în curriculumul de bază pentru rezolvarea problemelor 
specifice elevilor cu ritm superior de învăţare; 

- Curriculum la decizia şcolii — rezultat din oferta 
de discipline incluse în curriculumul opţional; 

- Curriculum elaborat în şcoală — rezultat din 
iniţiativa şcolii luată în raport de opţiunile elevilor şi 
părinţilor, de resursele pedagogice existente şi de 
ofertele şi cerințele determinate la nivelul comunităţii 
locale; 

- Curriculum naţional — rezultat din corelarea 
curriculumului de bază, obligatoriu cu curriculumul 
opţional (la decizia şcolii, elaborat de şcoală...), 
obiectivat în: planul-cadru (valabil pentru întreg 
sistemul de învăţământ) — programele şcolare — 
normele metodologice de proiectare, realizare şi 
dezvoltare a conţinuturilor planificate şi programate 
în sens curricular — manualele şcolare, cursurile 
universitare — materialele de suport pedagogic (pentru 
elevi — pentru personalul didactic) — vezi Ministerul 
Educaţiei Naţionale, 1999; 

- Curriculum tip asamblare — rezultat din con- 
ţinuturi „net demarcate şi izolate unele de celelalte“ 
care solicită profesorului şi elevului construirea unor 
situaţii de instruire/învăţare în jurul unor cunoştinţe 
şi capacităţi care devin „privilegiate pentru a satisface 
anumite criterii de evaluare“; 

* Curriculum tip integrare — rezultat din conţinuturi 
aflate în „raport deschis unele faţă de celelalte“ care 
solicită profesorului şi elevului dezvoltarea unor situaţii 
de instruire/învăţare bazate pe cunoștințe şi capacităţi 
(re)structurate la nivel intra-, inter-, pluri- şi trans- 
disciplinar (vezi Bernstein, Basil, 1978, p.162—164). 

Mediile curriculare reprezintă coordonatele con- 
textuale, spaţio-temporale, materiale şi ideologice, 
care condiționează procesul de proiectare a activităţilor 
educative/didactice realizabile la nivelul sistemului de 
învăţământ, pe termen scurt, mediu şi lung. Aceste 
medii oferă cadrul şi perspectiva de evoluţie a tipurilor 
curriculare existente, premisa dezvoltării lor în con- 
textul unei teorii a schimbărilor sociale, aplicată în 
şcoală şi în afara şcolii. 

Mediile curriculare constituie astfel „categorii de 
bază pentru iniţierea demersului de concepere şi 
proiectare a curriculumului în educaţie“. Ele intervin 

„imediat înainte de curentul principal al educaţiei şi 
de cultura şcolară pe care o sectorizează, formând în 
felul acesta surse pentru ciclurile curriculare şi ariile 
curriculare“ (Ungureanu, Dorel, 1999, p.87). 

Clasificarea mediilor curriculare presupune avan- 
sarea unor criterii semnificative în plan pedagogic şi 
social. Pot fi sesizate astfel mediile curriculare active 
în afara şi în interiorul şcolii, la nivelul sistemului 
social şi în cadrul specific sistemului de educaţie şi 
învățământ. În ansamblul lor aceste medii sunt situate 
însă la linia de intersecţie dintre sistemul social şi 
sistemul de învăţământ, răspunzând unor deziderate 
programatice ale educaţiei, lansate încă din anii 1970, 
în direcţia proiectării unei veritabile societăţi educative, 
definită metaforic la nivelul unei cetăţi educative (vezi 
Lengrand, Louis, 1972; Faure, Edgar, coord., 1974 ). 

Mediile curriculare exterioare şcolii — dar având o 
importanţă semnificativă în proiectarea, realizarea şi 
dezvoltarea conţinuturilor şi a competenţelor curri- 
culare — includ un ansamblu de „invariante cul- 
turale“, interpretate, în literatura de specialitate, ca 
„medii curriculare de bază“: a) structura sistemului 
social; b) sistemul economic; c) sistemul de co- 
municare; d) sistemul cunoaşterii ştiinţifice; e) sis- 
temul tehnologic (al cunoaşterii ştiinţifice aplicate); 
f) sistemul moral; g) sistemul religios; h) sistemul 
estetic; i) sistemul de maturizare şi dezvoltare umană 
(asistenţa medicală, asistenţa socială, asistenţa psiho- 
pedagogică etc.) — vezi Lawton, D., 1975. 

Mediile curriculare existente în interiorul şcolii — 
implicate direct în luarea deciziilor pedagogice la 
nivel macro- şi microstructural — includ un ansamblu 
de elemente funcţionale care condiţionează îndepli- 
nirea obiectivelor activităţilor de educaţie şi instruire: 
a) organizarea sistemului naţional de educaţie şi în- 
văţământ pe niveluri şi trepte şcolare; b) coerenţa şi 
consistenţa internă a nivelurilor şi a treptelor şcolare; 
c) interdependenţa dintre nivelurile şi treptele şcolare, 
pe de o parte, şi ciclurile şi ariile curriculare, pe de 
altă parte; d) adaptabilitatea şi perfectibilitatea 
sistemului de formare iniţială şi continuă a personalului 
didactic; e) eficienţa pedagogică şi responsabilitatea 
socială a instituţiilor angajate în proiectarea, realizarea 
şi dezvoltarea curriculară a planului de învățământ, 
programelor şi manualelor şcolare, materialelor- 
suport, materialelor-anexă, tehnicilor de evaluare etc. 

La nivelul intersecţiei dintre sistemul social global 
şi sistemul de învăţământ pot fi remarcate următoarele 
medii curriculare: 

+ Mediul curricular managerial, implicat în: proiec- 
tarea deciziilor de politică generală şi de politică 
educaţională şi şcolară; susţinerea ideologică a aces- 
tora; traducerea lor administrativă în plan central, 
teritorial şi local; 

- Mediul curricular cultural, implicat în concepţia 
şi practica promovată în domeniul: cercetării ştiinţifice 
şi tehnologice, creaţiei artistice, informatizării so- 
cietăţii, valorificării pedagogice a mass-mediei etc.; 

* Mediul curricular economic, implicat în crearea 
şi valorificarea resurselor specifice modelului de pro- 
ducţie postindustrială, informatizată, cu efecte directe 
şi indirecte la nivelul tehnologiilor didactice; 

* Mediul curricular comunitar, implicat la nivel 
macro- şi microsocial, în plan naţional, teritorial şi 
local (vezi resursele sistemului de cercetare pedagogică 
şi de formare iniţială şi continuă a personalului 
didactic) şi la nivel şcolar (climatul psihosocial al 
şcolii, relaţia şcoală — familie, relaţia şcoală — 
comunitate educativă locală; managementul clasei de 
elevi etc.); 

- Mediul curricular al tehnologiilor didactice, im- 
plicat în crearea, perfecţionarea şi eficientizarea 
resurselor pedagogice la nivelul tuturor activităţilor 
de educaţie/instruire proiectate şi realizate în mediul 
şcolar (cu accent pe promovarea strategiilor de edu- 
caţie/instruire asistată pe calculator, valorificabilă în 
reţele şcolare şi interşcolare, comunitare şi inter- 
comunitare, naţionale şi internaţionale etc.). 

Mediile curriculare semnalate oferă cadrul de 
dezvoltare continuă a tuturor tipurilor curriculare 
existente şi de valorificare eficientă a acestora la nivelul 
proiectării unor cicluri şi arii curriculare deschise, 
perfectibile în plan pedagogic şi psihosocial, în per- 
spectiva educaţiei permanente şi a autoeducaţiei. 

Ciclurile curriculare sunt definite la nivelul unui 
concept pedagogic operaţional (specific Teoriei şi 
metodologiei curriculumului) care urmăreşte valorifi- 
carea structurii sistemului de învăţământ (organizat 
pe niveluri şi trepte şcolare), prin flexibilizare şi 
adaptabilitate multiplă, cu efecte pozitive provocate 
şi urmărite în mod direct în cadrul activităţilor de 
educaţie/instruire proiectate şi realizate în contextul 
procesului de învăţământ. 

Intervenţia ciclului curricular este operată, de 
regulă, în interiorul unui nivel sau al unei trepte 
şcolare, în funcţie de profilul diferitelor stadii şi 
substadii de dezvoltare psihopedagogică a elevului. 
Activarea sa, sub impulsul evoluţiilor înregistrate în 
teoria educaţiei şi a instruirii, generează mutații 

importante în managementul sistemelor moderne de 
învăţământ, în înţelegerea raporturilor dintre nive- 
urile, treptele şi ciclurile şcolare. Astfel, nivelurile şi 
treptele şcolare sunt interpretate mai mult ca structuri 
extrinseci angajate la nivelul sistemului de învăţământ 
într-un cadru de organizare predominat normativ, 
imperativ, rigid. În schimb, ciclurile şcolare — în 
accepţia lor de cicluri curriculare — sunt proiectate ca 
structuri intrinseci angajate la nivelul procesului de 
învăţământ într-un cadru de organizare mai flexibil, 
adaptabil în interiorul unei trepte şcolare dar şi 
intermediar, în vederea facilitării tranziţiei de la o 
treaptă şcolară inferioară la o treaptă şcolară su- 
perioară. Ciclul curricular devine un segment al 
sistemului de învăţământ integrat ca parte pedagogică 
naturală a procesului de învăţământ. În această 
perspectivă, procesul de învăţământ este considerat un 
curriculum-acţiune (vezi Ungureanu, Dorel, 1999). 

Ciclurile curriculare reflectă finalităţile nivelului 
şcolar şi ale treptelor şcolare, de referinţă, asigurând 
specificarea acestora definită, de regulă, în termenii 
unor: obiective de adaptare (ciclul curricular situat la 
început de nivel şcolar sau de treaptă şcolară) — 
obiective de dezvoltare (ciclul curricular situat la 
mijloc de nivel şcolar sau de treaptă şcolară) — 
obiective de orientare (ciclul curricular final, situat la 
sfârşit de nivel şcolar sau de treaptă şcolară). În această 
dinamică specială, curriculumul şcolar este determinat 
nu numai prin structurile extrinseci ale sistemului, ci 
şi prin structurile intrinseci ale procesului de în- 
văţământ. Fenomenul evocat a generat reformele 
şcolare înregistrate în ultimele decenii care au dus la 
definitivarea noii structuri de organizare a sistemului, 
cu un învăţământ general şi obligatoriu prelungit până 
la vârsta de 16 ani (cu formula 6 0 30 3, cea mai 
răspândită în lume). Această tendinţă demonstrează 
faptul că stadiile şi substadiile de dezvoltare psi- 
hopedagogică a elevului — adaptabile la noile cerinţe 
ale teoriei şi practicii educaţiei într-o societate post- 
industrială, informatizată — nu mai corespund cu 
graniţele convenţionale ale nivelurilor şi treptelor 
şcolare proiectate în contextul sistemelor tradiţionale 
de învățământ. 

Ciclurile curriculare propuse în cadrul reformei 
sistemului de învăţământ din România pot fi încadrate 
în această tendinţă confirmată la nivelul ţărilor 
avansate în condiţiile unui management şcolar eficient 
(vezi Ministerul Educaţiei Naţionale, 1999). „Astfel, 
sistemul formal de învățământ i se supune sistemului 
curricular de învățământ şi chiar dacă nu coincide 

deocamdată cu acesta (cum este cazul şi la noi) va 
suporta ajustări treptate, în consecinţă“ (Ungureanu, 
Dorel, 1999, p.90). 

Organizarea ciclurilor curriculare este realizabilă 
în funcţie de: a) obiectivele generale ale nivelului 
şcolar şi ale treptei de învăţământ; b) obiectivele 
specifice deduse, definite în termenii unor profiluri de 
formare. Simbioza lor permite avansarea unei do- 
minante curriculare — parte explicită şi oficială a 
planului de învăţământ şi a programelor şcolare. 
Această dominantă curriculară conturează şi fixează 
obiectivul general al fiecărui ciclu curricular, va- 
lorificând dinamica treptelor şcolare în interiorul 
aceluiași nivel şcolar, privit în mod independent şi în 
raport cu nivelul şcolar anterior şi cu cel ulterior. 

Funcţionalitatea ciclurilor curriculare depinde de 
acţiunea ierarhică dar complementară a următoarelor 
elemente structurale: 

- Obiectivul general al ciclului curricular specificat 
în termeni de formare-dezvoltare permanentă a per- 
sonalităţii elevului, pe baza unei dominante curriculare 
care concentrează pedagogic: particularităţile stadiului 
şi substadiului de dezvoltare psihosocială a elevului; 
cerinţele de integrare şcolară şi socială, imediate Şi 
de perspectivă; posibilităţile de proiectare a activităţilor 
didactice/educative; 

- Metodologia de abordare a problematicii specifice 
ciclului curricular necesară pentru: individualizarea 
procesului de învăţământ; cunoaşterea psihopeda- 
gogică a elevului; realizarea managementului şcolar 
şi a clasei de elevi; 

- Conținuturile curriculare sugerate orientativ pentru 
(prin): alegerea disciplinelor şcolare, inclusiv prin 
propunerea unor discipline şcolare noi; gruparea 
disciplinelor şcolare în arii curriculare; stabilirea 
ponderii disciplinelor şcolare şi a ariilor curriculare; 
îndrumarea metodologică (pentru optimizarea stra- 
tegiilor de predare-învăţare-evaluare). 

Ariile curriculare reprezintă domeniul curricular 
cu implicaţii practice directe angajate în selecţionarea 
şi gruparea materiilor şcolare în structuri organizate 
într-o viziune interdisciplinară (exprimată uneori în 
diferite situaţii intra- inter- pluri- sau chiar trans- 
disciplinară), compatibilă cu evoluţiile înregistrate în 
epistemologia (post)modernă şi în teoriile actuale, 
dezvoltate în psihologia învăţării şi a personalităţii 
elevului. 

Definirea ariei curriculare la nivelul unui concept 
pedagogic operaţional presupune raportarea acesteia 
la structura „proiectului de bază“ în interiorul căreia 

reprezintă punctul de legătură esenţială între „obiec- 
tivele generale ale etapei“ (respective, ale ciclului 
curricular) şi orientările metodologice valabile în 
activitatea de predare-învăţare-evaluare realizată de 
fiecare profesor în contextul unor medii şi tipuri 
curriculare, diferite dar (şi) complementare (vezi 
Diseno Curricular Base. Educacion Secundaria Obli- 
gatoria I, 1989, p.37—44). - 

Practica ariei curriculare contrazice tradiția proiec- 
tării planului de învățământ pe discipline şcolare 
studiate în sens monodisciplinar, în concordanță dep- 
lină cu evoluţia ştiinţelor particulare consolidate şi 
individualizate în plan academic. 

. Construcţia ariei curriculare presupune realizarea 
unei activităţi complexe de specificare a obiectivelor 
generale ale ciclurilor curriculare, activitate având ca 
scop „definirea unor blocuri de conţinuturi“ care oferă 
profesorilor de diferite specialităţi complementaritate 
epistemică şi unitate didactică, dar şi deschidere meto- 
dologică necesară în proiectarea şi dezvoltarea curri- 
culară. Aceste blocuri de conţinuturi angajează practic 
trei tipuri de cunoştinţe fundamentale pentru atingerea 
obiectivelor generale ale ciclului curricular, specificate la 
nivelul ariei curriculare: a) conceptele de bază ale dis- 
ciplinelor incluse în ariile curriculare proiectate într-o 
relaţie de interdependență funcţională, completate printr- 
un set adecvat de concepte operaţionale cu semnificaţie 
predominant orientativă; b) strategiile de analiză şi 
cercetare propuse la nivelul unei metodologii stimulative 
pentru activitatea independentă a elevului şi „nu ca o 
metodologie determinantă“; c) valorile, normele şi 
atitudinile planificate la nivel comprehensiv şi dinamic, 
în strânsă legătură cu ideea articulării permanente a 
conceptelor de bază şi a strategiilor de analiză şi 
cercetare dobândite anterior sau care urmează să fie 
dobândite în prezent şi în viitor. 

Proiectarea curriculară reprezintă activitatea de 
transpunere a teoriei curriculumului (sintetizată prin: 
fundamentele conceptuale — istoric, origini, evoluţii 
epistemologice — şi domeniile de referinţă — tipuri, 
medii, cicluri, arii curriculare) la nivelul practicii 
procesului de învăţământ, activitate concretizată, în 
ultimă instanţă, în elaborarea, realizarea şi per- 
fecţionarea continuă a: planului de învăţământ, pro- 
gramelor şcolare/universitare, manualelor şcolare/ 
cursurilor universitare, materialelor metodice — suport 
şi anexă (pentru elevi şi profesori), modelelor de 
planificare a activităţilor de educaţie/instruire etc. 

În literatura de specialitate, conceptul de proiectare 
curriculară este interpretat în sens restrâns şi în sens 

larg. În sens restrâns, proiectarea curriculară este 
delimitată în raport de Teoria curriculumului, Această 
perspectivă vizează doar „un curriculum produs“ — 
elaborat de „conceptorii, descriptorii sau proiectanţii 
de curriculum“ — care este testat, aplicat şi revizuit în 
urma implicării sale la nivelul practicii procesului de 
învăţământ (vezi Crişan Alexandru, în Revista de 
pedagogie, nr. 3—4/1994, Curriculum şi dezvoltare 
curriculară). În sens larg, proiectarea curriculară 
valorifică „cel de-al doilea val în teoria curricu- 
lumului“, care pune un mai mare accent pe legătura 
dintre teorie şi practică, dintre planificarea, realizarea 
şi dezvoltarea continuă a „curriculumului produs“. În 
această perspectivă este reinterpretată relaţia dintre 
conceptorii de curriculum şi profesorii practicieni, 
primii bazându-se nu numai pe o experienţă de con- 
sultare, ci şi pe una efectivă de predare-învăţare- 
evaluare, ultimii fiind autorizaţi — „prin însăşi statutul 
modern de educator — pentru proiectarea curricu- 
lumului în conformitate cu nevoile cognitive şi afective 
ale elevilor“ (vezi Pinar, W., 1988; Creţu, Carmen, în 
Revista de pedagogie, nr. 3—4/1994, Curriculum şi 
dezvoltare curriculară). 

Funcţia generală a activităţii de proiectare curri- 
culară angajează deci valorificarea resurselor meto- 
dologice ale teoriei curriculumului la toate nivelurile 
practicii procesului de învăţământ. În acest context, 
structura activităţii de proiectare curriculară presupune 
corelarea acţiunilor de: planificare curriculară — 
realizare curriculară — dezvoltare curriculară. 

Analiza activității de proiectare curriculară este 
realizată uneori din perspectiva acţiunii sale finale de 
dezvoltare curriculară, interpretată ca produs şi ca 
proces. În această accepţie, dezvoltarea curriculară 
semnifică tocmai proiectarea curriculară care „îşi 
propune să elaboreze — în vederea relativei ofi- 
cializări, deci şi a generalizării ulterioare — acel 
corpus de documente care consemnează ofertele 
educaţionale şi experienţele de învăţare pe care şcoala 
le poate propune elevului“ — documente tip proiectiv 
(liste de finalităţi macrostructurale şi microstructurale/ 
obiective, programe, modele de activităţi etc.) şi 
aplicativ (materiale-suport, materiale-auxiliare etc.) — 
vezi Crişan, Alexandru, op. cit. Ca produs, dezvoltarea 
curriculară reprezintă însă un rezultat sau o consecință 
a acţiunilor de planificare şi de realizare subordonate 
activităţii de proiectare curriculară; ca proces, ea 
constituie o sursă de (auto)perfecţionare continuă a 
activităţii de proiectare, care integrează în dinamica 
sa mecanismele formative specifice evaluării continue 

(în mod special), dar şi ale evaluării iniţiale (cu funcţie 
de diagnoză-prognoză) şi terminale (cu funcţie su- 
mativă, cumulativă). 

Calitatea dezvoltării curriculare depinde de gradul 
de deschidere al activităţii de proiectare curriculară 
angajată la toate nivelurile procesului de învăţământ. 
În această perspectivă este necesară: 

a) delimitarea nivelurilor proiectării curriculare şi 
a raporturilor pedagogice existente între aceste niveluri 
în cadrul procesului de învăţământ, la toate dimensiu- 
nile sale (funcţională, structurală, operaţională); 

b) avansarea unui model de proiectare curriculară 
aplicabil în cadrul procesului pentru: elaborarea 
planului de învăţământ; programelor şi manualelor 
şcolare; proiectelor de activitate educativă/didactică, 
realizate pe termen lung (de exemplu, planificarea 
activităţii educative pe un ciclu curricular) — mediu 
(de exemplu, planificarea activităţilor didactice pe un 
an sau semestru şcolar) — scurt (de exemplu, planul 
de lecţie, planul orei de dirigenţie etc.). 

Nivelurile proiectării curriculare definesc o anumită 
logică a planificării — realizării — dezvoltării curricu- 
lare. Această logică, angajată la nivel funcțional- 
structural-operaţional (vezi dimensiunile procesului 
de învăţământ), presupune articularea următoarelor 
cinci faze sau etape de construcţie curriculară: a) ela- 
borarea unui plan curricular (obiectivat prin planul 
de învăţământ şi programele şcolare subordonate 
acestuia); b) elaborarea materialelor necesare profe- 
sorului şi elevului pentru realizarea programei şcolare 
(materiale metodice, manuale etc.); c) realizarea 
activităţii de predare-învăţare-evaluare în condiţiile 
concrete ale clasei de elevi; d) realizarea experienţelor 
concrete de învăţare, proprii fiecărui elev; e) evaluarea 
gradului de realizare a obiectivelor curriculare propuse, 
premisa dezvoltării curriculare ulterioare, pe termen 
scurt, mediu şi lung (vezi Goodland, J. I. şi alţii, 1979). 

Analiza etapelor proiectării curriculare în vederea 
depistării unor disfuncţionalităţi pedagogice, manifeste 
prin contradicții apărute între acţiunile de planifica- 
re — realizare — dezvoltare curriculară, evidenţiază 
faptul că „de cele mai multe ori ruptura se produce 
între nivelurile c) şi d), adică între ceea ce face (ori 
crede că face) educatorul şi ceea ce trăieşte efectiv 
educatul pe parcursul desfăşurării relaţiei instrucţionale, 
aceasta nemaifiind o problemă de conţinut, ci de 
metodologie“ (Iosifescu, Şerban, în Revista de pe- 
dagogie, nr. 3—4/1994, Curriculum şi dezvoltare 
curriculară). Soluţia curriculară necesară pentru 
rezolvarea acestei disfuncţionalităţi presupune reali- 

zarea unei concordanţe pedagogice între ceea ce învaţă 
elevul (conţinutul instruirii) şi cum învaţă elevul (me- 


` todologia activităţii de predare-învăţare-evaluare), 


ambele elemente structurale ale proiectării fiind 
subordonate, în sens curricular, obiectivelor generale, 
specifice şi concrete ale activităţii (de ce învaţă ele- 
vul? — pe termen lung, mediu și scurt). 

Avansarea unui model de proiectare curriculară 
presupune evidenţierea raporturilor pedagogice nece- 
sare între elementele implicate, la nivel macro- şi 
microstructural, în contextul strategiei de optimizare 
a procesului de planificare — realizare — dezvoltare 
curriculară. Prezentarea grafică a modelului sugerează 
scheletul construcţiei curriculare, cu articulațiile 
pedagogice necesare în direcţia fundamentării şi 
expansiunii ei, în contextul oricărei activităţi de 
proiectare curriculară, angajată pentru elaborarea 
strategiei curriculumului şcolar, a planului de în- 
văţământ, a programelor şi manualelor şcolare, a 
proiectelor de activitate educativă/didactică etc. 

Modelul de proiectare curriculară 
prezentare grafică 


S.E./Î.0 sistemul de educaţie/învăţământ 

E M. (i.e.; Sc. e.) 0 finalităţile macrostructurale (idealul 
educatiei; scopurile educaţiei) 

FE (i; c.) D formarea formatorilor (iniţială; continuă) 
Pl. 0 procesul de învăţământ 

o. g.; o.s.(l obiectivele generale; obiectivele specifice 
o.[l obiective 

c.U conţinut 

m. 0 metodologie 

e.( evaluare 

f.f.0 formarea formatorilor. 

Aplicarea acestui model la toate nivelurile sis- 
tenului şi ale procesului de învățământ presupune 
respectarea a două priorităţi strategice: a) subor- 
donarea elementelor componente finalităţilor macro- 
şi microstructurale definite la nivel de politică a 
educaţiei; b) asigurarea concordanţelor pedagogice 
necesare între elementele componente, angajate macro- 
şi microstructural, într-un context de planificare — 
realizare — dezvoltare curriculară deschis, care 
permite (auto)perfecţionarea continuă a activităţii, pe 
termen scurt, mediu şi lung. 

Elaborarea strategiei generale de proiectare a 
curriculumului şcolar presupune stabilirea deciziilor 
de politică a educaţiei la nivel de: a) finalităţi macro- 
structurale de ordin filozofic (definirea idealului 
educaţiei — tipul de personalitate umană proiectat pe 
termen lung — şi a scopurilor educaţiei — direcţiile 
de evoluţie a sistemului de învăţământ, proiectate pe 
termen lung şi mediu; stabilirea structurii sistemului 
de învăţământ şi a resurselor pedagogice necesare 
pentru funcţionarea acestuia); b) criterii pedagogice 
de elaborare a planului de învăţământ, a programelor 
şi a manualelor şcolare (obiective generale valabile 
pentru întreg sistemul de învăţământ; obiective gene- 
rale valabile pe niveluri şi trepte şcolare şi pe cicluri 
curriculare; obiective generale valabile pe arii curri- 
culare şi pe discipline şcolare); c) obiective pedagogice 
generale specificate pe niveluri, trepte şcolare, ani 
şcolari; arii curriculare, discipline şcolare; dimensiuni/ 
conţinuturi generale ale educaţiei (morală — inte- 
lectuală — tehnologică — estetică — psihofizică); 
forme ale educaţiei (formală — nonformală — infor- 
mală), în cadrul programelor şi a manualelor şcolare 
şi în cadrul materialelor — suport şi anexe — necesare 
pentru profesori (pentru facilitarea proiectării di- 
dactice) şi elevi (pentru facilitarea învăţării şcolare 
şi extraşcolare); d) conţinut al instruirii şi meto- 
dologie a activităţii de predare-învăţare-evaluare — 
subordonate obiectivelor curriculare prezentate ante- 
rior; e) formare iniţială şi continuă a personalului 
didactic, în concordanţă cu obiectivele generale şi cu 
conţinutul instruirii şi metodologia de predare-învăţare- 
evaluare, prezentate anterior. 

Elaborarea planului de învăţământ presupune 
stabilirea unei corelaţii funcţionale între finalităţile 
macrostructurale şi obiectivul general urmărit, între 
structura de organizare a sistemului de învățământ 
(durata fiecărui nivel — primar, secundar, superi- 
or — şi legăturile dintre acestea) şi „obiectivele de 

formare“ (propuse pe niveluri, trepte, cicluri curri- 
culare). Această corelaţie funcţională conferă consis- 
tenţă principiilor care stau la baza construcţiei curricu- 
lare a planului de învăţământ (unitate, continuitate, 
flexibilitate, deschidere, adaptabilitate multiplă ...), 
angajate în: a) specificarea obiectivelor pe cicluri curri- 
culare, arii curriculare şi discipline şcolare; b) se- 
lectarea ariilor curriculare şi a disciplinelor şcolare; 
c) elaborarea primei variante a planului de învăţă- 
mânt — cu orientările metodologice necesare, în 
perspectiva elaborării programelor şi a manualelor 
şcolare, pentru progresia învăţării conţinuturilor, pentru 
alegerea strategiilor didactice optime, pentru stabilirea 
criteriilor şi a formelor de evaluare (iniţială, continuă, 
finală); d) realizarea variantei finale a planului de 
învăţământ — vezi Seguin, R., 1991. 

Elaborarea programelor şcolare presupune valo- 
rificarea structurilor curriculare propuse la nivelul 
planului de învăţământ în contextul specificării obiec- 
tivelor generale (ale treptei şcolare, ciclului curricular, 
ariei curriculare) pe discipline şi ani de învăţământ. 
„Obiectivele de învăţare“, stabilite pe an şcolar, pot fi 
definite la niveluri de specificitate diferite, situate între 
obiectivele-cadru (care fac legătură între obiectivele 
generale ale disciplinei şi cele specifice unui capitol, 
subcapitol) şi obiectivele de referință (care fac le- 
gătură între obiectivele specifice unui capitol, sub- 
capitol şi cele concrete, operaţionalizabile la nivelul 
unui grup de lecţii sau al unei lecţii). Aceste „obiective 
de învăţare“ angajează un proces complex de proiec- 
tare curriculară, în cadrul căruia intervin acţiunile 
de: a) definire a obiectivelor terminale şi a criteriilor 
de evaluare finală; b) organizare a conţinuturilor în- 
tr-o progresie adaptată la structura anului şcolar; 
c) selectare a experienţelor şi activităţilor de învăţare 
ale elevilor, realizabile frontal, pe grupe, individual; 
d) identificare a strategiilor posibile de predare- 
învăţare-evaluare, aplicabile în spiritul unui învă- 
ţământ activ, diferențiat, individualizat; e) stabilire a 
normelor valorice de elaborare a materialelor metodice 
necesare elevului (manualul şcolar ...) şi profesorului 
(ghid-îndrumător ...). 

Construcţia curriculară a programelor şcolare 
implică parcurgerea următoarelor etape: a) pre- 
cizarea obiectivelor generale stabilite la nivel de 
politică a educaţiei (în contextul nivelului şcolar, 
treptei şcolare, ciclului curricular, ariei curriculare 
de referinţă); b) evaluarea critică a programelor 
şcolare proiectate, realizate şi dezvoltate anterior — 

raportarea lor la noile obiective generale stabilite la 
nivel de politică a educaţiei; c) definirea obiectivelor 
generale ale disciplinei şcolare respective în context 
curricular (vezi obiectivele generale ale nivelului şcolar, 
treptei şcolare, ciclului curricular, ariei curriculare de 
referinţă); d) elaborarea noilor conţinuturi şi meto- 
dologii de predare-învăţare-evaluare în funcţie de 
obiectivele generale ale disciplinei şcolare definite 
anterior; e) experimentarea şi evaluarea noii programe 
în unități şcolare-pilot; f) generalizarea noii programe 
la nivelul sistemului de învăţământ. 

Redactarea programei presupune prezentarea şi 
valorificarea următoarelor structuri curriculare (vezi 
Seguin, R., 1991; Curriculum şcolar. Ghid metodologic, 
coordonator Crişan. Alexandru, 1996): 

- obiectivele generale ale sistemului de învăţământ; 

- obiectivele generale ale nivelului de învăţământ, 
exprimate în termeni de „obiective de formare“ reali- 
zabile pe trepte şi cicluri curriculare, care vizează un 
set de cunoştinţe (informaţii, deprinderi, strategii 
cognitive) — capacităţi (aptitudini virtuale) — ati- 
tudini (faţă de învăţare, cunoaştere, creaţie, muncă 
etc.), determinate din punct de vedere pedagogic; 

- obiectivele generale ale disciplinei de învăţă- 
mânt — derivate din obiectivele generale ale nivelului 
de învăţământ (şi ale treptei şcolare, ciclului curri- 
cular), exprimate în termeni de „obiective de învă- 
tare“, valabile pe parcursul unui an şcolar; 

- obiectivele de învăţare specifice disciplinei şcolare 
(propuse prin specificarea obiectivelor generale), ex- 
primate în termeni de obiective-cadru (pe capitole ...) 
şi obiective de referinţă (pe subeapitole, teme, grupe de 
lecţii ...); 

-- criteriile de pertinenţă ale „obiectivelor de învă- 
ţare“: claritate, accesibilitate, continuitate, înţelegere, 
corespondenţă cu posibilităţile vârstei psihologice; 
esenţialitate, relevanţă pedagogică; 

- deciziile pentru selectarea conţinuturilor/ce?, cât?, 
când? ... — pe criterii de: pertinenţă socioculturală; 
secvenţialitate, consistenţă/coerenţă internă şi externă, 
eşalonare şi amplificare formativă pozitivă; 

- orientările metodologice exprimate la nivelul unor 
strategii de predare-învăţare-evaluare recomandate/ 
recomandabile — pe criterii de optimalitate proprii 
unui învăţământ diferențiat; 

- instrumentele de evaluare iniţială, sumativă, 
continuă recomandate/recomandabile — pe criterii de 
optimalitate necesare pentru dezvoltarea curriculară 
a programei. 

În practica proiectării curriculare sunt confirmate, 
în mod special, patru modalităţi de concepere a 
programelor şcolare, afirmate la nivelul unor orientări 
strategice (vezi Van Brummelin, Harro, 1994): 

a) orientarea academică: accent pe conținuturile 
fundamentale (cunoştinţe, deprinderi, abilităţi — de 
bază) — necesare elevului în orice situaţie de învăţare, 
selecţionate din cultura acumulată în domeniul de 
referinţă, confirmată din punct de vedere social-istoric; 

b) orientarea tehnică: accent pe selecţionarea 
metodologiilor optime de predare-învăţare-evaluare — 
necesare profesorului şi elevului pentru realizarea 
activităţilor în secvenţe sau „fragmente mici şi uşor de 
manipulat şi gestionat“; 

c) orientarea deliberativă: accent pe înţelegerea 
conţinutului educaţiei/instruirii contextual — necesară 
pentru exprimarea capacităţii de interpretare a pro- 
fesorului şi a elevului în cadrul unor acţiuni edu- 
caţionale/didactice bazate pe „exercitarea propriei 
judecăți“ pedagogice; 

d) orientarea constructivistă: accent pe capacitatea 
de (auto)elaborare a proiectelor de educaţie/instrui- 
re — necesare elevului în învăţare, în cadrul unor 
activităţi personale, critice, autonome, realizabile cu 
ajutorul profesorului. 

Elaborarea manualelor şcolare presupune valo- 
rificarea structurilor curriculare propuse la nivelul 
programelor şcolare în contextul activităţilor de 
specificare şi operaţionalizare a obiectivelor de învăţare 
(a obiectivelor generale şi a obiectivelor-cadru, respectiv 
a obiectivelor de referinţă) propuse elevului în termenii 
unor situaţii şi experienţe de învăţare. 

Calitatea manualelor şcolare depinde de respectarea . 
următoarelor criterii de proiectare şi realizare curri- 
culară: a) concordanța pedagogică deplină asigurată 
în raport cu obiectivele generale şi specifice ale 
programei şcolare de referinţă; b) consistenţa for- 
mativă a conţinuturilor propuse în blocuri de cunoştin- 
ţe — capacități — atitudini fundamentale, integrate 
în situaţii de învăţare concrete; c) accesibilitatea ex- 
primării (rezultată din modul de: tehnoredactare şi 
ilustrare; sistematizare a informaţiei; exemplificare şi 
aplicare a cunoştinţelor; dirijare şi valorificare a 
experienţei de învăţare, la nivelul vârstei lor psiho- 
logice şi şcolare; stimulare a studiului individual în 
mediul şcolar şi extraşcolar ...); d) metodologia de 
învăţare propusă elevului în raport cu particularităţile 
vârstei şi cu tendinţele de evoluţie în plan psiho- 
pedagogic şi social; e) evaluarea continuă prin tehnici 

specifice integrate în diferite strategii de învăţare, 
concepute în perspectiva autoinstruirii şi a auto- 
evaluării. 

Proiectarea curriculară a manualelor alternative 
conferă acestor criterii un plus de deschidere dar şi de 
rigurozitate. Esenţială devine concordanța cu: a) obiec- 
tivele generale şi specifice ale programei şcolare, care 
au valoarea unor criterii pedagogice unitare, valabile 
pentru orice variantă de manual alternativ; b) conţinu- 
turile fundamentale proiectate la nivelul curriculumului 
nucleu, care asigură premisa tratării diferenţiate a 
elevilor pe fondul unei baze comune de formare- 
dezvoltare pozitivă a acestora. Realizarea circuitelor 
curriculare alternative angajează metodologia de 
învăţare propusă de autorii manualelor, căile de 
(auto)instruire şi de (auto)evaluare dezvoltate în 
perspectiva realizării unui studiu individual eficient, 
în contextul unui învăţământ individualizat, activizat 
şi activizant. 

Elaborarea proiectelor de activitate didactică (lecţie, 
activitate de laborator, activitate de cabinet etc.) şi de 
activitate educativă (oră de dirigenţie, consiliere şi 
orientare şcolară etc.) presupune valorificarea ma- 
nagerială a modelului de planificare curriculară, în 
termeni de: organizare — conceptualizare — realiza- 
re — finalizare. În practica instruirii/educaţiei un astfel 
de model este structurat în patru părţi: partea intro- 
ductivă de organizare, partea de concepţie; partea de 
realizare, partea de finalizare. 


Model de proiectare curriculară 

a activităţii didactice (lecţie) 

I. Partea introductivă, de organizare curriculară 
vizează: 

1) Tema activităţii (subcapitolului, capitolului); 

2) Subiectul activităţii (titlul activităţii care va fi 
predată-învăţată-evaluată) ; 

3) Tipul de activitate (lecţie) — determinat conform 
obiectivelor predominante/sarcinii didactice funda- 
mentale; 

4) Scopul activităţii (exprimă sintetic obiectivele 
generale şi specifice ale subcapitolului-capitolului — 
vezi obiectivele-cadru şi obiectivele de referinţă definite 
la nivelul programei şcolare); 


II. Partea de concepţie curriculară (planificare 
curriculară) vizează: 


5) Obiectivele operaţionale/concrete (deduse din 
scopul activităţii şi din obiectivele specifice stabilite la 

nivelul programei şcolare — vezi obiectivele-cadru şi 
obiectivele de referinţă) propuse după următoarea 
schema de elaborare: acţiunile elevului concrete, observa- 
bile, evaluabile (conform unor criterii definite explicit); 
resursele necesare (conţinut — metodologie — condiţii 
de instruire: interne-externe); modalităţile de evaluare 
(pe parcursul activităţii — la sfârşitul activităţii/con- 
form criteriilor de evaluare definite); 

6) Conţinutul de predat-învăţat-evaluat (informaţii, 
deprinderi, strategii, atitudini de bază, ancoră — 
corespunzător obiectivelor specifice şi operaţionale/ 
concrete); 

7) Metodologia de predare-învăţare-evaluare (sta- 
bilită în funcţie de obiectivele pedagogice concrete/ 
operaţionale) — angajată în realizarea unui învăţământ 
activizant, diferențiat — include: 

* întrebările — tip exerciţiu; tip problemă; tip 
situaţii-problemă; 

* sarcinile didactice, fundamentale-operaţionale, de 
predare-învăţare-evaluare; 

- deschiderile metodologice (procedee, metode 
didactice, strategii de predare-învăţare-evaluare); 

- mijloacele de învăţământ (disponibilizate/dis- 
ponibilizabile); 

* tehnicile de evaluare cantitativă (măsurare) şi 
apreciere (calitativă) — integrate în structura dife- 
ritelor metode şi strategii didactice; 

8) Evaluarea didactică (măsurare-apreciere-de- 


“ cizie) — îmbinarea formelor de evaluare inițială- 


continuă-sumativă; accent pe evaluarea continuă, cu 
funcţie specifică formativă/pozitivă (pentru profesor; 
pentru elev), premisa deciziei cu funcţie generală de 
reglare-autoreglare a activităţii; 


III. Partea de realizare curriculară vizează: 


9) Elaborarea scenariului didactic (orientativ/ 
deschis) cu posibilităţi de dezvoltare curriculară, în 
funcţie de resursele pedagogice existente, de raportul 
pedagogic preconizat între timpul didactic real — 
necesar, de circuitele curriculare de conexiune inversă 
pozitivă realizate de profesor, evidențiind următoarele 
elemente: 

- evenimentele didactice/corespunzător tipului de 
activitate (lecţie); 

* reactualizarea unor cunoştinţe, capacităţi, stra- 
tegii cognitive; 

e prezentarea/crearea unor probleme, situații- 
problemă; 

- dirijarea învăţării prin: strategii de comunicare- 
învăţare; strategii de cercetare-învăţare; strategii de 

acţiune-învăţare; strategii de programare-învăţare 
(instruire programată, instruire asistată pe calculator); 
* evaluarea soluţiilor adoptate pentru rezolvarea 
problemelor, pentru rezolvarea situaţiilor-problemă; 
- fixarea soluţiilor/răspunsurilor prin aprofundare 
în condiţii de interpretare, aplicare, analiză-sinteză, 
evaluare critică (aprecieri globale — individuale); 
10) Stabilirea temelor pentru acasă: generale — 
individualizate; recomandări metodologice, bibliografice; 


IV. Partea de finalizare curriculară a activităţii 
vizează: 

11) Concluzii: 

- evaluarea globală/caracterizare generală; 

- decizii cu valoare de diagnoză-prognoză: note 
şcolare, aprecieri, observaţii, caracterizări etc.; 

12) Stabilirea liniei/liniilor de perspectivă la nivelul 
clasei, pe grupe sau individual. 


Model de proiectare curriculară a activităţii 
educative (oră de dirigenţie) 

I. Partea introductivă, de organizare curriculară 
vizează: 

1) Tema activităţii educative/orei de dirigenţie: 
reflectă obiectivele pedagogice generale ale educaţiei: 
morale-intelectuale-tehnologice-estetice-fizice, cu accent 
pe problematica educaţiei morale; vezi şi raportarea 
la „noile educaţii“; 

2) Subiectul activităţii educative/orei de diri- 
genţie: reflectă un obiectiv specific, din categoria celor 
stabilite în cadrul programelor activităţii educative, 
adoptate la nivel central, teritorial, local, care vi- 
zează, cu prioritate, realizarea unei convorbiri etice 
sau dezbateri etice; 

3) Tipul activităţii educative/orei de dirigenţie: 
convorbire etică sau dezbatere etică proiectată conform 
obiectivelor specifice şi metodei adoptate cu priorita- 
te/exerciţiul moral, convorbirea morală, problemati- 
zarea morală, asaltul de idei cu conţinut moral etc.; 

4) Scopul activităţii educative/orei de dirigenţie 
exprimă sintetic obiectivele generale şi specifice 
asumate; 


II. Partea de concepţie curriculară a activităţii 
educative/orei de dirigenţie vizează: 


5) Obiectivele concrete/operaţionale/deduse de 
profesorul-diriginte din scopul activităţii educative/orei 
de dirigenţie — schema de elaborare: acţiunile elevului 
(observabile în termeni de performanţe actuale, po- 

tenţiale) — resursele umane (conţinut preponderent 
etic — metodologie/vezi metodele folosite în cazul 
educaţiei morale — modalităţile de evaluare: orien- 
tativă, stimulativă, pozitivă); 

6) Conţinutul activităţii educative/orei de dirigen- 
ţie — corespunzător obiectivelor specifice şi concrete 
asumate, orientate în sensul valorilor morale; 

7) Metodologia realizării activităţii educative/orei 
de dirigenţie (stabilită conform obiectivelor concrete) 
angajează: exerciţii morale, exemple morale, con- 
vorbiri morale, studii de caz, asalt de idei, cu mijloace 
pedagogice adecvate (material documentar ilustrativ, 
bibliografic, informatizat etc.); 

8) Evaluarea activităţii (măsurare — apreciere) cu 
scop de formare pozitivă continuă, cu decizii luate 
exclusiv din perspectiva circuitelor de conexiune 
inversă pozitivă construite permanent de profesor 
pentru reglarea-autoreglarea activităţii în termeni de 
dezvoltare curriculară; 


III. Partea de realizare curriculară a activităţii 
educative/orei de dirigenţie vizează: 


9) Scenariul pedagogic — orientativ, deschis, în 
perspectiva dezvoltării curriculare prin valorificarea 
următoarelor elemente: 

* captarea atenţiei/motivarea elevilor (pentru 
dezbaterea etică proiectată), din punct de vedere: 
moral, intelectual, tehnologic, estetic, fizic; 

- actualizarea informaţiilor anterioare importante 
pentru desfăşurarea dezbaterii etice proiectate/vezi 
raportul asupra situaţiei la învăţătură şi disciplină 
prezentat de elevi din conducerea clasei; 

- pregătirea elevilor pentru dezbaterea etică/veri- 
ficarea materialului documentar necesar (ilustrativ, 
bibliografic, informatizat etc.) şi a modului în care 
au fost îndeplinite sarcinile prevăzute anterior 
(referate, conspecte, informaţii suplimentare, mij- 
loace de instruire disponibile/casetofon, video, cal- 
culator etc.); 

e comunicarea obiectivelor concrete ale activită- 
ţii/comunicare axiologică — accent pe valorile morale 
ale temei, subiectului, supus dezbaterii; 

* realizarea convorbirii sau a dezbaterii, în mod 
prioritar în calitate de convorbire etică sau de dezbatere 
etică, valorificând specificul colectivului clasei de elevi; 

- sistematizarea şi fixarea ideilor importante, 
rezultate din dezbaterea etică provocată la nivel de: 
atitudini comportamentale, strategii de analiză-sinteză, 
evaluare critică a unor situaţii de viaţă, cunoştinţe şi 

capacităţi susţinute, pedagogic, psihologic şi social, 
la nivel de educaţie: morală-intelectuală-tehnologică- 
estetică-fizică; 

- valorificarea metodologiei specifice activităţilor 
educative (cu scop prioritar propriu educaţiei morale) 
prin strategii de exemplificare morală (modele con- 
sacrate din ştiinţă, artă, economie, politică, filozofie, 
religie etc.; din viaţa socială, din viaţa comunităţii 
educative locale, din viaţa şcolii şi a clasei de elevi), 
exerciţiul moral, conversaţie morală, demonstraţie 
morală, cercetare/investigaţie morală, problema- 
tizare morală, studiul de caz moral, asalt de idei/cu 
conţinut moral; 

- asigurarea circuitelor de conexiune inversă pozi- 
tivă, necesare pentru reglarea/autoreglarea perma- 
nentă a activităţii educative, în termeni de dezvoltare 
curriculară, în funcţie de nivelul (calitativ şi cantitativ) 
de participare al elevilor la convorbirea/dezbaterea 
etică proiectată; 

10) Stabilirea temei, a obiectivelor şi a sarcinilor 
specifice pentru viitoarea activitate educativă; 


IV. Partea de finalizare curriculară a activităţii 
educative/orei de dirigenţie vizează: 


11) Condluzii, aprecieri în legătură cu activitatea 
educativă realizată; 

12) Definitivarea liniilor de perspectivă pentru 
evoluţia colectivului. 

Vezi Aria curriculară, Ciclul curricular, Curri- 
culum, Proiectarea pedagogică, Teoria şi metodo- 
logia curriculumului. 


CURSUL UNIVERSITAR 


Cursul universitar reprezintă o formă de organizare 
a activităţii didactice proiectată şi realizată, în mod 
special, în învăţământul superior, 

Conceptul pedagogic de curs universitar defineşte 
ansamblul activităţilor de învăţare propuse conform 
programelor de studii specifice învăţământului supe- 
rior, cu un anumit număr de ore repartizate anual sau 
semestrial şi „cu examene finale care sancţionează 
promovarea sau obţinerea unui anumit certificat“ (vezi 
Dictionnaire actuel de l'éducation, 1993, p.267). 

Tipologia cursurilor universitare reflectă ponderea 
anumitelor obiective pedagogice specifice angajate, 
mai ales, la nivelul strategiei de proiectare şi de 
realizare a activităţii. Aceste obiective pedagogice 


CURSUL UNIVERSITAR III 


specifice sugerează posibilitatea clasificării cursurilor 
universitare după: í 

a) criteriul modului de structurare a conținutului: 
cursuri tradiționale (structurate pe capitole, secvențe 
de instruire), cursuri moderne (structurate pe unități 
de instruire/credite); 

b) criteriul tipului de cunoştinţe şi de capacităţi 
vizate, în mod prioritar: cursuri fundamentale (cunoş- 
tinţe şi capacităţi de bază), cursuri de profil şi 
specialitate (cunoştinţe şi capacităţi specifice, apli- 
cabile în anumite domenii particulare), cursuri com- 
plementare (cunoştinţe şi capacităţi preluate din 
domenii complementare disciplinei — disciplinelor 
fundamentale şi de specialitate); 

c) criteriul gradului de implicare în procesul de 
formare socioprofesională a studentului: cursuri 
obligatorii, cursuri opţionale, cursuri facultative. 

Proiectarea cursului universitar angajează o ges- 
tiune pedagogică adaptată/adaptabilă la resursele 
existente în plan uman (profesor-studenţi-alţi factori), 
material (spaţiu-timp-bază didactică disponibil), valo- 
rificabile la nivel mono-, intra-, inter- sau/şi trans- 
disciplinar, în diferite forme de organizare a instruirii 
(prelegeri, lucrări de laborator, activităţi de docu- 
mentare, activităţi practice; module, credite etc.), 
finalizate, de regulă, prin examene sau colocvii 
(semestriale, anuale) susţinute în scris, oral, prin 
lucrări aplicative etc. 

Din perspectiva proiectării curriculare, cursul univer- 
sitar este elaborat ca „parte a unui program care se 
raportează la o materie sau la o disciplină determinată 
(...) ce comportă un timp dat, de învăţământ teoretic 
sau practic, necesar pentru atingerea unui anumit nivel 
de cunoştinţe sau de calificări“. El este instituţionalizat 
în contextul unor documente scrise la nivel periodic 
(tratate, cursuri, manuale, module, sinteze, tematici 
bibliografice etc.) care orientează realizarea unor 
activităţi de învăţare independentă, recunoscute în plan 
pedagogic şi social, „care favorizează atingerea unor 
obiective de formare exactă în cadrul unui program 
sau a mai multor programe“. 

Necesitatea perfecţionării permanente a cursului 
universitar reprezintă o linie de politică educaţională, 
proprie învăţământului superior. Operaţionalizarea 
sa la nivelul autonomiei universitare urmărește, pe 
de o parte, democratizarea sistemului, prin pro- 
movarea valorilor, confirmate la scară pedagogică 
şi socială, iar pe de altă parte, individualizarea 
procesului de instruire, prin proiectarea materiei în 

unităţi didactice/credite care oferă studentului posi- 
bilitatea îndeplinirii sarcinilor propuse în funcţie de 
posibilităţile sale, minime-maxime, realizabile în 
timp şi spaţiu. În această perspectivă, cursul însuşi 
poate deveni „parte a programei de studii la care este 
asociat un număr de unităţi de învăţare cu valoare 
- de credite“ (idem). l 

Instituţionalizarea sistemului de credite angajează 
responsabilitatea titularului de curs care, în contextul 
managementului universitar, trebuie să asigure: 

a) proiectarea unităţilor de instruire la nivelul unor 
structuri modulare funcţionale prin fixarea, reluarea, 
aprofundarea cunoştinţelor şi a capacităţilor de bază 
şi antrenarea acestora în diferite situaţii specifice, cu 

rază mare de operaţionalizare (vezi Cahiers Peda- 
gogiques — Les modules, nr. 317/1993); 

b) delimitarea timpului real necesar studentului 
pentru îndeplinirea obiectivelor specifice şi concrete 
propuse, cu precizarea materialului de sprijin disponibil 
(manual, curs, module de curs, sinteze-tematici bibli- 
ografice; informaţii stocate-procesate în limbaj infor- 
matic etc.) accesibil imediat la nivel de bibliotecă, 
mediatecă etc.; 

c) realizarea activităţii de asistenţă psihopedagogice 
a studentului prin oferta unor acţiuni permanente de: 
consultanţă, îndrumare, animare, (re)motivare for- 
mativă etc. 

Vezi Autonomia universitară, Creditul pedagogic. 


DEMERSUL PEDAGOGIC 


Demersul pedagogic reprezintă ansamblul inter- 
venţiilor formative dirijate, în mod special, de educator 
(profesor, părinte etc.) în vederea optimizării acţiunii 
didactice/educative (vezi Dictionnaire actuel de lédu- 
cation, 1993, p.323—324). 

Finalizarea demersului la nivelul unui discurs 
specific pedagogic presupune realizarea unui repertoriu 
comun între educator şi educat, susţinut la diferite grade 
de congruenţă psihologică de natură cognitivă, afec- 
tivă, motivaţională, exprimată în plan aptitudinal şi 
atitudinal. 

Tipologia demersului pedagogic reflectă structura 


de funcţionare a discursului, proiectată în anumite . 


limite de timp şi spaţiu. Putem sesiza astfel trei tipuri 
de demersuri angajate în realizarea unui ciclu de 
educaţie/instruire: 

- un demers pedagogic punctual, care operaţio- 
nalizează obiective concrete realizabile imediat, 
limitate, de regulă, la o singură dimensiune sau formă 
a educaţiei; 

- un demers pedagogic liniar, care programează 
obiective specifice realizabile pe termen scurt şi mediu, 
ce implică, de regulă, mai multe dimensiuni sau forme 
ale educaţiei; : 

- un demers pedagogic strategic, care planifică 
obiective generale realizabile pe termen mediu şi lung, 
ce angajează, de regulă, toate dimensiunile şi formele 
educaţiei. 

Planificarea demersului pedagogic vizează moda- 
lităţile de organizare a resurselor şi a sarcinilor 
didactice/educative angajate la nivelul activităţii de 
formare-dezvoltare a personalităţii. Din această per- 
spectivă poate fi dezvoltat un demers pedagogic de tip 
liniar (realizabil „din aproape în aproape“), de tip 


spirală (realizabil prin reluarea acţiunii la parametrii 
superiori), de tip strategic (realizabil pe termen mediu 
şi lung, prin „explorare-organizare-reinvestire'“). 

Valorificarea demersului pedagogic la nivelul 
procesului de învăţământ presupune avansarea unor 
module de studiu, care pot fi proiectate-dezvoltate în 
sens punctual (pentru îndeplinirea unor sarcini cu efecte 
imediate), liniar (pentru îndeplinirea unor sarcini cu 
efecte în lanţ), transversal (pentru îndeplinirea unor 
sarcini cu efecte multiplicate în plan intelectual-moral- 
tehnologic-estetic-fizic, în condiţii de instruire formală- 
nonformală-informală). 


DEMOCRATIZAREA ÎNVĂŢĂMÂNTULUI 


Democratizarea învăţământului reprezintă un prin- 
cipiu de politică a educaţiei care vizează egalizarea 
şanselor de reuşită şcolară/universitară în condiţiile 
unei instruiri de calitate, confirmată în termenii 
raportului intrare-ieşire, la toate nivelurile sistemului. 

Teoria democratizării generalizează experienţele 
istorice acumulate în domeniul „conducerii poporului“ 
(în limba greacă, demos — popor, cratos — condu- 
cere), „cu implicaţii profunde care privesc, pe de o 
parte, reformarea puterii, iar pe de altă parte, restructu- 
rarea societăţii civile“ (vezi Held, David, 1987, p.283). 

Originile conceptului evocă opţiunile politice pen- 
tru respectarea drepturilor fundamentale ale omului 
lansate la nivelul societăţii moderne a secolului al 
XVIII-lea. În acest context, democratizarea implică 
procesele de schimbare reformatoare care urmăresc 
să asigure unui număr cât mai mare de membri ai 
societăţii accesul în instituţiile cu largă funcționali- 
tate socială, din domeniul: educaţiei, sănătăţii, 
culturii, sportului etc. (vezi Dictionnaire de la socio- 
logie, 1995, p.66). 

Implicarea democratizării în domeniul educaţiei 
presupune disponibilizarea efectivă a tuturor resurselor 
pedagogice — informaţionale, umane, materiale, 
financiare — existente la nivelul societăţii, pentru 
formarea-dezvoltarea optimă a celor care îndeplinesc, 
în diferite etape ale vieţii, rolul şi statutul de „obiect 
al educaţiei“. Aceasta implică promovarea unei politici 
educaţionale care conferă sistemului de învăţământ 
deschiderea necesară pentru generalizarea formării de 
bază la nivelul şcolii secundare obligatorii, prelungită 
în ultimele decenii până la vârsta de 16 ani. 

Conceptul pedagogic de democratizare a învă- 
țământului defineşte o anumită disponibilitate a 


sistemului, dependentă de structura de funcţionare a 
acestuia, care validează la nivel de decizie politică: 
organizarea nivelurilor/treptelor şcolare şi a modali- 
tăţilor de evaluare a elevilor/studenţilor; conducerea 
managerială a instituţiilor; proiectarea curriculară a 
programelor de instruire formală şi nonformală; 
realizarea relaţiilor cu comunitatea educativă na- 
ţională, teritorială şi locală. 

Practica democratizării învățământului eviden- 
ţiază două tendinţe contradictorii care marchează 
evoluţiile înregistrate la nivelul raporturilor existente 
între doctrinele pedagogice. afirmate şi politicile 
educaţionale asumate la scara valorilor sociale. Aceste 
tendinţe — cantitativă şi calitativă — reflectă o 
anumită linie de determinare istorică, mediată prin 
diferite circuite economice, politice şi culturale, care 
explică nu numai continuităţile necesare, ci şi dis- 
continuităţile posibile, nu numai delimitările tran- 
şante, ci şi interferenţele întreţinute în mod obiectiv 
sau subiectiv (vezi Dictionnaire actuel de l'Education, 
1993, p.325, 326). 

Democratizarea cantitativă a învăţământului mar- 
chează stadiul „şcolii de masă“ care corespunde 
cerinţelor societăţii industrializate exprimate la nivelul 
următorului „cod de principii“: standardizare, spe- 
cializare, sincronizare, maximizare, centralizare (vezi 
Toffler, Alvin, 1983, p.86—104). 

Sistemul de educaţie proiectat urmăreşte formarea 
personalităţii elevului pentru îndeplinirea unor funcţii 
sociale de execuţie şi de reproducere. El presupune 
egalizarea accesului în instituţiile şcolare fără a avea 
în vedere şi calitatea acestora. Este legiferată obligati- 
vitatea şcolii generale, prelungită de la învăţământul 
primar la cel secundar, extins la 6, 7, 8, 9 şi chiar 10 
ani, în contextul reformelor pedagogice realizate de-a 
lungul secolului XX. Deschiderea spre următoarele 
trepte de învăţământ are însă un caracter formal 
datorită diferenţelor de instruire acumulate anterior 
în medii educaţionale/şcolare defavorizate şi a cau- 
zelor de ordin economic şi cultural, întreţinute pe 
diferite circuite de determinare socială. 

Această „mașină educaţională“, adaptată mai mult 
la cerinţele prezentului, promovează „o pedagogie 
liniară“, reglementată prin programe şi metodologii 
tipizate, neglijând problematica individualizării 
instruirii în numele unui „utilitarism“ care încurajează 
perpetuarea unei „ignoranţe generalizate“ (vezi Toffler, 
Alvin, 1973, p.385—415). 

Democratizarea calitativă a învăţământului mar- 
chează aspiraţia spre o nouă calitate a instituţiei şcolare 

corespunzător cerinţelor societăţii postindustrializate, 
de tip informaţional, care reprezintă un sistem de 
comunicare perfecționat printr-o tehnologie înaltă 
aplicabilă în toate domeniile de activitate, „care dă 
naştere unor procese şi produse noi“ în plan economic, 
politic şi cultural (vezi Naisbitt, John, 1989, p.50). 

Sistemul de educaţie proiectat urmăreşte „instruirea 
intensivă“ care vizează formarea unei personalităţi 
capabilă să susţină saltul „de la specialistul curând 
depăşit“ — datorită exploziei informaţionale — „la 
generalistul adaptabil“, prin valori şi motivații fun- 
damentale. Acest ideal presupune „calificarea pentru 
tehnologiile înalte“, realizabilă prin trunchiul comun 
de cultură generală, asigurat în şcoala de bază — 
prelungită până la 16—18 ani — şi aprofundat continuu 
la toate nivelurile sistemului. 

În acest context, „educaţia devine o componentă a 
politicilor economice şi sociale care cer să existe efectiv 
şanse ca oricine să poată evolua“. Democratizarea 
educaţiei răspunde unor necesităţi vitale pentru socie- 
tatea (post)modernă, în cadrul căreia fiecare copil 
trebuie să aibă acces la o instruire de calitate, ga- 
rantată social cel puţin la nivelul învăţământului 
primar şi secundar (vezi Galbreith, John, Kenneth, 
1997, p.65—69). 

Reformele pedagogice, realizate după 1960—1970, 
asigură instituţionalizarea acestui sistem proiectat din 
perspectiva valorilor social-democratice. Prelungirea 
învățământului de cultură generală, pe cale de a deveni 
unitar în organizare, conţinut şi obligativitate, asigură 
baza dezvoltării normale a personalităţii dar şi a 
societăţii, care are posibilitatea descoperirii şi a 
promovării valorilor umane aflate potenţial în toate 
mediile şi comunităţile. 

Această realitate este valabilă şi în termenii 
liberalismului care evidenţiază „rolul guvernului în 
educaţia generală necesară pentru un comportament 
civic“ adecvat. Astfel, o societate democratică nu poate 
exista fără un sistem de învăţământ care asigură un 
nivel de instruire şi de cunoaştere bazat pe un set comun 
de valori acceptat de toţi cetăţenii sau cel puţin de 
majoritatea acestora (vezi Friedman, Milton, 1995, 
p.103, 104). 

Democratizarea calitativă a învăţământului anga- 
jează accesibilitatea tuturor „candidaţilor la educaţie“ 
în instituţiile şcolare integrate într-un astfel de sistem 
de formare-dezvoltare permanentă a personalităţii 
umane. În perspectiva societății informatizate, această 
accesibilitate nu se reduce la treapta școlarităţii 
generale, obligatorii, ci se extinde în termeni de 

egalizare a şanselor de reuşită a celui educat la toate 
nivelurile sistemului. 

Democratizarea cantitativă a învăţământului presu- 
pune doar accesibilitatea „candidaţilor la educaţie“ la 
nivelul „intrării“ în sistem, accesibilitate legitimată ca 
obligativitate în cadrul şcolii generale. Ea nu angajează 
astfel responsabilitatea pedagogică şi socială a în- 
văţământului prin evaluarea calităţii acestuia în 

funcţie de nivelul de egalizare reală a şanselor elevilor 
consemnat la „ieşirea“ din sistem. 

Democratizarea calitativă a învăţământului presu- 
la educaţie“ la „intrarea“ în sistem, ci şi egalizarea 
şanselor reale ale acestora, confirmate, în diferite grade, 
la „ieşirea“ din sistem. Această perspectivă ma- 
nagerială — bazată pe evaluarea raportului dintre 
intrarea în sistem — calitatea procesului de instruire — 
ieşirea din sistem — angajează responsabilitatea 
pedagogică şi socială a instituţiei şcolare, în general, 
a comunităţii educative naţionale, teritoriale şi locale, 
în mod special. 

Proiectarea democratizării învăţământului în 
perspectiva reformei educaţiei urmăreşte instituţio- 
nalizarea normelor valorice în activitatea de conducere 
a şcolii şi de dezvoltare curriculară a conţinutului 
instruirii. Mecanismele declanşate reflectă, la nivel de 
principiu, trecerea de la democraţia politică, func- 
ţională în planul ideilor generale, la democraţia socială 
angajată în evaluări definitorii pentru viaţa unei 
comunităţi, care asigură coordonarea intereselor 
particulare cu cele'comune „prin delegări temporale, 
reversibile pe baza unei competenţe presupuse“ (vezi 
Bourdeau, George, 1966, p.63; Dictionnaire de la 
sociologie, 1985, p.57). 

La nivelul conducerii şcolii democratizarea învă- 
ţământului valorifică funcţiile managementului peda- 
gogic (planificare-organizare; evaluare-orientare meto- 
dologică; reglare-autoreglare) care determină struc- 
turile instituţionale corespunzătoare la nivel de sistem, 
pe verticală (Ministerul Învăţământului. — inspec- 
toratele şcolare teritoriale — unităţile şcolare de bază) 
şi pe orizontală (Institutul de Cercetări Pedagogice, 
Institutul de Formare Iniţială şi Continuă a Cadrelor 
Didactice; Consiliul Naţional pentru Educaţie — filiale 
teritoriale şi locale; centre metodologice organizate 
şcolar şi interşcolar). 

Alegerea sau numirea liderilor presupune respec- 
tarea normelor definitorii ale democraţiei (reprezen- 
tare-separarea puterilor-legitimitate), adaptabile la 
criteriile de competenţă pedagogică specifice activită- 


ţilor organizate în cadrul sistemului de învăţământ. 
Aceste criterii pot fi instituţionalizate în fişa candida- 
tului, la nivelul următorilor indicatori de competenţă 
managerială reprezentativă: 

- pregătirea socioprofesională (rezultate la exa- 
menele de definitivat, grad didactic II, grad didactic I, 
reciclare; în alte activităţi cu scop de perfecţionare); 

* activitatea socioprofesională (traiectoria socio- 
profesională; funcţiile ocupate la diferite niveluri ale 
sistemului); 

- activitatea metodico-ştiinţifică (articole, studii, 
cărţi publicate; proiecte de reformă, proiecte manageri- 
ale concepute la diferite niveluri ale creativităţii 
pedagogice/didactice; 

activitatea didactică (rezultatele obiectivate în fişa 
de evaluare, aplicată/aplicabilă în cadrul: inspecției 
generale, inspecției de specialitate, inspecției în dome- 
niul perfecţionării). 

Conducerea managerială a învăţământului presu- 
pune, în acelaşi timp, completarea „procedurilor 
administrative“ care asigură doar reproducerea biro- 
cratică a deciziilor, pe verticala sistemului. Crearea 
unor structuri alternative, în concordanţă cu norma 
separării puterilor, presupune „încredințarea răspun- 
derii unui grup de specialişti capabili să-şi exprime 
liber puncte de vedere şi interese diverse“, cu o 
autoritate profesională incontestabilă (vezi Sartori, 
Giovani, 1973, p.28, 29). 

Asemenea structuri pot fi instituţionalizate la nivel 
de consilii consultative, ale directorilor, inspectorilor, 
profesorilor de diferite specialităţi, părinţilor etc. Ele 
sunt complementare în raport cu cele administrative, 
executive şi pot contribui la: propunerea liderilor, la 
anumite intervale de timp sau în diferite circumstanţe 
speciale; ameliorarea sau perfecţionarea stării siste- 
mului după evaluări realizate la anumite intervale de 
timp; abolirea monopolului cercetării ştiinţifice prezent 
mai ales la nivelul comisiilor centrale pentru (re)elabo- 
rarea programelor şcolare; promovarea sistematică a 
valorilor afirmate în contextul activităţilor de proiectare 
şi de dezvoltare curriculară. 

Legitmitatea factorilor de conducere ai învăţă- 
mântului implică respectarea normelor democraţiei, 
adaptate la specificul spaţiului şi al timpului pe- 
dagogic. În contextul reformei alegerea lor pe criterii 
manageriale reprezentative devine o opţiune de politică 
educaţională necesară pentru „evoluţia reală a structu- 
rilor şcolare“ în condiţiile „destructurării ierarhice“ 
proprie etapelor de schimbare socială amplă. 

La nivelul proiectării curriculare, democratizarea 
învăţământului valorifică structurile instituţionale 
descentralizate care pot acţiona la nivelul unor „mi- 
niparlamente profesionale“ angajate periodic în dez- 
baterea problematicii planului de învăţământ, a 
programelor şi a manualelor şcolare, în vederea 
perfecţionării sau a restructurării acestora. 

Activitatea consiliilor consultative teritoriale şi 
locale, a catedrelor, comisiilor metodice etc. asigură 
baza de selecţie permanentă a cadrelor didactice 
valoroase care pot fi implicate în deciziile manageriale 
specifice domeniului proiectării şi al dezvoltării 
curriculare. Comisiile naţionale pentru (re)elaborarea 
programelor şi a manualelor şcolare şi a altor ma- 
teriale care stimulează învăţarea dobândesc astfel un 
caracter deschis, (auto)perfectibil. 

Relaţiile create pe orizontala sistemului asigură 
valorificarea informaţiei pe circuite multinivelare, 
situate între cercetarea pedagogică şi practica acti- 
vităţii didactice curente. Relaţiile verticale asigură 
circulaţia socială a informaţiei, operaţionalizabilă la 
diferite niveluri de decizie managerială. 

Practica democratizării învăţământului presupune 
înţelegerea celor două dimensiuni ale fenomenului care 
intervin efectiv la nivelul sistemului educaţional: 
dimensiunea macrostructurală/macrodemocraţia şi 
dimensiunea microstructurală/microdemocraţia (vezi 
Sartori, Giovani, 1973, p.370; Karpinski, Jakub, 1993, 
p.22,23). 

Macrodemocraţia intervine la nivelul colectivi- 
tăţilor desfăşurate într-un spaţiu pedagogic de 
amploare, care nu permite realizarea unor relaţii 
directe, de intercunoaştere nemijlocită. Aceste colecti- 
vităţi sunt obligate, în mod obiectiv, să desemneze 
factorii unor instituţii reprezentative (Ministerul 
Învăţământului, inspectoratele şcolare teritoriale, 
Casele Corpului Didactic), „care vor lua o parte din 
decizii în numele lor“. 

Microdemocraţia intervine la nivelul spaţiilor 
pedagogice delimitate social şi profesional care asigură 
realizarea unor relaţii directe, posibile chiar la nivelul 
unor „grupuri elementare“ (şcoala, catedra de spe- 
cialitate, consiliul pedagogic, comisia metodică etc.). 
Ea permite descentralizarea care susţine „deciziile 
bazate pe înţelegeri“, realizabile prin acorduri directe 
legitimate între membrii comunităţii socioprofesionale 
respective. 

Relaţiile formale şi nonformale, instituţionalizate 
la nivelul sistemului şi al procesului de învăţământ, 
au tendinţa de a acţiona la nivelul unei psihologii 

sociale proprii „democraţiei spaţiilor mici“, care 
promovează libertatea civică şi participarea directă a 
„actorilor educaţiei“ la dezbateri care orientează 
deciziile în cadrul unor foruri publice de genul 
constituantelor sau parlamentelor microprofesionale 
(vezi Ghibu, Onisifor, 1947, Soljenitsyne, Alexandre, 
1990, p.88—93). Ele constituie o sursă de inspiraţie 
pentru diferitele consilii consultative ale cadrelor 
didactice şi ale comunităţilor educative, eligibile pe 
criterii de competenţă şi de autoritate pedagogică. 

Practica democratizării învăţământului presu- 
pune, în acelaşi timp, transformarea mecanismelor 
de comandă liniară, bazate pe autoritatea admi- 
nistrativă, birocratică, realizabilă doar pe verticala 
sistemului, în structuri decizionale flexibile şi pe 
orizontala sistemului, la toate nivelurile acestuia. 
Asemenea structuri pot susţine şi completa deciziile 
de politică educaţională de pe poziţia experţilor în 
cercetare şi perfecţionare pedagogică (vezi rolul 
Institutului de Cercetări Pedagogice şi al Institutului 
de Formare Iniţială şi Continuă a Cadrelor Didactice 
cu filialele lor teritoriale angajabile inclusiv la 
nivelul caselor corpului didactic şi al centrelor de 
asistenţă psihopedagogică) şi de pe poziţia co- 
munităţii educative, naţionale (Consiliul Naţional: 
pentru Educaţie), teritoriale (Consiliul teritorial 
pentru educaţie) şi locale (Consiliul local pentru 
educaţie). 

Vezi Managementul educaţiei/pedagogic, Mana- 
gementul organizaţiei şcolare. 


DEMONSTRAŢIA 


Demonstrația reprezintă o metodă didactică/de 
învățământ bazată prioritar pe acţiunea de cercetare 
indirectă a realităţii, care valorifică îndeosebi resursele 
raţionamentului de tip deductiv. Această acţiune 
implică prezentarea unor obiecte şi fenomene din 
natură şi societate, reale sau substituite, în vederea 
stimulării capacităţii elevilor de descoperire şi de 
argumentare a esenței acestora. 

Proiectarea metodei demonstraţiei presupune pre- 
zenţa mijloacelor de învăţământ care asigură sus- 
ţinerea acţiunii didactice la niveluri de percepţie şi de 
gândire concretă, indispensabile mai ales în învă- 
ământul preşcolar şi primar, care angajează resursele 
specifice raţionamentului inductiv. De aici tendinţa 
definirii demonstraţiei (şi) ca „metoda intuitivă“ (vezi 
Cerghit, loan, 1980, p.171; Bontaș, loan, 1994, p.156). 

În plan tehnologic, metoda demonstraţiei răspunde, 
însă, cerinţelor pedagogice formulate la nivelul prin- 
cipiului interdependenței, necesare în cadrul activității 
didactice, între cunoaşterea senzorială, intuitivă şi 
cunoașterea logică, raţională. În această accepţie, 
metoda demonstraţiei urmăreşte, pe fond, stimularea 
raţionamentului deductiv, tipic cercetării ştiinţifice, 
respectând condiţiile pedagogice proprii fiecărei trepte 
sau discipline de învăţământ. 

În didactica tradițională, metoda demonstraţiei 
îndeplinea doar funcţia de „a imprima în minte“ 
imaginea obiectelor reale sau substituite, prezentate 
de profesor elevului în vederea inducerii, pe această 
cale, a noţiunilor respective. 

În didactica modernă, metoda demonstraţiei preia 
funcţia stimulării operaţiilor logice, care asigură 
prelucrarea datelor concrete, intuitive, în vederea 
deducerii şi a argumentării noțiunilor sugerate altfel 
„prin obiectele reale sau substituite prezentate elevului 

` de profesor. 

În didactica postmodernă, curriculară, metoda 
demonstraţiei dezvoltă funcţia stimulării operaţiilor 
logice la nivelul unor repere prioritar formative incluse 
în structura obiectivelor pedagogice concrete, în 
termeni de înţelegere, analiză-sinteză, aplicare a 
noţiunilor dobândite în condiţii de optimizare a 
mijloacelor de instruire. 

Angajarea demonstraţiei la nivel curricular pre- 
supune valorificarea resurselor tehnologice ale unor 
metode implicate ca procedee didactice, susţinute prin 
mijloace de instruire adecvate, care conferă o cale 
proprie de realizare a activităţii de predare-învăţare- 
evaluare. În această accepţie, metoda demonstraţiei 
poate fi proiectată pedagogic în variante de acţiune 
didactică, organizate ca: = 

- demonstraţie observaţională, numită şi „demon- 
straţie vie“, bazată pe prezentarea unor obiecte şi 
fenomene reale, din natură şi societate; 

- demonstrație experimentală, bazată pe prezen- 
tarea unor obiecte şi fenomene substituite în condiţii 
de laborator; 

- demonstraţie grafică, bazată pe prezentarea unor 
obiecte şi fenomene prin intermediul unor fotografii, 
tabele, planşe, statistici, scheme scrise la tablă etc.; 

- demonstrație documentară, bazată pe prezentarea 
obiectelor şi fenomenelor conform unei documentaţii 
specifice domeniului de studiu respectiv; 

- demonstraţie analogică, bazată pe prezentarea 
unor obiecte şi fenomene prin intermediul unor modele; 


PERSONALULUI DIDACTIC 


- demonstraţie programată, bazată pe prezentarea 
obiectelor şi fenomenelor prin intermediul tehnicilor 
speciale de instruire programată sau de instruire 
asistată pe calculator. 

Toate variantele evocate pot integra mijloacele de 
instruire bazate pe o tehnologie modernă (radio, 
televiziune, casetofon, video, computer), prezentate 
uneori în literatura de specialitate ca o modalitate 
specifică de organizare a metodei demonstraţiei. 
Valorificarea acestor mijloace, în complementaritatea 
şi integralitatea lor, conferă fiecărei variante a demon- 
straţiei atuuri metodologice superioare în raport cu: 

- tehnicile de instruire auditive, bazate doar pe ceea 
ce elevul aude, care asigură însuşirea a 20% din 
materialul propus învăţării; 

- tehnicile de instruire vizuale, bazate doar pe ceea 
ce elevul vede, care asigură însuşirea a 30% din 
materialul propus învățării; 

- tehnicile de instruire audiovizuale, bazate pe 
asocierea a ceea ce elevul aude şi vede în acelaşi timp, 
care asigură însuşirea a 65% din materialul propus 
învăţării (vezi Cerghit, Ioan, 1980, p.175). 

Implicarea în actul didactic a unor mijloace audio- 
vizuale, bazate pe aplicarea unor tehnologii electronice 
şi informative de vârf, permite rafinarea „intuiţiei 
simbolice“ — folosită altfel, ca „suport al conceptu- 
alizării“ — în contexte de instruire complexe, care 
vizează demonstraţia spaţiului, demonstraţia timpului, 
demonstraţia mişcării, productivă în realizarea obiec- 
tivelor specifice, proprii mai multor domenii şi disci- 
pline de învăţământ (idem, vezi p.175—177). 

Vezi Metodele didactice/de învățământ. 


DEPARTAMENTUL PENTRU PREGĂTIREA 
PERSONALULUI DIDACTIC i 


Departamentul pentru pregătirea personalului 
didactic este o instituție de nivel universitar care 
asigură formarea inițială a studenților şi a absol- 
venţilor învăţământului superior ce optează pentru 
dobândirea statutului (statusului) de profesor. 
Obiectivele pedagogice asumate la nivel general 
vizează pregătirea psihologică, pedagogică şi metodică 
a viitorilor profesori angajați, de regulă, în învă- 
ţământul gimnazial, liceal şi profesional, pregătire 
necesară pentru proiectarea şi realizarea optimă a 
activităţilor didactice şi educative, organizate conform 
planului de învăţământ şi programelor şcolare. 
Obiectivele pedagogice specifice vizează realizarea 
următoarelor atribuţii prevăzute în Regulamentul 


ENI DEZBATEREA 


privind organizarea şi funcţionarea Departamentului 
pentru pregătirea personalului didactic, elaborat în 
baza art. 68 al Legii Învăţământului/Legea nr. 84/1995 
şi completată cu Legea nr. 131/1995: 

- coordonarea procesului de formare a viitorului 
profesor în concordanţă cu standardele metodologice 
de vârf; 

- ameliorarea profesionalizării pedagogice la nive- 
lul cerinţelor reformei învăţământului; 

- corelarea pregătirii de specialitate, psihope- 
dagogică şi metodică în perspectiva integrării pro- 
fesionale optime şi a perfecţionării permanente a 
activităţii prin susţinerea examenelor de definitivat, 
gradul didactic II, gradul didactic I, reciclare; 

- promovarea cercetării pedagogice/didactice fun- 
damentale şi aplicative, angajată, în mod special, în 
direcţia editării de cursuri, manuale, ghiduri: me- 
todologice etc. 

Planul de învăţământ al Departamentului pentru 
pregătirea personalului didactic acoperă un ciclu 
universitar integral, fiind proiectat la nivelul ur- 
mătorului circuit curricular: a) Logică — anul I, 
semestrul 1, colocviu; b) Psihologie şcolară — anul I, 
semestrul 2,.examen; c) Pedagogie generală — anul 
II, semestrul 1, 2, examen; d) Sociologia educaţiei — 
anul III, semestru 1, colocviu; e) Metodica specialită- 
ţii — anul III, semestrul 1(pentru specializarea 1), 
semestrul 2 (pentru specializarea 2), colocviu; 
f) Practica pedagogică — anul III, semestrul 2; anul 
IV, semestrul 1 — colocviu. 

Evoluţia posibilă a Departamentului pentru pregă- 
tirea personalului didactic presupune valorificarea 
tendinţelor confirmate în plan mondial care vizează 
asigurarea complementarităţii între acţiunile de formare 
iniţială şi cele de perfecţionare (formare continuă) ale 
profesorilor, angajaţi la toate nivelurile sistemului de 
învățământ. Funcţionalitatea unor asemenea structuri, 
instituţionalizate la limita învăţământului postuniver- 
sitar, permite şi valorificarea propriilor noastre tradiţii 
pedagogice, dezvoltate de-a lungul timpului pe linia 
Seminarului pedagogic, proiectat de Spiru Haret la 
graniţa dintre secolul al XIX-lea şi secolul XX. 

Vezi Formarea formatorilor, Managementul edu- 
caţiei/pedagogic. 


DEZBATEREA 


Dezbaterea reprezintă o metodă didactică/de învă- 
ţământ în care predomină acţiunea de comunicare 
orală interogativă. Această acţiune valorifică procedeul 

întrebărilor care este orientat pedagogic în direcţia 
realizării unui schimb organizat de informaţii sem- 
nificative pentru soluţionarea unor probleme, dez- 
voltarea unor capacităţi de stăpânire a materiei, de 
exprimare şi de creaţie în contextul unor aplicații sau 
analize de caz deschise perfecţionării. 

Proiectarea metodei dezbaterii urmăreşte realizarea 
unei forme avansate de învăţare socială, posibilă în 
numeroase variante de organizare: în grup, tip seminar, 
de masă, în echipe de lucru, tematică, dirijată, prin 
asalt de idei. Dezbaterea presupune un anumit nivel 
de cunoştinţe şi capacităţi, comun participanţilor, 
valorificabil în plan pedagogic şi social sub conducerea 
cadrului didactic. 

Funcţionalitatea metodei dezbaterii depinde de 
calitatea formativă a întrebărilor, în varianta lor: 
frontală (De ce?), directă (Care sunt motivele pentru 
care susţineţi ideea x), inversată (Ce se întâmplă 
dacă?), de revenire (Cum credeţi că...), imperativă 
(Analizaţi următoarea situaţie...), de releu (Com- 
pletaţi răspunsul anterior), de controversă (Există sau 
nu există situaţia x?) — vezi Cerghit, loan, 1980, 
TT25. 

Structura metodei dezbaterii implică trei momente 
decisive: introducerea prin formularea întrebărilor sau 
a întrebărilor-problemă; intervenţia participanţilor; 
sintetizarea discuţiilor prin sistematizarea argu- 
mentelor, delimitarea aprecierilor, definitivarea con- 
cluziilor. 

Vezi Metodele didactice/de învăţământ. 


DEZVOLTAREA PEDAGOGICĂ 


Dezvoltarea pedagogică reprezintă ansamblul acţi- 
unilor şi influențelor educaţionale care asigură evoluţia 
personalităţii umane în plan psihologic şi social. Ea 
valorifică resursele educabilităţii angajate în optimi- 
zarea raporturilor dintre ereditate-mediu-educaţie, în 
mod diferențiat, în funcţie de trăsăturile generale, 
particulare şi individuale ale personalităţii umane. 

Dezvoltarea pedagogică valorifică evoluţiile înre- 
gistrate la nivelul structurii de funcţionare a per- 
sonalităţii, în plan cognitiv (cunoştinţe, deprinderi, 
strategii), social (moral, civic, politic, profesional, 
cultural) şi (inter)personal (familial, comunitar etc.). 
Pe de altă parte, corelarea acestor evoluţii angajează 
următoarele tipuri de dezvoltare, evidente la nivel de 
ontogeneză în limitele unor legi probabilistice, spe- 
cifice ştiinţelor socioumane: 

* dezvoltare intelectuală: preoperatorie (vârsta 0— 
1 an), preconceptuală (2—3 ani), intuitivă (4—5 ani), 
operatorie concretă (6—11 ani), operatorie abstractă, 
pe cale de formare (12—15 ani), operatorie abstractă, 
formată şi integrabilă în diferite domenii ale cunoaş- 
terii (după 16—18 ani); - 

- dezvoltare socială: presocială (vârsta 1—5 ani), 
de explorare a factorilor de socializare (6—15 ani), 
de organizare conștientă a relațiilor sociale (15— 
24 de ani), de realizare socială (după 25—27 de ani); 

- dezvoltare psihosocială: prin imitație (vârsta 5— 
7 ani), prin identitate (83—12 ani), prin interiorizare 
(13—16 ani), prin generalizare (realizată după 17 ani, 
în diferite grade dependente de ciclurile vieții: ado- 
lescență prelungită, tinereţe, maturitate, bătrânețe); 

- dezvoltare morală: prin sancțiuni, recompense 
(vârsta 5—9 ani), prin relativism utilitar (10—12 ani), 
prin concordie interpersonală (13—15 ani), prin lege 
şi ordine (16—24 de ani), prin contracte sociale 
(realizabile după 25—27 de ani, adaptabile la con- 
diţiile diferitelor situaţii profesionale şi umane/vezi 
ciclurile vieţii); 

- dezvoltare cunoaşterii de sine: în stadiul ele- 
mentar (vârsta 5—11 ani), în stadiul situaţional 
(12—15 ani), în stadii de interiorizare (realizate după 
16 ani, în diferite grade de aprofundare/vezi ciclurile 
vieţii); 

- dezvoltarea afectivă („sentimentul amiciţiei“): 
asistenţă cu sens unic (vârsta 5—7 ani; cooperare în 
condiţii favorabile (8—12 ani), colaborare în condiţii 
favorabile dar şi mai puţin favorabile (13—16 ani); 
parteneriat în condiţii mutuale (realizabil după 17— 
20 de ani, în diferite grade(vezi ciclurile vieţii) — vezi 
Dictionnaire actuel de l'éducation, 1993, p.340. 

Dezvoltarea pedagogică angajează toate tipurile de 
evoluții prezentate anterior, instituționalizate în cadrul 
organizaţiei şcolare, procesului de instruire, mana- 
gementului resurselor umane, informaționale, mate- 
riale şi financiare. Valorificarea acestora presupune 
proiectarea unei noi structuri de funcţionare a sis- 
temului de învățământ care implică: 

- depăşirea fazei psihologice critice, situată la 
trecerea la un nou stadiu de dezvoltare, în interiorul 
aceluiaşi nivel sau aceleiaşi trepte şcolare (vezi tendinţa 
afirmării la scară mondială a formulei 6—3—3 sau a 
unei variante apropiate); 

- prelungirea învăţământului de bază până la vârsta 
de 16 ani considerată optimă din perspectiva depăşirii 
fazei celei mai critice (situată în jurul vârstei de 14— 
15 ani, la trecerea de la preadolescenţă la adolescenţă) 


DIDACTICA APLICATĂ III 


şi a structurării fondului aptitudinal-atitudinal al 
personalităţii elevului; 

- adoptarea strategiilor de orientare şcolară şi 
socială formativă care vizează dezvoltarea de ansamblu 
a personalităţii elevului, într-o perspectivă actuală şi 
potenţială, superioară tendinţelor stadial-clinice (cen- 
trate pe o singură dominantă, de regulă, de natură 
intelectuală) sau psihomotrice (centrate asupra unor 
variabile standardizate). 

Dezvoltarea pedagogică generală angajează toate 
modalităţile prin care instituţia şcolară reuşeşte să-şi 
consolideze serviciile administrative, didactice, edu- 
cative, plecând de la obiectivele formative elaborate 
special pentru valorificarea resurselor de evoluţie 
globală a personalităţii elevului. 

Dezvoltarea curriculară marchează „procesul de 
îmbogăţire continuă a programelor şcolare cu noi 
date“, informaţii, cunoştinţe (vezi Dictionnaire actuel 
de l'éducation, 1993, p.337). Acest proces urmăreşte 
optimizarea raportului dintre creşterea şi dezvoltarea 
psihologică a personalităţii în vederea asigurării 
saltului de la evoluţia liniară la cea pluridimensională, 
de la obiectivele minimale la finalităţile maximale, 
de la standardizarea închisă la individualizarea des- 
chisă (idem, vezi p.338). 

Vezi Educabilitatea. 


DIDACTICA APLICATĂ 


Didactica aplicată reprezintă un domeniu al ştiinţelor 
pedagogice/educaţiei care urmăreşte valorificarea 
fundamentelor procesului de învăţământ, definite la 
nivelul teoriei instruirii (didacticii generale), în diferite 
contexte particulare. 

Analiza operaţională a conceptului angajează trei 
semnificaţii complementare: 

* didactica experimentală, care exersează diferite 
variante de inovare a programelor şcolare la nivelul 
cercetării pedagogice, realizată, de regulă, în secţii 
de curriculum/proiectare şi dezvoltare curriculară; 

- didactica specifică programelor şcolare, care 
orientează proiectarea obiectelor şcolare mono-, inter- 
sau/şi transdisciplinar, în funcţie de criteriile asumate 
la nivel de politică a educaţiei, concretizate în cadrul - 
structurii planului de învățământ; 

- didactica obiectelor şcolare, care orientează 
activitatea de predare-învăţare-evaluare în diferite 
situaţii concrete: trepte, ani, trimestre şcolare etc. 

Perspectiva practicii pedagogice impune, pe de o 
parte, depăşirea tendinţelor proprii didacticii empirice, 


EI DIDACTICA GENERALĂ 


bazată doar pe experienţa acumulată la catedră. Pe 
de altă parte, cercetarea aplicativă, realizabilă în 
termenii didacticii experimentale, nu poate fi eficientă 
fără implicarea profesorilor cu experienţă semnifi- 
cativă în activitatea de predare-învăţare-evaluare, 
angajată la diferite niveluri ale sistemului. 

Calitatea didacticii diferitelor obiecte şcolare 
reflectă, în ultimă instanţă, raporturile instituite la 
nivel de sistem şi de proces între teoria educaţiei — 
teoria instruirii (didactica generală, apreciată ca 
„didactica-mamă“) — didactica aplicativă (angajată 
iniţial la nivel experimental şi specific). Articularea 
acestor mecanisme complexe la nivelul unui „design 
pedagogic“ angajează resursele proiectării curricu- 
lare şi ale managementului pedagogic/instrucţional 
în vederea obţinerii unor „produse didactice efi- 
ciente“ (vezi Dictionnaire actuel de l'education, 
1993, p.358, 359). 

Didactica aplicată este introdusă în planul de 
învățământ al Departamentului universitar pentru 
pregătirea personalului didactic/Seminarul pedagogic, 
în anul III, semestrul I. Angajarea sa ca metodică a 
specialităţi reflectă o linie de continuitate curriculară, 
care presupune studiul anterior al psihologiei şcolare 
(anul I, semestrul II) şi al pedagogiei generale (anul II, 
semestrul I—]1) şi realizarea ulterioară a activităţilor 
de practică pedagogică (anul III, semestrul II, anul TV, 
semestrul I). 

Vezi Departamentul pentru pregătirea perso- 
nalului didactic; Didactica generală; Proiectarea 
pedagogică, Teoria instruirii. 


DIDACTICA GENERALĂ 


Didactica generală este o ştiinţă pedagogică funda- 
mentală care defineşte şi analizează conceptele de bază, 
stabilizate epistemic la nivelul unei „teorii a instruirii 
care este o subteorie a teoriei despre educaţie“: proces 
de învăţământ; obiective pedagogice, conţinutul învăţă- 
mântului, metodologia didactică, evaluarea didactică; 
proiectarea pedagogică (a procesului de învăţământ) — 
vezi Noveanu, Eugen, în Didactica, coordonator, Salade, 
Dumitru, 1982, p.13). 

Importanţa didacticii generale este evidentă la 
nivelul ştiinţelor educaţiei/pedagogice. Alături de 
teoriti educaţiei — care studiază conceptele fun- 
damentale ale pedagogiei — didactica generală for- 
mează nucleul epistemic tare al „ştiinţelor educaţiei“, 
activat la nivelul pedagogiei generale. 

Didactica generală, în calitatea sa de ştiinţă peda- 
gogică fundamentală, poate fi definită ca teorie a 
instruirii sau a procesului de învăţământ. Conţinutul 
său este sugerat de etimologia cuvântului, provenit din 
limba greacă: didaskein D a învăţa; didaktikos I 
instrucţie, instruire; didasko (| învăţare, învăţământ; 
didaktike (l arta învăţării. 

Istoria didacticii reflectă evoluţia concepţiilor despre 
învăţământ şi învăţare, proiectate pe fondul dezvoltării 
doctrinelor pedagogice şi a instituţiilor şcolare. Ca 
parte a pedagogiei generale, didactica reprezintă „arta 
de a învăţa pe toţi toate“ (J. A. Comenius, Didactica 
magna, 1657). 

Fundamentarea didacticii, în cadrul unui discurs 
pedagogic autonom, implică parcurgerea a trei etape 
distincte, prelungite în planul interpretărilor actuale 
până la nivelul „teoriei curriculumului“: 

- etapa didacticii tradiţionale, de tip magistrocentrist 
(secolele XVII—XIX): accent pe activitatea de predare; 
sursa principală a cunoaşterii: percepţia; dirijarea 
autoritară a învăţării; 

- etapa didacticii moderne, de tip psihocentrist sau 
sociocentrist (sfârşitul secolului XIX — prima jumătate 
a secolului XX): accent pe activitatea de predare- 
învăţare; sursa principală a cunoaşterii: acţiunea 
determinată psihologic (curentul psihocentrist) sau 
social (curentul sociocentrist); dirijarea psihologică sau 
socială a învăţării; 

- etapa didacticii postmoderne, de tip curricular (a 
doua jumătate a secolului XX); accent pe activitatea 
de predare-învăţare-evaluare; sursa principală a cu- 
noaşterii: acţiunea determinată psihosocial, inte- 
riorizată deplin prin strategii adecvate (curentul 
tehnocentrist); autodirijarea psihosocială a învăţării — 
vezi Gabaude, Jean-Marc; Not, Louis, 1988). 

În accepţia sa actuală, didactica poate fi interpre- 
tată chiar la nivelul unei „teorii a curriculumului“ sau 
a unei „metodologii generale“ care reprezintă „ansam- 
blul de principii normative, reguli şi procedee, aplicate, 
în mod egal, în toate situaţiile care apar în cadrul 
procesului de instruire“ (De Landsheere, Viviane, 1992, 
p.120). 

Termenul de didactica generală rămâne valabil în 
literatura de specialitate, cel puţin la nivelul unor 
culturi pedagogice reprezentative: Germania, Rusia, 
ţările din Europa Centrală şi de Est. Obiectul cercetă- 
rilor sale este orientat „prioritar asupra procesului de 
învăţământ, a condiţiilor de realizare a diferitelor 
achiziţii (...), a obstacolelor care apar în calea instru- 
irii“ (vezi Drouin, Anne-Marie, 1993, p.34—37). 

Obiectul de studiu al didacticii generale vizează 
definirea procesului de învățământ din perspectiva: 
caracteristicilor generale şi a dimensiunilor sale 
specifice; a structurii sale de funcționare, bazată pe 
corelaţia obiective-conținut-metodologie-evaluare; a 
sistemului de proiectare dezvoltat la nivelul activităţii 
didactice/educative, realizată în mediul şcolar şi 
extraşcolar. 

Funcţiile pedagogice exercitate de la nivelul didac- 
ticii generale reflectă capacitatea acestei ştiinţe peda- 
gogice fundamentale de a fi o teorie care asigură 
analiza articulată, coerentă a conceptelor de bază 
definitorii pentru explicarea şi înţelegerea procesului 
de învăţământ. 

În calitatea sa de teorie a procesului de învăţământ 
sau de teorie a instruirii, didactica generală îndeplineşte 
o dublă funcţie ică: o funcţie normativă, care 
stabileşte dimensiunea funcţională — structurală — 
operaţională a activităţii de predare-învăţare-evaluare; 
o funcţie prescriptivă, care stabileşte „condiţiile ierar- 
hice“ ale activităţii de predare-învăţare-evaluare 
(obiectivele-conţinutul-metodele-evaluarea) şi posi- 
bilităţile tehnologice de proiectare şi de realizare a 
acestora în sens tradiţional — modern — postmodern 
(curricular). : 

Aceste două funcții intervin la nivel epistemologic 
(prin teoria care stă la baza didacticii generale) şi 
praxiologic (prin teoria aplicată în cadrul metodicii 
diferitelor discipline de învăţământ/didactici aplicate). 
Ele evidenţiază calitatea didacticii generale de ştiinţă 
pedagogică fundamentală, preocupată, pe de o parte, 
de aprofundarea „unui domeniu bine circumscris, 
analizat printr-un „vocabular precis“, iar pe de altă 
parte, de definirea unor principii şi concepte de bază, 
„aplicabile la toate conținuturile, la toate abilităţile 
şcolare şi la toate treptele de învăţământ“ (vezi Dic- 
tionnaire actuel de Leducation, 1993, p.369). 

Abordarea problematicii didacticii generale din 
perspectivă curriculară presupune raportarea per- 
manentă a obiectului său de studiu — procesul de 
învățământ — la conceptele pedagogice fundamentale, 
dezvoltate la nivelul teoriei educaţiei: educaţie, sistem 
de educaţie/învățământ, finalităţi ale educaţiei, refor- 
mă a educaţiei. Aprofundarea acestora permite înţele- 
gerea, analiza-sinteza şi aprecierea critică a elemen- 
telor componente ale procesului de învăţământ (obiecti- 
vele — conținuturile — metodologia — evaluarea), a 
` mecanismelor de proiectare curriculară a activităţii 
didactice/educative, aplicabile în mediul şcolar şi 
extraşcolar. 


DIFERENȚIEREA INSTRUIRII III 


Didactica generală dezvoltă propriile sale concepte 
de bază: proces de învăţământ, principii pedagogice 
ale procesului de învățământ; obiective pedagogice ale 
procesului de învăţământ; conţinut pedagogic al pro- 
cesului de învăţământ; metodologie pedagogică a 
procesului de învăţământ; evaluare pedagogică a 
procesului de învăţământ; proiectare pedagogică a 
activităţii didactice/educative. 

Aprofundarea conceptelor de bază ale didacticii 
generale asigură premisa elaborării metodicilor de 
specialitate, necesare la toate disciplinele şi treptele 
de învăţământ, metodici de specialitate, incluse în 
planul Departamentului universitar pentru pregătirea 
cadrelor didactice/Seminarului pedagogic. Conceperea 
lor la nivelul unor didactici aplicate asigură perfecţio- 
narea continuă a proiectelor pedagogice angajate de 
fiecare educatoare, învăţător sau profesor, în cadrul 
diferitelor activităţi de predare-învăţare-evaluare. 

În calitatea sa de teorie a instruirii, didactica 
generală defineşte şi susţine fundamentele ştiinţifice 
ale procesului de învăţământ. Practica pedagogică o 
impune astfel ca „didactică normativă“ dar şi ca 
„didactică critică şi prospectivă“, angajată în activitatea 
de cercetare fundamentală, orientată, de regulă, la 
nivelul proiectării şi al dezvoltării curriculare (vezi 
Dictionnaire encyclopédique de l'education et de la 
formation, 1994, p.254). 

Deschiderea acestora spre diferite cercetări operaţio- 
nale asigură trecerea de la didactica generală la 
didactica aplicativă, în accepţia sa de didactică experi- 
mentală, didactică specifică şi de metodică a activităţilor 
didactice/educative care trebuie proiectate şi realizate 
conform programelor şcolare determinate pedagogic 
la nivelul planului de învăţământ (vezi Dictionnaire 
actuel de l'éducation, 1993, p.368—370). 

Vezi Departamentul pentru pregătirea persona- 
lului didactic; Instruirea; Procesul de învățământ 
Ştiinţele pedagogice/educaţiei, Teoria instruirii. 


DIFERENȚIEREA INSTRUIRII 


Diferenţierea instruirii reprezintă o strategie de 
organizare a corelaţiei profesor-elev care urmăreşte 
individualizarea deplină a activităţii pedagogice 
(didactice/educative). Ea vizează „adaptarea acţiunii 
instructiv-educative la particularităţile psihofizice ale 
fiecărui elev în parte pentru a asigura o dezvoltare 
integrală optimă şi o orientare eficientă a aptitudinilor 
proprii, cu scopul integrării creatoare în activitatea 
socială“ (Dicţionar de pedagogie, 1979, p.208). 


| B.C.U. „M. EMINESCU” acer! 

EI DIFERENȚIEREA INSTRUIRII 


Premisele strategiei de diferenţiere a instruirii 
pot fi delimitate la nivelul activităţii de cunoaştere şi 
de asistenţă psihopedagogică a elevului. În acest 
context trebuie evidenţiate şi valorificate: 

- particularităţile psihologice intelectuale (com- 
petenţe cognitive obiectivate în capacitatea de: achi- 
ziţie — interpretare — aplicare — analiză-sinteză — 
evaluare critică a cunoştinţelor) şi nonintelectuale 
(trăsături de personalitate: temperamentale, apti- 
tudinale, atitudinale, volitive, caracteriale) ale elevului; 

- particularităţile mediului sociocultural din care 
provine elevul: codul lingvistic (simplu, complex; 
reproductiv, inovator); tipul de socializare realizat; 


calitatea pedagogică a familiei, a grupurilor nonfor- ` 


male, a comunităţii educative locale, a organizaţiei 
şcolare absolvită anterior. 

Proiectarea şi organizarea instruirii diferenţiate 
presupune valorificarea relaţiei dintre resursele umane 
angajate (calitatea elevilor şi a profesorilor) — cunoş- 
tiinţele şi capacitățile solicitate conform programelor 
de instruire/educaţie — structura instituţiei şcolare. 
Diferenţierea instruirii poate fi realizată astfel la nivelul: 

- procesului de învăţare (prin valorificarea corelaţiei 
dintre resursele umane existente şi cerinţele pro- 
gramelor de instruire/educaţie); 

- conţinutului învăţării (prin valorificarea corelaţiei 
dintre cerinţele programelor de instruire/educaţie şi 
structura organizaţiei şcolare); 

- organizării învăţării, în clasă, pe grupe, subgrupe 
(prin valorificarea corelaţiei dintre structura orga- 
nizaţiei şcolare şi resursele umane existente) — vezi 
Przesmycki, Halina, 1991, p.16. 

Practica instruirii diferenţiate valorifică funda- 
mentele filozofice şi tehnologice ale acestei strategii 
speciale de proiectare curriculară a activităţii didac- 
tice/educative. Ele susţin, pe de o parte, resursele de 
educabilitate maximă ale fiecărui elev, realizabile în 
condiţii de egalizare a şanselor de reuşită şcolară, 
iar pe de altă parte, „modulele de formare“ individuală 
şi colectivă, realizabile, prin analiza „nevoilor spe- 
ciale“, în condiţii de (auto)evaluare continuă (vezi 
Przesmychi, Halina, 1991, p.11—31). 

O politică a educaţiei concentrată asupra rezolvării 
acestor probleme de maximă importanţă socială 
asigură legitimarea următoarelor „dispozitive de 
diferenţiere a instruirii“, proiectate şi dezvoltate în sens 
curricular la nivel de: 

- echipe de creaţie pedagogică instituţionalizate 
(consilii consultative, catedre, comisii metodice, etc.) 
angajate în activitatea de elaborare a obiectivelor, 

tabelelor de progres şcolar, fişelor de muncă indepen- 
dentă etc.; 

- mijloace pedagogice orientate special pentru 
motivarea pozitivă a activităţii de predare-învăţare- 
evaluare (prin diferite „tehnici de animare“); 

- iniţiative pedagogice asumate pentru gestionarea 
suplă a timpului real, şcolar şi extraşcolar, destinat 
studiului, realizării învăţării la parametrii superiori, 
de „eficacitate optimală“; 

- informări pedagogice periodice oferite „parte- 
nerilor“: colectiv didactic al clasei, elevi, părinţi, 
reprezentanţi ai comunităţii educative locale, factori 
de decizie managerială de la nivel local, teritorial etc.; 

- ajustări structurale determinate pedagogic în 
vederea reconstituirii/deschiderii filierelor, profilurilor, 
specializărilor, examenelor anuale şi finale etc. 

Rolul evaluării în proiectarea şi realizarea instru- 
irii diferenţiate este decisiv în cadrul procesului de 
elaborare a diagnosticului iniţial necesar pentru 
cunoaşterea nivelului real de pregătire a elevului, 
premisa viitoarelor „itinerarii de învăţare“ indivi- 
dualizate într-un timp şi spaţiu pedagogic optim (vezi 
Przesmycki, Halina, 1991, p.34—63). 

Activităţile de evaluare angajate în realizarea 
diagnosticului iniţial vizează atingerea unor obiective 
prioritar cumulative şi formative care intervin la nivelul 
oricărei activităţi didactice/educative proiectată în sens 
curricular. 

Evaluarea cumulativă urmăreşte măsurarea sumei 
de cunoştinţe şi capacităţi dobândită la un anumit 
moment al activităţii de instruire/educaţie. Aprecierea 
şi decizia pedagogică, posibile şi necesare în funcţie 
de suma de cunoştinţe şi capacităţi măsurată în 
prealabil, presupune raportarea acesteia la standardele 
de competenţă şi de performanţă stabilite la nivelul 
programelor de instruire/educaţie. 

Diferenţierea instruirii valorifică, astfel, două 
trăsături importante ale evaluării cumulative: carac- 
terul punctual, evident în cazul măsurării nivelului de 
pregătire atins de elevi într-un anumit moment al 
procesului de învăţământ; caracterul normativ, evident 
în cazul operaţiilor de apreciere şi decizie, orientate 
conform cerinţelor programelor de instruire/educaţie. 

Evaluarea formativă urmăreşte controlul pedagogic 
al activităţii didactice/educative şi „repunerea ei în 
discuţie“ la nivelul realizării: proiectului pedagogic, 
comunicării pedagogice, repertoriului comun (profesor- 
elev), circuitelor de conexiune inversă, externe şi inteme 
(vezi structura acţiunii educaţionale/didactice). Ea 
vizează perfecţionarea continuă a activităţii didactice/ 

educative prin efectele autoreglatorii declanșate perma- 
nent la nivelul corelaţiei subiect-obiect. Evaluarea 
formativă devine, astfel, (re)sursa autoformării-auto- 
dezvoltării elevului dar şi a profesorului, angajat în- 
tr-un proces social de perfecţionare continuă a practicii 


sale pedagogice, realizată/realizabilă în mediul şcolar 


şi extraşcolar, 

Diferenţierea instruirii valorifică, astfel, două 
perspective de abordare a activităţii didactice/edu- 
cative dezvoltate la nivelul evaluării formative: 

- perspectiva comportamentală, centrată asupra 
performanţelor elevilor, evidente până la sfârşitul unei 
activităţi concrete, perspectivă care asigură reuşita 
şcolară a majorităţii elevilor (aproximativ 90—95%) 
dacă sunt respectate integral cerinţele de proiectare 
pedagogică proprii modelului de „învăţare deplină“ 
(vezi contribuţiile lui Bloom, Carrol); 

- perspectiva cognitivă, orientată asupra compe- 
tenţelor elevilor, stimulate, pe termen scurt, mediu şi 
lung, prin strategii de instruire prin descoperire, 
demonstraţie (rezolvare de probleme) şi proble- 
matizare (rezolvare de situaţii-problemă) proprii 
modelelor teoretice de învăţare activă (vezi con- 
tribuţiile lui Piaget, Galperin, Bruner etc.). 

Realizarea diagnosticului iniţial solicită parcurgerea 
următoarelor etape: 

* determinarea condiţiilor favorabile, posibile şi 
necesare la nivelul organizaţiei şcolare respective; 

- alegerea a două-trei obiective generale valabile 
la nivelul fiecărei secvenţe de instruire/capitol, sub- 
capitol, grup de lecţii; 

- stabilirea obiectivelor specifice/intermediare, 
valabile la nivelul „programului-nucleu“, respectiv a 
programului de bază „pe care toţi elevii trebuie să-l 
parcurgă pentru a putea progresa și a trece la o clasă 
superioară sau pentru a reuşi la un examen final“ (vezi 
Przesmycki, Halina, 1991, p.38); 

- definitivarea strategiilor de ierarhizare a obiec- 
tivelor, în diferite variante: de la simplu la complex, 
de la concret la abstract, de la analiză la sinteză sau 
într-o formulă cronologică, evidențiind, în toate 
situaţiile evocate, „rolul progresiei inverse“; 

e stabilirea obiectivelor concrete, respectiv a acţi- 
unilor concrete prin care elevii realizează programul 
de bază la nivelul unei activităţi didactice/educative. 

Grila de evaluare, care poate fi elaborată în acest 
context, valorifică acţiunea de operaţionalizare a 
obiectivelor specifice/intermediare, proiectate de 
profesor ca performanţe concrete ale elevului, reali- 
zabile la „niveluri acceptabile“, maxime, medii, mini- 

me, până la sfârşitul activităţii didactice/educative 
respective. Ea poate fi susținută prin diferite „suporturi 
materiale“, scrise (teste docimologice), orale (inter- 
viuri, consultaţii), grafice (cu diferite forme şi structuri 
favorabile măsurării-aprecierii-deciziei) etc., dezvoltate 
la nivelul condiţiilor de învăţare proiectate în plan 
extern (spaţiul şi timpul pedagogic disponibil) şi intern 
(încrederea acordată elevului, eliminarea oricăror 
„etichetări“, prejudecăţi etc... 

Strategiile didactice angajate în direcţia diferenţierii 
instruirii valorifică diagnosticul iniţial plecând de la 
capacitatea acestuia de a verifica eterogenitatea 
proceselor de învăţare, care subliniază importanţa 
motivaţiei şi a vârstei elevilor, a ritmurilor lor de muncă, 
a stilurilor cognitive exersate, a modalităților de 
comunicare şi de expresie adoptate (vezi Przesmycki, 
Halina, 1991, p.65). 

Diagnosticul iniţial anticipează diferite circuite de: 
progresie pedagogică diferențiată, individualizată, 
evidențiind, pe de o parte, nivelul achiziţiilor dobândite 
de elev într-un anumit moment al existenţei sale, iar 
pe de altă parte, „bilanţul“ realizat după parcurgerea 
unei secvenţe didactice/educative care vizează un 
subcapitol, capitol, an sau chiar ciclu de învăţământ. 

Analiza eterogenităţii elevilor reprezintă „punctul 
de plecare al pedagogiei diferenţiate“. Realizarea 
învăţământului diferențiat, individualizat, angajează, 
astfel, cunoaşterea şi valorificarea pedagogică a 
următoarelor tipuri de eterogenitate (vezi Przesmycki, 
Halina, p.70—96): 

a) eterogenitatea determinată socioeconomic, evi- 
dentă la nivelul condiției materiale a familiei/elevului 
dar şi a organizaţiei şcolare şi a comunităţii locale 
respective; 

b) eterogenitatea determinată sociocultural, evi- 
dentă la nivelul limbajului şi al valorilor dobândite de 
elev în familie, în mediul comunităţii educative locale, 
în grupurile nonformale şi informale frecventate în 
cadrul organizaţiei şcolare absolvită anterior; 

c) eterogenitatea determinată de calitatea psiho- 
pedagogică a familiei, evidentă la nivelul poziţiei 
adoptate faţă de elev, care poate fi caracterizată prin: 
activism sau pasivitate, respectiv prin coerenţă sau 
incoerenţă (lipsa unor reguli sau aplicarea diferită a 
unor reguli de fiecare membru al familiei); 

d) eterogenitatea determinată de calitatea organi- 
zaţiei şcolare, evidentă la nivelul resurselor materiale 
(arhitectura şcolii, baza didactico-materială dis- 
ponibilă) şi umane (formarea iniţială şi continuă a 
cadrelor didactice, competenţa pedagogică demon- 

strată de colectivul didactic al clasei, stilurile edu- 
caţionale adoptate); 

e) eterogenitatea determinată de caracteristicile 
psihologice ale elevului, implicate în activitatea de 
învăţare: motivaţie şi afectivitate diferită angajată în 
învăţare; vârsta diferită a elevilor din cadrul aceleiaşi 
clase (posibilă în condiţiile unui start şcolar mobil: 
6 sau 7 ani); ritmuri de învăţare diferite; modalităţi 
diferite de organizare a timpului real acordat învăţării; 
stiluri cognitive diferite (inductive-deductive-analogice; 
convergente-divergente); strategii de învăţare diferite 
(globală/sintetică, analitică; algoritmice, euristice; în 
serie, prin încercare şi eroare); 

_ f) eterogenitatea determinată la nivelul moda- 
lităţilor de comunicare şi exprimare ale elevului 
(diferite prin ponderea limbajului extern-intern, oral- 
scris, situativ-contextual; cu reacţie rapidă-lentă; cu 
organizare structurată-spontană, cu implicaţii in- 
dividuale-colective etc.); 

g) eterogenitatea determinată la nivelul moda- 
lităților de dobândire a cunoştinţelor (diferite la nivelul: 
tipului de memorie primară/pe termen scurt, secundară/ 
pe termen lung; tipului de gândire: convergentă-di- 
vergentă; inductivă-deductivă-analogică etc.). 

Controlul pedagogic, realizabil la nivelul etero- 
genităţii colectivului clasei, solicită perfecţionarea 
strategiei de diferenţiere a instruirii/educaţiei, în cadrul 
oricărei forme specifice de organizare a corelaţiei 
profesor-elev. 

Realizarea învăţământului diferențiat în cadrul 
formelor de organizare a corelaţiei profesor-elev la 
nivel frontal-pe grupe-individual angajează o „luptă 
deschisă contra eterogenităţii“ care trebuie susținută 
permanent prin mijloace specifice proiectării peda- 
gogice de tip curricular. 

Cele trei forme de organizare a corelaţiei profesor- 
elev valorifică structura psihologică a personalităţii 
umane, care include: 

- o dimensiune generală/trăsăturile generale ale 
personalităţii elevului, care constituie premisa or- 
ganizării unui învăţământ frontal eficient; 

- o dimensiune particulară/trăsăturile particulare 
ale personalităţii elevului, evidente la nivelul unor 
categorii de elevi, premisa organizării unui învăţământ 
pe grupe eficient; 

- o dimensiune individuală/trăsăturile unice ale 
fiecărei personalităţi a elevului, premisa unui în- 
văţământ individual eficient. 

Învăţământul frontal — care reprezintă forma cea mai 
răspândită de organizare a corelaţiei subiect-obiect — 

proiectează o structură a acţiunii didactice/educa- 
ţionale în cadrul căreia, pe de o parte, „profesorul 
îndrumă şi conduce activitatea tuturor elevilor din 
clasă“, iar pe de altă parte, „fiecare elev efectuează 
ceea ce i se cere de către profesor“ (Ţircovnicu, Victor, 
1981, p.13). 

Învăţământul pe grupe — care reprezintă cea mai 
nouă formă de organizare a corelaţiei subiect-obiect 
ulterioară instruirii pe clase şi lecţii — proiectează o 
structură a acţiunii didactice/educaţionale în cadrul 
căreia sunt activate microstructuri şcolare flexibile (de 
regulă, de 3—8 elevi), depistate şi stimulate la nivelul 
colectivului clasei, prin mijloace pedagogice specifice, 
raportate la obiective formative de anvergură (vezi 
Buzas, Laszlo, 1976). 

Învăţământul individual — care reprezintă cea mai 
veche formă de organizare a corelaţiei subiect-obiect 
anterioară instruirii pe clase şi lecţii — proiectează o 
structură a acţiunii didactice/educaţionale care evo- 
luează de la soluţia extremă, inaplicabilă social 
(„fiecare profesor lucrează cu un elev în parte în ritmul 
acestuia“), la procedeele de inspiraţie curriculară, 
integrate în context frontal sau de grup, inclusiv prin 
mijloacele instruirii asistată pe calculator (fişe de 
muncă individuală, teme pentru acasă individuale, 
sarcini de învăţare individualizate etc.) — vezi Tir- 
covnicu, Victor, 1981. 

Proiectarea unei instruiri/educaţii diferenţiate presu- 
pune „combinarea muncii frontale cu cea de grup şi 
individuală, care sporeşte eficienţa procesului de 
învăţământ“, în general, a activităţii didactice (lecţie), 
în mod special (idem, p.238). 
` Practica proiectării pedagogice de tip curricular 
solicită realizarea unui învăţământ diferențiat, indi- 
vidualizat, în contextul oricărei forme de organizare 
a corelaţiei subiect-obiect (frontal-pe grupe-individual), 
angajând „procese specifice strategiei adaptării învă- 
țământului la trăsăturile elevului“. 

Instruirea diferențiată — deosebită de instruirea 
diversificată, realizată prin şcoli speciale, profiluri de 
studii, specialităţi, profesii — „vizează adaptarea 
activităţii de învăţare la posibilităţile diferite ale 
elevilor, la capacitatea de înţelegere şi la ritmul de 
lucru propriu unor grupuri de elevi sau chiar fiecărui 
elev în parte“ (Radu, Ion, T., 1978, p.13). 

Resursele instruirii diferenţiate implică realizarea 
unei acţiuni de individualizare a învăţării, deosebită 
de „învăţarea individuală în care fiecare elev învaţă 
izolat de ceilalţi“. Aceste resurse angajează procedee 
practice de proiectare diferențiată, care vizează: 

gradarea materiei conform ritmurilor de învăţare 
virtuale ale elevilor foarte buni-buni-medii-slabi; 
crearea condiţiilor psihosociale, individuale şi de grup, 
pentru realizarea unei activităţi de învăţare indepen- 
dentă; disponibilizarea unui set adecvat, cantitativ şi 
calitativ, de mijloace de instruire eficiente, pe termen 
scurt, mediu şi lung. 

Diferenţierea şi individualizarea instruirii rămâne 
o probă a viabilităţii proiectării pedagogice de tip 
curricular, pe circuitul obiective pedagogice deschi- 
se — conţinuturi pedagogice deschise — strategii de 
predare-învăţare-evaluare deschise, perfectibile în 
sensul unei creativităţi pedagogice superioare. 

Vezi Curriculum, Formele de organizare a pro- 
cesului de învăţământ, Formele de organizare a 
activităţii didactice, Învățământul individual, 
Învăţământul frontal, Învățământul pe grupe, 
Proiectarea pedagogică. 


DIMENSIUNILE EDUCAŢIEI 


Dimensiunile educaţiei marchează conținuturile 
relativ stabile ale activităţii de formare-dezvoltare a 
personalităţii umane în plan: intelectual — moral — 
tehnologic — estetic — fizic. 

Problema conţinuturilor educaţiei este analizată în 
literatura de specialitate prin intermediul unor formule 
pedagogice dezvoltate, de regulă, la limita conceptelor 
operaţionale: discipline educative (Hubert, René, 1965); 
laturile educaţiei (Ţircovnicu, Victor, 1975, p.307—442); 
dimensiunile educaţiei (Todoran, Dimitrie, 1982, 
p.86—126); componentele educaţiei (Nicola, loan; 
Farcaş, Domnica, 1990, p.4—6, 7—90). 

Opţiunea metodologică pentru formula dimensiu- 
nile educaţiei presupune abordarea conţinutului acti- 
vităţii de formare-dezvoltare a personalităţii, la limita 
unui concept pedagogic fundamental care reflectă o 
zonă de acţiune de maximă generalitate, dezvoltată 
în plan funcţional (corelaţia subiect-obiect) şi situativ 
(influenţele câmpului psihosocial) — vezi Geissler, 
Erich, E., 1977, p.42—48. 

aliza c inci dime telec- 
tuală-morală-tehnologică-estetică-fizică) deschise în 
direcţia „noilor educaţii“ (vezi educaţia ecologică, 
democratică, demografică, sanitară, casnică modernă 
etc.) vizează întreaga dinamică a activităţii de formare- 
dezvoltare a personalităţii. Aceasta solicită elaborarea 
unui model operaţional care vizează: definirea concep- 
tului; stabilirea principiilor domeniului; precizarea 
obiectivelor generale şi specifice; evidenţierea conţinu- 
tului şi a metodologiei specifice fiecărei dimensiuni. 


DIVERSIFICAREA INSTRUIRII MII 


Vezi Acţiunea educaţională/didactică, Conţinutul 
educaţiei, Educaţia estetică, Educaţia fizică, Educaţia 
intelectuală, Educaţia morală, Educaţia tehnologică. 


DIVERSIFICAREA INSTRUIRII 


Diversificarea instruirii reprezintă „o soluţie peda- 
gogică'“ adoptată la nivelul sistemului de învăţământ 
în vederea organizării structurii acestuia pe profiluri 
şi specialităţi determinate în plan curricular, în 
contextul anumitelor trepte şcolare/universitare. 

Mecanismele de proiectare specifice diversificării 
instruirii angajează decizia factorilor politici (de 
politică a educaţiei) la nivel macrostructural. Asu- 
marea ei reflectă raporturile existente între educaţie 
şi societate, între imperativele activităţii de instruire 
şi cerinţele culturale, economice şi politice definite, în 
sens prospectiv, la nivelul sistemului social global. 

Aceste mecanisme sunt deosebite faţă de strategiile 
diferenţierii care „vizează adaptarea activităţii de 
învăţare — îndeosebi sub raportul conţinutului, 
al formelor de organizare şi al metodologiei 
didactice — la posibilităţile diferite ale elevilor, la 
capacitatea de înţelegere şi la ritmul de lucru propriu 
unor grupuri de elevi sau chiar fiecărui elev în parte“ 
(Radu, Ion, T., 1976, p.13). 

Dimensiunea operațională a celor două concepte 
pedagogice este complementară: diversificarea instruirii 
creează premisele structurale necesare pentru opti- 
mizarea diferenţierii instruiri; diferențierea instruirii 
creează premisele funcţionale necesare pentru va- 
lorificarea diversificării instruirii. 

Realizarea diversificării instruirii la nivel de sistem 
angajează profilurile şi specializările proiectate, de 
regulă, după absolvirea şcolii de bază, după vârsta de 
16 ani, şi formele de învăţământ special organizate în 
cazul unor deficienţe recuperatorii sau a unor aptitudini 
superioare (îndeosebi, artistice şi sportive). 

În condiţiile sistemelor moderne de învăţământ 
diversificarea instruirii este realizabilă şi prin interme- 
diul unor structuri specifice educaţiei nonformale 
(cercuri, cluburi, asociaţii etc.), cu programe integrate/ 
integrabile la nivelul planului de învăţământ. Ele au 
valoarea unor oferte pedagogice şi sociale deschise 
care creează posibilitatea rezolvării unor probleme 
speciale (recuperare, aprofundare, valorificare la 
niveluri de vârf; specializare, profesionalizare; infor- 
matizare; formare tehnologică, estetică, fizică; instruire 
în limbi străine etc.) fără sacrificarea obiectivelor 
specifice stabilite la nivelul curriculumului comun. 


ENI DOCIMOLOGIA 


Realizarea instruirii diversificate la nivel de proces 
presupune perfecţionarea activităţii de proiectare a 
conţinutului învățământului, orientarea sa în direcţia 
elaborării unor structuri deschise, care stimulează, pe 
de o parte, valorificarea tuturor elevilor, iar pe de altă 
parte, adaptarea şcolii la cerinţele vieţii sociale (vezi 
Dicţionar de pedagogie, 1979, p.133). 

Iniţiativele dezvoltate, în acest sens, din perspectiva 
proiectării curriculare, evidenţiază fenomenul diver- 
sificării materialelor de învăţare (ghiduri, culegeri de 
exerciţii, probleme, texte, crestomaţii, atlase, caiete 
de muncă independentă, sinteze bibliografice etc.) şi 
al multiplicării manualelor alternative (pentru elevi 
dar şi pentru cadrele didactice), pe fondul unor pro- 
grame şcolare flexibile, adaptabile la cerinţele comu- 
nităţii educative aflate în continuă schimbare. 

Vezi Diferenţierea instruirii. 


DOCIMOLOGIA 


Docimologia „este o disciplină de ramură a pedagogiei“ 
care are drept obiect de cercetare „studiul sistematic al 
examenelor, în special al sistemelor de notare şi al 
comportamentului celor care examinează şi al celor 
examinaţi“ (vezi Dicţionar de pedagogie, 1979, p.134; 
De Landsheere, Gilbert, 1992, p.83). 

Termenul de docimologie a fost propus de psihologul 
Henri Pieron, în 1922, într-o variantă — care viza 
„tehnica de examinare“/docimastica (docimasticos, în 
limba greacă — „apt pentru examinare“). Extinderea 
sa acoperă în plan metodologic sugestia definită 
explicit la nivelul structurii etimologice a cuvântului 
(în limba greacă, dokime — probă, logos — ştiinţă). 

Analiza pedagogică a termenului evidenţiază posi- 
bilitatea docimologiei de a fi nu. numai „o tehnică a 
măsurării“, ci, în primul rând, „o ştiinţă a evaluării“, 
care are drept obiect de studiu procesul de elaborare 
şi de aplicare al probelor de evaluare necesare pentru 
notarea şi examinarea cât mai exactă a elevilor şi 
studenţilor dar şi a profesorilor implicaţi în această 
activitate proiectată la nivelul sistemului şi al pro- 
cesului de învăţământ (vezi Dictionnaire actuel de 
Leducation, 1993, p.388—391). 

Activitatea docimologică evoluează de la acţiunea 
de măsurare, operaţionalizată prin instrumente care 
urmăresc atingerea unui grad cât mai mare de obiecti- 
vitate, la acţiunea de decizie, care operaţionalizează 
prin note şi calificative rezultatele elevilor şi ale 
profesorilor dar şi comportamentul acestora în per- 
spectiva ameliorării activităţii didactice/educative. 

Distanţa de la măsurare la decizie poate fi com- 
pletată prin evidenţierea rolului aprecierii şcolare, 
studiat la nivelul doxologiei care analizează: efectele 
inhibatoare sau stimulatoare ale diferitelor tipuri de 
examene; reacţiile emoţionale şi intelectuale ale 
elevilor declanşate în funcţie de hotărârile profesorilor; 
influenţele exercitate asupra procesului de instruire de 
opiniile profesorilor despre elevi; rezultatele obţinute 
prin automatizare, internotare, notare în echipă, lipsa 
notării (vezi De Landsheere, Gilbert, 1975, p.9). 

- Acţiunile de tip docimologic contribuie la perfec- 
ţionarea continuă a activităţii de evaluare pedagogică, 
fără a se confunda cu aceasta. Ele contribuie la 
îmbunătăţirea „sistemului de apreciere prin cunoaşterea 
experimentală a mecanismului care intră în joc şi a 
cauzelor distorsiunilor care apar în funcţionarea sa“ 
(idem, p.10). 

În această accepţie este posibilă avansarea ter- 
menului de evaluare docimologică. El are valoarea unui 
concept operaţional, care vizează: procedeele implicate 
în sprijinul acţiunilor specifice de notare şi de evaluare 
(conversaţie, moderare, normalizare, standardizare); 
vezi tipurile/modalităţile de realizare a acţiunilor 
specifice de notare şi de examinare, care pot fi incluse 
chiar la nivelul unui „manual de docimologie“' — vezi 
De Landsheere, Gilbert, 1975 şi Dictionnaire actuel de 
Peducation, 1993. 


DRAMATIZAREA 


Dramatizarea reprezintă o metodă didactică/de 
învăţământ în care predomină acţiunea practică simu- 
lată. Această acţiune didactică valorifică tehnicile 
specifice artei teatrale, adaptabile la particularităţile 
de vârstă ale elevilor şi la forma de exprimare a unor 
conţinuturi prevăzute în programele şcolare. 

Proiectarea acestei metode angajează procedeul 
„jocului de roluri“, perfectibil în condiţiile unor pro- 
bleme şi situaţii abordate, de regulă, la orele de: ştiinţe 
sociale, istorie, literatură, dirigenţie... 

În alte contexte de instruire, metoda dramatizării 
angajează procedee didactice, inspirate din tehnologia 
dezbaterii, demonstraţiei, modelării, problematizării. 
Astfel, activitatea de predare-învăţare-evaluare poate 
fi organizată sub forma unor procese literare, procese 
juridice, expuneri cu oponent, tehnici de psihodramă, 
acţiuni de simulare a etapelor de creaţie în diferite 
domenii ale cunoaşterii ştiinţifice, artistice, economice, 
politice etc. 

Vezi Metodele didactice/de învăţământ. 


EDITURA DIDACTICĂ ŞI PEDAGOGICĂ 


Editura Didactică şi Pedagogică reprezintă „între- 
prinderea de profil“ specializată în publicarea de 
„manuale şcolare şi cursuri universitare, lucrări 
de pedagogie, didactică generală şi metodici, tratate 
şi studii monografice, alte lucrări cu caracter 
didactic și pedagogic — pentru uzul elevilor, stu- 
denţilor, al personalului didactic, al cercetătorilor 
ştiinţifici şi al părinţilor“ (Dicţionar de pedagogie, 
1979, p.140). 

Editura Didactică şi Pedagogică a fost înfiinţată la 
Bucureşti, în 1951. De-a lungul timpului, ea a fost 
subordonată Ministerului Învăţământului dar şi-a 
desfăşurat activitatea fără a fi subvenţionată de stat. 
În prezent funcţionează în regim de regie autonomă. 

Activitatea editurii evidenţiază capacitatea acesteia 
de publicare a peste 20 de milioane de exemplare de 
carte şcolară şi universitară, în medie anuală. Unele 
lucrări au fost premiate la diferite târguri internaţionale 
de carte (ultimele succese: Atlasul de geografie, Bucureşti, 
1992; Atlasul botanic, medalia de aur, Belgrad, 1994; 
Atlasul de anatomie, Belgrad, 1994). 

O contribuţie deosebită este realizată în domeniul 
tipăririi de carte pentru învățământul în limbile 
minorităţilor naţionale. Editura Didactică şi Pedagogică 
este singura editură care publică manuale şcolare 
(originale sau traduceri) pentru minoritățile: ma- 
ghiară, germană, ucraineană, cehă, slovacă, sârbă, 
croată, bulgară, rusă, lipovenească, polonă, turcă şi 
pentru minoritatea romilor/ţiganilor. În acest context 
au fost publicate dicţionare (maghiar, ucrainean, rus 
etc.), culegeri de texte literare şi alte cărţi de spe- 
cialitate necesare pentru informarea cadrelor di- 
dactice şi a elevilor. 


Editura s-a remarcat, de asemenea, prin manualele 
elaborate pentru învățământul special, la disciplinele 
de bază şi la cele studiate în cadrul şcolilor profesionale. 
Ele sunt destinate tuturor categoriilor de deficienţi. În 
acest context au fost tipărite lucrări ştiinţifice destinate 
perfecţionării personalului didactic din învăţământul 
special, studenţilor de la facultăţile de profil, părinţilor, 
altor factori sociali implicaţi în sistem. 

După 1990, Editura Didactică şi Pedagogică şi-a 
perfecţionat continuu activitatea de proiectare, redac- 
tare, publicare şi difuzare a unei bogate literaturi de 
specialitate, adaptându-se rapid la condiţiile unei 
competiţii deschise pe „piaţa cărţii şcolare“, în special 
după instituirea concursurilor pentru „manualele 
alternative“. 

Politica editorială, angajată la nivelul unor exigenţe 
culturale şi sociale superioare, a permis lansarea unor 
noi colecţii: Akademos, Biblioteca şcolii, ECO/tematică 
ecologică, Educaţie religioasă, Filozofie şi educaţie, Idei 
pedagogice contemporane, Paideia, Literatură eco- 
nomică internaţională, Pagini de istorie, Părinţi şi 
copii, Pedagogie practică — Evrika... Ele se adaugă 
celor consacrate deja, în ultimele decenii: Lucrări 
fundamentale, Pedagogia secolului XX, Caiete de 
pedagogie modernă. 


EDUCABILITATEA 


Educabilitatea reprezintă o caracteristică esenţială a 
personalităţii umane care desemnează capacitatea 
acesteia de dezvoltare pedagogică progresivă, perma- 
nentă, continuă. 

În calitatea sa de concept pedagogic fundamental, 
educabilitatea defineşte raporturile de interacţiune 
şi de interdependenţă formativă existente între trei 
factori fundamentali: a) ereditatea — care reprezintă 
premisa naturală a dezvoltării pedagogice a per- 
sonalităţii; b) mediul — care reprezintă condiţia + 
socială a dezvoltării pedagogice a personalităţii; c) edu; 
caţia — care reprezintă „conexiunea determinantă“ 
pentru dezvolarea pedagogică a personalităţii prin 
valorificarea formativă deplină a premiselor ereditare 
şi a condiţiilor sociale. 

Reflectând dimensiunile unui concept integrator, 
educabilitatea concentrează premisele, condiţiile şi 
conexiunile determinante ale dezvoltării pedagogice la 
nivelul a trei procese complementare: 

- procesul biologic, centrat pe fenomene de creştere 
şi de maturizare fizică, morfologică şi biochimică a 
diferitelor componente ale organismului uman; 

- procesul social, centrat asupra capacităţilor de 
reglare a conduitei umane în raport de normele 
comunităţii; 

- procesul psihologic, centrat pe evoluţia feno- 
menelor psihice în plan funcţional şi structural. 

Prin analogie cu factorii dezvoltării psihice, eredi- 
tatea, mediul şi educaţia au valoarea unor noţiuni 
operaţionale care concentrează „influenţele constante, 
profunde şi esenţiale“ pentru dezvoltarea pedagogică 
a personalităţii, diferenţiate net de cele „episodice, 
superficiale şi accidentale“ (vezi Golu, Pantelimon, în 
Psihologie şcolară, sub redacţie, Popescu-Neveanu, 
Paul; Zlate, Mielu; Creţu, Tinca, 1987, p.34—37). 

Ereditatea defineşte o trăsătură biologică proprie 
organismelor vii. Ea intervine în procesul dezvoltării 
ca “ereditate generală“, tipică speciei, dar şi ca 
„ereditate specială“, concretizată în transmiterea unor 
trăsături particulare, fizice sau anatomo-fiziologice, 
variabile în funcţie de individualitatea fiecărei per- 
sonalităţi umane. 

Ereditatea valorifică două concepte complementare, 
dezvoltate în cadrul cercetărilor biologice moderne: 

a) conceptul de „genotip“ — reflectă „patrimoniul 
moştenit“ la nivel de specie, care include „un ansamblu 
de gene“, ce asigură, din interior, „construcţia nou- 
lui-născut“; 

b) conceptul de „fenotip“ — reflectă efectul „geno- 
tipului“ rezultat din interacţiunea acestuia cu mediul 
extern (idem, p.38). 

Interpretarea pedagogică a eredității angajează două 
concepte operaţionale complementare: conceptul de 
creştere, care vizează aspectele fizice, anatomice, ale 
dezvoltării „schemei corporale“, ramificaţiilor nervoase, 
volumului de masă cerebrală; conceptul de maturizare, 
care vizează aspectele fiziologice ale dezvoltării interne: 
biochimice, endocrine, senzoriale, cerebrale. 

Educabilitatea valorifică în planul dezvoltării 

„pedagogice plasticitatea sistemului nervos central, 
relaţia dintre procesele nervoase fundamentale (exci- 
taţia-inhibiţia), particularităţile anatomo-fiziologice 
ale analizatorilor, calităţi operabile în termenii inter- 
dependenţei formative existente între învăţare şi dez- 
voltare (vezi Golu, Pantelimon, 1985). 

Mediul defineşte ansamblul factorilor naturali şi 
sociali, materiali şi spirituali, care condiţionează, în 
mod organizat sau spontan, dezvoltarea pedagogică 
a personalităţii umane. 

Dezvoltarea pedagogică a personalităţii presupune 
regruparea culturală a acestor factori care intervin la 
nivel de „macromediu social“ (economic, politic, 

cultural) — prin familie, şcoală, profesie, instituţii 
sociale, mass-media etc. — şi la nivel de „micromediu 
social“: mediul natural; mediul ambiant, format din 
totalitatea condiţiilor bioclimatice şi geografice în care 
trăieşte omul. 

Mediul este un factor modelator care permite 
relevarea, stimularea şi chiar amplificarea dispo- 
ziţiilor genetice prin acţiuni instituţionalizate formal 
(şcoala) şi nonformal (activităţi extradidactice, acti- 
vităţi extraşcolare). Cercetările UNESCO dezvoltă, în 
acest sens, teza transformării progresive a mediului 
social într-o „cetate educativă“ (vezi, Faure, Edgar şi 
colab., 1975). 

Valorificarea deplină a educabilităţii solicită me- 
diului raporturi deschise pedagogic spre ereditate şi 
spre educaţie. 

Deschiderea pedagogică a mediului spre ereditate 
angajează capacitatea acestuia de prelucrare socio- 
culturală a dispoziţiilor native, generale şi speciale, 
ale personalităţii umane. 

Deschiderea pedagogică a mediului spre educaţie 
angajează capacitatea acestuia de structurare insti- 
tuţională a activităţilor sale orientate în direcţia 
formării-dezvoltării personalităţii umane. 

În această ultimă accepţie, „pe poziţiile sale 
superioare, la nivelul componentelor sale socioculturale 
şi a derivatelor ei sociocomunicative, mediul se pre- 
lungeşte în educaţie, se unifică cu educaţia“ (Golu, 
Pantelimon, 1985, p.82). 

Educaţia defineşte esenţa educabilităţii prin cali- 
tatea sa de factor care determină dezvoltarea pedagogică 
a personalităţii umane prin valorificarea deplină a 
premiselor ereditare şi a condiţiilor de mediu. 

Educaţia mijloceşte în fapt interacţiunea dintre 
ereditate şi mediu care devine funcţională în raport cu 
finalităţile pedagogice macrostructurale și micro- 
structurale asumate la nivelul sistemului şi al pro- 
cesului de învăţământ. 

Ca factor al educabilităţii, educaţia „propune 
deliberat alegerea perspectivei ce urmează a fi insuflată 
dezvoltării, conturând modalitatea concretă de uti- 
lizare a resurselor eredității şi a mediului“ (idem, vezi 
p.40, 41). 

Prin obiectivele formative deschise în faţa per- 
sonalităţii — obiective care „creează decalaje între ceea 
ce este şi ceea ce este de dorit“ — educaţia este mai 
mult decât un factor al dezvoltării psihice; devine un 
factor al dezvoltării pedagogice. 

Educabilitatea reflectă conţinutul pedagogic specific 
al relaţiei dintre ereditate-mediu-educaţie, conţinut 


107 


care, „departe de a se închide în ea, se deschide spre 
viitor (...), în etape distincte şi solidare“ (Debesse, 
Maurice, 1981, p.111). 

Etapele educaţiei — care desemnează un potenţial 
formativ eşalonat progresiv pe „treptele şcolarităţii“ — 
nu trebuie suprapuse exact peste „stădiile psihice“ — 
care desemnează un ansamblu de „invariante bine 
conturate calitativ“ în funcţie de relaţiile şi activităţile 
prioritare şi de „structurile psihice concrete“ (Golu, 
Pantelimon, 1985, p.43). 

Tabloul „stadiilor dezvoltării psihice“ include astfel: 

“stadiul copilului mic: de la naştere până Ta 1 an; 

e stadiul copilului antepreşcolar: de la 1 la 3 ani; 

- stadiul copilului preşcolar: de la 3 la 6(7) ani; 

* stadiul şcolarului mic: de la 6(7) la 10(11)ani; 

- stadiul şcolarului preadolescent: de la 10(11) la 
14(15) ani; 

* stadiul şcolarului adolescent: de la 14(15) la 
18(19) ani; 

- stadiul adolescenţei întârziate: de la 20 la 
24 de ani; l 

- stadiul vârstei adulte: tinereţea: de la 25 la 44 de 
ani; maturitatea: de la 45 la 65 de ani („vârsta adultă 
mijlocie şi tardivă“); bătrâneţea: de la 66 la 90 de ani 
(„vârstele de involuţie“) — vezi Şchiopu, Ursula; Verza, 
Emil, 1991, p.30—34. 

Valorificarea pedagogică deplină a educabilităţii 
presupune cunoaşterea fiecărui stadiu al dezvoltării, 
în mod special a faptului că momentele de „criză“ apar, 
de regulă, în fazele de trecere la o nouă vârstă psi- 
hologică — fenomen acutizat în jurul vârstei de 
14 ani, la trecerea de la preadolescenţă la adolescenţă. 

Sesizarea diferenţei specifice dintre „stadiile dez- 


voltării psihice“ şi „etapele dezvoltării pedagogice“ a > 


generat soluţia restructurării treptelor şcolare în 
sistemele moderne de învățământ, organizate, în cea 
mai mare parte, în formula „60 30 3“, care permite 
ieşirea din „fazele psihologice critice“ în interiorul 
aceluiaşi ciclu de învăţământ. 

Valorificarea deplină a educabilităţii sugerează o 
anumită normativitate a acţiunii educaţionale care 
propune: a) depăşirea antinomiei: influenţe interne 
(ereditare) — influenţe externe (mediu şi educaţie); 
b) concentrarea substratului energetic motivaţional al 
dezvoltării pedagogice la nivelul obiectivelor formative 
ale educaţiei, deschise în direcţia (auto)perfecţionării 
personalităţii umane; c) delimitarea diferenţei specifice 
dintre „stadiul psihic“ şi „stadiul pedagogic“, operantă 
în sistemele moderne de învăţământ care au in- 

stituţionalizat, de cele mai multe ori, structura de 
organizare,,6( 30 3“. 

Educabilitatea confirmă astfel resursele dezvoltării 
pedagogice a personalității, nelimitate în contextul 
valorificării depline a premiselor ereditare şi a con- 
diţiilor de mediu, determinate psihosocial la nivelul 
sistemului educaţional, sistemului de învăţământ, 
procesului de învățământ. 

Vezi Dezvoltarea pedagogică. 


Educaţia constituie obiectul de studiu al pedagogiei, 
abordabil din perspectiva dimensiunii sale funcţio- 
nal-structurale (vezi Pedagogie, Ştiinţele pedagogice/ 
educației). 

Definirea educației la nivelul unui concept peda- 
gogic fundamental presupune stabilirea unor repere 
metodologice necesare pentru delimitarea funcțiilor 
specifice activității de formare-dezvoltare a per- 
sonalităţii şi a structurii specifice de proiectare şi de 
realizare a acesteia. 

În această perspectivă, educaţia reprezintă activita- 
tea psihosocială proiectată la nivelul finalităţilor 
pedagogice care vizează realizarea funcţiei centrale, 
de formare-dezvoltare permanentă a personalităţii 
umane prin intermediul unor acţiuni pedagogice 
structurate pe baza corelaţiei subiect /educator-obiect/ 
educat, desfăşurată într-un context intern (ambianţă 
educaţională) şi extern (câmp pedagogic) deschis. 

Etimologia cuvântului, de origine latină, sugerează 
complexitatea fenomenului educaţiei la nivelul a trei 
semnificaţii primare: a) educatio = creştere, hrănire, 
formare; b) educo-educare = a creşte, a hrăni, a forma, 
a instrui; c) educo-educere = a scoate din (...), a ridica, 
a înălța. 

Cele trei semnificaţii reflectă, în mod gradual, 
percepţia socială a fenomenului educaţiei, operabilă 
din diferite perspective istorice: a) perspectiva limitată, 
reducţionistă = creşterea, cultivarea plantelor; b) per- 
spectiva general-umană = „alimentarea“, formarea 
omului pentru viaţă; c) perspectiva managerială moder- 
nă = conducerea, dirijarea, orientarea unei activităţi. 

Dicţionarul de pedagogie (1979, p.141, 142), 
dezvoltă trei semnificaţii secundare, care pot fi valori- 
ficate la nivelul unor repere metodologice necesare în 
analiza fenomenului: a) educaţia ca efect, realizat 
conform unui model propus de societate; b) educaţia 
ca proces, realizat prin dezvoltarea tuturor resurselor 
interne ale fiinţei umane; c) educaţia ca „ansamblu de 

acţiuni“, integrate într-o activitate complexă de formare- 
dezvoltare a personalităţii. 

Aceste trei repere metodologice demonstrează „ex- 
tinderea actuală a noţiunii de educaţie“, care reprezintă 
simultan: a) o activitate organizată instituţional 
conform unor finalităţi pedagogice/orientări valorice; 
b) un produs al activităţii, determinabil şi adaptabil 
la cerinţele societăţii; c) un proces, angajat între mai 
multe fiinţe umane, aflate în diferite relaţii de comu- 
nicare şi de „modificare reciprocă“ (Mialaret, Gaston, 
1993, p.7—9). 

Analiza educaţiei, la nivel funcţional-structural, 
presupune raportarea la trei repere metodologice: un 
reper metodologic, de ordin social, care priveşte 
educaţia, în mod special, ca produs; un reper me- 
todologic de ordin psihologic, care priveşte educaţia, 
în mod special, ca proces; un reper metodologic 
integrator, de ordin psihosocial, care priveşte educaţia, 
în mod special, ca activitate cu o funcţionalitate şi o 
structură de acţiune specifică. 

Educaţia ca produs reflectă o necesitate de natură 
socială, care orientează activitatea de formare-dezvol- 
tare a personalităţii umane. Din această perspectivă 
trebuie înţeles „caracterul istoric şi de clasă“ al edu- 
caţiei, dar şi accentul său naţional. Sunt trăsături 
obiectivate social, în diferite ipostaze particulare, 
desfăşurate în timp şi spaţiu. 

Educaţia apare astfel ca un produs al relaţiilor 
sociale. Dinamica acestor relaţii condiţionează rezul- 
tatele educaţiei de la nivelul continuității şi al discon- 
tinuităţii între generaţii până la nivelul „reproducerii 
ierarhiilor sociale“, care nu a fost eradicat nici chiar 
în societatea democratică, de tip informatizat. 

Operaţionalizarea reperului metodologic de ordin 
social permite definirea prioritară a educaţiei ca 
produs. Educaţia este chiar „o producție“ — „o pro- 
ducţie a omului ca om, o creaţie continuă a omului de 
către om, o producţie a omului social prin societate“ 
(Cerghit, loan, în Curs de pedagogie, coordonatori: 
Cerghit, loan; Vlăsceanu, Lazăr, 1988, p.18). 

Educaţia ca proces reflectă o necesitate de natură 
psihologică, angajată la nivelul numeroaselor rapor- 
turi interindividuale care intervin în activitatea de 
formare-dezvoltare a personalităţii umane. 

Educaţia apare ca un proces specific uman, reali- 
zabil pe o traiectorie „bio-psiho-socială“ care urmă- 
reşte valorificarea „conştiinţei individuale“, respectiv 
a resurselor interne ale personalităţii. 

Operaţionalizarea reperului metodologic, de ordin 
psihologic, permite definirea prioritară a educaţiei ca 

proces prin identificarea elementelor esenţiale care 
asigură formarea-dezvoltarea personalităţii umane. 

Acţiunile şi influenţele psihosociale, aflate în centrul 
sau la periferia procesului de educaţie, angajează 
structurile cognitive afective şi volitive ale perso- 
nalităţii, resursele motivaţionale, aptitudinale şi ca- 
racteriale ale acesteia. 

Analiza educaţiei ca proces contribuie la explicarea 
dimensiunii „subiective“ a educaţiei care permite 
interpretarea evoluţiei personalităţii prin valorificarea 
prioritară a resurselor sale interne. Acest reper întreţine 
un anumit „psihologism“ care promovează „indi- 
vidualismul“ şi „descriptivismul“ pedagogic prin accen- 
tuarea importanţei factorului subiectiv (copilul, elevul, 
„educatul') care atrage, după sine, neglijarea sau chiar 
eludarea finalităţilor educaţiei. 

Ambele repere metodologice, prezentate anterior, 
dezechilibrează analiza educaţiei, care este fie explicată 
istoric, doar ca produs social, fie interpretată doar ca 
proces psihologic. 

Cele două tendinţe traversează, de altfel, istoria 
pedagogiei şi a şcolii. Aceasta dezvoltă de-a lungul 
timpului concepţii şi practici educaţionale centrate, 
pe de o parte, pe profesor („magistrocentrismul“ tipic 
secolelelor XVII—XIX) şi pe „factorul social“ („soci- 
ocentrismul“ tipic primei jumătăţi a secolului XX), iar 
pe de altă parte, „pe individualitatea copilului“ („pedo- 
centrismul“, „psihocentrismul“ tipic sfârşitului secolu- 
lui XIX — începutului secolului XX). „Împăcarea“ celor 
două tendinţe este încercată în cea de-a doua jumăta- 
te a secolului XX, prin promovarea „curentului 
tehnocentrist“, care valorifică progresele înregistrate 
în ştiinţele socioumane, mai ales în psihologia cog- 
nitivă şi în pedagogia bazată pe obiective şi pe 
strategiile moderne de proiectare şi de dezvoltare 
curriculară (vezi Gabaude, Jean-Marc, Not, Louis, 
1988, p.11—34). 

Analiza educaţiei dintr-o perspectivă epistemo- 
logică viabilă presupune depășirea celor două tendinţe 
de abordare unilaterală a conceptului. Educaţia este 
simultan un proces şi un produs-proiectat şi realizat la 
nivelul unei activităţi psihosociale umane funda- 
mentale. 

Educaţia ca activitate reflectă o necesitate de 
natură psihologică şi socială a personalităţii umane, 
angajată într-un produs şi într-un proces permanent 
de formare-dezvoltare, proiectat şi realizat conform 
unor finalităţi elaborate la nivel global, care determină 
un ansamblu de acţiuni structurate pe corelaţia 
„subiect-obiect“, orientată în direcţia autoeducaţiei. 

Operaţionalizarea acestui nou reper, de ordin 
epistemologic, permite analiza educaţiei simultan ca 
„produs“ şi ca „proces“, proiectat şi realizat integral 
în cadrul unei activităţi psihosociale cu funcţie şi 
structură specifică, deschisă (auto)perfecţionării. În 
această accepţie, devenită clasică, „educaţia este o 
acţiune pe care o exercităm nu numai asupra semenilor 
noştri, ci şi asupra noastră înşine“ (Dottrens, Robert, 
1970, p.9). 

Educaţia ca „produs“ marchează rezultatul „socia- 
lizării metodice“ (vezi Durkheim, Emile, 1980) dar şi 
al „individualizării“ (vezi mişcarea Educaţia Nouă — 
vezi Stanciu, Ion, Gh., 1995) activităţii de formare a 
personalităţii. 

În mod analogic, educaţia ca „proces“ marchează 
drumul psihologic, dar şi social, al personalităţii, spre 
umanizare, spre (auto)dezvoltarea sa continuă. 

Educaţia apare astfel, în primul rând, ca o activitate 
psihosocială fundamentală, proiectată conform unor 
finalităţi elaborate la nivelul macrostructurii societăţii 
pentru realizarea funcţiei sale centrale, specifice, de 
formare-dezvoltare a personalităţii umane (vezi func- 
tiile educaţiei, respectiv funcţia culturală a educaţiei). 

Educaţia apare, în al doilea rând, ca o activitate 
psihosocială fundamentală care are un nucleu struc- 
tural specific (prezent la nivelul acţiunii educaţionale), 
bazat pe corelaţia subiect/educator- obiect /educat, care, 
în condiţii optime, evoluează în direcţia atingerii unui 
stadiu superior al umanizării: autoeducaţia (vezi 
structura acţiunii educaţionale/didactice). 

Analiza educaţiei ca obiect de studiu specific 
pedagogiei presupune, în acelaşi timp, evidenţierea 
conţinuturilor, formelor şi a tendinţelor de evoluţie a 
acestei activităţi umane fundamentale. 

Conținuturile educaţiei vizează dimensiunile/ 
laturile principale ale activităţii de formare-dezvoltare 
permanentă a personalităţii, proiectată-realizată în 
plan: intelectual, moral, tehnologic, estetic, fizic (vezi 
conţinutul educaţiei/dimensiunile, laturile educaţiei; 
vezi educaţia intelectuală, educaţia morală, educaţia 
tehnologică, educaţia estetică, educaţia fizică). 

Formele educaţiei vizează ansamblul acţiunilor şi 
al influențelor pedagogice realizate, simultan sau 
succesiv, la nivel instituţional (educaţia formală- 
educaţia nonformală) şi la nivel noninstituţional 
(educaţia informală) — vezi formele educaţiei. 

Tendinţele de evoluţie a educaţiei, angajate, în 
perspectiva secolului XXI, la scara modelului cultural 
al societăţii postindustriale/informatizate, vizează: 

* formarea-dezvoltarea permanentă a persona- 
lităţii, posibilă şi necesară prin integrarea tuturor 
formelor şi conţinuturilor/dimensiunilor educaţiei pe 
verticala şi pe orizontala sistemului de educaţie; 

- autoformarea-autodezvoltarea personalităţii 
umane, posibilă şi necesară prin proiectarea şi reali- 
zarea superioară a ciclurilor de educaţie permanentă, 
desfăşurate, la nivel optim, pe verticala şi pe orizontala 
sistemului de educaţie; 

- valorificarea deplină a educabilităţii la nivelul 
corelaţiei pedagogice existente între factorii care 
asigură (auto)formarea-(auto) dezvoltarea persona- 
lităţii umane: educaţia — mediul — ereditatea; 

- proiectarea curriculară a educaţiei, centrată 
asupra obiectivelor formative şi a corespondenţelor 
pedagogice, posibile şi necesare între obiective-con- 
ţinuturi-metodologie-evaluare. 

Aceste orientări asigură integrarea tendinței de 
abordare socială a educaţiei, la nivel de produs, cu 
tendinţa de abordare psihologică a educaţiei, la nivel 
de proces. Educaţia este astfel concepută ca activitate 
de (auto)formare-(auto)dezvoltare permanentă a 
personalităţii, deschisă perfecţionării în plan intelec- 
tual-moral-tehnologic-estetic-fizic, la nivel formal- 
nonformal-informal. 

Vezi Ambianţa educaţională/didactică, Acţiunea 
educaţională, Câmpul pedagogic, Finalităţile edu- 
caţiei, Funcţiile educaţiei. 

Educaţia estetică reprezintă activitatea de formare- 
dezvoltare a personalităţii umane, proiectată şi reali- 
zată prin receptarea, evaluarea şi crearea valorilor 
frumosului existent în natură, societate, artă. 
Definirea educaţiei estetice ridică două dificultăţi 
majore, de ordin metodologic şi de ordin practic. 
Prima dificultate provine din actul determinării 
valorilor estetice, care este influenţat de subiectivitatea 
„receptorilor“ dar şi a „creatorilor“ de frumos. Ea poate 
fi depăşită prin raportarea la „categoriile estetice“ 
stabilizate la nivelul „teoriei generale a frumosului“, 
care oferă „criteriile obiective“ de evaluare confirmate 
la scară socială (vezi Croce, Benedetto, 1970; Hegel, 
G. W. E, 1966). : 
A doua dificultate provine din concepţia clasică, 


` tradiționalistă, despre educaţia estetică, redusă la 


nivelul educaţiei artistice. Ea poate fi depăşită prin 
înţelegerea educaţiei artistice ca model de educaţie 
estetică exemplar prin capacităţile sale specifice de 

modelare a sensibilităţii, a raţionalităţii şi a creativităţii 
umane prin intermediul frumosului, aplicabile însă şi 
în alte domenii ale realităţii. 

Ca dimensiune generală a educaţiei, educaţia 
estetică vizează formarea-dezvoltarea personalităţii 
umane prin cultivarea frumosului existent la nivelul 
artei (autenticitate absolută), dar şi la nivelul societăţii 
(organizare socială, relaţii interumane, comportament 
uman, „design industrial“, „design al tehnologiei 
informatizate) şi al naturii (armonie, echilibru, calm, 
seninătate, justiţie, proporţionalitate, „totalitate: — 
vezi Ralea, Mihail, 1972,.p.238. 

Educaţia estetică urmăreşte proiectarea şi reali- 
zarea activităţii de formare-dezvoltare a personalităţii 
umane prin promovarea frumosului artistic, social şi 
natural în funcţie de următoarele categorii valorice 
specifice: a) ideal estetic: exprimă modelul de frumos 
spre care tinde, în general, comunitatea umană; 
b) simţul estetic: exprimă capacitatea omului de a per- 
cepe, de a reprezenta şi de a trăi frumosul; c) gustul 
estetic: exprimă capacitatea omului de a explica, a 
înţelege şi de a iubi frumosul; d) spiritul de creaţie 
estetică: exprimă capacitatea omului de a crea fru- 
mosul, la nivelul artei, societăţii, naturii. 

Procesarea pedagogică a acestor categorii permite 
delimitarea funcţiilor care determină obiectivele gene- 
rale şi specifice ale educaţiei estetice: 

- receptarea frumosului din artă, societate, natură, 
prin mijloace senzoriale (percepţia estetică), raţionale 
(cunoașterea estetică), afective (sentimentele estetice), 
motivaţionale (interesele estetice), integrate la nivelul 
gustului estetic; 

- evaluarea frumosului din artă, societate, natură, 
prin formarea atitudinilor estetice şi a capacităţii de 
decizie estetică („discernământ estetic“), rezultat al 
integrării gustului estetic la nivelul structurii apti- 
tudinale şi atitudinale a personalităţii umane; 

- crearea frumosului în artă, societate, natură, la 
nivel de proces-produs-trăsătură generală a persona- 
lităţii umane, cu semnificaţie individuală, particulară, 
socială. 

Educaţia estetică reprezintă activitatea de formare- 
dezvoltare a personalităţii umane prin intermediul 
valorilor frumosului din artă, societate, natură, recep- 
tat, evaluat şi cultivat la nivelul sensibilităţii, al 
raţionalităţii şi al creativităţii umane. 

Principiile educaţiei estetice indică regularitatea 
normativă a acţiunii de receptare, reevaluare şi creare 
a frumosului artistic, social, natural. Ele orientează 
circuitele reuşitei formative, care concentrează expe- 

` riența pozitivă acumulată în domeniu, reflectată la 


nivelul unor teze generale cu valoare teoretică şi 
practică: 

A) Principiul deschiderii educaţiei estetice spre toate 
sursele şi resursele de frumos existente în artă, societate, 
natură, care vizează perfecţionarea continuă a acti- 
vităţii de formare-dezvoltare a personalităţii umane 
în termeni de produs estetic. 

B) Principiul interdependenţei dintre receptarea 
estetică, evaluarea estetică şi creația estetică, realizabilă 
la nivelul artei, societăţii şi al naturii, care vizează 
perfecţionarea continuă a activităţii de formare- 
dezvoltare a personalităţii umane în termeni de proces 
estetic. 

C) Principiul înţelegerii unitare şi contextuale a 
raporturilor existente între conţinutul şi forma „obiec- 
telor“ estetice din artă, societate, natură, care vizează 
formarea-dezvoltarea personalităţii umane în termenii 
unor trăsături aptitudinale şi atitudinale generale, 
valorificabile permanent în concordanţă cu toate 
celelalte dimensiuni ale educaţiei. 

D) Principiul modelării estetice a personalităţii 
umane care vizează perfecţionarea activităţii de 
formare-dezvoltare în sensul integrării valorilor supe- 
rioare ale creativităţii inovatoare şi emergente integrate 
deplin la nivel atitudinal, în plan afectiv, motivaţional 
şi caracterial. 

Obiectivele educaţiei estetice pot fi prezentate în 
cadrul unui model pedagogic centrat pe continuitatea 
general-particular, exprimată la nivel informativ- 
formativ: | 

A) Obiectivele generale ale educaţiei estetice: 
a) formarea atitudinii estetice prin receptarea, eva- 
luarea şi practicarea valorilor estetice; b) dez- 
voltarea aptitudinii estetice şi integrarea ei în toate 
tipurile de activităţi umane (artă, ştiinţă, tehnologie, 
pedagogie etc.). 

B) Obiectivele specifice ale educaţiei estetice par- 
ticularizează elementele structurale ale atitudinii şi 
ale aptitudinii estetice prin: a) cultivarea gustului 
estetic, bazat pe integrarea percepției estetice, gândirii 
estetice, sensibilităţii estetice, motivaţiei estetice; 
b) cultivarea capacităţii de (auto)evaluare estetică, 
bazată pe integrarea gustului estetic la nivelul atitu- 
dinilor estetice; c) cultivarea capacităţii de integrare 
a atitudinii estetice la nivelul structurii caracteriale a 
personalităţii, premisă a deciziei estetice („discernământ 
estetic“); d) cultivarea aptitudinii estetice la nivel de: 
aptitudine creatoare generală realizată în activitatea 
de învăţare, în plan ştiinţific şi tehnologic — aptitudine 

creatoare artistică, realizată în domenii specifice 
(aptitudine literară, aptitudine muzicală, aptitudine 
plastică etc.) — aptitudine creatoare sportivă, realizată 
în domenii specifice (corespunzător diferitelor dis- 
cipline şi programe sportive). 

Obiectivele specifice ale educaţiei estetice pot fi 
prezentate şi din perspectiva finalităţilor psihologice 
angajate progresiv într-o „alternativă posibilă ca formă 
şi conţinut“ (vezi Neacşu, Ioan, 1988, p.337—340): 
a) dezvoltarea receptivităţii estetice: educarea sen- 
sibilităţii estetice; educarea gândirii estetice; educarea 
gustului estetic; educarea conduitei estetice; b) dez- 
voltarea motivaţiei estetice: educarea intereselor este- 
tice; educarea stilului de viaţă estetic; educarea com- 
petenţelor estetice pentru atingerea unui ideal estetic 
interdisciplinar; c) dezvoltarea creativităţii estetice: 
cultivarea aptitudinilor creative, generale şi specifice; 
cultivarea atitudinilor creative, deschise perfecționării. 

Conţinutul şi metodologia educaţiei estetice solicită 
o abordare sistemică a activităţii de formare-dezvoltare 
a personalităţii, modelată dintr-o perspectivă psi- 
hologică şi socială (vezi Cristea, Mircea, 1994). 

Conţinutul educaţiei estetice reflectă funcţionalitatea 
pedagogică a obiectivelor generale şi specifice ale 
activităţii de formare-dezvoltare a personalităţii prin 
intermediul valorilor „frumosului“ existente la nivelul: 
artei (literatură, muzică, pictură, sculptură, arhi- 
tectură, teatru, cinema); societăţii (organizarea unor 
structuri sociale; relaţii, comportamente interumane; 
„design industrial“; „design“ specific tehnologiei infor- 
matizate etc.); naturii (exemplul formelor de relief, 
armoniei şi echilibrului unor fenomene naturale; 
spectacolul estetic al unor fenomene naturale etc... 

Metodologia educaţiei estetice valorifică (re)sursele 
existente în mediul şcolar şi extraşcolar, prin: 
a) discipline şcolare care contribuie, în mod indirect, 
la realizarea obiectivelor educaţiei estetice prin ordinea 
şi regularitatea definitorie pentru conţinutul lor (ma- 
tematică, fizică, biologie, chimie, informatică etc.); 
b) discipline şcolare care contribuie, în mod direct, la 
realizarea obiectivelor educaţiei estetice prin specificul 
conţinutului lor: literatură, filozofie, ştiinţe socio- 
umane, educaţie estetică, educaţie tehnologică; 
c) activităţi de educaţie nonformală, extradidactice şi 
extraşcolare, cu conţinut prioritar estetic: cercuri şi 
cluburi artistice şi sportive; serbări, concursuri, excursii 
şcolare tematice; vizionări de spectacole, expoziţii, 
filme etc. (vezi Văideanu, George, 1967). 

Metodologia educaţiei estetice, operabilă în con- 
diţiile societăţii contemporane, trebuie raportată şi la 

numeroasele influenţe informale provenite din câmpul 
psihosocial al mediului înconjurător: strada, cartierul, 
familia, grupul de prieteni, locul de muncă; mass-media 
în general, sistemele de televiziune prin cablu, în mod 
special. 

Aceste influenţe, multiplicate de progresul teh- 
nologic al mass-mediei, întreţin un risc apreciabil la 
nivelul formării-dezvoltării personalităţii: înstră- 
inarea sau falsificarea valorilor prin perpetuarea unor 
fenomene de kitsch, produse de economia de consum 
care poate altera orice formă de artă şi de sensibilitate 
estetică. 

Metodologia educaţiei estetice responsabilizează 
astfel mijloacele instituţionale ale instruirii formale şi 
nonformale, centrându-le asupra acelor elemente carac- 
teristice frumosului din artă, societate, natură care 
asigură stabilitatea şi (auto)perfecţionarea capaci- 
tăţilor generale şi specifice de receptivitate-evaluare- 
creaţie estetică. 

Vezi Conţinutul educaţiei, Dimensiunile edu- 
caţiei. 

Educaţia fizică reprezintă activitatea de formare- 
dezvoltare „corporală“ necesară pentru asigurarea şi 
cultivarea valorilor sănătăţii omului, respectiv „a stării 
de echilibru şi funcţionare a organismului“ (vezi 
Hubert, René, 1965, p.320). 

Definirea educaţiei fizice evidenţiază „baza fizio- 
logică şi psihologică“ a activităţii de formare-dez- 
voltare a personalităţii umane aflată într-un proces 
de „reașezare“ în funcţie de solicitările tot mai 
intense ale societăţii moderne (intelectuale, etice, 
filozofice, politice, religioase, tehnologice, eco- 
logice, estetice, igienice, sexuale etc.). Intervenţia 
sa vizează întreţinerea sănătăţii organismului dar 
şi provocarea „efectelor mintale şi morale“ care sunt 
mai puţin remarcabile în plan imediat, generând 
însă efecte sociale multiple, raportabile la universul 
valoric propriu culturii fizice şi sportului (idem, 
p.321-—324). 

Educaţia fizică reprezintă astfel activitatea de 
formare-dezvoltare a personalităţii umane proiectată 
şi realizată prin valorificarea deplină a potenţialului 
fizic, fiziologic şi psihologic al organismului în 
condiţiile specifice societăţii moderne, contemporane. 

Principiile educaţiei fizice indică regularitatea 
normativă a activităţii de formare-dezvoltare „cor- 
porală“ a personalităţii umane: 

A) Principiul corespondenţei pedagogice dintre 
dezvoltarea psihică şi dezvoltarea fizică a personalităţii 
umane („mens sana in corpore sana“ — „minte sănă- 
toasă în corp sănătos“). 

B) Principiul interdependenţei pedagogice dintre 
cultivarea permanentă a deprinderilor igienico-sanitare 
şi dezvoltarea deplină a potenţialului biologic al 
personalităţii umane. 

C) Principiul deschiderii educaţiei fizice spre 
activitatea sportivă de masă şi de performanţă. 

Obiectivele educaţiei fizice pot fi prezentate în 
cadrul unui model pedagogic centrat pe continuitatea 
general-particular, exprimată la nivel informativ- 
formativ: 

A) Obiectivele generale ale educaţiei fizice: 
a) consolidarea dezvoltării biologice a personalităţii 
umâne; b) stimularea dezvoltării psihice a persona- 
lităţii umane. 

B) Obiectivele specifice ale educaţiei fizice parti- 
cularizează cele două obiective generale, evocate 
anterior. 

a) Consolidarea dezvoltării biologice a perso- 
nalităţii umane angajează următoarele obiective 
specifice: formarea deprinderilor şi a capacităţilor 
motrice; definitivarea conduitei igienico-sanitare în 
condiţii de normalitate şi pentru corectarea unor 
deficienţe fizice; valorificarea capacităţilor speciale 
la nivelul activităţilor sportive. 

b) Stimularea dezvoltării psihice a personalităţii 
umane angajează următoarele obiective specifice: 
corelarea sarcinilor privind dezvoltarea biologică 
echilibrată cu sarcinile privind dezvoltarea psihică 
echilibrată (cognitivă-afectivă-volitivă; temperamenta- 
Jă-aptitudinală-caracterială); dezvoltarea atenţiei 
concentrate, spiritului de observaţie, gândirii flexibile, 
prin exerciţii şi acțiuni care stimulează independenţa 
şi creativitatea în activitate; dezvoltarea stărilor 
afective pozitive provocate de mobilizarea energetică 

generală şi specială, proprie activităţilor proiectate şi 
realizate; educarea voinţei în condiţii de competi- 
tivitate, cu numeroase obstacole interne şi externe; 
valorificarea potenţialului temperamental, aptitudinal 
şi caracterial, la nivelul activităţilor sportive orientate 
spre (auto) perfecţionarea resurselor fizice şi psihice 
ale personalităţii umane. 

Conţinutul şi metodologia educaţiei fizice susţin 
modelul pedagogic al obiectivelor generale şi specifice, 
prezentat anterior. ` 

Conţinutul educaţiei fizice include un ansamblu de 
deprinderi şi capacităţi specifice domeniului care 


112 


vizează dezvoltarea armonioasă a personalităţii 
umane printr-un echilibru funcţional realizat practic 
între „calităţile fizice“ şi „calităţile psihice“. 
Proiectarea acestui tip de echilibru funcţional sti- 
mulează direct sau indirect orientarea vocaţională a 
personalităţii prin valorificarea deplină a însuşirilor 
fizice, fiziologice şi psihice, în perspectiva integrării 
sociale — şcolare şi profesionale — continue, pro- 
gresive. În anumite condiţii ele evoluează chiar în 
direcţia realizării lor „sportive“, la nivel de vârf sau de 
masă, dar mai ales în sensul general-uman al „pedagogiei 
olimpismului“ (vezi Poenaru, Romeo, 1996). 
Metodologia educaţiei fizice răspunde cerinţelor 
pedagogice legate de: a) dezvoltarea armonioasă a 
personalităţii în cadrul unui echilibru funcţional „fizic- 
psihic“; b) orientarea integral-vocaţională a perso- 
nalităţii în cadrul acţiunii de valorificare deplină a 
însuşirilor fizice, fiziologice, aplicată în mod progresiv. 
Strategiile educaţiei fizice evoluează în jurul meto- 
delor bazate pe acţiune — exerciţiul, jocul, jocul cu 
roluri etc. — contribuind la: a) proiectarea educaţiei 
fizice în sens pedagogic general, ca activitate psi- 
hosocială complexă, „nu doar ca un mijloc“ de recreare 
după o activitate intelectuală mai intensă (Nicola, 
loan, 1992, p.201); b) realizarea educaţiei fizice în 
strânsă corelaţie cu toate celelalte dimensiuni ale 
educaţiei, valorificate în mod specific (cu educaţia 
intelectuală, pentru dezvoltarea funcţională a sis- 
temului nervos, premisă în desfăşurarea oricărei 
activităţi de învăţare eficientă; cu educaţia morală, 
pentru formarea trăsăturilor superioare de voinţă şi 
caracter, integrate în structura personalităţii; cu 
educaţia tehnologică, pentru perfecţionarea deprin- 
derilor psihomotrice şi a calităţilor acestora — forţă, 
viteză, mobilitate, îndemânare etc. — necesare în 
diferite activităţi productive; cu educaţia estetică, pentru 
stimularea mişcărilor ritmice, individuale şi colective, 
în concordanţă cu „criteriile frumosului“. 
Vezi Conţinutul educaţiei, Dimensiunile edu- 
caţiei. 

Educaţia formală reprezintă ansamblul acţiunilor 
pedagogice proiectate instituţional prin structuri 
organizate sistemic, pe niveluri şi trepte de studii 
(grădiniţe, şcoli, universităţi, centre de perfecţionare 
etc.), în cadrul unui proces de instruire realizat cu 
rigurozitate, în timp şi spaţiu: planuri, programe, 
manuale, cursuri, materiale de învăţare etc. 

Educaţia formală valorifică activitatea de educaţie/ 
instruire organizată în cadrul sistemului de învăţământ 
sub îndrumarea unor cadre didactice specializate în 
proiectarea unor acţiuni educaţionale, care asigură 
realizarea corelaţiei subiect/educator-obiect;//educat la 
niveluri de rigurozitate pedagogică maximă. 

Obiectivele pedagogice specifice educaţiei formale 
angajează toate conținuturile activităţii de formare- 
dezvoltare a personalităţii în plan intelectual, moral, 
tehnologic, estetic, fizic, operaţionalizabile în raport 
cu particularităţile fiecărei trepte şi discipline şcolare: 
a) dobândirea cunoştinţelor fundamentale în interde- 
pendenţa lor sistemică; b) exersarea aptitudinilor şi a 
atitudinilor general-umane într-un cadru metodologic 
stimulativ, deschis (auto)perfecţionării; c) aplicarea 
instrumentelor de evaluare socială la diferite niveluri 
şi grade de integrare şcolară, postşcolară, universitară, 
postuniversitară, profesională (vezi Cerghit, loan, în 
Curs de pedagogie, coordonatori: Cerghit, loan; Vlăs- 
ceanu, Lazăr, 1988, p.27, 28). 

Conţinutul şi metodologia educaţiei formale 
valorifică următoarele coordonate funcţionale, valabile 
la nivelul sistemului şi al procesului de învăţământ: 

a) proiectarea pedagogică organizată pe bază de 
planuri, programe, manuale şcolare, cursuri univer- 
sitare, materiale de stimulare a învăţării etc.; 

b) orientarea prioritară a „finalităţilor“ spre parcur- 
gerea „programei“, pentru „asigurarea succesului unui 
număr cât mai mare de elevi şi studenţi“ (Văideanu, 
George, 1988, p.226); 

c) învăţarea şcolară/universitară sistematică, reali- 
zată prin corelarea activităţii cadrelor didactice de 
diferite specialităţi la nivelul metodologic al unei 
„echipe pedagogice“; 

d) evaluarea pe criterii sociopedagogice riguroase, rea- 
lizată prin: note, calificative, aprecieri, caracterizări etc. 

Aceste coordonate funcţionale asigură substanţa 
pedagogică a acţiunii educaţionale de tip formal, a 
cărei structură de proiectare şi de organizare permite: 
intrarea „educatului“ în tainele muncii intelectuale 
sistematice; recunoaşterea achiziţiilor individuale în 
condiţii de activitate sistematică; deschiderea sistema- 
tică a achiziţiilor individuale spre alte modalităţi 
` educative, existente la nivel social (vezi Cucoş, Con- 
stantin, 1996, p.37). 

Deschiderea educaţiei formale spre alte modalităţi 
de organizare a acţiunii pedagogice permite depăşirea 
limitelor sale inerente care ţin de normativitatea 
excesivă a programelor, de tendinţa didacticistă a 

metodelor, de predispoziția rutinară a organizaţiei 
şcolare, de orientarea spre informare şi evaluare 
cumulativă a proceselor instrucţionale. 

Vezi Formele educaţiei, Dimensiunile educaţiei. 


EDUCAŢIA INFORMALĂ 


Educaţia informală reprezintă ansamblul influențelor 
pedagogice exercitate spontan şi continuu asupra 
personalităţii umane de la nivelul familiei, localităţii, 
cartierului, străzii, (micro)grupurilor sociale, mediului 
social (cultural, profesional, economic, religios etc.), 
a comunităţii (naţionale, zonale, teritoriale, locale) a 
mass-mediei (presă scrisă, radio-televiziune etc... 

Educaţia informală nu angajează o activitate/acţiune 
pedagogică bazată pe instituţionalizarea corelaţiei 
„subiect-obiect'“, Acest fapt o deosebeşte fundamental 
de educaţia formală (bazaţă pe acţiunea. pedagogică 
de tip formal) şi de educaţia nonformală (bazată pe 
acţiunea pedagogică de tip nonformal). 

Educaţia informală evoluează în plin câmp psiho- 
social, preluând direct sau indirect influenţele cu efecte 
pedagogice rezultate din contextul situaţiilor şi al 
activităţilor cotidiene „care nu îşi propun în mod 
deliberat atingerea unor țeluri de ordin educativ“ 
(Cerghit, Ioan, în Curs de pedagogie, coordonatori: 
Cerghit, loan; Vlăsceanu, Lazăr, 1988, p.28). 

Specificul educaţiei informale consemnează două 
tendinţe contradictorii: a) diminuarea funcţiei forma- 
tive în condiţiile inexistenţei unei acţiuni pedagogice 
organizată sistematic, la nivel funcţional-structural; 
b) accentuarea funcţiei informative, în condiţiile 
extinderii (re)surselor de influenţă pedagogică, dez- 
voltate în societatea modernă şi postmodernă, con- 
temporană. 

Influențele pedagogice spontane, disponibile pe tot 
parcursul existenţei umane, condiţionează procesul de 
acumulare a unor cunoştinţe, capacităţi şi com- 
portamente care probează resursele educaţiei informale 
în plan cognitiv, afectiv, socioprofesional. În această 
perspectivă sistemele (post)moderne de învăţământ 
asigură valorificarea experienţei de viaţă a elevilor, 
studenţilor, adulţilor etc., angajată la nivelul planului 
de învăţământ, a programelor şi a manualelor şcolare/ 
universitare elaborate pe criteriile proiectării pe- 
dagogice curriculare. 

În condiţiile societăţii contemporane, postindus- 
triale, aria de influenţe a „educaţiei informale“ înre- 
gistrează o creştere substanţială constantă, susţinută 
de „o masă informaţională enormă ca volum dar 

eterogenă, foarte variată şi inegală de la zi la zi şi de 
la persoană la persoană“ (Văideanu, George, 1988, 
p.232, 233). 

Pe de altă parte, ascensiunea mass-mediei, cu 
implicarea mijloacelor tehnologice de vârf, genera- 
lizează fenomenul de „suprainformare“ şi de „hiper- 
stimulare senzorială“, care atinge proporţii greu 
controlabile pedagogic, în special în cazul posturilor 
de televiziune prin cablu, emisiunilor de radio pe unde 
ultrascurte, reţelelor de calculatoare/internet etc. 

Influențele pedagogice tipice educaţiei infor- 
male pot fi grupate la nivelul a două coordonate 
orientative: a) influenţe neorganizate, spontane, difuze, 
eterogene, cantitative, neselectate, neprelucrate — 
provenite din diferite medii sociale: familie, stradă, 
cartier, localitate, (micro)grup etc.; b) influenţe 
organizate, transmise de la nivelul unor instituţii 
mass-media, care le proiectează şi le orientează însă 
„din perspectiva altor instanţe şi interese decât pe- 
dagogice“ (Cucoş, Constantin, 1996, p.36). 

Această ultimă categorie de influenţe mass-media 
se deosebeşte fundamental de acţiunea pedagogică 
organizată deliberat în cazul unor programe specifice 
instituţionalizate la nivelul presei, radioului, tele- 
viziunii etc. şcolare sau universitare. 

Extinderea instituţilor mass-media, fenomen specific 
societăţii contemporane, plasează educaţia informală 
pe terenul unei performanţe paradoxale. Pe de o parte, 
ea „precede şi depăşeşte ca durată, conţinut şi moda- 
lităţi de insinuare, practicile educaţiei formale“ (ibi- 
dem). Pe de altă parte, educaţia informală rămâne în 
limitele unor sfere de influenţe care, prin lărgirea lor, 
devin tot mai aleatorii în lipsa unor scopuri şi efecte 
pedagogice directe, specifice acţiunii educaţionale de 
tip formal sau nonformal. 

Deschiderea educaţiei informale evidenţiază creş- 
terea continuă a influențelor pedagogice realizate în 
special prin intermediul mass-mediei. Valorificarea lor 
presupune elaborarea unor răspunsuri semnificative 
la nivelul următoarelor întrebări-problemă: 

a) „Cât din informaţia percepută devine cultură, 
adică informaţie prelucrată şi integrată în ansam- 
bluri (2); 

b) În ce măsură elementele învăţate în cadrul 
informal susţin opţiunile şi deciziile individuale şi 
sociale (?); j 

č) Care este beneficiul formativ produs în timpul 
celor 4—6 ore zilnice de vizionare a televiziunii (9); 

d) Ce procent din imaginile sau datele percepute 
informal sunt (re)actualizate în dezbateri şi analize, 

înainte de a pătrunde „în depozitul imens al uită- 
rii“(2) — vezi Văideanu, George, 1988, p.233, 234. 

Răspunsurile pedagogice, posibile şi necesare, 
valorifică două fenomene sociale obiective: a) creşterea 
permanentă a potenţialului informativ general al 
educaţiei/instruirii informale, realizată prin mass-me- 
dia; b) situarea educaţiei/ instruirii informale (reali- 
zată prin mass-media) în avangarda informaţiei, în 
raport cu acţiunile educaţiei/instruirii formale şi 
nonformale — vezi transmiterea imediată a noutăţilor 
din ştiinţă (de exemplu: cucerirea cosmosului, primul 
pas pe lună etc.) şi din viaţa socială (de exemplu: 
evenimentele politice, economice, culturale etc. prezen- 
tate zilnic, la scară universală). 

Aceste două fenomene solicită o mediere pedagogică 
atentă şi permanentă, realizabilă prin intermediul insti- 
tuţiilor, specializate în proiectarea unor acţiuni specifice 
de educaţie/instruire formală şi nonformală, care 
valorifică influenţele pedagogice şi experienţele de viaţă, 
acumulate la nivel de educaţie/instruire informală. 

Vezi Formele educaţiei. 


EDUCAŢIA INTELECTUALĂ 


Educaţia intelectuală reprezintă activitatea de for- 
mare-dezvoltare a personalităţii umane realizată prin 
valorile ştiinţei. Ea este angajată, mai ales, dar nu 
exclusiv, la nivelul procesului de învăţământ, cadrul 
principal de realizare a obiectivelor sale generale şi 
specifice. În accepţia sa de „educaţie ştiinţifică“, 
educaţia intelectuală avansează premisele pedagogice, 
informative şi formative, necesare pentru realizarea 
calitativă a tuturor dimensiunilor educaţiei (vezi Şafran, 
Oisie, în Probleme fundamentale ale pedagogiei, coor- 
donator, Todoran, Dimitrie, 1982, p.86—93; Stanciu, 
Ion, Gh., în Curs de pedagogie, coordonatori: Cerghit, 
loan; Vlăsceanu, Lazăr, 1988, p.282—304; Nicola, 
loan, 1994, p.119—140etc.). 
Definirea educaţiei intelectuale, la nivelul unui 
concept pedagogic fundamental, concentrează funcţia 
esenţială a acestei dimensiuni a activităţii de formare- 
dezvoltare a personalităţii: „adaptarea la realitatea 
obiectivă“ prin cunoştinţele ştiinţifice acumulate „nu 
prin juxtapunere“, ci prin strategii de integrare 
graduală, posibile şi necesare la nivel didactic şi 
extradidactic, în plan general, particular şi individual 
(vezi Hubert, René, 1965, p.340—376). 

Educaţia intelectuală marchează activitatea de 
formare-dezvoltare a unei personalităţii umane raţi- 
onale prin informaţiile şi capacităţile științifice do- 

bândite în cadrul fiecărei etape de vârstă şcolară/ 
postşcolară şi psihologică. 

Forţa educaţiei intelectuale exprimă unitatea peda- 
gogică existentă între: a) „informarea logică“, asigurată 
la nivelul diferitelor cunoştinţe ştiinţifice acumulate 
în mediul şcolar şi extraşcolar; b) „formarea logică“, 
asigurată la nivelul capacităţilor intelectuale acu- 
mulate în mediul şcolar şi extraşcolar, capacităţi 
intelectuale angajate strategic în evoluţia permanentă 
a personalităţii umane. 

Principiile educaţiei intelectuale indică regu- 
laritatea normativă a activităţii de formare-dezvoltare 
a personalităţii umane, proiectată şi realizată „prin 

- ştiinţă şi pentru ştiinţă“. 

A) Principiul unităţii şi diversităţii educaţiei intelec- 
tuale evidenţiază raportul pedagogic existent între: 

* baza comună a activităţii de formare-dezvoltare 
a personalităţii, care include ansamblul de aptitudini 
şi atitudini intelectuale general-umane, necesare pentru 
adaptarea raţională a acestora la realitatea obiectivă; 

- baza specifică a activităţii de formare-dezvoltare 
a personalităţii ce respectă acele „inegalităţi apti- 
tudinale“ şi atitudinale care asigură fiecărui om „şansa 
de a primi ceva care îi conferă sentimentul loialității 
faţă de realitate, faţă de alţii, faţă de sine“ (idem, 
p.375, 376). 

B) Principiul ponderii formative a educaţiei intelec- 
tuale în raport cu toate celelalte dimensiuni ale educației 
evidenţiază corelaţia pedagogică existentă între: 

- capacităţile intelectuale dobândite de perso- 
nalitatea umană, la diferite niveluri de evoluţie 
psihologică şi socială (şcolară, profesională etc.); 

- efectele specifice stabile, declanşate în plan 
moral, tehnologic, estetic şi fizic, „fondate pe cu- 
noştinţe intelectuale sigure“ (vezi Kneller, George, E, 
1974, p.40). 

C) Principiul corelaţiei dintre conţinutul cultural al 
educaţiei intelectuale şi necesităţile formative ale 
fiecărei vârste psihologice şi sociale (şcolare, profe- 
sionale etc.) care evidenţiază calitatea necesară 
„procesului de adaptare evolutivă a omului“ (Hubert, 
René, 1965, p.375). 

Obiectivele educației intelectuale pot fi prezentate 
în cadrul unui model pedagogic centrat pe conti- 
nuitatea general-particular, exprimată la nivel infor- 
mativ-formativ. 

Obiectivele generale ale educației intelectuale: 

A) Obiective informative, care proiectează pedago- 
gic acțiuni educaționale cu scop prioritar de informare 
intelectuală generală: 

a) asimilarea cunoştinţelor ştiinţifice fundamentale: 
trunchiul de bază al culturii generale, existent la nivelul 
fiecărei ştiinţe, respectiv al fiecărei discipline de 
învăţământ; 

b) dobândirea deprinderilor şi a strategiilor intelec- 
tuale fundamentale, bazate pe: tipuri de raționamente 
deductive-analogice; tipuri de organizare a gândirii 
convergente-divergente; tipuri de instrumente ale 
gândirii euristice-algoritmice; 

c) cultivarea atitudinilor intelectuale superioare 
care oferă căi de cunoaştere eficiente, respectiv 
modalităţi adecvate de perfecţionare a cunoştinţelor, 
deprinderilor şi strategiilor intelectuale dobândite; 

d) integrarea cunoştinţelor, deprinderilor, strategiilor 
şi atitudinilor intelectuale dobândite într-o concepţie 
ştiinţifică generală, deschisă (auto) perfecţionării activi- 
tăţii umane. 

B) Obiective formative, care proiectează pedagogic 
acţiuni cu scop prioritar de formare intelectuală 
generală: 

a) dezvoltarea capacităţilor intelectuale cu valoare 
de aplicabilitate pedagogică şi socială ridicată: 
competenţă de cunoaştere, competenţă de comunicare, 
competenţă de creaţie; 

b) dezvoltarea capacităţilor cognitive de maximă 
eficienţă pedagogică şi socială: aptitudini cognitive 
generale şi specifice; atitudini cognitive cu o largă 
susţinere afectivă, motivaţională, caracterială; ` 

c) dezvoltarea capacităţilor creative în sens integra- 
tiv: epistemic (intra-, inter-, transdisciplinaritate) — 
etic (deschiderea cunoştinţelor spre lume, în condiţii 
de schimbare socială rapidă). 

(obiectivele specifice ale educaţiei intelectuale, 
operabile, mai ales, la nivelul procesului de învăţă- 
mânt: 

A) Obiective informative, care proiectează peda- 
gogic acţiuni educaţionale cu scopuri prioritar in- 
formative: 

a) dobândirea deprinderilor şi strategiilor inte- 
lectuale specifice unor domenii de cunoaştere ştiinţifică/ 
discipline de învăţământ şi unor etape de evoluţie a 
personalităţii: instrumentale (scris, lectură, calcul, 
studiu independent, stocare-procesare calculator...) — 
operaţionale (documentare, observaţie, experimentare, 
exprimare...) — creative (perfecţionare, cercetare ...); 

b) stăpânirea cunoştinţelor fundamentale, de cul- 
tură generală, valabile la nivelul fiecărui domeniu/ 
disciplină de învăţământ, deschise spre cultura de profil 
şi cultura de specialitate şi spre toate formele de 
(auto)instruire permanentă; 

c) cultivarea atitudinilor cognitive superioare, 
legate de: 

* aplicarea socială a cunoştinţelor-deprinderilor- 
strategiilor-atitudinilor intelectuale; 

-integrarea cunoştinţelor-deprinderilor-strategiilor- 
atitudinilor intelectuale în structuri cognitive superioare 
(intra-, inter-, transdisciplinare). 

B) Obiective formative, care proiectează pedagogic 
acţiuni educaţionale cu scopuri prioritar formative: 

a) dezvoltarea capacităţilor cognitive: spirit de 
observaţie; gândire operaţională (analiză-sinteză; 
generalizare-abstractizare; comparaţie, concretizate 
logic în sisteme de noţiuni-judecăţi-raţionamente; 
principii, modele, paradigme etc.); memorie (memo- 
rare-păstrare-actualizare); logică — rapidă; ima- 
ginaţie reproductivă — creatoare; inteligenţă generală, 
verbală; aplicată în diferite domenii de cunoaştere 
ştiinţifică/discipline de învăţământ; 

b) dezvoltarea resurselor afectiv-motivaţionale ale 
învăţării: interese cognitive, interiorizate valoric; 
sentimente superioare, stabilizate valoric; 

c) dezvoltarea creativităţii prin: orientarea valorică 
a activităţii spre „nou“ (creativitatea ca trăsătură 
general-umană); stimularea activităţii în direcţia 
„apariţiei noului“ (creativitatea ca proces); validarea 
noului pe criterii relevante social (creativitatea ca 
produs). 

% Conţinutul şi metodologia educaţiei intelectuale 
reflectă dimensiunea generală şi specifică a obiec- 
tivelor asumate, care pot îi operaţionalizate în funcţie 
de condiţiile concrete ale fiecărui domeniu al cu- 
noaşterii ştiinţifice/discipline de învăţământ şi ale 
fiecărei etape de vârstă psihologică şi socială (şcolară, 
profesională etc.). 

Conţinutul educaţiei intelectuale concentrează 
resursele de formare-dezvoltare a personalităţii „prin 
ştiinţă şi pentru ştiinţă“, realizabile, în mod gradat, în 
raport cu evoluţiile funcţional-structurale ale gândirii: 
o educaţie intelectuală concretă (în învăţământul 
general); o educaţie intelectuală abstractă (în în- 
vățământul secundar superior); o educaţie intelectuală 
spiritualizată (în învăţământul superior). 

Valorificarea vârstelor psihologice şi a ciclurilor 
vieţii (copilărie, adolescenţă, tinereţe, maturitate, 
bătrâneţe) asigură continuitatea educaţiei postşcolare, 
deschisă (auto)perfecţionării intelectuale permanente. 

¢ Metogalogia educaţiei intelectuale respectă par- 
ticularităţile fiecărei vârste psihologice şi sociale 
(şcolară, profesională etc.) care solicită strategii 
pedagogice angajate special pentru adaptarea inte- 

resului cognitiv la un obiect real, reflectat prin diferite 
sisteme şi circuite valorice. 

Ca „strategii ale culturii intelectuale“ metodele şi 
procedeele educaţiei intelectuale formează nu numai 
„achiziţii de cunoştinţe“, ci, în primul rând, „obişnuinţe 
ale gândirii sănătoase“, exprimate ca atitudini supe- 
rioare care dezvoltă efectiv „dorinţa de a şti în- 
totdeauna mai mult şi mai bine“ (vezi Hubert, René, 
p.493—539). 

Vezi Conţinutul educaţiei, Dimensiunile edu- 
caţiei. 

Educaţia morală reprezintă dimensiunea internă a 
activităţii de formare-dezvoltare a personalităţii care 
vizează „ceea ce este mai profund şi mai accentuat 
subiectiv în fiinţa umană“ (Hubert, René, 1965, p.401), 
realizabilă prin raportarea la valorile incluse în 
normele etice definitorii pentru reglementarea rapor- 
turilor omului cu lumea şi cu sine. 

Definirea educaţiei morale solicită depăşirea a 
două tendinţe extreme: a) tendinţa reducerii educaţiei 
morale exclusiv la nivelul proiectării şi al realizării 
unor obiective formative (în opoziţie cu educaţia 
intelectuală, redusă exclusiv la proiectarea şi realizarea 


` unor obiective informative); b) tendinţa extrapolării 


educaţiei morale la nivelul întregii activităţi de 
formare-dezvoltare a personalităţi — „educaţia morală 
nu este în fond nimic altceva decât educaţia însăși“ 
(Reboul, Olivier, 1976, p.108). 

Depăşirea acestor tendinţe extreme implică ana- 
liza conceptului filozofic de morală. Din această 
perspectivă morala reprezintă, pe de o parte, „o teorie 
a relaţiilor cu celălalt și cu sine“, respectiv un model 
de organizare a raporturilor omului cu lumea şi cu 
propria persoană (vezi Dictionnaire de la philosophie, 
1995, p.177). Pe de altă parte, prin conţinutul angajat, 
morala reprezintă o formă a conştiinţei sociale care 
reflectă existenţa socială la nivel „ideologic“/teoretic 
(ansamblul reprezentărilor, noţiunilor, judecăților, 
normelor, sentimentelor morale) şi psihosocial/practic 
(ansamblul acţiunilor morale) — vezi Golu, Pan- 
telimon, 1974, p.21—23. 

În perspectivă pedagogică, educaţia morală repre- 
zintă activitatea de formare-dezvoltare a conştiinţei 
morale a personalităţii umane, proiectată și realizată 
la nivel teoretic şi nivel practic. 

Formarea-dezvoltarea conştiinţei morale la nivel 
„ideologic“ angajează „teoria morală“, bazată pe norme 

proiectate şi realizate în toate ciclurile vieţii, în mod 
special în plan cognitiv dar şi în plan afectiv şi volitiv. 

Formarea-dezvoltarea conştiinţei morale la nivel 
„psihosocial“ angajează „practica morală“, bazată pe 
acţiuni proiectate şi realizate în toate ciclurile vieţii, 
integrate, în mod special, în plan atitudinal. 

Această abordare filozofică permite clarificarea a 
două probleme importante pentru înţelegerea educaţiei 
morale la nivelul unui concept pedagogic fundamental: 
problema obiectivelor generale care vizează ambele 
niveluri ale conştiinţei morale, teoria/ideologia morală 
şi practica/acţiunea morală; problema conţinutului, 
care vizează ambele raporturi de comunicare ale 
personalităţii, „cu sine“ (educaţia moral-individuală) 
şi cu lumea (educaţia moral-civică). 

„Principiile educaţiei morale valorifică determină- 
rile interne angajate în definirea acestei dimensiuni 
profunde a activităţii de formare-dezvoltare a per- 
sonalităţii la nivelul unor „axiome“ plasate în câmp 
pedagogic deschis. Ele intervin ca „imperative flexibile“ 
care avansează criterii de acţiune afirmative prin 
prisma capacităţii lor de demonstraţie, de argumen- 
taţie în situaţii educaţionale concrete (vezi Brehier, 
Emil, 1993, p.82—90; 101—109): 

A) Principiul corespondenţei pedagogice dintre 
„teoria“ morală şi „practica“ morală; 

B) Principiul valorificării resurselor şi a dispo- 
nibilităţilor pozitive ale personalităţii umane în vederea 
eliminării celor negative; 

C) Principiul unităţii şi al continuității axiologice 
între toate formele de proiectare şi de realizare a 
educaţiei morale; 

D) Principiul diferenţierii educaţiei morale în 
funcţie de determinările sale particulare (vârstă, 
domeniul socioprofesional, context educaţional) şi 
individuale (structura fiecărei personalităţi); 

E) Principiul corelării funcţionale între „cerinţele“ 
morale și „stimulentele“ morale. 

Obiectivele educaţiei morale pot fi prezentate în 
cadrul unui model pedagogic centrat pe continuitatea 
general-particular, exprimată la nivel teoretic şi 
practic, în plan informativ-formativ. 

Obiective generale ale educaţiei morale: 

a) la nivelul „teoriei“ morale: 

- formarea percepţiilor, reprezentărilor, noţiunilor, 
judecăților, raţionamentelor morale; ` 

- însuşirea şi aprofundarea normelor morale la nivel 
teoretic superior, prin valorificarea noţiunilor, judecă- 
ţilor şi raţionamentelor morale dobândite anterior; 

- formarea sentimentelor morale şi a trăsăturilor 
volitive morale; 

-integrarea normelor morale, a noţiunilor, judecăți- 
lor, raţionamentelor morale-sentimentelor morale- 
trăsăturilor volitive morale, la nivelul convingerilor 
morale (care reprezintă sinteza dimensiunii cognitive- 
afective-volitive a „teoriei“ morale); 

b) la nivelul „practicii“ morale: 

- formarea deprinderilor morale — componente 
automatizate ca răspuns la „cerinţe care se repetă în 
condiţii relativ identice“ (vezi Nicola, loan, 1992, 
p.111—114); 

- formarea obişnuinţelor morale — componente 
automatizate perfecţionate prin intensificarea moti- 
vului intern al acţiunii, cu efecte stabilizatoare în timp; 

- formarea atitudinilor morale, afective şi motiva- 
tionale, care susţin energizarea acţiunii morale; 

- +- formarea atitudinilor morale caracteriale care 
asigură integrarea „obişnuinţelor morale“ în structura 
personalităţii, ceea ce determină consecvenţa şi co- 
erenţa acţiunii şi a conduitei morale. 

G Obiectivele specifice ale educației morale pot 
fi sesizate, mai ales, la nivelul procesului de învăță- 
mânt, care propune coordonate relativ constante, 
dependente de condiţiile de vârstă şi de mediu peda- 
gogic şi social: educaţia patriotică; educaţia prin şi 
pentru colectiv; educaţia prin şi pentru activitate (de 
învăţare, de muncă, de creaţie); educaţia umanistă; 
educaţia civică; educaţia juridică; educaţia politică; 
educaţia economică; educaţia religioasă; (...) — vezi 
Ţircovnicu, Victor, 1975, Străchinaru, Ion, în Pedagogie 
pentru învățământul superior tehnic, coordonator, 
Bontaş, loan, 1983, Nicola, loan, 1992, 1994; Bontaş, 
Ioan, 1995, Călin, Marin, 1996; Cucoş, Constantin, 
1996 etc. 

Conţinutul şi metodologia educaţie morale reflec- 
tă dimensiunea generală şi specifică a obiectivelor 
pedagogice, exprimată în plan teoretic şi practic, la 
nivel informativ şi formativ. 

Conţinutul educaţiei morale reflectă două coor- 
donate definitorii care vizează raportarea omului la 
societate (educaţia moral-civică) şi la sine (educaţia 
rnoral-individuală). 

Educaţia moral-civică are un conţinut preponderent 
social (vezi Almond, Gabriel, A., Verba, Sindey, 1996), 
exprimându-se, în special, la nivel de: educaţie politică 
(educaţia patriotică, educaţia democratică, educaţia 
umanistă etc.); educaţie economică (educaţia prin şi 
pentru muncă); educaţie juridică (educaţia prin şi 
pentru colectivitate). 

Educaţia moral-individuală are un conţinut deter- 
minat, în mod preponderent, prin raportarea omului 
la sine, exprimându-se, în special, la nivel de: educaţie 
filozofică; educaţie religioasă. 

Evoluţia acestor conţinuturi, „în grade ale adutației 
morale“, asigură un ansamblu de achiziţii obiectivate 
sub ra unor „virtuţi personale“ (sinceritate, punc- 
tualitate, curaj, onestitate etc.) şi sociale (atitudini 
civice: politice, naţionale, umaniste, juridice etc.) — 
vezi Hubert, René, 1965, p.417—429. 

În condiţiile societăţii actuale, conținuturile educa- 
ţiei morale au un pronunţat caracter civic, reflectând 
valorile competiţiei deschise, generalizate la nivel 
economic/economia de piaţă; politic/democraţia 
participativă; cultural/informatizarea aplicată în toate 
domeniile. 

În această perspectivă educaţia morală — inter- 
pretabilă şi ca educaţie moral-civică — integrează 
educaţia economică, educaţia politică, educaţia juridică, 
exprimând valorile unei „culturi civice pluraliste, 
participative, bazată pe comunicare şi persuasiune, 
pe consens şi diversitate, care permite schimbarea, 
modelând-o însă“ (vezi Almond, Gabriel; Verba, Sindey, 
1996, p.37). - 

Conținuturile civice ale educaţiei morale pot fi 
analizate şi în mod separat, la nivelul unor coordonate 
care vizează „acţiunea de socializare“ şi de valorificare 
pedagogică a drepturilor fundamentale ale omului 
(vezi Călin, Marin, 1996, p.117—120): 

- drepturi civile: dreptul la viaţă şi la inviolabilitate, 
dreptul la egala ocrotire a legii, dreptul de a fi 
recunoscut ca subiect de drept, dreptul la egalitate între 
sexe, dreptul la cetăţenie, dreptul familiei, dreptul la 
proprietate; dreptul la viaţa particulară; 

* drepturi politice: dreptul la libertatea gândirii, 
conştiinţei, religiei; dreptul la întrunire paşnică, dreptul 
la libera circulaţie, dreptul de a alege şi de a fi ales, 
dreptul la emigrare; 

- drepturi economice şi sociale: dreptul la muncă, 
dreptul la asigurare socială, dreptul la asociere, dreptul 
la un nivel de trai decent, dreptul la asistenţă sanitară; 

* drepturi culturale: dreptul la o educaţie de calitate, 
dreptul de participare la viaţa culturală, dreptul de a 
beneficia de protecţia intereselor materiale şi morale 
în cazul operelor ştiinţifice, artistice etc. 

Metodologia educaţiei morale reflectă dimensi- 
unea TiicticaăTE F obiectivelor generale angajate 
pedagogic la linia de interacţiune dintre teorie (norme 
morale) şi practică (acţiune morală). Această linie 
evidenţiază importanţa elementelor care asigură 

trecerea de la conştiinţa morală teoretică la conştiinţa 
morală practică: 

* convingerea morală, care integrează resursele 
cognitive-afective-volitive ale teoriei morale, conferind 
normei morale o orientare strategică, inovatoare, 
durabilă în timp şi spaţiu; 

- regula morală, care operaţionalizează resursele 
obişnuinţelor şi atitudinilor morale, în limite de acţiune 
determinate la nivelul unor stadii psihologice, valorifi- 
cabile în mediul (pre)şcolar (vezi Piaget, Jean, 1980): 

- stadiul motric (2—3 ani): implică necesitatea de 
exerciţiu, cu valorificarea deprinderilor specifice 
vârstei, deprinderi acumulate deja; 

- stadiul egocentric (4—6 ani): implică imitarea 
regulii morale impusă din exterior, cu valorificarea 
resurselor comportamentale ale copilului dar şi ale 
„constrângerii necesare“, exercitată de adult; 

- stadiul cooperării morale (7—10 ani): implică 
respectarea regulilor morale comune, cu valorificarea 
resurselor de control mutual şi de autocontrol limitat 
sau extins la situaţii impuse de statutul şi rolul de elev; 

- stadiul codificării morale (11—15 ani): implică 
participarea motivaţională la îndeplinirea regulii mo- 
rale, cu valorificarea resurselor normative ale acesteia; 

- stadiul „legii morale“ (după 15—16 ani): implică 
interiorizarea deplină a resurselor normative care 
constituie nucleul cognitiv-motivaţional-caracterial al 
regulii morale, cu valorificarea conexiunilor existente 
între planul individual şi cel social al acţiunii morale. 

În condiţiile mediului (pre)şcolar şi universitar 
metodologia educaţiei morale include un ansamblu de 
metode şi procedee care pot fi grupate la nivelul a 
două modele orientative: un model strategic şi un model 
instrumental. 

A) Modelul strategic propune integrarea metodelor 
morale pe două coordonate fundamentale: coordonata 
instruirii morale („teoriei“ morale); coordonata con- 
duitei/acţiunii morale („practicii“ morale). 

a) coordonata instruirii morale implică: 

- metode verbale: expunerea morală (povestirea — 
explicaţia — prelegerea morală); conversaţia morală 
(dialogul moral, dezbaterea etică); studiul de caz; 

- metode intuitiv-active: exerciţiul moral, exemplul 
moral; 
b) coordonata conduitei morale care angajează 
două categorii de metode centrate pe evaluarea acţiunii 
morale: aprobarea — dezaprobarea. 

B) Modelul instrumental propune un număr apre- 
ciabil de metode morale raportate la obiective globale 
(de instruire morală — de acţiune morală): 

- explicaţia morală, bazată pe „procedee“ de 
stimulare şi informare morală care pot fi preluate de 
la alte metode; 

- prelegerea morală, bazată pe un volum de infor- 
mare asigurat prin procedee expozitiv-verbale de tip 
demonstraţie-pledoarie, conferinţe, referate tematice; 

- convorbirea morală, bazată pe procedee de dialog 
moral, dezbatere morală, povestire morală, comen- 
tariu moral; 

- exemplul moral, cu procedee bazate pe exemple 
directe-indirecte, reale-imaginare; 

- analiza de caz, bazată pe procedee de decizie, 
prezentare, analiză, dezbatere, recomandare morală; 

- exerciţiul moral, bazat pe două tipuri de procedee: 
procedee externe (ordine, dispoziţie, îndemn, aver- 
tisment, apel, sugestie, lămurire, încurajare, stimulare 
prin recompense); procedee interne (exersarea prin 
procedee de autoevaluare morală); 

- aprobarea morală bazată pe procedee şi tehnici 
de laudă, recunoştinţă, recompensă; 

- dezaprobarea morală, bazată pe procedee şi 
tehnici de observaţie, avertisment, ironie, reproş, 
sancţiune etc. (vezi Străchinaru, Ion, în Pedagogie 
pentru învăţământul superior tehnic, coordonator, 
Bontaş, Ioan, 1983, p.89—91; Nicola, Ioan, 1992, 
p.118—134). 

Vezi Conţinutul educaţiei, Dimensiunile edu- 
caţiei. 


EDUCAŢIA NONFORMALĂ 


Educaţia nonformală reprezintă ansamblul acţiunilor 
pedagogice proiectate şi realizate într-un cadru insti- 
tuţionalizat extradidactic sau/şi extraşcolar, constituit 
ca „o punte între cunoştinţele asimilate la lecţii şi 
informaţiile acumulate informal“ (vezi Văideanu, 
George, 1988, p.232). 

Educaţia nonformală valorifică activitatea de edu- 
caţie/instruire organizată în afara sistemului de 
învăţământ dar şi în interiorul acestuia (vezi rolul 
cluburilor, taberelor elevilor/studenţilor) sub îndruma- 
rea unor cadre didactice specializate în proiectarea 
unor acţiuni educaţionale, care asigură realizarea 
corelaţiei subiect/educator-obiect/educat la niveluri de 
flexibilitate complementare în raport cu resursele 
pedagogice formale. ` 

Educaţia nonformală sprijină, direct şi indirect, 
acţiunile şi influenţele sistemului de învăţământ, pe 
două circuite pedagogice principale: 

A) Un circuit pedagogic situat în afara clasei: 
a) cercuri pe discipline de învăţământ, cercuri inter- 
disciplinare, cercuri tematice/transdisciplinare; 
b) ansambluri sportive, artistice, culturale etc.; c) între- 
ceri, competiţii, concursuri, olimpiade şcolare. 

B) Un circuit pedagogic situat în afara şcolii: 
a) activităţi perişcolare, organizate special pentru 
valorificarea educativă a timpului liber: cu resurse 
tradiţionale: excursii, vizite, tabere, cluburi, universităţi 
populare, vizionări de spectacole (teatru, cinema etc.) 
şi de expoziţii etc.; cu resurse moderne: videotecă, 
mediatecă, discotecă; radio-televiziune şcolară; instruire 
asistată pe calculator, cu reţele de programe nonformale 
etc.; b) activităţi paraşcolare, organizate în mediul socio- 
profesional, ca „soluţii alternative“ de perfecţionare, 
reciclare, instruire permanentă, instituţionalizate special 
la nivel de: presă pedagogică, radio-televiziune şcolară; 
cursuri, conferinţe tematice — cu programe speciale 
de educaţie permanentă etc. 

Obiectivele pedagogice specifice educaţiei non- 
formale completează resursele educaţiei formale la 
nivelul unor coordonate „de vocaţie“ (vezi De Land- 
sheere, Viviane, 1992, p.566, 567): sprijinirea elevilor, 
studenţilor, adulţilor etc. cu şanse speciale/minime- 
maxime, de reuşită şcolară, profesională etc.; sti- 
mularea dezvoltării personalităţii elevilor, studenţilor 
etc. şi a comunităţii educative locale, la niveluri de 


„performanţă şi de competenţă superioare, relevante în 


plan intelectual, moral, tehnologic, estetic, fizic; 
valorificarea adecvată a strategiilor de proiectare- 
realizare a acţiunilor (de formare şi de perfecţionare 
profesională; de organizare a timpului liber; de alfabe- 
tizare funcţională a grupurilor sociale defavorizate). 

Conţinutul şi metodologia educaţiei nonformale 
evidenţiază următoarele note specifice care apar la 
nivel funcţional-structural pe fondul unui plus de fle- 
xibilitate — realizat în raport cu educaţia formală — 
şi de deschidere — asumat în raport cu educaţia 
informală: a) proiectarea pedagogică neformalizată, 
cu programe deschise spre interdisciplinaritate şi 
educaţie permanentă — la nivel general-uman, profesi- 
onal, sportiv, estetic etc.; b) organizarea facultativă, 
neformalizată, cu profilare dependentă de opţiunile 
elevilor şi ale comunităţilor şcolare şi locale, cu - 
deschideri speciale spre experiment şi inovaţie; 
c) evaluarea facultativă, neformalizată, cu accente 
psihologice, prioritar stimulative, fără note sau cali- 
ficative oficiale. 

Aceste note specifice explică avantajele dar şi 
limitele educaţiei nonformale dependente de inca- 

pacitatea momentană a acesteia de validare socială a 
rezultatelor care „nu conduc decât rareori la o ca- 
lificare oficială a competenţelor“ (vezi De Landsheere, 
Viviane, 1992, p.566). 

Limitele amintite reflectă fluiditatea structurilor 
organizatorice focalizate în prea mare măsură asupra 
obiectivelor pe termen scurt şi asupra „libertăţii“ 
metodologice a educatorilor. Strategiile asumate nu 
asigură nici conținuturile pedagogice necesare pentru 
susţinerea socială a acţiunilor educaţionale declanşate, 
şi nici resursele de adaptabilitate, individuale şi 
comunitare, valorificabile în direcţia educaţiei per- 
manente. Ele comportă, astfel, trei riscuri pedagogice 
majore: promovarea unui activism de suprafaţă, 
dependent doar de îndeplinirea obiectivelor concrete, 
rupte adesea de obiectivele specifice educaţiei formale; 
avansarea unui proiect dependent doar de mijloacele 
tehnice disponibile, care pot dezechilibra corelaţia 
funcţională dintre subiectul şi obiectul educaţiei; 
eludarea posibilităţilor de validare socială reală a 
rezultatelor în raport cu „diplomele şi certificatele“ 
obţinute la nivelul educaţiei formale. 

Dezvoltarea educaţiei nonformale oferă sugestii 
şi chiar soluţii pentru depăşirea prelungitei „crize a 
şcolii“. 

Teoria „deşcolarizării societăţii“ (Illich, Ivan, 1971) 
propune „patru reţele ale cunoaşterii“ caracteristice 
pentru „noile instituţii educative“ de tip nonformal: 

a) o reţea de „servicii utilizată în activitatea zilnică 
în uzine, aeroporturi, ferme etc.“, care pun la dispoziţia 
publicului diferite „obiecte educative“: instrumente, 
biblioteci, laboratoare, săli de expoziţii, săli de 
spectacol, muzee etc.; 

b) o reţea de „schimburi de cunoştinţe“ actualizate, 
bazată pe „o listă de persoane“ dispuse şi capabile de 
asemenea activităţi; i 

c) o reţea de comunicare susţinută printr-un 
organism care „facilitează întrunirile între „semeni“ şi 
înregistrarea dorințelor în materie de educaţie; 

d) o reţea de adrese ale persoanelor profesioniste 
sau amatoare, capabile de „servicii educative“ oferite 
chiar la nivelul unui „anuar“ (vezi şi Mahler, Fred, 
1977, p.56—63; 128—134). 

În condiţiile societăţii contemporane, dezvoltarea 
educaţiei nonformale angajează „noile mass-media“ 
care intervin din ce în ce mai mult în sprijinul educaţiei: 
presa scrisă, radio-televiziunea, sistemele de reţele video 
şi de calculatoare — cu profil şcolar, universitar etc. 
Aceste mijloace, perfecţionate şi modernizate din punct 
de vedere tehnologic, vizează nu numai „difuzarea“ 

surselor educaţiei, ci, în primul rând, „determinarea 
unui tip superior de învăţare“ prin asumarea unor 
obiective-conţinuturi şi metodologii adecvate, valori- 
ficate de cadre didactice specializate în proiectarea și 
realizarea instruirii nonformale. 

Obiectivele specifice acestui tip aparte de instruire 
nonformală vizează: 

- ridicarea nivelului general al educaţiei prin 
„difuzarea programelor în şcoli izolate sau încadrate 
necorespunzător“; 

* ridicarea nivelului de pregătire a cadrelor didac- 
tice, din unele şcoli sau zone, prin calitatea exemplară 
a modelelor pedagogice propuse; 

- extinderea proceselor de învăţare sistematică până 
la nivelul organizării programelor universitare prin 
intermediul televiziunii; 

- completarea cunoştinţelor în domenii care solicită 
un grad ridicat de operativitate a informaţiei: limbi 
străine, ştiinţe socioumane, matematică, biologie, 
tehnologie etc.; 

- stimularea „alfabetizării funcţionale“ în domenii 
productive care solicită perfecţionarea şi chiar (re)- 
calificarea profesională continuă (vezi Schramm, 
Wilbur; Kahnert, Friedrich; Coombs, Philip, H., Lyle, 
Jack, 1979). 

Vezi Conţinutul educaţiei, Dimensiunile edu- 
caţiei. 

Educaţia permanentă reprezintă o direcţie impor- 
tantă de evoluţie a activităţii de formare-dezvoltare a 
personalităţii, care urmăreşte valorificarea tuturor 
dimensiunilor şi a formelor educaţiei proiectate şi 
realizate pe tot parcursul existenţei umane şi în orice 
moment al existenţei umane. 

Definirea educaţiei permanente, la nivelul unui 
concept pedagogic fundamental, presupune deli- 
mitarea domeniului de referinţă şi a semnificației 
sale strategice (vezi Dave, R. H., sub redacţie, 1991, 
p.65—68). 

Ca domeniu de referință, educaţia permanentă 
implică „întreaga durată de viaţă a unui individ“. Ea 
vizează activitatea de formare-dezvoltare a per- 
sonalităţii umane, abordată „în totalitatea ei“, corelând 
resursele, respectiv: 

- stadiile educaţiei (vezi vârstele preşcolare-şcolare- 
postşcolar şi psihologice; vezi ciclurile vieţii: copilăria- 
preadolescenţa-adolescenţa-tinereţea-maturitatea- 
bătrâneţea); 

- conținuturile educaţiei (vezi dimensiunile educa- 
ției: intelectuală-morală-tehnologică-estetică-fizică) 3 

- formele educaţiei (vezi educaţia formală-non- 
formală-informală); 

- factorii educaţiei (vezi rolul familiei, comunităţii 
educaţionale, instituţiilor şcolare etc.). 

Această abordare permite integrarea tuturor re- 
surselor educaţiei pe verticala sistemului (vezi con- 
tinuitatea între stadiile educaţiei, susţinută pe tot 
parcursul existenţei umane) şi pe orizontala sistemului 
(vezi complementaritatea resurselor educaţiei, apro- 
fundată la nivelul fiecărui stadiu al educaţiei, în orice 
moment al existenţei umane). 

Ca semnificaţie strategică educaţia permanentă 
poate fi definită la nivel funcţional-structural-ope- 
raţional, nivel care evidenţiază: 

* „scopul său final“ („a menţine şi a îmbunătăţi 
calitatea vieţii“); 

` „caracterul său universal („reprezintă demo- 
cratizarea educației“) şi dinamic“ („permite adaptarea 
materialelor şi a mijloacelor de învăţare la noile 
condiţii impuse de dezvoltare“); 

- sensul său managerial („educaţia permanentă 
este un principiu organizator pentru toate tipurile de 
educație“). 

La nivel funcțional, educația permanentă angajează 
trei categorii de funcţii: funcţia de adaptare; funcția 
de inovare; funcţia de corectare. 

La nivel structural, educaţia permanentă angajează 
două componente principale, aflate în raporturi de 
interacţiune: componenta generală şi componenta 
profesională. 

La nivel operaţional, educaţia permanentă anga- 
jează resursele de dezvoltare pedagogică/educabilitate 
ale fiecărei personalităţi umane, valorificabile în 
termeni de oportunitate şi de motivaţie individuală 
şi socială. 

Educaţia permanentă reprezintă astfel simultan: 

- un concept pedagogic fundamental, de tip inte- 
grator, care înglobează toate resursele activităţii de 

formare-dezvoltare a personalităţii umane (stadii, 
conţinuturi, forme, factori), valorificabile pe verticala 
şi pe orizontala sistemului educaţional; 

- un concept pedagogic operaţional care extinde 

„aplicaţiile sale „asupra tuturor aspectelor educaţiei“ 
(vezi Thomas, Jean, 1977, p.79—81); 

- un principiu pedagogic care susţine organizarea 
globală a unui sistem educaţional integral, deschis 
pentru toate tipurile de educaţie; 

* o orientare la nivel de politică a educaţiei, care 
urmăreşte perfecţionarea activităţii de formare-dez- 
voltare a personalităţii umane pe toată perioada vieţii 
prin valorificarea deplină a resurselor acesteia de 
autoinstruire şi de autoeducaţie. 

Principiile educaţiei permanente „fundamen- 
tează organizarea globală a sistemului de învă- 
ământ“ care angajează toate ciclurile vieţii, de la 
faza pregătirii — care promovează asimilarea va- 
lorilor şcolare şi extraşcolare — la faza activă — 
care implică profesionalizarea în regim de mobilitate 
socială — până la faza retragerii — care permite 
personalităţii asumarea de noi roluri prin continuarea 
învăţării. La nivel de politică a educaţiei pot fi 
evidenţiate următoarele principii: 

- principiul asigurării continuității în activitatea 
de formare-dezvoltare a personalităţii umane; 

- principiul adaptării programelor şcolare şi post- 
şcolare la cerinţele unei societăţi în continuă trans- 
formare; 

- principiul pregătirii personalităţii, la toate nivelu- 
rile sistemului de învăţământ, în vederea adaptării 
optime la condiţii de schimbare rapidă; 

- principiul mobilizării şi a valorificării tuturor 
mijloacelor de informare disponibile în limite insti- 
tuţionale şi noninstituţionale; 

- principiul corelării funcţionale între obiectivele- 
conţinuturile-formele activităţii de educaţie/instruire 
(vezi Dictionnaire actuel de léducation, 1993, 
p.453). 

Obiectivele generale ale educației permanente au 
fost definite de Paul Lengrand, în 1970, într-o „carte- 
manifest“ cu valoare programatică (vezi Lengrand, 
Paul, 1973, p.50): 

a) crearea structurilor şi a metodelor favorabile 
formării-dezvoltării personalităţii umane pe tot par- 
cursul existenţei sale; 

b) pregătirea personalităţii umane pentru auto- 
instruire şi autoeducaţie. 

Realizarea acestor obiective generale solicită o nouă 
politică a educaţiei, capabilă să anticipeze „sistemul 
de învăţământ de mâine care va fi mai mult decât 
juxtapunerea a două părţi astăzi separate: instituţia 
şcolară, pe de o parte, educaţia adulţilor, pe de altă 
parte, constituind un singur proces continuu“ (Thomas, 
Jean, p.79—80). Acest proces, care angajează o amplă 
reformă socială, susţine (re)proiectarea unui sistem 
educaţional global, conceput ca „cetate educativă“ (vezi 
Faure, Edgar şi colab., 1975). 


W EDUCAŢIA PERMANENTĂ 


În cadrul unui sistem educaţional global, fiecare 
nivel, treaptă, disciplină, dimensiune, formă a educa- 
tiei presupune elaborarea unor obiective specifice 
educaţiei permanente, operaţionalizabile în funcţie de 
particularităţile fiecărei comunităţi educative na- 
ţionale, teritoriale, locale. 

Obiectivele specifice educaţiei permanente sunt 
prezentate în literatura de specialitate la nivelul unor 
„obiective convenţionale împărţite în patru grupe“ (vezi 
Dave, R. H., sub redacţie, 1991, p.406—410): 

- grupa I: însuşirea deprinderilor sociale fun- 
damentale (lectură, calcul matematic/informatic, 
noţiuni elementare pentru menţinerea sănătăţii); 

- grupa a II-a: dezvoltarea capacităţii de adaptare 
la o societate bazată pe anumite valori fundamentale: 
pace, democraţie, libertate, fericire, eficienţă, uma- 
nism, solidaritate; 

- grupa a III-a: cultivarea unor trăsături de per- 
sonalitate care asigură „o nouă calitate a vieţii“: 
stabilitate intrapsihică, vigoare emoţională, „avânt 
tineresc lăuntric“, capacitate de opţiune responsabilă, 
angajare socială, capacitate de autodepăşire/angajare 
personală, însuşirea și reînnoirea cunoştinţelor; 

- grupa a IV-a: obiective instrumentale/ „învăţarea 
de a învăţa“, interînvăţarea, învăţarea autodirijată. 

Conţinutul şi metodologia educaţiei permanente 
implică apariţia unor noi modalităţi de organizare a 
sistemului şi a procesului de învăţământ care intervin 
la nivel: a) funcţional-structural: televiziune şcolară; 
universitate prin televiziune; instruire şcolară/univer- 
sitară prin reţele informatizate; integrarea activităţilor 
nonformale în planul de învăţământ; universităţi 
populare în mediul urban şi rural; programe de 
perfecţionare profesională intensive etc.; b) opera- 
tional: obiective specifice şi concrete care vizează: 
adaptarea la „intrarea“ şi la „ieşirea“ într-o (dintr-o) 
treaptă școlară; continuitatea între: nivelul şcolar- 
postşcolar, universitar-postuniversitar; favorizarea 
saltului de la instruire la autoinstruire, de la educaţie 
la autoeducaţie. 

Conţinutul educaţiei permanente include „toate 
elementele intereducaţionale şi chiar extraeduca- 
ţionale“ posibile într-un câmp psihosocial din ce în ce 
mai extins, cu o variabilitate a fenomenelor care 
solicită multiple abordări interdisciplinare: istorice, 
antropologice, economice, ecologice, psihologice, 
sociologice, filozofice (vezi Dave, R. H., 1991). 

Proiectarea conţinutului educaţiei permanente 
angajează funcţia pedagogică de integrare şi extindere 
a cunoștințelor la nivelul unor structuri: 

- informative, intra-, inter-, transdisciplinare, cu o 
bază largă de aplicaţie, relevantă pe verticala şi 
orizontala sistemului; 

- formative, bazate pe corelaţia dintre planul intelec- 
tual-afectiv-motivaţional-acţional al cunoştinţelor 
dobândite; 

- operabile, dincolo de sfera disciplinei sau treptei 
şcolare respective; 

- deschise, spre diferite forme de învăţare socio- 
culturală; 

- stimulative, pentru capacitatea de comunicare şi 
de flexibilizare a rezultatelor învăţării, în plan şti- 
inţific, moral, tehnologic, estetic, psihofizic. 

Metodologia educaţiei permanente evidenţiază 
resursele de acţiune ale activităţii de formare-dez- 
voltare a personalităţii valabile pe verticala şi pe 
orizontala sistemului. Aceste resurse valorifică noile 
mijloace de învăţare apărute o dată cu dezvoltarea 
reţelelor de instruire prin mass-media şi prin calculator, 
eficientă, diferențiată, individualizată. 

Pe verticala sistemului, educaţia permanentă asi- 
gură deschiderea temporală a activităţii de formare- 
dezvoltare a personalităţii, desfăşurată integral pe 
toată perioada existenţei umane. 

(Re)distribuirea echilibrată a conţinuturilor (inte- 
lectuale-morale-tehnologice-estetice-fizice) şi formelor 
(formală-nonformală-informală) educaţiei asigură 
valorificarea succesivă a resurselor fiecărei vârste 
şcolare/postşcolare (universitare/postuniversitare) şi 
psihologice dar şi prelungirea atitudinii pozitive faţă 
de instruire şi autoinstruire, necesară pentru realizarea 
rolurilor şi statusurilor naturale şi sociale îndeplinite 
de personalitatea umană de-a lungul existenţei sale. 

Literatura de specialitate evidenţiază următoarele 
posibilităţi de articulare a resurselor educaţiei pe 
verticala sistemului (vezi Dave, R. H., sub redacţie, 
1991, p.67): a) articulare între diferite stadii de 
învăţare (preşcolar, şcolar, postşcolar, universitar, 
postuniversitar, recurent); b) articulare între diferite 
trepte şi obiecte în cadrul unui stadiu specific; 
c) articulare între rolurile asumate de individ la diferite 
stadii ale vieţii; d) articulare între diferite aspecte ale 
dezvoltării în timp (fizică, morală, intelectuală etc.). 

Pe orizontala sistemului, educaţia permanentă 
asigură deschiderea spaţială a activităţii de formare- 
dezvoltare a personalităţii, desfășurată integral în orice 
moment al existenţei umane. 

(Re)distribuirea echilibrată a conţinuturilor şi a 
formelor educaţiei asigură, în această situaţie, valori- 

ficarea simultană, intensivă şi extensivă, a acţiunilor 
şi influențelor posibile la nivel de educaţie şcolară — 
educaţie extraşcolară — familie — comunitate loca- 
lă — mass-media — loisir etc. ` 

Literatura de specialitate evidențiază următoarele 
posibilități de integrare a resurselor educației pe 
orizontala sistemului: a) integrare la nivelul relației 
cu familia, comunitatea locală, societatea în ansam- 
blu, domeniul de activitate, mass-media, factorii de 
recreare (culturali, sportivi etc.); b) integrare la nivelul 
relaţiei între obiectele de învăţământ; c) integrare la 
nivelul relaţiei între diferite aspecte ale dezvoltării 
(fizică, intelectuală, morală etc.) realizabile pe 
parcursul unui stadiu specific al vieţii. 

Educaţia permanentă, în condiţiile societăţii 
contemporane, devine „o temă de meditaţie şi de 
acţiune“ care angajează „reflecții teoretice“ dar şi 
„Sugestii practice“, operabile la diferite niveluri de 
reprezentare socială: educaţie pentru toţi, educaţia 
părinţilor, educaţie pentru democraţie, educaţie pentru 
perfecţionare şi recalificare profesională etc., care 
stimulează chiar proiectarea „unei didactici pentru 
adulţi“ (vezi Urbanczyck, Franciszek, 1975). 

Aceste coordonate confirmă stabilitatea unei direcţii 
de evoluţie a educaţiei: „permanenţa educaţiei per- 
manente“. O asemenea direcţie nu exclude, ci, din 
contră, angajează flexibilitatea educaţiei permanente, 
posibilă şi necesară în termeni de creativitate socială 


(vezi Revista de pedagogie. Educaţia permanentă, 


nr. 3/1993, p.5—72). 
Vezi Educaţia. 


EDUCAŢIA TEHNOLOGICĂ 


Educaţia tehnologică reprezintă activitatea de for- 
mare-dezvoltare a personalităţii umane, proiectată şi 
realizată prin valorile ştiinţei aplicate în toate dome- 
niile vieţii sociale, în cel economic, în mod special. 

Termenul de tehnologie acoperă această realitate 
pedagogică în condiţiile tranziţiei de la cultura „soci- 
etăţii industrializate“ la cultura „societăţii postin- 
dustriale“, de tip informatizat. 

Definirea educaţiei tehnologice presupune ex- 
plicarea conceptului. sociologic de tehnologie şi in- 
terpretarea sa în sens specific pedagogic. 

Tehnologia vizează procesul de aplicare a cunoştin- 
telor prin intermediul unor instrumente, metode, 
mijloace, norme etc., utilizate, mai ales, dar nu 
exclusiv, în domeniul producţiei. Structura sa acoperă 
trei dimensiuni funcţionale: a) o dimensiune mate- 

rială, tehnică, reprezentată prin maşini, unelte, 
instrumente, instalaţii etc.; b) o dimensiune nor- 
mativă, reprezentată prin reguli şi strategii de pro- 
iectare, organizare şi de valorificare a tehnicilor; 
c) o dimensiune socială, reprezentată prin abilităţi, 
capacităţi, comportamente individuale şi sociale, 
generate de folosirea tehnicilor promovate la nivel 
material şi normativ (vezi Zamfir, Cătălin; Vlăsceanu, 
Lazăr, coordonatori, 1993, p.637). 

Cultura societăţii postindustriale conferă tehnologiei 
calitatea de ştiinţă aplicată. Această calitate reflectă 
mutaţiile înregistrate la nivel global prin: a) susţinerea 
legăturii dintre dimensiunea normativă a tehnologiei 
(calitatea proiectelor) — dimensiunea materială a 
tehnologiei (calitatea mijloacelor folosite) şi dimensi- 
unea socială a tehnologiei (calitatea consecinţelor 
psihologice angajate la nivelul personalităţii şi al 
colectivităţilor umane); b) reducerea distanţei dintre 
descoperirea ştiinţifică şi aplicaţia sa socială — distanţă 
devenită în anii 1980 de ordinul lunilor şi chiar al 
săptămânilor (vezi Fukuyama, Francis, 1994, p.87). 

În această perspectivă, educaţia tehnologică repre- 
zintă dimensiunea generală a activităţii de formare- 
dezvoltare a personalităţii umane, proiectată şi reali- 
zată prin aplicarea raţională a cunoştinţelor ştiinţifice 
în diferite domenii sociale, de natură economică, 
politică sau culturală. Ea subordonează educaţia 
profesională care vizează dobândirea unor tehnici 
specifice doar anumitelor domenii de specializare (vezi 
Vlădulescu, Lucia, 1996, p.46, 47). 

În contextul societăţii postindustriale, informati- 
zate, educaţia tehnologică devine simultan sau/şi 
succesiv: 

- o disciplină şcolară de cultură generală, cu 
contribuţii decisive în procesul de structurare aptitu- 
dinală şi atitudinală a personalităţii (pre)adolescen- 
tului, realizabil la nivelul şcolii de bază, prelungită 
până la vârsta de 16 ani; 

* o disciplină şcolară/universitară de profil, cu 
contribuţii decisive în orientarea aplicativă a cunoştin- 
telor ştiinţifice pe diferite domenii de cunoaştere şi de 
activitate (real, uman, economic; ştiinţe exacte, ştiinţe 
socioumane, filologie, limbi străine, politehnică, 
management, medicină, educaţie fizică şi sport etc.); . 

- o disciplină şcolară/universitară de specialitate 
cu contribuţie decisivă la orientarea practică a cunoş- 
tinţelor ştiinţifice în diferite domenii socioprofesionale, 
la niveluri medii (liceu tehnologic/profesional, şcoli 
profesionale) şi superioare (învăţământ universitar 
scurt, lung, postuniversitar). 


ENE EDUCAŢIA TEHNOLOGICĂ 


În același timp, educaţia tehnologică angajează 
obiectivele generale de formare-dezvoltare a capacităţii 
de aplicare a cunoştinţelor şi de proiectare a deciziei 
de orientare şcolară, profesională şi socială, valabile 
la scara întregului sistem, operaţionalizabile în 
funcţie de specificul fiecărei trepte şi discipline de 
învățământ, cu deschidere spre educaţia permanentă 
şi spre autoeducaţie. 

Principiile educaţiei tehnologice, afirmate la nivel 
de UNESCO, vizează „reconcilierea cunoaşterii cu ştiinţa 
de a acţiona“ (vezi UNESCO, 1983, p.13—29): 

a) principiul complementarităţii, prin „alternanță 
şi continuitate“, între formarea intelectuală şi formarea 
practică a personalităţii umane; 

b) principiul integrării personalităţii umane în 
mediul social (economic, politic, cultural) prin acţiune; 

c) principiul echilibrului între acumularea cu- 
noaşterii teoretice şi dezvoltarea experienţei practice; 

d) principiul proiectării resurselor aplicative ale 
cunoaşterii ştiinţifice la toate vârstele, nivelurile şi 
formele de educaţie. 

Obiectivele educaţiei tehnologice pot fi prezentate 
în cadrul unui model pedagogic dezvoltat în jurul a 
două coordonate principale: formarea capacităţilor 
(deprinderilor, strategiilor, aptitudinilor) de aplicare a 
cunoştinţelor ştiinţifice în activitatea socială, inclusiv 
la nivelul pregătirii de profil şi de specializare pro- 
fesională — orientarea şcolară, profesională şi socială. 

Obiectivele specifice ale educaţiei tehnologice anga- 
jează cele două obiective generale în funcţie de 
condiţiile particulare ale activităţii de formare-dez- 
voltare a personalităţii umane, concretizate mai ales 
la nivelul procesului de învăţământ. 

A) Pentru formarea-dezvoltarea capacităţilor (de- 
prinderilor, strategiilor, aptitudinilor) de aplicare a 
cunoştinţelor ştiinţifice în activitatea socială trebuie 
proiectate şi realizate următoarele obiective specifice: 

a) asigurarea fundamentelor ştiinţifice ale activităţii 
practice în condiţiile saltului de la modelul cultural al 
societăţii industrializate la modelul cultural al so- 
cietăţii postindustriale, informatizate (vezi King, 
Alexander; Schneider, Bertrand, 1993, p.49—56); 

b) susținerea unităţii epistemice dintre „cunoaştere“ 
(cultura teoretică) și „aplicaţie“ (cultura practică) şi a 
semnificaţiilor sale etice; 

c) formarea atitudinii superioare faţă de activităţile 
umane fundamentale — învăţarea, munca şi creaţia — 
concepute în interdependenţa funcţiilor lor sociale: 
didactică, productivă, inovatoare; 

d) stimularea creativităţii tehnice, care concentrează 
elementele productive cele mai avansate (automatizare, 
cibernetizare, informatizare) şi eficiente social (grad 
de aplicabilitate şi de adaptabilitate în situaţii complexe, 
în condiţii de schimbare rapidă, continuă). 

B) Pentru orientarea şcolară profesională şi socială 
trebuie proiectate şi realizate următoarele obiective 
specifice educaţiei tehnologice: 

a) cunoaşterea psihopedagogică a celor care con- 
stituie „obiectul educaţiei“; 

b) informarea şcolară, profesională şi socială a 
celor care constituie „obiectul educaţiei“ în vederea 
(re)integrării lor optime în toate etapele educaţiei 
(„ciclurile vieții“); 

c) stimularea procesului de adaptare socială con- 
tinuă a „obiectului educaţiei“ prin valorificarea deplină 
a trăsăturilor pozitive ale personalităţii umane. 

Conţinutul şi metodologia educaţiei tehnologice 
reflectă obiectivele generale şi specifice asumate la 
nivel funcţional şi structural în toate etapele educaţiei 
(„ciclurile vieţii“: copilărie, adolescenţă, tinereţe, 
maturitate, bătrâneţe). 

Conţinutul educaţiei tehnologice, proiectat şi reali- 
zat din perspectiva formării-dezvoltării capacităţilor 
(deprinderilor, strategiilor, aptitudinilor) de aplicare 
a cunoştinţelor, are simultan un sens: cognitiv (cu- 
noaşterea bazei ştiinţifice a producţiei sociale moderne; 
formarea-dezvoltarea gândirii tehnologice); afectiv 
(formarea-dezvoltarea atitudinii superioare faţă de 
activităţile practice); psihomotoriu (formarea-dez- 
voltarea abilităţilor de acţiune practică). 

Conţinutul educaţiei tehnologice, proiectat şi reali- 
zat din perspectiva orientării şcolare, profesionale şi 
sociale a celor care constituie „obiectul educaţiei“, 
implică adoptarea unui model conceptual formativ, 
care pune accent pe „necesitatea educării permanente 
a personalităţii“ în ansamblul său în vederea alegerii 
şi a perfecţionării sale socioprofesionale. 

Acest model conceptual este superior altor modele 
exersate în practica pedagogică: modelul psihofiziolo- 
gic, care pune accent doar pe depistarea anumitelor 
însuşiri individuale; modelul motivaţional, care pune 
accent doar pe depistarea „intereselor“; modelul clinic 
care pune accent doar pe „dezvăluirea „înclinațiilor“, 
în termeni de „psihodiagnoză“, realizabilă prin „teste 
proiective“ (vezi Ghivirigă, Mihai, 1976, p.13—15). 

Metodologia educaţiei tehnologice orientează va- 
loric raporturile pedagogice existente între cultura 
generală — cultura de profil — cultura de specialitate/ 
profesională. 

Cultura generală asigură dezvoltarea normală a 
personalităţii umane în cadrul învăţământului general, 
obligatoriu, prelungit în sistemele moderne de învă- 
ţământ până la vârsta de 16 ani. Ea susţine stabilizarea 
structurii aptitudinal-atitudinale care promovează, din 
interior, o linie ascendentă de orientare şcolară, 
profesională şi socială a personalităţii umane. 

Cultura de profil prelungeşte cultura generală pe 
domenii de studii/cunoaştere, determinate de evoluţia 
structurală a personalităţii umane care poate fi orien- 
tată aptitudinal şi atitudinal spre „ştiinţă“ („real“) — 
„uman“ — „tehnologie“ — „economie“ etc. (...). 

Cultura de specialitate/profesională lărgeşte şi 
aprofundează cultura de profil la nivelul unor structuri 
proiectate şi realizate conform unor obiective specifice 
în învăţământul secundar profesional şi în învă- 
ţământul superior. 

Educaţia tehnologică, în interacţiune cu toate cele- 
lalte dimensiuni ale educaţiei, pregăteşte procesul de 
integrare psihosocială a personalităţii umane, care 
include următoarele trepte metodologice: orientarea 
cunoştinţelor spre activităţi practice; orientarea socială, 
proiectată în planul informării şi al îndrumării şcolare 
şi profesionale; orientarea socială, realizată în planul 
opţiunilor şcolare şi profesionale; pregătirea şi califi- 
carea socioprofesională; integrarea socioprofesională; 
perfecţionarea şi autoperfecţionarea profesională; 
integrarea socioprofesională deplină: adaptare-anga- 
jare socioprofesională deplină (randament optim, 
măiestrie și stabilitate socioprofesională) — vezi 
Salade, Dumitru, 1995, p.182—186. 

Metodologia educaţiei tehnologice valorifică resur- 
sele integrării sociale ale personalităţii umane prin 
perfecţionarea continuă a orientării şcolare şi pro- 
fesionale la nivel de politică a educaţiei (vezi Thomas, 
Jean, 1977, p.40—43): 

a) prelungirea momentului orientării după 16— 
18 ani; 

b) integrarea orientării în acţiunea de asistenţă 
psihopedagogică; 

c) întărirea pozitivă a motivaţiei orientării; 

d) susţinerea resurselor psihologice ale autoorien- 
tării; 

e) asumarea resurselor sociale ale (re)orientării. 

Criteriile metodologice ale educaţiei tehnologice, 
afirmate la nivel de politică a educaţiei, stimulează 
reformarea învățământului profesional. Calitatea 
pedagogică şi psihosocială a învățământului pro- 
fesional este dependentă de: a) integrarea educaţiei 


zu 


tehnologice în „trunchiul comun de cultură generală 

(în învăţământul primar şi în învăţământul secundar 
inferior); b) prelungirea educaţiei tehnologice generale 
în educaţia tehnologică de profil şi de specialitate (în 
învăţământul secundar superior — liceal și pro- 
fesional); c) asigurarea legăturilor funcţionale dintre 
formarea profesională iniţială şi perfecţionarea pro- 
fesională (în învăţământul superior, învăţământul 
postuniversitar, la nivel de instruire permanentă, 
instruire recurentă etc.). 

Perspectiva secolului XXI, dominată de tendinţa 
generalizării modelului informaţional, impune urmă- 
toarele linii de acţiune politică validate la nivelul 
educaţiei profesionale: a) asigurarea continuității între 
educaţia tehnologică generală şi educaţia tehnologică 
de profil şi de specialitate; b) proiectarea cores- 
pondenţelor între perfecţionarea aptitudinilor tehno- 
logice şi programele de profesionalizare cerute de piaţa 
muncii; c) (re)distribuirea rolurilor şi responsabilităţilor 
care revin statului, partenerilor sociali, comunităţilor 
locale în proiectarea şi realizarea învăţământului 
profesional; d) implicarea activităţii de cercetare, 
organizată la nivelul sistemului educaţional şi al sis- 
temului economic, în perfecţionarea învăţământului 
profesional (vezi Revista de pedagogie, nr. 11—12/1994, 
Învăţământul profesional, p.68; 80). 

Metodele şi procedeele educaţiei tehnologice, 
comparabile, în principiu, cu metodele şi procedeele 
activate de celelalte dimensiuni ale educaţiei, valorifică 
în cadrul modelului cultural al societăţii postindustriale 
mijloacele şi formele lansate deja la nivelul unor 
obiective „politehnice“ sau „profesionale“, care anga- 
jează şcoala dar şi familia şi comunitatea locală sau 
teritorială: 

- lecţia de instruire tehnică; activitatea în atelier 
sau pe lotul şcolar; vizitele şi practica în unităţi de 
producţie; cercurile tehnice, expoziţiile, concursurile, 
simpozioanele pe teme tehnologice; întâlnirile şi 
dezbaterile cu personalităţi din domeniul vieţii sociale 
(economice, politice, culturale etc.); strategiile de 
organizare ergonomică a locului de muncă şi a rela- 
ţiilor cu mediul etc. (vezi Străchinaru, Ion, în Pedagogie 
pentru învăţământul superior tehnic, coordonator, 
Bontaş, Ioan, 1983, p.80—81); 

- dezbaterile etice; chestionarele, observaţia sis- - 
tematică pentru cunoaşterea elevului, convorbirea 
individuală, analiza rezultatelor în activitate, în mod 
special a rezultatelor obţinute la lucrările practice, 
analiza informaţiilor dobândite prin mass-media; 
tehnicile de orientare şi de autoorientare şcolară şi 
profesională etc. 


DE EFICIENŢA ŞCOLARĂ 


Aceste metode şi procedee au o arie de aplicabilitate 
mai largă, determinată de mutaţiile înregistrate la 
nivelul conţinutului educaţiei tehnologice, a acţiunilor 
şi a efectelor declanşate de aceasta în mediul şcolar şi 
extraşcolar. Ele pot fi simultan sau succesiv: 

- metode şi procedee specifice educaţiei tehnologice, 
disciplină de învăţământ care face parte din trunchiul 
comun de cultură generală; 

- metode şi procedee specifice unor profiluri de 
studiu/cunoaştere în învăţământul secundar liceal; 

- metode şi procedee specifice unor specializări sau 
calificări profesionale, de nivel mediu realizate în 
învăţământul secundar profesional; 

- metode şi procedee specifice procesului de specia- 
lizare la nivel de vârf, în învăţământul superior; 

- metode şi procedee specifice instruirii permanente 
cu scop de perfecţionare, reciclare, recalificare pro- 
fesională etc. 

- metode şi procedee specifice de orientare socială, 
şcolară şi profesională realizabile în funcţie de fiecare 
vârstă psihologică şi ciclul de evoluţie al personalităţii 
umane. 

Vezi Conţinutul educaţiei, Dimensiunile edu- 
caţiei. 


EFICIENŢA ŞCOLARĂ 


Eficienţa şcolară reprezintă un indicator general care 
consemnează raportul existent între obiectivele peda- 
gogice stabilite la nivelul sistemului şi al procesului de 
învăţământ şi rezultatele obţinute în condiţiile folosirii 
anumitelor resurse. 

Analiza eficienţei şcolare presupune raportarea la 
următoarele concepte operaţionale: 

- eficacitate, care defineşte raportul existent între 
rezultatele globale şi obiectivul vizat în condiţii optime 
determinate de gestiunea resurselor pedagogice exis- 
tente la un moment dat (eficacitate internă) şi de factorii 
de impact social (eficacitate externă) — vezi Dic- 
tionnaire actuel de education, 1993, p.476, 477); 

- performanţă, care vizează realizarea efectivă a 
unei activităţi la standardele stabilite de obiectivele 
pedagogice specifice; 

- pertinenţă, care vizează gradul de relaţionare 
existent între rezultatele obţinute şi necesitatea de a 
satisface o situaţie dată; 

- impact, care vizează efectele înregistrate la nivelul 
mediului înconjurător în condiţiile îndeplinirii unor 
obiective pedagogice specifice. 

Abordarea manugerială a conceptului de eficienţă 
şcolară implică analiza raportului dintre factorii an- 

gajaţi la intrarea în sistem (resursele pedagogice) — 
calitatea procesului de învăţământ — factorii angajaţi 
la ieşirea din sistem (calitatea produselor procesului de 
învăţământ). În acest context, „pertinenţa precede şi 
condiţionează analizele care trebuie realizate în termeni 
de eficacitate, impact şi eficienţă“ (idem, p.984). 

Valorificarea conceptului de eficienţă şcolară an- 
gajează nivelul cantitativ al sistemului (care vizează 
raportul dintre rezultatele sistemului/exprimate în 
număr de absolvenţi şi de pierderi şcolare şi cheltuielile 
globale/exprimate în costul mediu pe elev sau student) 
şi nivelul efectelor calitative (care vizează gradul de 
integrare a absolvenţilor în activităţi creatoare su- 
perioare de tip inventiv şi inovator). 

Cele două niveluri reflectă interdependenţele exis- 
tente între mecanismele eficienţei şcolare interne, care 
acţionează în cadrul procesului de învățământ, şi 
mecanismele eficienţei școlare externe, obiectivate 
dincolo de graniţele convenţionale ale sistemului de 
învăţământ. . 

Realitatea evocată poate fi exprimată în cadrul 
unui concept cu sferă de generalitate superioară, 
conceptul de eficiență educaţională care „conturează 
un domeniu de evaluare prin analiza multivariantă a 


"rezultatelor interne şi externe, cantitative şi calitative 


ale sistemului“ și ale procesului de învăţământ şi a 
factorilor care determină operativitatea acestora (vezi 
Institutul de Ştiinţe Pedagogice, 1976, p.17—20). 

Vezi Eşecul şcolar, Evaluarea pedagogică, Ran- 
damentul şcolar. 


EGALIZAREA ŞANSELOR 


Egalizarea şanselor reprezintă un concept pedagogic 
operaţional aplicabil în domeniul evaluării procesului 
social de democratizare a învăţământului. 

Nivelul de egalizare a şanselor preşcolarilor, 
elevilor, studenţilor, absolvenţilor etc. poate atinge 
două stadii diferite care reflectă conţinutul acţiunilor 
de democratizare angajate în cadrul sistemului de 
învățământ: 

a) egalizarea sanselor de acces la instruire, tipică 
procesului social de democratizare cantitativă a învă- 
ţământului, care asigură doar condiţiile juridice, 
formale, pentru „intrarea în sistem“, în principiu, în 
orice treaptă şcolară/postşcolară şi universitară/ 
postuniversitară; 

b) egalizarea şanselor de reuşită în activitatea de 
instruire, tipică procesului social de democratizare 
calitativă a învăţământului, care vizează asigurarea 

condițiilor pedagogice necesare pentru optimizarea 
raportului dintre „intrarea în sistem“ — calitatea 
activității didactice/educative — „ieşirea din sistem“, 
valorificabil în termeni de evaluare formativă/continuă 
în orice treaptă şcolară/postşcolară şi universitară/ 
postuniversitară. 

Conţinutul conceptului de egalizare a şanselor defi- 
neşte, în plan psihologic, „posibilitatea de a obţine un 
destin în funcţie de talentul şi de vocaţia fiecărei 
personalităţi“, În plan social, această situaţie, dependentă 
de „certificatele şcolare“ dobândite pe diferite trepte ale 
sistemului de învățământ, consemnează, în fapt, întărirea, 
menţinerea sau doar ușoara ameliorare a inegalităţilor, 
evaluabile la nivelul raportului „intrare“-,jeşire“ (vezi 
Dictionnaire des sciences humaines — Sociologie, Psy- 
chologie sociale, Antropologie, 1990, p.98). 

Conceptul de egalizare a şanselor solicită astfel o 
perspectivă de analiză proprie sociologiei educaţiei 
care angajează reperele axiologice dezvoltate la nivelul 
procesului de democratizare calitativă a învăţămân- 
tului, ce constituie tema sau miza fundamentală a 
oricărei reforme educaţionale. 

Evaluarea rezultatelor obţinute la nivel de sistem, 
în termenii raportului managerial intrare(resurse) — 
proces (obiective-conţinut-metodologie) — ieşire (inte- 
grarea absolvenţilor), consemnează patru situaţii care 
solicită soluţii diferite dar complementare (vezi Diction- 
naire de la sociologie, 1995, p.84): 

a) şcoala reproduce inegalităţile sociale difuzând 
o cultură de clasă care modelează conştiinţa profundă 
a indivizilor până la acceptarea şi chiar legitimarea 
stării de fapt (vezi perioada anilor 1950—1960); 

b) şcoala aplică la problemele sale specifice un 
model de analiză inspirat din economie care accen- 
tuează rentabilizarea investiţiilor şcolare; în raport cu 
deciziile psihologice, individuale/individualizate, 
necesare într-un spaţiu pedagogic definit social (vezi 
perioada anilor 1970); 

c) şcoala înregistrează o nouă evoluţie a învăţă- 
mântului de masă adaptat/adaptabil la „rigorile noi 
ale mediului socioeconomic şi cultural“ care solicită 
formarea de bază şi continuă a „actorilor educaţiei“ 
„în contingente din ce în ce mai numeroase şi mai 
diverse“ (vezi perioada anilor 1980); 

d) şcoala multiplică eforturile evocate anterior la 
nivelul unor programe curriculare adaptabile la situaţii 
din ce în ce mâi diversificate, atât prin modul lor de 
construcţie pedagogică (instituţionalizarea asistenţei 
complexe a tuturor „actorilor educaţiei“, prelungirea 
trunchiului comun, aplicarea educaţiei permanente pe 

verticala şi pe orizontala sistemului), cât şi prin eva- 
luarea managerială a efectelor lor sociale (optimizarea 
continuă a proceselor de integrare şcolară şi socio- 


profesională) — vezi perioada anilor 1980—1990. 


Realizarea egalizării şanselor de reuşită şcolară la 
toate nivelurile sistemului de învăţământ presupune 
asumarea unor decizii de politică educaţională care 
angajează la scară socială: l 

a) generalizarea asistenței psihopedagogice de 
specialitate a tuturor „candidaţilor la şcolaritate“, 
valorificând resursele educaţiei formale (activitatea 
în grădiniţă) şi nonformale (activitatea organizată 
cu familia, în familie, în cadrul comunităţii locale), 
cu participarea tuturor factorilor implicaţi: profe- 
sori-consilieri, profesori-logopezi, profesori-meto- 
dişti, inspectori şcolari, educatoare, învăţători, 
părinţi, medici, alţi reprezentanţi ai comunităţii 
educative locale; 

b) dobândirea culturii generale/trunchiului comun 
necesară pentru formarea personalităţii de bază în 
perioada 6—16 ani, în contextul unui învăţământ de 
calitate, individualizat, care valorifică integral princi- 
piile instruirii depline pentru recuperarea integrală a 
diferenţelor de start, determinate, în special, de cauze 
socioculturale; 

c) orientarea pe profiluri de studii şi pe domenii 
profesionale largi care asigură adaptarea/adapta- 
bilitatea optimă a absolvenţilor (învățământului 
secundar superior — liceal şi profesional) la condiţii 
de schimbare socială rapidă proprii societăţii post- 
industriale de tip informaţional; 

d) pregătirea studenţilor ca „generalişti“ ai unei 
„elite profesionale“, capabilă de autoperfecţianare 
continuă dincolo de o specializare „care cu cât este 
mai mare şi mai timpurie cu atât mai mult condamnă 
individul la singurătate“ şi la inadaptare (vezi Husen, 
Torsten, 1991, p.177, 195). 

Vezi Democratizarea învăţământului. 


EŞECUL ŞCOLAR 


Eşecul şcolar defineşte acele situaţii didactice/edu- 
cative care consemnează imposibilitatea momentană 
a elevului de realizare a obiectivelor pedagogice 
propuse la diferite niveluri ale procesului de învăţământ 
(vezi De Landsheere, Gilbert, 1992, p.91). 

Evaluarea eşecului şcolar depinde de criteriile 
asumate la nivel de sistem, diferenţiate în funcţie de 
ponderea acordată: a) analizei raportului dintre cerin- 
ţele şi condiţiile activităţii didactice/educative — 

posibilităţile reale ale elevului (minime-medii-maxi- 
me) — rezultatele obţinute la diferite intervale de timp; 
b) dobândirii şi aplicării cunoştinţelor fundamentale, 
de bază (care solicită un indice de reuşită situat, de 
regulă, între 90—100%); c) valorificării conceptelor 
operaţionale în diferite contexte particulare şi indi- 
viduale (care „tolerează“ un indice de reuşită maximă- 
medie-minimă, situat între 90—100%; 70—80%; 
50—60% — vezi De Landsheere, Gilbert, 1992); 
d) examinării organizate la sfârşitul anului, ciclului 
şcolar, etc. cu scop prioritar sumativ-selectiv sau 
formativ-stimulativ. 

Formele de manifestare ale eşecului şcolar acoperă 
o arie mare de variabilitate, rezultată din combinaţia 
specifică produsă între cazuistica generală a feno- 
menului şi situaţia individuală a fiecărui elev (vezi 
Kulcsar, Tiberiu, 1978, p.84—128). Analiza lor anga- 
jează două categorii de criterii: criteriul sferei de 
extindere a fenomenului; criteriul cauzei predominante. 
În acest context poate fi avansată următoarea tipologie 
a eșecului şcolar: 

a) după sfera de extindere a fenomenului: eşec şcolar 
general, eşec şcolar parţial; eşec şcolar constatat la 
începutul unei trepte şi a unei discipline de învăţământ, 
eşec şcolar instalat pe parcursul unei trepte şi a unei 
discipline de învăţământ; 

b) după cauza predominantă a fenomenului: eşec 
şcolar generat de la nivel aptitudinal/intelectual; eşec 
şcolar generat de la nivel atitudinal (afectiv-moti- 
vaţional, caracterial); eşec şcolar generat de la nivel 
didactic (lipsa cunoştinţelor fundamentale, lipsa 
capacităţilor fundamentale de proiectare-realizare a 
activităţii de învăţare). 

Factorii care determină apariţia şi întreţinerea 
eșecului şcolar reflectă tipologia evocată care angajează 
responsabilitatea tuturor „actorilor educaţiei“ (elev, 
cadru didactic, familie, comunitate educativă). Ei 
reprezintă o categorie de factori care exprimă, în 
diferite grade de manifestare, imaturitatea şcolară a 
elevului şi ineficienţa pedagogică a cadrelor didactice, 
părinţilor etc. 

A) Factorii care exprimă imaturitatea şcolară a 
elevului acţionează ca factori interni ce reflectă 
deficienţele apărute la nivelul unităţii bio-psiho-socială 
a personalităţii. Ei intervin în calitate de: 

a) factori biologici: incapacitate de rezistenţă fizică 
la efort în condiţiile unei activităţi sistematice; pro- 
bleme de sănătate, defecte, deficienţe fizice, fiziologice 
etc., care perturbă activitatea de învăţare; 

b) factori psihologici de natură: intelectuală (inca- 
pacitate de înţelegere, analiză-sinteză a cunoştinţelor 
fundamentale/de bază; incapacitatea de planificare a 
activităţii de învăţare) — volitivă (incapacitate de 
declanşare, întreţinere şi finalizare a efortului voluntar 
necesar pentru depăşirea obstacolelor obiective şi 
subiective care apar în activitatea de învăţare) — 
afectiv-motivaţională (incapacitate de energizare 
pozitivă a activităţii de învăţare prin intermediul unor 
sentimente şi interese constante) — caracterială (inca- 
pacitate de concentrare în activitatea de învăţare, 
incapacitate de raportare corectă la propriile posi- 
bilităţi de învăţare/tendinţă de supraestimare, sub- 
estimare, incapacitatea integrării atitudinilor în struc- 
tura personalităţii, conduită generală şi specială 
disarmonică); 

c) factori sociali: incapacitate de adaptare la 
colectiv, micro(grup); conduită inadecvată în clasă, 
şcoală, familie, comunitate; incapacitate de integrare 
a informaţiilor şi sentimentelor morale la nivel de 
convingere morală; incapacitate de integrare a obiş- 
nuinţelor morale la nivel de atitudine morală, angajată 
deplin în structura personalităţii umane. 

B) Factorii care exprimă ineficienţa pedagogică a 
„actorilor educaţiei“, în special a cadrelor didactice dar 
şi a părinţilor, acţionează ca factori externi care 
reflectă, în diferite grade, deficienţele procesului de: 

a) depistare şi corectare a tulburărilor instrumentale 
de limbaj (dislalii, disortografii, disgrafii, discalulii 
etc. — vezi Kulcsar, Tiberiu, 1978, p.117—122); 

b) orientare şcolară, profesională şi socială a 
elevului; 4 

c) asistenţă complexă (psihopedagogică, socială, 
logopedică, medicală etc.) a elevului; 

d) recuperare a cunoştinţelor şi deprinderilor de 
bază, indispensabile pentru atingerea obiectivelor 
specifice fiecărei trepte şi discipline de învăţământ; 

d) proiectare şi realizare adecvată a strategiilor de 
predare-învăţare-evaluare; 

e) individualizare efectivă a activităţilor didactice/ 
educative. 

Tendinţa generalizării eşecului şcolar reflectă, pe 
de o parte, diferitele combinaţii posibile apărute între 
factorii care exprimă imaturitatea biologică, psiho- 
logică şi socială a elevului şi cei care exprimă ineficien- 
ţa pedagogică a cadrelor didactice, a părinţilor, a altor 
„actori ai educaţiei“. Pe de altă parte, această tendinţă 
marchează agravarea unor cauze speciale: nedez- 
voltare fizică pe fondul unor mari probleme de 
sănătate; inteligenţă de limită care evoluează până la 

nivel de sublimită; anxietate afectivă transformată în 
trăsătură de personalitate care creează fenomenul 
fobiei şcolare/didactice; instabilitate psihomotrică 
stabilizată în toate situaţiile educaţionale/şcolare, 
familiale, comunitare; inadaptare socială exprimată 
prin tulburări comportamentale grave etc. 


EVALUAREA PEDAGOGICĂ 


Evaluarea pedagogică reprezintă o acţiune mana- 
gerială proprie sistemelor socioumane, care solicită 
raportarea rezultatelor obţinute, într-o anumită activi- 
tate, la un ansamblu de criterii specifice domeniului 
în vederea luării unei decizii optime (vezi Dictionnaire 
encydopedique de léducation et de la formation, 1994, 
p.415). 

Analiza conceptului de evaluare pedagogică 
îmbină perspectiva sociologică, realizabilă în termeni 
de sistem, cu cea psihologică, angajată la nivelul 
procesului de învăţământ. Ea vizează situaţia insti- 
tuţiilor dar şi a „actorilor educaţiei“ implicaţi în 
proiectarea şi realizarea procesului de învățământ care 
reflectă „calitatea sistemului sau a unei părți a sis- 
temului educaţional“. Aceasta presupune: măsurarea 
gradului de îndeplinire a obiectivelor stabilite la nivel 
de sistem; aprecierea acestuia prin obţinerea unor 
dovezi experimentale sau de altă natură; folosirea 
datelor respective pentru elaborarea aprecierii finale 
(vezi Davitz, Joel, R.; Ball, Samuel, 1978, p.473). 

Teoria şi practica evaluării eficienţei învăţământului 
operează o distincţie metodologică între acţiunile de 
măsurare şi de apreciere proiectate şi realizate la nivel 
de sistem şi de proces. 

Evaluarea de sistem urmăreşte gradul de realizare 
a finalităţilor macrostructurale în anumite limite de 
spaţiu şi timp, care permit: măsurarea şi aprecierea 
unor aspecte centrate asupra raporturilor dintre învă- 
ţământ şi viaţa socioeconomică şi culturală; corelarea 
calităţii învăţământului cu „contribuţia sa la dez- 
voltarea socială (...) fără a ieşi însă din cadrul peda- 
gogic chiar dacă sunt folosite date, tehnici, prognoze 
economice şi sociologice“ (Radu, Ion, T., 1981, 
p.79, 81); analizarea managerială (sistemică-optimă- 
strategică) a activităţii de conducere a şcolii la nivel 
central (Ministerul Învăţământului), teritorial (in- 
spectoratele şcolare) şi local (unitatea şcolară de bază), 
din perspectiva eficienţei sociale a procesului de 
învățământ. 

Evaluarea de proces urmăreşte gradul de realizare 
a obiectivelor microstructurale, acţiune complexă 
determinată de: 


EVALUAREA PEDAGOGICĂ EEE 


- finalităţile macrostructurale: ideal pedagogic, 
scopuri pedagogice ale sistemului educaţional; obiec- 
tive pedagogice generale ale sistemului de învățământ; 

- corelaţiile profesor-elev, rezultate şcolare-meto- 
dologie folosită; 

* corespondenţele pedagogice dintre elementele 
activităţii didactice: obiective — conţinuturi — meto- 
dologie (de predare-învăţare-evaluare); 

- operaţiile de măsurare şi apreciere, (auto)reglabile 
la începutul, în timpul sau la sfârşitul activităţii 
didactice; 

* instrumentele oficiale instituţionalizate pentru 
consemnarea rezultatelor ca „punct final într-o succe- 
siune de evenimente“ (vezi Ausubel, David; Robinson, 
Floyd, 1981, p.667) 

Didactica postmodernă, curriculară, corelează cele 
două perspective de analiză a evaluării la nivel de 
sistem şi de proces. Evaluarea procesului de învăţământ 
devine astfel „o activitate de colectare, organizare şi 
interpretare a datelor privind efectele directe ale 
relaţiei profesor-elev cu scopul de a eficientiza func- 
ţionarea întregului sistem educaţional“ (vezi Ghid 
general de evaluare şi examinare, coordonatori, 
Neacşu, Ioan; Stoica, Adrian, 1996, p.4). 

În această accepţie, evaluarea procesului de învăţă- 
mânt reprezintă o acţiune psihosocială complexă, 
bazată pe operaţii de măsurare şi apreciere a rezul- 
tatelor activităţii educative/didactice, care reflectă 
calitatea variabilelor de sistem angajate operaţional 
la nivelul corelaţiei dintre subiectul şi obiectul educaţiei, 
dintre profesor şi elev. 

Premisele teoretice necesare pentru definirea 
conceptului de evaluare pedagogică sunt situate 
dincolo de cadrul de referinţă tradiţional care reduce 
acţiunea de măsurare şi apreciere a rezultatelor pro- 
fesorilor şi elevilor fie la verificările curente (ches- 
tionarea orală, lucrările scrise) şi periodice (lucrări 
scrise/teze, lucrările practice, proiectele trimestriale/ 
semestriale; examenele de sfârşit de an, ciclu, treaptă), 
fie la acţiunile de inspecţie şcolară şi de colectare a 
unor date statistice. 

Definirea conceptului, în sens curricular, presupune 
raportarea evaluării la finalităţile pedagogice asumate 
în plan macro- şi microstructural, cu efecte auto- - 
reglatorii proiectate simultan sau succesiv în planul 
conţinutului şi la nivelul metodologiei acţiunii di- 
dactice: fundamentarea managerială a deciziilor pe 
baza informaţiilor obţinute şi valorificate pe diferite 
circuite de conexiune inversă, externe sau interne; 
orientarea formativă a conţinuturilor în direcţia 

rezolvării problemelor esenţiale depistate şi con- 
ştientizate în contextul activităţii instituţiei şcolare 
evaluate, respectiv în contextul activităţii cadrelor 
didactice evaluate; influențarea evoluţiei sistemului 
evaluat în termeni de „competenţe metodologice“ anga- 
jate conform unor criterii (sociale, culturale, de perfor- 
manţă, de fezabilitate) utilizate şi comunicate pe diferite 
secvenţe manageriale, explicative şi comprehensive, 
transparente şi operaţionale (idem, vezi p.5—7). 

Obiectul evaluării pedagogice vizează toate com- 
ponentele funcţionale, structurale şi operaţionale ale 
activităţii de instruire determinate la nivelul inter- 
acţiunii proiectate între finalităţile macrostructurale 
ale sistemului (ideal pedagogic; scopuri pedagogice) 
şi cele microstructurale, ale procesului de învăţământ 
(obiective generale-specifice-concrete). În această 
accepţie trebuie avută în vedere evaluarea planului de 
învăţământ — evaluarea programelor şcolare — 
evaluarea activităţii didactice bazată pe transpunerea 
obiectivelor generale ale planului de învăţământ şi a 
obiectivelor specifice programelor şcolare la nivelul 
concret al clasei de elevi (vezi Radu, Ion, T., 1981, 
p.278—285). 

A) Evaluarea planului de învăţământ vizează 
calitatea corelaţiei existente între trepte, cicluri, ani, 
discipline de învăţământ şi standardele de integrare 
şcolară, profesională şi socială atinse în diferite 
momente la „ieşirea din sistem“. Această corelaţie 
reflectă, în ultimă instanţă, legătura funcţională 
existentă între competențele instruirii şi cerinţele 
psihologice, culturale şi economice ale vieţii şcolare 
şi sociale, exprimate în termeni de eficienţă şi de 
productivitate pedagogică. 

Evaluarea planului de învăţământ presupune rapor- 
tarea la obiectivele generale asumate la nivel de 
politică educaţională, care angajează practic următorii 
indicatori globali: ponderea disciplinelor în structura 
curriculară a planului de învăţământ, conceput stra- 
tegic în sensul continuității între treptele şi ciclurile 
şcolare; corelaţia intra-, inter- şi transdisciplinară a 
fiecărui obiect de învăţământ, exprimată pe verticala 
şi pe orizontala sistemului, inclusiv în cadrul ra- 
porturilor dintre instruirea formală şi instruirea non- 
formală; deschiderea conţinuturilor spre variante 
opţionale rezultate din trunchiul comun al culturii 
generale şi al culturii de profil, cu orientare largă, 
asumată inclusiv în direcţia formării profesionale; 
integrarea conţinuturilor din perspectiva diferitelor 
posibilităţi de ordonare liniară, concentrică, modulară, 
în spirală etc.; continuitatea pedagogică, psihologică 

şi socială asigurată între trepte şi cicluri şcolare; între 
cultura generală — cultura de profil — cultura de 
specialitate/profesională; între instruirea formală şi 
instruirea nonformală. 

Evaluarea planului de învăţământ presupune vali- 
darea sa pedagogică şi socială dependentă de calitatea 
sa de a asigura simultan stabilitatea epistemică a 
conţinuturilor şi deschiderea lor metodologică, re- 
levantă în sensul valorilor educaţiei permanente şi al 
autoeducaţiei. 

B) Evaluarea programelor şcolare vizează calitatea 
corelaţiei existente între obiectivele specifice asumate 
la nivel de politică educaţională şi resursele instruc- 
ţionale şi metodologice angajate în sens didactic şi 
extradidactic. 

Evaluarea programelor şcolare validează în plan 
pedagogic şi social anumite modele de proiectare a 
instruirii, bazate pe teoriile învăţării, adaptabile la 
particularităţile fiecărei vârste psihologice. Această 
acţiune angajează un set de indicatori globali, defini- 
torii pentru calitatea activităţii de elaborare a progra- 
melor şcolare: consistenţa instruirii (asigurată la 
nivelul concordanţei pedagogice necesare între: obiec- 
tivele programei — structura programei — resursele 
metodologice ale programei); coerenţa instruirii (asi- 
gurată prin modul de ordonare pedagogică a conți- 
nutului în termeni de structurare a materiei — corelare 
a diferitelor părți ale materiei — echilibrare pro- 
porțională a componentelor materiei); relevanța 
instruirii (asigurată prin formarea-dezvoltarea capa- 
cității elevilor de asimilare a materiei, la niveluri 
psihologice de vârf (analiză-sinteză, apreciere critică). 

C) Evaluarea activității didactice vizează calitatea 
corelațjei funcționale existentă între planul de învăţă- 
mânt-programele şcolare-manualele şcolare, formată- 
dezvoltată pe fondul capacităţii fiecărui cadru didactic 
de operaţionalizare a obiectivelor pedagogice în sensul 
valorificării la maximum a resurselor colectivului de 
elevi. Această acţiune respectă circuitele proiectării 
curriculare care implică analiza resurselor externe şi 
interne ale instruirii prin raportare la: finalităţile 
pedagogice macrostructurale — obiectivele pedagogice 
generale — obiectivele pedagogice specifice, stabilite 
la nivel de politică a educaţiei. 

Evaluarea eficienţei activităţii didactice marchează 
calitatea operaţionalizării „obiectivelor pe ani de 
studii“ şi a „obiectivelor pe discipline şi/sau unităţi de 
instruire“, care reflectă capacitatea cadrului didactic 
de „a determina situaţiile pedagogice şi a organiza 
activităţile de învăţare“ la nivelul posibilităţilor mini- 

me-medii-maxime ale colectivului de elevi, în sens 
general, particular, individual (vezi Ghid general de 
evaluare şi examinare, coordonatori, Neacşu, loan; 
Stoica, Adrian, 1996, p.31). 

Indicatorii specifici propuşi în această direcţie, 
vizează, mai ales, calitatea practică a programelor 
şcolare, evidenţiată la nivelul activităţilor didactice: 
valoarea conţinutului instruirii operaţionalizabil prin 
raportare la obiectivele generale-specifice-concrete; 
cantitatea-calitatea informaţiilor în raport cu timpul 
real de învăţare didactică şi extradidactică, aflat la 
dispoziţia elevului; corelarea cunoştinţelor şi a capa- 
cităţilor dobândite în cadrul disciplinei şcolare res- 
pective cu cunoştinţele şi capacităţile dobândite prin 
alte discipline şcolare; continuitatea cunoştinţelor şi 
capacităţilor dobândite în raport cu anul sau ciclul de 
învăţământ parcurs anterior; aplicabilitatea cunoş- 
tinţelor şi capacităţilor dobândite în diferite situaţii 
concrete valabile în sensul integrării şcolare, pro- 
fesionale şi sociale a elevului la „ieşirea din sistem“ 
(dintr-un an, ciclu, treaptă sau nivel de învățământ); 
valoarea formativă a cunoştinţelor şi a capacităţilor 
dobândite integrate la nivel de sistem, cu deschidere 
spre autoinstruire în termeni de creativitate pedagogică 
şi socială. 

Modelele de analiză a conceptului pedagogic de 
evaluare pedagogică sunt clasificate în literatura de 
specialitate la nivelul a două coordonate metodologice: 
coordonata modelelor convenţionale; coordonata 
modelelor nonconvenţionale (idem, vezi p.15—20). 

A) Modelele de analiză convenţionale, afirmate în 
contextul politicilor educaţionale contemporane, 
abordează problema evaluării în termeni deveniți 
clasici la nivelul teoriei curriculumului. 

a) Modelul evaluării bazat pe obiective, elaborat 
de R. W. Tyler (vezi Tyler, R. W., 1949, 1950), implică 
un proiect pedagogic dezvoltat în jurul a patru proble- 
me fundamentale: Ce scopuri educaţionale trebuie 
atinse la nivelul instituţiei şcolare (?); Ce experienţe 
de învăţare trebuie propuse pentru realizarea scopurilor 
educaţionale (?); Cum pot fi organizate eficient experi- 
enţele de învăţare alese, în mod special, pentru realiza- 
rea scopurilor (?); Cum poate fi determinat nivelul la 
care scopurile educaţionale sunt sau nu atinse (?). 

Evaluarea este concepută astfel, în termenii teoriei 
curriculumului, ca parte integrantă a procesului de 
învățământ, aflată în relaţii de corespondenţă cu 
scopurile sau obiectivele propuse şi cu experienţele de 
învăţare activate în acest sens prin selecţionarea unor 
conţinuturi şi metodologii de instruire adecvate şi prin 

asigurarea unor condiţii de instruire, interne şi externe, 
favorabile progresului şcolar. 

Dinamica retroactivă şi proactivă a acţiunii de 
evaluare reflectă capacitatea acesteia de raportare 
permanentă la obiectivele pedagogice asumate ca 
„standarde esenţiale“ pentru aprecierea performanţelor 
şi competenţelor atinse de elevi, într-o perspectivă 
imediată şi pe termen mediu şi lung. 

b) Modelul evaluării centrate asupra deciziei vi- 
zează sesizarea şi optimizarea raporturilor dintre 
„actorii educaţiei“ şi resursele pedagogice existente în 
termeni de: intrare în sistem — proces realizat — ieşire 
din sistem. 

Structura acestui model include următoarele patru 
stadii ale evaluării, bazate pe obiective şi pe decizii 
manageriale specifice: stadiul contextului pedagogic 
în care are loc acţiunea didactică (C); stadiul intrărilor 
în sistem, care vizează calitatea resurselor pedagogice 
angajate: profesori-elevi, spaţiul şi timpul şcolar, 
programe, manuale, materiale de învăţare etc. (I); 
stadiul realizării procesului de învăţământ, care 
vizează nivelul activităţii didactice concrete,. de 
predare-învăţare-evaluare (P); stadiul ieșirii din sistem 
a produsului procesului de învățământ, care vizează 
imaginea globală a ciclului de instruire proiectat şi 
realizat în sens curricular (P). 

Acest model, denumit şi „modelul CIPP“, oferă 
factorului de decizie repere metodologice precise, 
gradate nuanţat la nivelul fiecărui stadiu, în termeni 
dinamici (raportul obiective parţiale — obiective 
generale) şi în termeni globali (raportul: rezultate 
aşteptate, în funcţie de resursele existente, rezultate 
finale, obţinute în funcţie de calitatea procesului de 
învăţământ realizată într-un anume context pedagogic 
şi social). 

B) Modelele de analiză nonconvenţionale oferă o 
bază largă de experimentare pedagogică, angajată la 
nivelul unor alternative educaţionale proiectate şi 
realizate în medii sociale şi culturale diferite şi 
diversificate. 

a) Modelul de evaluare „fără obiective“ (Scriven, 
M, 1967) deplasează, de fapt, structura funcţională a 
scopurilor pedagogice la nivelul accentelor formative 
pozitive, legate direct de necesităţile elevilor. 

Acest model de evaluare este centrat asupra elevului 
deplasând intenţiile funcţionale de la obiectivele 
programului la efectele acestuia concretizate la nivelul 
personalităţii elevului, în plan cognitiv, afectiv şi 
acţional. El are un caracter pragmatic urmărind în 
mod special „nu ceea ce programul încearcă ci ceea 

ce face realmente“. Mecanismul declanşat vizează nu 
numai efectele intenţionate, realizabile sau nereali- 
zabile în diferite grade, conform obiectivelor stabilite 
la nivelul programelor, ci şi efectele neintenţionate, 
care trebuie observate şi valorificate de evaluator. 

Modelul evaluării „fără obiective“ completează de 
fapt modelul lui R.W.Tyler prin angajarea unor de- 
mersuri metodologice suplimentare, bazate pe eviden- 
ţierea importanţei: tuturor efectelor, intenţionate şi 
neintenţionate, directe şi indirecte, imediate şi de 
perspectivă, transparente şi ascunse etc. ale unui 
program curricular asumat la nivel de politică a 
educaţiei; scopului programului, care reflectă corelaţia 
existentă între obiectivele specifice şi obiectivele 
concrete, corelaţie supusă dezbaterii critice la diferite 
intervale de timp în vederea perfecţionării sale perma- 
nente; evaluatorului în raport cu rezultatele programu- 
lui privite din perspectiva necesităţilor psihosociale ale 
populaţiei şcolare, satisfăcute sau nesatisfăcute în 
diferite grade, în raport de nivelul său de aspirație și 
de posibilităţile şi cerinţele reale ale comunităţii 
educative locale sau teritoriale. 

b) Modelul evaluării strategice, lansat în anii 1970 
(R E. Stake) valorifică rezultatele activităţii, la nivelul 
faptelor pedagogice care „se întâmplă realmente în 
clasă“ cu contribuţia profesorului şi a elevului. Accentul 
este astfel mutat de la formularea obiectivelor pedago- 
gice planificate, programate, operaţionalizate, la 
finalizarea acestora prin intermediul unor strategii de 
învăţare propuse de profesor şi aplicate de elev. 

Structura acestui model de evaluare evidenţiază 
corelaţia existentă între problemele de instruire 
selecţionate cu prioritate şi „strategia instituită în 
învăţare“. Această structură permite apariţia unor 
modalităţi alternative de evaluare, determinate de 
interacţiunea „actorilor educaţiei“ şi de schimbările 
provocate în plan didactic, în mod obiectiv şi subiectiv. 

c) Modelul evaluării calitative dezvoltă un anumit 
„criticism educaţional“ care rezultă din aprofundarea 
cunoaşterii la niveluri de înţelegere, de aplicaţie şi de 
analiză-sinteză superioare din punct de vedere meto- 
dologic şi praxiologic. 

Structura acestui model valorifică patru procese 
graduale, dar complementare: observarea fenomenului 
pedagogic; descrierea fenomenului pedagogic obser- 
vat; interpretarea fenomenului pedagogic observat şi 
descris; aprecierea estimativă a fenomenului pedagogic 
observat-descris-interpretat. 

Funcţionalitatea acestui model presupune o rafinare 
a artei de a observa, descrie, interpreta, estima a 

evaluatorului extern (un inspector şcolar, un expert- 
cercetător) şi intern (cadrul didactic), posibilă doar 
în măsura acumulării unei experienţe didactice, în 
medii socioculturale şi pedagogice tot mai diversificate. 

Valorificarea acestor modele de abordare a acţiunii 
de evaluare didactică poate conduce la elaborarea unui 
„demers pluralist“, bazat, în principiu, pe „confruntarea 
unui ansamblu de informaţii cu un ansamblu de criterii, 
în vederea luării unei decizii optime“ (vezi De Ketele, 
J. M.; Roegiers, X., 1991). Un astfel de „demers 
pluralist“ poate conduce la elaborarea unui model de 
evaluare managerial (global-optim-strategic), bazat pe: 

- coerenţa externă, asigurată la nivelul raporturilor 
dintre: sistemul educaţional-sistemul de învățământ- 
procesul de învăţământ-activitatea didactică; 

- coerenţa internă, asigurată la nivelul raporturilor 
dintre: evaluare şi celelalte elemente ale activităţii 
didactice: obiectivele, conținuturile, metodele de 
predare-învăţare-evaluare; 

- consistenţa funcţională, asigurată la nivelul rapor- 
turilor dintre managementul sistemului de educaţie şi 
managementul procesului de învăţământ; 

- consistenţa structurală, asigurată la nivelul rapor- 
turilor dintre operaţiile de măsurare-apreciere-decizie; 

- relevanța operaţională, asigurată la nivelul 
raporturilor dintre obiectivele concrete asumate și 
rezultatele obţinute la sfârşitul unei activităţi didactice, 

/privite din perspectiva profesorului şi din perspectiva 
elevului (vezi Cristea, Sorin, 1996, B, p.188—189). 

Funcţiile acţiunii de evaluare au o semnificaţie 
socială şi pedagogică, deschisă în sens managerial 
(vezi Radu, Ion, 1995, în Ionescu, Miron; Radu, Ion, 
coordonatori, Didactica modernă, 1995, p.257—266). 

A) Funcţiile sociale ale acţiunii de evaluare vizează 
calitatea învăţământului de subsistem angajat în 
realizarea unor obiective asumate în plan cultural şi 
economic, la nivel de politică a educaţiei. În această 
accepţie vorbim despre: 

a) funcţia de validare socială a produselor siste- 
mului de învățământ, la diferite niveluri de integrare 
şcolară şi profesională; 

b) funcţia de orientare socială, şcolară şi profesio- 
nală, la diferite niveluri de decizie, care angajează 
responsabilitatea tuturor factorilor educaţiei (profesori, 
elevi, părinţi, reprezentanţi ai comunităţii locale etc.); 

c) funcţia de selecţie socială, şcolară şi profesională, 
la diferite niveluri de clasificare şi ierarhizare a 
rezultatelor activităţii didactice, de formare iniţială și 
continuă, exprimate în termeni de proces şi de produs. 

B) Funcţiile pedagogice ale acţiunii de evaluare 
vizează declanșarea unor circuite de conexiune inversă 

externă (realizate de profesor) şi chiar interne (realizate 
de elev), necesare pentru verificarea calităţii activităţii 
educative/didactice. Aceste funcţii direcţionează proce- 
sul de autoreglare continuă a activităţii didactice/ 
educative pe coordonata corespondenţelor curriculare 
dintre: obiectivele pedagogice-conţinuturile peda- 
gogice-metodologia pedagogică (de predare-învăţare- 
evaluare). În această accepţie vorbim despre: 

a) funcţia de informare pedagogică, bazată pe 
verificarea rezultatelor şcolare la anumite intervale 
de timp, pe criterii prioritar constatative; 

b) funcţia de diagnoză pedagogică, bazată pe 
verificarea şi interpretarea rezultatelor la diferite 
intervale de timp, pe criterii prioritar calitative; 

c) funcţia de prognoză pedagogică, bazată pe decizii 
cu valoare anticipativă, de stimulare a activităţii de 
formare-dezvoltare a personalităţii la niveluri de 
performanţă şi de competenţă superioare. 

C) Funcţiile manageriale ale acţiunii de evaluare 
vizează astfel declanşarea unor decizii operaţionale 
eficiente la nivel de sistem şi de proces. În această 
accepţie vorbim despre: | 

funcţia de informare a „actorilor“ activităţii de 
educaţie/instruire aflată în studiu în legătură cu stadiul 
de evoluţie al acesteia definită la nivel de constatare 
obiectivă; 

- funcţia de estimare a activităţii (instituţiei, 
persoanelor etc.) aflate în studiu, definită la nivel de 
apreciere cu valoare de diagnoză pedagogică; 

* funcţia de ameliorare a activităţii aflate în studiu, 
definită la nivel de decizie cu valoare de prognoză. 

Structura acţiunii de evaluare pedagogică include 
trei operaţii ierarhice, funcţionale la nivel de sistem şi 
de proces: măsurarea-aprecierea-decizia. 

A) Măsurarea reprezintă operaţia de evaluare care 
asigură consemnarea „unor caracteristici observabile“ 
exprimate în termeni cantitativi (scor, cifre, statistici 
etc.) sau/şi prin descrieri concentrate asupra unor zone 
restrânse de manifestare (vezi De Landsheere, Gilbert, 
1975, p.12—14). 

Măsurarea tinde spre o anumită obiectivitate 
constatativă, susţinută, de regulă, prin instrumente 
speciale de evaluare cantitativă a fenomenului studiat 
(chestionare, ghiduri, probe standardizate, tehnici 
statistice etc.). Această obiectivitate nu angajează însă 
emiterea unor judecăţi de valoare specific pedagogice, 
deschise interpretării pe termen scurt, mediu şi lung. 

B) Aprecierea reprezintă operaţia de evaluare care 
implică interpretarea faptelor consemnate, în funcţie 
de anumite criterii calitative, specific pedagogice, 

independente în raport cu instrumentele de măsură 
folosite în cadrul unei anumite metode sau strategii 
didactice. 

Ca operaţie specifică, aprecierea valorifică, pe de 
o parte, consensul metodologic instituționalizat la nivel 
managerial în legătură cu criteriile specifice de eva- 
luare a rezultatelor măsurate anterior: 

- criteriul raportului dintre: calitatea resurselor 
existente la „intrare“ — calitatea procesului/activităţii 
didactice — calitatea „produsului“/instituţie sau elev, 
la“ieşire“ (la sfârşitul lecţiei, capitolului, ciclului de 
instruire etc.); 

- criteriul raportului dintre obiectivele specifice 
instituţionalizate la nivelul programelor — obiec- 
tivele concrete asumate şi realizate conform re- 
surselor pedagogice existente la nivelul comunităţii 
educative locale, organizaţiei şcolare, clasei de elevi, 
fiecărui elev; 

- criteriul raportului dintre obiectivele concrete 
stabilite la nivel minim-mediu-maxim şi obiectivele 
concrete atinse la sfârşitul activităţii în termeni de 
performanţe şi de competenţe minime-medii-maxime; 

- criteriul raportului dintre nivelul de performanţă 
şi de competenţă atins de cadrul didactic şi de elevi la 
ultima acţiune de evaluare şi progresele/regresele 
pedagogice realizate între timp; 

- criteriul raportului dintre pregătirea cadrului 
didactic (formarea iniţială şi continuă, experienţa 
didactică acumulată, gradul didactic obţinut) şi nivelul 
de exigenţă pedagogică asumat de evaluator. 

Pe de altă parte, aprecierea faptelor măsurate 
anterior presupune stabilirea „unui spectru mai larg de 
caracteristici şi de performanţe“, exprimat în termeni 
calitativi, care angajează următoarele tipuri de judecăți 
valorice, ce trebuie respectate permanent de evaluator 
(vezi De Landsheere, Gilbert, 1975, p.11): 

a) „cântărirea“ rezultatelor consemnate, în funcţie 
de: achiziţiile obţinute de elev în raport cu cerinţele 
lecţiei; progresul elevului în raport cu sine (cu posi- 
bilităţile sale maxime); situaţia (micro)grupului clasei 
de elevi, şcolii, comunităţii educative locale, în raport 
cu alte (micro)grupuri de elevi, clase, şcoli, comunităţi 
educative locale; 

b) diagnosticarea rezultatelor consemnate în funcţie 
de calitatea pedagogică atinsă conform unei liste de 
criterii şi reguli specifice fiecărei discipline de învă- 
ţământ; 

c) prognosticarea evoluţiilor în funcţie de diagnoza 
asumată prin interpretarea calitativă a rezultatelor 
măsurate, care vizează anticiparea succesului viitor 

pe baza calităţilor şcolare şi psihologice evidenţiate 
în activitate. 

C) Decizia reprezintă operaţia de evaluare care 
asigură prelungirea aprecierii într-o notă şcolară, 
caracterizare, hotărâre, recomandare etc. cu valoare 
de prognoză pedagogică. Această operaţie intră în 
categoria judecăților evaluative finale, de o mare 
complexitate psihologică şi responsabilitate socială, 
care angajează respectarea următoarelor criterii 
pedagogice: 

a) valorificarea integrală a caracteristicilor speci- 
fice fiecărei vârste şcolare, interpretabile la nivel 
general, particular, individual; 

b) ameliorarea permanentă a calităţii procesului 
de învăţământ, în general, a activităţii didactice, în 
mod special; 

c) transformarea diagnozei în prognoză cu funcţie 
de anticipare pozitivă a evoluţiei instituţiei, clasei, 
elevului, verificabilă managerial la diferite intervale 
de timp. 

Etapele acţiunii de evaluare didactică reflectă 
dimensiunea funcţional-structurală a operaţiilor de 
măsurare-apreciere-decizie, angajate în direcţia obţi- 
nerii unor informaţii esenţiale despre „actorii educaţiei“ 
şi programele şcolare activate, informaţii valorificabile 
în direcţia perfecţionării continue a procesului şi a 
sistemului de învăţământ. 

Acest proces managerial răspunde cerinţelor expri- 
mate în cadrul specific teoriei curriculumului care 
conferă evaluării statutul unei acţiuni integrate la 
nivelul procesului de învăţământ (vezi importanţa 
strategică a activităţii didactice concepută simultan 
ca activitate de predare-învăţare-evaluare). 

În perspectiva modelului curricular, acţiunea de 
evaluare presupune declanșarea unui proces mana- 
gerial la baza căruia se află operaţia de prelucrare şi 
rafinare pedagogică a informaţiei obţinută prin diferite 
tehnologii de măsurare, apreciere şi decizie. Acest 
proces include, în principiu, următoarele etape (vezi 
Ghid general de evaluare şi examinare, 1996, 0.9): 

a) precizarea obiectivelor concrete ale operaţiilor 
de măsurare-apreciere care urmează să fie declanşate; 

b) delimitarea domeniului în care vor fi angajate 
operaţiile de măsurare-apreciere; 

c) prezentarea informaţiilor necesare pentru atin- 
gerea obiectivelor propuse în cadrul domeniului de 
referinţă delimitat anterior; 

d) depistarea informaţiilor disponibile în mod 
direct şi imediat; 

e) stabilirea tehnologiilor specifice necesare pentru 
obţinerea informaţiilor esenţiale în anumite intervale/ 
grafice de timp; 

f) angajarea tehnologiilor specifice în direcţia 
colectării informaţiilor necesare pentru realizarea 
operaţiilor de apreciere şi de decizie; 

g) analiza informaţiilor conform criteriilor peda- 
gogice specifice asumate la nivel de politică a edu- 
caţiei; 

h) elaborarea aprecierilor pe baza informaţiilor 
dobândite anterior, prelucrate conform criteriilor 
pedagogice specifice asumate la nivel de politică a 
educaţiei; 

i) stabilirea deciziilor necesare conform aprecierilor 
realizate în termeni de diagnoză pedagogică; 

j) orientarea deciziei la nivel de prognoză peda- 
gogică; 

k) obiectivarea deciziei într-un raport de evaluare 
cu funcţionalitate pedagogică rezumativă şi antici- 
pativă, exprimată în termeni de îndrumări meto- 
dologice explicite şi de sarcini concrete individualizate, 
verificabile în timp. 

Tipurile de evaluare pedagogică pot fi delimitate 
în funcţie de modalităţile specifice de valorificare a 
operaţiilor de măsurare-apreciere-decizie integrate/ 
integrabile la nivelul activităţii didactice/ educative. 

Tipologia devenită dasică evidenţiază dimensiunea 
temporală a acţiunii de evaluare care conferă o 
anumită pondere funcţională operaţiilor de măsurare- 
apreciere-decizie. Această tipologie are în vedere 
evaluarea didactică: iniţială — sumativă — continuă/ 
permanentă. 

Evaluarea didactică iniţială angajează operaţiile 
de măsurare-apreciere-decizie, la începutul activităţii 
de instruire, în vederea cunoaşterii nivelului psi- 
hopedagogic real al colectivului de elevi, exprimat în 
termeni de performanţe şi competenţe actuale şi 
potenţiale. 

Acţiunea proiectată și realizată în cadrul evaluării 
didactice iniţiale vizează: 

a) măsurarea şi aprecierea nivelului de pregătire a 
elevilor înaintea începerii unui ciclu, an, trimestru/ 
semestru şcolar/universitar, respectiv înaintea începerii 
studiului unei discipline sau unui grup de discipline 
de învăţământ, modul de cunoştinţe disciplinare sau 
interdisciplinare, capitol, subcapitol, grup de lecţii, 
lecţii etc.; 

b) decizia centrată asupra proiectării activităţii 
didactice, realizabilă în funcţie de nivelul de pregătire 
a elevilor care marchează linia de start necesară pentru 

„intrarea în sistem“ în condiţii optime, premisă pentru 
starea viitoare a „sistemului“ şi pentru asigurarea 
calităţii „produsului“ la „ieşirea din sistem“. 

Evaluarea didactică iniţială îndeplineşte o funcţie 
pedagogică prioritar predictivă. Această funcţie con- 
centrează capacitatea evaluării de a prezice corect 
desfăşurarea activităţii de instruire, realizabilă în 
anumite limite de timp şi spaţiu. În acest context, 
evaluarea didactică inițială este definită şi ca evaluare 
didactică predictivă. În mod analogic, testele de Cunoş- 
tinţe elaborate şi aplicate special pentru măsurarea şi 
aprecierea nivelului iniţial de pregătire a elevilor sunt 
denumite teste predictive. 

Evaluarea didactică sumativă angajează operaţiile 
de măsurare-apreciere-decizie în timpul sau la sfârşitul 
unei activităţi didactice în vederea cunoaşterii nivelului 
real de stăpânire a materiei după parcurgerea anu- 
mitelor perioade şi secvenţe de instruire, conform 
obiectivelor programelor şcolare, adaptate de profesor 
la condiţiile concrete ale clasei de elevi. 

Acest tip de evaluare îndeplineşte o funcţie peda- 
gogică prioritar cumulativă, cu resurse formative 
limitate la momentul desfăşurării activităţii didactice. 
El consemnează o realitate pedagogică, exprimată mai 
ales la nivel de produs, care presupune raportarea 
rezultatelor la obiectivele pedagogice concrete stabilite 
de profesor şi la obiectivele pedagogice specifice care 
oferă instruirii un cadru de referinţă stimulativ. 

Evaluarea didactică sumativă întreţine, în cele mai 
multe situaţii, o motivare externă a învăţării pentru 
„note“ obţinute prin sondaje orale sau prin lucrări scrise, 
realizate la intervale relativ mari de timp (aproximativ 
de două ori pe parcursul unui trimestru şcolar), fără 
posibilităţi de intervenţie pedagogică imediată. În acest 
cadru tradiţional, „nota şcolară“ nu are susţinere 
managerială la niveluri de diagnoză şi de prognoză, 
proprii unui învăţământ prioritar formativ, capabil să 
asigure (auto)perfecţionarea resurselor sale interne şi 
externe. 

Evaluarea didactică permanentă/continuă anga- 
jează efectiv operaţiile de măsurare-apreciere-decizie 
pe tot parcursul activităţii de instruire. Ea stimulează 
participarea întregului colectiv al clasei prin pro- 
iectarea unor sarcini de învăţare diferenţiate, evaluabile 
imediat în vederea declanşării imediate a unor măsuri 
corective, ameliorative sau de ajustare structurală 
adecvate situaţiei constatate şi apreciate cu mijloace 
pedagogice eficiente. 

Evaluarea didactică permanentă răspunde cerin- 
telor proiectării curriculare fiind „parte componentă a 

procesului de învăţământ“ care valorifică gradual 
„informaţiile pe care profesorul le culege despre efectele 
acţiunii sale“, asigurând „comanda şi controlul“ şi dacă 
este cazul, intervenţia imediată prin măsuri ameli- 
orative de maximă operativitate şi oportunitate peda- 
gogică (vezi Ghid general de evaluare şi examinare, 
1996, p.11). 

Evaluarea didactică permanentă îndeplineşte o 
funcţie pedagogică prioritar formativă, care stimulează 
pe tot parcursul activităţii: operaţiile de măsurare- 
hotărâri, caracterizări, sancţiuni) angajate managerial 
la intervale relativ mici de timp (pe parcursul lecţiei 
sau în cadrul unui grup de maximum 4—5 lecţii); 
acţiunile de proiectare curriculară continuă a obiec- 
tivelor concrete, prezentate sub forma unor secvenţe 
de instruire flexibile, adaptabile la ritmul individual 
al elevilor, valorificabil în sens prioritar formativ. 

Valoarea acestui tip de evaluare poate fi evidenţiată 
la nivelul unui model de analiză comparativă, rea- 
lizată în termenii managementului pedagogic (vezi 
Radu, Ion, T, 1981, p.38; Cristea, Sorin 1996, B, p.195). 

Diferenţa dintre evaluarea sumativă şi evaluarea 
permanentă/continuă rezumă incompatibilitatea dintre 
procedeele cantitative de inspiraţie tradiţionalistă/ 
didacticistă şi strategiile calitative, de respiraţie 
curriculară/inovatoare. Ea marchează, în fond, opozi- 
ţia pedagogică existentă între mijloacele evaluării 
sumative, inspirate din modelul raţionalităţii formale, 
birocratice, administrative şi strategiile evaluării 
continue, disponibile prin activarea modelului de 
raţionalizare managerială a procesului de învățământ, 
angajat formativ în sens sistemic, integrator, optim, 
inovator (vezi Cristea, Sorin, 1996, D, p.80—89). 

Teoriile pedagogice contemporane definesc o multi- 
tudine de tipuri de evaluare raportabile la modelul 
tridimensional, analizat anterior (vezi Dictionnaire 
actuel de l'education, 1993, p.573—587). Ordonarea 
lor în funcţie de anumite criterii pedagogice permite 
elaborarea următoarei taxonomii a tipurilor de eva- 
luare, posibile şi necesare la nivelul sistemului şi al 
procesului de învățământ: 

A) după ponderea obiectivelor pedagogice propuse: 

a) evaluare normativă — vizează obiectivele peda- 
gogice generale ale procesului de instruire; 

b) evaluare criterială — vizează obiectivele speci- 
fice procesului de învăţământ, particularizate la nivelul 
programelor de instruire/educaţie; 

c) evaluare punctuală — vizează obiectivele operaţi- 
onale ale activităţii didactice/educative, concretizate 
în rezultatele obţinute la un anumit moment dat; 

B) după sfera de extindere a conţinutului instruirii: 

a) evaluarea programelor care stau la baza cursu- 
rilor, lecţiilor etc.: evaluarea unui sistem de cursuri, 
de lecţii etc.; evaluarea unei lecţii, a unui curs etc.; 
evaluarea unei secvenţe a unei lecţii, a unui curs etc.; 

C) după sfera de reprezentare socială: 

a) evaluare instituţiilor şcolare la nivelul comunităţii 
naţionale-teritoriale-locale; 

b) evaluarea colectivului didactic, comisiei meto- 
dice, comunităţii locale etc.; 

c) evaluarea elevilor — în colectiv, individual; 

D) după scopul prioritar: 

a) evaluare cu scop de informare; 

b) evaluare cu scop de dezvoltare; 

c) evaluare cu scop de proiectare; 

E) după obiectul evaluării: 

a) evaluare individuală (a unei persoane, situaţii 
individuale etc.); 

b) evaluare parţială (a unui grup de persoane, a 
unui complex de situaţii etc.); 

c) evaluare globală (a unui colectiv pedagogic, a 
unei instituţii pedagogice la nivel de sistem — de 
proces). 

Practica evaluării pedagogice implică analiza 
problematicii randamentului şcolar care are în vedere 
măsurarea şi aprecierea nivelului de pregătire atins de 
elev la un anumit moment şi luarea măsurilor cores- 
punzătoare necesare pentru optimizarea acestuia (vezi 
Dicţionar de pedagogie, 1979, p.383). 

Analiza problematicii evaluării randamentului 
şcolar presupune înţelegerea unor concepte opera- 
tionale complementare şi a unor tehnici de măsurare- 
apreciere-decizie, cu valoare de procedee, integrabile 
la nivelul oricărei metode sau strategii didactice de 
predare-învăţare-evaluare. 

În această accepţie randamentul şcolar reprezintă 
un concept integrator care subordonează mai multe 
noţiuni operaţionale implicate în acţiunea de evaluare: 
evaluarea nivelului de cunoştinţe al elevului; evaluarea 
comportamentului elevului; evaluarea succesului şco- 
lar; evaluarea calităţii procesului de învăţământ. 

Evaluarea rezultatelor şcolare angajează procedeele 
clasice de notare şi examinare a elevilor care pun 
accent pe obiectivele de conţinut, pe acumularea 
cantitativă a informaţiilor proiectate la nivelul pro- 
gramelor şcolare. 


MODEL DE ANALIZĂ MANAGERIALĂ COMPARATIVĂ: 
EVALUAREA SUMATIVĂ/CUMULATIVĂ — EVALUAREA PERMANENTĂ/FORMATIVĂ 


Criteriul 
folosit 


Obiectiv 


principal ameliorativ redus la nivelul lecţiei 


Criteriul de 
apreciere a 
rezultatelor 


disciplinei de învăţământ 


Funcţia 
prioritară 
exercitată 


- clasificare, ierarhizarea elevilor 


Efecte 


psihologice sursă de stres 


didactică 


Evaluarea sumativă/cumulativă 


Mijloace - verificări parţiale -> aprecieri gen bilanţ 
disponibile - verificări gen sondaj -> valabile doar pentru 
prioritare unii elevi şi doar pentru o parte a materiei 


- evaluare cantitativă a rezultatelor —> efect 


- compararea cu obiectivele specifice ale 


- stres, relaţii de opoziţie profesor-elev/ 


- evaluarea ocupă 30—35% din activitatea 


Evaluarea permanentă/formativă 


- verificări susţinute pe secvenţe mici -> aprecieri 
care determină ameliorări 

- verificarea întregii materii/elemente esenţiale —> 
aprecieri valabile pentru toţi elevii 


- evaluare calitativă a rezultatelor -> ameliorarea 
lecţiei — perfecționarea activităţii de predare- 
învăţare-evaluare 


- compararea cu obiectivele concrete/operaţionale ale 
activităţii de predare-învăţare-evaluare 


- stimulare a dezvoltării elevilor ° 


- relaţii de colaborare profesor-elev —> 
dezvoltarea capacităţii de autoevaluare 


- evaluarea ocupă 8—10% din activitatea didactică 

Perspectiva curriculară presupune perfecţionarea 
continuă a sistemului de notare şi de examinare care 
poate include „orice procedeu pedagogic având ca 
obiect o apreciere a proceselor de învăţare a CUunoş- 
tinţelor“, realizabilă prin resursele interne ale pro- 
fesorului, care predă la clasa respectivă, şi prin 
resursele externe ale comisiilor formate de profesori 
din alte clase sau din alte şcoli (vezi De Landsheere, 
Gilbert, 1975, p.12). 

Evaluarea comportamentului elevului include ope- 
raţii de măsurare-apreciere-decizie, realizate în raport 
cu obiectivele formative ale activităţii de instruire. 
Această acţiune are un dublu sens: 

a) un sens psihologic, de inspiraţie behavioristă, 
care limitează evaluarea comportamentului la con- 
statarea „reacției elevului la diferiţi stimuli“, lansați 
şi întreţinuţi, în mod explicit şi implicit, în activitatea 
de instruire; 

b) un sens pedagogic, de respiraţie curriculară, care 
orientează evaluarea comportamentului spre „un 
ansamblu de însuşiri formate elevilor în procesul de 
instruire şi educare, structurate într-un anumit stil 
personal“ (Radu, Ion, T., 1981, p.34, 35). 

Evaluarea succesului şcolar vizează totalitatea 
rezultatelor elevului privite din perspectivă informativă 
(nivel ştiinţific, capacităţi/aptitudini intelectuale) şi 
formativă (atitudini motivaţionale şi caracteriale 
importante pentru reuşita şcolară). Această acţiune 
relevă şi limitele progresului şcolar care exprimă gradul 
de realizare a obiectivelor specifice la nivelul con- 
diţiilor concrete de învăţare ale fiecărui elev şi colectiv 
de elevi. 

Succesul şcolar reflectă gradul de eficienţă peda- 
gogică al activităţii didactice în cadrul raportului 
existent între resursele interne ale procesului de 
învăţământ, dependente, mai ales, de calitatea core- 
laţiei subiect-obiect şi efectele înregistrate în timp, 
obiectivate în nivelul de pregătire al elevului, apreciabil 
în funcţie de posibilităţile sale maxime. În acest fel 
poate fi definit eşecul şcolar care reflectă „situaţia unui 
elev care nu mai progresează în raport cu el însuşi“ 
(vezi Riviere, Robert, 1991, p.48). 

Succesul şcolar exprimă „concordanța dintre capaci- 
tăţile şi interesele elevului, pe de o parte, şi exigenţele 
şcolare, formulate şi prezentate elevului prin diverse 
metode instructiv-educative, pe de altă parte“ (Kulcsar, 
Tiberiu, 1978, p.35). Definirea sa — deşi nu exclude 
abordarea instituţională şi socială, valabilă la nivelul 
randamentului şcolar — vizează mai ales perspectiva 
elevului, care este „individuală şi globală, ţinând cont 

de comportamentele şi caracteristicile psihologice 
interne“ (idem, p.47). 

În această accepţie evaluarea succesului şcolar 
angajează mai ales resursele interne ale activităţii 
didactice, concentrate la nivelul capacităţilor elevului 
determinate psihologic (prin factori intelectuali/ 
gândire, inteligenţă şi factori nonintelectiali/motivaţie 
pentru învăţare) şi biologici (rezistenţa la oboseală, 
stres, starea sănătăţii). Aceste resurse interne depind 
însă de prelucrările pedagogice externe, evidente prin 
calitatea profesorilor (formarea iniţială şi continuă) 
şi a proiectului curricular (concretizat la nivel de: plan- 
programe-manuale). 

Evaluarea succesului şcolar plasează operaţiile de 
apreciere-decizie la nivelul corelaţiei subiect-obiect. 
Această corelaţie reflectă însă şi importanţa factorilor 
sociali (calitatea politicii educaţiei, calitatea vieţii de 
familie, calitatea clasei de elevi, calitatea comunităţii 
educative locale), cu valoare de resurse externe, care 
explică gradul de eficienţă pedagogică al activităţii 
didactice evaluate, astfel, nu numai la nivel de succes, 
ci şi la nivel de randament şcolar. 

Evaluarea calităţii procesului de învăţământ vizează 
factorii de stoc şi factorii de flux care intervin la nivelul 
structurii de funcţionare a sistemului (vezi Radu, Ion, 
T., în Sinteze pe teme de didactică modernă, coor- 
donator, Radu, Ion, T., 1986, p.36, 37). 

a) Factorii de stoc exprimă calitatea procesului de 
învăţământ într-un anumit moment al evoluţiei aces- 
tuia. Aceşti factori acţionează la nivelul unor indicatori 
statici, care consemnează: gradul de absenteism, rata 
şcolarizării, proporţia reușitei şcolare la examene 
parţiale/finale etc. 

b) Factorii de flux exprimă calitatea procesului de 
învăţământ dintr-o perspectivă dinamică. Aceşti factori 
acţionează la nivelul unor indicatori mobili, care 
reflectă: comportamentul „actorilor educaţiei“ (profeso- 
rului-elevului), în situaţii de realizare/nerealizare a 
obiectivului propus; standardele de reuşită şcolară 
atinse la anumite intervale de timp (trimestru, an, ciclu 
şcolar) şi spaţiu (grup de lecţii, subcapitol, capitol, : 
modul de studii). 

Evaluarea randamentului şcolar presupune abor- 
darea raportului managerial, determinat la nivel de 
politică a educaţiei, între: factorii angajaţi la intrarea 
în sistem (calitatea resurselor pedagogice investite); 
factorii angajaţi în realizarea activităţii didactice 
(calitatea corelaţiei profesor-elev, orientată în direcţia 
atingerii succesului şcolar în termeni de obiective 
informative-formative); factorii angajaţi la ieşirea din 

sistem, în termeni de stoc şi de flux (calitatea de 
moment şi de perspectivă a produselor — vezi noua 
calitate a absolvenţilor şi a profesorilor). 

Tehnicile de evaluare, analizate dintr-o perspectivă 
curriculară, au valoarea unor procedee didactice 
integrabile în cadrul oricărei metode/strategii de 
instruire. Prin mecanismele de conexiune inversă 
declanşate aceste procedee stimulează perfecţionarea 
permanentă a activităţii de predare-învăţare-evaluare. 
Avem în vedere tehnicile de evaluare prin: chestionare, 
lucrări scrise, lucrări practice, scări de apreciere, teste 
de cunoştinţe, examene (vezi Nicola, Ioan, 1996, 
p.402—A407). 

A) Evaluarea prin chestionare reprezintă un proce- 
deu didactic integrabil, mai ales, la nivelul metodei/ 
strategiei conversaţiei euristice. Acest procedeu verifică 
volumul şi calitatea cunoştinţelor şi a capacităţilor 
dobândite de elevi conform programelor de instruire. 
Eficienţa sa depinde de calitatea întrebărilor formulate 
în mod direct (în termenii cerinţelor unei conversații 
euristice) şi în mod gradat (în termenii unor obiective 
care vizează: achiziţia-înţelegerea-aplicarea-analiza 
cunoştinţelor). 

Evaluarea prin chestionare poate fi realizată într-o 
formă curentă sau finală. Evaluarea prin chestionare 
curentă intervine în orice moment al activităţii de 
instruire, cu posibilităţi de realizare frontală, indi- 
viduală sau pe grupe. Evaluarea prin chestionare finală 
intervine în anumite momente care marchează sfârşitul 
de capitol, trimestru, an sau ciclu şcolar, cu posibilităţi 
de valorificare metodologică în cadrul diferitelor 
variante de examene şcolare. 

B) Evaluarea prin lucrări scrise reprezintă un 
procedeu cu valoare pedagogică intensivă care permite 
verificarea globală şi obiectivă a unui colectiv şcolar, 
prin compararea rezultatelor obţinute de elevi în 
condiţii de muncă independentă, care valorifică, de 
regulă, o arie mai mare de cunoştinţe şi de capacităţi 
dobândite în conformitate cu programele de instruire. 

Acest procedeu, integrabil în oricare metodă/ 
strategie didactică, poate fi realizat în trei variante 
operaţionale: 

- lucrările scrise curente/extemporalele, aplicate pe 
parcursul unei activităţi didactice pentru verificarea 
gradului de realizare a unor obiective pedagogice 
concrete; 

- lucrările scrise trimestriale/tezele, aplicate în 
cadrul anumitelor discipline şcolare pentru verificarea 
gradului de înţelegere şi de valorificare a unor cunoş- 
tinţe şi capacităţi dobândite pe parcursul unui grup de 

lecţii organizate corespunzător obiectivelor specifice 
unor subcapitole sau capitole; 

- lucrările scrise de sinteză, aplicate, de regulă, la 
sfârşit de capitol, an, ciclu de studii, au forma unor 
referate sau teme de cercetare, care solicită parcur- 
gerea unei bibliografii apreciabile, valorificabilă în 
mod creator, în funcţie de experienţa cognitivă şi 
psihosocială a elevului/studentului — în această 
categorie intră şi lucrările de diplomă, de licenţă, de 
disertaţie, de doctorat, de reciclare etc., angajate în 
contextul unor examene şcolare, postşcolare, uni- 
versitare, postuniversitare, de perfecţionare etc. 

C) Evaluarea prin lucrări practice reprezintă un 
procedeu didactic integrabil, mai ales, în cadrul 
metodelor bazate prioritar pe cercetare şi pe acţiune. 
Acest procedeu verifică, în mod special, capacitatea 
elevilor de a aplica adecvat cunoştinţele şi capacităţile 
dobândite conform programelor de instruire, în situaţii 
didactice care solicită realizarea unor obiecte, circuite, 
aparate, experimente, grafice, desene, schiţe, ob- 
servaţii, disecţii, compuneri etc. 

Evaluarea prin lucrări practice implică proiectarea 
unor activităţi didactice în condiţii de: laborator, atelier, 
lot, cabinet şcolar, care implică realizarea unor obser- 
vaţii, experimente, demonstraţii, cercetări, modelări, 
procesări de resurse materiale şi informaţionale etc. 

D) Evaluarea prin scări de apreciere reprezintă un 
procedeu didactic „care oferă posibilitatea distribuirii 
rezultatelor sau a răspunsurilor“ între diferite intervale 
valorice, situate între o limită inferioară şi o limită 
superioară (vezi Nicola, loan, 1996, p.406). 

Calitatea scării de apreciere depinde de două 
elemente esenţiale: modul de ordonare şi de gradare a 
intervalelor valorice; modul de raportare a intervalelor 
valorice la situaţiile de instruire concrete. 

Scara de apreciere urmăreşte realizarea unor 
aprecieri formative, bazate, de regulă, pe anumite 
măsurări prealabile, care conferă actului de evaluare 
fidelitate şi rigoare dar şi deschidere pedagogică. De 
cele mai multe ori, rezultatele sunt raportate la cinci 
intervale de apreciere: foarte bine-bine-mediu-suficient- 
insuficient. 

În calitatea sa de procedeu, scara de apreciere poate 
fi integrată relativ uşor în cadrul oricărei metode/ 
strategii de predare-învăţare-evaluare. 

E) Evaluarea prin teste de cunoştinţe reprezintă un 
procedeu integrabil în cadrul activităţii didactice în 
diferite momente ale desfășurării acesteia. Acest proce- 
deu valorifică un ansamblu de probe standardizate la 

nivelul: conţinutului, condiţiilor de aplicare, criteriilor 
etalonate pentru evaluarea rezultatelor. 

Testele reprezintă, în general, instrumente ale 
metodei experimentale, orientate special în direcţia 
realizării activităţii de cunoaştere a personalităţii. Din 
perspectiva obiectivelor acesteia există teste biometrice 
(care vizează cunoaşterea calităţilor senzoriale ale 
personalităţii), teste psihologice (care vizează 
curioaşterea configurației personalităţii), teste 
sociologice (care vizează cunoaşterea gradului de 
integrare a personalităţii în microgrup), teste peda- 
gogice sau şcolare (care vizează cunoaşterea fondului 
informativ-formativ dobândit de personalitate în 
procesul educativ) — vezi Holban, loan, 1995. 

Testele de cunoştinţe, care au un caracter psiho- 
pedagogic, vizează măsurarea-aprecierea unor situaţii 
specifice procesului de învățământ, relevante atât la 
nivelul dimensiunii sale structurale (plan, programe, 
manuale), cât şi la nivelul activităţii concrete de 
predare-învăţare-evaluare. În ambele cazuri, testele de 
cunoştinţe asigură elaborarea unor decizii de amelio- 
rare-ajustare-restructurare a procesului de învățământ, 
în general, a activităţii didactice, în mod special. 

Funcţionalitatea pedagogică a unui test de cunoş- 
tinţe depinde de capacitatea acestuia de a fi simultan: 
valid, fidel, obiectiv şi aplicabil (vezi Ghid general de 
evaluare şi examinare, coordonatori, Neacşu, Ioan; 
Stoica, Adrian, 1996, p.36—55). 

Validitatea testului de cunoştinţe reprezintă capaci- 
tatea acestuia de a măsura exact ceea ce îşi propune 
să măsoare la nivel de: : 

- conţinut al instruirii (elementele esenţiale ale 
programei şcolare exprimate în termeni de obiective 
operaţionale); 

- capacităţi angajate (inteligenţă generală-specială, 
creativitate) care susţin realizarea obiectivelor ope- 
raţionale; 

- criterii de comparaţie între performanţele elevului 
realizate în diferite contexte didactice; 

- valori predictive care anticipează viitoarele perfor- 
manţe ale elevului. 

Fidelitatea testului de cunoştinţe reprezintă capaci- 
tatea acestuia de a oferi rezultate constante pe parcursul 
mai multor aplicații. Aceasta presupune folosirea unor 
probe de retestare sau de experimentare a unor formule 
echivalente. 

Obiectivitatea testului de cunoştinţe reprezintă 
capacitatea acestuia de a oferi răspunsuri identice în 
cazul existenței unor evaluatori independenți. Aceasta 
presupune eliminarea subiectivităţii prin raportarea 


EVALUAREA PEDAGOGICĂ EEE 


evaluatorilor la standarde de măsurare-apreciere- 
decizie relevante în plan pedagogic şi social. 

Aplicabilitatea testului de cunoştinţe reprezintă 
capacitatea acestuia de a putea fi administrat şi 
valorificat în diferite condiţii pedagogice. şi sociale. 
Această capacitate evidenţiază importanţa: informaţiei 
testate; raportului dintre conţinutul-forma testului şi 
vârsta elevilor; timpului necesar pentru administrarea, 
cotarea şi interpretarea finală a testului. 

Elaborarea testului de cunoştinţe evidenţiază impor- 
tanţa iternilor care reprezintă cele mai mici unităţi de 
conţinut alese în concordanţă cu obiectivele opera- 
ţionale asumate conform programei şcolare. Pentru 
realizarea unui obiectiv operaţional pot fi propuşi mai 
mulţi itemi sau poate fi propus un singur item. Această 
situaţie depinde de tehnica de testare adoptată, care 
poate viza: 

- un răspuns scurt, bine definit, solicitat printr-o 
întrebare sau o formulare incompletă, care stimulează 
comportamente cognitive bazate pe: termeni, fapte 
specifice, principii, metode sau proceduri, date, cunoş- 
tinţe aplicate etc.; 

-un răspuns la alegere (adevărat-fals; da-nu; corect- 
greşit etc.), solicitat prin enunţuri concrete, relevante 
pedagogic, clare, concentrate, exprimate în termeni 
factuali sau de opinie; 

- un răspuns „în pereche“, solicitat pentru stabilirea 
unor corespondențe între cuvinte, propoziţii, fraze, 
numere, simboluri etc. plasate pe două coloane para- 
lele (gen: personalităţi-realizări deosebite; termeni- 
definiţii acceptate; autori-opere; principii-exenplificări; 
plante-clasificări etc.); 

- un răspuns cu alegere multiplă, solicitat prin listă 
de alternative, propusă în variantă exclusivă (un singur 
răspuns este corect) sau graduală (adecvarea răspun- 
sului/minimă-medie-maximă) pentru comportamente 
legate de: cunoaşterea terminologiei, cunoaşterea unor 
elemente specifice, cunoaşterea unor principii, cunoaş- 
terea unor metode sau procedee, capacitatea de a aplica 
un set de cunoştinţe și principii, capacitatea de a 
justifica metode şi proceduri, capacitatea de a inter- 
preta relaţiile cauză-efect. 

Testele de cunoştinţe aplicate în cazul examenelor 
şcolare dobândesc statut de teste docimologice. Elabo- 
rarea lor presupune valorificarea obiectivelor specifice 
ale programei şcolare, asumate la nivel de trimestru, 
an sau ciclu şcolar, din perspectiva tipului de examen 
instituţionalizat: examen parţial, examen global, 
examen de absolvire cu funcţie de selecţie implicită, 


EI EXERCIŢIUL 


examen de admitere cu funcţie de selecţie explicită, 
examen intern, examen extern etc. 

E) Evaluarea prin examene reprezintă o modalitate 
de apreciere a randamentului şcolar, instituţionalizată 
la nivelul sistemului de învăţământ. 

Critica examenelor vizează faptul că acestea „se 
reduc deseori la o verificare a asimilării cunoştinţelor, 
lăsând neexploatate nu numai aspectele cele mai 
importante ale inteligenţei, ci şi aproape toate trăsă- 
turile personalităţii pe care o educaţie bine înţeleasă 
trebuie să le cultive“. Această critică priveşte, mai ales, 
practica „examenelor cu caracter selectiv“ inspirate 
din condiţiile culturale ale secolului XIX, legate de 
„dezvoltarea unei birocraţii foarte ierarhizate“ (vezi 
De Landsheere, Gilbert, 1975, p.17; 42). 

Perspectiva proiectării curriculare solicită o nouă 
modalitate de organizare a examenelor. Funcţia aces- 
tora devine una prioritar formativă, de evaluare 
pozitivă, care asigură o selecţie şcolară implicită. 
Această nouă funcţie determină înlocuirea examenelor 
de admitere (în învățământul secundar/liceal, profe- 
sional; în învăţământul superior) cu examenele de 
absolvire (de capacitate, de bacalaureat), proiectate, 
realizate şi finalizate pe criterii pedagogice unitare, care 
asigură comparabilitatea globală, la scară teritorială 
sau naţională, după modelul exersat la nivelul culturii 
pedagogice anglo-saxone (idem, vezi p.19). 

Examenele de acest tip angajează responsabilitatea 
directă a fiecărui profesor, evaluabilă în termenii 
managementului pedagogic la nivelul raportului dintre 
resursele investite la intrarea în sistem — calitatea 
procesului de învăţământ — produsele obţinute la 
ieşirea din sistem. 

Vezi Curriculum. 


EXERCIŢIUL 


Exerciţiul reprezintă o metodă didactică/de învă- 
ţământ, în care predomină acţiunea practică/opera- 
ţională reală. 

Această metodă implică automatizarea acţiunii 
didactice prin consolidarea şi perfecţionarea operații- 
lor de bază care asigură realizarea unei sarcini didac- 
tice la niveluri de performanţă prescrise şi repetabile, 
eficiente în condiţii de organizare pedagogică relativ 
identice. Ea susţine însușirea cunoştinţelor şi ca- 
pacităţilor specifice fiecărei trepte şi discipline de 
învățământ prin formarea unor deprinderi care pot fi 
integrate permanent la nivelul diferitelor activităţi de 
predare-învăţare-evaluare. 

Proiectarea şi realizarea exerciţiului, ca metodă 
didactică aplicabilă la toate nivelurile sistemului de 
învăţământ, presupune valorificarea pedagogică a 
etapelor angajate psihologic în procesul de formare şi 
consolidare a deprinderilor: 

a) familiarizarea elevului cu acţiunea care urmează 
să fie automatizată; ` 

b)antrenarea operaţiilor necesare pentru desfă- 
şurarea acţiunii respective; 

c) integrarea operaţiilor antrenate în structura 
acţiunii, consolidată deja la nivelul unui stereotip 
dinamic; 

d) sistematizarea acţiunii în funcţie de scopul 
general şi specific al activităţii respective; 

e) integrarea acţiunii automatizate în activitatea 
respectivă; 

f) perfecţionarea acţiunii automatizate în contexte 
diferite care asigură evoluţia sa în termeni de stabilitate 
şi de flexibilitate (vezi Golu, Mihail, coordonator, 
1978, p.182). 

Valoarea pedagogică a exerciţiului reflectă gradul 
de integrare al deprinderii dobândite în structura de 
proiectare şi realizare a activităţii de învăţare. Aceasta 
permite intervenţia permanentă a exerciţiului în 
secvenţe de instruire care solicită stăpânirea — recu- 
perarea — aplicarea — analiza materiei în termenii 
unor obiective concrete care vizează nu numai consoli- 
darea deprinderilor, ci şi dezvoltarea capacităţilor 
operatorii ale cunoştinţelor şi aptitudinilor reactua- 
lizate/aprofundate în diferite contexte didactice, în 
vederea eliminării/prevenirii interferenţei sau uitării 
noţiunilor, regulilor, formulelor, principiilor, legilor, 
teoriilor etc., studiate în cadrul fiecărei discipline de 
învăţământ. 

Exerciţiile didactice pot fi clasificate în funcţie de gradul 
lor de complexitate (exerciţii simple, semicomplexe, 
complexe) sau de dirijare a acţiunii automatizate (exerci- 
ţii dirijate, exerciţii semidirijate, exerciţii autodirijate). 
Evoluţia lor pedagogică marchează saltul formativ, 
realizabil „de la exerciţiul automatismelor““— care are 
o rază de acţiune limitată — la „exerciţiul operaţiilor“, 
care angajează un câmp aplicativ mai larg, perfectibil la 
diferite niveluri de referinţă didactică şi extradidactică (vezi 
Cerghit, Ioan, 1980, p.193—195). 

Vezi Metodele didactice/de învăţământ. 


EXPERIMENTUL 


Experimentul, valorificabil în activitatea de instru- 
ire, reprezintă o metodă didactică/de învăţământ 
în care predomină acţiunea de cercetare directă a 

realităţii în condiţii specifice de laborator, cabinet, 
atelier şcolar etc. 

Obiectivele metodei, angajate la nivel general, 
vizează formarea-dezvoltarea spiritului de investigaţie 
experimentală al elevului/studentului, care presupune 
aplicarea cunoştinţelor ştiinţifice în diferite contexte 
productive. Obiectivele specifice angajează un ansam- 
blu de capacităţi complementare care vizează: formu- 
larea şi verificarea ipotezelor ştiinţifice; elaborarea 
definiţiilor operaţionale; aplicarea organizată a 
cunoştinţelor ştiinţifice în contexte didactice de tip 
frontal, individual, de grup. 

Evoluţia instruirii bazată pe experiment, realizată 
sub îndrumarea profesorului, implică aprofundarea 
cunoştinţelor ştiinţifice în contexte aplicative, teh- 
nologice, specifice fiecărei trepte şi discipline de 
învăţământ. Ea devine efectiv o metodă de cercetare- 
descoperire, bazată pe procedee de observare provocată, 
de demonstraţie susţinută prin obiecte naturale sau 
tehnice, de modelare cu funcţie ilustrativă, figurativă 
sau simbolică. 

Structura de proiectare şi organizare a metodei 
implică parcurgerea următoarelor etape: motivarea 
psihopedagogică a elevului pentru situaţii de experi- 
mentare; argumentarea importanţei demersului experi- 
mental care urmează să fie realizat în cadrul activităţii 
didactice; prezentarea ipotezei sau a ipotezelor care 
solicită declanşarea experimentului; reactualizarea 
cunoştinţelor şi a capacităţilor necesare pentru desfă- 
şurarea experimentului, cu precizarea condiţiilor 
didactice şi tehnologice; desfăşurarea experimentului 
sub îndrumarea profesorului; observarea şi consem- 
narea fenomenelor semnificative care apar pe parcursul 
realizării experimentului; verificarea şi dezbaterea 
rezultatelor; definitivarea concluziilor în sens ştiinţific 
şi pedagogic. 

Vezi Metodele didactice/de învățământ. 


EXPUNEREA III 


EXPLICAȚIA 


Explicaţia reprezintă o metodă didactică/de învă- 
ţământ în care predomină acţiunea de comunicare 
orală expozitivă, bazată, în special, pe valorificarea 
resurselor raţionamentului de tip deductiv. 

Opţiunea pentru această metodă este necesară în 
condiţiile avansării unor obiective prioritar cognitive 
care vizează înţelegerea anumitor principii, legi, 
situaţii, fenomene, expresii etc., evaluabile la nivelul 
capacităţii elevului de redefinire şi de corelare a 
cunoştinţelor dobândite. 

Valorificarea explicaţiei ca procedeu integrabil în 
structura altor metode (prelegerea, lectura, demon- 
straţia, modelarea etc.) probează resursele sale ope- 
raţionale angajate în cadrul unor acţiuni de desco- 
perire „a ceea ce nu iese imediat în evidenţă“. La rândul 
său, explicaţia presupune valorificarea unor procedee 
didactice „care pun accentul pe reproducerea argumen- 
taţiei deductive“ (vezi Didactica — coordonator, Salade, 
Dumitru, p.120, 121). 

Vezi Metodele didactice/de învăţământ. 


EXPUNEREA 


Expunerea reprezintă o metodă didactică/de învă- 
ţământ în care predomină acţiunea de comunicare 
orală a unei teme sau probleme într-o organizare 
logică, densă, clară, fluentă, sub forma naraţiunii (în 
învăţământul primar), explicaţiei (în învăţământul 
secundar) sau prelegerii (în învăţământul superior). 

Optimizarea metodei solicită profesorului proiec- 
tarea unui oponent real sau virtual care stimulează 
ritmul şi dinamismul expunerii inclusiv prin intro- 
ducerea unor procedee didactice bazate pe tehnici de 
dramatizare şi de identificare. 

Vezi Metodele didactice/de învățământ. 


FILOZOFIA EDUCAŢIEI 


Filozofia educaţiei reprezintă o disciplină care face 
parte din domeniul ştiinţelor pedagogice. Cercetările 
iniţiate din această perspectivă au în vedere, în mod 
special: a) angajarea metodologică a demersului 
filozofic în definirea conceptelor pedagogice de bază 
care formează nucleul epistemic tare al ştiinţelor 
pedagogice/educaţiei; b) susţinerea orientărilor funda- 
mentale ale activităţii de formare-dezvoltare a perso- 
nalităţii obiectivate la nivelul finalităţilor macrostruc- 
turale (idealul educaţiei, scopurile educaţiei). 

Evoluţia domeniului este legată de existenţa unei 
faze iniţiale. În contextul ei, „filozofia educaţiei care 
nu este pedagogie“ a fost interpretată ca „o branşă a 
filozofiei“. În această accepţie se are în vedere aplica- 
rea discursului filozofic la problematica generală şi 
particulară a educaţiei. Astfel, există o filozofie a 
educaţiei — educaţia fiind o parte a existenţei uma- 
ne — „tot la fel cum există o estetică, o epistemologie, 
o filozofie a limbajului“. Problematica rezultată im- 
plică participarea filozofiei la: a) analiza logică a 
conceptelor cu care operează educaţia; b) deducerea 
finalităţilor care angajează criteriile reuşitei în acti- 
vitatea de educaţie; c) valorificarea istoriei gândirii 
pedagogice susţinută de „marii filozofi care au abordat 
probleme de educaţie“ (de la Platon la Dewey) şi de 
toţi pedagogii a căror operă „a depins întotdeauna de 
premisele metafizice diferite la un empirist şi la un 
raţionalist, la un idealist şi la un materialist, la un 
conservator şi la un revoluţionar“; d) „discernerea 
sensului uman al dezbaterilor filozofice dincolo de 
aspectele lor tehnice, punând conceptele cele mai 
abstracte la proba practicii“ (vezi Reboul, Olivier, 
1974, p.5—10). 


În măsura în care pedagogia îşi definitivează 
„nucleul epistemic tare“, angajându-l nu numai în 
studierea mijloacelor educaţiei, ci şi în elaborarea 
finalităţilor educaţiei (proces fundamental, lăsat altfel 
doar în sarcina filozofiei), filozofia educaţiei devine o 
ştiinţă pedagogică/a educaţiei distinctă. Ea foloseşte 
reflexia filozofică în calitate de „sursă principală a 
cunoaşterii pedagogice“ alături de practica educativă, 
de documentarea şi de cercetarea de specialitate (vezi 
Mialaret, Gaston, 1991, p.22—23). 

Astfel, reflexia filozofică asigură distanţa faţă de 
practica pedagogică empirică, necesară din punct de 
vedere metodologic pentru a determina caracteristicile 
esenţiale, motivațiile sociopsihologice şi factorii 
obiectivi şi subiectivi care intervin în proiectarea şi 
realizarea activităţii de formare-dezvoltare a persona- 
lităţii umane. Prin intermediul reflexiei filozofice pot 
fi definitivate, deci, conceptele de bază care definesc 
specificul educaţiei (funcţiile-structura educaţiei), 
orientările valorice care fundamentează teleologic şi 
axiologic activitatea de educaţie (finalităţile educaţiei), 
agenţii sau „actorii educaţiei“, cu diferite statusuri şi 
roluri, angajate la nivel de sistem şi de proces, care 
evoluează în diferite contexte interne şi externe de 
realizare a activităţii de educaţie. i 

În „practica instituţională şi ideologică“, cele două 
tendinţe de abordare a filozofiei educaţiei ca disciplină 
de studiu situată „în branşa filozofiei“, respectiv în 
domeniul ştiinţelor pedagogice, rămâne o problemă 
deschisă, orice intervenţie excesivă într-o direcţie sau 
alta constituind doar o manevră de accentuare a unui 
conflict care poate proba doar o slăbiciune episte- 
mologică a domeniului. „În faţa acestui concept vag 
sunt delimitate însă cinci mari activităţi“ care pot fi 
considerate definitorii pentru problematica filozofiei 
educaţiei (vezi Dictionnaire encyclopédique de Ledu- 
cation et de la formation, 1998, p.790—791): 

a) delimitarea, analiza şi aprofundarea conceptelor 
pedagogice printr-o fundamentare filozofică situată 
dincolo de dualitatea prezentă în pedagogia tradiţio- 
nală (şi în filozofia educaţiei tradiţională, considerată 
exclusiv „o branşă a filozofiei“) între finalităţile educa- 
tiei (rezervate, în mod tradiţional, filozofiei) şi mijloa- 
cele educaţiei (rezervate, în mod tradiţional, pe- 
dagogiei); 

b) dezvoltarea unei epistemologii a ştiinţelor 
educaţiei care vizează înglobarea diferitelor analize 
disparate, într-un domeniu de cercetare fundamentală, 
unitar şi deschis, în egală măsură, în funcţie de 

conceptele care formează „patrimoniul de bază“/ (vezi 
teoria noilor ştiinţe sociale), ceea ce permite, inclusiv, 
afirmarea filozofiei educaţiei ca ştiinţă a educaţiei (vezi 
Morin, L.; Brunet, L, 1992); 

c) gestionarea marilor texte care constituie „istoria 
ideilor pedagogice“, susținută de filozofi şi pedagogi, 
angajând o metodologie de cercetare specifică, sincro- 
nică şi diacronică, explicativă şi interpretativă, pentru 
a putea asigura „fecunditatea teoretică“ necesară; 

d) promovarea unei filozofii a învăţământului care 
vizează: angajarea optimă a valorilor fundamentale 
ale educaţiei (morale-intelectuale-tehnologice-estetice- 
psihofizice) în realizarea tuturor activităţilor proiectate 
la nivelul procesului de instruire (vezi Kneller, George, 
E, 1974), şi perfecţionarea continuă a mesajelor 
educaţionale, în contextul promovării unei logici 
pedagogice specifice (vezi Kneller, George, E, 1973); 

e) studierea resurselor limbajului pedagogic, ple- 
când de la modelele de gândire pedagogică afirmate 
şi de la tipologia discursului, folosit, de regulă, în 
domeniul educaţiei (vezi Kneller, George, E, 1973; 
Reboul, Olivier, 1984, Bîrzea, Cesar, 1995). 

Domeniul de cercetare specific filozofiei educa- 
tiei — într-o abordare proprie ştiinţelor pedagogice/ 
educaţiei — vizează activitatea de fundamentare 
epistemologică a conceptelor pedagogice de bază, 
îndeosebi a celor implicate în elaborarea finalităților 
educaţiei la nivel macrostructural (idealul educaţiei, 
scopurile educaţiei). Filozofia educaţiei se apropie 
astfel de domeniul teoriei educaţiei. În același timp, 
cercetările sale evoluează la graniţa relaţiilor de 
interdisciplinaritate dintre pedagogie şi filozofie în 
contextul unor strategii de hibridare tipice noilor ştiinţe 
sociale (vezi Dogan, Mattei; Pahre, Robert, 1997). În 
această accepţie trebuie interpretate cercetările de 
axiologie educaţiei (studiul valorilor pedagogice 
fundamentale/valorilor generale ale educaţiei); logică 
a educaţiei (studiul comunicării pedagogice raţionale); 
epistemologie educaţiei (studiul elaborării conceptelor 
pedagogice fundamentale); etica educaţiei (studiul 
aspectelor teoretice şi practice ale educaţiei morale) 
etc., care pot fi integrate la nivelul filozofiei educaţiei 
sau care pot fi dezvoltate ca discipline distincte 
elaborate intra- şi interdisciplinar în cadrul ştiinţelor 
pedagogice/educaţiei. 

În sens tradiţional, afirmat în mod convenţional 
până în anii 1960, filozofia educaţiei abordează două 
categorii de probleme, dezvoltate în legătură cu: 
a) „istoria ideilor pedagogice de la Platon la Dewey“; 


FILOZOFIA EDUCAŢIE | MII 


b) principiile educaţiei care generează „o discuţie la 
nivel general privitoare la obiectivele învăţământului, 
metodele didactice şi organizarea instituţiilor“ (vezi Flew, 
Antony, consultant editorial, 1999, p.104—105). 

Dezvoltarea filozofiei educaţiei în această accepţie 
tradiţională acoperă „două câmpuri distincte dar 
complementare: a) cel al istoriei ideilor despre educaţie 
ce traversează operele filozofilor (Platon, Kant etc.); 
b) cel al gândirii asupra marilor prâbleme sociale şi 
politice reflectate în educaţie — libertate, egalitate, 
autonomie, civism, drepturi şi obligaţii, care tinde să 
rămână însă „doar apanajul filozofilor“ (Borderie, 
Rene, 1998, vezi p.104). 

În sens modern, afirmat în mod convenţional după 
anii 1960, filozofia educaţiei promovează o abordare 
mai disciplinată şi mai analitică, sprijinită pe filozofia 
generală“ şi pe ideile despre educaţie şi învăţământ 
dezvoltate de diferite şcoli filozofice (pragmatismul, 
existenţialismul, esenţialismul, constructivismul etc.). 
Probleme controversate ale activităţii de formare- 
dezvoltare permanentă a personalităţii sunt valorificate 
la nivelul a „patru ramuri principale ale filozofiei 
educaţiei“ (vezi Flew, Antony, consultant editorial, 
1999, p.105): 

a) etica educaţiei — preocupată de valorile morale 
care reglementează raporturile omului cu lumea şi cu 
sine; 

b) filozofia socială a educaţiei — preocupată de 
principiile de organizare a şcolii în spiritul libertăţii, 
egalizării şanselor, respectării drepturilor civice; 

c) epistemologia educaţiei — preocupată de proble- 
matica structurării planului de învăţământ la nivel 
integrativ, global, interdisciplinar; 

d) filozofia spiritului — preocupată de o mai bună 
înţelegere a proceselor intelectuale implicate în activi- 
tatea de predare-învăţare-evaluare dar şi a celor de 
ordin afectiv şi comportamental. 

Această problematică poate fi lărgită din perspec- 
tiva altor ramuri ale filozofiei dintre care amintim: 

- filozofia artei — poate fi implicată în domeniul 
educaţiei în măsura în care este centrată asupra 
valorilor pedagogice rezultate din „studiul sentimen- 
telor, conceptelor şi judecăților“ care generează „con- 
ştiinţa armoniei dintre intelect şi imaginaţie“; 

-filozofia istoriei — poate fi implicată în domeniul 
educaţiei în măsura în care este centrată asupra 
valorilor pedagogice rezultate din perspectiva „gândirii 
istorice critice opusă simplei repetiţii din trecut“; 

-filozofia religiei — poate fi implicată în domeniul 
educaţiei în măsura în care este centrată asupra 

valorilor pedagogice angajate în credinţa religioasă: 
existenţă, necesitate, soartă, creaţie, îndurare, dreptate, 
mântuire; 

- filozofia ştiinţei — poate fi implicată în do- 
meniul educaţiei în măsura în care este centrată 
asupra valorilor pedagogice rezultate din metodele 
şi paradigmele consacrate în diferite contexte sociale 
(vezi Oxford, Dicţionar de filozofie, 1999, p.130, 
151—154). 

În conduzie, „problematica filozofiei educaţiei e atât 
de cuprinzătoare încât nici o ramură a filozofiei nu 
poate fi exclusă (...). Am putea spune, aproape reluând 
o formulă a lui Dewey, filozofia educaţiei nu e, în fond, 
decât filozofia generală, atunci când ea se consacră 
mai cu deosebire preocupărilor educaţionale, izvorâte 
deopotrivă dinăuntrul şi din afara instituţiilor cu acest 
profil“ (Flew, Antony, consultant editorial, 1999, p.105). 

Pe de altă parte, miza epistemologică a filozofiei 
educaţiei angajează destinul pedagogiei a cărei evoluţie 
este marcată de sinteza realizabilă între cele două 
domenii — perfectibilă şi din perspectiva metodologiei 
noilor ştiinţe sociale (vezi Dogan, Mattei; Pahre, Robert, 
1997) — semnificativă la trei niveluri de referinţă: 

- nivelul pedagogiei tradiţionale: evidenţiază rolul 
unor valori — intelectuale, morale, estetice — „fără 
de care nu mai există educaţia“, valori asociate însă 
cu un ansamblu de metode de învăţământ considerate 
„dogmatice, autoritariste, intelectualiste“; 

- nivelul pedagogiei moderne: evidenţiază rolul unui 
set complet de valori pedagogice (morale, intelectuale, 
tehnologice, estetice, psihofizice) raportate permanent 
la particularităţile şi posibilităţile psihologice şi sociale 
ale celui educat — fondul educaţiei este asigurat astfel 
dincolo de „opoziţia dintre interes şi efort, dintre joc şi 
muncă, dintre anarhie şi disciplină etc., ceea ce permite 
transformarea agenților educaţiei în actori ai educaţiei 
capabili să îndeplinească mai multe roluri psihoso- 
ciale)“ — vezi Reboul, Olivier, 1974, p.79, 80; 

- nivelul pedagogiei postmoderne: evidenţiază 
unitatea deplină care trebuie să existe între finalităţile 
educaţiei şi mijloacele educaţiei, între acţiunile impli- 
cate în instruire (predare-învăţare-evaluare) integrate 
la nivel de curriculum, ceea ce permite transformarea 
efectivă a actorilor educaţiei în autori ai educaţiei — 
vezi Pourtois, Jean-Pierre; Desmet Huguette, Leducation 
postmoderne, Presses Universitaires de France, 1997. 

Vezi Axiologia educaţiei, Logica educaţiei/ 
pedagogică, Finalităţile pedagogice/educaţiei, 
Gândirea pedagogică, Pedagogie, Politica edu- 
caţiei, Ştiinţele pedagogice/educaţiei. 

Finalităţile pedagogice reprezintă orientările asumate 
la nivel de politică a educaţiei în vederea realizării 
activităţii de formare-dezvoltare a personalităţii umane 
conform anumitelor valori angajate în proiectarea 
sistemului şi a procesului de învăţământ. 

Conceptul de finalitate pedagogică defineşte ca- 
racterul teleologic şi axiologic al activităţii de educaţie. 

Caracterul teleologic al educaţiei evidenţiază impor- 
tanţa studierii finalităţii activităţii umane (teleologie I 
studiul finalităţilor; în limba greacă: telos I scop, 
logos D studiu). Explicarea realităţii printr-o „judecată 
teleologică dă sens părţilor plecând de la un întreg“, 
care angajează „funcţionalitatea generală a orga- 
nismului“. Ea este specifică activităţii umane, fiind 
opusă „explicaţiei cauzale“, care intervine în cazul 
fenomenelor naturii (Dictionnaire de la philosophie, 
1995, p.276). 

Caracterul teleologic al educaţiei evidenţiază 
diferenţa fundamentală existentă între finalitatea 
intenţională, proprie activităţii umane, şi finalitatea 
materială, specifică naturii, care intervine spontan, 
fără conştiinţa unor scopuri declarate, recunoscute şi 
urmărite în mod explicit. 

Finalitatea intenţională solicită educaţiei un demers 
ştiinţific de tip comprehensiv, care implică înţelegerea 
problemelor globale ale domeniului şi interpretarea 
flexibilă a acestora în diferite contexte pedagogice. 
Acest demers, propriu ştiinţelor socioumane, este 
deosebit de demersul explicativ, reducţionist, aplicabil, 
de regulă, în analiza fenomenelor naturii (vezi Dimi- 
triu, E., în Probleme fundamentale ale educaţiei, coor- 
donator, Todoran, Dimitrie, 1982, p.75, 76). 

Caracterul teleologic al educaţiei sintetizează trei 
trăsături fundamentale ale activităţii de formare- 
dezvoltare permanentă a personalităţii: 

a) orientarea spre o finalitate care trebuie atinsă 
în viitor; 

b) orientarea spre problemele globale, care susţin 
funcţionalitatea generală a activităţii; 

c) orientarea spre acţiunile strategice care integrea- 
ză continuu produsele şi procesele trecute şi prezente 
ale educaţiei, la nivelul unei activităţi psihosociale noi, 
superioare. 

Aceste caracteristici stabile controlează, din punct 
de vedere metodologic, „inflaţia termenului de finali- 
tate“, generată de tendinţa restrângerii sau a extra- 
polării funcţiei centrale a educaţiei: formarea-dezvol- 
tarea personalităţii prin intermediul valorilor culturale, 
optime la fiecare etapă a vieţii. 

Educaţia însăşi apare astfel ca „funcţie socială 
globală, legată intim de ideea de cultură, luată în 
accepţia sa antropologică cea mai largă, care vizează 
dezvoltarea, transformarea şi progresul social (...), 
finalmente exersate de instanţe numeroase şi variate“ 
(vezi Dictionnaire encyclopédique de education et de 
la formation, 1994, p.319—323). 

Caracterul axiologic al educaţiei evidenţiază impor- 
anta alor pedoni aflate la baza scopurilor 
propuse în activitatea de formare-dezvoltare a perso- 
nalităţii umane. Aceste valori reflectă dimensiunile 
psihosociale angajate la nivelul unor modele culturale 
determinate din punct de vedere istoric: 

- valorile individuale ale societăţii premoderne: 
adevăr-bine-frumos-sacru; 

- valorile sociale ale societăţii moderne: libertate, 
egalitate, solidaritate, legalitate; 

valorile psihosociale ale societăţii postmoderne 
(determinate de evoluţia societății postindustriale, 
informatizate): deschidere-creativitate. 

Definirea. conceptului pedagogic de finalitate a 
educaţiei angajează funcţionalitatea teleologică şi 
axiologică a activităţii de formare-dezvoltare a per- 
sonalităţii umane, care reprezintă „acele componente 
structurale şi strategice (...) care dau sensul, orientarea, 
direcţia, ordinea, perspectiva acţiunii educaţionale“ 
(Neacşu, Ioan, în Curs de pedagogie — coordonatori: 
Cerghit, Ioan; Vlăsceanu, Lazăr, 1988, p.50). 

Intr-un sens pedagogic larg, acest concept reflectă 
şi concentrează, în plan teoretic şi practic, „un motiv 
pentru care se face sau pentru care există ceva“, care 
asigură, în fond, „raţiunea de a fi a activităţii de 
educație“ (De Landsheere, Viviane et Gilbert, 1989, p.25). 

În calitatea sa de concept pedagogic fundamental, 
finalitatea educaţiei sintetizează patru elemente func- 
ţional-structurale constante (vezi Dictionnaire actuel 
de Leducation, 1993, p.613): 

a) orientarea generală a activităţii de educaţie în 
direcţia formării-dezvoltării permanente a personalității 
umane; 

b) anticiparea permanentă a unui stadiu nou, 
superior, perfectibil în termeni de (auto)formare- 
(auto)dezvoltare a personalităţii umane; 

c) autoperfecţionarea permanentă a sistemului care 
„constă în echilibrul unei pluralităţi de fațete ale 
formării-dezvoltării personalităţii umane“, evidentă la 
nivelul dimensiunilor şi a formelor educaţiei; 

d) angajarea permanentă a „tuturor potenţialităţilor 
fiinţei umane în vederea atingerii unui stadiu superior 


ultim care conferă personalităţii autonomie“ în pro- 

cesul de autoeducaţie, în termeni de formare — 
dezvoltare — gândire — acţiune. 

Definirea conceptului presupune, în același timp, 
raportarea finalităţilor educaţiei la următoarele 
categorii de caracteristici (vezi Cristea, Sorin, 1996, C, 
p.127-—128): 

a) caracteristici primare (elementare), care vizează: 

- orientarea spre un scop, cu semnificaţie indi- 
viduală şi socială; 

- susţinerea instrumentală, legată de valorificarea 
„metodelor pedagogice“; 

motivarea acţiunii educaţionale pentru o adaptare 
multiplă, pe termen lung; 

b) caracteristici secundare (operaţionale): 

- conştientizarea importanţei activităţii de edu- 
caţie la nivelul tuturor implicaţiilor sale sociale: 
culturale — politice — economice; 

- valorificarea deplină a timpului educaţiei (educa- 
ţia permanentă — autoeducaţia) și a spaţiului edu- 
caţiei (toate dimensiunile educaţiei — toate formele 
educaţiei); 

€) caracteristici terțiare (tactice): 

- organizarea demersului pedagogic în sens teleo- 
logic şi axiologic prin orientarea fiecărei acţiuni 
educaţionale spre un anumit sistem de valori; 

- proiectarea demersului pedagogic în sens cognitiv 
superior, prin înţelegerea situaţiei actuale şi prevederea 
evoluţiei sale inovatoare; 

* motivarea demersului pedagogic în sens ambi- 
valent complex, prin perfecţionarea continuă a corela- 
ţiei dintre subiectul şi obiectul educaţiei; 

d) caracteristici finale (Strategice): 

- comprehensiunea integrală, evidenţiată de faptul 
că în orice situaţie pedagogică „este important să 
începem cu finalitatea“; 

- comprehensiunea prioritară, evidenţiată de faptul 
că „orice modalitate sau particularitate a unei 
acţiuni educaţionale nu are nici o valoare dacă nu 
ştim spre ce merge ea“; 

- comprehensiunea sintetică, evidenţiată de faptul 
că „este necesară o singură finalitate“, respectiv este 
nevoie de „ceva la care tot restul trebuie să fie 
subordonat“ (vezi De Landsheere, Viviane et Gilbert, 
1989). 

Clasificarea-finalităţilor. pedagogice. poate fi 
realizată pe baza următoarelor criterii de explicare şi 
interpretare a orientărilor valorice angajate în activi-. 
tatea de educaţie: 

a) criteriul formei de obiectivare a orientărilor 
valorice: 

- finalităţi tip proiect: idealul pedagogic, scopurile 
pedagogice, obiectivele pedagogice generale ale siste- 
mului de învăţământ; 

- finalităţi tip produs: obiectivele pedagogice spe- 
cifice ale procesului de învăţământ; obiectivele 
pedagogice (operaţionale) ale procesului de învă- 
ţământ; 

b) criteriul modului de raportare la sistemul de 
educaţie: 

- finalități macrostructurale/raportate la nivelul 
macrostructural al sistemului de educaţie: idealul 
pedagogic, scopurile pedagogice, obiectivele peda- 
gogice generale; 

- finalităţi microstructurale/raportate la nivelul 
microstructural al sistemului de învățământ: obiectivul 
pedagogic general al procesului de învăţământ; obiec- 
tivele pedagogice specifice ale procesului de învăţă- 
mânt; obiectivele pedagogice concrete (operaţionale) 
ale activităţii didactice/educative; 

c) criteriul gradului de generalitate reflectat: 

- finalităţi de maximă generalitate: idealul peda- 
gogic, scopurile pedagogice; 

- obiective pedagogice specifice, definite „după 
marile categorii comportamentale/taxonomii“: 
obiective cognitive, obiective afective, obiective psi- 
homotorii; 

- obiective pedagogice operaţionale, definite în 
cadrul activităţii didactice/educative: obiectivele 
concrete ale lecţiei, orei de dirigenţie etc; 

d) criteriul gradului de generalitate asumat: 

- finalitate pedagogică: de exemplu, „o persona- 
litate dezvoltată“; 

- scop pedagogic: de exemplu, „protejarea me- 
diului“; 

- obiectiv pedagogic intermediar (de exemplu, 
„cunoaşterea agenţilor care poluează mediul“); 

- obiectiv pedagogic operaţional: de exemplu, 
„elevul să depisteze, în mediul apropiat, semnele 
concrete ale poluării“; 

- microobiectiv pedagogic: de exemplu „elevul să 
ştie să citească, pe un aparat special, indicatorii de 
poluare“ (vezi De Landsheere, Viviane, 1992, p.102); 

€) criteriul gradului de raportare la teoria şi la 
practica pedagogică: 

- finalităţi pedagogice teoretice, fundamentale, de 
maximă generalitate: idealul pedagogic, scopurile 
pedagogice — ale sistemului de educaţie; 

- obiective pedagogice teoretice orientative (cu 
valoare de criterii generale de proiectare pedagogică): 
obiectivele pedagogice generale ale sistemului de 

învăţământ, obiectivul pedagogic general al procesului 
de învăţământ; 

- obiective pedagogice aplicative: obiectivele 
taxonomice (operaţionalizabile): pe domenii psi- 
hologice — pe domenii de conţinut specifice; 

- obiective concrete (operaţionale): obiectivele 
unei activităţi didactice (lecţii, excursii didactice 
etc.), obiectivele unui grup de activităţi didactice 
(grup de lecţii); 

if) criteriul gradului de divizibilitate: 

- finalităţi indivizibile: idealul pedagogic, scopurile 
pedagogice — ale sistemului de educaţie; obiectivele 
pedagogice ale sistemului de învăţământ; obiectivul 
pedagogic general al procesului de învăţământ; 

- finalităţi divizibile, în diferite taxonomii: obiec- 
tivele pedagogice specifice (incluse în programele 
şcolare/educaţionale), obiectivele pedagogice con- 
crete, operaţionale (incluse în planul activităţii 
didactice/educative, elaborat de profesor). 

Finalităţile pedagogice macrostructurale repre- 
zintă orientările valorice fundamentale elaborate la 
nivel de politică a educaţiei în vederea proiectării şi a 
realizării optime a activităţii de formare-dezvoltare a 
personalităţii prin implicarea tuturor resurselor dis- 
ponibile la nivelul sistemului de educaţie, pe termen 
lung (idealul pedagogic) şi mediu (scopurile peda- 
gogice). Aceste finalităţi reflectă, pe de o parte, exi- 
genele funcţionale ale sistemului social global, iar, 
pe de altă parte, determinările pedagogice angajate 
la nivelul sistemului şi al procesului de învăţământ. 

Idealul pedagogic reprezintă finalitatea edu- 
caţională de maximă generalitate, care angajează toate 
resursele formative ale societăţii existente la nivel 
instituţional (formal-nonformal) şi noninstituţional 
(informal). 

Idealul pedagogic defineşte „un model“ sau „un 
prototip“, determinat, în mod obiectiv, de tendinţele 
de evoluţie ascendentă a societăţii, proiectate şi 
realizate în plan cultural, politic, economic (vezi 
Dicţionar de pedagogie, 1979, p.202). 

Funcţionalitatea socială a idealului pedagogic este 
relevantă la nivelul deciziilor de politică educaţională. 
Din această perspectivă „idealul pedagogic se instituie 
ca un element de relaţie între acţiunea socială și cea 
educaţională“ (vezi Surdu, Emil, 1995, p.48). 

Structura idealului pedagogic corespunde funcţiei 
teleologice şi axiologice de proiectare dinamică a unei 
corelaţii optime între societate şi acţiunea educaţională 
(vezi Nicola, loan, 1994, p.100, 101). Această corelaţie 
vizează dimensiunea socială a idealului pedagogic — 

care reflectă tendinţa generală de dezvoltare a societăţii 
pe termen mediu şi lung — şi dimensiunea psihologică 
a idealului pedagogic — care reflectă modelul perso- 
nalităţii de bază adecvat tendinței generale de evoluţie 
a societăţii. 

Sinteza pedagogică a celor două dimensiuni struc- 
turale conferă idealului pedagogic forţa proiectivă 
necesară pentru susţinerea activităţii de formare- 
dezvoltare a personalităţii la niveluri teleologice şi 
axiologice relativ constante, definite în documente de 
politică a educaţiei (legi, regulamente, instrucţiuni etc.) 
care marchează „modelul devenirii umane superioare“ 
determinat în plan istoric în cadrul unor etape care 
acoperă mai multe decenii (vezi idealul societăţii 
industrializate; idealul societăţii postindustriale, 
informatizate) sau chiar mai multe secole (vezi idealul 
antichităţii, idealul evului mediu, idealul renașterii). 

Trăsăturile esenţiale ale idealului pedagogic vizează 
însuşirile funcţionale specifice tipului de finalitate 
macrostructurală, proiectat şi realizat la cel mai înalt 
nivel de generalitate psihologică şi socială: 

- caracterul istoric al idealului pedagogic care poate 
fi probat prin valorile dezvoltate ciclic de-a lungul 
diferitelor epoci şi formaţiuni sociale (vezi idealul 
democraţiei antice, democraţiei societăţii moderne, 
democraţiei societăţii postmoderne); 

-caracterul abstract al idealului pedagogic care poate 
fi probat prin faptul că dimensiunea sa sintetică, 
perfecționată la maximum (generalizare-esenţializare 
maximă), nu este tangibilă într-o formă concretă; 

- caracterul prospectiv al idealului pedagogic care 
poate fi probat prin capacitatea acestuia de previziune 
(1—3 decenii); planificare (6—10 ani); programare 
(1—5 ani); ` 

- caracterul strategic al idealului pedagogic care 
poate fi probat prin capacitatea acestuia-de abordare: 
globală — integrativă — inovatoare a problemelor; 

- caracterul politic al idealului pedagogic care poate 
fi probat prin capacitatea acestuia de: a reprezenta 
interese sociale cu grad de generalitate maximă şi de a 
genera acţiuni de anvergură la nivelul scopurilor 
pedagogice. 

Elaborarea idealului pedagogic presupune sin- 
tetizarea a două modele de proiectare — modelul 
social şi modelul psihologic — determinate la nivelul 
unui etalon cultural care menţine orientarea sistemului 
şi a procesului de învăţământ la înălţimea actuală şi 
de perspectivă a societăţii. 

Modelul social, care trebuie activat în aceste 
condiţii epistemologice şi etice, poate viza, în principiu, 
două tipuri de proiecte de societate: — o societate 

închisă, caracterizată prin tendinţa de reproducere a 
stării existente, care elimină competiţia; o societate: 
deschisă, caracterizată prin tendinţa de depăşire a 
stării actuale, care promovează competiţia (vezi 
Popper, K., R., 1993, p.194—227). 

Modelul psihologic, care trebuie activat, în aceleaşi 
condiţii epistemologice şi etice, poate viza, în principiu, 
două tendinţe polare de organizare a personalităţii, 
ca: personalitate reproductivă, bazată pe un tip de 
raționalitate impusă şi de receptare pasivă a influențelor 
externe; personalitate creativă, bazată pe un tip de 
raționalitate deliberată şi de receptare activă a influen- 
telor externe (vezi Golu, Mihai, 1993, p.20—40). 

Modelele psihologice analizate delimitează tran- 
şant două variante polare de elaborare a idealului 
pedagogic. „În realitate, însă, omul nu este nici o 
entitate total pasivă (n.n.reproductivă) căruia mediul 
să-i imprime necondiţionat şi univoc influenţele sale, 
nici o fiinţă cu un activism supranatural“ — exprimat 
la nivel de personalitate accentuat creatoare (vezi 
Allport, G. W., 1991, p.562—568; Golu, Mihai, 1993, 
p.25). 

Idealul pedagogic actual, care trebuie elaborat în 
contextul afirmării unui nou model cultural, propriu 
postmodernităţii, vizează formarea personalităţii 
creatoare şi autonome, adaptabilă la condiţii de 
schimbare inovatoare rapidă, specifice societăţii post- 
industriale de tip informaţional. 

Scopurile pedagogice reprezintă finalităţile ma- 
crostructurale determinate de idealul pedagogic la 
nivelul liniilor generale de politică a educaţiei, care 
orientează valoric acţiunile de formare-dezvoltare a 
personalităţii umane proiectate și realizate în cadrul 
sistemului de educaţie. 

Scopurile pedagogice probează capacitatea fina- 
lităţilor macrostructurale de a asigura „orientarea 
activităţii de educaţie, în mod real, cu mijloace luate 
efectiv pentru a urmări şi a evalua“ desfăşurarea acesteia 
(Hameline, D., 1979, p.97). Ele „introduc, deja, noțiunea 
de rezultat, cu o anumită gestiune a timpului“ (vezi De 
Landsheere, Viviane et Gilbert, 1989, p.26). 

Raportul ideal pedagogic — scopuri pedagogice 
reflectă logica acţiunii educaţionale, proiectată în sens 
social, dar realizată în plan psihopedagogic, la nivelul 
diferitelor politici educaţionale şi şcolare/universitare. 

Idealul pedagogic intervine ca „o componentă a 
sistemului social global“ care concentrează un model 
de activitate abstract, cu un grad de generalitate 
maximă. Dimensiunea sa funcţional-structurală este 
aproape exclusiv anticipativă, proiectivă, prospectivă. 

Scopurile pedagogice reflectă această dimensiune 
unică a idealului pedagogic. O face, însă, cu mijloace 
specifice: cu un grad mai redus de abstractizare şi de 
generalizare, cu un grad mai mare de „obiectivare“ în 
acţiuni de amploare, relevante social, la nivel de 
politică a educaţiei. Dimensiunea lor proiectivă, 
abstractă, generală — proprie idealului pedagogic — 
este prelungită şi completată printr-o „latură acţio- 
nală, practică, bazată pe o cantitate mai mare de 
concret“ (vezi Surdu, Emil, 1995, p.49—50). 

Criteriile necesare pentru alegerea scopurilor peda- 
gogice pozitive respectă coordonatele specifice teoriei 
finalităţilor, bazate pe înţelegerea corectă a rapor- 
turilor general-particular în termeni definitorii la 
nivelul filozofiei educaţiei (vezi Dewey, John, 1992, 
p.305—311). În această accepţie „scopurile pedagogice 
pozitive“ implică: 

A) asigurarea concordanţei cu idealul pedagogic, 
realizabilă prin acţiuni planificate la nivel de politică 
a educaţiei; 

B) depăşirea stării actuale, realizabilă prin acţiuni 
de perfecţionare, ajustare structurală, restructurare, 
reformare a sistemului de educaţie; 

C) valorificarea potenţialului existent, realizabilă 
prin acţiuni bazate pe resursele şi pe necesităţile interne 
ale sistemului de educaţie; 

D) deschiderea spre diferite alternative operaţionale, 
realizabilă prin acţiuni adaptabile la diferite situaţii 
particulare — evitând „scopurile care pretind a fi 
definitive“ (idem, vezi p.310). 

În mod analogic, pot fi depistaţi indicatorii care 
probează apariţia sau menţinerea „scopurilor peda- 
gogice negative“, lansate pe diferite circuite ideologice, 
mascate sau latente: 

a) acceptarea, întreţinerea sau chiar încurajarea 
neconcordanţei dintre idealul pedagogic şi scopurile 
pedagogice ale sistemului educaţional; 

b) reproducerea stării actuale prin avansarea unor 
soluţii parţiale, de corecție sau de ameliorare a 
sistemului de educaţie; 

c) încurajarea dependenţei de resursele externe ale 
sistemului, care pot întreţine risipa sau rezolvarea doar 
a unor probleme pe termen scurt; 

d) închiderea acţiunilor pedagogice în limitele unor 
proiecte globaliste sau compartimentate, inadaptabile 
la diferite situaţii particulare, proprii fiecărui sistem 
naţional de educaţie. 

Trăsăturile esenţiale care definesc scopurile peda- 
gogice pot fi evidenţiate la nivelul acţiunilor complexe, 
declanşate la nivel de politică a educaţiei, în con- 

cordanţă cu idealul pedagogic care angajează o 
anumită linie de evoluţie strategică a sistemului şi a 
procesului de învățământ. Aceste acţiuni complexe 
conferă scopurilor pedagogice: 

a) un caracter practic, care vizează direcţiile 
principale de acţiune socială ce susţin politica şi 
planificarea educaţiei într-o anumită etapă sau peri- 
oadă istorică; 

b) un caracter strategic, care vizează liniile generale 
de inovaţie pedagogică, proiectate pe termen mediu, 
ce susţin funcţionalitatea de ansamblu a sistemului de 
educaţie, în general, a sistemului şi a procesului de 
învățământ, în mod special; 

c) un caracter tactic, care vizează criteriile de 
elaborare a obiectivelor pedagogice generale angajate 
în proiectarea pedagogică a planului de învăţământ. 

` Evoluţia istorică a scopurilor pedagogice evidenţiază 
orientările decisive înregistrate la nivel de politică a 
educaţiei, în special după înfiinţarea, în 1945, a Organi- 
zaţiei Naţiunilor Unite pentru Educaţie, Ştiinţă şi 
Cultură (UNESCO — United Nations Educational 
Scientific and Culture): educaţia de bază pentru toţi; 
educaţia pentru viitor; educaţia pentru cooperare 
internaţională şi regională. 

Cercetările realizate sub egida UNESCO au stimulat 
emergenţa unor scopuri pedagogice proiectate în sensul 
educaţiei permanente şi în perspectiva democratizării 
reale a sistemelor moderne de învăţământ (vezi Faure, 
Edgar, 1974; Văideanu, George, 1988, 1996). 

„Declaraţia mondială asupra educaţiei“ adoptată 
în 1990, în condiţiile unor transformări geopolitice 
globale, a determinat instituţionalizarea unor scopuri 
pedagogice „apte să răspundă nevoilor educative 
fundamentale“: protejarea învăţământului general, 
obligatoriu pentru reducerea şi eliminarea inegali- 
tăţilor; valorificarea educaţiei ca factor al progresului 
social; universalizarea accesului la o educaţie de bază, 
de calitate; ameliorarea contextului de învăţare socială 
(vezi WCEFA, 1990). 

Elaborarea scopurilor pedagogice presupune delimi- 
tarea criteriilor valorice constante care conturează, 
într-o anumită etapă istorică, liniile generale de 
proiectare şi realizare a politicii educaţiei, valabile, 
la nivel de sistem, pe termen mediu şi lung. Aceste 
criterii vizează raportarea sistemului de educaţie la 
sistemul politic, la sistemul cultural şi la sistemul 
economic. În cazul etapei istorice actuale, corelaţia 
respectivă implică respectarea tendinţelor de evoluţie 
specifice societăţii (post)moderne, de tip informaţional. 

Obiectivele pedagogice generale ale sistemului de 
învățământ reprezintă verigile tranzitorii care acţio- 
nează între finalităţile macrostructurale şi finalităţile 
microstructurale. Ele marchează efortul de „opera- 
ţionalizare“ a scopurilor pedagogice la nivelul crite- 
riilor generale de proiectare calitativă a procesului de 
învăţământ. Opțiunile posibile, de o valoare me- 
todologică şi managerială superioară, vizează modul 
de abordare: a elementelor componente ale procesului 
de învăţământ; a structurilor de organizare a con- 
ținutului procesului de învăţământ; a timpului alocat 
procesului de învăţământ. 

Obiectivele pedagogice generale ale sistemului de 
învăţământ asigură, astfel, realizarea următoarelor 
acţiuni esenţiale pentru reuşita socială a activităţii de 
formare-dezvoltare a personalităţii umane: 

a) definitivarea criteriilor generale de proiectare a 
planului de învăţământ; 

b) anticiparea normelor valorice de proiectare 
didactică/pedagogică operabile la nivelul programelor 
şcolare/universitare; 

c) delimitarea indicatorilor minimi-maximi, nece- 
sari pentru elaborarea unui model pedagogic general 
al procesului de învăţământ, funcţional la nivel mi- 
crostructural. 

Modelul obiectivelor pedagogice generale propus 
de UNESCO la nivelul unor finalităţi macrostructurale 
valorifică trei repere teleologice şi axiologice con- 
sacrate în ultimele decenii la nivel de politică a 
educaţiei: 

A). Abordarea sistemică a planului de învăţământ, 
care „sporeşte coerenţa activităţilor, asigură varietatea 
şi echilibrul metodelor folosite, favorizează articularea 
diferitelor tipuri ale învăţării“ — formală, nonformală, 
informală — în termeni de interdisciplinaritate şi de 
instruire permanentă; 

B)-Abordarea curriculară a planului de învăţământ 
care „denumeşte atât ansamblul obiectivelor, al dis- 
ciplinelor şi al modurilor de învăţare, cât şi volumul 
cunoştinţelor prevăzute“ şi tehnicile de evaluare angajate 
într-o viziune globală, bazată inclusiv pe ideea perfec- 
ţionării continue a activităţii de „formare a formatorilor“* 
(vezi Văideanu, George, 1988, p.74—81); 

G) Abordarea psihologică a planului de învăţământ 
care vizează valorificarea resurselor formative ale 
elevului în condiţiile respectării particularităţilor de 
vârstă şi individuale și ale timpului real necesar pentru 
o învăţare şcolară şi extraşcolară eficientă. 

Această manieră de abordare a planului de învă- 
ţământ determină un proces de „răsturnare a triadei 

conţinuturilor pedagogice“, angajat la nivelul activităţii 
de proiectare a programelor şi a manualelor şcolare/ 
universitare: de la „triada“ prioritar informativă: 
cunoştinţe-priceperi-atitudini la „triada“ prioritar 
formativă: atitudini (savoir-etre) — strategii (savoir- 
faire) — cunoştinţe (savoir). 

Elaborarea obiectivelor generale ale sistemului de 
învăţământ presupune valorificarea scopurilor peda- 
gogice — în calitatea lor de „imperative de durată“ — 
la nivelul activităţii de proiectare a conţinuturilor 
procesului de învăţământ. Această activitate angajează 
acţiunea unor modele de cercetare care susţin la scara 
sistemului şi a procesului de învățământ: 

a) tipul de proiectare pedagogică, adoptat pentru 
elaborarea obiectivelor pedagogice ale sistemului de 
învăţământ, care vizează modelul curricular, dezvoltat 
în sens larg, la nivelul finalităţilor macrostructurale, 
aflate la intersecţia sistemului social global; 

b) tipul de proiectare didactică, adoptat pentru 
elaborarea obiectivelor pedagogice ale sistemului de 
învăţământ, care vizează modelul curricular aplicat 
în sens restrâns, la nivelul finalităţilor macrostructura- 
le aflate la intersecţia procesului de învățământ; 

c) tipul de organizare a planului de învăţământ, 
adoptat pentru elaborarea obiectivelor generale ale 
procesului de învăţământ care vizează modelul sis- 
temic, bazat pe abordarea globală a „materiilor de 
învăţământ“, stabilite pe niveluri, trepte şi cicluri 
şcolare, interdisciplinar şi în perspectiva educaţiei 
permanente. 

Finalităţile pedagogice microstructurale repre- 
zintă orientările valorice ale procesului de învățământ, 
determinate de acţiunile macrostructurale ale scopu- 
rilor sistemului de educaţie, prin mijlocirea obiectivelor 
generale ale sistemului de învăţământ. Aceste orientări 
valorice, care intervin la nivel microstructural, vizează 
următoarele categorii de finalităţi: obiectivul pedagogic 
general al procesului de învăţământ; obiectivele peda- 
gogice specifice (intermediare) ale procesului de învăţă- 
mânt; obiectivele pedagogice concrete (operaţionale) 
ale procesului de învățământ. 

Obiectivele pedagogice, active în plan microstruc- 
tural, la nivelul procesului de învăţământ sunt anali- 
zate, în mod special, la nivelul didacticii generale/ 
teoriei instruirii. Aprofundarea lor la nivelul unor 
concepte pedagogice fundamentale presupune însă 
raportarea lor permanentă la finalităţile macro- 
structurale studiate în cadrul teoriei educaţiei. 

În ansamblul lor, „obiectivele procesului de învă- 
ţământ urmăresc raţionalizarea demersurilor educative 

în vederea ameliorării actului pedagogic“ prin: 
a) precizarea intenţiilor educative în sensul unor com- 
portamente observabile; b) anunţarea „țintelor“ in- 
struirii înaintea declanşării activităţii didactice/educa- 
tive; c) evaluarea întregului proces în termeni de: 
„intrare“/obiective proiectate -„ieşire“, obiective reali- 
zate (vezi Dictionnaire encyclopédique de l'Education 
et de la formation, 1994, p.695—598). 

Obiectivul pedagogic general al procesului de 
învăţământ traduce, la nivel microstructural, criteriile 
de proiectare a planului de învăţământ, stabilite la 
nivel macrostructural. El vizează competenţa de învă- 
țare cu gradul cel mai larg de aplicabilitate, care 
acoperă practic toate nivelurile, treptele şi ciclurile de 
proiectare şi organizare a sistemului de învăţământ. 

Obiectivul pedagogic general al procesului de 
învăţământ defineşte următoarele opţiuni strategice şi 
tactice, realizabile în termeni de politică şcolară/ 
universitară: 

a) tipul de învăţare caracterizat prin calităţi distinc- 
te, valabile la nivelul întregului plan de învăţământ, 
pe verticala şi pe orizontala sistemului de învăţământ; 

b) competenţa de învăţare complexă, asumată în 
mod explicit, pe care: 

- „profesorul nu va putea niciodată să se asigure 
că este atinsă de elev, decât printr-un raţionament 
analogic“; 

- profesorul va putea să o controleze pe baza 
obiectivelor specifice, determinate prin programele 
şcolare/universitare, educaţionale. 

Obiectivul pedagogic general reflectă, la nivelul 
procesului de învăţământ, dimensiunea teleologică şi 
axiologică a idealului educaţiei. Structura sa func- 
ţională concentrează două acţiuni complementare care 
asigură tranziţia de la nivelul macrostructural la 
nivelul microstructural al finalităţilor educaţiei: 

a) adaptarea criteriilor de proiectare a planului de 
învăţământ — elaborate anterior la nivel macro- 
structural — la condiţiile didactice proprii procesului 
de învățământ; 

b) definirea pedagogică a tipului de învăţare care 
trebuie urmărit prin toate resursele şi verigile planului 
de învăţământ. 

Obiectivul pedagogic al procesului de învăţământ 
orientează astfel calitatea esenţială a planului de 
învăţământ la nivelul unui model de instruire, care — 
în condiţiile educaţiei (post)moderne — vizează 
promovarea unui tip de învăţare creativă, complexă, 
anticipativă, participativă, cooperativă (vezi Botkin, 
James, W.; Elmandjra, Mahdi; Malița, Mircea, 1981). 

Obiectivele pedagogice specifice ale procesului 
de învăţământ vizează competențele de învăţare 
proprii programelor educaţionale (şcolare, univer- 
sitare etc.) adoptate la diferite niveluri ale sistemului 
de învățământ. 

Aceste programe educaţionale, incluse în docu- 
mente oficiale de politică şcolară, universitară etc., 
au diferite grade de aplicabilitate, care acoperă practic 
toate dimensiunile educaţiei, toate formele de orga- 
nizare a instruirii, toate nivelurile, treptele, ciclurile 
şi disciplinele (sau modulele interdisciplinare) proiec- 
tate la nivelul sistemului și al procesului de învăţământ. 

Taxonomia obiectivelor pedagogice specifice poate 
valorifica patru criterii de clasificare: 

A) Criteriul dimensiunilor educaţiei: 

- obiective pedagogice specifice educaţiei inte- 
lectuale; 

- obiective pedagogice specifice educaţiei morale; 

- obiective pedagogice specifice educaţiei teh- 
nologice; 

- obiective pedagogice specifice educaţiei estetice; 

- obiective pedagogice specifice educaţiei fizice. 

B) Criteriul formelor de realizare a instruirii: 

- obiective pedagogice specifice instruirii formale; 

- obiective pedagogice specifice instruirii non- 
formale; 

- obiective pedagogice specifice instruirii informale. 

C) Criteriul nivelurilor, treptelor, ciclurilor de 
învăţământ: 

- obiective pedagogice specifice învăţământului 
preşcolar; 

- obiective pedagogice specifice învăţământului 
primar; 

- obiective pedagogice specifice învăţământului 
secundar: gimnazial, liceal, profesional; 

- obiective pedagogice specifice învăţământului 
superior: scurt, lung, postuniversitar; 

- obiective pedagogice specifice învăţământului 
integrat în sistemul de educaţie a adulţilor: educaţie 
profesională; perfecţionare profesională; educaţie 
recurentă etc. 

D) Criteriul conţinuturilor stabilite prin planul de 
învățământ: 

- obiective pedagogice specifice disciplinelor de 
învăţământ (incluse în programele şcolare/uni- 
versitare); 

- obiective pedagogice specifice modulelor de studiu 
interdisciplinare (incluse în programele respective de 
tip şcolar, universitar etc.); 

- obiective pedagogice specifice ale activităţilor 
opţionale (incluse în programele de instruire non- 
formală, integrate în planul de învăţământ — vezi 
principiul educaţiei permanente). 

Obiectivele pedagogice specifice asigură legătura 
funcţională dintre: obiectivele generale (ale sistemului 
de învățământ) — obiectivul general (al procesului de 
învăţământ) — obiectivele concrete (proiectate de 
profesor în cadrul activităţii didactice). 

Elaborarea obiectivelor pedagogice specifice presu- 
pune definirea unor „categorii comportamentale“ care 
permit clasificări/taxonomii ulterioare, desfăşurate 
până la nivelul secvenţelor propuse în cadrul activi- 
tăţilor didactice (educative) concrete. Aceste „categorii 
comportamentale“, definite din diferite perspective în 
literatura de specialitate (vezi De Landsheere, Viviane 
et Gilbert, 1989, p.63—230) pot viza, în mod prioritar: 

a) Conținuturile psihologice ale instruirii (vezi 
taxonomia elaborată de B.S.Bloom, completată de 
D.R.Kratwohl şi de E.J.Simpson): 

- obiective cognitive: cunoaştere, înţelegere, apli- 
care, analiză, sinteză, evaluare; 

* obiective afective: receptare, răspuns, valorizare, 
organizare, caracterizare realizabilă prin raportare la 
un sistem de valori; 

- obiective psihomotorii: percepţie, dispoziţie, 
răspuns dirijat, răspuns automatizat, răspuns complex, 
adaptare, crearea unui nou sistem de mişcări; 

b) Demersurile intelectuale implicate în procesul 
de instruire (vezi modelul obiectivelor elaborat de 
D'Hainaut, L.): 

- obiective bazate pe acţiune (a stăpâni şi a trata 
informaţia, a găsi relaţii cu mediul, a comunica mesaje, 
a traduce mesaje în structuri coerente, a se adapta 
prin percepţia şi înţelegerea schimbării); 

- obiective bazate pe gândire aflată în acţiune (a 
aplica modele, a rezolva probleme, a inventa sau a 
crea, a judeca sau a evalua, a alege — a determina 
criteriile optimale în funcţie de anumite constrângeri, 
a ierarhiza opţiunile acceptabile, a verifica soluţiile 
alese în raport de criteriile adoptate); 

- obiective bazate pe gândire speculativă (a abstrage, 
a identifica clase de obiecte, a determina relaţii între 
clasele de obiecte, a aplica un plan strategic, a verifica 
şi a determina limitele planului strategic adoptat); 

* obiective bazate pe strategii relaţionale puse în 
contact mai direct cu acţiunea (a acţiona raţional, a 
decide, a concepe un plan de acţiune, a transforma, a 
organiza — a fixa obiectivele, a pregăti organizarea, 
a aplica principiile de organizare, a evalua organi- 
zarea, a reajusta organizarea); 

c) Structurile creative disponibile în procesul de 
instruire (vezi modelul creativităţii elaborat de 
J. P Guilford): 

- obiective proiectate în termeni de operaţii: cunoaş- 
tere, memorie, gândire convergentă, gândire diver- 
gentă, evaluare; 

- obiective proiectate în termeni de conţinuturi: 
figurative, simbolice, semantice, comportamentale; 

- obiective proiectate în termeni de produse: unităţi, 
clase, relaţii, sisteme, transformări, implicaţii; 

d) Condiţiile necesare în procesul instruirii (vezi 
modelul elaborat de Robert Gagné): obiective proiectate 
pentru învăţarea: semnalelor — stimulilor-răspuns — 
relaţiilor motrice — relaţiilor verbale — „discri- 
minărilor multiple“ — conceptelor — principiilor — 
soluţiilor de rezolvare a problemelor; 

e) Nivelurile atinse în procesul de instruire (vezi 
taxonomia lui M. Scriven): obiective proiectate la nivel 
conceptual: de exemplu, dezvoltarea spiritului critic; 
obiective proiectate la nivel de manifestare externă: 
de exemplu, exprimarea unui punct de vedere în 
legătură cu un anumit subiect; obiective proiectate la 
nivel operaţional: de exemplu, realizarea unor acţiuni 
concrete legate de un subiect aflat în dezbatere; 

P Axele de analiză a rezultatelor obţinute în procesul 
de învăţământ (vezi modelul elaborat de D. Hameline);: 

- obiective de cercetare a nivelului de exigenţe 
(minime-medii-maxime); 

- obiective de cercetare a gradului optim de achizi- 
ţionare a cunoştinţelor (formare-funcţionare-aplicare 
socială); 

- obiective de cercetare a criteriilor de reuşită 
(cantitativă — calitativă); 

- obiective de cercetare a reperelor pedagogice 
dominante (stăpânirea cunoştinţelor — transferul 
cunoştinţelor — exprimarea cunoştinţelor); 

8) Rezultatele didactice ale procesului de instruire 
(vezi modelul elaborat de R. M. Gagné — 
L. J. Briggs; Gagné, Robert, M.; Briggs, Leslie, J., 1977, 
p-33—45), exprimate în termenii următoarelor obiec- 
tive ale învăţării: deprinderi intelectuale; strategii 
cognitive; informaţii verbale; deprinderi motorii; 
atitudini. 

(...) Aceste modele taxonomice — dezvoltate şi în. 
alte variante sau interpretări — au o valoare teoretică 
şi metodologică ridicată care susţine procesul de 
elaborare a programelor şcolare/universitare, la nivel 
de politică a învăţământului. Calitatea acestor modele 
va depinde, însă, şi de capacitatea lor de stimulare a 
activităţii de operaţionalizare care trebuie realizată 

de fiecare cadru didactic în condiţiile concrete ale 
fiecărei instituţii şcolare/universitare. 

Obiectivele pedagogice concrete vizează per- 
formanţele de învăţare proiectate de profesor la nivelul 
activităţii didactice/educative, în termeni de acţiuni 
ale elevului, observabile şi controlabile la diferite 
intervale de timp. 

În acest context, obiectivele pedagogice concrete 
sunt definite ca obiective operaţionale. Ele îndeplinesc 
o funcţie de operaţionalizare, care sintetizează peda- 
gogic două acţiuni complementare: 

A) Deducerea „sarcinilor didactice“ ale activităţii 
(lecţiei) din obiectivele specifice, instituţionalizate în 
programele şcolare(universitare, educaţionale etc.); 

B) Programarea „sarcinilor didactice“, deduse 
anterior, în termeni: 

- informativi: obiective concrete centrate prioritar 
asupra unor conţinuturi instrucţionale (deprinderi 
intelectuale, strategii cognitive, concepte, legi etc.); 

- formativi: obiective concrete centrate prioritar 
asupra efectelor instruirii: obiective psihologice de ordin 
cognitiv — afectiv — psihomotor. 

Realizarea pedagogică a funcţiei de operaţionalizare 
a finalităţilor microstructurale „terminale“ determină 
o anumită structură de organizare a obiectivelor concrete 
ale activităţii didactice. Această structură implică: 

a) prezentarea „sarcinii didactice“ sub formă de 
acţiune a elevului/studentului, în termeni de com- 
portament observabil, controlabil, evaluabil; 

b) prezentarea resurselor pedagogice necesare 
pentru realizarea „sarcinilor didactice“: conţinut — 
metodologie — condiţii, interne-externe, ale învăţării; 

c) angajarea instrumentelor de evaluare-auto- 
evaluare, pe criterii exacte, în termenii corelaţiei dintre 
rezultatele didactice (care sunt prioritar informative) 
şi conținuturile psihologice (care devin prioritar 
formative). 

Operaţionalizarea obiectivelor concrete solicită 
trei acţiuni succesive, complementare (vezi Mager, 
R. E, 1972): 

- definirea comportamentului final în termeni de 
performanţe şi de produse care trebuie realizate 
imediat, pe parcursul activităţii didactice respective; 

- descrierea condiţiilor externe (didactico-materiale) 
şi interne (psihologice) ale învăţării, dependente (şi) 
de nivelul de instruire atins anterior şi de trăsăturile 
(pozitive-negative) particulare şi individuale ale ele- 
vilor/studenţilor; 

- indicarea criteriilor de reuşită, care susţin eva- 
luarea comportamentului final în termeni calitativi şi 
cantitativi, subordonați ideii de progres pedagogic. 

Corelarea rezultatelor didactice cu efectele psiho- 
logice ale instruirii implică avansarea unui model de 
operaţionalizare bazat pe „combinaţia activitate — 
produs“, care permite exprimarea integrală, infor- 
mativă şi formativă, a resurselor obiectivului concret 
asumat. Un astfel de model este cel elaborat de 
L. D'Hainaut, apreciat în literatura de specialitate ca 
fiind „cel mai complet“ (vezi De Landsheere, Viviane 
et Gilbert, 1989, p.261). Acest model taxonomic 
deschis corelează, la nivel pedagogic: 

a) operaţiile cognitive: reproducere, conceptua- 
lizare, aplicare, explorare, mobilizare, rezolvare de 
probleme; l 

b) conținutul instruirii („materia“): obiectele indivi- 
duale, clasele de obiecte, relațiile, regulile şi normele 
operatorii şi operaţiile de natură: cognitivă — afecti- 
vă — psihomotorie, structurile şi sistemele de acţiune 
(particulare, conceptuale, relaţionale, operatorii); 

c) gradul de integrare al răspunsului: imediat, pe 
termen scurt-mediu-lung (în cadrul activităţii didactice 
respective), prin transfer şcolar, prin transfer opera- 
tional, prin transfer integral. 

Vezi Curriculum, Idealul pedagogic/educaţiei, 
Obiectivele pedagogice, Proiectarea pedagogică, 
Scopurile pedagogice. 

Fişa şcolară reprezintă „un instrument de lucru menit 
să colecteze şi să sistematizeze informaţiile sem- 
nificative pentru personalitatea elevului, pentru pro- 
gnoza dezvoltării sale“ (Radu, Ion, 1974, p.198). 

Literatura de specialitate evidenţiază existenţa mai 
multor „variante de fişe şcolare“, exprimate prin diferiţi 
termeni complementari (vezi Radu, Ion, 1974; Holban, 
Ion, coordonator, 1978): 

- fişă pentru studiul individualităţii (de tip antro- 
pometric, psihologic, defectologic, de orientare şcolară 
şi profesională etc.); 

- fişă pentru urmărirea progresului şcolar, bazată 
pe studiul longitudinal al rezultatelor şcolare, rapor- 
tabile la dezvoltarea generală a elevului; 

- fişă pedagogică „pentru stabilirea diagnosticului 
pedagogic“ care reflectă interacţiunea variabilelor 
şcolare, psihologice, medicale, sociale etc.; 

- fişa psihologică, bazată pe analiza structurii 
interne a personalităţii/prezentarea profilului psiho- 
logic al personalităţii; 

- fişă psihopedagogică, bazată pe sinteza infor- 
maţiilor despre structura personalităţii elevului cu 

informaţiile despre rezultatele obţinute în activitatea 
educativă/didactică. 

Tipologia fişei şcolare reflectă orientările angajate în 
activitatea de investigare a personalităţii copilului şi 
adolescentului în vederea caracterizării sale dintr-o 
perspectivă dinamică şi globală (vezi Badea, Elena, 1993). 

Analizele efectuate la nivelul cercetării pedagogice 
evidenţiază următoarele modele de fişe şcolare (vezi 
Fişa şcolară — ghid documentar, Institutul de Ştiinţe 
ale Educaţiei, Bucureşti, 1991): fişă de observaţie a 
preşcolarului; fişă de caracterizare a preşcolarului; fişă 
de primire în grupa şcolară; fişă de înscriere şcolară 
(realizată la cererea părinţilor); fişă de realizare 
şcolară; fişă de examinare psihologică; fişă de infor- 
mare şcolară/caracterizare pedagogică simplă; fişă 
de caracterizare medico-psihopedagogică simplă; fişă 
de examinare psihopedagogică simplă; fişă de observa- 
ţie curentă; fişă de orientare școlară, profesională şi 
socială; fişă de caracterizare psihopedagogică amplă/ 
complexă; fişă de caracterizare psihopedagogică şi de 
orientare şcolară; fişă de observaţie psihopedagogică 
a colectivului clasei; fişă de caracterizare psiho- 
pedagogică a colectivului clasei (ibidem). 

Alte variante de fişă sunt definite la nivelul concep- 
tului operaţional de dosar şcolar care „adună în cursul 
studiilor informaţiile despre experienţa de bază a 
elevului, vizând dezvoltarea, originea socială, rezul- 
tatele obţinute, observaţiile asupra aptitudinilor, atitu- 
dinilor şi structurilor comportamentale“ (De Land- 
sheere, Gilbert, 1992, p.84) — vezi dosar şcolar 
individual, dosar individual complex, dosar mono- 
grafic individual de observaţie-examinare şi caracteri- 
zare complexă, dosar şcolar individual complex (Fişa 
şcolară — ghid documentar, Institutul de Ştiinţe ale 
Educaţiei, 1991). 

- Aplicarea fişei şcolare solicită respectarea urmă- 
toarelor principii cu valoare metodologică şi opera- 
ţională: 

* principiul abordării unitare a personalităţii 
elevului; 

* principiul valorificării interdependenţei varia- 
bilelor angajate în analiza personalităţii elevului; 

- principiul identificării variabilei dominante pentru 
dezvoltarea personalităţii elevului; 

- principiul orientării informaţiei acumulate în 
direcţia stabilirii diagnozei-prognozei personalităţii 
elevului; 

- principiul stimulării asistenţei psihopedagogice 
complexe a elevului, prin implicarea tuturor „actorilor 

educaţiei“ (cadre didactice, elevi, părinţi, reprezentanţi 
ai comunităţii locale etc.). 

Aceste principii direcţionează activitatea profe- 
sorului-diriginte de valorificare a fişei şcolare, soli- 
citând însă o raportare permanentă la situaţiile 
pedagogice concrete care angajează „operaţia de 
aproximare realizabilă prin tatonări experimentale 
a nivelului de conceptualizare a datelor observate“, 
consemnate, prelucrate din perspectiva activităţii 
didactice şi a integrării sociale a elevului (Radu, Ion, 
1974, vezi p.198). 

Structura fişei şcolare răspunde cerinţelor funcţio- 
nale exprimate anterior la nivel de principiu şi de 
acţiune formativă eficientă. Conţinutul său opera- 
ţionalizează un ansamblu de variabile sociale, medi- 
cale, şcolare, psihologice etc. proiectate din perspectiva 
interacțiunii lor pedagogice. 

Structura fişei şcolare vizează individualizarea 
următoarelor tipuri de informaţii despre elev: infor- 
maţii generale; informaţii despre starea sănătăţii; 
informaţii despre rezultatele obţinute în activitatea 
şcolară şi extraşcolară; informaţii despre profilul 
psihologic; informaţii despre orientarea şcolară, 
profesională şi socială. 

Varianta de fişă şcolară propusă de noi (vezi Cristea, 
Sorin, 1991) regrupează aceste categorii de informaţii 
la nivelul următoarelor structuri operaţionale pe tot 
parcursul unei trepte şcolare (gimnaziu, liceu, şcoală 
profesională); 

I. Informaţii generale despre elev: 

1) Nume, prenume; Data şi locul naşterii; 

2) Date despre familie (ocupaţia părinţilor, loc de 
muncă, fraţi, surori/situaţia lor socială, condiţii 
materiale/de locuit, venit etc.); 

3) Mediul socioeducaţional/în familie, cămin, 
gazdă etc. (condiţii de studiu; atitudinea familiei/a 
altori factori faţă de şcoală; rolul familiei/altor factori 
în îndrumarea pedagogică a elevului); 

II. Rezultatele obţinute în activitatea şcolară şi 
extraşcolară: 

1) Studiul longitudinal privind rezultatele la învăţă- 
tură (anul şcolar-disciplina de învăţământ-media 
trimestrială, anuală — grafic privind progresul/: 
regresul şcolar); 

2) Succese deosebite în activitatea şcolară şi extra- 
şcolară; 

3) Probleme deosebite în activitatea didactică și în 
procesul de integrare socială (în clasă, şcoală, familie, 
comunitate locală etc.); 

IH. Dezvoltarea fizică şi starea sănătăţii elevului: 

1) Antecedente de natură medicală (boli, traume, 
situaţii deosebite); 

2) Defecte, deficienţe fizice, fiziologice, senzoriale 
(văz, auz etc.); 

3) Probleme de sănătate apărute pe parcursul 
anului/treptei şcolare; 

4) Recomandări medicale importante pentru perfec- 
ţionarea activităţii elevului în mediul şcolar (prin 
consultarea şi valorificarea fişei medicale a elevului, 
în colaborare cu medicul şcolar sau medicul de cir- 
cumscripţie şi cu familia elevului); 

IV Caracterizarea psihopedagogică (anuală, finală/ 
la sfârşitul treptei şcolare) — vezi Cunoaşterea elevu- 
lui/investigaţia longitudinală-transversală: 

1) Spiritul de observaţie (percepţia perfecționată 
la un nivel superior); 

2) Atenţia (concentrare, volum, stabilitate, mobi- 
litate, distribuţie); 

3) Deprinderile (eficienţă, rapiditate, grad de 
integrare în activitatea de învăţare, muncă productivă, 
creaţie); 

4) Motivația: 

- pentru învăţare: grad de interiorizare a motivului 
învăţării: învaţă de teamă sau pentru a fi răsplătit, 
învaţă pentru notă, învaţă pentru autorealizarea per- 
sonalităţii; 

- ierarhia intereselor: de cunoaştere/ştiinţifică, 
artistică, social-umană; cu caracter aplicativ/tehno- 
logic: industrial, agricol, social-politic, managerial etc.; 

- direcţia de evoluţie: motivaţie inferioară (satis- 
facţii imediate, interese de ordin biologic, material, 
personal); motivaţie superioară (valori morale, inte- 
lectuale, estetice, tehnologice, sportive etc.); 

5) Afectivitatea (tendinţa spre echilibru-dezechilibru 
afectiv); 

6) Memoria: logică-mecanică, rapidă-lentă; 

7) Gândirea: calitatea operaţiilor fundamentale: 
analiză-sinteză-abstractizare-generalizare-comparaţie- 
concretizare logică, raţională; calitatea operaţiilor 
instrumentale: algoritmice-euristice; calitatea proce- 
sului de formare şi de valorificare a produselor 
informaţionale fundamentale: noţiuni, judecăţi, raţio- 
namente, principii, legi, paradigme; calitatea tipului 
de structuri informaţional-operaţionale angajate: 
raționamente inductive-deductive-analogice; conver- 
gente-divergente; 

8) Inteligența generală, confirmată prin: capaci- 
tatea de sesizare a problemelor şi a situaţiilor-pro- 
blemă; capacitate de rezolvare a problemelor şi a 

situaţiilor-problemă, capacitate de creare de probleme 
şi de situaţii-problemă; 

9) Inteligență verbală, confirmată prin calităţile 
limbajului oral şi scris exprimate la nivelul următorilor 
indicatori: 

- capacitatea de sesizare rapidă a sensului cuvin- 
telor, propoziţiilor, frazelor, de natură ştiinţifică, 
artistică, filozofică, tehnologică etc.; 

- capacitatea de exprimare verbală fluidă, în diferite 
condiţii şi situaţii cu grad ridicat de solicitare şi de 
complexitate; 

10) Trăsături temperamentale ale personalităţii/ 
exprimate la nivelul bazei sale dinamico-energetice: 
introvertit-extravertit-combinat; stabil-instabil-combi- 
nat; sanguinic-coleric-flegmatic-melancolic; 

11) Trăsături aptitudinale ale personalității/expri- 
mate la nivelul eficienţei activităţii sale, în termen de 
proces şi de produs: aptitudini generale/aplicabile în 
toate domeniile, la toate disciplinele şcolare; aptitudini 
speciale/pentru anumite domenii, discipline şcolare ete; 

12) Trăsături caracteriale ale personalităţii/expri- 
mate la nivelul raporturilor cu lumea şi cu sine: 

- atitudinea faţă de familie, şcoală, comunitate; 
atitudinea faţă de activitatea de învăţare, muncă 
productivă, creaţie; atitudinea faţă de sine/tendinţe 
de supraapreciere-subapreciere-apreciere echilibrată; 

- gradul de dirijare voluntară a conduitei (în clasă, 
şcoală, familie, comunitate locală, societate etc; 

- modalitatea de structurare funcţională a atitudinii 
caracteriale/pondere cognitivă, pondere afectiv-moti- 
vaţională, pondere volitivă; 

V. Orientarea şcolară, profesională şi socială/ 
exprimată la sfârşitul treptei de învăţământ prin: 

- caracterizarea psihologică finală, cu valoare de 
recomandare pentru viitoarea treaptă de învăţământ 
sau/şi de activitate socială (cu accent pe trăsăturile 
generale şi speciale pozitive); l 

. definitivarea deciziei de orientare şcolară, profe- 
sională şi socială pe baza stabilirii unei corelaţii 
optime între: opţiunile elevului şi ale familiei (expri- 
mate anual/vezi aplicarea chestionarelor de orientare 
şcolară şi profesională) — motivațiile exprimate de 
elevi, pe parcursul treptei de învăţământ, pentru 
anumite discipline şcolare şi domenii de activitate — 
rezultatele obţinute de elevi, pe parcursul treptei de 
învăţământ, în activitatea şcolară şi extraşcolară — 
recomandările profesorului-diriginte, profesorilor 
clasei, altor „actori ai educaţiei“ elevului. 

Vezi Caietul dirigintelui, Cunoaşterea elevului. 

FORMAREA FORMATORILOR 


Formarea formatorilor reprezintă activitatea de 
pregătire profesională iniţială şi continuă a edu- 
catorilor, proiectată şi realizată, de regulă, la nivelul 
sistemului de învățământ. 

Conceptul de formare defineşte „o acţiune socială 
vitală, esenţială, care integrează, între altele, educaţia, 
instrucţia şi învăţământul fără a se reduce la acestea“ 
(Dictionnaire encyclopédique de Ltducation et de la 
formation, 1994, p.439). Evoluţia sa înregistrează trei 
momente semnificative din perspectiva teoriei şi a 
managementului educaţiei: 

- formarea înţeleasă în sensul filozofiei aristotelice, 
care evidenţiază rolul formei de impuls exterior al 
activităţii; 

- formarea înţeleasă în sensul pedagogiei clasice, 
care evidenţiază importanţa pregătirii profesionale 
iniţiale, prelungite până la nivelul educaţiei adulţilor; 

-formarea înţeleasă în sensul pedagogiei moderne 
şi postmoderne, care evidenţiază importanţa integră- 
rii pregătirii socioprofesionale complexe, iniţiale şi 
continue, la nivelul unor modele strategice specifice 
educaţiei permanente. 

În condiţiile pedagogiei postmoderne, formarea 
formatorilor devine o dimensiune intrinsecă activităţii 
de proiectare curriculară a sistemului şi a procesului 
de învăţământ (vezi Curriculum, Proiectarea peda- 
gogică). Eficienţa socială a acestei activităţi depinde, 
în mod decisiv, de calitatea procesului de formare a 
formatorilor — iniţială şi continuă — care poate fi 
organizat în diferite variante operaţionale (formarea 
la distanţă, formarea şcolară, formarea nonşcolară, 
formarea adulţilor, formarea recurentă etc.). 

Formarea cadrelor didactice este asigurată în 
prezent la nivelul învăţământului universitar scurt 
(pentru învăţământul primar) şi lung (pentru învă- 
ţământul secundar şi superior). 

Această modalitate de organizare, pe cale de gene- 
ralizare în ultimele decenii, dincolo de diversitatea 
formulelor alese, evidenţiază faptul că factorii de 
decizie politică din majoritatea ţărilor au devenit 
conştienţi de necesitatea asigurării unei pregătiri solide, 
mai ales în domeniul disciplinelor de specialitate. Pe 
de altă parte, rămâne deschisă problema „formării lor 
pe plan pedagogic, necesară pentru înţelegerea mo- 
dului de a învăţa al elevilor“. 

Aceleaşi tendinţe se regăsesc şi la nivelul formării 
continue a cadrelor didactice, care „se limitează la 
actualizarea cunoştinţelor de specialitate“. Ieşirea 

dintr-o asemenea situaţie presupune reactivarea cuno- 
ştinţelor psihopedagogice şi metodice necesare pentru 
sensibilizarea cadrelor didactice cu problematica 
proiectării diferenţiate a instruirii în vederea eliminării 
eşecului şcolar (vezi Agenţia Naţională SOCRATES, 
1996, p.145). 

Formarea continuă a cadrelor didactice reprezintă 
soluţia structurală adoptată la nivelul sistemelor 
moderne de învăţământ angajate pe calea reformei, 
în special după 1960—1970. În plan conceptual dar şi 
în contextul practicii pedagogice se confirmă faptul 
că „modelul formării iniţiale, suficientă pentru întreaga 
carieră profesională, devine un model perimat pentru 
învăţământ“ (vezi Blackburn, V, Moisan, C., 1978). 

Conceptul de formare continuă defineşte un ansam- 
blu de activităţi teoretice şi practice, instituţionalizate 
la nivel de sistem, care angajează participarea edu- 
catorilor în vederea amplificării cunoştinţelor lor 
psihopedagogice, metodice şi de specialitate necesare 
pentru dezvoltarea unor aptitudini şi atitudini socio- 
profesionale optime în raport cu cerinţele unui 
învăţământ de calitate. 

Activitatea de formare continuă a cadrelor didactice 
angajează două acţiuni complementare: o acţiune de 
înnoire şi perfecţionare a practicilor profesionale prin 
actualizarea cunoştinţelor însuşite în timpul formării 
iniţiale şi o acţiune care vizează reorientarea pro- 
fesională prin noi competenţe validate inclusiv prin 
obţinerea unor diplome. Asamblarea lor anticipează 
evoluţia permanentă a educatorilor în contextul unei 
activităţi complexe de „formare avansată“, situată 
dincolo de „simpla reciclare“. Ea „răspunde atât 
nevoilor personale cât şi celor organizaționale (...) 
favorizând astfel dezvoltarea autonomiei educatorului“ 
(vezi Agenţia Naţională SOCRATES, 1997, P. 8,9). 

Obiectivele formării continue sunt structurate „în 
jurul a trei poli“ (idem, vezi p.9—11): 

a) dezvoltarea personală şi profesională a edu- 
catorilor prin: actualizarea competenţelor de bază 
(psihopedagogice şi de specialitate) şi însuşirea unor 
noi competenţe (în special în domeniul metodic/ 
didacticii de specialitate); 

b) ameliorarea calităţii procesului de învăţământ 
prin: stimularea interdisciplinarităţii şi a inovației : 
pedagogice şi angajarea managementului la nivelul 
şcolii şi al clasei de elevi şi în planul comportamentelor 
psihosociale; 

c) cunoaşterea mediului social şi ambiental prin: 
favorizarea relaţiilor cu comunitatea educativă locală 
(familie, agenţi economici etc.), apropierea şcolii de 

mediul social (economic, politic, cultural), adaptarea 
la schimbarea socială (culturală, politică, economică). 

Conţinutul activităţii de formare continuă a forma- 
torilor reflectă obiectivele evocate prin ofertele proiec- 
tate longitudinal şi transversal în diferite variante 
instituţionalizate (perfecţionare, examene de pro- 
movare profesională, cercetări intensive şi extensive, 
implementarea unor inovaţii didactice, cursuri de 
management şcolar, schimburi de experienţă, burse 
de studii/documentare etc.) care respectă particulari- 
tăţile fiecărui sistem de învăţământ. Aceste oferte 
vizează, în principiu, următoarele domenii de acti- 
vitate: 

a) proiectarea curriculară a materiei disciplinei/ 
disciplinelor de specialitate; 

b) organizarea managerială a şcolii şi a clasei; 

c) (re)orientarea pregătirii psihopedagogice în 
vederea individualizării instruirii, a optimizării core- 
laţiei funcţional-structurale dintre profesor şi elev; 

d) aprofundarea aspectelor sociologice esenţiale 
care vizează în special relaţiile dintre şcoală-societate, 
şcoală-comunitate locală, şcoală-familie. 

Metodologia activităţilor de formare continuă a 
cadrelor didactice valorifică strategiile pedagogice 
afirmate la nivelul educaţiei permanente, în general, 
în domeniul didacticii adulților, în mod special. Aceasta 
presupune crearea unui cadru instituţionalizat, situat, 
de regulă, la nivel postuniversitar, cu implicarea 
următoarelor categorii de formatori (vezi Agenţia 
Naţională SOCRATES, 1997, p.36, 37): 

- formatori permanenţi ai centrelor de formare 
continuă (care asigură: organizarea stagiilor, reglarea 
ofertei şi a cererii, managementul acţiunilor de 
formare); 

- formatori ai instituţiilor de formare iniţială (care 
asigură continuitatea dintre pregătirea iniţială a 
profesorilor şi perfecţionarea lor ulterioară, în diferite 
contexte şcolare şi extraşcolare); 

- profesori-experţi și profesori-cercetători (care asigură 
informarea ştiinţifică de specialitate, psihopedagogică 
şi metodică, la solicitările cadrelor didactice); 

- profesori-inspectori şcolari, directori de unităţi 
de învăţământ (care asigură informarea ştiinţifică în 
diferite domenii ale managementului școlar, la solici- 
tarea cadrelor didactice). 

Metodologia activităţilor de formare continuă a 
cadrelor didactice presupune, în acelaşi timp, perfec- 
ţionarea „procedurilor de evaluare“, integrarea lor în 
structurile managementului educaţiei angajate în 
realizarea funcţiei de reglare-autoreglare a sistemului 

şi a procesului de învăţământ (vezi Managementul 
educaţiei/pedagogic). 

Formarea formatorilor în condiţiile sistemului de 
învăţământ din România este reglementată în con- 
diţiile prevăzute în Legea Învăţământului (1995) şi în 
Legea privind Statutul Cadrelor Didactice (1997). 

Formarea iniţială a cadrelor didactice este realizată 
prin instituţii din învăţământul superior de lungă 
durată (pentru profesorii din învăţământul secundar 
şi superior) şi de scurtă durată (pentru institutorii din 
învăţământul primar şi secundar gimnazial) şi prin 
şcoli normale (pentru educatoarele şi învățătorii din 
învăţământul preşcolar şi primar). 

Pentru dobândirea statutului de profesor, „studenţii 
şi absolvenţii instituţiilor de învăţământ superior sunt 
obligaţi să participe la activităţile Departamentului 
universitar pentru pregătirea personalului didactic“. 
Planul acestei instituţii include „discipline de pregătire 
teoretică şi practică din domeniile pedagogiei, psiho- 
logiei, logicii, sociologiei şi metodicii de specialitate 
(vezi Legea Învățământului, Capitolul IX, Secţiunea a 
3-a, art. 68). 

Formarea continuă a cadrelor didactice este reali- 
zată prin: activităţi de perfecţionare metodică şi 
psihopedagogică realizate la nivelul catedrelor sau al 
colectivelor de specialitate din unităţile de învăţământ; 
conferinţe, seminarii, dezbateri sau alte forme speciale 
de perfecţionare, organizate la nivel interşcolar, 
teritorial şi naţional; cursuri de perfecţionare a pre- 
gătirii de specialitate, metodice şi psihopedagogice 
pentru obţinerea definitivatului şi a gradelor didactice 
şi pentru susținerea examenelor de reciclare. 

Perfecţionarea cadrelor didactice este realizată în 
instituţii de învăţământ superior (pentru profesorii din 
învăţământul secundar) şi în colegii şi licee peda- 
gogice/şcoli normale (pentru educatoarele, învățătorii 
şi institutorii din învăţământul preşcolar şi primar). 

Valorificarea resurselor pedagogice teritoriale şi 
locale angajează, în acelaşi timp, responsabilitatea 
caselor corpului didactic, în calitatea lor de „centre 
de documentare şi de organizare a activităţilor de 
perfecţionare şi a celor cu caracter ştiinţific, metodic 
şi cultural“. În această perspectivă, casele corpului 
didactic „sprijină departamentele sau catedrele de 
pregătire a personalului didactic din învăţământul 
superior pentru realizarea perfecţionării“. 

Principalele forme de perfecţionare a personalului 
didactic din învăţământul preuniversitar sunt precizate 
în Legea privind Statutul Personalului Didactic, Capi- 
tolul III, art. 32(4): activităţi metodico-ştiinţifice şi 

psihopedagogice realizate şcolar şi interşcolar; sesiuni 
metodico-ştiinţifice de comunicări, simpozioane şi 
schimburi de experienţă; stagii periodice de informare 
ştiinţifică de specialitate şi în domeniul ştiinţelor 
educaţiei; învăţământ la distanţă; cursuri fără frec- 
venţă; cursuri de perfecţionare organizate la diferite 
niveluri; cursuri de pregătire şi de perfecţionare a 
personalului de conducere; cursuri postuniversitare; 
doctorat. 

Statutul Personalului Didactic defineşte conţinutul 
programelor de perfecţionare, bazat pe: informare 
ştiinţifică de specialitate; informare pedagogică, 
psihologică şi sociologică; informare metodică; infor- 
mare în domeniul legislaţiei generale şi şcolare; 
activităţi practice în domeniul specialităţii (vezi 
Capitolul III, art. 32(5). 

Perfecţionarea personalului de conducere din învă- 
țământul preuniversitar este realizată prin „stagii de 
pregătire în domeniul managementului educaţional“ 
(vezi Legea privind Statutul Personalului Didactic, 
Capitolul III, art. 40). 

Perfecţionarea personalului didactic din învăţă- 
mântul superior se realizează prin: programe de 
documentare şi schimburi de experienţă la nivel 
naţional şi internaţional, programe de specializare şi 
cooperare interuniversitară, în ţară şi în străinătate; 
diferite forme de învăţământ postuniversitar; programe 
de cercetare ştiinţifică organizate în ţară şi prin 
cooperare internaţională; acţiuni de inovare educa- 
ţională, de creaţie ştiinţifică, tehnică şi artistică (vezi 
Legea Învăţământului, Capitolul II, art. 164). 

Vezi Conducerea şcolii, Inspecţia şcolară, Ma- 
nagementul educaţiei/pedagogic, Managementul 
organizației şcolare. 


FORMELE EDUCAŢIEI 


Formele educaţiei reprezintă ansamblul modalităţilor 
de realizare a acţiunilor şi al influențelor pedagogice 
desfăşurate, succesiv sau simultan, în cadrul activităţii 
de formare-dezvoltare a personalităţii umane (vezi 
educaţia formală, educaţia nonformală, educaţia 
informală). 

Clasificarea formelor educaţiei poate urma o 
traiectorie socială polară, care reflectă gradul de 
organizare şi eficacitate pedagogică angajat, prin 
modalităţi variate: 

a) la nivel instituţional: educaţia formală, educaţia 
nonformală; 

b) la nivel noninstituţional: educaţia informală. 

Educaţia formală, dar şi educaţia nonformală, 
angajează acţiuni (şi influenţe) pedagogice proiectate 
şi realizate prin intermediul unor instituţii sociale, cu 
intenţionalitate formativă explicită. Aceste acţiuni nu 
exclud posibilitatea apariţiei unor influenţe dependente 
de contextul extern şi intern în care se realizează 
activitatea. 

Educaţia informală declanşează doar anumite 
influenţe pedagogice noninstituţionale, provenite din 
direcţia câmpului psihosocial care înconjură acţiunile 
educaţionale, proiectate şi realizate la diferite niveluri 
instituţionalizate, formal sau nonformal. 

Interdependenţa formelor educației asigură 
creşterea potenţialului pedagogic al activităţii de 
formare-dezvoltare a personalităţii în termeni indi- 
viduali şi sociali, didactici şi extradidactici. 

Interpretările clasice evidenţiază rolul prioritar al 
educaţiei formale care „ghidează, completează şi co- 
rectează achiziţiile obţinute prin intermediul educaţiei 
ocazionale (n. n. -informale) şi nonformale“, exercitând 
„0 funcţie integrativă de sinteză a diferitelor experienţe 
trăite“ (Cerghit, Ioan, în Curs de pedagogie, coordo- 
natori, Cerghit, loan; Vlăsceanu, Lazăr, 1988, p.29). 

Interpretările moderne evidenţiază posibilitatea 
preluării unor priorităţi şi pe terenul educaţiei non- 
formale care oferă un câmp motivaţional mai larg şi 
mai deschis procesului de formare-dezvoltare a perso- 
nalităţii, având o capacitate rapidă de receptare a 
tuturor influențelor pedagogice informale, aflate, 
altfel, într-o expansiune cantitativă greu controlabilă. 

Perspectiva instituţionalizării interdependenţelor 
dintre cele trei forme ale educaţiei solicită „o repre- 
zentare holistică“, proiectată circular pe două coor- 
donate pedagogice (idem, vezi p.29, 30): 

a) Coordonata orizontală asigură interdependenţa 
formelor de educaţie pe trei niveluri de referinţă: nivelul 
educaţiei formale, realizat „formal“ pe trepte ierarhice; 
„nonformal“, prin activităţi proiectate în afara „curri- 
culumului şcolar“; „informal“, prin raportare la in- 
fluenţele (micro)grupurilor sociale; nivelul educaţiei 
nonformale, realizat „formal“ prin obţinerea „certi- 
ficatelor şi diplomelor“; „nonformal“, prin organizarea 
activităţilor extraşcolare; „informal“, prin asimilarea 
participărilor spontane în actul educaţiei; nivelul ' 
educaţiei informale, realizat „formal“ prin intermediul 
„locurilor de muncă“; „nonformal“, prin intermediul 
educaţiei familiale; „informal“, prin intermediul 
experienţelor cotidiene; 

b) Coordonata verticală asigură interdependenţa 
formelor educaţiei pe trei niveluri de referinţă: nivelul 


ENI FORMELE DE ORGANIZARE A ACTIVITĂŢII DIDACTICE 


educaţiei formale, realizat „formal“ pe treptele ierar- 
hice ale sistemului de învăţământ; „nonformal“, prin 
intermediul „locurilor de muncă“; „informal“, prin 
educaţia familială; nivelul educaţiei nonformale, 
realizat „formal“ prin activităţi organizate în afara 
curriculumului şcolar; „nonformal“, prin activităţi 
extraşcolare; „informal“, prin educaţie familială; 
nivelul educaţiei informale, realizat „formal“ prin 
influenţele de (micro)grup; „nonformal“, prin par- 
ticipări complementare; „informal“, prin experienţe 
cotidiene. 

Interdependenţa formelor educaţiei este reflectată 
în plan didactic la nivelul instruirii de tip formal- 
nonformal-informal: 

a) Instruirea de tip formal urmăreşte dobândirea 
unor cunoştinţe sistematizate prin programe şi manuale 
şcolare, cunoştinţe organizate pe domenii disciplinare 
şi interdisciplinare, sub îndrumarea profesorului sau 
în mod independent; 

b) Instruirea de tip nonformal urmăreşte dobândirea 
unor cunoştinţe complementare, opţional, prin studiu 
independent sau orientat de profesor, cu asumarea din 
partea elevului/studentului a unor roluri şi strategii 
de învăţare specifice; 

c) Instruirea de tip informal urmăreşte obţinerea 
unor informaţii din domenii pluridisciplinare, mai 
puţin abordate în şcoală, informaţii neprelucrate dar 
valorificabile în direcţia dobândirii unor cunoştinţe 
complementare. 

Dispoziţia concentrică a interdependenţelor dintre 
cele trei forme ale educaţiei evidenţiază dimensiunea 
echilibrată a corespondenţelor didactice de tip formal- 
nonformal-informal. 

Nucleul central al activităţii, bazat pe educaţie 
formală-instruire formală este înscris în cadrul „cer- 
cului“ educaţie nonformală-instruire nonformală, 
înscris, la rândul său, în cadrul „cercului“ educaţie 
informală-instruire informală (vezi Văideanu, George, 
1988, p.228). 

Această dispoziţie concentrică sugerează şi moda- 
lităţile de articulare posibile între instruirea forma- 
lă — instruirea nonformală — instruirea informală: 
lecţiile tematice; lecţiile deschise, bazate pe informaţii 
provenite din mediul informal, organizate interdis- 
ciplinar; lecţii deschise, bazate pe informaţii provenite 
din mediul informal, organizate de echipe pluri- 
disciplinare; activităţi de sinteză (capitol, trimestru, 
an, ciclu şcolar etc.); activităţi interdisciplinare în 
domeniul ştiinţelor socioumane, organizate la nivel 
didactic; activităţi educative (ore de dirigenţie), 

organizate în echipe interdisciplinare şi pluridiscipli- 
nare, care valorifică informaţiile de tip nonformal- 
informal; activităţi de învăţare independentă; activităţi 
extradidactice şi/sau extraşcolare de tip cercuri 
ştiinţifice, excursii didactice etc. 


SCHEMA GRAFICĂ A INTERDEPENDENŢEI 
DINTRE EDUCAŢIA/ÎNVĂŢAREA: 
FORMALĂ-NONEORMALĂ-INFORMALĂ 


MI Educaţie/Învă- 
tare formală 
E inte 
re nonformală 
Educaţie/Învă- 
O` O Oj yare informală 

Formele de organizare a activităţii didactice re- 
prezintă modalităţile specifice de proiectare a pro- 
cesului de învățământ la nivelul dimensiunii sale 
operaţionale, realizabilă în diferite contexte (frontale- 
grupale-individuale; în clasă-în afara clasei; şcolare- 
extraşcolare) conform obiectivelor pedagogice ela- 
borate la nivel general, specific şi concret. 

Formele de organizare a activităţii didactice vizează 
perfecţionarea corelaţiei profesor-elev, realizabilă 
de-a lungul timpului în raport cu evoluţiile înregistrate 
la nivelul gândirii pedagogice şi în planul instituţiei 
şcolare. În această perspectivă este decisivă contribuţia 
pedagogului ceh Jan Amos Comenius (1592—1 670) 
care a fundamentat sistemul de organizare a activităţii 
didactice pe clase şi lecţii. Dezvoltarea acestuia până 
în zilele noastre a angajat numeroase experimente 
avansate în cadrul unor paradigme de cercetare speci- 
fice pedagogiei tradiţionale, moderne şi postmoderne. 
Ceea ce explică „îmbogățirea continuă a formelor de 
organizare a procesului didactic, care fac obiectul a 
diverse încercări şi în prezent“ (vezi Ionescu, Miron; 
Radu, lon — coordonatori, 1995, p.220—222). 

Taxonomia formelor de organizare a activităţii 
didactice presupune avansarea unor criterii specifice, 

cu valoare pedagogică relevantă. Asemenea criterii 
vizează: ponderea acţiunii frontale, grupale, indi- 
viduale în structura de organizare a activităţii didactice; 
ponderea metodelor de comunicare, de cercetare, de 
experimentare, de aplicaţie, angajate în activitatea 
didactică; ponderea resurselor şcolare-extraşcolare, 
implicate în realizarea activităţii didactice. 

A) Ponderea acţiunii frontale, grupale, individuale 
în structura de organizare a activităţii didactice permite 
avansarea următoarei taxonomii: j 

a) activități în care predomină acțiunea frontală: 
lecţia, seminarul, cursul universitar, activitatea de 
cabinet, activitatea de laborator, activitatea în atelier 
şcolar — lot şcolar — sală de sport școlară, vizita 
didactică, excursia didactică, vizionarea-analizarea de 
spectacole etc.; 

b) activități în care predomină acţiunea grupală: 
activităţi didactice specifice unor discipline şcolare 
(limbi străine, educaţie estetică, educaţie fizică, 
educaţie tehnologică/instruire asistată pe calculator 
etc.); consultaţii-meditaţii dirijate (cu scop de recu- 
perare, stimulare, dezvoltare); cercuri de specialitate, 
realizate disciplinar, intra-, inter, transdisaiplinar; cena- 
cluri-serate literare; sesiuni de comunicări ştiinţifice; 
dezbateri pe teme intelectuale, morale, tehnologice, 
estetice, sportive etc. realizate disciplinar, intra-, inter-, 
transdisciplinar, cu invitarea unor specialişti; vizite cu 
scop de documentare ştiinţifică-pedagogică; 

c) activităţi în care predomină acţiunea individuală: 
activităţi independente, studiul în bibliotecă, teme 
acasă (referate, compuneri, lucrări practice, rezolvări 
de probleme şi situaţii-problemă), lectură dirijată, 
lectură suplimentară, elaborarea de proiecte, materiale 
didactice etc. 

B) Ponderea metodelor de comunicare, de cer- 
cetare, de experimentare, de aplicaţie, angajate în 
activitatea didactică, permite avansarea următoarei 
taxonomii: 

a) activități în care predomină metodele didactice 
de comunicare: lecţia, cursul universitar; 

b) activităţi în care predomină metodele didactice 
de cercetare: activitatea în cabinetul şcolar, studiul în 
bibliotecă, vizitele-excursiile didactice; 

c) activităţi în care predomină metodele didactice 
de experimentare: activitatea didactică de laborator, 
elaborarea de proiecte; 

dy activităţi în care predomină metodele didactice 
aplicative: activitatea în atelierul şcolar; activitatea 
pe lotul şcolar, activitatea în sala de sport şcolară. 


C) Ponderea resurselor şcolare-extraşcolare, impli- 
cate în realizarea activității didactice, permite avan- 
sarea următoarei taxonomii: 

a) activităţi realizate în mediul şcolar: lecţia, 
consultaţiile, meditaţiile individuale şi de grup, studiul 
în biblioteca şcolară; activităţile realizate în cabinetul 
şcolar, în laboratorul şcolar, în atelierul școlar, pe lotul 
şcolar, în sala de sport şcolară; concursurile (inter)- 
şcolare; 

b) activităţi realizate în mediul extraşcolar: cercu- 
rile tehnice, artistice, sportive etc.; activităţi de 
valorificare a timpului liber (realizate în cluburi, case, 
tabere ale elevilor/studenţilor etc.), activităţi sportive, 
artistice, tehnologice (cu valorificarea diferitelor rețele 
de informatizare); excursii-vizite, vizionări de spec- 
tacole etc. 

Vezi Formele de organizare a procesului de 
învăţământ, 


FORMELE DE ORGANIZARE _ 
A PROCESULUI DE ÎNVĂŢĂMÂNT 


Formele de organizare a procesului de învăţământ 
reprezintă modalităţile specifice de proiectare şi de 
realizare a corelaţiei profesor-elev determinate la 
nivel funcţional-structural, care, pe de o parte, reflectă 
conținuturile angajate, iar pe de altă parte, con- 
diţionează valorificarea acestora conform scopurilor 
pedagogice/didactice urmărite (vezi Curs de pedago- 
gie — coordonatori Cerghit, loan; Vlăsceanu, Lazăr, 
1988, p.216—219). 

Premisele psihologice aflate la baza formelor de 
organizare a procesului de învățământ sunt evidente 
la nivelul structurii tridimensionale a personalităţii 
elevului/studentului. 

a) Dimensiunea globală a personalităţii elevului 
care este definitorie pentru trăsăturile generale, de- 
pendente de calităţile speciei umane (capacitatea de 
învăţare, inteligenţa, creativitatea etc.), constituie 
premisa organizării unui învăţământ frontal eficient. 

b) Dimensiunea particulară a personalităţii, care 
este definitorie pentru trăsăturile specifice, evidente la 
nivelul unor categorii de elevi, constituie premisa 
organizării unui învăţământ pe grupe eficient. 

c) Dimensiunea individuală a personalităţii, care 
este definitorie pentru trăsăturile unice ale fiecărui elev, 
constituie premisa organizării unui învăţământ indi- 
vidual eficient. 

Învăţământul frontal reprezintă o formă de orga- 
nizare a procesului de învățământ care structurează 

corelaţia funcţională subiect-obiect astfel încât „pro- 
fesorul îndrumă şi conduce activitatea tuturor elevilor 
din clasă“, iar „fiecare elev efectuează ceea ce i se cere 
de către profesor“ (vezi Ţircovnicu, Victor, 1981, p.13). 

Această formă de organizare a corelaţiei profesor- 
elev este specifică învăţământului pe clase şi lecţii — 
promovat şi teoretizat de J. A. Comenius, cu peste 300 
de ani în urmă — care reprezintă, în esenţă, o moda- 
litate de activitate didactică/educativă colectivă, 
proiectată conform unui scop pedagogic comun, reali- 
zabil însă în grade diferenţiate, în funcţie de posi- 
bilităţile fiecărui elev. 

Avantajele învăţământului frontal sunt de natură 
socială (eficienţă economică, relevanţă morală), 
pedagogică (orientare la nivelul educaţiei intelectuale 
pentru însuşirea cunoştinţelor fundamentale) şi me- 
todică (productivitate în planul perfecţionării acti- 
vităţii profesorului). 

Limitele învăţământului frontal sunt inerente carac- 
terului magistrocentrist şi dirijist al predării-învăţării, 
„care nu poate asigura decât în rare cazuri participarea 
tuturor elevilor la procesul de instruire“ (idem, p.24). 

Depăşirea limitelor semnalate presupune pro- 
movarea unor strategii de proiectare curriculară 
diferențiată, realizabile inclusiv prin „alternarea 
organizării frontale a învăţământului cu organizarea 
lui individuală şi pe grupe“ (idem, p.28). 

Învăţământul pe grupe reprezintă o formă de 
organizare a procesului de învăţământ care struc- 
turează corelaţia funcţională subiect-obiect la nivelul 
unor microcolectivităţi depistate, de regulă, în cadrul 
clasei de elevi, plecând de la anumite trăsături tipice 
care solicită strategii speciale de diferenţiere a 
instruirii/educaţiei. 

Învăţământul pe grupe reprezintă cea mai nouă 
formă de organizare a corelaţiei profesor-elev, fiind o 
creaţie a curentului sociocentrist, promovat îndeosebi 
la începutul secolului XX (Roger Cousinet, 
A. S. Makarenko, Ovid Decroly, Peter Petersen etc.). 

Avantajele învăţământului pe grupe sunt evidente în 
cazul proiectării unor microstructuri şcolare flexibile — 
instituţionalizate, de altfel, în condiţiile unor discipline 
şcolare: limbi străine, educaţie estetică, educaţie fizică, 
educaţie tehnologică etc. — formate, de regulă, din 
3—8 membri, care asigură eficientizarea instruirii în 
condiţii de interacţiune şi de cooperare, relevante 
inclusiv în cadrul învăţământului frontal (vezi Buzas, 
Laszlo, 1976). 

Eficienţa învăţământului pe grupe depinde de 
calitatea acţiunilor angajate la nivelul unor strategii 
de diferenţiere/individualizare a instruirii/educaţiei 

care asigură orientarea preliminară a profesorilor în 
legătură cu modul de stabilire a grupelor şi de ela- 
borare a proiectului pedagogic în sens curricular. Aceste 
strategii asigură depăşirea aspectelor critice constatate 
în practica şcolii, mai ales la nivelul organizării 
grupelor în condiţiile polarizării acestora în jurul 
elevilor foarte buni-foarte slabi sau a unui stil edu- 
caţional liberal-autoritar. 

Învăţământul individual reprezintă o formă de 
organizare a procesului de învăţământ care struc- 
turează corelaţia funcţională subiect-obiect la nivelul 
unor raporturi directe, nemijlocite, realizate între 
profesor şi elev în cadrul clasei sau în afara clasei, în 
mediul şcolar sau extraşcolar. 

Această modalitate de instruire este anterioară 
învățământului frontal. Ea corespunde momentului în 
care societatea, pe de o parte, „avea nevoie de un 
număr mic de persoane instruite“, iar pe de altă parte, 
nu beneficia de un număr adecvat de cadre specializate 
în instruirea şi educarea copiilor. 

Învăţământul individual evoluează de la soluţia 
extremă, inaplicabilă social, în cadrul căreia „fiecare 
profesor lucrează cu un elev în parte în ritmul acestuia“, 
spre strategiile instruirii diferenţiate care angajează 
un ansamblu de procedee de inspiraţie curriculară, 
integrate în diferite acţiuni didactice organizate frontal 
sau în grup: fişe de muncă individuală, teme pentru 
acasă individuale, sarcini de învăţare (joc, muncă sau 
creaţie) individualizate în mediul şcolar sau extraşcolar 
etc. (vezi Ţîrcovnicu, Victor, 1981, p.51—56). 

Vezi Formele de organizare a activităţii didac- 
tice, Învăţământul frontal, Învățământul indi- 
vidual, Învăţământul pe grupe. 


FUNCŢIILE EDUCAŢIEI 


Funcţiile educaţiei desemnează consecinţele psi- 
hosociale ale activităţii de formare-dezvoltare a per- 
sonalităţii umane realizabile, în mod obiectiv, la nivel 
de sistem şi de proces, prin intermediul finalităţilor 
pedagogice elaborate de factorii responsabili, la diferite 
intervale de timp. 

Conceptul de funcţie a educaţiei evidenţiază 
specificitatea activităţii de formare-dezvoltare a per- 
sonalităţii umane, specificitate rezultată în urma 
interacțiunilor retroactive şi proactive realizate cu 
celelalte instituţii şi fenomene sociale angajate la nivel 
de subsistem (politic, economic, cultural). 

Funcţia reprezintă o proprietate esenţială pentru 
desfăşurarea activităţii unui anumit sistem sau'sub- 

sistem în condiţiile raportării sale la alt sistem sau la 
alte subsisteme (vezi Dictionnaire de la philosophie, 
1995, p.96). Ea vizează natura specifică a activităţii a 
cărei exercitare la niveluri de eficienţă socială adecvate 
finalităţilor propuse conferă echilibrul sistemului sau 
subsistemului respectiv. 

Funcţia reprezintă, în acelaşi timp, o relaţie care 
reflectă realitatea specifică pe care ea o satisface 
urmărind adaptarea permanentă a acesteia la cerinţele 
sistemului social global şi ale principalelor sale 
subsisteme. 

Funcţia educaţiei concentrează, pe de o parte, 
atributul activităţii de formare-dezvoltare permanentă 
a personalităţii umane realizabil printr-un ansamblu 
de acţiuni şi operaţii determinate la nivelul sistemului 
social global și al principalelor sale subsisteme. Pe de 
altă parte, funcţia educaţiei susţine relaţia dintre 
cerinţele de formare exprimate la nivel social şi 
necesităţile de dezvoltare psihologică resimţite la 
nivelul structurii personalităţii umane. 

Funcţia educaţiei angajează, explicit şi implicit, 
cauza determinantă a unui fapt social specific, care 
„trebuie întotdeauna cercetată în raportul pe care ea 
îl susţine cu un anumit scop social“ (Dictionnaire des 
sciences humaines — sociologie, psychologie sociale, 
antropologie, 1990, p.125). 

Funcţiile educaţiei, angajate la nivel general, au 
un caracter obiectiv asigurând echilibrul dinamic al 
sistemului a cărui activitate specifică — formarea- 
dezvoltarea permanentă a personalităţii umane — este 
orientată valoric la nivelul finalităţilor sale macro- 
structurale şi microstructurale, determinate în plan 
psihosocial (vezi Finalităţile pedagogice/educaţiei). 

Finalităţile educaţiei au un caracter subiectiv urmă- 
rind traducerea în practică a funcţiilor educaţiei — 
angajate la nivel general — prin proiectarea unor 
decizii de politică educaţională şi şcolară, incluse în 
documente oficiale, valabile la scara întregului sistem. 

La nivel general trebuie evidenţiată funcţia centrală 
a educaţiei — formarea-dezvoltarea permanentă a 
personalităţii în vederea integrării sociale optime. 
Realizarea sa implică promovarea unor funcţii prin- 
cipale care vizează integrarea personalităţii umane în 
domeniile ce asigură baza vieţii sociale: domeniul 
politic/civic, domeniul economic, domeniul cultural. 

În această accepţie pot fi evidenţiate trei funcţii 
principale ale educaţiei: funcţia politică/civică; funcţia 
economică; funcţia culturală. În interiorul acestora, 
în raport de condiţiile care apar în timp şi spaţiu, pot 
interveni şi alte funcţii ale educaţiei, definite ca funcții 

derivate (vezi, de exemplu, funcţia de propagandă sau 
funcţia de protecţie socială, derivate de la nivelul 
funcţiei politice/civice; funcţia de specializare pro- 
fesională sau funcţia de asistenţă socioeconomică, 
derivate din funcţia economică; funcţia de informare 
sau funcţia de culturalizare în masă, derivate din 
funcţia culturală etc.). 

Analiza funcţiilor educaţiei presupune raportarea 
activităţii de formare-dezvoltare a personalităţii la 
principalele domenii ale vieţii sociale, înţelese ca 
subsisteme ale sistemului social global: subsistemul 
politic — subsistemul economic — subsistemul cultural. 

Activitatea de formare-dezvoltare permanentă a 
personalităţii umane concentrează practic o triplă 
funcţionalitate socială a educaţiei care angajează, 
simultan sau succesiv, un domeniu de referinţă, o sferă 
de valori şi o zonă de acţiune reală sau potenţială. 
Funcţiile educaţiei, delimitate din această perspectivă, 
evidenţiază conexiunile necesare între orientările 
valorice asumate şi acţiunile pedagogice declanşate. 

Raportarea activităţii de formare-dezvoltare per- 
manentă a personalităţii umane la principalele domenii 
ale vieţii sociale, constituite ca subsisteme ale sis- 
temului social global, permite evidenţierea a trei funcţii 
principale/esenţiale ale educaţiei: funcţia politică/ 
civică, funcţia economică, funcţia culturală. Ele con- 
centrează nucleul funcţional central, atributul specific 
şi relaţiile fundamentale proprii activităţii de formare- 
dezvoltare permanentă a personalităţii umane, la nivel 
de sistem. 

Această abordare globală acoperă, în planul conți- 
nutului și al metodologiei de interpretare pedagogică, 
formulele extinse în literatura de specialitate la nivelul 
unor modele analitice, care evidenţiază diverse ca- 
tegorii de funcţii: 

- funcţia cognitivă, funcţia economică, funcţia 
axiologică (vezi Şafran, Oisie, în Probleme fun- 
damentale ale pedagogiei, coordonator, Todoran, 
Dimitrie, 1982, p.72—74); 

- funcţia de selectare şi de transmitere a valorilor 
de la societate la individ; funcţia de dezvoltare con- 
ştientă a potenţialului biopsihic al omului; funcţia de 
pregătire a omului pentru integrarea activă în viaţa 
socială (vezi Nicola, Ioan, 1996, p.27, 28); l 

- funcţia antropologic-culturală, funcția axiologică, 
funcţia de socializare, funcţia de profesionalizare (vezi 
Călin, Marin, 1996, p.26—29). 

Fungia politică/civică a educaţiei implică pregătirea 
omului pentru integrarea activă în viaţa socială, 
valorificând nevoia de socializare a acestuia. 

Funcţia economică a educaţiei implică dezvoltarea 
conştientă a potenţialului biopsihic al omului, valo- 
rificând nevoia acestuia de integrare profesională în 
diferite domenii ale vieţii sociale. 

Funcţia culturală a educaţiei implică selectarea şi 
transmiterea valorilor (ştiinţifice, artistice, tehnologice 
etc.) confirmate la scară socială, respectând fun- 
damentele antropologice ale personalităţii umane. 

Interdependenţa axiologică a celor trei funcţii 
evidenţiază, în acelaşi timp, ponderea pedagogică 
specifică a funcţiei culturale a educaţiei, care valorifică, 
în mod explicit şi implicit, toate (re)sursele şi nece- 
sităţile politice şi economice ale activităţii de formare- 
dezvoltare permanentă a personalităţii umane. Ea are 
cea mai mare contribuţie la realizarea funcţiei centrale 
a educaţiei. Fe de altă parte, celelalte două funcţii 
principale, funcţia politică/civică şi funcţia economică, 
sunt realizabile prin medierea funcţiei culturale. 
Practic, în sens pozitiv, realizarea integrării politice/ 
civice şi economice a personalităţii umane presupune 
formarea-dezvoltarea permanentă a acesteia prin 
intermediul valorilor specifice culturii politice/civice 
şi culturii economice. 

Funcţia politică a educaţiei vizează formarea- 
dezvoltarea personalităţii umane în cadrul procesului 
complex de integrare socială a acesteia, proiectat şi 
realizat prin intermediul însușirii şi al aplicării nor- 
melor şi valorilor de organizare a comunităţilor umane. 

Funcţia politică a educaţiei urmăreşte practic 
„pregătirea omului pentru integrarea sa activă (subl. 
aut.) în viaţa socială“, ca „subiect al relaţiilor sociale“ 
(vezi Nicola, loan, 1992, p.22). Angajarea sa exclude 
tendinţa de „politizare a şcolii“ care exacerbează 
„socializarea metodică a tinerei generaţii“, înţeleasă 
doar ca „supunere în faţa unei autorităţi“ (vezi 
Durkheim, Emile, 1980, p.39). 

La nivelul dimensiunii sale pedagogice, funcţia 
politică a educaţiei asigură medierea „culturii sociale“ 
care înglobează ansamblul reprezentărilor şi al valo- 
rilor necesare personalităţii umane în vederea in- 
tegrării civice depline în condiţiile respectării in- 
tegrale a „regulilor și a practicilor de relaţie“ ce 
asigură: realizarea efectivă a reţelelor de roluri și 
statusuri sociale; rezolvarea operativă a conflictelor 
de grup; reglarea raporturilor dintre interesele de 
ordin general — teritorial — local — particular — 
individual; angajarea luptei pedagogice „contra pa- 
sivităţii populaţiei“ (vezi Chombart de Lauwe, Paul- 
Henry, 1982, p.135—144). 

Funcţia politică a educaţiei reduce tentaţia puterii 
de „a folosi educaţia ca simplu mijloc de supravieţuire 

şi de conservare a unei societăţi“. Ea dinamizează 
raportul existent între „educaţie şi societate“, la două 
niveluri de referinţă: la nivelul macrostructural al 
deciziei necesare pentru definirea „societăţii peda- 
gogice vizate“; la nivelul microstructural al deciziei, 
necesare pentru definirea „relaţiilor de putere edu- 
caţională“ dintre educator şi cel educat (vezi Debesse, 
Maurice; Mialaret, Gaston, 1969, p.109—117). 

Funcţia economică a educaţiei vizează formarea- 
dezvoltarea personalităţii umane ca potenţială „forţă 
de muncă“, angajată în proiectarea şi realizarea unei 
activităţi utile din punct de vedere social. 

Această funcţie urmăreşte valorificarea poten- 
ţialului bio-psiho-social al personalităţii, pe tot par- 


„cursul vieţii, în vederea integrării sale imediate sau 


virtuale într-o activitate direct sau indirect productivă, 
conform normelor şi criteriilor valorice operabile la 
nivelul culturii muncii şi al tehnologiei, în fiecare stadiu 
de dezvoltare a societăţii. 

Funcţia economică a educaţiei vizează cultura 
muncii — care reflectă capacitatea personalităţii 
umane de a produce eficient valori materiale şi 
spirituale, relevante social — şi cultura tehnologiei — 
care reflectă capacitatea personalităţii umane de a 
aplica eficient ştiinţa în diferite domenii de activitate. 

Formarea-dezvoltarea personalităţii, ca potenţială 
„forţă de muncă“, angajează toate dimensiunile, 
formele şi vârstele educaţiei, chiar dacă unele dintre 
acestea au, în particular, o pondere specifică. Proiec- 
tarea şi realizarea funcţiei economice a educaţiei are 
o semnificaţie generală, mediată cultural prin: 

- prioritatea acordată întotdeauna raporturilor so- 
ciale şi pedagogice existente la nivelul activităţii de 
muncă; 

- includerea în sfera „forţei de muncă“ nu numai a 
calităţilor de ordin fizic şi intelectual, ci şi a celor de 
ordin afectiv-motivaţional şi atitudinal-caracterial; 

* reproiectarea raporturilor dintre „producţie“ şi 
„consum“ din perspectiva regulilor manageriale de 
organizare a muncii (vezi Chombart de Lauwe, Paul- 
Henri, 1982, p.122—127); 

* regândirea scopurilor productive ale educaţiei „nu 
ca o subordonare a acesteia faţă de exigenţele eco- 
nomiei“, ci ca o posibilitate efectivă de „formare a 
unor tineri capabili să-și asume răspunderi“ (vezi 
Thomas, Jean, 1977, p.24, 25). 

Funcţia culturală a educaţiei vizează formarea- 
dezvoltarea personalităţii umane prin intermediul 
valorilor spirituale acumulate şi validate social, în timp 
şi spaţiu. Aceste valori mediază pedagogic şi reali- 
zarea funcţiei politice şi economice a educaţiei, datorită 

efectelor lor formative superioare, resimţite durabil la 
nivelul conştiinţei individuale şi sociale. 

Funcţia culturală a educaţiei reflectă o triadă de 
cerinţe pedagogice: 

- o cerinţă cognitivă, bazată pe activitatea de cu- 
noaștere a naturii şi a societăţii; 

» o cerinţă axiologică, bazată pe activitatea de 
„Valorizare“, care angajează „împlinirea cunoaşterii 
prin raportarea la nevoile, scopurile şi aspiraţiile 
omului'“; 

* o cerinţă inovatoare, bazată pe activitatea de 
creaţie, proprie personalităţii umane, aptă de (auto)- 
perfecţionare (vezi Dicţionar de pedagogie, 1979, 
p.104, 105). 

În raporturile sale cu educaţia, cultura dobândeşte 
valoarea unui „numitor comun“ care „nu poate fi definit 
prin conţinutul său — decât într-un mod foarte 
elementar — ci prin atitudinea şi felul de a aborda 
problemele“ pedagogice esenţiale. Aceasta permite 
proiectarea nivelului optim al educaţiei în cadrul 
fiecărei vârste psihologice şi „etape școlare“, res- 
pectând: 

- stadiul instrumental al culturii: iniţierea solidă 
în „instrumentele culturii“ de scris, citit, calcul; 

- stadiul aplicativ: aplicarea instrumentelor şi a 
cunoştinţelor fundamentale; 

- stadiul „reflexiv“ şi de „specialitate“: aplicarea 
cunoştinţelor generale şi de specialitate în diferite 
domenii „teoretice“, „tehnologice“ şi „profesionale“; 

- stadiul „creativ“ — „rar atins de subiecţii obiş- 
nuiţi“ — cunoştinţe, concepte, ipoteze, instrumente noi 
(vezi Mialaret, Gaston, 1981, p.52—57). 

Funcţia culturală a educaţiei oferă criteriul stabil 
de selectare valorică a conţinuturilor pedagogice 
esenţiale pentru calitatea activităţii de formare-dez- 
voltare permanentă a personalităţii umane. Ea devine 
implicit funcţie axiologică a educaţiei, proiectând şi 
realizând saltul de la „creşterea cantitativă a infor- 
maţiei“ la „dezvoltarea calitativă“ a personalităţii 
umane (vezi Dicţionar de pedagogie, 1979, p.210). 

Funcţia culturală-axiologică a educaţiei asigură 
selectarea şi transmiterea valorilor dar şi însuşirea 
temeinică şi exploatarea creativă a acestora. 

Selectarea valorilor angajează toate domeniile 
culturii: arta, ştiinţa, tehnologia, politica, economia, 
morala, religia etc. Criteriul pedagogic activat vizează 
contribuţia formativă maximă a valorilor alese la 
nivelul fiecărei vârste psihologice şi etape şcolare. 

Transmiterea valorilor în vederea însuşirii lor 
temeinice şi a exploatării lor creatoare angajează toate 


FUNCŢIILE EDUCAȚI E III 


resursele pedagogice ale celui care educă şi ale celui 
educat. Aceste resurse perfectibile la nivelul acţiunii 
educaţionale reflectă toate interdependenţele func- 
ţionale, de ordin politic, economic şi cultural, asimilate 
pedagogic în cadrul activităţii de formare-dezvoltare 
a personalităţii umane. 

Ponderea funcţiei culturale a educaţiei reflectă 
autonomia pedagogică a activităţii de formare- 
dezvoltare a personalităţii prin „vehicularea, selec- 
tarea, actualizarea şi valorificarea experienţei sociale“ 
necesare pentru „integrarea eficientă şi rapidă a 
individului în societate“ (vezi Şafran, Oisie, în Probleme 
fundamentale ale pedagogiei, coordonator, Todoran, 
Dimitrie, 1982, p.71). 

Funcţia culturală are o pondere specifică în cadrul 
activităţii de formare-dezvoltare a personalităţii 
asigurând autonomia acesteia prin medierea peda- 
gogică a intenţiilor și intervențiilor politice şi eco- 
nomice, exersate în mod obiectiv sau subiectiv, direct 
sau indirect, de la nivelul sistemului social global. 

Funcţia culturală poate fi interpretată astfel nu 
numai ca o funcţie axiologică a educaţiei, ci chiar ca 
o funcţie socială generală a educaţiei. În această 
accepţie, ea evidenţiază, pe de o parte, raporturile de 
interdisciplinaritate necesare pedagogiei în analiza 
activităţii sale, iar pe de altă parte, individualizează 
şi fixează o anumită zonă de acţiune care constituie 
obiectul propriu de studiu al pedagogiei în contextul 
ştiinţelor socioumane. 

Ponderea axiologică a funcţiei culturale a educaţiei 
asigură substanţa „teleologică“ şi „tehnologică“ (vezi 
Planchard, Emile, 1992, p.46—47) a activităţii de 
formare-dezvoltare a personalităţii. Aceasta integrează, 
la nivelul aceluiaşi scop pedagogic general, proiecta- 
rea şi realizarea sa ca „subiect al relaţiilor sociale“ 
(vezi funcţia politică a educaţiei) şi ca „forță de muncă“ 
eficientă (vezi funcţia economică a educaţiei). 

Prin valorile promovate constant la scară socială, 
funcţia culturală a educaţiei susţine, în mod explicit 
sau implicit, (şi) proiectarea şi realizarea efectivă a 
funcţiei politice şi a funcţiei economice a educaţiei, 
înţelese în interacţiunea lor la un nivel pedagogic 
superior. 

Eludarea sau neglijarea funcţiei culturale a educa- 
ţiei duce la diluarea sau chiar la compromiterea 
funcţiei politice a educaţiei sau a funcţiei economice 
a educaţiei. Fenomenul este, de altfel, confirmat în 
istoria educaţiei în cazul promovării unor tendinţe 
de „politizare“ sau de „politehnizare“ a şcolii. Aceste 
tendinţe, asumate uneori chiar în mod oficial, per- 


ENI FUNDAMENTELE PEDAGOGIEI 


turbă nu numai raporturile structurale fireşti dintre 
„educator“ şi „educat“, ci şi resursele pedagogice 
disponibile în cazul funcţiei politice sau economice 
a educaţiei, parazitate artificial la nivelul unor clişee 
administrative lipsite de relevanţă socială pe termen 
mediu şi lung. 

Funcţia culturală-axiologică a educaţiei reprezintă, 
astfel, funcţia specifică educaţiei, datorită resurselor 
sale maxime de formare-dezvoltare a personalităţii 
activate efectiv prin transmiterea, asimilarea şi ex- 
ploatarea creatoare a tuturor valorilor creaţiei spi- 
rituale, inclusiv a celor existente la nivelul vieţii politice 
şi economice. Această funcţionalitate specifică a 
educaţiei determină calitatea şi dinamica structurală 
a acţiunii educaţionale, bazată pe corelaţia dintre 
„educator“ şi „educat“. 


FUNDAMENTELE PEDAGOGIEI 


Fundamentele pedagogiei reprezintă o disciplină de 
studiu inclusă, de regulă, în planul de învăţământ al 
facultăţii de specialitate (pedagogie, ştiinţele educa- 
tiei). Evoluţia acestei discipline universitare este 
sugerată şi de numele adoptat în diferite variante de 
proiectare a planului de învăţământ: Introducere în 
pedagogie, Fundamentele pedagogiei, Probleme 
fundamentale ale pedagogiei/educaţiei, Teoria 
educaţiei, Teoria generală a educaţiei (vezi Teoria 
educaţiei). 

Obiectivele acestei discipline universitare reflectă 
eforturile întreprinse la nivelul cercetării ştiinţifice 
specifice domeniului educaţiei, eforturi creatoare 
necesare pentru clarificarea „nucelului epistemic tare“ 
al pedagogiei. Dintr-o asemenea perspectivă, pot fi 
sesizate trei modalităţi de abordare a fundamentelor 
educației care vizează: 

A) Afirmarea pedagogiei generale ca „ramură 
principală în sistemul ştiinţelor pedagogice“ care 

studiază „trei grupe mari de probleme“: a) bazele 
biologice, psihologice şi sociologice ale educaţiei 
(obiectul/domeniul ştiinţelor pedagogice, natura şi 
structura fenomenelor educative; educabilitatea; facto- 
rii educaţiei; direcţiile cercetării pedagogice; evoluţia 
gândirii pedagogice); b) teoria educaţiei: intelectuale/ 
cultura ştiinţifică; morale/cultura etică; estetice/cul- 
tura estetică; fizice/cultura fizică; tehnologice/cultura 
tehnologică generală; c) formele de organizare ale 
educaţiei (teoria: predării; lecţiei; învăţării; con- 
ducerii colectivului şi a instituţiilor şcolare şi extra- 
şcolare) — vezi Todoran, Dimitrie, în Fundamenta 
paedagogiae, vol. 1, sub redacţie, Todoran, D., Văi- 
deanu, G., 1970, p.19—20. 

B) Analiza problemelor fundamentale ale peda- 
gogiei, „care tinde să descopere legile ce intervin în 
desfăşurarea fenomenelor educaţionale“ în vederea 
stăpânirii şi a valorificării acestora prin raportarea 
lor la conceptele de bază ale domeniului: educaţie, 
funcţiile şi finalităţile educaţiei, structura/configuraţia 
acţiunii educaţionale, metodologia acţiunii educa- 
tionale, dimensiunile educaţiei (intelectuală, tehno- 
logică, morală, estetică, fizică), educaţia permanentă, 
cercetarea pedagogică (vezi Probleme fundamentale ale 
pedagogiei, coordonator, Todoran, Dimitrie, 1982). 

C) Definitivarea unei teorii generale a educaţiei, 
care angajează dimensiunea funcţional-structurală 
specifică domeniului prin intermediul unor concepte 
fundamentale/de bază, care asigură stabilizarea „nu- 
dleului epistemic tare“ al ştiinţelor pedagogice: educaţie 
(funcţiile-structura educaţiei; conţinutul/laturile educa- 
ţiei, formele educaţiei, proiectarea educaţiei, direcţiile 
de evoluţie ale educaţiei); sistemul de educaţie/învă- 
ţământ; finalităţile educaţiei; reforma educaţiei (vezi 
Cristea, Sorin, 1996, C; Dictionnaire actuel de lédu- 
cation, 1993, p.1357, 1361—1362). 

Vezi Gândirea pedagogică, Pedagogia, Teoria 
educaţiei. 


GÂNDIREA PEDAGOGICĂ 


Gândirea pedagogică reprezintă ansamblul con- 
ceptelor fundamentale şi operaţionale integrate sis- 
tematic la nivelul unor teorii şi doctrine despre educaţie 
şi instruire, experimentate şi validate la scară socială, 
în funcţie de anumite criterii confirmate în plan 
ştiinţific. 

Analiza gândirii pedagogice presupune avansarea 
unor criterii metodologice exersate, de altfel, în cadrul 
literaturii de specialitate, îndeosebi în cercetările 
efectuate din perspectivă istorică, filozofică, teoretică/ 
epistemologică, practică/didactică. 

Perspectiva de analiză istorică urmăreşte pre- 
zentarea „cât mai obiectivă“ a tezelor fundamentale 
ale sistemelor teoretice educative. Evaluarea gândirii 
pedagogice presupune astfel întemeierea unui „crez“ 
care permite înţelegerea faptului că „o generaţie 
continuă pe cea precedentă, adăugând, celor deja 
constituite, valori noi“ (vezi Stanciu, Ion, Gh., 1995, 
p.12, 13). 

Analiza istorică a gândirii pedagogice angajează 
următoarele coordonate metodologice: 

a) prezentarea principalelor direcţii, (re)cunoscute 
în teoria educaţiei, şi a efectelor lor evidente la nivelul 
politicii şcolare; 

b) asumarea perspectivelor epistemologice necesare 
pentru analiza unor fenomene dezvoltate prin „teoriile 
clasice“ dar şi prin „cercetările empirice“; 

c) definitivarea opţiunilor valorice prin intermediul 
conceptelor de bază afirmate în cadrul unor „doctrine, 
curente şi idei“ angajate într-un amplu proces de 
„Ştiințifizare“, 

Raportul dintre teorie şi practică marchează dis- 
cursul pedagogic de-a lungul istoriei, dobândind ac- 
cente specifice în condiţiile modernizării educaţiei în 


perioada tranziţiei de la problematica secolului XIX 
la problematica secolului XX. Relaţia dintre „şcolile 
noi“ şi „educaţia nouă“ stimulează o nouă gândire 
pedagogică. Ea contestă fundamentele filozofice ale 
instituţiilor tradiţionale impregnate de „herbartianism“ 
(vezi teoria treptelor lecţiei, devenită o dogmă: 
claritatea-asocierea-sistema-metoda). 

În acest context, prin „asimilarea ideilor de avan- 
gardă ale lui J.-J. Rousseau, L. Tolstoi, R. Tagore, 
este conturată o nouă viziune de formare a per- 
sonalităţii care valorifică „mişcarea pentru educaţia 
estetică“ şi nevoia de organizare a „educaţiei extra- 
şcolare care are o cuprindere mai largă decăt acti- 
vitatea şcolară (...) luând în consideraţie gusturile Şi 
interesele copiilor şi tinerilor“. 

Aspiraţia spre. ştiinţifizare a pedagogiei debutează, 
într-un fel, prin „constituirea unei ştiinţe despre copil — 
paidologia“. Aceasta marchează limitele „unei educaţii 
naturale şi individualiste“ susținută de Ellen Key în 
cartea sa Secolul copilului (apărută în 1900). 

„Maiestatea sa copilul“ are nevoie însă de o 
orientare valorică a educaţiei (ideal-scopuri-obiective). 
Aceasta presupune revenirea la problematica filozofică 
a educaţiei. Pe de altă parte, presiunea ştiinţelor 
experimentale aflate în ascensiune solicită desprinderea 
pedagogiei de filozofia abstractă. Această aspirație 
caracterizează ambele tendinţe de „ştiinţifizare a 
pedagogiei“: tendinţa psihologizantă — care subliniază 
importanţa individualizării educaţiei, prin „raportarea 
copilului la sine“ (vezi A. Binet, Ideile moderne despre 
copil, 1910); tendinţa sociologizantă — care defineşte 
scopul educaţiei în legătură cu „constituirea ele- 
mentului social al fiinţei (vezi E. Durkheim, Educaţie 
şi sociologie, 1922). 

Cele două tendinţe vor marca întreaga istorie a 
gândirii pedagogice, afirmată pe parcursul secolu- 
lui XX. „Revoluţia coperniciană“ realizată de „educa- 
ţia nouă“ valorifică ideile originale lansate deja de 
J.-J. Rousseau (vezi Emil sau despre educaţie, 1762) 
într-o succesiune de „încercări unificatoare“ care 
vizează depăşirea opoziţiei dintre factorul psihotogic 
şi cel social: 

- John Dewey (1859—1952): activitatea practi- 
că — sursă a cunoaşterii; educaţia — „proces de 
creştere“, de dezvoltare; 

- Maria Montessori (1870—1952): valorificarea 
libertăţii de manifestare a copilului — condiţie fun- 
damentală a educaţiei, cu efecte la nivel de teorie şi 
de metodă; 


EI CÂNDIREA PEDAGOGICĂ 


* Edouard Claparede (1873—1940): „satisfacerea 
trebuinţelor'“ — baza unei educaţii funcţionale şi a „unei 
şcoli pe măsură“; 

- Ovid Decroly (1871—1932): interesul copilu- 
lui — criteriul principal în organizarea conţinutului 
şi în desfăşurarea procesului de instruire. 

În perioada interbelică pot fi evidenţiate urmă- 
toarele curente de gândire pedagogică dezvoltate pe 
filiera ideilor „educaţiei noi“: 

- instruirea individualizată bazată pe studiu inde- 
pendent în bibliotecă, laborator etc. şi pe consiliere 
pedagogică adecvată (Planul Dalton, 1919) şi pe 
introducerea claselor mobile (Sistemul Winnetka, 
1920), lansată în S.U.A. şi răspândită, ulterior, în în- 


văţământul particular din Anglia, Olanda şi din Ţările - 


Scandinave; 

* „şcoala activă“, bazată pe valorificarea „metodei 
active“ în contextul unui mediu educativ şi în condiţiile 
unei „autorităţi consimţite“ în cadrul muncii în echipă 
propusă pentru realizarea unor activităţi practice 
propuse (vezi Adolphe Ferriere, Şcoala activă, 1922, 
Practica şcolii active, 1922); 

- „pedagogia culturii“, care concepe procesul de 
învățământ în funcţie de trei obiective fundamentale 
(receptarea valorilor culturale-trăirea valorilor cul- 
turale-crearea de noi valori culturale) care vizează 
formarea unei personalităţi individualizate (vezi Eduard 
Spranger, 1882—1963); 

- „pedagogia psihanalitică“, bazată pe valorificarea 
ideilor lui Siegmund Freud (1856—1939), la nivelul 
unei teorii afective a învățării; 

- „pedagogia cooperării“ în cadrul „muncii pe 
echipe“, bazată pe valorificarea particularităţilor 
individuale ale elevului (Roger Cousinet, 1881—1973; 
Peter Petersen, 1855—1936) sau pe resursele morale 
ale colectivităţii (A. S. Makarenko, Poemul pedagogic, 
1933—1935; Cartea pentru părinţi, 1937; Steaguri pe 
turnuri, 1938). 

În a doua jumătate a secolului XX, evoluţia gândirii 
pedagogice este marcată de cerinţele reformelor școlare 
care au impus elaborarea unor lucrări de analiză a 
sistemelor educaţionale, realizate în termeni de 
filozofie, de politică sau de economie a educaţiei (vezi 
Philip Coombs, Criza mondială a educaţiei, 1968; 
Edgar Faure, A învăţa să fii, 1972; Jean, Thomas, 
Marile probleme ale educaţiei în lume, 1975; George 
Văideanu, Educaţia la frontiera dintre milenii, 1988). 

În această perspectivă, gândirea pedagogică 
modernă şi postmodernă valorifică teoriile psi- 

hologice ale învăţării (Piaget, Galperin, Skinner, 
Bruner, Bloom etc.) şi ideile principale dezbătute în 
filozofia educaţiei (neotomismul, personalismul, 
existenţialismul, pragmatismul, perenianismul, esen- 
ţialismul, reconstrucţionismul etc.) şi în analiza 
sociologică a sistemelor de învăţământ (Bourdieu, 
Passeron, Bernstein, etc.) — vezi Stanciu, Ion, Gh., 
1995, p.238—283; 292—299. 

Gândirea pedagogică românească reflectă evoluţiile 
universale consemnate în primele decenii ale secolului 
XX. Confirmarea „legislaţiei haretiene“ exprimă nevoia 
„unei educaţii ancorate în realităţile româneşti“, 
deschisă spre valorile europene. În perioada interbelică 
înregistrăm „aspiraţia spre un sistem de gândire 
pedagogică românească“, relevant prin articularea a 
trei tendinţe fundamentale: 

a) Pedagogia filozofică: pedagogia formativ- 
organicistă (G. G. Antonescu, 1882—1955); pedagogia 
culturii (Ştefan Bârsănescu, 1895—1984); pedagogia 


'personalitară (Ctin Narly, 1896—1956); 


b) Pedagogia sociologică: sociologia educaţiei 
(Dimitrie Gusti, Sociologia şi pedagogia satului, 1943; 


„1, C. Petrescu, Regionalismmul educativ, 1933; Stanciu 


Stoian, Din problemele localismului educativ, 1931; 
Petre Andrei); politica educaţiei (Simion Mehedinţi, 
şcoala poporului, 1923; I. I. Gabrea, Şcoala româ- 
nească. Structura şi politica ei, 1933; Onisifor Ghibu, 
Puncte cardinale pentru o concepţie românească a 
educaţiei, 1944); 

c) Pedagogia psihologică şi experimentală (Vladi- 
mir Ghidionescu; Grigore Tabacaru, Introducere în 
psihologia experimentală, 1924; Dimitrie Todoran, 
Psihologia educaţiei, 1942; Dumitru Muster). 

Evoluţia gândirii pedagogice româneşti în cea 
de-a doua jumătate a secolului XX este marcată de 
trei tendinţe semnificative la nivelul politicii educaţiei 
care: a) plasează „şcoala între cerința subiectivă de 
îndoctrinare şi nevoia obiectivă de specialişti“; 
b) menţine pedagogia în impas prin „marginalizarea 
eforturilor de elaborare teoretică în domeniul educaţiei 
şi învăţământului“; c) deschide cercetarea pedagogică 
în direcţia problematicii teoretice şi practice a reformei 
învăţământului — după 1990 (vezi Stanciu, Ion, Gh., 
1995, p.314—352). 

Perspectiva de analiză filozofică (vezi Suchodolski, 
Bogdan, 1970) angajează un alt criteriu de abordare 
a „aspectelor istorice“ ale educaţiei şi instruirii. Acestea 
sunt subordonate „înţelegerii problematicii esenţiale 
care condiţionează atât cuceririle, cât şi erorile gândirii 
pedagogice moderne“ (idem, p.9). 

Criteriul propus urmăreşte descoperirea unor cores- 
pondenţe între evoluţiile înregistrate la nivelul teoriei 
educaţiei şi concepţiile dezvoltate în cadrul marilor 
curente filozofice. Sunt evidenţiate astfel două tendinţe 
fundamentale, semnificative în planul gândirii pe- 
dagogice: 

tendinţa dezvoltată la nivelul pedagogiei esenței, 
care are În vedere modelul unui om abstract — ideal, 
perfect, desăvârşit; 

"tendinţa dezvoltată la nivelul pedagogiei existenței, 
care are În vedere modelul unui om concret — natural, 
perfectibil, integrabil într-o anumită comunitate socială. 

Criteriul prezentat susține ipoteza „unui conflict 
fundamental al gândirii pedagogice“ care poate fi 
analizat la nivelul istoriei educației, din antichitate 
până în zilele noastre. 

Pedagogia esenței reflectă concepțiile filozofice 
afirmate în Antichitate, în Evul Mediu, în Epoca 
Renaşterii. Aceste concepții propun un model edu- 
caţional abstract, prezentat în diferite variante: 

- Ideea (Platon, 427—347 î.e.n.), Forma — ex- 
terioară materiei, existenței umane (Aristotel, 384— 
322 î.e.n.) — în pedagogia dezvoltată în perioada 
Antichității; 

- Dumnezeu, spiritul perfecțiunii — în pedagogia 
creştină, dezvoltată în perioada Evului Mediu (Thomas 
D'Aquino, 1225—1274); 

- Natura, înţeleasă ca „ sistem originar şi esen- 
ţial“ — în pedagogia dezvoltată în perioada Renaşterii 
(J. A. Comenius, 1593—1670; J. Locke, 1632—1704.). 

Începuturile pedagogiei existenţei sunt sesizabile 
pe fondul afirmării unor „curente ideologice ale 
Renaşterii care au încercat să meargă cu îndrăzneală 
pe calea unei concepţii care acordă oamenilor dreptul 
de a trăi conform propriilor lor idei“ (idem, p.18). 
Din această perspectivă, semnificative sunt contri- 
buţiile lui: Rabelais (1490—1553) — care prin 
„aventurile lui Pantagruel“ analizează, de fapt, 
posibilitatea educării unui om concret — și Montaigne 
(1553—1592) — care, în Eseuri, critică dogma 
supunerii celui educat şi caracterul superficial şi 
verbalist al pedagogiei esenței. 

Conflictul deschis între pedagogia esenței şi peda- 
gogia existenţei este lansat de J.-J. Rousseau (1712— 
1778). El abordează conceptul de natură din perspectiva 
existenţei copilului fără a căuta esenţa acesteia. „Izvorul 
educaţiei este în natură“. Omul este bun prin natura 
sa. Educaţia trebuie deci să valorifice această natură 
nu să meargă împotriva ei, prin modele abstracte 
impuse de societate. 


GÂNDIREA PEDAGOGICĂ II 


Modelul de educaţie propus de J.-J. Rousseau „a 
constituit prima tentativă radicală şi înflăcărată de 
opoziţie fundamentală faţă de pedagogia esenței, de 
creare a unei perspective pentru o pedagogie a esenței“ 
(idem, p.28). Acest model este dezvoltat la nivelul unei 
teorii a învăţământului primar susţinută de 
J. H. Pestalozzi (1746—1827) — care urmăreşte 
dezvoltarea copilului în raport cu înzestrarea sa 
naturală şi cu experienţa sa socială — şi Fr. Frobel 
(1782—1852) — care elaborează prima lucrare de 
pedagogie a jocului. 

Replica pedagogiei existenţei în secolele XVII—XIX 
are loc pe fondul valorificării unor teze fundamentale 
dezvoltate la nivelul filozofiei clasice germane. Aceste 
teze contribuie la elaborarea unui model de ideal al 
educaţiei definitoriu pentru pedagogia esenței. 

Filozofia idealismului obiectiv contribuie — în 
special prin intermediul „criticismului“ lui Im. Kant 
(1724—1804) — la elaborarea idealului modern al 
educaţiei care angajează conştiinţa activă a omului 
(spre deosebire de idealul tradiţional impus care viza 
doar receptivitatea omului) exprimată prin marile sale 
creaţii: ştiinţa — arta — morala. Pentru idealul edu- 
caţiei decisivă este legea morală fundamentală, obli- 
gatorie pentru toţi. Universalitatea idealului educaţiei 
angajează, în acelaşi timp, capacitatea omului de 
participare la dezvoltarea spiritului obiectiv (im- 
plicarea în cultură, în instituţiile statului), teoretizat 
de G. W. E Hegel (1770—1831). 

Filozofia idealismului subiectiv (J. G. Fichte, 
1762—1814) evidenţiază tocmai necesitatea rapor- 
tării idealului universal la activitatea eului. Aceasta 
presupune „considerarea idealului drept o realitate 
născută din activitatea eului şi nu drept un model 
sau normă impusă“ din afară (vezi Suchodolski, 
Bogdan, 1970, p.31). 

Principiile pedagogiei esenței avansează, astfel, 
un anumit umanism raţionalist „care caută să 
înlăture elementele idealismului antic şi ale tomis- 
mului medieval (...) dar şi speculaţiile filozofice 
moderne greu de verificat şi întotdeauna subiective“ 
(idem, 1970, p.40). 

Afirmarea pedagogiei existenţei, în secolele XIX — 
continuă linia lansată de J.-J. Rousseau pe diferite 
coordonate filozofice proprii idealismului subiectiv 
(S. Kierkegaard, (1813—1855) — o existenţa fun- 
damentată din perspectiva „stratului etic, profund, al 
vieţii umane“; Fr. Nietzche, (1844—1900) — o educaţie 
care formează „voinţa de putere“ a individualităţii 
umane) şi teoriei evoluţiei, formulată la mijlocul 

secolului XIX de Ch. Darwin (1809—1882) — care o 
aplică la nivelul naturii — şi de H. Spencer (1820— 
1903) — care o extrapolează în planul vieţii sociale. 

Pedagogia existenţei propune un nou ideal al 
educaţiei care vizează adaptarea personalităţii la 
cerinţele vieţii sociale. În viziunea lui H. Spencer 
idealul educaţiei reprezintă „forţa menită să dirijeze 
viaţa“. El determină apariţia unor noi criterii „de 
alegere a materiilor care trebuie predate“ (vitalitate- 
sănătate-moralitate-sociabilitate-recreativitate). 

Reîntoarcerea lu copil presupune în acelaşi timp 
elaborarea unei metodologii proprii pedagogiei exis- 
tenţei, dezvoltată în diferite variante de: 

- Ed. Claparede (pedagogia funcţională), Ov. Dec- 
roly (pedagogia centrelor de interese) — care pun 
accent pe rolul motivaţiei elevului; 

- J. Dewey (1859—1952) — pedagogia pragmatică 
a acţiunii care valorifică experienţa de viaţă a elevului, 
integrată la nivelul proiectării pedagogice (replică 
dată modelului didacticist herbartian, care anticipează 
modelul proiectării curriculare); 

* H. Bergson (1859—1941) — pedagogia crea- 
tivităţii, care consideră educaţia „rezultatul evoluţiei 
unui elan creator“, iar creaţia un ideal care stimulează 
adaptarea personalităţii la cerinţele existenţei; 

- E. Durkheim (1857—1917) care contribuie la 
„existenţializarea pedagogiei esenței“ prin reorientarea 
pedagogiei sociale — aflată anterior în situaţia de 
„variantă a pedagogiei esenței“ — în direcţia peda- 
gogiei existenţei, „exact cum se întâmplase şi cu 
pedagogia întemeiată pe noţiunea de natură“ (vezi 
Suchodolski, Bogdan, 1970, p.55). 

Pe această filieră filozofică, „pedagogia existenţei 
devine în secolul al XX-lea şcoala fundamentală a 
gândirii pedagogice“ (Suchodolski, Bogdan, 1970, p.42). 

Conflictul dintre pedagogia esenței şi pedagogia 
existenţei rămâne de actualitate şi în condiţiile „Edu- 
caţiei noi“, definitorii în prima jumătate a secolului XX. 

În interiorul acestui curent care aspiră la reformarea 
educaţiei prin raportare la un anumit model al 
existenţei este înregistrată contradicţia între gândirea 
pedagogică pedocentristă/psihocentristă — care pune 
accent pe dezvoltarea elevului — și gândirea peda- 
gogică sociocentristă — care pune accent pe adaptarea 
elevului la cerinţele societăţii. 

Pedagogia modernă a existenţei evidenţiază impor- 

socială“. Teoriile lansate, plecând de la sociologia lui 
E. Durkheim, pledează pentru „înţelegerea intelectuală 
a exigenţelor sociale ale momentului“ şi pentru pro- 

movarea acelor forme de viaţă colectivă asociativă, 
supraindividuală, comunitară, perfectibile în cadrul 
pedagogiei (micro)grupului social (idem, vezi p.75, 81). 

Pedagogia modernă a esenței analizează perso- 
nalitatea umană dincolo de primele trei trepte ale fiinţei 
individuale: psihobiologică, socială, culturală. Ea 
analizează „adevărata educaţie care se referă la cea 
de-a patra treaptă a fiinţei individuale, treapta meta- 
fizică“ (pedagogia personalistă, pedagogia exis- 
tenţialistă etc.) — idem, p.82—84. 

Rezolvarea conflictului la nivelul gândirii peda- 
gogice moderne presupune elaborarea unei teorii care 
asigură stabilirea unei corelaţii optime între idealul 
educaţiei — care reprezintă pedagogia esenței — şi 


„activitatea necesară pentru realizarea educaţiei în 


perspectiva viitorului — care reprezintă pedagogia 
existenţei. 

Perspectiva de analiză teoretică (vezi Ulmann, 
Jacques, 1978, p.137—153) evidenţiază originile 
gândirii pedagogice moderne confirmate în secolul al 
XVIII-lea în condiţiile unei noi problematici a educaţiei 
lansată de J.-J. Rousseau. 

Opoziția dintre natură şi educaţie influenţează 
dezvoltarea gândirii pedagogice prin avansarea „pos- 
tulatului finalităţii naturale“ a activităţii de formare a 
personalităţii. Pe de altă parte, apariţia sociologiei 
permite interpretarea relaţiilor pedagogice din per- 
spectiva faptelor sociale, valorificabile în sens cultural 
dar şi economic sau politic. În acelaşi timp, reacţia 
„educaţiei noi“ atrage atenţia asupra importanţei 
factorului psihologic, individual. 

Problema fundamentală a gândirii pedagogice 
moderne devine problema raportului dintre natură şi 
cultură. Răspunsurile şi soluţiile date în cadrul doc- 
trinelor pedagogice dezvoltate de-a lungul secolu- 
lui XX pot fi grupate în funcţie de accentul pus pe: 

- opţiunea luată în favoarea naturii sau a culturii 
(posibilă în diferite variante sociologice sau psi- 
hologice); 

e concilierea între natură şi cultură (realizabilă în 
termeni de adaptare psihologică şi socială sau de 
aplicare a unor idei de inspiraţie psihanalitică); 

- depăşirea opoziţiei dintre natură și cultură, reali- 
zabilă în perspectiva unei societăţi autentice, deschisă 
în direcţia valorificării „teoriilor autogestiunii“. 

Evoluţia gândirii pedagogice contemporane reflectă 
tensiunea unui alt conflict dezvoltat o dată cu apariţia şi 
extinderea „ştiinţelor educaţiei“ care, pe de o parte, au 
dobândit „o entitate universitară“ dar pe de altă parte, 
au, în continuare, un statut epistemologic incert. Acest 

conflict este întreţinut la nivelul următoarelor situații- 
problemă care constituie tot atâtea teme de provocare 
pentru gândirea pedagogică modernă şi postmodernă (vezi 
Ulman, Jacques, 1976, p.147—150): 

a) lipsa de unitate a obiectului de studiu al „ştiin- 
telor educaţiei“ care este fărâmiţat printr-o mul- 
tiplicitate de abordări ştiinţifice (psihologice, fizi- 
ologice, sociologice, politologice, economice, filozo- 
fice, istorice) între care există uneori chiar anumite 
diferenţe profunde; 

b) lipsa de unitate metodologică a ştiinţelor edu- 
caţiei care pune sub semnul întrebării autonomia şi 
eficienţa lor (în condiţiile în care, de exemplu, psi- 
hologia tratează educaţia din perspectiva sa, sociologia 
din perspectiva sa etc.); 

c) lipsa de unitate normativă generată de faptul că 
între teoria şi practica educaţiei nu există raporturi de 
congruenţă explicite în condiţiile în care „metodele 
pedagogice nu propun şi nu implică întotdeauna o 
finalitate educativă determinată“. 

Valorificarea gândirii pedagogice la nivelul unei 
teorii a educaţiei valabile în condiţiile societăţii 
postindustriale, informatizate, presupune avansarea 
unui demers epistemologic capabil să asigure corelaţia 
funcţională dintre metodele de acţiune şi finalităţile 
activităţii de formare-dezvoltare permanentă a perso- 
nalităţii. Un asemenea demers angajează intervenţia 
filozofiei care susţine procesul de elaborare a idealului 
educaţiei — raportabil la tensiunea rezumativă şi 
anticipativă a conceptelor de natură şi cultură — în 
cadrul unei reflecţii care are în acelaşi timp o dimen- 
siune politică şi ştiinţifică. „Aceste două trăsături care 
caracterizează gândirea educativă contemporană nu 
se exclud decât pentru spiritele sectare şi înguste“ 
(idem, p.153). Ele constituie o provocare pentru viitorul 
ştiinţelor educaţiei/pedagogice. 

Perspectiva de analiză praxiologică evidenţiază 
tendinţele „marilor curente pedagogice“ înregistrate, 
în special, la nivelul proiectării procesului de instruire. 
Analiza acestor tendinţe, raportabile la istoria educaţiei 
şi a învăţământului, nu exclude, însă, o anumită 
dialectică a continuității şi a discontinuităţii (vezi 
Gabaude, Jean-Marc; Not, Louis, 1988). 

a) Gândirea pedagogică magistrocentristă (tipică 
în secolele XVII—XIX) propune un scenariu didactic/ 
educativ rigid în cadrul căruia se pune accent pe 
autoritatea profesorului, pe transmiterea unidirec- 
ţionată a cunoştinţelor, pe metodele verbale, expo- 
zitive. Această tendinţă presupune „identitatea între 
codul emiţătorului (profesorului) şi codul receptorului 

(elevului)“, cu efecte negative în plan moral, „elevul 
fiind considerat doar un obiect care trebuie modelat 
din exterior“ (idem, vezi p.13). 

b) Gândirea pedagogică psihocentristă (tipică 
sfârşitului secolului XIX — începutului secolului XX) 
propune un scenariu didactic/educativ bazat exclusiv 
pe activitatea elevului, pe dinamica intereselor aces- 
tuia. „Experienţa copilului devine sursa de cunoaştere 
a profesorului“. Elevul „devine centrul de referinţă 
fundamental în toate situaţiile educative“, de la pro- 
gramele propuse până la metodele pedagogice alese 
(idem, vezi p.11, 16). Această tendinţă stimulează 
spontaneitatea acţiunii educative, plecând de la 
cunoaşterea disponibilităţilor naturale ale elevului. Ea 
ignoră, însă, rolul finalităţilor educaţiei, determinate 
la nivel social, determinante în planul proiectării şi al 
realizării unei activităţi educative eficiente. 

c) Gândirea pedagogică sociocentristă (tipică prime- 
lor decenii ale secolului XX) propune un scenariu 
didactic/educativ bazat exclusiv pe teza „socializării 
metodice a tinerei generaţii“. Această tendinţă, susţinută 
din perspectiva unor ideologii diferite (cogestiunea, 
autogestiunea, instituţionalismul, determinismul econo- 
mic sau politic etc.), „înţelege să fondeze pedagogia 
pe viaţa socială a elevilor“ (idem, vezi p.11, 21). 

d) Gândirea pedagogică tehnocentristă (tipică 
pentru cea de-a doua jumătate a secolului XX) valori- 
fică progresele înregistrate în domeniul ştiinţelor 
socioumane, în psihologia cognitivă, în teoria infor- 
maţiei şi a proiectării curriculare, în tehnologia 
procesului de instruire (maşini de învăţare, radio- 
şcoală, televiziune şcolară, învățământ transmis prin 
satelit, învăţare prin folosirea calculatorului etc.). 

Această tendinţă orientează experimentele lansate 
(învăţământul pe bază de fişe, învățământul programat, 
pedagogia prin obiective, pedagogia cibernetică, teoria 
informaţiei implicată în cercetarea pedagogică, in- 
struirea asistată pe calculator) în direcţia elaborării unei 
noi paradigme de proiectare, de tip curricular, care — 
prin intermediul unor tehnologii din ce în ce mai 
perfecţionate — „încearcă apropierea individualizării 
de sarcinile educative“ determinate la nivelul finalităţilor 
macrostructurale şi microstructurale. 

Vezi Educaţia, Pedagogia, Proiectarea peda- 


gogică. 

Generalizarea învăţământului reprezintă o calitate 
fundamentală a sistemelor moderne de instruire care 
vizează, pe de o parte, extinderea perioadei de şcola- 

ritate obligatorie până la vârsta de 16 ani, iar, pe de 
altă parte, asigurarea conţinutului de bază (trunchi 
comun de cultură generală, core curriculum) necesar 
pentru formarea-dezvoltarea personalităţii elevului în 
perspectiva educaţiei permanente. 

Creşterea perioadei de timp destinată învăţă- 
mântului general constituie preocuparea centrală a 
reformelor şcolare proiectate şi realizate de-a lungul 
secolului XX, în contextul unor politici de demo- 
cratizare a educaţiei. Ele au legiferat o nouă structură 
de organizare a învăţământului care a instituit prelun- 
girea şcolii de bază — în calitate de şcoală de cultură 
generală — de la 4 la 5, 6, 7, 8, 9, 10 ani, iar în 
ultimele decenii chiar până la 11—12 ani (vezi Învă- 
ământul din alte ţări, 1990). 


Importanţa învăţământului general în contextul 


proiectării pedagogice curriculare este evidentă la 
nivelul obiectivelor specifice instruirii care în sistemele 
(post)moderne de învăţământ vizează dobândirea şi 
aprofundarea unei culturi generale: instrumentale (în 
învăţământul primar), de bază (în învăţământul 
secundar inferior), de profil şi de specialitate/de nivel 
mediu (în învăţământul secundar superior — liceal şi 
profesional) de specialitate la diferite niveluri de vârf 
(în învăţământul superior). 

Generalizarea învăţământului desemnează astfel 
„cunoştinţele elementare sau complexe, care constituie 
baza comună a diferitelor specializări ale cunoaşterii 
ştiinţifice“. În această accepţie, „cultura generală este 
dispersată prin învăţământul general în perioada 
şcolarităţii primare, secundare şi superioare“ (Coudray, 
Leandre, 1973, p.45). 

O asemenea perspectivă explică ascensiunea con- 
ceptului de universitate într-o variantă perfectibilă după 
„modelul Harvard“ (elaborat în 1978) care viza „un 
program comun pentru toţi studenţii din primul ciclu“, 
obiectiv realizabil prin „opt discipline obligatorii: 
literatură, arte, istorie, analiză socială, filozofie, limbi 
străine, culturi străine“, tehnologie informaţională 
(vezi Husen, Torsten, 1991). 

Vezi Cultura generală, Reforma educaţiei/iîn- 
văţământului, Sistemul de învăţământ. 


GESTIUNEA EDUCAŢIEI 


Gestiunea educaţiei reprezintă o modalitate de 
administrare a resurselor pedagogice (umane, mate- 
riale, financiare, informaţionale) existente la nivelul 
sistemului de învăţământ, în cadrul diferitelor orga- 
nizaţii şcolare, în context naţional, teritorial şi local. 

În perspectiva managementului pedagogic, ges- 
tiunea educaţiei angajează acţiunile de informare- 
evaluare-decizie în activitatea de conducere globală- 
optimă-strategică necesară pentru realizarea funcţiei 
de planificare-organizare a instituţiei şcolare la nivel 
de sistem. 

Operaţionalizarea conceptului de gestiune a educa- 
iei stimulează eficienţa activităţii de conducere ma- 

nagerială a organizaţiei şcolare. Deschiderea mode- 
lului cultural al societăţii postindustriale informatizate 
instituţionalizează activitatea de gestiune strategică, 
angajată în stabilirea orientărilor generale şi de 
perspectivă inovatoare ale organizaţiei şcolare care 
subordonează toate mecanismele administrative, exe- 
cutive, specifice acţiunilor de gestiune curentă. 

Organigrama instituţiei şcolare trebuie să reflecte 
cerinţele gestiunii strategice a resurselor pedagogice 
valorificabile la nivelul tuturor funcţiilor manageriale 
(planificare-organizare; orientare-îndrumare meto- 
dologică; reglare-autoreglare/prin acţiuni de cercetare 
şi de perfecţionare) nu numai la nivelul funcţiilor 
administrative (planificare-organizare-coordonare- 
control-decizie) elaborate de H. Fayol în condiţiile 
culturii societăţii industrializate (vezi Bremond, J.; 
Geledan, A., 1995, p.164, 165). 

Aplicarea gestiunii prin obiective asigură realizarea 
managementului pedagogic şi la nivel de proces (vezi 
De Landsheere, Gilbert, 1992, p.144). Aceasta pre- 
supune ca fiecare manager şcolar (inspector şcolar, 
director, director adjunct, profesor-consilier, pro- 
fesor-metodist, profesor-şef de catedră/de comisie 
metodică etc.): 

- „să elaboreze un set de obiective prioritare care 
se înscriu pe linia scopurilor generale adoptate la nivel 
de sistem“; 

- să determine mijloacele necesare pentru atingerea 
obiectivelor într-o anumită perioadă de timp (an şcolar, 
trimestru/semestru şcolar); 

- să definească operaţional sarcinile membrilor 
colectivului în termeni de acţiuni competente reali- 
zabile practic, „pe teren“ şi evaluabile concret la o 
anumită dată precizată cu exactitate. 

Reuşita gestiunii prin obiective depinde de strategia 
generală adoptată de managerul şcolar care solicită 
fiecare nivel al ierarhiei să răspundă de realizarea unor 
sarcini corelate şi urmărite cu consecvență în timp și 
spaţiu. Eficienţa pedagogică reală angajează „toate 
persoanele implicate care participă la definirea obiecti- 
velor şi la deciziile referitoare la priorităţile orga- 

nizaţiei, acceptând integral responsabilitatea“ la nivelul 
lor de competenţă, pe verticala şi pe orizontala siste- 
mului şi a procesului de învăţământ. 

Vezi Conducerea şcolii, Managementul educaţiei/ 
pedagogii, Managementul organizaţiei şcolare. 


GRADUL DIDACTIC 


Gradul didactic reprezintă o noţiune operaţională care 
defineşte „o treaptă de încadrare şi de retribuire a 
personalului din învăţământ stabilită în raport cu 
studiile efectuate (pregătire de specialitate şi peda- 
gogică), vechimea în învăţământ, rezultatele obţinute 
în activitatea instructiv-educativă“ (Dicţionar de 
pedagogie, 1979, p.194). 

Sistemul gradelor didactice ierarhice este stabilit 
la nivel de politică a educaţiei. Legea Învăţământului 
(1995) şi Statutul Cadrelor Didactice (1997) prevăd 
următoarele grade didactice ierarhice: 

- în învăţământul preşcolar, primar, secundar: grad 
didactic definitiv, grad didactic II, grad didactic I; 

în învăţământul superior: preparator; asistent; 
lector (şef de lucrări), conferenţiar, profesor universitar. 

Definitivarea în învăţământ, obligatorie pentru 
personalul didactic, se poate obţine după un stagiu de 
cel puţin 2 ani la catedră. Examenul constă într-o 
inspecţie şcolară specială şi în susţinerea unor probe 
scrise şi orale care evaluează pregătirea de specialitate, 
` metodică şi pedagogică. ` 

Gradul didactic H în învăţământ se poate obţine după 
o vechime de cel puțin 4 ani de la definitivarea în 
învăţământ. Examenul constă într-o inspecție şcolară 
specială, un test de specialitate şi de didactica spe- 
cialităii, abordat interdisciplinar, o probă de pedagogie, 
cu elemente de sociologie şi psihologie a educaţiei. 

Gradul didactic I în învăţământ se poate obţine după 
o vechime de cel puţin 4 ani de la acordarea gradului 
didactic II în învăţământ. Examenul constă într-un 
colocviu de admitere; o inspecţie şcolară specială 
precedată de cel puţin două inspecții şcolare curente 
realizate pe parcursul celor 4 ani; elaborarea unei 
lucrări metodico-ştiinţifice; susţinerea lucrării meto- 
dico-ştiinţifice. 

Preparatorii şi asistenții universitari, cu o vechime 
la catedră de cel puţin 3 ani, pot obţine definitivarea 
în învăţământul preuniversitar pe baza unei inspecții 
de specialitate. 

Lectorii universitari, cu o vechime la catedră de cel 
puţin 6 ani, pot obţine gradul didactic II în învă- 

ţământul preuniversitar pe baza unei inspecții de 
specialitate (vezi Legea privind Statutul Cadrelor 
Didactice, Capitolul III, art. 34, 35, 36). 


GRUP(A) ŞCOLAR(Ă) 


Grupul şcolar/Grupa şcolară reprezintă un ansam- 
blu de persoane constituite la nivelul unei entităţi 
psihosociale raportată la acelaşi sistem de valori, 
interese, caracteristici angajate la nivelul unor (inter)- 
acţiuni pedagogice care vizează atingerea unor obiec- 
tive comune. 

Analiza conceptului presupune cunoaşterea varian- 
telor de grup(ă) definite în literatura de specialitate 
din diferite perspective metodologice. Perspectiva 
evaluării şi a cercetării pedagogice propune urmă- 
toarele categorii de grup(e) — vezi De Landsheere, 
Gilbert, 1992, p.147—149: 

a) grupă-obiect, „caracterizată prin organizare 
piramidală, ierarhică; grupă-subiect, „definită prin 
structuri de schimburi egalitare, cu comunicare ori- 
zontală“; 

b) grupă-clasă specifică mediului şcolar, inter- 
pretabilă ca „juxtapunere de persoane în interacţiune, 
condusă de un profesor“ şi ca „echipă“ analizabilă în 
sens sociopsihologic, „în cadrul căreia toti membrii 
sunt în interacţiune unii cu alţi, cu includerea pro- 
fesorului“; 

c) grupă de control sau grupă martor care în 
condiţiile unui experiment este supusă pretestului şi 
testului dar nu şi tratamentului specific cercetării 
respective; 

d) grupă de diagnostic, considerată şi grupă de 
bază sau grupă de sensibilizare care este reunită 
special pentru realizarea unei inverstigaţii cu obiec- 
tive precise (cunoaşterea relaţiilor interpersonale, 
evaluarea raporturilor de comunicare, analiza schim- 
burilor verbale, înţelegerea fenomenelor afectiv- 
motivaţionale, aprecierea progresului înregistrat la 
nivelul coeziunii grupei etc.); 

e) grupă bazată pe interacţiunea directă, care 
presupune proiectarea unor raporturi de comunicare 
intelectuală, afectivă, motivaţională etc. realizate „faţă 
în faţă“; 

P) grupă de vârf, concepută în funcţie de anumite 
criterii de performanţă intelectuală, morală, teh- 
nologică, estetică etc.; 

£) grupă de referință — „opusă noţiunii de grupă de 
apartenenţă, din care persoana face efectiv parte“ — 


EI CRUP(A) ŞCOLAR(Ă) 


defineşte „grupa la care persoana se raportează adesea 
în perspectiva unei frustrări relative“; 

h) grupă de întâlnire, definită ca o grupă restrânsă, 
„permite fiecărui participant să cunoască şi să descrie 
modurile personale ale altuia (...) exprimate în prin- 
cipal prin limbaj nonverbal“; 

i) grupă spontană sau informală, care se dezvoltă 
în afara unei organizaţii formale (clasei, şcolii) sau 
chiar în interiorul ei, „mai ales când aceasta se dovedeşte 
ineficace sau nu este susceptibilă să satisfacă necesităţi 
importante ale membrilor“; 

j) grupă de cercetare complexă, formată din per- 
soane cu specializări diferite, selecţionate cu rigu- 
rozitate în condiţiile unui antrenament creativ realizat 
pe termen lung; 


K) grupă omogenă, organizată după nivelul de - 


dezvoltare a aptitudinilor testat într-un anumit moment, 
„după anumite criterii validate, din punct de vedere 
psihologic, pedagogic etc., la scară socială; 
D grupă neomogenă, care include elevi cu aptitudini 
puternice-medii-slabe; 


m) grupe echivalente sau paralele, constituite prin: ` 


tragere la sorţi, criterii tip, „perechi echivalente“; 

n) grupe de nivel, selecţionate provizoriu din 
perspectiva performanţei şcolare, evaluate la un anumit 
moment dat, de regulă în cadul unei anumite discipline 
şcolare. 

Specificul grupului şcolar/grupei şcolare poate 
fi analizat din perspectiva următoarelor criterii: 

- forma de organizare: formală/clasa de elevi; 
nonformală/grupe de studiu, cercuri de specialitate, 
echipe sportive, artistice, formaţiuni de lucru etc.; 
informală/ grupuri spontane); 

* structura funcţională: grup(ă): deschis(ă) — 
închis(ă); 

* scopul pedagogic prioritar: didactic (vezi învă- 
ţământul pe grupe), educativ (vezi grupele care 
vizează dezbaterea pe teme etice, estetice, tehno- 
logice, sportive etc.); 

- tipul de relaţii activate: directe (grup primar/ 
grupă primară); indirecte (grup secundar/grupă se- 
cundară); 

- mărimea, dimensiunea grupei/grupului: grup 
restrâns/grupă restrânsă (3—20 de membri); grup 
extins/grupă extinsă (peste 20—30 de membri); 

* rolul investit în cadrul activităţii de instruire: 

grup(ă) de nivel — grup(ă) echivalent(ă) — grup(ă) 
pereche; 
rolul jucat în realizarea unei cercetări pedagogice: 
grup(ă) de control — experimental(ă) — pilot; grup(ă) de 
bază — grup(ă) experimental(ă) — grup(ă) de evaluare; 
- gradul de coeziune realizat: grup(ă) format(ă) — 


pe cale de formare; grup(ă) omogen(ă) — neo- 
mogen(ă) — vezi Dictionnaire actuel de l'éducation, 
1993, p.673—678), 


Coeziunea grupului şcolar/grupei şcolare depinde 
de acţiunea următorilor factori: scopul pedagogic 
asumat pe termen mediu şi lung; obiectivele pedagogice 
operaţionalizate pe termen scurt; cantitatea şi calitatea 
interacțiunilor psihosociale realizate efectiv între 
participanţi; competitivitatea grupului/grupei în raport 
cu cerinţele mediului extern, didactic şi extradidactic, 
şcolar şi extraşcolar; securitatea psihosocială a 
participanţilor, dependentă de reuşita generală şi 
individuală a acestora; eficientizarea permanentă a 
comunicării între participanţi (vezi Courday, Leandre, 
1973, p.56). 

Clasa şcolară, în calitatea sa de grup(ă) cu carac- 
teristici specifice, poate fi analizată prin intermediul 
conceptului pedagogic de sintalitate a colectivului de 
elevi (vezi Nicola, Ioan, 1978). 

Acest concept pedagogic, operaţionalizabil din 
perspectiva teoriei grupurilor, reflectă realitatea psiho- 
socială a clasei şcolare care „nu este o societate în 
miniatură, nu include colective identice, nu se reduce 
la cunoaşterea personalităţilor care o compun“. Reali- 
tatea evocată este proprie (micro)grupurilor formate 
de la 3—5 membri la 35—40 de membri care inter- 
acţionează în sensul unor raporturi directe, în cadrul 
unei structuri configuraţionale specifice subordonată 
unor obiective care vizează performanţe de coeziune 
şi de eficacitate optimă. 

Sintalitatea defineşte astfel „personalitatea grupu- 
lui“ determinată la nivelul structurii de funcţionare a 
clasei şcolare perfectibilă în condiţiile unui câmp 
microsocial, rezultat din interacţiunea membrilor 
colectivului (de elevi, didactic) în vederea realizării 
unor obiective pedagogice specifice (coeziune, consens, 
autoorganizare, unitate, consecvență, eficacitate în 
activitatea educativă/didactică) — vezi Dicţionar de 
pedagogie, 1979, p.409. d 


„Vezi Caietul dirigintelui, Învățământul pe grupe. 


HABITUSUL PEDAGOGIC 


Habitusul pedagogic reprezintă structura de pro- 
funzime a câmpului psihosocial care înconjură acţiunea 
educaţională sub presiunea subconştientului colectiv, 
prin intermediul unor obişnuinţe, exersate în mod 
repetat, cu implicaţii formative directe şi indirecte. 

Habitusul pedagogic include un ansamblu de dispo- 
ziţii generale automatizate la nivelul comunităţilor 
educative teritoriale şi locale, care pot influenţa, în 
mod pozitiv sau negativ, procesul de proiectare şi de 
realizare a activităţii de formare-dezvoltare a per- 
sonalităţii umane. 

Intervenţia habitusului pedagogic, situată în li- 
mitele spontaneităţii, conferă actorilor educaţiei „un 
cadru de care ei se pot totuşi detaşa cu mai multă 
sau mai puţină uşurinţă“ (Dictionnaire de la so- 
ciologie, 1995, p.113). 

Acest cadru, întreţinut de obişnuinţe psihomotorii, 
intelectuale, morale, motivaţionale, implicate în dife- 
rite evenimente curente, poate fi valorificat pedagogic 
în condiţiile eliminării tendinței de „sărăcire a fiinţei 
umane prin fixarea ei într-o reţea de automatisme care 
duc la scleroza spiritului şi a afectivității“ (Dictionnaire 
de la psychologie, 1995, p.123). 


HANDICAPUL PEDAGOGIC 


Handicapul pedagogic reflectă o situaţie psihosocială 
complexă care generează o stare de inadaptare mo- 
mentană a obiectului educaţiei la condiţiile de proiec- 
tare şi de realizare a activităţii didactice/educative. 
Etimologia cuvântului anticipează dimensiunea 
pozitivă a conceptului — handicapul, în limba engleză, 
definind „o probă la care concurenţii mai slabi primesc 


un avans pentru egalizarea şanselor“ (vezi Dicţionar 
de pedagogie, 1979, p.198). Această semnificaţie 
sugerează liniile de politică educaţională necesare în 
cazul abordării unor deficienţe de natură fizică, 
psihică, economică, socială, culturală, educaţională 
care creează dificultăţi în procesul de adaptare şcolară 
a unor elevi. 

Sfera conceptului de handicap pedagogic poate fi 
delimitată la nivelul analizei cauzelor aflate la originea 
eşecului şcolar. Din această perspectivă handicapul 
pedagogic apare simultan sau succesiv ca handicap: 
sociocultural, socioeconomic, psihoeducaţional, psiho- 
motoriu, comportamental, afectiv-motivaţional ... 

Operaţionalizarea conceptului de handicap peda- 
gogic presupune depăşirea noţiunii de deficit (intelec- 
tual, fizic, fiziologic, social, etc.), oricare ar fi 
cauzalitatea acestuia de natură obiectivă şi subiectivă. 
Importantă este susţinerea psihologică a faptului că 
„handicapurile cele mai grave pot să fie depășite“ prin 
tehnologia educaţională adoptată în cadrul unor 
politici şcolare care au tendinţa integrării problematicii 
învăţământului special în cadrul problematicii proprii 
învăţământului general (vezi Dictionnaire de la psy- 
chologie, 1995, p.124). 


HARETISMUL 


Haretismul reprezintă denumirea atribuită de istorie 
concepţiei lui Spiru Haret (1851—1912; ministru al 
instrucţiunii publice între 1979—1899, 1901—1904, 
1907—1910) despre rolul educaţiei în mediul rural, 
asumat la nivel şcolar şi extraşcolar prin implicarea 
pedagogică şi socială a învăţătorilor. 

Interpretarea haretismului la nivel de politică a 
educaţiei poate fi susţinută prin evidenţierea urmă- 
toarelor acţiuni realizate în cadrul comunităţii rurale 
la graniţa dintre secolele XIX—XX: instituţionalizarea 
statutului învățătorului de „conducător spiritual al 
satului“; organizarea unor forme de instruire tipice 
educaţiei nonformale: cursuri pentru adulţi; cercuri 
culturale, biblioteci populare, serbări artistice, come- 
morări istorice etc.; angajarea unor iniţiative necesare 
pentru ridicarea materială a satelor: popularizarea 
cunoştinţelor ştiinţifice utile pentru dezvoltarea agri- 
culturii; înfiinţarea de bănci populare, societăţi coo- 
peratiste etc. 

Această concepţie reflectă liniile principale de 
politică educaţională trasate de Spiru Haret în plan 
teoretic şi legislativ. 


E ARETISMUL 


În plan teoretic, Spiru Haret rămâne „un ctitor şi 
un reformator al şcolii româneşti“ prin concepţia 
pedagogică şi sociologică dezvoltată care asigură 
susţinerea strategică a legislaţiei şcolare bazată pe 
respectarea următoarelor cinci principii fundamentale 
de politică a educaţiei: 

a) principiul organizării educaţiei în spiritul unităţii 
culturale a neamului care vizează creşterea rolului 
social al şcolii, instituţie „datoare să sădească în 
sufletul tinerimii iubirea neţărmurită de ţară şi sen- 
timentul solidarităţii naţionale“; 

b) principiul educaţiei patriotice care evidenţiază 
„importanţa deosebită acordată limbii naţionale, 
istoriei şi geografiei patriei“ dar şi formelor de educaţie 
extraşcolară, cum ar fi „sărbătorirea cu fast deosebit 
a evenimentelor naţionale“; 

c) principiul educaţiei realiste şi practice care 
vizează flexibilizarea structurii învăţământului prin 
asigurarea: unităţii de conţinut a şcolii primare, 
continuității între ciclurile liceului, diversificării 
formelor de pregătire profesională, aprofundării pro- 
cesului de formare a profesorilor prin Seminarul 
pedagogic (post)universitar; 

d) principiul diversificării selecţiei şi orientării 
profesionale care vizează „găsirea acelor forme de 
organizare a învăţământului care să răspundă cât mai 
bine principiului educaţiei realiste şi practice“, pentru 
a valorifica „deopotrivă aptitudinile individuale şi 
nevoile economice“; 

e) principiul educaţiei extraşcolare care vizează 
completarea instruirii la nivelul programei (practica 
agricolă în învăţământul primar normal, introducerea 
lucrului manual) şi prin instituţii specializate, inspirate 
din experienţa ţărilor nordice: cursuri cu adulţii, 
cercuri culturale, biblioteci populare, publicaţii cu 
caracter de popularizare a ştiinţei (vezi Stoian, Stanciu, 
1969, p.140—143). 

În plan legislativ, „haretismul“ este confirmat prin 
„Regulamentul special al şcolilor pentru adulţi“. 
Acest „Regulament“ este aprobat prin Legea învă- 
ţământului primar şi normal, din 1904, care vali- 
dează „cursurile libere de duminică și cursurile serale 
pentru ucenicii şi lucrătorii din întreprinderile 
particulare şi de stat“ realizate din 1899, „în vederea 
completării instrucţiunii“. 

Spiru Haret anticipează raporturile dintre instru- 
irea formală-nonformală, proprii educaţiei per- 
manente, prin instituţionalizarea a două tipuri de 


cursuri: cursuri primare cu două secţii: una pentru 


174 


analfabeți, alta pentru „ştiutorii de carte“, în care „se 
predau probleme cu aplicabilitate“ imediată; cursuri 
libere pentru completarea culturii generale prin 
conferinţe, teme alese, şcoli pentru adulţi care au în 
vedere „completarea instrucţiunii ucenicilor din 
fabrici, ateliere şi prăvălii“ (vezi Bârsănescu, Ştefan, 
1978, p.114, 115). 

„Haretismul“ marchează astfel rezultatul unei 
politici educaţionale coerente ale cărei orientări 
principale au fost trasate prin: Legea învățământului 
secundar şi superior (1899) — elaborată de ministrul 
instrucţiunii publice, Spiru Haret, în colaborare cu 
pedagogul şi sociologul C. Dimitrescu— laşi — Legea 
învăţământului profesional (1899) — Legea învă- 


- ţământului primar şi normal (1904). Acest „pachet de 


legi“ proiectează o adevărată reformă a educaţiei care 
angajează realizarea unor mişcări structurale succesive 
la toate nivelurile sistemului: 

- învăţământ primar unitar în conţinut, în varianta 
sa rurală-urbană (o confirmare a Legii elaborate de 
Petre Poni, în 1896); 

- învăţământ secundar obligatoriu realizabil prin 
ciclul inferior al liceului, prin diferite variante de şcoli 
profesionale şi prin „sarcina răspândirii școlilor 
elementare meşteşugărești în mediul rural“ (vezi 
Bârsănescu, Ştefan, 1978, p.355); 

- învăţământ secundar superior („liceu“), „trifurcat 
pe secţii (clasică-reală-modernă) după aptitudinile 
elevilor şi „după cerinţele noi ale epocii, cu consecinţe 
asupra orientării profesionale în jurul vârstei de 
15 ani“, după absolvirea primului an din ciclul superior 
(vezi Stanciu, Ion, Gh., 1977, p.335); 

- învăţământ superior cu accent pe activităţile 
practice în laboratoare sau clinici şi cu Seminar 
pedagogic obligatoriu pentru absolvenţii de Universitate 
care vor să devină profesori; 

- învăţământ special, realizat deja prin înfiinţarea 
„primului aşezământ pentru orbi“ — şcoala de orbi 
din Cluj (1899—1900); 

- instituţionalizarea perfecţionării cadrelor didac- 
tice prin introducerea examenului de capacitate (defi- 
nitivat) la specialitatea principală-secundară, susţinut 
de fiecare absolvent al Seminarului pedagogic; orga- 
nizarea Congresului cadrelor didactice (1905); editarea 
Revistei Generale a Învăţământului (1905), pentru 
propagarea ideilor reformei prin „informarea per- 
manentă şi competentă a cadrelor didactice în ceea ce 
priveşte mişcarea pedagogică mondială“ (vezi Bâr- 
sănescu, Ştefan, 1978, p.114—116); 

* reorganizarea evaluării prin înlocuirea baca- 
laureatului — care punea accent pe memorarea infor- 
maţiilor — cu un examen de absolvire/maturitate care 
urmărea „consecinţele procesului de instruire în planul 
dezvoltării intelectuale a elevilor“ (vezi Stanciu, Ion, 
Gh., 1977, p.335); 

- iniţierea activităţii extraşcolare realizată de învă- 
ţătorii rurali prin îmbinarea activităţii didactice — 
organizată inclusiv prin mijloace nonformale (ex- 
cursii, serbări, concursuri, comemorări) cu activitatea 


HARETISMUL III 


„de ridicare culturală şi economică a ţăranilor“ şi a 
comunităţii satului, în general. 

„Haretismul“ reprezintă astfel — dincolo de semni- 
ficaţia restrânsă la experienţa învăţătorilor rurali — o 
viziune pedagogică reformatoare care anticipează chiar 
evoluţia sistemelor moderne de învăţământ. Aceasta 
explică durabilitatea „ideilor haretiene“ angajate „în 
sensul pedagogic cel mai larg“ în rezolvarea problemelor 
de politică educaţională“ până la nivelul macrostructurii 
sociale (vezi Stoian, Stanciu, 1969, p.143). 


DEALUL PEDAGOGIC/EDUCAŢIEI 


Idealul pedagogic reprezintă finalitatea educaţională 
de maximă generalitate, care angajează toate resursele 
formative ale societăţii existente la nivel instituţional 
şi noninstituţional, într-un cadru formal, nonformal şi 
informal. 

Analiza idealului pedagogic presupune raporta- 
rea la „un model“ sau „un prototip“, determinat, în 
mod obiectiv, de tendinţele de evoluţie ascendentă a 
societăţii, proiectate şi realizate în plan cultural, 
politic, economic (vezi Dicţionar de pedagogie, 1979, 
p.202). 

Un asemenea prototip precizează „ţinta supremă 
sau modelul perfect către care tinde educaţia şi fiecare 
individ în dezvoltarea sa“. El nu reprezintă „suma 
idealurilor individuale, ci o esenţializare a lor“, care 
marchează „conştiinţa pedagogică a societăţii“ (vezi 
Dicţionar de pedagogie contemporană, 1969, p.129), 
care angajează, în ultimă instanţă, dimensiunea 
funcţional-structurală a acţiunii educaţionale într-o 
perspectivă pe termen lung. 

Funcţiile idealului pedagogic sunt de natură 
filozofică şi politică. Funcţia filozofică a idealului 
pedagogic angajează „concepţia unei perfecţiuni“ 
intangibile şi inabordabile la nivelul existenţei actuale. 
Ea propune, dezvoltă şi întreţine, pe termen lung, „o 
instanţă valorică“ abstractă, operabilă însă în plan 
social. Aceasta presupune posibilitatea „traducerii“ 
idealului la nivelul unor scopuri pedagogice deschise, 
adaptate/adaptabile la cerinţele globale ale sistemului 
educaţional, asumate, de regulă, pe termen mediu. 

Funcţia politică a idealului pedagogic angajează 
deciziile macrostructurale, care vizează relaţia dintre 
evoluţia sistemului social global şi evoluţia sistemului 
de educaţie şi de învăţământ. Aceste decizii angajate 


la nivel de politică a educaţiei asigură orientarea 
normativă a acţiunilor sociale care au implicaţie 
directă la nivelul educaţiei, asumate în termeni de 
culturalizare, tehnicizare, democratizare, informa- 
tizare, inovare etc. (vezi Valorile pedagogice). 

Structura idealului pedagogic corespunde func- 
iilor sale filozofice şi politice, care reflectă dimen- 
siunea teleologică şi axiologică a unei finalităţi de 
maximă generalitate, anagajată pe termen lung, la 
linia de intersecţie dintre cerinţele de formare-dez- 
voltare optimă ale societăţii şi ale personalităţii. 

Dimensiunea socială a idealului pedagogic susţine 
înţelegerea mecanismelor de proiectare pedagogică 
determinate la nivel macrostructural în funcţie de: 
tendinţa generală de dezvoltare a sistemului social 
global, pe termen mediu şi lung; fundamentele filo- 
zofice şi politice ale evoluţiei sistemului social global; 
valorile culturale şi economice implicate în diferite 
prospecte sociale; deschiderile instituţiilor sociale spre 
(auto)perfecţionare. 

Dimensiunea psihologică a idealului-pedagogic 
susţine înţelegerea mecanismelor de proiectare pedago- 
gică din perspectiva cerinţelor microstructurale, reali- 
zabile în funcţie de: modelul de personalitate de bază, 
care corespunde tendinței generale de evoluţie a 
societăţii; tipul de învăţare socială, activat prin cunoş- 
tinţe fundamentale, cu grad de aplicabilitate şi de 
adaptabilitate maximă; vectorul creativ al (auto)- 
formării şi al (auto)dezvoltării individuale; substratul 
motivaţional al (auto)realizării umane în condiţii de 
securitate deschisă. 

Proiectarea idealului educaţiei angajează reali- 
zarea unei sinteze pedagogice între cele două dimensiuni 
structurale, prezentate anterior, Această sinteză anti- 
cipează calitatea culturală, politică și economică a 
societăţii, care solicită evoluţia corespunzătoare a 
factorului uman la nivelul unei activităţi de educaţie 
superioară, concepută în sens filozofic şi politic, pe 
termen lung. 

Sinteza pedagogică dintre „idealul social“ şi „idealul 
psihologic“ menţine activitatea de formare-dezvoltare 
a personalităţii la nivelul de determinare teleologică 
şi axiologică propus iniţial. Forţa sa proiectivă pătrunde 
dincolo de factorii aleatori sau perturbatori care pot 
denatura sau bloca drumul de la idealul pedagogic 
abstract la acţiunile de anvergură psihosocială, declan- 
şate la nivelul scopurilor pedagogice. 

Sinteza pedagogică originală dintre „idealul social“ 
şi „idealul psihologic“ este exprimată în formule 
strategice, de maximă conciziune, incluse, de regulă, 


177 


în documente de politică a educaţiei (legi, directive, 
regulamente, instrucţiuni etc.). Aceste documente 
oficiale marchează „modelul devenirii superioare“ a 
personalităţii umane, valabil într-o anumită etapă 
istorică, întinsă, de regulă, dincolo de un deceniu sau 
chiar de graniţa mai multor decenii. 

Delimitarea -tipului de ideal pedagogic poate fi 
realizată din perspectivă istorică şi din perspectiva 
modelelor culturale afirmate la scară socială. 

Din perspectivă istorică pot fi delimitate patru 
momente semnificative: 

a) idealul pedagogic al antichităţii: idealul perso- 
nalităţii războinicului (corespunde tipului de societate 
existent în Sparta antică); idealul personalităţii cetă- 
ţeanului liber, dezvoltat în med armonios (corespunde 
tipului de societate existent în Atena antică); 

b) idealul pedagogic în epoca feudală: idealul 
personalităţii religioase; idealul personalităţii cava- 
lerului, a „gentlemenului de onoare“; 

c) idealul pedagogic în epoca Renaşterii: omul 
universal; personalitatea enciclopedică; 

d) idealul pedagogic în epoca modernă: idealul 
personalităţii eficiente într-o anumită activitate de 
producţie (corespunde etapei societăţii industrializate 
timpurii); idealul personalităţii complexe, multi- 
laterale (corespunde etapei societăţii industrializate 
avansate); idealul personalităţii creatoare (corespunde 
etapei societăţii postindustriale, informatizate). 

Din perspectiva modelelor culturale, afirmate la 
scară socială, pot fi delimitate trei momente semni- 
ficative: 

a) idealul pedagogic al umanismului clasic: per- 
sonalitatea armonioasă (caracterizată prin asamblarea 
unor valori clasice: bine-adevăr-frumos:sacru); 

- b) idealul pedagogic al modernităţii: personalitatea 
civică (angajată social prin activarea unor valori 
politice, democratice: legalitate-libertate-egalitate- 
solidaritate) — vezi Antonesei, Liviu, 1996, p.48—55); 

c) idealul pedagogic al postmodernităţii: per- 
sonalitatea deschisă (adaptabilă la schimbări de tip 
inovator prin dobândirea unor noi valori: creativitate 
generală şi specială-autonomie în activitate-respon- 
sabilitate socială şi individuală) — vezi Cristea, Sorin, 
1994, p.318—322). 

Legea Învăţământului, votată în 1995, confirmă 
importanţa „realizării idealului educaţional întemeiat 
pe tradiţiile umaniste, pe valorile democraţiei şi pe 
aspiraţiile societăţii româneşti“. În acest cadru, arti- 
colul 3, paragraful 2 defineşte „idealul educaţional al 
şcolii româneşti“ care „constă în dezvoltarea liberă, 

integrală şi armonioasă a individualităţii umane“, 
respectiv, „în formarea personalităţii autonome şi 
creative“ (vezi Legea nr. 84/1995, în Monitorul Oficial 
al României, nr. 1, din 5 ianuarie 1996). 

Trăsăturile esenţiale ale idealului pedagogic 
vizează însuşirile funcţionale specifice tipului de 
finalitate macrostructurală, proiectat şi realizat la cel 
mai înalt nivel de generalitate psihologică şi socială. 

A) Caracterul istoric al idealului pedagogic poate fi 
probat prin valorile dezvoltate ciclic de-a lungul 
diferitelor epoci şi formaţiuni sociale. Semnificativ este 
exemplul evocat de John Dewey în cazul valorilor 
democraţiei: 

- idealul pedagogic al democraţiei antice: formal, 
abstract, proiectat şi dezvoltat după modelul filozofiei 
lui Platon; 

- idealul pedagogic al democrației secolelor XVI—XVII: 
individualist, proiectat şi dezvoltat după modelul 
filozofiei iluministe; 

- idealul pedagogic al democraţiei secolului XIX: 
naţional şi social, proiectat şi dezvoltat după modelul 
filozofiei sociale, care valorifică tehnologiile de analiză 
sociologică (vezi Dewey, John, 1992, p.60—72). 

B) Caracterul abstract al idealului pedagogic poate 
fi probat prin faptul că dimensiunea sa sintetică, 
perfecționată la maximum (generalizare-esenţializare 
realizată la niveluri superioare): nu este tangibilă 
într-o formă concretă, corespunzătoare, dar este rea- 
lizabilă prin susţinerea motivaţională a activităţii; nu 
este divizibilă, ca activitate, dar este declanşatoarea 
unor obiective taxonornice care multiplică posibilităţile 
de realizare optimă a activităţii. 

C) Caracterul prospectiv al idealului pedagogic 
poate fi probat prin capacitatea acestuia de: pre- 
viziune, pe termen lung: 1— 3 decenii; planificare, 
pe termen mediu: 6 — 10 ani; programare, pe termen 
limitat: 1 — 5 ani. 

D) Caracterul strategic al idealului pedagogic poate 
fi probat prin capacitatea acestuia de: abordare globală 
a problemelor; abordare integrativă a problemelor; 
abordare inovatoare a problemelor. 

E) Caracterul politic al idealului pedagogic poate fi 
probat prin capacitatea acestuia de: a reprezenta 
interese sociale cu grad de generalitate maximă; a 
genera acţiuni de anvergură la nivelul scopurilor 
pedagogice. 

Elaborarea idealului pedagogic presupune valori- 
ficarea celor două sisteme de referință, definitorii în 
plan teleologic şi axiologic, la nivelul teoriei fina- 
lităţilor educaţiei. 


ENI DEALUL PEDAGOGIC/EDUCAŢIEI 


Din perspectiva primului sistem de referință — 
centrat asupra structurilor de ordin teleologic — 
idealul pedagogic reprezintă o sinteză între idealul 
social — care vizează tipul de societate proiectat pe 
termen lung — şi idealul psihologic — care vizează 
tipul de calitate superioară a personalităţii umane, co- 
respunzător proiectului social elaborat pe termen lung. 

Din perspectiva celui de-al doilea sistem de referin- 
ță — centrat asupra resurselor de ordin axiologic — 
idealul pedagogic reprezintă un reper managerial, 
fundamental pentru (re)proiectarea, (re)organizarea, 
(re)implementarea activităţii de educaţie la toate 
nivelurile sistemului şi ale procesului de învăţământ. 

Elaborarea idealului pedagogic presupune sin- 

_tetizarea a două modele de proiectare — modelul social 
şi modelul psihologic — determinate la nivelul unui 
etalon cultural care menţine orientarea sistemului şi a 
procesului de învăţământ la înălţimea actuală şi de 
perspectivă a societăţii (post)moderne, informatizate. 

Modelul social, care trebuie activat în aceste 
condiţii epistemologice şi etice, poate viza, în principiu, 
două tipuri de proiecte de societate (vezi Popper, 
K., R., 1993, p.194—227): 

- o societate închisă, caracterizată prin tendinţa de: 
reproducere a stării existente, fixare a obiceiurilor la 
nivel de „tabu“, schimbare relativă a lucrurilor (fără 
ameliorarea lor), neglijare a responsabilități personale, 
politizare a deciziilor într-o „formă magică, tribală sau 
colectivistă“, care exclude competiţia valorică; 

- o societate deschisă, caracterizată prin tendinţa 
de: depăşire a stării actuale, valorificare a obiceiurilor 
în mod creator, schimbare profundă a lucrurilor, 
stimulare a responsabilităţii personale, determinare a 
deciziilor politice în termeni de competiţie organizată 
pe criterii relevante social. 

Modelul psihologic, care trebuie activat, în aceleaşi 
condiţii epistemologice şi etice, poate viza, în principiu, 
două tendinţe polare de organizare a personalităţii, ca: 

- o personalitate reproductivă, bazată pe: un tip 
de raționalitate impusă, imobilă, neselectivă; un tip 
de receptare pasivă a influențelor mediului extern; un 
tip de legături funcţionale predominant primare 
(înnăscute) şi secundare (dobândite prin acţiuni de 
învăţare motivate extrinsec); un tip de dinamicitate 
cu orientare involutiv-entropică (menţinută în limitele 
unui sistem închis); un tip de deschidere negativă, cu 
efecte de schimbare în „cutia neagră“; un tip de activare 
minimă, redusă la complexitatea iniţială a modelului; 

- o personalitate creativă, bazată pe: un tip de 
relaţionalitate deliberată, mobilă, selectivă; un tip de 

receptare activă a influențelor mediului extern; un tip 
de legături funcţionale predominant terțiare (dobândite 
prin acţiuni de învăţare motivate intrinsec); un tip de 
dinamicitate evolutivă, „antientropică“ (stimulată la 
nivelul unui sistem deschis); un tip de deschidere 
pozitivă, cu efecte de schimbare (auto)reglatorii; un 
tip de activare maximă, care vizează hipercomplexi- 
tatea potenţială a modelului adoptat iniţial (vezi Golu, 
Mihai, 1993, p.20—40). 

Modelele psihologice analizate delimitează tran- 
şant două variante polare de elaborare a idealului 
pedagogic. „În realitate, însă, omul nu este nici o 
entitate total pasivă (n.n. — reproductivă) căruia . 
mediul să-i imprime necondiţionat şi univoc influenţele 
sale, nici o fiinţă cu un activism supranatural“ — 


' exprimat la nivel de personalitate accentuat creatoare 


(Golu, Mihai, 1993, p.25). 

Această observaţie este valabilă şi pentru dimen- 
siunile evocate în cazul modelului social, proiectat 
polar între „societatea închisă“ şi „societatea deschisă“. 
Ambele variante au un sens premeditat metodologic, 
necesar pentru: 

- stabilirea unei corelaţii pedagogice între modelul 
social şi modelul psihologic, activă la cel mai înalt 
nivel teleologic pentru definirea personalităţii ideale 
în societatea ideală: 

- stabilirea unei deschideri pedagogice spre scopurile 
pedagogice, activă la cel mai înalt nivel axiologic 
pentru definirea liniilor generale de proiectare şi 
realizare a personalităţii ideale în cadrul unei politici 
educaţionale coerente şi consecvente. 

Forţa idealului pedagogic străbate astfel nivelul de 
interacţiune teleologică şi axiologică dintre societate 
(închisă — deschisă) şi personalitate (închisă-deschisă). 
Sinteza sa psihosocială anticipează saltul de la perso- 
nalitatea, proiectată în sistem închis, la personalitatea 
proiectată în sistem deschis, care poate fi analizat în 
termenii teoriei lui G. W. Allport (vezi Allport, G. W., 
1991, p.562—568). 

Personalitatea proiectată în sistem închis este 
limitată în ceea ce privește: 

- schimburile materiale, energetice şi informatice 
cu mediul înconjurător; 
reducerea incertitudinii şi pentru creşterea creativității; 

- tendințele de schimbare şi stimulare a „com- 
plexităţii întregului“. 

Personalitatea proiectată în sistem deschis este 
avansată în ceea ce priveşte: 

- relaţiile de schimb extensive, materiale, ener- 
getice, informatice, cu mediul înconjurător; 

- stările de „homeostazie'“, bazate pe energie externă 
constantă şi pe ordine internă adaptabilă; 

tendinţele de creştere progresivă a „complexităţii 
întregului şi a diferenţierii părţilor“. 

Idealul pedagogic asigură, astfel, proiectarea 
teleologică a activităţii de formare-dezvoltare a per- 
sonalităţii dar şi deschiderea axiologică spre scopurile 
pedagogice angajate ca acţiuni de anvergură socială 
asumate macrostructural, la nivel de politică edu- 
caţională. 

Vezi Finalităţile pedagogice/educaţiei; Valorile 
pedagogice. 


IGIENA ŞCOLARĂ 


Igiena şcolară reprezintă o disciplină de ramură care 
poate fi integrată în domeniul igienei generale sau în 
sfera pedagogiei medicale, dezvoltată la nivelul ştiin- 
telor educaţiei/pedagogice. 

Obiectivul general al activităţilor realizate în 
domeniul igienei şcolare vizează asigurarea condiţiilor 
fizice şi psihice optime necesare elevului pentru 
realizarea sarcinilor de învăţare în mediul şcolar şi 
extraşcolar şi pentru integrarea sa socială cores- 
punzătoare în clasă, şcoală, familie, comunitate, 
societate, 

Obiectivele specifice urmărite pot fi grupate în cinci 
categorii distincte dar complementare: 

a) studierea condiţiilor fizice şi psihice care 
influenţează starea de sănătate a elevilor, individual 
şi colectiv, în mediul şcolar şi extraşcolar, în contextul 
sarcinilor de învăţare în clasă, în afara clasei, acasă; 

b) stimularea creşterii şi a dezvoltării fizice şi 
psihice normale a elevului în contextul perfecţionării 
permanente a condiţiilor de proiectare şi de realizare 
a activităţii, în mediul şcolar şi extrașcolar, în cola- 
borare cu şcoala şi cu familia; 

c) prevenirea bolilor şi a consecinţelor acestora 
generate de: surmenajul intelectual, nevroza infantilă, 
devierea de conduită, fenomenul de inadaptare şco- 
lară-profesională-socială etc.; 

d) asigurarea (micro)climatului adecvat — din 
punct de vedere ergonomic; ecologic, psihosocial — 
pentru stimularea activităţii de învăţare şi a procesului 
de integrare socială a elevului; 

e) limitarea şi eliminarea factorilor nocivi din 
mediul şcolar şi extrașcolar, care intervin la nivel 
macrostructural (plan de învăţământ, programe supra- 
încărcate, examene propuse la vârste, timpuri şi în 
termeni de selecţie negativă/admitere). 


INDICATORII PEDAGOGICI/EDUCAŢIONALI MENEE 


Integrarea igienei şcolare/pedagogiei medicale în 
sfera ştiinţelor educaţiei contribuie la lărgirea şi 
aprofundarea problematicii învăţării (didactice şi 
extradidactice) şi a integrării sociale (şcolare, fa- 
miliale, comunitare, profesionale) a elevului, din 
perspectivă: 

- microstructurală: vezi rolul condiţiilor de micro- 
climat, care asigură o anumită ambianța educa- 
ţională, dependentă de factori obiectivi (baza didac- 
tico-materială, orarul şcolii etc.) dar şi de factori 
subiectivi (stilul educaţional, raporturile pedagogice 
formale şi informale dintre profesori şi elevi, influen- 
ţele câmpului psihosocial şcolar şi extraşcolar etc.); 

* macrostructurală: planul de învăţământ, pro- 
gramele şi manualele școlare, sistemul de evaluare, 
procesul de formare iniţială şi continuă a cadrelor 
didactice, colaborarea şcoală-familie etc. care încura- 
jează sau descurajează: stresul general şi special 
surmenajul intelectual, stările de disconfort psihic, 
sentimentul eşecului şcolar şi social etc. 


INDICATORII PEDAGOGICI/EDUCAŢIONALI 


Indicatorii pedagogici/educaţionali reprezintă ele- 
mentele care pot asigura controlul sau monitorizarea 
sistemului de învăţământ (vezi De Landsheere, Gilbert, 
1992, p.160—161). 

Forma de exprimare a indicatorilor pedagogici/ 
educaţionali este statistică angajând un anumit număr 
de variabile sau anumite serii temporale, care „permit 
studierea stării de fapt a educaţiei la un anumit 
moment dat (...) şi a tendinţelor şi a schimbărilor 
petrecute în educaţie“. 

Principalii indicatori pedagogici/educaţionali pot 
fi selecționați în funcţie de două categorii de criterii 
esenţiale: 

a) criterii microstructurale, dependente de „actorii 
educaţiei“: 

aspiraţiile: „descrierea nevoilor şi a dorințelor“ 
diferitelor persoane implicate în activitatea de proiec- 
tare şi de realizare a educaţiei; 

- influenţele: consecinţele frecvenţei şcolare sau ale 
absenteismului şcolar; efectele educaţiei asupra unor 
aspecte ale vieţii sociale: comunitate locală, factori 
economici, politici, culturali etc.; 

b) criterii macrostructurale, dependente de sistemul 
de învăţământ: 

-accesul la educaţie: numărul, procentul, categoriile 
de persoane care beneficiază de educaţie, pe diferite 
niveluri şi trepte şcolare, evaluabile în termenii rapor- 


EI NDIVIDUALIZAREA INSTRUIRII 


tului managerial intrare-ieşire; „catalogul activităţilor 
sau serviciilor educative existente sau disponibile“; 

- randamentul pedagogic: calitatea absolvenţilor (în 
termeni de cunoştinţe, aptitudini, atitudini probate în 
diferite contexte socioprofesionale; calitatea diplo- 
melor, certificatelor, gradelor universitare, probată în 
termeni de integrare socioprofesională optimă; raportul 
intrare-ieşire, evaluabil în sens managerial; 

- resursele pedagogice: resursele financiare investite 
pentru fiecare elev, student; pentru baza didactico- 
materială; calitatea resurselor umane; costul educaţiei 
în termenii raportului investiţie-beneficiu/eficacitate; 
calitatea climatului educativ; timpul disponibil pentru 
educaţie (timp şcolar-timp extraşcolar). 


INDIVIDUALIZAREA INSTRUIRII 


Individualizarea instruirii vizează o calitate fun- 
damentală a procesului de învăţământ determinată 
printr-o strategie pedagogică orientată special în 
direcţia cunoaşterii şi a valorificării depline a poten- 
ţialului psihopedagogic şi social al obiectului educaţiei, 
în condiţiile proiectării şi a realizării oricărei activităţi 
didactice/educative la nivel curricular. 

Conceptul de individualizare a instruirii defineşte 
acţiunea profesorului angajată în direcţia proiectării 
şi a realizării activităţii didactice/educative în funcţie 
de particularităţile bio-psiho-socio-culturale ale fiecărui 
elev, în vederea dezvoltării şi a integrării sale optime 
la diferite niveluri de cerinţe micro- şi macrostructurale 
înregistrate în procesul devenirii personalităţii umane. 

Acţiunea de individualizare a instruirii, iniţiată de 
profesor, presupune adaptarea continuă a practicii de 
predare-învăţare-evaluare la trăsăturile generale, 
particulare şi individuale ale personalităţii elevului, 
cunoscute și studiate, în prealabil, prin mijloace 
ştiinţifice proprii perfectibile în contextul activităţii 
de asistență psihopedagogică a tuturor „actorilor 
educaţiei“, instituţionalizată la nivelul sistemului de 
învățământ (vezi Asistenţa psihopedagogică; vezi 
consilierul şcolar). 

Această acţiune este realizată/realizabilă la trei 
niveluri de referinţă (vezi Dictionnaire encyclopédique 
de l'éducation et de la formation, 1994, p.521, 522): 

a) individualizarea obiectivelor pedagogice con- 
crete/operaţionale, care presupune adaptarea proiec- 
tului didactic la o diversitate „de nevoi şi de cereri“; 

b) individualizarea mijloacelor instrumentale de 
intervenţie educaţională, care presupune adaptarea 
proiectului didactic la diferite „constrângeri“ obiective 


180 


(spaţiu-timp disponibil, calitatea bazei didactico- 
materială, suportul multimedia) şi subiective (per- 
formanţele anterioare, resursele interne, ritmul de 
învăţare); 

c) individualizarea metodelor de predare-învăţare- 
evaluare care presupune adaptarea proiectului didactic 
la varietatea disponibilităţilor reale şi virtuale ale 
elevului, privite individual şi în cadrul unor grupe sau 
în contextul clasei de elevi. 

Asamblarea operativă a celor trei niveluri de 
referință conferă individualizării instruirii valoarea 
unei strategii pedagogice deschise (auto)perfecţionării 
în timp şi spaţiu. 

Interpretarea individualizării instruirii ca strategie 
pedagogică, implicată la nivel de principiu didactic 
în procesul de formare-dezvoltare permanentă a per- 
sonalităţii preşcolarului, elevului/studentului, oferă 
profesorului următoarele atuuri metodologice, de ordin 
teoretic şi practic: 

- proiectarea fiecărei activităţi didactice/educative 
din perspectiva valorificării la maximum a poten- 
ţialului actual al fiecărui elev; 

- orientarea formativă a activităţii de instruire/ 
educaţiei în direcţia valorificării potenţialului maxim, 
real şi virtual, al fiecărui elev; 

- stimularea dezvoltării complexe (intelectuale, 
morale, tehnologice, estetice, fizice) a fiecărui elev în 
contextul tuturor formelor de instruire disponibile 
(formale-nonformale-informale); 

- angajarea tuturor resurselor interne ale elevului 
la nivelul corelaţiei funcţional-structurale dintre: 
informare-formare, formare-dezvoltare; instruire- 
educaţie, participare deplină-(auto)instruire/(auto)- 
educaţie; 

- subordonarea tuturor resurselor pedagogice acti- 
vităţii de (auto)formare-(auto)dezvoltare permanentă 
a fiecărui elev. 

Vezi Cunoaşterea elevului, Diferenţierea instru- 
irii, Formele de organizare a procesului de învă- 
ţământ. 


INFLUENȚELE PEDAGOGICE 


Influențele pedagogice sunt componente operaţionale 
specifice formelor de educaţie/instruire informală, care 
pot interveni spontan în activitatea de educaţie, de la 
nivelul acţiunii educaţionale sau de la nivelul câmpului 
psihosocial care înconjură acţiunea educaţională (vezi 
Acţiunea educaţională/didactică). 

Caracteristicile influențelor pedagogice sunt evidente 
în cadrul educaţiei/instruirii informale care nu anga- 
jează o activitate de educaţie bazată pe instituţio- 
nalizarea unei anumite corelaţii dintre educator şi 
educat, dintre subiect şi obiect. Din această perspectivă 
influenţele pedagogice pot fi remarcate prin: 

- intervenţiile exercitate spontan şi continuu asupra 
personalităţii umane de la nivelul familiei, comunităţii 
(locale, teritoriale, naţionale, (micro)grupului social, 
mediului social (cultural, economic, politic, religios 
etc.), mass-mediei; 

- efectele imprevizibile rezultate din contextul unor 
situaţii „care nu îşi propun în mod deliberat atin- 
gerea unor țeluri de ordin educativ“ (Cerghit, Ioan, 
1988, p.28); 

- presiunile directe şi indirecte provenite dinspre „o 
masă informaţională enormă dar eterogenă și inegală“ 
(Văideanu, George, 1988, p.232); 

- facilităţile de comunicare imediată oferite prin 
extinderea diferitelor reţele mass-media cu implicaţii 
pedagogice multiple, pozitive dar şi negative; 

- stimulentele sau perturbările provocate, în anu- 
mite contexte ambientale interne şi/sau externe, la 
nivelul acţiunii educaţionale. 

Valorificarea influențelor pedagogice presupune 
interpretarea lor la nivelul unor „mijloace de educaţie 
funcționale“ speciale, în cadrul cărora „se cunosc efectele 
În timp ce cauzele trebuie căutate“. Această situaţie poate 
fi rezolvată în contextul proiectării unor acţiuni 
educaţionale deschise în direcţia câmpului psihosocial 
„Care nu este lăsat de subiect/educator la voia întâmplării, 
ci este supus unor transformări care ponesc de la intenţii 
pedagogice“ (vezi Geissler, Erich, E, 1977, p.38—A42). 

Vezi Acţiunea educaţională/didactică, Educaţia 
informală, Formele educaţiei. 


INFORMAREA PEDAGOGICĂ 


Informarea pedagogică reprezintă conţinutul prin- 
cipal al mesajului educaţional elaborat de subiect/ 
educator la nivelul acţiunii educaţionale în vederea 
provocării unor comportamente de răspuns ale elevului, 
eficiente în timp şi spaţiu, în contextul declanșării unei 
activităţi psihosociale complexe de formare-dezvoltare 
a personalităţii acestuia (vezi Acţiunea educaţională/ 
didactică). 

Definirea conceptului în contextul teoriei peda- 
gogice evidenţiază importanţa informării la nivelul 
corelaţiei de comunicare dintre subiectul şi obiectul 
educaţiei, subordonată noutăţilor formative aduse, 

în principal, receptorului (vezi De Landsheere, Gilbert, 
1992, p.165). 

Conţinutul conceptului vizează informaţiile ştiinţi- 
fice (noţiuni fundamentale şi operaţionale, judecăţi, 
raționamente, norme, principii, legi, strategii de 
cercetare, paradigme etc.) prelucrate pedagogic în 
cadrul fiecărei programe şcolare/universitare conform 
obiectivelor formative generale şi specifice, stabilite 
la nivel de politică a educaţiei. 

Definirea conceptului de informare la nivelul 
managementului educaţiei presupune raportarea aces- 
tuia la activitatea de conducere globală-optimă- 
strategică a sistemului şi a procesului de învăţământ 
(vezi Cristea, Sorin, 1996, B, p.22—25). 

Acţiunea de informare managerială, remarcabilă 
prin sesizarea problemelor semnificative pentru con- 
ducerea eficientă a sistemului şi a procesului de 
învăţământ, angajează şase operaţii esenţiale (vezi 
Peel, Malcom, 1994, p.122—135): 

a) colectarea informaţiei care urmăreşte folosirea 
unor modalităţi raţionale de colectare a datelor (cu 
accent pe: date necesare, date din surse interne Şi 
externe, date la intervale de timp regulate, date care 
să justifice costul de timp, de energie etc.) şi de operare 
cu surse de informare raţionale (bancă de date, instituții 
specializate, servicii specializate etc.); 

b) stocarea informaţiei care implică selectarea 
unor informaţii prin diferite mijloace (fişiere, agende, 
note, dischete etc. şi renunţarea la alte informaţii 
devenite inutile); 

c) procesarea informaţiei care presupune „extra- 
gerea sensului“ prin prelucrare statistică şi logică a 
datelor acumulate pe criterii pedagogice explicite; 

d) accesibilizarea informaţiei care valorifică sto- 
carea şi procesarea corectă a datelor devenite func- 
tionale prin interiorizarea lor la nivelul psihologiei 
subiectului și/sau a obiectului educaţiei; 

e) comunicarea informaţiei care solicită diferite 
mijloace tehnologice, de la cele clasice (materiale 
scrise, metode de comunicare orală), la cele moderne 
(video, TV reţele de computere); 

P folosirea informaţiei care verifică practic cir- 
cuitul prezentat anterior, în mod curent (efecte ime- 
diate) şi la diferite intervale de timp (gradul de 
integrare a informaţiei, raportul dintre costuri şi 
beneficiul informaţiei, dintre informaţia stocată şi cea 
comunicată). 

Calitatea informării vizează toate elementele 
componente ale acţiunii angajate: obţinerea informaţiei 
cantitative (date, mărimi, numere de ordine, relaţii 

ierarhice); obţinerea informaţiei calitative prin rapor- 
tare la ideea de noutate şi utilitate/relevanţă peda- 
gogică; declanşarea fluxului informaţional (orientarea 
ansamblului de informaţii în direcţia acţiunilor com- 
plementare de evaluare şi de comunicare); valorificarea 
circuitului informaţional prin raportare permanentă 
la finalităţile activităţii de management; perfec- 
ţionarea procedurilor informaţionale prin operaţii care 
permit tratarea calitativă a informaţiei pentru sesizarea 
şi rezolvarea problemelor semnificative în plan social. 

Aceste elemente respectă cerinţele modelului cul- 
tural al societăţii postindustriale, care implică reali- 
zarea saltului de la informaţia cantitativă (constatativă, 
stocată, limitativă) la informaţia calitativă (prelucrată, 


procesată, perfectibilă), valorificabilă la scara sis- 


temului şi a procesului de învăţământ. 

Vezi Acţiunea educaţională/didactică, Conţi- 
nutul procesului de învăţământ, Managementul 
educaţiei/pedagogic. 

Informatizarea învăţământului reprezintă o strategie 
pedagogică adaptată/adaptabilă la nivel de politică 
a educaţiei în condiţiile modelului cultural al societăţii 
postindustriale, informatizate. 

La nivel operaţional, acest concept angajează 
procesul de asimilare şi de valorificare a noilor 
tehnologii informatice în activităţile proiectate la 
nivelul sistemului de învăţământ, în contextul unor 
activităţi specifice de: alfabetizare informatică şi 
computerială; însușire a cunoştinţelor studiate la 
disciplinele de profil informatic; realizare a gestiunii 
învăţământului; aplicare a instruirii asistată pe cal- 
culator, ca metodă pedagogică specială sau ca mijloc 
pedagogic integrat/integrabil în orice strategie didac- 
tică (vezi Revista de pedagogie, nr. 1—2/1994, Infor- 
matizarea învățământului). 

Teoria informatizării învățământului evidenţiază 
resursele pedagogice angajate/angajabile la nivel de 
politică a educaţiei prin: 

* valorificarea noilor tehnologii în direcţia pro- 
cesării, esenţializării şi amplificării activităţii inte- 
lectuale la parametrii de eficienţă individuală şi socială; 

- dezvoltarea unui sistem de autoinstruire eficientă, 
(auto)perfectibil în diferite condiţii şi situaţii de timp 
şi spaţiu; 

* promovarea unei educaţii/instruiri individualizate 
în contextul (auto)evaluării formative/continue a 
rezultatelor acţiunii didactice/educative care reflectă 

calitatea corelaţiei funcţional-structurale dintre subiec- 
tul şi obiectul educaţiei; 

- stimularea creativităţii „actorilor educaţiei“ în 
condiţii de productivitate inventivă-inovatoare şi de 
procesualitate optimă în raport cu posibilităţile maxi- 
me ale fiecărei personalităţi implicate în activitatea 
didactică/educativă; 

* antrenarea tuturor dimensiunilor educaţiei (inte- 
lectuală-morală-tehnologică-estetică-fizică) în contex- 
tul unor acţiuni de instruire formală-nonformală- 
informală, integrate/integrabile în sensul educaţiei 


“permanente. 


Practica informatizării învăţământului presupune 
valorificarea calculatorului în sens larg, „în vederea 
realizării scopurilor educaţiei“ (vezi De Landsheere, 
Gilbert, 1992, p.109). Această perspectivă teleo- 
logică depăşeşte viziunea didacticistă care evi- 
denţiază avantajele tehnice ale instruirii asistată pe 
calculator — metodă care, faţă de instruirea pro- 
gramată, „oferă posibilitatea urmăririi elevului pas cu 
pas în activitatea de învăţare“. 

Perspectiva teleologică angajează problematica 
managerială a gestiunii educaţiei, la nivel de sistem 
(monitorizarea resurselor, proiectarea curriculară a 
planului de învăţământ, evaluarea globală, instituţiona- 
lizarea unei baze de date etc.) şi de proces (proiectarea 
curriculară a programelor şi a manualelor şcolare, 
stimularea (auto)instruirii intensive, elaborarea testelor 
de evaluare formativă/continuă etc.). 

La nivel de politică a educaţiei, informatizarea 
învăţământului angajează următoarele priorităţi 
pedagogice confirmate, la scară socială, în contextul 
cooperării internaţionale: | 

a) introducerea şi utilizarea tehnologiilor infor- 
matice şi de comunicare în condiţiile „interacțiunii 
armonioase între hard, soft şi instruirea personalului; 

b) aplicarea tehnologiilor informatice și de comu- 
nicare în gestionarea eficientă a resurselor pedagogice 
şi în activitatea de proiectare curriculară a planului 
de învăţământ, a programelor şi a manualelor şcolare/ 
universitare; 

c) asigurarea dezvoltării curriculare prin cola- 
borarea permanentă între specialiştii în proiectare 
pedagogică/didactică şi creatori de soft; 

d) asigurarea bazei de date necesare pentru reali- 
zarea funcţiilor manageriale de planificare-organizare, 
orientare-îndrumare metodologică, reglare-autoreglare 
(prin acţiuni de perfecţionare şi de cercetare) a siste- 
mului şi a procesului de învăţământ; 

e) susţinerea acţiunilor de evaluare globală reali- 
zate/realizabile în termenii raportului managerial între 
situaţia clasei/elevului la intrare-ieşire, care asigură 
monitorizarea calităţii învățământului la nivel de 
sistem şi de proces. 

La nivelul şcolii româneşti poate fi evidenţiat 
Proiectul de informatizare a învăţământului pre- 
universitar — elaborat de Institutul de Ştiinţe ale 
Educaţiei — care vizează următoarele obiective (vezi 
Noveanu, Eugen, în Revista de pedagogie nr. 1—2/ 
1994, Informatizarea învăţământului, p.5—14): 

- elaborarea unui model conceptual al zonei de 
intersecţie învăţământ preuniversitar-tehnologii infor- 
matice (excluzând liceele şi clasele de informatică) şi 
a instrumentelor necesare pentru operaţionalizarea 
acestuia; 

- verificarea experimentală a unui set de instru- 
mente de maximă eficienţă pedagogică: softuri edu- 
caţionale, programe informatizate necesare pentru 
elaborarea: manualelor alternative, manualelor auxi- 
liare (pentru profesori-elevi); altor materiale pentru 
stimularea învăţării; bazelor de date procesate etc.; 

- iniţierea şi perfecţionarea cadrelor didactice în 
activităţi specifice modelului conceptual adoptat; 

- popularizarea succeselor înregistrate în vederea 
generalizării proiectului la scara întregului sistem. 

Vezi Softul pedagogic. 


INFRASTRUCTURA PEDAGOGICĂ 


Infrastructura pedagogică desemnează principa- 
lele componente funcţionale ale activităţii de forma- 
re-dezvoltare permanentă a personalităţii umane, 
(auto)perfectibile la nivelul unor corelaţii angajate 
psihosocial, pe verticala şi pe orizontala sistemului de 
educaţie/învățământ. 

Din perspectivă curriculară, infrastructura peda- 
gogică reprezintă un concept fundamental care defi- 
neşte substratul structurii sistemului de educaţie rele- 
vant la nivelul corelaţiilor funcţionale posibile şi 
necesare, între: finalităţile educaţiei — sistemul de 
educaţie/învăţământ — procesul de învățământ; 
activitatea pedagogică — activitatea didactică — 
mediul pedagogic — situaţia pedagogică (vezi Diction- 
naire actuel de l'tducation, 1993, p.723, 724). 

Analiza conceptului presupune evidenţierea urmă- 
toarelor raporturi ierarhice angajate pe verticala şi pe 
orizontala sistemului de educaţie/învăţământ: 

a) suprastructura pedagogică a sistemului de educa- 
ţie relevantă prin finalităţile educaţiei instituţionalizate 

în termeni de filozofie şi de politică a educaţiei prin 
evaluarea necesităţilor educaţionale generale şi indi- 
viduale şi esenţializarea lor la nivelul relaţiilor dintre: 
sistemul social global-sistemele sociale parţiale (eco- 
nomic-politic-cultural)-sistemul de educaţie-sistemul 
de învăţământ-procesul de învăţământ-activitatea/ 
acţiunea educaţională/didactică; 

b) structura pedagogică a sistemului de învăţământ 
relevantă la nivelul organizării curriculare a: ciclurilor/ 
treptelor şcolare, strategiilor de valorificare a resurselor 
(umane, informaţionale, materiale, financiare), meca- 
nismelor de conducere managerială a instituţiei şcolare 
şi de reglementare a relaţiilor acesteia cu mediul i 

c) structura pedagogică a procesului de învăţământ 
relevantă la nivelul proiectării activităţilor specifice 
sistemului, la nivel general (obiectivele generale ale 
planului de învăţământ) şi specific (obiectivele specifice 
programelor şcolare/universitare); 

d) microstructura pedagogică a activităţii/acţiunii 
educaţionale/didactice relevantă la nivelul corelaţiei 
dintre profesor şi elev, centrată pe obiective şi pe 
corespondențe obiective — conţinuturi-metodologie de 
predare-învăţare-evaluare. 

Inovația pedagogică reprezintă un stadiu superior al 
creativităţii pedagogice, care poate fi atins la nivel de 
produs al activităţii, în contextul sistemului de învă- 
ţământ şi în cadrul procesului de învăţământ. 

Calitățile inovației, originalitatea şi relevanţa 
socială angajează realizarea unui produs nou şi util 
prin strategii de restructurare care vizează asigurarea 
progresului în orice domeniu de activitate (vezi Landau, 
Erika, 1979). 

În domeniul educaţiei inovaţia reprezintă „orice 
transformare adusă intenţionat şi metodic unui sistem 
de învăţământ în vederea revizuirii obiectivelor aces- 
tuia“, Dintr-o astfel de perspectivă, relevantă la nivel 
de politică a educaţiei, inovaţia pedagogică vizează: 

a) structura școlară (durata învăţământului gene- 
ral, organizarea pe trepte, cicluri, profiluri de studii); 

b) programele de tip curriculum, proiectate în 
funcție de obiectivele generale şi specifice definite — 
la nivel de politică a educaţiei — în raport cu structura 
şcolară adoptată; ; 

c) practica activităţii didactice/educative (me- 
todologia pedagogică, sistemul de evaluare, noile 
tehnologii didactice) — vezi De Landsheere, Gilbert, 
1992, p.166. 

Perspectiva reformei învăţământului impune reali- 
zarea unor inovaţii pedagogice deosebite fundamental 
de schimbările curente înregistrate, de regulă, la 
nivelul practicii pedagogice (perfecţionarea metodo- 

- logiei de predare-învăţare-evaluare, îmbunătăţirea 
bazei didactico-materiale, elaborarea unor manuale 
materiale de învăţare etc.). În acest context, inovaţia 
pedagogică devine un principiu al reformei care 
vizează restructurarea sistemului în vederea depăşirii 
dezechilibrelor constatate la nivelul relaţiilor interne 
şi a consecinţelor acestora, multiplicate la nivelul 
activităţilor didactice/educative curente (vezi Vlăs- 
ceanu, Lazăr, 1979, p.28—34). 

Perspectiva practicii educative/didactice evidenţiază 
importanţă inovaţiilor pedagogice care asigură inclusiv 


„introducerea unor noutăţi relative într-un sistem 


existent în vederea ameliorării acestuia prin diferite 
modalităţi de difuzare“. Inovaţiile respective au un 
caracter contextual (ceea ce le deosebeşte de invențiile 
sau descoperirile curente), angajând o multitudine de 
forme de proiectare şi de realizare şi o procesualitate 
desfăşurată ciclic (între antecedentele psihologice ale 
celor implicaţi — motivațiile sociale asumate în 
activitatea de creaţie — strategiile de adaptare şi de 
readaptare a rezultatelor obţinute în timp) — vezi 
Dictionnaire encyclopédique de Ll'education et de la 
formation, 1994, p.525—529). 

Relaţia dintre inovaţie şi cercetare devine în con- 
diţiile învăţământului o miză socială susţinută con- 
tinuu în plan sociologic, politic, economic. În această 
perspectivă se impune aprecierea inovației după 
metodele pedagogiei experimentale“ şi a cercetării 
pedagogice în funcţie de ameliorarea raportului cost- 
eficacitate, perfectibil pe termen mediu și lung. 

Vezi Creativitatea pedagogică. 


INSPECŢIA ŞCOLARĂ 


Inspecţia şcolară reprezintă o formă de activitate 
managerială care urmăreşte evaluarea și îndrumarea 
unităţilor de învățământ, prin acţiuni specifice proiec- 
tate şi realizate de la nivel central (Ministerul Învă- 
ţământului), teritorial (inspectoratul şcolar) şi local 
(conducerea organizaţiei şcolare). Această formă de 
activitate managerială presupune respectarea şi valo- 
rificarea unor norme socioprofesionale validate la nivel 
de politică a educaţiei. 

Proiectarea inspecției şcolare are în vedere pro- 
blematica specifică sistemului și procesului de în- 
vățământ. 

Problematica sistemului de învăţământ solicită 
inspecției şcolare proiectarea unor acţiuni de evaluare 
şi îndrumare care vizează: a) relaţiile societate-şcoală 
angajate la nivel naţional, teritorial şi local; b) struc- 
turile funcţionale susţinute în plan material, uman, 
financiar; c) programele strategice, tactice şi opera- 
ţionale activate la nivel de politică educaţională 
transpusă în plan naţional, teritorial, local; d) meto- 
dologiile validate conform orientărilor oficiale adap- 
tate/adaptabile la condiţiile zonale şi locale; e) spaţiul 
şi timpul real/potenţial, disponibil pentru realizarea 
obiectivelor pedagogice generale, specifice, concrete, 
ale fiecărui sector de activitate; f) mecanismele de 
formare şi perfecţionare a celor angajaţi în realizarea 
obiectivelor pedagogice; g) raporturile cu repre- 
zentanţii comunităţii educative locale, în mod special 
cu familia; h) resursele pedagogice valorificate la 
nivelul fiecărei organizaţii şcolare. 

Problematica procesului de învăţământ solicită 
inspecției şcolare proiectarea unor acţiuni de evaluare 
şi îndrumare care vizează: a) condiţiile generale şi 
particulare de realizare şi perfecţionare continuă a 
„relaţiei educative“ dintre cadrul didactic şi elev; 
b) calităţile generale şi speciale ale personalităţii 
cadrului didactic (cultura generală, psihopedagogică, 
socială; competenţa pedagogică validată în cadrul 
sistemului de formare iniţială şi continuă; capacitatea 
managerială probată în activitatea didactică, activi- 
tatea metodică şi de cercetare ştiinţifică; activitatea 
de conducere a organizaţiei şcolare, exersată direct 
sau indirect la diferite niveluri macrostructurale şi 
microstructurale); c) situaţiile pedagogice generate de 
stilul echipei didactice, ambianța educaţională exis- 
tentă, raporturile cu mediul etc. (vezi Mialaret, Gaston, 
1993, p.41—43). 

Conţinutul inspecției şcolare vizează „aspectele 
metodologice ale creşterii calităţii procesului de 
învăţământ“, dependente de: a) activitatea de an- 
samblu — şcolară şi extrașcolară — sau o parte a ei: 
didactică, educativă, economico-financiară; b) acti- 
vitatea uneia sau mai multor organizaţii școlare; 
c) activitatea unui cadru didactic sau a unei echipe 
didactice; d) activitatea realizată la o disciplină sau 
la mai multe discipline de învăţământ (vezi Jinga, 
Ioan, 1983, p.28). 

Definiţia tradiţională consideră inspecția şcolară 
ca „principala formă de control“ care vizează: veri- 
ficarea sistematică a modului de îndeplinire a hotărâ- 
rilor şi instrucţiunilor elaborate, central, teritorial şi 
local; aprecierea calităţii activităţii directorilor de 

şcoli şi a cadrelor didactice de toate specialităţile; 
obţinerea şi difuzarea informaţiilor pedagogice, 
relevante social, pentru factorii de decizie situaţi la 
nivel teritorial (inspectoratul şcolar) şi central (Minis- 
terul Învăţământului); stimularea perfecţionării con- 
tinue a cadrelor didactice din/în unităţile de învă- 
ământ evaluate şi îndrumate. 

Definiţia modernă a inspecției şcolare subor- 
donează operaţia de control acţiunii complexe de 
evaluare a organizaţiei şcolare la nivelul „unui sistem 
deschis“ — „sensibil la factori imprevizibili la plecare“, 
conştientizaţi şi valorificaţi la „ieşire“ în termeni de 
diagnoză şi de prognoză managerială (vezi Diction- 
niare encyclopédique de léducation et de la formation, 
1994, p.416).). 

Dintr-o perspectivă managerială — proprie insti- 
tuţiilor sociale complexe — inspecția şcolară repre- 
zintă un ansamblu de acţiuni pedagogice de evaluare 
şi de îndrumare pedagogică a organizaţiei şcolare, 
integrate în cadrul activităţii de conducere globală, 
optimă şi strategică a sistemului şi a procesului de 
învăţământ. 

Evoluţia inspecției şcolare „variază după natura 
şi caracteristicile sistemelor de învăţământ“. Tendinţa 
sa generală evidenţiază însă importanţa evaluării 
globale a sistemului în funcţie de eficienţa procesului 
de învăţământ, demonstrată prin modul de realizare 

„a obiectivelor generale şi specifice ale organizaţiei 
şcolare şi prin calitatea efectivă a echipei didactice şi 
de conducere. Această tendinţă asigură evaluarea 
activităţii de proiectare pedagogică (a planului de 
învăţământ, a programelor şi a manualelor şcolare) 
şi a procesului de formare iniţială şi continuă a cadrelor 
didactice, asumată la nivel de politică a educaţiei. 

Evoluţia contemporană a inspecției şcolare urmează 
logica managementului educaţiei, centrată pe: 
a) conceperea inspecției generale ca „o vocaţie gene- 
rală“, care acoperă nu numai problematica „instrucției 
publice“, ci şi evaluarea globală a „educaţiei naţionale; 
b) renovarea continuă a tehnologiilor de evaluare 
socială, care vizează aprecierea globală a politicilor 
educaţiei prin „rapoarte anuale“ care stau la baza 
proiectelor strategice elaborate la nivelul organizaţiilor 
şcolare; c) angajarea forţelor care reprezintă comuni- 
tatea educativă locală, în general, şi comunitatea 
profesională locală, în special, în mod evaluarea 
operativă, optimă, a organizaţiilor şcolare, evaluare 
bazată pe respectarea integrală a standardelor pe- 
dagogice de nivel naţional; d) deschiderea socială a 
procesului de recrutare a inspectorilor şcolari, care 

exprimă „un nou echilibru“ între viziunea de ansamblu 
şi cunoaşterea diversităţii organizaţiilor şcolare, între 
problematica sistemului de învățământ şi problematica 
mediului înconjurător (idem, vezi p.435—438). 
Realizarea „managementului instrucțional“ impune 
„reconsiderarea activităţii de control şi îndrumare a 
inspecției şcolare“ (subl. aut. — calitatea inspecției 
şcolare, care urmăreşte, în mod special: menţinerea 
personalului didactic „de conducere şi de predare“, în 
actualitatea ştiinţifică, tehnologică, pedagogică şi 
culturală; promovarea informaţiei de ultimă oră în 
domeniul formării socioprofesionale; facilitarea schim- 
bului de informaţii şi de experienţă între organizaţiile 
şcolare integrate la nivelul sistemului de învăţământ; 
schimbarea opticii de apreciere a cadrelor didactice 
şi a organizaţiilor şcolare în funcţie de exigenţele 
proiectării pedagogice curriculare, centrată pe intere- 
sele elevului/studentului şi ale comunităţii educative; 
valorificarea resurselor de evaluare pozitivă, centrată 
pe „selecţionarea dominantelor pozitive şi gene- 
ralizarea acestora la scara“ organizaţiei şcolare res- 
pective; formarea iniţială şi continuă a inspectorilor 
şcolari, proveniţi din interiorul sistemului de învă- 
ţământ, în calitate de reprezentanţi de vârf ai comu- 


„nităţii didactice locale, teritoriale, naţionale (vezi 


Jinga, loan, 1993, p.42—44). 

Perfecţionarea inspecției școlare implică perfec- 
ţionarea activităţii de evaluare a organizaţiei şcolare 
în cadrul unui proces care include trei etape sau 
acţiuni manageriale: a) obţinerea informaţiei şi 
valorificarea sa până la nivelul unei „bănci de date“; 
b) prelucrarea statistică a informaţiei, prin metode 


. clasice şi moderne (în special prin calculator) pentru 


aprofundarea analizei fenomenelor educaţionale 
semnificative la nivelul instituţiei respective; c) ela- 
borarea aprecierilor pe baza criteriilor pedagogice 
relevante social care asigură „sesizarea notelor 
caracteristice ale fenomenelor educaţionale“ aflate 
în studiu (idem, vezi p.44—46). 

Regândirea inspecției şcolare din perspectiva 
democratizării învăţământului impune criterii noi de 
formare iniţială şi continuă a cadrelor de conducere. 
Saltul „de la politica de cadre la politica educaţiei“ 
presupune respectarea şi valorificarea integrală a două 
principii: principiul reprezentării, care vizează promo- 
varea în funcţii de inspectori şcolari a cadrelor didactice 
care reflectă calităţile şi aspiraţiile esenţiale ale 
comunităţii socioprofesionale; principiul legitimităţii, 
care marchează capacitatea de acţiune a inspectorilor 

şcolari, realizabilă în termeni de autoritate ştiinţifică 
şi de responsabilitate politică. 

Perspectiva managerială conferă inspecției şcolare 
calităţi de conducere globală-optimă-inovatoare a 
organizaţiei şcolare realizabile prin acţiuni de infor- 
mare-evaluare-comunicare pedagogică adecvată, care 
angajează respectarea şi valorificarea a două principii: 
principiul priorităţii funcţiilor inspecției şcolare în 
raport cu structurile inspecției şcolare; principiul priori- 
tăţii acţiunii manageriale de evaluare în raport cu 
operaţiile de control, subordonate scopurilor mana- 
geriale ale acesteia (măsurare-apreciere-decizie). 

Proiectarea unui model managerial al inspecției 
şcolare angajează trei categorii de obiective pedagogice: 

a) obiective pedagogice generale/corespunzătoare 
celor trei funcţii ale conducerii manageriale: plani- 
ficare-organizare a activităţii organizaţiei şcolare la 
nivel de sistem; orientare-îndrumare metodologică a 
activităţii organizaţiei şcolare la nivelul procesului de 
învăţământ; reglare-autoreglare a activităţii organi- 
zaţiei şcolare respective, la nivel de sistem şi de proces, 
prin acţiuni de perfecţionare şi de cercetare didactică; 

b) obiective pedagogice specifice/corespunzătoare 
acţiunilor de: informare managerială în legătură cu 
activitatea desfăşurată în organizaţia şcolară respec- 


tivă; evaluare managerială, realizată cu scop de: 


măsurare-apreciere/diagnoză-decizie, cu valoare de 
prognoză; comunicare managerială a deciziei cu scop 
de previziune-planificare-programare a activităţii în 
organizaţia şcolară respectivă în cadrul viitorului ciclu 
managerial; 

c) obiective pedagogice concrete/corespunzătoare 
operaţiilor de control subordonate acţiunilor mana- 
geriale de informare-evaluare-comunicare. 

Proiectarea managerială a inspecției școlare presu- 
pune, în același timp, elaborarea unor instrumente de 
evaluare, pe baza a două modele pedagogice: 

*- modelul cercetării pedagogice, bazat pe îmbinarea 
investigaţiei longitudinale cu investigația transversală 
(vezi raportul dintre fişa de observaţie şi fişa de analiză- 
sinteză a activităţii didactice/educative); 

- modelul proiectării pedagogice bazat pe corelaţia 
existentă între elementele structurale (obiective-conţi- 
nuturi-metodologie) ale activităţii inspectate şi re- 
zultatele globale evaluate (randamentul şcolar, cali- 
tatea corelaţiei subiect-obiect) — vezi criteriile de 
evaluare implicate în fișa de analiză-sinteză a activităţii 
didactice/educative. 

Taxonomia managerială a inspecției şcolare 
urmăreşte ordonarea clasificărilor propuse în literatura 

de specialitate prin avansarea unor criterii de maximă 
rigurozitate pedagogică (vezi Dicţionar de pedagogie, 
1979, p.449). ; 

Clasificările propuse în literatura de specialitate au 
în vedere două activități de conducere specifice, care 
definesc: 

a) formele inspecției şcolare (vezi Jinga, loan, 1983, 
p.35—67): inspecția şcolară de specialitate; inspecția 
şcolară specială; inspecția tematică (a activităţii de 
conducere, a activităţii educative, a activităţii pro- 
fesorului-diriginte, a activităţii de orientare şcolară şi 
profesională etc.); inspecția frontală; 

b) modalitățile de realizare a inspecției şcolare prin 
obiective şi trăsături specifice (vezi Joița, Elena, 1995, 
p.172—188): inspecția şcolară de specialitate; in- 
specţia şcolară tematică; inspecția şcolară frontală; 
inspecția şcolară de perfecţionare. 

Elaborarea unei taxonomii manageriale a inspecției 
şcolare presupune raportarea acestor activităţi specifice 
la teoria generală a conducerii globale-optime-stra- 
tegice-inovatoare a sistemului şi a procesului de 
învăţământ. Aceasta implică respectarea a două 
principii fundamentale: a) prioritatea funcţiilor mana- 
geriale în raport cu structurile instituţionale propuse 
pentru diferitele forme de organizare efectivă a in- 
specţiei şcolare; b) stabilitatea acţiunilor manageriale 
de informare-cvaluare-cormunicare pedagogică a deci- 
ziei, care asigură coerenţa activităţii de inspecţie 
şcolară în orice variantă de organizare a acesteia. 

Tipologia inspecției şcolare reflectă astfel funcţiile 
conducerii manageriale a organizaţiei şcolare la nivel 
de sistem şi de proces. 

Funcţia de planificare-organizare a sistemului de 
învăţământ determină realizarea unui tip de inspecţie 
şcolară care vizează evaluarea generală a activităţii 
organizaţiei şcolare, dependentă de gradul de valo- 
rificare a resurselor pedagogice (materiale, umane, 
financiare, informaţionale) existente. Acest tip de 
inspecţie şcolară trebuie organizat la nivel central 
(Ministerul Învăţământului), teritorial (inspectoratul 
şcolar), local (conducerea unităţii de învăţământ). 

Funcţia de orientare-îndrumare metodologică a 
procesului de învăţământ determină realizarea unui 
tip de inspecţie școlară care vizează evaluarea acti- 
vităţii didactice şi educative proiectată la nivelul unei 
organizaţii școlare. Acest tip de inspecţie trebuie 
organizat la nivel central (Ministerul Învăţământului), 
teritorial (inspectoratul şcolar), local (conducerea 
unităţii de învăţământ). 

Funcţia de reglare-autoreglare a sistemului şi a 
procesului de învăţământ determină realizarea unui tip 
special de inspecţie şcolară, care vizează, pe de o parte, 
evaluarea activităţii cadrului didactic înscris la exa- 
menul de definitivat, grad didactic II, grad didactic I, 
reciclare, iar pe de altă parte, stimularea perfecţionării 
şi cercetării pedagogice la nivelul organizaţiei şcolare. 
Acest tip special de inspecţie şcolară trebuie organizat 
la nivel central (Ministerul Învăţământului), teritorial 
(inspectoratul şcolar/Casa Corpului Didactic, centrul 
de asistenţă psihopedagogică), local (conducerea 
unităţii de învăţământ/catedrele, comisiile metodice). 

Conţinutul pedagogic al fiecărui tip de inspecţie 
şcolară corespunde amplitudinii funcţiei manageriale 
exprimate la nivel central, teritorial şi local. 

Inspecţia şcolară generală, cu scop de evaluare 
generală a organizaţiei şcolare corespunzător funcţiei 
manageriale de planificare-organizare a sistemului de 
învăţământ, implică două forme de instituţionalizare 
a activităţii: 

a) inspecția şcolară teritorială, care evaluează 
modul de proiectare şi valorificare a tuturor resurselor 
pedagogice existente (materiale-umane-financiare- 
informaţionale), la nivel central (inspecția şcolară 
teritorială realizată de Ministerul Învăţământului), la 
nivel teritorial (inspecția şcolară teritorială realizată 
de inspectoratul şcolar), la nivel local (inspecția şcolară 
realizată de conducerea unităţii de învăţământ); 
inspectorii şcolari angajaţi în acest tip de activitate au 
statut de inspector şcolar teritorial; 

b) inspecția şcolară de personal, care evaluează 
modul de proiectare şi valorificare a tuturor resurselor 
umane existente, la nivel central (inspecția şcolară de 
personal, realizată de Ministerul Învăţământului), la 
nivel teritorial (inspecția şcolară realizată de inspec- 
toratul şcolar), la nivel local (inspecția şcolară de 
personal realizată de conducerea unităţii de învăţă- 
mânt); inspectorii şcolari angajaţi în acest tip de 
activitate au statut de inspector şcolar de personal. 

Inspecţia şcolară de specialitate, cu scop de evaluare 
a activităţii didactice şi/sau a activității educative — 
corespunzătoare funcţiei manageriale de orientare- 
îndrumare metodologică a procesului de învăţământ — 
implică două forme de organizare: 

a) inspecția şcolară realizată la disciplina de 
specialitate principală-secundară, care evaluează 
capacitatea cadrului didactic de proiectare a obiec- 
tivelor generale şi specifice ale procesului de învă- 
ământ şi de operaţionalizare a acestora în funcţie 

de condiţiile concrete ale organizaţiei şcolare respecti- 
ve şi ale colectivului de elevi; 

b) inspecția şcolară realizată la activitatea educativă 
(dirigenţie, educaţie nonformală, colaborare cu fami- 
lia, relaţii cu comunitatea educativă locală etc.), care 
evaluează capacitatea cadrului didactic de proiectare 
a obiectivelor generale şi specifice legate de formarea 


- colectivului de elevi şi a personalităţii elevilor, de 


valorificarea potenţialului acestora, prin implicarea 
efectivă a educaţiei permanente etc. 

Ambele forme de organizare a inspecției şcolare 
de specialitate trebuie realizate la nivel central (inspec- 
ţia şcolară de specialitate, realizată de Ministerul 
Învăţământului), la nivel teritorial (inspecția şcolară 
de specialitate, realizată de inspectoratul şcolar), la 
nivel local (inspecția şcolară de specialitate, realizată 
de conducerea unităţii de învăţământ). Inspectorii 
şcolari angajaţi în acest tip de activitate au statut de 
inspector şcolar de specialitate. 

Inspecţia şcolară cu scop de perfecţionare a activi- 
tăţii organizaţiei şcolare — corespunzătoare funcţiei 
de reglare-autoreglare a sistemului şi a procesului de 
învăţământ — implică două forme de organizare: 

a) inspecția şcolară specială pentru definitivat, grad 
didactic II, grad didactic I, reciclare, care angajează 
factori responsabili de la nivel central (Ministerul 
Învăţământului, Institutul de Perfecţionare a Cadrelor 
Didactice), teritorial (inspectoratul şcolar, Casa Cor- 
pului Didactic, Centrul de Asistenţă Psihopedagogică) 
şi local (conducerea unităţii de învăţământ, catedra, 
comisia metodică); inspectorii şcolari angajaţi în acest 
tip de activitate au statut de inspector şcolar-metodist; 

b) inspecția şcolară specială pentru stimularea 
perfecţionării şi cercetării pedagogice la nivelul organi- 
zaţiei şcolare, care angajează factori responsabili de 
la nivel central (Ministerul Învăţământului, Institutul 
de Perfecţionare a Cadrelor Didactice, Institutul de 
Cercetări Pedagogice), teritorial (inspectoratul şcolar, 
Casa Corpului Didactic, centrul de Asistenţă Psihope- 
dagogică) şi local (conducerea unităţii de învăţământ, 
catedra, comisia metodică); inspectorii şcolari angajaţi 
în acest tip de activitate au statut de inspector şcolar- 
consilier. 

Modalităţile de organizare a inspecției şcolare — 
posibile în contextul modelului de taxonomie prezentat 
anterior — respectă specificul fiecărui tip de activitate 
realizat în concordanţă cu cele trei funcţii ale mana- 
gementului pedagogic. Ele valorifică, în acelaşi timp, 
anumite structuri adaptabile şi aplicabile în cadrul 
oricărui tip şi formă de inspecţie şcolară. 

a) Inspecţia şcolară generală, cu cele două forme 
de realizare (inspecția şcolară teritorială şi inspecția 
şcolară de personal) implică două modalităţi de 
realizare: inspecția şcolară generală cu caracter global, 
care asigură evaluarea globală a organizaţiei şcolare 
respective; inspecția şcolară generală cu caracter 
special, care asigură rezolvarea unor probleme speciale 
(sesizări, reclamaţii, comenzi, solicitări etc.) prin acti- 
varea „corpului de control“ (existent la nivel central, 
teritorial sau local). 

b) Inspecţia şcolară de specialitate, cu cele două 
forme de realizare (inspecția şcolară la disciplina de 
specialitate principală-secundară; inspecția şcolară la 
activităţile educative) implică două modalităţi de 
realizare: inspecția şcolară de specialitate tematică 


(obiective specifice, adaptabile la cazuri individuale, ` 


incluse în graficul inspecției şcolare sau impuse de 
anumite situaţii: evaluarea elevilor, operaţionalizarea 
obiectivelor, metodologia didactică valorificată, opti- 
mizarea raportului dintre cultura generală-cultura de 
specialitate; cunoaşterea psihopedagogică a elevului; 
colaborarea cu familia etc.); inspecția şcolară de 
specialitate curentă (cu obiective generale, adaptabile 
la situaţia concretă, conform graficului activităţilor 
de inspecţie şcolară). 

c) Inspecţia şcolară cu scop de perfecţionare, cu cele 
două forme de realizare (inspecția şcolară specială 
pentru definitivat, gradul didactic II, gradul didactic 1, 
reciclare; inspecția şcolară pentru stimularea perfec- 
ţionării şi cercetării pedagogice) implică două modali- 
tăţi de realizare: inspecția şcolară de perfecţionare, cu 
caracter general (pentru evaluarea globală a activităţii 
cadrului didactic: evaluarea activităţii didactice la 
specialitatea principală-secundară; evaluarea activităţii 
educative/ca profesor-diriginte etc.; evaluarea acti- 
vităţii metodico-ştiinţifice); inspecția şcolară de perfec- 
ţionare, cu caracter special (activităţi-deschise; activi- 
tăți-model; proiecte de cercetare; sesiuni de comunicări 
ştiinţifice, dezbateri etc.). 

Cele trei tipuri de inspecţie şcolară valorifică şi 
alte modalităţi de realizare a activităţii, adaptabile la 
diferite situaţii pedagogice, pe baza respectării urmă- 
toarelor criterii manageriale: 

a) gradul de organizare şi participare: inspecţie 
şcolară frontală (cu întreaga echipă de inspectori 
şcolari); inspecţie şcolară în echipă (microgrup) de 
inspectori şcolari; inspecţie şcolară individuală (cu un 
inspector școlar); 

b) orientarea principală a inspecției şcolare: inspec- 
ţie şcolară curentă (teritorială, de personal, de specia- 


188 


litate, de perfecţionare); inspecţie școlară tematică 
(teritorială, de personal, de specialitate, de perfec- 
ţionare); 

c) obiectivele pedagogice prioritare: inspecţie şcola- 
ră generală (accent pe obiective generale); inspecţie 
şcolară specială (accent pe obiective specifice, opera- 
ţionalizate la diferite niveluri); inspecţie şcolară 
individualizată (accent pe anumite obiective concrete). 

Instituţiile care pot realiza inspecția şcolară 
funcţionează la nivel central (Ministerul Învățământului) 
şi teritorial (inspectoratul şcolar). Perspectiva mana- 
gerială implică saltul de la „ierarhiile verticale“ — 
ineficiente pentru rezolvarea problemelor sociale 
complexe — la „reţele orizontale pentru cunoaştere“, 
specifice societăţii postindustriale de tip informaţional, 
care oferă posibilitatea: „de a obţine uşor informaţiile“ 
relevante social; de a împărtăşi rapid „idei, soluţii“, 
strategii de perfecţionare a activităţii; de a crea legături 
operaţionale între oameni şi grupuri de oameni; de a 
îmbunătăţi permanent productivitatea muncii şi condi- 
ţiile de lucru; de a construi „o formă de comunicare şi 
interacţiune, corespunzătoare viitorului sărac în energie 
dar bogat în informaţii al anilor ’80 şi al celor următori“ 
(vezi Naisbitt, John, 1989, p.274—284). 

Ierarhia verticală a inspecției şcolare oferă doar 
schema birocratică de organizare convenţională a 
activităţii de conducere a şcolii la nivel de sistem şi de 
proces. 

Schema managerială de organizare globală, opti- 
mă, inovatoare, a inspecției şcolare presupune activarea 
unor reţele orizontale, la toate nivelurile de conducere. 
O asemenea organigrama managerială a sistemului 
de învățământ oferă posibilitatea realizării activităţilor 
de inspecţie școlară şi pe orizontala sistemului, la toate 
nivelurile acestuia: 

a) la nivel central, prin crearea reţelelor funcţionale 
dependente de: Institutul Naţional de Cercetări Peda- 
gogice; Institutul Naţional pentru Formarea Iniţială şi 
Continuă a Cadrelor Didactice; Comisia Naţională 
pentru Proiectarea Conţinutului Procesului de Învă- 
ţământ; Comisia Naţională pentru Evaluarea Pro- 
cesului de Învăţământ; 

b) la nivel teritorial, prin crearea reţelelor funcţio- 
nale dependente de: Filialele Institutului Naţional de 
Cercetări Pedagogice; Filialele Institutului Naţional 
pentru Formarea Iniţială şi Continuă a Cadrelor 
Didactice; Casa Corpului Didactic; Centrul de Asistenţă 
Psihopedagogică a Cadrelor Didactice, Elevilor şi 
Părinților; Consiliile consultative teritoriale, organizate 
pe specialităţi; 

c) la nivel local: Consiliul de conducere al unităţii 
de învăţământ; Cabinetul metodic; Comisia/catedra 
metodică de specialitate. 

Activarea acestor reţele asigură circulaţia rapidă 
a informaţiei pe verticala şi orizontala sistemului, 
contribuind decisiv la creşterea funcţionalităţii peda- 
gogice a inspecției şcolare. Ca structuri instituţionale, 
care reflectă o anumită linie de politică a educaţiei, 
aceste reţele pot asigură, pe de o parte, baza socială 
de selecţie a inspectorilor şcolari, dar şi a profesorilor- 
cercetători şi a profesorilor angajaţi în domeniul 
formării iniţiale şi continue a cadrelor didactice; pe 
de altă parte, ele asigură baza de valorificare, în 
domeniul inspecției şcolare, a cadrelor didactice care 
au acumulat deja o experienţă relevantă la diferite 
niveluri ale conducerii şcolii. 

Conducerea managerială oferă posibilitatea insti- 
tuționalizării unor grade pedagogice, care asigură 
inspectorului şcolar un statut profesional cores- 
punzător pe tot parcursul carierei sale didactice: 
inspector şcolar (gradul III); inspector şcolar principal 
(gradul II); inspector şcolar general (gradul 1). 

Aceste grade — care ar putea fi obţinute prin 
examene de competenţa pedagogică specifică dome- 
niului — devin obligatorii pentru inspectorii şcolari 
angajaţi în Ministerul Învăţământului şi în inspec- 
toratele şcolare. Ele pot fi valabile şi după trecerea la 
catedră a inspectorilor şcolari, care pot fi integrați şi 
valorificaţi în diferite reţele funcţionale activate la 
nivelul conducerii organizaţiei şcolare, pe verticala şi 
pe orizontala sistemului. 

Instrumentele pedagogice ale inspecției şcolare 
valorifică mecanismele axiologice ale noii paradigme 
de conducere managerială a sistemului şi a procesului 
de învăţământ. Ele respectă cerinţele metodologice de 
etapizare a activităţii de inspecţie şcolară şi funda- 
mentele teoretice ale acesteia stabilizate epistemic în 
raport cu funcţiile manageriale angajate la nivel de 
politică a educaţiei. 

Instrumentele de etapizare a inspecției şcolare 
trebuie elaborate la nivelul tuturor tipurilor şi modalită- 
ţilor de realizare a evaluării organizaţiei şcolare, la 
nivel de sistem şi de proces. Aceste instrumente valori- 
fică „succesiunea logică“ dar şi interferența funcţională 
a operaţiilor de control (vezi Jinga, Ioan, 1983, 
p.67—79) angajate la nivelul acţiunilor de informare- 
evaluare-îndrumare pedagogică, proprii activităţii de 
conducere managerială a organizaţiei şcolare: 

a) Planificarea inspecției şcolare: pe unităţi de 


învăţământ; pe cadre didactice; pe discipline de 


învățământ; pe domenii, probleme etc.; 

b) Pregătirea inspecției şcolare: conform tipului şi 
modalităţii de inspecţie şcolară (generală, de spe- 
cialitate, de perfecţionare; frontală, în echipă, indi- 
viduală; curentă, tematică etc.); pe baza studierii 
documentelor de: politică a educaţiei; proiectare 
pedagogică (plan de învăţământ, programe şcolare, 
manuale școlare, materiale didactice, îndrumări 
metodice); evaluare a activităţii şcolii, a cadrului 
didactic etc., care urmează să facă obiectul inspecției 
şcolare; pe baza antrenării manageriale a echipei, în 
cazul inspecției şcolare colective; pe baza anticipării 
unor mişcări strategice şi tactice necesare pentru 
eficientizarea activităţii de inspecţie şcolară; pe baza 
elaborării unui scenariu pedagogic şi social al in- 
specţiei şcolare; 

c) Organizarea inspecției şcolare: definitivarea 
planului de inspecţie şcolară, prin raportare la graficul 
lunar, trimestrial, anual; stabilirea responsabilităţilor 
individuale şi colective; stabilirea relaţiilor ierarhice 
verticale şi în reţea; definitivarea instrumentelor de 
evaluare; discutarea problemelor-cheie şi a conceptelor- 
cheie; perfectarea scenariului pedagogic şi social al 
inspecției şcolare; 

d) Desfăşurarea inspecției şcolare: „informarea 
celor inspectaţi asupra scopului, duratei, conţinutului 
controlului“, ceea ce în perspectivă managerială pre- 
supune comunicarea axiologică a obiectivelor inspec- 
tiei şcolare; stabilirea programului de activitate în 
timpul inspecției şcolare, împreună cu cei inspectaţi; 
crearea climatului psihosocial de colaborare şi încre- 
dere reciprocă între evaluator şi cei evaluaţi; discutarea 
specială a problematicii inspecției şcolare cu factorii 
de răspundere de la nivelul organizaţiei şcolare/ 
colectivităţii care urmează să fie evaluată pentru 
depistarea „punctelor nevralgice'“; operaţionalizarea 
acţiunilor de evaluare: responsabilităţi-termene exacte 
de îndeplinire, modalităţi de finalizare imediată, pe 
termen scurt-mediu; îmbinarea, în cadrul controlului, 
a variabilelor independente (care ţin de sistem) cu 
variabilele dependente (care ţin de proces, de cadru 
didactic); valorificarea specială a rezultatelor evaluate 
de inspector şcolar la nivelul activităţii didactice şi la 
nivelul activităţii educative realizată în cadrul orga- 
nizaţiei şcolare, pe comisii, catedre, individual; 

e) Finalizarea inspecției şcolare, în plan individual 
şi în plan colectiv (catedră, comisie metodică; consiliul 
pedagogic al organizaţiei şcolare): la nivel de proces 
verbal; la nivel de ghid de îndrumare metodologică; 

P) Valorificarea pedagogică şi socială a inspecției 
şcolare: la nivelul organizaţiei şcolare evaluate; la nivel 

zonal, teritorial; la nivel naţional; în planul cercetării 

pedagogice aplicative; în planul cercetării pedagogice 

orientative şi fundamentale; în planul perfecţionării 

proiectării pedagogice/didactice; în planul perfec- 
„ţionării politicii educaţiei. 

Instrumentele pedagogice ale inspecției şcolare 
generale sunt lansate, în mod special, la nivelul 
conducerii manageriale centrale şi teritoriale. Prin 
raportare la acţiunile managementului pedagogic un 
instrument operabil în inspecția şcolară teritorială (şi 
de personal) poate avea următoarea structură de 
funcţionare: 

a) Informarea managerială în legătură cu: 

- calitatea valorificării resurselor pedagogice exis- 
tente/potenţiale: materiale, umane, financiare, infor- 
maţionale; 

- calitatea planificării activităţii: plan general — 
plan pe domenii de activitate — planuri individuale; 

- calitatea relaţiei planificare-organizare: accent 
pe operaţionalizarea planului general de muncă, 
planului consiliului de conducere, planurilor comisiilor 
metodice (cu accente particulare în cazul sesizării sau 
identificării unor probleme speciale); 

b) Evaluarea managerială prin: 

- fişa de investigaţie longitudinală necesară pentru 
măsurarea cantitativă a faptelor pedagogice/consem- 
narea acesteia la nivel de „dare de seamă“; 

- fişa de investigaţie transversală necesară pentru 
aprecierea calitativă a faptelor pedagogice prin rapor- 
tare la obiectivele generale şi specifice ale organizaţiei 
şcolare respective/consemnarea acesteia la nivel de 
„diagnoză“; finalizarea diagnozei prin: calificativ 
iniţial (foarte bine-bine-mediu-slab) şi caracterizare 
sintetică (situaţia resurselor/varianile independente de 
organizaţia şcolară respectivă — dependente de organi- 
zaţia şcolară respectivă; valorificarea resurselor la 
nivelul relaţiei planificare-organizare-implementare- 
perfecţionare); definitivarea deciziei prin: calificativ 
final cu valoare de prognoză care: anticipează tipurile 
de schimbare necesare, la nivel de obiective generale 
şi specifice de corectare imediată, ameliorare (gene- 
rală, specială), ajustare structurală, restructurare 
reformatoare; operaționalizează tipurile de schimbare 
anticipate, la nivel de obiective concrete, prezentate 
ca: ipoteze de lucru, cu răspunderi (individuale, 
colective) şi termene exacte de îndeplinire; 

c) Comunicarea pedagogică a deciziei prin: proces 
verbal-tip; îndrumare metodologică, prezentată la nivel 
de: ghid metodologic, scrisoare metodică, expunere- 
dezbatere cu valoare de orientare metodologică, 

realizată la nivel de consiliu pedagogic, consiliu de 
conducere, comisie metodică, informare individua- 
liazată asupra rezultatelor inspecției şcolare. 

Finalizarea inspecției şcolare generale, teritoriale 
sau de personal poate valorifica şi alte instrumente de 
genul celor sugerate în literatura de specialitate: fişă de 
redactare a unei decizii, fişă operaţionalizată a postului, 
fişă de evaluare a organizaţiei şcolare operabilă conform 
criteriilor incluse în regulamentul de ordine interioară, 
fişă de evaluare a activităţii directorului etc. (vezi Joița, 
Elena, 1995, p.202—215). 

Instrumentele inspecției şcolare de specialitate 
implică elaborarea unor modele de evaluare validate 
pe criterii pedagogice, relevante social, aplicabile 


„diferențiat la nivelul activităţii didactice şi educative. 


Două asemenea criterii de maximă generalitate asigură 
eficienţa managerială a instrumentelor inspecției 
şcolare, indiferent de forma particulară de elaborare 
şi de manifestare a acestora: 

a) criteriul îmbinării tipului de investigaţie lon- 
gitudinală, cu tipul de investigaţie transversală, necesar 
în evaluarea activităţii didactice sau/şi a activităţii 
educative realizată, mai ales, la orele de dirigenţie; 

b) criteriul proiectării pedagogice a activităţii de 
evaluare a procesului instructiv, realizat la diferite 
discipline şcolare sau a procesului educativ, realizat, 
în mod special, la orele de dirigenţie. 

Imbinarea investigaţiei longitudinale cu investigația 
transversală răspunde necesităţilor metodologice 
fundamentale ale cercetării pedagogice orientative şi 
aplicative (vezi Holban, Ion, coordonator, 1978, 
p.31—A8). 

Investigația longitudinală vizează acumularea 
cantitativă a unor informaţii despre fenomenul cerce- 
tat — activitatea didactică sau activitatea educativă 
inspectată. Ea nu angajează, deocamdată, o judecată 
de valoare semnificativă pedagogic. Din această 
perspectivă, investigația longitudinală corespunde 
acţiunii manageriale de evaluare iniţială, cu scop de 
măsurare, care deschide calea spre diagnoza fenome- 
nului cercetat. În cazul evaluării activităţii didactice 
(Sau a activităţii educative), investigația longitudinală 
presupune elaborarea unei fişe de observaţie, instru- 
ment de lucru preliminar necesar oricărui inspector 
şcolar, director de şcoală, profesor-metodist, profesor- 
consilier, profesor-cercetător, aflat în situaţia de a 
măsura nivelul unei lecţii sau al unei ore de dirigenţie. 

Investigația transversală vizează prelucrarea calita- 
tivă a informaţiilor cantitative acumulate pe baza 
criteriilor de proiectare pedagogică relevante, la nivel 

general şi particular, în cazul activităţilor didactice, 
respectiv al activităţilor educative, realizate, în mod 
special, prin orele de dirigenţie (vezi Cristea, Sorin, 
1996, B). Din această perspectivă, investigația trans- 
versală corespunde acţiunii manageriale de evaluare 
finală, cu scop de apreciere a fenomenului cercetat. 
Diagnoza rezultată, deschisă spre o decizie managerială 
cu valoare de prognoză pedagogică, presupune elabo- 
rarea unei fişe de analiză-sinteză a activităţii didactice 
asistate/inspectate, respectiv a activităţii educative/ 
orei de dirigenţie asistate/inspectate. Acest instrument 
finalizează inspecția şcolară de specialitate, asigurând 
continuitatea acţiunilor de conducere managerială a 
organizaţiei şcolare în termeni de „intrare“ — „ieşire“ 
în/din sistem, care oferă relevanță socială stării actuale 
a procesului de învăţământ, potenţialului său, trecut, 
prezent şi viitor, de evoluţie pedagogică. 

Instrumentele inspecției şcolare de specialitate, 
aplicabile în cazul activităţii didactice, sunt: fişa de 
investigaţie longitudinală a activității didactice şi fişa 
de evaluare finală a activităţii didactice. 

A) Fişa de investigaţie longitudinală — cores- 
punzătoare tipului de investigaţie longitudinală — 
valorifică mai ales metoda observaţiei, solicitând însă 
din partea evaluatorului (inspectorului şcolar, direc- 
torului etc.) o atitudine de experimentator. Ea permite 
delimitarea elementelor pozitive-negative chiar în 
timpul activităţii de inspecţie şcolară de specialitate, 
prin raportare la criteriile proiectării pedagogice 
(obiective — conţinuturi — metodologie de predare 
învăţare-evaluare), determinante ulterior în realizarea 
fişei de evaluare finală. În plus, completarea fişei de 
investigaţie longitudinală include, anterior şi ulterior, 
valorificarea altor metode care sprijină, completează, 
nuanţează, procesează, perfectează observaţia in- 
spectorului şcolar: metoda analizei documentelor 
şcolare, metoda analizei produselor activităţii elevilor 
(şi profesorilor), metoda biografică, metoda convorbirii 
(cu cadrul didactic asistat, cu elevii, cu alte cadre 
didactice: directorul şcolii, responsabilul comisiei/ 
catedrei metodice etc,). 

FIŞA DE INVESTIGAŢIE LONGITUDINALĂ A ACTI- 
VITĂŢII DIDACTICE are următoarea structură: 

a) Date generale: 

- unitatea de învățământ; 

- clasa; ora (h); elevi (prezenţi-absenţi); data; 

- numele şi prenumele celui asistat; specialitatea 
(principală-secundară); 

- vechimea în învăţământ; 

- vechimea în unitatea de învăţământ respectivă; 

- data ultimei inspecții de specialitate; aprecierea/ 
calificativul la ultima inspecţie de specialitate; cine a 
realizat ultima inspecţie de specialitate; 

- aprecierea/calificativul obţinut în ultimul an de 
învăţământ; 

b) Informaţii despre activitatea didactică asistată: 

- tema activităţii didactice (lecţiei) — vezi grupul 
de lecţii, capitolul; 

* subiectul lecţiei; 

c) Observaţii realizate în timpul activităţii didactice: 

- vor fi consemnate faptele pedagogice/didactice 
semnificative; 

- simultan sau/şi succesiv vor fi realizate aprecieri: 
pozitive — negative ale faptelor pedagogice/didactice 
înregistrate, conform următoarei scheme operaţionale: 
consemnarea faptelor didactice în ordinea desfăşurării 
lor conform scenariului didactic — evidenţierea ele- 
mentelor pozitive şi negative/prin raportare la criteriile 
proiectării pedagogice. 

B) Fişa de evaluare globală a activităţii didactice — 
corespunzătoare tipului de investigaţie transversală — 
implică prelucrarea calitativă a faptelor pedagogice/ 
didactice înregistrate anterior la nivelul fişei de 
investigaţie longitudinală. Această prelucrare ca- 
litativă angajează prezenţa unui criteriu stabil de 
apreciere a faptelor: criteriul proiectării pedagogice. 
Astfel, evaluările cantitative anterioare devin evaluări 
calitative, cu scop de apreciere-tip diagnoză, prin 
raportarea lor la standardele de realizare a obiec- 
tivelor-conţinuturilor-metodologiilor de predare-învă- 
ţare-evaluare, incluse în programele curriculare, 
adaptabile la specificul şcolii şi al colectivului de elevi. 

Completarea fişei de evaluare globală a activităţii 
didactice — viitor document care intră în arhiva şcolii 
şi a inspectoratului şcolar — verifică implicit şi 
calităţile reale de manager ale inspectorului şcolar 
(directorului, profesorului-metodist etc.), calităţi legate 
de capacitatea de interpretare pedagogică a informaţiei 
în vederea stabilirii unei diagnoze şi prognoze corecte, 
din punct de vedere ştiinţific, etic, politic (în sensul 
valorilor politicii educaţiei), psihosocial. 

Atitudinea de cercetător, de experimentator permite 
inspectorului şcolar realizarea unor caracterizări 
pedagogice relevante, în legătură cu: capacitatea 
cadrului didactic inspectat/evaluat de a proiecta corect 
obiectivele concrete ale activităţii, prin operaţionali- 
zarea obiectivelor generale şi specifice, incluse în 
programele şcolare, în funcţie de specificul colectivului 
de elevi, operaţionalizare realizată în termeni prioritari 
formativi; gradul de realizare a conţinutului învăţării, 

probat prin: optimizarea raportului dintre informativ- 

formativ, dintre cultura generală-cultura de profil- 
cultura de specialitate; capacitatea elevilor de stăpânire 
a materiei, la nivel maxim-mediu-minim (deprinderi 
intelectuale, strategii cognitive, informaţii logice, 
deprinderi psihomotorii, atitudini cognitive); eficienţa 
metodologiei didactice (metode, mijloace didactice; 
forme de realizare a activităţii, individualizarea in- 
struiri); calitatea acţiunii manageriale de evaluare 
(măsurare-apreciere-decizie; constatare-diagnoză- 
prognoză; modalităţi de evaluare: iniţială/predictivă, 
sumativă/cumulativă, continuă/formativă); calitatea 
corelaţiei profesor-elev, susţinută la nivel de: comu- 
nicare-cunoaştere-creativitate pedagogică; nivelul 
randamentului şcolar (raportul „intrare“-,ieşire“; 
raportul posibilităţi maxime-rezultate). 

FIŞA DE EVALUARE FINALĂ A ACTIVITĂȚII CA- 
DRULUI DIDACTIC are următoarea structură: 

a) Date generale: 

* data asistenţei/inspecţiei şcolare; 

* cadrul didactic asistat/inspectat; 

* gradul didactic; 

- vechimea în învățământ; 

- unitatea de învățământ; 

- clasa; 

-ora (h); 

- tema activităţii didactice (vezi scopul lecţiei 
corespunzător unui capitol sau grup de lecţii); 

* subiectul activităţii didactice; 

b) Aprecierea activităţii didactice/calificativ-ca- 
racterizare rezumativă exprimată prin următorii 
indicatori pedagogici: 

- capacitatea cadrului didactic asistat/inspectat de 
a proiecta obiectivele pedagogice; 

* gradul de realizare a conţinutului învăţării; 

* eficienţa metodologiei didactice; 

e calitatea acţiunii manageriale de evaluare; 

c) Aprecierea activităţii didactice/calificativ, carac- 
terizare globală, realizabilă pe baza următorilor 
indicatori manageriali de sinteză: 

- calitatea corelaţiei profesor-elev; 

- nivelul randamentului şcolar; 

d) Data completării fişei de evaluare finală a 
activităţii didactice 

(Evaluator/inspector şcolar, director, profesor- 
metodist, profesor-cercetător). 

Instrumentele inspecției de specialitate, aplicabile 
în cazul activităţii didactice, pot fi extinse şi la nivelul 
activităţii educative (de dirigenţie), cu anumite amen- 
damente de ordin metodologic. Aceste amendamente 

sunt determinate de particularităţile orelor de 
dirigenţie, distincte în raport cu particularităţile 
activităţilor didactice prin: a) prioritatea obiectivelor 
educaţiei morale; b) valorificarea directă a con- 
ținuturilor generate la nivelul instruirii nonformale şi 
informale; c) stimularea strategiilor tipice instruirii 
morale, bazate pe dezbatere, asalt de idei, studiu de 
caz, problematizare etică, convorbire morală, exer- 
ciţiul moral, exemplul moral. 

Evaluarea calităţii activităţii educative solicită, 
în acelaşi timp, studierea documentului special 
existent în acest domeniu, intitulat prin tradiţie 
„Caietul dirigintelui“. Inspectorul de specialitate 
urmăreşte în această direcţie: principiile care au stat 
la baza elaborării „caietului dirigintelui“ şi func- 
ţionalitatea structurilor „caietului dirigintelui“ (vezi 
Cristea, Sorin, 1991). 

Principiile care asigură valoarea pedagogică a 
„Caietului dirigintelui“ vizează, de regulă: a) con- 
tinuitatea profesorului-diriginte pe toată perioada 
parcurgerii treptei de învăţământ (gimnaziu, liceu, 
şcoală profesională); b) valorificarea relaţiilor profe- 
sorului-diriginte cu toţi factorii şcolari şi extraşcolari, 
reprezentanţi ai comunităţii educative locale; c) recon- 
siderarea cunoştinţelor fundamentale şi aplicative ale 
profesorului-diriginte, din domeniul pedagogiei şi 
psihologiei; d) adaptarea creativă a profesorului- 
diriginte la situaţii variate şi variabile, dependente de 
contextul psihosocial în care se desfăşoară activitatea. 

Structura „Caietului dirigintelui“ include, de regulă, 
trei compartimente care sugerează evaluatorului/ 
inspectorului şcolar mai multe instrumente de apreciere 
a activităţii educative concepută şi realizată de pro- 
fesorul-diriginte: 

A) Informaţii generale necesare organizării ac- 
tivităţii profesorului-diriginte: 

a) informaţii despre elevi; 

b) informaţii despre colectivul didactic; 

c) informaţii despre familie/comunitatea educativă 
locală; 

B) Planificarea activităţii educative: 

a) planul de perspectivă al activităţii educative; 

b) planul anual al activităţii educative; 

c) planul trimestrial al activităţii educative; 

d) planurile operative; 

e) planificarea tematicii orelor de dirigenţie; 

f) planificarea activităţii de orientare şcolară şi 
profesională; 

g) planificarea activităţii cu familia; 

C) Caracterizarea clasei şi a elevilor: 

a) fişa de caracterizare a clasei; 

b) fişa de observaţie curentă a elevului — in- 
vestigaţie longitudinală; 

c) fişa şcolară de caracterizare psihopedagogică a 
elevului — investigaţie transversală; 

. * informaţii generale; | 

- rezultatele obţinute în activitatea şcolară Şi 
extraşcolară; 

- dezvoltarea fizică şi starea sănătăţii; 

- dezvoltarea psihică. 

Instrumentele inspecției şcolare de perfecţionare 
valorifică, pe de o parte, instrumentele specifice 
inspecției şcolare de specialitate, adaptate la cerinţele 
metodologice ale probelor de competenţă pedagogică 
susţinute în cazul examenelor de definitivat, grad 
didactic II, grad didactic I, reciclare. Pe de altă parte, 
instrumentele inspecției şcolare de perfecţionare 
operaţionalizează obiectivele generale şi specifice ale 
activităţilor desfăşurate la nivelul caselor corpului 
didactic şi al centrelor de asistenţă psihopedagogică 
ale cadrelor didactice, elevilor şi părinţilor. 

Oficializarea periodică a instrumentelor inspecției 
de perfecționare angajează responsabilitatea mana- 
gerială la nivel de vârf: Ministerului Învăţământului/ 
Direcţia Perfecţionarea Cadrelor Didactice; Institutul 
Naţional de Formare Iniţială şi Continuă a Cadrelor 
Didactice; Institutul Naţional de Cercetări Pedagogice. 

La nivel teritorial, instrumentele acestui tip special 
de inspecţie şcolară implică activarea unei instituţii 
de tradiţie — Casa Corpului Didactic şi a unei instituţii 
noi, confirmată în Legea Învăţământului, votată în 
1995 — Centrul de Asistenţă Psihopedagogică a Cadre- 
lor Didactice, Elevilor şi Părinților. Miza managerială 
a acestor instituţii presupune realizarea unui amplu 
proces de „perfecţionare a perfecţionării“, proces 
declanşat după decembrie 1989. „Inspecţia de per- 
fecţionare“ — în cele două accepţii evocate la nivelul 
funcţiei de reglare-autoreglare, a sistemului şi a 
procesului de învăţământ — devine o parte componentă 
a conducerii manageriale a şcolii, aflată în raporturi 
de complementaritate cu inspecția şcolară de spe- 
cialitate şi cu inspecția şcolară generală, teritorială. 

Instrumentele inspecției şcolare de perfecționare — 
care pot fi construite la diferite niveluri de reprezen- 
tare — reflectă obiectivele pedagogice valabile în cazul 
funcţionării Casei Corpului Didactic: 

A) Obiectiv fundamental: iniţierea şi organizarea 
activităţii de perfecţionare: 

- complexă: în specialitate, în didactica spe- 
cialităţii, în pedagogia generală, în psihologie 
generală şi aplicată; managementul educaţiei (în 
cadrul examenelor de definitivat, grad didactic II, 
grad didactic I, reciclare); 

* permanentă: acţiuni organizate la nivel de cate- 
dră, cerc pedagogic, comisie metodică, sesiune de 
comunicări ştiinţifice, consiliu profesoral, studiu 
individual dirijat şi independent etc.; 

B) Obiective specifice/corespunzătoare unor comisii 
de specialitate: 

a) Informare-documentare: 

- elaborarea tematicilor bibliografice pentru sus- 
ţinerea examenelor de definitivat, grad didactic II, grad 
didactic I, reciclare; d 

elaborarea sintezelor unor lucrări fundamentale 
(cărţi, articole, studii etc.); 

* ordonarea tematică a mijloacelor pedagogice 
existente, aflate la dispoziţia cadelor didactice; 

- traducerea unor lucrări fundamentale (cărţi, 
articole, studii); 

- informatizarea bibliotecii Casei Corpului Didactic; 

- procesarea deplină a informaţiilor fundamentale; 

b) Asistenţă psihopedagogică (prin implicarea 
Centrului de Asistenţă Psihopedagogică a Cadrelor 
Didactice, Elevilor şi Părinților): 

- elaborarea sintezelor pe teme de pedagogie-psi- 
hologie-management educaţional; 

* asigurarea circulaţiei sistematice a informaţiei 
psihopedagogice în rândul cadrelor didactice din te- 
ritoriu (cursuri de perfecţionare, activităţi metodice etc.) p 

realizarea unor planuri de cercetare pedagogică 
orientată şi aplicată; 

- organizarea acţiunilor de cunoaştere psihopeda- 
gogică a copiilor care urmează să fie înscrişi în clasa I 
(prin implicarea Centrului logopedic interşcolar); 

c) Proiectare didactică (prin implicarea profesorilor- 
metodişti şi a profesorilor-consilieri): 

- elaborarea unor proiecte-model de activitate 
didactică (lecţie); 

- elaborarea unor modele de programare a materiei 
în „unităţi didactice“ necesare pentru individualizarea 
deplină a instruirii; 

- elaborarea unor teste de evaluare a cunoştinţelor: 
evaluare iniţială, evaluare sumativă, evaluare for- 
mativă; 

d) Presă-specialitate: 

- redactarea unei reviste a cadrelor didactice; 

* coordonarea activităţii „muzeului pedagogic“ 
teritorial; 

- redactarea Buletinului informativ pe probleme 
psihopedagogice; 

- organizarea unei videoteci tematice; 

- stabilirea sistemului de publicitate, sponsorizare 
etc. (în colaborare cu diferiţi agenţi economici, 
culturali locali, teritoriali); 

e) Asistenţă socială, prin organizarea activităţii 
unor instituţii speciale (în colaborare cu sindicatele 
din învățământ): clubul cadrelor didactice, cercuri de 
specialitate, casa de asigurări sociale, casa de ajutor 
reciproc, cămin-hotel al cadrelor didactice. 

Instrumentele inspecției de perfecţionare, construite 
prin raportare la obiectivele specifice Centrului de 
Asistenţă Psihopedagogică, sunt centrate (şi) asupra 
resurselor de cercetare pedagogică existente în plan 


teritorial şi local. Angajarea lor, la scară socială, devine ` 


posibilă, mai ales după 1990, prin transformarea 
laboratoarelor de orientare şcolară şi profesională în 
instituţii reformatoare, specializate în asistenţa psi- 
hopedagogică a elevilor, cadrelor didactice şi părinţilor 
(vezi Cristea, Sorin, 1990). 

Problema evocată reflectă tensiunea modelului 
cultural al societăţii postindustriale, care solicită „o 
difuzare mai liberă de informaţii de orice natură“, 
respectiv o stimulare continuă în domeniul informaţiei. 
În acest context, calitatea învăţământului, domeniu 
cu o miză socială aparte, depinde de capacitatea 
structurilor sale manageriale de „a elabora un sistem 
propriu de asistenţă a principalilor factori subiectivi, 
implicaţi în procesul instructiv-educativ (cadre didac- 
tice, elevi, părinţi), care trebuie informaţi sistematic 
şi permanent în probleme intra-, inter- şi transdis- 
ciplinare angajate direct în modelarea educaţională a 
realităţii“: cunoaşterea psihopedagogică a elevului; 
proiectarea pedagogică a activităţi didactice şi a 
activităţii educative, de tip formal şi de tip nonformal 
(ore de dirigenţie, cercuri tematice, acţiuni realizate 
în colaborare cu reprezentanţii comunităţii educative 
locale etc.); aplicarea teoriilor moderne ale învăţării, 
în special „teoria învăţării depline“; elaborarea instru- 
mentelor de evaluare (iniţială, sumativă, formativă) 
necesare cadrelor didactice în contextul unor programe 
curriculare; valorificarea cunoştinţelor din domeniul 
ştiinţelor sociale în sensul conducerii manageriale a 
organizaţiei școlare; stimularea creativităţii peda- 
gogice în mediul şcolar şi extraşcolar. 

Centrele de asistenţă psihopedagogică asigură cadrul 
instituţional de realizare a acestor teme de cercetare 
care angajează direct resursele organizaţiei şcolare la 
nivel teritorial şi local. Proiectarea lor la scară socială 

angajează valorificarea deplină a obiectivelor pe- 
dagogice propuse la nivel de politică educaţională (vezi 
Asistenţa psihopedagogică a cadrelor didactice, elevilor 
şi părinţilor); vezi Consilierul şcolar). 

Acţiunile profesorului (inspectorului)-consilier soli- 
cită calităţi de virtual cercetător, specializat în sinte- 
tizarea şi valorificarea informaţiei psihopedagogice 
necesare pentru (re)organizarea activităţii didactice/ 
educative în perspectiva reformei educaţiei. Con- 
tribuţiile sale angajate la nivelul funcţiei de reglare- 
autoreglare permanentă a sistemului şi a procesului 
de învățământ vizează, în mod special: 

a) cunoaşterea psihopedagogică a elevului în 
vederea individualizării procesului instructiv-educativ 
pe tot parcursul şcolarităţii; 

b) îndrumarea metodologică a cadrelor didactice 
în vederea proiectării pedagogice adecvate a corelaţiei 
dintre subiectul educaţiei-obiectul educaţiei; 

c) orientarea şcolară, profesională și socială corectă 
a elevilor în vederea creşterii contribuţiei organizaţiei 
şcolare, în termeni de „ieşire“ din sistem, cu res- 
ponsabilizarea deplină a tuturor factorilor sociali 
implicaţi la nivel central, teritorial, local. 

Vezi Conducerea şcolii, Managementul organi- 
zaţiei şcolare, Managementul pedagogic/educaţiei. 


INSTITUTUL DE CERCETĂRI PEDAGOGICE 


Institutul de cercetări pedagogice reprezintă o insti- 
tuţie specializată în realizarea funcţiei de reglare- 
autoreglare a sistemului şi a procesului de învățământ 
la nivel global. În această perspectivă sarcina sa 
fundamentală vizează fundamentarea şi perfecţionarea 
liniilor de politică educaţională stabilite la niveluri de 
decizie macrostructurale (Ministerul Învăţământului, 
Comisiile parlamentare, prezidenţiale, guvernamentale, 
nonguvernamentale pentru învăţământ etc.). Activitatea 
sa devine determinantă mai ales în etapele de proiectare 
şi de implementare a soluţiilor strategice şi operaţionale 
specifice unei reforme şcolare/educaţionale. 

În condiţiile României postbelice această instituţie 
a fost înfiinţată în 1951, ca departament al Ministerului 
Învăţământului, numindu-se Institut de Ştiinţe Peda- 
gogice, şi având patru secţii de cercetare organizate în 
Bucureşti (bazele generale ale pedagogiei; conţinutul 
şi organizarea învăţământului; învăţământ programat; 
mijloace moderne de învăţământ) şi patru filiale 
organizate în cele mai importante centre universitare 
din ţară (laşi, Cluj-Napoca, Timişoara, Craiova). 
Institutul avea în subordine Biblioteca Centrală 

Pedagogică şi Muzeul Pedagogic şi edita Revista de 
pedagogie (lunar) şi un număr apreciabil de culegeri, 
studii, sinteze pe teme de pedagogie generală, 
metodică, istoria pedagogiei etc. — vezi Dicţionar de 
pedagogie contemporană, 1969, p.140, 141. 

Prin „contopirea Institutului de Ştiinţe Pedagogice 
cu Institutul de Psihologie (înfiinţat în 1956) în 1975 a 
luat fiinţă Institutul de Cercetări Pedagogice şi Psiho- 
logice. Până la desfiinţarea acestuia, în 1982, sunt de 
remarcat contribuţiile aduse în domeniul teoriei educa- 
ţiei şi a instruirii, finalizate în lucrări de sinteză publicate 
periodic (vezi, de exemplu, Evaluarea sistemelor şi a 
proceselor educaţionale, coordonator, Krasnaseschi, VI., 
1976; Analiza procesului de învățământ. Componente 
şi perspective, coordonator, Nica, I., 1977 ş. a.). 

În februarie 1990, institutul a fost reînființat sub 
titulatura Institut de Ştiinţe ale Educaţiei care Îşi 
propune realizarea următoarelor obiective: a) eva- 
luarea sistemului de învăţământ; b) elaborarea stu- 
diilor necesare pentru fundamentarea deciziilor de po- 
litică a educaţiei; c) participarea la activitatea de 


N se es. 


pedagogice fundamentale; experimentării inovaţiilor 
în şcoli-pilot; managementului educaţiei, cooperării 
internaţionale, diversificării ofertei informaţionale, 
documentare etc. (vezi, Anul de cercetare, 1996, 
Institutul de Ştiinţe ale Educaţiei, Bucureşti, 1997). 

Institutul de Ştiinţe ale Educaţiei este finanţat de 
Ministerul Învăţământului, având organizate filiale 
teritoriale în principalele centre universitare din ţară 
(laşi, Cluj-Napoca, Timişoara) şi colaborări ope- 
raţionale cu profesori-cercetători asociaţi, din în- 
văţământul superior şi preuniversitar. 

Din 1993, Institutul de Ştiinţe ale Educaţiei asigură 
editarea Revistei de Pedagogie într-o nouă formulă 
conceptuală şi redacțională. În 1997, organigrama 
Institutului de Ştiinţe ale Educaţiei cuprindea cinci 
secţii de cercetare pedagogică: Teoria educaţiei; 
Curriculum; Evaluare; Formarea profesională; Mana- 
gementul educaţiei. 

Vezi Cercetarea pedagogică. 


INSTITUTUL DE PERFECŢIONARE 
A CADRELOR DIDACTICE 


Institutul de perfecţionare a cadrelor didactice 
reprezintă o instituţie de învăţământ superior (post)- 
universitar, specializată în realizarea activităţilor de 


INSTRUIRE A III 


formare continuă a personalului didactic de la toate 
nivelurile sistemului. 

În condiţiile României postbelice, acest tip de 
instituţie a fost organizat în 1949, sub numele de 
Institut de Îndrumare a Cadrelor Didactice, transformat 
în 1951 în Institutul de Perfecţionare a Cadrelor 
Didactice, în 1954 în Institutul Central de Perfecţionare 
a Personalului Didactic. Din 1968, Institutul de Perfec- 
ționare a Cadrelor Didactice a organizat filiale terito- 
riale în principalele centre universitare din ţară: laşi, 
Cluj-Napoca, Timişoara, Braşov (vezi Dicţionar de 
pedagogie, 1979, p.213). Institutul de Perfecţionare a 
Cadrelor Didactice a fost desfiinţat în 1978. 

Activitatea unui Institut de perfecţionare a cadrelor 
didactice vizează realizarea funcţiei manageriale de 
reglare-autoreglare a sistemului şi a procesului de 
învăţământ. Aceasta presupune organizarea unor 
acţiuni periodice — realizate special pentru susţinerea 
examenelor de definitivat, grad didactic II, grad 
didactic I, reciclare — şi acţiuni permanente, realizate 
la nivel teritorial şi local. 

În contextul reformei învăţământului, problema 
reînfiinţării unui Institut specializat în perfecţionarea 
cadrelor didactice devine prioritară, angajând respon- 
sabilitatea factorilor de decizie, la nivel de politică a 
educaţiei. Un asemenea institut poate răspunde nece- 
sităţilor actuale şi viitoare de (auto)perfecţionare a 
resurselor umane angajate în realizarea obiectivelor 
pedagogice ale procesului de învăţământ, la nivel 
general, specific şi concret. 

Planul de învăţământ al unui institut specializat în 
perfecţionarea cadrelor didactice trebuie elaborat în 
funcţie de cerinţele proiectării curriculare adaptate/ 
adaptabile la nivelul pedagogiei adulţilor, în per- 
spectiva educaţiei permanente. Un astfel de plan poate 
include următoarele module de studii care pot fi 
parcurse de toate cadrele didactice în anumite limite 
flexibile de timp şi spaţiu: Teoria educaţiei/Probleme 
fundamentale ale pedagogiei; Teoria procesului de 
învăţământ/Didactica generală; Teoria curriculumului; 
Metodica/Didactica specialităţii; Psihologia generală; 
Psihologia vârstelor; Metodologia cunoaşterii elevului; 
Managementul educaţiei. 


INSTRUIREA 


Instruirea reprezintă activitatea specifică realizată în 
cadrul procesului de învățământ conform obiectivelor 
pedagogice generale elaborate la nivel de sistem, în 
termeni de politică a educaţiei (vezi Finalităţile 
pedagogice/educaţiei, Procesul de învăţământ). 


ENI INSTRUIREA ASISTATĂ PE CALCULATOR 


Etimologia cuvântului — instructio, în limba latină, 
înseamnă aranjare, amenajare, construire — sugerează 
dimensiunea operaţională a conceptului care defineşte o 
acţiune complexă ce constă în „a trimite pe cineva — 
copil, tânăr, adult — la școală pentru a-l învăţa şi a-i 
asigura, în principal, o cultură (...) sub îndrumarea 
cuiva“ (Okon, Vincenty, 1974, p.9). 

Conţinutul conceptului de instruire are o sferă mai 
restrânsă în raport cu educaţia — care vizează formarea- 
dezvoltarea permanentă a personalităţii umane — dar 
mai largă decât învățarea deoarece include mai multe 
forme de muncă intelectuală, extradidactice şi extra- 
şcolare, cu resurse mai substanţiale, directe şi indirecte, 
de natură morală-tehnologică-estetică-psihofizică. 

Raportul instruire-educaţie constituie o problemă 
analizată pe larg în literatura de specialitate a 
ultimelor decenii. Calitatea cadrului didactic, la toate 
nivelurile sistemului, marchează tocmai capacitatea 
acestuia de „a educa şi a instrui“. Ea stimulează 
responsabilitătea elevului (care trebuie „să ştie să se 
conducă — să colaboreze — să se adapteze — să se 
cultive“), operaţionalizată în aptitudinea sa, per- 
fectibilă, în timp şi spaţiu, de „a învăţa să înveţi“ (vezi 
Dottrens, Robert şi colab., 1970). 

Evoluţiile (post)moderne, dezvoltate la nivelul 
proiectării curriculare, subliniază fapul că cele două 
concepte fundamentale care reflectă o realitate com- 
plexă „nu sunt sinonime dar nici opuse“. Astfel, „a 
reduce educaţia la instruire înseamnă a limita omul 
doar la aspectele cognitive ale realităţii sale“ (Dic- 
tionnaire actuel de l'éducation, 1994, p.728). 

Pe de altă parte, instruirea susţine fundamentele 
educaţiei, prin cunoștințele, capacităţile şi atitudinile 
ştiinţifice transmise, conform diferitelor programe 
şcolare/universitare, care asigură formarea-dezvol- 
tarea intelectuală a elevului/studentului, premisa 
formării-dezvoltării morale-tehnologice-estetice-psi- 
hofizice permanente a personalităţii umane. 

Proiectarea instruirii presupune ordonarea mate- 
rialului care urmează să fie predat-învăţat-evaluat la 
nivelul corelaţiei funcţional-structurale dintre profesor 
şi elev/student. „Cel care instruieşte“ proiectează o 
acţiune bazată pe patru operaţii concrete: definirea 
obiectivelor pedagogice — stabilirea conţinutului — 
aplicarea metodologiei — asigurarea evaluării acti- 
vității didactice/educative respective. 

Într-o perspectivă managerială instruirea marchează 
dimensiunea operaţională a procesului de învăţământ. 
Această perspectivă presupune realizarea unei sinteze 
pedagogice între activitatea didactică, realizată la 

nivelul raporturilor funcţionale existente între resursele 
angajate la intrarea în sistem — starea sistemului/ 
calitatea procesului de învăţământ — produsele rezul- 
tate la ieşirea din sistem/calitatea elevilor/studenţilor 
după anumite secvenţe de instruire parcurse în timp 
şi spaţiu. 

Vezi. Educaţia, Învăţarea, Procesul de învă- 
țământ. 


INSTRUIREA ASISTATĂ PE CALCULATOR 


Instruirea asistată pe calculator reprezintă o metodă 
didactică/de învăţământ, care valorifică principiile de 
modelare şi de analiză cibernetică a activităţii de 


instruire în contextul noilor tehnologii informaţionale 


şi comunicaţionale, caracteristice societăţii de tip 
postindustrial. 

Procesul informatizării instruirii reflectă progresele 
uriașe înregistrate la nivelul unui model cultural 
afirmat gradual, la scară socială, prin: dezvoltarea 
tehnologiilor de informare și comunicare; aplicarea 
acestor tehnologii la nivelul unor servicii informaţio- 
nale, productive în toate sferele activităţii umane; 
extinderea lor ca sisteme informaţionale, integrabile 
şi la nivel individual, în „casa electronică“, operabilă 
inclusiv — sau mai ales — în plan educaţional. 

Instruirea asistată pe calculator devine astăzi o 
nouă cale de învăţare eficientă, valabilă la toate 
nivelurile, treptele şi disciplinele (pre)şcolare şi uni- 
versitare. Resursele sale interactive angajează practic 
„o modalitate de articulare a diferitelor categorii de 
valori, teorii şi cunoştinţe existente în planurile şi 
programele şcolare de astăzi şi de mâine“ (Văideanu, 
George, 1988, p.239). 

Metoda instruirii asistată pe calculator depinde nu 
numai de calitatea calculatorului, ajuns la a șasea 
generaţie, ci şi de condiţia pedagogică asumată la 
nivelul programelor elaborate special pentru (idem, 
vezi p.241—243): 

* conştientizarea valorii interactive a informaţiei 
alese; 

- sistematizarea rapidă a unui volum mare de 
informaţii; 

- difuzarea eficientă a unor informaţii esenţiale 
solicitate de participanţii la actul didactic; 

- individualizarea reală şi completă a învăţării 
adaptabilă la ritmul fiecărui elev prin „asistenţă 
pedagogică“ imediată realizată/realizabilă de/prin 
calculator; 

- stimularea capacităţii profesorului de „a deveni 
un adevărat educator: ghid şi animator, evaluator şi 

îndeosebi formator preocupat de cultivarea atitudinilor 
superioare“, 

Sinteza dintre resursele pedagogice ale instruirii 
programate şi disponibilităţile tehnologice ale „or- 
dinatorului“ conferă acestei metode didactice atuuri 
formative multiplicabile la nivelul unui demers care 
asigură informatizarea activităţii de predare-învăţare- 
evaluare, perfecţionarea sa continuu prin acţiuni de 
gestionare, documentare, interogare, simulare auto- 
matizată/interactivă a cunoştinţelor şi capacităţilor 
angajate în procesul de învățământ, conform docu- 
mentelor oficiale de planificare a educaţiei. 

Metoda instruirii asistată pe calculator (I. A. C.) 
valorifică următoarele operaţii didactice integrate la 
nivelul unei acţiuni de dirijare euristică şi indivi- 
dualizată a activităţii de predare-învăţare-evaluare 
(vezi idem, p.243—244): 

- organizarea informaţiei conform cerinţelor pro- 
gramei adaptabile la capacităţile fiecărui elev; 

* provocarea cognitivă a elevului prin secvenţe 
didactice şi întrebări care vizează depistarea unor 
lacune, probleme, situaţii-problemă; 

- rezolvarea sarcinilor didactice prezentate anterior 
prin reactivarea sau dobândirea informaţiilor necesare 
de la nivelul resurselor tehnologice activate de/prin 
calculator; 

- asigurarea (auto)evaluării rezultatelor elevului 
prin medierea resurselor autoreglatorii existente la 
nivelul calculatorului; 

- realizarea unor sinteze recapitulative după par- 
curgerea unor teme, module de studiu; lecţii, grupuri 
de lecţii, subcapitole, capitole, discipline şcolare; 

- asigurarea unor exerciţii suplimentare de sti- 
mulare a creativităţii elevului. 

Integrarea noilor tehnologii — dependente de capaci- 
tatea de asistenţă pedagogică a calculatorului — în 
structura de acţiune specifică metodei didactice conferă 
activităţii elevului un caracter reactiv şi proactiv, în 
raport cu informaţia vehiculată, cu timpul real de 
învăţare, cu valoarea formativă a cunoştinţelor do- 
bândite (vezi Creţu, Carmen, 1994, p.139—145). 

Vezi Metodele didactice/de învăţământ. 


INSTRUIREA PROGRAMATĂ 


Instruirea programată reprezintă o metodă de învă- 
ţământ care organizează acţiunea didactică, aplicând 
principiile ciberneticii la nivelul activităţii de predare- 
învăţare-evaluare, concepută ca „un sistem dinamic 
complex, constituit dintr-un ansamblu de elemente și de 
_ interrelaţii“ (Nicola, Ioan, 1996, p.392). 


INSTRUIREA PROGRAMATĂ EE 


Procesul de învăţământ poate propune căi de învă- 
ţare eficiente prin valorificarea pedagogică a ur- 
mătoarelor principii cibernetice: 

a) principiul transmiterii şi receptării informaţiei 
prin mecanisme specifice de programare şi de 
comandă; 

b) principiul prelucrării şi stocării informaţiei prin 
mecanismele specifice de organizare a materialului 
transmis şi difuzat în secvenţe şi relaţii de întărire; 

c) principiul autoreglării raporturilor dintre efectele 
şi cauzele informaţiei prin mecanisme specifice de 
conexiune inversă; 

d) principiul asigurării concordanţei dintre progra- 
marea externă şi asimilarea internă a informaţiei prin 
mecanisme specifice de individualizare a activităţii. 

Metoda instruirii programate dezvoltă propriile sale 
principii valabile la nivel strategic în orice variantă 
de organizare cibernetică a învăţării, într-o structură 
liniară sau ramificată: 

- Principiul paşilor mici vizează divizarea materiei 
în unităţi de conţinut/de informaţie care asigură 
elevului şansa reuşitei şi a continuității în activitatea 
de predare-învăţare-evaluare; 

* Principiul comportamentului activ vizează dirijarea 
efortului elevului în direcţia selecţionării, înţelegerii 
şi aplicării informaţiei necesare pentru elaborarea unui 
răspuns corect; 

- Principiul evaluării imediate a răspunsului vizea- 
ză întărirea pozitivă sau negativă a comportamentului 
elevului în funcţie de reuşita sau nereușita în îndeplinirea 
sarcinii de învăţare corespunzătoare fiecărui „pas“; 

- Principiul ritmului individual de învăţare vizează 
respectarea şi valorificarea particularităţilor elevului, 
demonstrate prin modul şi timpul de parcurgere a 
fiecărui „pas“. 

Programarea liniară — varianta B. F Skinner — 
propune următoarea structură de proiectare a sec- 
venţelor de instruire: a) informarea elevului; b) pre- 
zentarea sarcinii didactice: întrebare, exerciţiu, prob- 
lemă; c) rezervarea spaţiului şi a timpului necesar 
pentru îndeplinirea sarcinii; d) oferirea variantei de 
răspuns corect, necesar pentru evaluarea fiecărui „pas“, 

Parcurgerea unui „pas“ implică parcurgerea unei 
singure secvenţe de instruire sau a mai multor secvenţe 
de instruire. Reuşita elevului presupune întărirea 
pozitivă a răspunsului, care, în varianta programării 
liniare, susţine trecerea la un nou pas de instruire. 

Programarea ramificată — varianta N. A. Crowder — 
„solicită un efort intelectual mai mare“ necesar elevului 
pentru „recunoaşterea răspunsului corect din câteva 

răspunsuri date, pe baza testului alegerii repetate“ 
(Okon, Vicenty, 1974, p.195). Acest tip de programare 
nu urmăreşte numai preîntâmpinarea greşelilor — ca 
în cazul variantei liniare — ci tratarea acestora în 
diferite modalităţi de întărire negativă care reorien- 
tează activitatea elevului în direcţia recuperării, 
reselecţionării, reinterpretării, reaplicării informaţiei 
necesare pentru parcurgerea „pasului“ respectiv. 
Secvența de instruire, proiectată în cazul instruirii 
ramificate, are următoarea structură de organizare: 
a) informarea elevului; b) prezentarea sarcinii didac- 
tice: temă, întrebare, exerciţiu, problemă; c) rezervarea 
spaţiului şi timpului pentru alegerea răspunsului; 
întărirea pozitivă, în cazul răspunsului corect, care 


asigură trecerea la informaţia necesară pentru parcur- . 


gerea secvenţei următoare/“pasului“ următor; sau 
d) întărirea negativă, în cazul alegerii răspunsului 
incorect, care orientează elevul spre o „programă 
secundară“, obligatorie pentru corectarea răspunsului, 
după care urmează trecerea la informaţia necesară 
pentru parcurgerea secvenţei următoare/“pasului“ 
următor; e) confirmarea răspunsului (corect sau inco- 
rect) în varianta de întărire pozitivă, respectiv în 
varianta de întărire negativă; f) informarea din secvenţa 
următoare (vezi Ţircovnicu, Victor, 1975, p.218). 
Reuşita acestei metode, în varianta sa liniară, 
ramificată sau combinată depinde de calitatea mij- 
loacelor didactice necesare pentru proiectarea şi 
realizarea activităţii de predare-invăţare-evaluare în 
spiritul principiilor cibernetice şi pedagogice evocate 
anterior: manualele programate şi maşinile de instru- 
ire. În toate situaţiile însă rolul profesorului rămâne 
determinant. El elaborează şi dirijează programul de 
instruire în interiorul metodei sau în asociere cu alte 
metode, valorificând la maximum resursele acesteia 
(însuşirea conştientă a materiei, activarea continuă a 
elevului, întărirea pozitivă a învăţării), dincolo de 
limitele sale obiective (fărâmițarea materiei; neglijarea 
problemelor educative/afective, morale, estetice; 
eludarea situaţiilor care solicită soluţii creative). 
Vezi Metodele didactice/de învățământ. 


INTERDISCIPLINARITATEA PEDAGOGICĂ 


Interdisciplinaritatea pedagogică reprezintă ansamblul 
relaţiilor şi interacțiunilor dintre diferitele conţinuturi şi 
mesaje angajate la nivelul unui demers didactic/educativ 
cu finalitate relevantă în planul formării-dezvoltării 
personalităţii elevului, studentului etc. 

Specificul interdisciplinarităţii pedagogice reflectă 
progresele înregistrate în teoriile epistemologice (post)- 
moderne care analizează cunoaşterea ştiinţifică, în 
general, cunoaşterea realizată prin ştiinţele socio- 
umane, în mod special (vezi Interdisciplinaritatea şi 
ştiinţele umane, 1986). 

Interdisciplinaritatea pedagogică reprezintă o 
variantă a interdisciplinarităţii ştiinţifice care vizează ` 
realizarea unor interacțiuni „între diversele branşe ale 
cunoştinţelor şi metodologiilor numite discipline ştiin- 
ţifice“. Ea contribuie la reformarea vechilor programe 
de învățământ care „se limitau să stabilească o listă 
de cunoştinţe de predat, având în vedere doar o singură 
disciplină, mărginită de cele mai multe ori la un nivel 
de educaţie“ şi la o latură a educaţiei (D'Hinaut, L., 
coordonator, 1981, p.9). 

Interdisciplinaritatea pedagogică vizează „tradu- 
cerea scopurilor educaţiei în specificaţii didactice“ 
realizate prin „colaborarea unor grupuri de specialităţi 
diverse“. Ea fundamentează reforma curriculară a 
instruirii care „nu poate fi lăsată numai la latitudinea 
unor discipline separate printr-o tradiţie coborâtă până 
la Aristotel, care nu mai corespunde nici realităţii 
epistemologice contemporane“ şi nici exigenţelor unei 
integrări socioprofesionale concentrată „pe probleme 
mari“ (idem, p.43, 44). 

Modelul interdisciplinarităţii pedagogice defineşte, 
la nivel teoretic, un tip de abordare a educaţiei care 
orientează activitatea de învăţare a elevului/stu- 
dentului în direcţia dobândirii simultane a unor cunoş- 
tinţe-capacităţi-atitudini comune sau/şi complementare 
mai multor materii şcolare/universitare. Un asemenea 
model presupune realizarea saltului de la proiectarea 
tradiţională — axată pe învăţarea paralelă sau succe- 
sivă a diferitelor materii şcolare/universitare la proiec- 
tarea curriculară, axată pe învăţarea integrată a 
cunoştinţelor şi capacităţilor ştiinţifice, raportabile la 
experienţa de viaţă a elevului/studentului prin toate 
resursele lor generale, de natură intelectuală-morală- 
tehnologică-estetică-fizică. 

La nivel practic, modelul interdisciplinarităţii peda- 
gogice defineşte „un tip de abordare a conţinutului 
instruirii care antrenează, în mod necesar, o amenajare 
specială a situaţiilor didactice“ în funcţie de corelaţiile 
existente între diferite materii şcolare/universitare. Din 
această perspectivă, realizarea interdisciplinară a 
conţinutului instruirii angajează următoarele surse de 
intrare a cunoştinţelor-capacităţilor-atitudinilor ştiin- 
ţifice valorificate la niveluri formative superioare (vezi 
Dictionnaire actuel de l'éducation, 1993, p.751, 752): 

a) obiectivele activităţii de învăţare, proiectate 
intra-, inter- şi pluridisciplinar, în sensul tratării 
complementare a problemelor, plecând „de la un 
declanșator comun“; 

b) aptitudinile vizate în sensul instrumentalizării 
punctuale (prin „recurs ocazional la abilităţile relevante 
ale altei materii şcolare“ sau generalizate (prin „recurs 
regulat la abilităţile relevante ale altei materii şcolare); 

c) demersurile activităţii de învăţare, dezvoltate 
prin mijloace auxiliare ocazionale (printr-un „recurs 
ocazional la un demers relevant al altei materii 
şcolare“) — sistematice (printr-un „recurs sistematic 
la un demers relevant al altei materii şcolare“) — 
funcționale (printr-un „recurs necesar la un demers 
relevant al altei materii în vederea atingerii unui 
obiectiv al unui program de studii“); 

d) corplementarităţile dintre obiective (de: stăpă- 
nire a materiei-transfer operaţional-exprimare) şi 
demersurile de învăţare (care construiesc, reconstruiesc 
sau exprimă realitatea). 

Proiectarea interdisciplinarităţii pedagogice la 
nivelul procesului de învăţământ presupune ieşirea „din 
impasul hiperspecializării“ care solicită o nouă per- 
spectivă de integrare a cunoştinţelor. Sub genericul 
conceptului fundamental de interdisciplinaritate studiile 
UNESCO definesc trei modalităţi operaţionale de 
abordare a disciplinelor şcolare/universitare: 

a) abordarea intradisciplinară, verticală, propune 
predarea-învăţarea-evaluarea diferitelor noţiuni şi 
principii în interiorul unei discipline, stimulând „secu- 
ritatea cunoştinţelor“ dar şi „paradoxul enciclo- 
pedismului specializat“; . 

b) abordarea interdisciplinară, orizontală, propune 
corelarea conţinuturilor unor discipline diferite la 
nivelul unui câmp de aplicabilitate comun, care 
stimulează raţionalizarea raporturilor formative dintre 
„cantitatea: de cunoştinţe şi volumul de învăţare“, 
diminuând însă dimensiunea verticală a informaţiei; 

c) abordarea pluridisciplinară, transversală, pro- 
pune rezolvarea unor teme, probleme, situaţii com- 
plexe, dependente de mai multe discipline şi principii 
organizatorice, ceea ce stimulează capacitatea de 
integrare a informaţiei şi de operaţionalizare a acesteia 
„la nivelul unor probleme mari“ (vezi D'Hainaut, 
L. D., coordonator, 1981, p.211—216). 

Practica proiectării curriculare poate impune două 
variante de realizare efectivă a interdisciplinarităţii 
pedagogice la nivelul planului de învățământ prin: 

a) redefinirea disciplinelor şcolare/universitare în 
cadrul unor structuri noi integrate orizontal (istorie- 


ISTORIA PEDAGOGIEI EEEE 


geografie; fizică-chimie; chimie-biologie; psihologie- 
pedagogie; sociologie-economie et€:) sau transversal 
(educaţie estetică, educaţie tehnologică, educaţie 
civică; ecologie, democraţie, informatică etc:);. 

b) reordonarea disciplinelor şcolare pe orizontala 
şi pe verticala sistemului de învăţământ (respectiv a 
planului de învăţământ), în vederea susţinerii noţiu- 
nilor, principiilor, metodologiilor anumitelor domenii 
(Ştiinţe ale naturii, ştiinţele socioumane, ştiinţele lim- 
bajului etc.), cu efecte pedagogice substanţiale (eli- 


“berarea presiunii informative în favoarea stimulării 


formative a elevilor/studenţilor). 

Realizarea interdisciplinarităţii pedagogice depinde 
de deciziile macrostructurale stabilite la nivel de 
politică a educaţiei: instituţionalizarea mecanismelor 
specifice proiectării curriculare; elaborarea planului 
de învăţământ, a programelor şi a manualelor şcolare/ 
universitare din această perspectivă didactică şi epi- 
stemologică; formarea iniţială a profesorilor în con- 
textul unei culturi generale adecvate şi a unei duble 
sau chiar triple specializări; formarea continuă a 
profesorilor în condiţiile exersării unor metodici/ 
didactici aplicate interdisciplinare, deschise educaţiei 
permanente. 

Vezi Conţinutul procesului de învăţământ, 
Curriculum, Proiectarea pedagogică. 


ISTORIA PEDAGOGIEI 


Istoria pedagogiei este o ştiinţă a educaţiei care „a 
apărut din necesitatea unei mai profunde înţelegeri a 
unor teorii şi practici şcolare cu o mai largă circulaţie 
în lumea educatorilor“ (Stanciu, Ion, Gh., 1991, vezi 
p.3—5). 

Obiectul de studiu specific acestei discipline, conturat 
la graniţa dintre secolul XIX — secolul XX, evidenţiază 
unitatea existentă între concepţiile pedagogice pro- 
movate de-a lungul timpului şi evoluţiile înregistrate 
la nivelul instituţiilor de învățământ. Analiza teoriilor 
pedagogice presupune interpretarea acestora din 
perspectiva generalizării unor practici educative/ 
didactice confirmate la scară socială și a valorificării 
unor concepte fundamentale care reflectă dimensiunea 
esenţială, funcţional-structurală a activităţii de formare- 
dezvoltare a personalităţii umane (ideal, principii, 
obiective, instruire, proces de învăţământ, metode 
didactice etc.). 

Istoria pedagogiei reprezintă astfel disciplina care 
analizează în mod ştiinţific procesul de evoluţie al 

educaţiei şi al instruirii, realizat la nivel teoretic şi 
practic, în plan conceptual şi instituţional, determi- 
nat şi determinant într-un anumit context al dezvol- 
tării sociale. 

Metodologia de cercetare evoluează în funcţie de 
criteriile istoriografice avansate, de viziunea epis- 
temologică asumată şi de concepţia dezvoltată în cadrul 
diferitelor sisteme de gândire pedagogică şi de 
organizare a educației și a instruirii. 

Modernizarea domeniului presupune corelarea 
„istoriografiei pedagogiei româneşti“ cu „istoriografia 
pedagogică universală“ la nivelul unui demers echi- 
librat, care vizează sesizarea continuității dincolo de 
înfruntarea dintre generaţii, dintre clasicitate şi ino- 
vaţie, dintre sociologizare şi personalizare, dintre 
teorie şi practică (vezi Dicţionar de pedagogie con- 
temporană, 1969, p.149—151; Stanciu, Ion, Gh., 
1995,p.11—17). 

Epistemologia domeniului confirmă două posibi- 
lităţi de abordare a fenomenului evoluţiei şcolii şi 
doctrinelor pedagogice. O primă posibilitate valorifică 
resursele interdisciplinarităţii la nivelul raporturilor 
directe existente între pedagogie şi istorie. Rezultă o 
disciplină numită pedagogia istoriei — integrată în 
sfera pedagogiei generale — care „proiectează lumini 
asupra educaţiei privită în evoluţia ei“ (vezi Bâr- 
sănescu, Ştefan, 1976, p.317, 318). A doua posibilitate 
valorifică metoda/metodologia de analiză istorică din 
perspectiva evoluţiilor conceptuale şi instituţionale ale 
educaţiei, care reflectă „o dublă complexitate“ a 
factorilor esenţiali interni şi externi, a condiţiilor 
generale și locale. Rezultă o disciplină numită istoria 
educaţiei şi a pedagogiei, care „permite înţelegerea 
proceselor de schimbare“ semnificative în planul 
doctrinelor-tehnologiilor-instituţiilor pedagogice (vezi 
Mialaret, Gaston, 1993, p.44—48). 

Analiza sistemelor de gândire pedagogică presu- 
pune avansarea unor criterii globale care asigură 
sesizarea progresului, realizat în plan conceptual şi 
instituţional, la niveluri de continuitate-discontinuitate, 
relevante în plan psihosocial. Asemenea criterii sunt 
propuse în literatura de specialitate — care angajează 
sinteze aplicate în domeniul istoriei pedagogiei — din 
perspectivă filozofică (vezi Suchodolski, Bogdan, 
1970), teoretică (vezi Ulmann, Jacques, 1978) şi 
practică/didactică (vezi Gabaude, Jean-Marc; Not, 
Louis, 1988). 

Vezi Gândirea pedagogică, Ştiinţele pedagogice/ 
educaţiei. 

ITEMUL PEDAGOGIC 


Itemul pedagogic reprezintă un element al testului 
pedagogic (de cunoştinţe, docimologic etc.) exprimat 
prin formularea unei întrebări integrată în structura 
unui „chestionar standardizat“ care vizează evaluarea 
elevului în condiţii de maximă rigurozitate (vezi De 
Landsheere, Gilbert, 1992, p.173;). 

Elaborarea unui item pedagogic presupune anga- 
jarea următoarelor operaţii, semnificative pentru 
analiza testului în contextul programei şcolare, a 
obiectivelor specifice şi concrete ale acesteia, care 
asigură compararea și stimularea performanţelor 
elevilor în funcţie de anumite valori şi criterii normative 
(idem, vezi p.11, 12): 

a) verificarea temelor/subiectelor alese în cadrul 
testului în contextul relaţiilor dintre întrebările formu- 
late şi posibilităţile şi modalităţile de răspuns ale 
elevului; 

b) verificarea indicelui de dificultate al întrebării 
care marchează procentajul de reuşită şcolară, sem- 
nificativ la nivel general, particular și individual; 

c) verificarea indicelui de discriminare care pro- 
bează capacitatea itemului de a diferenţia elevii în 
raport cu sarcinile didactice angajate; 

d) verificarea indicelui de coerenţă/consistenţă, 
care evidenţiază faptul că „rezultatele obţinute la un 
item particular variază în acelaşi sens cu rezultatele 
globale obţinute“; 

e) verificarea fiecărei variabile care este implicată, 
din punct de vedere al evaluării pedagogice, în cazul 
unui item cu alegeri multiple; 

f) verificarea indicelui de validitate care demon- 
strează măsura în care itemul este relevant la nivelul 
evaluării elevilor, în contextul testului respectiv, în 
raport cu alte mijloace de măsurare (independente de 
testul respectiv). 

Tipurile de itemuri, exersate în cazul testelor 
pedagogice, reflectă situaţiile didactice/educaţionale 
posibile în mediul şcolar, în condiţiile raportării la 
diferite obiective specifice şi concrete: item de analiză 
de caz; item care analizează relaţia cauză-efect; item 
care urmăreşte asortarea termenilor; item care urmă- 
reşte alegerea termenului/soluţiei; item de asociere a 
termenului exclus; item care solictă mai multe soluţii; 
item cu alegere multiplă; item cu completare, simplă- 
complexă; item de recunoaştere; item de relaţie; item 
cu răspuns opţional; item cu răspuns care trebuie 
elaborat; item cu răspunsuri multiple etc. (idem, vezi 
p.173—176). 

Vezi Testele pedagogice. 


ÎNVĂŢAREA 


Învăţarea reprezintă, din punct de vedere pedagogic, 
activitatea proiectată de cadrul didactic pentru a 
determina schimbări comportamentale la nivelul 
personalităţii preşcolarului, elevului, studentului prin 
valorificarea capacităţii acestora de dobândire a 
cunoştinţelor, a deprinderilor, a strategiilor şi a ati- 
tudinilor cognitive. 

Învăţarea, în calitate de activitate umană fun- 
damentală, are un scop propriu, angajat la nivel de 
finalitate adaptativă, transmisă şi acţiunilor sale 
subordonate (scrierea, lectura etc.), proiectate şi 
realizate în virtutea unor motivații specifice. 

Produsul învăţării este reprezentat printr-un ansam- 
blu de deprinderi (intelectuale şi psihomotorii), stra- 
tegii cognitive, informaţii logice (noţiuni, judecăţi, raţi- 
onamente; principii, legi), atitudini cognitive, obiec- 
tivate în cadrul unor structuri specifice, incluse, de 
regulă, în cadrul programelor (pre)şcolare/(post)- 
universitare. 

Procesul învăţării angajează dimensiunile cognitive, 
dar şi dimensiunile afective, motivaţionale şi volitive ale 
personalităţii umane care susţin „modificarea sau 
transformarea intenţională a comportamentului uman, 
condiţionată de experienţa trăită“ (Cerghit, loan; Oprescu, 
Nicolae, 1988, în Curs de pedagogie, coordonatori: 
Cerghit, Ioan; Vlăsceanu, Lazăr, 1988, p.111). 

Factorii activităţii de învăţare valorifică dimen- 
siunile evocate la nivel de proces (cognitiv, afectiv- 
motivaţional, volitiv) şi produsele obiectivate în 
conţinuturi specifice (deprinderi, strategii, informaţii 
logice, atitudini cognitive), într-un cadru planificat la 
scară individuală şi socială. 

Factorii interni ai activităţii de învăţare sunt de 
natură biologică (vârstă, sex, dezvoltare mintală, 


sănătate) şi de natură psihologică (dezvoltare inte- 
lectuală, capacitate cognitivă, atitudine: afectivă, 
motivaţională, caracterială; stil de învăţare). 

Factorii externi ai activităţii de învăţare vizează 
organizarea (pre)şcolară/universitară a învăţării 
didactice (obiective stabilite la nivel de politică 
educaţională; conţinuturi incluse în programele şco- 
lare/universitare; metodologia de predare-învăţare- 
evaluare, propuse în documente pedagogice specifice) 
şi acţiunea directă şi indirectă a unor medii socio- 
culturale (familie, instituţii culturale, politice etc., 
agenţi economici, reprezentanţi ai comunităţilor 
educative naţionale, teritoriale, locale). 

Din perspectiva ştiinţelor pedagogice, învăţarea 
reprezintă, în esenţă, „modalitatea specific umană de 
achiziţie a cunoştinţelor, competenţelor sau apti- 
tudinilor“ (Grande Dictionnaire de la Psychologie, 
1994, p.58). 

Din perspectiva psihologiei, învăţarea angajează 
„modificarea performanţei observate într-o situaţie 
specifică“, fiind obiectivată la nivel elementar şi la 
nivel complex (idem, vezi p.59—62). 

Învăţarea elementară include reacţiile de răspuns 
la stimulii mediului, stimuli fizici, perceptibili, cu 
acţiune imediată. Proiectarea şi realizarea sa presu- 
pune condiţionarea clasică (pavloviană) a răspunsului 
(plasarea stimulului înaintea realizării actului) şi 
condiţionarea operantă (skinneriană) a răspunsului 
(plasarea stimulului după realizarea actului), ultima 
variantă fiind dezvoltată prin teoriile behavioriste, 
bazate pe diferite modalităţi de concepere a întăririi 
raportului stimul-răspuns (prin contiguitate, prin 
repetiţie, prin intensitate, prin validitate predictivă). 

Învăţarea complexă dezvoltă „reprezentarea sim- 
bolică“ a stimulilor angajaţi pe termen lung, la diferite 
niveluri de conceptualizare exprimate prin: cunoştinţe 
structurate-structurante (construite pe schema orga- 
nizării funcţionale a cunoaşterii); cunoștințe factuale 
(construirea unei „scheme a clasei“, respectiv a 
„tipului“ de obiecte); cunoştinţe noţionale (construite 
pe o schemă abstractă care esenţializează „însuşirile 
funcţionale“ ale obiectului); cunoştinţe procedurale 
(construite pe schema „a şti să faci“, axată asupra 
„tehnologiilor'“). 

Mecanismele învăţării implică „trei clase“ de opera- 
ţii angajate la diferite niveluri de integrare în acţiuni 
didactice (idem, vezi p.62—63): 

a) modificarea cantitativă a unor cunoştinţe dobân- 
dite deja — „învăţarea prin augmentare“ (adaos); 

b) selecţia şi memorarea anumitelor fapte consta- 
tate sau comunicate de altcineva — învăţare relaţională 
(„depinde de relaţiile cu celelalte cunoştinţe dobândite“ 
anterior sau simultan); 

c) activităţi mintale superioare angajate pentru 
„dobândirea noilor cunoştinţe plecând de la cunoş- 
tinţele deja cunoscute“ prin: transfer clasic — utilizarea 
cunoştinţelor dobândite în situaţii diferite; transfer 
analogic — „descoperirea unei similitudini parţiale 
între elementele unei situaţii deja cunoscute — „situaţia 
sursă“ — şi elementele unei situaţii care trebuie 
cunoscută — „situaţie-ţintă“; formulare și testare a 
ipotezei; inducere prin constatarea identităţii unei 
caracteristici; generalizarea unei cunoştinţe, depăşind 


diferite bariere şi restricţii; asimilarea noului prin . 


raportare la un exemplu cunoscut. 

Teoriile învăţării pot fi analizate la nivelul unor 
modele psihologice care descriu mai multe tipuri de 
activităţi aplicabile în cadrul şcolii. „Psihologia 
procesului educaţional“ organizează aceste modele la 
nivelul unei piramide care sugerează ierarhiile şi 
legăturile funcţionale posibile şi necesare în contextul 
clasei/grupei de (pre)şcolari şi studenţi (vezi Davitz, 
Joel, R., Ball, Samuel, J., 1978, p.17—60). 

La baza piramidei sunt patru modele psihologice 
de învăţare: 

a) Învăţarea condiţională clasică (Pavlov, 1900; 
Watson, 1924) angajează relaţia stimul-răspuns, apli- 
cabilă în şcoală prin „întărirea reacţiilor emotive la 
stimuli anteriori neutri“, stimuli oferiţi înaintea 
declanşării acţiunii didactice; 

b) Învăţarea prin asociaţii contigue (Guthrie, 1952) 
implică memorarea mecanică angajată în condiţiile 
în care „orice mișcare sau element de comportament, 
care urmează îndeaproape un anume grup de stimuli, 
tinde să se atașeze de grupul respectiv“, fără a mai 
solicită un stimul-răspuns format anterior; 

c) Învăţarea condiţională/instrumentală (Thor- 
nidike, 1913; Hull, 1952; Skinner, 1953) defineşte 
întărirea în termeni operaţionali, aceasta realizân- 
du-se după îndeplinirea sarcinii didactice, ceea ce 
„sporeşte posibilitatea ca reacţia precedentă să mai 
apară şi în viitor“; 

d) Învăţarea prin imitație (Bandura, Ross, 1963), 
considerată învățare mecanică, valorifică „modelul“ 
oferit de cadrul didactic care influenţează compor- 
tamentul elevului (atitudinal, didactic, social, moral) 
exprimat sub forma unor reacţii noi: inhibitorii, reduse 
sau întărite; dobândite, consolidate etc. 

Al doilea nivel al piramidei include două modele 
psihologice de învăţare: 

e) Învăţarea prin generalizare (Kendler, 1961) 
valorifică similitudinile evidente dintre un complex de 
stimuli şi alt complex de stimuli, respectiv situaţia în 
care „stimulii similari produc (sau dacă sunt doar 
apropiaţi nu produc) acelaşi răspuns ca stimulul 
original“; l 

f) Învăţarea prin discriminare (Kendler, 1961, 1962) 
presupune reactualizarea unor noţiuni de bază care 
asigură diferenţierea stimulilor apropiaţi de cei 
originali, respectiv, a stimulilor care nu produc același 
răspuns cu stimulul original. 

Al treilea nivel al piramidei include un singur model 
psihologic de învăţare: învăţarea conceptelor: 

g) Învăţarea conceptelor (Piaget, 1962; Mc. Donald, 
1965) angajează „o clasificare a stimulilor care au 
caracteristici comune“, clasificare realizabilă la diferite 
niveluri ierarhice „astfel încât un concept cu grad 
superior poate fi înţeles numai dacă elevul stăpânește 
deja conceptele de grad inferior şi percepe relaţiile 
dintre ele“. 

Al patrulea nivel al piramidei include un singur 
model psihologic de învăţare: învăţarea principiilor: 

h) Invăţarea principiilor (Bruner, 1960; Gagné, 
1965) angajează „un lanţ de concepte“ integrate la 
nivelul cunoştinţelor incluse de regulă în programele 
şcolare/universitare care solicită şi aplicarea acestora 
în situaţii noi. 

Al cincilea nivel al piramidei include un singur 
model psihologic de învăţare: învăţarea prin rezolvare 
de probleme: 

i) Învăţarea prin rezolvare de probleme (Ausubel, 
1968) angajează practic cunoştinţele dobândite pentru 
„umplerea unui gol“, facilitând aprofundarea infor- 
maţiilor şi perfecţionarea deprinderilor, dar şi „în- 
zestrarea elevilor cu (noi) informaţii, deprinderi, 
atitudini“, 

Al şaselea nivel al piramidei, nivelul de vârf, include 
un singur model de învăţare: învăţarea comporta- 
mentelor creatoare: 

j) Învăţarea comportamentelor creatoare (Guil- 
ford, 1959; Mckinnon, 1962; Hilgard, 1964; Ausubel, 
1968) angajează rezolvarea unui tip special de pro- 
blemă, situaţia-problemă, care solicită flexibilitatea 
gândirii, respectiv: aplicarea cunoştinţelor dobândite 
într-o manieră nouă, originală; „indeplinirea unui 
scop recognoscibil“; „implicarea, în elaborarea răs- 
punsului, a unor intuiţii neașteptate care trebuie 
dezvoltate adecvat“. 

Învăţarea şcolară poate valorifica modelele psiho- 
logice prezentate anterior în vederea realizării obiec- 
tivelor pedagogice specifice procesului de instruire: 
dobândirea deprinderilor intelectuale şi motorii adec- 
vate sarcinilor didactice proiectate; dobândirea stra- 
tegiilor cognitive adecvate sarcinilor didactice proiec- 
tate; dobândirea informaţiilor logice (concepte fun- 
damentale-operaţionale, judecăţi, raționamente, clasifi- 
cări, principii, legi), necesare pentru îndeplinirea 
sarcinilor didactice proiectate; dobândirea atitudinilor 
cognitive (afective, motivaţionale, caracteriale) nece- 
sare pentru perfecţionarea continuă a resurselor didac- 
tice interne ale fiecărei personalităţi umane. 

Învăţarea şcolară promovează ă paradigma activităţii 
didactice conştiente, bazată pe interacţiunea a două 
tipuri de mecanisme psihologice: 

* mecanismul receptării, care prezintă „materialul 
de învăţat“ sub formă de produs care trebuie înţeles 
prin raportare la materialul învăţat anterior; 

* mecanismul descoperirii, care prezintă „materialul 
de învăţat“ în termeni de proces care trebuie realizat 
în sens complementar, prin raportare la materialul 
învăţat deja, bazat pe înţelegerea mesajului didactic. 

Paradigma învăţării conştiente (vezi Ausubel, David, 
P; Robinson, Floyd, G., 1981, p.67—99) — opusă 
paradigmei învăţării mecanice, bazată pe reproducerea 
mesajului didactic la nivelul memoriei — caracteristică 
mediului şcolar, implică respectarea următoarelor 
premise şi condiţii pedagogice: 

a) premise pedagogice: 

* integrarea „materialului de învăţat 
activităţii cognitive a elevului; 

- asocierea „materialului de învăţat“ la „o formă 
verbală diferită dar echivalentă“ şi la relaţia near- 
bitrară dintre „noul item de învăţat“ şi „itemurile 
relevante“ la nivelul activităţii cognitive a elevului; 

b) condiţii pedagogice: 

* raportarea „materialului de învăţat“ la structura 
cognitivă dobândită deja de elev, „în mod substanţial 
şi nearbitrar“; 

- valorificarea potenţialului elevului în direcţia 
dobândirii unor „idei relevante“ (cunoştinţe-ancoră) 
despre „materialul de învăţat“; 

- asocierea „materialului de învăţat“ la noile idei 
dobândite în vederea aprofundării acestuia în cadrul 
unor forme de organizare a informaţiei deschise 
perfecţionării. 

Paradigma învăţării conştiente promovează patru 
tipuri de activităţi cognitive caracterizate prin faptul 
că „elevul încearcă să reţină ideea, legând-o de ceea 


ua 


in structura 

ce ştia dinainte, dându-i astfel un sens“ (idem, 
p.68; vezi şi p.85—99). 

a) Activitatea de învăţare prin reprezentare implică: 

- asigurarea saltului de la învăţarea mecanică (în 
cadrul căreia informaţia dobândită, mai ales prin 
mijloace empirice, nu este legată de cunoştinţele 
anterioare) la învățarea conştientă (în cadrul căreia 
informaţia, procesată logic, este legată de cea ante- 
rioară, dobândind un anumit sens); 

* însuşirea sensurilor unor simboluri individuale, 
integrate în structura cognitivă a (pre)şcolarului prin 
denumirea (vezi rolul limbajului) imaginii rezultate 
dintr-o experienţă senzorială anterioară; 

- prelucrarea imaginii senzoriale anterioare, prin 
asociativitate cu materialul care trebuie învăţat, astfel 
încât aceasta să devină „o imagine redusă“/esen- 
ţializată sau mai puţin intensă decât aceea rezultată 
din perceperea nemijlocită a fenomenului respectiv; 

* conştientizarea faptului că „orice obiect are un 
nume care capătă forma unui simbol verbal“, la care 
poate fi ataşată „imaginea evocată de acest obiect“ — 
înţelegerea generală a situaţiei respective fiind reflec- 
tată prin „propoziţia echivalenţei reprezentative“. 

b) Activitatea de învăţare a noţiunilor implică două 
stadii: 

- stadiul formării noţiunilor — „proces de des- 
coperire prin inducţie a atributelor distinctive ale unei 
clase de stimuli“; 

* stadiul denumirii noţiunilor — proces declanşat 
atunci când „atributele distinctive“ nu mai trebuie 
(re)descoperite de cel ce învaţă pentru că ele sunt 
prezentate sub formă de definiţie, situaţie în care 
învăţarea noţiunilor asigură practic asimilarea 
noţiunilor. 

c) Activitatea de învăţare a propoziţiilor implică 
realizarea unor raporturi între noţiunile asimilate, 
raporturi proiectate de elevi la nivelul unor: 

- relaţii de subordonare, bazate pe „subsumare 
derivativă“ (noul material învăţat ilustrează o propo- 
ziţie mai cuprinzătoare) şi „subsumare corelativă“ 
(noul material învăţat reprezintă o extindere a mate- 
rialului învăţat anterior); 

- relaţii de supraordonare, bazate pe dezvoltarea 
noului material învăţat în cadrul unei sfere de referinţă 
tot mai cuprinzătoare; 

- relaţii combinatorii, care susţin noul material 
învăţat pe baza unui model „cu sens structural echiva- 
lent“ care nu este nici subordonat şi nici supraordonat. 

d) Activitatea de învăţare prin descoperire implică 
două stadii distincte din punct de vedere calitativ: 

- stadiul rezolvării problemelor, care presupune: 
sesizarea „problemei“ definită ca „un gol“ între cunoş- 
tinţele actuale ale elevului și cunoştinţele necesare 
elevului pentru găsirea soluţiei prin aplicarea noţiu- 
nilor și propoziţiilor în forma de organizare dobândită 
anterior; 

- stadiul rezolvării situaţiilor-problemă, care 
presupune sesizarea „situaţiei-problemă“ definită ca 
„un gol“ între cunoştinţele actuale ale elevului şi 
cunoştinţele necesare pentru găsirea soluţiei prin 
aplicarea noţiunilor şi propoziţiilor învăţate, într-o 
formă de organizare nouă, aflată chiar în contradicţie 
cu forma de organizare dobândită anterior (ceea ce 
solicită nivelurile superioare ale creativităţii). 

Factorii care determină rezultatele învăţării pot 
fi analizaţi dintr-o perspectivă prioritar pedagogică şi 
dintr-o perspectivă prioritar psihologică. 

a) Perspectiva prioritar pedagogică (vezi Cerghit, 
loan; Oprescu, Nicolae, în Curs de pedagogie, coor- 
donatori, Cerghit, loan; Vlăsceanu, Lazăr, 1988, 
p.113) implică analiza factorilor care reflectă două 
categorii de condiţii ale învăţării: 

* condiţiile interne, care sunt de natură biologică 
(vârstă, sex, dezvoltare fizică, starea sănătăţii) şi de 
natură psihologică (dezvoltare intelectuală, nivelul 
afectiv-motivaţional, capacitatea de efort voluntar, 
stilul de învăţare); 

-condițiile externe, care sunt dependente de orga- 
nizarea şcolară (calitatea proiectării şi a realizării 
activităţii didactice şi extradidactice) şi de mediul 
sociocultural (calitatea pedagogică a familiei, a 
microgrupurilor cu care elevul intră în contact, a co- 
munităţii educative naţionale, teritoriale şi locale). 

b) Perspectiva prioritar psihologică implică analiza 
următorilor factori ai învăţării: particularităţile ele- 
vului — situaţia de învăţare — particularităţile cadrului 
didactic (vezi Wlodarski, Ziemowit, 1980). 

Particularităţile elevului vizează trei categorii de 
însuşiri funcţionale: 

- însuşirile funcţionale generale, reprezentative la 
scara „speciei umane“, sintetizate în capacitatea de 
învăţare conştientă, verbală, care valorifică deplin 
procesele cognitive superioare (gândirea-memoria- 
imaginaţia), aptitudinile structurate pe fondul inte- 
ligenţei generale, stimulate afectiv, motivaţional şi 
caracterial; 

- însuşirile funcţionale specifice, dependente de 
dezvoltarea personalităţii la nivelul diferitelor vârste 
psihologice, respectiv vârste preşcolare-şcolare-post- 

şcolare-universitare-postuniversitare şi la nivelul dife- 
ritelor condiţii şi roluri statuate sociocultural; 

- însuşirile funcţionale individuale, dependente de 
nivelul calitativ al inteligenţei (generale şi speciale), 
de nivelul calitativ al motivaţiei pentru învăţare, de 
nivelul calitativ al aptitudinilor generale şi speciale, 
orientate pe diferite domenii ale învăţării. 

Situaţia de învăţare vizează: 

- factorii care preced învăţarea: starea generală a 
clasei/a elevului; nivelul de cunoştinţe dobândit anterior 
prin intermediul şcolii — prin intermediul mediului 
sociocultural, familiei etc.; 

- factorii care acţionează în timpul învăţării la 
nivelul unor condiţii externe (mediul comunităţii şcolii, 
clasei, microgrupului; recompense, sancţiuni, anun- 
tarea rezultatelor cu scop de întărire pozitivă-negativă) 
şi la nivelul unor condiţii interne (modul de organizare 
al învăţării, stimularea psihologică a corelaţiei subiect/ 
educator-obiect/educat), activarea unor tehnici de 
învăţare rapidă, integrală, divizată, prin exerciţii etc.; 

- factorii care succed învăţarea: condiţiile care 
asigură integrarea cunoştinţelor în comportamentul 
general şi special al elevului (exersarea cunoştinţelor 
în diferite contexte, preîntâmpinarea fenomenului 
uitării). 

Particularităţile cadrului didactic, determinate de 
calitatea procesului de formare iniţială şi continuă, 
instituit la nivel de sistem, vizează: 

- stilul educaţional (democratic — permisiv- 
autoritar); 

- tactul pedagogic (reflectă corelaţia dintre: respon- 
sabilitatea pedagogică — sensibilitatea pedagogică — 
inteligenţa pedagogică; principiul raportării elevului 
la sine — principiul devenirii elevului); 

- aptitudinea pedagogică determinată de corelaţia 
dintre capacitatea de comunicare-cunoaştere-crea- 
tivitate, obiectivată la nivelul strategiei de proiectare 
şi de realizare a activităţii de predare-învăţare- 
evaluare. 

Variabilele care influenţează rezultatele învăţării 
reflectă potenţialul elevului exprimat la nivel intelectual 
şi nonintelectual. 

a) Variabilele intelectuale exprimă capacitatea 
elevului de: cunoaștere şi de comunicare (vezi relaţia 
gândire-limbaj); rezolvare a problemelor (vezi rolul 
inteligenţei generale şi speciale); rezolvare a situațiilor- 
problemă (vezi rolul creativităţii generale şi speciale). 

b) Variabilele nonintelectuale exprimă atitudinea 
elevului faţă de activitatea de învăţare, exprimată în 
plan: afectiv (sentimentele pozitive dezvoltate în raport 

cu învăţarea); motivaţional (gradul de interiorizare a 
motivului învăţării); caracterial și voliţional (rolul 
învăţării în structurarea personalităţii). 


ÎNVĂŢĂMÂNTUL 


Învăţământul reprezintă principala formă de orga- 
nizare a educaţiei, realizată în funcţie de obiectivele 
pedagogice stabilite la nivel de sistem şi de proces. 
Desfăşurarea sa presupune valorificarea structurii 
acţiunii educaţionale la nivelul corelaţiei funcţionale 
dintre profesor şi elev/student, exersată în situaţii 
„educative din ce în ce mai numeroase şi mai variate 
angajate la toate nivelurile sistemului de învăţământ 
(vezi Mialaret, Gaston, 1992, p.14, 15). 

La nivel de sistem, învăţământul răspunde finali- 
tăţilor macrostructurale care definesc idealul de 
personalitate şi scopurile pedagogice angajate pe 
termen mediu şi lung, la nivel de politică a educaţiei. 

La nivel de proces, învăţământul presupune proiec- 
tarea unor activităţi didactice/educative, realizabile 
conform obiectivelor generale şi specifice definite în 
cadrul programelor şcolare/universitare, operaţio- 
nalizate de fiecare profesor în funcţie de situaţiile 
concrete ale fiecărui colectiv de elevi/studenţi. Din 
această perspectivă învăţământul reprezintă ansam- 
blul obiectivelor propuse de profesor, atinse de elev/ 
student (vezi Dictionnaire actuel de Education, 
1993; p.507). 

Conţinutul conceptului care defineşte activitatea 
specifică învăţământului are o sferă mai restrânsă în 
raport cu educaţia care vizează formarea-dezvoltarea 
(intelectuală-morală-tehnologică-estetică-fizică) per- 
manentă a personalităţii. 

Învăţământul marchează doar „o parte a educaţiei 
care revine sistemului şcolar“ (educaţiei şcolare), care 
pune accent pe acţiunea de prelucrare pedagogică a 
cunoştinţelor ştiinţifice şi de comunicare pedagogică 
a acestora în contextul corelaţiei funcțional-structurale 
existentă între subiect şi obiect, între educator şi 
educat. Ponderea dimensiunii intelectuale a educaţiei, 
evidentă la nivelul învăţământului, implică, însă, o 
multitudine de efecte directe şi indirecte, relevante în 
plan moral-tehnologic-estetic-fizic, care angajează 
practic toate domeniile dezvoltării personalităţii 
elevului/studentului. 

În această perspectivă, învăţământul reprezintă un 
„proces de comunicare care suscită învăţarea“ la nivelul 
valorilor sale formative superioare (ibidem). El modi- 
fică mediul de existenţă al unui elev sau a mai multor 

elevi „prin producerea unor comportamente determinate 
în condiţii specifice sau adecvate la condiţii specifice“ 
(De Landsheere, Gilbert, 1992, p.108, 109). 

Proiectarea învăţâmântului presupune realizarea 
unui ciclu managerial desfăşurat concentric pe par- 
cursul a cinci etape (intenție-aplicare-derulare-obiec- 
tivare-reinvestiţie) care angajează o multitudine de 
tehnici specifice (de prezentare-discuţie/dezbatere- 
participare-simulare). Această perspectivă permite 
realizarea unor variante multiple de organizare a 
învăţământului la nivel de sistem și de proces (învă- 
ţământ: preşcolar-şcolar-postşcolar; pentru adulţi, 
asistat pe calculator modular, academic, oficial, 
alternativ, special, artistic, sportiv; de bază, general; 
primar-secundar-superior; profesional, postsecundar, 
postuniversitar individualizat/diferenţiat; frontal, 
individual, pe grupe; liniar, concentric, modular; 
public, particular etc.) — vezi Dictionnaire actuel de 
l'Education,1993, p.508). 

Vezi Procesul de învăţământ, Sistemul de învă- 
ţământ. 


ÎNVĂŢĂMÂNTUL FRONTAL 


Învăţământul frontal organizează corelaţia subiect- 
obiect la nivelul unei structuri globale în cadrul căreia, 
pe de o parte, „profesorul îndrumă şi conduce acti- 
vitatea tuturor elevilor din clasă“, iar pe de altă parte, 
„fiecare elev efectuează ceea ce i se cere de către 
profesor“ (Ţîrcovnicu, Victor, 1981, p.13). 

Această formă de organizare a corelaţiei profesor- 
elev, cu o vechime de peste 300 de ani (vezi Jan, 
Amos, Comenius şi opera sa Didactica magna, publi- 
cată în anul 1627), instituţionalizează învăţământul 
pe clase şi lecţii, care reprezintă, în esenţă, o mo- 
dalitate de activitate didactică/educativă colectivă, 
proiectată pe baza unui scop pedagogic comun, 
realizabil însă în grade diferenţiate, în funcţie de 
posibilităţile fiecărui elev. 

Învăţământul frontal prezintă următoarele avantaje 
metodologice: 

- angajează activitatea profesorului la nivelu 
întregii clase într-un cadru care „rămâne principala 
formă de organizare a procesului de învăţământ“, cadru 
„susceptibil de largi posibilităţi de optimizare“ 
(idem, vezi, p.17); 

- dirijează activitatea elevului în direcţia însuşirii 
cunoştinţelor, deprinderilor şi strategiilor fundamentale 
proiectate la nivelul fiecărei discipline de învăţământ; 

- orientează iniţiativa şi creativitatea elevului pe 
baza unor tehnici de muncă intelectuală dobândite 
anterior, valorificând mijloacele de instruire puse la 
dispoziţie de profesor; 

- generează efecte formative relevante în planul 
educaţiei sociomorale (dezvoltarea sentimentelor, 
convingerilor şi atitudinilor superioare tipice activi- 
tăţilor realizate în colectiv). 

Practica învăţământului frontal întreţine, în acelaşi 
timp, următoarele trăsături negative: 

- caracterul predominant magistrocentrist al predă- 
rii, care „limitează activitatea elevului, (...) aflat 
întotdeauna într-un raport de dependenţă faţă de 
profesor“ (idem, vezi p.16); 

- caracterul predominant dirijist al predării-învă- 
ţării, care nu stimulează, în suficientă măsură, activi- 
tatea independentă şi gândirea divergentă a elevului; 

«caracterul predominant pasiv al predării-învăţării, 
care „nu poate asigura decât în rare cazuri, participarea 
tuturor elevilor la procesul de învăţământ, atât din 
cauza numărului mare de elevi cu care se lucrează, 
cât şi a diferenţelor însemnate dintre aceştia în ce 
priveşte inteligenţa, aptitudinile, ritmul de muncă şi 
chiar nivelul de pregătire anterioară“ (idem, vezi p.24). 

Depăşirea acestor limite presupune implicarea 
actului pedagogic de diferenţiere a instruirii/educaţiei 
la nivelul structurii de organizare frontală a corelaţiei 
profesor-elev. Soluţiile clasice vizează: 

- „stabilirea unor relaţii de tip nou între profesor şi 
elevi, prin utilizarea mai intensivă a metodelor euristice 
(...), prin alternarea organizării frontale a învă- 
ământului cu organizarea lui individuală și pe grupe“ 
(idem, vezi, p.28); 

e deschiderea strategiilor instruirii directive la 
nivelul unor proiecte pedagogice de tip curricular, care 
vizează perfecţionarea tuturor componentelor proce- 
sului de învăţământ (obiective-conţinut-metodologie- 
evaluare) angajate/angajabile şi în sens nondirectiv; 

-organizarea unor grupe de studiu mobile, activate 
în condiţii stimulative reale, care vizează asigurarea 
succesului școlar al tuturor elevilor; 

* perfecţionarea comunicării pedagogice subiect- 
obiect atât la nivelul unor circuite verticale (profesor- 
elev), cât şi la nivelul unor circuite orizontale (elev- 
elev), operabile în cadrul clasei şi în cadrul grupelor 
și a subgrupelor de studiu formate în mod deliberat 
sau spontan; 

- adaptarea stilului educaţional al profesorului la 
condiţiile colectivului clasei de elevi, cu orientarea 

prioritară a acestuia de la reflexele autoritare închise 
spre atitudinile participative deschise; 

* respectarea integrală a ritmului de muncă propriu 
fiecărui elev, valorificabil în contextul unor strategii 
de predare-învăţare-evaluare active, (auto)perfectibile 
în sens curricular. 

Pedagogia diferențiată stimulează eficacitatea 
învățământului frontal la nivelul secvenţelor de instru- 
ire/educaţie construite special pentru „transformarea 
elevului în actor al învăţării“ (vezi Przesmycki, Halina, 
1991, p.97—100). Soluţiile, angajate în plan func- 
ţional-structural, vizează următoarele aspecte: 

* evidenţierea liniei de start, trasată prin intermediul 
diagnosticului iniţial; 

- adaptarea conţinuturilor la nivelul unor grupe 
reale/virtuale care includ: elevi cu goluri în cunoştinţele 
fundamentale; elevi cu nivel limitat de cunoştinţe; elevi 
cu probleme de vocabular; elevi cu cunoştinţe-capa- 
cităţi achiziţionate la standarde minime-medii-maxirne; 
elevi-problemă (foarte slabi-foarte buni); 

- adaptarea proceselor de învăţare la ritmurile de 
activitate ale elevilor, stabilind: suporturi didactice 
diferite; strategii de predare-învăţare-evaluare diferite; 
tehnici de evaluare finală aplicate la nivelul lucrărilor 
de sinteză şi de consolidare a cunoştinţelor, valorificate 
în mod diferențiat, individualizat; 

- stimularea elevilor-problemă, situaţi la limita 
inferioară-superioară a standardelor de performanță- 
competenţă, prin strategii de diferenţiere/individuali- 
zare specifice: activităţi autonome, fişe de muncă 
speciale, contracte/proiecte de activitate individuală, 
tehnici de muncă în (micro)grup. 

Vezi Formele de organizare a procesului de 
învăţământ, 


ÎNVĂŢĂMÂNTUL INDIVIDUAL 


Învăţământul individual reprezintă cea mai veche 
formă de organizare a corelaţiei profesor-eley. 

Această formă este anterioară învățământului 
frontal, care a instituit în secolul XVII organizarea 
instruirii/educaţiei pe clase și lecţii. Învăţământul 
individual corespunde momentului în care societatea, 
pe de o parte, „avea nevoie de un număr mic de 
persoane instruite“, iar pe de altă parte, nu beneficia 
de un număr adecvat de cadre specializate în instruirea 
şi educaţia copiilor. 

În acest context, organizarea învățământului 
revenea „părinţilor — reprezentând clasele dominan- 

te — care angajau un profesor sau mai mulţi spre a-şi 
instrui copiii“. lar metodologia angajată reflecta 
situaţia specială creată. Astfel, „chiar dacă în cameră 
învățau mai mulţi copii, profesorul se ocupa cu fiecare 
elev în parte“ (Ţircovnicu, Victor, 1981, p.51). 

Învăţământul individual evoluează de la soluţia 
extremă, inaplicabilă social, în cadrul căreia „fiecare 
profesor lucrează cu un elev în parte în ritmul acestuia“, 
la procedeele de inspiraţie curriculară, integrate în 
diferite strategii de acţiune didactică organizată frontal 
sau în grup: fişe de muncă individuală, teme pentru 
acasă individuale, sarcini de învăţare (joc, muncă sau 
creaţie) individualizate în mediul şcolar sau 
extraşcolar. 

Această formă de organizare a corelaţiei profesor- 
elev stimulează, pe de o parte, învăţarea individuală, 
independentă, posibilă inclusiv la nivelul unor mijloace 
de instruire tipice societăţii informatizate (vezi instru- 
irea programată; instruirea asistată pe calculator). Pe 
de altă parte, ea întreţine riscul diminuării influențelor 
morale pozitive, posibile doar în cazul unor activităţi 
organizate frontal sau pe grupe. 

Învățământul individual angajează practic două 
modalităţi de organizare a corelaţiei subiect-obiect, 
dependente, pe de o parte, de specificul treptei şi al 
disciplinei de învăţământ, iar pe de altă parte, de 
particularităţile comunităţii educative, organizaţiei 
şcolare, colectivului de elevi (idem, vezi p.54—56): 

- modalitatea de organizare a corelaţiei subiect- 
obiect la nivelul unor acţiuni didactice/educative care 
solicită „profesorului să se ocupe de instruirea unui 
singur elev“: educaţie estetică (muzică, arte plastice), 
educaţie fizică (discipline sportive individuale), educa- 
ţie tehnologică (îndrumări/consultaţii individuale); 
activităţi de instruire/educaţie nonformală (cercuri de 
specialitate, aplicative etc.); 

- modalitatea de organizare a corelaţiei subiect- 
obiect la nivelul unor acţiuni didactice care solicită 
„realizarea unor sarcini şcolare de către fiecare elev, 
independent de colegii săi, cu ajutor sau fără ajutor 
din partea cadrului didactic“ (idem, vezi p.54). 

Învăţământul individual vizează îndeosebi operaţia 
de fixare şi consolidare a cunoştinţelor, realizabilă prin 
activităţi: cu teme comune, cu teme diferenţiate pe 
grupe de nivel, cu teme diferenţiate pentru fiecare elev. 

Activitatea individuală, realizată/realizabilă prin 
teme comune, solicită fiecărui elev — după parcurgerea 
unei secvenţe didactice (modul de studiu, capitol, 
subcapitol, grup de lecţii, lecţii) — „să execute singur 

şi pentru sine exerciţiile date de profesor, aceste 
exerciţii fiind aceleaşi pentru toţi, buni sau slabi, 
dinamici sau lenți“ (Dottrens, Robert şi colaboratorii, 
1970, p.55). 

Activitatea individuală realizată/realizabilă pe 
grupe de nivel solicită elevilor rezolvarea prin efort 
propriu a unor terne diferenţiate, ca volum şi grad de 
dificultate, în vederea asigurării succesului şcolar la 
standarde de performanţă minime-medii-maxime, 
obţinute prin îndrumarea permanentă a profesorului, 
cu îndrumarea parţială a profesorului, fără îndrumarea 
profesorului. 

Activitatea individuală realizată/realizabilă 
personalizat propune teme diferite, adaptate parti- 
cularităţilor fizice şi psihice și ritmului de muncă 
propriu fiecărui elev. Această activitate „urmăreşte 
progresul necontenit şi sistematic al fiecărui elev pe 
baza propriei lui activităţi, şi eliminarea greşelilor 
ivite pe parcursul instruirii şi educării lui“ (idem, 
vezi p.56). 

Învăţământul individual — care poate fi proiectat 
în cadrul clasei şi în afara clasei (vezi rolul con- 
sultaţiilor realizate individual sau la nivel de mi- 
crogrup) — prezintă următoarele avantaje de ordin 
metodologic: 

- stimulează activitatea independentă a elevului, 
încrederea în (re)sursele de reuşită şcolară ale acestuia, 
deschise perfecţionării în sensul educaţiei permanente 
şi în sensul autoeducaţiei; 

- stimulează activitatea profesorului de cunoaştere 
şi de asistenţă psihopedagogică a fiecărui elev, reali- 
zabilă pe baza instituţionalizării fişelor şcolare; 

- stimulează activitatea profesorului de proiectare 
curriculară a unor strategii de predare-învăţare-eva- 
luare necesare pentru însuşirea tehnicilor de muncă 
intelectuală, eficiente în cadrul fiecărei discipline de 
învăţământ; 

- stimulează capacitatea profesorului de opera- 
ţionalizare a unor metode/procedee de instruire inte- 
grabile în orice strategie de predare-învăţare-evaluare: 
munca elevului cu manualul şi alte cărţi, observarea 
independentă, experimentul, tehnicile de instruire 
programată, tehnicile de instruire asistată pe calculator, 
fişele de lucru individuale, necesare pentru: verificarea, 
recuperarea, consolidarea, aprofundarea cunoştinţelor; 
dezvoltarea unor capacităţi și atitudini relevante la 
nivelul personalităţii elevilor; realizarea unor exerciţii 
graduale, cu conţinut diferențiat; stimularea muncii 
de cercetare, de investigaţie ştiinţifică (fişe de exerciţii 

cu caracter euristic, fişe cu scop creativ/inventiv, 
inovator etc.); individualizarea temelor pentru acasă 
(idem, vezi p.76—130). 

Vezi Formele de organizare a procesului de 
învățământ. 


ÎNVĂŢĂMÂNTUL PE GRUPE 


Învăţământul pe grupe organizează corelaţia subiect- 
obiect la nivelul unor microcolectivităţi depistate, de 
regulă, în cadrul clasei de elevi, plecând de la anumite 
trăsături tipice care solicită strategii speciale de 
diferenţiere a instruirii/educaţiei. 

Învăţământul pe grupe reprezintă cea mai nouă 
formă de organizare a corelaţiei profesor-elev, fiind o 
creaţie a curentului sociocentrist, promovat îndeosebi 
la începutul secolului XX. Experimentele realizate 
vizează diverse formule pedagogice: munca liberă pe 
grupe (Roger Cousinet), educaţia morală în colective 
de muncă (A. S. Makarenko), activităţi organizate 
conform centrelor de interes (Ovid Decroly), educaţia 
organizată în comunităţi de muncă şi de viaţă con- 
cepute ca grupe de bază, grupe mici, grupe mobile 
(Peter Petersen) etc. 

Forma de organizare a corelaţiei profesor-elev, 
angajată la nivelul învăţământului pe grupe, oferă 
avantajul proiectării unor microstructuri şcolare flexi- 
bile, care pot deveni eficiente în cadrul colectivului 
clasei, prin activarea unor strategii pedagogice 
diferenţiate, subordonate unor scopuri formative de 
anvergură (Buzas, Laszlo, 1976). 

Calitatea metodologică a acestei forme de orga- 
nizare a corelaţiei profesor-elev depinde de modul de 
constituire a grupelor. Practica pedagogică evidenţiază 
următoarele alternative posibile: 

* grupe organizate pe criterii exterioare (ordinea 
alfabetică, poziţia în băncile din clasă) — grupe 
organizate pe criterii interne (relaţiile didactice, 
psihologice, sociale, existente în cadrul clasei); 

* grupe constituite în mod dirijat (după diferite 
criterii: nivel intelectual, performanţe şcolare) — grupe 
constituite spontan (prin opţiuni libere, pe baza unor 
relaţii de prietenie); 

- grupe instituţionalizate în cadrul clasei — în afara 
clasei, favorabile unor raporturi formale şi nonformale; 

-grupe de elevi cu statut ridicat/preferenţial, în 
raport cu colectivul clasei de elevi şi cu colectivul 
didactic al clasei — grupe de elevi cu statut mar- 
ginalizat, în raport cu colectivul clasei de elevi şi cu 
colectivul didactic al clasei; 

- grupe normale, de 3—8 membri, active în inte- 
riorul clasei de elevi — grupe mari, care pot deveni 
active şi în afara clasei de elevi; 

- grupe stabile (din punct de vedere al duratei/ 
perioada unui an de învăţământ, aplicabile la toate 
disciplinele de învăţământ) — grupe mobile (care pot 
fi înfiinţate/desfiinţate, transformate pe parcursul 
anului de învăţământ; care pot fi aplicate numai la o 
disciplină sau la câteva discipline de învăţământ). 

Instruirea/educaţia diferențiată solicită activarea 
unor grupe: constituite pe criterii interne, dirijate în 
sens pedagogic, instituţionalizate formal-nonformal în 
cadrul clasei, cu o mărime normală de 3—8 membri, 
cu un statut în egală măsură stabil și dinamic, adap- 
tabil la condiţiile de schimbare proprii unui proiect 
dezvoltat la nivel curricular. În acest context, „sunt 
mai indicate grupele neomogene — constituite din elevi 
cu niveluri diferite de inteligenţă, de performanţă, de 
aptitudini — fiindcă ele sporesc coeziunea dintre elevi, 
ajută la formarea unor relaţii sociale mai trainice“, 
stimulând creşterea randamentului școlar al fiecărui 
elev în parte (vezi Ţîrcovnicu, Victor, 1981, p.172). 

Eficienţa învăţământului pe grupe depinde de 
calitatea următoarelor acţiuni care trebuie angajate 
la nivelul unor strategii de diferenţiere/individualizare 
a instruirii/educaţiei: 

* pregătirea specială a elevilor şi a cadrelor didac- 
tice pentru tipul de corelaţie subiect-obiect, proiectabilă 
şi realizabilă în contextul evocat; 

* alegerea adecvată a temelor, structurate în cadrul 
unor secvenţe cu o complexitate gradată (modul de 
studiu, capitol, subcapitol, grup de lecţii), divizibile 
„în mai multe subteme repartizate spre studiere la grupe 
diferite de elevi“ (idem, p.178); 

- orientarea conţinutului activităţii pe grupe în 
direcţia unor teme comune şi a unor teme diferenţiate, 
raportabile la standardele de performanţă stabilite în 
cadrul programelor şcolare; 

- valorificarea bazei didactico-materiale a şcolii 
pentru organizarea activităţii pe grupe. 

Dezvoltarea curriculară a activităţii pe grupe 
implică parcurgerea următoarelor etape: 

- orientarea preliminară a profesorilor în legătură 
cu modul de stabilire a grupelor şi de elaborare a 
proiectului pedagogic de tip curricular; 

- studierea şi prelucrarea secvenţelor didactice 
(modul de studiu, capitol, subcapitol, grup de lecţii, 
lecţie) la nivelul grupelor constituite; 

* pregătirea răspunsurilor orale şi scrise (referate, 
lucrări de analiză-sinteză, lucrări practice, conspecte/ 

documentaţii, rezolvări de probleme, rezolvări de 
situații-problemă); 

- prezentarea şi discutarea răspunsurilor orale şi 
scrise (referate, lucrării de analiză-sinteză, lucrări 
practice, conspecte/documentaţii, rezolvări de pro- 
bleme, rezolvări de situaţii-problemă etc.); 

- analiza şi valorificarea rezultatelor în sens dife- 
renţiat, individualizat; 

- definitivarea concluziilor în cadrul grupei, dar şi 
la nivel frontal şi individual. 

Activitatea pe grupe, proiectată şi dezvoltată în sens 
curricular, oferă astfel următoarele avantaje de ordin 
metodologic: 

- stimularea educației morale, cu efecte în planul 
învăţării/comunicării sociale; 

- stimularea responsabilităţii în condiţii de colectiv, 
cu efecte în planul autoinstruirii; 

* stimularea angajării individuale şi sociale, cu 
efecte în planul relaţiilor de colaborare/ajutor reciproc, 
implicate în proiectarea învăţării, proiectarea muncii, 
proiectarea creaţiei etc.; 

- stimularea educaţiei intelectuale în condiţii de 
acţiune intensivă, permanentizată la nivelul dezvoltării 
operaţiilor gândirii, (re)surselor de creativitate ale 
elevului, interiorizării motivelor sociale ale învăţării; 

- stimularea capacităţilor de exersare și de valori- 
ficare a tehnologiilor specifice instruirii diferenţiate: 
contracte, proiecte de activitate, fişe speciale de 
activitate etc. 

Pedagogia diferențiată permite depăşirea aspec- 
telor critice constatate în practica instruirii/educaţiei 
pe grupe: 

- angajarea unor acţiuni de proiectare cu grad 
ridicat de dificultate, care solicită importante resurse 
materiale (timp-spaţiu pedagogic adecvat, mijloace de 
învăţământ adecvate etc.); 

- învăţarea fragmentară, fărâmiţată după subtemele 
propuse în cadrul fiecărei secvenţe didactice (modul 
de studiu, capitol, subcapitol, grup de lecţii, etc.); 

- activarea limitată adesea la nivelul elevilor buni 
şi foarte buni; 

- întreţinerea competiţiei negative, la nivelul clasei 
sau al grupei, cu „riscul scindării“, sancţiunii opresive, 
etichetării descurajante etc.; 

- polarizarea conducerii între un autoritarism şi 
liberalism excesiv, care încurajează fie autocraţia, fie 
indisciplina. 

Vezi Formele de organizare a procesului de 
învăţământ. 


JOCUL DIDACTIC 


Jocul didactic reprezintă o metodă de învăţământ în 
care predomină acţiunea didactică simulată. Această 
acţiune valorifică la nivelul instrucției finalităţile 
adaptative de tip recreativ proprii activităţii umane, 
în general, în anumite momente ale evoluţiei sale 
ontogenetice, în mod special. 

Psihologia jocului evidenţiază importanţa activării 
acestei metode mai ales în învăţământul preşcolar şi 
primar. Analiza sa permite cadrului didactic valo- 
rificarea principalelor cinci direcţii de dezvoltare, 
orientate „de la grupurile mici spre grupurile tot mai 
numeroase; de la grupurile instabile spre grupurile tot 
mai stabile; de la jocurile fără subiect spre cele cu 
subiect; de la şirul de episoade nelegate între ele spre 
jocul cu subiect şi cu desfăşurare sistematică; de la 
reflectarea vieţii personale şi a ambianţei apropiate, 
la reflectarea evenimentelor vieţii sociale“ (Elkonin, 
D. B., 1980, p.185). 

Această metodă dinamizează acţiunea didactică 
prin intermediul motivaţiilor ludice care sunt subor- 
donate scopului activităţii de predare-învăţare-evaluare 
într-o perspectivă pronunţat formativă. Modalităţile 
de realizare angajează următoarele criterii pedagogice 
de clasificare a jocurilor didactice (vezi Cerghit, loan; 
Neacşu, Ioan, în Didactica, coordonator, Salade, 
Dumitru, 1982, p.134, 135): 

- după obiectivele prioritare: jocuri senzoriale 
(auditive, vizuale, motorii, tactile), jocuri de observare 
(a mediului natural, social etc.), jocuri de dezvoltare 
a limbajului, jocuri de stimulare a cunoaşterii in- 
teractive; 


- după conţinutul instruirii: jocuri matematice, 
jocuri muzicale, jocuri tehnologice (de aplicaţii, de 
construcţii tehnice etc.), jocuri sportive, jocuri literare/ 
lingvistice; 

- după forma de exprimare: jocuri simbolice, jocuri 
de orientare, jocuri de sensibilizare, jocuri conceptuale; 
jocuri-ghicitori, jocuri de cuvinte încrucișate; 

_- după resursele folosite: jocuri materiale, jocuri 
orale, jocuri pe bază de întrebări, jocuri pe bază de 
fişe individuale, jocuri pe calculator; 

- după regulile instituite: jocuri cu reguli transmise 
prin tradiţie, jocuri cu reguli inventate, jocuri spontane; 
jocuri protocolare; 

- după competențele psihologice stimulate: jocuri 
de mişcare, jocuri de observaţie, jocuri de atenţie, jocuri 
de memorie, jocuri de gândire, jocuri de imaginaţie, 
jocuri de limbaj, jocuri de creaţie. 

Valorificarea pedagogică a resurselor ludice asigură 
evoluţia jocului didactic la niveluri metodologice situate 
şi dincolo de sfera învăţământului preşcolar şi primar. 
Jocurile de simulare proiectează astfel diferite situaţii 
de învăţare bazate pe elemente şi relaţii virtuale de 
conflict, de decizie, de asumare de roluri etc., care 
angajează capacitatea de acţiune a elevului, spiritul 
său de competiţie, posibilităţile sale de explorare 
euristică a realităţii. Asemenea obiective formative 
devin realizabile prin intermediul: jocului de roluri, 
jocului de arbitraj, jocului de reprezentare a structurilor, 
jocului de competiţie, jocului managerial etc. (vezi 
Cerghit, loan, 1980, p.217—223). 

Vezi Metodele didactice/de învăţământ. 


JUDECATA PEDAGOGICĂ 


Judecata pedagogică reprezintă o etapă im- 
portantă în cadrul activităţii de instruire/educaţie, 
echivalentă operaţiei de apreciere realizată/realizabilă 
în cadrul oricărei acţiuni de evaluare. 

Funcţia judecății pedagogice constă în capacitatea 
acesteia de „a da un aviz“ asupra progresului, stagnării 
sau regresului înregistrat în activitatea didactică/ 
educativă, „în lumina diverselor informaţii primite“. 
Realizarea sa presupune valorificarea operaţiei ante- 
rioare, de măsurare cantitativă a rezultatelor şi 
pregătirea unor variante posibile de decizie, capabile 
să asigure stimularea activităţii/acţiunilor evaluate. 

Tipologia judecăților pedagogice poate fi dezvoltată 
în funcţie de sfera de referinţă a acestora care angajează 

nu numai un anumit proces logic de desfăşurare a 
evaluării (măsurare — apreciere — decizie), ci şi o 
anumită „filozofie a educaţiei“ concentrată la nivelul 
obiectivelor asumate: j 

a) judecăți pedagogice care vizează faptele edu- 
cative/didactice la nivelul realităţii activității edu- 
cative/didactice; 

b) judecăți pedagogice care vizează valorile edu- 
cative/didactice la nivelul finalităţilor sistemului şi ale 

procesului de învăţământ (vezi Dictionnaire actuel de 
l'Education, 1993, p.767, 768); 

c) judecăţi pedagogice care vizează diagnoza 
activităţii educative/didactice la nivelul unor acţiuni 
situate în actualitate; 

d) judecăţi pedagogice care vizează prognoza 
activităţii educative/didactice la nivelul unor acţiuni 
de corecţie-ameliorare-ajustare-restructurare. 

Vezi Evaluarea pedagogică. 


LECTURA 


Lectura reprezintă o metodă didactică/de învăţământ 
în care predomină acţiunea de comunicare scrisă, care 
propune elevului/studentului o cale de (auto)instruire 
eficientă, (auto)perfectibilă prin dobândirea unor 
tehnici intelectuale specifice. Astfel de tehnici asigură 
valorificarea deplină a procedeului „muncii cu cartea“, 
respectiv a „muncii cu manualul“ sau cu alte materiale 
de acest gen, destinate special învăţării. 

Funcţiile pedagogice angajate determină o structură 
de organizare a activităţii didactice/educative care 
implică orientarea constantă a acţiunilor de la nivelul 
limbajului intern în direcţia limbajului extern. Metoda 
lecturii îndeplineşte astfel, simultan sau/şi succesiv, 
funcţia de: informare-documentare sistematică; stimu- 
lare a instruirii-autoinstruirii; culturalizare-educare 
permanentă a elevului. 

Obiectivele pedagogice concrete, care pot fi proiec- 
tate prin intermediul metodei lecturii, vizează: stăpâ- 
nirea şi aprofundarea cunoştinţelor fundamentale şi 
operaţionale; perfecţionarea capacităţilor generale şi 
specifice de studiu individual, cultivarea aptitudinilor 
şi atitudinilor cognitive deschise; identificarea unor 
noi probleme şi situaţii-problemă. 

Realizarea acestor obiective presupune antrenarea 
unor exerciţii multiple cu valoare de procedee didac- 
tice, orientate-special pentru formarea, perfecţionarea 
şi integrarea în activitatea de învăţare a următoarelor 
deprinderi: deprinderea lecturii comprehensive (a 
înțelege corect cele citite), deprinderea lecturii esen- 
ţializate (a conspecta, a lua notițe rezumative), 
deprinderea lecturii demonstrative (a sesiza, a rezolva 
probleme), deprinderea lecturii problematizate (a 
sesiza situaţii-problemă), deprinderea lecturii creative 
(a sesiza, a rezolva, a inventa situaţii-problemă). 


Dezvoltarea lor angajează formarea unor deprinderi 
cu grad de funcţionalitate maximă la nivel intelectual 
(regimul de activitate, orarul zilnic, dozarea efortului), 
la nivel psihologic (igiena alternanţei între efortul 
intensiv-efortul extensiv, între perioadele de activitate 
şi perioadele de pauză, între tipurile de lectură lentă- 
rapidă, activă-pasivă, ştiinţifică-de divertisment etc.), 
la nivel ergonomic (condiţiile optime de activitate, 
asigurate în plan extern şi în plan intern). 

Metoda lecturii vizează formarea şi cultivarea 
spiritului ştiinţific care presupune atingerea obiectivelor 
pedagogice evocate anterior şi perfecţionarea lor în 
sensul educaţiei permanente şi al autoinstruirii. 

Vezi Metodele didactice/de învăţământ. 


LECTORATUL PEDAGOGIC 


Lectoratul pedagogic reprezintă o formă de activitate 
realizată cu adulţii, în special cu părinţii, în vederea 
difuzării şi a dezbaterii unor cunoştinţe, principii şi 
strategii aplicabile în domeniul educaţiei. 

Obiectivele lectoratului vizează transmiterea unor 
cunoştinţe de bază valorificabile în practica pedagogică 
a adulţilor şi cultivarea unor atitudini pozitive, supe- 
rioare, necesare în procesul de instruire şi de educare 
a copiilor, preadolescenţilor și adolescenților. 

Conţinutul lectoratului este definitivat în funcţie de 
solicitările existente la nivelul comunităţii părinţilor 
şi de particularităţile fiecărei organizaţii sau/şi clase 
şcolare. Realizarea acestuia depinde de factorii impli- 
caţi şi de lectorii angajaţi de la nivelul şcolii sau de la 
nivelul unităţilor conexe care au sarcini specifice în 
domeniul activităţii cu adulţii — vezi rolul şi statutul 
profesorilor-consilieri de la Centrul/Cabinetele de 
Asistenţă Psihopedagogică a Cadrelor Didactice, 
Elevilor şi Părinților şi al profesorilor-logopezi de la 
Centrul/Cabinetele Logopedic(e) Interșcolar(e). 

Tematică specifică lectoratului pedagogic vizează, 
de regulă, o problematică referitoare la: igiena învă- 
ţării; psihologia vârstelor; dezvoltarea limbajului; 
orientarea şcolară şi profesională, integrarea socială; 
cunoașterea psihopedagogică a elevului; stimularea 
motivaţiei pentru învăţare; relaţiile copilului, pre- 
adolescentului, adolescentului cu familia, cu grupul 
de prieteni, cu comunitatea educativă locală etc. 

Metodologia proiectării lectoratului este specifică 
pedagogiei adultului care solicită realizarea unor 
„prelegeri de popularizare“. Aceasta presupune o 
necesară diferenţiere de expunere sau prelegere, desti- 
nate special instruirii şcolare/universitare (vezi 
Urbanczyk, Franciszek, 1975, p.247—256). 

Ca formă specială de prelegere, lectoratul asigură 
popularizarea unor cunoştinţe ştiinţifice (din domeniul 
pedagogiei şi din sfera psihologiei şi a sociologiei 
educaţiei/învăţământului), destinată unei comunităţi 
a adulţilor/părinţilor care este, de regulă, neomogenă 
(din perspectiva pregătirii profesionale, statutului 
social, vârstei, intereselor imediate etc.). 

Această situaţie impune o organizare flexibilă a 
expunerii, subordonată ideii de accesibilitate şi de 
operaţionalitate a cunoştinţelor selecţionate şi propuse 
auditoriului. Pot fi valorificate astfel o serie întreagă 
de procedee pedagogice deschise, aplicabile pe parcur- 
sul sau la sfârşitul prelegerii: dezbaterea de idei, 
referatul tematic, sinteza bibliografică, testele de 
interese, chestionarul de opinie, convorbirea etică. 

Reuşita lectoratului pedagogic depinde de cadrul 
organizatoric instituţionalizat la nivel teritorial (inspec- 
toratul şcolar/inspecţia şcolară teritorială; Casa 
Corpului Didactic) şi local (conducerea şcolii, relaţiile 
cu comunitatea părinţilor etc.). Instituţionalizarea 
acestuia permite valorificarea deplină a resurselor 
umane, materiale şi informaţionale existente la nivelul 
centrului/cabinetelor de asistenţă psihopedagogică şi 
la nivelul centrului/cabinetelor logopedic(e) unde îşi 
desfăşoară activitatea profesori cu specialitatea peda- 
gogie, psihologie, sociologie, psihopedagogie specială, 
asistenţă socială. 


LECŢIA 


Lecţia reprezintă o modalitate fundamentală de orga- 
nizare a activităţii didactice. În acest context ea rămâne 
„forma de bază principală, dominantă, la nivelul 
procesului de învăţământ“ (vezi Cerghit, Ioan, coor- 
donator, 1983, p.11). 

Definirea conceptului de lecţie presupune depă- 
şirea cadrului fixat prin etimologia cuvântului: lectio, 
în limba greacă, înseamnă: a citi cu glas tare, a audia, 
a lectura, a medita. Perspectiva curriculară (re)- 
orientează această „activitate a elevilor desfăşurată 
sub îndrumarea profesorului“ (Dicţionar de pedagogie, 
1979, p.247) la nivelul corelaţiei profesor-elev care 
evidenţiază, pe de o parte, necesitatea profesorului de 
„a lectura esenţialul“, iar pe de altă parte, posibilitatea 
formativă a elevului, de „a medita eficient“, înaintea 
lecţiei şi ca efect al lecţiei. 

Lecţia poate fi interpretată astfel ca un program 
didactic, bazat pe „un sistem de acţiuni structurate“ în 
funcţie de obiectivele generale şi specifice ale proce- 
sului de învăţământ operaţionalizate adecvat la nivelul 

întregului colectiv de elevi, „într-o atmosferă de lucru 
congruentă“ (vezi Ionescu, Miron, 1982, p.93). 

Coordonatele lecţiei reflectă structura unui „model 
tridimensional“ care defineşte funcţionalitatea, structu- 
ra şi calea de operaţionalizare a procesului de în- 
văţământ: 

a) coordonata funcţională a lecţiei vizează obiec- 
tivele generale şi specifice ale activităţii stabilite în 
cadrul unor documente de politică a educaţiei (plan 
de învăţământ — programe şcolare) care reflectă în 
plan didactic finalităţile sistemului de educaţie (definite 
la nivelul: idealului pedagogic — scopurilor pe- 
dagogice); 

b) coordonata structurală a lecţiei vizează resursele 
pedagogice angajate în cadrul activităţii la nivel 
material (spaţiul-timpul didactic disponibil, mijloacele 
de învăţământ disponibile), informaţional (calitatea 
programelor şcolare, materialelor documentare, infor- 
matizate etc.) şi uman (calităţile pedagogice ale 
profesorului, capacităţile elevilor); 

c) coordonata operaţională a lecţiei vizează acţiunea 
de proiectare şi realizare a obiectivelor concrete ale 
activităţii, deduse din obiectivele generale şi specifice 
ale lecţiei, cu respectarea particularităţilor clasei de 
elevi, prin angajarea creativităţii pedagogice a profe- 
sorului în sensul valorificării depline a resurselor 
(conţinuturi-metodologie-condiţii de instruire) şi a 
modalităţilor de evaluare necesare în contextul didactic 
respectiv. 

Delimitarea variabilelor lecţiei presupune ur- 
mătoarele acţiuni: 

a) interpretarea curriculară a „modelului tridimen: 
sional“, care evidenţiază existenţa unor variabile 
independente de profesor (vezi dimensiunea func- 


„ţională-structurală a lecţiei) şi a unor variabile 


dependente de profesor (vezi dimensiunea operaţională 
a lecţiei care angajează creativitatea pedagogică şi 
responsabilitatea socială a profesorului în vederea 
realizării unei activităţi didactice de calitate în orice 
context funcţional-structural); 

b) activarea unui model managerial de analiză a 
lecţiei, operabil în termeni de: intrare (obiective- 
conţinuturi-profesor-elevi) — desfăşurare a activităţii 
didactice (predare-învăţare-evaluare; mesaje peda- 
gogice realizate într-un anumit câmp psihosocial; 
comportamente de răspuns ale elevilor; circuite de 
conexiune inversă externă şi internă) — ieşire (elevi 
care au dobândit, la diferite grade de performanţă şi 
de competenţă, cunoştinţe și capacităţi, strategii de 
cunoaştere, aptitudini generale şi specifice, atitudini 
comportamentale); 

c) angajarea unui model de analiză-sinteză a lecţiei, 
care evidenţiază: 

- coerenţa externă a variabilelor, dezvoltată curri- 
cular la nivelul corelaţiei dintre finalităţile macro- 
structurale (ideal pedagogic-scopuri pedagogice) şi 
finalităţile microstructurale (obiective generale-obiecti- 
ve specifice-obiective operaţionale), corelaţie care 
reflectă logica externă a activităţii didactice respective; 

- coerenţa internă a variabilelor, dezvoltată curri- 
cular la nivelul corelaţiei dintre: obiective-conţinuturi- 
metodologie-evaluare, corelaţie care reflectă logica 
internă a activităţii didactice respective; 

d) definitivarea unui model de evaluare critică 
externă a lecţiei, aplicabil în activitatea de inspecţie 
şcolară (realizată de managerii şcolari: profesori- 
metodişti, directori de unităţi (pre)şcolare, inspectori 
şcolari), care urmăreşte stabilirea unei decizii optime 
la nivelul raportului existent între: 

- variabilele independente, care condiţionează 
logica de acţiune externă a profesorului (vezi dimen- 
siunea funcţională-structurală a lecţiei); 

- variabilele dependente, care determină logica de 
acţiune internă a profesorului (vezi dimensiunea 
operaţională a lecţiei, care angajează: proiectarea 
obiectivelor concrete; competenţa elaborării mesajului 
didactic, competenţa elaborării repertoriului comun 
profesor-elev, competenţa realizării circuitelor de 
conexiune inversă; aptitudinea de valorificare a poten- 
ţialului maxim al colectivului de elevi, al grupelor de 
elevi, al fiecărui elev în parte); 

e) instituţionalizarea unui model de evaluare critică 
internă a lecţiei, care vizează degajarea (re)surselor 
de perfecţionare continuă a activităţii, prin: 

- valorificarea deplină a variabilelor lecţiei, în 
contextul unei proiectări şi dezvoltări curriculare, 
deschisă permanent în direcţia realizării unei instruiri/ 
educaţii diferenţiate; 

- valorificarea deplină a variabilelor lecţiei în 
contextul raportării lor permanente la experienţa de 
viaţă a elevului, premisa metodologică a unei instruir 
educaţii diferenţiate eficiente; 

- valorificarea deplină a variabilelor lecţiei în 
contextul corelării permanente a educaţiei/instruirii 
formale-nonformale-informale la nivelul unor strategii 
de predare-învăţare-evaluare autoperfectibile în cadrul 
unei pedagogii diferenţiate, individualizate. 

Clasificarea tipurilor de lecţie solicită o acţiune 
necesară în contextul numeroaselor posibilităţi de 
proiectare şi de realizare concretă a unei activităţi 
didactice la nivelul clasei de elevi. Această acţiune 

presupune definirea conceptelor pedagogice ope- 
raţionale de: sarcină didactică fundamentală, tip de 
lecţie, variantă de lecţie (vezi Nicola, Ioan, 1996, 
p.439—446). 

Sarcina didactică fundamentală reprezintă obiec- 
tivul principal sau dominant al lecţiei care poate viza: 
comunicarea unor cunoştinţe, formarea unor strategii 
şi atitudini cognitive, sistematizarea unor cunoştinţe 
şi capacităţi; evaluarea unor cunoştinţe, aptitudini şi 
atitudini dobândite anterior etc. 

Tipul de lecţie desemnează un anumit mod de 
organizare şi desfăşurare a activităţii de predare- 
învăţare-evaluare, posibil şi necesar în vederea reali- 
zării sarcinii didactice fundamentale. 

Varianta de lecţie reprezintă „structura concretă a 


` unei lecţii impusă, pe de o parte, de tipul căruia îi 


aparţine, iar pe de altă parte, de factorii variabili ce 
intervin“ (idem, vezi p.440). Pot exista astfel numeroase 
variante de lecţie, în condiţiile în care sarcina didactică 
fundamentală, proprie fiecărui tip de lecţie, implică o 
diversitate de obiective operaţionale, realizabile în 
modalităţi diferite, dependente de natura raporturilor 
declanșate între variabilele independente şi variabilele 
dependente ale activităţii didactice respective. 

Perspectiva didacticii tradiţionale construieşte sche- 
ma de clasificare a tipurilor şi a variantelor de lecţie 
la nivelul unor formule care fărâmiţează structura 
unitară a activităţii de predare-învăţare-evaluare, 
inclusiv la nivelul formelor de organizare a corelaţiei 
profesor-elev, în sens frontal, pe grupe, individual (idem, 
vezi p.443—A447): 

- lecţie de comunicare (cu următoarele variante: 
lecţie de descoperire pe cale inductivă, lecţie de 
descoperire pe cale deductivă, lecţie introductivă, 


“lecţie-prelegere, lecţie-serminar, lecţie-problematizată, 


lecţie-dezbatere, lecţie de asimilare a noilor cunoştinţe 
prin activitatea pe grupe, lecţie de comunicare pe baza 
instruirii programate, lecţie în care predomină activi- 
tatea independentă a profesorului; lecţie în care 
predomină activitatea independentă a elevilor); 

- lecţie de formare a priceperilor şi deprinderilor/ 
lecţie de muncă independentă (cu următoarele variante: 
lecţie pe bază de exerciţii aplicative, lecţie bazată pe 
munca independentă realizată cu ajutorul textului 
programat, lecţie practică în atelierul/lotul școlar, lecţie 
bazată pe munca independentă realizată cu ajutorul 
fişelor, lecţie bazată pe munca independentă realizată 
în cadrul lucrărilor de laborator, lecţia de creaţie); 

- lecţie de recapitulare şi sistematizare/de fixare şi 
consolidare (cu următoarele variante: lecţie de reca- 

pitulare realizată cu ajutorul textului programat, lecţie 
de recapitulare şi sistematizare realizată cu ajutorul 
fişelor, lecţie de recapitulare şi sistematizare realizată 
pe bază de referat, lecţie de sinteză; 

- lecţie de verificare şi apreciere/control şi evaluare 
(cu următoarele variante: lecţie de verificare realizată 
prin chestionare orală, lecţie de verificare realizată 
prin teme scrise, lecţie de verificare şi evaluare 
realizată prin lucrări practice, lecţie de verificare şi 
evaluare realizată cu ajutorul testelor docimologice, 
lecţie destinată analizei produselor activităţii elevilor/ 
lucrări scrise, lucrări practice, rezultate la testele 
docimologice aplicate etc. 

Perspectiva proiectării şi a dezvoltării curriculare 
solicită o taxonomie a tipurilor de lecţie, realizate în 
clasă simultan ca activităţi de predare-învăţare- 
evaluare care integrează variabilitatea situaţiilor 
didactice la nivelul formelor de organizare a corelaţiei 
profesor-elev, orientate frontal, pe grupe sau individual 
în direcţia unei instruiri/educaţii diferenţiate, individu- 
alizate, de maximă eficienţă pedagogică şi socială. 

O asemenea taxonomie devine posibilă prin rapor- 
tarea lecţiei la obiective pedagogice de competenţă şi 
de performanţă care reflectă dimensiunea teleologică 
şi axiologică a finalităţilor macrostructurale. 

Criteriul competenţei permite angajarea unor priori- 
tăţi metodologice evidente, în ultimă instanţă, la 
nivelul valorilor cognitive dobândite în cadrul lecţiei, 
valori care nu exclud, ci din contră, presupun prezenţa 
unor repere active de ordin socioafectiv şi psihomotor. 

Criteriul performanţei permite delimitarea unor 
priorităţi metodologice, care reflectă competențele 
angajate, evidente, în ultimă instanţă, la nivelul unor 
obiective informativ-formative aflate în permanentă 
interacţiune: 

a) Criteriul competenţei vizate prioritar în cadrul 
unor secvenţe didactice mai extinse (an de studiu, 
modul de studiu, capitol) permite avansarea urmă- 
toarelor tipuri de lecţie: 

- lecţie care vizează prioritar formarea capacităţii 
de achiziţionare a cunoştinţelor; 

- lecţie care vizează prioritar formarea capacităţii 
de înţelegere a cunoştinţelor achiziţionate anterior; 

lecţie care vizează prioritar formarea capacităţii 
de aplicare a cunoştinţelor achiziţionate şi interpretate 
anterior; 

- lecţie care vizează prioritar formarea capacităţii 
de analiză-sinteză a cunoştinţelor achiziţionate, inter- 
pretate şi aplicate anterior, 

lecţie care vizează prioritar formarea capacităţii 
de evaluare critică a cunoştinţelor achiziţionate, inter- 
pretate, aplicate şi analizate-sintetizate anterior. 

b) Criteriul performanței vizate prioritar în cadrul 
unor secvenţe didactice mai restrânse (capitol, subcapi- 
tol) permite avansarea următoarelor tipuri de lecţie: 

- lecţie care vizează prioritar stăpânirea materiei; 

- lecţie care vizează prioritar realizarea unor 
transferuri operaţionale; 

* lecţie care vizează prioritar realizarea unor 
produse ce exprimă personalitatea elevului; 

- lecţie care vizează prioritar dobândirea unor 
cunoştinţe şi capacităţi; 

- lecţie care vizează prioritar dobândirea unor 
strategii cognitive; 

* lecţie care vizează prioritar dobândirea unor 


- atitudini (cognitive, comportamentale/afective, moti- 


vaţionale, caracteriale). ; 

Practica proiectării şi a dezvoltării curriculare a 
activităţii didactice, orientată la nivelul unei instruiri/ 
educaţii diferenţiate eficiente, argumentează impor- 
tanţa lecţiei mixte sau combinate care este centrată 
prioritar asupra realizării interdependenţei obiective- 
conţinuturi-metodologie-evaluare şi a corelaţiei peda- 
gogice profesor-elev. 

În această accepţie, planul unei activităţi didactice 
eficiente are ca reper „evenimentele“ care intervin la 
nivelul lecţiei mixte/combinate, adaptabile la orice 
tip sau variantă de lecţie exersată în mediul şcolar: 
organizarea clasei/captarea atenţiei, motivarea ele- 
vilor; actualizarea elementelor învăţate anterior; 
pregătirea elevilor pentru asimilarea noilor cunoştinţe, 
capacităţi etc.; comunicarea obiectivelor care vizează 
asimilarea noilor cunoştinţe, capacităţi etc.; asimilarea 
noilor cunoştinţe, capacităţi etc.; sistematizarea şi 
fixarea cunoştinţelor, capacităţilor etc. de predate- 
învăţate-evaluate; valorificarea circuitelor de conexiune 
inversă externă şi internă, necesare pentru autoreglarea 
activităţii didactice pe tot parcursul desfăşurării aces- 
teia (vezi Nicola, Ioan, 1996, p.443—444). 

Asumarea unui model orientativ de planificare 
a lecţiei reprezintă un exerciţiu managerial necesar 
pentru perfecţionarea practicii de proiectare pedago- 
gică a fiecărui cadru didactic. Aceasta presupune 
valorificarea analizelor realizate anterior, din per- 
spectiva proiectării-dezvoltării curriculare şi a peda- 
gogiei diferenţiate, individualizate. 

Funcţionalitatea modelului angajează acţiunea 
socială a unui reper metodologic valabil şi pentru 
factorii de conducere implicaţi în inspecția şcolară de 


EI [CEA ÎNVĂŢĂMÂNTULUI 


specialitate, în acţiunile complexe de evaluare a 
calităţii procesului de învăţământ. 

Structura modelului sugerează, în fond, strategia 
managementului şcolar, care orientează activitatea de 
conducere a procesului de învăţământ în sens sistemic- 
optim-inovator, la nivelul liniei de continuitate exis- 
tentă între cercetarea pedagogică fundamentală-orien- 
tată-aplicativă. 

Proiect de lecţie 
model orientativ 

(aplicabil şi la nivelul altor activităţi didactice 

realizabile în mediul şcolar) 

1) Tema lecţiei (a grupului de lecţii, a subca- 
pitolului, a capitolului) 

2) Subiectul lecţiei (titlul lecţiei care va fi predată- 
învăţată-evaluată) 

3) Tipul lecţiei (conform obiectivelor predo- 
minante/sarcinii didactice fundamentale) 

4) Scopul lecţiei (exprimă sintetic obiectivele 
generale şi specifice ale grupului de lecţii, subca- 
pitolului, capitolului/vezi şi tipul lecţiei, sarcina 
didactica fundamentală) 

5) Obiectivele operaţionale/concrete (deduse 
din scopul lecţiei şi din obiectivele specifice stabilite 
la nivelul programei şcolare) — schema de elabo- 
rare: acţiunile elevului (observabile, evaluabile) — 
resursele necesare (conţinut-metodologie-condiţii de 
instruire: interne-externe) — modalităţile de evaluare 
(pe parcursul activităţii — la sfârşitul activităţii) 

6) Conţinutul de predat-învăţat-evaluat (cores- 
punzător obiectivelor specifice-concrete/operaţionale) 

7) Metodologia de predare-învăţare-evaluare 
(stabilită în concordanţă cu obiectivele pedagogice 
concrete/operaţionale) include: 

- întrebările: tip exerciţiu; tip problemă; tip situaţii- 
problemă 

- sarcinile didactice, fundamentale-operaţionale, de 
predare-învăţare-evaluare 

- deschiderile metodologice (procedee, metode, 
strategii de predare-învăţare-evaluare 

- mijloacele de învăţământ (disponibilizate/dis- 
ponibilizabile) 

8) Scenariul didactic: 

- evenimentele didactice/corespunzător tipului de 
lecţie a 

- reactualizarea unor cunoştinţe, capacităţi, strategii 
cognitive 

-< prezentarea/crearea unor probleme, situații- 
problemă 

- dirijarea învăţării prin strategii de: comunicare- 
învăţare; cercetare-invăţare; acţiune-invăţare; pro- 

gramare-învăţare (instruire programată, instruire 
asistată pe calculator) 

- evaluarea soluţiilor adoptate pentru rezolvarea 
problemelor, pentru rezolvarea situaţiilor-problemă 

- fixarea soluţiilor/răspunsurilor prin aprofundare 
în condiţii de interpretare, aplicare, analiză-sinteză, 
evaluare critică 

- stabilirea temelor pentru acasă (generale — 
individualizate; recomandări metodologice, biblio- 
grafice) - 

9) Concluzii: 

- evaluarea globală/caracterizare generală 

- decizii cu valoare de diagnoză-prognoză: note 
şcolare, aprecieri, observaţii, caracterizări etc. 

- stabilirea liniei/liniilor de perspectivă. 

Realizarea proiectului de activitate/lecţie, la nivelul 
unei practici şcolare din ce în ce mai complexe şi 
diversificate, angajează capacităţile şi resursele de 
creativitate pedagogică proprii cadrului didactic aflat 
în diferite ipostaze manageriale: profesor (educatoare, 
învăţător, institutor), profesor-diriginte, profesor- 
metodist, profesor-consilier, profesor-cercetător, profe- 
sor-director de unitate de învăţământ, profesor-inspec- 
tor şcolar. 

Vezi Formele de organizare a activităţii di- 
dactice. 


LEGEA ÎNVĂŢĂMÂNTULUI 


Legea învățământului reprezintă un document şcolar 
fundamental, elaborat la nivel de politică a educaţiei, 
care defineşte principiile şi liniile generale de dezvol- 
tare a activităţii de formare-dezvoltare permanentă a 
personalităţii în mediul şcolar şi extraşcolar aplicabile 
într-o anumită perioadă de timp, stabilită, de regulă, 
pe termen mediu şi lung. 

Definiţia tradiţională evidenţiază caracterul nor- 
mativ-descriptiv al acestui document de politică 
şcolară, „care stabileşte principiile, organizarea şi 
funcţionarea sistemului de învăţământ“ (vezi Dicţionar 
de pedagogie, 1979, p.250). 

Definiţia modernă şi postmodernă, angajată în 
perspectiva reformelor educaţionale, evidenţiază im- 
portanţa demersului normativ-strategic-operaţional 
care precede, la scară ştiinţifică şi socială, susţinerea 
teoretică şi practica a textului legislativ (vezi Reforma 
educaţiei/învăţământului). 

Legea învăţământului încheie practic un ciclu de 
(re)proiectare curriculară a sistemului şi a procesului de 
învăţământ, care presupune parcurgerea anterioară a unui 

demers: normativ (linia de politică a educaţiei stabilită 
la nivelurile superioare ale deciziei politice) — strategic 
(concepţia pedagogică a legii) — operaţional (ajus- 
tarea concepţiei după dezbaterea acesteia în cadrul 
comunităţii educative) — administrativ (transcrierea 
juridică a concepţiei adoptată şi perfecționată după 
epuizarea demersului operaţional). 

Din această perspectivă Legea învăţământului tre- 
buie să precizeze: principiile generale ale sistemului 
de educaţie; finalităţile macrostructurale (idealul- 
scopurile pedagogice ale sistemului de învăţământ) şi 
microstructurale (obiectivele generale-specifice ale 
procesului de învăţământ); structura de funcţionare a 
sistemului şi a procesului de învăţământ (nivelurile- 
treptele-ciclurile de instruire; modalităţile de evaluare 
parţială şi globală); managementul sistemului şi al 
procesului de învăţământ; dispoziţiile finale, tranzitorii 
şi de perspectivă. 

Istoria legilor învăţământului din România consti- 
tuie o temă fundamentală abordată/abordabilă la 
nivelul cercetării pedagogice. Analiza realizată din 
perspectiva teoriei educaţiei, a „tradiţiilor şi rezul- 
tatelor principalelor reforme şcolare“ a condus la 
următoarea statistică a legilor învăţământului, rapor- 
tabile la trei etape istorice distincte (vezi Bunescu, 
Gheorghe, coordonator, Institutul de Ştiinţe ale Edu- 
caţiei, 1990): 

1) Etapa 1864—1918, caracterizată ca „perioadă 
de constituire a sistemului de învăţământ din Ro- 
mânia“: 

- Legea, instrucţiunii/1864 — învăţământ general 
obligatoriu de 3 ani; 

- Legea învăţământului primar şi normal/1893 — 
învăţământ general obligatoriu de 4 ani (5 ani în 
mediul rural); 

- Legea învăţământului primar şi normal/1896 — 
învăţământ primar general obligatoriu de 4 ani; 

- Legea învăţământului secundar şi superior/1898 — 
învăţământ secundar unitar/liceu, cu două secţii 
(dlasică-reală) în ciclul superior; 

- Legea învățământului profesional/1899 — şcoli 
profesionale, subordonate Ministerului Instrucțiunii, 
organizate pe patru domenii — agricultură, silvi- 
cultură, meserii, comerţ — şi pe trei grade: elementar, 
inferior, superior, de 2, 3—5, 4—6 ani (vezi Stanciu, 
Ion, Gh., 1977, p.335—336); 

- Legea învățământului primar profesional, primar 
superior şi normal primar/1900 — învăţământ general 
obligatoriu de 4 ani (5 ani în mediul rural) şi învă- 
țământ primar normal (în mediul rural); 


LEGILE PEDAGOGICE II 


- Legea învăţământului secundar şi superior/1900 — 
învăţământ secundar unitar(liceu), cu trei secții (cla- 
sică-reală-modernă) în ciclul superior; 

- Legea învăţământului secundar şi superior/1912 — 
învăţământ superior finalizat prin diplomă de licenţă 
(după 3 ani) şi diplomă de doctorat (după 5 ani); 

2) Etapa 1918—1948, caracterizată ca „perioadă 
de realizare a sistemului naţional unitar de învățământ 
în condiţiile economico-sociale şi politico-naţionale 
de după Marea Unire“; 

- Legea învăţământului primar şi normal primar/ 
1924 — învăţământ general obligatoriu de 40 3 ani; 

- Legea învăţământului particular/1925 — învăţă- 
mânt general obligatoriu de 40 3 ani; 

- Legea învăţământului secundar/1928 — învăţă- 
mânt secundar de 3 ani (gimnaziu) | 4 ani (liceu); 

- Legea învăţământului universitar/1932 — învăţă- 
mânt superior, finalizat prin diplomă de licenţă (după 
3 ani) şi prin diplomă de doctorat (după 5 ani); 

- Legea învăţământului primar şi normal primar/ 
1939 — învăţământ general obligatoriu de 40 3 ani; 

3) Etapa de după 1948, caracterizată ca „perioadă 
marcată de implementarea în structurile tradiţionale 
a unor forme străine, care au denaturat şi fracturat 
evoluţia învăţământului din România“: 

- Legea-Decret nr. 175/1948 pentru reforma în- 
văţământului — şcoală generală obligatorie de 4 clase 
în contextul industrializării care determină tendinţa 
politehnizării învățământului; 

' Legea învăţământului/1968 — proiectarea învă- 
ţământului general de 10 clase în contextul realizării 
unor transformări anterioare (învăţământ obligatoriu 
de 7 ani, în 1956; învăţământ obligatoriu de 8 clase 
în 1962—1963); 

- Legea educaţiei şi învăţământului/1968 — învă- 
ţământ obligatoriu de 10 clase (învăţământ general 
de 8 clase) în contextul politehnizării şi al politizării 
educaţiei. 

FI Etapa după 1989: Legea Învăţământului nr. 84/ 
1995 — învăţământ general obligatoriu de 8 clase. 


LEGILE PEDAGOGICE 


Legile pedagogice reprezintă conexiunile de maximă 
generalitate existente în plan funcţional-structural, la 
nivelul sistemului şi al procesului de învăţământ. 
Specificul legilor pedagogice rezultă din situaţia 
deosebită a obiectului de studiu al ştiinţelor socioumane 
(respectiv al ştiinţelor educaţiei/pedagogice), care este 
simultan și subiect al activităţii investigate (societatea, 


DI LEGILE PEDAGOGICE 


omul, educaţia etc.). De aici vulnerabilitatea nucleului 
episternic tare al ştiinţelor socioumane, în general, al 
ştiinţelor educației/ pedagogice, în mod special. Feno- 
menul este explicabil, pe de o parte, prin complexitatea 
obiectului de studiu (psihicul, societatea, educaţia etc.), 
iar pe de altă parte, prin faptul că la scară istorică 
avem de-a face cu ştiinţe relativ tinere, dezvoltate, de 
regulă, după secolul al XIX-lea într-un proces complicat 
de desprindere de filozofie şi de adaptare a strategiilor 
de cercetare experimentală. 

Tipul de legi promovat/promovabil la nivelul ştiin- 
telor pedagogice/educaţiei (propriu ştiinţelor socio- 
umane) este deosebit de cel dezvoltat la nivelul „ştiin- 
telor naturii“ considerate ştiinţe experimentale tari sau 


ştiinţe pozitive (vezi Interdisciplinaritatea şi ştiinţele 


umane, 1986, p.124, 125). 

În cazul pedagogiei, modalitatea de abordare 
globală a realităţii — la nivel de obiect-metodă-teo- 
rie — fundamentală pentru validarea oricărei ştiinţe, 
angajează intervenţia unor legi de tip probabilistic/ 
statistic, deosebite de legile naturii, de tip dinamic, 
determinist, „care definesc un raport necesar şi constant 
între fenomene“ (Dictionnaire de la philosophie, 1995, 
p.157, 158). 

Legile pedagogice au un caracter statistic, inde- 
terminist, care defineşte probabilitatea realizării 
fenomenelor studiate în contextul unor raporturi relativ 
stabile, condiţionate la nivelul finalităţilor educaţiei, 
a nucleului funcţional-structural al acţiunii educa- 
ţionale/didactice, „care implică numeroase legături 
între oameni, între oameni şi lucruri, pe fondul unor 
opere, instituţii şi relaţii rezultate“ în acest context 
(vezi Freund, Julien, 1973, p.7). 

Elaborarea legilor pedagogice rămâne un proces 
deschis angajat, în mod special, la nivelul teoriei 
educaţiei care vizează definitivarea conceptelor fun- 
damentale și a conexiunilor esenţiale dintre acestea 
operaţionalizabile în diferite domenii, contexte și 
situaţii practice, aflate în permanentă schimbare şi 
transformare. 

Din această perspectivă, ştiinţele pedagogice „tind 
să descopere legile ce intervin în desfăşurarea feno- 
menelor educaţionale pentru ca, treptat, să le poată 
stăpâni, dirija şi planifica în toată amploarea lor“ 
(Todoran, Dimitrie, coordonator, 1982, p.57). Reuşita 
lor poate fi evidenţiată la nivelul sistemului de educaţie 
şi al procesului de învăţământ, pe linia propunerilor 
formulate deja în diferite variante: legea interacțiunii 
optime între educaţie, ereditate și mediu; legea relaţiei 
dintre scopul educaţiei-conţinutul-strategia educaţiei; 

legile/principiile procesului de învăţământ/didacticii 
(vezi Dicţionar de pedagogie, 1979, p.250, 251). 

Analizele mai recente evidenţiază calitatea expli- 
cativă şi predictivă a legilor pedagogice „care reglează 
activitatea educativă printr-un sistem de prescripţii“, 
aplicabil la scară socială. Acest sistem asigură „unitatea 
de bază a oricărei judecăţi“ care susţine „tabelul 
sinoptic“ al legilor pedagogice la nivelul următoarelor 
elemente componente: 

a) reguli, regulamente, directive, constrângeri, 
cutume; 

b) stereotipii ale rolurilor asumate la nivelul 
acţiunii educaţionale/didactice; 

c) modele obligatorii de comunicare, relaţionare, 
legitimare în termeni de autoritate a obiectivelor şi de 
libertate a strategiilor operabile în diferite situaţii 
concrete (vezi Dictionnaire actuel de l'éducation, 1993, 
p.54, 55; 804, 805). 

Definirea legilor pedagogice la nivelul teoriei 
educaţiei presupune stabilizarea nucleului epistemic 
tare al ştiinţelor educaţiei prin delimitarea conceptelor 
fundamentale (finalităţile educaţiei; funcţiile şi struc- 
tura educaţiei; dimensiunile şi formele educaţiei; 
proiectarea curriculară a educaţiei; principiile generale 
ale procesului de învăţământ/instruire) şi angajarea 
acestora în contexte relaţionale probabilistice care 
asigură explicarea şi interpretarea comprehensivă a 
realităţii educaţionale. 

Din această perspectivă pot fi sesizate mai multe 
tipuri de conexiuni generale, care „descriu o relaţie între 
fenomene sub forma unei propoziţii declarative“ (De 
Landsheere, Gilbert, 1992, p.183) a cărei rigoare însă, 
după opinia noastră, trebuie exersată chiar până la 
nivelul „unei formule matematice sau logico-mate- 
matice“ (vezi Cristea, Sorin, 1996, C,p.199). 

În acest context pot fi delimitate următoarele legi 
pedagogice, valabile la nivel de sistem şi de proces: 

A) La nivel de sistem: 

- Legea orientării educaţiei în alle formării- 
dezvoltării permanente a personalității umane; 

- Legea ponderii specifice a funcţiei culturale a 
educației; 

- Legea corelaţiei funcţional-structurale dintre 
subiectul şi obiectul educaţiei; 

- Legea caracterului obiectiv, unitar şi deschis al 
dimensiunilor şi al formelor educaţiei; 

- Legea integrării tuturor dimensiunilor şi a formelor 
educaţiei la nivelul educaţiei permanente și al auto- 
educaţiei; 

» Legea dezvoltării pedagogice prin valorificarea 
deplină a educabilităţii la nivelul raporturilor dintre 
educaţie-mediu-ereditate; 

- Legea proiectării curriculare a educaţiei la nivelul 
raporturilor optime dintre obiectivele-conţinuturile 
pedagogice-metodologia-evaluarea pedagogică. 

B) La nivel de proces: 

* Legea comunicării pedagogice angajată la nivelul 
repertoriului comun profesor-elev; 

- Legea cunoaşterii pedagogice angajată la nivelul 
valorificării formative a informaţiei ştiinţifice; 

' Legea creativităţii pedagogice angajată la nivelul 
conexiunii inverse externe în vederea perfecţionării 
permanente a proiectului pedagogic, mesajului peda- 
gogic, repertoriului comun. 

Vezi Acţiunea educaţională/didactică, Educaţia, 
Gândirea pedagogică, Pedagogia, Principiile pe- 
dagogice. 


LIMBAJUL PEDAGOGIC 


Limbajul pedagogic reprezintă un tip de discurs 
specific orientat asupra activităţii de educaţie în vederea 
legitimării acesteia în plan teoretic şi la nivelul acţiunii 
practice (vezi Reboul, Olivier, 1984, p.11). 

Conceptul de limbaj pedagogic defineşte situaţiile 
generale, intermediare şi operaţionale care apar în 
cadrul acţiunii educaţionale, la nivelul (co)relaţiei de 
comunicare existentă între subiectul educaţiei, în 
calitatea sa de emiţător, şi obiectul educaţiei, în calitate 
de receptor. Aceste trei situaţii evidenţiază funcţiile 
limbajului pedagogic, abordabile din perspectiva unei 
analize semiotice (vezi Sălăvăstru, Constantin, 1994, 
p.135—138): 

a) funcţia generală, de angajare a limbajului, 
natural şi elaborat, în proiectarea şi realizarea acţiunii 
educaţionale în diferite medii interne (ambianţe 
educaţionale) şi externe (câmpuri psihosociale); 

b) funcţia specifică, de angajare a „sistemelor de 
semne lingvistice şi/sau nonlingvistice“ care mijlocesc 
realizarea acţiunii educaţionale „ca urmare a impac- 
tului comunicaţional dintre emiţător şi receptor“; 

c) funcţia concretă, de angajare a mesajului educa- 
ţional care determină diferite transformări la nivelul 
personalităţii receptorului, evaluabile în plan cognitiv, 
socioafectiv, acţional. 

Tipurile de limbaj pedagogic sunt evidenţiate de 
G. E Kneller pe fondul clasificării ramurilor pedagogiei 
în două domenii de referinţă: 


LIMBAJUL PEDAGOGIC III 


- domeniul pedagogiei generale care „constă, în 
esenţă, din recomandări pentru practica educativă“, 
realizate prin „metodele de predare și de programare 
(...) şi prin numeroase scrieri etice şi general-filozofice“, 
care solicită, în cea mai mare parte, un limbaj 
normativ, prescriptiv; 

- domeniul ştiinţei educaţiei care valorifică cerce- 
tările pedagogice realizate inclusiv „prin capitolele 
educative ale ştiinţelor comportamentale“. 

În această perspectivă, pedagogia generală solicită, 
în cea mai mare parte, un limbaj normativ, prescriptiv, 
iar ştiinţa educaţiei un limbaj descriptiv, care tinde să 
devină din ce în ce mai tehnic şi uneori chiar artificial 
(vezi Kneller, George, E, 1973, p.179). 

Tipurile de limbaj pedagogic evoluează, însă, în 
funcţie de specificul fiecărei ştiinţe a educaţiei, în 
contextul perfecţionării strategiilor de cercetare intra-, 
inter- şi transdisciplinară, angajate la diferite niveluri 
de generalitate, în plan teoretic şi aplicativ. Se poate 
vorbi astfel de un tip de limbaj pedagogic specific 
teoriei educaţiei, teoriei instruirii/didacticii generale, 
teoriei curriculumului, sociologiei educaţiei, psi- 
hologiei educaţiei, managementului educaţiei etc. 

Toate aceste tipuri de limbaj valorifică nucleul 
epistemic tare al ştiinţelor educaţiei situat la nivelul 
conceptelor pedagogice fundamentale, de bază: educa- 
ţie, sistem de educaţie, finalităţile educaţiei, proces 
de învăţământ, curriculum, proiectare pedagogică/ 
didactică. 

Un rol aparte revine limbajului didactic care defi- 
neşte şi analizează mecanismele de proiectare şi de 
realizare a obiectivelor pedagogice ale procesului de 
învăţământ. La nivel particular, limbajul didactic este 
adaptabil la specificul fiecărei discipline de învă- 
ţământ, în cadrul unor metodici de predare/didactici 
de specialitate, dezvoltate pe fondul unui anumit 
„metalimbaj educaţional“ care angajează efectele 
proprii fiecărui domeniu de cunoaştere şi de cercetare. 

Relaţia dintre limbajul pedagogic şi discursul peda- 
gogic reflectă particularităţile domeniului de referință 
şi de abordare metodologică propriu ştiinţelor educa- 
ţiei. Acest domeniu întreţine „un discurs lingvistic 
lărgit“, cu o arie de extindere tot mai greu controlabilă, 
pe de o parte, datorită dimensiunii infinite a fenome- 
nului educaţiei, iar pe de altă parte, ambiguităţii unor 
concepte exersate la nivelul diferitelor ştiinţe ale 
educaţiei, care nu și-au clarificat sau legitimat încă 
un anumit „nucleu epistemic tare“. 

În acest context, discursul pedagogic este consi- 
derat „cel mai ideologic din toate discursurile, mai 


ENE LOGICA PEDAGOGICĂ/EDUCAŢIEI 


ideologic chiar decât discursul politic“, urmare a 
faptului că, pe de o parte, finalităţile sale legitimează 
„reproducerea inegalităţilor sociale“, iar pe de altă 
parte, metodologia sa de cercetare oferă „un amestec 
exploziv între justificările raţionale și cele pseudora- 
tionale, între excesul de logică şi excesul de emo- 
tivitate“ (vezi Reboul, Olivier, 1984, p.9). 

Limbajul pedagogic poate fi exersat astfel în diferite 
circumstanţe ideologice, definite, de regulă, la nivel 
de filozofie şi de politică a educaţiei. El poate întreţine, 
în mod direct sau/şi indirect, un discurs contestatar, 
novator, funcţional, umanist, oficial (idem, vezi 
p.161—165). : 

Discursul contestatar avansează teza „refuzului 
global al instituţiei şcolare“, teoretizată la nivelul unei 
„antipedagogii“ care propune diferite soluţii utopice, 
aplicabile într-o „societate fără clase“. El are ca obiectiv 
principal chiar „deşcolarizarea societăţii“ în condiţiile 
promovării unei „convivialităţi“ care tinde să asigure, 
pe de o parte, blocarea „represiunii“ şi a „manipulării“, 
iar pe de altă parte, „recuperarea“ actorilor educaţiei, 
realizabilă în diferite variante strategice de orientare 
marxistă, psihanalitică, liberală, care înclină deseori 
spre nihilism sau conservatorism. 

Discursul novator avansează teza valorificării 
elevului în condiţiile deschiderii şcolii spre viaţă, 
teoretizată la nivelul unei „pedagogii globale“, care 
promovează schimbarea. El are ca obiectiv principal 
dezvoltarea individuală a elevului în contextul unor 
relaţii de cooperare bazate pe spontaneitate și crea- 
tivitate, Realizarea sa implică diferite variante neo- 
rousseauiste, nondirective, psihanalitice, care înclină 
deseori spre „confuzie intelectuală şi elitism mascat“. 

Discursul funcţional avansează teza modernizării 
actului educativ, în condiţiile unei organizări riguroase 
şi eficiente, teoretizată la nivelul unei „pedagogii 
ştiinţifice“. El are ca obiectiv principal integrarea socială 
a personalităţii, care poate fi evaluată în termeni de 
obiectivitate, operaţionalitate, comportament mă- 
surabil. Realizarea sa implică diferite variante psi- 
hopedagogice, economice, manageriale, care înclină 
uneori „spre panta scientismului şi a tehnocraţiei“. 

Discursul umanist dezvoltă teza culturii clasice, 
teoretizată la nivelul unei filozofii a educaţiei. El are 
ca obiectiv principal autonomia gândirii definită în 
termeni de „distincţie“, „calitate“, „model“, „claritate“. 
Realizarea sa implică diferite variante de politică a 
educaţiei, de dreapta, de stânga, de nuanţă creştină, 
ateistă etc., care alunecă deseori spre „elitism şi 
conservatorism pedagogic“. 

Discursul oficial are întotdeauna un caracter 
optimist, teoretizat la nivelul unei politici a educaţiei 
care se (auto)defineşte ca reformatoare. El are ca 
obiectiv principal asigurarea consensului naţional în 
perspectiva „unei formări profesionale optimale“. 
Realizarea sa presupune diferite variante de organizare: 
guvernamentale, nonguvernamentale, internaţionale, 
zonale, locale etc. Retorica sa întreţine un anumit 
voluntarism exprimat prin diferite clişee sau cuvinte- 
şoc, gen: democratizarea educaţiei, reforma învă- 
ământului, formarea formatorilor, implementarea 
programelor etc. 


LOGICA PEDAGOGICĂ/EDUCAȚŢIEI 


Logica pedagogică/educaţiei studiază procesul de 
elaborare a discursului şi a limbajului pedagogic în 
perspectiva optimizării mesajului pedagogic la nivelul 
corelaţiei dintre subiectul educaţiei — în calitate de 
emiţător şi obiectul educaţiei — în calitate de receptor. 

Funcţiile logicii pedagogice/educaţiei, dependente 
de „propedeutica procesului de învăţământ“, eviden- 
ţiază importanţa elaborării unui proiect pedagogic 
raţional înaintea declanşării acţiuni didactice la 
niveluri de eficacitate socială maximă. Din această 
perspectivă, logica pedagogică intervine simultan în 
calitate de: 

a) ştiinţă a subiectului educaţiei/emiţătorului 
(logica proiectării pedagogice/didactice) ; 

b) ştiinţă a „obiectului gândirii“ (logica elaborării 
mesajului educaţional); 

c) ştiinţă a formelor gândirii (logica valorificării 
mesajului educaţional/elaborării repertoriului comun 
optim); 

d) ştiinţă a structurilor gândirii (logica elaborării 
şi a valorificării mecanismelor de conexiune inversă, 
externă şi internă), 

Implicarea logicii pedagogice în analiza activităţii 
de formare-dezvoltare permanentă a pesonalităţii 
evidenţiază calitatea acesteia de: 

a) „ştiinţă a gândirii asupra realităţii“, care vizează 
logica de elaborare a finalităţilor educaţiei; 

b) „ştiinţă a limbajului referitor la realitatea 
educaţiei“, care vizează logica de elaborare a mesajului 
educaţiei; 

c) „ştiinţă a acţiunii care vizează schimbarea şi 
remodelarea realităţii“ educaţiei (vezi loan, Petru, 
coordonator, 1994, p.35), pe circuitul: repertoriul 
comun-comportarnent de răspuns al elevului-conexiune 

inversă externă-conexiune inversă internă-perfec- 
ţionarea proiectului pedagogic, corespunzător structurii 
de funcţionare a acţiunii educaţionale. 

Logica pedagogică a acţiunii educaţionale reflectă 
nucleul funcţional al activităţii de formare-dezvoltare 
continuă a personalităţii umane, proiectată şi realizată 
în mod intenţional dar şi prin intervenţia influențelor 
directe și indirecte, situate la nivelul câmpului pedago- 
gic intern (ambianța educaţională) şi extern (spaţiul 
şi timpul educaţiei, stilurile educaţionale). Acest câmp 
psihosocial deschis „nu trebuie lăsat la voia întâmplării, 
ci trebuie supus unor transformări“ dirijate în sens 
pedagogic explicit. 

Logica pedagogică a acţiunii educaţionale dobân- 
deşte astfel o bază „funcţional-situativă“ care permite 
valorificarea intenţiilor asumate de un subiect al 
educaţiei cunoscut şi recunoscut dar şi a efectelor, 
directe şi indirecte, a căror cauze trebuie căutate şi 
orientate în sens formativ explicit sau implicit (vezi 
Geissler, Erich, E., 1977, p.36—42). 

Baza reală funcţională a acţiunii educaţionale este 
relevantă la nivelul schemei de organizare a activităţii 
de formare-dezvoltare a personalităţii proiectată şi 
realizată conform unor finalităţi asumate social (ideal, 
scopuri pedagogice) dar şi a unui proiect pedagogic 
asumat individual sau colectiv. 

Baza reală situativă vizează raporturile vizibile şi 
invizibile existente între nucleul funcţional-structural 
al activităţii de educaţie şi câmpul psihosocial care o 
înconjură. Aceste raporturi delimitează chiar „o situaţie 
educaţională cu o valoare potenţială pentru acţiunea 
educaţională“, care conştientizează influenţele a 
numeroşi factori sociali (economici, politici, culturali) 
angajaţi direct sau indirect în activitatea de formare- 
dezvoltare a personalităţii umane (Nicola, Ioan, 1994, 
pag.31). 

Logica pedagogică a acţiunii educaţionale înglo- 
bează astfel următoarele circuite praxiologice: 

- circuitul formativ, care dă consistenţă operaţională 
corelaţiei dintre subiectul şi obiectul educaţiei; 

- circuitul autoreglatoriu, care dă deschidere corela- 
ției dintre subiectul şi obiectul educaţiei; 

- circuitul probabilistic, care dă stabilitate statistică, 
în condiţii de câmp psihosocial neunivoc, corelaţiei 
dintre subiectul şi obiectul educaţiei; 

- circuitul teleologic, care dă un echilibru intern 
indispensabil corelaţiei funcţional-structurale dintre 
subiectul şi obiectul educaţiei; 

- circuitul cibernetic, care dă ordinea şi supraor- 
dinea corelaţiei dintre subiectul şi obiectul educaţiei, 
„la intrările şi la ieşirile sistemului“; 


LOGICA PEDAGOGICĂ /EDUCAŢIEI III 


- circuitul prospectiv, care dă responsabilitate 
psihosocială suplimentară, participativă şi anticipa- 
tivă, corelaţiei dintre subiectul şi obiectul educaţiei (vezi 
Nicola, loan, 1994, p.32—35); 

- circuitul gnoseologic şi metodologic complet, care 
dă posibilitatea obiectului educaţiei (acesta în sens 
ontologic avănd deja statut de „subiect“ să devină subiect 
al educaţiei (şi în sens gnoseologic şi metodologic). 

Logica pedagogică a acţiunii educaționale, bazată 
pe corelaţia funcţională subiect-obiect, delimitează 
practic un circuit complex, care asimilează nu numai 
operaţiile interne, intenţionale, explicite, ci şi influ- 
enţele exteme, spontane, implicite, orientate permanent 
în sens prioritar formativ, autoreglate permanent în 
sens prospectiv, în termenii (auto)perfecţionării rezul- 
tatelor, evidente la „intrare“ şi la „ieşire“, pentru 
transformarea, în timp, a obiectului educaţiei în subiect 
al educaţiei. 

Logica intervenţiei educative valorifică resursele 
psihosociale angajate la nivelul corelaţiei dintre 
subiectul educaţiei şi obiectul educaţiei (vezi Să- 
lăvăstru, Constantin, în loan, Petre, coordonator, 
1994, p.93—119). Ea poate acţiona simultan în 
calitate de: 

* logică standard, intelectuală, realizabilă în sens 
tradiţional, aristotelic, în limitele unei gândiri formale, 
care pune accent pe factori previzibili, controlabili în 
timp şi spaţiu; 

- logică a afectivității, realizabilă pe alt palier decât 
logica intelectuală, prin anumite „stări difuze“, care 
uneori pot deveni dominante; 

* logică a autorităţii, realizabilă la nivelul raportului 
dintre „purtătorul autorităţii“/profesorul — obiectul 
autorităţii/elevul — domeniul autorităţii/cunoştinţele 
ştiinţifice incluse în programele şcolare; 

- logică individuală, realizabilă în raport cu o 
gândire formală ideală, nealterată de influenţe externe; 

«logică socială, realizabilă pe alt palier decât logica 
individuală, manifestându-se prin „detectarea cadrelor 
exterioare omului şi gândirii sale“ desfăşurate la niveluri 
de: „indiferenţă acţională“ — „dezacord atitudinal'“/ 
unilateral sau bilateral — „acord atitudinal“/unilateral 
sau bilateral (idem, vezi p.113, 114); 

- logică deontică şi juridică, realizabilă prin 
respectarea normelor care vizează întotdeauna discur- 
sul practic al intervientului, în calitatea sa de subiect;/ 
emiţător al educaţiei (idem, p.117). 

Viitorul logicii pedagogice, în calitatea sa de 
posibilă ştiinţă a educaţiei, presupune centrarea 
investigaţiilor asupra următoarelor două probleme: 


ENI LUCRAREA METODICO-ŞTIINŢIFICĂ 


1) perfecţionarea comunicării în contextul unei 
acţiunii educaţionale situată în câmp psihosocial 
deschis care influenţează corelaţia subiect-obiect; 

2) stimularea mecanismelor interne ale învăţării 
orientate în direcţia unei finalităţi adaptative prin 
valorificarea tuturor factorilor intelectuali (vezi opera- 
ţiile logice fundamentale şi instrumentale ale gândirii) 
şi nonintelectuali (vezi logica afectivității şi a motivaţiei 
individuale şi sociale). 

Legea Învăţământului/1995 prevede introducerea 
logicii educaţiei în planul de învăţământ al Depar- 
tamentului universitar pentru pregătirea cadrelor 
didactice/Seminarul pedagogic. Ea este disciplină de 
studiu în anul 1/semestrul II, cu colocviu la sfârşitul 


semestrului II — obligatorie în cazul celor care optează 


pentru o carieră didactică. 

În acest context, dobândirea statutului de ştiinţă a 
educaţiei presupune promovarea unui demers inter- 
disciplinar între logică şi pedagogie. În asemenea 
condiţii logica educaţiei poate fi interpretată ca ştiinţă 
pedagogică (vezi loan, Petru, în loan, Petru, coor- 
donator, p.13—62). 


LUCRAREA METODICO-ŞTIINŢIFICĂ 


Lucrarea metodico-ştiinţifică reprezintă o modalitate 
de obiectivare a creativităţii pedagogice a cadrelor 
didactice, de la toate nivelurile sistemului de învă- 
ţământ, realizabilă, de regulă, în cadrul acţiunilor de 
perfecţionare în domeniul specialităţii şi în plan 
psihopedagogic. 

Elaborarea unei lucrări metodico-ştiinţifice consti- 
tuie o probă necesară pentru obţinerea gradului didac- 
tic 1 în învăţământ. Statutul personalului didactic 
precizează condiţiile elaborării („sub îndrumarea unui 
conducător ştiinţific stabilit de instituţia cu competenţe 
în domeniu“ şi ale finalizării lucrării metodico- 
ştiinţifice prin „susţinerea acesteia în faţa comisiei 
instituite, conform metodologiei Ministerului Învă- 
ţământului“ (vezi Statutul personalului didactic, 
art. 36/2, c, d). 

Proiectarea lucrării metodico-ştiinţifice presupune 
parcurgerea unei anumite bibliografii psihopedagogice 
şi de specialitate necesară pentru motivarea şi argu- 
mentarea principalelor probleme propuse cercetării 
dintr-o perspectivă teoretică şi aplicativă. 

Scopul principal al lucrării metodico-ştiinţifice 
vizează valorificarea experienţei cadrului didactic 
într-un context psihosocial deschis spre formele 
superioare ale creativităţii pedagogice, exprimate la 
nivel inventiv și inovator. 

Structura lucrării angajează, de regulă, următoarele 
componente funcţionale: 1) motivarea temei din per- 
spectivă prioritar pedagogică; 2) prezentarea ipotezelor 
şi a strategiei de cercetare; 3) argumentarea teoretică; 
4) susţinerea experimentală; 5) concluziile cu valoare 
metodologică; 6) bibliografia consultată. 

Vezi Cercetarea pedagogică, Inovația peda- 
gogică. 


LUCRĂRILE PRACTICE 


Lucrările practice reprezintă o metodă didactică/de 
învăţământ în care predomină acţiunea operaţională 
reală. Această metodă valorifică resursele dezvoltate 
prin exerciţiu şi algoritmizare, integrându-le la nivelul 
unor activităţi de instruire cu obiective specifice de 
ordin productiv. 

Proiectarea acestei metode presupune orientarea 
aplicativă a cunoştinţelor şi capacităţilor în vederea 
realizării unor produse semnificative, în special la 
nivelul educaţiei tehnologice dar şi în cadrul educaţiei 
estetice sau sportive. 

Orientarea cunoştinţelor şi capacităţilor spre o 
activitate cu finalitate productivă urmăreşte trans- 
formarea realităţii abordate la nivel concret în condi- 
țiile unei munci efective realizabilă în cabinet, atelier 
sau lot şcolar. Din această perspectivă, metoda lucră- 
rilor de laborator se deosebeşte de activitatea de 
laborator, bazată pe tehnici experimentale, care nu 
angajează resursele didactice la nivelul unui demers 
cu finalitate productivă. 

Realizarea acestei metode implică următoarele 
operaţii pedagogice: 

- precizarea obiectivelor şi a normelor care trebuie 
respectate în termenii unor sarcini de instruire şi de 
protecţie a muncii; 

* organizarea ergonomică a spaţiului și a timpului 
de activitate/muncă; 

* exemplificarea demonstrativă a activităţii, cu 
evidenţierea verigilor sale determinante; 

- desfăşurarea activităţii în etape, subetape, pe 
repere, ansambluri, subansambluri etc., care vor fi 
efectuate de elevi în mod independent; 

- evaluarea globală a produsului activităţii/muncii; 

- aprecierea calităţii produsului activităţii/muncii 
prin raportare la standardele pedagogice şi tehnologice 
proiectate anterior; 

- stabilirea sarcinilor de perfecţionare a activităţii, 
comunicate frontal, pe (micro)grupe, individual. 

Vezi Metodele didactice/de învățământ. 


MANAGEMENTUL EDUCAŢIEI/PEDAGOGIC 


Managementul educaţiei/pedagogic reprezintă acea 
ştiinţă pedagogică, elaborată printr-o strategie de 
cercetare de tip interdisciplinar, angajată în „studiul 
evenimentelor care intervin în decizia organizării unei 
activităţi pedagogice determinate şi în gestiunea progra- 
melor educative“ (De Landsheere, Gilbert, 1992, p.185). 

În termeni de filozofie şi de politică a educaţiei, 
managementul pedagogic reprezintă, pe de o parte, o 
metodologie de abordare globală-optimă-strategică a 
activităţii de educaţie (managementul sistemului şi al 
procesului de învățământ (vezi Cristea, Sorin, 1996, B), 
iar pe de altă parte, un model de conducere a unităţii 
de bază a sistemului de învățământ, aplicabil la nivelul 
organizaţiei şcolare complexe (managementul organi- 
zaţiei şcolare, vezi Cristea, Sorin, 1996, D). 

Elaborarea conceptului de management pedagogic 
presupune preluarea informaţiei provenite din alte ştiinţe 
socioumane, care analizează activitatea de conducere 
exercitată la diferite niveluri ale sistemului social. 

Preluarea informaţiilor despre management, dezvol- 
tate de alte ştiinţe socioumane, solicită realizarea unor 
raționamente analogice productive în plan pedagogic. 
Pot fi operaţionalizate astfel următoarele calităţi 
transferabile în managementul pedagogic: 

- calitatea valorificării eficiente a tuturor resurselor 
instituţiei respective (preluată din managementul 
economic); 3 

- calitatea conducerii instituţiei respective la nivelul 
sistemului social global şi la nivelul relaţiilor specifice 
comunităţii sau (micro)grupurilor existente (preluată 
din managementul sociologic); 

- calitatea dirijării intereselor cu grad ridicat de 
generalitate, exprimată în termeni de „ştiinţă şi artă a 
conducerii“ (preluată din managementul politologic); 


* calitatea orientării depline a resurselor persona- 
lităţii angajate în plan intern şi în planul relaţiilor 
interumane de (micro)grup (preluată din manage- 
mentul psihosocial). 

Practica managementului pedagogic solicită valo- 
rificarea experienţei de conducere, exercitată de 
cadrele didactice la diferite niveluri ale sistemului şi 
ale procesului de învăţământ: 

a) educatoare, învăţător, profesor de diferite specia- 
lităţi: conducerea activităţii didactice la nivelul unui 
colectiv (clasă de elevi, grupă de elevi etc.); 

b) profesor-diriginte: conducerea activităţii edu- 
cative la nivelul unui colectiv (clasa de elevi); 

c) profesor-logoped: conducerea procesului de 
dezvoltare a limbajului copiilor din învăţământul 
preşcolar şi primar şi de asistenţă psihopedagogică 
specifică a cadrelor didactice şi părinţilor la nivel 
teritorial/judeţean (centrele logopedice) şi interşcolar 
(cabinetele logopedice); 

d) profesor-consilier: conducerea activităţii de 
asistenţă psihopedagogică a elevilor, cadrelor didactice 
şi părinţilor la nivel teritorial /judeţean (centrele de 
asistenţă psihopedagogică) şi interşcolar (cabinetele de 
asistenţă psihopedagogică); 

e) profesor-metodist: conduce activitatea metodică 
la nivel teritorial/judeţean (casele corpului didactic) şi 
la nivel (inter)şcolar (comisii, catedre metodice); 

J) profesor-director: conduce activitatea unei unităţi 
de învăţământ (grădiniţă, şcoală primară, şcoală 
generală, şcoală profesională, şcoală specială, liceu, 
grup şcolar) la nivel global; 

2 profesor-inspector şcolar: conduce activitatea de 
inspecţie şcolară de diferite tipuri (inspecţie şcolară 
generală/teritorială, inspecţie şcolară de specialitate, 
inspecţie şcolară cu scop de perfecţionare şi de cercetare 
pedagogică), proiectată şi realizată la nivel naţional 
(Ministerul Învăţământului) şi teritorial/judeţean 
(Inspectoratele şcolare); 

h) profesor-cercetător: conduce activitatea de cerce- 
tare pedagogică — la nivel central (Institutul Naţional 
de Cercetări Pedagogice) şi teritorial/judeţean (în 
reţeaua „filialelor teritoriale“) — cu scop de reglare- 
autoreglare a sistemului şi a procesului de învăţământ; 

i) profesor-demnitar în Ministerul Învăţământului, 
Comisii de specialitate (parlamentare, guvernamentale, 
prezidenţiale): conducerea globală a sistemului de 
învăţământ conform liniei de politică a educaţiei 
elaborată şi susţinută la nivel macrostructural. 

Conducerea managerială a sistemului de învăţă- 
mânt solicită prezenţa cadrului didactic, legitimată 
în plan social, din perspectivă epistemică şi etică. 

Din perspectivă epistemnică, prezenţa cadrului didac- 
tic în funcţiile de conducere instituţionalizate la toate 
nivelurile sistemului este determinată de calitatea 
activităţii acestuia de „factor de decizie“ implicat în 
proiectarea şi realizarea unui ciclu managerial complet 
(vezi Toma, Steliana, 1994). 

Această viziune specific pedagogică — opusă tendin- 
telor înregistrate în managementul politic tradiţional, 
care reduce categoria cadrelor de conducere doar la 
persoanele aflate efectiv în nomenclatura posturilor 
de conducere — include în categoria factorilor de 
conducere nu numai cadrele didactice aflate momentan 
în funcţii de conducere (inspectori şcolari, directori 
„de şcoli etc.), şi întreg personalul de specialitate angajat 
deplin, prin natura vocației şi a profesiei asumate, în 


mecanismele psihosociale de proiectare şi de imple- | 


mentare a deciziei la nivelul sistemului şi al procesului 
de învățământ (vezi Drucker, Peter, E, 1968; 1984). 

Din perspectivă etică, prezenţa cadrului didactic 
în funcţiile de conducere, instituţionalizate la toate 
nivelurile sistemului de învăţământ, este determinată 
de experienţa acumulată de acesta în cadrul procesului 
de învăţământ. Ea permite generalizarea socială a 
mecanismelor specifice acţiunii educaţionale, bazate 
pe corelaţia „subiect“ — „obiect“, desfăşurată în 
condiţiile unui câmp psihopedagogic deschis. 

Cadrele didactice reprezintă, astfel, o (re)sursă 
managerială inepuizabilă, valorificabilă la scara 
socială a sistemului și a procesului de învăţământ. La 
nivel de politică a educaţiei, fiecare cadru didactic 
deţine un potenţial managerial, care asigură lărgirea 
continuă a bazei de selecţie a inspectorilor şcolari, a 
directorilor de şcoli, a profesorilor-metodişti, a profe- 
sorilor-consilieri, a profesorilor-cercetători etc. Promo- 
varea acestora — chiar până la nivelul deciziei de vârf, 
în calitate de „profesori“ cu funcţii de „demnitari“ — 
respectă principiile democraţiei politice, legate de 
reprezentarea şi legitimitatea valorică a „liderilor“ unei 
comunităţi socioprofesionale. 

Ca exponenţi ai unui model managerial deschis — 
opus modelului birocratic, centrat pe stabilitatea 
administrativă a posturilor — „liderii“ şcolii respectă, 
în acelaşi timp, dinamica sistemului de învățământ, 
(auto)perfectibilă la nivelul interacțiunii sociale dintre 
„conducători“ şi „conduși“ care reflectă, în fond, struc- 
tura specifică a acţiunii educaţionale, bazată pe 
corelaţia pedagogică „subiect“ — „obiect“. 

Definirea activităţii de management pedagogic 
ca activitate psihosocială specifică presupune delimi- 
tarea calităţilor care conferă superioritate procesului 

de conducere a sistemului de învăţământ în perspectiva 
generalizării modelului cultural al societăţii post- 
industriale, informatizate. 

Managementul pedagogic reprezintă astfel o moda- 
litate de conducere superioară — globală, optimă, 
strategică — proiectată şi realizată la toate nivelurile 
de funcţionare ale acestuia: nivelul de vârf (Ministerul 
Învăţământului), nivelul intermediar (inspectoratele 
şcolare teritoriale) şi nivelul da bază (unitatea de 
învăţământ). 

Conducerea globală vizează ansamblul problemelor 
sistemului, abordate în interdependenţa lor funcțional- 
structurală. 

Conducerea optimă vizează „pilotarea“ sistemului 
prin valorificarea la maximum a resurselor sale 
funcţional-structurale; 

Conducerea strategică vizează dezvoltarea siste- 
mului pe termen mediu şi lung prin inovarea continuă 
a structurilor sale funcţionale la scară socială. 

Acţiunile principale ale activităţii de conducere 
globală-optimă-strategică a sistemului de învățământ 
vizează: informarea managerială — evaluarea mana- 
gerială — comunicarea managerială. 

A) Informarea managerială, necesară pentru evalu- 
area corectă a sistemului de învăţământ, include şase 
operaţii principale (vezi Peel, Malcom, 1994, 
p.122—135): 

a) colectarea informaţiei, despre problemele care 
urmează să fie evaluate, din diferite surse externe; 

b) stocarea informaţiei prin selecţionarea datelor 
esenţiale şi ordonarea lor în fişiere, note, dischete etc., 
în paralel cu renunţarea la datele neesenţiale pentru 
evaluarea problemelor respective ale sistemului de 
învăţământ; | 

c) procesarea informaţiei necesare prin prelucrări 
Statistice, analize-sinteze, comparații logice a datelor 
stocate pe criterii pedagogice explicite; 

d) accesibilizarea informaţiei, rezultată din opera- 
ţiile anterioare, prin interiorizarea acesteia la nivelul 
psihologiei managerului; 

e) dirijarea informaţiei în direcţia proiectării şi 
realizării efective a viitoarei acţiuni de evaluare 
managerială. 

B) Evaluarea managerială include trei categorii de 
operaţii cu scop de control, necesare, în ultimă instanţă, 
pentru stabilirea liniei viitoare de conducere eficientă 
a sistemului și a procesului de învățământ: 

a) măsurarea informaţiei, obţinute anterior, pe 
criterii cantitative, constatative, fără angajarea unor 
calificative şi decizii; 

b) aprecierea informaţiei acumulate anterior, cu 
angajarea unor criterii calitative care permit stabilirea 
unei dizgnoze pedagogice asupra stării sistemului şi a 
procesului de învăţământ; 

c) decizia, realizată pe baza diagnozei, stabilită 
anterior, valorificată pedagogic la nivel de prognoză 
care anticipează, pe termen scurt-mediu-lung, corecta- 
rea-ameliorarea-ajustarea-restructurarea-reformarea 
stării sistemului şi a procesului de învățământ. 

Evaluarea subordonează operaţia controlului admi- 
nistrativ, avansat ierarhic la nivelul unui sistem de 
învăţământ „închis ca un termostat“ în limitele mode- 
lului birocratic de proiectare şi de realizare a „organi- 
zaţiei şcolare“. 

Perspectiva managerială de proiectare şi realizare 
a „organizaţiei şcolare“, tipică modelului cultural al 
societăţii informatizate, promovează evaluarea la 
nivelul unei acţiuni complexe, proprie unui sistem de 
învăţământ deschis, sensibil la factorii imprevizibili 
şi mai ales la repercursiunile conştientizării situaţiei 
de cei interesaţi (vezi Dictionnaire encyclopédique de 
Leducation et de la formation, 1994, p.416). 

C) Comunicarea managerială prelungeşte decizia 
la nivelul unui proiect de acţiune efectivă care poate fi 
prezentată de evaluator (inspector şcolar, director de 
şcoală, profesor-metodist, profesor-consilier etc.) prin: 

a) transmiterea directă a rezultatelor şi a sarcinilor 
imediate şi de perspectivă, pe baza unui proces verbal; 

b) orientarea celui evaluat pe baza unui ghid/ 
îndrumar metodologic, care anticipează corectarea- 
ameliorarea-ajustarea- -restructurarea-reformarea acti- 
vităţii în funcţie de rezultatele obţinute şi de resursele 
existente, 

Funcţiile managementului pedagogic evidenţiază 
contribuţiile conducerii instituţiei şcolare/universitare 
la realizarea obiectivelor sistemului de învăţământ în 
cadrul societăţii actuale şi viitoare. 

Pedagogia tradiţională reproduce funcţiile condu- 
cerii şcolii prin raportare la modelul cultural al 
societăţii industrializate, lansat în economie la înce- 
putul secolului XX. Acest model accentuează funcţiile 
administrative ale conducerii — planificarea, organi- 
zarea, comanda, coordonarea, controlul — care sunt 
suprapuse birocratic peste celelalte funcţii ale intre- 
prinderii industriale: funcţia de producţie, funcţia 
contabilă, funcţia financiară, funcţia comercială, 
funcţia de securitate (vezi Fayol, Henry, 1964; Jinga, 
loan, 1993, p.25; Nicolescu, Ovidiu; Verboncu, Ion, 
1994, p.46—A9). 


Managementul pedagogic reflectă mutaţiile econo- 
mice înregistrate la nivelul societăţii postindustriale, 
care, pe de o parte, promovează funcţii cu un grad 
mai mare de generalitate (care integrează acţiunile şi 
operaţiile de informare, control, diagnoză, prognoză, 
decizie), iar pe de altă parte, subordonează funcţiile 
administrative funcţiilor esenţiale ale oricărei între- 
prinderi/instituţii sociale moderne: planificare-organi- 
zare-producţie-cercetare-dezvoltare. 

Managementul economic al societăţii postindus- 
triale, de tip informaţional, avansează, astfel, patru 
categorii de funcţii ale conducerii: funcţia de planificare 
a resurselor unităţii economice; funcţia de organizare 
a resurselor unităţii economice; funcţia de producţie, 
bazată pe valorificarea deplină a resurselor economice; 
funcţia de cercetare-dezvoltare permanentă a resurselor 
unităţii economice respective (vezi Zaharia, Marian, 
Zaharia, Camelia; Deac, Anda; Vizinteanu, Florina, 
1993, p.16). 

Pedagogia modernă, proiectată în perspectiva 
modelului cultural al societăţii informatizate, proce- 
sează cele patru funcţii la nivelul resurselor specifice 
sistemului şi procesului de învățământ. Abordarea 
globală-optimă-strategică a educaţiei impune, astfel, 
trei categorii de funcţii ale conducerii manageriale, 
evocate la diferite intervale de timp şi în literatura 
noastră de specialitate (vezi Andrei, Nicolae; Dumi- 
trescu, loan, 1983, p.44—239; Cristea, Sorin, 1994, 
p.238—244): funcţia de planificare-organizare a 
sistemului de învăţământ; funcţia de orientare-îndru- 
mare metodologică a procesului de învăţământ; funcţia 
de reglare-autoreglare a sistemului şi a procesului de 
învăţământ. 

Aceste funcţii angajează toate acţiunile manageria- 
le — informarea, evaluarea, comunicarea — şi toate 
operaţiile de control necesare pentru măsurarea canti- 
tativă şi aprecierea calitativă a stării sistemului şi a 
procesului de învăţământ, în termeni de diagnoză şi 
de prognoză, finalizaţi la nivelul unei decizii pedagogice 
deschise în direcţia autoperfecţionării activităţii per- 
sonalităţii şi instituţiei respective (vezi Cristea, Sorin, 
1996, B, D). 

Funcția de planificare-organizare a sistemului i 
învăţământ implică valorificarea eficientă a tuturor 
resurselor pedagogice ale instituţiei şcolare/universitare: 
resursele umane: cadre didactice, preşcolari, elevi, 
studenţi etc., cadre didactice ajutătoare, personal 
administrativ, reprezentanţi ai familiei, reprezentanţi 
ai comunităţii educative locale etc.; resursele materiale: 
baza didactico-materială, spaţiul şi timpul şcolar; 

resursele financiare: buget central, teritorial, local; 
contribuţii ale comunităţii educative locale, ale fami- 
liei, ale agenţilor sociali etc.; resursele informaţionale: 
planuri, programe, manuale, cursuri şcolare/ universi- 
tare; îndrumări metodice; banca de date existentă la 
nivel de bibliotecă, videotecă, mediatecă, reţea de 
calculatoare, centre/cabinete de asistenţă psihope- 
dagogică a cadrelor didactice, elevilor şi părinţilor etc. 

A) Planificarea activităţii la nivelul sistemului de 
învăţământ presupune „o reflecţie pedagogică“ asupra 
acţiunii viitoare, concepută cu scop prospectiv (plani- 
ficare strategică) şi ameliorativ (planificare tactică) — 
vezi Andrei, Nicolae; Dumitrescu, Ion, 1983, p.44—83. 

Schema generală de proiectare pe care trebuie să 
o activeze orice manager şcolar, adaptând-o la speci- 


ficul fiecărui nivel al sistemului de învăţământ, vizează 


următoarele elemente: 

- realizarea „bilanţului critic“, care consemnează 
situaţia „la zi“ a instituţiei respective, rezultată din 
analiza de fond efectuată la anumite intervale de timp 
(trimestru/semestru şcolar/universitar, an şcolar/ 
universitar, ciclu şcolar/universitar), cu mijloace de 
evaluare managerială adecvate (măsurare-apreciere; 
diagnoză-prognoză; decizie); 

- definirea scopurilor — care orientează activitatea 
în instituţia respectivă la nivelul unor direcţii principale 
de acţiune — care au un caracter permanent în limitele 
ciclului managerial propus (trimestru școlar sau 
universitar; an şcolar sau universitar; treaptă şcolară 
sau universitară); 

- stabilirea obiectivelor specifice, ierarhizate, într-o 
anumită ordine pedagogică, pe compartimente, do- 
menii, colective/grupuri de lucru etc.; 

- deducerea obiectivelor operaţionale ale instituţiei, 
prin raportare la: resursele existente şi resursele 
potenţiale; mijloacele de realizare efectivă, disponibile 
sau pe cale de a fi disponibile; termenii de îndeplinire 
a sarcinilor, cu răspunderi individuale concrete; for- 
mele de evaluare posibile. 

Metodologia planificării activităţii la nivelul orga- 
nizaţiei şcolare (grădiniţă, şcoală primară, şcoală 
generală, şcoală profesională, școală specială, liceu, 
grup şcolar, colegiu, universitate etc.) presupune 
aplicarea adecvată a schemei generale de proiectare, 
prezentată anterior. Aceasta permite elaborarea, la nivel 
managerial, a tuturor planurilor de activitate necesare 
la nivelul organizaţiei şcolare: planul general de muncă; 
planul de şcolarizare; planul comisiei metodice a... 
(educatoarelor, învăţătorilor, diriginţilor...); planul 
catedrei metodice de... (limba română... fizică... 

educaţie fizică...); planul cadrului didactic de spe- 
cialitatea... (limba română... chimie...); planul serviciu- 
lui/compartimentului... (contabilitate, secretariat, 
bibliotecă, administraţie, cămin, cantină, comitet 
civic...); plan special pentru realizarea anumitelor activi- 
tăţi (deschiderea-închiderea anului şcolar; pregătirea 
examenelor; comemorarea unor evenimente, orga- 
nizarea unor concursuri, olimpiade şcolare etc.). 

B) Organizarea activităţii completează planificarea 
la nivelul sistemului de învăţământ prin crearea unor 
structuri şi instrumente decizionale care stimulează 
diferite tipuri de legături compartimentale în cadrul 
instituţiei şcolare (vezi Andrei, Nicolae; Dumitrescu, 
Ion, 1983, p.84—114). 

Conţinutul organizării are un caracter prioritar 
instrumental, sugerat şi de etimologia cuvântului (în 
limba greacă, „organon“ 0 instrument). Traducerea 
planurilor elaborate la diferite niveluri ale sistemului 
de învăţământ presupune astfel crearea unor instru- 
mente decizionale, care stimulează valorificarea 
resurselor proiectate şi pentru verificarea randamen- 
tului pedagogic al acestora în termeni de rezultate 
concrete şi de efecte psihosociale declanşate în planul 
personalităţii, în planul instituţiei şi în planul comu- 
nităţii educative respective. 

Organizarea angajează respectarea următoarelor 
principii pedagogice: a) principiul unităţii conducerii 
instituţiei şcolare/universitare respective; b) principiul 
autorităţii competenţelor ştiinţifice, valorificabile 
pedagogic în cadrul instituţiei şcolare/universitare 
respective; c) principiul delegării autorităţii executive 
pe fondul recunoaşterii competenţelor ştiinţifice cen- 
trale, unitare; d) principiul priorităţii structurilor 
instituţionale (formale-nonformale) în raport cu in- 
fluenţele noninstituţionale informale; e) principiul 
deschiderii instrumentelor propuse în raport de eficienţa 
structurilor instituţionalizate. 

Structurile organizatorice proprii sistemului de 
învăţământ, în general, instituţiilor şcolare/univer- 
sitare, în special, pot fi realizate pe două coordonate 
instrumentale: 

(á) o coordonată instrumentală ierarhică, liniară, 
bazată pe autoritatea birocratică, exclusiv verticală, 
dirijată de la nivelul unui singur „şef“; 

{b) o coordonată ierarhică, în reţea, bazată pe o 
autoritate funcţională, orientată şi pe orizontală, între 
mai mulți „şefi“ (de exemplu: inspector școlar — 
director de școală — responsabil al comisiei/catedrei 
metodice — profesor-consilier — responsabil al comu- 
nităţii educative locale). 

Relaţiile organizatorice dintre subsistemele sis- 
temului de învăţământ, respectiv între serviciile sau 
compartimentele instituţiei şcolare/universitare pot 
evolua astfel între doi poli instrumentali: a) un pol 
piramidal, care fixează raporturile birocratice verticale 
aproape exclusiv de sus în jos; b) un pol circular, care 
stimulează raporturile funcţionale de sus în jos dar şi 
de jos în sus, precum şi în reţeaua interdependenţelor, 
interne dar şi externe, verticale dar şi orizontale. 

Funcţia de orientare-îndrumare a procesului de 
învăţământ vizează dimensiunea operaţională a 
sistemului de învăţământ, proiectată şi realizată la 
nivelul activităţii didactice. 

Această funcţie urmăreşte evaluarea calităţii proce- 
sului de instruire dar şi a activităţii educative orga- 
nizată, în mod special, de profesorul-diriginte. Ambele 
situaţii solicită o planificare riguroasă a acţiunii de 
evaluare managerială, care are simultan: un caracter 
permanent; un caracter analitico-sintetic; un caracter 
global, vizând toate elementele actului didactic (obiec- 
tive-conţinuturi-strategii de predare-învăţare-evaluare); 
un caracter integrator, rezultat prin conceperea „con- 
trolului“ ca factor intern, stimulativ (nu ca agent 
extern, inhibator sau perturbator); un caracter adap- 
tabil, în raport cu evenimentele concrete imprevizibile, 
care pot interveni pe parcursul „controlului“; un caracter 
strategic, demonstrabil la nivelul elaborării unor decizii 
orientative; un caracter tactic, demonstrabil la nivelul 
elaborării unor îndrumări metodologice; un caracter 
deschis, demonstrabil la nivelul comunicării rezultatelor 
în termeni de conexiune inversă: control-autocontrol; 
evaluarea activităţii (didactice, educative) — evaluarea 
evaluatorului. 

Proiectarea pedagogică a evaluării activităţii didac- 
tice/educative presupune elaborarea unei scheme 
manageriale a controlului care angajează următoarele 
acţiuni specifice: 

a) stabilirea obiectivelor concrete ale evaluării prin 
raportare la obiectivele generale ale planului de 
învăţământ şi la obiectivele specifice ale programelor 
şcolare/educaţionale, care reflectă liniile principale 
de politică a educaţiei adoptate la nivelul sistemului 
de învăţământ; 

b) stabilirea priorităţilor care trebuie urmărite în 
timpul evaluării, la nivel de: 

- activitate didactică: eficienţa pedagogică expri- 
mată prin creşterea randamentului şcolar şi prin 
calitatea corelaţiei funcționale profesor-elev; 

- activitate educativă: eficiența pedagogică expri- 
mată prin complexitatea problematicii propuse (educa- 

ţia intelectuală-educaţia morală-educaţia tehnologică- 
educaţia estetică-educaţia fizică) şi prin calitatea 
dezbaterilor provocate, în sens participativ; 

c) stabilirea premiselor pedagogice ale activităţii 
de evaluare: 

- cercetarea planificării (activităţii didactice, 
activităţii educative, activităţii de perfecţionare); 

- examinarea catalogului clasei; 

* realizarea sondajelor în rândul elevilor; 

* analiza produselor activităţii elevilor (lucrări 
scrise, compuneri, referate, conspecte bibliografice, 
prototipuri tehnice, compoziţii, desene etc.); 

- aprecierea calităţii consultaţiilor metodice oferite 
de cadru didactic la nivel şcolar şi extraşcolar; 

- aprecierea calităţii surselor de informare/docu- 
mentare oferite cadrelor didactice la nivel şcolar şi 
extraşcolar; 

d) stabilirea formelor şi modalităţilor de evaluare: 

- asistenţe, interasistenţe; 

* probe de cunoştinţe, teste, sondaje; 

- dezbateri tematice; 

e) stabilirea momentului şi a duratei evaluării: 

* începutul-mijlocul-sfârşitul trimestrului/semes- 
trului-anului şcolar/universitar-ciclului-nivelului de 
învăţământ etc.; 

- o activitate sau mai multe activităţi (succesive 
sau la diferite intervale de timp); 

* cu un evaluator sau cu mai mulţi evaluatori 
(inspector şcolar, director de şcoală, profesor-metodist 
etc.); 

J) stabilirea mecanismelor strategice şi tactice de 
evaluare, prin operaţii manageriale de: 

- control tehnic: ponderea acordată simultan îndru- 
mării de specialitate, îndrumării metodice, îndrumării 
psihopedagogice; 

- control participativ: realizat de un cadru didactic 
de aceeaşi specialitate, aflat în ipostaza de inspector 
şcolar, director, profesor-metodist etc.; 

- control deschis pe o anumită zonă de risc: realizat 
de evaluatori din afara unităţii şcolare respective, care 
nu cunosc specificul disciplinei, specificul treptei 
şcolare respective, personalitatea cadrului didactic 
evaluat, particularităţile școlii şi ale colectivului de 
elevi; 

-control tip conexiune inversă, realizat special pentru 
a putea evalua simultan: elevul-cadrul didactic; cadrul 
didactic-catedra/comisia metodică de specialitate; 
unitatea de învăţământ-activitatea de inspecţie şcolară 
(teritorială, de specialitate, de perfecţionare). 

A) Orientarea-îndrumarea activităţii didactice 
(lecţiei) presupune instituţionalizarea unor instrumente 
de evaluare elaborate pe baza unor criterii specifice, 
preluate din domeniul cercetării şi al proiectării 
pedagogice. 

Practica orientării-îndrumării metodologice a ca- 
drelor didactice de toate specialităţile solicită eva- 
luatorului (inspector şcolar, director de şcoală, profesor- 
metodist etc.) cunoaşterea problematicii cercetării şi a 
proiectării pedagogice. 

Cercetarea pedagogică sugerează tipurile de inves- 
tigaţie necesare pentru realizarea unei aprecieri şi a 
unei decizii corecte în legătură cu activitatea celui 
evaluat: 

a) o investigaţie longitudinală, care permite acu- 
mularea cantitativă a informaţiilor pe tot parcursul 
derulării „scenariului didactic“, în cele 45—50 de 
minute ale lecţiei etc., investigaţie realizabilă printr-o 
fişă de observaţie (care include următoarea schemă 
de acţiune: consemnarea faptelor didactice în ordinea 
derulării lor — evidenţierea aspectelor pozitive — evi- 
denţierea aspectelor negative; 

b) o investigaţie transversală, care permite, după 
derularea „scenariului didactic“, prelucrarea calitativă 
a informaţiilor consemnate (în timpul derulării „sce- 
nariului didactic“), investigaţie realizabilă printr-o fişă 
de analiză-sinteză, care definitivează diagnoza acti- 
vităţii didactice (lecţiei) evaluate, evidențiind, printr- 
un calificativ sau printr-o caracterizare succintă: 

capacitatea cadrului didactic evaluat de a proiecta 
obiectivele operaţionale/concrete prin raportare la 
obiectivele specifice (ale programelor şcolare) şi la 
obiectivele generale (ale planului de învățământ) şi 
de a realiza efectiv aceste obiective în termeni in- 
formativi și formativi; 

capacitatea cadrului didactic evaluat de proiectare- 
realizare a conţinutului instruini, relevantă prin: res- 
pectarea caracterului științific, valorificând specificul 
clasei de elevi; angajarea caracterului intra-, inter- şi 
transdisciplinar, în funcţie de situaţiile didactice 
existente sau create; valorificarea raportului informa- 
tiv-formativ, în funcţie de potenţialul psihopedagogic 
al clasei de elevi; deschiderea raporturilor dintre 
cultura generală şi cultura de specialitate, în funcţie 
de cerinţele dezvoltării psihice ale elevilor şi de 
perspectivele orientării lor, şcolare, profesionale și 
sociale; 

capacitatea cadrului didactic evaluat de efi- 
cientizare a metodelor, procedeelor şi mijloacelor 
folosite, integrate la nivel de: strategii de predare- 


228 


învăţare-evaluare; forme de organizare a activităţii 
(frontală, pe grupe, individuală); 

capacitatea cadrului didactic „controlat“ de 
evaluare a rezultatelor elevilor la nivelul unor acţiuni 
de: măsurare-apreciere (iniţială-sumativă-continuă/ 
formativă); decizie: notă, calificativ, caracterizare, 
observaţie, îndrumare etc. 

Fişa de analiză-sinteză include, în final, doi in- 
dicatori globali: 

a) randamentul şcolar al elevului/studentului, 
care exprimă gradul de stăpânire a cunoştinţelor, de- 
prinderilor, strategiilor cognitive, la un nivel maxim- 
mediu-minim, apreciat, în termeni de conexiune 
inversă, prin raportarea rezultatelor obţinute la 
„ieşire“ cu situaţia existentă la „intrare“ (începutul: 
ciclului, anului, trimestrului şcolar; începutul capi- 
tolului, lecţiei etc.); 

b) corelaţia cadru didactic — elevi, apreciată în 
funcţie de gradul de participare/activare pedagogică 
a clasei de elevi, la nivel frontal, pe grupe, individual. 

Aceşti doi indicatori globali oferă evaluatorului 
(inspector şcolar, director de şcoală, profesor-metodist 
etc.) baza unei decizii manageriale cu funcţie de 
prognoză pedagogică exprimată la nivelul unei orien- 
tări-îndrumări metodologice, care vizează, la diferite 
intervale de timp, corectarea — ameliorarea — 
ajustarea structurală — restructurarea — reformarea 
activităţii cadrului didactic respectiv, a domenilui/ 
compartimentului vizat sau a instituţiei şcolare/ 
universitare vizate. 

B) Orientarea-îndrumarea metodologică a activi- 
tăţii educative (ora de dirigenţie) presupune insti- 
tuţionalizarea celor două instrumente analizate 
anterior — fişa de observaţie, fişa de analiză- 
sinteză — într-un context pedagogic specific, care 
valorifică, în parte, unele trăsături ale educaţiei 
nonformale. 

Fişa de analiză-sinteză definitivează diagnoza 
activităţii educative (orei de dirigenţie) evaluate, 
adaptând indicatorii propuşi în cazul lecţiei: 

a) obiectivele pedagogice preluate cu prioritate de 
la nivelul educaţiei morale sau mediate special prin 
intermediul educaţiei morale (vezi raporturile dintre 
educaţia intelectuală-educaţia tehnologică-educaţia 
estetică-educaţia fizică şi educaţia morală; vezi 
raportul dintre „noile educaţii“” şi educaţia morală); 

b) conținuturile pedagogice raportate cu prioritate 
la „noile educaţii“, valorificând experienţa de viaţă a 
elevilor, tradiţia comunităţii (şcolare, familiale, locale 
etc.), dar şi resursele interdisciplinarităţii şi ale edu- 

caţiei permanente (vezi raportul instruire formală- 
nonformală-informală); 

c) metodologia pedagogică dirijată special pentru 
stimularea participării elevilor la activitatea educativă 
(ora de dirigenţie) prin eficientizarea unor strategii 
care ţin de: exerciţiul moral, convorbirea etică, 
dezbaterea etică, asaltul de idei, studiul de caz etc.; 

d) evaluarea formativă, exclusiv psihologică, de 
tip nonformal, fără note, clasificări, caracterizări etc. 

Fişa de analiză-sinteză a activităţii educative (orei 
de dirigenţie) solicită evaluatorului (inspector şcolar, 
director de şcoală etc.) calităţi manageriale supli- 
mentare care ţin nu numai de teoria şi de practica 
cercetării şi a proiectării pedagogice dar şi de ca- 
pacitatea sa specială de empatie şi de inovare psi- 
hologică şi socială. În acest context este nevoie de 
sprijinul profesorilor-consilieri care îşi desfăşoară 
activitatea în centrele şi în cabinetele de asistenţă 
psihopedagogică a cadrelor didactice, elevilor şi 
părinţilor. 

Implicarea profesorilor-consilieri vizează evaluarea 
a doi indicatori globali care angajează şi responsa- 
bilitatea comisiilor metodice ale diriginţilor: 

a) capacitatea profesorului-diriginte de a conduce 
sistematic, prin mijloace ştiinţifice adecvate (vezi 
„Caietul dirigintelui“) procesul de cunoaştere psi- 
hopedagogică a elevului, realizat longitudinal (prin 
acumularea unor observaţii curente, solicitate şi de la 
alţi factori educativi: familie, colectiv didactic, grup 
de prieteni etc.) şi transversal (prin completarea „fişei 
şcolare de caracterizare psihopedagogică, la sfârşitul 
anului și mai ales la sfârşitul ciclului şcolar); 

b) capacitatea cadrului didactic de a valorifica „fişa 
şcolară“ de caracterizare psihopedagogică a elevului 
pentru stimularea dezvoltării personalităţii acestuia, 
pentru formarea şi întărirea coeziunii colectivului 
clasei. 

Funcţia de reglare-autoreglare a sistemului şi 
procesului de învățământ vizează, pe de o parte, 
perfecţionarea cadrelor didactice — realizată prin 
acţiunile metodice proiectate la nivel macro- şi micro- 
structural — iar pe de altă parte, cercetarea pedagogică 
realizată prin inovaţii proiectate special pentru opti- 
mizarea continuă a activităţii didactice. 

A). Perfecţionarea cadrelor didactice asigură re- 
glarea-autoreglarea sistemului şi a procesului de 
învăţământ prin activităţi metodice proiectate şi 
realizate dintr-o perspectivă managerială de conducere 
globală-optimă-strategică a instituţiei şcolare/uni- 
versitare. 

Activităţile metodice cu funcţie de reglare-auto- 
reglare a sistemului şi a procesului de învăţământ 
includ două categorii de acţiuni specifice: 

a) acţiuni cu caracter periodic, proiectate şi realizate 
la nivel de: 

- cursuri şi seminare de specialitate organizate la: 
disciplina ştiinţifică principală-secundară, pedagogie 
generală, psihologie şcolară, sociologia educaţiei, 
logica educaţiei, metodica/didactica specialităţi 
principale-secundare, cursuri şi seminare necesare 
pentru pregătirea examenelor de definitivat, grad 
didactic II, grad didactic I, reciclare; 

- cursuri de management pedagogic, organizate 
pentru inspectorii şcolari, directorii unităţilor de 
învăţământ, profesorii-metodişti, profesorii-consilieri, 
profesorii-cercetători, profesorii-diriginţi; 

* instruiri, consfătuiri metodice organizate anual | 
sau trimestrial cu responsabilii comisiilor/catedrelor 
metodice, bibliotecarii şcolari/universitari, pedagogii 
şcolari etc.; 

«consilii ale cadrelor didactice, consfătuiri te- 
matice, simpozioane, organizate trimestrial; 

«stagii de pregătire specială, organizate conform 
graficelor de oferte şi de solicitări interne şi externe; 

b) acţiuni cu caracter permanent, proiectate şi 
realizate la nivelul unor activităţi de instruire formală- 
nonformală: studiu individual; activităţi didactice 
(lecţii) deschise; interasistenţe; dezbateri tematice/ 
„asalt de idei“; îndrumări metodice. 

B) Promovarea cercetării pedagogice la nivelul 
cadrelor didactice asigură reglarea-autoreglarea siste- 
mului şi a procesului de învăţământ prin inovațiile 
proiectate şi realizate în jurul unui nucleu infor- 
maţional-decizional, bazat pe cunoştinţe ştiinţifice 
aplicate sau aplicabile. 

a) Proiectele inovatoare, angajate la nivel de sistem, 
pot propune: diferite modele de: finalităţi macro- 
structurale: ideal pedagogic, scopuri pedagogice ale 
sistemului de învăţământ; proiectare curriculară a 
conţinutului instruirii (plan de învăţământ pentru 
clasele I—XII; plan de învăţământ pentru colegiu, 
facultate (...); programe şcolare/universitare); evaluare 
globală (teste docimologice, teste de cunoştinţe/ 
iniţiale-sumative-formative) etc.; planificare a cercetării 
didactice (fundamentale-orientative). 

b) Proiectele inovatoare la nivel de proces pot 
propune diferite modele de: finalităţi microstructurale 
(obiective generale ale planului de învățământ; obiec- 
tive specifice ale treptelor, ciclurilor, disciplinelor 
şcolare/universitare; obiective operaţionale, concrete; 

proiectare curriculară a unor teme, capitole, grupuri 
de activităţi didactice/lecţii etc.; sesiuni-ştiinţifice 
tematice care abordează problema operaţionalizării 
obiectivelor pedagogice, a interdisciplinarităţii, a 
relaţiei cultură generală-cultură de specialitate, a 
strategiilor didactice moderne, a evaluării formative 
etc.; comunicări ştiinţifice în presa de specialitate; 
programe didactice alternative, complementare, crgani- 
zate inclusiv la nivel nonformal (activităţi de cerc/ 
disciplinar-interdisciplinar, excursii didactice etc.). 

Structurile managementului pedagogic „trebuie 
să corespundă întotdeauna funcţiilor“ asumate la 
nivelul sistemului și al procesului de învăţământ (vezi 
Coombs, Philip, H., 1968, p.259). 

Structurile managementului pedagogic reflectă 
orientările, cu valoare de finalitate, ale celor trei funcţii 
analizate anterior care au o stabilitate metodologică 
apreciabilă, valabilă și pe verticala dar și pe orizontala 
sistemului și a procesului de învăţământ. 

Funcţiile managementului pedagogic determinătrei 
categorii de structuri instituţionale corespunzătoare: 
structurile de planificare-organizare a activităţii în 
cadrul sistemului de învățământ; structurile de orien- 
tare-îndrumare metodologică a activităţii proiectată 
şi realizată în cadrul procesului de învăţământ; 
structurile de reglare-autoreglare a activităţii proiectată 
şi realizată în cadrul sistemului şi al procesului de 
învățământ. 

Structurile de planificare-organizare a activităţii în 
cadrul sistemului de învăţământ corespund funcţiei de 
planificare-organizare a sistemului de învăţământ. Ele 
trebuie instituţionalizate la toate nivelurile sistemului 
de învățământ: pe verticală, prin intermediul activităţii 
de inspecţie şcolară generală; pe orizontală, prin 
intermediul acţiunilor de cercetare pedagogică şi de 
angajare socială a comunităţii educative naţionale, 
teritoriale, locale. 

Pe verticala sistemului de învăţământ, activitatea 
de inspecţie şcolară generală poate instituţionaliza 
următoarele modele de structuri: 

A) Direcţia de planificare-organizare — la nivelul 
Ministerului Învăţământului; 

B) Serviciul de inspecţie şcolară generală (teri- 
torială; de personal) — la nivelul Inspectoratului şcolar 
teritorial; 

C) Consiliul administrativ şi consiliul pedagogic (cu 
organisme de evaluare proprii) — la nivelul unităţilor 
de învăţământ. 

Pe orizontala sistemului de învăţământ inspecția 
şcolară generală poate beneficia de un sprijin me- 

todologic instituit la nivelul cercetării pedagogice şi 
la nivelul comunităţii educative naţionale, teritoriale 
şi locale, pe baza următoarelor modele de structuri: 

a) Secţia planificarea învățământului (Institutul 
Naţional de Cercetări Pedagogice); Comitetul Educa- 
tional Naţional — sprijină metodologic activitatea 
Direcţiei de planificare-organizare din Ministerul 
Învăţământului; 

b) Filialele teritoriale ale Secţiei de planificare a 
învăţământului (a Institutului Naţional de Cercetări 
Pedagogice); Comitetul educaţional teritorial — spri- 
jină metodologic activitatea Serviciului de inspecţie 
şcolară generală (Inspectoratul şcolar); 

c) Comitetul educaţional local — sprijină orga- 
nismele de evaluare activate de consiliul administrativ 
şi de consiliul pedagogic al unităţii de învăţământ. 

Structurile de orientare-îndrumare metodologică a 
activităţii proiectată şi realizată în cadrul procesului 
de învățământ corespund funcţiei de orientare-îndru- 
mare metodologică a procesului de învăţământ. Ele 
trebuie instituţionalizate la toate nivelurile sistemului 
prin proiectarea şi realizarea la parametrii pedagogici 
superiori a inspecției şcolare de specialitate. 

Pe verticala sistemului de învăţământ, activitatea 
de inspecţie şcolară de specialitate poate instituţionaliza 
următoarele modele de structuri: 

A) Direcţia evaluarea procesului de învățământ — 
la nivelul Ministerului Învăţământului; 

B) Serviciul inspecția şcolară de specialitate — la 
nivelul Inspectoratului școlar teritorial; 

C) Comisiile/catedrele metodice de specialitate — 
la nivelul unităţilor de învăţământ. 

Pe orizontala sistemului, inspecția şcolară de 
specialitate poate beneficia de un sprijin metodologic 
instituit la nivelul cercetării pedagogice și la nivelul 
comunităţii profesionale, pe baza următoarelor modele 
de structuri: 

a) Secţia Curriculum (Institutul Naţional de Cer- 
cetări Pedagogice); Comisiile naţionale pentru ela- 
borarea programelor şcolare şi pentru evaluarea 
procesului de învăţământ — sprijină metodologic 
Direcţia evaluarea procesului de învățământ (Ministerul 
Învățământului); 

b) Filialele teritoriale ale Secţiei Curriculum (a 
Institutului Naţional de Cercetări Pedagogice); Consiliile 
consultative teritoriale, organizate pe specialităţi — 
sprijină metodologic Serviciul de inspecţie şcolară de 
specialitate (Inspectoratul şcolar); 

c) Comisiile/catedrele metodice de specialitate 
(organizate şcolar sau interşcolar) — sprijină meto- 

dologic activitatea de inspecţie şcolară de specialitate, 
proiectată şi realizată de consiliul de conducere al 
fiecărei unităţi de învăţământ. 

Structurile de reglare-autoreglare organizate în 
cadrul sistemului şi al procesului de învăţământ 
corespund funcţiei de reglare-autoreglare a sistemului 
şi a procesului de învăţământ, proiectată şi realizată 
prin activităţi specifice de perfecţionare şi de cercetare 
pedagogică. 

Activităţile de perfecţionare ale cadrelor didactice 
vizează proiectarea şi realizarea inspecției şcolare 
speciale pentru definitivat, grad didactic II, grad didactic I, 
reciclare în învăţământ. Cursurile şi seminariile de 
pregătire, pe de o parte, examenele şi colocviile de 
evaluare finală, pe de altă parte, solicită, pe verticala 
sistemului, instituţionalizarea următoarelor modele de 
structuri: 

A) Direcţia de perfecţionare a cadrelor didactice — 
la nivelul Ministerului Învăţământului; 

B) Casele corpului didactic; Centrele de asistenţă 
psihopedagogică a cadrelor didactice, elevilor şi părin- 
ţilor — la nivelul Inspectoratelor şcolare teritoriale; 

C) Cabinetele interşcolare şi şcolare de asistenţă 
psihopedagogică a cadrelor didactice, elevilor şi pă- 
rinţilor — la nivelul unităţilor de învăţământ. 

Activitatea de inspecţie şcolară specială, cu scop de 
perfecționare, trebuie sprijinită metodologic şi prin alte 
acţiuni cu caracter permanent, propuse pe orizontala 
sistemului de învăţământ, la nivelul următoarelor 
modele de structuri: 

a) Institutul naţional de perfecţionare a cadrelor 
didactice — sprijină metodologic Direcţia de perfec- 
ţionare a cadrelor didactice (din Dieu Învă- 
ţământului); 

b) Filialele teritoriale ale Tat dlui Național de 
Perfecționare a Cadrelor Didactice — sprijină meto- 
dologic casele corpului didactic, centrele de asistență 
psihopedagogică ale cadrelor didactice, elevilor şi 
părinţilor (de la nivelul inspectoratelor școlare te- 
ritoriale); 

c) Comisiile/catedrele şcolare şi interşcolare — 
sprijină metodologic cabinetele şcolare şi interşcolare 
de asistenţă psihopedagogică a cadrelor didactice, 
elevilor şi părinţilor (organizate şcolar şi interşcolar). 

Funcţia de reglare-autoreglare a sistemului şi a 
procesului de învăţământ angajează şi proiectarea unor 
acţiuni de cercetare pedagogică, fundamentală, orien- 
tată şi aplicativă, care pot fi realizate la nivelul 
următoarelor modele de structuri: 

A) Secţia Formarea formatorilor (Institutul Naţional 
de Cercetări Pedagogice) — sprijină Direcţia perfec- 

ţionarea cadrelor didactice (Ministerul Învăţământului) 
şi Institutul Naţional de Perfecţionare a Cadrelor 
Didactice; 

B) Filialele teritoriale ale Secţiei Formarea for- 
matorilor (ale Institutului Naţional de Perfecţionare a 
Cadrelor Didactice) — sprijină metodologic casele 
corpului didactic, Centrele de asistenţă psihopeda- 
gogică a cadrelor didactice, elevilor şi părinţilor (de 
la nivelul inspectoratelor şcolare teritoriale) şi filialele 
teritoriale ale Institutului Naţional de Perfecţionare a 
Cadrelor Didactice; 

C) Cabinetele metodice şcolare, organizate la nivelul 
comisiilor/catedrelor metodice pe specialități — sprijină 
activitatea cabinetelor de asistență psihopedagogică 
a cadrelor didactice, elevilor şi părinţilor (organizate 
şcolar-interşcolar). 

Principiile managementului pedagogic desem- 
nează liniile normative iniţiale necesare pentru efi- 
cientizarea socială a activităţii de formare-dezvoltare 
permanentă a personalităţii la toate nivelurile ierar- 
hice, verticale şi orizontale, ale sistemului şi ale 
procesului de învăţământ. 

A) Principiul conducerii globale, optime şi strategice 
a sistemului şi a procesului de învăţământ sintetizează 
şi direcţionează trăsăturile specifice ale managemen- 
tului pedagogic. 

Conducerea globală- -optimă-strategică subordo- 
nează, funcţional şi structural, imperativele admi- 
Pistratite, reproductive, executive, care abordează doar 
problemele curente sau individuale, oportuniste sau 
adaptative, ale sistemului şi ale procesului de învă- 
ţământ. | 

B) Principiul conducerii eficiente a sistemului şi a 
procesului de învăţământ, prin acţiuni de informare- 
evaluare-comunicare managerială, vizează perfec- 
ţionarea continuă a politicilor educaţionale la nivel 
global, teritorial, local. 

Informarea şi evaluarea managerială asigură 


„diagnoza sistemului şi a procesului de învățământ. 


Comunicarea managerială a diagnozei susţine prognoza 
managerială a sistemului şi a procesului de învăţă- 
mânt, respectiv îndrumările metodologice, strategice 
şi tactice, de corectare — ameliorare — ajustare 
structurală — restructurare — reformare a ciclului 
managerial de evoluţie a sistemului şi a procesului de 
învăţământ. 

C) Principiul conducerii superioare a sistemului şi 
a procesului de învăţământ vizează interdependenţa 
funcţiilor şi a structurilor asumate la nivel social. 

Acest principiu evidenţiază prioritatea funcţiilor 
manageriale în raport cu structurile manageriale 

necesare la nivel naţional — teritorial — local. Apli- 
carea sa socială asigură: 

a) proiectarea corectă a structurilor instituţionale 
care trebuie să corespundă permanent, din punct de 
vedere calitativ şi cantitativ, funcţiilor manageriale 
definite la nivelul sistemului şi al procesului de în- 
văţământ; 

b) selectarea corectă a managerilor (inspectori 
şcolari, directori de unităţi de învăţământ, profesori- 
metodişti, profesori-consilieri, profesori-cercetători 
etc.) pe criteriul capacităţii acestora de îndeplinire a 
funcţiilor manageriale reprezentate la toate nivelurile 
sistemului şi ale procesului de învăţământ. 

D) Principiul conducerii complexe a sistemului şi a 
procesului de învățământ vizează interdependenţa 
funcţiilor şi a structurilor manageriale asumate la nivel 
social. 

Acest principiu evidenţiază caracterul unitar, inte- 
gral al conducerii manageriale care stimulează perma- 
nent raporturile de interdependenţă şi de comple- 
mentaritate pedagogică dintre: 

a) funcţiile şi structurile manageriale de plani- 
ficare-organizare, orientare-îndrumare, reglare-auto- 
reglare a sistemului şi a procesului de învăţământ; 

b) acţiunile manageriale de informare — evalua- 
re — comunicare a deciziei, în legătură cu starea 
sistemului şi a procesului de învățământ; 

c) operaţiile manageriale de diagnoză şi de pro- 
gnoză a sistemului şi a procesului de învăţământ. 

Evoluţia managementului pedagogic, ca mana- 
gement al calităţii, relevă importanţa proiectării şi 
realizării educaţiei la nivelul „triadei funcţionale“: 
1) planificare-organizare; 2) orientare-îndrumare meto- 
dologică; 3) reglare-autoreglare. 

Această „triadă“ constituie „o trilogie a calităţii“ 
(„quality trilogy“) care — prin raportare la modelul 
operabil în economia societăţii postindusuiale, infor- 
matizate — delimitează şi articulează trei procese 
complexe de conducere managerială a educaţiei: 
a) planificarea calităţii („quality planning“); b) ţinerea 
sub control a calităţii („quality control); c) îmbunătățirea 
continuă a calităţii („quality improvement) — vezi Juran, 
J. M., 1986; Olaru, Marieta, 1995, p.51—69. 

Managementul educaţiei devine, prin definiţie, 
management al calităţii, angajând funcţiile conducerii 
globale-optirme-inovatoare a învăţământului şi struc- 
turile corespunzătoare acestora la toate nivelurile 
sistemului. Specificitatea și interdependenţa lor repre- 
zintă o realitate obiectivă pe care factorul de decizie 
uebuie să ştie să o valorifice integral, respectând 

condiţiile concrete de proiectare şi realizare a educaţiei 
şi instruirii în cadrul sistemului şi în cadrul procesului 
de învățământ. 

Managementul educaţiei avansează astfel o nouă 
paradigmă de abordare a pedagogiei generale, proprie 
culturii societăţii postindustriale, de tip informatizat. 
Miza sa epistemică şi etică angajează chiar (re)definirea 
conceptelor pedagogice fundamentale: 

a) educaţie, sistem de educaţie, finalităţi ale 
educaţiei, reformă a educaţiei; 

b) proces de învăţământ, principii ale activităţii 
didactice, obiective pedagogice ale activităţii didactice, 
conţinut al activităţii didactice, metodologie a activităţii 
didactice, evaluare a activităţii didactice, proiectare 
pedagogică a activităţii didactice. 

Analiza acestor concepte fundamentale, din per- 
spectiva managementului educaţiei, poate consolida 
statutul pedagogiei dependent nu numai de speci- 
ficitatea obiectului său de studiu și a metodologiei sale 
de cercetare, ci şi de deschiderea sa socială spre 
interdisciplinaritate şi spre transdisciplinaritate. Aceas- 
tă deschidere angajează, în fond, realizarea saltului 
de la pedagogia tradiţională la ştiinţele pedagogice 
contemporane. 

Managernentul educaţiei reprezintă o treaptă meto- 
dologică necesară pentru realizarea corectă, eficientă 
social, a activităţii de formare-dezvoltare a perso- 
nalităţii umane, la nivelul sistemului de învăţământ, 
în perspectiva secolului XXI. 

Pedagogia generală propune o treaptă epistemo- 
logică necesară pentru realizarea corectă, eficientă 
social, a activităţii de formare iniţială şi continuă a 
cadrelor didactice din învățământul preşcolar, primar, 
secundar, superior. 

Miza socială a reformei învăţământului vizează 
tocmai sinteza originală, posibilă şi necesară, la 
nivelul unui nou model cultural, între conceptele de 
bază, stabilizate de pedagogia generală şi deschiderile 
metodologice, proiectate de managementul educaţiei, 
cu aplicaţii speciale la nivelul conducerii globale- 
optime-strategice a organizaţiei şcolare. 

Vezi Conducerea şcolii, Managementul orga- 
nizației şcolare. 


MANAGEMENTUL ORGANIZAŢIEI ȘCOLARE 
Managementul organizaţiei şcolare reprezintă acti- 
vitatea de conducere globală-optimă-strategică a 


activităţii de educaţie/instruire proiectată şi realizată 
în cadrul unităţii de bază a sistemului de învățământ: 

grădiniţa, şcoala primară, şcoala gimnazială, şcoala 
profesională, liceul, colegiul, facultatea etc. 

Problematica managementului organizaţiei şcolare 
presupune definirea instituţiei şcolare — în variantele 
evocate anterior — ca unitate de bază a sistemului de 
învăţământ. Evoluţia acesteia poate fi analizată din 
perspectivă normativă şi interpretativă şi în contextul 
delimitării unor modele de organizare proiectate la 
diferite niveluri de raționalitate socială. 

Perspectiva normativă de analiză a organizaţiei 
şcolare este plasată în literatura de specialitate pe 
„poziţia obiectivistă“ care evidenţiază, în mod special, 
„interacţiunile cu mediul“ şi relaţiile complexe re- 
glementate în termenii raportului „intrare-ieşire“. 
Această perspectivă exprimă „nevoia de adaptare a 
şcolii la evoluţiile societăţii“. Ea stimulează un tip de 
organizaţie şcolară care tinde să devină „o societate 


xua 


în miniatură“, care nu mai poate fi redusă „la un 


Comunitatea educațională locală 
(familie, agenţi sociali etc.) 


Directorul şcolii 
(coordonarea activităţii 

simplu conglomerat de subiecți reuniți în mod ac- 
cidental“ (vezi Cohen, Louis; Lawrence, Manion, 1981; 
Planchard, Emil, 1992). 

Perspectiva normativă susţine „sănătatea orga- 
nizaţională“ a şcolii exprimată prin capacitatea de: a 
alege scopurile adecvate; a valorifica resursele exis- 
tente; a adapta strategiile la schimbările mediului, a 
implementa deciziile în termeni de politică edu- 
caţională, 

Structura organizaţională a şcolii numită şi „hartă 
organizaţională“ dezvoltă o schemă funcţională a condu- 
cerii bazată pe un ansamblu de norme care reflectă 
cerinţele unui mediu pedagogic şi social deschis, 
valorificabil la nivelul raportului managerial: „intrare- 
ieşire“, operabil în plan macrostructural (raportarea la 
obiectivele mediului social extern) şi în plan micro- 
structural (raportarea la obiectivele mediului pedagogic 
intern) — vezi Cristea, Sorin, D, 1996, p.63. 


Reprezentanţii puterii locale 
Director adjunct 


Director adjunct organizaţiei şcolare) (planificare, organizare şi 

(perfecţionare şi cercetare Director adjunct administrare a activităţii) 
didactică) (orientare-îndrumare metodologică 
a activităţii didactice/educative) 
CONSILIUL DE ADMINISTRAŢIE 
Consiliul consultativ Consiliul consultativ Consiliul consultativ 
coordonatori — cabinete coordonatori: coordonatori 
metodice de: «niveluri, trepte, cicluri, ani de personal administrativ: 


- informare-documentare (biblio- studii 
tecă, mediatecă şcolară) 

- asistenţă psihopedagogică 
- proiectare didactică 

* informatizare 


Directorul coordonator asigură, la nivelul organiza- 
iei şcolare, transpunerea în practică a liniei de politică 
educaţională elaborată la nivel central (Ministerul 
Învăţământului) și teritorial (inspectoratul şcolar). 

Această funcţie complexă presupune conducerea 
managerială a organizaţiei şcolare prin perfecţionarea 
continuă a activităţii, orientarea şi îndrumarea sa 
metodologică şi administrarea eficientă a resurselor 
existente. Ea este realizabilă din punct de vedere 
pedagogic şi social prin: 

- aplicarea normelor legislative incluse în textele 
oficiale (legi, decrete, ordonanţe, ordine, circulare, 
instrucţiuni, directive etc.); 


- comisii metodice 
- catedre metodice 


- servicii plan 


- servicii organizare 
* servicii administrare 


* valorificarea raţională a resurselor pedagogice 
reale și potenţiale; stabilirea organigramei de func- 
ţionare optimă; 

* animarea şi consilierea psihopedagogică şi socială 
a colectivului; 

- perfecţionarea deciziilor din perspectiva efectelor 
lor, în termeni de produs (evaluare sumativă-cumu- 
lativă, la sfârşitul anului, ciclului şcolar) şi de proces 
(evaluare iniţială, evaluare formativă-continuă); 

- asumarea opţiunilor speciale în domeniul resur- 
selor umane („spune-mi cum faci încadrarea şi îţi voi 
spune ce fel de director eşti“ — vezi Valerian, Jean, 
1991, p.95). 

Directorul adjunct, responsabil cu activitatea de 
perfecţionare şi de cercetare didactică, stimulează 
inovaţia la nivelul organizaţiei şcolare urmărind indi- 
vidualizarea programelor curriculare în raport cu 
resursele existente. Strategia sa managerială are în 
vedere acele norme orientative care vizează: perfec- 
ţionarea proiectelor pedagogice pe fondul accentuării 
obiectivelor formative; flexibilizarea mesajelor peda- 
gogice, la nivelul unor operaţii succesive de comuni- 
care eficientă; deschiderea cunoştinţelor pedagogice în 
raport cu cerinţele: politicii educaţiei, dezvoltării ştiinţei 
şi tehnologiei, aplicării teoriilor psihologice ale învă- 
ţării; instituţionalizarea experimentelor ameliorative în 
contextul diferitelor circuite de conexiune inversă extemă 
realizate între conducerea şcolii şi colectivul didactic, 
între fiecare profesor şi clasa de elevi. 

Directorul adjunct responsabil cu orientarea și 
îndrumarea metodologică a procesului de învățământ 
acţionează ca „un susţinător pedagogic“ al cadrelor 
didactice. El promovează „un comportament de direc- 
tor-animator“ angajat efectiv prin: instituţionalizarea 
instrumentelor de evaluare (fişă de observaţie, fişă de 
analiză-sinteză, chestionare de opinie, grilă de control 
etc.); exersarea acestora în condiţii de rigoare specifice 
normelor de inspecţie şcolară, elaborate cu sprijinul 
cercetării pedagogice; perfecţionarea dialogului şi a 
comunicării cu cel evaluat; asigurarea circulaţiei 
informaţiei psihopedagogice la nivelul unor competenţe 
de vârf (vezi teoria curriculumului); valorificarea 
rezultatelor în direcţia „formării continue a profeso- 
rilor“ (vezi Valerian, Jean, 1991, p.146—155). 

Animarea şi susţinerea pedagogică a profesorilor 
înainte şi mai ales după „vizita la clasă“ solicită 
perfecţionarea comunicării pedagogice a rezultatelor 
la nivelul unei decizii manageriale cu valoare de 
prognoză care vizează: corectarea-ameliorarea-ajus- 
tarea structurală-restructurarea activităţii celui evaluat. 
Directorul adjunct responsabil cu activitatea de orien- 
tare şi îndrumare metodologică a procesului de 
învăţământ acţionează astfel ca „un factor şi un agent 
reglatoriu“ care asigură evaluarea: 

-rezultatelor şcolare ale elevilor prin administrarea 
unor probe de evaluare validate pedagogic, la sfârşitul 
unui capitol, trimestru, an, ciclu şcolar; 

- progreselor profesorilor prin activităţi de inspecţie 
şcolară de specialitate, realizată în colaborare cu 
responsabilul de catedră/comisie metodică, în confor- 
mitate cu un anumit grafic de (inter)asistenţe stabilit 
la nivel managerial; 

- calităţii raporturilor dintre profesori şi elevi, 
profesori şi familie, profesori şi comunitatea educativă 
locală, raporturi pedagogice şi sociale necesare pentru 
stimularea progresului şcolar; 

- situaţiilor care solicită reproiectarea activităţii 
în funcţie de rezultatele obţinute de fiecare elev, colectiv 
de elevi, profesor, catedră, comisie metodică etc., la 
diferite intervale de timp (trimestru, an, ciclu şcolar). 

Directorul adjunct responsabil cu problemele admi- 
nistrative urmăreşte planificarea şi organizarea eficien- 
tă a resurselor pedagogice existente (umane, mate- 
riale, financiare, informaţionale), respectând liniile 
de politică educaţională stabilite de directorul coor- 
donator şi cerinţele de perfecţionare şi de cercetare 
didactică şi de orientare-îndrumare a procesului de 
învăţământ asumate la celelalte niveluri ale conducerii 
manageriale a organizaţiei şcolare respective. 

Această funcţie poate fi exercitată şi de cadre 
specializate provenite din afara personalului didactic, 
reprezentând însă cerinţele psihosociale ale comu- 
nităţii profesorilor. Realizarea sa solicită o pregătire 
teoretică şi practică în domeniul gestiunii economice 
şi financiare, care permite „directorului-admini- 
strator“: eficientizarea operaţiilor de planificare a 
bugetului școlar; transpunerea statistică a planurilor 
în termenii raporturilor „cost-rezultate“; raţionalizarea 
politicilor de investiţii şcolare şi de control bugetar; 
asigurarea structurilor de relaţie cu autoritatea cen- 
trală, teritorială şi locală. 

Directorul şcolii coordonează activitatea directorilor 
adjuncţi care asigură, la nivelul organizaţiei de bază 
a sistemului de învăţământ, realizarea funcţiilor gene- 
rale ale managementului educaţiei (vezi managementul 
educaţiei): 

- funcţia de planificare-organizare a activităţii 
(asumată, în mod special, de directorul adjunct respon- 
sabil cu problemele administrării resurselor pedagogice 
ale organizaţiei şcolare); 

- funcţia de orientare-îndrumare metodologică a 
activităţii (asumată, în mod special, de directorul 
adjunct responsabil cu problemele orientării-îndru- 
mării procesului de învățământ realizat la nivelul 
organizaţiei şcolare); 

- funcţia de reglare-autoreglare a activităţii (asu- 
mată, în mod special, de directorul adjunct responsabil 
cu problemele perfecţionării şi ale cercetării didactice 
realizate la nivelul organizaţiei școlare). 

Directorul coordonator urmăreşte să asigure, în 
mod special, „ponderea factorilor care influenţează 
decisiv asupra calităţii învăţământului“. El propune o 

„grilă de evaluare“, bazată pe depistarea următoarelor 
elemente perturbatoare: a) definirea defectuoasă a 
obiectivelor; b) valorificarea insuficientă a resurselor 
existente; c) deficienţa cantitativă sau/şi calitativă a 
resurselor existente; d) pregătirea profesorilor blocată 
în raport cu standardele de proiectare curriculară; 
e) insuficienta motivare a personalului; f) aglomerarea 
programelor; g) birocratizarea sarcinilor; h) ruperea 
deciziei de cei interesaţi de aplicarea ei; i) instabilitatea 
politicii şcolare, pe verticala sau pe orizontala siste- 
mului (idem, vezi p.139). 

Directorul coordonator acordă o atenţie specială 
relaţiilor şcolii cu mediul: relaţiile cu familia; relaţiile 
cu autorităţile locale și serviciile publice; relaţiile cu 
agenţii sociali care formează comunitatea educativă 
locală; relaţiile cu organismele instituţionale cu 
reprezentare teritorială. 

Participarea comunităţii locale, mediată mana- 
gerial prin intermediul directorului coordonator, poate 
viza: finanţarea şcolii (pentru cheltuieli de personal, 
material didactic, întreţinere, construcţii şcolare, 
investiţii pe termen scurt, mediu şi lung etc.; dezvol- 
tarea programelor curriculare (elaborarea unor noi 
materiale didactice, perfecţionarea programelor de 
studii, perfecţionarea profesorilor etc.); stimularea 
elevilor (pentru cunoaşterea psihopedagogică, orien- 
tarea şcolară, profesională, socială etc.); ameliorarea 
condiţiilor de muncă ale profesorilor; realizarea unor 
activităţi sociale (burse, cămin, cantină, sănătate). 

Perspectiva interpretativă de analiză a organi- 
zației şcolare este plasată în literatura de specialitate 
pe „poziţia subiectivistă“ care evidenţiază implicaţiile 
interne ale mediului, angajarea personală şi inter- 
personală a „actorilor educaţiei“, profesorii şi elevii 
(vezi, Cohen, Louis; Lawrence, Manion, 1981). 

Observarea participativă a organizaţiei şcolare 
dinamizează structura formală a acesteia, asigurând 
o anumită umanizare a normelor după modelul fami- 
liei, care stimulează: aprecierea directorului ca „sursă 
de putere“ necesară elevilor; organizarea adunărilor 
săptămânale/la nivel de şcoală şi de clasă, pentru 
realizarea bilanţului şi a liniilor de evoluţie trasate pe 
termen mediu şi scurt; elaborarea regulamentelor 
interne la nivelul unor modele de disciplină asumată 
în condiţiile specifice comunităţii şcolare şi locale 
respective. 

Analiza interpretativă dezvoltă ideea legăturii 
dintre „norma organizaţiei şcolare“ şi realitatea organi- 
zaţiei şcolare. Ea evidenţiază importanţa consilierii 
„actorilor educaţiei“, realizabilă în interiorul şi în 

exteriorul organizaţiei şcolare prin acţiuni de asistenţă 
psihopedagogică a elevilor, cadrelor didactice şi 
părinţilor. Şcoala apare astfel ca un mediu stimulativ 
deschis, cu statut de serviciu psihosocial permanent, 
care întreţine diferite structuri de organizare formală 
şi nonformală (consilii profesorale, cabinete metodice, 
comitete de iniţiativă, cercuri de dezbatere etc.) 
angajate, în mod direct şi/sau indirect, spre: consilierea 
academică, necesară pentru orientarea şcolară/univer- 
sitară; consilierea educativă, necesară pentru orien- 
tarea formării personalităţii; consilierea didactică, 
necesară pentru stimularea învăţării; consilierea voca- 
țională, necesară pentru alegerea „carierei profe- 
sionale“; consilierea personală, necesară pentru rezol- 
varea conflictelor interne şi externe. 

Dimensiunea socială a asistenţei psihopedagogice 
a cadrelor didactice, elevilor, părinţilor angajează un 
proces de schimbare a rolurilor care reflectă impor- 
tanţa climatului școlii, clasei, grupului de prieteni, 
familiei, comunităţii profesionale, comunităţii educa- 
tive locale etc. Mobilitatea concurenţială degajată 
stimulează reorganizarea raporturilor complexe dintre 
subiectul educaţiei şi obiectul educaţiei, confirmând 
vocaţia organizaţională a şcolii de „loc public deschis“. 

Consilierea stimulează mai ales interpretarea şi 
valorificarea clasei şcolare ca organizaţie care anti- 
cipează procesele tipice sistemului social. Ca unitate 
funcţională, clasa reprezintă „instanţă de socializare“ 
care pregăteşte personalitatea elevului pentru „rolurile 
de adult“. Iar managementul clasei dezvoltă „instanţa 
principală de socializare“, care, în perioada desfăşurată 
între intrarea în clasa I şi intrarea în câmpul muncii şi 
în familie, asigură: 

- spiritul de angajare necesar, pe de o parte, „pentru 
înfăptuirea valorilor generale ale societăţii“, iar pe de 
altă parte, pentru performanţa unui tip specific de rol 
în cadrul structurii societăţii“; 

fondul de capacităţi, orientat, pe de o parte, spre 
competențele individuale, iar pe de altă parte, spre 
dobândirea responsabilităţilor interpersonale (vezi 
Cohen, Louis; Lawrence, Manion, 1981). 

Perspectiva interpretativă oferă organizaţiei şcolare 
posibilitatea depistării cauzelor care blochează creati- 
vitatea necesară în proiectarea şi realizarea procesului 
de învăţământ. Aceste cauze — dependente şi de 
excesul de normativitate şi tehnicitate — au un 
caracter: social (simţul ierarhiei zare blochează iniţia- 
tiva schimbării); psihologic (obiectivul gândirii conver- 
gente care predomină în programele pedagogice; fizic 
(efectul apatiei care rezultă din clişeele de predare 

standardizate) — vezi Parsons, Talcott, în Mahler, Fred, 
1977, p.121—135). 

Evoluţia organizaţei şcolare reflectă tendinţele 
confirmate în teoria managementului, aplicate/aplica- 
bile la nivelul instituţiei specializată în proiectarea şi 
realizarea educaţiei /instruirii. 

Tendinţele clasice încurajează proiectarea şi reali- 
zarea organizaţiei şcolare ca organizaţie formală, 
centrată pe gestiunea administrativă a resurselor 
existente. Aceste tendinţe, tipice etapei de ascensiune 
a societăţii industrializate, accentuează: diviziunea 
muncii pe domenii înguste; sursele de autoritate 
exprimate doar într-o „ierarhie verticală“; instrumentele 
care „duc principiul rentabilităţii până la ultima sa 
limită“; sarcinile de producţie în detrimentul oamenilor, 
condamnaţi astfel la standardizare, pasivitate, inerție 
(vezi Zlate, Mielu, 181, p.23—26). 

Modelul cultural evocat influenţează evoluţia orga- 
nizaţiei şcolare la nivelul curentului magistrocentrist 
care întreţine mecanisme de conducere bazate pe rolul 
prioritar al profesorului, realizat într-un circuit uni- 
direcționat spre „transmiterea de cunoștințe“ și pe relaţii 
pedagogice dezechilibrate, dominate de tehnici expo- 
zitive, chiar în cazul unor strategii euristice exersate 
la nivel formal şi în cadrul unor raporturi cu comu- 
nitatea educativă locală. 

Tendinţele neoclasice reflectă ascensiunea unui nou 
model cultural, propriu etapei de maturizare a societăţii 
industrializate, care îmbină soluţiile de raţionalizare 
birocratică a întreprinderii cu cele apărute o dată cu 
dezvoltarea ştiinţelor psihologice şi sociologice. 

Acest nou model cultural stimulează conceperea 
şcolii ca organizaţie a relaţiilor interumane, valori- 
ficate dintr-o perspectivă prioritar psihologică sau 
sociologică. În contextul „pedagogiei contemporane“ 
sunt depistate astfel două tipuri de trăsături ale 
organizaţiei şcolare: 

a) trăsături psihocentriste exprimate prin centrarea: 
pe elev, „centru de referinţă fundamental în situaţii 
educative“; pe „activitatea elevului și pe dinamica sa“; 
pe observarea globală, orientată spre elev, şi pe studiul 
mediului; pe „interesul care dirijează conduita elevului“; 
pe „favorizarea originalității fiecărui elev“ dar și pe 
„dezvoltarea sensului social“; 

b) trăsături sociocentriste, exprimate prin centrarea: 
pe „ideologiile sociologizante“ care „fondează peda- 
gogia pe viaţa socială a elevilor“; pe „tatonarea 
experimentală a raporturilor individ-mediu“; pe con- 
struirea unei instituţii bazată pe autogestiune; pe 


restructurarea activităţii în scopul de a modifica 

personalitatea elevului într-un sens autonom şi refor- 
mator; pe „opoziţiile rezolvabile“ în cadrul micro- 
grupului clasei, colectivului de elevi etc. (vezi Gabaude, 
Jean; Not, Louis, 1988, p.11,14—21). 

Tendinţele moderne reflectă evoluţia managerială 
a instituţiilor la nivelul modelului cultural al societăţii 
postindustriale. 

„Şcoala erei industriale“ era organizată ca „şcoala 
de masă“ (care „păstrează chiar elemente ale societăţii 
preindustriale“), cu o ierarhie administrativă (care 
urmează modelul birocraţiei industriale), cu un 
conţinut structurat liniar pe discipline permanente 
(„care se întemeiază tot pe concepţii industriale“), 
acţionând ca „o maşină educaţională“, care orientează 
mai mult spre trecut decât spre prezent şi spre viitor 
(vezi Toffler, Alvin, 1973, p.386—389). 

Organizarea şcolii în condiţiile societăţii post- 
industriale vizează „personalitatea viitorului“, care 
angajează „un nou mod de a creşte tânăra generaţie“, 
bazat pe următoarele ipoteze metodologice: a),, se va 
învăța mai mult decât acum în afara clasei şi mai 
puţin în clasă“; b) „învăţământul se va întrepătrunde 
şi împleti cu munca și se va repartiza mai echilibrat 
pe parcursul vieţii individului“; c) performerii zilei de 
mâine „se vor maturiza mai repede graţie respon- 
sabilităţilor primite de timpuriu în cadrul casei electro- 
nice“ (vezi Toffler, Alvin, 1983, p.516—518). 

Noile finalităţi pedagogice angajează progresele 
ştiinţelor educaţiei în direcţia depășşirii tendinţelor 
unilaterale de „psihologizare“ sau de „sociologizare“. 
Curentul „tehnocentrist“ vizează calitatea globală a 
proiectului pedagogic, susţinut, pe de o parte, de 
evoluţiile psihologiei cognitive, iar pe de altă parte, 
de metodologiile funcţionale, care evidenţiază impor- 
tanţa prioritară a obiectivelor pedagogice în raport 
cu celelalte elemente structurale ale activităţii didactice 
(vezi Gabaude, Jean; Not, Louis, 1988, p.22—27). 

Noul model pedagogic, anticipat de numeroase 
„alternative educaţionale“, a generat, mai întâi, o 
puternică „şcoală“ bazată pe instruirea programată. 
Rafinarea reacţiilor behavioriste a stimulat apariţia 
unei „pedagogii prin obiective“, care a vizat un control 
al elevilor în funcţie de o „reţea de progresii“ infor- 
mative şi formative. Ea a avut drept consecinţă insti- 
tuţionalizarea în școală a proiectelor de tip curricular, 
centrate pe o dinamică a: obiectivelor generale (obiec- 
tive terminale, care vizează comportamente semni- 
ficative, dobândite după parcurgerea unor programe 
de învăţare); obiectivelor intermediare (obiective 
specifice care vizează capacităţi de învăţare realizabile 

după parcurgerea unor secvenţe din programul de 
învăţare); obiectivelor concrete (obiective operaţionale, 
pe care elevul trebuie să le atingă imediat după 
parcurgerea unei secvenţe de învăţare). 

Revoluţia tehnică a mijloacelor de învăţare (maşini 
de învăţare, instruire prin televiziune, instruire prin 
satelit, instruire asistată pe calculator) transformă 
şcoala într-o instituţie capabilă să aplice efectiv princi- 
piile pedagogiei cibernetice: valorificarea deplină a 
informaţiei, la nivelul a „trei axe“ complementare: 
natura informaţiei; calitatea canalului de informaţie; 
orientarea transmiterii informaţiei; realizarea circu- 
itelor de autoreglare prin sistemul de conexiune inversă 
externă (profesor-elev-profesor; profesorul evaluează 
calitatea activităţii în funcţie de răspunsul elevului); 
perfecţionarea circuitelor de autoreglare prin sistemul 
de conexiune inversă internă (elevul devine subiect al 
propriei formări; elevul devine propriul său profesor). 

Şcoala, ca organizaţie, şi profesorul, ca resursă 
fundamentală a acestei organizaţii, tind să dobân- 
dească o nouă condiţie în cazul „instruirii asistată pe 
calculator“. Dincolo de efectul raţionalizării demer- 
sului didactic, al esenţializării mesajului pedagogic 
la nivelul culturii societăţii postindustriale de tip 
informaţional, noile soluţii de tehnologie a instruirii 
extind, la scară socială: sursele şi resursele cunoaşterii 
prin numeroase programe educaţionale de calitate 
superioară; fundamentele raporturilor interactive, 
subiect-obiect, desfăşurate în termeni de conexiune 
inversă internă; posibilităţile de informare şi de 
interacţiune, operabile de la distanţă, la nivel de „reţea 
informatizată“ naţională şi internaţională. 

Evoluţia şcolii reflectă influenţa modelelor de 
dezvoltare socială, relevante în diferite momente 
istorice, reflectate şi în curentele de pedagogie contem- 
porană. Funcţiile şi structurile formale şi nonformale 
ale şcolii sunt deschise astfel, pe criterii normative sau/ 
şi interpretative, spre mediul cultural, spre mediul 
economic, spre mediul politic. Valorile asimilate pe 
această cale asigură baza cognitivă, metodologică şi 
practică, a programelor educaţionale, perfectibile la 
nivelul instituţiei şcolare. Iar raporturile dintre „actorii 
învăţării“ stimulează baza motivaţională a şcolii, 
evoluţia sa permanentă datorată inclusiv resurselor 
interne ale sistemului. 

Organizaţia şcolară reprezintă, deci, o realitate 
socială determinată, cu o structurare proprie a rela- 
ţiilor dintre elementele sale componente, conducătoare 
şi subordonate şi o funcţionalitate proprie a corelaţiilor 

dintre membrii săi participanţi, angajaţi în activităţi 
specifice, de educaţie şi de instruire superioară. 

Managementul organizaţiei şcolare complexe 
implica activarea unor concepte şi principii inspirate 
din teoria raţionalităţii sociale (vezi Ungureanu, Ion, 
1990). Interpretarea instituţiei şcolare la nivelul 
raporturilor sistem-subsistem permite delimitarea a trei 
modele de analiză: modelul raţionalităţii sociale 
birocratice — tehnocratice — manageriale. 

Modelul raţionalităţii sociale birocratice pro- 
movează un tip de organizare instituţională bazată pe 
patru principii: permanenţa posturilor, ierarhia verti- 
cală a conducerii, diviziunea muncii (pe domenii 
înguste sau/şi izolate); expertiza de competenţă 
(limitată, în timp şi spaţiu). Acest tip de organizare, 
„prosper într-un mediu foarte competitiv dar nedife- 
renţiat şi stabil“, propriu revoluţiei industriale, devine 
problematic în condiţiile revoluţiei postindustriale 
„datorită incapacității sale de a se adapta la schimbări - 
rapide“ (idem, p.36, 37). 

Aplicarea modelului birocratic la condiţiile organi- 
zaţiei şcolare întreţine mai multe deficienţe metodolo- 
gice, parazitare la nivel de politică a educaţiei: 

* ocuparea posturilor didactice „pe viaţă“, situaţie 
care întreţine mai multe efecte negative la nivelul 
calităţii procesului de învăţământ; 

- orientarea conducerii spre acţiuni de control 
administrativ, propriu sistemelor închise, în defavoarea 
activităţii de evaluare formativă, proprie sistemelor 
socioumane deschise; 

* depersonalizarea raporturilor dintre „actorii educa- 
tiei“, care dezechilibrează structura acţiunii didactice 
bazată pe corelaţia subiect-obiect; 

* deprecierea expertizelor de competenţă, nerele- 
vante în timp şi spaţiu, în contradicţie cu cerinţele de 
reglare-autoreglare a sistemului şi a procesului de 
învăţământ prin acţiuni de perfecţionare și de cercetare 
didactică permanentă. 

Organizaţia şcolară a societăţii postindustriale de 
tip informaţional nu poate rămâne în limitele mode- 
lului de raționalitate socială birocratică. Ea poate 
valorifica, însă, excepţiile metodologice avansate deja 
de Max Weber, care remarca faptul că „etica răspunderii 
ierarhice“, proprie administratorului sau „funcţionarului 
credincios“, diferă atât de etica convingerii, specifică 
omului de ştiinţă, cât şi de etica responsabilităţi, 
specifică omului politic (vezi Weber, Max, 1992). 

Organizaţia şcolară modernă, concentrată, prin 
forţa socială a finalităţilor sale, asupra calităţii 
procesului de învățământ, are de ales între două soluţii: 

- promovarea cadrelor didactice cu calităţi de 
funcţionar sau de administrator, care permit înde- 
plinirea unor sarcini pedagogice, în condiţii de execuţie 
reproductivă; 

- promovarea cadrelor didactice cu calităţi de 
inovator şi de animator, care permit realizarea unor 
obiective pedagogice în mod creator, în condiţii de 
relevanţă ştiinţifică şi de responsabilitate politică (la 
nivel de politică educaţională). 

Modelul raţionalităţii sociale tehnocratice repre- 
zintă o replică dată conducerii birocratice de tip 
administrativ, reproductiv. Acest model — lansat la 
începutul anilor ‘70 (vezi Bell, Daniel, 1973) — 
înlocuieşte schema organizării formale cu „axa raţio- 
nalităţii teoretice“ în cadrul căreia „factorul politic 
devine doar un organ de execuţie al unei inteligenţe 
ştiinţifice“ — tehnocraţia (vezi Huberman, Jurgen, 
1973). Calitățile sale ţin de formaţia și informaţia 
ştiinţifică de vârf, asigurată adesea în „organizaţii 
şcolare de elită“, care legitimează exersarea directă 
sau indirectă a puterii, la niveluri ierarhice superioare; 
limitele sale ţin de inconsistenţa relaţiilor cu comu- 
nitatea profesională reprezentată, care afectează, 
direct sau indirect, calitatea proiectelor globale, reali- 
zate fără cunoaşterea exactă a condiţiilor concrete, 
de aplicare a acestora în timp şi spaţiu. 

Structurile instituţionale degajate de un astfel de 
model vizează „naşterea meritocraţiei“, în numele 
stabilităţii valorice necesare într-o societate post- 
industrială. La nivelul organizaţiei școlare această 
perspectivă întreţine riscuri majore, manifestate deja 
în diferite sisteme de învăţământ, cu efecte con- 
tradictorii la nivel pedagogic şi social: 

a) inegalizarea şanselor de reuşită şcolară pe 
termen mediu şi lung, dar şi a posibilităţilor de 
descoperire şi de cultivare a valorilor provenite din 
toate mediile şi categoriile sociale; 

b) precipitarea orientării şcolare şi chiar a orien- 
tării profesionale şi sociale, aproape exclusiv în termeni 
de selecţie negativă; 

c) unilateralizarea procesului formativ din perspec- 
tiva aproape exclusivă a educaţiei intelectuale; 

d) încurajarea artificială a problematicii catego- 
riilor speciale („învăţământ pentru deficienţi — învăţă- 
mânt pentru supradotaţi“) în defavoarea problematicii 
categoriilor normale (care permite rezolvarea corectă, 
prin mijloace pedagogice naturale, şi a cazurilor 
speciale); 

e) supramotivarea externă a învăţării prin supra- 
dimensionarea rolului social al competiţiei care implică 

rezultate imediate (concursuri, olimpiade şcolare etc.), 
în defavoarea stimulării motivaţiei interne pentru 
învăţare (competiţia cu sine), care angajează o linie 
de perspectivă, cu rezultate substanţiale pe termen lung; 

f) instituţionalizarea unor structuri elitiste (clase, 
şcoli pentru „supradotaţi“), care dezechilibrează: 
angajarea tuturor formelor de educaţie (formală- 
nonformală-informală) în sensul educaţiei permanente 
şi al autoeducaţiei; dezvoltarea normală a persona- 
lităţii elevului (vezi raportul dintre dimensiunile 
educaţiei); selecţia naturală a elevilor (vezi riscul 
reproducerii inegalităţilor sociale la nivel pedagogic); 
finalitatea democratică a şcolii care afectează chiar 
percepţia socială şi morală a celor selecționați şi 
promovați ca „supradotaţi“. 

Modelul raţionalităţii sociale tehnocratice oferă 
doar o replică aparentă modelului raţionalităţii sociale 
birocratice. Transpunerea schemei de organizare 
formală la nivelul elitelor tehnocratice asigură sincro- 
nizarea instrumentelor alese cu finalităţile globale ale 
modelului cultural al societăţii postindustriale nu şi 
adecvarea acestora la obiectivele specifice domeniului 
economic, politic sau educaţional. 

Organizaţia şcolară preia tendinţele pozitive şi 
negative degajate direct şi indirect de la nivelul 
modelului de raționalitate socială de tip tehnocratic. 
Realizarea funcţiei prioritare a educaţiei, funcţia 
culturală, plasează organizaţia şcolară la linia de 
intersecţie dintre cerinţele societăţii industrializate şi 
perspectivele societăţii postindustriale. Explozia infor- 
maţională impune o nouă manieră de proiectare 
pedagogică, de tip curricular, centrată pe dezvoltarea 
obiectivelor formative, de ordin psihologic, dependente 
de calitatea trunchiului comun de cultură generală, 
procesată continuu la nivelul fiecărei trepte școlare. 
Dificultăţile prelungite în timp ţin nu numai de 
dimensiunea saltului de la proiectarea tradiţională la 
proiectarea curriculară, ci şi de efectele perverse 
întreţinute de modelul social al raţionalităţii teh- 
nocratice. Organizaţia şcolară reflectă astfel ceea ce 
Edgar Morin numea „criza culturii de masă“, ex- 
primată prin: 

a) excesul de specializare care produce uneori 
„savanţi cu frunţile înguste“ (vezi Toffler, Alvin, 1995), 
respectiv „oameni de ştiinţă care nu au cultură generală“; 

b) excesul de experţi care „decupează şi dez- 
integrează problemele generale și fundamentale“, ceea 
ce „contribuie la o formidabilă incultură şi la o lipsă 
de comunicare între cultura ştiinţifică şi cultura 
umanistă“; 

c) excesul de informaţie şi de solemnitate, dominant 
în „lumea universitarilor“ care „creează incultură, 
inclusiv în domeniul ştiinţelor umaniste“ (vezi Morin, 
Edgar, 1996). 

Modelul raţionalităţii sociale manageriale repre- 
zintă replica, de fond, dată atât schemei birocratice, 
formale, cât şi formulei tehnocratice, globaliste. El 
valorifică ierarhia pe verticala dar şi pe orizontala 
sistemului şi a procesului de învăţământ şi angajează 
„hiperspecializarea tehnocratică“ la nivelul intereselor 
specifice comunităţii profesionale a cadrelor didactice. 

Organizaţia şcolară proiectată în sensul modelului 
de raționalitate socială managerială promovează un 
tip de cadru didactic superior, care sintetizează convin- 
gerea omului de ştiinţă cu responsabilitatea omului 
politic. Acest tip angajează o nouă ierarhie a rapor- 
turilor pedagogice, valabile la nivel de sistem şi de 
proces: ierarhia funcţională, managerială, partici- 
pativă, deosebită fundamental de ierarhia formală, 
birocratică şi de ierarhia instrumentală, „elitistă“, 
tehnocratică. 

Construirea organizaţiei şcolare pe criteriul raţio- 
nalităţii manageriale determină o ierarhie funcţională, 
din punct de vedere pedagogic, şi participativă, din 
punct de vedere social. Prima trăsătură vizează, mai 
ales, corelaţia subiect (profesor) — obiect (elev); a 
doua trăsătură vizează corelaţia dintre organizaţia 
şcolară, în ansamblul său, şi comunitatea educativă 
locală, zonală, naţională. Ambele trăsături, specifice 
conducerii manageriale, contribuie la creşterea sub- 
stanţială a statutului organizaţiei şcolare de instituţie 
socială cu vocaţie ştiinţifică elevată şi responsabilitate 
politică asumată. 

Modelul raţionalităţii sociale manageriale oferă 
substanţă pedagogică structurilor formale ale şcolii şi 
mijloacelor tehnice de adaptare funcţională a acestora 
la cerinţele economice, politice şi culturale ale me- 
diului. (Re)construcţia organizaţiei şcolare angajează, 
astfel, un ansamblu coerent de norme şi valori mana- 
geriale, cu o largă deschidere socială, care vizează: 

+ * responsabilizarea actului pedagogic, conceput ca 
o sinteză calitativă superioară între participarea 


mediată prin structurile formale şi participarea . 


mediată prin instrumentele tehnocratice; 

- profesionalizarea actului didactic, conceput ca o 
sinteză calitativă între opţiunea ştiinţifică (prioritar 
informativă) şi orientarea pedagogică (prioritar for- 
mativă), sinteză calitativă procesată la nivel de vârf; 

- dezvoltarea intensivă, „autocentrată“, a resurselor 
pedagogice, concepută ca o sinteză calitativă între 

oferta externă şi cererea internă, sinteză calitativă 
orientată în sens inovator; 

- autodezvoltarea instituţiei, concepută ca sinteză 
calitativă între cerinţele funcţionale ale sistemului şi 
resursele anticipative ale procesului, sinteză calitativă 
sugerată, prin mijloace formale şi tehnologice, de 
extindere a „noilor educaţii“: educaţia pentru demo- 
craţie, educaţia pentru schimbare, educaţia pentru 
pace, educaţia pentru comunicare şi mass-media, 
educaţia economică, educaţia nutriţională, educaţia 
casnică, educaţia ecologică etc. (vezi Văideanu, 
George, 1996). 

Modelul raţionalităţii sociale manageriale stimu- 
lează evoluţia organizaţiei şcolare în perspectiva 
secolului XXI. (Re)proiectarea sa are la bază corelaţia 
dintre responsabilitatea politică-dezvoltarea econo- 
mică-participarea culturală care conferă educaţiei 
rolul de „indicator important al creşterii capacităţii 
de autocunoaştere societală“ (Ungureanu, Ion, 1990, 
p.103). Aceasta implică: j 

a) dezvoltarea intensivă, inovatoare a instituției 
şcolare într-o „formă autocentrată“, tipică, de fapt, 
corelației existente între subiectul educaţiei şi obiectul 
educaţiei, în cadrul unui sistem cu mecanisme de 
conexiune inversă autoreglatorii; 

b) participarea deplină a „actorilor educaţiei“ 
(cadre didactice — elevi — reprezentanţi ai comunităţii 
educative) la proiectarea şi la realizarea finalităţilor 
sistemului, la nivel macrostructural şi la nivel micro- 
structural; 

c) răspunderea asumată integral de „actorii edu- 
caţiei“ în raport cu finalităţile sistemului şi ale 
procesului de învăţământ, evaluate în termeni de 
„intrare“ — „ieşire“; 

d) eliberarea totală a învăţării de rigiditatea 
normelor şi valorilor de tip autoritarist, bazate doar 
pe recepţia şi reproducerea informaţiilor; 

e) activarea completă şi profundă a resurselor 
anticipative ale învăţării prin instituţionalizarea proiec- 
tării curriculare, autocentrată pe structurile şi funcţiile 
creative ale procesului didactic. 

Necesitatea organizaţiei şcolare inovatoare este 
determinată de dinamica evoluţiei modelelor de raţio- 
nalitate socială care valorifică logica raporturilor 
pedagogice existente între „actorii sistemului de învă- 
ământ“, raporturi bazate pe o creativitate proprie 
mediului educaţional. 

Inovația la nivelul sistemului de învăţământ valori- 
fică structurile funcţionale angajate la nivel de politică 
a educaţiei în contextul proiectării curriculare, demo- 

cratizării instruirii, egalizării şanselor de reuşită 
socială în condiţiile unui învăţământ de calitate. În 
acest context inovarea organizaţiei şcolare implică 
parcurgerea următoarelor etape: 

a) diagnoza pedagogică a organizaţiei şcolare 
anumite intervale de timp); 

b) prognoza pedagogică a organizaţiei şcolare, 
proiectată pe termen lung (prospectarea activităţii insti- 
tuţiei), pe termen mediu (planificarea activităţii in- 
stituţiei), pe termen scurt (programarea activităţii 
instituţiei); 

c) studiul mediului pedagogic, necesar pentru 
operaţionalizarea proiectelor de perfecţionare a orga- 
nizaţiei şcolare: relaţiile cu comunitatea educativă 
naţională, teritorială, locală; concurenţa cu alte 
instituţii educaţionale; perspectiva instituţiei; 

d) stabilirea coordonatelor de dezvoltare: crea- 
tivitatea internă a instituţiei (valorificarea deplină a 
resurselor pedagogice existente — potenţiale); cola- 
borarea şi parteneriatul cu alţi factori educaţionali; 
cercetarea didactică fundamentală şi aplicativă nece- 
sară pentru „transferul tehnologiilor de vârf”. 

Procesul inovării depinde de raportul existent, la 
nivelul organizaţiei şcolare, între factorii stimulativi 
şi factorii de blocaj. 

Factorii stimulativi pot fi rezumaţi din perspectiva 
următoarelor linii de acţiune pedagogică şi socială: 
calitatea conducerii organizaţiei şcolare, probată la 
nivelul politicii strategice de dezvoltare continuă a 
instituţiei; calitatea colectivului didactic, probată la 
nivelul perfecţionării actului didactic din perspectiva 
elevului şi a comunităţii educative (raportul intrare- 
ieşire din sistem); calitatea obiectivelor pedagogice 
operaţionalizate special pentru eficientizarea acţiunilor 
de inovare a activităţii şcolare la nivel de sistem şi de 
proces; calitatea resurselor suplimentate prin eforturi 
constante de cercetare pedagogică fundamentală și 
aplicativă; calitatea contractelor realizate cu comu- 
nitatea educativă locală, în sensul diviziunii raţionale 
a responsabilităţilor. 

Factorii de blocaj care intervin în cazul organizaţiei 
şcolare reflectă următoarele tendinţe, cultivate prin 
modelul raţionalităţii birocratice dar şi prin modelul 
raţionalităţii tehnocratice: 

: concentrarea excesivă asupra problemelor curente 
sau a problemelor tactice în defavoarea problemelor 
strategice; 

“concentrarea excesivă asupra resurselor materiale 
şi a resurselor externe — care au o valoare limitată 

sau discutabilă — în defavoarea resurselor infor- 
maţionale şi a resurselor interne, — care au o valoare 
emergentă maximă; 

- concentrarea excesivă asupra problemelor punc- 
tuale, care nu reprezintă o zonă de risc dar care nu 
oferă nici o sursă potenţială de schimbare inovatoare; 

- concentrarea excesivă asupra proiectelor globale, 
propuse din exterior, de „experţi“, în defavoarea 
iniţiativelor cadrelor didactice din şcoală sau a repre- 
zentanţilor acestora; 

- concentrarea excesivă asupra documentelor de 
politică educaţională oficială în dauna analizelor 
operaţionale care stimulează comunicarea și cunoaș- 
terea pedagogică a problemelor reale ale organizaţiei 
şcolare respective. 

Prin analogie cu modelul economic, tipic societăţii 
postindustriale de tip informaţional, organizaţia 
școlară inovatoare prezintă următoarele caracteristici 
strategice: 

a) comportarea generală şi specială a colectivului 
determinată de implicarea „factorilor stimulativi“ şi 
de eliminarea „factorilor de blocaj“; 

b) eficientizarea permanentă a activităţii prin 
susţinerea unor iniţiative tipice perfecţionării şi cerce- 
tării didactice; 

c) deschiderea faţă de nou a conducerii mana- 
geriale, operaţionalizată în raporturile sale cu comu- 
nitatea educaţională locală; 

d) promovarea structurilor de tip participativ, 
situate dincolo de reflexele birocratice şi/sau tehno- 
cratice, la nivelul unităţii dintre convingerea ştiinţifică 
şi responsabilitatea politică/de politică educaţională. 

Inovația la nivelul procesului de învăţământ vizează 
normele curriculare ale educaţiei centrate pe eficienţa 
resurselor umane, valorificate la nivelul unor obiective 
pedagogice prioritar formative: 

a) strategii cognitive („savoir-faire“), bazate pe 
capacitatea de: a gira timpul educaţiei; a citi mai bine, 
de a se informa mai mult; a analiza probleme reale și 
a lua decizii corespunzătoare acestora; 

b) atitudini cognitive („savoir-etre“), bazate pe 
capacitatea de: a avea idei noi, a fi o personalitate 
creatoare, din perspectiva adaptării rapide la evoluţiile 
mediului; a se cunoaşte, a se înţelege în raport cu sine şi 
cu ceilalţi, din perspectiva „punctelor tari" și a „punctelor 
slabe“; a conștientiza limitele limbajului general și 
limitele limbajului de specialitate, din perspectiva 
raportului dintre formaţia generală și formaţia specială, 
dintre cultura generală şi cultura de specialitate. 

Atingerea acestor obiective, situate la linia de 
continuitate dintre finalităţile sistemului şi finalităţile 
procesului de învăţământ, permite depăşirea surselor 
care sunt la originea ineficacităţii instituţiei şcolare: 
„iresponsabilitatea structurilor, rigiditatea organizării, 
inepţia birocraţiei“, incapacitatea unor conducători de 
a reflecta la problemele schimbării, de a decide în sensul 
acestora (vezi Stern, Patrice, 1983, p.9—10). 

Problema aflată în dezbatere prezintă două aspecte 
complementare: pe de o parte, înţelegerea „şcolii 
inovative“, ca „moment al schimbării în evoluţia 
învăţământului“, pe de altă parte, definirea „elementelor 
caracteristice“ pentru „funcţionarea învățământului 
inovativ“ (vezi Izbeşteschi, Iosif, L., 1994, p.26—64). 

„Şcoala inovativă“ răspunde perioadelor caracte- 
rizate prin transformări sociale complexe, generalizate 
la nivel politic, economic și cultural. Modelele schim- 
bării instituţiei şcolare, devenite clasice prin analiza 
realizată de A. M. Huberman, vizează diferite circuite 
de organizare a cercetării, plecând de la teorie spre 
practică, de la interacţiunea socială a „actorilor 
educației“ sau de la rezolvarea unor probleme de bază 
(vezi Huberman, A. M, 1978). 

Managementul organizaţiei şcolare valorifică 
strategiile diferenţiate în funcţie de specificul colec- 
tivelor didactice şi de elevi şi de particularităţile 
comunităţii educative locale. Competența sa la nivelul 
culturii societăţii postindustriale de tip informaţional 
depinde de activarea următoarelor funcții pedagogice 
ale conducerii sistemice, optime, strategice: 

a) orientarea organizaţiei şcolare spre obiective 
globale, evaluabile calitativ în concordanţă cu cerinţele 
funcţionale, de conexiune inversă, ale sistemului, 
exprimate în termeni de „intrare“ — „ieşire“; 

b) organizarea procesului de învățământ în sensul 
valorificării depline a resurselor existente, multi- 
plicabile în concordanţă cu exigenţele funcţionale ale 
proiectării pedagogice curriculare; 

c) îndrumarea metodologică a personalului didactic 
în concordanţă cu exigenţele funcţionale ale mana- 
gementului educaţiei; 

d) administrarea raţională a instituţiei în concordanţă 
cu exigenţele funcţionale ale învăţământului inovator, 
adaptabil la condiţii sociale de schimbare rapidă. 

Funcționarea învăţământului inovativ angajează 
toate structurile manageriale ale organizaţiei şcolare. 
Procesul declanşat implică: 

A) Înțelegerea inovației din punct de vedere concep- 
tual şi metodologic prin „formarea în şcoală a unei 
bănci de date“, centrată pe informaţii manageriale de 

bază, care vizează perfecţionarea formelor de organi- 
zare a activităţii tipice unui învăţământ inovativ; 

B) „Reconstrucţia procesului educativ“ în funcţie 
de: a) obiectivele psihologice, centrate pe cunoaşterea 
personalităţii elevului; b) obiectivele politice/de 
politică a educaţiei, centrate pe dezvoltarea perso- 


„ nalităţii tuturor elevilor; c) obiectivele sociale, centrate 


pe formarea cadrelor didactice şi pe complemen- 
taritatea influențelor formale-nonformale, la nivelul 
comunităţii educative locale; d) obiectivele peda- 
gogice, centrate pe proiectarea curriculară, indi- 
vidualizarea instruirii, dezvoltarea progresivă a ele- 
vului, (auto)evaluarea rezultatelor în termeni de 
intrare-ieşire în (din) sistem; 

C) Substanţializarea trunchiului comun de cultură 
generală, centrat pe: a) stăpânirea cunoştinţelor instru- 
mentale de bază, în învăţământul primar; b) dobân- 
direa cunoștințelor fundamentale, baza dezvoltării 
personalităţii, în învăţământul general, obligatoriu 
(secundar inferior); c) aprofundarea cunoştinţelor 
fundamentale pe domenii de studii (în învăţământul 
liceal) şi pe domenii profesionale (în învățământul 
profesional); d) specializarea cunoştinţelor la niveluri 
profesionale de vârf, pe domenii largi de activitate 
socială (în învăţământul superior); 

D) Instituţionalizarea unei: a) pedagogii a încre- 
derii; b) pedagogii a participării; c) pedagogii a 
succesului; 

E) „Relevarea potenţialului fiecărui elev“ în cadrul 
unui sistem complex de asistenţă psihopedagogică, 
sistem activat prin intermediul unor profesori-consileri, 
specialişti în pedagogie, psihologie, sociologie; 

F) Valorificarea tehnologiilor proprii unor „al- 
ternative educaţionale“, confirmate la scară peda- 
gogică şi socială; 

G) Angajarea formării continue a cadrelor didac- 
tice, la nivelul unui „curriculum adecvat“, care include 
pregătirea: a) ştiinţifică principală şi secundară; b) în 
pedagogie generală; c) în psihologie generală; d) în 
metodologia cunoaşterii psihopedagogice a elevului; 
e) în managementul educaţiei; f) în didactica specia- 
lităţii (metodică); g) în domeniul practicii pedagogice 
(practică pedagogică de observaţie — practică peda- 
gogică de predare); 

H) Organizarea modulară a activităţii didactice, 
în cadrul unui „scenariu“ bazat pe: a) respectarea 
achiziţiilor anterioare, a legăturilor dintre acestea, 
adaptabile la situaţii şi obiective precise, stabilite în 
cadrul fiecărui modul; b) structurarea unităţilor de 
predare-învăţare-evaluare, proprii fiecărui modul, în 


II MANUALUL ŞCOLAR 


funcţie de: „un sistem de intrare“ (care include obiective 
specifice, teste de intrare, preteste); „un corp al mo- 
dului“ (care include situaţii de învăţare, organizate pe 
submodule de învăţare-predare-control-recuperare) ; 
„un sistem de ieşire“ (care include sinteze, revizuiri, 
aplicaţii, probe terminale sau postteste, îndrumări 
pentru consolidarea, recuperarea, completarea cu- 
noştinţelor etc.); 

I) Valorificarea raporturilor dintre schimbare și 
tradiţie, relevante în cadrul organizaţiei şcolare din 
perspectiva: cerinţelor cadrului didactic (obiective 
pedagogice generale, obiective pedagogice specifice, 
axate pe persoana cadrului didactic); cerinţelor socie- 
tăţii (obiective generale ideologice, exprimate la nivel 
de politică a educaţiei; obiective specifice, exprimate 
la nivelul comportării creative a cadrului didactic) — 
vezi Izbeşteschi, Iosif, L., 1994. 

Vezi Conducerea şcolii, Managementul edu- 
caţiei/pedagogic. 


MANUALUL ŞCOLAR 


Manualul şcolar reprezintă un document oficial de 
politică a educaţiei, care asigură concretizarea progra- 
mei școlare într-o formă ce vizează prezentarea cu- 
noştinţelor şi capacităţilor la nivel sistemic, prin 
diferite unităţi didactice, operaţionalizabile, în special, 
din perspectiva elevului/studentului: capitole, sub- 
capitole, grupuri de lecţii/cursuri, seminare; lecţii/ 
cursuri, seminare; secvenţe de învăţare etc. 

Funcţiile pedagogice, valabile la nivelul manualului 
şcolar dar şi în cazul altor materiale de învăţare, 
angajează capacităţile operaţionale ale programelor 
școlare de formare-dezvoltare a personalităţii elevilor 
prin intermediul unor sarcini de instruire din ce în ce 
mai complexe. În acest context sunt relevante urmă- 
toarele funcţii pedagogice ale manualului şcolar (vezi 
Nicola, loan, 1996): 

- funcţia de informare, care evidenţiază sistemul de 
cunoștințe şi capacităţi, fundamentale în domeniul de 
studiu respectiv, prezentate prin mijloace didactice adec- 
vate: imagini, scheme, desene, fotografii, simboluri etc.); 

- funcţia de formare, care vizează stimularea activităţii 
individuale, independente şi autonome, a elevilor; 

- funcţia de antrenare, care stimulează operaţiile 
de declanșare, activare și susţinere a atenţiei şi a 
motivaţiei elevilor în şi pentru învăţare; 

- funcţia de autoinstruire, care stimulează meca- 
nismele de conexiune inversă internă existente la 
nivelul acţiunilor didactice. 

Structura manualului şcolar reflectă dimensiunile 
funcţionale evocate; asigurând concretizarea pro- 
gramei prin realizarea, în ordine ierarhică, a urmă- 
toarelor operaţii pedagogice: identificarea unităţilor 
de conţinut; specificarea experienţelor de învăţare 
corespunzătoare; programarea unităţilor de instruire 
la nivelul unor secvenţe evaluabile în termeni de 
performanţă-competenţă; angajarea acţiunilor de 
predare-învăţare-evaluare, la nivelul conştiinţei peda- 
gogice a profesorului; îndrumarea proiectelor de 
„învăţare în clasă“ şi de „învăţare acasă“. 

Materialele de învăţare complementare sau auxiliare 
în raport cu manualul şcolar implică aceeași logică de 
concretizare/operaţionalizare a conţinutului instruirii. 
Calitatea lor depinde de capacitatea de: proiectare 
flexibilă a unităţilor de conţinut; stimulare optimă a 
disponibilităţilor creative ale profesorului; angajare 
deplină a resurselor de învăţare şcolară ale elevului. 

În perspectivă curriculară, manualul şcolar reflectă 
calităţile unui proiect pedagogic deschis. El reprezintă 
„orice operă imprimată destinată elevului căreia i se 
pot atașa documente audiovizuale şi informatice care 
tratează elementele programului de studii pe o perioadă 
de unul sau de mai mulţi ani şcolari“. Manualul şcolar 
dobândește astfel o structură de funcţionare prioritar 
formativă. „El oferă o descriere detaliată a unui proces 
de formare specific“ care include nu numai materia ce 
trebuie tratată, ci în primul rând obiectivele şi stra- 
tegiile de predare-învăţare-evaluare, operaţionalizate 
până la nivelul unor teste pedagogice aplicabile în 
diferite contexte didactice şi extradidactice (vezi 
Dictionnaire actuel de l'éducation, 1993, p.812). 

Elaborarea unui manual şcolar eficient presupune 
respectarea următoarelor criterii pedagogice: selec- 
ţionarea informaţiei cu valoare formativă superioară; 
accesibilizarea informaţiei selecţionate printr-o formă 
de prezentare inteligibilă şi stimulativă (imagini, 
tabele, indicatori, elemente rezumative etc.) ; adaptarea 
informaţiei la situaţii formative multiple (deschise în 
direcţia educaţiei permanente (vezi rolul mediului 
informal al elevului); asigurarea coerenţei pedagogice 
interne (ordonarea-corelarea, orientarea formativă a 
informaţiei) și externe (în raport cu diferite autorităţi, 
modele, imperative sociale exprimate de la nivelul 
comunităţii educative locale şi teritoriale); facilitarea 
surselor de consultaţii didactice realizabile la nivelul 
interacțiunii dintre instruirea formală-nonformală- 
informală (vezi Mialaret, Gaston, 1991, p.489). 

Tipologia manualelor şcolare poate fi sesizată pe baza 
următoarelor „linii de demarcare“ (idem, p.489, 450): 

a) după „ţinta“ vizată din punct de vedere funecţional- 
structural: manual pentru elev — manual pentru profesor; 

b) după metoda predominantă: manuale bazate pe 
instruirea programată; manuale bazate pe instruirea 
prin cercetare; manuale bazate pe instruirea prin acţiuni 
practice; manuale bazate pe instruirea problematizată; 
manuale bazate pe instruirea asistată pe calculator; 

c) după modul de structurare şi de organizare 
predominant: manuale închise (care oferă elevului o 
singură sursă de informare) — manuale deschise (care 
oferă elevului mai multe surse de informare); 

d) după sursa principală: manual de autor; manu- 
al-culegere (bazat pe texte, probleme, exerciţii etc.). 

Această clasificare trebuie completată prin eviden- 
ţierea cuplului manual unic (aplicabil în exclusivitate 
la o anumită treaptă, clasă, disciplină şcolară) — 
manuale alternative (aplicabile, „în concurenţă“, în 
cadrul aceleiaşi trepte, clase, discipline şcolare). Manua- 
lele alternative propun structuri de operaţionalizare a 
conţinutului echivalente valoric, care stimulează reali- 
zarea obiectivelor generale şi specifice stabilite unitar 
la nivelul unei programe unice, deschisă pedagogic din 
perspectiva proiectării şi a dezvoltării curriculare. 

Vezi Conţinutul procesului de învăţământ. 


MEDIATECA PEDAGOGICĂ 


Mediateca pedagogică tinde să devină o instituţie 
specială funcţională la nivelul organizaţiei şcolare prin 
reunirea şi valorificarea adecvată a unor „documente cu 
diverse suporturi“: cărţi, ziare, reviste, casete audio, 
videocasete, filme, microfilme, dischete, CD-Rom-uri etc. 
Mediateca pedagogică reprezintă astfel varianta 
perfecționată a bibliotecii sau a centrului de documentare 
moder care regrupează documente cu suporturi audio- 
vizuale multiple, concepute la nivelul unor tehnologii 
educaţionale de vârf, destinate consultării în condiţii 
de operabilitate şi de eficacitate maximă, proprii 
modelului cultural al societăţii informatizate (vezi 
Dictionnaire actuel de l'education, 1993, p.822, 823). 
Organizarea mediatecii pedagogice presupune valo- 
rificarea principiilor telematicii care vizează „arta şi 
ştiinţa de a prezenta documentaţia acumulată, prelu- 
crată, procesată, prin canale informaţionale, opera- 
tionale la sediu şi în condiţii de reţea de telecomunicaţii 
locală, teritorială, naţională şi chiar internaţională“. 
Serviciile de informaţii (textuale, vizuale, sonore, 
audiovizuale) propuse, „la birou şi la domiciliu“, 
angajează o multitudine de procedee şi de tehnici de 
concepere, realizare şi gestionare a datelor care pot fi 


MEDIUL PEDAGOGIC III 


difuzate simultan sau succesiv, imediat sau la diferite 
intervale de timp, individual sau în condiţii de (mi- 
cro)grup. Perfecţionarea lor implică asocierea diver- 
selor tehnologii de comunicare (microinformatică, 
telematică, reţele informatizate specializate, bănci de 
date, resurse audiovizuale) în condiţiile adaptării 
acestora la cerinţele comunităţii educative. 

Integrarea mediatecii şcolare la nivelul organizaţiei 
şcolare depinde de structura de funcţionare proiectată 
special pentru valorificarea deplină a resurselor umane 
şi informaţionale existente. 

O asemenea structură de funcţionare presupune 
deschiderea documentaţiei stocate şi procesate spre 
toate formele de educaţie/instruire (formală-nonfor- 
mală-informală) la nivelul unei organigrame subor- 
donată unor obiective de formare şi de evaluare 
continuă — realizabile inclusiv prin acţiuni de diver- 
tisment, loisir ete. — care valorifică o tehnologie 
birotică necesară inclusiv pentru prelucrarea fluxului 
informaţional cotidian. 


MEDIUL PEDAGOGIC 


Mediul pedagogic reprezintă ansamblul factorilor 
naturali şi sociali, materiali şi spirituali, angajaţi în 
activitatea de formare-dezvoltare a personalităţii 
umane conform unor obiective stabilite în mod explicit 
şi/sau implicit la nivelul comunităţii educative naţio- 
nale, teritoriale, locale. 

Valorificarea pedagogică a mediului, angajarea sa 
în direcţia formării-dezvoltării personalităţii umane, 
presupune regruparea culturală a tuturor factorilor 
specifici care intervin la nivel de „macromediu social“ 
(economic, politic, cultural — prin familie, şcoală, 
profesie, instituţii sociale, timp liber, mass-media etc.) 
şi la nivel de „micromediu social“ (mediul natural, 
mediul ambiant — prin ansamblul condiţiilor bio- 
climatice şi geografice în care trăieşte omul). 

La nivel global, mediul este un factor modelator care 
permite relevarea, stimularea şi chiar amplificarea 
dispoziţiilor genetice prin acţiuni instituţionalizate 
formal (şcoala) şi nonformal (activităţi extradidactice, 
activităţi extraşcolare). Cercetările UNESCO dezvoltă, 
în acest sens, teza transformării progresive a mediului 
social într-o „cetate educativă“ (vezi Faure, Edgar, 1975). 

Implicarea mediului în procesul de valorificare 
deplină a educabilităţii solicită realizarea unor rapor- 
turi deschise cu ceilalţi doi factori care intervin în 
dezvoltarea pedagogică a personalităţii: ereditatea şi 
educaţia. 


EI METODELE DIDACTICE/DE ÎNVĂŢĂMÂNT 


Deschiderea pedagogică a mediului spre ereditate 
angajează capacitatea acestuia de prelucrare socio- 
culturală a dispoziţiilor native ale personalităţii 
umane, dispoziţii de natură generală şi specială. 

Deschiderea pedagogică a mediului spre educaţie 
angajează capacitatea acestuia de structurare insti- 
tuţională a activităţilor sale orientate în direcţia 
formării-dezvoltării personalităţii umane. În această 
accepţie, „pe poziţiile sale superioare, la nivelul 
componentelor sale socioculturale şi a derivatelor ei 
sociocomunicative, mediul se prelungeşte în educaţie, 
se unifică cu educaţia“ (vezi Golu, Pantelimon, 1985, 
p.82). Din factor extern mediul poate deveni chiar un 
factor intern al formării-dezvoltării personalităţii, o 
premisă a autoeducaţiei. 

Vezi Dezvoltarea pedagogică, Educabilitatea. 


METODELE DIDACTICE/DE ÎNVĂŢĂMÂNT 


Metodele didactice/de învăţământ reprezintă un 
ansamblu de procedee şi mijloace integrate la nivelul 
unor acţiuni implicate în realizarea obiectivelor 
pedagogice concrete ale activităţii de instruire/educaţie 
proiectată de educatoare, învăţător, profesor. 

Conceptul pedagogic de metodă didactică/de 
învăţământ defineşte o acţiune cu funcţie (auto)re- 
glatorie proiectată conform „unui program care antici- 
pează o suită de operaţii ce trebuie îndeplinite în 
vederea atingerii unui rezultat determinat“ (vezi De 
Landsheere, Gilbert, 1992, p.190). 

Etimologia cuvântului delimitează semnificaţia 
termenului: metodă, în limba greacă, înseamnă cale 
spre (odosl cale; methal spre). 

În ştiinţă, în general, metoda este definită ca „o 
cale de cunoaștere“ care produce informaţii, strategii, 
principii, legi, paradigme. 

În pedagogie, metoda devine „o cale“ necesară 
pentru dobândirea cunoştinţelor şi capacităţilor proiec- 
tate la nivelul obiectivelor procesului de învăţământ, 
prin valorificarea principiilor specifice de proiectare 
şi de realizare a activităţii didactice, în termeni de 
comunicare-cunoaştere-creativitate. 

Calitatea pedagogică a metodei didactice presupune 
transformarea acesteia dintr-o cale de cunoaştere propusă 
de profesor într-o cale de învăţare realizată efectiv de 
preşcolar, elev, student, în cadrul instruirii formale şi 
nonformale, cu deschideri spre educaţia permanentă. 

Relaţia dintre metodele didactice-procedeele 
didactice-mijloacele didactice implică „un plan de 
acţiune care permite atingerea unor obiective“ prin 

valorificarea unor tehnici din ce în ce mai diverse şi 
mai diversificate. Evoluţia tehnicilor de învăţare poate 
genera chiar apariţia unor noi metode didactice (vezi 
instruirea programată, instruirea asistată pe calcu- 
lator). Pe de altă parte, ele pot fi integrate însă, în 
structura de funcţionare a oricărei metode didactice, 
în calitate de mijloace didactice, acţionând în ase- 
menea circumstanţe „doar ca un procedeu sau un 
ansamblu de procedee particulare“ (De Landsheere, 
Gilbert, 1995, p.190). 

Funcţiile pedagogice ale metodei didactice vizea- 
ză interdependenţa acţiunilor de comunicare-cunoaş- 
tere-creativitate pedagogică necesare la nivelul oricărei 
activităţi de instruire/educaţie eficientă. Ele asigură 
unitatea informativ-formativ a acesteia, care reflectă 
corespondenţele curriculare (auto)perfectibile continuu 
la nivelul raportului dintre obiectivele pedagogice — 
conținuturile instruirii — metodologia activităţii de 
predare-învăţare-evaluare. 

Funcţiile metodelor didactice evidenţiază valoarea 
acestora de „modele pedagogice“, situate la diferite 
„poluri“ de referinţă (vezi Dictionnaire encydopedique 


` de l'éducation et de la formation, 1994, p.660—667; 


vezi şi Cerghit, loan, 1980, p.12—17). 

a) Funcţia normativă a metodelor didactice co- 
respunde „polului axiologic“ al activităţii de predare- 
învăţare-evaluare. 

Această funcţie evidenţiază resursele generale ale 
metodelor didactice, interne (calităţile definitorii) şi 
externe (calităţile rezultate din relaţiile micro- şi 
macrostructurale) care asigura premisa optimizării 
permanente a activităţii didactice prin: respectarea 
principiilor de proiectare şi de realizare a procesului 
de învățământ; adoptarea valorilor curriculare, depen- 
dente de poziţia centrală a obiectivelor şi de flexibi- 
litatea articulaţiilor pedagogice proiectate la nivelul 
corelaţiilor dintre elementele componente ale activităţii 
didactice; corelarea strategică a metodelor, în concor- 
danţă cu evoluţiile înregistrate sau pe cale de realizare 
la nivelul metodologiei procesului de învățământ. 

b) Funcţia cognitivă a metodelor didactice co- 
respunde „polului ştiinţific al activităţii de predare- 
învăţare-evaluare“. 

Această funcţie evidenţiază rolul specific al meto- 
delor didactice angajate în activitatea de predare- 
învăţare-evaluare prin: raportarea la obiectivele spe- 
cifice şi concrete proiectate în termeni de conţinut 
(informaţii logice-deprinderi intelectuale și psiho- 
motorii-strategii cognitive-atitudini cognitive); trans- 
formarea acţiunii externe (metoda — cale de predare 

a profesorului) într-o acţiune internă (metoda — cale 
de învăţare a elevului); dirijarea proceselor cognitive 
de la stadiul dobândirii de „Ccunoştinţe-priceperi- 
deprinderi“ la etapa elaborării de noi „unităţi de 
conţinut“, prin valorificarea acumulărilor anterioare: 
atitudini cognitive-strategii cognitive-informaţii logice/ 
savoir etre — savoir faire — savoir. 

c) Funcția formativă a metodelor didactice cores- 
punde „polului psihologic“ al activității de predare- 
învățare-evaluare. 

Această funcție evidențiază contribuția metodelor 
didactice la dezvoltarea capacităților de învățare ale 
elevului. Calitatea sa rezultă din faptul că, în mod 
obiectiv, „calea pe care se face transmiterea cunoș- 
tinţelor este totodată şi un proces educativ“ (Geissler, 
Erich, 1977, p.268). 

Realizarea efectivă a funcţiei formative a metodelor 
didactice implică: raportarea la obiectivele specifice şi 
concrete de ordin psihologic (vezi obiectivele: cognitive- 
afective-psihomotorii/acţionale); mobilizarea energiilor 
motivaţionale superioare, necesare pentru eficientizarea 
învăţării, în sens calitativ şi pe termen mediu şi lung; 
modelarea obiectivelor cognitive din perspectiva efec- 
telor sociomorale imediate şi de termen lung: convingeri 
morale-atitudini morale-conduită morală; valorificarea 
metodelor în direcţia individualizării activităţii de 
predare-învăţare-evaluare. 

d) Funcţia operaţională a metodelor didactice cores- 
punde „polului praxiologic“ al activităţii de predare- 
învăţare-evaluare. 

Această funcţie evidenţiază valoarea instrumentală 
a metodelor didactice care sunt proiectate ca „inter- 


mediar“ între subiectul şi obiectul procesului de învă- 


ţământ, între obiectivele iniţiale şi rezultatele finale. 
Realizarea sa implică valorificarea integrală a oricărei 


Tipuri de acţiuni/verbe 
realizate de elev 


Obiective de 
conţinut 


a defini, a distinge, a asimila, 
a recunoaşte 


Învăţarea 
conceptelor 


a sintetiza, a deduce, a for- 
mula, a modifica, a demon- 
stra, a defini, a clasifica 


Învăţarea regulilor 


a exersa, a executa, a efectua, 
a rezolva, a construi 


Formarea de 
deprinderi 


METODELE DIDACTICE/DE ÎNVĂŢĂMÂNT MII 


metode ca „tehnică de execuţie“, care „mijloceşte 
atingerea obiectivelor, obţinerea transformărilor 
dorite“ (vezi Cerghit, Ioan, 1980, p.15). 

Structura metodei didactice reflectă funcţiile 
pedagogice evocate, angajate la nivelul unor acţiuni 
organizate conform obiectivelor activităţii de instruire/ 
educaţie. 

În calitatea sa de acţiune, metoda didactică pro- 
pune „un plan care permite atingerea acestor obiective 
prin valorificarea unor tehnici operaţionale — cu 
valoare de „procedee particulare“ — şi a unor mijloace 
de stimulare a învăţării — cu valoare instrumentală. 

Relaţia activitate didactică-metodă didactică-pro- 
cedeu didactic-mijloc didactic probează coerenţa psiho- 
logică a procesului de instruire, în general, a pro- 
iectării pedagogice, în mod special. În cadrul acesteia, 
metoda reprezintă o acţiune flexibilă subordonată 
funcţional activităţii didactice, obiectivelor peda- 
gogice asumate în mod explicit. Pe de altă parte, ea 
include „un ansamblu organizat de operaţii“, cu 
valoare de procedee didactice, susţinute de mijloace 
instrumentale, respectiv de mijloace didactice, care 
facilitează desfăşurarea procesului de instruire. 

Relaţia dintre metodele didactice şi celelalte ele- 
mente ale activităţii de instruire/educaţie permite 
educatoarei, învățătorului, profesorului adaptări creative 
multiple (strategice, tactice, operaţionale) la obiectivele, 
conţinutul şi evaluarea procesului de învățământ. 

Metoda didactică stimulează realizarea cât mai 
deplină a obiectivelor pedagigice propuse în contextul 
intervenţiei teleologice a acestora la nivelul procesului 
de învăţământ. Semnificative sunt corelaţiile posibile 
dintre obiectivele de conţinut — tipurile de acţiuni 
realizate de elev — metodele disponibile, sugerate în 
tabelul alăturat (vezi Cerghit, Ioan, 1980, p.24). 


Metode didactice adecvate, disponibile 


Lectura, Observaţia directă, Expunerea, 
Instruirea programată 


Convorbirea euristică; 
Dezbaterea; Studiul de caz; 
Exerciţiul 


Exerciţiul, Experimentul de laborator; 
Exerciţii aplicative; 

Elaborarea de proiecte; 

Practica în producţie 


WE METODELE DIDACTICE/DE ÎNVĂŢĂMÂNT 


Metoda didactică stabileşte „o relație biunivocă“, de 
„interacțiune continuă“cu conţinutul instruirii, care impune 
„un tratament special materialului de studiu“. La rândul 
său, conţinutul instruirii solicită anumite metode de 
învăţare, apte să stimuleze capacitatea de interiorizare a 
acţiunii realizată de elev (idem, vezi p.25—30). 

Metoda didactică depinde de evaluarea activității de 
instruire, care o poate confirma sau infirma, pe diferite 
circuite de conexiune inversă externă şi internă. În acest 
cadru structural, metoda contribuie la perfecţionarea 
continuă a corelaţiei subiect-obiect, în termenii unor 
resurse de creativitate care vizează ameliorarea, ajus- 
tarea sau chiar reformarea proiectului pedagogic angajat 
de educatoare, învăţător, profesor. 

Clasificarea metodelor didactice devine o nece- 
sitate primordială în condiţiile multiplicării „căilor 
de învăţare“, urmare a progreselor înregistrate la 
nivelul proiectării pedagogice de tip curricular şi în 
planul tehnologiilor (post)moderne de instruire. 

Problema criteriului de clasificare a metodelor 
didactice presupune înţelegerea caracterului de sistem 
al acestora, angajat în plan operaţional, la nivelul 
activităţilor de predare-învăţare-evaluare proiectate şi 
realizate în cadrul procesului de învăţământ. 

Avansarea unui criteriu de clasificare implică, pe 
de altă parte, angajarea unui efort conceptual indis- 
pensabil pentru eliminarea confuziilor întreţinute prin 
interferența metodelor cu: principiile didactice („me- 
toda intuitivă“); formele alternative de organizare a 
procesului de învăţământ („metoda Montessori“, „meto- 
da Dalton“, „metoda Decroly“...); formele specifice de 
activitate didactică („metoda muncii independente“, 
„metoda muncii în grup“...); tipurile de învăţare 
(„metoda învăţării euristice“, „metoda învăţării prin 
cercetare“...) — vezi Palmade, Guy, 1975; Mialaret, 
Gaston, 1981, 1991. 

Sistemul metodelor didactice solicită un criteriu de 
clasificare, semnificativ din punct de vedere pedagogic. 
Unele variante avansate nu au însă consistenţa specifică 
domeniului, operând la nivelul unor aprecieri comune 
sau exterioare: 

- criteriul vechimii: metode tradiţionale/clasice — 
metode moderne/noi; 

- criteriul gradului de generalitate exprimat: metode 
generale/aplicabile la toate disciplinele şi treptele de 
învăţământ; metode particulare/aplicabile doar la 
unele discipline şi trepte de învăţământ; 

- criteriul formei de organizare: metode individuale- 
metode de microgrup — metode frontale; 

- criteriul psihologic: metode de raţionament (induc- 
tiv-deductiv-analogic), metode de: analiză, sinteză, 
abstractizare, generalizare, comparaţie, concretizare 
logică; metode algoritmice-euristice (...). 

În alte situaţii, criteriile specifice propuse destramă 
structura unitară a acţiunii didactice, avansând ideea 
existenţei disparate a unor: metode de predare, metode 
de învăţare, metode de evaluare; metode de trans- 
mitere a cunoştinţelor, metode de formare a priceperilor 
şi deprinderilor, metode de consolidare a cunoştinţelor, 
metode de aplicare a cunoştinţelor etc. Această moda- 
litate de clasificare nu respectă cerinţele abordării 
sistemice a activităţii de predare-învăţare-evaluare, 
tipice didacticii postmoderne/curriculare. 

Elaborarea unei taxonomii a metodelor didactice 
solicită avansarea unui criteriu specific pedagogic, care 
vizează simultan: 

- unitatea dintre dimensiunea teoretică şi dimen- 
siunea practică a metodologiei didactice; 

- unitatea activităţii de instruire, în calitatea sa de 
activitate de predare-învăţare-evaluare; 

- unitatea existentă la nivelul relaţiilor dintre 
metodele de instruire, care trebuie raportată la acti- 
vitatea didactică în ansamblul său şi „nu la orice 
acţiune concretă, manuală, exterioară“ (vezi Palmade, 
Guy, 1975, p.111). 

Criteriul care poate fi degajat are în vedere varianta 
de clasificare propusă în termenii învăţământului 
programat: metode bazate pe observare; metode bazate 
pe cuvânt; metode bazate pe activitate practică; metode 
bazate pe instruire programată (vezi Okon, Vicenty, 
1974, p.174—210). 

Această variantă a fost valorificată şi în didactica 
noastră modernă care, plecând de la „principalul izvor 
al învăţării“, distinge trei mari grupe de metode: 
metode de comunicare şi dobândire a valorilor social- 
culturale; metode de explorare sistemică a realităţii 
obiective; metode fundamentate pe acţiunea practică 
(la care se adăugă şi „instruirea programată“) — vezi 
Cerghit, Ioan, 1980, p.92—97; 99—238. 

Taxonomia pe care o avansăm este orientată 
pedagogic în funcţie de principala modalitate de 
structurare a metodei, evidentă la nivelul acţiunii 
didactice. Din această perspectivă avem în vedere 
următoarele patru categorii de metode, integrate/ 
integrabile la nivel de sistem: 

a) Metode didactice în care predomină acţiunea de 
comunicare: orală expozitivă (expunerea, naraţiunea, 
explicaţia, prelegerea); orală interogativă (conversaţia 
euristică, dezbaterea, problematizarea, asaltul de idei/ 

“brainstorming“); scrisă (lectura explicativă, dirijată; 
activitatea cu manualul); la nivelul limbajului intern 
(reflecţia personală, introspecţia); 

b) Metode didactice în care predomină acțiunea de 
cercetare a realităţii în modo direct (observaţia siste- 
matică şi independentă; experimentul, cercetarea docu- 
mentelor istorice); indirect (demonstraţia, modelarea); 

c) Metode didactice în care predomină acţiunea 
practică, operaţională: reală (exerciţiul, algorit- 
mizarea, lucrările practice, studiul de caz); simulată 
(jocul didactic, jocul de roluri/dramatizarea); 

d) Metode didactice în care predomină acţiunea de 
programare specială a instruirii (instruirea progra- 
mată; instruirea asistată pe calculator). 

Fiecare categorie de metode, prin capacitatea sa 
integratoare şi sinergică, poate dezvolta un anumit 
tip de strategie didactică superioară ca sferă de aplica- 
bilitate şi de eficacitate pedagogică: strategia instruirii 
prin comunicare problematizată; strategia instruirii 
prin cercetare; strategia instruirii prin activitatea 
practică; strategia instruirii prin tehnologii de pro- 
gramare specială. 

Calitățile fundamentale ale metodelor didactice sunt 
evidente la nivelul proiectării pedagogice. Ele marchează 
coerenţa metodelor, rezultată din concordanţă acestora 
cu obiectivele generale-specifice-operaţionale ale acti- 
vităţii didactice şi eficienţa metodelor, rezultată din 
capacitatea acestora de raportare la condiţiile concrete 
ale mediului (extra)şcolar şi ale clasei de elevi. 

Perfecţionarea metodelor didactice/de învăţământ 
curriculare presupune abordarea următoarelor pro- 
bleme, rezolvabile din perspectiva proiectării curri- 
culare prin: 

1) integrarea metodelor la nivelul unor strategii 
pedagogice bazate prioritar pe acţiuni didactice de 
comunicare-cercetare-aplicare, apte să asigure dife- 
renţierea şi autoreglarea instruirii; 

2) valorificarea tehnologiilor de vârf (vezi instruirea 
asistată pe calculator; softul pedagogic) la nivelul 
structurii de funcţionare a tuturor strategiilor peda- 
gogice/didactice; 

3) angajarea problematizării la nivelul oricărei 
strategii pedagogice/didactice (în calitate de metodă 
didactică) şi la nivelul oricărei metode didactice (în 
calitate de procedeu didactic); 

4) adaptarea strategiilor/metodelor didactice la 
specificul fiecărui nivel de învăţământ (primar-se- 
cundar-superior) şi domeniu de cunoaştere (ştiinţe, 
socio-uman, tehnologic), fiecărei trepte şi discipline 
de învățământ. 


METODOLOGIA PROCESULUI DE ÎNVĂŢĂMÂNT EE 


Vezi Metodologia procesului de învățământ, 
Mijloacele didactice, Principiile pedagogice, Pro- 
cedeele didactice, Strategia pedagogică. 


METODOLOGIA _ __ 
PROCESULUI DE ÎNVĂŢĂMÂNT 


Metodologia procesului de învăţământ reprezintă 
„ansamblul de principii normative, de reguli şi pro- 
cedee aplicabile diverselor discipline şi forme de 
instruire“ (vezi De Landsheere, Viviane, 1992, p.120). 

Sensul larg al conceptului este extins uneori până 
la nivelul întregului obiect de studiu al didacticii 
generale. „Metodologia sau didactica generală“ vizează 
astfel problematica globală a „tehnologiei instruirii“ 
care reprezintă „un model sistematic de proiectare, 
realizare şi evaluare a întregului proces de învăţământ“ 
(vezi Ionescu, Miron; Chiş, Vasile, 1995, p.139). 

Sensul restrâns al conceptului de metodologie a 
procesului de învăţământ vizează modalităţile practice 
de valorificare a procedeelor şi a mijloacelor didactice 
în vederea eficientizării activităţii de predare-învăţare- 
evaluare. 

Perspectiva de abordare pedagogică a problemei 
presupune depăşirea celor două tendinţe de abordare 
a metodologiei procesului de învăţământ, în sens prea 
larg sau în sens prea restrâns. 

Metodologia ştiinţei evidenţiază importanţa con- 
strucţiei teoretice care orientează modalităţile, procedeele 
şi mijloacele de cercetare a realităţii, aplicabile la nivelul 
activităţii umane aflate în studiu, respectiv — în cazul 
nostru — la nivelul acţiunii didactice. 

Metodologia procesului de învățământ reprezintă 
astfel teoria care vizează definirea, clasificarea şi 
valorificarea metodelor-procedeelor-mijloacelor di- 
dactice în vederea optimizării permanente a activităţii 
de predare-învăţare-evaluare. 

Definirea conceptului de metodologie didactică 
presupune raportarea la activitatea pedagogică de 
formare-dezvoltare permanentă a personalităţii aflată 
„în strânsă interdependenţă cu toate elementele com- 
ponente“ ale procesului de învăţământ, privite ca 
„ansamblul structural luat în deplina lui unitate“ (vezi 
Cerghit, loan, 1980, p.17, 18). 

Această viziune pedagogică, de inspiraţie curriculară, 
conferă metodologiei didactice valoarea unei teorii 
sistemice şi praxiologice, care angajează la nivelul de 
predare-învăţare-evaluare un ansamblu de tehnici de 
eficientizare a acţiunii de instruire. Optimizarea lor, ca 
metode-procedee-mijloace didactice, implică intervenţia 
teleologică a obiectivelor pedagogice care asigură: 


NI MIJLOACELE DIDACTICE 


- corelarea permanentă a metodologiei alese cu 
conţinutul proiectat, realizabil şi evaluabil în termenii 
raportului: „intrare“ (starea iniţială a clasei de elevi 
în contextul resurselor existente) — calitate a pro- 
cesului de învăţământ — „ieşire“ (situaţia elevilor la 
sfârşitul activităţii didactice respective); 

- crearea şi susţinerea mediului adecvat pentru 
realizarea activităţii de predare-învăţare-evaluare; 

- secvenţionarea conţinutului predat-învăţat-evaluat 
în funcţie de reacţiile formative (cognitive-afective- 
motivaţionale-acţionale/psihomotorii) declanşate în 
cadrul activităţii didactice; 

- implicarea tuturor resurselor de instruire formală, 
dar şi nonformală şi informală, disponibile la nivelul 
procesului de învăţământ. 

Această funcţionalitate complexă, pe care obiectivele 
pedagogice o imprimă metodologiei didactice, asigură 
şi infrastructura tehnicilor de eficientizare a instruirii. 
Prin promovarea priorităţii obiectivelor pedagogice în 
raport cu conţinutul instruirii, tehnicile alese sunt orientate 
permanent spre structura acelor metode care servesc efectiv 
preşcolarului, elevului, studentului (vezi De Landsheere, 
Viviane, 1992, p.124—125). 

Tehnicile de eficientizare a activităţii de predare- 
învăţare-evaluare — respectiv metodele, procedeele şi 
mijloacele didactice — formează structura metodologiei 
procesului de învăţământ. 

Metodele didactice reprezintă acţiunile subordonate 
realizării scopurilor activităţii de instruire prin avansarea 
unor căi de învăţare eficiente din perspectiva elevului. 
Procedeele didactice reprezintă operaţiile care sprijină 
eficientizarea metodelor alese de profesor în diferite 
situaţii concrete. Mijloacele de învăţământ reprezintă 
instrumentele naturale, artificiale, tehnice (auditive, 
vizuale, audiovizuale), informaţionale etc., cu caracter 
auxiliar în raport cu metodele şi procedeele didactice. 

Dimensiunile conceptului pedagogic de meto- 
dologie a procesului de învăţământ reflectă, pe de o 
parte, capacitatea metodelor-procedeelor-mijloacelor 
didactice de angajare la nivelul unui proiect de acţiune 
coerentă şi eficientă; pe de altă parte, vizează capa- 
citatea educatoarei, învățătorului, profesorului de a 
aplica teoria instruirii la condiţiile concrete ale clasei 
de elevi prin angajarea resurselor fiecărei metode şi 
ale fiecărui procedeu şi mijloc de instruire. 

Dimensiunea teoretică a conceptului explică şi inter- 
pretează natura, conţinutul, forma şi clasificarea posibilă 
a diferitelor metode, procedee şi mijloace didactice, 
valorificabile ca acţiuni, operaţii şi instrumente eficiente 
în activitatea de predare-învăţare-evaluare. 

Dimensiunea practică a conceptului operaţionali- 
zează trăsăturile specifice metodelor didactice — care 
subordonează procedeele şi mijloacele didactice — 
relevante prin deschiderea şi interacţiunea lor, ce 
solicită nivelurile superioare ale creativităţii pedago- 
gice, definitorii pentru personalitatea educatorului. 

Importanţa conceptului de metodologie a pro- 
cesului de învăţământ este semnificativă prin eviden- 
ţierea următoarelor contribuţii teoretice şi practice: 

a) orientarea acţiunii complexe de conducere tehno- 
logică a instruirii prin intermediul metodelor, procedeelor 
şi mijloacelor didactice, raportate permanent la obiec- 
tivele activităţii de predare-învăţare-evaluare; 

b) perfecţionarea continuă a proiectului de ac- 
tivitate didactică/educativă prin (re)adoptarea celor 
mai eficiente metode, în condiţiile schimbărilor 
permanente care apar la nivelul corelaţiei subiect- 
obiect/profesor-elev; T 

c) dezvoltarea operațională a tuturor resurselor 
angajate în activitatea didactică/educativă, în sens larg 
şi în sens restrâns. 

Semnificaţia largă a metodologiei procesului de 
învăţământ valorifică logica cercetării ştiinţifice, 
necesară atât în faza proiectării cât şi în faza realizării 
şi a finalizării activităţii de instruire. Metodologia 
procesului de învăţământ reprezintă astfel „teoria 
metodelor şi a procedeelor didactice“ (vezi Dicţionar 
de pedagogie, 1979, p.290). 

Semnificaţia restrânsă a metodologiei procesului 
de învăţământ valorifică „nucleul tare“ al acestei 
activităţi, concentrat la nivelul acţiunii metodelor de 
instruire, perfectibile prin implicarea resurselor ope- 
ratorii şi instrumentale ale procedeelor şi ale mij- 
loacelor didactice. 


MIJLOACELE DIDACTICE 


Mijloacele didactice reprezintă ansamblul instrumen- 
telor materiale, naturale, tehnice etc., selectate şi adaptate 
pedagogic la nivelul metodelor şi al procedeelor de 
instruire pentru realizarea eficientă a sarcinilor proiectate 
la nivelul activităţii de predare-învăţare-evaluare. 
Valoarea mijloacelor didactice depinde de calităţile 
pedagogice angajate în măsura în care ele sunt 
simultan sau succesiv: purtătoare de informaţii semni- 
ficative; puncte de sprijin material necesar pentru 
activarea deplină a metodelor alese; resurse practice, 
disponibile să diminueze sau chiar să anuleze „ver- 
balismul“ propriu metodologiilor tradiţionale. 
Mijloacele didactice intervin ca instrumente sub- 
ordonate acţiunii imprimată la nivelul metodelor de 

învăţământ, pe baza unui ansamblu de procedee 
operaţionale. 

Modernitatea tehnică a mijloacelor didactice (televi- 
zor, video, computer etc.) creează premisa optimizării 
metodelor de predare-învăţare-evaluare. Ea nu asigură 
însă, în mod automat, modernitatea pedagogică a 
metodelor didactice, dependentă de capacitatea eficienti- 
zării instruirii la nivelul raporturilor dintre subiectul şi 
obiectul activităţii de predare-învăţare-evaluare. În acest 
context, există metode de instruire eficiente datorită 
creativităţii profesorului, chiar dacă acesta beneficiază 
doar de mijloace didactice clasice: tablă, manual, planşe 
ete. În mod analogic, alte metode de instruire rămân 
ineficiente pedagogic, chiar dacă beneficiază de mijloace 
didactice ultramoderne din punct de vedere tehnic. 

Clasificarea mijloacelor didactice angajează calitatea 
acestora de „instrumente auxiliare“ care oferă o bază 
de susţinere senzorială a activităţii de instruire/educaţie. 
Acest criteriu, devenit clasic, permite următoarea cla- 
sificare (vezi Dottrens, Robert, coord., 1970, p.65—74): 

a) mijloace didactice vizuale: imagini, ilustrate, 
proiecţii fixe; 

b) mijloace didactice sonore: discuri, radio, mag- 
netofon (casetofon); 

c) mijloace didactice audiovizuale: filme sonore, 
televiziune — completate în ultimele decenii de 
tehnicile video şi de folosirea computerului în procesul 
de învăţământ. 

Clasificările propuse de didactica modernă suge- 
rează mutaţiile tehnice înregistrate în acest domeniu 
dar şi raporturile complexe de integrare metodologică 
existente între metode-procedee-mijloace (vezi Cerghit, 
Ioan, 1988, p.202—209): 

a) Mijloace didactice informativ-demonstrative: 

‘instrumente informative naturale: insectar, colecții 
de plante, metale; 

- instrumente tehnice: obiecte tehnice, instalaţii 
tehnice etc.; 

- instrumente elaborate ca substitute ale realităţii 
de tip tridimensional (mulaje, machete, corpuri geo- 
metrice, modele gen globul terestru etc.), de tip 
bidimensional (fotografii, planşe, filme, diafilme etc.), 
de tip simbolic (formule, cuvinte, note muzicale etc.); 

b) Mijloace didactice de exersare-formare a de- 
prinderilor: 

‘instrumente gen jocuri tehnice; 

- instrumente de: laborator, cabinet, atelier, lot 
şcolar; pentru activităţile de educaţie fizică şi de 
educaţie estetică etc.; 

c) Mijloace didactice de raţionalizare a timpului 
didactic: 

instrumente gen: hartă contur, şabloane didactice, 
stampile didactice, grile didactice; 

* instrumente gen: tablă electronică, dispozitive 
automate de instruire etc.; 

d) Mijloace didactice de evaluare a rezultatelor: 

- teste docimologice, grile de măsurare-apreciere 
a activităţii; 

* şabloane pentru evaluare, instalaţii de evaluare etc. 

Toate aceste instrumente — şi altele prezentate la 
nivelul altor clasificări — beneficiază de impulsul 
„mijloacelor ultramoderne“, angajate pedagogic o dată 
cu dezvoltarea tehnicilor speciale de instruire pro- 
gramată, tehnicilor de transmitere şi de prelucrare a 
informaţiilor prin sistemul video, tehnicilor de infor- 
matizare care asigură realizarea învăţării asistată pe 
calculator. 

Vezi Metodele didactice de învăţământ, Pro- 
cedeele didactice, Resursele pedagogice. 


MINISTERUL ÎNVĂŢĂMÂNTULUI 


Ministerul Învăţământului reprezintă „organul cen- 
tral de decizie care exercită conducerea întregului 
sistem de învăţământ“ (vezi Dicţionar de pedagogie, 
1979, p.293) în vederea realizării obiectivelor de 
politică educaţională stabilite, la nivel guvernamental 
şi parlamentar, pe termen scurt, mediu şi lung. 

Perspectiva conducerii administrative plasează 
Ministerul Învăţământului în sfera instituţiilor centrale 
de stat care exercită puterea ierarhică, necesară în 
raport cu agenţii subordonați, prin diferite statute, 
instrucţiuni, regulamente, norme, sancţiuni etc., orien- 
tate în direcţia disciplinării şi a reglementării activităţii 
specifice domeniului educaţiei şi instruirii (vezi Dic- 
tionnaire de la vie politique et sociale, 1993, p.9). 

Ca „organ al administraţiei centrale de stat“, 
Ministerul Învăţământului promovează un tip de 
conducere birocratică, bazată pe o structură ierarhică 
piramidală, care orientează decizia aproape exclusiv 
la scară verticală, „de sus în jos“, în direcţia serviciilor 
sale subordonate, dezvoltate în plan teritorial (inspec- 
toratele şcolare) şi local (unităţile şcolare de bază). 

Perspectiva conducerii administrative întreţine riscul 
unui centralism excesiv care poate întreţine o permanentă 
situaţie de criză a conducerii. În aceste condiţii Ministerul 
Învăţământului este presat să soluţioneze un spectru larg 
de probleme curente, cu aplicaţie imediată, în defavoa- 
rea celor strategice, de politică a educaţiei, abordabile 
pe termen mediu şi lung (vezi Reforma învăţământului 
din România: condiţii şi perspective, coordonator, Bîrzea, 
Cezar, 1993, p.31). 


EI MODELAREA PEDAGOGICĂ 


Perspectiva conducerii manageriale plasează Minis- 
terul Învăţământului în sfera instituţiilor orientate 
special în direcţia elaborării unor decizii sistemice, 
optime, strategice, elaborate simultan la nivel de 
autoritate ştiinţifică/pedagogică şi de responsabilitate 
politică/de politică a educaţiei. 

Această activitate complexă — bazată pe acţiuni 
de informare-evaluare-comunicare prospectivă — 
angajează Ministerul Învăţământului î într-un proces de 
creaţie socială care include: sesizarea problemelor 
fundamentale ale sistemului de învăţământ; pregătirea 
deciziilor în raport cu problemele sesizate; stabilirea 
deciziilor optime; aplicarea şi evaluarea deciziilor; 
perfecţionarea permanentă a deciziilor în termeni de 
corectare-ajustare structurală-restructurare-reformare a 
sistemului şi a procesului de învăţământ (vezi Cristea, 
Sorin, 1996, B, D; Dictionnaire de la vie politique et 
sociale, 1993, p.43, 44). 

Perspectiva managementului educaţiei oferă Mini- 
sterului Învățământului posibilitatea realizării saltului 
de la conducerea ierarhică verticală, unidirecţională, 
la conducerea globală, optimă, dezvoltată şi prin reţele 
orizontale, construite la toate nivelurile sistemului prin 
instituţii specializate în cercetare şi perfecţionare 
pedagogică şi prin mecanisme consultative repre- 
zentative pentru comunitatea naţională, teritorială şi 
locală şi pentru societatea civilă (vezi Managementul 
educaţiei/pedagogic). 

Organizarea Ministerului Învăţământului, în diferite 
variante instituţionale, respectă particularităţile dife- 
ritelor sisteme educaţionale. Pot fi sesizate trei tendinţe 
funcţional-structurale, validate la nivel de politică a 
educaţiei: 

a) integrarea Ministerului Învăţământului la nivelul 
unui Minister al Educaţiei, realizabilă, de regulă, în 
condiţiile unui proiect social de anvergură care anga- 
jează şi activitatea altor ministere (Ministerul Culturii, 
Ministerul Sportului, Ministerul Tineretului etc.); 

b) defalcarea Ministerului Învăţământului î în Mi- 
nisterul Învăţământului Şcolar şi Ministerul Învăţă- 
mântului Superior şi al Cercetării Pedagogice, reali- 
zabilă, de regulă, în condiţiile unor reforme peda- 
gogice de anvergură; 

c) descentralizarea Ministerului Învăţământului în 
diferite ministere teritoriale, realizabilă, de regulă, în 
condiţiile unor state cu organizare administrativă 
federală. 

Legea Învăţământului/1 995 defineşte 25 de atribuţii 
ale Ministerului Învăţământului (vezi Titlul IV, Capito- 
lul I, art. 141). La nivel de politică a educaţiei, Ministerul 
Învăţământului: coordonează şi controlează sistemul de 

învățământ; organizează reţeaua învăţământului de stat 
şi activitatea de elaborare şi de aprobare a planului de 
învăţământ, a programelor şi a manualelor şcolare pentru 
învăţământul preuniversitar; coordonează activitatea de 
formare iniţială şi continuă a personalului didactic şi 
activitatea de cercetare ştiinţifică; elaborează studii de 
diagnoză şi de prognoză necesare pentru perfecţionarea 
permanentă a învăţământului; elaborează şi controlează 
sistemul de evaluare naţională; elaborează şi aplică 
strategiile de reformă pe termen mediu şi lung. 

Vezi Conducerea şcolii, Managementul educa- 
ţiei/pedagogic, Managementul organizaţiei şcolare. 


MODELAREA PEDAGOGICĂ 


Modelarea pedagogică reprezintă o metodă didactică 
în care predomină acţiunea de investigaţie indirectă a 
realităţii. Ea solicită cadrului didactic elaborarea şi 
valorificarea unor modele de cercetare care orientează 
activitatea elevului în direcţia sesizării unor informaţii, 
trăsături, relaţii etc. despre obiecte, fenomene şi 
procese, din natură şi societate, analogice din punct 
de vedere funcţional şi structural. 

Modelul pedagogic „tinde să reproducă“ elementele 
esenţiale ale fenomenelor şi proceselor originale, 
naturale sau sociale, studiate conform obiectivelor 
specifice şi concrete ale activităţii didactice respective 
(vezi Cerghit, Ioan, Neacşu, Ioan, 1982, p.129). El 
îndeplineşte astfel o dublă funcţie pedagogică: funcţia 
de informare iniţială, care declanşează mecanismele 
logice şi epistemologice specifice raţionamentului de 
tip analogic; funcţia de validare finală a cunoştinţelor 
dobândite, la nivelul unor sisteme de referinţă diferite 
care angajează resursele specifice evaluării formative, 
permanente, continue. 

Realizarea acţiunii didactice prin intermediul 
metodei modelării presupune parcurgerea urmă- 
toarelor operaţii pedagogice: a) conceperea modelului 
la nivel strategic prin trasarea unor „linii directoare“ 
necesare pentru proiectarea activităţii în condiţii 
optime (vezi Dictionnaire actuel de l'education, 1993, 
p.868—870); b) obiectivarea modelului într-o formă 
(materială, figurativă, simbolică, propozițională) 
adecvată sarcinii de instruire asumată conform pro- 
gramelor şcolare existente; c) fixarea modelului la 
nivelul unui sistem referenţial închis — care reproduce 
un număr limitat de caracteristici (funcţii, structură, 
însuşiri generale, principii, legităţi) — capabil să 
stimuleze raţionamentele analogice care asigură 
descoperirea trăsăturilor esenţiale ale fenomenului 
original studiat la nivelul unui sistem deschis („capabil 

oricând să mai evidențieze o anumită caracteristică“); 
d) operaţionalizarea modelului la nivelul de cerințe 
metodologice specific capitolului, subcapitolului, 
grupului de activităţi didactice (lecţii) sau activităţii 
didactice (lecţiei) respective; e) verificarea eficienţei 
didactice a modelului activat, prin intermediul unor 
exerciţii şi aplicaţii observaţionale sau experimentale, 
eficienţă didactică definită prin capacitatea modelului 
respectiv de „a fi adecvat temei programate şi de a 
reproduce caracteristicile esenţiale ale originalului“ 
(vezi Bontaş, loan, 1994, p.162). 

Modelele materiale pot avea o formă obiectuală, 
substanţială, fizică, tehnică. În această categorie intră 
modelele didactice tip machete sau mulaje, care 
reproduc, la nivel micro, trăsăturile esenţiale ale 
obiectului original studiat 

Modelele figurative au o formă grafică, reprezentată 
prin diferite fotografii, desene, scheme, schiţe, dia- 
grame, organigrame, care au capacitatea de a repro- 


duce forma exterioară, structura internă şi relaţiile 


funcţionale proprii obiectului original studiat. 

Modelele simbolice au o formă esenţializată, ideală, 
exprimată prin formule, ecuaţii, scheme etc. specifice 
domeniului matematicii, fizicii, chimiei, biologiei, 
tehnologiei etc., care au capacitatea de a reproduce 
calităţile esenţiale ale obiectului original studiat prin 
activarea unor structuri convenţionale. 

Modelele propoziţionale au o formă abstractă, 
exprimată la nivelul unor teorii sau al unor concepte 
fundamentale, care au capacitatea de a defini, analiza, 
aplica, evalua relaţiile funcţionale de maximă gene- 
ralitate existente la nivelul structurii interne a obiectului 
original studiat în cadrul unei anumite paradigme de 
cercetare ştiinţifică a realităţii. 


MODULUL PEDAGOGIC 


Modulul pedagogic reprezintă o formă, relativ 
autonomă, de organizare a conţinutului instruirii care 
urmăreşte, simultan sau succesiv, realizarea unor 
activități de remediere, structurare, antrenare a cuno- 
ştinţelor şi capacităţilor stabilite la nivelul programelor 
şcolare/universitare. 

Raportarea modulului pedagogic la criteriile speci- 
fice proiectării curriculare presupune angajarea urmă- 
toarelor categorii de obiective prioritar formative: 

a) obiective exprimate în termeni de „remediere“ a 
cunoştinţelor şi capacităților realizabile prin: relevarea 
şi fixarea „conceptelor-cheie“ ale domeniului ştiinţific 
respectiv; reluarea unor informaţii, nu prin simpla 
repetare, ci prin introducerea unor elemente noi; 


MODULUL PEDAGOGIC EE 


aprofundarea cunoştinţelor într-o altă manieră de 
abordare metodologică (vezi: teoria şi metodologia 
curriculumului, managementul educaţiei pedagogic); 

b) obiective exprimate în termeni de structurare a 
cunoştinţelor şi capacităţilor, realizabile prin: reor- 
ganizarea informaţiei în „câmpuri conceptuale“ des- 
chise care asigură corelarea noțiunilor într-un ansam- 
blu de subsisteme; construirea riguroasă a cunoştinţelor 
specifice, raportate permanent la nucleul epistemic tare 
al domeniului ştiinţific respectiv; proiectarea legă- 
turilor funcţionale dintre diferitele noţiuni analizate 
în momente şi situaţii diferite; 

c) obiective exprimate în termeni de „antrenare“ a 
cunoştinţelor şi capacităţilor, realizabile prin: exersarea 
tehnicilor şi a capacităţilor de analiză-sinteză şi de 
aplicare a cunoştinţelor; cultivarea „atitudinii reflexive“ 
faţă de propriile acţiuni necesare la nivelul proceselor 
complexe de (auto)invăţare (vezi Cahiers pédago- 
giques, nr. 317/1993, Les modules). 

Proiectarea şi dezvoltarea modulară a materiei 
devine o necesitate obiectivă în condiţiile organizării 
sistemului de evaluare bazat pe credite pedagogice, 
aplicabil, de regulă, în învăţământul superior. Acest 
sistem presupune valorificarea deplină a cunoştinţelor 
şi a capacităţilor fundamentale într-un context peda- 
gogic deschis autoinstruirii la nivelul corelaţiei dintre 
toate resursele (informaţionale-umane-materiale- 
financiare), dimensiunile (intelectuală-morală-tehno- 
logică-estetică-fizică) şi formele (formală-nonformală- 
informală) educaţiei. 

De exemplu, studiul pedagogiei generale — plani- 
ficat în anul II, Departamentul pentru pregătirea 
personalului didactic — poate fi organizat în sistemul 
creditelor pedagogice prin intermediul următoarelor 
module de instruire care vizează, pe de o parte, stabi- 
lizarea epistemică a conceptelor fundamentale, iar pe 
de altă parte, deschiderea metodologică spre pro- 
blematica practicii şcolare/universitare: educație- 
sistemul de educaţie/învăţământ-finalităţile educației- 
reforma educaţiei; procesul de învăţământ; proiectarea 
curriculară a procesului de învățământ. 

Practica proiectării pedagogice confirmă mai multe 
variante de organizare a modulelor de instruire, depen- 
dente de funcţionalitatea şi structura specifică fiecărui 
sistem de învăţământ: module concepute ca discipline 
de studiu independente; module care includ mai multe 
grupe de discipline; module care includ doar o parte 
dintr-o disciplină de studiu; module care angajează o 
listă de discipline opţionale, module care promovează 
un set de cunoştinţe intra, inter- şi transdisciplinare.... 

Vezi Creditul pedagogic. 


NIVELUL DE ÎNVĂŢĂMÂNT 


Nivelul de învăţământ reprezintă veriga de bază 
instituţionalizată în cadrul structurii de adaptare a 
sistemului de învăţământ conform obiectivelor generale 
şi specifice stabilite în termeni de politică a educaţiei. 

În sens practic, experimental, „nivelul sau gradul 
de învăţământ reprezintă fiecare diviziune a învă- 
ţământului — clasă, ciclu, treaptă“ — care poate 
evolua în funcţie de anumite circumstanţe locale, 
teritoriale, naţionale sau chiar internaţionale. 

În sens teoretic, conceptual, nivelurile de învățământ 
definesc în plan pedagogic „o anumită ordine a învăţă- 
mântului care se poate subdiviza în diferite cicluri sau/ 
şi trepte de studii“ deschise în direcţia educaţiei 
permanente şi a autoeducaţiei (vezi Dictionnaire actuel 
de l'éducation, 1993, p.947). 

Tendinţa de organizare a sistemelor moderne de 
învățământ evidenţiază, de regulă, existenţa a trei 
niveluri de funcţionare, care vizează subordonarea unor 
trepte sau cicluri şcolare orientate, în mod special, 
pentru realizarea unor obiective de adaptare a elevului 
la o nouă etapă de vârstă psihologică sau la noi condiţii 
de realizare eficientă a instruirii: 

- nivelul învățământului primar (care poate include: 
treapta învățământului preşcolar — treapta învăţă- 
mântului şcolar elementar); 

- nivelul învăţământului secundar (care poate include: 
treapta învăţământului secundar inferior — treapta 
învăţământului secundar superior: liceal; profesional); 

- nivelul învăţământului superior universitar (care 
poate include: treapta învăţământului universitar 
scurt — treapta învăţământului universitar lung — 
treapta învăţământului postuniversitar). 

Obiectivele pedagogice specifice fiecărui nivel şcolar 
vizează formarea-dezvoltarea personalităţii elevului 


printr-un ansamblu de cunoştinţe şi de capacităţi care 
trebuie dobândite în limitele vârstei/vârstelor psiho- 
logice respective — în condiţiile în care în interiorul 
aceluiaşi nivel pot fi parcurse două vârste psihologice 
(vezi prelungirea învăţământului general obligatoriu 
până la vârsta de 16 ani). 

Din perspectivă curriculară sunt relevante urmă- 
toarele obiective pedagogice specifice fiecărui nivel 
şcolar, în vederea formării-dezvoltării permanente a 
personalităţii elevului în condiţii de maximă eficienţă 
pedagogică şi socială: 

- învăţământul primar: asigurarea culturii generale 
instrumentale; 

- învăţământul secundar: asigurarea culturii gene- 
rale de bază (învăţământul general obligatoriu) şi de 
profil, cu deschidere profesională; 

- învățământul superior: asigurarea culturii de 
profil şi de specialitate (complexă, cu grade de 


- competenţă de vârf). 


Reformele şcolare realizate în ultimele decenii 
confirmă importanţa învăţământului general-obli- 
gatoriu care în ţările dezvoltate tinde să acopere 
integral nivelul secundar (vezi Dix annes de réformes 
au niveau de L'enseignement obligatoire dans l'Union 


` europeenne/1984—1994, 1994, p.17—21). 


Durata învăţământului obligatoriu condiţionează 
structurile curriculare specifice nivelului secundar care 
susţine tendinţa echităţii şi a egalizării şanselor într-un 
cadru instituţional ce oferă elevilor: a) o formare 
comună; b) o valorificare a capacităţilor generale 
existente dincolo de diversitatea condiţiilor economice 
şi culturale; c) o posibilitate reală de reuşită şcolară 
şi socială angajată fără „diferenţe de clasă“ (idem, 


vezi p.19). 


Această tendinţă — care a inspirat reformele anilor 
1960-1970 — a revoluţionat sistemele de învăţământ 
evidențiind importanţa pedagogică şi socială a nive- 
lului secundar. Calitatea sa devine indispensabilă pentru 
o educaţie şi o formare profesională adaptabilă la 
condiţiile concurenţiale ale societăţii prezente şi viitoare 
(vezi Objectives et finalites secondaire, 1993). 

Reorientarea nivelului secundar angajează astfel 
următoarele demersuri strategice şi operaţionale: 
a) redefinirea conceptului de învăţământ secundar 
superior (în contextul prelungirii trunchiului comun 
de pregătire generală); b) reproiectarea conţinuturilor 
(în contextul stabilirii unui nou raport curricular între 
cultura generală şi cultura de profil); c) regândirea 
evaluării ca „dominantă nonselectivă cel puţin până 
la sfârşitul şcolarităţii obligatorii“; d) perfecţionarea 

„Şcolii unice“ ca alternativă la „şcoala care răspunde 
doar la necesităţile şi interesele unui grup sau unor 
grupuri sociale“; e) înţelegerea faptului că „distincţiile 
din ciclul postobligatoriu dintre învățământul general 
şi formarea profesională sunt mai puţin nete ca în 
trecut“ (idem, p.1—7). 

Vezi Curriculum, Sistemul de învăţământ. 


„NOILE EDUCAŢII“ 


„Noile educaţii“ sunt definite în programele UNESCO, 
adoptate în ultimele decenii, „ca răspunsuri ale siste- 
melor educaţionale la imperativele lumii contem- 
porane“ de natură politică, economică, ecologică, 
demografică, sanitară etc. 

Conținuturile specifice, propuse din această perspec- 
tivă, sunt integrabile la toate nivelurile, dimensiunile 
şi formele educaţiei. Ele sunt prezentate în termenii 
unor obiective pedagogice prioritare care vizează: 
educaţia relativă la mediu, educaţia pentru bună 
înţelegere şi pace, educaţia pentru participare şi 
democraţie, educaţia în materie de populaţie, educaţia 
pentru o nouă ordine internaţională, educaţia pentru 
comunicare şi pentru mass-media, educaţia pentru 
schimbare şi dezvoltare, educaţia nutriţională, educaţia 
casnică modernă (vezi Noile educaţii, coordonatori, 
Văideanu, G.; Neculau, A., 1986). 

„Noile educaţii“ sunt adaptabile la nivelul fiecărei 
dimensiuni a educaţiei, în funcţie de particularităţile 
acestora dar şi de „ciclurile vieţii“ şi de condiţiile sociale 
specifice fiecărui sistem educaţional. De exemplu, 
educaţia ecologică sau educaţia relativă la mediu, care 
poate fi integrată la nivelul educaţiei morale (în 
învăţământul general), educaţiei intelectuale (în 
învăţământul liceal), educaţiei tehnologice (în învă- 
ţământul profesional), ridică probleme specifice în 
anumite zone sau ţări ale lumii, respectiv în cadrul 
diferitelor sisteme sociale şi educaţionale. 

Metodologia valorificării „noilor educaţii“ vizează 
toate dimensiunile (intelectuală, morală, tehnologică, 
estetică, fizică) şi, formele (formală, nonformală, 
informală) educaţiei. Procesul declanşat stimulează 
trecerea de la demersurile specifice la abordările 
globale, interdisciplinare, ce permit aprofundarea unor 
probleme sociale care cer soluţii concrete: pacea, 
democraţia, justiţia socială, dezvoltarea, mediul, 
alimentaţia, sănătatea, protejarea copiilor şi a tinerilor, 
promovarea învăţământului şi a cercetării ştiinţifice... 

Implementarea „noilor educaţii“ presupune elabo- 


„NOILE EDUCAŢII "* MII 


rarea şi aplicarea unor strategii pedagogice și sociale 
speciale. Ele vizează: 

- pătrunderea „noilor educaţii“ în programele 
şcolare şi universitare sub forma unor recomandări 
sau module de studiu independente, difuzate şi prin 
sistemele de comunicare moderne: televiziune, radio, 
reţele de calculatoare etc.; 

- implicarea „noilor educaţii“ în programele educa- 
tionale ca alternative proiectate în diferite formule 
pedagogice: module de instruire complementară (for- 
mală-nonformală), ghiduri, îndrumări metodologice, 
lucrări fundamentale centrate asupra problemelor mari 
ale lumii contemporane (dezvoltarea economică, 
tehnologia societăţii informatizate, educaţia perma- 
nentă, democratizarea şcolii, reforma educaţiei...); 

- regândirea sistemelor de selectare şi de organizare 
a informaţiei în cadrul unui curriculum care, fie „intro- 
duce module specifice“ — pentru „noile educaţii“ — 
integrate ca discipline distincte în planul de învăţământ 
(educaţia ecologică, educaţia pentru o nouă ordine 
economică internaţională...), fie introduce conținuturile 
specifice unei „noi educaţii“ în sfera mai multor 
discipline, printr-o „abordare infuzională“ (vezi Văi- 
deanu, George, 1988, p.109,110). 

Aceste strategii pot dezvolta şi o altă tendinţă tipică 
proiectelor transdisciplinare: abordarea unei probleme 
sau chiar a unei discipline de învățământ cu contribuţia 
unor cunoştinţe metodologice provenite din direcţia 
tuturor conţinuturilor integrate generic în formula 
„noile educaţii“. 

Evoluţia „noilor educaţii“ răspunde provocărilor 
„emergente, grave şi de anvergură planetară“ înre- 
gistrate mai ales după 1989 sub genericul „proble- 
maticii lumii contemporane“ — vezi Văideanu, George, 
1996, p.65—67. 

„Noile educaţii“ reprezintă, într-un fel, o continuare 
a curentului pedagogic afirmat la începutul secolu- 
lui XX, sub numele de „Educaţia nouă“. 

„Educaţia nouă“ era centrată îndeosebi asupra 
înnoirii raportului metodologic educator — educat. 

„Noile educaţii“ sunt centrate, mai ales, asupra 
unor obiective şi mesaje noi, care determină con- 
ţinuturile şi strategiile educaţiei în condiţiile lumii 
contemporane. 

„Noile educaţii“ evoluează în funcţie de procesarea 
realizată la nivelul obiectivelor propuse ce dau şi 
„denumirea“ fiecărei structuri de conţinut, care poate 
fi proiectat ca modul sau disciplină de studiu conceput 
strategic în plan disciplinar, dar mai ales în plan 
interdisciplinar şi transdisciplinar. 


E, NOILE EDUCAȚI“ 


Educaţia ecologică sau educaţia relativă la mediu 
vizează formarea şi cultivarea capacităţilor de rezol- 
vare a problemelor declanşate o dată cu aplicarea 
tehnologiilor industriale şi postindustriale la scară 
socială, care au înregistrat numeroase efecte negative 
la nivelul naturii şi al existenţei umane. 

Educaţia pentru schimbare şi dezvoltare vizează 
formarea şi cultivarea capacităţilor de adaptare rapidă 
şi responsabilă a personalităţii umane la condiţiile 
inovaţiilor şi ale reformelor sociale înregistrate în 
ultimele decenii ale secolului XX, în perspectiva 
secolului XXI. 

Educaţia pentru tehnologie şi progres vizează 
formarea şi cultivarea aptitudinilor generale şi speciale 
şi a atitudinilor afective, motivaţionale şi caracteriale, 
deschise în direcţia aplicării sociale a cuceririlor 
ştiinţifice în condiţii economice, politice şi culturale 
specifice modelului societăţii postindustriale de tip 
informaţional. i 

Educaţia faţă de mass-media vizează formarea şi 
cultivarea capacităţii de valorificare culturală a 
informaţiei furnizată de presă, radio, televiziune etc., 
în condiţii de diversificare şi de individualizare care 
solicită o evaluare pedagogică responsabilă la scara 
valorilor sociale. 

Educaţia demografică sau educaţia în materie de 
populaţie vizează cultivarea responsabilităţii civice a 
personalităţii şi a comunităţilor umane în raport cu 
problemele specifice populaţiei, exprimate la nivelul 
unor fenomene: creştere, scădere; densitate, migraţie; 
structură profesională, pe vârste, sex; condiţii de 
dezvoltare naturale, sociale (economice, politice, 
culturale, religioase etc.) — situate în context global, 
regional, naţional, teritorial, zonal, local. 

Educaţia pentru pace şi cooperare vizează formarea 
şi cultivarea aptitudinilor şi a atitudinilor civice de 
abordare a problemelor sociale prin dialog şi parti- 
cipare efectivă la rezolvarea pedagogică a contra- 
dicţiilor obiective şi subiective care apar în condiţii de 
(micro)grup sau în contextul comunităţii sociale 
(profesionale, economice, politice, culturale, religioase 
etc.) la nivel naţional, teritorial, zonal, local. 

Educaţia pentru democraţie vizează formarea şi 
cultivarea capacităţilor de înţelegere şi de aplicare a 
democraţiei la nivelul principiilor sale valorice de 
conducere socială eficientă (reprezentarea, separarea 
puterilor, legitimitatea) şi a instituţiilor sale recunoscute 
la scară universală, care promovează drepturile omu- 
lui, incluse şi în programele şcolare şi universitare în 
cadrul unor module sau discipline de învăţământ. 

Educaţia sanitară modernă vizează formarea şi 
cultivarea capacităţilor specifice de proiectare şi de 
organizare raţională a vieţii în condiţiile rezolvării 
unor probleme specifice educaţiei pentru petrecerea 
timpului liber, educaţiei casnice moderne, educaţiei 
nutriţionale, educaţiei sexuale... 

Evoluţia „noilor educaţii“ marchează şi procesul 
de valorificare metodologică a acestora la nivelul celor 
cinci dimensiuni ale activităţii de formare-dezvoltare 
a personalităţii. Putem vorbi astfel de un demers 
intelectual al „noilor educaţii“; un demers moral al 
„noilor educaţii“; un demers tehnologic al „noilor 
educaţii'“; un demers estetic al noilor educaţii; un demers 
fizic — sanitar şi sportiv — al „noilor educaţii“. 

Raporturile metodologice deschise între dimen- 
siunile educaţiei şi „noile educaţii“ angajează urmă- 
toarele patru demersuri pedagogice instituţionalizate, 
deja, la nivelul sistemelor moderne de învăţământ. 

A) Demersul „infuzional“ angajează „noile educaţii“ 
în aria unor discipline şcolare diferite dar şi a unor 
dimensiuni ale educaţiei diferite. De exemplu, problemele 
educaţiei ecologice sunt abordate simultan la biologie, 
chimie, fizică, geografie dar şi la nivelul tuturor dimen- 
siunilor educaţiei (intelectuale-morale-tehnologice- 
estetice-fizice/sanitare). 

Acest tip de demers ridică două probleme meto- 
dologice de maximă importanţă pedagogică şi socială: 
necesitatea de a integra informaţia adusă de la nivelul 
„educaţiei ecologice“ în structura programei şcolare, 
eliminând practica juxtapunerii acesteia doar ca o 
anexă, la sfârşitul unui capitol sau manual; necesitatea 
de a realiza efectiv o sinteză curriculară între cele două 
tipuri şi circuite informaţionale. 

B) Demersul modular,/disciplinar angajează „noile 
educaţii“ în cadrul unor discipline de studiu integrate 
la nivelul unor trepte şcolare dar şi la nivelul unor 
dimensiuni ale educaţiei. De exemplu, „educaţia 
ecologică“ este abordată ca „modul“ în cadrul bio- 
logiei, în învăţământul liceal, cu obiective specifice 
dimensiunii educaţiei intelectuale. 

Acest tip de demers ridică problema corelaţiei 


- existente între diferitele „module“ introduse în cadrul 


unor discipline de învăţământ. De asemenea, ridică 
problema riscului unilateralizării obiectivelor specifice 
în cadrul aceleiaşi dimensiuni a educaţiei. 

C) Demersul disciplinar angajează „noile educaţii“ 
în cadrul unei discipline şcolare distincte. De exemplu 
„educaţia ecologică“ apare ca disciplină de învăţământ, 
integrată în planul de învăţământ proiectat la nivelul 
sistemului şcolar respectiv, cu obiective pedagogice 

instituţionalizate la nivelul programei şcolare, care 
procesează adecvat resursele generale şi specifice ale 
tuturor dimensiunilor educaţiei. 

Acest tip de demers a consacrat deja în planurile 
de învăţământ noi discipline şcolare: educaţia eco- 
logică, educaţia civică, educaţia pentru drepturile 
omului, educaţia sanitară, educaţia demografică şi mai 
ales educaţia tehnologică. 

Problema metodologică pe care o ridică demersul 
disciplinar ţine de statutul special al disciplinelor 
şcolare promovate pe această cale. Ele nu au baza 
academică specifică ştiinţelor particulare, care dau şi 
titulatura majorităţii disciplinelor şcolare. Proiectarea 
lor presupune, astfel, în mod obiectiv, depăşirea 
tendinţelor monodisciplinare în favoarea strategiilor 
pluridisciplinare centrate simultan asupra conţinu- 
turilor ştiinţifice preluate informativ dar şi a efectelor 
sociale, aplicative prelucrate formativ, în sens inte- 
lectual, moral, tehnologic, estetic, fizic. 

D) Demersul transdisciplinar angajează „noile 
educaţii“ la nivelul unor „sinteze ştiinţifice“ propuse 
trimestrial sau anual de „echipe de profesori“. De 
exemplu, problemele globale şi speciale ale educaţiei 
ecologice sunt abordate de o echipă formată din 
profesori de filozofie, sociolcgie, economie; biologie, 
chimie, fizică etc., în cadrul unor lecţii de sinteză, 
seminare etice, conferinţe tematice, dezbateri ideolo- 
gice, concursuri şcolare etc. 

Acest tip de demers, „probabil cel mai interesant, 
mai promiţător, dar şi mai greu de pus în aplicare“ 
(Văideanu, George, 1996, p.67), răspunde unor teme 
incluse în conţinutul „noilor educaţii“, care reflectă 
tensiunea ideologică şi psihosocială a problemelor 
lumii contemporane: democraţia; dezvoltarea econo- 
mică; apărarea mediului natural, valorificarea tim- 
pului liber, relaţiile dintre sexe, rolul religiei, raportul 
dintre naţional şi internaţional în viaţa politică; 
raportul dintre naţional şi universal în creaţiile 
culturale; cultura societăţii postindustriale de tip 
informatizat... 

Dificultăţile metodologice inerente acestui demers 
angajează sensibilitatea şi responsabilitatea socială a 
educatorilor: capacitatea lor de abordare globală 
(intelectuală-morală-tehnologică-estetică-fizică) a 
activităţii de formare-dezvoltare a personalităţii; 
atitudinea lor de deschidere faţă de problemele in- 
Struirii permanente; voinţa lor de autoperfecţionare 
profesională continuă. 

Vezi Conţinutul educaţiei, Dimensiunile edu- 
caţiei. 


NORMA PEDAGOGICĂ EE 


NORMA PEDAGOGICĂ 


Norma pedagogică reprezintă un cadru de referință 
delimitat în contextul activităţii de proiectare şi de 
realizare a educaţiei/instruirii „care defineşte ceea ce 
trebuie să se întâmple la nivelul acţiunii educaţionale/ 
didactice (vezi Dictionnaire actuel de education, 1993, 
p.903, 904). 

Conceptul de normă pedagogică desemnează „o 
formulă abstractă care admite o judecată de valoare“ 
prin raportarea acţiunii educaţionale/didactice la 
o anumită finalitate, la un anumit model, la un 
anumit sistem de principii şi reguli. În ultima 
instanţă, operaţionalizarea acestui concept, multi- 
plicabil în diferite variante practice, presupune 
definirea unor „reguli colective sau comune care 
servesc drept ghid în orientarea acţiunii“ (De Land- 
sheere, Gilbert, 1992, p.203). 

Funcţia principală a normei pedagogice are valoa- 
rea, proprie ştiinţelor socioumane, „de criteriu obiectiv“ 
sau de „standard de reuşită“, stabilizat, din punct de 
vedere teoretic şi practic“, la nivelul sistemului şi al 
procesului de învăţământ. 

În plan teoretic, norma pedagogică „este fixată pe 
baza legităţilor pedagogice (legi, principii, reguli 
pedagogice) şi în raport cu coordonatele principale ale 
acţiunii pedagogice“ (finalităţi, proiect pedagogic, 
mesaj pedagogic, particularităţi ale subiectului şi ale 
obiectului educaţiei etc. — vezi Dicţionar de pedagogie, 
1979, p.307). În această accepţie, norma pedagogică 
reflectă un ansamblu de cerinţe de maximă generalitate 
concentrate la nivelul principiilor pedagogice ale 
procesului de învăţământ (comunicare-cunoaştere- 
creativitate pedagogică), care au valoare de legi 
pedagogice. 

În plan practic, norma pedagogică traduce cerinţele 
exprimate în cadrul legităţilor pedagogice la nivelul 
unor „indicaţii obligatorii“ sau „idei călăuzitoare, 
directive“, care trebuie urmărite şi respectate în cadrul 
activităţii de instruire, cu valoare de principii didactice 
(activizare, participare, accesibilitate, sistematizare, 
esenţializare, autoreglare etc.). 

Sfera de aplicare a normei pedagogice angajează 
toate dimensiunile şi formele educaţiei. În această 
accepţie sunt evocate următoarele tipuri de norme 
pedagogice: normă de conduită, normă de control, 
normă de învăţare, normă docimologică, normă 
morală, normă socială, normă de apreciere a activităţii 
elevului şi a profesorului; norme de vârstă, norme 
diferenţiale; norme integrate, norme locale, norme 


EEE NOTA ŞCOLARĂ 


naţionale, norme specifice unui nivel şcolar, norme 
profesionale etc. (vezi Dicţionar de pedagogie, 1979, 
p.306, 307; De Landsheere, Gilbert, 1992, p.203—205). 

Norma didactică, raportabilă, de regulă, la prin- 
cipiile procesului de învăţământ, concentrează un 
ansamblu de reguli, valabile la nivelul corelaţiei 
funcţional-structurale dintre profesor şi elev, care 
condiţionează eficienţa activităţii de instruire/învăţare. 
Acest ansamblu de reguli oferă „un standard pre- 
scriptiv“ dezvoltat în contextul diferitelor didactici/ 
metodici de specialitate care evidenţiază „un cadru de 
referinţă necesar pentru mobilizarea şi promovarea 
comportamentelor socioprofesionale“ relevante (vezi 
Dictionnaire encyclopédique de l'education et de la 
formation, 1994, p.691). 

Vezi Legile pedagogice, Principiile pedagogice. 


NOTA ŞCOLARĂ 


Nota şcolară marchează actul de decizie asumat de 
profesor în cadrul activităţii de evaluare didactică, după 
realizarea integrală a acţiunilor de măsurare can- 
titativă şi de apreciere calitativă a gradului şi a modului 
în care elevul asigură îndeplinirea sarcinilor definite 
la nivelul obiectivelor operaţionale. 

Nota şcolară „traduce evaluarea unei performanţe 
sau a unei conduite“, specifice domeniului educaţiei/ 
instruirii, în diferite forme exprimate prin cifre, sim- 
boluri, calificative, scoruri, etaloane, norme etc. (vezi 
De Landsheere, Gilbert, 1992, p.205, 206). 

Funcţiile notei şcolare reflectă finalităţile angajate 
în orice activitate de evaluare care vizează aprecierea 
rezultatelor obţinute în raport cu anumite obiective de 
învăţare şi de dezvoltare intelectuală (vezi Coudray, 
Leandre, 1973, p.87): 

a) funcția de indicare a tendințelor de progres-regres 
ale elevului şi ale clasei de elevi; 

b) funcţia de realizare a comparaţiei între elevi în 
cadrul clasei de elevi, între clasele de elevi de acelaşi 
nivel, în cadrul şcolii; 

c) funcţia de adaptare a proiectului pedagogic la 
„incidentele generate de parcursul elevului şi al clasei 
de elevi în direcţia atingerii obiectivelor“ asumate la 
nivelul procesului de învățţământ/activităţii didactice; 

d) funcţia de motivare a elevului și a clasei de elevi 
în contextul realizării unor conexiuni inverse pozitive, 
externe şi interne, cu scop de corecție, ameliorare, 
ajustare, restructurare a activităţii. 

Valorificarea notei şcolare presupune cunoaşterea 
limitelor şi a posibilităţilor sale pedagogice. Li- 

mitele pedagogice sunt dependente de subiectivitatea 
evaluatorului şi de influenţele exercitate din direcţia 
câmpului psihosocial care înconjură, în mod obiectiv, 
orice acţiune didactică (vezi Acţiunea educaţională/ 
didactică). Posibilităţile pedagogice sunt susţinute 
prin tradiţia dobândită la nivelul unei practici de 
evaluare confirmată în majoritatea sistemelor de 
învăţământ din lume. 

Realizarea acestei practici presupune asigurarea 
unui echilibru între relativitatea aprecierilor con- 
semnate şi deschiderile psihopedagogice asumate. 
Nota şcolară poate avea astfel valoarea unei decizii 
operaţionale care asigură continuitatea dintre diagno- 
za pedagogică şi prognoza pedagogică, la nivelul unui 
sistem de evaluare cu funcţie managerială implicită 
şi explicită. 

Perfecţionarea notei şcolare, în calitatea sa de 
operaţie decizională care finalizează, la diferite inter- 
vale de timp, activitatea de evaluare proiectată şi 
realizată de profesor, depinde de perspectiva mana- 
gerială angajată la nivel de politică educaţională. 

Nota şcolară trebuie să vizeze, pe de o parte, 
raportul dintre: situaţia elevului la intrare (începutul 
ciclului, anului, trimestrului, capitolului, activităţii 
didactice) — calitatea procesului de învăţământ/ 
activităţii didactice — situaţia elevului la ieşire 
(sfârşitul ciclului, anului, trimestrului, capitolului, 
activităţii didactice). Pe de altă parte, nota şcolară 
trebuie să asigure coerenţa actului de evaluare, 
realizabilă la nivelul liniei de continuitate dintre 
operaţiile de măsurare-apreciere-decizie. 

Criteriile specifice asumate în momentul definitivării 
notei şcolare reflectă progresele reale înregistrate de 
elev raportabile la obiectivele specifice incluse în 
programele de instruie şi la cele concrete, opera- 
ţionalizate de fiecare cadru didactic în funcţie de 
contextul particular şi individual al şcolii şi al clasei 
de elevi. Este valorificată astfel capacitatea cadrului 
didactic de raportare a rezultatelor elevului la „un 
etalon naţional“ — angajabil în termeni de evaluare 
finală — şi la un etalon elaborat de profesor în funcţie 
de raportul managerial intrare-ieşire, aplicabil ele- 
vului şi clasei de elevi, fără a neglija standardele 
generale/scopuri valabile la sfârşit de ciclu, an de 
învăţământ — etalon angajabil în termeni de evaluare 
formativă, continuă. 

Perfecţionarea evaluării didactice solicită „lărgirea 
sensului notei şcolare“ prin intermediul testelor peda- 
gogice/şcolare şi docimologice care angajează „o 

apreciere cifrată dată după un barem prealabil ales“. 
Nota şcolară poate deveni astfel, simultan sau succesiv: 

-o notă a vârstei (etalonată în raport cu resursele 
minime-medii-maxime ale vârstei psihologice şi ale 
vârstei şcolare); 

"o notă analitică („acordată în funcţie de unul sau 
mai multe criterii particulare definite într-o manieră 
operaţională ideală care permite eşalonarea/notele 
parţiale“); 

-o notă brută (rezultată din aplicarea unui test care 
solicită răspunsuri standard într-un timp standard); 

- o nota derivată (rezultată din interpretarea 
informaţiilor obţinute prin notă brută pe baza 
anumitelor norme); 


NOTA ŞCOLARĂ II 


" o notă etalonată (rezultată prin raportare la 
diferite standarde de apreciere cantitativă-calitativă); 

"o nota globală/„holistic scor“ sau o notă analitică 
(rezultată printr-o operaţie care „traduce impresia de 
ansamblu a celui care corectează“; 

"o notă transformată (rezultată prin substituirea 
unei relaţii între variabilele evaluate); 

"o notă adevărată — care exceptează eroarea prin 
măsurare — plecând de la o valoare ipotetică susţinută 
statistic „egală cu notele obţinute printr-o serie infinită 
de măsurători operate cu ajutorul aceluiași test sau a 


„unor teste paralele“ (vezi De Landsheere, Gilbert, 1992, 


p.205, 206). 
Vezi Docimologia, Evaluarea pedagogică. 


OBIECTUL EDUCAŢIEI 


Obiectul educaţiei reprezintă o persoană sau un grup 
de persoane care îndeplinesc rolul de „educat“ în diferite 
ipostaze şi situaţii pedagogice şi sociale (copil, preşcolar, 
elev, student, adult aflat la un curs de perfecţionare etc.). 

_ Statutul de „obiect al educaţiei“ evidenţiază poziţia 
ontologică momentană a elevului, studentului etc. de 
receptor al „mesajului educaţional“ emis de profesor 
(în calitate de „subiect al educaţiei“). Aceasta presupune 
însă valorificarea poziţiei sale gnoseologice de „subiect 
epistemic“ care participă, în mod activ, la procesul 
dobândirii unor cunoştinţe şi capacităţi proiectate 
conform programelor şcolare/universitare. 

Calitățile „obiectului educaţiei“ sunt relevate, în mod 
gradat, pe trei circuite ierarhice, dezvoltate la nivel 
primar-secundar-terţiar (vezi Acţiunea educaţională/ 
didactică). 

A) Circuitul primar probează capacitatea celui 
educat (elev, student etc.) de receptare a mesajului 
pedagogic transmis de „subiectul educaţiei“ (profesor, 
părinte etc.) prin intermediul unui „repertoriu comun“, 
realizat între emiţător şi receptor la nivel intelectual 
şi nonintelectual (afectiv-motivaţional-caracterial). 
Această capacitate defineşte subiectivitatea obiectului 
care confirmă, pe de o parte, resursele de dezvoltare 
pedagogică/de educabilitate ale celui educat, iar pe de 
altă parte, transformarea efectivă a proiectului peda- 
gogic în act pedagogic real. 

B) Circuitul secundar probează capacitatea celui 
educat de, a reacţiona la solicitările subiectului edu- 
caţiei printr-un comportament de răspuns dirijat, 
evaluat de subiectul educaţiei din perspectiva unei 
relaţii de conexiune inversă externă, care vizează 


perfecţionarea proiectului pedagogic, a mesajului 
pedagogic, a repertoriului comun. 

C) Circuitul terțiar probează capacitatea celui 
educat de a realiza un comportament de răspuns 
autodirijat prin elaborarea unei relaţii de conexiune 
inversă internă, valorificabilă în termeni de au- 
toevaluare. 

Evoluţia „obiectului educaţiei“ depinde de calitatea 
circuitelor, principal-secundar-terţiar, acumulate în 
timp prin valorificarea optimă a tuturor dimensiunilor 
şi a formelor educaţiei din perspectiva educaţiei 
permanente. 

Nivelul maxim care poate fi atins presupune perfec- 
ţionarea capacităţii sale de autoevaluare obiectivă a 
propriilor comportamente: de răspuns dirijat — de 
răspuns autodirijat. Eficientizarea acesteia în diferite 
contexte pedagogice, didactice şi extradidactice va 
stimula apariţia unei noi capacităţi care conferă celui 
educat posibilitatea de preluare efectivă a tuturor 
sarcinilor care revin, de regulă, subiectului educaţiei 
prin elaborarea proiectului şi a mesajului pedagogic. 

Acest nivel maxim, superior, evidenţiază capacitatea 
obiectului educaţiei de a elabora un autoproiect peda- 
gogic relevant în plan individual şi social. Este momentul 
în care obiectul educaţiei devine subiect al educaţiei, 
integrat efectiv la nivelul unei activităţi de autoeducaţie. 

Vezi Acţiunea educaţională/didactică, Educa- 
bilitatea. 


OBIECTIVELE PEDAGOGICE 


Obiectivele pedagogice reprezintă finalităţile peda- 
gogice microstructurale care asigură orientarea activi- 
tăţii educative/didactice la nivelul procesului de învă- 
ţământ. Ele reflectă dimensiunea valorică a finalităţilor 
macrostructurale (idealul pedagogic; scopurile peda- 
gogice), definite pe termen mediu şi lung la scara 
socială a întregului sistem educaţional. 

Obiectivele pedagogice ale procesului de învă- 
țământ sunt elaborate la nivel de politică a educaţiei 
(obiectivele generale ale planului de învăţământ şi 
obiectivele specifice stabilite pe trepte şi discipline de 
învăţământ, definite, de regulă, la nivelul programelor 
şcolare/universitare) şi prin efortul de operaţionalizare 
realizat de fiecare cadrul didactic (obiectivele concrete). 

În ansamblul lor, „obiectivele urmăresc raţio- 
nalizarea demersurilor pedagogice în vederea ame- 
liorării actului pedagogic“, activitate complexă, reali- 

zabilă prin: a) precizarea intențjilor educative în sensul 
unor comportamente observabile; b) anunţarea „ţin- 
telor“ instruirii înaintea declanșării acţiunii didactice/ 
educative (de predare-învăţare-evaluare) ; c) evaluarea 
întregului proces în termenii raportului „intrare“ (obiec- 
tive proiectate) — „ieşire“ (obiective realizate) — vezi 
Dictionnaire encyclopédique de Leducation et de la 
formation, 1994, p.695—598). 

Definirea conceptului de obiectiv pedagogic 
presupune avansarea a două criterii de referință care 
evidenţiază conţinutul teleologic şi sfera de manifestare 
axiologică a finalităţilor educaţiei. 

Conţinutul teleologic al finalităţilor educaţiei per- 
mite sesizarea relaţiei de determinare pedagogică 
existentă între finalitățile macrostructurale valabile la 
nivelul întregului sistem de educaţie/învăţământ (ideal 
pedagogic — scopuri pedagogice) şi finalităţile micro- 
structurale, valabile la nivelul întregului proces de 
învăţământ, de la dimensiunea sa funcţional-struc- 
turală (obiective generale-specifice) până la dimen- 
siunea sa operaţională, proprie oricărei activităţi 
didactice/educative (obiective concrete). 

Sfera de manifestare axiologică a finalităţilor 
educaţiei permite o dublă definire a obiectivelor 
pedagogice: o definire în sens larg, care evidenţiază 
capacitatea obiectivelor pedagogice de a desemna 
intenţionalitatea activităţii de instruire şi de formare 
a personalităţii (vezi Potolea, Dan, 1986, p.13); o 
definire în sens restrâns, care evidenţiază capacitatea 
obiectivelor pedagogice de a desemna acţiunile con- 
crete realizate de preşcolar, elev, student etc. sub 
îndrumarea profesorului, în cadrul unei secvenţe 
didactice controlabilă pe criterii de evaluare precise. 

Corelarea celor două criterii de referinţă permite 
definirea obiectivelor pedagogice la nivelul unui concept 
pedagogic fundamental, care reflectă: 

a) normele valorice de raportare la finalităţile 
macrostructurale (care evidenţiază faptul că „scopul 
poate fi atins numai prin obiective“, iar „obiectivele 
nu ar avea nici o rațiune dacă nu ar fi raportate la 
scop“ — idem, p.15); şi la activitatea didactică/ 
educativă (care evidenţiază importanţa corelaţiei 
proiectare — realizare în condiţii concrete); 

b) strategiile de organizare a discursului peda- 
gogic/didactie angajate în termeni de prospectare- 
planificare-programare a activităţii didactice/edu- 
cative, cu efecte formative maxime pe termen lung- 
mediu-scurt; 


OBIECTIVELE PEDAGOGICE III 


c) tacticile de evitare şi de corectare a tendinţelor 
didacticiste, exprimate polar prin: menţinerea activităţii 
didactice doar în sfera obiectivelor generale (ceea ce 
duce la formalism); fărâmițarea activităţii didactice 
în numeroase acţiuni şi operaţii concrete, fără nici un 
efort de raportare a acestora la obiectivele specifice şi 
generale şi la finalităţile macrostructurale (ceea ce 
duce la o pseudoactivizare, respectiv la un „exces 
reducționist“). 

Obiectivele pedagogice pot fi definite, astfel, ca 
finalități microstructurale, care reflectă normele valorice, 
de politică a educaţiei — stabilite prin finalităţile 
macrostructurale — angajate în cadrul procesului de 
învăţământ, pentru orientarea proiectării acestuia de la 
nivelul planului și al programelor şcolare/universitare 
până la nivelul activităţii didactice realizată pe baza 
corelaţiei funcţional-structurale profesor-elev. 

` Funcţiile obiectivelor pedagogice evidenţiază 
conexiunile necesare între normele valorice asumate 
şi acţiunile didactice declanşate la diferite niveluri de 
generalitate, specificitate şi operaţionalitate. 

Literatura de specialitate analizează patru funcţii 
pedagogice specifice obiectivelor pedagogice: funcţia 
de comunicare axiologică, funcţia de anticipare a 
rezultatelor, funcţia evaluativă, funcţia de organizare 
şi reglare a întregului proces de învățământ (vezi 
Potolea, Dan, 1986, p.13—14). 

Analiza sistemică, optimă, strategică, a acestor 
funcţii poate conduce la procesarea şi integrarea lor 
pe două coordonate manageriale specifice teoriei 
finalităţilor: o coordonată valorică, prioritar norma- 
tivă; o coordonată metodologică, prioritar directivă. 
Prima coordonată implică exercitarea funcţiei de 
proiectare axiologică a obiectivelor pedagogice; cea 
de-a doua coordonată implică exercitarea funcţiei de 
(auto)reglare metodologică a obiectivelor ped agogice. 

A) Funcţia de proiectare axiologică a obiectivelor 
pedagogice vizează „raţionalizarea demersului edu- 
caţiei“ prin comunicarea — înainte de declanşarea 
acțiunii — a scopurilor care ghidează activitatea de 
predare-învăţare-evaluare la nivel: general (vezi obiec- 
tivele generale ale planului de învățământ); particular/ 
specific (vezi obiectivele specifice ale programelor 
(pre)şcolare/universitare); concret/ operațional (vezi 
obiectivele concrete/operaționale ale activităţii didac- 
tice: lecţie, seminar, curs etc.) — vezi Dictionnaire 
encyclopédique de Leducation et de la formation, 
1994, p.695). 


EI OBIECTIVELE PEDAGOGICE 


Funcţia de proiectare axiologică a obiectivelor 
pedagogice angajează practic două categorii de acţiuni 
pedagogice complementare: 

- acţiunea pedagogică de comunicare a scopurilor 
activităţii didactice, înţelese în sens axiologic, de 


norme valorice care orientează predarea-învăţarea- 


evaluarea în direcţia obţinerii unor rezultate şcolare/ 
universitare relevante în plan individual şi social; 

- acţiunea pedagogică de anticipare a produselor 
activităţii didactice, înţelese în termeni de schimbări 
provocate în procesul de formare-dezvoltare a elevului/ 
studentului, prin: gradul de atingere a obiectivelor 
concrete propuse; gradul de progres realizat la „ieşire“, 
evaluat în raport de resursele investite la „intrare“. 

Comunicarea pedagogică evidenţiază calităţile de 
manager ale cadrului didactic, care pot fi demonstrate 
explicit la începutul fiecărei lecţii prin: scopurile de 
perspectivă asumate conform capitolului, subcapi- 
tolului; obiectivele concrete asumate — ţinând seama 
de scopuri şi de resursele existente — care trebuie 
realizate până la sfârşitul lecţiei, activităţii de labo- 
rator, cursului, seminarului etc. 

Lecţia, cursul, seminarul etc. au astfel o deschidere 
axiologică permanentă. Aceasta permite sesizarea 
efectelor formative imediate şi de perspectivă care 
reflectă capacitatea profesorului de diferenţiere între 
conținuturile pedagogice esenţiale şi cele neesenţiale, 
între metodologiile de predare-învăţare-evaluare 
relevante pe termen mediu şi lung şi cele valabile doar 
pentru rezolvarea sarcinilor curente, punctuale, con- 
juncturale, imediate. 

Anticiparea pedagogică a rezultatelor activităţii 
didactice evidenţiază calitatea strategică a operaţiilor 
de predare-învăţare-evaluare centrate cu prioritate 
asupra „ieşirilor“ din sistem. Aprecierea acestora, pe 
criterii riguroase, va permite (re)evaluarea „intrărilor“, 
respectiv a resurselor (conţinuturilor — metodologiilor) 
alese în conformitate cu obiectivele concrete asumate. 

B) Funcţia de (auto)reglare metodologică a obiec- 
tivelor pedagogice evidenţiază importanţa corelaţiei 
existente între sarcinile didactice proiectate într-o 
anumită perspectivă axiologică şi criteriile de evaluare 
propuse deja la începutul activităţii didactice, de 
predare-învăţare-evaluare. 

Criteriile şi tehnicile de evaluare sunt stabilite „o dată 
cu formularea obiectivelor şi în corespondenţă cu ele (...) 
şi nu la capătul procesului de instruire cum se întâmplă, 
nu de puţine ori, în practica tradiţională“ (Potolea, Dan, 

1988, p.141). Această strategie permite (auto)reglarea 
metodică a proceselor de instruire prin intermediul 
obiectivelor, concepute simultan în calitate de: 

- „tinte“ ale educaţiei, care includ în structura lor 
atât „tehnicile evaluative“, cât şi „elementele refe- 
renţiale“ relevante pentru aprecierea rezultatelor 
activităţii didactice; 

- nucleu al proiectului curricular, care susţine decizia 
pedagogică atât în faza iniţială a activităţii didactice 
(stabilirea conţinuturilor şi a strategiilor de predare- 
învăţare-evaluare corespunzătoare obiectivelor), cât şi 
în faza finală (evaluarea rezultatelor activităţii didac- 
tice prin raportare la obiective). 

Mecanismele declanșate funcţional, prin inter- 
mediul obiectivelor pedagogice, asigură premisa 
(auto)reglării permanente a activităţii didactice/ 
educative, realizabilă în sens managerial, în termeni 
de ameliorare, ajustare sau chiar de restructurare a 
proiectului de lecţie, seminar, curs etc. 

Structura obiectivelor pedagogice este evidentă, 
în ultimă instanţă, la nivelul activităţii concrete de 
predare-învăţare-evaluare. Aceasta implică o structură 
ierarhică (specifică finalităţilor microstructurale), o 
structură de relaţie (situată la intersecţia dintre 
obiectivele pedagogice şi finalităţile pedagogice macro- 
structurale — ideal pedagogic, scopuri pedagogice) şi 
o structură de acţiune (dependentă aproape exclusiv 
de creativitatea pedagogică a cadrului didactic). 

A) Structura ierarhică a obiectivelor pedagogice este 
specifică finalităţilor microstructurale care — spre 
deosebire de finalităţile macrostructurale ce sunt 
indivizibile — au capacitatea de a dezvolta taxonomii, 
determinate în funcţie de diferite criterii valorice. 

Structura ierarhică a obiectivelor pedagogice 
include trei trepte de organizare, specifice finalităţilor 
educaţionale microstructurale (vezi Jinga, loan; 
Negreţ, Ion, 1994, p.83—84): 

a) Obiectivele generale ale procesului de învăţământ 
vizează „scopurile“ sau „ţelurile“ care orientează 
activitatea tuturor cadrelor didactice pe toată perioada 
şcolarităţii integrând diferite produse parţiale sau 
specifice realizate în timp şi spaţiu, la nivelul instruirii 
formale, nonformale, informale; 

b) Obiectivele de generalitate medie vizează „sco- 
purile“ sau „ţelurile“ unor niveluri, forme, discipline 
specifice de instruire, ce pot fi „semioperaţionalizate“ 
prin acţiuni ale tuturor cadrelor didactice din domeniul 
respectiv, care angajează: anumite părţi ale materiei 

de învăţat (capitole, subcapitole, unităţi de instruire 
modulară, grupuri de lecţii, de activităţi de cabinet, 
de laborator etc.) şi anumite posibilităţi de evaluare 
sumativă/cumulativă a cunoştinţelor, deprinderilor, 
strategiilor asimilate la diferite intervale de timp; 

c) Obiectivele operaţionale vizează „ţelurile“ sau 
„tintele“ concrete ale fiecărei activităţi didactice (lecţie, 
activitate de laborator, curs, seminar etc.), realizată 
de elevi/studenţi sub conducerea managerială a 
profesorului, pe secvenţe de timp exacte, care valorifică 
resursele interne-externe ale învăţării, disponibile în 
situaţia respectivă. 

Obiectivele operaţionale reprezintă opera cadrului 
didactic. Integrarea în structura acestora a criteriilor 
şi a mijloacelor de evaluare a rezultatelor asigură 
perfecţionarea continuă a activităţii de predare- 
învăţare-evaluare, premisa realizării în timp a saltului 
de la instruire la autoinstruire, de la educaţie la 
autoeducaţie. 

B) Structura de relaţie a obiectivelor pedagogice 
surpinde mecanismele psihosociale care determină 
proiectarea şi realizarea activităţii didactice/educati- 
ve prin raportare permanentă la normele valorice 
definite la nivel de politică educaţională şi şcolară. 
Aceste mecanisme reflectă desfăşurarea finalităţilor 
educaţiei, în timp şi spaţiu, pe parcursul a trei faze 
(vezi De Landsheere, V, De Landsheere, G., 1979): 

a) faza I, care vizează raportarea profesorului la 
obiectivele cu cel mai mare grad de generalitate, 
angajează limita superioară a corelaţiei existente între 
finalităţile macrostructurale şi finalităţile micro- 
structurale. 

Raportarea profesorului la obiectivele pedagogice 
de maximă generalitate asigură orientarea valorică a 
procesului:de învăţământ, consistenţa teleologică a 
activităţii didactice, coerenţa metodologică a ac- 
ţiunilor de predare-învăţare-evaluare, resursa de per- 
fecţionare continuă a corelaţiei subiect-obiect. 

Această fază oferă „un ideal al instruirii“, care 
reflectă, la scara procesului de învățământ, linia 
generală de filozofie şi de politică a educaţiei definită 
la niveluri de generalitate maximă, proprii finalităţilor 
macrostructurale (idealului pedagogic şi scopurilor 
pedagogice); 

b) faza a II-a, care vizează raportarea profesorului 
la obiective cu nivel de generalitate intermediar, 
angajează limita superioară a corelaţiei existente între 
obiectivul pedagogic general (care reflectă finalităţile 


OBIECTIVELE PEDAGOGICE MII 


macrostructurale, oferind „idealul instruirii“ — prezen- 
tat anterior ca obiectiv pedagogic general) şi obiectivele 
pedagogice specifice procesului de învățământ. 
Obiectivele cu grad de generalitate intermediar sunt 
rezultatul orientării obiectivelor cu cel mai mare grad 


„de generalitate spre „capacităţi şi rubrici de conţinut“ 


specifice diferitelor niveluri, forme şi discipline de 
învăţământ, instituţionalizate la nivelul planului de 
învăţământ. Aceste obiective sugerează profesorului 
mecanismele de elaborare a „scopului lecţiei“/cursului, 
seminarului etc. sau a „scopurilor lecţiei'“, care reflectă, 
la nivelul unei (sau unor) activităţi didactice/educative, 
linia stabilă de continuitate axiologică necesară între 
finalităţile macrostructurale ale educaţiei şi finalităţile 
microstructurale ale învăţământului; 

c) faza a III-a, care vizează raportarea profesorului 
la inventarul obiectivelor specifice incluse în programele 
(pre)şcolare/universitare, pe capitole şi subcapitole, 
angajează elaborarea secvenţelor de învăţare care 
trebuie realizate în cadrul lecţiei, cursului, semina- 
rului etc. 

Secvenţele de învăţare, rezultate din obiectivele cu 
grad de generalitate intermediar, demonstrează capa- 
citatea de creaţie pedagogică a fiecărui profesor. Ele 
constituie obiectivele concrete ale lecţiei/cursului, 
seminarului etc. care pot fi exprimate în termeni de 
informare şi de formare. Corelarea lor, în sens 
managerial, evidenţiază conexiunea necesară, în plan 
pedagogic, între obiectivele de conţinut şi obiectivele 
psihologice, între obiectivele prioritar informative şi 
obiectivele prioritar formative. 

C) Structura de acţiune a obiectivelor pedagogice 
solicită profesorului competenţe de comunicare-cunoaş- 
tere-creativitate angajate în direcţia elaborării unui 
autentic „design instrucţional“. Această activitate, 
bazată pe adaptarea obiectivelor specifice, definite în 
cadrul programelor şcolare, la particularităţile şcolii 
şi clasei de elevi, presupune parcurgerea următorului 
circuit curricular: (vezi Gagné, Robert, M.; Briggs, 
Leslie, J., 1977, p.23—25): 

a) definirea obiectivelor lecției ca obiective ope- 
raționale, concrete, care precizează sarcinile de 
învăţare ale elevului sub formă de comportamente 
observabile şi controlabile, conform unor criterii şi 
mijloace prezentate în mod explicit; 

b) stabilirea resurselor interne (capacităţile elevu- 
lui) şi externe (conţinutul şi metodologia instruirii) 
ale învăţării şi a restricţiilor legate, de regulă, de timpul 
şi spaţiul disponibil pentru învăţare; 

c) proiectarea strategiei necesare pentru realizarea 
fiecărui obiectiv operaţional, concret în condiţii optime, 


„interne şi externe“; 


d) alegerea unui set de procedee de evaluare a 
rezultatelor obţinute de elevi, în timpul şi la sfârşitul 
- activităţii didactice, valorificabile în cadrul „itemurilor 
propuse, care pot fi asamblate ca teste“ de cunoştinţe. 
Taxonomia obiectivelor pedagogice reprezintă o 
clasificare sistematică a finalităţilor procesului de învă- 
țământ, realizată pe criterii pedagogice de maximă 
rigurozitate. Specificitatea acestora poate fi raportată la 
două modele de clasificare, operabile, de altfel, în diferite 
variante, şi în literatura de specialitate: gradul de 
generalitate exprimat, tipul de comportament aşteptat. 
A) Clasificarea obiectivelor pedagogice după gradul 
de generalitate exprimat reflectă toate dimensiunile 
procesului de învăţământ, angajate în plan funcțional- 
structural-operaţional. Taxonomia rezultată vizează 
astfel: obiectivele pedagogice generale (valabile pe 
verticala şi pe orizontala procesului de învățământ); 
obiectivele pedagogice specifice (valabile pe niveluri, 
trepte, discipline, forme de învăţământ şi de instruire); 
obiectivele pedagogice concrete ale procesului de 
învăţământ (valabile la nivelul activităţii didactice/ 
educative realizată în diferite forme de organizare — 


lecţie, oră de dirigenţie, seminar, curs etc.). 


a) Obiectivele pedagogice generale reflectă dimen- 
siunea funcţională a procesului de învăţământ, situată 
la linia de intersecţie cu finalitaţile macrostructurale 
ale sistemului de educaţie. Aceste obiective vizează 
criteriile de elaborare a planului de învăţământ, 
validate la nivel de politică a educaţiei în funcţie de 
capacitatea acestora de: a răspunde nevoilor reale de 
formare-dezvoltare a unui anumit tip de personalitate, 
valabil la scara întregii societăţi; a îndruma acţiunile 
viitoare de programare şi operaţionalizare a conţinu- 
tului instruirii în cadrul programelor şi manualelor 
şcolare; „a indica rezultatele care trebuie obţinute prin 
activităţile şcolare“; „a orienta selecţia conţinuturilor, 
activităţile de învăţare şi exigenţele pedagogice ale 
curriculumului“; „a indica rezultatele care trebuie 
obţinute prin intermediul activităţilor şcolare“ (vezi 
Curriculum şcolar. Ghid metodologic, 1996, p.16). 

Proiectarea planului de învăţământ implică insti- 
tuţionalizarea unor obiective pedagogice generale care 
orientează alegerea şi ordonarea orizontală-verticală 
transversală a disciplinelor şcolare/universitare, con- 


form anumitelor criterii de politică a educaţiei. 

Criteriile politice (de politică a educaţiei) sunt 
relevante în cazul obiectivelor generale, situate la 
linia de interacţiune dintre finalităţile macrostruc- 
turale şi microstructurale, care susţin, de exemplu, 
abordarea sistemică şi curriculară a planului de 
învăţământ — promovată de-a lungul timpului și la 
nivel de UNESCO (vezi Văideanu, George, 1988, 
p.74—80); 

Criteriile pedagogice sunt relevante în cazul obiec- 
tivelor generale care proiectează un anumit tip de 
învăţare, realizabil prin toate structurile planului de 
învăţământ, pe dimensiunea verticală, orizontală şi 
transversală a acestuia — un exemplu avansat în acest 
sens este tipul de învăţare inovatoare, aflat în opoziţie 
cu tipul de învăţare de menținere (vezi Botkin, James, 
W; Elmandjra, Mahdi; Malița, Mircea, 1981). 

Acest tip de învăţare inovatoare trebuie realizat prin 
toate structurile planului de învăţământ, dezvoltate în 
funcţie de următoarele „scopuri revizuite“ la nivelul unor 
obiective pedagogice generale: autorealizare; auto- 
estimare, stabilitate emoțională, expresivitate şi creati- 
vitate; cultivarea talentelor şi intereselor personale; 
folosirea inteligentă a timpului liber; pregătirea pentru 
stresul vieţii moderne, sănătate şi securitate psihică (vezi 
Decker, E Walker; Jones, E, Soltis, 1986, p.76). 

b) Obiectivele pedagogice specifice reflectă dimen- 
siunea structurală a procesului de învăţământ, care 
vizează resursele de conţinut plasate intermediar între 
criteriile stabilite la nivel de politică a educaţiei şi 
cerinţele de proiectare didactică eficientă orientate în 
direcţia activităţii de predare-învăţare-evaluare. 

Aceste obiective acţionează la nivelul a trei coor- 
donate principale angajate în activitatea de proiectare 
a procesului de învăţământ: 

- coordonata transversală, care vizează dimen- 
siunile educaţiei/obiective pedagogice specifice: educa- 
ţiei intelectuale; educaţiei morale; educaţiei tehno- 
logice; educaţiei estetice; educaţiei fizice; 

- coordonata verticală, care vizează treptele de 
învăţământ/obiective pedagogice specifice: învăţă- 
mântului preşcolar; învăţământului primar; învă- 
ţământului secundar inferior; învăţământului secundar 
superior (liceal — profesional); învăţământului su- 
perior (scurt-lung-postuniversitar); 

- coordonata orizontală, care vizează obiectivele 
pedagogice specifice ale fiecărei discipline de învăţă- 
mânt sau grupe de discipline proiectate intradisciplinar, 
interdisciplinar sau transdisciplinar. 

Cele trei coordonate prezentate anterior pot fi 
combinate şi recombinate la nivelul planului de 
învăţământ, în funcţie de structura acestuia şi de 
criteriile care stau la baza elaborării lui. Valorificarea 
lor deplină presupune instituţionalizarea obiectivelor 
pedagogice specifice la nivelul unor programe de 
instruire formală şi nonformală, deschise în direcţia 
educaţiei permanente şi a autoeducaţiei. 

c) Obiectivele pedagogice concrete reprezintă di- 
mensiunea operaţională a procesului de învățământ 
care proiectează acţiunile pe care elevul trebuie să le 
realizeze sub conducerea cadrului didactic în timpul 
lecţiei, activităţii în laborator, orei de dirigenţie, 
seminarului, cursului etc. 

Obiectivele pedagogice concrete/operaţionale pro- 
iectează comportamentul de răspuns al elevilor, adap- 
tat /adaptabil la sarcinile didactice comunicate la 
începutul lecţiei, cursului, seminarului etc. Acest 
comportament de răspuns trebuie să fie observabil şi 
evaluabil, din punct de vedere pedagogic, la diferite 
intervale de timp care acoperă una sau mai multe 
secvenţe de instruire proiectate şi realizate pe par- 
cursul activităţii didactice respective (lecţie, curs, 
seminar etc.). 

Elaborarea obiectivelor pedagogice concrete presu- 
pune activarea unei strategii de operaţionalizare a 
finalităţilor microstructurale. În acest context meto- 
dologic, obiectivele pedagogice concrete sunt denumite 
şi obiective pedagogice operaţionale. 

Strategia operaţionalizării angajează respon- 
sabilitatea şi creativitatea fiecărui cadru didactic 
necesare pentru proiectarea eficientă a oricărei 
activităţi de predare-învăţare-evaluare. În reali- 
zarea ei sunt implicate două operaţii pedagogice 
complementare: a) deducerea obiectivelor concrete 
din obiectivele specifice şi din obiectivele generale 
incluse în documentele oficiale de proiectare a 
instruirii (programe şcolare/universitare, plan de 
învățământ etc.); b) traducerea efectivă a obiec- 
tivelor respective „în planul acţiunii şi al aplicaţiei 
directe“, ca sarcini de învăţare concrete (vezi 
Cerghit, loan, coordonator, 1983, p.75). 

B) Clasificarea obiectivelor pedagogice după tipul 
de comportament aşteptat angajează două „criterii de 
referinţă“: competenţa proiectată și realizată; per- 
formanţa proiectată şi realizată. În această accepţie, 
obiectivele evocate sunt denumite uneori şi „obiective 
de referinţă“. 


OBIECTIVELE PEDAGOGICE III 


a) Obiectivele pedagogice de competenţă reflectă 
dimensiunea funcţional-structurală a procesului de 
învăţământ situată, de regulă, între obiectivele generale 
şi obiectivele specifice. 

Obiectivele pedagogice de competenţă oferă instru- 
mentele metodologice necesare pentru analiza „,sco- 
purilor“ activităţii didactice (lecţiei), care concen- 
trează, de fapt, obiectivele generale şi specifice ale 
procesului de învăţământ, operaţionalizate la nivelul 
unui capitol, subcapitol sau grup de lecţii. 

Aceste instrumente metodologice nu sunt activate 
însă pentru formularea directă, imediată a obiectivelor. 
Pe de o parte, ele orientează axiologic desfăşurarea 
activităţii de predare-învăţare-evaluare. Pe de altă 
parte, obiectivele de competenţă au un sens praxiologic, 
managerial, care include „un îndemn“ având menirea 
„de a preciza ce comportamente trebuie cercetate, 
încurajate, întărite“ (vezi Dimitriu, E., în Todoran, 
Dimitrie, coordonator, 1982, p.83). 

Taxonomia elaborată de B.Bloom în anul 1956 poate 
i interpretată ca un model al obiectivelor pedagogice 
de competenţă, care vizează următoarele domenii 
ierarhice ale cunoașterii: cunoaşterea simplă — înţe- 
legerea — aplicarea — analiza — sinteza — evaluarea 
critică (vezi Bloom, B., 1971). 

Această taxonomie a fost completată de alţi autori, 
care au stabilit obiective de competenţă pentru do- 
meniul: afectiv (Krathwohl): receptare — reacție — 
valorizare — organizare — caracterizare; psihornotor 
(Simpson): percepere — dispoziţie — reacţie dirija- 
tă — automatism — reacţie complexă (vezi Potolea, 
Dan, 1988, p.147). 

Taxonomia obiectivelor pedagogice evocată, deve- 
nită clasică, a fost dezvoltată ulterior în mai multe 
variante care propun diferite tipuri de obiective de 
competenţă aplicabile pe niveluri, trepte, forme şi 
discipline de învăţământ, în contextul proiectării 
curriculare a instruirii (vezi De Landsheere, Viviane et 
Gilbert, 1991, p.83—230). 

Analizele realizate în deceniul al nouălea vizează inte- 
grarea obiectivelor cognitive-afective-psihomotorii la 
nivelul unor competenţe active în contextul tuturor 
formelor de instruire, angajate în sensul educaţiei per- 
manente: responsabilitatea civică, pregătirea vocaţională, 
dezvoltarea atitudinii democratice, cultivarea sănătății, 
ajustarea personală şi socială, valorificarea etică şi 
comportamentală, raportarea la problemele altora (vezi 
Decker, E Walker; Jones, F, Soltis,1986, p.75). 


NNE OBIECTIVELE PEDAGOGICE 


b) Obiectivele pedagogice de performanţă reflectă 
dimensiunea structural-operaţională a procesului de 
învăţământ, situată, de regulă, între obiectivele speci- 
fice şi obiectivele concrete. 

Obiectivele pedagogice de performanţă oferă instru- 
mentele metodologice necesare pentru formularea 
sarcinilor de instruire care pot fi concepute în două 
modalităţi: ca secvenţe înlănţuite în cadrul unei 
activităţi didactice sau pe parcursul mai multor 
activităţi didactice (vezi interdependenţa existentă între 
obiectivele operaţionale ale unei lecţii, grup de lecţii, 
subcapitol, capitol etc.); ca „secvenţă unică“, veri- 
ficabilă imediat, după modelul „paşilor mici“ folosit 
în cadrul instruirii programate (vezi statutul „micro- 
obiectivului operațional“ — De Landsheere, Viviane, 
1992, p.102). 

Obiectivele de performanţă sunt raportate/rapor- 
tabile direct la conținuturile instruirii proiectate la 
nivelul programelor şcolare/universitare. Orientarea 
lor vizează, în deosebi, dimensiunea formativă. a 
materiei, dependentă de specificul activităţii de instruire 
dar şi de particularităţile elevilor. 

Specificul activităţii de instruire permite delimitarea 
următoarelor obiective de performanţă, interdepen- 
dente la nivelul procesului de învăţământ: obiective 
de stăpânire a materiei — obiective de transfer — 
obiective de exprimare (vezi De Landsheere, G., De 
Landsheere, V, 1979). 

Obiectivele de stăpânire a materiei proiectează 
performanţa elevului la nivelul unor informaţii precise, 
date, fapte, locuri, reguli etc. Aceste obiective de 
performanţă, indispensabile în cadrul oricărei acti- 
vităţi de instruire, „tind să producă rezultate omogene 
ale învăţării dacă nu în acelaşi moment pentru toţi 
elevii, cel puţin în momente diferite“. Principalul lor 
avantaj depinde tocmai de calitatea lor „de obiective 
mai uşor controlabile“ prin evaluări precise, realizabile 
în diferite contexte didactice şi extradidactice. 

Obiectivele de transfer proiectează un alt tip de 
performanţă, în cadrul căreia „nu se pot prevedea toate 
situaţiile“. Ele solicită, în mod special, mecanisme de 
instruire de tip intradisciplinar, interdisciplinar sau 
transdisciplinar, bazate pe aplicarea şi aprofundarea 
cunoştinţelor dintr-un domeniu în alte contexte de 
referinţă, deschise în plan informaţional şi metodologic. 

Obiectivele de transfer angajează resurse formative 
de maximă eficienţă, proprii proceselor educative de 
anvergură care plasează achiziţiile intelectuale şi 

nonintelectuale, dobândite în cadrul activităţii di- 
dactice, în situaţii de învăţare socială diverse, similare 
sau complementare. 

Obiectivele de exprimare proiectează performanţe 
în situaţii didactice specifice: rezolvări de probleme, 
rezolvări de situaţii-problemă, creaţii (la disciplinele 
estetice, tehnologice etc.), compuneri (literare, analize, 
interpretări/de texte literare, filozofice, sociologice, 
pedagogice etc., de situaţii, fenomene sociale, eco- 
nomice, politice etc.). 

Aceste obiective de performanţă — mai dificil de 
evaluat în comparaţie cu obiectivele de stăpânire a 
materiei şi chiar cu obiectivele de transfer — stimu- 
lează dezvoltarea unor capacităţi complexe, indis- 
pensabile elevului în perspectiva integrării sale într-o 
societate democratică, de tip informatizat: capacitatea 
de comunicare, capacitatea de generalizare-abstrac- 
tizare în condiţii de exersare activă a creativităţii 
inventive şi inovatoare; capacitatea de învăţare socială; 
capacitatea de (auto)cultivare a valorilor estetice; 
capacitatea de valorificare a inteligenţei, verbale şi 
artistice, în situaţii de viaţă diverse etc. 

Particularităţile elevilor, care marchează, în 
mod obiectiv sau subiectiv, existența unui anumit 
stadiu al învăţării, stau la baza unui alt model de 
definire a obiectivelor de performanţă, model elabo- 
rat de L. D'Hainaut (vezi De Landsheere, G., De 
Landsheere, V, 1979, p.223): 

- obiective de performanţă bazate pe reproducere 
(care solicită memoria); 

- obiective de performanţă bazate pe conceptualiza- 
re (care solicită capacitatea de generalizare a gândirii); 

- obiective de performanţă bazate pe aplicarea 
regulilor (care solicită capacitatea de concretizare 
logică a gândirii); 

- obiective de performanţă bazate pe asocierea 
răspunsurilor (care solicită capacitatea de gândire 
divergentă); 

- obiective de performanţă bazate pe rezolvarea de 
probleme (care solicită resursele inteligenţei generale 
şi speciale); 

- obiective de performanţă bazate pe rezolvarea de 
situaţii-problemă (care solicită capacitatea creativă, 
inventivă şi inovatoare). 

Obiectivele de performanţă pot fi analizate şi în 
funcţie de „triada“ didacticii tradiţionale: cunoștințe- 
priceperi-deprinderi. Aceasta cunoaşte o dublă mutație 

metodologică, legată de restructurarea conceptelor dar 
şi de reordonarea lor ierarhică. 

Prima mutație metodologică vizează restructurarea 
conceptelor: 

+ priceperile, care reprezintă doar o capacitate simplă, 
situată la limita deprinderilor, lasă loc strategiilor 
cognitive, ce reprezintă un ansamblu unitar de metode 
integrate într-o concepţie unitară de învăţare; 

: deprinderile, care reprezintă doar anumite acţiuni 
automatizate, lasă loc atitudinilor, ce reprezintă un 
ansamblu de tendinţe afective, motivaţionale, carac- 
teriale, integrate în structura personalităţii ca vectori 
ai activităţii didactice şi capacităților, care reprezintă 
un ansamblu de însuşiri aptitudinale potenţiale, ce 
asigură realizarea eficientă a activităţii didactice (vezi 
Golu, Mihai, coordonator, 1978; Dicţionar de peda- 
gogie, 1979). 

A doua mutație condiţionează chiar reformarea 
curriculară a procesului de învăţământ prin „răstur- 
narea triadei: cunoştinţe-priceperi-atitudini şi capa- 
cităţi“. Noua ordine ierarhică a obiectelor de per- 
formanţă, instituţionalizată prin studiile elaborate de 
UNESCO, declanşează „inovaţii şi redimensionări la 
nivelul structurii învăţământului, al combinării meto- 
delor de predare-învăţare-evaluare“ (Văideanu, George, 
1988, p.82—84): 

a) atitudinile şi capacităţile („cum ar fi de exemplu, 
înţelepciunea, responsabilitatea, spiritul de inde- 
pendenţă”); 

b) strategiile de cunoaştere; 

c) cunoştinţele — care trebuie angajate la nivelul 
unor concepte şi metodologii (vezi Văideanu, George, 
1996, p.68—70). 

Obiectivele de performanţă determină practic o nouă 
ierarhie a sarcinilor de învăţare situate la limita dintre 
dimensiunea structurală şi dimensiunea operaţională a 
procesului de învăţământ. Prin extinderea şi aprofundarea 
sferei finalităţilor cognitive (deprinderi intelectuale — 
strategii cognitive — informaţii logice — deprinderi 
motorii — atitudini cognitive), obiectivele de per- 
formanţă promovează un nou „design instrucţional“ cu 
consecinţe pedagogice multiple pentru: dezvoltarea 
sistematică a fiecărei personalităţi; orientarea formativă 
a învăţării „imediată şi de durată“; valorificarea deplină 
a mediului intern şi extern al învăţării (vezi Gagne, 
Robert, M.; Briggs, Leslie, J., 1979, p.12—14). 

Vezi Curriculum, Finalităţile pedagogice/edu- 
caţiei, Operaţionalizarea obiectivelor pedagogice. 


OBSERVAȚIA SISTEMATICĂ ŞI INDEPENDENTĂ II 


OBLIGATIVITATEA ŞCOLARĂ 


Obligativitatea şcolară reprezintă o normă socială 
legiferată la nivelul sistemelor moderne de învăţământ 
care vizează responsabilizarea comunităţilor educative 
naţionale, teritoriale şi locale, în contextul unor politici 
de democratizare a învăţământului şi a instruirii. 

Evoluţia acestei norme sociale angajează structura 
de organizare a sistemelor moderne de învăţământ 
cu efecte pedagogice semnificative, la nivelul proiec- 
tării planului de învățământ şi al programelor şcolare 
de bază. 

Istoria reformelor şcolare consemnează astfel pre- 
lungirea învăţământului obligatoriu (de la 4 la 5— 
6—7—8—9 ani, iar în ultimul timp chiar la 10—12 
ani) care este de regulă, în egală măsură, general şi 
gratuit (vezi Dicţionar de pedagogie, 1979, p.311; 
Învățământul din alte ţări, 1990). 

Conceptul operaţional de obligativitate şcolară 
defineşte imperativele administrative care angajează 
răspunderea specială a „actorilor educaţiei“ (părinţi, 
profesori, alţi reprezentanţi ai comunităţii) care trebuie 
să susţină nu numai frecvenţa, ci şi reuşita copiilor în 
învăţământul general prelungit până la vârsta de 
16 ani. Aceste imperative marchează o linie de politică 
şcolară care vizează atât protejarea personalităţii 
copilului, aflat în plin proces de formare-dezvoltare, 
cât şi susţinerea evoluţiei societăţii prin creşterea 
stocului de educaţie şi de instrucţie care asigură lărgirea 
bazei de selecţie a valorilor necesare în toate domeniile 
socioprofesionale (vezi Dictionnaire actuel de Ledu- 
cation, 1993, p.932). 


OBSERVAȚIA. f 
SISTEMATICĂ ŞI INDEPENDENTĂ 


Observaţia sistematică şi independentă reprezintă 
o metodă didactică/de învăţământ în care predomină 
acţiunea de cercetare directă a realităţii prin dirijarea 
învăţării în secvenţe didactice proiectate la nivelul 
interacțiunii dintre cunoaşterea intuitivă și cunoaşterea 
logică. Această metodă valorifică modelul cercetării 
ştiinţifice clasice prin intermediul unor raționamente 
inductive şi deductive care asigură investigarea directă 
a unor obiecte, fapte, evenimente, relaţii, corelaţii. 
Funcţia pedagogică a acestei metode vizează for- 
marea-dezvoltarea spiritului de cercetare obiectivă 
a realităţii obiective, naturale şi sociale, pe baza 
unor criterii de rigurozitate ştiinţifică asumate la 

niveluri psihopedagogice şi sociale adecvate fiecărei 
trepte (pre)şcolare. 

Realizarea efectivă a acestei funcţii presupune 
stimularea spiritului de observaţie, evaluabil în ter- 
menii unei aptitudini pedagogice generale, la niveluri 
de competenţă cognitivă superioară care angajează 
operaţionalitatea şi flexibilitatea gândirii. 

Structura metodei valorifică următoarele etape 
necesare în proiectarea şi realizarea secvenţelor de 
instruire: sesizarea elementelor esenţiale ale feno- 
menului studiat; definirea trăsăturilor generale la 
nivelul unor categorii observabile; exprimarea sinte- 
tică, la nivel conceptual, a funcţiei sociale a feno- 
menului studiat. Desfăşurarea lor — spre deosebire de 
observaţia ştiinţifică — implică intervenţia orientativă 
a profesorului, pe baza căreia elevul poate obţine 
informaţiile necesare pentru formarea şi aplicarea 
noţiunilor incluse în programele şcolare, printr-un efort 
propriu de cunoaştere nemijlocită a realităţii (vezi 
Surdu, Emil, 1995, p.220). 

Angajarea metodei la nivelul unor proiecte peda- 
gogice/didactice eficiente presupune valorificarea 
formelor de organizare posibile (observare spontană, 
observare planificată, observare enumerativă, obser- 
vare descriptivă, observare sistematică, observare 
dirijată, observare autodirijată) prin implicarea aces- 
tora în cadrul unor „sarcini şcolare care ajută elevul 
să înţeleagă bogăţia de aspecte ale mediului încon- 
jurător“ (Cerghit, loan, 1997, vezi p.159, 160). 

Perfecţionarea metodei vizează asigurarea saltului 
de la observaţia sistematică, dirijată de profesor, la 
observaţia sistematică autodirijată, realizată inde- 
pendent de elev prin valorificarea procedeelor de 
diferenţiere a instruirii, aplicabile în diferite situaţii 
didactice, în condiţiile unui învăţământ diferențiat, pe 
grupe sau individual. 

Vezi Metodele didactice/de învăţământ. 


OPERAŢIONALIZAREA 
OBIECTIVELOR PEDAGOGICE 


Operaţionalizarea obiectivelor pedagogice repre- 
zintă o strategie de analiză a finalităţilor procesului 
de învăţământ realizată de cadrul didactic prin inter- 
mediul a două acţiuni complementare care vizează 
eficientizarea activităţii de predure-învăţare-evaluare: 

a) deducerea obiectivelor concrete din obiectivele 
generale şi specifice, incluse în programele şcolare/ 
universitare; 

b) prezentarea obiectivelor concrete, ca sarcini 
didactice pe care trebuie să le realizeze elevul/studentul 
în timpul unei activităţi (lecţie), sub forma de obiective 
de conţinut (prioritar informative) şi obiective psiho- 
logice (prioritar formative), adaptate la specificul şcolii 
şi al clasei. 

Prin multiplicarea numeroaselor lor efecte peda- 
gogice, aceste două acţiuni complementare valorifică 
resursele modelului funcţional-structural de proiectare 
şi de realizare a obiectivelor operaţionale, stimulând, 
în acelaşi timp, resursele de creativitate didactică ale 
profesorilor, capacităţile acestora de (auto)perfec- 
ţionare a activităţii de predare-învăţare-evaluare. 

Strategia de operaţionalizare a obiectivelor peda- 
gogice este proiectată şi realizată de fiecare profesor 
prin acţiunile complementare, prezentate anterior, care 
vizează precizarea „comportamentului final“ al elevului, 
exprimat, de regulă, printr-un verb — ce defineşte 
acțiunea concretă a elevului — şi o performanţă 
concretă, exprimată la nivel de produs al învăţării. 

Literatura de specialitate evidenţiază faptul că „cele 
două elemente nu trebuie disociate“ (subl. n.) — vezi 
Mager, R. E, 1972; De Landsheere, Viviane et Gilbert, 
1991, p.243. Articularea lor presupune stabilirea unei 
corelaţii între obiectivele de conţinut — care vizează 
performanţe direct controlabile — şi obiectivele psi- 
hologice, exprimate în produse ale învăţării cu efecte 
formative diferite, ce nu sunt întotdeauna direct con- 
trolabile dar care sunt evaluabile în termeni de com- 
petenţe dobândite, valorificabile în anumite limite de 
timp şi spaţiu. 

Obiectivele concrete de conţinut reprezintă acele 
structuri prioritar informative aflate la baza oricărei 
programe şcolare/universitare. Ele angajează sarcini 
didactice aflate într-o „complexitate crescândă“ care 
poate fi proiectată la nivelul următorului circuit 
metodologic: deprinderi intelectuale, strategii cognitive, 
informaţii logice, deprinderi motorii, atitudini faţă de 
cunoaştere (vezi Gagne, Robert, M.; Briggs, Leslie, J., 
1979, p.96—102). 

Modelul evocat sugerează şi modalitatea de opera- 
ţionalizare a celor cinci categorii de obiective prioritar 
cognitive. El poate fi aplicat la nivelul oricărei trepte şi 
discipline de învăţământ prin corelarea sarcinii didactice 
concrete — legată de o anumită deprindere, strategie, 
informaţie logică, atitudine cognitivă specifică unei 
anumite materii şcolare — cu acţiunea concretă a 
elevului — exprimată prin diferite verbe de acţiune, 
care confirmă realizarea sarcinii didactice respective. 

MODEL DE OPERAŢIONALIZARE A OBIECTIVELOR PEDAGOGICE DE CONŢINUT 
(aplicabil la orice nivel şi disciplină de învăţământ) 


Obiectivul pedagogic concret capacitatea vizată/în 
termeni de conţinut 


1. DEPRINDERE INTELECTUALĂ 

- primul instrument al instruirii 

solicită diferite niveluri de performanță- 
competenţă 
vezi obiectivele concrete: a— e 


2. STRATEGIE COGNITIVĂ 

- un ansamblu de deprinderi intelectuale 
deplin integrate în activitatea de învăţare... 
„0 deprindere intelectuală superioară“, spe- 
cializată la nivel de aptitudine/capacitate — 
în elaborarea şi rezolvarea problemelor şi a 
situaţiilor-problemă 


3. INFORMAŢIE VERBALĂ : 

- învăţarea noţiunilor 

învăţarea judecăților (raporturi între noţiuni) 
- învăţarea raţionamentelor (raporturi între 
judecăţi) 


Acţiunea elevului/exprimată printr-un verb care confirmă 
realizarea obiectivului pedagogic concret 


a) discriminează (sesizează stimuli care diferă 
prin una sau mai multe dimensiuni) 
b) identifică (o clasă de proprietăţi ale unui obiect...) 
c) clasifică (ordonează ierarhic, demonstrează 
conceptual, exemplifică — noţiuni, categorii) 
d) demonstrează (prin reguli constante în 
situaţii variate) 
e) generalizează (utilizează reguli complexe care 
permit rezolvarea unor probleme noi) 


a) elaborează probleme şi situaţii-problemă 
b) rezolvă probleme şi situaţii-problemă 
c) inventează probleme şi situaţii-problemă 


a) enunţă denumiri, fapte, cunoştinţe 

b) defineşte exprimând verbal relaţia 
dintre două sau mai multe evenimente sau generalizări 
(noţiuni, judecăţi) 

c) raportează (stabileşte) relaţii între... 


4. DEPRINDERE MOTORIE 
* capacitate exprimată prin: rapiditate, acu- 
rateţe, forţă sau supleţe a mişcărilor — calități 
implicate într-o activitate de învăţare... 


5. ATITUDINE COGNITIVĂ 
- stare internă care influenţează elevul/stu- 
dentul în alegerea acţiunii/operaţiilor 
didactice pe criterii valorice 


Interpretarea acestui model evidenţiază ponderea 
pedagogică iniţială a sarcinilor de instruire bazate pe 
obiective prioritar cognitive sau informative. Realizarea 
lor — sugerată prin corelația funcţională existentă între 
sarcina didactică proiectată şi acţiunea concretă a 
elevului, corespunzătoare sarcinii respective — asigură 
premisa efectelor formative ulterioare, multiplicabile 
în timp. Această situaţie nu exclude posibilitatea 
realizării simultane a obiectivelor informative-for- 
mative, dependentă de calitatea proiectului didactic 


(acţiune — mişcare corporală care implică 


execută activitate musculară în anumite standarde — 


vezi calităţile deprinderii motrice) 


alege (optează pentru o clasă de acţiuni/operaţii perso- 


nale care exprimă tendinţe pozitive-negative faţă 
de anumite „obiecte, evenimente sau persoane“ — 
de exemplu: gândire convergentă — divergentă etc.) 


asumat şi de valorificarea la maximum a potenţialului 
general, particular şi individual al clasei de elevi. 
Dobândirea deprinderilor intelectuale şi motorii, 
a strategiilor cognitive, a informaţiilor logice, a 
atitudinilor faţă de cunoaştere angajează proiectarea 
şi realizarea unor acţiuni didactice „de stăpânire a 
materiei“, de aprofundare a acesteia în sens aplicativ 
şi interpretativ. Acest moment, care marchează atin- 
gerea la parametrii pedagogici superiori a obiectivelor 
de conţinut incluse în programele şcolare, implică deja 

orientarea evoluţiei personalităţii elevului în direcţia 
obiectivelor psihologice care devin prioritar formative. 

Obiectivele concrete psihologice reprezintă efectele 
formative explicite şi implicite proiectate prin inter- 
mediul structurilor de conţinut predate-învăţate-eva- 
luate conform programelor şcolare/universitare. Ele 
pot fi incluse deja la nivelul obiectivelor de conţinut 
sau a obiectivelor prioritar informative care vizează 
întotdeauna, în mod direct sau indirect, anumite 
circuite metodologice de stimulare a procesului de 
formare-dezvoltare a personalităţii. Pe de altă parte, 
obiectivele psihologice vizează în mod special materia 
anumitor discipline şcolare. De asemenea, ele con- 
tribuie la „individualizarea“ sarcinilor didactice prin 
prezentarea obiectivelor concrete la diferite niveluri 
de realizare care reflectă anumite structuri de conţinut 
aflate într-o „complexitate crescândă“. 

Obiectivele concrete psihologice dezvoltă, de regu- 
lă, modelul lui B. Bloom prin diferite acţiuni de 
specificare şi operaţionalizare care caută corespon- 
denţele formative (de ordin cognitiv — afectiv — 
psihomotoriu) ale conţinutului instruirii şi exprimarea 
lor pe diferite grade de performanţă şi de competenţă. 

Prezentarea obiectivelor pedagogice concrete presu- 
pune respectarea acestei tendinţe, evidentă şi în 
condiţiile raportării sale la alte tipologii şi modele 
taxonomice. 

a) Obiective cognitive/după tipologia lui D'Hai- 
naut; după modelul lui Guilford. 

După tipologia lui D'Hainaut (vezi D'Hainaut, 
RISA): 

Operații la nivelul antrenării gândirii: a lua şi a 
trata informaţia; a găsi relaţii între informaţii şi mediul 
înconjurător; a comunica (a recepta mesaje — a emite 
mesaje); a traduce (a transcrie, a transpune mesajul 
în alt cod); a se adapta (a percepe, a înţelege în 
condiţii de schimbare). 

Operații la nivelul gândirii în acţiune: a aplica modele 
adecvate unor situaţii, pentru soluţii adecvate, evaluabile; 
a rezolva probleme: a le identifica, a le pune corect; a 
inventa, a inova: a crea în sens superior; a judeca sau a 
evalua, pe criterii manageriale (sistemice, optime, 
strategice); a alege, pe criterii manageriale. 

Operații la nivelul gândirii speculative: a abstrage, a 
esenţializa: a identifica, a reflecta, a rezolva, a clasa — 
categorii de probleme; a explica, în sens managerial; 
a demonstra: a determina limite de validitate într-o 
situaţie dată; a prevedea, a deduce; a învăţa: a res- 
tructura materia, a aplica materialul învăţat în situaţii 
noi, a controla valoarea învăţării. 

Operații la nivelul demersurilor aflate în raporturi 
directe cu acţiunea: a acţiona raţional: a stabili 
obiectivele acţiunii, a pregăti acţiunea, a evalua rezul- 
tatele, a corija acţiunea; a decide: a preciza, a pregăti, 
a lua, a evalua — prin rezultate, a reajusta decizia; a 
concepe un plan de acţiune sau o strategie: a determina 
derularea acţiunii în condiţii de schimbare; a trans- 
forma; a organiza. 

După modelul acţiunii creative, elaborat de 
Guilford (vezi De Landshezre, Viviane et Gilbert, 1991, 
p.104—106): 

A realiza acţiuni la nivel de operaţii de: cu- 
noaştere — memorie — gândire convergentă — gân- 
dire divergentă — evaluare, care generează decizii 
optime. 

A realiza acţiuni la nivel de conținuturi de tip: 
figurativ — simbolic — semantic — comportamental 
(vezi, de exemplu, inteligenţa socială). 

A realiza acţiuni la nivel de produse tip: unităţi — 
clase — relaţii — sisteme- transformări — implicaţii. 

b) Obiective afective/după taxonomia lui D'Hai- 
naut. 

După taxonomia lui D'Hainaut (vezi De Land- 
sheere, Viviane et Gilbert, 1991, p.154—156): 

A forma o convingere prin capacitatea de: a percepe 
socioafectiv; a fi conştient de o situaţie socioafectivă; 
a da o explicaţie propriului comportament socioafectiv; 
a generaliza o experienţă socioafectivă; 

A aplica o valoare/convingere socioafectivă prin 
capacitatea de: a aplica pasiv valori şi convingeri; a 
aplica potenţial valori şi convingeri; a aplica efectiv 
valori şi convingeri; 

A combina şi a ierarhiza valori/convingeri so- 
cioafective prin capacitatea de: a combina şi a ierarhiza 
valori compatibile; a rezolva conflicte între valori 
incompatibile. 

c) Obiective psihomotorii/după taxonomia lui 
Guilford. 

După taxonomia lui Guilford (vezi De Landsheere, 
Viviane et Gilbert, 1991, p.185): 

A forma capacităţi: de forţă generală a corpului, 
forţă a trunchiului şi a membrelor; de impulsionare a 
timpului de reacţie generală, de împingere a mem- 
brelor, de atingere a mâinii; de viteză a braţului; de 
precizie statică a corpului, în echilibru static, a mem- 
brelor, prin fermitatea braţului; de precizie dinamică 
prin echilibrul dinamic al corpului, precizia gesturilor, 
braţului şi a mâinii; de coordonare a ansamblului 
corpului, a dexterităţii manuale a mâinii, a dexterităţii 
degetului; de supleţe a trunchiului. 


269 


Analiza specifică a capacităților cognitive, afec- 
tive, psihomotorii, evocate anterior, presupune rapor- 
tarea la particularităţile nivelului, treptei, disciplinei 
de învăţământ, situaţiilor şi condiţiilor interne şi 
externe de realizare a învăţării. Aceasta va permite 
exersarea creativităţii profesorului în cadrul unor 
strategii de operaţionalizare bazate pe deducerea 
obiectivelor concrete din obiectivele intermediare şi 
generale şi pe transpunerea pedagogică a acestora în 
termeni comportamentali, la nivel de competenţă şi 
de performanţă. 

Metodologia operaţionalizării obiectivelor con- 
crete presupune valorificarea modelelor taxonomice 
evocate la nivelul unor finalităţi microstructurale de 
referinţă, deschise în direcţia atingerii unor competenţe 
şi performanţe la nivelul activităţii didactice prin 
angajarea resurselor informative-formative ale pro- 
gramelor şcolare/universitare. 

„Operaţionalizarea obiectivelor pedagogice concrete 
solicită cadrelor didactice o activitate de proiectare 
complexă, desfăşurată creativ la nivelul a două 
coordonate valorice: o coordenată teleologică-sintetică 
şi o coordonată praxiologică-analitică. 

a) Coordonata teleologică-sintetică este centrată 
asupra „comportamentelor observabile fără de care 
pare imposibil de demonstrat că un scop pedagogic a 
fost atins“ (vezi De Landsheere, Viviane et Gilbert, 
1991, p.233). 

b) Coordonata praxiologică-analitică este centrată 
asupra celor trei exigenţe devenite clasice în teoria 
operaţionalizării obiectivelor (vezi Mager, R. E, 1962): 

- identificarea şi precizarea comportamentului final 
al elevului, observabil până la sfârşitul activităţii 
didactice; 

- stabilirea condiţiilor de învăţare interne (capa- 
cităţile elevului) şi externe (conținuturile minime-medii- 
maxime; stimulentele-restricţiile metodologice; timpul 
minim-mediu-maxim necesar pentru îndeplinirea sar- 
cinilor didactice propuse), interpretabile şi ca resurse 
ale instruirii; 

- definirea criteriilor de reuşită acceptabile, în 
termeni de produse ale învăţării, exprimate: calitativ, 
prin competenţe de învăţare, evaluabile până la sfârşitul 
activităţii didactice şi în perspectiva evoluţiei elevului; 
cantitativ, prin performanţe de învăţare, evaluabile până 
la sfârşitul activităţii didactice în raport de: proporţia 
răspunsurilor corecte şi a regulilor şi principiilor 
aplicate adecvat; gradul de validare a răspunsului 
acceptat; gradul de deviere a răspunsului în raport cu 
soluţia-standard; timpul-limită acceptat. 

Coordonata praxiologică-analitică defineşte, astfel, 
caracteristicile oricărui obiectiv pedagogic concret, 
caracteristici dependente de calitatea acţiunii de 
operaţionalizare realizată anterior pentru proiectarea 
corectă a lecţiei, seminarului, cursului etc. Aceste 
caracteristici vizează capacitatea didactică a obiec- 
tivului pedagogic concret de a fi simultan şi succesiv: 

a) exprimat în funcţie de elev şi de colectivul de 
elevi, ca sarcină a acestuia; 

b) descris în termenii unei schimbări compor- 
tamentale observabilă; 

c) definit la nivelul unei performanțe măsurabilă, 
raportată şi deschisă spre anumite „standarde de 
competenţă“; 

d) precizat în raport de anumite condiţii: timp, 
stimulente şi constrângeri metodologice, stil edu- 
caţional; 

e) evaluat după anumite criterii de reuşită sau trepte 
de realizare, validate la nivel minim-mediu-maxim. 

În această accepţie, un obiectiv pedagogic opera- 
ţionalizat corect este exprimat în funcţie de elev, este 
concret, propune sarcini performative/măsurabile, 
descriind condiţiile şi criteriile de realizare. Un 
asemenea obiectiv, propus, de exemplu, în cazul fizicii, 
solicită ca elevul — să ştie să proiecteze — o schemă 
electrică — formată din maximum trei circuite — 
capabile să îndeplinească un anumit rol funcţional (vezi 
Cerghit, Ioan, coordonator, 1983, p.76—81). 

Funcţionalitatea obiectivelor pedagogice concrete 
acoperă domeniul proiectării didactice pe o zonă de 
exersare a capacităţilor de decizie managerială proprie 
fiecărui profesor. Această zonă vizează acţiunea de 
operaţionalizare a obiectivelor care oferă fiecărui 
cadru didactic posibilitatea de manifestare a crea- 
tivităţii pedagogice, în contextul valorificării pro- 
gramelor şcolare în funcţie de particularităţile elevilor 
şi ale mediului şcolar. 

Strategia operaţionalizării obiectivelor pedagogice 
este orientată în direcţia concretizării acestora la 
nivelul unor sarcini de învăţare explicite, care anti- 
cipează performanţe comportamentale observabile şi 
măsurabile. Realizarea sa efectivă implică însă „un 
demers pedagogic complicat“ (vezi Ferenczi, Iuliu; 
Preda, Vasile, în Ionescu, Miron; Radu, Ion, coor- 
donatori, 1995). 

Strategia operaţionalizării acţionează, astfel, 
diferit în cazul structurilor algoritmice, valabile, de 
exemplu, în domeniul matematicii, fizicii, chimiei, 
gramaticii, limbilor străine, care oferă criterii de 

evaluare exacte a sarcinilor didactice proiectate, mai 
ales, în termeni de stăpânire a materiei. În schimb, 
structurile euristice, proprii, de exemplu, literaturii sau 
ştiinţelor socioumane, bazate pe numeroase obiective 
de transfer şi de exprimare, solicită combinarea 
criteriilor de evaluare cantitativă-calitativă, care sunt 
centrate asupra unor performanţe comportamentale 
mai greu de măsurat în perspectiva sarcinilor didactice 
imediate. 

Dificultatea sau chiar imposibilitatea operaţio- 
nalizării — în sensul proiectării unor comportamente 
măsurabile imediat după realizarea sarcinii didacti- 
ce — este, de altfel, evidentă în cazul unor obiective 
pedagogice complexe existente în cadrul oricărei 
programe şcolare care vizează rezolvarea unor situ- 
aţii-problemă, stimularea creativităţii, dezvoltarea 
atitudinilor morale şi a judecăților de valoare. 
Acestea sunt definite uneori ca „obiective neope- 
raţionale“, cu un caracter deschis, care oferă, pe 
de o parte, posibilitatea ca fiecare elev să dea un 
răspuns personal (...), cu elemente de originalitate 
de creaţie, care nu pot fi uniformizate, standar- 
dizate şi nici prevăzute“, iar pe de altă parte, sursa 
de perfectibilitate, în timp, în raport cu anumite 
standarde de competenţă instituţionalizate la nivel 
de politică şcolară (vezi Cerghit, Ioan, coordonator, 
1983, p.82, 83). 

În perspectiva managementului educaţiei şi a 
didacticii postmoderne, de tip curricular, operaţiona- 
lizarea obiectivelor vizează capacitatea de proiectare 
a profesorului prin raportarea permanentă a sarcinilor 
didactice curente la niveluri de generalitate şi de 
specificitate care oferă substanţă pedagogică per- 
formanţelor măsurabile imediat şi deschidere direc- 
ţionată valoric spre competențele care solicită acu- 
mulare în timp. 

Funcţionalitatea obiectivelor pedagogice concrete 
dobândeşte astfel o semnificaţie mai largă, care oferă 
operaţionalizării un dublu sens pedagogic: 

a) un sens care valorifică (şi) dimensiunea tem- 
porală a corelaţiei existente între performanţa de 
învăţare actuală, observabilă direct, imediat, şi com- 
petenţa de instruire potenţială, virtuală; 

b) un sens care urmăreşte nu numai rezultatele 
imediate, ci şi „componentele scopurilor educative în 
termeni de activităţi cognitive, afective şi psihomotorii 
proprii celui care învaţă (...), cu precizarea situaţiilor 
în care astfel de activităţi se vor exersa şi se vor 
manifesta“ (D'Hainaut, L., 1981, p.147). 

Modul de structurare a obiectivelor pedagogice 
concrete reflectă această funcţionalitate complexă, 
determinată la nivel pedagogic şi social. Criteriile de 
operaţionalizare concentrează simultan acțiunea ele- 
vului — condiţiile de realizare — indicatorii de eva- 
luare. Valorificarea lor angajează următoarea schemă 
de proiectare funcţională, adaptabilă, în sens larg şi 
în sens restrâns, la toate treptele, formele şi disciplinele 
de învăţământ: 

- orientarea acţiunii didactice spre modificări 
calitative, realizabile la nivelul capacităţii preşco- 
larilor, elevilor, studenţilor etc.; 

- respectarea integrală a condiţiilor concrete de 
realizare a acţiunii didactice/educative; i 

- raportarea acțiunii didactice la standarde de 
evaluare, care stimulează realizarea sarcinii în limite 
minime-medii-maxime. 

Prezentarea unor modele de operaţionalizare a 
obiectivelor pedagogice concrete, prioritar formative, 
sugerează o anumită ordine managerială posibilă şi 
necesară în activitatea de proiectare didactică. 

Valorificarea deplină a personalităţii fiecărui preşco- 
lar, elev, student etc. implică raportarea permanentă a 
obiectivelor de conţinut, prioritar informative, la obiecti- 
vele psihologice, prioritar formative. Astfel, obiectivele 
de conţinut — susţinute prin anumite deprinderi intelec- 
tuale, strategii cognitive, informaţii logice, deprinderi 
motorii, atitudini cognitive — trebuie regândite în corelaţie 
funcţională cu efectele formative declanșate simultan sau 
succesiv în plan cognitiv, afectiv, psihomotor. Acest plan 
al dezbaterii solicită profesorului proiectarea activităţii 
didactice la nivelul unității sale informativ-formative. 

Structurile care pot fi propuse valorifică inter- 
pretările existente în literatura de specialitate, evi- 
denţiind corelaţia funcţională existentă între com- 
petenţa vizată şi performanţele de învăţare posibile în 
cadrul celor trei modele de operaţionalizare a obiec- 
tivelor pedagogice concrete, de ordin cognitiv, 
afectiv, psihomotor (vezi Landsheere, G., Landsheere, 
V, 1979, p.82—85, 133—134, 182—188). 

Modelele rezultate evidențiază ponderea formativă 
a sarcinilor de instruire realizate la diferite niveluri de 
performanță orientate în direcția atingerii anumitelor 
competențe, orientate psihosocial pentru dezvoltarea 
deplină a personalităţii elevului. Aspiraţia la standarde 
calitative comune presupune, astfel, valorificarea 
numeroaselor posibilităţi, de realizare a unei instruiri 

nivelul fiecărui colectiv. 

MODEL 
DE OPERAŢIONALIZARE A OBIECTIVELOR PEDAGOGICE CONCRETE 
DE ORDIN COGNITIV 


(aplicabil la orice nivel, formă, disciplină de învățământ) 


a me ura o Performanţe posibile/ 
pereng acțiunea elevului/studentului 


1. CUNOAŞTERE (date, termeni, clasificări, me- a defini... 
tode, teorii, categorii) a recunoaște... 
a distinge... 

a identifica... 
a aminti... 


2i ÎNȚELEGERE/ capacitatea de raportare a noilor 
cunoștințe la cunoștințele anterioare prin: 

a) transpunere 

b) interpretare 
c) extrapolare 


a „traduce“, a transforma, a ilustra, a redefini; 
a interpreta, a reorganiza, a explica, a demonstra; 
a extinde, a extrapola, a estima, a determina; 


3. APLICARE (a noilor cunoștințe) 


a aplica, a generaliza; 
a utiliza, a se servi de...; 
a alege, a clasifica; 

arestructura; 


4. ANALIZA pentru: 
a) căutarea elementelor 
b) căutarea relațiilor 
c) căutarea principiilor de organizare 


a distinge, a identifica, a recunoaşte; 
a analiza, a compara, a deduce; 
a distinge, a analiza, a detecta; 


5. SINTEZA pentru: 
a) crearea unei opere personale 
b) elaborarea unui plan de acțiune 
c) derivarea unor relații abstracte dintr-un 
ansamblu 


a scrie, a relata, a produce; 
a proiecta, a planifica, a propune; 
a deriva, a formula, a sintetiza; 


6. EVALUAREA prin: 
a) critică internă 
b) critică externă 


a judeca, a argumenta, a evalua, a valida, a decide; 
a compara, a contrasta, a standardiza, a judeca, a 
argumenta, a evalua. 

MODEL 
DE OPERAŢIONALIZARE A OBIECTIVELOR PEDAGOGICE CONCRETE 
DE ORDIN AFECTIV 
(aplicabil la orice nivel, formă, disciplină de învăţământ) 


Competenţe vizate - Performanţe posibile/ 
acţiunea elevului/studentului 


1. RECEPTAREA prin: f i s LA. 
a) conştientizarea mesajului a diferenţia, a separa, a izola, a diviza; 
a accepta, a acumula, a combina; 


b) voinţa de a recepta 
c) atenţie dirijată sau preferenţială a alege, a răspunde corporal, a asculta, a controla; 


2. REACŢIA/RĂSPUNSUL prin: 
a) asentiment 

b) voinţa de a răspunde 

c) satisfacția de a răspunde 


a se conforma, a urma, a aproba; 
a oferi spontan, a discuta, a practica, a (se) juca; 
a aplauda, a aclama, a-şi petrece timpul liber într- 
o activitate; 


3. VALORIZAREA prin: 
a) acceptarea unei valori 

b) preferința pentru o valoare 
c) angajare 


a-şi spori competenţa prin... 
a renunţa, a specifica; 
a ajuta, a încuraja, a acorda asistenţă, a subvenţiona; 
a argumenta, a dezbate, a protesta, a nega; 


4. ORGANIZAREA prin: 
a) conceptualizarea unei valori 
b) organizarea unui sistem de valori 


a discuta, a abstrage, a compara, a teoretiza o temă; 
a organiza, a defini, a formula, a armoniza, 
a omogeniza; 


5. CARACTERIZAREA (valorică) prin: 
a) ordonarea generalizată 


a revizui, a schimba, a completa, a fi 
apreciat; 

a face aprecieri valorice legate de o 
activitate, o acţiune; 

a dirija, a rezolva, a evita, a-şi asuma 

o sarcină, o acţiune, o activitate; 

a colabora conform unor norme manageriale (ierar- 
hie pe verticală şi pe orizontală); 
a rezista la condiţii de schimbare. 


b) caracterizarea globală — autocaracte- 
rizarea globală 

MODEL 
DE OPERAŢIONALIZARE A OBIECTIVELOR PEDAGOGICE CONCRETE 
DE ORDIN PSIHOMOTOR 
(aplicabil la orice nivel, formă, disciplină de învățământ) 


Competenţe vizate Performanţe posibile/ 
acţiunea elevului/studentului 


1. PERCEPŢIA prin: 
a) stimulare senzorială a auzi, a vedea, a pipăi, a gusta, a mirosi, a simţi; 
b) selecţia indicilor (exemplu) a descoperi defectul unei maşini după 
zgomot; 
(exemplu) a traduce impresia muzicală 
în dans; 


c) traducere 


2. DISPOZIŢIA: 


2) îdintală (ex.) a cunoaşte instrumentele necesare unei 


lucrări de atelier; 

(ex.) a lua poziţia necesară pentru a arunca 
bila la popice; 

(ex.) a fi dispus să execuţi o operaţie teh- 
nologică; 


b) fizică 


' c) emoţională 


3. REACȚIA DIRIJATĂ prin: 
a) imitație 
b) încercări şi erori 


(ex.) a executa un pas de dans imitând; 
(ex.) a descoperi procedeul cel mai eficient pentru 
a execută o operaţie practică — la caligrafie; 


4. AUTOMATISM 
deprinderi 


(ex.) a fi capabil să execuţi un lanţ de mişcări 
la gimnastică; 


5. REACȚIA COMPLEXĂ cu: 
a) înlăturarea nesiguranţei (ex.) a monta un aparat şi a te folosi de el fără 
ezitare; 


(ex.) a şti să cânţi la vioară conform unor norme; 


b) performanţă automată 


6. ADAPTAREA 


a modifica voluntar mişcările în condiţii dificile 
fără a pierde eficienţa; 


a coordona mișcarea în condiţii noi cu randament 
superior. 


7. CREAŢIA 


Vezi Obiectivele pedagogice. 


EI ORA DE DIRIGENŢIE 


ORA DE DIRIGENŢIE 


Ora de dirigenţie reprezintă o activitate educativă, 
inclusă în cadrul planului de învăţământ, proiectată 
de un cadru didactic cu un rol de conducător al clasei 
de elevi (profesorul-diriginte). 

Definirea orei de dirigenţie presupune înţelegerea 
specificului acesteia de activitate bazată pe convorbirea 
etică, orientată pedagogic din perspectiva următoarelor 
„principii ordonatoare“: principiul individualizării şi 
al diferenţierii pozitive; principiul motivaţiei auto- 
stimulatoare; principiul competenţei morale productive; 
principiul cultivării pluralismului; principiul iniţiativei 
creatoare (vezi Neacşu, loan, în Dirigintele. Ora de 
dirigenţie, 1993, p.10). 

Obiectivele generale asumate la nivelul orei de 
dirigenţie vizează conţinuturile/dimensiunile proprii 
activităţii de formare-dezvoltare a personalităţii, în 
contextul pedagogiei moderne şi postmoderne: edu- 
caţia intelectuală — educaţia morală — educaţia 
tehnologică — educaţia estetică — educaţia fizică.. 

Obiectivele specifice vizează conținuturile dezvoltate 
în funcţie de: 

- particularităţile ciclului şi ale anului de învă- 
ţământ, evaluate la nivel de: educaţie ştiinţifică; 
educaţie civică, educaţie economică, educaţie politică, 
educaţie juridică, educaţie filozofică, educaţie reli- 
gioasă; educaţie profesională, educaţie în vederea 
integrării şcolare, profesionale şi sociale; educaţie 
artistică — plastică, muzicală, literară etc.; educaţie 
sportivă, educaţie igienico-sanitară; 

- instituţionalizarea „noilor educaţii“ la nivel de: 
educaţia pentru democraţie, educaţia demografică, 
educaţia ecologică, educaţia sanitară modernă, edu- 
caţia casnică modernă, educaţia pentru petrecerea 
timpului liber etc. (vezi Văideanu, George, 1996); 

* orientările programelor de educaţie, adoptate la 
nivel: local (comisia metodică a diriginţilor, comisia 
de orientare şcolară şi profesională), teritorial (inspec- 
torat şcolar, casa corpului didactic, centrul de asistenţă 
psihopedagogică) şi central: „managementul grupului 
educat, educaţia pentru sănătate, educaţia bunului 
cetăţean, educaţia prin şi pentru cultură şi civilizaţie, 
educaţia pentru timpul liber, educaţia pentru viaţa de 
familie, cunoaşterea psihopedagogică, autocunoaşterea 
în vederea dezvoltării carierei, educaţia pentru protec- 
ţia civică, educaţia pentru protecţia consumatorilor“ 
(vezi Consultaţii pentru activitatea educativă, 1996). 

Obiectivele concrete pot fi provocate la „grade de 
specificitate şi nonspecificitate care concură la pro- 

ducerea comportamentului social“, stimulând: par- 

ticiparea la viaţa colectivului clasei; angajarea în 

activităţi cooperante; formarea capacităţii de: a gândi 

independent şi critic în diferite situaţii de viaţă, a 
argumenta logic acţiunile eficiente, a aplica strategii 

şi cunoştinţe dobândite în mediul şcolar şi extraşcolar, 

„a ajunge la adevăr fără a solicită sprijinul altora“ 

(vezi Neacşu, loan, în Dirigintele. Ora de dirigenţie, 

1993,p.12). 

Conţinutul orei de dirigenţie are o pondere morală, 
angajând un ansamblu de „abilităţi metacognitive 
asociate fie educaţiei sociale, fie educaţiei profe- 
sionale“, valabile la nivelul formării-dezvoltării per- 
manente a personalităţii elevilor: abilitatea de a 
raţiona; abilitatea de a lucra în echipă; abilitatea de 
a valorifica spiritul practic; abilitatea de a fi între- 
prinzător; abilitatea de a convinge, abilitatea de a 
acţiona adecvat în contexte valorice diferite, abilitatea 
de a valorifica experienţa dobândită în diferite situaţii 
şcolare şi extraşcolare (idem, vezi p.12, 13). 

Strategiile pedagogice, perfectibile la nivelul orei 
de dirigenţie, pot fi dezvoltate, cu prioritate, pe fondul 
metodelor specifice educaţiei morale: explicaţia 
morală, convorbirea morală, referatele/informările cu 
tematică morală, povestirea morală, dezbaterea mo- 
rală, exemplul moral, analiza/studiul de caz — cu 
sens moral, exerciţiul moral, aprobarea-dezaprobarea 
morală. Din această perspectivă metodologică, ora de 
dirigenţie poate fi interpretată ca o activitate de 
convorbire etică. 

Evaluarea pedagogică a activităţii realizată de elevi 
la nivelul orei de dirigenţie implică angajarea opera- 
ţiilor de măsurare-apreciere-decizie, orientate în sens 
prioritar formativ, „cu multiplicarea criteriilor şi a 
unghiurilor examinatoare: etic, psihologic, estetic, 
juridic, metacognitiv, antropologic, cultural, logic, 
social, familial etc.“. l 

Această „evaluare minimă“ necesară în cazul orei 
de dirigenţie presupune analiza capacității elevilor de 
a dezvolta judecăţi morale în diferite situaţii şi contexte 
concrete care solicită soluţii normative, comparative, 
alternative, pragmatice, obiective, subiective, semni- 
ficative „pentru asimilarea unor noi valori sociomorale 
în plan personal“ (idem, vezi p.14). 


Proiect de activitate educativă/oră de dirigenţie 
model orientativ 
1) Tema activităţii educative/orei de dirigenţie: 
reflectă obiectivele pedagogice generale ale educaţiei: 
intelectuale-morale-tehnologice-estetice-fizice. 

2) Subiectul activităţii educative/orei de diri- 
genţie: reflectă un obiectiv specific, din categoria celor 
stabilite în cadrul programelor activităţii educative 
adoptate la nivel central, teritorial, local, care vizează, 
cu prioritate, realizarea unei dezbateri etice. 

3) Tipul activităţii educative/orei de dirigenţie: 
dezbatere etică proiectată conform obiectivelor spe- 
cifice şi metodei adoptate cu prioritate/exerciţiul 
moral, convorbire morală, problematizare morală, 
asalt de idei cu conţinut moral etc. 

4) Scopul activităţii educative/orei de diri- 
genţie/exprimă sintetic obiectivele generale şi specifice 
asumate. | 

5) Obiectivele concrete/operaţionale/deduse de 
profesorul-diriginte din scopul activităţii educative/orei 
de dirigenţie — schema de elaborare: acţiunile elevului 
(observabile în termeni de performanţe actuale, po- 
tenţiale) — resursele umane (conţinut preponderent 
etic — metodologie/vezi metodele folosite în cazul 
educaţiei morale — modalităţile de evaluare: orien- 
tativă, stimulativă, pozitivă). 

6) Conţinutul activităţii educative/orei de 
dirigenţie/corespunzător obiectivelor specifice şi 
concrete asumate, orientate în sensul valorilor morale. 

7) Metodologia realizării activităţii educative/ 
orei de dirigenţie (stabilită conform obiectivelor 
concrete) angajează: exerciţii morale, exemple morale, 
convorbiri morale, studii de caz, asalt de idei, cu 
mijloace pedagogice adecvate (material documentar 
ilustrativ, bibliografic, informatizat etc.). 

8) Scenariul pedagogic include: 

* captarea atenţiei/motivarea elevilor (pentru 
dezbaterea etică proiectată), din punct de vedere: 
moral, intelectual, tehnologic, estetic, fizic; 

- actualizarea informaţiilor anterioare importante 
pentru desfăşurarea dezbaterii etice proiectate/vezi 
raportul asupra situaţiei la învăţătură şi disciplină 
prezentat de elevi din conducerea clasei; 

" pregătirea elevilor pentru dezbaterea etică/veri- 
ficarea materialului documentar necesar (ilustrativ, 
bibliografic, informatizat etc.) şi a modului în care 
au fost îndeplinite sarcinile prevăzute anterior (referate, 
conspecte, informaţii suplimentare, mijloace de in- 
struire disponibile/casetofon, video, calculator etc.); 

- comunicarea obiectivelor concrete ale activităţii/ 
comunicare axiologică — accent pe valorile morale 
ale temei, subiectului, supus dezbaterii; 

- realizarea dezbaterii, în mod prioritar ca dez- 
batere etică, valorificând, în funcţie de specificul 

colectivului clasei de elevi: procedeul pedagogic al 
exemplificării (modele consacrate din ştiinţă, artă, 
economie, politică, filozofie, religie etc.; din viaţă 
socială, din viaţa comunităţii educative locale, din viaţa 
şcolii şi a clasei de elevi); metoda pedagogică a 
dezbaterii implicată la nivelul următoarelor strategii 
pedagogice: exerciţiu moral, convorbire morală, de- 
monstraţie morală, cercetare/investigaţie morală, 
problematizare morală, studiul de caz moral, asalt de 
idei, cu conţinut moral; 

- sistematizarea şi fixarea ideilor importante, 
rezultate din dezbaterea etică provocată la nivel de: 
atitudini comportamentale, strategii de analiză-sinteză, 
evaluare critică a unor situaţii de viaţă, cunoştinţe şi 
capacităţi susţinute, pedagogic, psihologic şi social, 
la nivel de educaţie: morală-intelectuală-tehnologică- 
estetică-fizică; 

- asigurarea circuitelor de conexiune inversă, 
externă şi internă, necesare pentru autoreglarea 
activităţii educative pe tot parcursul desfăşurării 
acesteia, în funcţie de nivelul (calitativ şi cantitativ) 
de participare al elevilor la dezbaterea etică proiectată. 

9) Concluzii 

în legătură cu activitatea educativă realizată ; 

* în legătură cu liniile de perspectivă stabilite pentru 
evoluția colectivului. 


ORARUL ŞCOLAR 


Orarul şcolar reprezintă un document de planificare 
a instruirii aplicabil în cadrul fiecărei instituţii şcolare 
în vederea asigurării unei succesiuni logice de pro- 
iectare şi de organizare a activităților didactice/ 
educative, la nivel zilnic, săptămânal, trimestrial/ 
semestrial, anual, în conformitate cu resursele şi cu 
cerinţele pedagogice existente, în perspectivă imediată 
şi pe termen mediu. 

Elaborarea orarului şcolar angajează două acţiuni 
pedagogice complementare: acţiunea de concretizare 
a planului de învăţământ — acţiunea de valorificare a 
resurselor pedagogice (umane, materiale, informa- 
ţionale, financiare) existente la nivelul fiecărei instituţii 
şcolare. 

Optimizarea orarului şcolar presupune asigurarea 
unui echilibru între structurile pedagogice stabile, 
determinate la nivelul planului de învăţământ, şi 
necesităţile de organizare flexibilă a spaţiului şi a 
timpului disponibil, care condiţionează curba raţio- 
nalizării efortului zilnic, săptămânal şi trimestrial, în 
funcţie de specificul fiecărei trepte şi discipline şcolare. 


WE ORGANIZAREA PROCESULUI DE ÎNVĂŢĂMÂNT 


Calitățile orarului şcolar sunt reflectate la nivelul 
efectelor pozitive înregistrate în cadrul procesului de 
învățământ. Aceste efecte sunt evidente în măsura în 
care orarul şcolar: a) stimulează creşterea randamen- 
tului şcolar; b) asigură învăţarea ritmică; c) evită 
supraîncărcarea elevilor; d) respectă timpul real 
disponibil pentru învăţarea în clasă şi în afara clasei; 
e) valorifică toate resursele instruirii formale-non- 
formale-informale. 


ORGANIZAREA __ 
PROCESULUI DE ÎNVĂŢĂMÂNT 


Organizarea procesului de învăţământ defineşte 
principalele modalităţi de proiectare curriculară a 
instruirii, angajate la nivel funcţional-structural-ope- 
rațional. 

La nivel funcţional, organizarea procesului de 
învăţământ este dependentă de calitatea finalităţilor 
pedagogice asumate macrostructural care determină 
criteriile de proiectare curriculară a conţinutului 
instruirii. 

La nivel structural, organizarea procesului de 
învăţământ este dependentă de calitatea planului de 
învăţământ şi a programelor şcolare/universitare care 
angajează mecanismele aplicative ale proiectării 
curriculare diferenţiate, realizabile în context frontal- 
grupal/pe grupe-individual. 

La nivel operaţional, organizarea procesului de 
învăţământ angajează mecanismele aplicative ale 
proiectării curriculare realizabile în condiţiile concrete 
ale activităţii didactice (lecţiei). 

Vezi Procesul de învăţământ, Formele de orga- 
nizare a activităţii didactice, Formele de organizare 
a procesului de învăţământ. 


ORGANIZAREA — 
SISTEMULUI DE ÎNVĂŢĂMÂNT 


Organizarea sistemului de învăţământ defineşte 
principalele structuri funcţionale necesare pentru 
valorificarea resurselor pedagogice (umane, materiale, 
informaţionale, financiare) existente la nivelul insti- 
tuţiilor specializate în realizarea educaţiei şi a instruirii 
conform unor finalităţi macrostructurale (ideal peda- 
gogic — scopuri pedagogice — obiective pedagogice 
generale), elaborate la nivel de politică educaţională. 

Principiile de organizare a sistemului de învăţământ 
reflectă dimensiunea teleologică şi axiologică a fina- 
lităţilor educaţiei. Din această perspectivă este rele- 

vantă: deschiderea — adaptabilitatea — autonomia 
funcţională — conducerea managerială a sistemelor 
moderne şi postmoderne de învăţământ. 

Structura de adaptare internă a sistemelor de 
învăţământ marchează tipul de funcţionalitate socială 
promovat prin modul de organizare a nivelurilor de 
instruire şi a raporturilor pedagogice dintre acestea. 

Sistemele (post)moderne de învăţământ confirmă 
o structura de adaptare internă organizată pe trei 
niveluri: primar — secundar — superior, în interiorul 
cărora sunt propuse diferite trepte şi cicluri de instruire, 
cu deschidere spre educaţia permanentă. 

Reformele şcolare din ultimele decenii au legiferat 
prelungirea învățământului general obligatoriu până 
la vârsta de 16 ani. Acest obiectiv pedagogic şi social, 
care presupune corelarea funcţională între cultura 
generală, de bază şi formarea de bază a personalităţii, 
este realizat/realizabil, de regulă, în cadrul primei 
trepte (sau a treptei inferioare) a învăţământului 
secundar. 

Vezi Sistemul de educaţie, Sistemul de învă- 
ţământ. 


ORGANIZAŢIA ŞCOLARĂ 


Organizaţia şcolară defineşte, în plan conceptual, 
unitatea de bază a sistemului de învăţământ, proiectată 
ca „factor instituţional al educaţiei“, specializat în 
realizarea procesului de învăţământ conform obiec- 
tivelor pedagogice generale şi specifice stabilite la nivel 
de politică educaţională. 

Analiza organizaţiei şcolare Hu perspectivă nor- 
mativă evidenţiază importanţa structurii instituţiei care 
reflectă, pe de o parte, imperativele unor funcţii 
manageriale stabile (planificare-organizare — orien- 
tare-îndrumare metodologică — cercetare-perfec- 
ţionare pedagogică), iar pe de altă parte, cerinţele 
comunităţii educative locale şi teritoriale, aflate în 
continuă schimbare. 

Analiza organizaţiei şcolare din perspectivă inter- 
pretativă evidenţiază importanţa asistenţei psiho- 
pedagogice permanente a „actorilor educaţiei“ (acade- 
mică, educativă, didactică, vocaţională, interperso- 
nală, personală etc.), realizabilă în sens managerial, 
de la nivelurile de vârf ale deciziei până la structurile 
clasei de elevi, concepute ca „instanţe de socializare“. 

Evoluţia organizaţiei şcolare reflectă acţiunea 
diferitelor modele de proiectare: clasică/centrată pe 
profesor; neoclasică/centrată pe elev sau pe profesor; 
modernă/centrată pe relaţia profesor-elev. 

Perspectiva organizației şcolare complexe, dezvol- 
tată în contextul proiectării moderne şi postmoderne 
(curriculare), reflectă diferite modele de raționalitate 
socială: birocratică/adecvată etapei de maturizare a 
societăţii industrializate; tehnocratică/adecvată etapei 
de dezvoltare a societăţii industrializate; managerială/ 
adecvată etapei de ascensiune a societăţii postin- 
dustriale, informatizate (vezi Cristea, Sorin, 1996, D, 
p.80—89). 

Managementul organizaţiei şcolare complexe oferă 
substanţă pedagogică stucturilor funcţionale ale 
instituţiei şi mijloacelor tehnologice de adaptare 
continuă a acesteia la cerinţele culturale, politice şi 
economice ale mediului social. Prin responsabilizarea 
deplină a actului pedagogic şi didactic, organizaţia 
şcolară complexă, specifică acestei etape istorice de 
trecere spre modelul cultural al societăţii infor- 
matizate, devine, prin definiţie, o organizaţie şcolară 
inovatoare. 

Vezi Managementul organizaţiei şcolare. 


ORIENTAREA ŞCOLARĂ ŞI PROFESIONALĂ 


Orientarea şcolară şi profesională (0.Ş.R) reprezintă 
ansamblul acţiunilor opţionale şi consultative realizate 
prin modalităţi pedagogice, generale şi speciale, 
subordonate, din punct de vedere al conţinutului, 
dimensiunii tehnologice/aplicative a educaţiei, iar din 
perspectivă metodologică, activităţii de asistenţă 
psihopedagogică şi socială a cadrelor didactice, elevilor 
şi părinţilor, proiectată la nivelul sistemului de în- 
văţământ. 

Din perspectiva conţinutului orientarea şcolară şi 
profesională reprezintă un subsistem al dimensiunii 
tehnologice a educaţiei care vizează formarea-dezvol- 
tarea capacităţilor generale şi specifice ale elevilor/ 
studenţilor de aplicare a cunoştinţelor ştiinţifice în 
diferite situaţii şi contexte psihosociale (economice, 
culturale, politice, comunitare etc.). 

Din perspectivă metodologică, orientarea şcolară 
şi profesională reprezintă un subsistem al activităţii 
de asistenţă psihopedagogică a cadrelor didactice, 
elevilor şi părinţilor, proiectată şi realizată la nivelul 
sistemului de învăţământ, într-un cadru instituţionalizat 
(vezi Asistenţa psihopedagogică). 

Analiza activităţii de O.Ş.E la nivelul unui concept 
pedagogic fundamental presupune delimitarea prin- 
cipiilor şi a funcţiilor sale fundamentale care determină 
liniile principale de acţiune definite prin intermediul 
obiectivelor generale şi specifice. 


ORIENTAREA ŞCOLARĂ ŞI PROFESIONALĂ III 


Principiile O.Ș.P sintetizează cerinţele care trebuie 
respectate de cei implicaţi în activitatea de orientare 
şcolară şi profesională a elevilor. Sunt relevante cinci 
principii fundamentale: 

a) principiul corelării acţiunilor tuturor factorilor 
O.Ș.P (şcoală, familie, comunitate educaţională na- 
ţională, teritorială, locală) în condiţiile creşterii rolului 
managerial al organizaţiei şcolare; 

b) principiul realizării concordanţei dintre aspi- 
rațiile şi capacităţile elevului și cerinţele dezvoltării 
sociale exprimate în plan economic, politic, cultural, 
la nivel naţional, teritorial, local; 

c) principiul (auto) formării-(auto) dezvoltării elevu- 
lui în vederea elaborării şi a definitivării proiectului 
de (auto)orientare şcolară şi profesională; 

d) principiul pregătirii psihopedagogice a elevilor 
şi a părinţilor în vederea definitivării sfatului final de 
O.Ş.R în condiţii sociale optime; 

e) principiul valorificării trăsăturilor pozitive ale 
fiecărei personalităţi în vederea activizării tuturor 
resurselor de (auto)formare-(auto) dezvoltare perma- 
nentă a elevului pe tot parcursul procesului de O.Ş.P 

Analiza activităţii de O.Ş.P la nivel practic presupune, 
în același timp, valorificarea unor concepte operaţionale 
definite şi dezbătute la diferite niveluri de exigență 
pedagogică şi socială: abilitate, aptitudine, capacitate 
profesională; aspirație, atitudine profesională; (auto)- 
cunoașterea elevului; (auto)informare şcolară, profe- 
sională şi socială; carieră profesională; centru, cabinet 
de asistenţă psihopedagogică a cadrelor didactice, elevilor 
şi părinţilor; competenţă şcolară, profesională; consiliere 
O.Ş.B; cultură generală, de profil, de specialitate, 
profesională, tehnică, tehnologică; decizie şcolară, 
profesională; fişă şcolară de O.Ş.P; ghid de O.Ş.P; 
integrare şcolară, profesională, socială; interese socio- 
profesionale; învăţământ profesional, monografie profe- 
sională; motivaţia O.Ş.P; nivel de aspirație şcolară, 
profesională, socială; nomenclator şcolar, profesional; 
planificare socioprofesională; perfecţionare profesională; 
profesiogramă; profil psihologic; prognoză şcolară, 
profesională; randament profesional; reciclare sociopro- 
fesională; reorientare socioprofesională; rol profesional; 
rută profesională; selecţie şcolară, profesională; sfat 
(final) de O.Ş.P; sistem naţional de O.Ş.B; sociogramă; 
statut socioprofesional; structură socioprofesională; şcoală 
profesională; tehnologie de vârf; teste pentru O.Ş.b; 
vocaţie şcolară, profesională, socială (vezi Revista de 
pedagogie, nr. 1—12/1997, Carieră: şansă sau pla- 
nificare?; Drăgan, lon; Ozunu, Dumitru; Tomşa, Gheor- 
ghe, coordonator, 1996). 


EEE ORIENTAREA ŞCOLARĂ ŞI PROFESIONALĂ 


Funcţiile O.Ş.P vizează acţiunile de investigare- 
informareformare a factorilor implicaţi în activitatea 
de orientare şcolară şi profesională, în general, a celor 
care trebuie orientaţi, în mod special. Dinamica lor 
este reflectată la nivelul obiectivelor activităţii de 
orientare şcolară şi profesională angajate în cadrul 
sistemului şi al procesului de învăţământ: 

a) cunoaşterea psihopedagogică şi socială a ele- 
vilor/studenţilor, în calitatea lor de „obiect al educaţiei“ 
(vezi Fişa şcolară); 

b) informarea şcolară şi profesională a celor care 
constituie „obiectul educaţiei“ în vederea (re)integrării 
lor optime în toate etapele educaţiei („ciclurile vieţii“); 

c) stimularea procesului de adaptare socială con- 
tinuă a „obiectului educaţiei“/a celui orientat, prin 
valorificarea deplină a trăsăturilor pozitive ale per- 
sonalităţii umane. 

În cadrul procesului de învăţământ, orientarea şcolară 
şi profesională angajează două categorii de obiective 


pedagogice (vezi Drăgan, Ion; Ozumu; Dumitru; TOMIŞa; 


Gheorghe, coordonator, 1996, p.78—80): 

A) obiective generale, valabile pe toate treptele 
şcolarităţii, în contextul interacțiunii educaţiei tehno- 
logice cu celelalte dimensiuni ale educaţiei: 

a) formarea-dezvoltarea atitudinii pozitive faţă de 
activitatea practică; 

b) asigurarea concordanţei dintre nivelul de cuno- 
ştinţe şi de aspirații al elevului şi cerinţele şi posibi- 
lităţile de integrare şcolară, profesională, socială, 
existente în plan local, teritorial şi naţional; 

c) stimularea capacităţilor creatoare necesare în 
perspectiva adaptării şcolare-profesionale-sociale 
optime a elevilor/studenţilor în condiţii de schimbare 
socială rapidă; 

B) obiective specifice, valabile la nivelul unor 
„cicluri de orientare“ propuse, în mod special, pentru: 

a) învățământul preşcolar — cultivarea respectului 
pentru profesiile practicate de diferite categorii de 
adulţi; formarea-dezvoltarea deprinderilor de auto- 
servire, autogospodărire; pregătirea procesului de 
integrare şcolară în clasa I; 

b) învăţământul primar — formarea-dezvoltarea 
atitudinii pozitive faţă de activitatea de învăţare; 
cultivarea deprinderilor de muncă independentă, 
integrabile în diferite activităţi sociale utile; iniţierea 
în procesul de informare şcolară şi profesională; 

c) învăţământul gimnazial — receptarea şi apro- 
fundarea informaţiilor de bază despre reţeaua şcolară 
şi profesională locală, teritorială, naţională; stimu- 

larea capacităţilor elevilor de (auto)cunoaştere a 
personalităţii; îndrumarea elevilor şi a părinţilor în 
vederea definitivării unui sfat de O.Ş.P optim; 

d) învăţământul liceal — formarea-dezvoltarea 
capacităţii elevilor de opţiune şcolară, profesională, 
socială optimă; stimularea atitudinilor şi a apti- 
tudinilor socioprofesionale în vederea realizării unor 
performanţe şcolare superioare; aprofundarea pro- 
cesului de informare şcolară, profesională, socială la 
niveluri de competenţă specifice educaţiei tehnologice; 
sprijinirea elevilor în elaborarea şi în perfecţionarea 
propriului proiect de evoluţie şcolară, profesională, 
socială. 

Conţinutul activităţii de O.Ş.P implică adoptarea 
unui model coreptual formativ, care pune accent pe 
„necesitatea educării permanente a personalității“ în 
vederea optimizării procesului de integrare socială a 
acesteia conform diferitelor roluri şi statuturi asumate, 
longitudinal şi transversal, la nivel instituţional. 

Modelul conceptual formativ este superior altor 
modele exersate în practica pedagogică: modelul 
psihofiziologic, care pune accent doar pe depistarea 
anumitelor însuşiri individuale; modelul motivațional, 
care pune accent doar pe depistarea „intereselor“; 
modelul clinic, care pune accent doar pe „dezvăluirea 
„înclinațiilor“, în termeni de „psihodiagnoză“, reali- 
zabilă prin „teste proiective“ (vezi Ghivirigă, Mihai, 
1976, p.13—15). 

Realizarea obiectivelor specifice O.Ş.R presupune 
valorificarea unor metode şi procedee integrate în 
diferite forme de activitate şcolară (didactice şi edu- 
cative/orele de dirigenţie etc.) şi extraşcolară (vezi 
instruirea nonformală): vizitele în unităţi de producţie; 
cercurile tehnice, expoziţiile, concursurile, simpo- 
zioanele pe teme tehnologice; întâlnirile şi dezbaterile 
cu personalităţi din domeniul vieţii sociale (economice, 
politice, culturale etc.); strategiile de organizare 
ergonomică a locului de muncă şi a relaţiilor cu mediul 
etc.; dezbaterile etice; chestionarele, convorbirea 
individuală, observaţia sistematică, analiza rezultate- 
lor în activitate (în mod special a rezultatelor obţinute 
la lucrările practice, analiza informaţiilor furnizate 
la nivelul mass-media; tehnicile de orientare şi de 
autoorientare şcolară, profesională şi socială etc.). 

Aceste metodei procese lu o arie de aplicabilitate 
mai largă, determinată de mutaţiile înregistrate la 
nivelul conţinutului educaţiei tehnologice, a acţiunilor 
şi a efectelor declanşate de aceasta în mediul şcolar şi 
extraşcolar. Ele sunt realizabile în funcţie de specificul 

fiecărei vârste psihologice şi de dinamica fiecărui ciclu 
de evoluţie al personalităţii umane. 

Perfecţionarea activităţii de orientare şcolară şi 
profesională rămâne o problemă deschisă, abordabilă 
la nivel de politică a educaţiei. Această perspectivă 
angajează un ansamblu de decizii cu valoare macro- 
şi microstructurală, semnificative la nivelul sistemului 
şi al procesului de învăţământ (vezi Thomas, 
Jean,1977, p.40—A43): 

a) prelungirea momentului orientării după 16— 
18 ani; 

b) integrarea orientării în acţiunea de asistenţă 
psihopedagogică; 

c) întărirea pozitivă a motivaţiei orientării; 

d) susţinerea resurselor psihologice ale auto- 
orientării; 


ORIENTAREA ŞCOLARĂ ŞI PROFESIONALĂ pg 


e) asumarea resurselor sociale ale (re)orientării. 

Deciziile în domeniul orientării școlare şi profesionale 
reflectă în acelaşi timp mutaţiile fundamentale înregi- 
strate în ceea ce priveşte (vezi Reuchlin, Maurice, 1973): 

* acumularea şi evoluţia cunoştinţelor ştiinţifice şi 
şcolare/universitare (creşterea cantitativă, trans- 
formarea calitativă); 

- dezvoltarea tehnologică şi economică (evoluţia 
socioprofesională, evoluţia noţiunii de specializare/ 
calificare socioprofesională); 

- evoluţia populaţiei (structură, remuneraţie, pre- 
gătire şcolară); 

* evoluţia unor factori bio-psiho-socio-culturali 
(originea socioculturală, originea geografică, sexul, 
premisa eredității). 

Vezi Asistenţa psihopedagogică, Educaţia tehno- 
logică. 


PARTENERIATUL PEDAGOGIC 


Parteneriatul pedagogic reprezintă o noţiune recent 
introdusă în domeniul educaţiei care reflectă mutaţiile 
înregistrate la nivelul relaţiilor existente între instituţiile 
implicate, direct şi/sau indirect, în proiectarea şi 
realizarea obiectivelor sistemului de învăţământ: 
şcoala, familia, comunitatea locală, agenţii sociali 
(economici, culturali, politici, religioşi etc.), aso- 
ciaţiile (profesionale, umanitare, sportive etc.), factorii 
de asistenţă socială etc. 

Originea conceptului provine din sfera vieţii eco- 
nomice. În anii ‘70, semnificaţia dată viza activitatea 
de muncă productivă susţinută împreună cu alţi factori 
„nu neapărat în vederea realizării aceloraşi obiective, 
dar care concurează la atingerea aceluiaşi scop“. La 
începutul anilor ‘80 acest model pătrunde şi în sfera 
educaţiei stimulând dezvoltarea conceptului de „şcoală 
deschisă“ care este aprofundat şi lărgit în contextul 
intensificării legăturilor cu întreprinderea industrială 
şi cu modificarea modalităţilor de formare tehnologică 
şi profesională a elevilor şi studenţilor (vezi Dic- 
tionnaire de pedagogie, 1996, p.211). 

Conţinutul specific pedagogic al conceptului de 
parteneriat poate fi evidenţiat în funcţie de următoarele 
trei repere metodologice: 

a) reperul formelor de educaţie/instruire care anga- 
jează complementaritatea relaţiilor dintre şcoală şi 
instituţiile specializate în mod direct sau prin diferite 
relaţii contractuale în realizarea unor programe de 
educaţie/instruire nonformală; 

b) reperul concepţiei manageriale care presupune 
intervenţia unor strategii de descentralizare bazate pe 
valorificarea deplină a resurselor existente la nivelul 
comunităţilor educative teritoriale şi locale; 


c) reperul modalităţilor de funcţionare care evi- 
denţiază diferenţa existentă între parteneriat (aport 
financiar al unui agent social implicat în realizarea 
unor obiective comune, devenit astfel factor intern al 
acţiunii educaţionale respective) şi sponsorizare („aport 
financiar al unui organism exterior neparticipant la 
elaborarea conţinutului operaţiei din care extrage doar 
un beneficiu publicitar“) — vezi Dictionnaire de peda- 
gogie, 1996, p.211. 

Definirea noţiunii de parteneriat pedagogic este pro- 
pusă în literatura de specialitate la nivelul unui concept 
operaţional. Din această perspectivă, parteneriatul 
pedagogic constituie: a) „un angajament într-o acţiune 
comună negociată'“; b) „o prestare de serviciu realizat 
printr-un factor de intervenţie exterior“; c) „un aport 
de resurse, de schimburi, de contacte, de reţele asociate 
în termeni constructivi“; d) „o negociere între părţi 
având puterea de a contracta cu un interlocutor re- 
cunoscut“; e) „un acord de colaborare mutuală între 
parteneri egali care lucrează împreună pentru reali- 
zarea propriilor interese, rezolvând probleme comune“; 
f) un cadru instituţional de rezolvare a unor probleme 
comune, printr-o acţiune coerentă, plecând de la 
„definirea obiectivelor-cadru“ într-un timp determinat, 
cu repartiţia clară a responsabilităţilor şi a procedeelor 
de evaluare (vezi Dictionnaire encyclopedique de 
l'éducation et de la formation, 1998, p.748). 

In calitatea sa de concept operațional, parte- 
neriatul pedagogic corespunde unei „noi concepții 
despre educaţie conform căreia şcoala nu poate să-şi 
îndeplinească singură funcția“ ceea ce conduce, pe 
de o parte, la o mai mare supleţe a modurilor sale de 
organizare, iar pe de altă parte, la o mai eficientă 
cale de realizare a autonomiei sale instituționale (vezi 
Agenţia Naţională SOCRATES, Combaterea eșecului 
şcolar. O provocare pentru construcția europeană, 
1996, p.105). 

Parteneriatul pedagogic îndeplineşte două funcții 
generale complementare: a) funcţia de deschidere 
organizațională a şcolii spre instituţii şi personalităţi 
aflate în afară sistemului de învăţământ (privit în sens 
restrâns) care tind să fie integrate în sistemul de 
învăţământ (privit în sens larg); b) funcţia de acţiune 
sinergică exercitată în interiorul sistemului de învăţă- 
mânt (privit în sens larg) şi în exteriorul sistemului de 
învăţământ (privit în sens restrâns) — vezi relaţia şcolii 
cu alte instituţii sociale implicate în mod direct şi 
indirect în realizarea finalităţilor educaţiei. 

Obiectivele specifice, preluate la nivelul partene- 
riatului pedagogic, vizează „lupta împotriva eșecului 

şcolar care se traduce prin mobilizarea diferiților 
intervienţi“, care proiectează solidaritatea şi cooperarea 
necesară între toţi „actorii educaţiei“. Această pro- 
blematică „suscită acţiuni realizate în diferite sensuri: 
parteneriat între instituţiile şcolare; parteneriat care 
reuneşte asociaţiile locale, asistenţi sociali, şcoli, 
întreprinderi“. Astfel, pe de o parte, „reuşita şcolară 
devine problema tuturor“, iar pe de altă parte, redu- 
cerea eșecului şi a abandonului şcolar angajează 
„mobilizarea tuturor energiilor în jurul şcolii“ (idem). 

Organizarea parteneriatului pedagogic presupune 
elaborarea unui „cadru regulamentar“ care permite 
instituţionalizarea unor acţiuni specifice: Programul 
educativ pentru toţi (Portugalia, 1991); Programul 
interministerial de promovare a reuşitei şcolare (Por- 
tugalia, 1987—1992); Proiectele instituţiei şcolare, 
bazate pe relaţii contractuale cu comunitatea educativă 
locală (Franţa, 1989); Programul de reînnoire socială, 
bazat pe acorduri între comună şi şcoli, necesar pentru 
crearea unui fond local (Olanda, 1989); Programele 
bazate pe: oferte extraşcolare; relaţii contractuale cu 
întreprinderea; reprezentare a elevilor şi părinţilor la 
nivelul comunităţii (Germania); Programele bazate pe 
relaţii dintre şcoală şi comunităţile de studenţi (Gre- 
cia); Programele bazate pe relaţii între consiliile 
elevilor şi autorităţile locale şi teritoriale (Danemarca); 
Programele care implică intervenţia elevilor în cadrul 
proiectelor educative la nivelul unor factori de condu- 
cere/decizie (Spania) ete. — idem, vezi p.108—110. 

Tipurile de parteneriat pedagogic, afirmate la 
nivelul sistemelor de educaţie, sunt definite în funcţie 
de trei criterii: a) criteriul domeniului atins — parte- 
neriat cultural, parteneriat artistic, parteneriat de 
asistenţă socială, parteneriat economic etc.; b) criteriul 
sferei de acţiune — parteneriat intern (de tip intra- 
sau interşcolar, cu persoane sau instituţii din interiorul 
sistemului de învăţământ, privit în sens larg), par- 
teneriat extern (cu persoane sau instituţii din afara 
sistemului de învăţământ, privit în sens larg); 
c) criteriul modului de funcţionare — parteneriat de 
promovare, parteneriat de concepţie, parteneriat de 
realizare, parteneriat bazat pe diferite reţele de des- 
chidere şi de colaborare (prin factori de intervenţie 
externi; prin stagii de învăţare în întreprinderi etc.; 
prin proiecte comune negociate, cu responsabilităţi 
împărţite) — vezi Dictionnaire encyclopédique de 
L'education et de la formation, 1998, p.750. 

Vezi Comunitatea educativă, Managementul 
educaţiei/pedagogic, Sistemul de educaţie, Sis- 
temul de învățământ. 

Pedagogia este ştiinţa care are ca obiect de studiu 
specific dimensiunea funcţional-structurală a educaţiei 
abordabilă metodologic din perspectiva finalităţilor 
specifice ce vizează formarea-dezvoltarea personalităţii 
umane prin valorificarea corelaţiei subiect/educator- 
obiect/educat, conform unor principii şi legităţi 
specifice care reglementează desfăşurarea probabilă a 
fenomenelor educaţionale, la nivel de sistem şi de 
proces. 

Statutul pedagogiei de ştiinţă a educaţiei/despre 
educaţie reflectă complexitatea obiectului de cerceta- 
re — activitatea de formare-dezvoltare permanentă a 
personalităţii umane — analizat/analizabil din diferite 
perspective istorice şi metodologice. 

Perspectiva epistemologică evidenţiază calitatea 
pedagogiei de: 

a) ştiinţă umană, plasată alături de „economie, 
antropologie, geografie, etnologie, istorie, politologie, 
psihologie, filozofie, filologie, care au ca obiect de 
cercetare diversele activităţi umane“, operele, insti- 
tuţiile şi relaţiile rezultate în contextul acestora (vezi 
Freund, Julien, 1973, p.7); 

b) ştiinţă socială, plasată alături de sociologie, 
etnologie, antropologie socială, demografie, psihologie 
socială, care studiază comunitatea umană la nivel 
macrostructural sau microstructural; 

c) ştiinţă a comunicării, alături de filologie, 
lingvistică, semiologie, care analizează raporturile de 
informare şi de formare realizabile în diferite contexte 
socioumane prin raţionalizarea acţiunii în sens tele- 
ologic (prin raportare la scop) şi tehnologic (prin 
interacţiunea subiect-obiect (vezi Gleason, H. A., 1969; 
Habermas, Jurgen, 1983, p.183). 

Abordarea sistemică a educaţiei (ca fenomen uman, 
social şi de comunicare) plasează pedagogia la inter- 
secţia dintre ştiinţele umane, ştiinţele sociale, ştiinţele 
cognitive. Pedagogia acţionează astfel la nivelul unui 
sistem deschis care presupune înţelegerea educaţiei în 
contextul unor relaţii permanente cu mediul, relaţii 
de conexiune inversă internă pozitivă, relaţii care 
angajează valorificarea resurselor entropice. Ea dez- 
voltă conceptele fundamentale, confirmate în teoria 
sistemelor (vezi Durand, Daniel, 1996), adaptându-le 
la specificul activităţii de educaţie: 

a) finalitate — orientare spre valori pedagogice 
(determinismul teleologic, specific sistemelor socio- 
umane, înlocuieşte determinismul cauzal, specific 
naturii); 

b) globalitate (integralitatea activităţii de educaţie 
în calitatea sa de activitate de formare-dezvoltare 
permanentă a personalităţii); 

c) interacţiune (între elementele funcţional-struc- 
turale ale educaţiei/vezi acţiunea educaţională, proiec- 
tarea curriculară); 

d) autoorganizare, autoreglare (vezi rolul co- 
nexiunii inverse pozitive în perfecţionarea continuă a 
acţiunii educaţionale); 

e) modelare, de tip sistemic (vezi importanţa 
corelaţiei dintre teoria şi practica pedagogică, între 
elaborarea cognitivă a ipotezelor pedagogice şi pro- 
barea operaţională a acestora, între managementul 
informării pedagogice şi cel al deciziei pedagogiei. 

Prin abordarea sistemică a educaţiei pedagogia 
poate răspunde provocărilor culturale şi etice ale 
dezvoltării tehnologice, fiind angajată într-o operă 
formativă deschisă, necesară pentru echilibrul soci- 
etăţii. Ea poate fi plasată alături de alte ştiinţe angajate 
în studiul unor activităţi din domeniul politicii, comu- 
nicării, sănătăţii, domenii socioumane de mare com- 
plexitate care solicită numeroase cercetări fundamen- 
tale şi aplicative, de ordin disciplinar, intradisciplinar, 
interdisciplinar, transdisciplinar, pluridisciplinar (vezi 
Barreau, Herve, 1990, p.116—118). 

Analiza termenului de pedagogie întreţine o 
anumită conotaţie restrictivă, evidentă în plan eti- 
mologic (paidagogia Î a conduce copilul; în limba 
greacă, paid 0 copil; agoge 0 a conduce) şi istoric (în 
tradiţia antică, pedagogul, paedagogus era „un sclav 
care avea sarcina de a conduce copilul la şcoală“). 
Această conotaţie negativă este confirmată şi la nivelul 
teoriei pedagogice acuzată uneori de promovarea unui 
discurs diluat sau dilatat de „clişee verbale“ şi de 
„sloganuri ideologice“ extrapolate până la „apropierea 
extremelor de orice fel“ (vezi Reboul, Olivier, 1984). 

Reinterpretarea termenului de pedagogie presupune: 

a) reconsiderarea sensului etimologic din per- 
spectiva disponibilităţilor formative maxime ale 
personalităţii umane, exemplare în perioada copilăriei 
dar inepuizabile până la sfârşitul vieţii (fapt demonstrat 
de cercetările întreprinse în domeniul psihologiei 
vârstelor şi de experimentele sociale realizate la nivelul 
educaţiei permanente) — vezi Garrido, Jose, Luis, 
Garcia, 1995, p.174; 

b) delimitarea obiectului de studiu specific con- 
centrat asupra nucleului funcţional-structural al acti- 
vităţii de educaţie (în timp ce celelalte ştiinţe socio- 
umane înrudite cu pedagogia studiază câmpul de 
influenţe psihosociale care înconjură nucleul acti- 

vităţii/acţiunii de educaţie sau unele elemente ale 
nucleului funcţional-structural, abordate din per- 
spectivă particulară); 

c) promovarea unor metodologii specifice şi a unor 
principii şi legităţi specifice, angajate în sensul opti- 
mizării raporturilor dintre conceptele pedagogice 
fundamentale şi conceptele pedagogice operaţionale, 
aplicative în diferite contexte sociale, psihologice, 
didactice etc. 

Stabilitatea epistemică a conceptelor fundamentale 
(educaţie, sistem de educaţie, sistem de învăţământ, 
proces de învăţământ, finalităţi macrostructurale, 
finalităţi microstructurale, curriculum, reforma educa- 
ției/învățământului), ca şi deschiderea conceptelor 
operaţionale, permite înţelegerea corespondenţelor şi 
a contradicţiilor funcţionale care asigură evoluţia 
structurilor educaţiei, mobilitatea şi echilibrul acestora, 
dinamica lor specifică studiată de ştiinţele pedagogice/ 
educaţiei (vezi ştiinţele pedagogice/educaţiei). 

Dicţionarele de specialitate evidenţiază deferite 
aspecte specifice pedagogiei. Aceasta este definită, în 
mod explicit, la nivel de: 

- „artă, practică sau profesie care vizează activitatea 
de instruire organizată în mod sistematic“ în cadrul unui 
proiect bazat pe: alegerea scopurilor, pregătirea pro- 
blemelor principale; executarea programelor pentru 
atingerea performanţelor principale; evaluarea rezul- 
tatelor prin raportarea acestora la scopurile prevăzute 
şi la procesul de instruire realizat (vezi Foundation in 
education. Dictionary of Education, 1959, p.387, 388); 

* „ştiinţă socială, cu statut academic care studiază 
educaţia ca proces de perfecţionare a omului“, prin 
intermediul unor metode specifice care valorifică 
noţiunile de bază ale domeniului (pedagogie, educaţie, 
învăţământ, subiect şi obiect al educaţiei, instituţii de 
învăţământ) — vezi Dicţionar de pedagogie con- 
temporană, 1969, p.202); 

- „ansamblu de teorii“ inspirate din ştiinţele socio- 
umane şi din experienţele profesionale care asigură 
fundamentarea unei concepţii despre dirijarea logică 
a activităţii de educaţie (Coudray, Leandre, Lexique 
des sciences de l'education, 1973, p.125); 

* „ştiinţă a educaţiei bazată pe un ansamblu de 
cunoștințe“ sistemnatizate la nivel teoretic (concepte, legi, 
principii angajate în explicarea şi interpretarea fenome- 
nului educaţiei) şi practic (metode şi tehnici de „îndru- 
mare a acţiunilor concrete de formare a omului pe baza 
rezultatelor obţinute de cercetările pedagogice“) — vezi 
Dicţionar de pedagogie, 1979, p.323; 

* „Ştiinţă a educaţiei cu caracter normativ care 
elaborează teorii, modele şi principii care vizează 
dinamica şi armonizarea situaţiei pedagogice“ (la 
nivelul raporturilor dintre: acţiunile-relaţiile-con- 
ţinutul-mediul educaţiei) — vezi Dictionnaire actuel 
de l'éducation, 1993, p.961; 

- disciplină „cu o nouă legătură teoretică“ exprimată 
sub genericul ştiinţele educaţiei care „construiesc în 
jurul obiectului de cercetare mai vechi, faptul educativ“, 
o nouă perspectivă de abordare, mai largă (prin 
integrarea diverselor branşe ale psihologiei, socio- 
logiei, istoriei, economiei, filozofiei etc.) dar şi „mai 
modestă“ (prin caracterul descriptiv şi prescriptiv 
degajat) — vezi Drouin, Anne-Marie, 50 mots — La 
pédagogie, 1993, p.110, 111); 

- „ansamblul de referinţe şi de demersuri ştiinţifice 
considerate capabile să clarifice educaţia“ la nivel 
macrostructural (raportarea educaţiei la fenomenele 
demografice, economice, culturale, instituţionale) şi 
microstructural (raportarea educaţiei la fenomenele 
psihologice şi biologice şi la situaţiile didactice 
generale şi speciale) — vezi Dictionnaire encyclopé- 
dique de l'education et de la formation, 1994, 
p.892—893); 

- ştiinţa şi arta de a instrui şi de a forma indivi- 
dualităţile umane, „permiţând fiecăreia realizarea sa 
ca personalitate şi ca inteligenţă“ (vezi Dictionnaire 
de la philosophie, Larousse, Paris, 1995, p.208). 

Evoluţia pedagogiei poate fi analizată la nivelul a 
patru etape distincte, semnificative la scară istorică şi 
în contextul unor demersuri de tip interdisciplinar, 
operabile în domeniul ştiinţelor socioumane. 

a) Etapa desprinderii pedagogiei de filozofie este 
marcată prin două tendinţe distincte: elaborarea unui 
discurs autonom în termeni de filozofie a educaţiei 
(vezi elaborarea finalităţilor); ştiinţifizarea unui 
discurs autonom în termeni de experimentare a edu- 
caţiei (vezi pedagogia experimentală dezvoltată prin 
extrapolarea metodelor de cercetare specifice ştiinţelor 
biologice). 

b) Etapa raportării pedagogiei la progresele înre- 
gistrate în ştiinţele socioumane este marcată prin două 
tendinţe opuse: tendinţa psihologizării (care abso- 
lutizează rolul factorului intern al formării-dezvoltării 
personalităţii); tendinţa sociologizării (care abso- 
lutizează rolul factorului extern al formării-dezvoltării 
personalităţii). 

c) Etapa extinderii cercetărilor interdisciplinare şi 
transdisciplinare din perspectivă istorică (istoria 
: pedagogiei), economică (planificarea învăţămân- 

tului), politică (politica educației), cibernetică (pe- 
dagogia cibernetică), managerială (managementul 
educaţiei) etc. este marcată prin promovarea unui nou 
discurs specific ştiinţelor pedagogice/educaţiei. 

d) Etapa aprofundării discursului pedagogic este 
marcată de efortul înregistrat în planul elaborării unor 
demersuri epistemologice proprii noilor ştiinţe ale 
educaţiei, care stimulează o anumită stabilitate a 
conceptelor fundamentale dar şi „o imprecizie notorie“ 
a termenilor aplicabili în contexte şi situaţii particulare 
(vezi Dictionnaire actuel de l'tducation, 1993, 
p.961). 

Saltul de la pedagogie la ştiinţele educaţiei pre- 
supune consolidarea epistemologică a următoarelor 
tipuri de discipline pedagogice: 

a) discipline de bază: teoria educației (studiază 
conceptele pedagogice fundamentale); teoria instruirii / 
didactica generală (studiază procesul de învățământ, 
la nivel funcţional-structural-operaţional); teoria 
curriculumului (studiază proiectarea şi dezvoltarea 
pedagogică la nivel de sistem şi de proces); 

b) discipline rezultate din diferite raporturi inter- 
disciplinare: filozofia educaţiei (studiază problematica: 
finalităţilor educaţiei, stabilităţii conceptelor pedago- 
gice, eficientizării comunicării pedagogice/vezi logica 
învăţării); psihologia educaţiei (studiază problematica: 
învăţării şcolare, cunoaşterii elevului, personalităţii 
profesorului, relaţiilor de comunicare-cunoaştere-creație 
între elev şi profesor, între dezvoltarea psihologică şi 
dezvoltarea pedagogică); sociologia educaţiei (studiază 
problematica socială a: educaţiei, învățământului, 
organizaţiei şcolare; factorilor sociali ai educaţiei/ 
învăţământului, la nivel macrostructural-microstruc- 
tural; planificării educaţiei/învăţământului) ; istoria 
pedagogiei (studiaza evoluţia gândirii pedagogice şi a 
instituţiilor de învăţământ într-o perspectivă meto- 
dologică naţională-universală, constatativă-inter- 
pretativă, diacronică-sincronică); 

c) discipline rezultate din raporturile angajate cu 
diferite metodologii/strategii de cercetare: pedagogia 
comparată (studiază asemănările şi deosebirile exis- 
tente la nivelul unor concepţii pedagogice şi sisteme 
de educaţie/învăţământ, prin mijloace constatative şi 
prospective); pedagogia experimentală (studiază edu- 
caţia/învăţământul cu mijloacele ştiinţelor pozitive, 
aplicate în sens restrâns/“studiul empiric cantitativ“ şi 
în sens larg/cercetare calitativă riguroasă — vezi De 
Landsheere, Gilbert, 1995); managementul educaţiei 
(studiază conducerea globală-optimă-strategică a 
educaţiei/învăţământului, la nivel de sistem şi de 

proces); planificarea educaţiei/învăţământului (stu- 
diază procesul de optimizare a raportului dintre 
dezvoltarea socioeconomică şi dezvoltarea educaţiei/ 
învăţământului din perspectiva valorificării depline a 
resurselor pedagogice/umane, materiale, financiare, 
informaţionale). 

Modernizarea pedagogiei apare, astfel, ca un 
proces complex şi contradictoriu care vizează identi- 
ficarea mijloacelor optime de cercetare a realităţii 
educaţionale. Teoriile dezvoltate de-a lungul timpului 
angajează diferite circuite metodologice şi opera- 
tionale, care pot fi clasificate în funcţie de gradul de 
deschidere teleologică asigurat la nivelul proiectării 
activităţii de educaţie şi de instruire. 

A) Teoriile educaţiei, devenite clasice, conturează 
mai multe modalităţi de deschidere teleologică a 
activităţii de formare-dezvoltare a personalităţii: 

a) Pedagogia tradiţională (secolul XIX): finalităţi 
determinate aproape exclusiv de autoritatea profeso- 
rului, ceea ce întreţine ruptura dintre „şcoală şi viaţă“; 

b) Pedagogia nouă (sfârşitul secolului XIX — 
începutul secolului XX): finalităţi determinate aproape 
exclusiv de „cerinţele copilului“, ceea ce extrapolează 
importanţa „mediului natural“ în defavoarea „mediului 
social“; 

c) Pedagogia socială (prima jumătate a secolului 
XX): finalităţi determinate prioritar de „cerinţele 
societăţii“, cu accente politice şi politehnice înregistrate 
până în anii ‘70, mai ales în „ţările socialiste“; 

d) Pedagogia globalistă (perioada 1950—1980): 
finalităţi determinate la nivelul modelului cultural al 
societăţii industrializate care vizează formarea omului 
complex, total, multilateral; 

e) Pedagogia creatoare (după 1980): finalităţi 
determinate la nivelul modelului cultural al societăţii 
postindustriale, de tip informatizat, care vizează 
formarea unei personalităţi adaptabilă la o lume aflată 
în schimbare rapidă. 

B) Teoriile contemporane ale educaţiei înregistrează 
confruntarea ideologică, reflectată şi la nivelul finali- 
tăţilor, între modelul pedagogic al societăţii indus- 
trializate (cu resurse pe cale de epuizare) şi modelul 
pedagogic al societăţii postindustriale, informatizate 
(pe cale de instituţionalizare): 

a) Teoriile spiritualiste — centrate pe transcendenţa 
metafizică şi religioasă a educaţiei; 

b) Teoriile personaliste — centrate pe emergenţa 
forţelor interne ale educaţiei; 

c) Teoriile psihocognitive — centrate pe stimularea 
la maximum a capacităţilor de învăţare; 

d) Teoriile sociale — centrate pe valorificarea la 
maximum a factorilor care asigură transformarea 
ascendentă a societăţii; 

e) Teoriile socioculturale — centrate pe valo- 
rificarea culturală a interacțiunilor dintre factorii 
sociali ai educaţiei; 

f) Teoriile academice — centrate pe valorile clasice 
deschise, care asigură formarea generală, funda- 
mentală, a personalităţii umane (vezi Les Théories 
contemporaines de l'éducation, 1990). 

Pedagogia contemporană valorifică acumulările 
istorice relevante la nivelul concepţiilor promovate în: 
Antichitate („educaţia constă în ajutorul dat copilului 
pentru a deveni om“), Evul Mediu (educaţia devine 
opera bisericii având ca vocaţie „pregătirea salvării 
omului prin respectarea şi îndeplinirea cuvântului lui 
Dumnezeu“), Renaştere (educaţia revine la problematica 
omului, „urmărind dezvoltarea sa completă, integrală, 
care constă în ajutorul dat copilului să-şi asume condiţia 
umanităţii“), Societatea modernă („educaţia constă în 
capacitatea de a conduce fiinţa umană de la natura sa 
concretă la natura sa ideală“) — vezi Ulman, Jacques, 
1976, p.11—18. 

Pedagogia lui Jean-Jacques Rousseau, centrată 
asupra faptului că educaţia presupune respectarea 
naturii specifice copilului, cu toată „posteritatea sa 
contradictorie“, anticipează dezvoltarea „educaţiei noi“, 
relevată la graniţa dintre secolul XIX — secolul XX, 
afirmată deplin în prima jumătate a secolului XX. 
Semnificative sunt următoarele idei care marchează 
evoluţia pedagogiei (vezi Ulman, Jacques, 1976, 
p.27—135): 

a) Scopurile educaţiei angajează natura specifică 
a copilului valorificată/valorificabilă în sensul dez- 
voltării și a adaptării sale la mediul social/vezi John 
Dewey; 

b) Organizarea educaţiei presupune „a conduce 
natura spre cultură“, operă strategică realizabilă în 
diferite variante strategice (prin „subordonare faţă de 
viaţa spirituală“; prin „reîntoarcere la surse; prin ştiinţe 
pozitive şi umaniste; prin „asamblarea universalului 
şi a individualului“; prin „şcoala muncii“; prin acţiune 
supusă normelor sociale/vezi Emile Durkheim; prin 
„armonizarea finalităţilor sociale cu structurile indi- 
viduale/vezi Jean Piaget; prin deschiderea spre edu- 
caţie permanentă); 

c) Stimularea învăţării devine condiţia dezvoltării 
personale realizabilă prin: „eliberarea de constrângeri“ 
în acord cu „determinarea valorilor fundamentale ale 
existenţei“; valorificarea dinamicii grupului; dezvol- 

tarea metodelor educative considerate eficiente (non- 
intervenţie, autodeterminare, nondirectivitate, adap- 
tarea didacticii la psihologia copilului şi la evoluţia 
psihologică a copilului, angajarea tehnicilor de acţi- 
une/vezi Freinet; angajarea colectivităţii şcolare vezi 
Makarenko; angajarea învăţământului programat); 

d) Dezvoltarea unor domenii ale cercetării: istoria 
educaţiei, sociologia educaţiei, psihologia educaţiei, 
psihologia învăţării. 

„Noile pedagogii“ sintetizează contribuţia „educaţiei 
noi“, definind, în esenţă, acele „teorii şi practici 
pedagogice care în loc să se impună din exteriorul 
copilului se dezvoltă plecând de la nevoile acestuia, 
de la dorinţele şi posibilităţile sale de exprimare“. Ele 
vizează: respectarea copilului ca „subiect epistemic“; 
tratarea sa nu ca „un mic adult“, ci ca „o parte mică“ 
din evoluţia omului; valorificarea ritmului său de 
dezvoltare, „lent şi manifest“, propriu copilăriei şi 
fiecărui copil în parte, „articulând cele două niveluri“; 
reorganizarea discursului educaţiei/instruirii printr-o 
„deplasare instituţională“ (creşterea rolului educaţiei 
nonformale şi informale); reorientarea obiectivelor 
educaţiei de la „reproducerea culturii“ la „producerea“ 
acesteia în sensul unor exigenţe socioprofesionale 
viitoare (Resweber, Jean-Paul, 1986, vezi p.3—9). 

Pe acest fond evoluează atât „curentele pedagogice 
contemporane“ (pedagogia negativă, antipedagogia, 
pedagogia instituțională, pedagogia terapeutică, peda- 
gogia dinamicii grupului), cât şi „instanţele experienţei 
pedagogice contemporane“ (imperativele pedagogice/ 
ritmul, funcţiile corpului, relaţiile „ca motor al for- 
mării“, grupa, subiectul; strategiile pedagogice/tipice 
pedagogiei interacţionale, pedagogiei proiectului, pe- 
dagogiei interesului, pedagogiei deşteptării, pedagogiei 
imaginarului, pedagogiei conflictelor, pedagogiei prin 
obiective) — idem, vezi p.11—118. 

„Pedagogia negativă“ valorifică ideea „libertăţii 
negative“, idee lansată de Jean-Jacques Rousseau 
(1712—1778), care concepe educaţia conform expe- 
rienţei naturale a copilului fără a conferi acesteia un 
scop exterior. „Şcoala de la Hamburg“ (1918—1925) 
aplică tezele experimentate de Lev Tolstoi la Iasnaia 
Poliana (1859—1862) în termenii unei educaţii bazate 
pe autogestiune, centrată pe muncă manuală în grup, 
desfăşurare liberă a interesului, angajare într-o viaţă 
comunitară. 

„Antipedagogia“ depăşeşte pragul pe care pedago- 
gia negativă l-a evitat, „punând în cauză instituţiile, 
tehnicile, rolurile şi funcţiile pedagogiei“. Sunt relevan- 
te trei niveluri critice: a) nivelul planurilor de referinţă 

generală care vizează critica instituţiei şcolare (sursă 
de reproducere a societăţii de consum şi a inega- 
lităţilor sociale/1. Illich; P Bourdeau, J. C. Passeron); 
critica metodelor pedagogice (centrate pe transmiterea 
cunoştinţelor); critica profesorilor (care impun cunoş- 
tinţele); b) nivelul caracteristicilor generale care 
vizează critica finalităţilor externe; critica relaţiilor 
pedagogice care blochează libertatea de expresie a 
elevului; critica programelor unilaterale lipsite de 
practica sportului, educaţiei corporale şi verbale, artei 
teatrale, psihodramei, analizelor de text etc.; nivelul 
implicaţiilor socioculturale care vizează critica repre- 
zentărilor şi a concepţiilor despre cunoaştere. 

„Pedagogia instituţională“ propune o nouă pa- 
radigmă a educaţiei care depăşeşte perimetrul insti- 
tuţiei şcolare angajând resursele psihosociale ale 
(micro)grupului, interpretabile în sens psihanalitic 
(E Oury; A. Vasquez) şi socioanalitic (M. Lobrot). Stra- 
tegiile propuse deplasează relaţia pedagogică profesor- 
elev în direcţia unor noi raporturi instituţionale, şcolare 
(reale/vezi dimensiunea materială, organizaţională; 
simbolice/vezi dimensiunea inconştientului colectiv; 
imaginare/vezi rolul grupei care operează între rolul 
real şi cel imaginar) şi extraşcolare (familie, co- 
munitate, agenţi economici etc.). Ideea instituţiei 
„articulează astfel un ansamblu de efecte“ pe care 
grupa tinde să le valorifice într-o suprafaţă organi- 
zaţională revendicată altfel aproape exclusiv de şcoală. 

„Pedagogia terapeutică“, subiacentă „pedagogiei 
instituţionale“, defineşte o atitudine globală necesară 
în condiţiile blocării relaţiei educaţionale/didactice. 
Strategiile propuse angajează diferite metode: non- 
directive („centrate pe relaţia cu clientul“, vezi 
C. Rogers), de dezvoltare afectivă (centrate pe surprin- 
derea efectivă a selfului/sinelui — vezi D. Winnicott), 
de cultivare a spontaneităţii (bazate pe tehnici de 
psihodramă — vezi J. L. Moreno). 

Pedagogia „dinamicii grupului“ se află la intersecţia 
dintre „pedagogia intituţională“ şi „pedagogia tera- 
peutică“. Demersul propus angajează „grupa de pregă- 
tire“/training group, dezvoltată în sensul autogestiunii 
sau în sensul „întâlnirii afective“, utilizată ca instrument 
de analiză psiho-socio-terapeutică (Rogers, Moreno, 
Lewin). Modelele avansate subliniază: unitatea grupei, 
funcţia liderului, resursele psihopedagogice rezultate 
din dinamica grupei, valorificabile în special în mediul 
şcolar. 
Pe de altă parte, experienţa pedagogică impune la 
nivelul tuturor curentelor „imperativul raportării 
libertăţii la instituţie și a instituţiei la politică“ (idem, 

p.68). În cazul educaţiei, miza politică reprezintă 
simultan şi o miză culturală („a da reperele culturale 
necesare în achiziţionarea structurilor ştiinţei“, idem, 
p.121). „Noile pedagogii“ angajează un asemenea 
model care vizează nu numai reproducerea culturii 
(modelul pedagogiilor clasice, tradiţionale care pune 
accent pe cunoştinţe/savoir şi capacităţi/savoir-faire), 
ci şi provocarea acesteia (printr-o activitate de educaţie 
care pune accent pe acţiunea de învăţare-formare/ 
savoir-etre şi de formare-dezvoltare/savoir-vivre) — 
idem, p.123—125. 

Noile ştiinţe ale educaţiei avansează o paradigmă 
a complexităţii şi autonomiei care angajează, în mod 
special (vezi Lerbet, Georges, 1995): 

a) aprofundarea obiectului de studiu pe fondul 
extinderii acestuia „de la domeniul material până la 
domeniul epistemic cel mai meta-reflexiv şi abstract“; 

b) dezvoltarea teoriilor specifice la niveluri de 
generalitate care evoluează de la domeniul epistemic 
intern (teoria educaţiei, teoria instruirii, teoria curri- 
culumului) la nivelul epistemic derivat (managementul 
educaţiei, planificarea educaţiei); 

c) esenţializarea raporturilor dintre subiectul/ 
emiţător şi obiectul/receptor la nivelul unui model 
abstract care defineşte corelaţia necesară dintre su- 
biectul/educator (care iniţiază cunoaşterea prin 
gestiunea informaţiei-comunicării-creaţiei pedagogice) 
şi subiectul/educat (care dobândeşte cunoaşterea prin 
activitatea de receptare a mesajului şi de prelucrare a 
acestuia în sensul logicii învăţării şi a autoinstruirii/ 
autoeducaţiei); 

d) integrarea conceptelor pedagogice — cumulate 
sau fărâmiţate în/de diferite „modele polireferenţiale““ — 
într-un cadru teoretic şi metodologic, delimitat cu 
rigurozitate şi flexibilitate, „care angajează dinamica 
internă a sistemului de educaţie dar şi toate relaţiile 
acestuia cu mediul“ (idem, p.45) — vezi ştiinţele 
pedagogice/educaţiei. 

Procesul de apariţie şi de dezvoltare a pedagogiei 
în România este marcat de trei etape distincte dar 
complementare: A) etapa constituirii pedagogiei ca 
disciplină de studiu relativ distinctă; B) etapa con- 
stituirii pedagogiei ca ştiinţă a educaţiei (vezi Istoria 
ştiinţelor în România. Pedagogia, volum elaborat de 
Ştefan Bârsănescu, 1984); C) etapa evoluţiei pedagogiei 
la nivelul unui discurs epistemic specific ştiinţelor 
pedagogice/educaţiei. 

A) Etapa constituirii pedagogiei ca disciplină de 
studiu relativ distinctă, realizată pe parcursul secolului 
al XIX-lea, este rezultatul abordării problemelor 

importante ale educaţiei naţionale de marile per- 
sonalităţi ale epocii (Nicolae Bălcescu, Ion Heliade 
Rădulescu, Ion Ghica, Mihail Kogălniceanu, Titu 
Maiorescu etc.). În acest context pot fi evidenţiate trei 
contribuţii specifice: 

- Simion Bărnuţiu (1808—1864), care tipăreşte un 
curs de pedagogie, susţinut la Universitatea din Iaşi, 
folosind o terminologie adecvată: pedagogie generală, 
cultura formală, cultura materială, instrucţiune, pro- 
gram, educaţiune corporală; 

* Constantin Dimitrescu-lași (1842—1923) — pro- 
fesor de pedagogie la Universitatea din laşi — care 
are contribuţii esenţiale în fundamentarea legislaţiei 
haretiene şi prin activitatea depusă ca întemeietor şi 
conducător al,,Revistei pedagogice“; 

- Spiru Haret (1851—1912) — profesor de mate- 
matică şi de mecanică la Universitatea din Bucureşti, 
ministrul învăţământului (1897—1899; 1901—1904; 
1907—1910) — considerat „ctitor al învăţământului 
modern românesc“ prin legile propuse care promovează 
reforma la nivel de sistem (liceu unitar, învăţământ 
profesional flexibil, seminar pedagogic, şcoală rurală 
pentru adulţi etc. — vezi Haretismul) pe baza unei 
concepţii democratice despre educaţie şi pe credinţa 
în valorile şcolii naţionale. 

B) Etapa constituirii pedagogiei ca ştiinţă a edu- 
cației poate fi delimitată la nivelul primei jumătăţi a 
secolului XX, cu influenţe semnificative prelungite până 
în anii 1950—1980. Procesul de ştiinţifizare declanşat 
consemnează două tendinţe notabile: dezvoltarea unei 
pedagogii experimentale; dezvoltarea unei pedagogii 
fundamentate pe studiul psihologiei dar şi al eticii, 
filozofiei, esteticii, istoriei. 

Dezvoltarea unei pedagogii experimentale presu- 
pune raportarea la modelele străine consacrate 
(A. Binet, W. A. Lay, E. Meumann), realizabilă prin 
studii de psihologia copilului (cu metode experimentale 
preluate, în special, din ştiinţele biologice), cu semnale 
pozitive (o pedagogie practică, realistă, cu propuneri 
avangardiste în epocă/“prelungirea învăţământului 
elementar până la 15—16 ani“) dar şi cu limite 
teoretice şi metodologice evidente (conceperea peda- 
gogiei ca psihologie aplicată, neglijarea finalităţilor, 
susţinerea unor excese pedocentriste), 

Semnificativă este contribuţia lui VI. Ghidionescu, 
1875—1948, profesor de pedagogie la Universitatea 
din Cluj. În „Introducere în pedologie şi pedagogie 
experimentală (1915) este susţinută ideea trecerii de 
la pedagogia livrescă la pedagogia experimentală 
(bazată pe metode active, adaptabile la natura psiho- 

fizică a elevului) pe fondul dezvoltării unor ramuri 
ale pedagogiei (pedagogia psihologică/fundamentarea 
educaţiei pe cunoaşterea copilului, pedagogia filozo- 
fică/elaborarea normelor şi a scopurilor educaţiei, 
pedagogia experimentală/sinteze de aplicaţii practice 
inclusiv în domeniul didacticii considerată „o aplicare 
a psihologiei la învăţământ“). 

Dezvoltarea unei pedagogii fundamentată pe stu- 
diul psihologiei dar şi al eticii, filozofiei, esteticii, 
istoriei apare ca o tendinţă reprezentativă în opera 
lui I. Găvănescul (1859—1949), profesor de pe- 
dagogie la Universitatea din Iaşi (Curs de pedagogie 
generală, 1899; Istoria pedagogiei, 1903; Didactica 
generală, 1903). 

Ştiinţifizarea pedagogiei presupune dezvoltarea 
acesteia în trei părţi — toate adunate în jurul unui 
obiect de studiu comun, de interes practic, educaţia: 
a) pedagogia generală sau filozofică; b) pedagogia 
practică sau metodologia; c) istoria pedagogiei. 

Aprofundarea celor două tendinţe în perioada 
interbelică permite afirmarea a două „şcoli“ de gândire 
pedagogică: 

- „Şcoala de la Cluj“, bazată pe studii de psihologie 
experimentală, realizate sub conducerea profesorului 
E Ştefănescu-Goangă (Selecţiunea capacităţilor; Orien- 


tarea profesională, 1931), cu implicarea unor psihologi. 


importanţi: Al. Roşca (Măsurarea inteligenţei şi debili- 

tatea mintală, 1930), N. Mărgineanu (Psihologia învă- 

ţării, 1931; Elemente de psihometrie, 1938; Psihoteh- 
` nica, 1943); D. Todoran (Psihologia educaţiei, 1943); 

- „Şcoala de la Bucureşti“, bazată pe studiul idea- 
lului pedagogic şi al condiţiilor necesare educaţiei 
pentru adaptarea ei la specificul societăţii româneşti, 
realizat în diferite contexte doctrinare şi metodologice, 
de ordin filozofic şi sociologic, susţinute de 
G. G. Antonescu, D. Gusti, |. C. Petrescu, Stanciu 
Stoian, I. I. Gabrea, Simion Mehedinţi, dar şi de 
reprezentanţi ai altor centre universitare: Ştefan Bâr- 
sănescu (Iaşi), Constantin Narly (Cernăuţi), O. Ghibu 
(Cluj)... 

a) G. G. Antonescu (1882—1953; Pedagogia gene- 
rală, 1930; Educaţie şi cultură, 1935; Pedagogia contem- 
porană,1935), profesor de pedagogie la Universitatea 
din Bucureşti, reprezentat al pedagogiei filozofice, 
evidenţiază: 

- reperele necesare pentru definirea corectă a 
pedagogiei, ştiinţă normativă a educaţiei care, „ba- 
zându-se pe cunoaşterea naturii omeneşti şi ţinând 
seama de idealul către care trebuie să tindă omenirea, 
stabileşte un sistem de principii, după care se va 

îndruma influenţa intenţionată a educatorului asupra 
celui educat“; 

- problemele fundamentale ale pedagogiei (idealul 
educaţiei, conţinutul educaţiei/intelectuală, morală; 
socială, naţională; conţinutul şi metodele educaţiei); 

- principiile educaţiei formativ-organiciste (princi- 
piul educaţiei formative vizează cunoașterea şi valori- 
ficarea resurselor interne ale celui educat, respectiv 
formarea acestuia; principiul educaţiei organiciste 
vizează respectarea cerinţelor interne considerate 
vitale, organice pentru formarea-dezvoltarea organică, 
globală, integrală, a celui educat); 

- importanţa idealului, conţinutului, metodelor, 
formelor educaţiei etc. „care trebuie să se subordoneze 
unor condițiuni interne, indicate de însuşi organismul 
căruia ne adresăm“ pentru reuşita operei de formare 
spirituală în condiţiile „şcolii formativ-organiciste“; 

- sensul idealului educaţiei — personalitatea cul- 
turală (omul creator de valori culturale) şi morală 
(„latura cea mai valoroasă a fiinţei omeneşti care este 
conştiinţa morală“); 

* scopul specific fiecărui conţinut al educaţiei: 
„maturitatea de judecată“ (în cazul educaţiei morale); 
„trecerea de la convingere la acţiune“ (în cazul 
educaţiei morale). 

b) I. I. Gabrea (1893—1976; „Şcoala creatoare. 
Individualitate şi personalitate“, 1927), profesor de 
pedagogie la Universitatea din Bucureşti, continuator 
al pedagogiei filozofice, evidenţiază: 

* importanţa elaborării idealului pedagogic, ple- 
când de la individualitate, în calitatea acesteia de 
fundament pe care se ridică personalitatea; 

- necesitatea organizării unui centru naţional de 
documentare pedagogică funcţional prin instituţiile 
proiectate: bibliotecă pedagogică, muzeul pedagogic, 
oficiul de studii/cu trei secţii: studiul individualităţii 
copilului, studiul metodelor de educaţie şi învăţământ; 
serviciul statistic, secţia de propagandă şi relaţii; 

* necesitatea „ştiinţifizării pedagogiei“, idee reluată 
şi în studiul intitulat, în mod semnificativ, „Pedagogia 
ca ştiinţă şi ca obiect de învățământ“, 

c) C. Rădulescu-Motru (1868—1957) poate fi 
încadrat în curentul pedagogiei filozofice prin ideile 
emise despre necesitatea elaborării unui ideal al 
educaţiei viabil în condiţiile specifice societăţii româ- 
neşti (vezi Vocaţia, 1932; Personalismul energetic, 
1927, Românismul, 1936). Acest ideal vizează „omul 
capabil de muncă statornică“, activitate care îl 
personalizează. Iar personalitatea reprezintă cea mai 
înaltă însușire a „omului de vocaţie“ — „o îmbinare 

de factori sufleteşti care mijlocesc o activitate liberă 
după norme sociale şi ideale“. 

d) Ştefan Bârsănescu (1895—1984; „Pedagogia 
generală“, 1932; „Didactica“, 1935; „Unitatea peda- 
gogiei contemporane ca ştiinţă a educaţiei“; 1936; 
„Tehnologia didactică“, 1938), profesor de pedagogie 
la Universitatea din Iaşi, reprezentant al pedagogiei 
filozofice/de orientare culturală, evidenţiază: 

- necesitatea definirii pedagogiei ca „ştiinţă a 
educaţiei, bazată pe metode obiective (observaţia 
sistematică, experimentul pedagogic, metoda com- 
parată şi istorică, metoda hermeneutică) angajate în 
stabilirea legilor specifice domeniului, considerate legi 
de ordin constatativ şi determinist dar şi de ordin 
probabilist; 

» conceperea idealului pedagogic prin raportarea 
acestuia la valorile sociale cele mai relevante într-o 
anumită societate determinată istoric; 

- dezvoltarea unei pedagogii a culturii care defini- 
tivează normele educaţiei în funcţie de principalele 
valori sociale: adevăr (ştiinţă), bine (etică), frumos 
(estetică), dreptate (ştiinţele juridice), ordine (ştiinţele 
politice), muncă productivă (economie şi tehnologie); 

* angajarea acţiunii educaţiei la nivelul unei opere 
ample de „pedagogizare a societăţii“, care anticipează 
ideea educaţiei permanente; 

* dezvoltarea pedagogiei generale în contextul unui 
sistem al ştiinţelor educaţiei care presupune promo- 
varea unor noi ramuri şi domenii de cercetare; 

- promovarea studiilor de teoria instruirii, care 
propun diferite tipuri de planuri de lecţie (pentru 
asimilarea ştiinţei şi culturii, pentru trăirea valorilor 
culturale, pentru pregătirea practică a elevilor). 

e) Constantin Narly (1896—1956; Istoria peda- 
gogiei, 1935; Pedagogia generală, 1938), profesor de 
pedagogie la Universitatea din Cernăuţi și din Bucu- 
reşti, reprezentant al pedagogiei filozofice, evidenţiază: 

" reperele necesare pentru definirea educaţiei ca 
acţiune de influențare conştientă care angajează un 
ansamblu de mijloace şi dimensiuni specifice (educaţiei 
fizice, educaţiei voinţei, educaţiei intelectuale etc.); 

» criteriile necesare pentru definirea idealului 
pedagogic, personalitatea, care reprezintă „maximum 
de desăvârşire într-o fiinţă umană“, pe baza indi- 
vidualităţii dar şi a socializării; 

* elementele didactice necesare pentru elaborarea 
unor planuri de lecţie-tip (introducere-tratare-în- 
cheiere). 

J) I. C. Petrescu (1892—1967; „Şcoala şi viaţa“, 
1930, „Regionalismul educativ“, 1931), profesor la 

Universitatea din Bucureşti, elev al lui G. G. Antonescu, 
reprezentant al pedagogiei sociale, evidenţiază: 

* fundamentele educaţiei care angajează valorile 
specifice satului românesc — „temei al culturii na- 
tionale“ şi al unei pedagogii realiste; 

- resursele elaborării unei pedagogii ştiinţifice, 
dependente de o perspectivă sociologică, necesară 
pentru formularea corectă a idealului educaţiei care 
vizează integrarea omului într-o societate reală (reali- 
zabilă nu numai prin programe cu o bază prioritar 
psihologică). 

` g Dimitrie Gusti (1880—1955; „Politica culturii“, 
1928; „Politica şcolară şi culturală a satului“, 1928), 
profesor de sociologie la Universitatea din Iaşi şi din 
Bucureşti, studiul ştiinţa şi pedagogia naţiunii (1942), 
evidenţiază: 

- dimensiunile idealului pedagogic, care vizează 
„o multiplă educaţie a voinţei pentru formarea per- 
sonalităţii sociale“, în condiţiile în care este nevoie de 
„o nouă intelectualitate realistă şi românească“; 

» caracteristicile dominante ale idealului perso- 
nalităţii sociale: a) voinţa de a fi ceea ce eşti, adică 
actualizarea maximală a potenţialului; b) voinţa de 
participare la viaţa socială, adică la structura şi 
funcţia unităţii de bază a vieţii sociale, satul ro- 
mânesc; c) voinţa de a crea în sânul naţiunii valori 
sociale şi culturale, mari și mici — care duc la 
înfăptuirea naţiunii; d) voinţa de a realiza cu curaj şi 
sacrificii scopurile sociale şi naţionale conform celor 
trei rosturi amintite anterior; 

rolul metodei monografice, proprie sociologiei, 
indispensabilă însă în procesul de elaborare a unei 
politici educaţionale realiste. 

h) Stanciu Stoian (1900—1984; Din problemele 
localismului educativ, 1932, 1939; Probleme de ieri şi 
de azi ale pedagogie româneşti, 1942; Sociologia şi 
pedagogia satului, 1943), profesor de pedagogie la 
Universitatea din Bucureşti, reprezentant al pedagogiei 
sociale (pe filiera Durkheim, Haret, Gusti), evidenţiază: 

- posibilitatea conceperii pedagogiei ca „ştiinţă 
socială care are ca obiect mai ales menţinerea şi 
promovarea diferitelor unităţi sau stări sociale prin 
conformarea omului la anumite valori izvorâte din 
nevoile societăţii însăși“, raportabile la „satul românesc 
privit ca totalitate/,„un tot de viaţă socială“; 

* necesitatea afirmării unor principii care corespund 
acestei concepţii: a) acţiunea pedagogică bazată pe 
cunoașterea satului; b) idealul educaţiei orientat asupra 
dezvoltării personalităţii în cadrul locului şi timpului 
său; c) metodologia de lucru adaptată la activitatea 

proprie satului, în comunitate cu lucrul cultural; 
d) accentuarea educaţiei practice definită ca „şcoală 
a muncii “; 

* necesitatea implicării unor norme de politică a 
educaţiei, relevante prin: „proiectarea unor „unităţi de 
viaţă“/centre de interes adaptate comunităţii locale; 
activismul comunitar (adaptat localităţii), adaptarea 
şcolii la mediul natural şi social; „potrivirea şcolii după 
realitatea umană a unui timp şi loc“, 

i) Simion Mehedinţi (1869—1962; Altă creştere, 
1919, Şcoala poporului, 1923), profesor de geografie 
la Universitatea din Bucureşti, evidenţiază, prin cerce- 
tările sale despre educaţie, integrabile în tendinţa 
pedagogiei sociale: a) o concepţie despre pedagogie 
care reprezintă, în sens larg, „grija educativă pentru 
popor“; b) o finalitate a educaţiei care vizează nece- 
sitatea ca absolvenţii şcolii să reprezinte nu numai 
absolvenţi cu diplome, ci adevărate „valori sociale“; 
c) o metodologie care valorifică intensiv şi extensiv 
resursele pedagogice şi sociale ale muncii. 

J) Onisifor Ghibu (1883—1972; Din istoria literaturii 
didactice româneşti, 1916; Cea dintâi statistică a 
învăţământului din România întregită, 1925; Prole- 
gomene la o educaţie românească, 1941; Puncte car- 
dinale pentru o concepție românească a educaţiei, 
1944), profesor de pedagogie la Universitatea din Cluj, 
reprezentant al pedagogiei sociale, evidenţiază nece- 
sitatea fundamentării reformelor şcolare la nivelul unei 
politici a educaţiei naţionale angajată mai ales în 
„momentele istorice de cumpănă“ (organizarea şcolii 
româneşti din Transilvania/1910—1914; fundamenta- 
rea învăţământului în limba română din Basarabia/ 
1917—1918; reorganizarea învăţământului din Tran- 
silvania/după 1918), în cadrul căreia „trebuie să evităm 
greşeala fatală de a ne ocupa mai întâi de forme şi 
abia după aceea de fond“. 

Perioada 1945—1970 poate fi evidenţiată prin 
eforturile înregistrate în domeniul pedagogiei generale 
(Ştefan Bârsănescu, Pedagogia generală, 1946), teoriei 
educaţiei (George Văideanu, Cultura estetică şcolară, 


1967; A. Chircev, Bazele psihologice ale formării 


conştiinţei şi ronduitei morale a elevilor, 1967; 
A. Chircev, R. Dăscălescu, D. Salade, coordonatori, 
Contribuţii la orientarea şcolară şi profesională), teoriei 
instruirii şi a evaluării (V Bunescu, Popescu-Neveanu, 
sub redacţie, Studii de didactică experimentală, 1965; 
V. Bunescu, Instruirea programată, 1967; V. Pavelcu, 
Principii de docimologie — introducere în ştiinţa 
examenelor, 1969; D. Muster, Verificarea progresului 
şcolar prin teste docimologice,1970; Maria Giurgea, 

Didactica generală, 1970), istoriei pedagogiei (Stanciu 
Stoian, Din istoria pedagogiei româneşti, 1969). 

C) Etapa evoluţiei pedagogiei la nivelul unui discurs 
epistemic specific ştiinţelor pedagogice/educaţiei este 
realizată în anii 1970—1990, în contextul unor contri- 
buţii academice (universitare, cercetare pedagogică), 
angajată: 

a) la nivelul elaborării unor sinteze: Todoran, D.; 
Văideanu, George, sub redacţie, 1970; Ţîrcovnicu, 
Victor, 1975; Todoran, Dimitrie, coordonator, 1982, 
Cerghit, loan, Vlăsceanu, Lazăr, coordonatori, 1984, 
1988; Radu, Ion, T. (coordonator), 1986, Nicola, Ioan, 
1992, 1994, 1996; Neculau, Adrian; Cozma, Teodor, 
coordonatori, 1994; Bontaş, loan, 1995, Surdu, Emil, 
1995, Ionescu, Miron; Radu, Ion, coordonatori, 1995, 
Oprescu, Nicolae, 1996, Cucoş, Constantin, 1996, 1998 
(coordonator); Cristea, Sorin 1996, A, 1997; Macavei, 
Elena, 1997; Jinga, loan; Istrate, Elena (coordonatori), 
1998; Cucoş, Constantin (coordonator), 1998; 

b) la nivelul unor domenii ale ştiinţelor pedagogice/ 
educaţiei: 

- probleme fundamentale ale educaţiei/teoria edu- 
caţiei: Şafran, O., 1971; Chircev, A., 1974; Barna, 
Andrei, 1995; Călin, Marin, 1995, Cristea, Sorin 1996, 
A, 1999; Toma, Steliana, 1983, 1994, Salade, Dumitru, 
1995, 1997; Cristea, Mircea, 1994; Vlădulescu, Lucia, 
1996; Popovici, Dumitru, 1998; Ionescu, Miron (coor- 
donator), 1998; Joița, Elena, 1999; 

- didactică generală/teoria instruirii: Cerghit, loan, 
1976, 1980, 1983, 1997; Oprea, Olga, 1979, Ionescu, 
Miron, 1974, 1979, 1995 (coordonator), Radu, Ion, 
T., 1978; Ţircovnicu, Victor, 1981; Neacşu, Ioan, 1985; 
Bunescu, Vasile, 1995; Străchinaru, Ion, 1995, No- 
veanu, Eugen, 1974, 1983; 

- teoria proiectării: Roman, loan; Popescu, Pelaghia, 
1983, Potolea, Dan, 1986, 1988, 1989; Jinga; Ioan, 
Negreţ, Ioan, 1994, 1999; Pâslaru, VL., Crişan, Ale- 
xandru, 1994, Ungureanu, Dorel, 1999; 

teoria evaluării: Muster, Dumitru, 1970; Radu, 
Ion, T., 1981; Lisievici, Petru, 1997; 

- istoria pedagogiei: Zaharian, Ermona, 1971; Stoian, 
Stanciu, 1976; Stanciu, Ion, Gh., 1977, 1983, 1995; 

- sociologia educaţiei/pedagogie socială: 'Ţopa, 
Leon; Truţer, Tiberiu, 1972; Păun, Emil, 1974, 1982, 
1999; Miftode, Vasile, 1976; Neculau, Adrian, 1983, 
1994; Cazacu, Aculin, 1992, Vlăsceanu, Lazăr, 1995, 
Stănciulescu, Elisabeta, 1996; Ionescu, Ion, I., 1997, 
Cristea, Sorin; Constantinescu, Cornel, 1998; 

- psihologia educaţiei/pedagogie psihologică: Cos- 
movici, Andrei (coordonator), 1972; Zlate, Mielu, 

1972, Todoran, Dimitrie, 1974, Radu, Ion, 1974; Radu, 
Nicolae 1976, 1981; Kulcsar, Tiberiu, 1978, Holban, 
loan (coordonator), 1978, 1995; Pavelcu, Vasile, 1981, 
Dimitriu, Emilian, 1982; Neculau, Adrian, 1983; Golu, 
Pantelimon, 1985; Mitrofan, Nicolae, 1988; Mureşan 
Pavel, 1980, 1990, Neacşu, Ioan, 1985, 1990, 1999; 
Golu, Mihai, 1993, Dragu, Anca, 1995; Matei, N. C., 
1995; Cosmovici, Andrei; Iacob, Luminiţa (coor- 
donatori), 1999; 

- politica educaţiei: Vlăsceanu, Lazăr, 1979, 
1995; Văideanu, George, 1988, 1996, Bîrzea, Cezar, 
1994; Miroiu, Adrian (coordonator), 1998; Marga, 
Andrei, 1999; 

- flozofia educaţiei: Goian, Gheorghe, 1994, Petru, 
Ioan, coordonator, 1994, Sălăvăstru, Constantin, 1994, 
Cucoş, Constantin, 1995, Antonesei, Liviu, 1996; 

* pedagogia comparată: Iliescu, Vasile; Nicolescu, 
Viorel; Sacaliş, Nicolae, 1977; Nicolescu, Viorel, 1983; 

- managementul educaţiei: Popescu, Vasile, 1973, 
Andrei, Nicolae; Dumitrescu, Ion, 1983; Jinga, loan, 
1983, 1993; Cristea, Sorin 1994, 1996,B,D; 

* orientarea şcolară şi profesională (Holban, 
Ion,1973; Chircev, A.; Salade D., coordonator, 1976; 
Ghivirigă, Mihai, 1976; Drăgan, Ion; Ozunu, Dumitru; 
Tomşa, Gh. (coordonator), 1996; Tomșa, Gh., 1999; 

* pedagogia elevilor cu aptitudini speciale: Jigău, 
Mihai,1994; Creţu, Carmen, 1996; 

* pedagogia preşcolară: Popescu Eugenia, coor- 
donator, 1994; Şovar, Rodica; Bălașa, Florica, 1996; 
Dima Silvia (coordonator), 1997; 

* pedagogia învăţământului special/psihopedagogie 
specială: Păunescu, Constantin, 1973, 1976, 1994; 
Străchinaru, Ion, 1994; Lăscuş, Voicu, 1994; Verza 
Emil, 1973, 1982, 1992; 

- pedagogia adultului: Bunescu, Gheorge (coor- 
donator), Alecu, Gabriela; Badea, Dan, 1997, Schi- 
firneţ, Constantin, 1997; Vinţanu, Nicolae, 1998; 

- informatizarea învățământului: Noveanu, Eugen, 
1994, Noveanu, Dragoş, 1997... 

Vezi Educaţia, Didactica generală, Gândirea 
pedagogică, Teoria educaţiei, Teoria instruirii. 


PLANIFICAREA EDUCAŢIEI/ÎNVĂŢĂMÂNTULUI 


Planificarea educaţiei/învăţământului reprezintă o 
activitate de proiectare a dezvoltării sistemului de 
învăţământ realizată în contextul „menţinerii rapor- 
turilor complexe, interne şi externe, în stare de echilibru 
satisfăcător în circumstanţe pe cale de schimbare 
dinamică“(vezi Coombs, Ph. H., 1970, p.16). 

Conţinutul conceptului de planificare a educaţiei/ 
învăţământului poate fi delimitat în funcţie de resursele 
temporale şi spaţiale prevăzute special pentru reali- 
zarea unor obiective pedagogice determinate la nivel 
social şi individual. Din această perspectivă plani- 
ficarea educaţiei/învăţământului marchează un tip de 
proiectare realizabil, de regulă, pe termen mediu, 
deosebit de prognoza educaţiei/învăţământului (orien- 
tată pe termen lung) şi de programele educaţiei/ 
învăţământului, angajate pe termen scurt (vezi Miftode, 
Vasile, 1976, p.77—107). 

Evoluţia conceptului reflectă măsura în care plani- 
ficarea este implicată în rezolvarea raportului dintre 
dezvoltarea socială globală (economică, politică, 
culturală) şi cererea de educaţie organizată în mod 
sistematic. Sunt evidente astfel trei momente sem- 
nificative: a) lansarea planificării educaţiei/învă- 


“ământului ca instrument de administrare a şcolii, 


aplicabil după modelul proceselor de producţie in- 
dustrială (prima jumătate a secolului XX); b) pro- 
movarea planificării educaţiei/învăţământului ca 
factor al creşterii economice, implicat mai ales în 
domeniul pregătirii profesionale (anii 1950—1960); 
c) afirmarea planificării învăţământului/educaţiei la 
nivelul unui demers interdisciplinar specific ştiinţelor 
pedagogice/educaţiei (în special după înfiinţarea, la 
nivel de UNESCO, a Institutului de Planificare a Edu- 
caţiei, Paris, 1964) — vezi De Landsheere, Viviane, 
1992, p.689—690. - 

Modelele de planificare a educaţiei/învăţământului, 
dezvoltate la nivel teoretic şi practic, reflectă evoluţiile 
conceptuale consemnate dar şi „comenzile sociale“, 
conjuncturale sau circumstanţiale (vezi Husen, T.; 
Postelthwaite, The International Encyclopedia of Edu- 
cation, 1985, p.3923—3927). 

a) Modelul expansiunii educaţiei propune dez- 
voltarea învăţământului printr-un proces de creştere, 
care permite extrapolarea calităţilor dar şi a defectelor 
sistemului. 

b) Modelul proiectării demografice a educaţiei 
propune dezvoltarea învăţământului în funcţie de 
fenomenele de creştere a populaţiei înregistrate la 
diferite intervale de timp. 

c) Modelul raportării educaţiei la necesarul de forţă 
de muncă propune dezvoltarea învăţământului conform 
cererilor provenite, în special, din domeniul economiei. 

d) Modelul valorificării investiţiilor în educaţie 
propune dezvoltarea învăţământului prin orientarea 
resurselor pedagogice în direcţia perfecţionării ca- 
pitalului uman. 

e) Modelul calităţii educaţiei propune dezvoltarea 
învăţământului în sens managerial la nivelul raportului 
dintre obiectivele pedagogice asumate — activităţile 
propuse — produsele realizate. 

Planificarea cantitativă corespunde primelor trei 
modele de proiectare a educaţiei şi învăţământului. 
Ea este tipică, mai ales, anilor 1950—1 960, supra- 
licitând ideea expansiunii educaţiei prin suplimentarea 
resurselor pedagogice, în special a celor de ordin 
financiar. Evaluările efectuate, inclusiv în cazul unor 
reforme şcolare, realizate, în special, în ţările în curs 
de dezvoltare demonstrează faptul că succesul plani- 
ficării învăţământului nu depinde numai de bani „care 
nu pot garanta o creştere semnificativă a randa- 
mentului şcolar“ (vezi De Landsheere, Viviane, 1993, 
p.693). 

Planificarea calitativă dezvoltă modelul valorificării 
investiţiilor în educaţie în contextul optimizării rapor- 
tului dintre obiectivele pedagogice asumate şi rezulta- 
tele obținute, evaluabile la diferite intervale de timp, 
la nivelul sistemului şi al procesului de învăţământ. 

Planificarea calitativă angajează „pilotajul siste- 
mului şcolar“ prin crearea „unui dispozitiv de supra- 
veghere care declanșează alarma în cazul apariţiei 
unor disfuncţionalităţi“. Un astfel de instrument susţine 
pilotajul administrativ (realizabil din perspectiva 
dispoziţiilor reglementare) şi în mod special pilotajul 
formativ (realizabil din perspectiva „testelor criteriale“, 
centrate pe obiective) şi pilotajul randamentului şcolar 
(realizabil din perspectiva „testelor normative“ opuse 
dar şi complementare „testelor criteriale“) — vezi De 
Landsheere, Gilbert, 1992, p.225. 

Prin instrumentul pilotajului, planificarea educaţiei 
„stabileşte în ce măsură sistemul educativ răspunde 
nu numai la exigenţele calităţii (în termenii raportului 
intrare-ieşire), ci şi la exigenţele coerenţei şi ale 
echităţii pedagogice şi sociale (în termeni de politică 
a educaţiei, vezi raportul finalităţi-activităţi-strategii). 

A planifica educaţia în sens calitativ presupune „a 
lua decizii bazate pe informaţii riguroase şi actuale“ 
care asigură stabilirea relaţiei optime între: resursele 
pedagogice investite — condiţiile de realizare a proce- 
sului de învăţământ/și ale activităţii de învăţare — 
rezultatele obţinute, pilotate şi evaluate formativ în 
termeni de cunoştinţe şi de capacităţi dobândite de 
elevi (vezi De Landsheere, Viviane, 1993, p.694). 

Perfecţionarea planificării calitative solicită „o 
strategie care să pună mai puţin accentul pe expansi- 
unea sistemului şi a procesului de învățământ — oricare 
ar fi ea“. Soluţiile eficiente la scară pedagogică şi socială 

trebuie să vizeze, în mod special, „raportarea planificării 
educaţiei la schimbare şi la adaptare, acţiune posibilă 
şi necesară prin: a) definirea mai precisă a obiectivelor; 
b) integrarea mai rapidă a noilor structuri cores- 
punzătoare finalităţilor asumate; c) pilotarea şi eva- 
luarea prioritar formativă a rezultatelor; d) renovarea 
stilului şi a modalităţilor de conducere, angajate în sens 
managerial; e) intensificarea cercetărilor la nivelul 
„transformărilor interne ale sistemului“ (vezi Coombs, 
Philip, H., 1970, p.63—70). 

Vezi Managementul organizaţiei şcolare, Po- 
litica educaţiei. 

Planul de învăţământ reprezintă un document oficial 
de proiectare globală a conţinutului instruirii, care 
stabileşte, conform criteriilor valorice/pedagogice 
adaptate la nivel de politică a educaţiei: 

a) obiectivele pedagogice generale valabile la 
nivelul întregului sistem de învăţământ; 

b) obiectivele pedagogice specifice valabile pe 
niveluri şi trepte de învăţământ; 

c) numărul de ore maxim rezervat instruirii for- 
male/ şcolare în cadrul fiecărei trepte de învăţământ; 

d) obiectele de învăţământ studiate pe niveluri, 
trepte şcolare; 

e) succesiunea obiectelor de învăţământ pe ani 
şcolari; 

f) numărul de ore săptămânal rezervat fiecărui 
obiect de învăţământ în contextul structurii anului 
şcolar; 

8) ofertele de educaţie nonformală realizabile în 
contextul timpului real de învăţare al elevului. 

Caracteristicile generale ale planului de învă- 
țământ definesc criteriile pedagogice, angajate la nivel 
de politică a educaţiei, care asigură: 

a) abordarea globală/sistemică a conţinutului 
instruirii în vederea valorificării depline a tuturor 
resurselor pedagogice existente pe verticala şi pe 
orizontala sistemului (vezi elaborarea unui plan de 
învăţământ unitar); 

b) alegerea obiectelor de învăţământ în sens 
disciplinar, intradisciplinar, interdisciplinar, trans- 
disciplinar, în conformitate cu finalităţile macro- şi 
microstructurale, stabilite la nivel de sistem şi de 
proces; 

c) succesiunea disciplinelor de învăţământ, proiec- 
tată liniar, concentric, modular, în conformitate cu 
structura de adaptare internă a sistemului stabilită prin 
Legea Învăţământului ; 

d) repartizarea resurselor de timp disponibil pentru 
realizarea activităţilor didactice şi educative în cadrul 
anului şcolar, trimestrial/semestrial şi săptămânal, la 
nivel de instruire formală şi nonformală. 

Planul de învăţământ, în calitatea sa de document 
oficial de politică a educaţiei, reflectă criteriile de 
proiectare a conţinutului definite la nivelul obiectivelor 
generale ale procesului de instruire. El valorifică 
structura de organizare a sistemului de învăţământ 
care fixează limitele de realizare a „trunchiului comun 
de cultură generală“ şi deschiderile posibile pe verticala 
treptelor şcolare şi pe orizontala calendarului şi a 
orarului şcolar. 

Criteriile de proiectare a instruirii vizează elabo- 
rarea unui plan de învăţământ sistemic, optim, strategic 
în concordanţă cu valorile manageriale, angajate, în 
mod obiectiv, în special, în cazul realizării reformelor 
şcolare (vezi Cristea, Sorin, 1994, p.35—A42). 

Caracterul sistemic al planului de învăţământ 
presupune: proiectarea globală a conţinutului instruirii 
(de exemplu, elaborarea planului de învăţământ 
unitar pentru clasele 1—XII) necesară pentru a asigura: 
continuitatea între nivelurile şi treptele şcolare; 
interdependenţa dintre obiectele de învăţământ, 
programate pe verticala şi orizontala sistemului; 
deschiderea spre educaţia permanentă (includerea în 
planul de învăţământ a modulelor de instruire non- 
formală concepute ca programe facultative oferite mai 
ales în domeniul educaţiei estetice, educaţiei fizice, 
educaţiei profesionale etc.). 

Caracterul optim al planului de învăţământ presu- 
pune valorificarea exigenţelor activităţii de proiectare 
curriculară a conţinutului instruirii, posibilă prin: 
implicarea obiectivelor generale la nivelul obiectivelor 
specifice fiecărei trepte şi discipline de învăţământ; 
anticiparea corespondenţelor pedagogice necesare între 
obiectivele specifice şi celelalte elemente ale procesului 
de învățământ: conţinutul-metodologia-evaluarea; 
orientarea tuturor resurselor adaptabile la reuşita 
viitoarelor activităţi didactice. 

Caracterul strategic al planului de învăţământ 
presupune angajarea deplină a resurselor fiecărei vârste 
psihologice în perspectiva (auto)dezvoltării sale perma- 
nente în condiţii de creativitate pedagogică superioară. 

Elaborarea planului de învăţământ angajează 
decizia de politică educaţională în activitatea de 
identificare a disciplinelor de învăţământ necesare 
pentru realizarea obiectivelor pedagogice generale 
stabilite la nivel macrostructural. Criteriile de alegere 
au în vedere importanţa pedagogică a fiecărei discipline 

de învăţământ în raport cu: vârsta psihologică a 
elevilor; resursele culturale generale — de profil — de 
specialitate/profesionale; posibilităţile de interacţiune, 
realizabile pe verticala şi pe orizontala sistemului; 
normele de igienă a învăţării, obiectivate în cadrul 
orarului şcolar şi al timpului real disponibil pentru 
studiul individual eficient. 

Alegerea disciplinelor de învăţământ valorifică, prin 
tradiţie, standardele de organizare academică a 
cunoaşterii ştiinţifice (de exemplu, denumirea ştiinţei 
particulare — chimie; denumirea obiectului de învăţă- 
mânt — chimie). 

Evoluţia ştiinţei moderne şi contemporane determină 
restructurarea criteriilor de definire a disciplinelor de 
învăţământ prin raportarea acestora la noi domenii de 
cercetare interdisciplinară (biofizică, biochimie, istorie- 
geografie, psihopedagogie etc.), transdisciplinară 
(educaţie tehnologică, educaţie civică, educaţie eco- 
logică etc.) sau la noi paradigme de cercetare (vezi 
obiectele sau modulele de instruire rezultate din aplicarea 
matematicii, informaticii, managementului etc... 

Analizele realizate la nivel de UNESCO, încă din 
anii 1960—1970, delimitează trei coordonate de 
planificare interdisciplinară a conţinutului instruirii: 
verticală — orizontală — transversală (vezi D'Hainaut, 
L., 1981, p.211—216). 

` Coordonata de organizare verticală a planului de 
învăţământ care promovează proiectarea intradisci- 
plinară a conţinutului instruirii elimină tendinţa de 
fărâmiţare a unui domeniu de studiu în mai multe 
discipline şcolare, asigurând integrarea acestora la 
nivelul unei singure discipline şcolare superioare (vezi, 
în învăţământul primar: scriere, citire, lectură, com- 
punere — limba română; în învăţământul liceal: 
logica, etica, epistemologia, istoria filozofiei — 
filozofia generală). 

Coordonata de organizare orizontală a planului de 
învăţământ promovează proiectarea interdisciplinară 
a conţinutului instruirii care vizează integrarea concep- 
telor şi a principiilor studiate în cadrul mai multor 
domenii ştiinţifice (ştiinţele naturii, ştiinţele sociale, 
educaţia estetică etc.) în cadrul unor discipline şcolare 
complexe (fizică-chimie; biochimie; istorie-geografie; 
psihopedagogie etc.) sau aplicarea limbajului mate- 
matic sau informatic în diferite domenii de cunoaştere 
şi de activitate (vezi disciplinele sau modulele de 
instruire rezultate în acest context). 

Coordonata de organizare transversală a planului 
de învăţământ promovează perspectiva de proiectare 
pluridisciplinară a conţinutului instruirii care permite 


293 


abordarea unor probleme complexe, existente la nivelul 
naturii sau al societăţii, probleme incluse sub genericul 
„noile educaţii“ (educaţia ecologică, democratică, 
demografică etc.) sau în cadrul unor teme globale 
(apa, aerul, clima, poluarea, populaţia, sănătatea, 
democraţia, drepturile omului etc.). 

Aceste probleme solicită integrarea unor concepte, 
principii, legi care acţionează în diferite ştiinţe parti- 
culare. Colaborarea, întrepătrunderea, interacţiunea 
şi chiar coordonarea lor efectivă este realizabilă, în 
plan metodologic, la nivelul unor noi discipline de 
învăţământ cu resurse informativ-formative superioare. 

Operaţionalizarea planului de învățământ presu- 
pune valorificarea celor trei axe de organizare a 
instruirii analizate anterior. Aceasta presupune asu- 
marea unor decizii manageriale, adaptabile în diferite 
contexte pedagogice şi sociale: 

a) stabilizarea trunchiului comun de cultură gene- 
rală/formare de bază a personalităţii elevului, valabil 
pe verticala sistemului de învăţământ; 

b) asigurarea raporturilor pedagogice optime între 
cultura generală — de profil — de specialitate/profe- 
sională, pe verticala şi pe orizontala sistemului; 

c) descentralizarea programelor curriculare prin 
integrarea ofertelor de instruire nonformală în structura 
planului de învăţământ, realizabilă în perspectiva 
educaţiei permanente şi a autoeducaţiei; 

d) elaborarea principiilor orarului şcolar — la nivel 
de politică a educaţiei — în termenii optimizării 
raportului dintre timpul oficial investit în instruirea 
formală/şcolară şi timpul real necesar elevului pentru 
învăţarea şcolară şi extraşcolară eficientă. 

Vezi Conţinutul procesului de învăţământ, 
Curriculum, Proiectarea pedagogică. 

Politica educaţiei desemnează un ansamblu de decizii 
şi de strategii adoptate la nivel de stat/public în vederea 
determinării direcțiilor principale de proiectare şi de 
realizare a activităţilor de formare-dezvoltare a per- 
sonalităţii în cadrul unor instituţii specializate, in- 
tegrate/integrabile în sistem. Realizarea sa presupune 
o anumită compatibilitate necesară între opţiunile 
educaţionale fundamentale — asumate la nivel de 
finalităţi pedagogice — şi activităţile declanşate sau 
care urmează să fie declanşate — la nivelul unor 
acţiuni eficiente în anumite condiţii concrete de timp 
şi spaţiu (vezi De Landsheere, Viviane, 1992, p.21; 
Girod, Rogers, 1981). 


POLITICA EDUCAŢIE | EE 


„Documentele oficiale de politică a educaţiei (Legea 
Invăţământului, Statutul cadrelor didactice, Regu- 
lamentele instituţiilor, Planul de învățământ, Pro- 
gramele curriculare etc.) definesc: 

à) finalităţile pedagogice macrostructurale (ideal, 
scopuri); 

b) finalităţile pedagogice microstructurale (obiec- 
tivele generale, specifice) „pe care sistemul pretinde 
că le va îndeplini“; 

e) funcţiile organizaţiei şcolare care vizează „uni- 
formizarea“ personalităţilor (prin trunchiul comun de 
cultură generală propus în „şcoala de bază“) dar şi 
„diferenţierea personalităţilor“ (prin curriculum de 
profil şi specializat care pregăteşte „inserţia profesio- 
nală într-o societate cu o anumită diviziune a muncii“); 

d) activităţile (acţiunile şi strategiile necesare 
pentru realizarea efectivă a finalităţilor şi a funcţiilor 
la nivelul sistemului şi al procesului de învăţământ 
(vezi Dictionnaire encyclopédique de Ltducation et de 
la formation, 1994, p.768—774). 

O politică a educaţiei coerentă presupune asigu- 
rarea unei concordanţe manageriale între finalităţile 
(şi funcţiile) angajate („politics of education“) şi 
activităţile/acţiunile concertate pentru realizarea 
finalităţilor („policy of education“). Finalităţile reflectă 
valorile fundamentale adoptate, definite la nivel de 
filozofie a educaţiei. Activităţile/acţiunile traduc 
finalităţile în fapte pedagogice semnificative prin 
elaborarea unui curriculum determinat şi stabilirea 
unor măsuri sociale, economice, administrative, adec- 
vate (vezi De Landsheere, Viviane, 1992, p.23). 

Analiza politicii educaţiei din perspectiva fina- 
lităţilor pedagogice permite evidenţierea opţiunilor 
fundamentale, macrostructurale, valabile la scara 
întregului sistem: orientările generale (filozofice, 
sociologice, economice, manageriale) — principiile 
de organizare şi de valorificare integrală a resurselor 
pedagogice (materiale, umane, financiare, infor- 
maţionale) — criteriile de proiectare a planului de 
învăţământ, a programelor curriculare formale şi 
nonformale — strategiile de evaluare realizabile 
periodic, conform unor standarde naţionale. 

Proiectarea politicii educaţiei angajează trei etape 
succesive care vizează elaborarea demersului teoretic 
(susținut la limita dintre filozofia şi managementul 
educaţiei), experimentarea deciziilor macrostructurale — 
generalizarea soluţiilor optime la scara întregului 
sistem în sensul orientărilor generale adoptate (de 
exemplu, egalizarea şanselor de reuşită şcolară; 
democratizarea educaţiei; informatizarea învăţă- 
mântului etc.) — vezi Legrand, Louis, 1977, 1983, 

Analiza-politicii educaţiei din perspectiva realităţii 
pedagogice, care traduce în practică finalităţile proiec- 
tate, presupune evaluarea activităţii de planificare 
normativă-strategică-operaţională-administrativă a 
resurselor existente la nivel de sistem şi de proces. 

Saltul de la filozofia educaţiei la planificarea 
educaţiei/învăţământului angajează intervenţia unor 
structuri de decizie operaţională (vezi conducerea şcolii, 
managementul organizaţiei şcolare) care vizează 
valorificarea resurselor pedagogice existente dar şi a 
unor factori de presiune sau de negociere (consilii 
consultative, sindicate profesionale, grupuri repre- 
zentând comunitatea locală etc.) care apreciază 
calitatea raporturilor dintre „intenţiile declarate“ şi 
„realizările efective“. În acest context, o politică a 
educaţiei eficientă angajează „programe care devin 
viabile prin acumularea adaptărilor la resursele 
existente şi chiar la rutinele birocratice“ (vezi De 
Landsheere, Viviane, 1992, p.31—34). 

Analiza politicii educaţiei ca posibilă disciplină 
specifică, integrabilă la nivelul ştiinţelor pedagogice, 
presupune delimitarea unui anumit domeniu de cerce- 
tare care vizează modalităţile de elaborare a deciziilor 
necesare pentru funcţionarea optimă a sistemului şi 
a procesului de învăţământ. Acest demers devine 
necesar în condiţiile în care politica educaţiei apare 
deja ca disciplină academică obligatorie — la nivelul 
studiilor aprofundate/master, în cadrul secţiei de 
ştiinţele pedagogice/educaţiei — şi opţională, la 
nivelul planului Departamentului pentru Pregătirea 
Personalului Didactic. 

În sens practic, politica educaţiei constituie o sferă 
de activitate socială integrată în domeniul vieţii 
publice, domeniu manifestat „printr-o varietate de 
forme, incluzând legi, ordonanţe, decizii, ordine ale 
executivului, decizii ale administratorilor sau chiar 
înţelegeri nescrise despre ceea ce trebuie făcut“. Pe de 
altă parte, politica educaţiei, reflectă la nivel particular 
semnificaţiile pe care le-a dobândit politica publică 
în calitatea sa de activitate socială care vizează: a) un 
ansamblu de decizii „privitoare la țeluri sau preferinţe 
deosebite de deciziile referitoare la mijloacele de a 
atinge scopurile“; b) un ansamblu de decizii „privitoare 
şi la scopuri şi la mijloacele“ necesare pentru atingerea 
lor; €) un ansamblu de decizii „care se referă la 
obiective de perspectivă sau la direcţii generale ale 
acţiunilor guvernamentale care servesc drept ghiduri 
pentru o acţiune cu rezultat imediat în cazuri specifice“ 
(vezi Plano, Jack, C.; Riggs, Robert, E.; Robin, He- 
lenan, S., 1993, p.115). 

Politica educaţiei include, astfel, ansamblul deci- 
ziilor care vizează realizarea optimă a activităţilor 
proiectate la nivelul sistemului de învăţământ, decizii 
incluse în diferite documente oficiale: legea învăţă- 
mântului, statutul personalului didactic, regulamente 
de funcţionare a şcolii (la nivel primar, secundar etc.), 
hotărâri, ordine, dispoziţii de aplicare a cadrului 
normativ (în plan naţional, teritorial şi local) etc. 

În sens teoretic, politica educaţiei poate fi inter- 
pretată ca o ştiinţă pedagogică pe cale de formare la 
nivelul unor raporturi de colaborare stabilite între 
diferite discipline de graniţă: teoria educaţiei — 
filozofia educaţiei — managementul educaţiei — 
sociologia educaţiei — economia educaţiei. 

Această nouă ştiinţă pedagogică valorifică semni- 
ficaţiile clasice conferite politicii, în general: 
a) activitatea de conducere a statului şi de determinare 
a formelor sale de realizare; b) ansamblul domeniilor 
publice şi particulare care prezintă interes pentru stat, 
angajând resursele şi posibilităţile manageriale şi 
administrative ale acestuia (vezi Dictionnaire encyclo- 
pâdique de Leducation et de la formation, 1998, p.799). 

Obiectul de studiu specific domeniului politicii 
educaţiei vizează sectorul deciziilor macrostructurale 
care angajează, în mod explicit, responsabilitatea 
statului în proiectarea şi realizarea activităţilor de 
formare-dezvoltare permanentă a personalităţii. În 
această accepţie, „nu există politică a educaţiei decât 
în măsura în care există un Stat indiferent de cum ar 
fi el organizat“ (centralizat, federal, la nivel regional 
etc.). Politica educaţiei presupune astfel „o colectivitate 
organizată şi texte oficiale, definite în mod explicit, 
care reglează condiţiile de funcţionare ale unei şcoli 
sau ale unui ansamblu de şcoli“ (ibidem). 

În acest context, se vorbeşte despre „politicile educative 
care constituie branşa cea mai importantă a politicilor 
publice“. În condiţiile societăţii moderne, ele reprezintă 
opera socială a statului, proiectată global de la nivelul 
ministerului educaţiei/învăţământului, cu posibilitatea 
implicării contractuale sau consensuale a altor ministere 
(cultură, economie, agricultură, sănătate, armată etc.) şi 
chiar a „unei mulţimi foarte variate de instituţii publice şi 
private“, angajate, de regulă, în probleme de pregătire şi 
de integrare profesională. În ultimele decenii aceste politici 
educative au ca miză socială perfecţionarea sisternului de 
învăţământ, privit în sens larg şi în sens restrâns, cu accente 
specifice direcționate la nivelul învăţământului primar şi 
secundar, pe de o parte şi al învăţământului superior/ 
universitar, pe de altă parte (vezi Dictionnaire de la vie 
politique et sociale, 1993, p.156—161). 

Principala acţiune exercitată în termeni de politică 
a educaţiei este concentrată la nivelul funcţiilor care 
demonstrează consecinţele sociale şi pedagogice ale 
activităţilor de formare-dezvoltare a personalităţii 
realizate la nivelul instituţiilor/organizaţiilor şcolare. 
Orice politică a educaţiei implică definirea finalităţilor 
macrostructurale (idealul educaţiei, scopurile educaţiei) 
şi microstructurale (obiectivele pedagogice/educației — 
generale şi specifice/intermediare), care marchează 
orientările fundamentale/de bază, valabile la nivelul 
sistemului și al procesului de învăţământ, orientări 
realizabile conform funcţiilor angajate, în mod obiectiv, 
în contextul instituţiilor/organizaţiilor şcolare. 

Fundamentele oricărei activităţi de proiectare a 
educaţiei sunt plasate, astfel, la nivelul funcţiilor de 
bază pe care le îndeplineşte, în mod obiectiv, instituţia 
sau organizaţia şcolară. Pe de o parte, politica educaţiei 
traduce, la nivelul finalităţilor, funcţiile pedagogice ale 
şcolii: a) funcţia de transmitere, de la o generaţie la 
altă generaţie, „a unui ansamblu de comportamente 
şi judecăţi (n.n. — de valoare) care caracterizează o 
cultură naţională sau locală“; b) funcţia de inserţie 
profesională a absolvenţilor „într-o societate carac- 
terizată printr-o anumită diviziune a muncii“. Pe de 
altă parte, politica educaţiei traduce, la nivelul 
finalităţilor, funcţiile-sociale ale şcoli: a) funcţia de 
unificare, realizată, în termeni de consens, conform 
intereselor pedagogice generale ale societăţii (nu în 
raport de unele ideologii totalitare); b) funcţia de 
diferenţiere, realizabilă în termeni de dezbatere nece- 
sară pentru respectarea intereselor pedagogice indivi- 
duale şi de grup, în contextul valorificării unor condiţii 
particulare determinate în timp şi spaţiu (vârstă, opţiuni 
şcolare şi profesionale, interese comunitare/naţionale, 
teritoriale şi locale, resurse disponibile sau pe cale de 
a fi disponibile, experienţe dobândite în sens formal- 
nonformal, specificul pană, locale etc.) — idem, 
p.799, 800. 

Principiile angajate la nivel ia politică a educaţiei, 
în contextul proiectării sistemelor moderne de învă- 
țământ, beneficiază, de regulă, de un consens general, 
valabil atât prin forma de exprimare, cât şi prin fondul 
conţinut: caracterul unitar al educaţiei, caracterul 
naţional-al învăţământului, egalizarea şanselor de 
reuşită şcolară și socială prin intermediul unui învăţă- 
mânt de calitate; dezvoltarea cunoştinţelor de bază; 
pregătirea adaptată în direcţia inserţiei profesionale... 

Diferenţele care apar sunt legate de „condiţiile în 
care aceste principii trebuie să fie puse în practică 
(...) dependente atât de contextul socioeconomic, cât 

şi de ideologiile care însoțesc acest context“. Un 
exemplu în această direcţie îl constituie principiul 
egalizării şanselor la o educaţie de calitate, conceput 
în mod diferit în cadrul unei politici a educaţiei care 
pune accent.pe: a) o formare-dezvoltare generală 
prelungită (tendinţă care predomină în proiectarea 
sistemelor moderne de învăţământ); b) competiţie şi 
selectivitate (încurajând astfel, în mod direct sau printr- 
o „ideologie ascunsă“, ceea ce sociologii educaţiei au 
numit funcţia de reproducere a inegalităţilor prin şcoală 
(idem, p.801, 802). 

Un domeniu aparte care probează consistenţa 
politicii educaţiei este cel al reformelor şcolare. 
Problematica acestui tip superior de schimbare a 
sistemului de învăţământ — în orientare/finalităţi, 
structură şi conţinut — este situată la linia de intersecţie 
dintre politica educaţiei, pe de o parte, şi sociologia şi 
filozofia educaţiei, pe de altă parte. Astfel, „politica 
educaţiei este întotdeauna dominată de o concepţie 
despre om şi despre funcţionarea societăţii“ care se 
regăseşte la nivelul structurii idealului educaţiei (idem, 
p.802). În acest context, „orice reformă temeinic 
pregătită — şi cu atât mai mult un proiect vizând 
primele decenii ale secolului al XXI-lea — are nevoie 
de o fundamentare filozofico-pedagogică. O lucrare 
de filozofie a educaţiei de mâine va trebui să acorde o 
atenţie deosebită finalităţilor şi fundamentării lor“ 
(Văideanu, George, 1988, p.178). 

În acelaşi timp, politica reformelor şcolare valori- 
fică principiile consacrate la nivelul teoriilor şi al 
practicilor de planificare calitativă a educaţiei. Aceste 
principii definesc etapele necesare în proiectarea 
schimbărilor majore care angajează parcurgerea 
următoarelor patru demersuri: a) demersul normativ 
care presupune asumarea deciziei în favoarea refor- 
mei şcolare, la nivel de politică a educaţiei, nivel 
situat la vârful sistemului de educaţie/învăţământ; 
b) demersul strategic — care presupune elaborarea 
unei concepţii strategice — cu o „fundamentare 
filozofico-pedagogică“ — în legătură cu schimbarea 
calitativă a sistemului de învăţământ în planul fina- 
lităţilor, structurii de organizare şi a conţinutului 
procesului de instruire; c) demersul operaţional — care 
presupune aplicarea pe termen scurt a unor măsuri de 
îmbunătăţire a sistemului și a procesului de învăţământ 
în paralel cu îmbunătăţirea concepţiei strategice, 
urmare a dezbaterilor realizate la nivelul întregii: 
comunităţi educative naţionale; d) demersul admi- 
nistrativ — care presupune traducerea juridică a 
concepţiei strategice (îmbunătăţite în urma dezbate- 

rilor, realizate la nivelul întregii comunităţi educative 
naţionale) într-o lege de (re)orientare a sistemului de 
învăţământ numită uneori chiar lege a reformei 
învăţământului (vezi Legrand, Louis, 1973, 1988; 
Soumelis, Constantin, 1989). 

Problematica politicii educaţiei este abordată la 
nivel internaţional în cadrul unei instituţii specializate 
de anvergură: UNESCO. Programele lansate în ultimele 
decenii reprezintă tipuri de reacţii globale, zonale, 
naţionale care angajează soluţii de ordin pedagogic 
susţinute de experţi şi consultanţi specializaţi, în mod 
special, în domeniul planificării calitative a educaţiei. 
Este conturată astfel politica educaţiei necesară în 
perspectiva secolului XXI, relevantă prin: atitudini şi 
„valori (respectul faţă de sine şi faţă de celălalt; grija 
faţă de mediul natural şi social; ataşamentul faţă de 
ideea de echitate, dreptate, pace, deschidere spirituală, 
solidaritate); cunoştinţe (aplicabile în domeniul social, 
legate de ideea de egalitate, pace, dezvoltare); com- 
petenţe (gândire critică, imaginaţie, cooperare, afir- 
mare de sine, toleranţă, participare) — vezi Văideanu, 
George, 1996. 

Principiile de elaborare a politicilor şi strategiilor 
naţionale privind educaţia sunt prezentate la Congresul 
Internaţional UNESCO, intitulat Planificarea şi mana- 
gementul dezvoltării învăţământului (Mexic, 1990): 
1) asigurarea dreptului la educaţie ca factor al dezvol- 
tării personale şi al pregătirii pentru participarea la 
procesele politice sociale şi de producţie; 2) crearea 
condiţiilor necesare pentru ca educaţia de calitate să 
devină accesibilă tuturor; 3) realizarea educaţiei într-un 
proces permanent, adaptabil la transformările pro- 
funde angajate în toate domeniile vieţii sociale (vezi 
Libertatea în educaţie. Culegere de texte din Declaraţii 
şi Convenții Internaţionale, 1994, p.32, 33). 

În contextul evenimentelor geopolitice, înregistrate 
la scară mondială, trebuie remarcate linii de politică 
a educaţiei promovate în ţările aflate în tranziţie în 
Europa Centrală şi de Est: a) idealul educaţiei: salt 
axiologic spre formarea personalităţii creatoare şi 
autonome, adaptabilă în cadrul unui pluralism cul- 
tural, economic, politic, religios etc.; b) scopurile 
educaţiei: salt axiologic spre egalizarea şanselor, într-o 
şcoală democratică proiectată „pe măsura perso- 
nalităţilor“; c) obiectivele generale ale procesului de 
învăţământ: salt axiologic spre învăţarea inovatoare; 
d) strategia dezvoltării educaţiei: salt axiologic spre 
înţelegerea educaţiei ca factor anticipativ; e) meto- 
dologia educaţiei: salt axiologic spre modelul învăţării 
valorilor democraţiei, propriu societăţii informatizate; 

f) organizarea practică a educației: salt axiologic spre 
modelul psihosocial construit pe „unitatea de bază“ — 
individualitatea fiecărei personalităţi (vezi Bîrzea, 
Cezar, 1994). 

-Evoluția politicii educaţiei la nivelul unei discipline 
teoretice şi aplicative, integrată în sistemul ştiinţelor 
pedagogice/educaţiei, presupune consolidarea: 

a) obiectului de studiu specific situat între definirea 
judecăților de valoare care fundamentează orientările 
majore ale unui sistem de învăţământ determinat din 
punct de vedere social (cultural, economic, managerial, 
administrativ etc.) şi traducerea lor în soluţii strategice, 
relevante în viaţa şcolii, îndeosebi în cadrul func- 
ţionalităţii şi structurii curriculumului naţional; 

b) metodologiei specifice, angajată în proiectarea 
şi traducerea în practică a decizilor macrostructurale 
(şi microstructurale) necesare pentru perfecţionarea 
permanentă a activităţilor desfăşurate în contextul 
sistemelor (post)moderne de învăţământ, metodologie 
care include „trei momente succesive“: elaborarea 
teoretică (de programe sau planuri de cercetare); 
experimentarea („experimentarea dură, condusă de 
specialişti în evaluare, şi experimentarea dulce, sub 
forma unei cercetări-acţiune“); generalizarea (care 
depinde de calitatea informării şi a formării for- 
matorilor şi de adecvarea mijloacelor la scopurile 
propuse) — vezi De Landsheere, Viviane, 1992, 
p.23—25; Legrand, Louis, 1988, p.27, 28. 

Ca disciplină specifică ştiinţelor pedagogice, poli- 
tica educaţiei poate contribui astfel, în mod decisiv, la 
rezolvarea unei antinomii, întreţinută încă, la diferite 
niveluri de analiză şi de interpretare epistemologică 
şi metodologică, între filozofie şi pedagogie, respectiv 
între elaborarea finalităţilor şi elaborarea modalităţilor 
practice de realizare a acestora la nivelul sistemului 
şi al procesului de învăţământ. Cu alte cuvinte, politica 
educaţiei defineşte strategiile generale şi specifice, 
proiectate într-un cadru normativ determinat (legi, 
regulamente etc.), care asigură unitatea şi continuitatea 
dintre orientările valorice, incluse la nivelul finalităţilor 
educaţiei, şi soluţiile optime angajate la nivelul 
acţiunilor didactice/educative rezultate. 

În concluzie, politica educaţiei reprezintă un dome- 
niu de activitate asumată de factori sociali insti- 
tuţionalizaţi la diferite niveluri ale deciziei (Ministerul 
Învăţământului, comisii de specialitate: parlamentare, 
guvernamentale, prezidenţiale etc.) care-vizează 
elaborarea cadrului legislativ, la nivel general (legea 
educaţiei/învăţământului, statutul personalului didac- 
tic) şi la nivel particular (hotărâri, ordine, dispoziţii, 

măsuri operative etc.). Acest cadru legislativ validează 
principiile de politică a educaţiei care asigură funcţio- 
nalitatea sistemului şi a procesului de învăţământ, 
definind finalităţile, structura de organizare şi modul 
de proiectare a curriculumului școlar. 

În acelaşi timp, politica educaţiei constituie dome- 
niul de cercetare al unei noi ştiinţe pedagogice aflată 
în relaţie de interdependenţă cu filozofia şi sociologia 
educaţiei, pe de o parte, cu managementul educaţiei, 
pe de altă parte. Fenomenul hibridării pedagogice, 
realizabil între cele patru discipline situate la graniţa 
mai multor ştiinţe socioumane (vezi Dogan, Mattei; 
Pahre, Robert, 1997), permite conturarea unui domeniu 
de studiu specific politicii educaţiei — domeniul 
elaborării şi al aplicării deciziilor macrostructurale, 
angajate la nivel de sistem şi de proces. 

Vezi Curriculum, Filozofia educaţiei, Finalităţile 
pedagogice/educaţiei, Managementul educaţiei/ 
pedagogic, Planificarea educaţiei/învăţământului. 


PREDAREA 


Predarea reprezintă acţiunea cadrului didactic de 
transmitere a cunoştinţelor la nivelul unui model de 
comunicare unidirecţional, dar aflat în concordanţă 
cu anumite cerinţe metodologice care condiţionează 
învăţarea, în general, învăţarea şcolară, în mod 
special. 

Modelele predării sunt definite în literatura de 
specialitate la nivelul unor „paradigme de organizare“ 
aplicabile în contextul dimensiunii operaţionale a 
procesului de învăţământ (vezi Neacşu, Ioan,1990; 
Grigoraş, loan, 1994): 

a) Modelul comportamental, bazat pe relaţia 
directă dintre mesajul predat/transmis de cadrul 
didactic şi rezultatul final obţinut de elev; 

b) Modelul analizei sarcinii, bazat pe relaţia dintre 
conţinutul predat de cadrul didactic şi prescripţiile de 
învăţare angajate în direcţia transformării personalităţii 
elevului; 

c) Modelul cognitiv, bazat pe orientarea operații- 
lor gândirii (analiză-sinteză; abstractizare-genera- 
lizare) în direcţia concretizării logice a discursului 
transmis de cadrul didactic; 

d) Modelul rezolvării problemelor, bazat pe apli- 
carea conceptelor, principiilor, regulilor etc., în cadrul 
discursului transmis de cadrul didactic; 

e) Modelul interacțiunii, bazat pe realizarea con- 
tinuităţii între transmiterea cunoştinţelor, asigurată de 
cadrul didactic, şi comunicarea pedagogică a cunoştin- 

telor, asigurată la nivelul corelaţiei subiect (cadrul 
didactic) — obiect (elev). 

În calitatea sa de acţiune inițială, proiectată de 
cadrul didactic în contextul procesului de învățământ, 
predarea vizează transmiterea cunoştinţelor necesare 
pentru declanşarea activităţii de învăţare a preşco- 
larilor, elevilor, studenţilor. Ea angajează un tip de 
comunicare pedagogică specială care implică: 
a) definirea conceptelor fundamentale şi operaţionale 
incluse în programele (pre)şcolare/universitare; 
b) expunerea conţinutului (informaţii-deprinderi- 
strategii) în mod articulat şi coerent, în cadrul unei 
teorii ştiinţifice; c) explicarea conţinutului prin diferite 
corelaţii şi aplicaţii. 

Predarea eficientă respectă logica discursului 
pedagogic care ia forma unei comunicări între cadrul 
didactic şi clasa/grupa de (pre)şcolari/studenţi. Reali- 
zarea sa angajează trei operaţii complementare: 
a) operaţia de definire care asigură introducerea 
conceptelor în actul predării, cu concretizarea acestora 
prin descrierea unor episoade, persoane, situaţii şi iden- 
tificarea lor la nivelul unor cuvinte, semne, simboluri, 
mişcări; b) operaţia de expunere care asigură susţinerea 
actului predării prin aserţiunea conceptelor definite, 
compararea şi clasificarea acestora prin demonstraţii, 
compuneri, substituiri, care angajează (şi) opiniile celor 
educați (elevi, studenţi); c) operaţia de explicare care 
asigură susţinerea actului predării prin ordonarea 
cauzală consecutivă, procedurală, normativă, te- 
leologică a cunoştinţelor transmise la nivel de co- 
municare pedagogică (vezi Kneller, George, E, 1973, 
p.121—128). 

Asamblarea operaţiilor de definire-expunere-expli- 
care, la nivelul acţiunii de predare, solicită cadrului 
didactic nu numai „să transmită cunoştinţele într-un 
mod logic dar să-l şi îndrume pe elev astfel încât acesta 
să-şi mânuiască singur cunoştinţele în mod logic“ 
(idem, p.129). 

Proiectarea predării eficiente presupune realizarea, 
la niveluri calitative superioare, a următoarelor 
operaţii pedagogice specifice: a) asigurarea saltului de 
la transmiterea unilaterală la comunicarea interactivă 
a conţinutului; b) îndrumarea activităţii elevilor de 
asimilare a conţinutului predat; c) aprecierea rezul- 
tatelor obţinute la sfârşitul activităţii, din i ta ut 
corelaţiei cadrul didactic — elev. 

Predarea atinge astfel condiţia sa pedagogică esen- 
țială, definitorie în dicționarele de specialitate: „a 
învăţa pe altul“, respectiv a determina învăţarea la 

nivelul stabilirii obiectivelor, gradării sarcinilor, 
elaborării strategiilor (vezi Dicţionar de pedagogie, 
1979, p.350, 351). 

Vezi Procesul de învățământ. 


PRELEGEREA: 


Prelegerea este o metodă didactică/de învăţământ în 
care predomină acţiunea de comunicare orală, expozi- 
tivă, realizată, de regulă, la nivelul unor colectivităţi 
organizate în contextul învăţământului superior sau 
în sistemul de perfecţionare a cadrelor didactice. 

Specificul metodei constă în stocarea şi procesarea 
unui volum apreciabil de informaţii ştiinţifice care este 
comunicat într-o manieră pedagogică adecvată unui 
auditoriu relativ omogen din perspectiva pregătirii (un 
nivel minim de cunoştinţe în raport cu tema prelegerii) 
şi a motivaţiei învăţării (un grad minim de-con- 
ştientizare a intereselor socioprofesionale şi general- 
umane, actuale şi de perspectivă). i 

Resursele pedagogice ale prelegerii pot fi valorificate 
şi în alte circumstanţe didactice (învăţământ liceal, 
ştiinţe sociale, dezbateri inter- şi transdisciplinare, teme 
de sinteză, activităţi pentru pregătirea examenelor, 
lectorate etc.) în asociere cu unele metode de învă- 
tământ care stimulează înţelegerea şi aprofundarea 
informaţiei: dezbaterea, studiul de caz, conversaţia 
euristică, asaltul de idei, observaţia sistematică, 
experimentul psihosocial, exerciţiul moral etc. În acest 
context, prelegerea îmbină procedeele care asigură 
expunerea largă a unei teme, probleme, situaţii etc. 
cu discuţiile şi comentariile intensive provocate pe tot 
parcursul activităţii didactice. Este o metodă indis- 
pensabilă în activitatea de formare iniţială şi continuă 
a cadrelor didactice. 

Vezi Metodele didactice/de învăţământ. 


PRINCIPIILE PEDAGOGICE 


Principiile pedagogice reprezintă normele cu valoare 
strategică şi operaţională, care trebuie respectate în 
vederea asigurării eficienţei activităţilor proiectate la 
nivelul sistemului şi al procesului de învăţământ. 

Fundamentarea filozofică a principiilor vizează 
imperativele axiologice ale acţiunii umane eficiente 
care concentrează un ansamblu de reguli, previziuni 
şi comandamente, exprimate ipotetic şi categoric sub 
forma unor propoziţii de sinteză raportabile — în cazul 
nostru — la scara întregului sistem şi proces de învăţă- 
mânt (vezi Kant, Immanuel, 1994, p.35—40). 

Fundamentarea pedagogică a principiilor vizează, 
în mod special, valorile procesului de învăţământ 
angajate prin normativitatea acţiunii didactice, care 
orientează, în mod imperativ şi prescriptiv, activitatea 
de predare-învăţare-evaluare (vezi Călin, Marin, 1996, 
p.65—67). 

Principiile pedagogice sunt formulate la nivelul unor 
„propoziţii de sinteză“ care reflectă „imperativele 
axiologice“, asumate, în termeni de normativitate 
pedagogică, în cadrul dimensiunii funcțional-strueturale 
a procesului de învăţământ. 

Principiile didactice sunt stabilite la nivelul dimen- 
siunii concrete a procesului de învățământ, care anga- 
jează răspunderea profesorilor de toate specialităţile 
operabilă în acţiunea de proiectare pedagogică 
eficientă a fiecărei activităţi de predare-învățare- 
evaluare. 

Specificul principiilor pedagogice — în calitatea 
lor de principii ale procesului de învăţământ — poate 
fi sesizat în funcţie de determinările probabilistice 
anticipate în termeni proprii ştiinţelor socioumane, 
care studiază acţiuni condiţionate de implicare directă 
sau/şi indirectă a numeroşi factori subiectivi. În această 
accepţie, principiile au valoarea unor „legi subiective 
sau sociale“ deosebite de „legile obiective sau naturale“ 
(vezi Herseni, Traian, 1982, p.226, 227). Ele sin- 
tetizează un ansamblu de norme, reguli, preseripţii, 
interdicții etc., necesare pentru realizarea „efectivă şi 
finală“ a activităţilor didactice/educative proiectate. 

Funcţionalitatea principiilor procesului de învă- 
țământ acoperă două niveluri de referinţă: a) nivelul 
proiectării pedagogice, situat într-un plan de maximă 
generalitate, care concentrează un cod de norme cu 
valoare de previziune şi de prospectare; b) nivelul 
programării didactice, situat în planul activităţii de 
predare-învăţare-evaluare, care concentrează un cod 
de reguli şi de comandamente practice. 

Principiile pedagogice reprezintă nivelul proiectării 
pedagogice care vizează optimizarea procesului de 
învăţământ în ansamblul dimensiunilor sale, func- 
ţionale-structurale-operaţionale. 

Principiile didactice reprezintă nivelul programării 
didactice care vizează eficienţa activităţii didactice/ 
educative, proiectată şi realizată în cadrul corelaţiei 
profesor-elev, prin acţiuni concrete de predare-învăţare- 
evaluare. l 

Principiile procesului de învățământ reprezintă 
imperativele categorice cu valoare axiomatică, ştiin- 
țifică şi morală, care ordonează proiectarea și reali- 
zarea instruirii la intersecţia dintre acţiunea edu- 

- caţională și acţiunea didactică. Ele „reflectă cele mai 
importante legi şi legităţi pedagogice, cum este, de 
exemplu, legea determinării sociale a procesului de 
învăţământ, legea unităţii dintre predare şi însușire în 
procesul de învăţământ, legea unităţii dintre învăţare 
şi dezvoltarea personalităţii, legea unităţii dintre 
planificarea, organizarea, reglarea şi verificarea 
activităţii elevilor în cadrul unui ciclu de învățământ 
etc.“ (Babanski, I. K., 1979, p.28). 

Principiile pedagogice ale procesului de învă- 
țământ pot fi rezumate în trei „propoziţii de sinteză“ 
care reflectă un ansamblu de norme valorice, imperative 
şi prescriptive, la nivel funcţional-structural. Ele expri- 
mă necesitatea comunicării pedagogice, cunoaşterii 
pedagogice, creativităţii pedagogice. 

Principiul comunicării pedagogice reprezintă un 
imperativ categoric al acţiunii didactice/educative 
angajat la nivelul proiectului elaborat de „subiect“ 
(profesor) special pentru a provoca reacţia formativă 
a „obiectului“ (preşcolarului, elevului, studentului etc.), 
evaluabilă în termeni de conexiune inversă externă şi 
internă (vezi Acţiunea educațională/didactică). 

Acest principiu devine o axiomă a instruirii care 
direcţionează activitatea cadrelor didactice prin 
stimularea capacităţii acestora de: a) a construi un 
proiect pedagogic viabil în sens curricular; b) a 
elabora mesajul educaţional, ţinând seama de par- 
ticularităţile câmpului psihosocial, ambianţei educa- 
tionale, colectivului de preşcolari, elevi, studenţi etc.; 
c) a focaliza mesajul educaţional asupra fiecărui elev, 
ţinând seama de particularităţile intelectuale, socio- 
afective psihomotorii (vezi rolul obiectivelor prioritar 
cognitive, afective, psihomotorii); e) a asigura reper- 
toriul comun cu elevul prin proiectarea corelaţiei 
subiect-obiect simultan la nivel de comunicare inte- 
lectuală-afectivă-motivaţională; f) perfecţionarea 
continuă a acţiunii didactice prin valorificarea ciclu- 
rilor de conexiune inversă externă concepute ca premisă 
a autoinstruirii/autoeducaţiei. 

Principiul cunoaşterii pedagogice reprezintă un 
imperativ categoric al acţiunii didactice/educative, 
angajat la nivelul mesajului educaţional care reflectă 
capacitatea educatorului de a transforma informaţia 
în resursă de formare-dezvoltare a preşcolarului, 
elevului, studentului etc. 

Acest principiu devine o axiomă a instruirii eficiente 
care direcţionează capacitatea cadrului didactic de: 
a) a susţine mesajul educaţional prin conţinuturi 
stabilite la nivelul programelor (pre)şcolare, uni- 


PRINCIPIILE PEDAGOGICE III 


versitare etc., care vizează prioritar formarea-dez- 


voltarea permanentă a personalităţii; b) a corela 
permanent obiectivele de conţinut, care sunt prioritar 
informative, cu obiectivele psihologice, care sunt 
prioritar formative; c) a distinge între cunoştinţele 
ştiinţifice pure şi cunoştinţele ştiinţifice prelucrate 
didactic, respectând: structura ştiinţei (implicată în 
organizarea internă a programelor şcolare/universi- 
tare); proiectarea pedagogică a ştiinţei (adaptată la 
particularităţile fiecărui nivel şcolar/universitar); 
„acţiunea mintală“ a elevului/studentului (care presupu- 
ne conştientizarea diferenţei dintre „conţinutul obiec- 
tual“ al informaţiei ştiinţifice — care iniţial este 
nepsihologic — şi efectul său potenţial formativ, care 
este psihologic) — vezi Galperin, P I., coordonator, 
1975, p.19—21); vezi Acţiunea educaţională /didactică. 

Principiul creativităţii pedagogice reprezintă un 
imperativ categoric al acţiunii didactice angajat la 
nivelul circuitelor de conexiune inversă pozitivă care 
susţin capacitatea educatorului de adaptare optimă la 
condiţiile de învăţare, ale educatului, prin perfec- 
ţionarea continuă a proiectului pedagogic, a mesajului 
educaţional, a repertoriului comun (profesor-elev). 

Acest principiu devine o axiomă a instruirii eficiente 
care vizează capacitatea profesorului de: a) a adapta 
acţiunea didactică la condiţiile concrete, irepetabile 
şi imprevizibile care apar în mediul şcolar/universitar 
la nivelul corelaţiei subiect-obiect şi la nivelul efectelor 
imediate ale învăţării; b) a realiza o activitate didactică 
eficientă care, în termeni praxiologici, trebuie să fie 
întotdeauna o activitate nouă, bazată pe inventivitate 
şi pe inovaţie didactică (vezi Kotarbinski, Tadeusz, 
1976); c) a optimiza activitatea didactică în sensul 
inovației care angajează managementul calităţii, prin 
valorificarea permanentă a acţiunilor de informare- 
evaluare-decizie, la nivel sistemic şi strategic. 

Principiile didactice ale procesului de învăţământ 
reprezintă un ansamblu de cerinţe, norme, reguli 
operaţionale, exprimate la nivelul unor propoziţii de 
sinteză care anticipează eficienţa activităţii de predare- 
învăţare-evaluare, proiectată şi realizată în condiţii 
pedagogice şi sociale concrete. 

Aceste principii didactice au un caracter obiectiv, 
sistemic, global. 

A) Caracterul obiectiv al principiilor didactice este 
determinat de: logica axiomatică a imperativelor: 
categorice exprimate la nivelul comunicării — cunoaş- 
terii — creativităţii pedagogice; logica axiomatică a 
acţiunii didactice, bazată simultan pe elemente aflate 

în permanentă schimbare (sarcini de învăţare; metode 
de predare-învăţare-evaluare) şi pe elemente relativ 
constante (obiective pedagogice: minime-medii-maxi- 
me; structuri de conţinut); logica axiomatică a ştiin- 
telor particulare — aflate la baza conţinutului pro- 
gramelor şi a manualelor şcolare — reflectată la nivelul 
corelaţiei subiect-obiect, în termenii optimizării rapor- 
turilor dintre componenta funcţională (obiective- 
conţinuturi) şi componenta acţională a procesului de 
învăţământ (metodologia de predare-învăţare- 
evaluare). 

B) Caracterul sistemic al principiilor didactice este 
determinat de: interdependenţa şi de interacţiunea 
existentă între cerinţele, regulile, normele pedagogice 
angajate în proiectarea şi realizarea eficientă a activi- 
tăţii de predare-învăţare-evaluare; implicarea simul- 
tană sau succesivă a tuturor „propoziţiilor de sinteză“ 
(respectiv a tuturor principiilor didactice) în proiec- 
tarea şi realizarea obiectivelor specifice şi concrete 
ale acţiunii didactice. 

C) Caracterul global al principiilor didactice este 
determinat de: implicarea fiecărei „propoziţii de 
sinteză“ în proiectarea şi realizarea eficientă a activi- 
tăţii de predare-învăţare-evaluare (de exemplu, avem 
în vedere principiul accesibilităţii activităţii de predare- 
învăţare-evaluare, nu de principiul accesibilităţii 
conţinutului învăţământului); aplicarea fiecărei „pro- 
poziţii de sinteză“ la nivelul întregii activităţi didactice 
(de exemplu, avem în vedere principiul accesibilităţii 
obiectivelor-conţinutului-strategiilor de predare-învă- 
țare-evaluare, nu de principiul accesibilităţii con- 
ținutului). 

Principiile didactice vizează dimensiunea concretă 
a procesului de învăţământ, care angajează toate 
componentele acestuia, proiectate în sens curricular 
la nivelul unei activităţi de predare-învățare-evaluare. 
Ele sunt exprimate prin intermediul unor „propoziţii 
de sinteză“ aplicabile la nivel de sistem (vezi sistemul 
principiilor didactice): a) principiul orientării forma- 
tive a activităţii didactice; b) principiul sistematizării 
activităţii didactice; c) principiul accesibilităţii activi- 
tăţii didactice; d) principiul participării elevilor în 
cadrul activităţii didactice; e) principiul interdepen- 
denţei necesare în cadrul activităţii didactice între 
cunoașterea senzorială şi cunoaşterea raţională; f) prin- 
cipiul interacțiunii necesare, în cadrul activităţii di- 
dactice, între teorie şi practică; g) principiul esen- 
ţializării rezultatelor activităţii didactice; h) principiul 
autoreglării activităţii didactice. 

Vezi Legile pedagogice, Norma pedagogică. 

PROBLEMATIZAREA 


Problematizarea este o metodă didactică/de învă- 
ţământ cu resurse pedagogice deosebite care urmăreşte 
realizarea obiectivelor propuse la nivelul activităţii de 
predare-învăţare-evaluare prin lansarea şi rezolvarea 
unor situaţii-problemă. De remarcat multifuncţio- 
nalitatea structurală a acestei metode „care intră uşor 
în combinaţie cu alte metode: lucrări experimentale, 
analiza de caz, dezbaterea, expunerea, lucrările 
practice etc.“ (Cerghit, loan, 1980, p.129). 

Înțelegerea acestei metode presupune stăpânirea 
conceptului pedagogic de situație-problemă, care 
„desemnează o situaţie contradictorie, conflictuală, ce 
rezultă din trăirea simultană a două realităţi (de ordin 
cognitiv şi motivaţional) incompatible între ele — pe 
o parte experiența trecută, iar pe de altă parte elementul 
de noutate şi de surpriză, necunoscutul, cu care este 
confruntat“ elevul, studentul etc. (Cerghit, Ioan, 1980, 
p.130). 

Conceptul pedagogic de situaţie-problemă nu trebuie 
confundat cu conceptul pedagogic de problemă, care 
presupune o sarcină didactică rezolvabilă prin apli- 
carea unor cunoştinţe dobândite anterior pe o cale de 
investigaţie liniară, care angajează un procent de 
reuşită şcolară cu probabilitate maximă. 

Rezolvarea situaţiei-problemă solicită reorgani- 
zarea şi chiar restructurarea cunoştinţelor dobândite 
anterior pe o cale de investigaţie caracterizată funciar 
prin provocarea, sesizarea şi valorificarea unui „conflict 
epistemic“ între ceea ce elevul ştia înaintea angajării 
metodei problematizării şi ceea ce i se cere elevului 
într-un nou context pedagogic şi social. 

Aplicarea cunoştinţelor dobândite (productivă în 
cazul rezolvării unei probleme) este ineficientă în cazul 
rezolvării unei situaţii-problemă, care solicită recon- 
siderarea experienţei cognitive dobândite în sensul altor 
criterii valorice, impuse de evoluţia ştiinţei şi a vieţii 
sociale sau de procesul adaptării unor cerinţe generale 
la condiţii particulare şi concrete, teritoriale și locale. 

Funcţionalitatea pedagogică a problematizării 
implică angajarea următoarei structuri de organizare 
a acestei metode: 

- formularea problemei la nivelul unei situații- 
problemă, activitate proiectată şi realizată de cadrul 
didactic în termenii asumării unor obiective pedagogice 
specifice şi concrete; 

* sesizarea și conştientizarea „conflictului epis- 
temic“, activitate realizată de elevi sub îndrumarea 
cadrului didactic; 

- restructurarea cunoştinţelor şi a capacităţilor 
dobândite de elevi, necesară pentru rezolvarea con- 
flictului epistemic sesizat pe circuitul gândire conver- 
gentă — gândire divergentă; 

* rezolvarea situației-problemă prin valorificarea 
deplină a resurselor de creativitate proprii gândirii 
divergente. 

Din perspectiva „principalului izvor al învăţării“, 
prelegerea apare ca o metodă didactică în care predo- 
mină acţiunea de comunicare (vezi Cerghit, Ioan, 
1980). Activitatea de proiectare a unor situaţii-pro- 
blemă este deschisă însă şi celorlalte categorii de 
metode didactice în care predomină acţiunea de 
cercetare, acţiunea practică sau acţiunea de proiectare 
specială a instruirii. Problematizarea devine astfel o 
strategie didactică eficientă în planul proiectării 
curriculare a activităţii de predare-învăţare-evaluare. 

Vezi Metodele didactice/de învăţământ, Stra- 
tegia pedagogică. 


PROCEDEELE DIDACTICE 


Procedeele didactice reprezintă operaţiile subor- 
donate acţiunii declanşate la nivelul metodei de 
instruire propusă de profesor şi adoptată de elev. Ele 
includ „tehnici mai limitate de acţiune“ care „contribuie 
la practicarea unei metode“, în diferite condiţii şi situaţii 
concrete (vezi Cerghit, Ioan, 1980, p.11—12). 

Definirea operaţională a conceptului evidenţiază 
faptul că procedeul constituie „o componentă sau chiar 
o particularizare a metodei“, care condiţionează — 
din interior sau din exterior — calitatea acesteia; din 
interior, prin capacitatea de reordonare a operaţiilor 
în.cadrul acţiunii declanşate la nivelul metodei; din 
exterior, prin preluarea unor responsabilităţi ale meto- 
dei în situaţia în care aceasta intră într-un anumit impas 
sau blocaj pedagogic (vezi Cucoş, Constantin, 1996, 
p.82). 

Relaţia procedeu-metodă didactică angajează un 
ansamblu de interacțiuni de mare mobilitate opera- 
ţională, dependentă de evoluţia concretă a activităţii 
de predare-învăţare-evaluare. Astfel, o metodă poate 
deveni imediat procedeu, la fel cum un procedeu poate 
fi convertit în metodă atunci când desfăşurarea acţiunii 
didactice o impune. De exemplu, metoda exerciţiului, 
propusă iniţial de profesorul de limbi străine, devine 
procedeu în cadrul metodei conversaţiei în momentul 
în care clasa de elevi realizează stăpânirea deplină a 
materiei. Invers, profesorul poate renunţa la metoda 
conversaţiei, proiectată iniţial, în cazul constatării unor 


PROCEDEELE DIDACTICE III 


probleme care solicită promovarea exerciţiului de la 
statutul de procedeu didactic la cel de metodă didactică, 
determinantă pentru desfăşurarea cu succes a acti- 
vităţii de predare-învăţare-evaluare. 

Majoritatea metodelor de instruire au capacitatea 
de a funcţiona ca procedee didactice convertibile în 
metode, pe parcursul desfăşurării activităţii de predare- 
învăţare-evaluare. Exerciţiul este, din acest punct de 
vedere, un procedeu cu mari resurse pedagogice. El 
trebuie inclus în structura oricărei metode datorită 
ducerea acţiunii didactice, ca metodă efectivă de 
predare-învăţare-evaluare. 

Practic fiecare metodă are capacitatea de convertire 
rapidă a statutului său funcţional, la nivelul unui 
procedeu didactic cu resurse operaţionale active în 
interiorul acţiunii declanşate. Asemenea resurse sunt 
evidente mai ales în cazul următoarelor metode: 
conversaţia, munca cu manualul, reflecţia (din cate- 
goria metodelor în care predomină acţiunea de comu- 
nicare); observarea, demonstraţia (din categoria meto- 
delor în care predomină acţiunea de cercetare); lucră- 
rile practice, jocul (din categoria metodelor în care 
predomină acţiunea practică, operaţională); instruirea 
asistată pe calculator (din categoria metodelor în care 
predomină programarea specială a instruirii). 

Pe de altă parte, este semnalată „interşanjabilitatea 
metodă-procedeu“, evidentă, la nivelul sistemului 
metodelor de instruire, prin numeroase exemple de 
cupluri care contribuie astfel la realizarea obiectivelor 
activităţii didactice: demonstraţia, procedeu în cadrul 
metodei explicaţiei; explicaţia, procedeu în cadrul 
metodei demonstraţiei; problematizarea, procedeu în 
cadrul metodei conversaţiei; conversaţia, procedeu în 
cadrul metodei problematizării (...) — vezi Surdu, 
Emil, 1995, p.208—209. 

Asemenea raporturi de convertire potenţială între 
metodă şi procedeu — existente, în diferite variante la 
nivelul sistemului de metode didactice, pe verticala și 
orizontala acestuia — probează deschiderea şi mobili- 
tatea deosebită a discursului metodologic propriu 
activităţii de predare-învăţare-evaluare. Această deschi- 
dere şi mobilitate susţine caracterul plurifuncţional al 
procedeelor didactice care marchează definitoriu 
„operaţiile prin care se realizează efectiv acţiunea 
metodei“ (vezi Cerghit, loan, Oprescu, Nicolae, 1988, 
p.178—201). 

În perspectivă curriculară, fiecare metodă — fiind 
concepută ca metodă de predare-învăţare-evaluare — 
include procedee de evaluare, aplicabile în diferite 


ENI PROCESUL DE ÎNVĂŢĂMÂNI 


contexte şi situaţii didactice. Aceste procedee — tratate 
altfel ca strategii didactice stimulative (vezi Nicola, 
Ioan, 1996, p.397—409) — sunt integrabile la nivelul 
oricărei metode, cu anumite predispoziţii de natură 
tehnologică: 

- chestionarea orală, procedeu didactic aplicabil 
practic la nivelul întregului sistem al metodelor, cu 
implicaţii specifice în cadrul conversaţiei euristice; 

- lucrările scrise/de control, procedeu didactic 
aplicabil, mai ales, în cadrul metodei demonstraţiei, 
metodei problematizării, metodei algoritmizării (...); 

- lucrările practice, procedeu didactic aplicabil, mai 
ales, în cadrul metodei observaţiei, metodei expe- 
rimentului, metodei modelării (...); 

- testele docimologice, scările de apreciere, procedee 
didactice aplicabile la nivelul întregului sistem al 
metodelor de instruire. 

Procesul de învățământ reprezintă principalul sub- 
sistem al sistemului de învăţământ specializat în 
proiectarea şi realizarea obiectivelor pedagogice 
generale, specifice şi concrete, operaţionalizabile la 
nivelul activităţilor didactice/educative desfăşurate, de 
regulă, în mediul şcolar. 

Caracteristicile generale ale procesului de învăţă- 
mânt sunt evidente la nivelul analizei structurii de 
funcţionare a acţiunii educaţionale bazată pe corelaţia 
existentă între subiectul educaţiei (cadrul didactic) şi 
obiectul educaţiei (preşcolarul, elevul, studentul) — 
vezi Acţiunea educaţională/didactică. Aceste carac- 
teristici vizează: a) interacţiunea subiect-obiect, proiec- 
tată şi realizată la nivelul relaţiei de comunicare dintre 
„emiţător“ (cadrul didactic) şi „receptor“ (preşcolarul, 
elevul, studentul); b) unitatea informativ-formativ, 
proiectată şi realizată la nivelul conţinutului mesajului 
educaţional, construit de cadrul didactic special pentru 
declanşarea răspunsului comportamental al preşcola- 
rului, elevului, studentului; c) autoreglarea activității 
cadrului didactic în funcţie de răspunsul preşcolarului, 
elevului, studentului, la nivelul unor circuite de 
conexiune inversă, deschise (auto)perfecţionării. 

a) Interacțiunea subiect — obiect, proiectată şi 
realizată la nivelul corelaţiei de comunicare dintre 
„emițător“ (cadrul didactic) şi „receptor“ (elev), presu- 
pune construirea unui,,repertoriu comun“, operaţional 
în interiorul acţiunii educaţionale/didactice, care 
asigură: înţelegerea cognitivă a mesajului, acceptarea 
sa afectiv-motivaţională, provocarea reacției compor- 
tamentale a elevului la nivel acţional şi atitudinal. 

Proiectarea şi realizarea „repertoriului comun‘ 
solicită empatia pedagogică a cadrului didactic, 
probată prin capacitatea sa de transpunere în situația 
elevului. Ea reprezintă o aptitudine pedagogică antre- 
nată în cadrul relaţiei de comunicare dintre cadrul 
didactic şi elev, relaţie complexă care angajează toate 
dimensiunile personalităţii acestora (vezi Marcus, 
Stroe; David, Teodora, Predescu, Adriana, 1987, 
p.41—52). 

Calitatea comunicării pedagogice depinde de strate- 
gia folosită, care poate fi proiectată prin interacţiunea 
următorilor cinci factori: a) scopul activităţii (care 
vizează dimensiunea cognitivă-afectivă-acţională 
(psihomotorie) a personalităţii elevului); b) perso- 
nalitatea elevului (capacităţile minime-maxime de 
receptare-înţelegere-interiorizare-reacţie, dependente 
de aptitudinile generale şi speciale disponibile; cuno- 
ştinţele, deprinderile, strategiile şi atitudinile cognitive 
acumulate; motivațiile stimulate la diferite grade de 
interiorizare); c) cadrul concret al activităţii (sala de 
clasă, cabinetul, laboratorul, amfiteatrul etc.; ora de 
defăşurare); d) personalitatea cadrului didactic (abor- 
dabilă la nivelul unui model psihopedagogic centrat 
asupra autocunoaşterii potenţialului minim-maxim de 
proiectare pedagogică a comunicării); e) stilul edu- 
caţional (dependent de modul de organizare a infor- 
maţiei/inductiv, deductiv, analogic şi forma de expri- 
mare predominantă/scris, vorbit, imagine, programe 
informatizate, grafice etc. în vederea obţinerii unor 
efecte formative maxime (vezi Stanton, Nicki, 1995, 
p.5—6). 

b) Unitatea informativ-formativ vizează legătura 
funcţională existentă între conținutul acţiunii didactice 
şi efectele psihologice ale conţinutului acţiunii di- 
dactice. Aceasta implică valorificarea pedagogică a 
cunoştinţelor ştiinţifice studiate la nivel teoretic şi 
aplicativ, în concordanţă cu specificul fiecărei trepte 
şi programe (pre)şcolare şi universitare. 

Saltul de la cunoaşterea ştiinţifică — predominant 
informativă — la cunoaşterea pedagogică — pre- 
dominant formativă poate fi proiectat şi realizat dacă 
sunt respectate integral următoarele trei condiţii: 
a) asigurarea autorităţii epistemice a conţinutului care 
urmează să fie predat-învăţat-evaluat; b) asigurarea 
legăturilor funcţionale între cunoştinţe, în termenii 
limbajului natural, propriu fiecărei vârste şcolare/ 
universitare; c) asigurarea calităţilor tipice „explicaţiei 
educaţionale“ care reprezintă întotdeauna „un tip de 
comunicare pentru altul“, care nu poate face abstracţie 
de receptor, în vederea transformării calitative a 
personalităţii acestuia. 

Medierea pedagogică a cunoaşterii ştiinţifice pre- 
supune stabilirea unor raporturi optime între con- 
ceptele fundamentale şi operaţionale ale fiecărui 
domeniu. Conceptele fundamentale asigură trunchiul 
de cultură generală al fiecărei discipline, care trebuie 
inclus în cadrul procesului de învăţământ realizat în 
„şcoala de bază“ datorită efectelor formative maxime 
evidente în planul structurării aptitudinale şi atitudinale 
a personalităţii elevilor. Angajarea conceptelor fun- 
damentale în „cultura de profil“ este specifică proce- 
sului de învăţământ în licee şi şcoli profesionale. 
Aprofundarea acesteia ca specializare complexă, 
desfăşurată până la niveluri de vârf, devine posibilă 
în cadrul învăţământului superior, universitar şi 
postuniversitar şi în cadrul programelor de perfec- 
ţionare profesională continuă. 

Logica procesului de învăţământ angajează meca- 
nismele operaţionale de (re)constituire permanentă a 
unităţii informativ-formativ la nivelul următoarelor 
coordonate pedagogice de transpunere formativă a 
informaţiei ştiinţifice (vezi Goian, Gheorghe, I., 1994): 

A) Coordonata determinării conţinuturilor, care 
presupune mutarea accentului de la învăţarea me- 
canică, descriptivă sau empirică, la învăţarea ştiinţi- 
fică, orientată asupra înţelegerii relaţiilor de cauza- 
litate, de finalitate, de similitudine şi de corespondenţă 
complexă (între obiecte şi concepte, între mesaj şi 
expresia sa); 

B) Coordonata demersului analitico-sintetic şi a 
demersului analitic, care presupune evidenţierea: 
relaţiilor de condiţionare; relaţiilor dintre factori şi 
consecinţa acţiunii lor; relaţiilor dintre elementele 
componente ale unui obiect şi însuşirile acestuia; 
relaţiilor elementare de corespondenţă între „obiectele“ 
aflate în studiu şi conceptele ştiinţifice angajate în 
limitele unor termeni specifici; | 

C) Coordonata generalizărilor ştiinţifice şi a par- 
ticularizării, care presupune exprimarea în plan peda- 
gogic a unor relaţii de condiţionare (legi, reguli, 
noţiuni — ştiinţifice) care implică operaţionalizarea 
în contexte specifice fiecărui domeniu de cercetare, 
evitând „şase categorii de deficienţe“: restrângerea 
nejustă a sferei generalizărilor; extinderea nejustă a 
sferei generalizărilor; deplasarea sferei generalizărilor; 
absenţa generalizărilor ştiinţifice necesare pentru 
dirijarea demersurilor analitico-sintetice şi a celor 
analitice; lipsa de operativitate a generalizărilor; lipsa 
de fundamentare a generalizărilor; 

D) Coordonata demersului metodic, aplicativ, care 
angajează în plan pedagogic: explicarea complexă a 

fenomenelor; explicarea noţiunilor; demonstrarea 
legilor; rezolvarea problemelor complexe; 

E) Coordonata sistemului de cunoştinţe care, pre- 
supune stimularea gândirii strategice apreciată „ca 
forma cea mai înaltă a gândirii ştiinţifice“, posibilă 
la nivelul procesului de învăţământ prin: programe 
construite pe baza relaţiilor de condiţionare; programe 
construite pe baza relaţiilor dintre factori şi consecinţa 
acţiunii lor; programe construite pe baza relaţiilor 
dintre elementele componente ale unui obiect (în sens 
larg) şi însuşirile acestuia; programe construite pe baza 
relaţiilor de corespondenţă ce există între elementele 
a două complexe. 

Susținerea unităţii informativ-formativ presupune 
elaborarea unui limbaj educaţional/ didactic bazat pe „un 
sistem de semne lingvistice sau nonlingvistice care, în 
manifestarea unei relaţii de comunicare, determină 
modificări în sfera personalităţii receptorului (modificări: 
cognitive, atitudinale, acţionale, afective etc.)“ — Sălă- 
văstru, Constantin, 1994, p.136. Evoluţia sa la nivelul 
unui discurs pedagogic presupune: concentrarea asupra 
efectelor de ordin educaţional; solicitarea aderenţei 
partenerilor (elevilor) la mesajul lansat; susţinerea 
adevărurilor enunțate, argumentate, demonstrate, la nivel 
practic (vezi Reboul, Olivier, 1984). 

Analiza discursului pedagogic, activat la nivelul 
procesului de învăţământ, identifică „douăsprezece 
forme diferite de operaţii logice“ implicate în mane- 
vrarea formativă a materiei de predat-învăţat-evaluat 
(vezi Kneller, George, E, 1973, p.121—129): 

a) definirea, care evidenţiază criteriul „genului 
proxim şi al diferenţei specifice“, indispensabil pentru 
introducerea elevului în problema aflată în studiu; 

b) descrierea, care vizează precizarea condiţiilor 
şi a factorilor care influenţează problema aflată în 
studiu; 

c) desemnarea (sau identificarea), care orientează 
studiul prin intermediul unui cuvânt sau al unui simbol 
care declanşează reacţia elevului; 

d) asertarea, care completează introducerile gen 
denumire sau descriere, solicitând o aserţiune („o 
consecinţă, o teoremă, o opinie sau o etapă de demon- 
straţie“) care „cere elevului să facă o prezentare clară, 
obiectivă şi concisă“; - 

e) relatarea, care solicită o informare în legătură 
cu conţinutul unei cărţi sau a unui document, realizată 
la nivelul unui rezumat; 

f) substituirea, care „cere elevului să execute o 
operaţie simbolică, adesea matematică“ („substituie 
în această ecuaţie per prin p“; „recită această strofă şi 
spune-mi forma ei de versificare“); 

g) evaluarea, care cere elevului aprecierea unei 
situaţii (obiect, eveniment, acţiune, experienţă, stare 
de lucruri) în termeni de valoare, oportunitate, viabi- 
litate etc.; 

h) opinarea, care „cere elevului să-şi exprime o 
opinie sau o convingere, în general fără a avea destule 
informaţii asupra a ceea ce s-ar putea întâmpla în 
viitor sau s-ar fi putut întâmpla în trecut dar nu s-a 
întâmplat“; 

i) clasificarea, care „cere elevului să reducă un 
exemplu la o clasă mai vastă de obiecte căreia îi 
aparţine“; 

j) compararea şi opunerea, care cer elevului „să 
facă o comparaţie fără a specifica punctele ce trebuie 
comparate“, respectiv „să numească un obiect“, iar apoi 
„Să numească un altul fie asemănător, fie deosebit de 
cel dintâi“; 

k) inferenţa condiţională, care cere elevului „să 
găsească o consecinţă a unui antecedent expus“; 

l) explicarea, care „expune condiţiile antecedente 
al căror efect este evenimentul de referinţă“, operaţie 
realizabilă în diferite variante: explicare prin mecanism, 
care cere elevului să descrie elementele constitutive 
ale unei structuri („cum funcţionează un automobil?'%); 
explicarea cauzală, care cere elevului „să descrie starea 
de lucruri al cărui rezultat se presupune că este 
evenimentul“ aflat în studiu („ce duce la căderea 
dinţilor?“); explicarea consecutivă, care cere elevului 
să enumere evenimentele care au dus la o anumită 
situaţie („cum a ajuns generalul Eisenhower candidat 
la preşedinţia S.U.A., în 19527“); explicarea pro- 
cedurală, care cere elevului să descrie etapele necesare 
pentru atingerea unui obiectiv („cum se află rădăcina 
pătrată a unui număr? “); explicarea teleologică, bazată 
pe o introducere care „menţionează o acţiune, o 
decizie, o stare de lucruri sau o valoare“, care trebuie 
justificată de elev prin referinţă la un scop sau obiectiv 
(„de ce dormim cu fereastra deschisă?“); explicarea 
normativă, care cere elevului să justifice o decizie sau 
o informaţie, „menţionând o definiţie, o caracteristică 
sau şi una şi alta“ („de ce numim constituţia Australiei, 
constituţie de tip tederal?“); „să dea o regulă gra- 
maticală“ unei anumite acţiuni, opţiuni sau decizii („de 
ce spunem că unul este superior celuilalt?“). 

Structura logică a mesajului educaţional, construită 
la nivelul unui discurs pedagogic care respectă cerinţele 
funcţionale ale limbajului didactic, asigură valori- 
ficarea informaţiei ştiinţifice în direcţia formării- 
dezvoltării personalităţii elevului/studentului. O ase- 
menea caracteristică a procesului de învăţământ 

responsabilizează intervenţia cadrului didactic, „care 
trebuie să expună materialul cu mai multă eficienţă 
(...) nu numai prin transmiterea cunoştinţelor în mod 
logic“. Esenţială este „îndrumarea elevului astfel încât 
acesta să-şi mânuiască singur cunoştinţele în mod 
logic“ (idem, vezi p.129). 

Autoreglarea acţiunii didactice angajează reali- 
zarea permanentă a circuitelor de conexiune inversă 
necesare între calitatea răspunsului elevului şi ca- 
litatea activităţii cadrului didactic (proiectarea 
pedagogică — mesajul didactic — repertoriul comun: 
cadrul didactic — elev). Înțelegerea şi aprofundarea 
acestei caracteristici a procesului de învăţământ 
presupune raportarea la structura acţiunii educa- 
tionale şi la dimensiunea creativă a personalităţii 
cadrului didactic. 

Raportarea la structura acţiunii educaţionale im- 
plică analiza următoarelor mecanisme pedagogice 
angajate într-o amplă activitate de reglare-autoreglare 
a procesului de învăţământ: 

a) perfecţionarea permanentă a proiectului peda- 
gogic (în funcţie de idealul şi de scopurile pedagogice 
propuse la nivel macrostructural şi de specificul şcolii 
şi al clasei de elevi) în vederea elaborării unui mesaj 
educaţional adecvat obiectului educaţiei/elevului; 

b) realizarea repertoriului comun optim care deter- 
mină subiectivitatea obiectului/elevului prin receptarea 
mesajului şi dirijarea comportamentului de răspuns al 
acestuia; 

c) definitivarea circuitelor de conexiune inversă 
externă care exersează capacitatea cadrului didactic 
de autoevaluare a calităţii: proiectului pedagogic — 
mesajului educaţional — repertoriului comun, auto- 
evaluare posibilă în termeni de: corectare — ame- 
liorare — ajustare — restructurare; 

d) stimularea circuitelor de conexiune inversă 
internă care exersează capacitatea elevului de auto- 
evaluare a comportamentului de răspuns dirijat, devenit 
comportament de răspuns autodirijat, premisa trans- 
formării obiectului educaţiei în subiect al propriei sale 
formări, prin elaborarea (auto)proiectului pedagogic, 
la nivel de autoeducaţie; 

e) valorificarea ambianţei educaţionale interne şi 
a câmpului psihosocial extern în direcţia (auto)- 
perfecţionării permanente a activităţii de predare- 
învăţare-evaluare, la nivelul corelaţiei subiect-obiect, 
subiect-subiect. 

În acest context, procesul de învăţământ acţionează 
ca „un sistem cu autoreglare“, care angajează per- 
sonalitatea cadrului didactic, eficientă în măsura în 

care răspunde finalităţilor macrostructurale ale edu- 
caţiei, relevante la nivelul idealului pedagogic şi la 
nivelul scopurilor pedagogice; determină atingerea 
unor obiective pedagogice specifice şi concrete, eva- 
luabile în termeni de competenţe educaţionale deschise; 
condiţionează aprecierea propriilor sale performanţe 
în funcţie de calitatea răspunsurilor comportamentale 
ale elevului; operaţionalizeuză măsurile de (auto)- 
perfecţionare a activităţii de predare-învăţare-evaluare 
în termenii corectării-ameliorării-ajustării-restruc- 
turării corelaţiei subiect — obiect (cadrul didactic — 
preşcolar, elev, student). 

Psihologia procesului educaţional evidenţiază sursa 
principală a autoreglării actului didactic, plasată la 
nivelul colectivului de preşcolari, elevi sau studenţi, 
care satisface simultan sau succesiv atât necesităţile 
pedagogice ale subiectului educaţiei, cât şi necesităţile 
pedagogice ale obiectului educaţiei. Astfel, în cadrul 
unui proces de învățământ organizat la nivelul unui 
sistem complex, cu autoreglare, obiectul educaţiei 
(copilul, tânărul etc.) „are nevoie să primească, dar şi 
subiectul educaţiei are tot atât de multă nevoie, dacă 
nu chiar mai multă, să dea şi să i se recunoască acest 
fapt“. Urmărind perfecţionarea continuă a activităţii 
de predare-învățare-evaluare, fiecare „actor al edu- 
caţiei'' — cadrul didactic, pe de o parte, elevul, pe de 
altă parte, „satisface nevoile celuilalt“ (Davitz, Joel, 
R.; Ball, Samuel, 1978, p.336). 

Raportarea la dimensiunea creativă cadrului didactic 
implică analiza structurii personalităţii acestuia care 
răspunde cererii de autoreglare continuă a procesului 
de învățământ prin activarea următoarelor capacităţi 
operaţionale: capacitatea de raportare la realitatea 
educaţională cu mijloacele inteligenţei sale generale; 
capacitatea de cunoaştere şi de abordare a elevului 
simultan ca realitate intelectuală-afectivă-motivaţio- 
nală-volitivă-caracterială; capacitatea de transmitere 
a unor cunoştinţe prelucrate pedagogic, orientate în 
sens prioritar formativ; capacitatea de adaptare rapidă 
la situaţiile noi, care apar în mod obiectiv şi subiectiv, 
la nivelul proiectării-realizării activităţii de predare- 
învăţare-evaluare (vezi Dragu, Anca, 1996). 

Aptitudinea pedagogică sintetizează următoarele 
tipuri de competenţe exersate în cadrul circuitelor de 
conexiune inversă reluate de cadrul didactic pentru 
perfecţionarea continuă a activităţii de predare-învăţare- 
evaluare: competenţa politică, validată la nivelul relaţiei 
dintre finalităţile macrostructurale-finalităţile micro- 
structurale (aflate la baza proiectului didactic); com- 
petenţa morală, validată la nivelul relaţiei dintre 

calitatea proiectului didactic — calitatea mesajului 
educaţional — calitatea repertoriului comun — calitatea 
comportamentului de răspuns al elevului; competenţa 
psihologică, validată la nivelul relaţiei proiectate între 
densitatea informativă a activităţii şi rezonanţa 
formativă a acesteia; competenţa profesională, vali- 
dată la nivelul deschiderii faţă de problematica 
autoperfecţionării în domeniul specialității-pedagogiei- 
metodicii; competenţa socială; validată la nivelul 
responsabilităţii asumate prin adaptarea continuă la 
exigenţele comunităţii educative naţionale, teritoriale 
şi locale. 

Autoreglarea procesului de învățământ la nivelul 
circuitelor de conexiune inversă, necesare pentru 
perfecţionarea continuă a acţiunii didactice, angajează 
toate resursele aptitudinii pedagogice care pot fi 
grupate în jurul unor indicatori de ordin: intelectual 
(echilibru cognitiv, curiozitate epistemică, spirit meto- 
dic, simţ critic, luciditate, nevoia de inovaţie, imagi- 
nație pedagogică); afectiv-motivaţional (sentimentul 
responsabilităţii dezvoltat în raport cu elevul şi 
comunitatea educativă, pregnanţa interesului socio- 
uman, respectul faţă de opiniile altora, simpatie, 
generozitate în raport cu elevii şi părinţii, simţul 
măsurii); social (stilul pedagogic adaptabil la situaţiile 
care apar, Valorificabile la linia interdisciplinarităţii 
între „ştiinţa psihologică“ şi „arta pedagogică“, între 
„Ştiinţa pedagogică“ şi „arta psihologică“). 

Dimensiunile procesului de învăţământ reflectă 
resursele abordării sistemice a activităţii didactice 
angajate în plan funcţional, structural şi operaţional 
(vezi Nica, Iulian, coordonator, 1977, p.9—18; Cerghit, 
Ioan, 1986, p.3—7). 

Dimensiunea funcţională a procesului de învă- 
țământ reflectă legătura acestuia cu sistemul de 
învăţământ, realizată la nivelul raporturilor existente 
între finalităţile pedagogice macrostructurale (ideal 
pedagogic, scopuri pedagogice) şi finalităţile peda- 
gogice microstructurale (obiectivele pedagogice ge- 
nerale, specifice, concrete). 

Orientările procesului de învățământ, determinate 
la nivel de sistern, asigură în plan funcţional: 

a) relevanţa socială a obiectivului pedagogic 
general care susţine activitatea de proiectare globală, 
unitară a planului de învăţământ; 

b) consistenţa psihologică a obiectivelor specifice 
care susţin activitatea de proiectare curriculară a 
programelor şcolare (conform obiectivelor specifice 
fiecărui nivel, ciclu, an: preşcolar-şcolar — universi- 
tar — postuniversitar); 

c) deschiderea creatoare a obiectivelor operaţionale 
care susţin acţiunea fiecărui cadru didactic de deducere 
a obiectivelor concrete din obiectivele generale şi 
specifice şi de transpunere a acestora în activitatea 
didactică, respectând particularităţile colectivului de 
(pre)şcolari sau de studenţi şi ale unităţii (pre)şcolare/ 
universitare respective. 

Dimensiunea funcţională a procesului de învă- 
ţământ reflectă, în acelaşi timp, calitatea structurii 
sistemului de învățământ: a structurii de adaptare 
internă, care vizează organizarea pe niveluri — trep- 
te — cicluri (pre)şcolare/universitare, cu programele 
curriculare corespunzătoare; a structurii de conducere, 
a cărei valoare este determinată de raporturile exis- 
tente între conducerea managerială şi conducerea 
administrativă a organizaţiei şcolare. 

Dimensiunea funcţională a procesului de învă- 
ţământ concentrează astfel „mintea“ şi „inima“ activi- 
tăţilor didactice prin care sistemul asigură: 

a) conexiunea inversă dintre „intrarea în sistem“ 
(obiectivele strategice, cadrele didactice, (pre)şcolarii, 
studenţii, planul de învăţământ şi programele (pre)- 
şcolare/universitare, spaţiul şi timpul preşcolar/ 
universitar — starea funcţională a procesului de 
învăţământ/proiectarea şi realizarea activităţilor 
didactice) — „ieşirea din sistem“ (produsele procesului 
de învăţământ — calitatea absolvenţilor raportată la 
„resursele“ investite la „intrarea în sistem“); 

b) maximalizarea rezultatelor prin valorificarea 
integrală a tuturor resurselor disponibile în termeni 
de decizie managerială (evaluare cu scop de diagno- 
ză — decizie cu scop de prognoză, care vizează: corec- 
tarea — ameliorarea — ajustarea — restructurarea 
activităţii). 

Dimensiunea structurală a procesului de învă- 
țământ vizează resursele pedagogice angajate de sistem 
pentru realizarea calitativă a activităţii didactice şi 
relaţiile de colaborare instituite de „şcoală“ cu societatea 
civilă, în general, cu comunităţile educative, teritoriale 
şi locale, în mod special. 

Această dimensiune a procesului de învăţământ 
reflectă structura materială şi structura de relaţie a 
sistemului, care asigură: repartizarea resurselor peda- 
gogice (materiale, umane, financiare, informaţionale), 
disponibile la un anumit moment dat; atragerea 
resurselor pedagogice suplimentare din direcţia agen- 
ţilor sociali (economici, politici, culturali etc.) inte- 
resaţi să investească în învăţământ. 

Dimensiunea structurală a procesului de învățământ 
angajează valorificarea următoarelor tipuri de resurse 
pedagogice: ES 

a) resurse materiale (baza didactico-materială: 
material didactic, mijloace de învăţământ etc.; spaţiul 
şcolar: arhitectura, calitatea construcţiei, anexele 
disponibile etc.; timpul şcolar planificat pentru in- 
strucţia formală — nonformală, rezervat pentru studiul 
individual etc.); 

b) resurse umane (cadre didactice, validate in- 
stituţional în cadrul sistemului de formare iniţială/ 
Seminarul pedagogic şi de formare continuă/definitivat, 
grade didactice, reciclare; doctorat/pentru învăţă- 
mântul superior; personal cu funcţii didactice com- 
plementare: informatician, bibliotecar şcolar, docu- 
mentarist, laborant, pedagog şcolar etc.; personal 
administrativ: secretar, contabil, administrator); 

c) resurse financiare (bugetul repartizat pentru 
Ministerul Învăţământului; bugetul repartizat teritorial 
inspectoratelor şcolare; bugetul repartizat pe unităţi 
de învăţământ; bugetul repartizat pe elev/student); 

d) resurse informaţionale (plan de învăţământ; 
programe şcolare/universitare; manuale şcolare/ 
universitare pentru elev/student — pentru cadrul 
didactic; materiale pentru stimularea învăţării; mate- 
riale metodice; carte pedagogică, presa pedagogică; 
reţele de informare asistată pe calculator (...). 

Dimensiunea structurală a procesului de învăţământ 
angajează şi raporturile contractuale stabilite de şcoală 
cu comunitatea educativă teritorială şi locală, repre- 
zentată prin diferiţi agenţi sociali şi prin comitetele şi 
consiliile părinţilor. La acest nivel pot fi atrase noile 
resurse pedagogice, necesare pentru optimizarea activi- 
tăţilor didactice: resurse materiale (noi spaţii de 
şcolarizare, noi mijloace de învăţământ); resurse 
umane (cadre didactice asociate, specialişti în infor- 
matizarea învăţământului, în proiectarea educaţiei 
tehnologice, în realizarea acţiunilor de instruire 
nonformală etc.); resurse financiare (iniţiative proiec- 
tate în cadrul sistemelor de sponsorizare institu- 
ţionalizate la nivel naţional, teritorial local); resurse 
informaţionale (manuale alternative, materiale de ana- 
liză-sinteză realizate la nivel de videotecă, mediatecă, 
bibliotecă, presă de specialitate etc.). 

Managementul procesului de învăţământ anga- 
jează o schemă de analiză a raporturilor dintre 
resursele investite la intrare — calitatea activităţii 
desfăşurate — calitatea produselor/absolvenţilor la 
ieşire. Această schemă, plasată la intersecţia finalităţi 
rmacrostructurale-microstructurale, corelează varia- 
bilele pedagogice angajate în cazul unui ciclu complet 
de instruire, desfăşurat pe trei niveluri de referinţă (vezi 
Coombs, Philip, H.,1968, p.24; Bonboir, Anne, 1974, 
p.51—56): 

a) Nivelul proiectării politicii educaţiei/Intrarea în 
sistem: resursele pedagogice repartizate, suplimentate, 
atrase, valorificate; 

b) Nivelul implementării politicii educaţiei în învă- 
țământ/Starea sistemului: calitatea procesului de 
învăţământ, ca activitate specifică de predare-i -învăţare- 
evaluare; 

c) Nivelul finalizării politicii şcolare/Ieşirea din 
sistem: calitatea procesului de învăţământ exprimată 
în termeni de rezultat/calitatea produsului, respectiv 
a absolventului; raportul investiţie-rezultat/cost-produs. 

Dimensiunea operaţională a procesului de învă- 
ţământ vizează activitatea educativă/didactică proiec- 
tată de educatoare, învăţători, profesori cu preşcolarii, 
elevii, studenţii realizabilă în termeni de acţiune 
concretă. 

Această acțiune concretă presupune adaptarea 
sarcinilor didactice/educative, stabilite la nivelul 
programelor şcolare, la specificul clasei în contextul 
proiectării şi al realizării unor relaţii pedagogice 
optime între cadrul didactic şi elevi. Procesul declanşat, 
care angajează creativitatea cadrului didactic, implică 
următoarele patru operaţii: a) definirea obiectivelor 
pedagogice concrete ale activităţii didactice/educative; 
b) stabilirea conţinutului activităţii didactice; c) apli- 
carea metodologiei necesare pentru reușita activităţii 
didactice/educative; d) asigurarea evaluării rezulta- 
telor activităţii didactice. 

Calitatea activităţii didactice/educative reflectă linia 
de continuitate existentă între dimensiunea funcională- 
structurală-operaţională a procesului de învățământ 
care angajează acţiunea unor variabile independente 
de cadrul didactic (finalităţile macrostructurale — 
obiectivele generale şi specifice; resursele pedagogice 
investite), dar şi a unor variabile dependente de cadrul 

„didactic, concentrate la nivelul proiectului pedagogic 
elaborat de acesta pentru valorificarea ei na ului 
clasei de elevi. 

Evoluţia gândirii didactice consemnează progresele 
înregistrate în proiectarea pedagogică realizată în 
cadrul procesului de învăţământ prin valorificarea 
caracteristicilor generale ale acestuia (interacţiunea 
profesor-elev; unitatea informativ-formativ; auto- 
reglarea activităţii didactice/educative). 

La nivel operaţional această evoluţie evidenţiază 


modul de abordare a activităţii didactice/educative.. 


din perspectiva rolului acordat celor trei acţiuni ale 
acesteia: predarea, învăţarea, evaluarea. 

Didactica tradiţională concepe procesul de învă- 
ţământ, mai ales, ca activitate de predare. Rolul 

prioritar revine cadrului didactic, care este centrat 
asupra transmiterii cunoştinţelor în vederea memorării 
şi a reproducerii acestora de către elevi şi studenţi. 

Didactica modernă concepe procesul de învăţământ, 
în mod special, ca activitate de predare-învăţare. Rolul 
prioritar revine cadrului didactic care este centrat 
asupra corelaţiei dintre acţiunea iniţială de predare şi 
acţiunea, simultană sau ulterioară, de învăţare, declan- 
şată, organizată, orientată în direcţia transformării 
personalităţii (pre)şcolarului/studentului. 

Didactica postmodernă concepe procesul de învăţă- 
mânt, în mod special, ca activitate de predare-învăţare- 
evaluare, proiectată în sens curricular prin centrarea 
pe obiective şi realizarea corespondenţei pedagogice 
dintre obiective — conţinuturi — metodologie — 
evaluare. 

Vezi Curriculum, Didactica generală, Instruirea. 

Programa şcolară reprezintă un document oficial de 
planificare a conţinutului învăţământului bazat pe „un 
ansamblu de acţiuni proiectate special pentru a suscita 
instruirea“: definirea obiectivelor generale şi specifice; 
stabilirea conţinuturilor care trebuie predate-învăţate- 
evaluate; anticiparea metodelor şi a tehnicilor de 
evaluare; prezentarea materialelor necesare pentru 
realizarea activităţii de învăţare (manuale şcolare); 
precizarea dispoziţiilor necesare pentru formarea 
iniţială şi continuă a cadrelor didactice (vezi Mialaret, 
Gaston, 1991, p.198). 

Proiectarea programei şcolare în perspectivă 
curriculară presupune elaborarea unor răspunsuri 
coerente la patru întrebări fundamentale (idem, vezi 
p.199—201): 

a) Pentru ce învăţăm?... — vezi stabilirea criteriilor 
de elaborare a programei prin raportare la finalităţile 
macrostructurale (ideal pedagogic — scopuri peda- 
gogice); 

b) Ce învăţăm?... — vezi alegerea conţinuturilor 
programei în raport cu obiectivele pedagogice generale 


şi specifice (definite la nivel de politică a educaţiei) şi 


cu cerinţele pedagogice (definite în termeni de coerenţă 
internă/logica disciplinei respective şi externă /logica 
legăturilor interdisciplinare); 

c) Pentru cine învăţărn?.. . — vezi structurarea 
conţinuturilor programei în raport cu posibilităţile 
minime-medii-maxime de învăţare ale elevului, în 
termenii optimizării corelaţiei dintre informare-for- 
mare-dezvoltare; 

d) Cum învăţăm?... — vezi metodele (de predare- 
învăţare-evaluare) şi condiţiile (interne-externe) nece- 
sare pentru valorificarea deplină a capacităţilor de 
învăţare ale elevului. 

Structura programei şcolare presupune ierarhizarea 
cunoştinţelor la nivelul unor tipologii pedagogice 
definitivată în funcţie de obiectivele generale şi specifice 
asumate în sens prioritar formativ. O asemenea tipo- 
logie ierarhică angajează cinci tipuri de cunoştinţe: 

a) cunoştinţe de bază, care formează nucleul epis- 
temic tare al ştiinţei/disciplinei şcolare, indispensabile 
pentru formarea-dezvoltarea personalităţii elevului în 
perspectiva educaţiei permanente; 

b) cunoştinţe funcţionale, care stimulează înţele- 
gerea fenomenelor studiate prin redefinire/interiorizare 
şi relaţionare, în diferite contexte de transfer ope- 
raţional; 

c) cunoştinţe catalizatoare, care condiţionează 
(intelectual sau/şi socioafectiv) realizarea unor sec- 
venţe de învăţare ulterioară; 

d) cunoştinţe deschise, care antrenează orizontul 
cultural al elevului, „în sens gratuit (fără nici o 
coloratură peiorativă)“; 

e) cunoştinţe închise, „care încarcă memoria“ 
(idem, vezi p.207, 208). 

Elaborarea programei şcolare reprezintă o acţiune 
specifică, realizabilă în concordanţă cu liniile de 
proiectare curriculară stabilite la nivelul planului de 
învățământ. Această acţiune specifică presupune 
ierarhizarea următoarelor operaţii pedagogice: rapor- 
tarea la obiectivele specifice; stabilirea structurii 
tematice a disciplinei şcolare respective; precizarea 
îndrumărilor metodologice; proiectarea calendaristică 
a activităţilor de predare-învăţare-evaluare. 

A) Raportarea la obiectivele specifice presupune 
traducerea în plan didactic a orientărilor valorice 
stabilite în plan macrostructural pentru fiecare nivel 
Şi treaptă de învăţământ. Aceste orientări acţionează 
ca finalităţi microstructurale intermediare între obiec- 
tivele generale ale planului de învăţământ şi sarcinile 
didactice concrete, operaţionalizate de profesor la 


nivelul fiecărei activităţi de predare-învăţare-evaluare. . 


B) Stabilirea structurii tematice a programei 
şcolare presupune respectarea unor criterii funcţionale: 
a) accesibilitatea cunoştinţelor şi a capacităţilor care 
urmează să fie dobândite de elevi în diferite etape ale 
şcolarităţii; b) gradarea corectă a cunoştinţelor şi a 
capacităţilor, în raport cu resursele de spaţiu şi timp 
existente; c) deschiderea cunoştinţelor şi a capacităţilor 
spre diferite tipuri de corelaţii disciplinare, intra- 

disciplinare, interdisciplinare, transdisciplinare. Res- 
pectarea acestor criterii funcţionale asigură atingerea 
unor indicatori calitativi specifici activităţii de proiec- 
tare curriculară a programei şcolare: a) relevanţa 
conţinutului instruirii; b) secvenţialitatea conţinutului 
instruirii; c) consistenţa conţinutului instruirii. 

a) Relevanţa conţinutului instruirii presupune 
evidenţierea valorii formative a cunoştinţelor şi a 
capacităţilor incluse la nivelul programelor şcolare. 
Ea reflectă unitatea metodologică existentă între 
premisa ştiinţifică a conţinutului şi consecința peda- 
gogică a acestuia asumată în funcţie de specificul 
fiecărei trepte şi discipline de învăţământ. 

În plan ştiinţific, structura tematică a programei 
vizează selecţia, dozarea şi ierarhizarea datelor, 
faptelor, evenimentelor; noţiunilor, conceptiilor, regu- 
lilor, principiilor, legilor; paradigmelor, teoriilor, 
categoriilor, modelelor de analiză şi sinteză etc. 

În plan pedagogic/metodologic, structura tematică 
a programei vizează selecţia, dozarea şi ierarhizarea 
cunoştinţelor şi capacităţilor proiectate la nivel: mono- 
disciplinar, intradisciplinar, interdisciplinar, trans- 
disciplinar. | 

În plan didactic, structura tematică a programei 
şcolare vizează selecţia, dozarea şi ierarhizarea cuno- 
Ştinţelor şi capacităţilor incluse în trunchiul comun de 
cultură generală activat la nivel: instrumental, în învă- 
ţământul primar; de bază, în învăţământul gimnazial; 
de profil, în învăţământul liceal; de specializare, în 
învăţământul profesional; de specializare superioară, la 
niveluri profesionale de vârf, în învăţământul universitar 

Selecţia, dozarea şi ierarhizarea cunoştinţelor şi a 
capacităţilor la nivelul programelor şcolare asigură: 
ponderea formativă a informaţiei, dependentă de va- 
loarea sa metodologică şi practică, perfectibilă în timp 
şi spaţiu; deschiderea psihosocială multiplă a obiectelor 
sau a modulelor de învăţământ, cu relevanţă inter- 
disciplinară; eliminarea balastului informaţional prin 
raportare la conceptul de „trunchi comun de cultură 
generală“, operabil la toate nivelurile sistemului. 

b) Secvenţialitatea conţinutului instruirii presupune 
operaţionalizarea unor circuite de programare a 
materiei, în variante tradiţionale şi (post)moderne, . 
exprimate la nivel liniar, concentric, modular, integrat. 

Programele şcolare liniare sunt structurate prin 
„adăugiri succesive de informaţii şi prin amplificarea 
exigenţelor faţă de activitatea cognitivă a elevilor“. 
Acest tip de programă urmăreşte, în mod special, 
asigurarea accesibilităţii cunoştinţelor, proiectate de 
la simplu la complex, corespunzător fiecărei etape de 

vârstă în condiţii de maximă securitate psihologică şi 
pedagogică. 

Programele şcolare concentrice sunt structurate prin 
„reluarea aceloraşi noţiuni, cunoştinţe, deprinderi, într-o 
formă amplificată pe diferite trepte ale sistemului școlar 
(niveluri de vârstă)“ — vezi Olga, Oprea, 1979, p.144. 

Acest tip de programă urmăreşte, în mod special, 
aprofundarea cunoştinţelor în cadrul unei noi trepte 
şcolare, în condiţiile unei noi etape de dezvoltare 
psihică a personalităţii elevului. Mecanismele de 
proiectare vizează o nouă structură de organizare a 
cunoştinţelor, acumulate deja, prin dezvoltarea aces- 
tora în contexte metodologice şi aplicative superioare. 
Din această perspectivă sunt semnificative programele 
şcolare propuse, de regulă, în domeniul matematicii, 
gramaticii, ştiinţelor sociale și umane. 

Didactica modernă şi postmodernă valorifică cele 
două modalităţi clasice de organizare liniară şi 
concentrică a programelor şcolare, remarcabile prin 
capacitatea lor de asigurare a accesibilităţii cuno- 
ştinţelor în condiţii de deplină securitate psihică, 
discutabile însă datorită caracterului lor predominant 
monodisciplinar şi înclinaţiei lor spre gândirea induc- 
tivă şi convergentă, care întreţine anumite limite şi 
întârzieri în planul cunoaşterii comprehensive, con- 
ceptuale, critice. 

Evoluţia programelor şcolare liniare şi concentrice 
în contextul proiectării curriculare angajează întreaga 
structură a activităţii de predare-învăţare-evaluare, 
orientată pedagogic în condiţii de interdisciplinaritate 
şi de instruire diferențiată. Această evoluţie determină 
apariţia unor noi modalităţi de programare a con- 
ținutului instruirii, respectiv a unor noi tipuri de 
programe şcolare (în spirală, modulare, integrate). 

Programele şcolare în spirală sunt structurate în jurul 
experienţei cognitive de bază a elevului, care asigură 
însuşirea de noi cunoştinţe „încadrate continuu în noi 
contexte şi sisteme ce se lărgesc şi se restructurează 
neîncetat, solicitând capacităţi şi operaţii intelectuale din 
ce în ce mai complexe“. Proiectarea în spirală îmbină 
programarea concentrică — preocupată, în această 
situaţie, de „reluarea problemelor fundamentale, care 
reprezintă structura de bază a obiectului“ — cu pro- 
gramarea liniară, care presupune însuşirea de noi 
cunoştinţe după reactualizarea problemelor fundamentale 
(vezi Oprescu, N.; Blideanu, E., 1988, p.173). 

Programele şcolare modulare sunt structurate pe 
baza unor seturi de cunoştinţe, situaţii de învăţare, 
strategii speciale de predare-învăţare-evaluare, care 
facilitează realizarea independentă a sarcinilor de 

instruire într-un timp pedagogic optim. Elaborarea 
modulelor presupune definirea unui set de situaţii 
didactice, pe de o parte independente, iar pe de altă 
parte, interdependente în raport cu sarcinile de învăţare 
trecute şi viitoare. 

Aceast tip de programă şcolară are o structură 
tridimensională bazată pe: conţinuturi specificate, cu 
precizarea cunoştinţelor anterioare necesare şi a diverse- 
lor itinerarii curriculare posibile; ansamblu de submodule, 
fiecare incluzând obiectivele concrete-situaţiile de 
învăţare necesare-probele pentru trecerea la un nou 
submodul; probe terminale pentru evaluarea gradului de 
realizare a obiectivelor modulului, pentru recuperarea 
pierderilor, pentru asigurarea trecerii la modulul următor 
(vezi Creţu, Carmen, în Psihopedagogie, coordonatori, 
Neculau, Adrian, Cozma, Teodor, 1994, p.134—136). 

Programele şcolare integrate sunt structurate pe baza 
strategiilor de organizare interdisciplinară/trans- 
disciplinară a conţinuturilor formale-nonformale-infor- 
male, care angajează întreagă experienţă de predare- 
învăţare-evaluare a profesorului şi a elevului. Aceste 
programe — care reprezintă şcoala viitorului — 
valorifică „unitatea funciară a demersurilor ştiinţifice“, 
urmărind integrarea orizontală şi transversală a disci- 
plinelor de învăţământ în funcţie de următoarele criterii 
de selecţie a conţinuturilor instruirii: 

- criteriul teoretic, care vizează schemele concep- 
tuale, obiectul şi metodele de cercetare, paradigmele 
de abordare, valabile în cadrul mai multor ştiinţe; 

- criteriul aplicativ, care vizează tehnologiile co- 
mune dezvoltate la nivelul mai multor ştiinţe, cu 
referire la domeniul vieţii profesionale, mediului 
ambiant, relaţiilor de familie; 

- criteriul personalităţii, respectiv a „obiectului 
educaţiei“, care vizează formarea conştiinţei ştiinţifice 
a elevului, relevantă pentru modelarea raporturilor sale 
cu lumea şi cu sine; 

- criteriul social, care vizează abordarea unor 
aspecte istorice, tehnologice, economice etc., sem- 
nificative pentru rezolvarea „unor probleme ale so- 
cietăţii“, respectiv pentru „natura umanităţii“ (idem, 
p.137—138). 

c) Consistenţa conţinutului instruirii este realizabilă 
în cadrul programei şcolare la nivel intern (vezi 
structura programei şcolare) şi extern (vezi structura 
de relaţie a programelor şcolare). 

Consistenţa internă a programelor şcolare vizează 
asigurarea unui raport pedagogic optim între logica 
ştiinţifică a conţinutului instruirii — controlabilă în 
plan epistemic — şi logica didactică a conţinutului 
instruirii, valorificabilă în plan formativ. 

Consistenţa externă a programelor şcolare vizează 
asigurarea unor raportări pedagogice optime cu cele- 
lalte programe şcolare, plasate pe orizontala, verticala 
şi transversala planului de învățământ, în cadrul 
trimestrului/semestrului, anului, ciclului (pre)şcolar 
sau universitar respectiv. 

C) Formularea îndrumărilor metodice vizează 
elaborarea strategiilor de predare-învăţare-evaluare 
necesare pentru realizarea obiectivelor specifice pro- 
gramelor şcolare la un nivel de eficacitate pedagogică 
optimă. Angajarea proiectării curriculare presupune 
integrarea „îndrumărilor metodice“ în structura internă 
a programelor şcolare, pentru susţinerea consistenţei 
pedagogice a acestora în diferite circumstanţe didactice 
şi extradidactice. 

Delimitarea orientativă a „îndrumărilor metodice“ 
implică raportarea profesorului la dimensiunea func- 
ţională a obiectivelor generale şi specifice ale proce- 
sului de învăţământ. Proiectarea lor ca virtuale strategii 
de predare-învăţare-evaluare angajează decizia mana- 
gerială a profesorului, relevantă pedagogic pe linia 
de interacţiune existentă între: metoda de învăţământ 
aleasă, cu prioritate, datorită resurselor sale formative 
maxime şi capacităţii sale de integrare deplină a altor 
metode şi procedee eficiente — stilul educaţional 
adoptat pentru valorificarea deplină a resurselor 
existente la nivelul strucurii acţiunii didactice — marja 
de optimizare a activităţii didactice, operabilă în cadrul 
spaţiului şi timpului disponibil pentru instruirea în 
clasă şi în afara clasei. 

D) Proiectarea activităţii didactice este deter- 
minată la nivelul programelor şcolare care direc- 
ţionează acţiunea de elaborare a „planului calen- 
daristic“ necesar fiecărui cadru didactic la nivelul 
semestrului şi al anului şcolar. Optimizarea „planului 
calendaristic“ implică adaptarea obiectivelor generale 
şi specifice la condiţiile existente la nivelul fiecărui 
colectiv de elevi. 

Programa şcolară poate sugera mecanismele posi- 
bile de operaţionalizare a obiectivelor în contextul 
resurselor de spaţiu şi timp aflate la dispoziţia cadrului 
didactic. Aceasta presupune avansarea unor structuri 
de proiectare flexibile care vizează: Capitolul — 
Numărul de ore săptămânal — Succesiunea activită- 
ţilor didactice/lecţiilor etc. — Termenele stabilite — 
Obiectivele propuse — Conținuturile necesare — 
Strategiile didactice posibile — Criteriile de evaluare — 
Observațiile care se impun. 

Vezi Conţinutul procesului de învăţământ, 
Curriculum, Proiectarea pedagogică. 

Proiectarea pedagogică reprezintă activitatea de 
structurare a acţiunilor şi operaţiilor care asigură 
funcţionalitatea sistemului şi a procesului de învă- 
tământ la nivel general, specific/intermediar şi concret/ 
operaţional conform finalităţilor elaborate în termeni 
de politică a educaţiei. 

Această activitate de mare complexitate pedagogică 
şi socială angajează acţiunile şi „operaţiile de definire 
anticipativă a obiectivelor, conţinuturilor, strategiilor 
învăţării, probelor de evaluare şi, mai ales, a relaţiilor 
dintre acestea, în condiţiile specifice unui mod de 
organizare a procesului de învățământ“ (Vlăsceanu, 
Lazăr, în Curs de pedagogie, coordonatori, Cerghit, 
Ioan; Vlăsceanu, Lazăr, 1988, p.249). 

Realizarea activităţii de proiectare pedagogică 
presupune valorificarea deplină a caracterului său: 
a) global (vezi corelaţia obiective-conţinuturi-metodo- 
logie-evaluare); b) optim (vezi calitatea raportului 
principii — obiective — conţinuturi — strategii/de 
predare-învăţare-evaluare — resurse/materiale-umane- 
informaţionale — particularităţi ale mediului extern); 
c) strategic (vizează anticiparea inovatoare a rezulta- 


telor în termenii raportului managerial „intrare“ — 


„ieşire“). 

Specificul activităţii de proiectare pedagogică 
poate fi analizat din perspectiva timpului real destinat 
învăţării, în mediul şcolar şi extraşcolar. Această 
resursa materială fundamentală impune două moda- 
lităţi de proiectare pedagogică: 

- proiectarea globală, care acoperă perioada unui 
nivel sau ciclu de învăţământ, urmărind, în mod 
special, elaborarea planului de învățământ şi a crite- 
riilor generale de elaborare a programelor de instruire; 

- proiectarea eşalonată, care acoperă perioada unui 
an de învăţământ, trimestru şcolar sau a unei activităţi 
didactice concrete (lecţii), urmărind, în mod special, 
elaborarea programelor de instruire şi a criteriilor de 
operaţionalizare a obiectivelor generale şi specifice 
ale programelor de instruire. 

Operaţiile care intervin în această activitate vizează 
ambele modalităţi de proiectare pedagogică angajate 
la nivel global şi eşalonat (idem, vezi p.250—256). 

a) Operația de definire a criteriului de optimalitate 
a planului sau a programelor de instruire/educaţie 
vizează o acţiune realizabilă: 

- în termeni absoluţi, prin raportare la standardele 
de competenţă şi de performanţă instituţionalizate ca 
obiective informativ-formmative, de nivel maxim-mediu- 
minim; 

- în termeni relativi, prin raportare la standardele 
definitivate, ca obiective concrete, la nivelul şcolii şi 
al clasei de elevi, în diferite momente ale evoluţiei 
acestora. 

b) Operația de analiză a componentelor planului 
sau a programelor de instruire/educaţie, acţiune 
realizabilă prin stabilirea unor corespondențe între: 

- obiectivele pedagogice asumate (generale-specifice- 
concrete); 

- conținuturile pedagogice adecvate la nivel de plan- 
prograrmă-activitate didactică (lecţie); 

- strategiile de predare-învăţare-evaluare, adap- 
tabile la diferite condiţii de învăţare interne şi externe. 

Modelele de acţiune angajate în activitatea de 
proiectare pedagogică desemnează un set de valori 
şi de factori care conferă acţiunii didactice o anumită 
linie de evoluţie probabilă asociată cu programele 
de instruire/educaţie adoptate şi cu procesele psihice 
angajate în activitatea elevului/studentului (vezi 
Encyclopedia of Educational Research, 1969, 
p.276, 277). 

Modelul de proiectare tradiţională este centrat 
asupra conţinuturilor instruirii care subordonează 
obiectivele, metodologia şi evaluarea didactică într-o 
logică proprie „învăţământului informativ“, care 
supralicitează predarea, transmiterea de cunoştinţe, 
dirijarea şi unilateralizarea procesului de formare a 
elevilor. 

Formula de proiectare pedagogică, dezvoltată la 
acest nivel, defineşte o activitate de predare restrictivă, 
închisă, directivă, unilaterală. Ea poate evolua în cadrul 
didacticii moderne, până la atingerea stadiului de 
activitate de predare-învăţare. 

Proiectarea tradiţională concepe criteriul de opti- 
malitate în limitele obiectivelor prioritar informative, 
exprimate nediferenţiat, în cadrul unui standard fix, 
abstract, care vizează performanţa unui „elev mediu“, 
supralicitată adesea exclusiv la niveluri de vârf. În 
această perspectivă, „curba sub formă de clopot“ 
(„curba lui Gauss“) care apreciază diferenţele in- 
dividuale dintre elevi în limite de distribuţie con- 
siderate normale (68,26% elevi cu performanţe medii; 
13, 60% elevi buni — elevi mediocri; 2,13% elevi foarte 
buni — elevi foarte slabi) rămâne un reper pedagogic 
acceptat în linii mari de cadrul didactic, ceea ce 
limitează capacitatea sa de proiectare şi de realizare 
inovatoare a activităţii de instruire/educaţie (vezi 
Vlăsceanu, Lazăr, 1998, p.252—254). 

Criteriul de optimalitate definit la nivelul proiectării 
tradiţionale, în termenii relativi ai standardelor de 

performanţă proprii fiecărei clase de elevi, angajează 
o evaluare bazată, în special, pe selecţia negativă, 
întreţinută pe tot parcursul ciclului școlar, cu accente 
stresante în cadrul examenelor de admitere, concepute 
în sens prioritar sumativ, cumulativ. 

Acest model de proiectare tradiţională reflectă, în 
acelaşi timp, calitatea procesului de formare iniţială 
şi continuă a cadrelor didactice, caracterizat prin 
dezechilibrul existent între pregătirea de specialitate 
(predominantă şi adesea monodisciplinară) și formarea 
pedagogică, (precipitată sau insuficient integrată pe 
circuitul: psihologie-teoria educaţiei/instruirii-meto- 
dică-practică pedagogică. 


Modelul de proiectare tradițională 
(prezentare grafică) 

m 0=obiective 

À c = conţinut 

4 m= metodologie 
„ e evaluare 
f.f. = formarea formatorilor 
(iniţială-continuă). 

Modelul de proiectare curriculară, dezvoltat la 
nivelul didacticii postmoderne, este centrat asupra 
obiectivelor activităţii de educaţie/instrucţie. Prioritară 
devine corespondenţa pedagogică angajată la nivelul 
activităţii didactice, concepută simultan ca activitate 
de predare-învăţare-evaluare. 

Abordarea curriculară a procesului de învăţământ 
presupune proiectarea interdependenţelor dintre ele- 
mentele componente ale activităţii didactice: obiec- 
tive — conţinuturi — metodologie — evaluare. Aceste 
interdependenţe angajează realizarea unui învățământ 
prioritar formativ bazat integral pe resursele de (auto)- 
instruire şi de (auto)educaţie ale fiecărui elev. 

Proiectarea curriculară consemnează saltul de la 
structura de organizare bazată pe conţinuturi definite 
explicit („ce învăţăm?“) la structura de organizare 
orientată valoric prin intermediul unor obiective şi 
metodologii explicite şi implicite („cum învăţăm?“), 
cu efecte macrostructurale (plan de învăţământ elabo- 
rat la nivel de sistem) şi microstructurale (programe 
şi manuale şcolare elaborate la nivel de proces), 
asumate la scară psihosocială (vezi Decker, Walker, 
E; Johnis, E, Soltis, 1986). 

Principiile modelului de proiectare curriculară au 
fost lansate, deja, cu peste două decenii în urmă (vezi 
Tyler, R. W., 1950): 

A) Principiul analizei necesităţilor societăţii urmă- 
reşte definitivarea competenţelor funcţionale ale 
procesului de învăţământ care reflectă finalităţile 
macrostructurale ale sistemului educaţional; 

B) Principiul analizei necesităţilor elevilor/studen- 
ilor urmăreşte definitivarea obiectivelor pedagogice 
ale activităţii didactice/educative care reflectă finalită- 
ţile microstructurale ale procesului de învăţământ; 

C) Principiul analizei conţinutului instruirii urmă- 
reşte definitivarea programelor şcolare/universitare 
bazate pe cunoştinţe şi capacităţi esenţiale (cultura 
generală) şi de specialitate (cultura de profil şi 
profesională), care asigură „ceea ce trebuie să ştie toţi 
membrii societăţii şi ceea ce va fi rezervat spe- 
cialiştilor“. 

Proiectarea curriculară, concepută de R. W. Tyler, 
implică „un program educaţional“ cu acţiuni dezvoltate 
pedagogic în direcţia perfecţionării continue a activităţii 
de instruire: a) selecţionarea şi definirea obiectivelor 
învăţării (learning objectives) în calitate de obiective 
pedagogice ale procesului de învăţământ; b) selec- 
ţionarea şi crearea experienţelor de învăţare, adecvate 
obiectivelor pedagogice, în calitate de conţinuturi cu 
resurse formative maxime; c) organizarea experienţelor 
de învăţare la niveluri formative superioare prin 
metodologii. adecvate obiectivelor şi conţinuturilor 
selecţionate; d) organizarea acţiunii de evaluare a 
rezultatelor activităţii de instruire realizată — conform 
criteriilor definite la nivelul obiectivelor pedagogice 
asumate, valorificate/valorificabile, în termeni de 
„revizuiri dezirabile“. 

Analiza procesului de învăţământ din perspectivă 
curriculară evidenţiază corelaţia existentă între proiec- 
tarea curriculară a instruirii şi formarea-dezvoltarea 
personalităţii elevului. Această corelaţie este relevantă 
din două puncte de vedere: 

a) din punctul de vedere al elementelor componente 
ale „programului educaţional“ care formează un 
ansamblu coerent de situaţii de învăţare dezvoltate pe 
circuitul: obiective — conţinuturi — metodologie — 
evaluare, care valorifică şi „experienţele de viaţă ale 
elevului“ la nivelul raporturilor dintre educaţia/ 
instrucţia formală-nonformală-informală; 

b) din punctul de vedere al corespondenţelor 
pedagogice construite între elementele componente ale 
„programului educaţional“ care asigură „o ordine de 
progresie determinată“ a acestuia, subordonată valori- 
ficării necesităţilor de formare-dezvoltare permanentă 
a personalităţii (vezi Drouin, Anne-Marie, 1993, 
p.33; Dictionnaire encyclopédique de l'Education et de 
la formation, 1994, p.218—222). 

Proiectarea curriculară concepe criteriul de opti- 
malitate la nivelul corespondenţei pedagogice dezvol- 
tată continuu între: obiectivele informative-formative, 
conținuturile instruirii-educaţiei, strategiile de predare- 
învăţare-evaluare. 

În termenii competenţelor definite în cadrul progra- 
melor de instruire/educaţie, proiectarea curriculară 
permite diferenţierea pedagogică a standardelor 
absolute la niveluri de realizare minime-medii-maxime, 
care vizează performanţele unui elev concret, capabil 
de progres şcolar permanent. 

În această perspectivă, proiectarea curriculară 
avansează o nouă curbă de diferenţiere a perfor- 
manţelor standard, „curba în formă de J“. Ea eviden- 
ţiază faptul că diferenţele dintre elevi, valorificate în 
sens prioritar formativ, pot asigura un nivel de per- 
formanţă acceptabil pentru majoritatea elevilor (apro- 
ximativ 90—95%) în condiţiile realizării unui model 
de învăţare deplină. Un asemenea model respectă ritmul 
de activitate al fiecărui elev, concretizat în nivelul de 
învăţare al elevului, care este determinat în funcţie de 
raportul existent între timpul real de învăţare (con- 
diţionat de perseverenţa şi de ocazia de învăţare) şi 
timpul necesar pentru învăţare (condiţionat de: aptitu- 
dinea pentru studiu — calitatea instruirii — capacitatea 
de învăţare) — vezi Învăţarea deplină, 1983; vezi 
Jinga, loan; Negreţ, Ion, 1994, p.39—42. 

Criteriul de optimalitate definit la nivelul proiectării 
curriculare în termenii relativi ai standardelor de 
performanţă proprii fiecărei clase de elevi angajează 
o evaluare formativă continuă, susţinută prin probe 
docimologice aplicate periodic, inclusiv în cadrul unor 
examene de absolvire cu funcţie implicită de selecţie 
pozitivă. 

Proiectarea curriculară reflectă în acelaşi timp 
calitatea procesului de formare iniţială şi continuă a 
cadrelor didactice, proces caracterizat prin echilibrul 
dezvoltat între pregătirea de specialitate (largă, 
deschisă) şi formarea pedagogică (prelungită la limita 
studiilor postuniversitare, pe circuitul: psihologie 
generală şi a vârstelor-teoria educaţiei şi a instruirii- 
metodică-practică pedagogică. 


Modelul de proiectare curriculară 


II E 5 grafică) 
G m  o=obiective 
c = conţinut 
m = metodologie 
e = evaluare 
f.f. = formarea formatorilor 
i (iniţială-continuă). 

Dezvoltarea curriculară a proiectării pedagogice 
impune angajarea unui demers global, asumat la nivel 
de politică a educaţiei. Acest demers presupune trei 
niveluri decizionale (vezi Seguin, R., 1991): 

I. Nivelul deciziilor macrostructurale, de ordin 
filozofic şi politic, implică: 

a) stabilirea opţiunilor fundamentale, exprimate 
prin: idealul pedagogic, care defineşte tipul de persona- 
litate valabil la scara întregului sistem educaţional; 
scopurile pedagogice, care definesc liniile generale de 
politică a educaţiei valabile la scara întregului sistem 
educaţional; 

b) stabilirea resurselor pedagogice fundamentale, 
necesare la scara întregului sistem educaţional: resur- 
sele materiale (spaţiul şi timpul şcolar, baza didactico- 
materială, structura anului de învăţământ); resursele 
umane (determinate de: sistemul naţional de organizare 
managerială a şcolii; sistemul naţional şi teritorial de 
formare iniţială şi continuă a cadrelor didactice; 
sistemul naţional, teritorial şi local de integrare şcolară 
şi profesională, cu deschidere spre educaţia per- 
manentă); resursele informaţionale (determinate de: 
sistemul de elaborare şi de perfecţionare a planului de 
învăţământ, a programelor şi a manualelor şcolare, a 
altor materiale destinate activităţii de predare-învăţare- 
evaluare; sistemul de organizare şi de valorificare a 
informaţiei pedagogice la niveluri tehnologice de vârf/ 
bibliotecă, videotecă, mediatecă, programe/reţele 
naţionale şi internaţionale de instruire asistată pe 
calculator etc.); resursele financiare (naţionale, teri- 
toriale, locale; externe; interne etc.). 

II. Nivelul deciziilor macrostructurale, de ordin 
pedagogic (determinate de la nivelul: idealului peda- 
gogic-scopurilor pedagogice — resurselor pedagogice), 
implică: 

a) stabilirea criteriilor de elaborare a planului 'de 
învățământ, exprimate ca principii valorice de abor- 
dare a instruirii; b) stabilirea profilurilor de formare- 
dezvoltare a personalităţii elevului/studentului pe 
trepte, cicluri, ani de învăţământ, exprimate ca prin- 
cipii cu valoare de obiective terminale; c) stabilirea 
modalităţilor de evaluare globală a elevilor/studenţilor 
(examene de absolvire, de admitere) şi parţială (probe 
docimologice: trimestriale, anuale etc.). 

III. Nivelul deciziilor microstructurale implică: 
a) stabilirea obiectivelor specifice pe discipline de 
învăţământ sau module monodisciplinare, interdisci- 
plinare, transdisciplinare etc.; b) stabilirea resurselor 
pedagogice necesare pentru realizarea obiectivelor 
specifice: conţinuturi — metodologie de predare-învă- 

ţare-evaluare — condiţii interne şi externe de învăţare; 
c) stabilirea modalităţilor de evaluare parţială a 
elevilor/studenţilor: teste docimologice aplicabile pe 
lecţii, subcapitole, capitole, trimestre, ani de învăţământ. 

Această viziune conferă proiectării curriculare o 
perspectivă de dezvoltare globală, integratoare. Crite- 
riile angajate, deschise în direcţia reformei şi a 
managementului educaţiei, asigură consistenţa acti- 
vităţii de planificare-programare a conţinutului instru- 
irii/educaţiei la nivelul liniei de continuitate peda- 
gogică existentă între finalităţile macrostructurale ale 
sistemului şi finalităţile microstructurale ale procesului 
de învățământ (vezi Revista de pedagogie, nr. 3—4/ 
1994, Curriculum şi dezvoltare curricular). 

a) Criteriile de dezvoltare curriculară a planului 
de învățământ reflectă deciziile stabilite la nivel 
macrostructural. În perspectiva reformei, aceste decizii 
vizează, în principiu, următoarele mutații esenţiale: 

- idealul pedagogic, salt de la personalitatea crea- 
toare (corespunzătoare modelului cultural al societăţii 
industrializate) la personalitatea creatoare (corespun- 
zătoare modelului cultural al societăţii postindustriale, 
informatizate); 

- scopurile pedagogice, salt de la evoluţia educaţiei 
în direcţia „şcolii de masă“, pregătirii forţei de muncă, 
specializării timpurii, la evoluţia educaţiei în direcţia 
democratizării şcolii, optimizării raportului dintre 
cultura generală-cultura de specialitate, deschiderii 
sistemului; 

- resursele pedagogice, salt de la dezvoltarea 
extensivă la dezvoltarea intensivă, care valorifică la 
maximum potenţialul modelului cultural al societăţii 
informatizate în condiţiile unei structuri a anului şcolar 
care favorizează creşterea timpului real de învăţare 
şcolară eficientă (vezi raporturile: instruire formală- 
nonformală-informală; studiul în mediul şcolar-studiul 
individual acasă, în bibliotecă, mediatecă etc.); 

- salt de la criteriile de elaborare parcelară (planuri 
de învățământ concepute separat pe niveluri de învăţă- 
mânt) şi monodisciplinară a instruirii, la criteriile de 
elaborarea globală (plan de învăţământ conceput unitar 
pentru toate nivelurile de învăţământ, cu deschidere 
spre educaţia permanentă) şi interdisciplinară a instru- 
irii, cu valorificarea integrală a obiectivelor specifice 
fiecărei trepte de învăţământ. 

b) Criteriile de dezvoltare curriculară a progra- 
melor şcolare răspund unor exigenţe de ordin func- 
tional şi structural, asumate la nivel macro- şi mi- 
crostructural (vezi Curriculum şcolar. Ghid meto- 
dologic, 1996, p.19—28). 

Exigenţele de ordin funcţional reflectă orientările 
de politică a educaţiei (ideal — scopuri pedagogice) 
adaptate la condiţiile treptei şcolare respective. Proiec- 
tarea reuşitei şcolare presupune definirea obiectivelor 
specifice în termenii unor acţiuni didactice potenţiale, 
bazate pe seturi de conţinuturi şi de strategii de 
predare-învăţare-evaluare, corespunzătoare finalită- 
ţilor macro- şi microstructurale asumate la nivelul 
procesului de învăţământ. 

Exigenţele de ordin structural reflectă calitatea 
necesară resurselor pedagogice angajate, care asigură: 
a) ordonarea logică şi pedagogică a elementelor 
componente ale programei (obiective-conţinuturi- 
metodologie-evaluare); b) stimularea coerenţei legă- 
turilor dintre elementele care asigură eficienţa acţiunii 
didactice (subiect-proiect didactic-mesaj didactic- 
repertoriu comun-obiect-circuite de conexiune inversă 
externe şi interne); c) valorificarea orientărilor peda- 
gogice, de bază, incluse în cadrul unui ghid metodo- 
logic aplicativ, centrat asupra optimizării raporturilor 
dintre: obiectivele specifice — conținuturile cu potenţial 
formativ maxim — strategiile de predare-învăţare- 
evaluare eficiente — criteriile de operaţionalizare 
adaptabile la diferite situaţii concrete. 

c) Dezvoltarea curriculară a programelor şcolare 
evidenţiază importanţa prioritară a finalităţilor micro- 
structurale angajate la nivelul procesului de învă- 
ţământ, asumate, direct şi indirect, în calitate de: 
a) obiective generale ale treptei de învăţământ res- 
pective: competenţe şi performanţe exprimate în termeni 
de cunoştinţe-capacităţi-atitudini; b) obiective specifice 
ale disciplinei de învăţământ respective: cunoştinţe, 
capacităţi şi atitudini cognitive realizabile pe domenii, 
capitole, subcapitole; c) obiective concrete ale dis- 
ciplinei de învăţământ respective — rezultate din 
operaţionalizarea obiectivelor generale şi specifice — 
exprimate în termenii unor situaţii de învăţare bazate 
pe deprinderi-strategii-informaţii logice-atitudini cogni- 
tive, cu efecte formative multiple în plan cognitiv-afectiv- 
psihomotor. 

Analiza managerială a activităţii de proiectare 
curriculară presupune valorificarea resurselor de 
creaţie pedagogică existente la nivelul a două acţiuni 
complementare: acţiunea de planificare externă a 
elementelor componente ale activităţii didactice/ 
educative; acţiunea de organizare internă a elementelor 
componente ale activităţii didactice/educative. 

a) Planificarea externă a elementelor componente 
ale activităţii didactice/educative este realizabilă în 
funcţie de trei tipuri de valori pedagogice potenţiale: 

- competențele şi performanţele posibile la nivel 
minim-mediu-maxim, disponibilizate orientativ în 
cadrul acţiunii didactice, pe circuitul funcțional- 
structural stabilit între: obiective-conţinuturi-meto- 
dologie-evaluare; 

- condiţiile angajate, la nivel de resurse, de natură: 
pedagogică (vezi relaţia subiect-obiect/profesor-elev, 
desfăşurată pe circuitul comunicării-cunoaşterii-creaţiei 
didactice/educative) ; psihologică (vezi potenţialul de 
învăţare al elevului, calităţile sale de personalitate, 
cunoscute şi valorificate de cadrul didactic); socială 
(vezi câmpul psihosocial care înconjură acţiunea 
didactică/educativă — clasa de elevi, microgrupurile, 
stilul educaţional al cadrului didactic); 

- standardele definitorii pentru criteriul de opti- 
malitate angajat în sens managerial la nivelul raportu- 
lui existent între: calitatea randamentului şcolar (vezi 
raportul „intrare“-,ieşire“) — calitatea corelaţiei 
subiect-obiect, profesor-elev. 

b) Organizarea internă a elementelor componente 
ale activităţii didactice/educative este realizabilă în 
funcţie de următoarele cerinţe de programare prioritar 
formativă: a) raportarea la experienţa anterioară a 
elevului (vezi rolul testelor iniţiale/predictive); b) sta- 
bilirea eşalonată a sarcinilor concrete sub forma unor 
unităţi de conţinut cu încărcătură psihologică adecvată 
(vezi corespondenţele pedagogice posibile şi necesare 
între obiectivele prioritar informative şi obiectivele 
prioritar formative); c) exprimarea corectă a obiec- 
tivelor pedagogice concrete prin: definirea sarcinilor 
elevului în termeni de acţiune concentrată într-o 
singură operaţie observabilă, evaluabilă; accentuarea 
realizare a obiectivului la nivel: minim-mediu-maxim; 
integrarea metodelor-procedeelor-mijloacelor didactice 
la nivelul unor strategii didactice eficiente; angajarea 
probelor de evaluare până la nivelul calitativ al unor 
potenţiale probe de autoevaluare; d) evaluarea con- 
tinuă a corespondenţelor pedagogice, necesare în 
contextul didactic/educativ respectiv, între obiectivele 
prioritar informative — obiectivele prioritar formative. 

Viziunea sistemică dezvoltată la nivelul proiectării 
curriculare valorifică atuurile tehnologice, progra- 
matice şi creative ale activităţii de predare-învăţare- 
evaluare, angajate pe termen lung, mediu şi scurt. 

Proiectarea pedagogică valorifică noţiunea de 
tehnologie didactică la nivelul sensului său original 
de construcţie globală care asigură eficientizarea 
demersului instructiv/educativ prin alegerea conți- 
nuturilor, strategiilor de predare-învăţare-evaluare şi 

a formelor de organizare a activităţii în concordanţă 
permanentă cu obiectivele generale, specifice şi con- 
crete asumate la nivel instituţional. 

Proiectarea pedagogică reprezintă, în acelaşi timp, 
o activitate programată care angajează un ansamblu 
de acţiuni şi de operaţii de anticipare a rezultatelor, 
acţiuni şi operaţii construite la nivelul interdependenţei 
dintre obiective — conţinuturi — strategii de predare- 
învăţare-evaluare. Desfăşurarea acestora confirmă, pe 
de o parte, structura stabilă a proiectării pedagogice, 
valabilă la nivel general, particular, concret, iar pe de 
altă parte, resursele de creativitate ale cadrului didactic 
solicitate în activitatea de operaţionalizare a obiec- 
tivelor în funcţie de contextul psihosocial al fiecărui 
colectiv preşcolar, şcolar, universitar etc. 

Eficienţa activităţii de proiectare presupune anga- 
jarea acţiunilor şi a operaţiilor de planificare-progra- 
mare-operaţionalizare la nivel: global, urmărind valo- 
rificarea resurselor de sistem ale educaţiei, în plan 
funcţional (prioritatea formativă) şi în plan structural 
(prioritatea corelaţiei subiect-obiect); permanent, 
urmărind stabilizarea valorică a educaţiei, prin plasa- 
rea demersului anticipativ înaintea declanşării oricărei 
secvenţe de predare-învăţare-evaluare; tridimensional, 
urmărind integrarea deplină a „probelor evaluative“ 
(de măsurare-apreciere-decizie), iniţiale, formative, 
sumative, în cadrul secvenţelor de predare-învăţare- 
evaluare, instituţionalizate conform cerinţelor progra- 
melor preşcolare, şcolare, universitare etc. 

Conţinutul activităţii de proiectare pedagogică 

valorifică astfel un algoritm al acţiunii eficiente în plan 
sistemic, bazat pe următoarele operaţii: 

a) stabilirea scopului activităţii, procesat pe circuitul 
ideal pedagogic-scopuri pedagogice-obiective peda- 
gogice generale-obiective pedagogice specifice; 

b) cunoaşterea resurselor (calitatea elevilor, colec- 
tivului şcolar, mediului şcolar, comunităţii educative 
teritoriale şi locale) şi a condiţiilor (externe-interne) 
de realizare efectivă a activităţii; 

c) organizarea logico-funcţională a conţinutului de 
predat-învăţat-evaluat în cadrul unor unităţi de 
instruire (discipline, module de studiu, capitole, subca- 
pitole, grupuri de lecţii, lecţie), cu descrierea unor 
„tabele de specificaţii“ dezvoltate până la nivelul 
„paşilor mici“; i 

d) definitivarea obiectivelor concrete, operaționale, 
deduse din obiectivele generale şi specifice, adaptate/ 
adaptabile la condiţiile clasei de elevi, mediului şcolar, 
comunităţii educative locale; 

e) elaborarea raporturilor de corespondenţă peda- 
gogică necesară permanent între: obiectivele concrete — 
resursele activităţii (conţinuturi-metodologie-condiţii de 
instruire/educaţie) — modalitățile de evaluare a rezul- 
tatelor (anticipate prin intermediul obiectivelor concrete). 

Obiectivarea acţiunilor de proiectare pedagogică 
implică elaborarea unor instrumente metodologice 
aplicabile la nivel global (anual), intermediar (tri- 
mestrial, pe capitole, pe grupuri de activităţi/lecţii etc.), 
concret (în cadrul unei activităţi/lecţii) — vezi Radu, 
Ion, T., în Sinteze pe teme de didactică modernă, 
coordonator, Radu, Ion, T., 1986, p.47, 48. 

a) Proiectarea pedagogică a activităţii anuale 
solicită o viziune sistemică, de ansamblu, care implică: 

- definirea obiectivelor generale şi specifice, proce- 
sate la nivel de scopuri ale disciplinei sau modulului 
de studiu; 

- structurarea conţinutului prin delimitarea unor 
macrounităţi de instruire/educaţie (capitole, subca- 
pitole, teme, grupuri de lecţii etc.) plasate pe o 
coordonată, reală sau virtuală, de corelaţii verticale 
(intradisciplinare), orizontale (interdisciplinare) sau 
transversale (transdisciplinare); 

- valorificarea ritmului de învăţare în raport cu 
timpul real destinat studiului frontal-individual-pe 
grupe, la nivelul interacțiunii posibile şi necesare între: 
instruirea/educaţia formală-nonformală-informală. 

b) Proiectarea pedagogică a activităţii trimestriale 
continuă proiectarea anuală prin următoarele acţiuni 
complementare: 

- definirea obiectivelor specifice în termenii stabiliţi 
la nivel instituţional; 

- stabilirea temelor pe capitole corespunzător 
obiectivelor specifice definite anterior, cu precizarea 
intervalelor de timp necesare pentru realizarea acesto- 
ra cu clase de elevi de nivel minim-mediu-maxim,; 

- delimitarea subcapitolelor/grupurilor de lecţii, 
corespunzător unor categorii de obiective operaţio- 
nalizate/operaţionalizabile, centrate, mai ales, asupra 
unor probleme recapitulative, realizabile în termeni 
de analiză-sinteză şi de evaluare sumativă; 

- avansarea unor posibile strategii de predare- 
învăţare-evaluare, eficiente la nivelul obiectivelor 
propuse. 

c) Proiectarea sistemului de lecţii implică urmă- 
toarele acţiuni şi operaţii complementare: 

- precizarea obiectivelor specifice ale subcapitolului 
(deprinderi-capacităţi-atitudini cognitive), plecând de 
la obiectivele specifice ale capitolului şi ale disciplinei 
sau modulului de studiu; 

- analiza logico-funcţională a conţinutului subca- 
pitolului, care urmăreşte selecţionarea elementelor 
esenţiale de ordin informativ-formativ, valorificate/ 
valorificabile conceptual (stăpânirea cunoştinţelor) - 
experimental (transfer operaţional)-practic (expri- 
marea personalităţii elevului); 

- delimitarea lecţiilor care asigură realizarea obiec- 
tivelor specifice ale subcapitolului, asumate, în orice 
variantă de organizare, la nivelul unei activităţi de 
predare-învăţare-evaluare; 

- identificarea obiectivelor pedagogice concrete, 
corespunzător obiectivelor specifice ale disciplinei/ 
modulului de studiu, capitolului, subcapitolului; 

- precizarea resurselor necesare pentru atingerea 
obiectivelor concrete: conţinuturi — metodologie — 
condiţii de învăţare; 

- angajarea probelor de evaluare a modului de 
realizare a obiectivelor concrete, cu valoare diagnos- 
tică-prognostică. 

d) Proiectarea lecţiei implică următoarele acţiuni 
şi operaţii: 

- identificarea obiectivelor interne, cu valoare de 
obiective concrete, deduse din obiectivele terminale ale 
sistemului de lecţii; 

- ordonarea logică a conţinutului în raport de 
obiectivele concrete: fapte, evenimente, fenomene, 
concepte, reguli, principii, formule etc.; 

- prefigurarea structurii lecţiei la nivelul cores- 
pondenţei pedagogice dintre obiective concrete-resurse- 
modalităţi de evaluare, realizabilă prin unităţi de 
instruire/educaţie, angajate/angajabile frontal-indi- 
vidual-pe grupe; 

- alcătuirea probelor de evaluare, integrate în 
structura activităţii didactice/educative în sens sumativ- 
formativ. 

Practica proiectării pedagogice valorifică perspec- 
tiva dezvoltării curriculare la nivelul a două domenii 
de referinţă: domeniul organizării unui învăţământ 
diferențiat (vezi învăţământul frontal, învățământul 
pe grupe, învăţământul individual); domeniul organi- 
zării activităţii didactice/educative concrete (vezi 
lecţia). 

Vezi Curriculum, Lecţia, Organizarea procesului 
de învăţământ. 


PSIHOLOGIA EDUCAŢIEI 


Psihologia educaţiei este definită, în literatura de 
specialitate, ca „o disciplină aflată la graniţa dintre 
psihologie şi pedagogie“. In măsura în care integrează 

în structura sa şi psihologia şcolară, considerată „parte 
componentă“, psihologia educaţiei reprezintă nu numai 
„un sector în care cunoştinţele psihologice fundamentale 
şi generale pot fi aplicate în şcoală“, ci şi „un domeniu 
propriu pentru care numeroasele probleme psiho- 
logice relative la şcoală au o mare specificitate şi 
trebuie să fie studiate în singularitatea lor“ (vezi 
Dictionnaire encyclopedigue de L'education et de la 
formation, 1998, p.864). 

Acest tip de abordare, apropiat de metodologia de 
„hibridare“, lansată de teoria noilor ştiinţe sociale (vezi 
Dogan, Mattei; Pahre, Robert, 1997), evidenţiază 
temele mari care delimitează obiectul de studiu specific 
psihologiei educaţiei în calitatea acesteia de posibilă 
ştiinţă pedagogică: definirea conţinuturilor instruirii; 
fundamentarea metodelor pedagogice; cercetarea 
factorilor de adaptare a elevului la mediu: analiza 
dificultăţilor de învăţare ale elevului; corelaţia dintre 
organizarea vieţii şcolare şi calitatea muncii elevilor; 
motivarea deciziilor de orientare şcolară, profesională 
şi socială a elevilor; asistenţa psihopedagogică şi so- 
cială complexă; valorificarea procedeelor de evaluare. 

O temă specială o constituie psihologia profesorilor 
studiată din perspectiva: a) influențelor multiple 
realizate în activitatea de formare-dezvoltare a elevu- 
lui; b) comportamentelor verbale şi nonverbale impli- 
cate în comunicarea pedagogică; c) rolurilor asumate 
ca „actor social al educaţiei“ (educator, instructor, 
consilier, mediator exponent al politicii şcolii etc.); 
d) stilului pedagogic adoptat în context didactic şi 
extradidactic; e) „conştientizării funcţiei de profesor — 
ca funcţie critică“; f) atenţiei acordate elevului şi capaci- 

tăţilor sale de a-l înţelege (idem, vezi p.859—863). 

Evoluţia psihologiei educaţiei este condiţionată de 
dezvoltarea cercetărilor psihologice aplicate în diferite 
domenii, situate între graniţe flexibile, domenii care 
pot fi determinate în funcţie de: a) practicile sociale 
(vezi raporturile posibile dintre psihologia educaţiei 
şi psihologia clinică, psihologia muncii etc.); b) me- 
todele de investigaţie sociale (vezi raporturile posibile 
dintre psihologia educaţiei şi psihologia diferențiată 
sau psihometria); c) obiectul de studiu (vezi raporturile 
posibile dintre psihologia educaţiei şi psihologia 
copilului, psihologia adolescentului, psihologia inte- 
ligenţei etc.). 

Din perspectivă istorică este avansată diferenţierea, 
stabilită în mod convenţional, dintre psihologia educa- 
ției tradiţională şi psihologia educaţiei modernă. Prima 
este doar „o ramură a psihologiei“ care, aplicând 
diverse metode, studiază „dezvoltarea individului şi 

aculturaţia sa“. Varianta modernă valorifică aplicaţiile 
psihologiei adaptându-le la situaţia celui educat după 
modelul medicinei care propune tratamentul corect 
pe baza unor investigaţii anterioare. În această ultimă 
accepţie psihologia apare ca „una din ştiinţele funda- 
mentale ale educaţiei“ aplicabilă la particularităţile 
procesului de învăţământ (psihologia învăţării; psiho- 
logia învăţării diferitelor discipline de învăţământ) şi 
la specificul „actorilor educaţiei“ (psihologia profeso- 
rului, psihologia elevului, psihologia raporturilor 
interindividuale dintre profesor-elev) — vezi De Land- 
sheere, Viviane, 1992, p.35—37. 

Din perspectivă metodologică trebuie remarcată 
tendinţa de corelare a celor două domenii de cercetare, 
tendinţă avansată, mai ales, din direcţia pedagogiei 
aflată, o dată cu secolul XX (vezi curentul Educaţia 
nouă), în plin efort de argumentare ştiinţifică a statu- 
tului. Rezultă o disciplină nouă, numită psihopeda- 
gogie, care evoluează până spre jumătatea secolului XX 
raportându-se, mai ales, la cercetările întreprinse în 
psihologia copilului, iar după 1950, prin valorificarea 
rezultatelor psihologiei genetice. Acest proces de 
ştiinţifizare a pedagogiei — care poartă în sine riscul 
psihologizării educaţiei — se va deschide treptat şi 
spre alte domenii de cercetare. Vor fi implicate majo- 
ritatea ştiinţelor socioumane, în frunte cu sociologia, 
„considerată ca fiind tot atât de importantă, poate chiar 
mai importantă decât psihologia copilului, pentru a 
clarifica şi a da luciditate oricărei acţiuni educative“. 
În acest context, între 1966—1973, se va ajunge la 

„abandonarea progresivă a termenului de psiho- 
pedagogie“ (vezi (Dictionnaire encyclopédique de 
l'Education et de la formation, 1998, p.867—869). 

Literatura de specialitate din ultimii ani consem- 
nează faptul că psihopedagogia a ajuns, în fapt, „O 
disciplină care nu există — în sensul că nu are nici o 
imagine sau un echivalent într-o disciplină şcolară sau 
universitară“. Efectele sale pot fi regăsite, însă, în cadrul 
procesului de învățământ, la nivelul efortului întreprins 
de personalul didactic pentru cunoaşterea personalităţii 
elevului, premisa valorificării metodelor active şi a 
individualizării depline a instruirii. Psihopedagogia 
rămâne astfel unul din antecedentele ştiinţelor educa- 
tiei, considerat „mai mult pragmatic decât teoretic“ (vezi 
Dictionnaire de pedagogie, 1996, vezi p.236—237). 

Afirmarea psihologiei educaţiei — în calitate de 
psihologie şcolară — este evidentă la nivelul urmă- 
toarelor domenii: a) depistarea fenomenelor de inadap- 
tare şcolară (proces început o dată cu testele de 
măsurare a inteligenţei lansate de Binet-Simon, tradiţia 

psihometriei evoluând aproximativ până la jumătatea 
secolului XX); b) instituţionalizarea psihologilor 
şcolari (proces iniţiat în Franţa de H.Wallon, în 1945, 
instituţionalizat ulterior la nivelul unor reţele care 
vizează asistenţa psihopedagogică a „actorilor edu- 
caţiei“); c) cunoaşterea psihopedagogică a elevilor în 
vederea optimizării procesului de individualizare a 
instruirii şi de orientare şcolară şi profesională a 
elevilor; d) implicarea în rezolvarea problemelor 
pedagogice speciale (idem, vezi p.235—236). 

Statutul psihologiei educaţiei de disciplină integrată 
în domeniul ştiinţelor pedagogice presupune orientarea 
cercetărilor psihologice, revendicate pentru ame- 
liorarea procesului de învățământ, în direcţia: a) cola- 
borării cu toţi „actorii educaţiei“; b) validării rezulta- 
telor în condiţii de teren, specifice şcolii; c) adaptării 
la particularităţile acţiunii didactice/educative; d) „in- 
teracţiunii cu toate obiectele pedagogiei (didacticii)“, 
respectiv cu toate disciplinele şcolare incluse în planul 
de învăţământ. Prin aceasta psihologia educaţiei 
contribuie la consolidarea nucleului epistemic tare al 
pedagogiei în condiţiile în care „pedagogia rămâne 
autonomă“ (Lieury, Alain et coll., 1996, vezi p.6). 

Definirea psihologiei educaţiei în literatura de 
specialitate din România este realizată, mai ales, din 
perspectiva psihologiei şcolare, care vizează studierea, 
„sub unghi psihologic a procesului instructiv-educativ 
care acoperă vârsta şcolară propriu-zisă (între 6—18 
ani)“, Reprezentând „un domeniu privilegiat de aplicare 
al achiziţiilor psihologice“, psihologia şcolară se 
afirmă ca parte componentă a psihologiei pedagogice 
sau educaţionale care se referă la sistemul de educaţie, 
„cuprinzând ansamblul de studii, făcute sub unghi 
psihologic, cu privire la procesul instructiv-educativ, 
precum şi la sistemul şcolar în genere“ (Radu, Ion, 
1974, p.5). Din această perspectivă sunt abordate 
următoarele teme: a) elevul — status şi rol; b) stadiile 
de dezvoltare ale elevului; c) învăţarea senzorio- 
motorie; d) învăţarea verbală (inteligentă); e)sursele 
de distorsionare în procesul de învăţământ; f) teoria 
învăţării şi programarea pedagogică; g) testele psi- 
hologice, testele de cunoştinţe, testele docimologice; 
h) clasa de elevi ca formaţie psihosocială; i) fişa şcola- 
ră — premise psihologice, aspecte pedagogice; 
j) metode şi tehnici de cunoaştere psihopedagogică a 
elevului (idem, vezi p.9—250). 

Dicţionarele de specialitate plasează psihologia 
educaţiei în zona psihologiei aplicate care include „un 
sistem de utilizare a cunoştinţelor psihologice ştiinţifice 
teoretice de soluţionare a unor probleme practice“. Din 

această perspectivă, problematica educaţiei este abor- 
dată la nivelul psihologiei pedagogice şi în cadrul 
orientării şcolare şi profesionale. Cele două domenii 
sunt în strânsă legătură cu psihologia genetică şi 
psihologia diferenţială şi, în mod deosebit, cu psiho- 
logia socială şcolară definită ca „ramură a psihologiei 
sociale“ care analizează fenomenele de „psihism 
colectiv şi relaţiile psihosociale din şcoală“ — relaţiile 
dintre elevi, relaţiile elevi-profesori, liderii grupurilor, 
climatul psihosocial, statute şi roluri; influenţe interne 
şi externe etc. (Popescu-Neveanu, Paul, Dicţionar de 
psihologie, 1978, vezi p.577, 578; 587). 

Dicţionarul de psihologie, coordonat de Ursula 
Şchiopu, avansează termenul de psihologie pedagogică, 
raportabil la psihologia experimentală, psihologia 
diferenţială, psihologia, psihologia vârstelor, psiho- 
logia genetică, psihologia cognitivă, psihologia so- 
cială. Evoluţiile înregistrate în ultimele decenii consem- 
nează existenţa următoarelor tendinţe sau direcţii de 
acţiune: a) psihologia învăţării (centrată pe stimularea 
caracterului formativ al activităţii de învăţare în strânsă 
legătură cu perfecţionarea metodelor didactice); b) psi- 
hologia elevului (vizează metodologia cunoaşterii 
psihopedagogice a elevului); c) orientarea şcolară şi 
profesională (vizează optimizarea deciziilor şcolare, 
profesionale şi sociale în contextul valorificării depline 
a potenţialului psihopedagogic şi social al personalităţii 
elevului); d) abordarea unor probleme speciale (elevi- 
problemă, în sens negativ/inadaptare şcolară, socială 
şi în sens pozitiv — vezi cazul elevilor cu disponibilităţi 
aptitudinale superioare). În concluzie, psihologia 
pedagogică este considerată „cea mai importantă 
ramură aplicativă a psihologiei, datele ei fiind in- 
dispensabile în cercetarea pedagogică pentru a putea 
evalua rezultatele obţinute şi a recomanda măsurile 
necesare progresului educativ“ (Dicţionar de psi- 
hologie, coordonator Şchiopu, Ursula, 1997, vezi 
p.567, 568). 

Într-o altă interpretare, psihologia educaţiei este 
analizată la nivel de psihologie şcolară, considerată 
„ramură“ a psihologiei care studiază: 

a) legile activităţii psihice şi psihosociale a şco- 
larilor şi dezvoltarea acesteia de-a lungul vârstei 
şcolare; 

b) bazele psihologice ale instruirii şi educării şcola- 
rilor, adică ale însușirii cunoştinţelor, formării price- 
perilor, deprinderilor şi personalităţii lor; 

c) fundamentarea psihologică a metodelor de acţi- 
une şi intervenţie asupra dezvoltării psihice a şcolarilor 
(metode de predare-învăţare, metode de evaluare etc.); 

d) relaţiile dintre actele comportamentale ale profe- 
sorilor şi elevilor şi multitudinea variabilelor educa- 
tionale care intervin în cursul procesului interacţional 
din şcoală (relaţia profesor-elev; studiul grupului şcolar, 
integrarea socioprofesională a tineretului şcolar) — 
Psihologie şcolară (sub redacţia: Popescu-Neveanu, 
Paul; Zlate, Mielu; Creţu, Tinca), 1987, p.28, 29. 

Problematica psihologiei educaţiei/şcolare este 
delimitată din punct de vedere metodologic „în funcţie 
de accentul care se pune pe una sau alta dintre aceste 
dimensiuni“. Rezultă astfel trei perspective de abordare 
a problematicii psihologiei educaţiei/şcolare: 

- perspectiva conţinutului instruirii — permite 
evidenţierea specificului cognitiv al fiecărui obiect de 
învăţământ, inclus în planul de învăţământ; 

- perspectiva elevului — permite: cunoaşterea psiho- 
logică şi valorificarea pedagogică a particularităţilor 
de vârstă şi individuale; organizarea activităţii de 
învăţare în contextul valorificării depline a factorilor 
dezvoltării psihice; formarea-dezvoltarea deplină a 
personalităţii elevilor; orientarea şcolară şi profe- 
sională competentă; 

< perspectiva grupului de elevi — permite cunoaş- 
terea resurselor formative ale clasei de elevi, constituită 
ca o microcolectivitate socială specifică, valorificabilă 
în contextul „interacțiunii socialului cu individualul, 
a obiectivului cu subiectivul“ (idem, vezi p.29, 30). 

Problematica actuală a psihologiei educaţiei — 
abordabilă în termeni de psihologie şcolară — anga- 
jează realizarea următoarelor obiective fundamentale 
de îndeplinirea cărora depinde calitatea activităţii 
personalului didactic, eficienţa procesului de învă- 
ţământ: a) cunoaşterea şi înţelegerea psihologică a 
învăţării şcolare; b) analiza sub aspect psihologic a 
relaţiei profesor-elev; c) cunoaşterea şi tratarea psiho- 
logică a personalităţii elevilor; d) studiul sintalității 
psihosociale a grupului de elevi (Tucicov-Bogdan, Ana, 
1994, p.16). Pe această bază de proiectare sunt abor- 
date marile teme ale psihologiei şcolare: 

- psihologia şcolară în perspectiva profesorilor 
(relaţia psihologie-psihologie şcolară; viziunea psi- 
hologică multidisciplinară în tratarea personalităţii 
elevilor); 

- dezvoltarea psihică şi socială a elevilor (factorii 
dezvoltării generale şi psihice în ontogeneză — eredi- 
tatea biologică, ereditatea socială; relaţia ereditate 
mediu; dezvoltarea psihică de-a lungul vârstelor; 
psihologia grupului — învăţarea individuală, învăţarea 
în grup); 

" activitatea învăţării şcolare (concept, tipuri şi 
forme de învăţare; particularităţile învăţării școlare); 

relaţia dintre învăţare şi socializare (teorii şi legi 
ale învăţării umane; fenomenul socializării de-a lungul 
vârstelor; tipuri şi forme de învăţare în şcoală); 

* activităţile intelectuale implicate în învăţarea 
şcolară (rolul reprezentărilor; rolul proceselor gândirii, 
operaţiile gândirii şi rezolvarea de probleme; rolul 
imaginaţiei reproductive şi al imaginaţiei constructive); 

- condiţiile psihologice ale învăţării eficiente (aten- 
ţia, atitudinile pozitive faţă de învăţare, înţelegerea, 
memoria logică, deprinderile implicate în învăţare); 

* afectivitatea şi motivaţia în învăţarea elevilor 
(caracterizare generală; rolul afectivității pozitive şi 
al motivaţiei interne; creativitatea şi stimularea 
creativităţii în învăţarea elevilor); 

- învăţarea în condiţiile specifice unor discipline 
şcolare (limba şi literatura maternă, limbi străine); 

- metodele de cunoaştere psihologică a personalităţii 
elevilor (observaţia, experimentul pedagogic; tehnicile 
standardizate, testele psihologice; tehnicile proiective 
aplicabile în şcoală; chestionarul şi convorbirea; 
analiza produselor activităţii; tehnici de prelucrare 
statistică) — idem, vezi p.26—289 

Preferinţa pentru termenul de psihologie şcolară este 
justificată prin faptul că problematica evocată cores- 
punde „psihologiei aplicate în domeniul şcolii“. Pe 
de altă parte, complexitatea şi deschiderea acestei 
problematici explică nuanțele regăsite în formulele 
alternative regăsite în literatura de specialitate: 
a) psihologia elevului/elevilor (psihologia şcolarului/ 
şcolarilor); b) psihologia în sprijinul şcolii (psihologia 
învăţământului şcolar); c) psihologia învăţării (psiho- 
logia instruirii şcolare); d) psihologia procesului 
instructiv-educativ (psihologia şcolară, vezi Radu, Ion, 
1974); e) psihologia pedagogică („ramură menită să 
fundamenteze normele, principiile, procesele peda- 
gogice introduse în învățământ — A.Chircev, Al.Roşca, 
VPavelcu, B.Zorgo, 1967); f) psihologia procesului 
educaţional; g) psihologia educatului; h) psihologia 
dezvoltării; i) pedagopsihologia (J.Leif, J.Delay, 
1965) — idem, vezi p.15—16. 

Cursurile mai recente evidenţiază „obiectul şi impor- 
tanţa psihologiei şcolare“ în contextul în care această 
disciplină universitară este inclusă în planul de învă- 
ţământ al Departamentului pentru Pregătirea Perso- 
nalului Didactic. Din această perspectivă sunt abordate 
marile teme care vizează: 

- caracterizarea vârstelor şcolare (factorii dezvol- 
tării ontogenetice; repere psihogenetice şi psiho- 
dinamice ale dezvoltării; vârstele şcolare/încadrare 
generală, caracterizare analitică); 

- personalitatea elevilor (conceptul de personalitate; 
temperamentul şi caracterul; rolul expectanţelor în 
dezvoltarea personalităţii); 

* aptitudinile şi importanţa lor în activitatea şcolară 
(aptitudinile generale — inteligenţa; aptitudinile 
intelectuale; aptitudinile de grup şi aptitudinile com- 
plexe, copiii dotați intelectual şi caracteristicile lor); 

- metodele de cunoaştere a elevilor (de la evaluarea 
psihometrică la evaluarea potenţialului de învăţare; 
fişa psihopedagogică); 

- devierile comportamentale şi combaterea lor 
(forme de inadaptare şcolară; profilaxia compor- 
tamentului deviant); 

- învăţarea (teorii ale învăţării, procese funda- 
mentale implicate în învăţare); 

- creativitatea şi cultivarea ei în şcoală (niveluri, 
factori ai creativităţii, etapele procesului creator; 
dezvoltarea creativităţii); 

- dezvoltarea gândirii în procesul instructiv-educativ 
(operaţiile gândirii, formele gândirii, rezolvarea de 
probleme); 

* comunicarea didactică (forme ale comunicării, 
implicaţii psihopedagogice; retroacţiuni ale comu- 
nicării didactice); 

- aspecte motivaţionale ale învăţării în şcoală; 

- eşecul la învăţătură şi prevenirea lui (noţiunea de 
eşec şcolar; cauze, posibilităţi de prevenire); 

- perspective psihosociale în educaţie (şcoala, clasa 
şcolară, status socioeconomic şi reuşită şcolară); 

* dimensiunile psihosociale ale activităţii profe- 
sorului (funcţiile, statusul, rolurile, stilul profesorului); 

- perspectiva umanistă a educaţiei (modele de 
acţiune pedagogică; modelul incitativ-personal; arta 
motivării) — vezi Cosmovici, Andrei, lacob, Luminiţa, 
coordonatori, 1999. 

Dezvoltarea psihologiei educaţiei este susţinută prin 
abordarea specială a unor teme relevante pentru 
înţelegerea şi aprofundarea problematicii teoretice şi 
practice a domeniului: personalitatea elevului (Ne- 
culau, Adrian, 1983); personalitatea profesorului 
(Mitrofan, Nicolae, 1988; Dragu, Anca, 1996); relaţia 
învăţare-dezvoltare (Golu, Pantelimon, 1985), învă- 
ţarea eficientă (Mureşan, Pavel, 1990; Matei, N. C., 
1995); factorii psihologici ai reuşitei şcolare (Kulcsar, 
Tiberiu, 1978); grupul şcolar (Zlate, Mielu, 1972); 
metodologia cunoaşterii elevului (Cosmovici, Adrian, 
1972; Holban, Ion, 1978; Badea, Elena, 1993); crea- 
tivitatea în procesul de învăţământ (Roco, Mihaela, 
1979; Stoica, Ana, 1983); elevii cu aptitudini superioare 
(Jigău, Mihai, 1994; Creţu, Carmen, 1997, 1998)... 

Din perspectivă pedagogică, trebuie remarcate 
cercetările orientate în mod special în direcția analizei 
proceselor de instruire (vezi Dimitriu, Emilian, 1982) 
şi a activităţii de învăţare (vezi Neacşu, Ioan, 1990, 
1999). Aceste cercetări sunt în concordanţă cu tendinţele 
generale consacrate, în ultimele decenii, la nivelul 
psihologiei educaţiei, tendinţe care vizează, pe de o 
parte, aprofundarea informaţiilor despre „caracteris- 
ticile celui ce învaţă şi ale profesorului“, caracteristici 
implicate în procesul de instruire (vezi Davitz, Joel, 
R.; Ball, Samulel, 1978). Pe de altă parte, aceste 
tendențe vizează aprofundarea „psihologiei pedagogice 
ca domeniu specializat în cadrul teoriei pedagogice“ 
realizabilă în contextul învățării în şcoală (vezi 
Ausubel, David, P; Robinson, Floyd, 1981). 

În condiţiile sistemului de învăţământ din România, 
dezvoltarea psihologiei educaţiei este stimulată pe 


- terenul practicii şcolare în condiţiile funcţionării unor 


reţele de centre şi cabinete de asistenţă psihopedagogică 
a elevilor, cadrelor didactice şi părinţilor, instituţii 
interşcolare, organizate la scară socială, în fiecare judeţ 
şi în municipiul Bucureşti, care angajează acţiuni 
specifice de informare, consultare, consiliere, exami- 
nare, îndrumare, orientare etc. a tuturor „actorilor 
educaţiei“, acţiuni proiectate şi realizate de profesori- 
consilieri (psihopedagogi şcolari), specialişti în peda- 
gogie, psihologie, sociologie, asistenţă socială. 

Vezi Asistenţa psihopedagogică, Autoeducaţia, 
Consilierul şcolar, Cunoaşterea elevului, Ştiinţele 
pedagogice/educaţiei. 


RADIO-ŞCOALA 


Radio-şcoala reprezintă o instituţie specializată în 
proiectarea şi realizarea unor obiective specifice 
educaţiei/instruirii nonformale. Programele sale im- 
plică tehnologia de comunicare proprie domeniului, 
valorificabilă în diferite condiţii naţionale, teritoriale 
şi locale. Perfecţionarea acestei tehnologii (vezi emisi- 
unile pe unde ultrascurte) permite extinderea şi adap- 
tarea rapidă a programelor „radio-şcoala“ la cerinţele 
de educaţie şi de instruire ale comunităţilor locale 
(informare-formare profesională, estetică, moral- 
civică, religioasă etc.). 

La nivel de politică a educaţiei, „radio-şcoala“ 
include „totalitatea emisiunilor de radio destinate 
perfecţionării procesului de învăţământ“ (activităţii de 
instruire în diferite discipline şi domenii de specia- 
litate; activităţii de educaţie intelectuală, morală, 
tehnologică, estetică, fizică/sportivă etc.) — vezi 
Dicţionar de pedagogie, 1979, p.383. 

În sistemele moderne de învăţământ aceste emisiuni 
trebuie proiectate la nivelul unor structuri specifice 
instruirii nonformale integrate/integrabile în cadrul 
planului de învăţământ, pe verticala, orizontala şi 
transversala sistemului, în sensul valorilor educaţiei 
permanente şi ale autoeducaţiei. 

Formele de realizare propuse respectă logica 
instruirii nonformale care vizează proiectarea unor 
activităţi concepute flexibil ca oferte pedagogice şi 
sociale destinate completării pregătirii de bază, de 
profil şi de specialitate. Ele evoluează ca resurse de 
informare suplimentară/complementară, integrate/ 
integrabile în timpul sau după desfăşurarea activităţii 
educative/didactice (lecţiei) sau ca structuri autonome 
valorificabile în situaţii speciale (sinteze pedagogice, 
asistenţă psihopedagogică, orientare şcolară şi 


profesională, popularizarea unor noutăţi ştiinţifice, 
perfecţionarea cadrelor didactice etc.). 

În plan metodologic, „radio-şcoala“ poate fi inter- 
pretat ca o strategie pedagogică bazată pe valo- 
rificarea resurselor formative ale expunerii, dezbaterii, 
prelegerii — problematizate dar şi ale interviului, 
demonstrației, descoperirii, instruirii programate etc. 
În acelaşi timp, resursele sale informaţionale pot fi 
valorificate la nivelul unor mijloace de instruire 
integrabile în structura oricărei metode didactice în 
asociere cu alte procedee promovate în contextul 
tehnicilor moderne de comunicare (magnetofon, case- 
tofon, video, televizor, calculator). 

Vezi Educaţia nonformală, Televiziunea şcolară/ 
universitară, 


RANDAMENTUL ŞCOLAR 


Randamentul şcolar defineşte ansamblul perfor- 
manţelor şcolare realizate de o anumită populaţie 
şcolară într-un timp şi spaţiu pedagogic determinat 
(an, ciclu, treaptă, disciplină de învăţământ; limba 
română, matematică, fizică, filozofie etc.). 

Analiza randamentului şcolar presupune implicarea 
unor concepte operaţionale care vizează evaluarea 
eficienţei pedagogice a activităţii didactice/educative: 
nivelul de cunoştinţe, comportamentul elevului, succesul 
şcolar, calitatea procesului de învăţământ (evidenţiată 
prin intermediul unor factori de stoc-de flux). 

Evaluarea randamentului şcolar la nivel de sistem 
devine posibilă pe baza realizării unei delimitări 
metodologice între „randamentul intern“ şi „randamen- 
tul extern“. Randamentul intern vizează acţiunea unor 
indicatori care angajează resursele pedagogice ale 
sistemului de învăţământ: rezultatele şcolare, pierderile 
şcolare, promovabilitatea şcolară, eficienţa şcolară. 
Randamentul extern vizează acţiunea unor indicatori 
care angajează efectele sociale ale sistemului de învăţă- 
mânt: eficacitatea economică a „produselor“ procesului 
de instruire (evaluabilă în termenii raportului mana- 
gerial intrare-ieşire), rentabilitatea diplomelor şcolare, 
adaptabilitatea şi mobilitatea profesională a absolven- 
ţilor etc. (vezi De Landsheere, Gilbert, 1992, p.262). 

Vezi Eficienţa şcolară, Evaluarea pedagogică. 


REFLECŢIA PEDAGOGICĂ 


Reflecţia pedagogică este o metodă didactică/de 
învăţământ care valorifică resursele psihologice ale 
limbajului intern, activate prin intermediul unor 

exerciţii de meditaţie sistematică, posibile şi necesare 
în cazul atingerii unor standarde performante la nivelul 
activităţii didactice/educative, în plan frontal, grupal, 
individual. 

Reflecţia pedagogică reprezintă, în acelaşi timp, o 
resursă tehnologică şi procedurală care poate fi 
activată la nivelul oricărei metode didactice/de învă- 
ţământ în vederea stimulării inteligenţei generale şi 
speciale a elevilor. Ea poate complementa acţiunea 
altor metode intervenind adecvat la nivelul unui 
procedeu didactic euristic, integrat efectiv: la începutul 
activităţii de instruire (vezi funcţia de anticipare 
axiologică a obiectivelor pedagogice); pe parcursul 
activităţii de instruire (vezi resursele expunerii-dez- 
batere sau ale expunerii problematizate); în finalul 
activităţii de instruire (vezi importanţa concluziilor 
cu valoare metodologică deschisă sau a temelor pentru 
acasă orientate spre cercetarea independentă). 

Vezi Metodele didactice/de învăţământ. 

Reforma educaţiei/învăţământului reprezintă o 
schimbare fundamentală proiectată şi realizată la 
nivelul sistemului de educaţie/învăţământ, în orien- 
tarea acestuia (schimbarea finalităţilor), în structura 
acestuia (de bază, materială, de relaţie, de conducere) 
şi în conţinutul procesului de instruire (schimbarea 
planului de învăţământ, a programelor şi a manu- 
alelor/cursurilor şcolar/universitare, a altor materiale 
destinate învăţării). 

1) Conceptul pedagogic de reformă a educaţiei/ 
învăţământului înregistrează un anumit consens 
teoretic şi metodologic, operabil chiar în condiţiile unor 
practici de politică a educaţiei foarte diversificate, 
extinse şi intensificate, mai ales, în cea de-a doua 
jumătate a secolului XX. 

Definiţiile reformei, avansate în ultimele decenii, 
vizează un tip superior de schimbare a educaţiei/ 
învăţământului, concepută ca: 

- „o refacere generală a sistemului în optica 
educaţiei permanente“ care redistribuie nivelurile 
învăţământului în timp şi spaţiu, prelungindu-le „după 
nevoile şi spre folosul fiecăruia“ (Faure, Edgar şi 
colabor., 1974, vezi p.242); 

- „0 organizare nouă, bazată pe structuri noi, progra- 
me noi, metode noi“ (Clausse, Arnould, 1975, p.237); 

* „o modificare amplă a sistemului în orientare, 
structură şi conţinut“ (Dicţionar de pedagogie, 1979, 
p.388); 

- o reproiectare a educaţiei „care se referă la 
inovațiile structurale ale sistemului“, produse la nivelul 
relaţiilor ierarhice dintre treptele de învăţământ, în 
contextul deschiderii şcolii faţă de societate (Vlăsceanu, 
Lazăr, 1979, vezi p.34—36); 

* „o schimbare profundă îndreptată spre obiectivele 
şi structurile sistemului şi spre conținuturile şi metodele 
educaţiei“ (Les réformes de l'Education: experiences et 
perspectives, 1980, p.103); 

- O restructurare care are ca „punct de plecare 
reconsiderarea substanţială a finalităţilor proprii 
învăţământului şi educaţiei“ (Curs de pedagogie, 
coordonatori: Cerghit, loan; Vlăsceanu, Lazăr, 1988, 
p.51); 

- „0 experienţă care urmăreşte modificarea uneia 
dintre bazele sistemului educativ — opțiunile politico- 
ideologice şi tehnico-pedagogice, nivelul de organizare 
pe cicluri şi de concretizare a conţinutului — nu numai 
îmbunătăţirea acestuia“ (Aguerrondo, Ines, 1992, vezi 
p.356, 357); 

- „o schimbare majoră deliberată, care vizează 
trecerea de la o stare prezentă la o stare proiectată 
care declanşează modificări în profunzime“ (Diction- 
naire encyclopédique de l'education et de la formation, 
1994, p.850); 

* „o transformare globală şi relevantă a sistemului 
educativ proiectată şi aplicată în funcţie de exigenţele 
societăţii de azi şi de mâine, dar şi de aspiraţiile celor 
ce învaţă“ pe baza unui „proiect filozofico-pedagogic“, 
elaborat de specialişti şi asumat la nivel de politică a 
educaţiei (Văideanu, George, 1996, p.71); 

* o inovaţie educativă proiectată pe termen lung, 
care urmăreşte „transformarea intenţionată şi profundă 
a produsului social al procesului de învățământ“ 
conform unor finalităţi determinate la nivel de politică 
a educaţiei (vezi Dix années de réformes au niveau de 
Lenseignement obligatoire dans Union européenne, 
1984—1994, 1996, p.7). 

Analiza conceptului evidenţiază complexitatea 
proceselor de schimbare pedagogică, structurală şi 
sistemică, declanşate la scară socială, care solicită 
respectarea unei ordini ierarhice de maximă rigu- 
rozitate în proiectarea şi realizarea reformelor edu- 
caţiei/învăţământului. 

Definirea conceptului angajează astfel nu numai 
principalele acţiuni ale reformei, ci şi ordinea schim- 
bărilor necesare, la nivel de: finalităţi-structură- 
conţinut. Această ordine ierarhică este oficializată în 
termeni de politică a educaţiei, la nivel de UNESCO, 
prin elaborarea unei metodologii de proiectare şi de 

realizare a reformei care presupune parcurgerea 
următoarelor etape: a) organizarea comitetului de 
iniţiativă (pe criterii ştiinţifice); b) lansarea comenzilor 
de cercetare ştiinţifică; €) stabilirea priorităţilor în 
termeni de finalităţi/obiective-structuri-conţinuturi; 
d) transformarea comitetului de iniţiativă în consiliul 
naţional pentru reforma educaţiei/învățământului; 
€) publicarea proiectelor de reformă realizate pe criterii 
ştiinţifice, asumate în termeni de politică a educaţiei; 
f) dezbaterea proiectelor de reformă la nivelul comuni- 
tăţii educative, în vederea perfecţionării acestora; 
£) constituirea unităţilor de învățământ-pilot necesare 
pentru experimentarea proiectelor; h) lansarea acţiunii 
de elaborare a noilor programe şcolare conform noului 
plan de învăţământ propus în cadrul proiectului de 
reformă; i) formarea formatorilor în spiritul inovaţiilor 
propuse de reformă; j) perfecţionarea formatorilor în 
spiritul reformei; K) introducerea transformărilor de 
management şcolar, conţinut, tehnologie didactică; 
|) evaluarea rezultatelor cu ajutorul agenţilor reformei 
(vezi Văideanu, George, 1996, p.70—76; 134—135). 

2) Factorii care determină declanşarea procesului 
de reformă a educaţiei/învățământului vizează, pe 
de o parte, evoluţia istorică a şcolii şi a societăţii, iar 
pe de altă parte, fenomenul. de criză a educaţiei, 
caracteristic sistemelor moderne de învăţământ după 
1968 (vezi Coombs, Philip, H., 1968). 

2.1; Evoluţia istorică a societăţii şi a şcolii permite 
analiza reformelor educaţiei/învăţământului la nivelul 
unui discurs care îmbină resursele metodologice ale 
teoriei educaţiei (vezi dimensiunea fundamentală a 
conceptului pedagogic de reformă a educaţiei) — 
istoriei pedagogiei (vezi ascensiunea inovaţiilor pedago- 
gice susţinute în plan doctrinar şi instituţional) — 
pedagogiei comparate (vezi analiza schimbărilor 
pedagogice realizate în diferite contexte spaţiale şi 
temporale) — sociologiei educaţiei (vezi tendinţele de 
înnoire ale sistemelor moderne de învăţământ de- 
terminate în plan cultural-economic-politic, pe fondul 
relativei lor stabilităţi funcţional-structurale). 

Combinarea acestor perspective de ordin metodologic 
permite evidențierea trăsăturilor esenţiale ale reformelor 
educaţiei întreprinse pe parcursul secolului XX. 

a) Reformele întreprinse în prima jumătate a 
secolului XX, denumite adesea „reforme naţionale“, sunt 
caracterizate prin următoarele tendinţe: adaptarea, 
uneori întârziată, la transformările ample, declanşate 
la nivel social; desfăşurarea spontană, fără o plani- 
ficare metodică a schimbărilor pedagogice dorite sau 
necesare; modificarea parţială a structurii sistemului, 

acţionând, „pe rând la nivelul învăţământului primar, 
secundar, profesional etc.“, cu reluarea ciclului după 
1—2 generaţii; orientarea prioritară spre „prelungirea 
învăţământului elementar cu 1—2 ani“ (vezi Birzea, 
Cezar, 1976, p.14, 15). 

b) Reformele realizate în a doua jumătate a 
secolului XX, apreciate adesea ca „reforme globale“, 
sunt caracterizate prin următoarele mutații esenţiale: 
orientarea spre transformări globale, cu efecte funcţio- 
nale la toate nivelurile structurii sistemului şi măsuri 
operative coordonate spre baza învăţământului, cen- 
trate „nu numai pe elevii străluciți, ci şi pe cei slabi 
sau minoritari“ (Willie, Charles, 1988, p.5); genera- 
lizarea inovaţiilor, confirmată prin faptul că „în 
această perioadă toate ţările lumii au înregistrat cel 
puţin o reformă şcolară“; proiectarea strategică, pe 
termen lung, care „merge de la cinci la douăzeci de 
ani“, respectiv de la elaborarea conceptului până la 
aplicarea sa integrală (vezi Vexliard, Alexandre, 
1967, p.2); instituţionalizarea schimbării prin acti- 
varea unor „servicii specializate“ în reorganizarea 
sistemului de învăţământ (vezi Malița, Mircea, în 
Birzea, Cesar, 1976). 

Reformele educaţiei, realizate în a doua jumătate 
a secolului XX, sunt determinate de amploarea trans- 
formărilor înregistrate la nivel social global, în diferite 
contexte geopolitice şi pedagogice. Analiza lor deli- 
mitează particularităţile procesului de inovare a 
sistemelor moderne de învăţământ în cadrul a două 
etape distincte: etapa 1950—1975, caracterizată prin 
contradicţia existentă între „dezvoltarea cantitativă a 
mijloacelor“ şi abordarea insuficientă a aspectelor 
calitative ale schimbării educaţionale (Les réformes 
de l'Education: experiences et perspectives, 1980, 
p.104, 105); etapa 1975—1990, caracterizată prin 
„transformări mai adânci“ care vizează „însăşi struc- 
turile educaţiei“, ca urmare a imposibilității menţinerii 
unor soluţii cantitative, proprii fazelor de creştere 
economică (Thomas, Jean, 1977, p.94,95). 

Reformele proiectate şi realizate în anii 1980— 
1990, desfăşurate în condiţii de „criză generalizată“, 
inclusiv în ţările dezvoltate, urmăresc trecerea de la 
„expansiunea cantitativă“ spre „întrebările şi soluţiile 
calitative“, rezolvabilă la nivelul următoarelor coor- 
donate generale de politică a educaţiei: orientarea 
constantă spre schimbări macrostructurale (care vizează 
perfecţionarea raporturilor dintre sistemul social 
global — sistemul de educaţie — sistemul/procesul 
de învăţământ); respectarea „limitelor de creştere“ 
(care evidenţiază faptul că, în mod obiectiv, „bugetele 

pentru educaţie nu vor putea creşte în viitor ca în 
trecut“); prelungirea până la vârsta de 16 ani a „şcolii 
de bază“, susţinută pedagogic, psihologic şi social de 
„trunchiul comun de cultură generală“; diversificarea 
învățământului postobligatoriu în vederea creşterii 
şanselor de acces în învăţământul superior şi a posibili- 
tăţilor reale de integrare socioprofesională a absolven- 
ţilor (vezi Lesourne, Jacques, 1988, p.86—87, 98). 

Reformele educaţiei, necesare în ţările în curs de 
dezvoltare, solicită, în şi mai mare măsură, proiectarea 
şi aplicarea unor soluţii structurale, care vizează în 
mod special: remedierea dezechilibrelor la nivel de 
sistem — cauza principală a disfuncţiilor pedagogice 
care generează risipa resurselor materiale, umane, 
financiare, persistentă structural; reducerea inega- 
lităţilor existente în politica şcolară în ceea ce priveşte 
accesul la instrucţia de calitate, la toate nivelurile 
sistemului; lărgirea câmpului social de acţiune al 
educaţiei, concepută ca factor care operează (auto)- 
reglator din interiorul activităţii culturale, politice, 
economice; alfabetizarea funcţională realizată/realiza- 
bilă la scară universală, pe criterii de eficienţă socială 
validate social; ameliorarea calitativă a activităţii prin 
creştere a eficacităţii generale de utilizare a resurselor 
pedagogice existente (vezi Hallak, Jacques, 1990, 
p.72, 73). 

+) Învățământul românesc reflectă tendinţele înregi- 
strate în evoluţia reformelor educaţiei care pot fi 
sesizate prin analiza legislaţiei şcolare şi prin evi- 
denţierea unor idei inovatoare consacrate în planul 
gândirii pedagogice. 

Analiza legislaţiei şcolare permite următoarea 
etapizare a „mişcărilor reformatoare“ înregistrate la 
nivelul şcolii româneşti: etapa 1864—1918/constituirea 
sistemului modern de învăţământ; etapa 1918 — 1948/ 
afirmarea sistemului de învăţământ naţional, unitar; 
etapa de după 1948/“implementarea unor forme 
străine în structurile tradiţionale de organizare a şcolii 
româneşti“ (vezi Bunescu, Gheorghe, coordonator, 
1990, p.3). 

Etapa 1864 — 1918 are ca moment de vârf legis- 
laţia reformatoare elaborată de „ministrul şcoalelor“, 
Spiru Haret: Legea învățământului secundar şi superior 
(1898), care proiectează o structură a şcolii confir- 
mată, în timp, de evoluţia sistemelor moderne de învă- 
ţământ (liceu de 8 ani, cu ciclul inferior unitar şi ciclul 
superior organizat pe trei secţii (clasică — reală — 
modernă); Legea învăţământului profesional (1898), 
care asigură trecerea şcolilor profesionale sub controlul 
pedagogic al Ministerului Instrucțiunii Publice şi 

organizarea lor pe domenii largi de activitate; Legea 
învățământului primar şi normal (1904), care aprobă 
„Regulamentul special al şcolilor pentru adulţi“, 
organizate, din 1898, prin „cursuri libere de duminică 
şi cursuri serale pentru ucenici şi lucrători, în vederea 
completării instrucţiunii“ — vezi Stanciu, Ion, Gh., 
1977; Bârsănescu, Ştefan, 1978. 

Etapa 1918 — 1948 reflectă tendinţa generală de 
sincronizare culturală a şcolii româneşti cu ceea ce se 
întâmplă în Europa, în paralel cu valorificarea tradiţiei. 
Şcoala interbelică validează, în esenţa sa — cu toate 
confruntările politice care au dus la permanente 
schimbări la nivelul miniştrilor educaţiei — „linia 
reformatoare“ lansată de Spiru Haret, chiar dacă apar 
numeroase proiecte alternative, avansate de per- 
sonalităţi marcante, precum: Simion Mehedinţi (1918), 
P P Negulescu (1921), dr. C.Angelescu (1924, 1928, 
1934), Dimitrie Gusti (1933), Petre Andrei (1939), 
C.Petrovici (1940—1944). 

Etapa de după 1948 întrerupe evoluţia firească a 
şcolii româneşti prin prevederile incluse în Legea din 
3 august 1948, care impune: revenirea la învăţământul 
obligatoriu de 4 ani, interzicerea învăţământului 
particular, exercitarea controlului exclusiv al statului, 
„politizarea“ şi „politehnizarea“ accentuată a învă- 
ţământului de toate gradele. Aceste tendinţe — accentu- 
ate, în special, între 1948—1956 şi 1978—1989 — 
dau o notă contradictorie transformărilor structurale 
proiectate, la nivel de decizie politică, aplicabilă în 
timp: generalizarea învăţământului obligatoriu de 7 ani 
şi prelungirea şcolii medii cu un an (XI clase) — 1956; 
trecerea la învăţământul obligatoriu de 8 ani şi la 
învăţământul liceal cu clasele I —XII (1962—1963); 
mărirea duratei învăţământului obligatoriu la 10 ani 
(1968); creşterea ponderii liceelor de specialitate (până 
la 94% în 1978—1989). 

Analiza gândirii pedagogice evidenţiază ideile 
inovatoare care stimulează proiectarea reformelor, „cu 
deschidere spre viaţă“ într-un cadru care demonstrează 
„o mai bună cunoaştere a cerinţelor societăţii“ şi o 
„ştiinţifizare“ a cercetărilor (vezi Stanciu, Ion, Gh., 
1983; p.153—201; 1995, p.87—105). 

În acest domeniu pot fi subliniate contribuţiile lui 
Spiru Haret — care propune practic o reformă de sis- 
tem, G.G.Antonescu — care avansează o adevărată 
metodologie a reformei, Onisifor Ghibu — care mili- 
tează pentru afirmarea unei linii de politică edu- 
caţională specifică reformei. 

Spiru Haret (1851—1912), „ctitorul învăţământului 
românesc“, proiectează transformarea inovatoare a 

structurii sistemului de învăţământ în funcţie de 
concepţia reformatoare promovată, concepţie bazată 
pe „dezvoltarea armonioasă a trei factori — factorul 
economic, factorul intelectual, factorul moral — şi 
repartizarea acestei dezvoltări tot aşa de armonios în 
masa socială“ (Stoian, Stanciu, 1969, p.254). 

Legislaţia reformatoare elaborată de Spiru Haret 
este clădită în jurul a cinci principii care orientează şi 
controlează valoric toate schimbările proiectate şi 
aplicate: educaţia generală, realizată în spiritul unităţii 
culturale a neamului; educaţia patriotică, bază a 
moralității sociale şi individuale; educaţia realistă şi 
practică, bază a reuşitei pedagogice şi sociale; educaţia 
profesională, bazată pe selecţie şi orientare adecvată 
pedagogic; educaţia extraşcolară, deschisă inclusiv 
adulţilor din toate mediile sociale. 

Aceste principii acţionează la nivelul unor linii de 
politică a educaţiei, care asigură coerenţa trans- 
formărilor structurale propuse printr-un „pachet de 
legi“ la toate nivelurile sistemului: de la învățământul 
primar la formarea postuniversitară a profesorilor 
pentru învăţământul secundar (prin Seminarul pedago- 
gic) şi la activitatea extraşcolară a învăţătorilor rurali 
(fenomen intrat în istorie sub numele de „haretism'“). 

Spiru Haret asigură fundamentele teoretice şi 
practice ale reformei învăţământului românesc. Legile 
haretiene — elaborate în colaborare cu sociologul și 
pedagogul C.Dimitrescu-laşi — rămân în istoria 
învăţământului „în sensul lor pedagogic cel mai larg“, 
prin contribuţiile aduse nu numai la restructurarea 
procesului de instruire, ci, în primul rând, prin inovațiile 
angajate „în problemele de politică educaţională“, 
valabile până la nivelul „macrostructurii sociale“ (vezi 
Stoian, Stanciu, 1969, p.143) — vezi Haretismul. 

G.G Antonescu (1882—1955), reprezentant marcant 
al pedagogiei filozofice interbelice, elaborează o 
metodologie a reformei, bazată pe „concepţia activistă“, 
dezvoltată de Spiru Haret şi pe „democratismul epocii“, 
influenţat de o dublă reformă socială: reforma eco- 
nomică (realizată prin împroprietărirea ţăranilor) şi 
reforma politică (realizată prin instituţionalizarea 
votului universal). 

Reforma învăţământului vizează rezolvarea crizei 
morale a societăţii prin „rolul preponderent acordat 
culturii“, care poate declanşa resursele formative 
maxime ale procesului de educaţie. Fundamentarea 
sa pedagogică constă în acţiunea complementară a 
două principii orientative: „idealismul“, care pro- 
jectează „scopul esenţial al educaţiei, formarea omu- 
lui“; „utilitarismul“, care vizează adaptarea continuă 

a învăţământului la mediu. Reforma educaţiei propune 
astfel „un idealism activ“, care urmăreşte prin mijloace 
specifice depăşirea crizei sociale, respectiv asigurarea 
progresului societăţii prin calitatea actului de cultură 
şi de educaţie. 

Reforma învăţământului vizează şi activitatea de 
conducere a şcolii care presupune „o descentralizare 
administrativă“, bazată însă pe „o centralizare a 
metodelor motivate ştiinţific, metode care trebuie 
aplicate în învăţământ“. G.G.Antonescu pledează 
astfel pentru o conducere pedagogică aptă să avanseze 
„O politică de reforme şcolare serioase, bine înte- 
meiate pe realităţi şi pe convingeri ştiinţifice, nu 
imaginare“ (vezi Antonescu, G. G., 1972, p.47—81; 
111; 147; 168—174). 

Onisifor Ghibu (1883—1972) aspiră la unitatea dintre 
metodologia reformei şi politica educaţiei. Angajânduse 
social „în momente istorice de cumpănă“ — organizarea 
şcolii româneşti din Transilvania (1910—1914); fun- 
damentarea învăţământului în limba română în Basa- 
rabia (1917—1918); reorganizarea învăţământului din 
Transilvania (după 1918) — Onisifor Ghibu are în vedere 
următoarele linii de politică a educaţiei: relația dintre 
fondul şi forma reformei, care trebuie rezolvată pentru 
„a evita greşeala fatală de a ne ocupa mai întâi de forme 
şi abia după aceea de fond“; raportul dintre factorul 
politic şi conducerea sistemului de învăţământ care 
trebuie rezolvat „pentru ca ministrul să nu se schimbe 
cu fiecare guvern ci să fie menţinut până ce adevărații 
judecători — corpul didactic şi părinţii îl socotesc 
folositor“; corelaţia dintre logica elaborării reformei şi 
logica aplicării reformei (care trebuie fundamentată 
prin: stabilirea idealului educaţional de către o „Consti- 
tuantă filozofică formată din personalităţile neamului“; 
stabilirea obiectivelor învăţământului şi urmărirea lor 
timp de 4 ani de către o „Constituantă pedagogică“, 
concepută ca „un parlament profesional“; organizarea 
anchetei sociale necesare pentru a putea cunoaşte reacţiile 
comunităţilor educative şi pentru a putea realiza 
„reeducarea corpului didactic“ în sensul stabilit de cele 
două Constituante; studierea materialului acumulat în 
urma anchetei sociale „în vederea punerii lui în aplicaţie 
prin Legi, Regulamente, Cărţi didactice şi Instrucţiuni 
anume“ (vezi Ghibu, Onisifor, 1924, 1947, 1977, 1992). 

2.2.-Griza generală a sistemelor moderne-de 
învățământ reprezintă cauza fundamentală a refor- 
melor şcolare contemporane, angajate practic, după. 
1950—1960, în toate țările lumii. 

„Criză mondială a educaţiei“, analizată de Philip 
H. Coombs la sfârşitul anilor ‘60, de pe poziţia 

directorului Institutului Internaţional de Planificare a 
Educaţiei, întreţine o contradicţie multiplă, evidentă 
la nivelul structurii funcţionale a sistemelor moderne 
de învăţământ: a) contradicţia dintre afluxul candi- 
daţilor la studii şi penuria resurselor pedagogice de 
calitate, accentuată funcţional „cu toate mijloacele 
acordate învăţământului, mărite, după 1950, mai mult 
ca oricând“; b) contradicţia dintre costurile reale 
ridicate, pentru fiecare elev şi student, investite la 
„intrarea“ în sistem şi rezultatele aflate sub nivelul 


cheltuielilor, constatate la „ieşirea“ din sistem;. 


c) contradicţia dintre rigiditatea structurilor interne ale 
sistemului de învăţământ şi dinamica necesităţilor 
externe ale sistemului social global; d) contradicţia 
dintre conservatorismul cadrelor didactice şi cerinţele 
de perfecţionare continuă a activităţilor proiectate şi 
realizate la nivelul sistemului şi al procesului de 
învăţământ. 

Ieşirea din „criza mondială“, semnalată de Philip 
H. Coombs, solicită o politică uta pt coerentă 
de proiectare şi realizare a reformelor şcolare, O 
asemenea politică educaţională, lansată la începutul 
anilor ‘70, sub egida UNESCO, presupune sesizarea 
notelor esenţiale ale „crizei educaţiei“: globalizare 
(criza se manifestă la toate nivelurile sistemului de 
învăţământ); mondializare (criza se manifestă în toate 
ţările — în cele dezvoltate, ca urmare a dezechilibrelor 
dintre zone, regiuni, instituţii; în cele în curs de 
dezvoltare, ca urmare a resurselor insuficiente sau a 
adoptării mecanice a unor modele străine) — dez- 
echilibrare a structurilor de adaptare internă exprimată 
prin „decalaje şi disproporţii“ care „apleacă balanţa 
în favoarea copiilor care şi-au ales bine părinţii“ 
(Coombs, Philip, H., 1968, p.53). 

Raportul UNESCO, intitulat „A învăţa să fii“, ela- 
borat în 1972 sub redacţia lui Edgar Faure, pleacă de 
la ideea că „educaţia — contrar tendinţelor de abordare 
parcelară, tributare modelului cultural al societăţii 
industrializate — trebuie să fie globală și permanentă“, 
urmare a „trei fenomene noi (...), care merită o atenţie 
specială atât în plan doctrinal, cât şi în plan practic: 
a) educaţia „tinde să preceadă nivelul dezvoltării 
economice“; b) educaţia tinde „să pregătească oamenii 
pentru tipuri de societate care încă nu există“; c) edu- 
caţia tinde „să respingă un mare număr de produse 
oferite de educaţia instituţionalizată“, valorificând 
toate resursele pedagogice de ordin informal (vezi 
Faure, Edgar şi colab., 1974, p.14, 54—56). 

Aceste trei fenomene de anvergură socială angajează 
afirmarea reformelor educaţionale ca singure alter- 

native pentru ieşirea din „criză“, datorită capacităţii 
acestora de a promova schimbări structurale şi sis- 
temice — „care subliniază ineficacitatea măsurilor 
fragmentare“ — indiferent dacă „ele se realizează ori 
nu o dată cu transformările înregistrate în plan socio- 
economic“, sociopolitic şi sociocultural (idem, vezi 
p.61—64). 

Anii 1970 — 1980 pledează pentru „o reformă 
internă“, structurală şi sistemică, orientată spre pro- 
iectarea şi realizarea „unor transformări mai adânci“ 
(idem, vezi p.234—237). Acest tip de reformă contestă 
soluţiile parţiale, exersate în anii ‘60, care au dus la 
„persistenţa unor probleme“, respectiv la întreţinerea şi 
chiar la agravarea crizei: pierderile şcolare — întârzierile 
şcolare — inegalităţile pedagogice (satoraș, familii 
sărace-familii bogate, şcoli de elită-şcoli de masă, şcoli 
centrale-şcoli de periferie etc.) — costurile ridicate ale 
educaţiei în termeni de proces şi de produs (vezi Thomas, 
Jean, 1977, p.15—28). 

Soluţia reformei respectă o nouă logică mana- 
gerială care solicită permanentizarea inovației peda- 
gogice. Doar astfel pot fi rezolvate numeroasele 
probleme acumulate, ca urmare a discordanţei exis- 
tente între expansiunea cantitativă a sistemelor de 
învățământ — bazată adesea pe o enormă risipă de 
resurse financiare, materiale, umane şi pe „un import 
nechibzuit de modele străine“ — şi eficienţa educaţiei 
la scară socială. În acest context, „reforma educaţiei 
trebuie să vizeze înseşi structurile sistemului“ (idem, 
vezi p.94, 95). 

Raportul publicat de UNESCO, în 1980, care anali- 
zează reformele anilor 1970—1980 şi perspectiva 
acestora pentru ultimul deceniu al sec. XX, consem- 
nează obstacolele metodologice care trebuie depăşite 
în procesul de proiectare şi realizare a unor tran- 
sformări structurale şi sistemice profunde: a) inexistenţa 
unor strategii flexibile pentru ajustarea simultană şi 
succesivă a inovaţiilor sectoriale; b) insuficienţa valo- 
rificării resurselor materiale şi umane existente la 
nivelul structurii de adaptare internă a societăţii; 
c) persistenţa conflictelor între forțele democratice 
favorabile schimbării şi cele tradiţionale, înclinate spre 
conservatorism; d) neclaritatea obiectivelor, rezultată 
din interferența sau inadecvarea finalităţilor micro- 
structurale — macrostructurale; e) inadaptarea solu- 
ţiilor inovatoare globale la condiţiile locale; f) ine- 
ficienţa personalului specializat în proiectarea şi imple- 
mentarea inovaţiilor structurale şi sistemice; g) ne- 
concordanța dintre voinţa politică a iniţiatorilor 
reformei şi competenţa celor chemaţi să aplice integral 

deciziile luate la diferite niveluri ale sistemului; h) dis- 
continuitatea dintre formele educaţiei (formală-nonfor- 
mală-informală), dintre acestea şi activitatea pro- 
ductivă realizată la diferite niveluri ale societăţii (vezi 
Les réformes de l'éducation: experiences et perspectives, 
1980, p.15—56). 

Reformele anticipate până în anul 2000, deşi nu 
exclud opiniile divergente, trebuie să valorifice în mod 
special: a) consensul existent în legătură cu conceptul 
de reformă care „implică modificări ale structurii majore 
a sistemului, constituind, în consecinţă, o opţiune 
politică“; b) preferința pentru reformele globale, supe- 
rioare „inovaţiilor izolate sau fragmentare introduse 
într-o parte sau alta a sistemului de învăţământ“; 
c) orientarea asupra unor procese inovatoare de lungă 
durată, care vizează schimbarea progresivă, dar radi- 
cală, a sistemului de învăţământ, pe fondul (re)atingerii 
echilibrului relativ necesar pentru funcţionarea corectă 
a acestuia; d) asumarea unui model strategic necesar 
pentru planificarea calitativă a schimbărilor la nivelul: 
politicii educaţiei — finalităţilor macrostructurale ale 
sistemului de educaţie — structurii sistemului de 
învăţământ — proiectării procesului de învățământ 
(idem, vezi p.11—13). 

Criza mondială a educaţiei solicită însă şi o abor- 
dare a cauzelor existente la nivelul sistemului social 
global: relaţia simplistă dintre creşterea economică şi 
progresul social; relaţia ambiguă dintre investiţia în 
tehnologie şi investiţia în educaţie, care cere „structuri 
de primire“ şi de perfecţionare adecvate; relaţia 
contradictorie dintre costurile aparente şi costurile reale 
ale educaţiei, confirmată de faptul că „scumpă nu este 
persoana bine educată, ci cea insuficient educată, care 
părăseşte şcoala de bază sau universitatea cu o 
formaţie şubredă sub aspect intelectual, moral sau 
estetic“ (Văideanu, George, 1988, p.22). 

Sistemul social global întreţine criza în măsura 
în care amplifică „inegalităţile educaţionale“ la nivel 
de dezechilibre: de dezvoltare (între ţări, zone, 
regiuni, tipuri de şcoli) — în interiorul sistemului 
(şcoli urbane-şcoli rurale; şcoli centrale-şcoli de 
cartier; şcoli de elită-şcoli de masă; licee teoretice- 
licee profesionale etc.) — în termeni de acces limitat 
(economic, pedagogic — vezi sistemul de evaluare 
bazat pe selecţia negativă) — în termeni de ofertă 
psihosocială limitată (predominant cognitivă în 
liceele teoretice — predominant aplicativă în liceele 
profesionale etc.). 

Soluţiile pentru rezolvarea crizei educaţiei la 
nivelul sistemului social global implică perfecţionarea 

reformelor pedagogice lansate, în ultimele decenii, în 
direcţia creşterii forţei lor creative, emergente, la nivelul 
unor politici educaţionale de anvergură, orientată spre: 
a) construirea unei cetăţi educative, pe linia lansată 
deja, în anii ‘70, la nivel: politic (stabilirea opţiunilor 
de bază/finalităţilor macrostructurale) — strategic 
(elaborarea pedagogică a proiectului de reformă, cu 
consecinţe pe termen mediu şi lung) — operaţional 
(aplicarea proiectului de reformă în sensul educaţiei 
permanente) — vezi Faure, Edgar şi colab., 1974, 
p.227—333); b) construirea unei noi politici sociale, 
care vizează rezolvarea simultană a problemelor spe- 
cifice „crizei“ şi „reformei educaţiei“, respectiv corelarea 
managerială a „politicilor crizei“ cu „politicile reformei“ 
(vezi Vlăsceanu, Lazăr, 1995, p.259—266). 

3) Schimbările pedagogice determinate de refor- 
ma educaţiei vizează transformarea profundă a 
sistemului de învăţământ, obiectivată la nivelul fina- 
lităţilor-structurii-conţinutului. 

3.1. Schimbarea finalităţilor sistemului de edu- 
cație determină reorientarea activităţii de formare- 
dezvoltare a personalităţii proiectată şi realizată la nivel 
macrostructural (idealul pedagogic, scopurile pedago- 
gice) şi microstructural (obiectivele pedagogice). 

3.1.1. Schimbarea idealului pedagogic implică stabi- 
lirea unui nou reper de ordin teleologic şi axiologic, 
care anticipează calităţile tipice personalităţii viitorului, 
proiectate pe termen lung, la nivelul unei sinteze 
calitative, psihosociale, care „abstrage trăsăturile dorite 
din formele de viaţă reale“ (Dewey, John, 1992, p.57). 

Reformele educaţiei, proiectate în ultimele decenii, 
anticipează saltul de la idealul pedagogic al societăţii 
industrializate — care vizează formarea unei perso- 
nalităţi multilaterale, adaptabilă la cerinţe sociale 
complexe, dar repetabile — la idealul pedagogic al 
societăţii postindustriale, care vizează formarea perso- 
nalităţii creative, adaptabilă la condiţii sociale aflate 
în permanentă schimbare. Acest ideal pedagogic 
angajează (re)orientarea valorică a educaţiei, proiec- 
tată şi realizată în perspectiva deceniilor viitoare, la 
nivelul sistemului şi al procesului de învăţământ. 

3.1.2; Schimbarea scopurilor -pedagogice implică 
definirea liniilor generale de politică a educaţiei 
valabile la nivelul sistemului de învăţământ, în con- 
cordanţă cu dimensiunea teleologică şi axiologică a 
idealului. Transpunerea acestuia în plan social respectă 
logica unui ciclu educaţional complet, proiectat şi. 
realizat pe termen mediu. 

Reformele proiectate în ultemele două decenii 
avansează următoarele scopuri pedagogice, care 

definesc la nivel de politică a educaţiei orientările 
valorice ale sistemului de învăţământ necesare în 
perspectiva secolului XXI: a) democratizarea educaţiei 
în termenii generalizării accesului la un învăţământ 
de calitate şi ai asigurării unei conduceri manageriale 
a tuturor instituţiilor şcolare; b) modernizarea per- 
manentă a educaţiei în sensul respectării valorilor sale 
specifice, legate de „identitatea sa culturală“; 
c) valorificarea educaţiei în sensul progresului social 
prin promovarea produselor sale superioare la toate 
nivelurile de vârf ale vieţii culturale, politice, econo- 
mice etc. (vezi Les réformes de Leducation: experiences 
et perspectives, 1980). 

Conferinţa permanentă a miniştrilor educaţiei din 
Europa (23—24 martie 1994), care anticipează „o 
perioade de reforme fără precedent“, evidenţiază 
scopurile pedagogice ale sistemelor moderne de în- 
văţământ, în termenii următoarelor acţiuni sociale: 
a) educaţie pentru democraţie; b) educaţie pentru 
valorile umaniste; c) educaţie pentru acceptarea diver- 
sităţii (culturale, etnice, politice, religioase etc.) — 
Conference permanente des ministres européens de 
V'education. 18-e Session (Madrid, 23, 24 mars, 1994). 
Les tendances politiques de l'éducation des 15—20 ans, 
Madrid, 1994. l 

3.1.3. Obiectivele pedagogice generale ale sistemului 
de învăţământ — care reflectă dimensiunea teleologică 
şi axiologică a finalităţilor macrostructurale (a idealu- 
lui pedagogic şi a scopurilor pedagogice) — definesc 
criteriile de proiectare a planului de învățământ, 
asumate la nivel de politică a educaţiei. 

Cercetările realizate în ultimele decenii sub egida 
UNESCO evidenţiază criteriile consacrate în cadrul 
reformelor şcolare care vizează abordarea planului de 
învăţământ la nivel global (plan de învăţământ conceput 
unitar-interdisciplinar-integrat) — la nivel curricular 
(plan bazat pe: obiectivele pedagogice prioritare fiecărui 
nivel şi treaptă de învățământ; corespondenţele peda- 
gogice existente între: obiective-conţinuturi-metodologie- 
evaluare) — la nivel psihologic (plan de învăţământ 
raportat permanent la relaţia dintre obiectivele infor- 
mative-formative, relevantă pedagogic prin afirmarea 
noii triade/atitudini-strategii-cunoştințe care promo- 
vează un tip de învăţare inovatoare/complexă, an- 
ticipativă, participativă — vezi Landsheere, G.; Land- 
sheere, V, 1979; Gagne, Robert; Briggs, Leslie, 1979; 
Văideanu, George, 1988, 1996; Botkin, James, W., 
Elmandjra, Mahdi, Malița, Mircea, 1981). 

3.1.4. Obiectivele pedagogice specifice definesc fina- 
lităţile microstructurale lansate în cadrul reformelor 

curriculare la nivelul: dimensiunilor educaţiei (inte- 
lectuale, morale, tehnologice, estetice, fizice); treptelor 
şi ciclurilor de învăţământ (dobândirea culturii generale: 
instrumentale/în învăţământul primar; de bază/în învă- 
țământul gimnazial; de profil/în învăţământul liceal; 
profesională superioară/în învăţământul universitar); 
disciplinelor de învăţământ/ modulelor interdisciplinare 
(deprinderi intelectuale — strategii cognitive — in- 
formaţii logice — deprinderi motorii — atitudini 
cognitive; efecte formative corespunzătoare, în plan 
cognitiv — afectiv — psihomotor); 

3.1:5.: Obiectivele. pedagogice concrete definesc 
sarcinile elevilor/studenţilor realizabile pe parcursul 
unei activităţi didactice/educative, fiind operaţio- 
nalizate de fiecare cadru didactic în funcţie de condiţiile 
colectivului respectiv. Aceste obiective pedagogice 
concrete pot fi exersate în cadrul procesului de pregătire 
şi de implementare a reformei curriculare, care vizează 
perfecţionarea continuă a cadrelor didactice şi valo- 
rificarea deplină a resurselor fiecărui elev şi student, 
în contextul unei activităţii didactice, concepută efectiv 
ca activitate de predare-învăţare-evaluare. 

3.2. Schimbarea structurii sistemului de învă- 
țământ reflectă mutaţiile esenţiale înregistrate la 
nivelul finalităţilor pedagogice, asumate la nivel de 
politică a educaţiei. Crearea unei noi structuri de 
organizare şi funcţionare a sistemului vizează rezol- 
varea dezechilibrelor generate ciclic de fenomenul 
crizei pedagogice şi sociale. Asemenea dezechilibre 
funcţionale pot apare: a) la nivelul structurii materiale 
(dezechilibrul între cerere şi ofertă, între cantitatea şi 
calitatea resurselor umane, financiare, informa- 
ţionale); b) la nivelul structurii de conducere (dezechi- 
libre între conducerea managerială şi conducerea 
administrativă, între conducerea pedagogică şi con- 
ducerea birocratică); c) la nivelul structurii de relaţie 
(dezechilibre între cererile şi ofertele şcolii şi cererile 
şi ofertele mediului/familiei, agenţilor sociali etc.); 
d) la nivelul structurii de adaptare internă (dezechilibre 
între nivelurile, treptele şi ciclurile şcolare, exprimate 
în plan curricular şi psihosocial). 

Reformele anilor 1960—1970 au vizat, mai ales, 
structura materială a sistemului, „echiparea infra- 
structurilor şcolare“ prin investiţii apreciabile canti- 
tativ, dar ineficiente în plan pedagogic, calitativ. Ele 
au fost doar „reforme de evoluţie“, care „au ameliorat 
ceea ce exista deja“, fără a schimba structura de 
adaptare internă a sistemului. 

Reformele realizate după 1975, „în condiţii de 
rigoare bugetară“, prudente, în ceea ce priveşte „ex- 

pansiunea cantitativă a educaţiei“, au asigurat „ame- 
liorarea calitativă“ a structurii de adaptare internă a 
sistemului, la nivelul unor proiecte strategice care 
fundamentează „dezvoltarea instituţională a reformei“ 
(vezi Thomas, Jean, 1977). 

Schimbarea structurii sistemului, proprie reformelor 
globale, determină regândirea raporturilor pedagogice 
dintre nivelurile, treptele şi ciclurile şcolare, dintre 
acestea şi conținuturile proiectate curricular la nivelul 
planului de învăţământ, între conducerea managerială 
(de concepţie strategică) şi conducerea administrativă 
(de execuţie rutinară), dintre oferta de instrucţie iniţială 
şi reuşita socială finală (confirmată sau infirmată la 
„ieşirea“ din sistem). 

Generalizarea unei anumite structuri de adaptare 
internă, centrată „pe un trunchi comun“ — acelaşi, în 
cadrul „şcolii generale“, „de bază“, obligatorii, prelun- 
gită până la vârsta de 16 ani — definitivează construc- 
ţia arhitecturală specifică sistemelor moderne de 
învăţământ, care este rezultatul unui proces îndelungat 
de „inovaţii multiplicate“ pe fondul unei schimbări 
macrostructurale teoretizată chiar sub genericul concep- 
tului de „reformă permanentă“. 

Exemplele, devenite clasice, sunt cele ale Japo- 
niei — care a instituţionalizat actuala structură a 
şcolii „60 30 3“, încă din anii ‘50, perfecţionând-o 
continuu la nivel curricular — şi ale Suediei, care a 
legiferat trecerea de la „şcoala obligatorie“ de 6 ani 
la „şcoala unică obligatorie de 9 ani“, în 1950, şi a 
implementat deplin noua structură a sistemului în 
perioada 1968—1972 (vezi Învățământul din alte ţări, 
1990, p.159—169; Les réformes de léducation: ex- 
periences et perspectives, 1980, p.160—171). 

Generalizarea actualei structuri a sistemelor mo- 
derne de învățământ — în variante care confirmă 
formula strategică de adaptare internă, dezvoltată în 
jurul „trunchiului comun de cultură generală“ — explică 
de ce dicționarele recente consideră că, cel puţin pentru 
moment, „reforma de sistem nu mai este la ordinea 
zilei“. Aceasta nu înseamnă, însă, „reducerea refor- 
melor la schimbări pedagogice“ (de ordin didactic), 
ci „stimularea modificărilor de profunzime“ necesare 
în cadrul „organizării şcolarităţii pe cicluri“, în sensul: 
asigurării continuității pedagogice între nivelurile şi 
treptele şcolare; activării metodelor participative în 
contexte sociale diversificate; instituţionalizării eva- 
luării formative în termenii „selecţiei pozitive“ (vezi 
Dictionnaire encyclopédique de Leducation et de la 

formation, 1994, p.850—853). 

3.3. Schimbarea proiectului de organizare a 
procesului de învăţământ este determinată de refor- 
ma structurală a sistemului de învăţământ, ce impune 
elaborarea unui nou-plan de învățământ care reflectă 
noile echilibre pedagogice şi sociale stabilite între 
nivelurile şi treptele de şcolaritate, dar şi între resursele 
de instruire formală-nonformală-informală. Această 
schimbare răspunde la provocările lansate de „explozia 
cunoştinţelor“, care trebuie să asigure ieşirea din iluzia 
enciclopedismului şi a programării monodisciplinare 
dar şi eradicarea oricărei tentative de resuscitare a 
unui discurs pedagogic de tip ideologic (vezi Leon, 
Antoine, 1980; Reboul, Olivier, 1984). 

Realizarea unei reforme curriculare, centrată asupra 
obiectivelor generale şi specifice ale planului de 
învăţământ şi ale programelor şcolare/universitare, 
angajează o nouă corelaţie a conţinuturilor şi a meto- 
dologiilor de predare-învăţare-evaluare. 

Logica reformei curriculare reflectă dimensiunea 
multifazică a politicii educaţiei care urmăreşte: a) ela- 
borarea componentei conceptuale, de tip managerial, 
care stă la baza noului plan de învăţământ (criterii 
generale — obiectiv general); b) stabilirea componentei 
strategice şi tactice, de tip metodologic, care stă la 
baza proiectării noilor programe şi a noilor manuale 
şcolare (obiective specifice); c) realizarea cadrului 
instituţional, de tip participativ, necesar pentru imple- 
mentarea noului plan de învăţământ, a noilor programe 
şi manuale şcolare, precum şi a noilor structuri de 
organizare a activităţii de formare iniţială şi continuă 
a cadrelor didactice. 

Reforma curriculară asigură astfel proiectarea 
sistemică a planului de învăţământ, în sensul interdisci- 
plinarităţii şi al educaţiei permanente. Structurarea 
sa în jurul „trunchiului comun“ stimulează, în acelaşi 
timp: 

- Ja nivelul conţinutului instruirii: crearea unor noi 
valori, operabile pe tot parcursul şcolarităţii, prin 
mijloace de integrare a educaţiei şcolare cu educaţia 
extraşcolară; 

- la nivelul metodelor de instruire: individualizarea 
învăţării pentru „creşterea şanselor oferite elevilor, 
oricare ar fi aptitudinile şi competențele lor iniţiale“; 

- la nivelul evaluării instruirii: regândirea exame- 
nelor pentru „a putea elimina sau a reduce la maximum 
selecţia prematură organizată în detrimentul dezvol- 
tării personalităţii“ (vezi Les réformes de l'Education: 
experiences et perspectives, 1980, p.88—100). 

Studiile UNESCO evidenţiază dependenţa reformei 
curriculare de structura sistemului, „accentuând rolul 

învățământului general“, care trebuie să asigure tuturor 
elevilor „o educaţie echilibrată“, integrând „în toate 
fazele sale elemente de educaţie tehnologică, de 
exersare a diferitelor activităţi practice şi capacităţi 
psihomotrice“ (ibidem). 

Reforma cuiriculară vizează „nivelul competenţei 
informației“, care poate fi asigurat la nivel de plan şi de 
programă şcolară prin: permanentizarea necesităţii de 
înnoire a informaţiei; utilizarea critică şi creativă a 
informaţiei; raportarea informaţiei dobândite la „un reper 
de vârf (vezi Reboul, Olivier, 1980, p.36—38). 

Noile raporturi curriculare, obiective-conţinuturi- 
metodologie, implică transformarea sistemului de 
evaluare, implicit a modalităţilor de selecţie şcolară, 
prin „introducerea unor criterii care acordă mai multă 
importanţă capacităţilor de creaţie“, inventive şi 
inovatoare, a „pasajelor“ pedagogice existente între 
nivelurile, treptele, ciclurile şi disciplinele şcolare/ 
universitare (vezi Lesourne, Jacques, 1988, p.90). 

'4) Activitatea de proiectare a reformei educaţiei/ 
învăţământului angajează două tipuri de acţiuni 
manageriale complementare: 

- un tip de acţiune managerială, care vizează 
fundamentarea teoretică a reformei prin definirea 
principiilor reformei: a) principiul abordării globale 
a schimbării sistemului de învățământ; b) principiul 
restructurării inovatoare a sistemului de învățământ; 
c) principiul angajării prospective a schimbării la 
nivelul sistemului de învăţământ; d) principiul insti- 
tuționalizării paradigmei de schimbare a sistemului 
de învăţământ la nivelul întregii comunităţi ştiinţifice; 

- un tip de acţiune managerială, care vizează 
realizarea practică a reformei prin parcurgerea inte- 
grală a următoarelor patru demersuri: a) demersul 
normativ; b) demersul strategic; c) demersul opera- 
tional; d) demersul administrativ. 

4.1. Fundamentarea teoretică a reformei presupune 
avansarea unor „propoziţii prime“ concepute ca „puncte 
de plecare“ sau ca „teze fundamentale care asigură 
înlănţuirea necesară de la cunoştinţele anterioare 
adevărate la noi cunoştinţe adevărate“ (vezi Dicţionar 
de filozofie, 1978, p.556). 

4.1.1. Principiul abordării globale a schimbării 
sistemului de învățământ vizează ierarhizarea acţiu- 
nilor inovatoare la nivelul fundamentelor macro- 
structurale (schimbarea: finalităţilor — structurii — 
proiectului curricular) şi microstructurale (schimbarea 
criteriilor de elaborare a: planului de învăţământ — a 
programelor şcolare/universitare — manualelor şco- 
lare/universitare). 

412. Principiul restructurării inovatoare a siste- 
mului de învățământ urmăreşte evidenţierea direcţiei 
principale de evoluţie a schimbării pedagogice la 
niveluri de creativitate superioară care transformă nu 
numai trăirile interioare ci întregul univers psihosocial, 
cognitiv şi motivaţional al valorilor educaţiei (vezi 
Landau, Erika, 1979). 

4.1-3. Principiul angajării prospective a schimbării 
structurale şi sistemice vizează fundamentarea reformei 
la nivel: psihologic (promovarea tipului de gândire 
reformator, bazat pe logica viitorologică); sociologic 
(promovarea reformei prin îmbinarea cercetării funda- 
mentale cu cercetarea aplicativă); filozofic (pro- 
movarea reformei prin rezolvarea contradicţiei dintre 
timpul elaborării concepţiei despre reformă — care 
trebuie concentrat — şi timpul aplicării integrale a 
acesteia, care tinde să fie extins, până la implementarea 
tuturor programelor reformei de transformare struc- 
turală şi sistemică a educaţiei/învăţământului). 

41:4. Principiul instituţionalizării paradigmei de 
schimbare a sistemului de învăţământ la nivelul întregii 
comunităţi ştiinţifice vizează stabilirea premiselor 
reformei, definirea principiilor/conceptelor fundamen- 
tale ale reformei, elaborarea conceptelor operaţionale 
ale reformei, avansarea modelului ipotetic de trans- 
formare calitativă a finalităţilor-structurii-conţinutului 
sistemului/procesului de învăţământ. 

4.2. Realizarea practică a reformei presupune. 
articularea unui ansamblu de decizii manageriale 
ierarhizate şi responsabilizate la nivel de politică a 
educaţiei. 

4.2.1. Demersul normativ presupune asumarea 
deciziei în favoarea reformei la niveluri manageriale 
de vârf, care trasează liniile generale de politică a 
educaţiei valabile pe termen mediu şi lung. Această 
decizie vizează „aspectele calitative ale dezvoltării învă- 
ţământului nu numai cele cantitative“ — tipice meca- 
nismelor de conducere administrativă — „care nu s-au 
materializat niciodată în schimbări radicale“ (vezi 
Coombs, Philip, H., 1970, p.38; Aguerrondo, Innes, 
1992, p.356). 

Demersul normativ asigură fundamentele filozofice 
şi politice ale reformei învăţământului care poate fi 
proiectată în diferite variante de planificare calitativă 
a educaţiei, realizabile prin decizie: a) legislativă (care 
precede sau confirmă aplicarea reformei); b) politică/ 
de politică a educaţiei (care precede „aspectele bugetare 
ale restructurării“ sau însoţeşte aspectele pedagogice 
ale restructurării); c) managerială, proprie organi- 
zaţiilor şcolare complexe, antibirocratice (care implică 

autoritate ştiinţifică, angajare politică/de politică a 
educaţiei şi validitate legislativă) — vezi Cazacu, 
Aculin, 1992, p.68; De Landsheere, Viviane, 1992, p.31. 

4.2.2. Demersul strategic presupune elaborarea unei 
concepţii coerente despre proiectarea şi realizarea 
reformei/educaţiei învăţământului. Acest demers 
solicită intervenţia specialiştilor din domeniul ştiinţelor 
pedagogice/educaţiei, angajată social la nivelul unui 
model de cercetare-dezvoltare care vizează nu numai 
rezolvarea unor probleme ale sistemului, aplicabile 
în diferite circuite de interacţiune psihosocială, cişi 
valorificarea integrală a paradigmei de proiectare a 
reformei, bazată pe: a) evidenţierea premiselor refor- 
mei; b) afirmarea principiilor şi a conceptelor funda- 
mentale ale reformei; c) definirea conceptelor opera- 
tionale ale reformei; d) stabilirea programelor refor- 
mei, într-o ierarhie managerială necesară pentru 
planificarea calitativă a schimbării: finalităţilor- 
structurii sistemului-conţinutului procesului de învă- 
ţământ (plan de învățământ-programe şcolare/univer- 
sitare-manuale şcolare/universitare), cu deschidere 
spre educaţia permanentă şi spre autoeducaţie. 

4.2.3. Demersul operaţional presupune dezbaterea 
concepţiei despre reformă la nivelul comunităţii edu- 
cative, exercitate prin intermediul unor „experţi“ sau 
„consilieri“ cu statut de „pedagog intermediar între 
învățământ şi investigația pură“, capabil să intervină 
ca „agent al reformei“ care susţine paradigma schim- 
bării structurale şi sistemice prin strategii specifice 
instruirii permanente (vezi Planchard, Emile, 1972, 
p.117). 

Acest demers angajează, pe de altă parte, „un 
exerciţiu social“ care implică deja rezolvarea unor 
probleme urgente, cu valoare strategică şi tactică, la 
nivelul viitoarei reforme şcolare: promovarea unor noi 
lideri reprezentativi prin aptitudinea lor de a genera 
„o puternică forţă de schimbare socială şi pedagogică“ 
(Adams, Raymond, S., coordonator, 1978, vezi 
p.74—81); ajustarea structurală a planului de în- 
văţământ, a programelor şi a manualelor şcolare/ 
universitare (ca etapă care anticipează reforma 
curriculară); instituţionalizarea noilor comisii naţio- 
nale, teritoriale şi locale şi antrenarea lor îri acţiuni 
care anticipează reforma curriculară. 

Demersul operaţional anticipează realizarea refor- 
mei prin impactul psihosocial creat la nivelul comu- 
nităţii educative naţionale, teritoriale, locale. Preluarea 
propunerilor semnificative — lansate de cadrele di- 
dactice, dar şi de părinţi, studenţi, elevi — şi a 
concluziilor degajate după aplicarea noilor soluţii de 

conducere a şcolii şi de (re)proiectare a conţinutului 
instruirii, asigură perfecţionarea concepţiei despre 
reforma educaţiei/învăţământului elaborată la nivel 
strategic. 

4.2.4. Demersul administrativ asigură traducerea 
juridică a concepţiei despre reformă (elaborată la nivel 
strategic, perfecționată la nivel operaţional) într-un 
text legislativ care vizează instituţionalizarea unei noi 
orientări şi structuri a sistemului de învăţământ şi a 
unei noi perspective de proiectare curriculară a proce- 
sului de învăţământ. 

Definitivarea acestui text, care poate fi examinată 
ca Lege a Reformei Educaţiei/Învăţământului, implică 
„un proces de pregătire juridică lung şi anevoios“, 
marcat de inevitabile negocieri interministeriale, 
bazate pe studierea condiţiilor de aplicare a soluţiilor 
structurale, planificabile prin statuturi, regulamente, 
hotărâri etc. „viabile fără întârziere“, Legitimitatea sa 
reflectă calitatea procesului decizional care „a iden- 
tificat dintre mai multe proiecte pe cel susceptibil să 
amelioreze mai substanţial sistemul de educaţie“ (vezi 
Magnen, Andre, 1990, p.27—30). ù 

Valoarea Legii Reformei Educaţiei/Invăţământului 
depinde de capacitatea acesteia de a susţine o linie 
generală de politică a educaţiei, relevantă pe termen 
mediu şi lung, la nivelul unor conexiuni de maximă 
generalitate care vizează: a) principiile şi finalităţile 
sistemului de învățământ; b) structura de funcţionare 
a sistemului de învăţământ; c) obiectivele procesului 
de învăţământ (obiectivele generale/criteriile de ela- 
borare a planului de învăţământ; obiectivele specifice 
definite pe niveluri, trepte, cicluri de învăţământ; forme 
de instruire; dimensiuni ale educaţiei); d) conducerea 
managerială a sistemului de învăţământ; e) dispoziţiile 
finale (tranzitorii și de perspectivă). 

Vezi Curriculum, Finalităţile pedagogice/edu- 
caţiei, Procesul de învăţământ, Sistemul de 
educaţie, Sistemul de învăţământ. 


RESURSELE PEDAGOGICE 


Resursele pedagogice reprezintă ansamblul capaci- 
tăţilor umane şi materiale angajate în activitatea de 
formare-dezvoltare permanentă a personalităţii organi- 
zată, în special, la nivelul sistemului de învăţământ. 

Tipologia resurselor umane reflectă calitatea şi canti- 
tatea investiţiilor realizate în capitalul uman, planificate 
şi organizate la nivelul structurii sistemului de învăţământ 
(vezi Becker, Gery, S., 1997). Din această perspectivă pot 
fi sesizate patru categorii de resurse pedagogice (vezi 
Geminard, Lucien, 1973, p.110—112): 

a) resurse umane: cadre didactice, cadre didactice 
ajutătoare, personal administrativ, părinţi, alţi repre- 
zentanţi ai comunităţii educative; 

b) resurse materiale: baza didactico-materială, 
spaţiul şi timpul şcolar, spaţiul şi timpul extraşcolar 
valorificat/valorificabil la nivelul educaţiei/instruirii 
nonformale; 

c) resurse financiare provenite de la bugetul central, 
teritorial, local şi din contribuţiile comunităţii educa- 
tive: familie, diferiţi agenţi sociali etc.; i 

d) resurse informaţionale: planuri, programe, 
manuale, alte materiale de instruire concepute în sens 
curricular pentru elevi-pentru cadrele didactice; baza 
de date existentă la nivel de: centru de documentare, 
bibliotecă, videotecă, mediatecă, laborator de instruire 
programată, laborator de instruire asistată pe calcu- 
lator, centre/cabinete de asistenţă psihopedagogică, 
centre/cabinete logopedice, cabinete metodice (inter)- 
şcolare. 

Analiza managerială a resurselor pedagogice evi- 
denţiază creşterea importanţei resurselor informaţio- 
nale care asigură stimularea factorilor de creativitate 
generală şi specială şi de motivare individuală şi 
grupală a „actorilor educaţiei“ angajaţi în valorificarea 
bazei didactico-materiale şi financiare existentă în 
vederea realizării, în condiţii optime, a obiectivelor 
organizaţiei şcolare. 

În acest context, „resursele materiale trebuie să fie 
folosite eficient pentru a satisface necesităţile umane — 
asumate la nivel de educaţie — care sunt în extindere 
continuă“. Satisfacerea lor presupune valorificarea 
tuturor resurselor existente în cadrul organizaţiei şcolare 
dar şi în afara acesteia la nivelul raporturilor dintre 
educaţia/instrucţia formală-nonformală-informală. 

Pe de altă parte, managementul organizaţiei şcolare 
ridică problema raportului dintre „resursele naturale“, 
care sunt epuizabile, şi resursele umane, în general, 
cele informaţionale, în special, care sunt inepuizabile 
prin capacitatea lor de reproducere lărgită, la niveluri 
de competitivitate superioară cu efecte sinergice angajate 
la scara sistemului social global (vezi Webester's New 
World Encyclopedia, New York, 1993, p.703, 704). 


REVISTA DE PEDAGOGIE 


Revista de Pedagogie apare din anul 1951 „ca organ 
al Institutului de Cercetări Pedagogice şi Psihologice“ 
(Dicţionar de pedagogie contemporană, 1969, p.233). 

Obiectivele propuse, confirmate de-a lungul tim- 
pului, evidenţiază capacitatea acestei reviste de speciali- 
tate de a fi „un instrument de prezentare a celor mai 
noi realizări ale ştiinţei pedagogice, de îndrumare 
pedagogică a personalului didactic, de perfecţionare 
a procesului de învăţământ“, de valorificare a tradiţiei 
şi a inovației pedagogice universale şi naţionale, de 
popularizare a experienţei pozitive a educatoarelor, 
învăţătorilor şi profesorilor (vezi Dicţionar de peda- 
gogie, 1979, p.394). 

Noua formulă editorială, lansată în 1993 sub 
coordonarea Institutului de Ştiinţe ale Educaţiei, 
urmăreşte „stabilirea unei linii de conduită ştiinţifică 
situată permanent la limita dintre cercetarea peda- 
gogică şi activitatea de perfecţionare a cadrelor 
didactice şi de conducere a şcolii“ (Revista de peda- 
gogie, nr. 1—2/1993, Problematica reformei, p.3). 
Această deschidere este evidentă în cadrul numerelor 
tematice propuse, orientate asupra unor aspecte fun- 
damentale pentru prezentul şi viitorul ştiinţelor peda- 
gogice: Problematica reformei, Educaţia permanentă, 
Autoeducaţia, Curriculum şi dezvoltare curriculară, 
Informatizarea învățământului, Învăţământul profe- 
sional, Orientarea şcolară şi profesională (,„Cariera: 
şansă sau planificare?'). 


REVISTA ÎNVĂŢĂMÂNTUL PREŞCOLAR 


Revista Învăţământul Preşcolar apare între 1970— 
1982 ca Supliment al Revistei de Pedagogie. 

Seria nouă a Revistei Învăţământul Preşcolar 
apare periodic, de la începutul anului 1990, valorifi- 
când efortul generos al redacţiei care răspunde 
solicitărilor de informare şi de perfecţionare specifice 
comunităţii educatoarelor. Acest efort are în vedere 
„îmbunătăţirea metodologiei activităţilor din gră- 
diniţă, care contribuie şi la pregătirea familiei 
pentru educaţie, la formarea părinţilor ca educatori“ 
(vezi Dima, Silvia, în Revista Învăţământul Pre- 
şcolar, nr. 1—2/1990, p.7). 

Conţinutul revistei reflectă problematica specifică 
învăţământului preşcolar abordată în contextul unor 
numere speciale (Managementul învățământului, 
Evaluarea — componentă a activităţii didactice, Pro- 
bleme fundamentale ale teoriei şi practicii educa- 
tionale), dar şi în cadrul unor culegeri tematice 
(Antologie — jocuri didactice, Antologie de poezii 
pentru copii, Copilăria — fundament al personalităţii). 


SARCINA DIDACTICĂ 


Sarcina didactică reprezintă „un anumit cuantum“ de 
cunoştinţe şi capacităţi care urmează să fie dobândit 
de elev conform anumitelor obiective pedagogice speci- 
fice şi concrete proiectate în mediul şcolar sau/şi 
extraşcolar, realizabile în diferite contexte de instruire 
formală şi/sau nonformală. 

Din perspectiva profesorului, sarcina didactică 
presupune „un cuantum de obligaţii de predare“ care 
conferă o anumită individualitate proiectului de 
activitate propus. Relevanţa sa pedagogică este probată 
prin strategiile de învăţare şi de evaluare asociate deja 
în vederea atingerii unui obiectiv operaţional sau unor 
obiective operaţionale complementare, definit(e) la 
nivelul activităţii elevului. 

Din perspectiva elevului, sarcina didactică este 
relevantă în măsura în care concentrează sau extinde 
o „încărcătură“ informativ-formativă adecvată în raport 
cu posibilităţile sale maxime de învăţare şi cu resursele 
de (auto)evaluare continuă a rezultatelor obţinute, 
definite în termeni de progres şcolar (vezi Dicţionar 
de pedagogie, 1979, p.399). 


SCOPUL DIDACTIC 


Scopul didactic reprezintă o finalitate pedagogică de 
tip microstructural care concentrează obiectivele 
generale şi specifice ale unui capitol, subcapitol, grup 
de activităţi (lecţii), sintetizate printr-o formulare 
explicită şi imperativă care vizează orientarea pro- 
cesului de învăţământ la nivelul dimensiunii sale 
concrete, operaţionale. 

Alegerea scopului didactic al activităţii (lecţiei) 
presupune, pe de o parte, analiza obiectivelor pedagogice 
ale capitolului — incluse în programa şcolară — iar pe 


de altă parte, raportarea acestora la finalităţile 
macrostructurale (ideal pedagogic — scopuri peda- 
gogice) care conferă programei şcolare respective o 
anumită perspectivă axiologică, valabilă pe termen 
mediu (anul şcolar respectiv) şi lung (ciclul şcolar 
respectiv). 

Rolul scopului didactic este relevant la nivelul 
proiectului de activitate (lecţie) elaborat de profesor 
în funcţie de obiectivele programei şcolare dar şi de 
resursele pedagogice existente (elevi, mijloace de 
învăţământ ...), valorificabile în condiţiile concrete 
ale şcolii şi ale clasei de elevi. În acest context decisivă 
este creativitatea didactică a profesorului, exersată, 
pe de o parte, pe terenul modelelor taxonomice 
consacrate (obiective cognitive-afective-psihomotorii; 
obiective: de stăpânire a materiei — de transfer 
operaţional — de exprimare), operaţionalizate/opera- 
ţionalizabile în diferite situaţii şi secvenţe de instruire, 
iar pe de altă parte, prin articularea acţiunilor de 
predare-învăţare-evaluare la nivelul unei activităţi 
coerente, deschise (auto)perfecţionării. 

Vezi Lecţia, Obiectivele pedagogice, Proiectarea 
pedagogică. 


SCOPURILE PEDAGOGICE 


Scopurile pedagogice reprezintă finalităţile macro- 
structurale care definesc liniile generale de politică a 
educaţiei, elaborate în concordanţă cu idealul peda- 
gogic, care orientează valoric acţiunile de formare- 
dezvoltare a personalităţii proiectate şi realizate în 
cadrul sistemului de învățământ. 

Raportul dintre idealul pedagogic şi scopurile 
pedagogice probează capacitatea finalităţilor macro- 
structurale de a asigura „orientarea activităţii de 
educaţie, în mod real, cu mijloace luate efectiv pentru 
a urmări şi a evalua“ desfăşurarea acesteia (Hameline, 
D., 1979, p.97). 

Idealul pedagogic reprezintă ceea ce De Landsheere 
numea „o finalitate care marchează mai mult intenţia 
fără a garanta o urmărire efectivă a acesteia“. El 
asigură, însă, activarea scopurilor pedagogice „care 
introduc, deja, noţiunea de rezultat, cu o anumită 
gestiune a timpului“ (De Landsheere, Viviane et Gilbert, 
1989, p.26). 

Raportul ideal pedagogic — scopuri pedagogice 
reflectă logica acţiunii educaţionale, proiectată la nivel 
social, dar realizată în plan psihopedagogic, în 
contextul diferitelor politici educaţionale şi şcolare/ 
universitare. 


ENI SCOPURILE PEDAGOGICE 


Idealul pedagogic intervine ca „o componentă a 
sistemului social global“ care concentrează un model 
de activitate abstract, cu un grad de generalitate 
maximă. Dimensiunea sa funcţional-structurală este 
aproape exclusiv anticipativă, proiectivă, prospectivă. 

Scopurile pedagogice reflectă această dimensiune 
unică a idealului pedagogic prin mijloace specifice, 
care au un grad mai redus de abstractizare şi de gene- 
ralizare şi un grad mai mare de „obiectivare“ în acţiuni 
de amploare, relevante social, la nivel de politică a 
educaţiei. Dimensiunea lor proiectivă, abstractă, 
generală — proprie idealului pedagogic — este pre- 
lungită, şi completată printr-o latură acţională, practică, 
„bazată pe o cantitate mai mare de concret“. În timp ce 
„idealul“ este al „epocii istorice“, având în vedere 
societatea, în ansamblul său, „scopurile“ vizează „finali- 
tatea unei acţiuni educaţionale“ care încearcă să traducă 
în fapt, — la scara sistemului educaţional — „cerinţele 
idealului“ (vezi Surdu, Emil, 1995, p.49—50). Integrate 
funcţional în structuri de decizie, relevante social, la 
nivel de politică a educaţiei, scopurile pedagogice 
„vehiculează secvenţe ale modelului de personalitate 
umană aşa cum pot fi ele realizate în practica in- 
structiv-educativă“ a sistemului şi a procesului de 
învăţământ (Cucoş, Constantin, 1995, p.47). 

Griteriile implicate în alegerea scopurilor peda- 
gogice pozitive respectă coordonatele specifice teoriei 
finalităţilor, bazate pe înţelegerea corectă a raporturilor 
general-particular în termeni definitorii la nivelul filozo- 
fiei educaţiei (vezi Dewey, John, 1992, p.305—311). În 
această accepţie scopurile pedagogice pozitive implică: 

1) asigurarea concordanţei cu idealul pedagogic, 
realizabilă prin acţiuni planificate la nivel de politică 
a educaţiei; 

2) depăşirea stării actuale, realizabilă prin acţiuni 
de perfecţionare, ajustare structurală, restructurare, 
reformare a sistemului de educaţie; 

3) valorificarea potenţialului existent, realizabilă 
prin acţiuni bazate pe resursele şi pe necesităţile interne 
ale sistemului de educaţie; 

4) deschiderea spre diferite alternative operaţionale, 
realizabilă prin acţiuni adaptabile la diferite situaţii 
particulare — evitând „scopurile care pretind a fi 
definitive“ (Dewey, John, 1992, p.310). 

În mod analogic, pot fi depistaţi indicatorii care 
probează apariţia sau menţinerea „scopurilor peda- 
gogice negative“, lansate pe diferite circuite ideologice, 
mascate sau latente: 

a) acceptarea, întreţinerea sau chiar încurajarea 
neconcordanţei dintre idealul pedagogic şi scopurile 

pedagogice ale sistemului de educaţie; 

b) reproducerea stării actuale prin avansarea unor 
soluţii parţiale, de corecție sau de ameliorare a 
sistemului de educaţie; 

c) încurajarea dependenţei de resursele externe ale 
sistemului, tendenţă care poate întreţine risipa prin 
adoptarea unor modele inadecvate sau prin abordarea 
unor probleme semnificative doar pe termen scurt; 

d) închiderea acţiunilor pedagogice în limitele unor 
proiecte globaliste sau compartimentate, inadaptabile 
la diferite situaţii particulare, proprii fiecărui sistem 
naţional de educaţie. 

Trăsăturile esenţiale specifice scopurilor pedago- 
gice sunt evidente la nivelul acţiunilor de politică a 
educaţiei, proiectate în cadrul modelului teleologic şi 
axiologic de formare-dezvoltare a personalităţii umane 
pe termen mediu şi lung. Aceste acţiuni, angajate la 
scara întregului sistem de învăţământ, conferă scopuri- 
lor pedagogice un caracter practic — strategic — tactic. 

a) Caracterul practic al scopurilor pedagogice 
vizează direcţiile principale de acţiune socială care 
susţin politica şi planificarea educaţiei într-o anumită 
etapă sau perioadă istorică determinată. 

b) Caracterul strategic al scopurilor pedagogice 
vizează liniile generale de inovaţie pedagogică, proiec- 
tate pe termen mediu şi lung, care susţin funcţio- 
nalitatea de ansamblu a sistemului de educaţie, în 
general, a sistemului şi a procesului de învăţământ, în 

"mod special. 

c) Caracterul tactic al scopurilor pedagogice vizează 
criteriile de elaborare a obiectivelor pedagogice generale 
care susţin modelul de proiectare curriculară a planului 
de învăţământ. 

Evoluţia istorică a scopurilor pedagogice eviden- 
ţiază orientările decisive înregistrate la nivel de politică 
a educaţiei, în special după înfiinţarea, în 1945, a 
UNESCO. 

Scopurile pedagogice ale organizaţiei pot fi sesizate 
prin raportare la cele trei programe prioritare, delimi- 
tate până în prezent (vezi Lumea în dialog — UNESCO, 
în Lumea, nr. 12—13/1993): 

a) „Educaţia de bază pentru toţi“ — proiectată 
pentru asigurarea accesului fiecărei persoane la „o 
educaţie de calitate, care să poată constitui funda- 
mentul unui învăţământ permanent, fundament definit 
de fiecare stat în raport cu situaţia sa culturală, socială 
şi economică“; 

b) „Educaţia pentru viitor“ — proiectată pentru a 
putea răspunde de astăzi la problemele cu care se vor 
confrunta adulţii viitoarelor decenii ale secolului XXI : 

c) „Acţiune în favoarea progresului educaţiei“ — 
proiectată special pentru a putea facilita „cooperarea 
internaţională şi regională“. 

Gercetările realizate sub egida UNESCO stimulează 
emergenţa unor scopuri pedagogice proiectate, mai 
ales, în sensul educaţiei permanente şi al demo- 
cratizării sistemelor de învăţământ. Ele pot fi sesizate, 
în procesualitatea lor socială, prin relevarea unor 
repere istorice semnificative: 

- Anul 1970, decretat „Anul Internaţional al Edu- 
caţiei': lansarea cărţii lui Paul Lengrand, „Introducere 
în educaţia permanentă“, care defineşte două scopuri 
pedagogice fundamentale: pentru evoluţia sistemelor 
moderne de învăţământ: „crearea structurilor şi meto- 
delor capabile să ajute fiinţa umană pe tot parcursul 
existenţei sale, în procesul continuu de formare şi 
dezvoltare“; „pregătirea individului pentru ca acesta 
să devină cât mai mult propriul subiect şi propriul 
instrument al dezvoltării prin intermediul multiplelor 
forme de autoinstruire“ (Lengrand, Paul, 1973, p.50); 

- Anul 1972: proiectarea ideii unei Cetăți educative, 
în cadrul cunoscutului Raport UNESCO, „A învăţa să 
fii“ (elaborat sub redacţia lui Edgar Faure), care 
stabileşte scopurile pedagogice ale sistemului la nivelul 
unor „fapte care anunţă viitorul“ în termeni de „trans- 
cendenţe“ orientate spre: dezvoltarea umanismului 
ştiinţific, prin stăpânirea regulilor ştiinţifice necesare 
pentru formarea spiritului ştiinţific; căutarea unor noi 
valori, prin acţiuni şi reflecţii necesare pentru stimu- 
larea creativităţii; o angajare socială, prin educaţie 
politică, economică, participativă, internaţională, 
necesară pentru perfecţionarea practicilor democratice; 
o anticipare a omului complet prin „integralitate fizică, 
intelectuală, afectivă şi etică“, necesară pentru înţele- 
gerea şi transformarea lumii „cu obiecte şi ansambluri 
tehnologice“ (vezi Faure, Edgar, şi colab., 1974, 
p.158—224); 

- Anul 1979: dezvoltarea unei strategii bazată pe 
corelaţia dintre învăţare şi muncă, proiectată la nivelul 
următoarelor scopuri pedagogice: îmbinarea formării 
practice a omului cu formarea sa intelectuală; stimu- 
larea unui învăţământ capabil „să permită o rotaţie 
mai puternică a efectivelor“, respectând „mediul natural 
al copilului şi al tânărului“; valorificarea adecvată a 
raportului dintre cunoaşterea abstractă, tehnologie şi 
practică, prin alternanță şi deschidere socială; antre- 
narea efectivă a elevilor, studenţilor și profesorilor la 
rezolvarea problemelor practice ridicate de viaţa 
socială: economică, politică şi culturală (vezi UNESCO, 
A învăţa şi a munci, 1983, p.5—28); 

- Anul 1990: adoptarea „Declaraţiei mondiale 
asupra educaţiei“ (la Conferinţa mondială organizată 
în Tailanda) în condiţiile unor transformări geopolitice 
globale, care determină instituţionalizarea unor scopuri 
pedagogice, „apte să răspundă nevoilor educative 
fundamentale“: protejarea învăţământului general, 
obligatoriu, de bază, prin măsuri explicite care vizează 
egalizarea şanselor de acces în termeni de calitate 
pedagogică şi de eficienţă socială maximă; valori- 
ficarea deplină a educaţiei în calitatea sa de factor 
esenţial al progresului social, „care canalizează toate 
creşterea ratei de participare a adulţilor la procesele 
complexe de educaţie şi autoeducaţie profesională şi 
socială; lărgirea viziunii despre „educaţia funda- 
mentală“, bazată pe: universalizarea accesului şi 
promovarea echităţii; accentuarea rolului învăţării; 
extinderea mijloacelor didactice esenţiale; ameliorarea 
contextelor de învăţare socială; întărirea relaţiilor de 
parteneriat (vezi WCEFA, 1990); 

«Anul 1995: schiţarea unui plan pe termen mediu 
şi lung, care cultivă o atitudine faţă de „revoluţia 
informaţională“, plasată pe axa a două scopuri peda- 
gogice: formarea capacităţii omului „de a produce, a 
trata, a stoca şi a utiliza raţional informaţia“ (ceea ce 
va face diferenţa dintre state); dezvoltarea politicilor 
generale şi speciale preocupate, prioritar, de preîn- 
tâmpinarea şi eliminarea pericolelor sociale majore, 
rezultate din amplificarea dezechilibrelor şi a exclu- 
derilor“ (vezi Văideanu, George, 1996). 

Scopurile pedagogice ale sistemului de învățământ 
din România pot fi deduse din art. 4 (paragraful 1) al 
Legii Învăţământului/1995 care evidenţiază faptul că 
idealul personalităţii autonome şi creative implică: 
însuşirea cunoştinţelor ştiinţifice, a valorilor culturii 
naţionale şi universale; dobândirea capacităţilor 
cognitive, abilităţilor practice, atitudinilor motiva- 
tionale şi caracteriale, necesare în plan intelectual, 
moral, tehnologic, estetic şi fizic; asimilarea strate- 
giilor de învăţare necesare (auto)instrucţiei perma- 
nente; formarea conştiinţei morale în spiritul respec- 
tării depline a drepturilor şi libertăţilor fundamentale 
ale omului; profesionalizarea tinerei generaţii la 
nivelul cerinţelor societăţii moderne, informatizate 
(vezi Legea Învăţământului/nr: 85, în Monitorul Oficial 
al României, nr. 1, din 5 ianuarie 1996). 

Elaborarea.scopurilor pedagogice presupune 
delimitarea criteriilor valorice constante care con- 
turează, într-o anumită etapă istorică, liniile generale 
de proiectare şi realizare a politicii educaţiei, valabile 


EI SECVENȚA DIDACTICĂ 


pe termen mediu și lung prin raportarea sistemului de 
educaţie/învăţământ la sistemul politic, la sistemul 
cultural şi la sistemul economic. În cazul etapei istorice 
actuale, corelaţia respectivă implică respectarea 
tendinţelor de evoluţie specifice societăţii moderne, de 
tip informaţional. 

1) Raportarea sistemului de educaţie/învăţământ 
la sistemul politic angajează operaţionalizarea con- 
ceptului de democraţie prin: a) valorificarea integrală 
a principiilor generale ale democraţiei — repre- 
zentarea, separarea puterilor, legitimitatea — în 
condiţiile specifice educaţiei (conducerea sistemului 
de educaţie, proiectarea conţinuturilor educaţionale); 
b) reconsiderarea principiului egalizării şanselor de 
acces la educaţie în condiţiile proiectării unor şcoli la 
fel de eficiente pentru toţi elevii la toate nivelurile 
sistemului şi în mod special în cadrul învăţământului 
general/de bază (Păun, Emil, 1982, p.66). 

2) Raportarea sistemului de educaţie/învățământ 
la sistemul cultural angajează o modalitate pedagogică 
de abordare a cunoaşterii ştiinţifice, tehnologice, 
artistice, politice, religioase etc., prin: a) stabilirea 
criteriului metodologic prioritar de selecţie a infor- 
maţiei: valoarea formativă maximă a acesteia, reali- 
zabilă în timp şi spaţiu; menţinerea liniei principale 
de stabilitate a cunoştinţelor: linia conceptelor fun- 
damentale, de bază, care au valoarea metodologică şi 
formativă cea mai ridicată. 

3) Raportarea sistemului de educaţie la sistemul 
economic angajează două aspecte de ordin practic: 
a) verificarea productivităţii educaţiei în funcţie de 
gradul de integrare socială asigurat „subiecţilor“ la 
ieşirea din sistem, la diferite niveluri de organizare şi 
la diferite intervale de timp; b) verificarea eficienţei 
sociale a educaţiei în funcţie de capacitatea sistemului 
de promovare periodică în ierarhiile sociale a „subiecţi- 
lor“ care ating nivelul de educaţie cel mai înalt. 

Modelul scopurilor pedagogice vizează, astfel, elabo- 
rarea unor soluţii macrostructurale care angajează la 
nivel de politică a educaţiei: a) raportul dintre demo- 
craţie şi sistemul de educaţie; b) raportul dintre evoluţia 
cunoașterii ştiinţifice şi conţinutul procesului de învăţă- 
mânt; c) raportul dintre cererea/oferta socială şi 
valoarea personalităţii „produsă“ de sistemul de educaţie. 

Scopurile pedagogice proiectate în perspectiva 
reformelor şcolare definesc orientările valorice ale 
sistemului de învățământ realizabile la nivel de politică 
a educaţiei (vezi Les réformes de léducation: expe- 
riences et perspectives, 1980): a) democratizarea 
educaţiei în termenii generalizării accesului la un 

învăţământ de calitate şi ai asigurării unei conduceri 
manageriale a tuturor instituţiilor şcolare; b) moder- 
nizarea permanentă a educaţiei în sensul respectării 
valorilor sale specifice, legate de „identitatea sa 
culturală“; c) valorificarea educaţiei în sensul pro- 
gresului social prin promovarea produselor sale supe- 
rioare la toate nivelurile de vârf ale vieţii culturale, 
politice, economice etc. 

Conferinţa permanentă a miniştrilor educaţiei din 
Europa (23—24 martie 1994), care anticipează „o 
perioadă de reforme fără precedent“, evidenţiază 
scopurile pedagogice ale sistemelor moderne de în- 
văţământ, în termenii următoarelor acţiuni sociale: 
a) educaţie pentru democraţie; b) educaţie pentru 
valorile umaniste; €) educaţie pentru acceptarea diver- 
sităţii (culturale, etnice, politice, religioase etc.). 

Vezi Finalităţile pedagogice/educaţiei, Idealul 
pedagogic/educaţiei, Obiectivele pedagogice. 


SECVENȚA DIDACTICĂ 


Secvența didactică reprezintă o anumită structură de 
organizare a instruirii programate pe baza unei 
scheme de proiectare care vizează asigurarea unei 
corelaţii între informaţia propusă — sarcina de învă- 
fare — răspunsul elaborat pe criterii relevante în plan 
ştiinţific şi pedagogic. 

Logica oricărei secvenţe didactice implică un meca- 
nism de deducere a răspunsului, proiectat în mod liniar 
sau ramificat, care apare, însă, întotdeauna ca o 
consecinţă a procesului de însuşire şi de valorificare a 
informaţiei necesare pentru îndeplinirea corectă a 
sarcinii de instruire într-un context pedagogic deter- 
minat (vezi etimologia cuvântului, în limba latină 
sequentia — „consecinţă“, „urmare“) — vezi Dicţionar 
de pedagogie, 1979, p.404. 

Tipologia secvenţelor didactice poate fi delimitată 
la nivelul proiectelor pedagogice avansate de profesor 
în condiţii proprii sau apropiate de modelul instruirii 
programate. Analiza acestora permite clasificarea 
secvenţelor didactice în funcţie de cinci criterii com- 
plementare: 

a) după plasamentul secvenţei în cadrul proiectului 
didactic: secvenţe introductive; secvenţe intermediare; 
secvenţe finale; 

b) după natura mesajului: secvențe prioritar infor- 
mative; secvenţe prioritar formative; 

c) după rolul strategic asumat: secvenţe de legătură; 
secvenţe de consolidare; secvenţe de aplicare; secvenţe 
de sprijin; 


` 


337 


d) după operaţiile logice angajate prioritar: secvenţe 
de analiză; secvenţe de sinteză; secvenţe de concretizare 
logică; 

e) după resursele cognitive dezvoltate: „secvenţe- 
cheie“; „secvenţe-ancoră“; „secvenţe-trambulină“. 


SISTEMUL DE EDUCAŢIE 


Sistemul de educaţie reprezintă ansamblul insti- 
tuţiilor//organizaţiilor (economice, politice, culturale) 
şi al comunităţilor umane (familie, popor, naţiune; 
grupuri profesionale, grupuri etnice; sat, oraş, cartier, 
colectivitate etc.) dintr-o anumită societate, care în 
mod direct sau indirect, explicit sau implicit, realizează 
anumite funcţii şi roluri pedagogice, care asigură 
activarea şi influențarea procesului de formare-dez- 
voltare a personalităţii umane. 

La nivelul practicii sociale, sistemul de educaţie 
poate include toate conținuturile (intelectuale, morale, 
tehnologice, estetice, fizice) şi formele educaţiei 
(formale-nonformale-informale), proiectate şi realizate 
prin intermediul unor acţiuni educaţionale, bazate pe 
diferite tipuri de corelaţii subiect-obiect, şi a unor 
influenţe pedagogice multiple, provenite din direcţia 
unui câmp psihosocial deschis. 

Valoarea metodologică a conceptului este relevantă 
din perspectiva: a) educaţiei permanente, care proiec- 
tează „o configuraţie societală aparte cu o denumire 
proprie, cetatea educativă“ (Faure, Edgar şi colab., 
1974, p.222); b) responsabilizării tuturor instituţiilor 
şi comunităţilor umane în raport cu problematica 
educaţiei; c) definitivării relaţiilor structurale la nivel 
de macrosistem-microsistem; d) perfecţionării meca- 
nismelor de funcţionare ale educaţiei în termeni de 
autoorganizare-autoreglare (vezi Durand, Daniel, 
1994, p.46—A49). 

Vezi Dimensiunile educaţiei, Formele educaţiei, 
Sistemul de învăţământ. 


SISTEMUL DE ÎNVĂŢĂMÂNT 


Sistemul de învăţământ reprezintă principalul sub- 
sistem al sistemului de educaţie, care include ansam- 
blul instituţiilor specializate în proiectarea şi realizarea 
funcţiilor educaţiei prin conţinuturi şi metodologii 
specifice, organizate formal şi nonformal. 

Sistemul de învățământ, în sens larg, angajează 
„ansamblul instituţiilor care participă la organizarea 
arhitecturii şcolare“ prin proiectarea unor cicluri, 
orientări, filiere realizabile la nivelul unor structuri 

specifice educaţiei/instruirii formale dar şi nonformale 
(Dictionnaire encyclopédique de L'tducation et de la 
formation, 1994, p.956). 

Ca parte a sistemului de educaţie, sistemul de 
învăţământ coordonează şi asimilează acţiunile şi 
influenţele pedagogice proiectate şi realizate (de) la 
nivelul următoarelor instituţii: 

* „Școala“, reprezentată prin: grădiniţe, şcoli pri- 
mare, şcoli generale, şcoli profesionale, şcoli speciale, 
grupuri şcolare, licee, colegii universitare, universităţi, 
unităţi de instruire permanentă (recurentă, reciclare, 
perfecţionare), unităţi de învăţământ conexe (centre, 
cabinete de asistenţă psihopedagogică a elevilor, 
cadrelor didactice, părinţilor; centre, cabinete logo- 
pedice, case ale copiilor şi elevilor); 

- Instituţiile specializate în educaţie/instruire non- 
formală, complementare în raport cu „şcoala“: casele 
şi cluburile elevilor/studenţilor, taberele pentru elevi/ 
studenţi, centrele de formare profesională, centrele de 
vacanţă („loisir“), presa şcolară/universitară, radio- 
televiziunea şcolară/universitară, reţelele de infor- 
matizare şcolare/universitare; 

* Organismele instituţionale ale comunităţilor edu- 
cative (locale, zonale; profesionale etc.) care sprijină 
„şcoala“ în mod direct conform anumitelor relaţii con- 
tractuale: familia/comunitatea părinţilor; agenţii 
economici, politici, culturali; biserica etc. 

Evoluţia sistemelor moderne de învățământ confir- 
mă deschiderea socială a şcolii instituţionalizată la 
nivelul unor modele cu o arie de extindere din ce în ce 
mai largă. În această perspectivă pot fi evocate: centrele 
interşcolare/teritoriale de formare profesională cu 
programe de instruire nonformală (S.U.A.); şcolile 
duale (cu programe de instruire profesională în şcoală 
şi în întreprindere), proiectate pe baza unor relaţii 
contractuale realizate cu agenţii economici cointe- 
resaţi (Germania); şcolile alternative, care angajează 
opţiunea şi responsabilitatea comunităţilor locale/ 


„zonale — familia, biserica, agenţii sociali etc. (Olan- 


da, Danemarca); centrele de vacanţă, cu programe 
pedagogice multiple de educaţie activă (Franţa); 
reţelele şcolare/universitare de televiziune şi de infor- 
matizare, cu programe de instruire formală-nonformală 
(Japonia) etc. 

Această deschidere socială influenţează calitatea 
sistemelor de învăţământ care înregistrează urmă- 
toarele tendinţe de evoluţie, confirmate în ultimele. 
decenii la scară mondială: 

a) pregătirea specială a copiilor pentru ca „trecerea 
în învăţământul primar să devină mai suplă“; 

b) pregătirea în condiţii optime a „parcursului 
educativ“ de la învăţământul primar la învăţământul 
secundar, obiectiv valabil şi în condiţiile integrării şi 
în condiţiile separării celor două niveluri şcolare; 

c) „prelungirea duratei învăţământului obligatoriu 
de la 8 la 9 ani şi uneori chiar de la 10 la 11 ani 
pentru a asigura şanse egale de reuşită tuturor gru- 


purilor sociale“; 


d) multiplicarea şi diversificarea învăţământului 
postobligatoriu, după vârsta de 16 ani, în „filiere“ cu 
prestigiu pedagogic comparabil în perspectiva reuşitei 


şcolare, profesionale şi sociale, ulterioare; 


e) dezvoltarea unui învăţământ superior capabil 
să creeze „un echilibru între diversele specializări: 
umaniste, ştiinţifice, tehnologice şi profesionale“; 

f) formarea tuturor cadrelor didactice la nivel 
universitar, în instituţii specializate cu durata de 


minimum 3 ani; 


g) asigurarea continuității între formele de pregă- 
tire profesională iniţială şi continuă, „care trebuie 
considerate ca un întreg“ (vezi Învăţământul din alte 


ţări, 1990, p.7—21). 


Democratizarea sistemelor moderne de învățământ 
presupune valorificarea acestor tendinţe care, prin 
„refuzul selecţiei timpurii“ răspund la „cererea familiei 
de prelungire a școlarităţii“, necesară pentru egalizarea 
şanselor de'reuşită a elevilor la nivel de politică a 
educaţiei (vezi L'école et ies enseignants dans les Days 


de la communauté, 1991, p.10, 11). 


Analizele globale realizate în funcţie de mai mulţi 
indicatori manageriali (structură de funcţionare, 
resurse, formare iniţială şi continuă, curriculum) 
evidenţiază următoarele linii de evoluţie a sistemelor 


moderne de învăţământ: 


a) creşterea responsabilităţii comunităţilor locale 
şi zonale în procesele de descentralizare administrativă 
şi financiară şi de formare a cadrelor didactice în 
funcţie de cerinţele teritoriale de dezvoltare socioeco- 


nomică; 


b) extinderea învăţământului prin coborârea vârstei 
de debut a şcolarităţii (5—6 ani) şi prelungirea vârstei 
obligatorii de şcolarizare (16—18 ani) în condiţiile în 
care „educaţia generală comună coincide, în mod 


normal, cu perioada şcolii obligatorii“; 


c) realizarea formelor, modalităţilor şi procedeelor 
de măsurare şi apreciere a randamentului pedagogic 
al elevilor şi al cadrelor didactice, demonstrat în 
timpul şcolarităţii, în condiţii specifice evaluării 


formative, continue; 

d) dezvoltarea filierelor vocaţionale după absol- 
virea învăţământului general obligatoriu şi a altor 
forme avansate de şcolarizare; 

e) îmbunătăţirea standardelor de calificare voca- 
ţională obţinute prin învăţământul secundar superior, 
comparativ cu standardele de profesionalizare aca- 
demică; 

f) proiectarea modulară a cursurilor în învăţă- 
mântul secundar superior (liceal şi profesional) şi în 
învăţământul superior (scurt, lung, postuniversitar); 

g) perfecţionarea formelor şi modalităţilor de 
pregătire iniţială şi continuă a cadrelor didactice, la 
nivelul învăţământului superior, universitar şi postuni- 
versitar (vezi EURYDICE, CEDEFOP 1996, p.7). 

Analiza sistemului de învăţământ, în sens larg, 
presupune şi evidenţierea „unor medii educaţionale“ 
care angajează „diferite forme de colaborare cu 
şcoala“: familia, organizaţiile de copii şi tineret, 
comunicațiile de masă (vezi Radu, Ion, T.; Cozma, 
Maria; Cerghit, loan; Popescu, Eugenia, în Curs de 
pedagogie, coordonatori, Cerghit, Ioan; Vlăsceanu, 
Lazăr, 1988). 

Comunicaţiile de masă (mass-media) angajează o 
multitudine de funcţii (informare, culturalizare, socia- 
lizare, formare, divertisment etc.) care impun — în 
cadrul unor programe formale şi/sau nonformale — 
realizarea a unor obiective specifice şi concrete ale 
sistemului de învăţământ (vezi radioteleviziunea 
şcolară/universitară etc.). 

Organizațiile de copii şi tineret — influențate 
negativ, în anumite etape istorice, de exacerbarea 
funcţiilor lor „ideologice şi politice“ — asigură, în 
cadrul sistemului de învățământ, realizarea unor 
obiective prioritar formative, relevante, mai ales, în 
planul educaţiei morale (vezi proiectarea unor activi- 
tăţi: în şi pentru colectiv; de muncă productivă şi de 
creaţie; care stimulează competiţia; care cultivă patrio- 
tismul, spiritul de solidaritate, responsabilitatea civică, 
înţelegerea şi propagarea valorilor autentice din 
domeniul ştiinţific, estetic, politic, religios etc.). 

Familia, considerată „prima şcoală a copilului“, 
constituie un agent social al sistemului de învăţământ, 
activat permanent pe baza unui „contract natural“, 
instituţionalizat la nivelul conducerii şcolii prin inter- 
mediul reprezentanţilor părinţilor: consilii, comitete, 
grupuri de iniţiativă, grupuri de finanţare etc. 

Familia dasică întreţine două funcţii educative care 
influenţează direct calitatea sistemelor de învățământ: 
a) îndrumarea copilului, (pre)adolescentului, tânărului 
şi chiar a adultului, la bază (vezi atitudinile com- 

portamentale dobândite în „cei şapte ani de-acasă“) şi 
la vârf (vezi raportarea la nivelul de aspirații socio- 
profesional, moral etc., dezvoltat pe tot parcursul 
vieţii); b) responsabilizarea civică a părinţilor care 
reprezintă modele comportamentale cu potenţial 
formativ ridicat, la nivel longitudinal şi transversal, 
prin: stilul de viaţă oferit; relaţiile de autoritate- 
permisivitate-colaborare democratică, oferite/culti- 
vate; rolurile socioafective interpretate exemplar în 
diferite contexte interne şi externe, în raport cu membrii 
de (auto)educaţie a părinţilor, exersate în diferite 
contexte şi împrejurări, relevante la nivelul corelaţiei 
pedagogice „subiect“-,obiect“ (părintele fiind „subiect“ 
dar şi „obiect“ în acţiunea sa de educare a propriilor 
copii/(pre)adolescenţi etc.). 

Familia modernă suportă provocările societăţii 
industrializate şi — mai nou — ale societăţii infor- 
matizate. Aceste provocări limitează resursele şi dimen- 
siunile familiei din mai multe puncte de vedere: ca tip 
de comunitate, cu un număr de membrii,tot mai redus 
pe orizontală (vezi restrângerea nucleului familiei 
chiar la un singur părinte şi un singur copil) şi pe 
verticală (vezi restrângerea legăturilor directe între 
generaţii: copii-părinţi-bunici-străbunici); ca tipologie 
a rolurilor, limitate la „consum“ şi „obişnuinţe“; ca tip 
de autoritate reală, limitată de „morala“ constrângerii 
sau a supunerii (vezi Piaget, Jean, 1980). 

Calitățile pedagogice ale familiei intră într-o „nouă 
ordine“ care înclină balanţa funcţiilor sale specifice 
(de protejare exterioară: hrană, îmbrăcăminte, îngrijire 
etc.; de formare interioară: educaţie) în favoarea 
educaţiei. O educaţie care constituie „o şcoală a 
sentimentelor“, în care familia este de neînlocuit. 

Această situaţie permite integrarea acţiunilor şi a 
influențelor familiei la nivelul sistemului de învăţă- 
mânt. Eficienţa sa pedagogică reflectă măsura în care 
părinţii înţeleg rolul şi statutul lor social din perspec- 
tiva: resurselor educaţiei permanente, proiectate la 
nivel longitudinal şi transversal; corelaţiei „subiect“- 
„obiect“, („propriii lor copii sunt, de asemenea, şi 
propriii lor educatori“) — Reboul, Olivier, 1976, p.20) 

Sistemul de învățământ, în sens restrâns, include 
ansamblul instituţiilor şcolare determinate la nivelul 
macrostructurii sociale (în contextul raporturilor 
existente între sistemul social global — sistemul de 
educaţie — sistemul de învăţământ — procesul de 
învăţământ). 

În această perspectivă — prezentă în majoritatea 
dicţionarelor de specialitate — sistemul de învăţământ 

este definit ca „sistem şcolar“ specializat în realizarea 
funcţiilor pedagogice ale sistemului de educaţie la 
nivelul procesului de instruire, în cadrul concret al 
activităţii didactice/educative. 

În sens restrâns, sistemul de învăţământ include 
astfel „reţeaua organizaţiilor şcolare“ determinată în 
plan pedagogic şi juridic la nivelul unor „servicii 
publice“ deschise, perfectibile, autoperfectibile. Func- 
tiile şi structurile sale sunt reflectate la nivelul acti- 
vităţilor specifice (didactice/educative), proiectate şi 
realizate în cadrul procesului de învățământ (vezi 
Dictionnaire encyclopédique de l'education et de la 
formation, 1994, p.956—958). 

Procesul de învăţământ reprezintă principalul 
subsistem al sistemului de învățământ, studiat, de 
regulă, la nivelul didacticii generale/teoriei procesului 
de învățământ. El vizează, în ultimă instanţă, activi- 
tatea didactică/educativă realizabilă la nivel opera- 
tional conform funcţiilor şi structurilor determinate la 
nivel de sistem. 

Abordarea sistemică a procesului de învăţământ 
permite valorificarea: a) raporturilor dintre variabilele 
independente de cadrul didactic (dependente de finali- 
tăţile/funcţiile şi de structura sistemului de învăţământ) 
şi variabilele dependente exclusiv de cadrele didactice 
(calitatea proiectării şi realizării activităţilor didac- 
tice/educative concrete); b) principiilor pedagogice 
generale de proiectare şi de realizare a activităţii 
didactice/educative (comunicarea-cunoaşterea-crea- 
tivitatea pedagogică); c) structurilor implicate în 
proiectarea pedagogică a activității didactice/educative 
(obiectivele-conţinutul-metodologia-evaluarea proce- 
sului de învăţământ). 

Vezi Procesul de învăţământ, Sistemul de edu- 
caţie. 


SITUAŢIA PEDAGOGICĂ/EDUCAŢIONALĂ 


Situaţia pedagogică/educaţională reprezintă con- 
textul general în care are loc activitatea de formare- 
dezvoltare permanentă a personalităţii concretizat prin 
ansamblul acţiunilor şi influențelor pedagogice care 
devin funcţionale într-un spaţiu şi timp social-istoric 
determinat. Din această perspectivă, situaţia edu- 
caţională constituie „un subansamblu al situaţiei 
sociale“, determinat de „cinci serii de factori generali 
care acţionează fie direct, fie indirect asupra sa“ (vezi. 
Mialaret, Gaston, 1991, p.31—34): 

- Tipul de societate, care condiţionează calitatea 
situaţiei educaţionale prin istoria sa şi prin aspectele 

economice, tehnologice, politice etc. caracteristice în- 
tr-un anumit stadiu de dezvoltare — aceste aspecte vor 
fi reflectate, îndeosebi, la nivelul finalităţilor educaţiei. 

- Filozofia şi politica educaţiei, care susţin deciziile 
macrostructurale ce determină modul de organizare 
şi coerenţa internă şi externă a sistemului de educaţie/ 
învăţământ — vezi funcţiile educaţiei, structura educa- 
ţiei, finalităţile educaţiei, managementul educaţiei; 

- Conținuturile — metodologia — tehnicile de eva- 
luare, care sunt concepute ca „legi interne de func- 
ţionare“ a sistemului şi a procesului de învăţământ. 

- Arhitectura şcolară, care constituie: premisa unui 
climat pedagogic favorabil sau nefavorabil „actorilor 
educaţiei“; spațiul pedagogic delimitat la nivelul 
construcţiei şcolare, care include un ansamblu de 
resurse pedagogice de natură didactico-materială; 

- Resursele umane, care includ „trei subansambluri: 
elevii, personalul didactic, personalul administrativ“, 
ce ridică probleme specifice de recrutare şi evoluţie, 
respectiv de formare iniţială şi continuă; 

Modelul general de analiză a situaţiilor educa- 
tionale, dezvoltat de Gaston Mialaret, propune patru 
coordonate care asigură contextul sociopedagogic extern 
al acţiunilor educaţionale realizabile, de regulă, în 
interiorul instituţiei/organizaţiei şcolare, la nivelul 
corelaţiei funcţionale dintre subiect/educator (pro- 
fesor) — obiect/educat (elev) — vezi, Mailaret, Gas- 
ton, 1993, p.32: 

* Coordonata comunităţii internaţionale — repre- 
zentată prin instituţii internaţionale consacrate — vezi 
UNESCO; 

* Coordonata comunităţii naţionale — reprezentată 
prin sistemul de educaţie care include ansamblul 
insituţiilor//organizaţiilor sociale ce îndeplinesc în mod 
direct şi indirect funcţii pedagogice explicite (vezi 
conceptul de societate educativă, lansat de Paul 
Lengrand; vezi conceptul de cetate educativă, lansat 
de Edgar Faure — vezi Lengrand, Paul, 1972; vezi 
Faure, Edgar, 1974); 

- Managementul şi administraţia educaţiei/învăţă- 
mântului — reprezentată la nivel naţional, teritorial 
şi local. 

- Mediul educaţional — reprezintă comunitatea 
educativă locală formată din familiile elevilor şi din- 
tr-un ansamblu de agenţi sociali (economici, politici, 
religioşi etc.) care au legături directe sau indirecte cu 
şcoala. 

Acest model de analiză are o valoare metodologică 
evidentă. El subliniază importanţa contextului social 
în care sunt proiectate şi realizate acţiunile educa- 

ţionale/didactice, necesitatea raportării permanente 
a acestora la problematica funcţiilor şi a finalităţilor 
educaţiei exercitate, în mod obiectiv şi subiectiv, de la 
nivel macrostructural. 

Analiza situaţiei pedagogice la nivelul unui concept 
operaţional evidenţiază „relaţia totală“ concretizată 
între actorii educaţiei şi mediul înconjurător. Ea poate 
evolua în cadrul unei „matrice de corelaţii“ determinate 
ierarhic pe verticala şi pe orizontala sistemului şi a 
procesului de învăţământ, pe fondul „unui factor 
explicativ comun“ (vezi De Landsheere, Gilbert, 1992, 
p273): 

Situaţia pedagogică evidenţiază, în acelaşi timp, 
contextul în care are loc activitatea de educaţie, 
maniera generală de realizare a educaţiei, modalităţile 
specifice de proiectare şi de realizare a conţinutului 
educaţiei. 

Contextul în care are loc activitatea de educaţiei 
include un ansamblu de circumstanţe, evenimente şi 
corelaţii între elevi/studenţi — conţinutul educaţiei 
(obiecte de învăţământ etc. — agenţi educaţionali 
(profesori, părinţi) — mediu (cultural, socioeconomic 
etc.) — vezi Dictionnaire actuel de l'tducation, 1993, 
p.1167—1168). 

Maniera generală de proiectare şi realizare a 
educaţiei depinde de paradigma socioculturală legi- 
timată la nivelul comunităţii educative (naţionale, 
teritoriale, locale) care poate conferi situaţiei peda- 
gogice o viziune: umanistă (în cazul centrării educaţiei 
pe elev), informativă (în cazul centrării educaţiei pe 
conţinutul instruirii), tehnologică (în cazul centrării 
educaţiei pe strategiile de predare-învăţare-evaluare), 
sinergică (în cazul centrării educaţiei pe corelaţia 
subiect-obiect; acţiune educativă/didactică-mediu). 

Modalităţile specifice de proiectare a conţinutului 
educaţiei condiţionează calitatea situaţiei pedagogice 
din perspectiva raporturilor instituite, pe de o parte, 
între dimensiunea intelectuală-morală-tehnologică- 
estetică-fizică a activităţii de formare-dezvoltare a 
personalităţii, iar pe de altă parte, între cunoştinţe 
(savoir) — aptitudini (savoir faire) — atitudini (sa- 
voir etre). i 

Analiza situaţiei pedagogice dintr-o perspectivă 
metodologică presupune elaborarea „unei scheme 
generale“ care asigură înţelegerea faptelor de educaţie 
într-un context integrator, conturat prin acţiunea unor 
factori care corespund: a) condiţiilor generale de 
realizare a educaţiei (tipul de societate, sistemul de 
învăţământ, programele curriculare, strategiile didac- 
tice oficiale, regulile generale ale arhitecturii şcolare, 

sistemul de formare iniţială şi continuă a educatorilor); 
b) condiţiilor locale de realizare a educaţiei (micro- 
mediul în care se află şcoală, familia, comunitatea; 
şcoala, cu toate resursele sale; calitatea echipei 
didactice); c) condiţiilor specifice de realizare a actului 
educativ/didactic (clasa de elevi, educatorul, (micro)- 
grupele formate, în clasă; relaţiile formale-non- 
formale subiect-obiect) — vezi Mialaret, Gaston, 1993, 
p.31-—43. 

Analiza situaţiei pedagogice dintr-o perspectivă 
managerială presupune abordarea complexă şi auto- 
nomă a activităţii de formare-dezvoltare a perso- 
nalităţii la nivelul modelului promovat de „noile ştiinţe 
ale educaţiei“ (vezi Lerbet, Georges, 1995). 

Abordarea complexă implică raportarea activităţii 
de educaţie la contextul extern, care condiţionează 
realizarea acesteia într-un câmp psihosocial deschis 
şi la ambianța internă, dependentă de calitatea 
resurselor pedagogice existente, valorificate sau neva- 
lorificate de „actorii educaţiei“. 

Abordarea autonomă implică raportarea activităţii 
de educaţie la nucleul său funcţional-structural de 
bază: acțiunea educaţională, care vizează proiectarea 
şi realizarea finalităţilor determinante în procesul de 
formare-dezvoltare permanentă a personalităţii prin 
valorificarea deplină a corelaţiei subiect-obiect în 
cadrul unui circuit de conexiune inversă externă şi 
internă, (auto)reglabil, (auto) perfectibil. 

Situaţia pedagogică reprezintă contextul general în 
care are loc activitatea de educaţie condiţionat, pe de 
o parte, de presiunile unui câmp psihosocial deschis 
(vezi rolul spaţiului-timpului-stilului pedagogic, deter- 
minate la nivel social), iar pe de altă parte, de 
influenţele unei ambianţe educaţionale interne care 
reflectă calitatea mecanismelor de realizare a acţiunii 
educaţionale/didactice (obiectivele pedagogice — 
proiectul pedagogic — mesajul pedagogic — reperto- 
riul comun subiect-obiect — circuitele de conexiune 
inversă externă și internă). 

Vezi Activitatea didactică/educativă, Acţiunea 
educaţională/didactică, Câmpul pedagogic, Fina- 
lităţile pedagogice/educaţiei, Funcţiile educaţiei, 
Sistemul de educaţie, Sistemul de învăţământ. 


SOCIOLOGIA EDUCAŢIEI 


Sociologia educaţiei reprezintă o ştiinţă socioumană 
de graniţă care are ca obiect de studiu specific analiza 
relaţiei complexe existente între societate şi activitatea 
de formare-dezvoltare a personalităţii, realizabilă, 

îndeosebi, în contextul învăţământului, la nivel de 
sistem şi de proces. În funcţie de scopul prioritar urmărit 
şi de metodologia de cercetare predominantă, sociologia 
educaţiei poate fi încadrată în domeniul ştiinţelor 
pedagogice sau în domeniul ştiinţelor sociologice. 

În contextul ştiinţelor pedagogice, sociologia educa- 
tiei studiază domeniul educaţiei (implicit al învăţă- 
mântului, şcolii, familiei, comunităţii etc.) din perspec- 
tiva impactului formativ major al societăţii, înregistrat 
la nivel de sistem şi de proces, în plan macrostructural 
şi microstructural. 

Apariţia sociologiei educaţiei este urmarea evolu- 
ţiilor acumulate în domeniul cercetării sociale a 
educaţiei. Aceste evoluţii au avut loc în cadrul peda- 
gogiei sociale, tendinţă afirmată aproape în același 
timp cu pedagogia experimentală, pe fondul ascen- 
siunii educaţiei noi, lansată la graniţa dintre 
secolul XIX şi secolul XX. 

Urmare a constituirii sociologiei ca ştiinţă şi a 
aplicării acesteia pe terenul unor poziţii teoretice 
pozitiviste (E.Durkheim) sau pragmatiste (J.Dewey), 
în prima jumătate a secolului XX, pedagogia socială 
se dezvoltă în variante diferite dar complementare 
(G.Kerschensteiner, W.H.Kilpatrick, R.Cousinet, PPe- 
tersen, A.S.Makarenko etc. — vezi Stoian, Stanciu, în 
Domenii ale pedagogiei, coordonator, Stoian, Stanciu, 
1983, p.12, 13), centrate asupra unor idei principale 
care marchează o poziţie distinctă faţă de pedagogia 
clasică/magistrocentristă sau de cea individualistă: 
conceperea educaţiei ca „socializare metodică a tinerei 
generaţii“; organizarea educaţiei în funcţie de cerinţele 
şi de condiţiile sociale; evidenţierea rolului pedagogic 
al comunităţilor şi al relaţiilor de (micro)grup; dezvol- 
tarea comportamentului civic, participativ (vezi 
Neculau, Adrian, 1994, p.23—24). 

După 1950—1960, cercetările pedagogiei sociale 
sunt intensificate în direcţia optimizării raporturilor 
dintre societate și şcoală. Prin abordarea unor proble- 
me speciale (planificarea educaţiei, economia educa- 
ţiei, orientarea şi pregătirea profesională, asistenţa 
socială etc.) obiectul de studiu al pedagogiei sociale 
este extins până la pierderea semnificației sale iniţiale. 
Această situaţie generează o mutație de ordin metodo- 
logic, exprimată prin analiza interdisciplinară a 
fenomenului educaţiei dintr-o perspectivă prioritar 
pedagogică (poate fi definită ca pedagogie şociologică) 
sau sociologică (poate fi definită ca sociologie pedago- 
gică). În plus, sunt delimitate parţial temele care vor 
constitui, în viitoarele decenii, problematica macro- 
sociologiei educaţiei (analiza relaţiei sistem social — 

sistem de educaţie/învăţământ) şi microsociologiei 
educaţiei (analiza relaţiilor sociale existente la nivelul 
procesului de învăţământ, clasei de elevi etc.). 

În anii ‘70 dezbaterea a vizat, în mod special, 
integrarea problematicii sociale a educaţiei în sfera 
ştiinţelor pedagogice sau a ştiinţelor sociologice. Este 
evidenţiată astfel deosebirea iniţială dintre două 
discipline, denumite, în mod convenţional, pedagogia 
sociologică, respectiv sociologia pedagogică. 

Pedagogia sociologică reprezintă „o orientare în 
pedagogie care acordă deosebită atenţie studierii şi 
corelării mijloacelor de educaţie social-integratoare 
cum sunt comunităţile de muncă, jocurile, formele 
activităţii educaţionale“. Sociologia pedagogică, apre- 
ciată iniţial doar ca „o ramură a sociologiei, dedicată 
cercetării fenomenelor educaţiei“, evoluează în con- 
textul dezvoltării pedagogiei sociale, denumire gene- 
rică dată în această perioadă „mai multor discipline 
de ramură — economia învăţământului, psihologia 
socială, educaţia adulţilor, pedagogia familiei, peda- 
gogia mass-mediei, pedagogia industrială, agricolă, 
militară etc.“ Efortul de completare metodologică a 
celor două orientări creează premisa apariţiei so- 
ciologiei educaţiei, „care studiază procesele educa- 
tionale, spontane şi intenţionale, organizate în toate 
societăţile, privindu-le sub aspectul integralităţii şi 
funcţionalităţii lor sociale“ (Ţopa, Leon; Truţer, 
Tiberiu, 1971, vezi p.11—16). 

Analizele ulterioare au o pronunţată notă inter- 
disciplinară, realizată, de regulă, dintr-o perspectivă 
sociologică, aptă să evidenţieze: 

a) obiectul de studiu specific: funcţionalitatea 
sistemului educativ realizată în context macrostructu- 
ral (mediul social) şi microstructural (mediul şcolar); 

b) problematica specifică domeniului: integrarea 
sistemului de învăţământ în funcţionalitatea socială 
generală şi particulară; planificarea învăţământului; 
educaţia permanentă ca cerinţă socială; obiectivele 
sociale şi pedagogice ale învățământului; 

c) funcţiile sociale ale educaţiei: integrarea socială, 
selectarea profesională, transmiterea culturală a 
valorilor, conservarea socială/politică; 

d) evoluţiile istorice ale domeniului (Durkheim, 
Marx, Weber, Dewey); 

e) metodologiile de cercetare concretizate în tehnici 
de teren, niveluri de investigaţie, analize de conţinut, 
analize cantitative, analize calitative etc.) — vezi 
Miftode, Vasile, 1976. 

În plan mondial, sunt conturate deja direcţiile 
principale de abordare a relaţiei dintre şcolaritate şi 

integrarea socială, dezvoltate la nivelul sociologiei 
educaţiei (vezi Grass, Allain, 1974, p.21, 39): 

- abordarea umanistă — în care predomină cerce- 
tarea moralizatoare şi adesea transistorică a educaţiei 
şi învăţământului; 

- abordarea economică — în care predomină măsu- 
rarea rentabilităţii şcolii în sens larg (în raport cu 
sistemul social global) şi restrâns (în raport cu princi- 
palele subsisteme ale sistemului social); 

- abordarea interpersonală — în care predomină 
studiul socializării din perspectiva adaptării elevului, 
studentului etc. la mediul şcolar şi la mediul social; 
~- abordarea macrosociologică — în care predomină 
analiza relaţiilor educaţie-societate la nivelul rapor- 
turilor sistem-subsistem. 

Trebuie remarcate temele mari de cercetare fun- 
damentală şi aplicativă care se impun, deja, în faţa 
sociologiei educaţiei: orientarea planificării educaţiei; 
analiza școlii ca factor de reproducere socioculturală; 
schimbarea în educaţie; egalizarea şanselor în educa- 
ţie ... (vezi Mahler, Fred, 1977). 

După 1980, în literatura de specialitate pot fi 
remarcate atât analizele realizate dintr-o perspectivă 

prioritar pedagogică — integrate într-o nouă formulă 

de conceptualizare a interdisciplinarităţii, sociope- 
dagogia şcolară (vezi Păun, Emil, 1982, 1998) — cât 
şi în cele realizate dintr-o perspectivă prioritar socio- 
logică — centrate asupra alternativelor de inovaţie 
educaţională propuse ca „opţiuni rezolutive necesare 
pentru ameliorarea educaţiei“, angajate la nivelul unor 
strategii anticriză (vezi Cazacu, Aculin, 1994). 

Principalele teorii ale socialului aplicabile în dome- 
niul educaţiei evidenţiază importanţa „socializării, 
termen mediu între societate şi individ“ care consolidează 
„construcţia obiectului însuşi al sociologiei, de ne- 
conceput fără luarea în consideraţie a proceselor edu- 
cative“ (vezi Stănciulescu, Elisabeta, 1996, p.9—10). 

Din perspectivă pedagogică, analiza principalelor 

teorii ale socialului aplicabile în domeniul educa- 
ției — funcţionalismul, interacţionalismul simbolic, 
fenomenologia, modelul dramatic, etnometodologia, 
sociologia cognitivă, structuralismul constructivist — 
presupune evidenţierea modului în care activitatea de 
formare-dezvoltare permanentă a personalităţii reflectă 
resursele acţiunii sociale, mecanismele sale funcţionale 
şi structurale angajate la diferite niveluri de referinţă, 
în numele unor filozofii şi politici diferenţiate în timp 
şi spaţiu. 

Funcţionalismul reprezintă teoria care oferă pre- 
misa fundamentării sociologiei educaţiei ca ştiinţă 

autonomă, care poate fi integrată în domeniul ştiinţelor 
pedagogice. Această premisă este asigurată atât de 
reprezentantul „părinţilor fondatori“ (E.Durkheim) cât 
şi de cel al „funcţionalismului sistemic“ (T.Parsons). 

E.Durkheim (1858—1917) avansează teza depen- 
denţei pedagogiei de sociologie. Ca urmare, educaţia 
devine doar o funcţie socială, de „socializare metodică 
tinerei generaţii“ prin valorificarea dualității faptului 
social care reprezintă o acţiune externă dar şi una 
internă (faptul de conştiinţă a celui educat). 

Din perspectivă pedagogică, modelul activităţii de 
educaţie poate angaja nu numai funcţia socială a 
educaţiei (studiată de sociologie) sau cea internă, 
psihologică (studiată de psihologie), ci funcţia psiho- 
socială care vizează formarea (prin valorificarea 
resurselor interne) şi dezvoltarea personalităţii (prin 
valorificarea obiectivelor sociale, determinate extern). 
Educaţia poate fi interpretată astfel ca socializare, 
respectiv ca „o creaţie a fiinţei sociale (eului social)“ 
care nu exclude, ci presupune individualizarea (dimen- 
siunea psihologică a educaţiei), realizabilă în diferite 
„instanţe educative“: școala, familia, comunitatea etc. 

T.Parsons (1902—1979) avansează teza interna- 
lizării eului social la nivelul acțiunilor umane in- 
stituționalizate (prin intermediul familiei, şcolii, 
„grupurilor de egali“, comunităţii). Este valorificat, în 
mod special, conceptul de sistem al acţiunii care 
presupune realizarea unei corespondențe între impe- 
rativele funcţionale, asumate ca finalităţi, şi exigenţele 
structurale care implică adecvarea actorilor sociali la 
cerinţele unui mediu (în cazul nostru şcolar) cuprin- 
zând un ansamblu organizat de fenomene sociale 
concrete (naturale, culturale, economice, comunitare, 
politice etc.). 

Valorificarea acestui tip de funcţionalism structural 
în domeniul educaţiei presupune înţelegerea societăţii 
şi personalităţii ca „sisteme de acţiuni care se între- 
pătrund“. T.Parsons reia ideea lui E.Durkheim, a 
construirii personalităţii umane prin interiorizarea 
constrângerilor exterioare specifice faptelor sociale. 
Originalitatea constă în participarea personalităţii „la 
internalizarea obiectelor/faptelor sociale“ de-a lungul 
unui proces necesar pentru „constituirea identităţii 
sociale a individului“, pentru „construirea progresivă 
a personalităţii“ în cinci etape: a) adaptarea (până la 
2 ani); b) fixarea dependenţei afective şi a autonomiei 
Sinelui (24 ani); c) integrarea (4—6 ani); d) latenţa 
(7—14 ani); e) depăşirea crizei adolescenţei şi a 
maturizării depline (15—25 ani) — vezi Stănciulescu, 
Elisabeta, 1996, p.55—68). 

Fenomenologia sociologică (Alfred Schutz, 1899— 
1959) oferă o continuitate dar şi o replică la teoria . 
funcţionalismului care concepe realitatea socială ca 
„un datum obiectiv“, structurat la nivelul unor acţiuni 
determinate în sens teleologic. 

În viziunea fenomenologiei sociologice, realitatea 
socială nu este dată în mod obiectiv, ci trăită, în sens 
subiectiv, ceea ce solicită din partea „actorului social“ 
comprehensiunea propriei sale acţiuni. Noua regulă 
epistemologică, diferită de cea propusă de Durkheim 
(care considera cunoaşterea ştiinţifică drept un factor 
exterior necesar pentru constrângerea pozitivistă a 
acţiunii umane), evidenţiază continuitatea necesară între 
cunoaşterea comună şi cea ştiinţifică. În acest context, 
acţiunea educaţională presupune orientarea raţională 
a cunoaşterii comune în direcţia atingerii unor scopuri 
proprii cunoaşterii sociale. Prin stocul de cunoştinţe 
disponibil educaţia îndeplineşte astfel o funcţie dublă: 
a) constructivă (de realizare a activităţii la nivelul 
corelaţiei pedagogice dintre cunoaşterea comună şi 
cunoaşterea ştiinţifică); b) epistemologică (de implicare 
în activitate a unor tipuri ideale: subiect al educaţiei, 
obiect al educaţiei, mesaj educaţional etc.). 

Constructivismul fenomenologice (dezvoltat de disci- 
polii lui A.Schultz) evidenţiază rolul educaţiei în 
elaborarea arhitecturii sociale a realităţii. Soluţia 
epistemologică propusă fixează o punte de legătură 
între faptul social obiectiv (teoretizat de E.Durkheim) 
şi faptul social comprehensiv (teoretizat de fenome- 
nologia sociologică), bazat pe „totalitatea subiectivă a 
semnificaţiilor acţiunii“. 

Educaţia angajează un proces de instituţionalizare 
care urmăreşte „obiectivarea subiectivităţii umane“ 
ceea ce asigură legitimarea acţiunilor pedagogice la 
niveluri de competenţă preteoretică (o cunoaştere 
simplă) şi teoretică (prin propoziţii de bază, strategii, 
modele de cunoaştere etc.). Funcţiile îndeplinite, de 
reproducere, dar și de inovaţie, conferă educaţiei 
valoarea unui factor social: obiectiv — de legitimare 
a instituţiilor — de socializare specifică — de putere. 

Interacţionalismul simbolic (George Herbert Mead, 
1863—1931) analizează activitatea de comunicare 
apreciată ca „principiu comun al organizării conştiinţei 
şi societăţii“ care include „un ansamblu de simboluri 
semnificative“. În cazul educaţiei, „comunicarea sim- 
bolică“ intervine la nivelul mesajului pedagogic, 
dependent de cadrul comun de organizare al societăţii 
(reprezentată de profesor) şi al sinelui social şi personal 
(reprezentat prin conştiinţa socială şi individuală a 
elevului). 

Modelul dramaturgic (E. Goffman, 1922—1982) 
evidenţiază importanţa identităţii sociale a actorilor 
sociali implicaţi într-o relaţie de comunicare situată 
dincolo de ordinea normativă într-un cadru public, 
aproape teatral. Şcoala constituie un astfel de model 
de interacţiune morală, realizabil „faţă în faţă“ între 
educator şi educat. Ca element particular, acest cu- 
rent — spre deosebire de celelalte curente care militează 
pentru identificarea progresivă a individului cu diferite 
grupuri de referinţă — susţine teza „afirmării sinelui 
contra a ceva“ care, în plan pedagogic, încurajează 
spiritul de independenţă şi de creativitate al elevului 
realizabil în termeni de interacţiune, în mediul şcolar 
şi extraşcolar. 

Etnometodologia (H.Garfinkel, A.Cicourel) propu- 
ne o nouă perspectivă de cercetare microstructurală 
a realităţii educaţionale care vizează înţelegerea 
modalităţilor obişnuite utilizate de „actorul educaţiei“ 
în activitatea sa cotidiană. Aceste modalităţi sau 
procedee obişnuite, „de la sine înţelese“, sunt numite 
etnometode. 

Curentul sociologic promovat sub numele de etno- 
metodologie analizează normalitatea relaţiilor exis- 
tente la nivelul unui (micro)grup social. Această stare, 
definită în termeni de „conformitate normativă a 
conduitei membrilor unei organizaţii care se con- 
struieşte în interacţiune“, este analizată din perspectiva 
etnometodologică a mai multor orientări: clasică 
(Garfinkel), cognitivă (Cicourel), conversaţională 
(Sacks), etnografică (Mehan). 

În ansamblul lor, aceste orientări aduc o notă 
particulară la nivelul sociologiei interacţioniste şi 
fenomenologice, în special prin redefinirea obiectului 
de studiu. Dintr-o perspectivă microsociologică, este 
evidenţiat rolul realităţii cotidiene în identificarea 
socială a „actorilor educaţiei“. În acest context este 
valorificată cunoaşterea comună, practică, situată 
dincolo de ruptura sa epistemologică, înregistrată, de 
regulă, în raport cu cunoaşterea teoretică (Stăn- 
ciulescu, Elisabeta, 1996, vezi, p.139, 140). 

În etnometodologia clasică faptele sociale sunt 
" concepute ca sarcini asumate subiectiv de actorul 
educaţiei la nivelul unor conduite automatizate, 
realizate însă ca „activităţi vizibil raţionale şi rapor- 
tabile la sarcini practice, descriptibile“. În etnometo- 
dologia dezvoltată pe linia sociologiei cognitive intervin 
modalităţile sau procedurile interpretative care vizează 
„cercetarea rolului limbajului în socializarea copilului 
şi mai ales în procesele de interiorizare a normelor 
sociale“ (Coulon, Alain, 1993, vezi p.14—23). 

Constructivismul structuralist (P Bourdieu) valori- 
fică noţiunea de habitus dezvoltată la nivelul câmpului 
psihosocial care înconjură activitatea realizată de „actorii 
educaţiei“, angajând astfel structura de profunzime a 
personalităţii. Sfera sa de referinţă include: a) stilul 
personal („habitusul individual“); b) gândirea comună 
unui grup social („habitusul de grup“); c) raționalitatea 
practică a individului angajat într-o acţiune colectivă 
(habitusul strategic); d) reproducerea şi schimbarea 
experienţelor trecute exprimate prin diferite produse 
individuale şi colective confirmate la scară socială 
(habitusul istoric) — vezi Bourdieu, Pierre, 1980. 

Acest curent sociologic este valorificabil la nivelul 
unei pedagogii explicite şi al unei pedagogii implicite. 
În cazul unei pedagogii explicite este vorba despre 
rolul pe care îl are habitusul şcolar în reproducerea 
şi chiar în legitimarea diferenţelor de clasă sau de 
grup social. În cazul unei pedagogii implicite este 
vorba despre rolul habitusului primar, produs la 
nivelul familiei sau al comunităţii educative locale, 
în structurarea experienţelor de învăţare în plan 
formal-nonformal dar şi informal. 

Teoria transmiterii educaţionale (B. Bernstein) este 
concepută ca „o teorie a transmiterii culturale, 
complementară cu teoria reproducţiei culturale a lui 
P Bourdieu (Vlăsceanu, Lazăr, în Bernstein, Basil, 1978, 
p.11—12). Demersul epistemologic rezultat este dez- 
voltat la nivelul unei teorii sociolingyvistice a educaţiei 
care analizează, de fapt, calitatea comunicării pe- 
dagogice în funcţie de tipul de cod lingvistic dobândit 
de elev în mediul cultural al familiei şi al comunităţii 
educative locale: a) codul restrâns este previzibil lexical 
şi sintetic; redus, ca formă de exprimare; limitat ca 
orientare și autoreglare; b) codul elaborat este flexibil, 
dezvoltând mai multe alternative de exprimare; extins 
în orientare şi autoreglare. 

În plan pedagogic este necesară, deci, respectarea 
particularităţilor de cod lingvistic evidente în cazul unor 
elevi proveniţi din medii socioculturale diferite. Aceasta 
presupune alegerea unui model de proiectare, respectiv 
de transmitere a cunoştinţelor, obiectivat în cadrul de 
structurare şi organizare specific unui „curriculum de 
integrare“ bazat pe „conţinuturi diferite aflate într-un 
raport deschis unul faţă de celelalte“, care solicită, însă, 
„un nivel ridicat de consens ideologic în rândul cadrelor 
didactice“ (vezi Bernstein, Basil, 1978, p.53—105). 

Perspectiva noilor ştiinţe sociale dezvoltă, la un nivel 
superior, raporturile de interdisciplinaritate dintre 
„sociologie şi pedagogie, care formează deja un 
domeniu hibrid“. Acest nivel superior, considerat 

extrem de inovator, este situat la intersecţia mai multor 
raporturi interdisciplinare realizate de cele două ştiinţe 
ceea ce generează apariţia unor noi procese de hibri- 
dare în care sunt implicate şi alte domenii de cercetare: 
psihologia, economia, politologia, managementul etc. 
Intervenţiile angajate pot contribui însă la apro- 
fundarea obiectului de studiu specific sociologiei 
educaţiei, ceea ce presupune: 

a) dezvoltarea „patrimoniului capital“ format din 
corpul central de concepte al pedagogiei şi al so- 
ciologiei; 

b) lărgirea orizontului de analiză, valorificând 
„subdisciplinele aflate în imediata vecinătate“ (în cazul 
sociologiei educaţiei este vorba despre: managementul 
educaţiei, economia educaţiei, planificarea educaţiei, 
politica educaţiei, sociologia politică, sociologia 
familiei, psihologia socială etc.); 

c) „fertilizarea mutuală“ a obiectului de studiu, 
înţeleasă ca strategie „rezultată din colaborarea dintre 
un domeniu şi alt domeniu conex care ameliorează 
global cercetarea ştiinţifică“ (vezi Dogan, Mattei; 
Pahre, Robert, 1997, p.133—148). 

Evoluţia sociologiei educaţiei, înregistrată în ultimii 
ani, valorifică atât „paradigmele hegemonice“ (func- 
ţionalismul, structuralismul, marxismul) cât şi ten- 
dinţele promovate prin „teoria noilor ştiinţe sociale“, 
angajându-le în abordarea unor probleme de mare 
complexitate sociopedagogică: inegalitatea şi ega- 
lizarea şanselor în educaţie, abordarea socială a 
eşecului şcolar, interacţiunea dintre actorii sociali şi 
actorii educaţiei; definirea curriculumului din perspec- 
tiva funcţionalismului-structural şi a fenomenologiei 
sociologice; criza educaţiei şi soluţiile oferite de 
reformele şcolare; abordarea etnometodologică a şcolii 
şi a clasei de elevi; analiza managerială a organizaţiei 
şcolare etc. (vezi Sociologie de l'education. Dix ans de 
recherches. Recueil de notes et synthese publiees par la 
Revue Francaise de Pedagogie, INRP et LHarmatan, 
Paris, 1990). 

Analiza acestor fenomene presupune valorificarea 
perspectivelor sociologice de bază care acoperă pro- 
blematica sistemului social global angajată la nivel 
demografic, economic, politic, cultural şi comunitar. 
Reperele alese sunt, la rândul lor, valorificabile „pe 
două căi ştiinţifice“, aplicabile şi în sociologia educaţiei 
la două niveluri de referinţă: a) calea macrosociologiei 
care poate fi abordată la nivel de sistem şi de proces; 
b) calea microsociologiei, care poate fi abordată în 
Cadrul acţiunilor cotidiene angajate, de regulă, în 
mediul şcolar (vezi Cristea, Sorin; Constantinescu, 


Cornel, 1998, p.153—215). 

II Analiza macrosociologică a educaţiei la nivel de 


sistem presupune abordarea problematicii activităţii 
de formare-dezvoltare a personalităţii în contextul 
sistemului de învăţământ, familiei, comunităţii edu- 
cative locale. 

Sistemul de învăţământ este analizat în contextul 
sociologiei educaţiei la nivelul relaţiei speciale exis- 
tente între şcoală şi societate. Această relaţie specială 
evidenţiază rolul şcolii în: a) dezvoltarea economică 
(vezi raportul dintre succesul şcolar şi cariera pro- 
fesională); b) schimbarea socială (vezi raportul dintre 
evoluţia şcolii şi stratificarea şi mobilitatea socială); 
c) reproducerea raporturilor de putere (vezi rolul şcolii 
în reproducerea inegalităţilor sociale); d) promovarea 
unor modele culturale şi comunitare (vezi rolul şcolii 
în afirmarea modelului cultural al societăţii post- 
industriale, informatizate; vezi rolul şcolii în afirmarea 
caracterului naţional al educaţiei). 

Sociologia educaţiei evidenţiază funcţiile sistemului 
de învăţământ care exprimă consecinţele sociale prin- 
cipale ale activităţii de formare-dezvoltare permanentă 
a personalităţii umane: a) funcţia culturală — de 
promovare a „culturii dominante“ într-o societate 
determinată; b) funcţia politică — de reproducție şi de 
mobilitate socială; c) funcţia economică — de „PIo- 
ducţie a forţelor de muncă“ (vezi Sociologia î învă- 
ământului şi funcţiile sistemului şcolar, în Sociologia 
educaţiei şi învăţământului. Antologie de texte con- 
temporane de peste hotare, autor, Mahler, Fred, 1977, 
p.187-—232). 

Structura sistemului de învăţământ este analizată 
din perspectiva raporturilor existente între modul de 
organizare a treptelor şcolare şi calitatea curri- 
culumului şcolar. Un rol aparte revine relaţiei speciale 
existente între şcoala de bază (generală şi obligatorie) 
şi trunchiul comun de cultură generală (core curri- 
culum). În acest context, reformele şcolare din ultimele 
decenii au angajat transformarea structurii de bază a 
sistemului de învăţământ, în paralel cu concentrarea 
conţinutului instruirii în jurul unui trunchi comun de 
cultură generală proiectat în majoritatea ţărilor în 
termenii unui program identic de bază — acelaşi până 
la Vârsta de 16 ani — oferit şcolilor obligatorii chiar 
opţiunilor“ (vezi Dix annees de reformes au niveau de 
Lenseignement obligatoire dans Union Europeenne 
(1984—1994), 1997, p.20). 

Această concepție pedagogică şi socială are o criplă 
susţinere ştiinţifică, reprezentativă pentru ofensiva 
epistemologică şi metodologică a „noilor ştiinţe 

sociale“, resimţită din plin şi la nivelul sociologiei 
educaţiei: a) o susţinere realizată în termeni de politică 
a educaţiei („toţi elevii sunt fiinţe umane egale“); b) o 
susţinere realizată în termeni de psihologie socială 
(„toţi elevii, oricare ar fi originile lor socioeconomice, 
posedă aceeaşi capacitate de învăţare înnăscută“); 
c) o susţinere în termeni de sociologie politică şi de 
management pedagogic („toţi elevi trebuie să se bucure 
de un învăţământ calitativ asemănător, beneficiind de 
acelaşi drept de reuşită în viaţă, fără deosebire de 
clasă“) — idem, vezi p.19. 

Familia este analizată la nivelul sociologiei edu- 
caţiei în calitate de agent social care tinde să fie 
integrată în cadrul sistemului de învăţământ, pe bază 
consensuală, prin intermediul reprezentanţilor săi 
(implicaţi în conducerea şcolii), organizaţi în comitete, 
consilii, asociaţii cu scop formativ, grupuri de iniţiativă 
civică etc. 

Sociologia educaţiei analizează funcţiile familiei 
în ipostaza sa clasică: a) funcţia de îndrumare a 
copilului la nivelul educaţiei morale de bază; b) funcţia 
de promovare a unor modele de integrare socio- 
profesională. În accepţie modernă, sunt avansate 
următoarele funcţii ale familiei: a) funcţia reproductivă; 
b) funcţia economică; c) funcţia educaţională (vezi 
Zamfir, Cătălin; Vlăsceanu, Lazăr, coordonatori, 1993, 
p.238—245). 

În societatea postmodernă, funcţia educaţională, 
formativă, este amplificată ceea ce presupune reali- 
zarea unui salt la nivelul statusului pedagogic al 
familiei — saltul de la statusul informal, bazat doar 
pe influenţe educative spontane, şi statusul nonformal, 
bazat pe acţiuni educaţionale responsabile, comple- 
mentare faţă de cele şcolare, valorificabile în plan 
cultural şi comunitar. Aceasta presupune pregătirea 
specială a familiei pentru îndeplinirea rolurilor sale 
pedagogice în condiţii sociale aflate în continuă 
schimbare (vezi instituţiile care asigură educaţia 
permanentă, în general, educaţia adulţilor, în mod 
special, la nivelul structurii de organizare a sistemelor 
de învăţământ). 

Comunitatea educativă, analizată de sociologia 
educaţiei, reprezintă ansamblul agenţilor sociali impli- 
caţi în mod direct sau indirect în realizarea unor 
obiective pedagogice la nivel teritorial şi local: școală, 
familie, unităţi economice, instituţii culturale, factori 
ai puterii politice locale, reprezentanţii bisericii etc. 
O atenţie specială se acordă agenţilor sociali implicaţi 
în activităţi cu efecte formative semnificative în cadrul 

unei zone comunitare locale, favorabilă contactelor 
pedagogice şi sociale directe. 

Analiza macrosociologică la nivel de proces presu- 
pune abordarea educaţiei din perspectiva dinamicii 
elementelor componente ale activităţii de formare- 
dezvoltare a personalităţii, care intervin la nivelul 
principalelor (sub)sisteme ale sistemului social global, 
în plan natural, economic, politic, cultural, comunitar. 
Din această perspectivă, sociologia educaţiei anali- 
zează o serie de procese sociale semnificative: 

a) evoluţia populaţiei şcolare — un proces social 
situat la linia de intersecţie dintre sistemul natural şi 
sistemul de educaţie care oferă premisa proiectării 
cantitative a resurselor umane necesare, în mod special, 
la nivelul organizaţiei şcolare; 

b) planificarea învăţământului — un proces social 
situat la linia de intersecţie dintre sistemul economic 
şi sistemul de educaţie care implică proiectarea eficien- 
tă a activităţii de formare-dezvoltare a personalităţii 
conform cerinţelor generale şi specifice ale societăţii, 
ceea ce presupune valorificarea deplină a resurselor 
pedagogice investite în cadrul organizaţiei şcolare (vezi 
prospectarea educaţiei, prognoza educaţiei, plani- 
ficarea calitativă a educaţiei, programarea educaţiei 
etc.) — vezi Miftode, Vasile, 1976, p. 77—107; 

c) democratizarea învățământului — reprezintă un 
proces social situat la linia de intersecţie dintre sistemul 
politic şi sistemul de educaţie care vizează per- 
fecţionarea activităţii de conducere a şcolii, în mod 
special în planul organizării structurilor necesare 
pentru egalizarea şanselor de reuşită şcolară a tuturor 
elevilor şi pentru promovarea valorilor în funcţie de 
decizia managerială, inclusiv în domeniul cercetării 
şi al proiectării pedagogice (vezi corelaţia funcţională 
dintre democraţie şi egalizarea şanselor, dintre cali- 
tatea învăţământului general şi obligatoriu şi calitatea 
curriculumului comun etc.); 

d) informatizarea învăţământului — un proces 
social situat la linia de intersecţie dintre sistemul 
cultural şi sistemul de educaţie care vizează adaptarea 
tuturor „actorilor educaţiei“ la cerinţele de formare- 
dezvoltare continuă specifice modelului societăţii 
postindustriale/informatizate (vezi alfabetizarea com- 
puterială; vezi paradigma ştiinţei comunicării bazată 
pe relaţia managerială dintre informare-prelucrare- 
esenţializare-prospectare-decizie) — vezi Van Cuil- 
lenburg, J. J.; Scholten, O.; Noomen, G. W., 1998, 
p.23—46); 

e) descentralizarea administrativă a învăţământului — 
proces social situat la linia de intersecţie dintre sistemul 

comunitar şi sistemul de educaţie care vizează repar- 
tizarea rațională a resurselor pedagogice (financiare, 
materiale, umane, informaționale) în plan teritorial 
şi local în vederea gestionării acestora în condiții de 
maximă eficiență (vezi raportul dintre „centralizarea 
ştiinţifică“ şi descentralizarea administrativă). 
Analiza microsociologică a educaţiei vizează 
acţiunile concrete realizate, de regulă, în mediul şcolar, 
în contextul interacțiunii „actorilor educaţiei“, în 
cadrul organizaţiei şcolare şal clasei de elevi. 

Organizaţia şcolară reprezintă, în termenii socio- 
logiei educaţiei, unitatea de bază a sistemului de 
învăţământ. Saltul de la statusul de instituţie la cel de 
organizaţie implică un proces de specificare a obiec- 
tivelor generale impuse şcolii de la nivel social global, 
proces care solicită „actorilor educaţiei“, profesori şi 
elevi, o multitudine de acţiuni coordonate şi de roluri 
complementare. 

Specificul organizaţiei şcolare poate fi sesizat în 
contextul analizei sociologice a diferitelor tipuri de 
instituţii sociale definite după gradul de: a) structurare 
formală/nonformală; b) implicare a membrilor săi, 
primară, secundară, derivată; c) raportare la alte 
organizaţii/direct, indirect; nelimitat, limitat. Rezultă 
faptul că organizaţia şcolară este o instituţie cu: a) o 
structură de organizare formală, bazată pe norme de 
funcţionare stabile; b) un grad de implicare primară 
(la nivelul corelaţiei profesor-elev), secundară la nivelul 
relaţiilor impersonale stabilite ierarhic (cu factorii de 
conducere teritoriali) şi derivată (la nivelul comunităţii 
locale); c) o angajare limitată pedagogic cu sistemul 
de educaţie şi (cu sistemul de învăţământ) în sens 
restrâns (şi în sens larg ca sistem şcolar ). 

Evoluţia actuală a organizaţiei şcolare răspunde 
necesităţilor obiective care marchează caracterul 
deschis al sistemului de învăţământ. Aceasta impune, 
pe de o parte, „reîntoarcerea la autonomie şi localism“, 
iar pe de altă parte, „convingerea nelimitată a con- 
sumatorilor de calitatea serviciilor sale“ (Dictionnaire 
encyclopedique de Veducation et de la formation, 1994, 
vezi p.409—411). 

Perspectiva organizaţiei şcolare complexe valori- 
fică, în sens critic, modelul raţionalităţii birocratice 
(de conducere ierarhică) şi tehnocratice (de conducere 
prin experţi proveniţi din afara sistemului), proiectând 
un model al raţionalităţii manageriale care oferă 
substanţa pedagogică structurilor formale ale şcolii şi 
mijloacelor tehnologice de adaptare funcţională, adap- 
tabile la cerinţe sociale multiple, de ordin cultural, 
economic, politic, comunitar. Modelul conducerii 

manageriale — sistemice, optime, strategice — sti- 
mulează apariţia organizaţiei şcolare inovatoare care 
reflectă logica raporturilor pedagogice, bazată pe un 
tip de creativitate superioară proprie mediului edu- 
caţional. 

Evoluţia şcolii ca organizaţie inovatoare devine o 
necesitate obiectivă în „cazul cel mai frecvent astăzi, 
cel al unor sisteme de învăţământ cu finalitate în 
schimbare, într-un ambient cu o dinamică rapidă“. 
Corespunzător acestei situaţii se impune teoria dezvol- 
tării organizaționale care valorifică o serie de variabile 
noi, aflate în strânsă legătură cu: dinamica grupului, 
climatul psihosocial existent, dimensiunea informală 
a relaţiilor dintre membrii grupului, motivarea internă 
a învăţării, învăţarea în condiţii de grup, auto- 
perfecţionarea grupului (în contextul în care factorul 
obiect-subiect al învăţării devine însăşi organizaţia 
şcolară, în ansamblul său) — vezi Păun, Emil, 1999, 
p.38—A6. 

Clasa de elevi reprezintă o realitate microsocială 
care poate fi definită ca grup psihosocial cu resurse 
educaţionale specifice a căror eficienţa este dependentă 
de coerenţa finalităţilor şi a mijloacelor pedagogice 
angajate şi de gradul de coeziune comunitară dobândit 
într-un context pedagogic intern şi extern, determinat. 

Caracterizarea psihosocială a clasei de elevi presu- 
pune evidenţierea următoarelor aspecte: a) numărul 
relativ redus de membrii (20—40 elevi); b) stabilitatea 
în timp a grupului, corespunzător duratei unui ciclu 
şcolar sau unei trepte şcolare; c) orientarea predo- 
minant sociopedagogică a finalităţilor propuse (sco- 
puri generale, obiective specifice şi operaţionale); 
d) organizarea de tip formal şi nonformal, realizată 
conform programelor instituţionalizate la nivelul 
mediului şcolar; e) stabilirea unor relaţii de tip circular 
realizate de toţi membrii grupului, care au un status 
egal, în raport cu liderul adult (profesor, profesor- 
diriginte); f) posibilitatea realizării unor raporturi de 
interacţiune directă (elev-elev; elev-profesor) — vezi, 
Zlate, Mielu, Clasa şcolară ca grup psihosocial, în 
Psihologie şcolară (sub redacţia: Paul Popescu-Neveanu; 
Mielu, Zlate; Tinca Creţu), 1987, p.355—383. 

Clasa de elevi, ca'realitate microsocială specifică, 
poate fi analizată din perspectiva mai multor modele 
de cercetare. 

a) Modelul structural analizează clasa de elevi ca 
„instanţă de socializare şi de selecţie“, angajată la 
nivelul sistemului de învăţământ. Funcţia de socializare 
are drept consecinţă adaptarea elevului prin inte- 
riorizarea valorilor sociale propagate de şcoală anti- 

cipând statusul ocupaţional al viitorului adult. Funcţia 
de selecţie are drept consecinţă asigurarea corelaţiei 
dintre nivelul de status al persoanei în societate şi 
nivelul său de instruire (vezi Parsons, Talcot, în 
Sociologia educaţiei şi învăţământului. Antologie de 
texte contemporane de peste hotare, autor, Mahler, Fred, 
1977, p.121—135). 

b) Modelul sociopsihologic analizează clasa de elevi 
din perspectiva sintalităţii, concept care defineşte 
„personalitatea colectivului“ — „rezultat al interacțiunii 
dintre persoanele care îl compun în vederea realizării 
unor obiective educaţionale“ (Nicola, Ioan, 1978, 
p.43). Un astfel de grup microsocial nu reprezintă o 
societate în miniatură, ci constituie o realitate specifică 
orientată în direcţia: a) dobândirii coeziunii 
colectivului; b) pregătirii procesului de integrare 
psihosocială a membrilor clasei; c) reglementării 
relaţiilor intra- şi interindividuale în raport cu „oglinda 
socială a grupului“; d) asigurării securităţii psihice a 
membrilor clasei (vezi Neculau, Adrian, 1983, 
p.109, 110). 

c) Modelul sociopedagogic analizează clasa de elevi 
în calitate de colectiv definit ca grup educaţional 
angajat în situaţii didactice şi extradidactice proiectate 
în mediul şcolar în termenii unei metodologii peda- 
gogice eficiente, realizată la nivelul corelaţiei func- 
tionale existente între profesor şi elev. Din această 
perspectivă, clasa de elevi se evidenţiază prin urmă- 
toarele caracteristici: a) promovarea unor scopuri 
pedagogice comune şi individuale, aflate cel puţin 
într-o minimă congruenţă; b) dezvoltarea unei structuri 
de roluri care valorifică resursele elevului (de ordin 
cognitiv, socioafectiv, motivaţional, caracterial) şi ale 
profesorului (în calitate de educator, instructor, coor- 
donator, consilier, evaluator), perfecţionând continuu 
corelaţia funcţională subiect-obiect; c) crearea unui 
cadru normativ care fixează anumite standarde com- 
portamentale; d) orientarea acţiunilor în direcţia 
atingerii unei coeziuni care „exprimă gradul de unitate 
şi integrare a grupului şi rezistenţa sa la destructurare“ 
(Păun, Emil, 1982, vezi p.135—151). 

d) Modelul sociocomunitar analizează clasa de elevi 
la nivelul practicilor de exprimare democratică a ele- 
vilor în contextul mediului şcolar (vezi Rueff-Escoubes, 
1997). Din această perspectivă, clasa de elevi oferă 
un cadru special de socializare care poate evolua în 
măsura responsabilizării tuturor membrilor colec- 
tivului într-un proces complex de (auto)exprimare 
democratică. Asigurând ceea ce, în termenii lui Jean 
Piaget, reprezintă „trecerea de la egocentrismul infantil 

la cooperare“, clasa de elevi devine un grup socio- 
comunitar angajat în: a) recunoaşterea şi stimularea 
deplină a dreptului de exprimare al fiecărui membru 
al colectivului; b) crearea cadrului formal şi nonformal 
favorabil exprimării; c) orientarea exprimării în 
direcţia (auto)cunoaşterii elevilor-înşişi în contextul 
raporturilor lor intra- şi interindividuale; d) extinderea 
exprimării şi la nivelul raporturilor exterioare clasei, 
la nivelul altor „parteneri instituţionali“; e) perfec- 
ţionarea continuă a exprimării la nivelul unor valori 
pedagogice specifice comunicării şi intercomunicării 
(idem, vezi p.30). 

Vezi Managementul educaţiei/pedagogic, Mana- 
gementul organizaţiei şcolare, Pedagogia, Politica 
educaţiei, Sistemul de educaţie, Sistemul de 
învăţământ, Ştiinţele pedagogice/educaţiei. 


SOFTUL PEDAGOGIC/EDUCAŢIONAL 


Softul pedagogic/educaţional reprezintă un program 
informatizat, proiectat special pentru rezolvarea unor 
sarcini sau probleme didactice/educative prin valori- 
ficarea tehnologiilor proprii instruirii asistate pe 
calculator care asigură: memorarea datelor (esenţiale; 
centrale-auxiliare), organizarea datelor în fişiere; 
gestionarea fişierelor, simularea, realizarea și evalu- 
area formativă a învăţării, reglarea-autoreglarea 
activităţii de învăţare/educaţie (vezi Dictionnaire actuel 
de l'éducation, 1993, p.798). 

Specificul softului pedagogic constă în caracterul 
său deschis, adaptabil la diferite situaţii didactice/ 
educative controlabile prin intermediul unor para- 
metri, modificări, încadrări în program, opţiuni, 
completări, prezentate ca soluţii interactive cu funcţie 
de consolidare, ameliorare, ajustarea structurală a 
activităţii de instruire. În această accepţie softul 
pedagogic reprezintă „un program inteligent capabil 
să schimbe comportamentul plecând de la comenzi 
specifice, adaptabile la un anumit tip de aplicaţii“ 
(idem, p.803). 

Clasificarea softurilor pedagogice devine posibilă 
prin raportarea acestora la două criterii complemen- 
tare (vezi Noveanu, Dragoș, 1997, p.13—15): 

a) criteriul funcţiilor angajate în mod prioritar: 
softuri de exersare, softuri de stimulare a procesului 
de dobândire a cunoştinţelor, softuri de simulare, 
softuri de testare a cunoştinţelor, softuri de recreare 
(prin jocuri educative); 

b) criteriul strategiilor de învăţare angajate: softuri 
care vizează învăţarea deschisă (pentru rezolvarea de 

probleme/sisteme de programare şi de modelare; pentru 
organizarea structurată a datelor necesare învăţării/ 
procesare de texte, baze de date, pregătire de docu- 
mente, tabele grafice; pentru organizarea unor sisteme 
de comunicare; pentru operaţionalizarea unor sisteme 
de regăsire a informaţiei); softuri care vizează orien- 
tarea învăţării prin descoperirea dirijată (sisteme de: 
simulare, monitorizare, jocuri didactice); softuri care 
oferă resurse pentru eficientizarea învăţării (tablă 
electronică, sisteme de exersare practică); softuri care 
oferă resurse auxiliare pentru activităţile de mana- 
gement educaţional şi de administrare a şcolilor. 
Vezi Informatizarea învăţământului. 


STILUL. PEDAGOGIC 


Stilul pedagogic defineşte mediul preferenţial de 
realizare a procesului de învățământ, în general, a 
activităţii didactice/educative, în mod special. 

Acest concept operaţional permite analiza situaţiilor 
concrete care apar în cadrul procesului de învăţământ 
sub influenţa celui care proiectează şi realizează 
activitatea de educaţie/instruire. Diversele stiluri 
pedagogice promovate în acest context pot fi delimitate 
în funcţie de trei sisteme de referinţă: 

1) Maniera de conducere a procesului de instruire, 
relevantă la nivelul acţiunii educaţionale/didactice, 
evidenţiază existenţa a trei stiluri pedagogice (vezi 
Structura acţiunii educaţionale/didactice): 

a) stilul pedagogic democratic, care valorifică 
integral resursele corelaţiei dintre subiectul şi obiectul 
educaţiei, respectând autoritatea finalităţilor asumate 
dar şi libertatea de intervenţie metodologică, per- 
fectibilă pe diferite circuite de conexiune inversă 
(externă şi internă); 

b) stilul pedagogic autoritar, care dezechilibrează 
corelaţia dintre subiectul şi obiectul educaţiei, prin 
accentuarea rolului educatorului în defavoarea celui 
educat, ceea ce blochează canalele de conexiune inversă 
externă, necesare pentru perfecţionarea permanentă a 
activităţii educatorului; 

c) stilul pedagogic permisiv/liberal, care dez- 
echilibrează corelaţia dintre subiectul şi obiectul 
educaţiei prin accentuarea rolului celui educat în 
defavoarea educatorului, ceea ce blochează canalele 
de conexiune inversă internă, necesare pentru per- 

' fecţionarea permanentă a activităţii celui educat; 

2) Modul de organizare a procesului de instruire 
permite delimitarea următoarelor trei „stiluri de 
învățământ“: a) stilul centrat pe: rezultate — acţiunea 

elevului — acţiunea cadrului didactic; b) stilul centrat 
pe: antrenarea — supervizarea elevului; c) stilul centrat 
pe instruire dirijată — autoinstruire (vezi Dictionnaire 
actuel de Leducation, 1993, p.1199—1200); 

3) Modul de concepere a activităţii didactice permite 
delimitarea următoarelor patru „stiluri de învățare“: 
a) stil centrat asupra procesului de acomodare (situat 
la limita dintre experienţa concretă şi experimentarea 
activă); b) stil centrat asupra procesului de gândire 
convergentă (situat la limita dintre experienţa activă 
şi conceptualizare); c) stil centrat asupra procesului 
de acomodare (situat la limita dintre conceptualizare 
şi observarea reflexivă); d) stil centrat asupra procesului 
de gândire divergentă (situat la limita dintre obser- 
varea reflexivă şi experienţa concretă) — idem, vezi 
p.1197. 

Vezi Acţiunea educaţională/didactică, Câmpul 
pedagogic, Situaţia pedagogică/educaţională. 

Strategia pedagogică reprezintă „o manieră de abor- 
dare a educaţiei necesară pentru realizarea unui scop 
specific“ prin traducerea în practică a principiilor 
generale de proiectare a activităţii de formare-dez- 
voltare permanentă a personalităţii şi a metodelor de 
instruire integrate optim la nivelul unui discurs didactic 
eficient, adoptabil şi adaptabil într-un context dat (vezi 
Dictionnaire actuel de l'éducation, 1993, p.1185). 

Această definiţie, realizată la nivelul unui concept 
pedagogic fundamental, evidenţiază, în acelaşi timp, 
dimensiunile operaţionale ale strategiei angajate la 
nivel epistemologic şi metodologic. 

Dimensiunea epistemologică a strategiei pedagogice 
vizează mecanismele funcţional-structurale angajate în 
activitatea de proiectare a educaţiei/instruirii, ope- 
raţionalizate la nivel de principii generale şi specifice 
care conferă procesului de învăţământ o anumită 
stabilitate valorică relevantă la scara întregului sistem 
(vezi Principiile pedagogice). 

La nivel de principii generale, situate la linia de 
continuitate dintre sistemul şi procesul de învățământ, 
sunt relevante trei tipuri de strategii, care asigură 
eficientizarea permanentă a acţiunii educaţionale/ 
didactice: a) strategia comunicării pedagogice; b) stra- 
tegia cunoaşterii pedagogice; c) strategia creativităţii 
pedagogice. 

La nivel de principii specifice, integrate în structura 
de funcţionare a diferitelor proiecte curriculare dez- 
voltate de educatoare, învăţător, profesor, sunt relevante 

următoarele strategii: a) strategia orientării formative 
a activităţii de educaţie/instruire; b) strategia siste- 
matizării activităţii de educaţie/instruire; c) strategia 
diferenţierii/individualizării activităţii de educaţie/ 
instruire; d) strategia asigurării accesibilităţii în 
realizarea activităţii de educaţie/instruire; e) strategia 
interacțiunii dintre teorie şi practică, necesară la nivelul 
activităţii de educaţie/instruire; f) strategia inter- 
dependenţei dintre cunoaşterea senzorială şi cunoaş- 
terea raţională, necesară la nivelul activităţii de 
educaţie/instruire; g) strategia esenţializării rezul- 
tatelor activităţii de educaţie/instruire; h) strategia 
autoreglării activităţii de educaţie/instruire. 

Dimensiunea metodologică a strategiei pedagogice 
evidenţiază capacitatea acesteia de integrare a unor 
metode-procedee-mijloace de instruire în structuri 
operaţionale superioare, care asigură eficientizarea 
diferitelor activităţi de predare-învăţare-evaluare 
proiectate la nivelul procesului de învăţământ. 

Proiectarea acestor structuri operaţionale demon- 
strează existenţa anumitelor ierarhii funcţionale, rele- 
vante prin faptul că unele metode devin efectiv strategii 
didactice prin capacitatea lor de a atrage şi a valorifica 
pedagogic alte metode şi procedee didactice angajate 
în activitatea de instruire în diferite situaţii şi contexte 
concrete. 

Strategiile didactice reprezintă astfel un grup de două 
sau mai multe metode şi procedee integrate într-o 
structură operaţională, angajată la nivelul activităţii 
de predare-învăţare-evaluare, pentru realizarea obiec- 
tivelor pedagogice generale, specifice şi concrete ale 
acesteia, la parametrii de calitate superioară. 

Literatura pedagogică de specialitate evidenţiază 
câteva repere de analiză a strategiilor didactice, in- 
terpretabile, în diferite variante, ca: „metode generale“, 
de tip expozitiv şi interogativ, implicate în reuşita actului 
de instruire (vezi Palmade, Guy, 1975, p.60, 61); 
„ansamblu de decizii“ care trebuie adecvate fiecărei 
situaţii concrete (vezi Noveanu, Eugen, coordonator, 
1983, p.58); „modalităţi de programare“ a eveni- 
mentelor realizabile în cadrul activităţii de instruire (vezi 
Cerghit, Ioan, coordonator, 1983, p.59); „rezultat al 
interacțiunii mai multor procedee“, angajate în direcţia 
îndeplinirii obiectivelor propuse (vezi Nicola, Ioan, 1992, 
p.235);„mod de corelare a metodelor“ stabilit în funcţie 
de forma de organizare a procesului instructiv-educativ 
(vezi Călin, Marin, 1995, p.122). 

Strategia didactică rezumă o dublă opţiune peda- 
gogică: o opţiune asumată „pentru un anumit mod de 

combinare a metodelor, procedeelor, mijloacelor de 
învăţământ, formelor de organizare a învăţării“; o 
opţiune angajată „pentru un anumit mod de abordare 
a învăţării prin problematizare, euristică, algorit- 
mizare, cercetare experimentală etc.“ (Cerghit, loan, 
coordonator, 1983, p.59). 

Strategia didactică urmăreşte optimizarea actului 
de instruire „prin alegerea metodelor de învăţământ 
de pe poziţiile principiilor învăţământului“ (vezi 
Babanski, 1. K., 1979, p.73). Aceste poziţii oferă 
criteriile valorice necesare unei metode pentru dobân- 
direa calităţii de strategie didactică, angajată mana- 
gerial (global-optim-inovator) la nivelul activităţii de 
predare-învăţare-evaluare: i 

- comunicarea activă, care asigură perfecţionarea 
repertoriului comun la nivelul corelaţiei dintre profesor 
şi elev; 

- cunoaşterea euristică a fenomenelor studiate, care 
stimulează capacitatea elevului de sesizare, rezolvare 
şi creare a problemelor şi a situaţiilor-problemă; 

- creativitatea reactivă şi proactivă a profesorului 
(Şi prin el a elevului), care promovează individualizarea 
deplină a actului didactic. 

Criteriile de combinare şi de corelare a metodelor 
în cadrul unei strategii didactice vizează, în egală 
măsură: modul de prezentare şi de argumentare a 
cunoştinţelor într-o variantă euristică sau algoritmică; 
modul de dirijare a învăţării pe o cale necesară pentru 
rezolvarea de probleme sau rezolvarea de situații- 
problemă; modul de activizare diferențiată a învăţării 
în condiţii de organizare frontală, pe grupe sau 
individuală. 

Raportul dintre strategia didactică şi metoda didac- 
tică evidenţiază diferenţele existente la nivelul timpului 
pedagogic angajat în proiectarea şi realizarea activi- 
tăţilor de instruire/educaţie. Astfel, metoda didactică 
reprezintă o acţiune care vizează eficientizarea învăţării 
în termenii unor rezultate imediate, evidente la nivelul 
unei anumite activităţi de predare-învăţare-evaluare. 
Strategia didactică reprezintă un model de acţiune cu 
valoare normativă, angajată pe termen scurt, mediu 
şi lung, care integrează în structura sa de funcţionare 
pedagogică: 

- metodele, considerate „cosubstanţiale strategiilor 
în calitatea lor de elemente operaţionale sau tactice“ 
(Potolea, Dan, în Jinga, loan; Vlăsceanu, Lazăr, 
coordonatori, 1989, p.144); 

- stilurile educaţionale, de tip autoritar, permisiv 
sau democratic, care plasează decizia profesorului 

într-un câmp psihosocial favorabil sau nefavorabil 
situaţiilor de învăţare concrete; 

- resursele de optimizare a activităţii, care „sugerea- 
ză un traseu general de parcurs“, care presupune însă 
„ajustarea programului iniţial la derularea eveni- 
mentelor reale“, cu „implicarea subiectivităţii creatoare 
a profesorului“ (idem, p.143). 

Strategia didactică reprezintă astfel „o formă 
specifică şi superioară a normativităţii pedagogice“, 
care asigură „reglarea unui întreg proces şi nu doar a 
unei secvenţe de învăţare“. Ea integrează „un ansamblu 
de procedee şi metode orientate spre producerea unuia 
sau a mai multor obiective determinate“, realizabile 
„în anumite condiţii de coerenţă internă, compa- 
tibilitate şi complementaritate a efectelor“ (ibidem). 

În plan funcţional-structural, strategia didactică 
angajează un model de acţiune exemplară, concretizat 
la nivelul deciziei manageriale a profesorului care 
evidenţiază faptul că o singură metodă nu poate rezolva 
practic toate procesele contradictorii care apar, din 
motive obiective şi subiective, în activitatea de predare- 
învăţare-evaluare, proiectată și realizată în anumite 
condiţii şi situaţii concrete. Acest model de acţiune 
atrage în jurul unei „metode de bază“ — impusă 
datorită capacităţii sale de activizare maximă a 
comunicării, de stimulare maximă a cunoaşterii 
euristice, de angajare maximă a creativităţii peda- 
gogice — şi alte metode care amplifică procedura 
operaţională a deciziilor luate în condiţii de schimbare 
continuă a raporturilor dintre subiectul (profesor) şi 
obiectul educaţiei (elev), la niveluri de organizare 
frontală, pe grupe şi individuală a activităţii de predare- 
învățare-evaluare. 

Strategia didactică preia, de regulă, numele „meto- 
dei de bază“ aleasă în mod special pentru: a respecta 
natura sarcinii didactice inclusă în proiectul pedagogic 
(de exemplu, o situaţie-problemă solicită strategia 
problematizării; o problemă de experimentat solicită 
strategia cercetării experimentale etc.); a reduce câmpul 
de tatonare în care acţionează uneori profesorul şi 
elevul prin operaţii de încercare şi eroare, ajustare şi 
revenire la soluţia iniţială etc.; a mări gradul de 
probabilitate în rezolvarea sarcinilor de învăţare 
operaţionalizate la nivelul obiectivelor concrete. 

Identificarea strategiilor didactice optime rămâne 
o problemă deschisă la nivelul cercetărilor pedagogice 
angajate în contextul politicilor educaţionale refor- 
matoare. Activitatea de prospectare pedagogică, nece- 
sară în acest sens, presupune focalizarea investigaţiilor 

asupra strategiilor didactice bazate pe metode cu forţă 
normativă-cognitivă-formativă-creativă-operațională 
maximă, Ele generează, în mod obiectiv, reacţii de 
regrupare sistemică şi inovatoare, valabile la nivelul 
tuturor metodelor şi procedeelor cunoscute, valori- 
ficabile în structuri metodologice superioare, adap- 
tabile la situaţii didactice multiple, Aceste structuri 
nu trebuie extrapolate însă la nivelul întregului sistem 
de metode, după sugestia unor taxonomii care dezvoltă 
triada: „strategii didactice de tip expozitiv — euristic“; 
strategii didactice de tip algoritmizat“; „strategii 
didactice de tip evaluativ — stimulativ“ (vezi Nicola, 
loan, 1996, p.375—409). Din perspectivă curriculară 
integrarea lor reprezintă premisa unei proiectări 
pedagogice eficiente, fiecare metodă şi, cu atât mai 
mult, fiecare strategie didactică reprezentând simultan 
o metodă, respectiv o strategie de predare-învăţare- 
evaluare. 

Elaborarea strategiilor didactice valorifică două căi 
de acţiune: a) o cale de acțiune teoretică, dezvoltată 
prin integrarea mai multor procedee şi metode într-o 
„metodă de bază“, cu extrapolarea calităţilor acesteia 
la nivelul unei noi structuri care asigură creşterea 
funcţionalităţii pedagogice a activităţii de predare- 
învăţare-cvaluare, pe termen scurt, mediu şi lung; b) o 
cale de acţiune practică, bazată pe stilul educaţional 
al profesorului care asigură optimizarea noii structuri 
create, valorificând normele prescriptive ale acesteia 
dar şi propriile sale resurse de inovaţie didactică. 

Activitatea de prospectare pedagogică, necesară 
pentru focalizarea strategiei didactice în jurul unei 
„metode de bază“, implică elaborarea unor tipologii 
de acţiune reprezentative, bazate pe o structură func- 
ţională globală, integrală şi deschisă (pe termen 
lung), „echivalentă cu organizarea unei înlănţuiri de 
situaţii de învăţare prin parcurgerea cărora elevul îşi 
însuşeşte materia de învăţat“ (vezi Dicţionar de 
pedagogie, 1979, p.425). 

Elaborarea unei taxonomii a strategiilor didactice 
depăşeşte perspectiva de analiză propusă la nivelul 
metodelor, angajând un nou demers ipotetic, „echi- 
valent cu principalele clase de obiective instructiv- 
educative“ (vezi Potolea, Dan, 1989, în Jinga, loan; 
Vlăsceanu, Lazăr, coordonatori, 1989, p.145). Pot fi 
propuse astfel următoarele trei categorii de strategii 
didactice: 

a) Strategii didactice care au ca obiectiv pedagogic 
prioritar stăpânirea materiei, în termeni de cunoștințe 
şi de capacităţi: strategia conversaţiei euristice; 

strategia prelegerii problematizate; strategia demon- 
straţiei; strategia cercetării experimentale; strategia 
algoritmizării; 

b) Strategii didactice care au ca obiectiv prioritar 
transferul funcţional al cunoştinţelor şi capacităţilor 
dobândite: strategia problematizării; strategia modelării; 

c) Strategii didactice care au ca obiectiv prioritar 
exprimarea personalităţii elevului: strategia jocului 
didactic; strategia Jucrărilor practice; strategia asal- 
tului de idei; strategia dezbaterii problematizate. 

Interpretarea strategiilor ca modele de acţiune 
exemplară permite, în acelaşi timp, elaborarea unei 
taxonomii care înglobează categoriile principale de 
metode integrate într-o structură operaţională unitară. 
O asemenea taxonomie are în vedere acţiunea pre- 
dominată în cadrul activităţii de predare-învăţare- 
evaluare (vezi Okon, Vicenty, 1974, p.174—210; 
Cerghit, loan, 1980, p.92—97; 99—238; Cristea, 
Sorin, 1997, p.116—139): a) strategia didactică 
bazată prioritar pe acţiunea de comunicare; b) stra- 
tegia didactică bazată prioritar pe acţiunea de cer- 
cetare; c) strategia didactică bazată prioritar pe 
acţiunea practică; d) strategia didactică bazată prioritar 
pe acţiunea de programare specială (vezi instruirea 
asistată pe calculator). 

Analiza strategiei din perspectivă psihologică im- 
plică alegerea unei „suite de acţiuni care duce mai 
repede şi mai bine la atingerea scopului, a obiectivului“. 
Intervenind în termenii unui demers de tip probabilistic, 
strategiile pedagogice pot fi valorificate astfel la nivel 
de: strategii de abordare, strategii de lucru (minimale- 
maximale), strategii de perspectivă („de perseverare 
pe şansa cea mai mare“), strategii de ameliorare a 
rezultatelor finale, strategii de adaptare la schimbare 
(vezi Dicţionar de psihologie, coordonator Şchiopu, 
Ursula, 1997, p.668). 

Vezi Metodele didactice/de învăţământ, Meto- 
dologia procesului de învăţământ, Principiile 
pedagogice. 

Structura sistemului de învățământ evidenţiază ele- 
mentele componente (nivelurile, treptele, ciclurile — 
şcolare/universitare, de instruire permanentă etc.) şi 
relaţiile de interdependenţă dintre acestea, care asigură 
funcţionalitatea socială a ansamblului pedagogic 
instituţionalizat în mod special pentru formarea- 
dezvoltarea personalităţii umane. 

Nivelurile funcţionale ale structurii sistemului 
de învăţământ marchează procesele strategice care 
(auto)reglează, pe de o parte, modalităţile de organi- 
zare internă, iar pe de altă parte, acţiunile agenţilor 
sociali externi angajaţi direct în activitatea de formare- 
dezvoltare a personalităţii umane prin mijloace insti- 
tuţionale specifice. 

Analiza sistemului de învăţământ permite deli- 
mitarea a patru niveluri funcţionale ale structurii (vezi 
Geminard, Lucien, 1973, p.110—112): 

1) Nivelul structurii de adaptare internă/de bază, 
care defineşte: a) raporturile dintre grade (niveluri), 
trepte, cicluri de învăţământ; b) raporturile dintre 
gradele (nivelurile) — treptele — ciclurile de învăţă- 
mânt şi programele curriculare adoptate; 

2) Nivelul structurii materiale, care exprimă, în 
termeni de calitate şi de cantitate, situaţia în care se 
află: resursele pedagogice: a) umane (cadre didactice, 
elevi/studenţi, cadre didactice ajutătoare, personal 
administrativ etc.); b) didactico-materiale (spaţii 
şcolare, mijloace de învăţământ etc.); c) financiare 
(provenite din bugetul naţional şi bugetul local, 
adaptat şcolii; mijloacele disponibile ale comunităţii 
locale); d) informaţionale (planuri-programe-manuale 
şcolare/cursuri universitare; muzee, centre de documen- 
tare; biblioteci, videoteci, mediateci şcolare/univer- 
sitare; reţele de instruire asistată pe calculator etc.; 

3) Nivelul structurii de conducere a sistemului, care 
vizează raporturile dintre: a) decizia managerială 
(globală — optimă — strategică); b) decizia admi- 
nistrativă, executivă (subordonată deciziei mana- 
geriale); 

4) Nivelul structurii de relaţie, care precizează 
raporturile contractuale instituţionalizate cu: a) comu- 
nitatea locală (ceea ce permite: atragerea de noi resurse 
pedagogice şi de noi surse de finanţare; organizarea 
unor activităţi speciale, gen excursii didactice, „loisir“ 
etc.; realizarea unor dispozitive pedagogice speciale, 
gen radioteleviziune şcolară/universitară, reţea de 
instruire asistată pe calculator etc.; b) agenţii economici 
(ceea ce permite: proiectarea corectă a „filialelor“ şi a 
programelor de pregătire socioprofesională, iniţială 
şi continuă; perfecţionarea gestiunii competenţelor 
pedagogice şi de producţie, prin respectarea integrală 
a specificităţii partenerilor); c) părinţii (ceea ce per- 
mite: multiplicarea efectelor pedagogice necesare 
pentru stimularea socializării „obiecţilor educaţiei“; 
participarea familiei la rezolvarea problemelor şcolii 
prin intermediul reprezentanţilor săi: consilii, comitete 


353 


ale părinţilor etc.) — vezi Dictionnaire encyclopédique 
de l'éducation et de la formation, 1994, p.853—860. 

Evoluţia structurii sistemelor de învățământ, 
sesizabilă la nivelul analizelor istorice şi comparative, 
evidenţiază următoarele tendinţe, confirmate la scară 
universală (vezi Dictionnaire encyclopédique de Vedu- 
cation et de la formation, 1996, p.959—963): 

a) prelungirea şcolii de cultură generală, obli- 
gatorie până la vârsta de 16 ani, pentru „a putea ajuta 
grupurile defavorizate să depăşească handicapurile lor 
socioculturale şi pedagogice“ pe fondul „favorizării 
dezvoltării personalităţii autonome“; 

b) diversificarea învăţământului postobligatoriu — 
profesional, liceal, superior — cu responsabilizarea 
opţiunilor şi a contribuţiilor comunităţilor locale şi 
teritoriale; 

c) deschiderea şcolii şi a universităţii spre proble- 
mele sociale ale comunităţii (economice, politice, 
culturale, religioase etc.) „pentru a depăşi cauzele 
principale ale incertitudinilor şi ale blocajelor trăite 
de sistemele educaţionale“. 

Aceste tendinţe definitivează liniile principale de 
politică a educaţiei trasate, deja, în perspectiva seco- 
lului XXI (vezi Conference permanente des ministres 
européens de education, 1994, p.6—10): 

a) generalizarea învățământului secundar superior 
până la treapta sa superioară, liceală sau profesională; 

b) reorientarea programelor de pregătire profe- 
sională în condiţii de educaţie nonformală, adaptabile 
la „jungla care a devenit piaţa muncii“; 

c) integrarea programelor de educaţie permanentă 
la toate nivelurile şcolare, universitare şi postuni- 
versitare, de formare, perfecţionare şi reciclare socio- 
profesională; 

d) angajarea socială a învăţământului superior, 
care este pe cale să devină „primul debuşeu pentru 
tinerii ieşiţi din bacalaureat“; 

e) implicarea pedagogică a reţelelor de mass-media 
şcolară/universitară şi de instruire asistată pe calcu- 
lator, integrate sau complementare sistemului de 
învăţământ la toate nivelurile acestuia. 

Evoluţia sistemelor moderne de învăţământ con- 
firmă tendinţa generală a reformelor şcolare, declan- 
şate în ultimele decenii. Ele au fost orientate, în mod 
special, în direcţia perfecţionării structurii de adaptare 
internă/de bază a sistemului de învăţământ, care 
reflectă necesitatea ameliorării permanente a condu- 
cerii manageriale a resurselor pedagogice existente şi 
a relaţiilor şcolii cu comunitatea socială teritorială şi 
locală. Această tendinţă generală determină: 

a) perfecţionarea relaţiilor de continuitate peda- 
gogică între toate nivelurile, treptele şi ciclurile şcolare, 
prin: consolidarea trunchiului comun de pregătire 
generală, în învăţământul general, obligatoriu; con- 
firmarea evaluării pozitive realizată în termeni de 
proces (examene parţiale, cu scop formativ, stimulativ) 
şi de produs (examene de absolvire cu funcţie implicită 
de selecţie şcolară/socială, profesională); 

b) perfecţionarea conducerii manageriale a şcolii, 
care vizează valorificarea integrală şi strategică a 
tuturor resurselor pedagogice existente la nivel naţio- 
nal, teritorial şi local (vezi Les réformes de l'éducation, 
1980; Învăţământul din alte ţări, 1990). 

Evoluţia structurii sistemelor moderne de învăţă- 
mânt rămâne o problemă deschisă „scenariilor posibile 
pentru preîntâmpinarea viitorului“ (vezi Vaniscotte, 
Francine, 1989, p.234—239). 

Scenariile tradiţionale devin revolute în toate 
formulele lor care structurează „o şcoală închisă“, „o 
şcoală-laborator“ sau „o şcoală-întreprindere“, centrată 
pe o competitivitate forţată şi pe o selecţie prematură, 
care întreţin, „în mod funciar“, inegalitatea pedagogică 
şi socială. 

Scenariile viitorului devin operaţionale la nivelul 
structurilor şcolare prin intermediul „ecosistemelor 
socioculturale“ şi al tehnologiilor informatizate, care 
implică o schimbare radicală a managementului 
pedagogic. Aceste scenarii asigură susţinerea unei şcoli 
bazată pe ofensiva pedagogiilor alternative, care de- 
pinde, însă, de „o perioadă de instruire obligatorie, 
concepută ca o formare generală, deschisă şi largă, aptă 
să elimine orice aspect al competiţiei şi al selecţiei“. 

În acest context, „profilurile ulterioare de formare 
nu vor mai fi concepute ca o închidere pentru elev, ci 
din contra, vor fi concepute ca un ajutor şi ca o 
trambulină pentru elaborarea proiectelor viitoare“. 
Funcţionând ca structuri prelungite după absolvirea 
şcolii generale, obligatorii, „filierele profesionale pot 
fi integrate, în mod natural, la niveluri de instruire 
din ce în ce mai elaborate“, construite riguros în raport 
cu proiectele elevilor dar şi cu necesităţile sociale, 
actuale şi virtuale. 

Vezi Curriculum, Procesul de învăţământ, Sis- 
temul de învăţământ. 


STUDIUL DE CAZ 


Studiul de caz reprezintă o metodă didactică/de 
învăţământ care elaborează acţiunea didactică prin 
intermediul unor situaţii reale angajate ca premise 

inductive şi deductive necesare pentru realizarea unor 
concluzii cu valoare de reguli, principii, legităţi. 

Această metodă presupune opţiunea profesorului 
pentru „cazuri“ cu rezonanţă pedagogică semnificativă 
la nivelul: sesizării cauzalităţii fenomenului studiat; 
deschiderii perspectivelor de analiză a fenomenului 
studiat; selecţionării mijloacelor de interpretare critică 
a fenomenului studiat; prelucrării formative a conclu- 
ziilor emise despre fenomenul studiat. 

Metoda studiului de caz angajează următoarele 
etape cu valoare de operaţii didactice: identificarea 
cazului; analiza-sinteza cazului; stabilirea alter- 
nativelor de rezolvare a cazului; optimizarea soluţiei 
finale, adoptată pentru rezolvarea cazului, în termeni 
observaţionali şi experimentali. 

Consistenţa pedagogică a metodei studiului de caz 
depinde de capacitatea acesteia de a proiecta situaţii 
de învăţare adecvate temei, subcapitolului, capitolului, 
disciplinei de învăţământ respective. 

Vezi Metodele didactice/de învăţământ. 

Subiectul educaţiei reprezintă „educatorul“ individual 
sau/şi colectiv care are capacitatea pedagogică şi 
socială de proiectare şi de realizare a activităţii 
formare-dezvoltare a personalităţii umane într-un cadru 
instituţional de tip formal sau/şi nonformal (şcoală, 
familie, agenţi sociali, comunitate locală, mass-medie 
specializată în instruire etc.), care defineşte asumarea 
unor roluri explicit pedagogice (profesor, părinte etc... 

Activitatea de proiectare realizată de subiectul 
educaţiei (în calitatea sa de „educator“) vizează 
formarea-dezvoltarea personalităţii obiectului educaţiei 
(în calitatea acestuia de,,educat'?). 

Această activitate presupune realizarea urmă- 
toarelor acţiuni: cunoaşterea finalităţilor pedagogice 
macrostructurale, definite la nivel social (idealul 
pedagogic, scopurile pedagogice); fundamentarea 
proiectului pedagogic în funcţie de finalităţile 
macrostructurale — de resursele pedagogice aflate 
la dispoziţie (calitatea obiectului educaţiei, condiţiile 
de mediu, baza didactico-materială); definitivarea 
proiectului pedagogic la linia de interacţiune dintre 
finalităţile macrostrucurale (ideal-scopuri) — micro- 
structurale (obiectivele pedagogice) la nivelul unui 
raport optim dintre obiectivele pedagogice-conţi- 
nuturile pedagogice-metodologia pedagogică-evalua- 
rea pedagogică); elaborarea mesajului pedagogic 

în termeni de comunicare (asigurarea repertoriului 
comun subiect-obiect) şi de cunoaştere pedagogică 
(raport adecvat între informaţiile alese şi efectele 
formative reale/potenţiale) optimă (asigurarea 
subiectivităţii obiectului educaţiei/receptarea me- 
sajului pedagogic). 

Realizarea efectivă a activităţii de formare-dez- 
voltare a personalităţii obiectului educaţiei (celui 
„educat“) presupune dirijarea comportamentului de 
răspuns al acestuia la parametrii calitativi superiori, 
care vizează valorificarea la maximum a resurselor 
pedagogice existente. Această activitate solicită 
subiectului educaţiei („educatorului“) elaborarea 
permanentă a unor circuite de conexiune inversă 
externă (care vizează corelarea comportamentului de 
răspuns al celui educat — cu activitatea desfăşurată 
de educator), concepute în,sens pozitiv (perfecţionarea 
continuă a proiectului şi a mesajului pedagogic), în 
termeni de creativitate pedagogică şi de respon- 
sabilitate socială. 

(Auto)perfecţionarea activităţii „educatorului“ la 
niveluri calitativ superioare, proiectate şi realizate din 
perspectiva educaţiei permanente, pe verticală şi pe 
orizontala sistemului (vezi Educaţia permanentă) 
creează premisa transformării treptate a obiectului 
educaţiei în subiect al educaţiei. 

Acest proces, de mare complexitate pedagogică 
şi socială, este realizabil gradat, după parcurgerea 
mai multor cicluri de educaţie proiectate şi finalizate 
la un nivel calitativ superior. El presupune: a) for- 
marea capacităţii celui educat de: a) elaborare a 
unor circuite de conexiune inversă internă (care 
asigură: autoevaluarea propriului comportament de 
răspuns şi trecerea la un comportament de răspuns 
autodirijat); b) autoevaluare a propriei activităţi în 
raport cu obiectivele generale-specifice-concrete 
asumate pe termen scurt şi mediu; c) autoproiectare 
a activităţii de educaţie/instruire (transformarea 
celui educat în propriul său educator); d) auto- 
perfecţionare a activităţii obiectului educaţiei devenit 
subiect al educaţiei prin elaborarea unor circuite de 
conexiune inversă internă pozitive (care implică 
îmbunătăţirea continuă a propriului proiect pe- 
dagogic — a propriului mesaj pedagogic elaborat 
pe baza proiectului pedagogic — a propriului 
comportament de răspuns autodirijat — a propriei 
sale strategii de predare-învăţare-evaluare). 

Vezi Obiectul educaţiei. 

ŞCOALA 


Şcoala reprezintă instituţia specializată în realizarea 
activităţii de educaţie conform obiectivelor pedagogice 
ale procesului de învăţământ, stabilite la nivel de 
politică a educaţiei. 

Analiza şcolii ca organizaţie socială presupune 
valorificarea modelului de raționalitate managerială 
care corespunde istoric etapei societăţii postindustriale 
de tip informaţional. Acest model concepe organizaţia 
` şcolară dintr-o perspectivă inovatoare care asigură: 
a) orientarea instituţiei spre obiective globale, aflate 
în concordanţă cu cerinţele funcţionale ale sistemului 
de educaţie/învăţământ; b) valorificarea deplină a 
resurselor pedagogice în concordanţă cu cerinţele 
funcţionale ale proiectării curriculare; c) îndrumarea 
metodologică a personalului didactic la niveluri de 
performanţă aflate în concordanţă cu cerinţele funcţio- 
nale ale perfecţionării şi ale cercetării pedagogice; 
d) administrarea eficientă a instituţiei în concordanţă 
cu cerinţele funcţionale ale învăţământului, de adaptare 
la condiţii de schimbare socială rapidă. 

Din perspectivă managerială, „şcoala“ reprezintă 
„unitatea de bază“ a sistemului reprezentată prin 
diferite structuri instituţionale, specifice învăţământului 
preşcolar, primar, gimnazial, profesional, universitar. 
Legea Învăţământului/1995 prevede următoarele insti- 
tuţii — care pot fi organizate de stat sau particular — 
integrate la nivelul sistemului de învăţământ, în 
accepţia sa restrânsă de sistem şcolar: 

- grădiniţe de copii cu program normal, prelungit 
şi săptămânal (în învăţământul preşcolar); 

- şcoli primare cu clasele I—IV, sau integrate în 
unităţi şcolare cu clasele —VIII, sau cu clasele 1 —XI (XID; 

- şcoli gimnaziale cu clasele I—VIII, care funcţio- 
nează independent sau integrate în unităţi şcolare cu 


clasele I(V)—XII(ĂIII); 


- licee de diferite profiluri cu clasele IX—XII(XIII), 
organizate independent sau în cadrul unor unităţi 
şcolare cu clasele I(V)—XII(XIII); 

- şcoli profesionale, de 2—4 ani, care pot funcţiona 
independent sau integrate în cadrul unor grupuri şcolare 
(care includ şi alte forme de şcolarizare: liceu, şcoală 
postliceală etc.); 

- şcoli de ucenici, de 1—3 ani; 

- unități şcolare conexe: centre şi cabinete logo- 
pedice (pentru învăţământul preşcolar, primar, gimna- 
zial); centre şi cabinete de asistenţă psihopedagogică 
a cadrelor didactice, elevilor şi părinţilor; case de copii 
care funcţionează separat în cadrul învăţământului 
special sau în calitate de case de copii de tip familial; 

- şcoli postliceale de diferite profiluri şi specializări, 
şcoli de maiştri (în învăţământul postliceal); 

- colegii universitare de 2—3 ani (în învăţământul 
universitar de scurtă durată); 

* universități şi alte instituţii echivalente (institute, 
academii, conservatoare) în care funcţionează diferite 
facultăţi, de 4—6 ani (în învăţământul universitar de 
lungă durată); 

e instituţii de învățământ universitar lung şi de 
cercetare ştiinţifică acreditate pentru realizarea unor 
activităţi specifice învăţământului postuniversitar 
(studii aprofundate, doctorat, studii academice post- 
universitare, studii de specializare, cursuri de perfec- 
ţionare) — vezi Legea Învăţământului, nr. 84/1995, 
Titlul II, Capitolele 1—X. 

Vezi Managementul organizaţiei şcolare, Siste- 
mul de învăţământ. 


ŞTIINŢELE PEDAGOGICE/EDUCAŢIEI 


Ştiinţele pedagogice/educaţiei reprezintă ansamblul 
disciplinelor teoretice şi practice câre studiază activi- 
tatea de formare-dezvoltare permanentă a personalităţii 
umane, prin strategii şi mijloace de cercetare specifice, 

Saltul de la pedagogie la ştiinţele pedagogice/ 
educației este realizat de-a lungul unui proces istoric, 
care corespunde evoluţiilor intra-, inter- şi trans- 
disciplinare înregistrate în domeniul cercetării ac- 
tivităţii de formare-dezvoltare a personalităţii umane. 

Acest proces parcurge trei etape distincte (vezi 
Avanzini, Guy, 1976, p.12—29): 

a) etapa plasată convenţional la sfârşitul secolu- 
lui XIX — începutul secolului XX, care marchează, pe 
de o parte „abolirea dominaţiei filozofiei“, care 
conferea pedagogiei un caracter exclusiv normativ, cu 
diferite nuanţe teologice sau politice, iar pe de altă 

parte, „reculul progresiv al termenului de pedagogie 
în favoarea celui de ştiinţă a educaţiei care tinde la o 
abordare obiectivă, experimentală; 

b) etapa plasată convenţional în prima jumătate a 
secolului XX, care marchează tendinţa „ştiinţifizării“ 
pedagogiei prin valorificarea progreselor înregistrate 
în domeniul biologiei, psihologiei, sociologiei în 
direcţia dobândirii unui demers obiectiv, „pe căi proprii 
unei pedagogii experimentale sau unei didactici 
experimentale“; 

c) etapa plasată convenţional în cea de-a doua 
jumătate a secolului XX, care marchează tendinţa 
„emergenţei ştiinţelor educaţiei“ pe fondul extinderii 
obiectului său de cercetare la nivelul unei activităţi de 
formare-dezvoltare permanentă a personalităţii care 
valorifică o pluralitate de abordări metodologice, 
intra, inter- şi transdisciplinare. 

Termenul de ştiinţe ale educaţiei a fost lansat de 
Eduard Claparede în 1912 în condiţiile elaborării unui 
proiect de cercetare care viza extinderea domeniului 
de studiu specific pedagogiei. Acest proiect va fi 
transpus în practică în 1921, prin înfiinţarea Institutului 
de Ştiinţe ale Educaţie — Jean-Jacques Rousseau, cu 
sediul la Geneva. 

Saltul de la „ştiinţa educaţiei“ la „ştiinţele edu- 
caţiei“, realizat în anii '60 reflectă următoarele tendinţe 
de evoluţie epistemologică (vezi Bîrzea, Cezar, 1995, 
p.136—139): 

- tendinţa de negare a pedagogiei care trăieşte un 
anumit complex de inferioritate de natură istorică (în 
antichitate pedagogul/,„paedagogus“ era un sclav care 
avea sarcina de „a conduce copilul la şcoală“) şi 
psihosocială (dilatarea/diluarea discursului prin 
„clişee verbale“ şi „sloganuri ideologice“ extrapolate 
până la „apropierea extremelor de orice fel“ — vezi 
Olivier, Reboul, 1984); 

* tendinţa de afirmare a unor discipline auxiliare 
ale pedagogiei, care marchează un anumit efort de 
sistematizare a domeniului la nivelul unor „raporturi 
de subsidiaritate“ între pedagogia generală şi ramurile 
sale, „completate în diferite branşe sau domenii de 
specializare“; 

tendinţa de dezvoltare la nivelul unui „program de 
formare interdisciplinară“, care legitimează abordările 
flexibile, „specializate chiar în interiorul catedrelor de 
pedagogie“, în contextul unor juxtapuneri create uneori 
artificial, într-o „aglomeraţie de discipline disparate“; 

- tendinţa de extindere a unor „miniştiinţe auto- 
nome“, care întreţine riscul „parcelării“, al unui „secta- 
rism penibil“ (vezi „variantele pedagogice ale ştiinţelor 

donatoare: psihologia, sociologia, antropologia etc.') 
în cadrul căruia „pedagogicul dispare ca obiect“; 

- tendinţa de exprimare a pluralismului pedagogic, 
care angajează mai multe „axe disciplinare“ (psihologia 
pentru studiul persoanei; psihologia socială pentru 
studiul interrelaţiilor şi a grupelor; sociologia pentru 
studiul organizaţiilor la nivel de sistem etc.) „care 
converg spre un teren unic, care este educaţia“. 

Clasificarea ştiinţelor pedagogice/educaţiei presu- 
pune delimitarea criteriilor metodologice avansate direct 
sau indirect de diferiţi autori în cadrul celei de-a treia 
etape de evoluţie a conceptului, stabilită convenţional, 
după anii 1950—1960. Vom rezuma următoarele 
modele de clasificare care pot fi sesizate în literatura 
de specialitate, în plan mondial şi naţional: 

1) Modelul propus de René Hubert (1965) are în 
vedere două criterii: 

a) criteriul bazei experimentale a educaţiei, reali- 
zată/realizabilă la nivelul naturii şi a activităţii 
psihologice şi sociale, care angajează diferite raporturi 
de interdisciplinaritate: 

- pedagogia biologică, fiziologică, igiena şcolară; 

- pedagogia psihologică, psihopedagogia, psiho- 
pedagogia generală, psihopedagogia specială; 

* pedagogia sociologică, sociopedagogie, sociolo- 
gia educaţiei; 

b) criteriul conţinutului educaţiei realizat/realizabil 
prin diferite „discipline educative“ studiate la nivelul 
„teoriei formale a educaţiei“; 

- educaţia corporală; 

- educaţia intelectuală; 

- educaţia profesională; 

- educaţia practică şi morală (socială, politică, 
umană); 

- educaţia estetică (artistică, filetică, religioasă); 

* educaţia masculină şi educaţia feminină (vezi 
Hubert, René, 1965); 

2) Modelul propus de George E Kneller (1966, 
1973) are în vedere criteriul tipului de limbaj peda- 
gogic dezvoltat cu prioritate: 

a) pedagogia generală care promovează un limbaj 
normativ, prescriptiv exersat în cadrul: teoriei educaţiei, 
didacticii generale, filozofiei educaţiei, eticii educaţiei; 

b) ştiinţa educaţiei, care promovează un limbaj 
tehnic, descriptiv, exersat în cadrul: psihologiei edu- 
caţiei, sociologiei educaţiei, pedagogiei comparate, 
administraţiei învăţământului (...) — vezi Kneller, 
George, E, 1973, p.179. 

3) Modelul propus de Emil Planchard (1968) are 
în vedere criteriul metodologiei de abordare a educaţiei 

care valorifică la vârf/la suprafaţă „ştiinţa şi arta 
educaţiei“ şi încearcă să asigure, la bază, constituirea 
„pedagogiei integrale“: 

a) pedagogia generală sau filozofică: filozofia 
educaţiei, etica educaţiei, politica educaţiei, teoria 
educaţiei; 

b) pedagogia ştiinţifică sau pozitivă: biologia 
educaţiei, fiziologia educaţiei, antropologia educaţiei, 
pedagogia medicală, sociologia pedagogică, psiho- 
logia pedagogică, istoria pedagogiei, statistică pe- 
dagogică, pedagogia experimentală (vezi Planchard, 
Emil, La pedagogie scolaire contemporaine, Beatrice- 
Nauwelaerts, Louvain, Paris, 1968, Pedagogie şcolară 
contemporană, E.D.P, Bucureşti, 1990); 

4) Modelul propus de R.Dottrens şi G.Mialaret 
(1969) are în vedere resursele principale angajate în 
procesul de dezvoltare a ştiinţelor pedagogice: 

a) discipline care susţin reflecţia asupra proble- 
melor generale ale educaţiei (filozofia educaţiei); 

b) discipline care asigură documentaţia asupra 
sistemelor de educaţie din perspectivă temporală 
(istoria pedagogiei) şi spaţială/geografică (pedagogia 
comparată); 

c) discipline fundamentale care sprijină analiza 
ştiinţifică a educaţiei/disciplinele din categoria ştiin- 
telor: biologice, psihologice, sociologice; 

d) discipline care utilizează metodele şi tehnicile 
ştiinţelor amintite anterior, „analizând din punctul lor 
de vedere situaţiile educative: biopedagogia, psiho- 
pedagogia, sociopedagogia; 

e) discipline care studiază şi valorifică metodele 
de educaţie din perspectiva cercetării ştiinţifice: peda- 
gogia experimentală (vezi Dottrens, Robert; Mialaret, 
Gaston, 1969, p.39); 

5) Modelul propus de Gaston Mialaret (1976) are 
în vedere „o primă încercare de sinteză“, care angajează 
criteriul contextului în care are loc educaţia: 

a) ştiinţe care studiază condiţiile generale şi locale 
ale instituţiei şcolare: istoria educaţiei şi învăţă- 
mântului, sociologia şcolară, demografia şcolară, 
economia educaţiei, pedagogia comparată; 

b) ştiinţe care studiază relaţia pedagogică existentă 
la nivelul acţiunii educaţionale/didactice: fiziologia 
educaţiei, psihologia educaţiei, psihosociologia gru- 
purilor mici, ştiinţele comunicării; didacticile speciale 
ale diferitelor discipline de învăţământ/materii şcolare; 
ştiinţa modelelor şi a tehnicilor de predare (vezi 
didactica generală); ştiinţa evaluării; 

c) ştiinţe consacrate reflecţiei şi evoluţiei educaţiei: 
filozofia educaţiei, planificarea educaţiei, teoria 

modelelor (vezi Les Sciences de léducation, Presse 
Universitaires de France, 1976, p.45); 

6) Modelul propus de Ştefan Bârsănescu (1976) are 
în vedere criteriul gradului de generalitate care susţine 
unitatea sistemică a pedagogiei în calitatea sa de ştiinţă 
a educaţiei: 

a) discipline care formează trunchiul pedagogiei 
generale: pedagogia sistemică (teoria educaţiei, didac- 
tica generală, didactica specialităţilor/diferitelor 
obiecte de învăţământ), pedagogia istorică/istoria 
pedagogiei, pedagogia socială, pedagogia comparată, 
pedagogia comunicării internaţionale, pedagogia 
prospectivă; 

b) discipline care formează ramurile pedagogiei 
diferenţiale: pedagogia profesională, pedagogia vârste- 
lor, pedagogia curativă/defectologia (vezi Bârsănescu, 
Ştefan, 1976, p.317, 318); 

7) Modelul propus de Guy Avanzini (1976) are în 
vedere criteriul „categorisirii“ ştiinţelor educaţiei în 
funcţie de raporturile prioritare stabilite de acestea cu 
ştiinţele fundamentale (istorie, geografie, economie, 
sociologie; biologie, fiziologie, psihologie; mate- 
matică, lingvistică etc.): 

a) ştiinţe care studiază ideile şi instituţiile educative 
în mod diacronic — istoria pedagogiei şi sincronic: 
pedagogia comparată sau geografia educaţiei, eco- 
nomia educaţiei, sociologia educaţiei; 

b) ştiinţe care studiază obiectul educaţiei/elevul din 
perspectiva unor domenii de cercetare care asigură 
cunoaşterea şi valorificarea acestuia: biologia educa- 
tiei, biopedagogia; psihologia educaţiei, psihopeda- 
gogia generală şi specială; psihosociologia educaţiei; 

c) ştiinţe care studiază principiile didacticii gene- 
rale (metode globale ale educaţiei şi învăţământului, 
tehnologia educaţiei, docimologia) şi speciale (di- 
dactica aplicată la diverse discipline particulare: 
matematică, limba maternă, limbi străine, chimie, 
fizică, filozofie etc.); 

8) Modelul propus de A.Ferrandez şi J.Sarramona 
(1981) are în vedere criteriul domeniului de cercetare 
predominant: 

a) ştiinţe care studiază finalităţile educaţiei/ştiinţe 
teleologice: teologia educaţiei, filozofia educaţiei; 

b) ştiinţe care studiază determinismul biopsiho- 
social al educaţiei/activităţii de formare-dezvoltare 
permanentă a personalităţii umane: biologia educaţiei, 
fiziologia educaţiei, psihologia educaţiei, Aeae 
educației, economia educației; 

c) ştiinţe care studiază modul de evoluţie al 
educaţiei în timp şi spaţiu/ştiinţe ilustrative: istoria 
educaţiei, pedagogia comparată; 

d) ştiinţe care studiază principiile generale și 
specifice de realizare a educaţiei/ştiinţe normative: 
pedagogia generală, pedagogia diferenţială; 

e) ştiinţe care studiază aplicarea principiilor 
generale şi specifice ale educaţiei în diferite domenii 
de activitate/ştiinţe aplicative: orientarea şcolară 
şi profesională, gestiunea învăţământului, planifi- 
carea învăţământului, didactica specialităţilor (vezi 
A.Ferrandez, J.Sarramona, 1981); 

9) Modelul propus de Th.Diterich (1985) are în 
vedere criteriul mediilor educative de referinţă: 

a) pedagogia generală: antropologia pedagogică, 
filozofia educaţiei, teoria sistemelor educative, politica 
educaţiei; 

b) pedagogiile specializate: pedagogia preşcolară, 
pedagogia şcolară (teoria instituţiei şcolare, teoria 
curriculumului, teoria instruirii), pedagogia familiei, 
pedagogia socială, pedagogia întreprinderii; 

c) pedagogia comparată; 

d) pedagogia istoriei (vezi Diterich, Th., Zeit und 
Grundfragen de Padagogik. Eine Einfuhrung in padago- 
gisches Denken, Juius Klinkhardt, Bad Heilbrunn/ 
Obb., 1985); 

10) Modelul propus de Cursul de pedagogie al 
Universităţii Bucureşti (1988) are în vedere două criterii: 

a) criteriul gradului de generalitate: 

- pedagogia generală — „teoria generală a educaţiei“; 

ştiinţe care studiază educaţia, din diferite perspec- 
tive particulare „în forma în care ea se integrează în 
adevărata cultură pedagogică“: filozofia educaţiei, 
istoria educaţiei; sociologia educaţiei, psihologia 
educaţiei/pedagogică; fiziologia educaţiei; economia 
educaţiei; planificarea educaţiei; prospectiva educa- 
tiei; demografia şcolară; psihopedagogia specială; 
ştiinţa conducerii învăţământului; igiena şcolară, 
ergonomia şcolară; 

b) criteriul tendinţelor constatate în procesul de 
diversificare a domeniului de studiu al pedagogiei, care 
impune saltul de la pedagogie la sistemul ştiinţelor 
educaţiei: 

- ştiinţe care studiază domeniul educaţiei, din 
perspectiva diferitelor grade de instituţionalizare a 
acesteia: pedagogia antepreşcolară, pedagogia pre- 
şcolară, pedagogia şcolară, pedagogia profesională, 
pedagogia universitară, pedagogia organizaţiilor de 
copii şi tineret, pedagogia familiei, pedagogia co- 
municaţiilor mass-media, pedagogia militară etc.; 

- ştiinţe care studiază domeniul educaţiei din 
perspectiva aprofundării diferitelor laturi, sarcini, 
forme de proiectare şi de realizare a acesteia: didactica 

generală/teoria generală a instruirii, didactica disci- 
plinelor de învățământ/metodica predării-învăţării- 
evaluării, teoria educaţiei intelectuale, teoria educaţiei 
morale, teoria educaţiei tehnologice, teoria educaţiei 
estetice, teoria educaţiei fizice şi sportului, metodologia 
educaţiei, teoria obiectivelor pedagogice, teoria 
conţinutului învățământului, teoria evaluării randa- 
mentului şcolar, tehnologia educaţională, pedagogia 
activităţilor extraşcolare etc.; 

- ştiinţe care studiază unele aspecte speciale ale 
educaţiei impuse la nivelul cercetării pedagogice: 
pedagogia comparată, pedagogia prospectivă, peda- 
gogia experimentală, pedagogia corectivă/terapeutică, 
pedagogia antropologică, pedagogia cazurilor pa- 
tologice etc. (vezi Curs de pedagogie, coordonatori: 
Cerghit, loan; Vlăsceanu, Lazăr, 1988, p.35—39); 

11) Modelul propus de J.L.G. Garrido (1991) are 
în vedere două criterii complementare: 

a) criteriul raportării la obiectul de studiu al 
pedagogiei care este procesul educativ: 

- ştiinţe care studiază anumite aspecte ale procesului 
educativ: 

- ştiinţe care studiază finalităţile educaţiei/ştiinţe 
teleologice: (filozofia educaţiei, teologia educaţiei); 

- ştiinţe care studiază „actorii educaţiei“ şi mediul 
educaţiei/ştiinţe antropologice ale educaţiei: biologia 
educaţiei, psihologia educaţiei, sociologia educaţiei, 
antropologia educaţiei; 

- ştiinţe care studiază metodele procesului educativ/ 
ştiinţe metodologice ale educaţiei: didactica generală, 
didactica specialităţii, politica educaţiei, economia 
educaţiei, planificarea educaţiei, orientarea şcolară 
şi profesională, conducerea şcolii; 

- ştiinţe care studiază procesul educativ în ansamblul 
său: istoria pedagogiei, pedagogia comparată; peda- 
gogia generală, pedagogia diferenţială; 

b) criteriul metodei de cercetare angajată la nivelul 
obiectului de studiu al pedagogiei — procesul educativ: 

- ştiinţe care studiază anumite aspecte ale pro- 
cesului educativ prin metode de cercetare analitice/ 
ştiinţe analitice ale educaţiei: ştiinţele antropologice, 
ştiinţele metodologice, ştiinţele teleologice; 

- ştiinţe care studiază procesul educativ în ansamblul 
său prin metode de cercetare analitico-sintetice: istoria 
pedagogiei, pedagogia comparată; 

- ştiinţe care studiază procesul educativ în ansamblul 
său prin metode de cercetare sintetice: pedagogia 
generală, pedagogia diferenţială (vezi Garrido, Jose, 
Luis, Garcia, 1991, 1995, p.176—179); 


359 


12) Modelul propus de Viviane de Landsheere 
(1992) are în vedere criteriul clarificării epistemologice 
a domeniului de cercetare al ştiinţei educației, din 
perspectiva specificităţii activităţii de formare-dez- 
voltare permanentă a personalităţii umane: 

a) fundamentele ştiinţei educaţiei: filozofia edu- 
caţiei, politica educaţiei; psihologia educaţiei; 

b) teoria generală a curriculumului: teoria defi- 
nirii şi a construirii curriculumului; organizarea 
sistemului de învăţământ; didactica generală, di- 
dactica disciplinelor de specialitate; tehnologia 
educaţiei, teoria evaluării; 

c) probleme speciale ale educaţiei: pedagogia 
specială, educaţia permanentă, educaţia familiei, 
educaţia multiculturală; cercetarea în educaţie/me- 
todologia cercetării în educaţie; 

d) cercetarea asupra educaţiei: istoria educaţiei, 
pedagogia comparată; etnologia educaţiei, sociologia 
educaţiei, planificarea educaţiei, economia educaţiei, 
administrarea educaţiei (vezi De Lansheere, Viviane, 
1992, p.V—XI; 1—6); 

13) Modelul propus de Mialaret, Gaston (1993) 
urmăreşte definitivarea unui „tablou general al ştiin- 
telor educaţiei“ care are în vedere două criterii generale 
distincte dar complementare: 

a) criteriul gradului şi al tipului de complexitate 
externă şi internă existent la nivelul disciplinelor 
pedagogice: 

- ştiinţe care studiază condiţiile generale şi locale 
ale educaţiei: istoria educaţiei şi a pedagogiei; sociolo- 
gia educaţiei, etnologia educaţiei, demografia şcolară, 
economia educaţiei, administraţia şcolară, pedagogia 
comparată; 

- ştiinţe care studiază „situaţiile şi faptele educaţiei“ 
la nivelul problematicii: 

- condiţiilor de realizare a actului educativ: psihologia 
educaţiei, psihosociologia grupurilor mici, ştiinţele 
comunicării; 

- procesului de învăţământ: didactica generală, 
didactica specialităţilor, teoria programării instruirii 
(n.n. teoria proiectării didactice); | 
- metodelor şi tehnicilor de instruire: metodologia 
generală, metodologia specifică unor obiecte de în- 
văţământ; 

- evaluării activităţii de instruire: docimologia, teoria 
evaluării; 

- ştiinţe care vizează analiza reflexivă şi prospectivă 
a viitorului: filozofia educaţiei, planificarea educaţiei; 

b) criteriul funcţiilor pedagogice asumate în con- 
textul practicii educative (funcţia de activare-gestionare 
şi administrare-decizie): 

- ştiinţe care vizează realizarea funcţiilor pe- 
dagogice la nivelul ansamblului educaţiei (instituţie, 
acţiune, conţinut, produs) sau la nivelul diferiților 
parteneri (decidenţi, gestionari, actori): filozofia 
educaţiei, istoria pedagogiei, pedagogia comparată; 

- ştiinţe care vizează realizarea prioritară a unei 
funcţii a educaţiei: 

- ştiinţe care vizează realizarea prioritară a funcţiei 
de activare a educaţiei/de stimulare a „actorilor 
educaţiei“: ştiinţele metodologice, ştiinţele evaluării 
şi comunicării, didactica generală şi didacticile 
diferitelor obiecte de învățământ; fiziologia educaţiei, 
psihologia educaţiei, psihosociologia educaţiei; 

- ştiinţe care vizează realizarea prioritară a funcţiei 
de gestionare şi de administrare a educaţiei: teoria 
conducerii şcolii, economia educaţiei, psihologia 
socială; 

- ştiinţe care vizează realizarea prioritară a funcţiei 
de decizie: sociologia educaţiei, etnologia educaţiei; 
demografia şcolară, planificarea educaţiei (vezi 


„ Mialaret, Gaston, 1993, p.44—94). 


Elaborarea unei taxonomii a ştiinţelor pedago- 
gice/educaţiei rămâne o problemă deschisă în condi- 
ţiile în care „actualmente nu există criterii suficient de 
elaborate şi acceptate de toţi pentru a putea vorbi de o 
clasificare definitivă“ (Mialaret, Gaston, 1993, p.91). 

Criteriile prezentate anterior, aleatorii prin diver- 
sitatea lor, persistentă uneori chiar la nivelul aceluiaşi 
autor (vezi Mialaret, Gaston, 1976, 1991, 1993), 
solicită o abordare epistemologică unitară. Aceasta 
va permite depăşirea situaţiilor critice cu care se 
confruntă pedagogia, evidente în condiţiile în care: 

a) „nu dispune de un concept care să acopere, în 
mod global, câmpul de cercetare al educației“; 

b) obiectul său de cercetare, educaţia, este revendicat 
de mai multe ştiinţe „şi dincolo de acestea de mai multe 
metode“ (vezi Avanzini, Guy, 1976, p.28—29; 67); 

c) baza de experimentare este extinsă astfel încât 
„de fapt toate ştiinţele pot fi mai mult sau mai puţin 
ale educaţiei“ (vezi Birzea, Cezar, 1995, p.139). 

Taxonomia ştiinţelor pedagogice/educaţiei pre- 
supune, astfel, elaborarea unui concept global capabil 
să reflecte mutaţiile înregistrate la nivelul educaţiei, a 
obiectului său de cercetare abordabil în plan intra-, 
inter- şi transdisciplinar, 

Elaborarea acestui concept global devine o nece- 
sitate obiectivă în contextul extinderii obiectului de 
studiu al pedagogiei — educaţia — în condiţiile 
specifice societăţii postindustriale de tip informaţional. 
Din această perspectivă, educaţia angajează: 

a) toată perioada vieţii, nu numai perioada 
şcolarităţii; 

b) toate conținuturile posibile (intelectuale-morale- 
tehnologice-estetice-fizice), nu numai conţinutul edu- 
caţiei intelectuale; 

c) toate formele posibile (formală-nonformală- 
informală), nu numai forma „educaţiei formale“ — 
vezi Mialaret, Gaston, 1993, p.10—15; 

d) toate direcţiile de evoluţie (educaţia permanentă, 
autoeducaţia, valorificarea deplină a educabilităţii, 
proiectarea curriculară) — vezi Cristea, Sorin, 1996, 
D, p.62—74. 

O asemenea abordare permite reinterpretarea 
termenului de pedagogie dincolo de semnificaţia sa 
etimologică, redusă la capacitatea de „a conduce 
copilul“.Pedagogia reprezintă, în fond, ştiinţa care 
conduce disponibilităţile formative maxime ale per- 
ilităţi, exemplare în 
perioada copilăriei, sunt inepuizabile practic până la 
sfârşitul vieţii, fapt demonstrat de cercetările realizate 
în psihologia vârstelor şi în pedagogia adulţilor şi a 
educaţiei permanente. 

Menţinerea termenului de pedagogie — „așa cum 
se întâmplă în limbile romanice, germanice şi 
slave“— presupune dezvoltarea următoarelor argu- 
mente epistemologice: 

a) raportarea obiectului de studiu la „copil“ nu trebuie 
privită în sens propriu deoarece „nu e posibil să educi o 
fiinţă umană care să nu se simtă cât de cât copil“, 
predispus la un amplu proces de maturizare şi de 
dezvoltare (Garrido, Jose, Luis, Garcia, 1995, p.174); 

b) dificultăţile inetodologice existente la nivelul 
lipsei de rigurozitate a limbajului de specialitate trebuie 
înţelese în contextul în care „obiectul“ de studiu al 
pedagogiei este în acelaşi timp şi „subiect în curs de 
formare“ (vezi Avanzini, Guy, 1976, p.106); 

c) unitatea procesului educaţional trebuie susţinută 
interdisciplinar şi nu „hărţuită de discipline frag- 
mentare (...)“ numite când „ştiinţe aplicate la edu- 
caţie“, când „științe ale educaţiei“ promovate „de 
specialişti din diferite domenii (filozofie, psihologie, 
sociologie, economie etc.) care nu au avut aproape 
nici un contact cu practica educativă (...), incapabili 
să înţeleagă natura şi structura complexă a acesteia“ 
(Garrido, Jose, Luis, Garcia, 1995, vezi p.171—173). 

Existenţa unui astfel de domeniu epistemic critic, 
situat între normele (relativ) stabile şi condiţiile 
(mereu) variabile ale acţiunii educaţionale/didactice 
solicită o delimitare exactă a obiectului de studiu 
specific al pedagogiei. Această exigenţă deontologică 

devine şi mai presantă în condiţiile extinderii continue 
a câmpului de acţiuni şi de influenţe al educaţiei, în 
contextul societăţii postindustriale, informatizate. 

Cercetările cu implicaţii pedagogice, realizate în 
diferite domenii (psihologie, sociologie, politologie, 
economie, lingvistică, filozofie, logică etc.), nu pot fi 
integrate, necondiţionat, în sfera „ştiinţelor educaţiei“. 
În mod analogic, pedagogia care studiază, de exemplu, 
fenomene psihologice de amploarea învăţării sau a 
personalităţii umane, aflată în diferite stadii de dez- 
voltare, nu are pretenţia de a pătrunde în sfera „ştiin- 
telor psihologice“. 

Ca ştiinţă sociournană cu statut independent (vezi 
Freud, Julien, 1973, p.7), pedagogia, în general, 
ştiinţele pedagogice, în special, studiază nucleul 
funcţional-structural al educaţiei: finalităţile activităţii 
de formare-dezvoltare permanentă a personalităţii 
umane realizabile prin orientarea corelaţiei dintre 
subiectul şi obiectul educaţiei, angajată psihosocial la 
nivelul acţiunii educaţionale/didactice. Aceasta pre- 
supune valorificarea deplină a funcţiei culturale a 
educaţiei care are o pondere specifică în activitatea de 
formare-dezvoltare permanentă a personalităţii umane 
în raport cu celelalte funcţii ale educaţiei: funcţia 
economică şi funcţia politică. Ele sunt subordonate 
funcţiei culturale a educaţiei, care fundamentează 
domeniul de cercetare specific ştiinţelor pedagogice. 

Celelalte ştiinţe socioumane — care sprijină, direct 
sau indirect, pedagogia — abordează fenomenul 
educaţiei dintr-o perspectivă diferită. În mod obiectiv, 
ele nu vizează aprofundarea cercetării la nivelul 
nucleului funcţional-structural al activităţii de formare- 
dezvoltare permanentă a personalităţii umane, inter- 
venind doar: 

a) dinspre lateralitatea câmpului psihosocial care 
înconjură acţiunea educaţională (vezi acţiunea edu- 
caţională/didactică; vezi Nicola, loan, 1994, p.28; 
Cristea, Sorin, 1996, D, p.23); 

b) prin pătrunderea în interiorul acţiunii educaţionale, 
la suprafaţa acesteia — în cadrul ambianţei educaţionale 
sau a comunicării pedagogice — sau în raport cu unele 
elemente ale acesteia, analizate separat şi dintr-o perspec- 
tivă unilaterală (psihologică, sociologică, economică, 
filozofică, logică etc.); 

c) pentru evaluarea funcţiei economice sau/şi 
politice a educaţiei în contextul valorilor specifice 
acestora, extrapolate dincolo de particularităţile 
sistemului de educaţie/învăţământ. 

Delimitarea exactă a obiectului său de studiu specific 
pedagogiei/ştiinţelor pedagogice permite activarea 

unor metodologii specifice de abordare interdiscipli- 
nară a fenomenului educaţiei la nivelul funcţiei şi a 
structurii sale specifice. Aceasta asigură dezvoltarea 
nucleului epistemic tare al ştiinţelor pedagogice la 
nivelul unor principii şi legităţi specifice, care trebuie 
să reflecte raporturile reale/potenţiale dintre: 

- conceptele pedagogice fundamentale/de maximă 
stabilitate epistemică (educaţie, finalităţile educaţiei, 
sistem de educaţie/învăţământ, proces de învăţământ, 
proiectare pedagogică); 

- conceptele operaţionale/aplicative în diferite 
contexte sociale, psihologice, didactice etc., care au o 
arie de variabilitate epistemică adecvată şi adaptată 
situaţiilor respective. 

Stabilitatea epistemică a conceptelor fundamentale, 
ca şi deschiderea conceptelor operaţionale, permite 
înţelegerea corespondenţelor şi a contradicţiilor functio- 
nale care asigură evoluţia structurilor educaţiei, 
mobilitatea şi echilibrul acestora, dinamica lor spe- 
cifică studiată de ştiinţele pedagogice. 

Opţiunea pentru formula ştiinţele pedagogice urmă- 
reşte eliminarea ambiguităţii întreţinută prin formula 
ştiinţele educaţiei. Aceasta generează, pe de o parte, o 
inflaţie de ştiinţe, miniştiinţe, macroştiinţe, metaştiinţe 
ale educaţiei care se ocupă doar tangenţial de educaţie 
(vezi Bîrzea, Cezar, 1995), iar pe de altă parte, întreţine 
slăbiciunile pedagogiei care nu şi-a definitivat nucleul 
epistemic tare, încurajând astfel: menţinerea limbajului 
descriptivist, formalist, diluat, redundant; preluarea 
nediferenţiată a altor metodologii de cercetare; promo- 
varea condescendentă a unor „mijloace“ dependente 
doar de „arta pedagogică“; acceptarea „specialiştilor“ 
fără o practică pedagogică/didactică elementară. 

Dincolo de aceste observaţii fundamentale, cele 
două formule, ştiinţele pedagogice/ştiinţele educaţiei 
pot fi folosite simultan sau/şi alternativ în măsura în 
care ele acoperă, în fond, aceeaşi realitate epistemolo- 
gică, angajată la nivelul obiectului de studiu, al 
metodologiei de cercetare, al normelor şi legităţilor 
implicate în activitatea de formare-dezvoltare per- 
manentă a personalităţii umane. 

Taxonomia ştiinţelor pedagogice presupune avan- 
sarea unor criterii de validitate adaptabile la nivelul 
dimensiunii funcţional-structurale a educaţiei, care 
constituie obiectul de studiu specific pedagogiei, 
abordabil prin strategii de cercetare specifice, în 
contextul unor norme, principii şi legităţi specifice. 

Ştiinţele pedagogice studiază funcţionalitatea edu- 
caţiei care vizează activitate de formare- -dezvoltare 
permanentă a personalităţii, proiectabilă şi realizabilă 


ŞTIINŢELE PEDAGOGICE/EDUCAŢIEI III 


la nivelul structurii acţiunii educaţionale, bazată pe 
corelaţia dintre subiectul şi obiectul educaţiei. Ele 
studiază deci nucleul funcţional-structural al activităţii 
de educaţie. 

Această delimitare — analizată pe larg anterior — 
permite clasificarea ştiinţelor pedagogice în funcţie de 
modul lor de raportare la: 

- obiectul specific de cercetare — dimensiunea 
funcţional-structurală a educaţiei; 

- metodologia specifică de cercetare a dimensiunii 
funcţional-structurale a educaţiei; 

- interdisciplinaritatea specifică angajată în do- 
meniul cercetării dimensiunii funcţional-structurale a 
educaţiei. 

Valorificarea celor trei criterii oferă soluţiile 
posibile pentru depăşirea situaţiilor critice evocate 
anterior care pun sub semnul întrebării însăşi statutul 
pedagogiei, de ştiinţă socioumană autonomă. Ele pot 
susţine următoarea taxonomie posibilă a ştiinţelor 
pedagogice/educaţiei (vezi Cristea, Sorin, 1996, D, 
p.203—205): 

1) După modul de raportare la obiectul de cerce- 
tare — dimensiunea funcțional-structurală a educaţiei: 

1.1. Ştiinţe pedagogice fundamentale/studiază 
domeniile de maximă generalitate ale educaţiei: 

- Teoria educaţiei; 

- Teoria instruirii/didactica generală; 

- Teoria şi metodologia curriculumului; 

2 Teoria şi metodologia cercetării pedagogice; 

1.2. Ştiinţe pedagogice aplicative/studiază domenii 
aplicative ale educaţiei: 

a) ştiinţe pedagogice aplicative pe domenii de 
activitate: 

- pedagogie specială: pedagogia deficienţelor (de- 
fectologie); pedagogia ocrotirii; pedagogia apti- 
tudinilor speciale; 

- pedagogia socială: pedagogia familiei; pedagogia 
muncii; pedagogia mass-mediei; 

- pedagogia artei; 

- pedagogia sportului ; 

- pedagogia militară; 

- pedagogia medicală (...); 

b) ştiinţe pedagogice aplicative pe perioade de 
vârstă: 

- pedagogia antepreşcolară; 

- pedagogia preşcolară; 

- pedagogia şcolară; 

- pedagogia învăţământului profesional; 

- pedagogia universitară; 

- pedagogia adulţilor; 


DI STIINTELE PEDAGOGICE/EDUCAŢIEI 


c) ştiinţe pedagogice aplicative pe discipline de 
învăţământ (metodica/didactica specialități): 
- metodica predării limbii române/didactica limbii 
române; 
- metodica predării matematicii/didactica mate- 
maticii; 
- metodica predării fizicii/didactica fizicii; 
- metodica predării chimiei/didactica chimiei; 
- metodica predării biologiei/didactica biologiei; 
- metodica predării istoriei/didactica istoriei; 
- metodica predării geografiei/didactica geografiei; 
- metodica predării educaţiei tehnologice/didactica 
educaţiei tehnologice; 
- metodica predării educaţiei fizice/didactica 
educaţiei fizice; 
- metodica predării desenului/didactica desenului; 
- metodica predării muzicii/didactica muzicii (...). 
2) După metodologia specifică de cercetare a 
dimensiunii funcţional-structurale a educaţiei: 
2.]. istoria pedagogiei; 
2.2. pedagogia comparată; 

2.3. pedagogia experimentală; 

2.4. pedagogia cibernetică; 

2.5. politica educaţiei; 

2.6. planificarea educaţiei; 

2.7. managementul educaţiei/pedagogic (...). 

3) După interdisciplinaritatea specifică angajată în 
domeniul cercetării dimensiunii fungional-structurale 
a educaţiei: 

3.1. pedagogia psihologică (psihologia educaţiei, 
psihopedagogie, psihologia procesului de învățământ, 
psihologia şcolară...); 

3.2. pedagogia sociologică (sociologia educaţiei, 
sociopedagogia...) 

3.3. pedagogia filozofică (filozofia educaţiei...) ; 

3.4. pedagogia axiologică; 

3.5. pedagogia antropologică; 

3.6. pedagogia fiziologică; 

3.7. pedagogia economică; 

3.8. pedagogia politică (politica educaţiei); 

3.9. pedagogia informatică/informatizarea educaţiei; 

3.10. logica pedagogică/educaţiei (...). 


TAXONOMIA PEDAGOGICĂ 


Taxonomia pedagogică reprezintă o modalitate de 
clasificare sistematică a unor concepte din domeniul 
educaţiei, realizată pe baza avansării unor criterii 
teoretice explicite şi specifice, operabile la nivelul 
sistemului şi al procesului de învăţământ (vezi De 
Landsheere, Gilbert, 1992, p.290). 

Etimologia termenului sugerează posibilitatea 
promovării taxonomiei/taxinomiei la nivelul unei 
teorii, legi sau reguli care asigură ordonarea ierarhică, 
riguroasă, a unor fenomene naturale sau sociale de 
mare complexitate (în limba greacă, taxis — ordine; 
nomos — lege, regulă). 

Valorificarea taxonomiei la nivelul ştiinţelor peda- 
gogice/educaţiei presupune elaborarea unor modele de 
clasificare coerente în plan teoretic şi aplicativ. Un 
exemplu consacrat este cel al taxonorniei obiectivelor 
educaţiei realizată pe baza mai multor criterii (gradul 
de generalitate: obiective generale-specifice-concrete; 
conţinutul psihologic angajat: obiective cognitive- 
afective-psihomotorii etc.). Alte modele taxonomice 
sunt exersate în domeniul teoriei educaţiei (vezi dimen- 
siunile educaţiei), didacticii generale (vezi clasificarea 
metodelor de învăţământ) sau în cadrul manage- 
mentului educaţiei (vezi tipologia inspecției şcolare). 


TACTUL PEDAGOGIC 


Tactul pedagogic reprezintă o aptitudine generală 
a subiectului educaţiei/educatorului obiectivată în 
comportamentul acestuia, adaptabil permanent la 
calităţile celor educați şi la condiţiile mediului 
şcolar şi extraşcolar. 

Formarea şi cultivarea tactului pedagogic presupune 
realizarea unui „aliaj al experienţei şi al unor însușiri 
psihologice constând în oportunitatea intervențiilor şi 


în modul adecvat de exercitare a influenţei educative“ 
(vezi Dicţionar de pedagogie, 1979, p.449). 

Experienţa didactică asigură formarea şi cultivarea 
tactului pedagogic în măsura în care angajează per- 
fecţionarea proiectului pedagogic în contextul unor 
circuite de conexiune inversă pozitivă care stimulează 
(re)orientarea rapidă a activităţii în funcţie de com- 
portamentul celui educat, de reacţiile mediului intern 
şi extern, de soluţiile manageriale dezvoltate. 

Calitățile psihologice ale educatorului definesc o 
anumită măiestrie pedagogică, apreciată ca o premisă 
dar şi ca o consecinţă a tactului pedagogic. Aceste 
calităţi vizează capacitatea de: a opera cu procedee 
adecvate în situaţii pedagogice noi; a reacţiona în sens 
empatic la problemele conflictuale care apar în 
colectiv sau în raport cu un elev, părinte, profesor etc.; 
a perfecționa proiectul pedagogic, mesajul pedagogic, 
repertoriul comun profesor-elev la niveluri de creati- 
vitate superioară; a valorifica integral informaţiile 
obţinute în procesul de formare iniţială şi continuă 
(logica învăţării, psihologie şcolară, pedagogie gene- 
rală, sociologia educaţiei, metodică, practică pe- 
dagogică în specialitate, activităţi educative, acţiuni 
de instruire formală-nonformală). 


TEHNOLOGI A PEDAGOGICĂ 


Tehnologia pedagogică reprezintă „ansamblul teh- 
nicilor şi cunoştinţelor practice imaginat pentru a 
organiza, a testa şi a asigura funcţionalitatea instituţiei 
şcolare la nivel de sistem“ (De Landsheere, Gilbert, 
1992, p.294). 

Analiza conceptului din perspectiva teoriei educației 
evidenţiază capacitatea acestuia de aplicare metodică 
a principiilor ştiinţifice la rezolvarea problemelor 
specifice domeniului pedagogiei. 

„Tehnologia pedagogică“ poate fi definită astfel ca 
„ştiinţă pedagogică aplicată“ în diferite contexte, 
conform unor obiective de maximă generalitate care 
vizează, în mod special, realizarea şi perfecţionarea 
proiectelor de acţiune educaţională. În această accepţie 
poate fi avansată formula de „proiect de tehnologie 
didactică/educativă“ care vizează, în fapt, activitatea 
educativă/didactică în ansamblul său (proiectarea: 
obiectivelor-conţinuturilor-metodelor-modalităţilor de 
evaluare), abordabilă şi perfectibilă la nivel de sistem 
şi de proces. 

Analiza conceptului din perspectiva teoriei instruirii - 
evidenţiază capacitatea operaţională a acestuia reali- 
zabilă, în ultimă instanţă, la nivelul metodologiei 
didactice. În contextul problematicii specifice pro- 


DD TELEVIZIUNEA ŞCOLARĂ/UNIVERSITARĂ 


cesului de învăţământ pot fi delimitate patru acţiuni 
distincte dar complementare care asigură dimensiunea 
aplicativă a conceptului de tehnologie a educaţiei/ 
instruirii: organizarea resurselor pedagogice existente; 
planificarea şi aplicarea curriculumului; pregătirea şi 
folosirea materialului pedagogic; aplicarea cunoş- 
tinţelor în activitatea de învăţare (vezi De Landsheere, 
Gilbert, 1992, p.293). 

Vezi Metodologia procesului de învăţământ, 
Proiectarea pedagogică. 


TELEVIZIUNEA ŞCOLARĂ/UNIVERSITARĂ 


Televiziunea şcolară/universitară reprezintă o insti- 
tuţie angajată în realizarea procesului de învăţământ 
prin emisiunile proiectate conform unor obiective 
specifice educaţiei/instruirii nonformale, care valorifică 
resursele tehnologice de comunicare, proprii do- 
meniului, aplicabile în plan pedagogic la nivel de 
sistem. Perfecţionarea acestor resurse de comunicare 
permite valorificarea televiziuni şcolare/universitare, 
în diferite contexte şi condiţii internaţionale, naţionale, 
teritoriale şi locale. 

Organizarea televiziunii şcolare reflectă, pe de o 
parte, progresul tehnologic înregistrat (vezi extinderea 
reţelelor de televiziune prin cablu, a programelor de 
televiziune regionale şi locale), iar pe de altă parte, 
efortul metodologic depus pentru adaptarea acestuia 
la cerinţele de educaţie/instruire ale comunităţilor 
locale (informare-formare intelectuală, profesională, 
estetică, moral-civică, politică, economică, sportivă, 
ecologică, religioasă etc.). 

La nivel de politică a educaţiei, televiziunea şcolară 
valorifică resursele „învăţământului la distanţă“, 
realizabil la nivel frontal, individual, sau pe grupe, în 
„şedinţe“ periodice, complexe, tematice, practice, de 
analiză-sinteză etc. Metodologiile promovate anga- 
jează diferite. strategii de învăţare interactivă, care 
dinamizează şi eficientizează comunicarea pedagogică 
într-un cadru care poate fi adaptat la specificul 
activităţii de educaţie/instruire nonformală, respectând 
însă şi rigorile proprii educaţiei/instruirii formale (vezi 
raportarea la orarul şcolar, clasa de elevi, grupa de 
studenţi, structura de proiectare a lecţiei etc.) — vezi 
Dictionnaire actuel de l'éducation, 1993, p.1340. 

Perfecţionarea metodologiei de proiectare şi de 
realizare a instruirii prin intermediul televiziunii 
presupune formarea unor cadre didactice specializate. 
Aceste cadre specializate îndeplinesc rolul de „tele- 
profesor“ care: a) explică sau comentează imaginile 

ce apar pe ecran (în cazul emisiunilor destinate 
integrării în lecţie); b) expune o lecţie în întregime (în 
cazul lecţiilor-consultaţii sau în cazul emisiunilor 
organizate în sistem de învăţământ la distanţă sau de 
învăţământ fără frecvenţă) — vezi Dicţionar de pe- 
dagogie, 1979, p.452. 

Tipurile de emisiuni promovate în cadrul televiziunii 
şcolare pot fi clasificate în funcţie de obiectivul 
pedagogic prioritar asumat la nivel de sistem în 
contextul proiectării unor activităţi specifice educaţiei/ 
instruirii nonformale: 

a) Emisiunile de televiziune şcolară integrată anga- 
jează vizualizarea unor procese, cunoştinţe, strategii, 
atitudini etc. implicate în predarea-învăţarea-evaluarea 
unor conţinuturi ale lecţiei. Ele sunt proiectate ca 
structuri unitare care sunt valorificabile în activitatea 
didactică/lecţie etc. cu sprijinul profesorului şi cu 
participarea elevilor; în funcţie de programa şcolară; 
cu respectarea/adaptarea orarului şcolar în termeni 
specifici planificării calitative a educaţiei/instruirii; 

b) Emisiunile de televiziune şcolară dirijată anga- 
jează proiectarea unor structuri specifice activităţii 
extraşcolare, elaborate la cererea profesorului, care 
pot fi valorificate înainte sau după activitatea didac- 
tică/lecţie, ca premisă sau ca aplicaţie a acesteia; 

c) Emisiunile de televiziune şcolară complementară 
angajează proiectarea unor structuri specifice activităţii 
extraşcolare valorificabile în timpul liber al elevilor 
şi profesorilor, în diferite situaţii intra-, inter- şi 
transdisciplinare; 

d) Emisiunile de televiziune şcolară substitutivă 
angajează proiectarea unor cursuri integrale valorificabile 
periodic sub forma unor sinteze tematice, disciplinare, 
intra-, inter- şi transdisciplinare destinate special pentru - 
învăţământul la distanţă sau învăţământul fără frecvenţă 
dar şi pentru creşterea calităţii învăţământului realizat 
în diferite zone şi localităţi defavorizate; 

e) Emisiunile de televiziune şcolară organizate 
special pentru perfecţionarea cadrelor didactice anga- 
jează proiectarea unor sinteze pe teme de: teoria 
educaţiei şi a instruirii, teoria curriculumului, psiho- 
logie şcolară, metodică, proiectate la nivelul unui 
„trunchi comun“ de pregătire pedagogică, valorificabil 
la toate nivelurile sistemului de învăţământ; 

f) Emisiunile de televiziune şcolară organizate 
special pentru evaluarea globală a profesorilor şi a 
elevilor valorifică resursele de comunicare eficientă 
proprii domeniului în condiţiile aplicării unor probe 
standardizate, realizabile în mod periodic (semestrial, 
anual, la sfârşit de treaptă), cu funcţie implicită de 

stimulare formativă şi de selecţie şcolară, operabilă 
la nivel de sistem; 

g) Emisiunile de televiziune şcolară cu circuit închis 
angajează resursele pedagogice (umane, materiale, 
informaţionale, financiare) specifice unei anumite 
şcoli, universităţi sau comunităţi educative locale sau 
teritoriale, resurse valorificabile în funcţie de cerinţele 
exprimate la diferite niveluri de reprezentare (vezi 
Dicţionar de pedagogie, 1979, p.452, 453). 

Instituţionalizarea emisiunilor de televiziune şcolară 
la nivel de sistem şi de proces presupune realizarea 
unei activităţi de planificare calitativă a instruirii, care 
solicită structuri de proiectare pedagogică specifice 
(obiective-conţinuturi-metodologie-evaluare-îndru- 
mare) operabile în condiţiile aplicării unor tehnologii 
de comunicare din ce în ce mai performante la scară 
socială. Aceste structuri pot fi incluse în publicaţii 
periodice de tip teleşcoală, realizabile la nivel local, 
teritorial, naţional dar şi în context internaţional. 

Perfecţionarea proiectării pedagogice a emisiunilor 
de televiziune şcolară solicită dezvoltarea unei ramuri 
aparte a pedagogiei — „telepedagogia“. Aceasta „stu- 
diază problemele teoretice şi practice ale instrucției şi 
educaţiei prin televiziune“, în contextul, mai larg, al 
unei „pedagogii a mijloacelor de comunicare la 
distanţă“ sau, mai restrâns, al unei didactici angajată 
în proiectarea unui sistem de telelecţii, din ce în ce 
mai eficiente. 

Vezi Educaţia nonformală, Radio-şcoala. 


TEORIA- EDUCAŢIEI 


Teoria educaţiei este o disciplină de bază, integrată 


în domeniul ştiinţelor pedagogice/educaţiei, care 
studiază fundamentele activităţii de formare-dezvoltare 
permanentă a personalităţii umane, definitorii la nivel 
de sistem şi de proces. 

Conţinutul teoriei educaţiei angajează un ansamblu 
de modele, principii, concepte, propoziţii, legi, aflate 
în interacţiune, care asigură explicarea activităţii de 
formare-dezvoltare a personalităţii umane într-o viziu- 
ne sistemică, necesară pentru înţelegerea proiectării 
şi realizării acesteia conform finalităţilor pedagogice 
asumate la nivel social (vezi Dictionnaire actuel de 
l'éducation, 1993, p.1357). 

Teoria educaţiei analizează conceptele pedagogice 
de bază, care au o stabilitate epistemică maximă în 
raport cu variabilitatea fenomenelor care concretizează 
activitatea de formare-dezvoltare permanentă a per- 
sonalităţii: educaţie, dimensiunile educaţiei, formele 


TEORIA EDUCAŢIEI III 


educaţiei; sistemul de educaţie; finalităţile educației; 
reforma educaţiei, proiectarea educaţiei; procesul de 
învățământ; activitatea didactică... 

Domeniul de cercetare angajat conferă teoriei edu- 
caţiei, simultan şi/sau succesiv, calitatea de teorie 
axiologică, teorie formală, teorie explicativă, teorie 
practică (idem, vezi p.1358—1363). 

Teoria axiologică studiază valorile de maximă 
generalitate implicate în activitatea de formare-dezvol- 
tare a personalităţii: paradigmele educaţiei, finalităţile 
educaţiei, sistemul de educaţie, managementul edu- 
caţiei, reforma educaţiei. Ea are o funcţie prioritar 
interpretativă angajată la nivelul liniei de continuitate 
dintre filozofia educaţiei şi politica educaţiei. 

Teoria formală studiază „laturile educaţiei“, care 
definesc, la nivel convenţional, principalele direcţii 
de proiectare a activităţii de formare-dezvoltare a 
personalităţii. Ea are o funcţie prioritar descriptivă 
care asigură „analiza conţinuturilor“ la nivelul 
liniei de continuitate dintre dimensiunile şi formele 
educaţiei (intelectuală, morală, profesională, 
estetică, fizică — realizată în cadru instituţional 
şi noninstituţional). 

Teoria explicativă studiază principalele linii de 
acţiune delimitate la nivel de sistem şi de proces: 

„educaţia permanentă şi autoeducaţia, valorificarea 
deplină a educabilităţii, proiectarea de tip curricular. 
Ea are o funcţie prioritar prescriptivă care asigură 
orientarea activităţii educative, în general, a celei 
didactice, în mod special, în direcţia realizării unor 
acţiuni de maximă eficienţă pedagogică şi socială. 

Teoria practică studiază principiile generale de 
organizare a activităţii educative/didactice relevante 
la nivelul procesului de învăţământ. Ea are o funcţie 
prioritar metodologică angajată în direcţia optimizării 
acţiunii educative/didactice la nivel general (didactica 
generală) şi special (didactica specialităţii). 

Teoria generală-a educaţiei. asigură asamblarea 
celor patru domenii la nivelul unei sinteze care asigură 
fundamentele unei construcţii epistemologice solide 
aflată la baza sistemului de principii şi strategii 
specifice ştiinţelor pedagogice (vezi Dictionnaire actuel 
de l'éducation, 1993, p.1361). 

Analiza activităţii de formare-dezvoltare a per- 
sonalităţii angajează astfel un discurs coerent situat 
la linia de interacţiune metodologică existentă între: 

1 finalităţile educaţiei — conţinutul şi formele educa- 
ţiei — direcţiile de evoluţie a educaţiei (educaţia 
permanentă-autoeducaţia-valorificarea educabilităţii- 
proiectarea curriculară) — realizarea managerială 
a procesului de educaţie şi de instruire. 


EI TEORIA INSTRUIRII 


Semnificațiile conferite teoriei educaţiei au o sferă 
de referinţă variabilă în raport cu evoluţiile înregistrate 
la nivelul paradigmelor de abordare a activităţii de 
formare-dezvoltare a personalităţii. 

Pedagogia tradiţională reduce problematica teoriei 
educației la nivelul dimensiunilor educaţiei (intelec- 
tuală-morală-profesională-estetică-fizică). Această 
tendinţă, definitorie pentru teoria formală a educaţiei, 
este uneori menţinută şi la nivelul conţinutului învăţă- 
mântului, în cadrul programelor şcolare/universitare 
de specialitate. 

Pedagogia modernă şi postmodernă extinde pro- 
blematica teoriei educaţiei la nivelul conceptelor de 
bază ale educaţiei care definesc fundamentele activităţii 
de formare-dezvoltare permanentă a personalităţii, 
adaptabile, în orice context aplicativ. Această tendinţă, 
definitorie pentru teoria generală a educaţiei, răspunde 
cerinţelor de validare epistemologică angajate şi în 
domeniul ştiinţelor pedagogice (claritate, consistenţă, 
coerenţă, completitudine, aplicabilitate în sens probabi- 
listic — vezi rolul conceptelor operaţionale) — vezi 
Dictionnaire actuel de l'éducation, 1993, p.1361—1362. 

Vezi Ştiinţele pedagogice/educaţiei. 


TEORIA INSTRUIRII 


Teoria instruirii „este o subteorie a teoriei despre 
educaţie“ care defineşte conceptele de bază ale didac- 
ticii generale: procesul de învățământ; obiectivele 
pedagogice, conţinutul învăţământului, metodologia 
didactică, evaluarea didactică; proiectarea pedagogică/ 
a procesului de învăţământ (vezi Noveanu, Eugen, în 
Didactica, coordonator, Salade, Dumitru, 1982, p.13). 

Raportarea teoriei instruirii la sistemul ştiinţelor 
educaţiei evidenţiază calitatea acesteia de disciplină 
pedagogică fundamentală, care asigură analiza arti- 
culată, coerentă, a acelor concepte definitorii pentru 
explicarea şi înţelegerea procesului de învăţământ. 
Împreună cu teoria educaţiei — care analizează 
conceptele pedagogice de bază (educaţie, dimensiunile 
şi formele educaţiei, sistemul de educaţie, finalităţile 
educaţiei) — teoria instruirii formează nucleul episte- 
mic tare al ştiinţelor educaţiei, activat la nivelul 
pedagogiei generale. 

Funcţiile teoriei instruirii intervin la nivel normativ şi 
prescriptiv. La nivel normativ este vizată dimensiunea 
funcţională-structurală-operaţională a procesului de 
învăţământ, care marchează cadrul epistemologic specific 
didacticii generale. La nivel prescriptiv este vizată practica 
activităţii de predare-învăţare-evaluare, realizabilă în 

cadrul procesului de învăţământ, care marchează do- 
meniul de studiu specific proiectării curriculare. 

Orientările valorice promovate la nivelul teoriei 
instruirii asigură fundamentele ştiinţifice ale procesului 
de învăţământ. Angajarea lor la nivel de dezvoltare 
curriculară presupune parcurgerea unui traseu metodo- 
logic situat între: „teoria instruirii“ — didactica 
normativă — didactica prospectivă — didactica gene- 
rală — didactica aplicată (vezi Dictionnaire actuel de 
Leducation, 1993, p.368—370; Dictionnaire encyclo- 
pedique de education et de la formation, 1994, p.254). 

Calitățile unei teorii a instruirii, evidentă la nivelul 
practicii procesului de învăţământ, reflectă capacitatea 
acesteia de: a) a aborda corect realitatea specifică 
„celor ce învaţă“; b) a proiecta inteligibil ceea ce trebuie 
învăţat; c) a poseda o autentică forţă predictivă; d) a 
propune soluţii strategice de rezolvare a problemelor; 
e) a susţine coerenţa internă a programelor; f) a efi- 
cientiza efortul de învăţare; g) a realiza experimente; 
h) a crea tehnici de cercetare adecvate; i) a convinge 
în diverse situaţii educative/didactive (vezi De Land- 
sheere, Gilbert, 1992, p.315). 

Vezi Didactica generală, Procesul de învă- 
ţământ, Ştiinţele pedagogice/educaţiei. 


TEORIA ŞI METODOLOGIA CURRICULUMULUI 


Teoria şi metodologia curriculumului reprezintă 
o ştiinţă a educaţiei/pedagogică fundamentală, situată 
în aceeaşi categorie cu Teoria generală a educaţiei 
(Fundamentele pedagogiei), Teoria generală a instru- 
irii (Didactica generală) şi Teoria şi metodologia 
cercetării pedagogice. Obiectul de studiu specific 
teoriei şi metodologiei curriculumului (TMC) — 
proiectarea educaţiei şi a instruirii — este abordat la 
un nivel conceptual, de maximă generalitate, angajat 
în sens teoretic (prin afirmarea unei noi concepţii 
despre educaţie şi instruire marcată de: a) prioritatea 
acordată finalităţilor educaţiei; b) viziune globală şi 
deschisă; c) centrarea pe obiective/cu valorificarea 
deplină a experienţei de învăţare a elevului; d) co- 
respondenţă pedagogică între obiective — conţinu- 
turi — metodologie — evaluare) și practic (formarea 
iniţială şi continuă a educatorilor/instructorilor; 
elaborarea: strategiilor de dezvoltare, planului de 
învăţământ, programelor şi manualelor şcolare etc... 

Datorită importanţei sale evidenţiată la nivel social, 
în contextul reformelor învățământului proiectate şi 
realizate în ultimele decenii, TMC s-a impus în plan 
academic devenind o disciplină de studiu funda- 
mentală, cu statut obligatoriu în cadrul învăţământului 


367 


universitar şi postuniversitar, implicat în formarea 
iniţială şi continuă a personalului didactic pentru toate 
nivelurile sistemului. În învăţământul superior din 
România, TMC a fost inclusă în planul de învăţământ 
al facultăţilor de specialitate (pedagogie, ştiinţele 
educaţiei) şi al colegiilor pedagogice universitare 
(instituţii de învăţământ superior scurt), din 1990, 
respectiv din 1995. 

Problematica specifică teoriei şi metodologiei 
curriculumului poate fi evidenţiată în raport de două 
sisteme de referinţă: a) definirea şi analiza conceptului 
de curriculum la nivelul unei noi paradigme de abor- 
dare a educaţiei şi instruirii; b) proiectarea curriculară 

a activităţilor de educaţie/instruire, angajate la nivel 
de sistem şi de proces. 

a) În raport cu primul sistem de referință — 
definirea şi analiza conceptului de curriculum la nivelul 
unei noi paradigme de abordare a educaţiei şi instrui- 
rii — TMC presupune valorificarea, într-o perspectivă 
specifică, a conceptelor promovate şi dezvoltate la 
nivelul Teoriei generale a educaţiei (educaţie — funcţii, 
structură; conţinuturi, forme; educaţie permanentă, 
autoeducaţie, educabilitate; sistem de educaţiei — 
sistem de învăţământ, structura sistemului de învăţă- 
mânt, managementul sistemului de învăţământ; finali- 
tăţile educaţiei — macrostructurale, microstructurale; 
reforma educaţiei; ştiinţele educaţiei) şi al Teoriei 
generale a instruirii (proces de învăţământ, principii 
ale procesului de învăţământ; obiective — conţinu- 
turi — metodologie — evaluare a procesului de învă- 
ţământ; forme de organizare şi realizare a activităţilor; 
proiectarea pedagogică). În această accepţie se vor- 
` beşte despre o teorie curriculară a educaţiei sau despre 

o didactică generală curriculară, tendinţă care, la polul 
extrem, merge până la dizolvarea teoriei generale a 
educaţiei şi a instruirii în teoria şi metodologia 
curriculumului. 

4b) În raport cu cel de-al doilea sistem de referinţă — 
proiectarea curriculară — TMC presupune definitivarea 

unor acţiuni complexe de planificare, realizare şi 
“dezvoltare curriculară a activităţilor specifice, propuse 
la nivel de sistem şi de proces. Aceste acţiuni integrate 
la nivelul proiectării curriculare vizează elaborarea 
celor mai importante documente curriculare: strategia 
generală de dezvoltare a educaţiei şi instruirii pe termen 
mediu şi lung; planul de învăţământ; programele şi 
manualele şcolare/universitare, materialele curriculare 
tip suport şi tip anexă etc. j 

Problematica specifică TMC, analiza şi dezvoltarea 

ei, presupune, în același timp, abordarea următoarelor 


TEORIA ŞI METODOLOGIA CURRICULUMULUI III 


aspecte: a) definirea pedagogică a conceptului de 
curriculum într-o accepţie şi reprezentare psihosocială 
generală; b) originile curriculumului şi fundamentele 
sale: socioculturale şi filozofice, epistemologice, 
psihologice şi pedagogice); c) evoluţia curriculumului, 
dintr-o perspectivă istorică; d) definirea curriculumului 
la nivelul unui concept pedagogic fundamental şi 
operaţional; e) principiile curriculumului construite în 
termeni de intervenţie educativă subordonată obiec- 
tivelor de formare-dezvoltare permanentă a elevului: 
prioritatea acordată nivelului de dezvoltare al elevului; 
elaborarea situaţiilor de învăţare relevante în plan 
psihosocial; implicarea elevului în învăţare (autoevaluare, 
autoinstruire, autoeducaţie „cu modificarea permanentă 
a schemelor sale cognitive“); stimularea activităţii 
intensive a elevului (vezi Diseno Curricular Base. Edu- 
cacion Secundaria Obligatoria I, 1989, p.31—34); 
f) demersurile curriculare (bazate pe: reproducere, 
duplicitate, rezistență, ranforsare; deliberare, nego- 
ciere); g) modalitățile de abordare curriculară (biro- 
cratică, academică, tehnică, practică); h) domeniile 
curriculare (mediile curriculare; tipurile curriculare; 
nivelurile, treptele ciclurile curriculare; ariile curri- 
culare; disciplinele şcolare proiectate curricular); 
i) proiectarea curriculară (la nivel de strategie ge- 
nerală, la nivelul planului de învățământ, la nivelul 
programelor şcolare/universitare; la nivelul activităților 
didactice/educative; curriculumul-proiect, curricu- 
lumul-program; pe niveluri ierarhice etc.); j) con- 
strucţia curriculumului (modele, activităţi, acțiuni şi 
operaţii necesare); k) repere şi strategii de elaborare a 
curriculumului (vezi Ungureanu, Dorel, 1999). 

Analiza problematicii specifice teoriei şi meto- 
dologiei curriculumului permite evidenţierea unor 
module şi submodule de studiu care probează dimen- 
siunea fundamentală a domeniului, particularizată în 
sfera eficientizării şi a perfecţionării sistemelor de 
proiectare pedagogică a activităţilor de educaţie/ 
instruire realizabile, îndeosebi, la nivelul procesului 
de învăţământ. 

În cadrul cursului universitar de TMC pot fi avansate 
astfel două mari module de studiu: 1. Conceptul de curricu- 
lum — o nouă modalitate de abordare a problematicii 
educaţiei şi instruirii; II. Proiectarea curriculară — 
planificarea, realizarea şi dezvoltarea activităţilor de 
educaţie/instruire la nivel de sistem şi de proces. 

(I. Primul modul (Conceptul de curriculum — o nouă 
modalitate de abordare a problematicii educaţiei şi 
instruirii) poate include următoarele submodule sau 
teme de studiu: 


E TEORIA ŞI METODOLOGIA CURRICULUMULUI 


- Definirea curriculumului dintr-o perspectivă peda- 
gogică generală (o nouă paradigmă pedagogică — un 
nou model de abordare a educaţiei/instruirii); un nou 
tip de proiect pedagogic adaptabil la toate nivelurile 
sistemului şi ale procesului de învăţământ; 

- Originile curriculumului, de natură: socioculturală 
şi filozofică (fundamentarea finalităţilor educaţiei), 
epistemologică (evoluţia ştiinţei şi a metodologiei de 
cercetare ştiinţifică), psihologică (evoluţia teoriilor 
învăţării), pedagogică (evoluţia teoriei generale a 
educaţiei şi a instruirii — efectele practice şi meto- 
dologice); 

- Evoluţia curriculumului din perspectivă socială 
teoretică (accent pe reproducere culturală, duplicitate 
politică, rezistenţă ideologică, multiplicare forma- 
tivă) şi practică (iniţiere prin deliberare — negociere 
curriculară; abordare curriculară: birocratică — 
academică — tehnologică — pragmatică ...); 

- Evoluţia curriculumului, din perspectivă istorică: 
sensul tradiţional (plan de studii oficial); sensul modern 
(proiect pedagogic care vizează nu numai conținuturile 
instruirii, ci şi experienţele de viaţă ale elevului, care 
devin prioritare (J.Dewey, 1902), cu evidenţierea im- 
portanţei obiectivelor pedagogice — aptitudinile, 
atitudinile, obiceiurile, formele de cunoaştere (...) — 
care vor fi numeroase, precise, particularizate“/EBobitt, 
1918, 1924) şi postmodern (stabilirea principiilor 
curriculumului, plecând de la „selectarea şi definirea 
obiectivelor educaţiei“/R.TTyler, 1949, 1950; angajarea 
lor la nivel de politică a educaţiei (1960—1970), cu 
deschidere şi implicaţii în direcţia educaţiei permanente 
şi a autoeducaţiei/1970—1980....); 

- Definirea curriculumului la nivelul unui concept 
pedagogic fundamental, promovat în contextul ştiinţelor 
educaţiei: „proiect educativ care defineşte scopurile (...), 
activităţile folosite pentru a atinge aceste scopuri, 
metodele şi instrumentele de evaluare“ (D'Hainaut, L., 
1981), extins (include formarea iniţială şi continuă a 
personalului didactic), deschis (spre toate dimensiunile 
şi formele educaţiei/instruirii) şi angajat managerial 
(abordare globală, optimă, strategică) — vezi Drouin, 
Anne-Marie, 1993, Dictionnaire actuel de l'education, 
1993; Husen, T.; Postlethwaite (eds.), 1994; Dic- 
tionnaire encyclopédique de L'education et de la 
formation, 1994, 1998 (...); 

- Principiile generale ale curriculumului: prioritatea 
finalităţilor, globalitatea, deschiderea, flexibilitatea, 
adaptabilitatea multiplă, consistenţa internă şi externă, 
coerenţa teleologică şi acţională (...); 

- Domeniile curriculare: mediile curriculare, 
existente la nivelul sistemului social global (mediile 

culturale, ideologice, economice, comunitare etc.) 
şi la nivelul şcolii (climatul psihosocial extern şi 
intern); tipurile curriculare (core curriculum; curricu- 
lum formal — nonformal — informal; curri- 
culum general — de profil — specializat; curricu- 
lum obligatoriu — opţional — facultativ; curriculum 
explicit, implicit, ascuns ...); nivelurile curriculare 
(primar — secundar — superior); treptele curricula- 
re (pentru: învăţământ preşcolar — primar; învăţă- 
mânt secundar inferior — superior; învăţământ 
universitar: scurt — lung — postuniversitar ...); 
ciclurile: curriculare (proiectate de regulă în inte- 
riorul unei trepte curriculare, facilitând trecerea de 
la o treaptă curriculară la altă treaptă curriculară 
superioară); ariile curriculare (stabilite pe grupuri 
de discipline, concepute intra-, inter-, pluri- sau 
chiar transdisciplinar); disciplinele/obiectele de învă- 
ţământ concepute curricular; core curriculum (trun- 
chiul comun de cultură generală — valabil la nivelul: 
planului de învăţământ, programelor şi manualelor 
şcolare, disciplinei de învăţământ) ... 

SII Al doilea modul (Proiectarea curriculară) poate 
include următoarele submodule sau teme de studiu: 

- Dimensiunile proiectării curriculare: planificarea 
curriculară — realizarea curriculară — dezvoltarea 
curriculară; 

- Nivelurile proiectării curriculare: a) proiectarea 
globală (proiectul curricular al planului de învăţă- 
mânt, proiectul curricular al zonei şcolare; proiectul 
curricular al unităţii de învăţământ; proiectul curri- 
cular al grupei de elevi; proiectul curricular al 
elevului/proiect curricular individualizat); b) proiec- 
tarea activităţii cadrului didactic (proiectul curricular 
al programei şcolare; proiectul curricular pentru 
planificarea calendaristică a activităţilor/semestrial, 
anual; proiectul curricular al activităţii — lecţiei, 
orei de dirigenţie etc.); 

- Principiile proiectării curriculare: a) orientarea 
formativă pozitivă în raport cu specificul dimensiunilor 
şi nivelurilor de referinţă; b) angajarea anticipativ- 
prospectivă din perspectiva educaţiei permanente şi a 
autoeducaţiei; c) valorificarea deplină a trunchiului 
comun (curriculumului de bază), pe verticala şi 
orizontala sistemului și a procesului de învăţământ; 
d) egalizarea şanselor de reuşită şcolară la toate 
nivelurile sistemului de învăţământ; e) optimizarea 
raporturilor între curriculumul general obligatoriu şi 
cel de profil şi specializat, opţional şi facultativ în 
funcţie de particularităţile vârstelor psihologice; 
f) creşterea progresivă a ponderii curriculumului 

opţional şi facultativ de la învățământul obligatoriu 
la învăţământul postobligatoriu, liceal şi universitar; 

- Elaborarea curriculumului: a) modele conceptuale 
(raţional, finalist; procesual; situaţional); b) activităţi 
curriculare (cercetare, selecţie, interpretare; adaptare, 
diversificare, perfecţionare ...); c) operaţii curriculare 
realizabile în raport de: finalităţile educaţiei, domeniile 
curriculare, documentele curriculare (plan de învă- 
ţământ, programele şcolare, manualele școlare, mate- 
rialele curriculare — suport şi anexă ...); 

- Criteriile generale de evaluare: validitatea, fideli- 
tatea, relevanţa, coeziunea, consistenţa, deschiderea, 
echilibrul, flexibilitatea, continuitatea (...) curri- 
culumului elaborat; 

- Reperele de evaluare angajate la nivelul unor 
surse de perfecţionare (adaptare, dezvoltare etc.): 
conținuturile cognitive, conținuturile acţionale (stra- 
tegiile, deprinderile), conținuturile atitudinale (ati- 
tudini, valori, norme) definite prin obiectivele 
generale şi specifice (cadru, de referinţă — cu 
deschidere operaţională); 

- Strategia de dezvoltare curriculară, aplicabilă la 
diferite niveluri de referinţă: a) definirea competenţei 
curriculare a elevului în funcţie de obiectivele generale 
şi specifice (raportabile la finalităţile macrostructurale); 
b) derivarea, ierarhizarea, specificarea, operaţionali- 
zarea obiectivelor; c) secvenţializarea sarcinilor de 
instruire /educaţie; d) stabilirea metodologiei de învăța- 
re; e) implicarea tehnicilor de evaluare; f) reluarea 
circuitului curricular prin întărire pozitivă (consolidare, 
perfecţionare, dezvoltare curriculară) sau negativă (co- 
rectare, adaptare etc. care va duce la dezvoltare curricu- 
lară) — vezi Ungureanu, Dorel, 1999, cap. 8—9. 

Vezi Aria curriculară, Ciclul curricular, Curri- 
culum, Core curriculum, Proiectarea pedagogică, 
Ştiinţele educaţiei/pedagogice. 


TEORIILE ÎNVĂȚĂRII 


Teoriile învăţării reprezintă acele modele concep- 
tuale care îmbină nivelul ipotezelor cu cel al princi- 
piilor în vederea cunoaşterii sistematice a activităţii 
de învăţare printr-un ansamblu de afirmaţii ştiinţifice 
cu valoare funcţională informativă, explicativă, predic- 
tivă, rezumativă, normativă, realizată/realizabilă în 
diferite variante specifice unor autori sau şcoli de 
gândire (vezi Neacşu, Ioan, 1990, p.18—22). 

Analiza teoriilor învăţării permite evidenţierea a 
două tendinţe complementare: tendinţa conexionistă 
şi tendinţa funcţională. 


DEO RILE 


Teoriile învăţării integrate/integrabile în categoria 
tendinţelor conexioniste „pleacă de la ideea că per- 
soana care învaţă face din acumularea experienţei 


'singura sursă de rezolvare a problemei“. 


Teoriile învăţării, integrate/integrabile în categoria 
tendinţelor funcţionale, urmăresc „structurarea actuală 
a problemei“. 

Ambele tendinţe vizează, în ultimă instanţă, stimu- 
larea activităţii de învăţare pe o linie de comple- 
mentaritate pedagogică. Astfel, „preferința pentru 
ameliorările din trecut nu înseamnă ignorarea totală 
a structurilor prezente ale problemei, după cum nici 
preferința pentru prezent nu înseamnă ignorarea acu- 
mulărilor din trecut“ (vezi Hilgard, Ernest; Bower, 
Gordon, 1974, p.14—17). 

Valorificarea celor două tendinţe este implicată la 
nivelul celor mai importante teorii ale învăţării, 
dezvoltate ca „sisteme de enunţuri ştiinţifice“, care 
stimulează o anumită manieră de selecţionare, 
proiectare şi realizare a conţinutului programelor 
şcolare, definind esenţa şi condiţiile de bază ale unor 
posibile „conversii în modele de instruire“ (Neacşu, 
Ioan, 1990, vezi p.20; 82—105). 

a) Teoria condiţionării operante (B.ESkinner) relevă 
importanţa factorului de „întărire a comportamentului“ l 
după obținerea răspunsului pozitiv. Soluția pedagogică 
rezultată, instruirea programată, devine revoluționară 
prin forța operantă a principiilor avansate: „paşii mici“, 
participarea activă, individualizarea ritmului instruirii, 
autoreglarea activităţii (vezi Skinner, B. E, 1971). 

b) Teoria structuralismului genetic (J.Piaget) elabo- 
rează schema psihogenezei operaţiilor intelectuale, 
într-un echilibru realizabil progresiv între „asimilare“ 
şi „acomodare“. Învăţarea implică atingerea unei 
structuri cu trei însuşiri funcţionale (globalitate, 
transformare, autoreglare), raportabile la noţiunea de 
geneză care vizează perioadele sau stadiile de dez- 
voltare ale unui sistem. Geneza operaţiilor şi a 
cunoştinţelor marchează „trecerea unei structuri în alta 
dar o trecere formativă (subl. n.) care conduce de la 
mai slab la mai tare“ (vezi Piaget, Jean, 1965; 1973): 

- 6 luni — 2 ani: inteligenţa senzoriomotorie 
(percepții, mişcări simple); 

* 2 — 6/7 ani: inteligenţa preoperatorie/intuitivă 
(reprezentare, limbaj situativ, joc simbolic, gândire 
preoperatorie); 

* 7/8 — 10/11 ani: inteligenţa operatorie concretă . 
(operaţii concrete; gândire reversibilă, cu inversări şi 
reciprocităţi; clasificări; dezvoltări ale limbajului 
contextual); 


ÎNVĂȚĂRII III 


DI TEORIILE 


ÎNVĂȚĂRII 


- 10/11 — 14/15 ani: inteligenţa operatorie forma- 
lă/propoziţională (operaţii formale/propoziţionale; 
gândire ipotetică; vizează idei, relaţii verbale, dez- 
voltarea inteligenţei verbale). 

c) Teoria acţiunilor mintale (PI.Galperin) vizează 
accelerarea psihogenezei piagetiene printr-o activi- 
tate de învăţare care „anticipează dezvoltarea şi o 
duce după sine“ contribuind la modificarea şi chiar 
la anularea stadiilor. Prin dirijarea instruirii, şcoala 
formează „acţiuni mintale autentice“. Procesul 
pedagogic, declanşat în acest sens, angajează urmă- 
toarele trei etape principale (vezi Galperin, P I. — 
coordonator, 1975): 

- etapa formării acțiunii materiale (realizată prin 
operaţii cu obiectele, gen „două beţişoare plus două 
beţişoare, egal patru beţişoare'“); 

- etapa formării acţiunii externe (realizată cu voce 
tare, prin limbaj extern); 

- etapa formării acţiunii interne (realizată prin 
limbaj intern). 

d) Teoria educaţiei intelectuale (J.S.Bruner) core- 
lează ideea accelerării psihogenezei cu organizarea 
superioară a instruirii care îl face pe cel ce învaţă să 
depăşească simpla învăţare“. Dezvoltarea intelectuală 
„poate atinge stadii superioare, cu performanţe apre- 
ciabile la orice vârstă, în măsura în care sunt 
stăpânite cele trei modele de raportare a copilului/ 
elevului la mediu: 

- modelul activ, bazat pe acţiune, pe experienţă reală; 

- modelul iconic, bazat pe imagini schematice, pe 
tehnici speciale de inserare, completare, extrapolare; 

- modelul simbolic, bazat pe limbajul conceptual, 
care depăşeşte calitativ resursele acţiunii şi ale imaginii 
(vezi Bruner, J. S., 1970; 1973). 

e) Teoria condiţiilor învăţării (R.Gagne) stabileşte 
tipurile cumulativ-ierarhice necesare în activitatea de 
instruire, în drumul „de la simplu la complex“: 
învăţarea de semnale — învăţarea stimul-răspuns — 
învăţarea de lanţuri verbale — învăţarea unor asociaţii 
verbale — învăţarea prin discriminare — învăţarea de 
noţiuni — învățarea de reguli — învăţarea prin 
rezolvare de probleme (vezi Gagne, Robert, 1975). 


f) Teoria holodinamică a învăţării (R.Titone) - 


completează modelul lui R.Gagne cu şase noi tipuri 
de învăţare: învăţarea de atitudini, dispoziţii şi 
motivații; învăţarea de opinii şi convingeri; învăţarea 
autocontrolului intelectual şi/sau volitiv; învăţarea de 
capacităţi de selectare şi decizie; învăţarea socială; 
învăţarea de capacităţi organizatorice, conceptuale sau 
operativ-finalizabile. Rezultă o taxonomie raţională, 

bazată pe: învăţare tactică — învăţare strategică — 
învăţare egodinamică, toate orientate spre formarea 
unei personalități deschise (vezi Titone, R., 1974; 
Neacşu, loan, 1989). 

2) Teoria învăţării depline (B.S.Bloom; J.B.Carrol) 
vizează valorificarea factorilor obiectivi şi subiectivi 
ai instruirii la niveluri de proiectare capabile să asigure 
reuşita şcolară a tuturor elevilor. Factorii obiectivi sau 
externi vizează timpul real disponibilizat pentru reuşita 
învăţării, pe de o parte, de societate, familie, comu- 
nitate, iar pe de altă parte, de profesor, în sensul 
investiţiei aduse în domeniul calităţii instruirii. Factorii 
subiectivi sau interni vizează aptitudinea de învăţare 
a elevului, capacitatea sa de a înţelege instruirea, 
perseverenţa demonstrată în instruire. 

Valorificarea deplină a acestor factori angajează 
calitatea specială a proiectării, centrată asupra: 

- unor sarcini de învăţare care trebuie îndeplinite 
cel puţin la nivelul înţelegerii depline a mesajului (vezi 
gradarea competenţelor la B.S.Bloom: achiziţie — 
înţelegere — aplicare — analiză-sinteză — apreciere 
critică); 

- unor secvenţe de instruire bazate pe respectarea 
integrală a timpului real de învăţare necesar fiecărui 
elev în mod obiectiv (calitatea instruirii şcolare şi 
extraşcolare) şi subiectiv (calitatea fondului aptitudinal 
şi atitudinal al elevului). 

Calitatea unui astfel de proiect pedagogic explică 
următoarea performanţă demonstrată experimental: 
„ceea ce o persoană poate învăţa pot învăţa aproape 
toate celelalte persoane (aproximativ 90%) dacă li 
se asigură condiţii potrivite înainte şi în timpul 
procesului de însuşire a cunoştinţelor“. Aceasta 
presupune: pregătirea specială a cadrului didactic 
(folosirea obiectivelor, organizarea unităţilor didac- 
tice, aplicarea testelor formative), calitatea materia- 
lului didactic (scenarii didactice, teste de evaluare, 
fişe de: recuperare, dezvoltare, stimulare etc.); 
consecvenţa aplicării principiilor învăţării depline 
(instruire în grup, conexiune inversă, cunoaşterea 
psihopedagogică a fiecărei personalităţi) — vezi 
Invăţarea deplină, 1983, Bunescu, Vasile, 1995. 

Interpretarea acestor teorii din perspectivă peda- 
gogică oferă deschiderile metodologice necesare pentru 
realizarea unui salt calitativ la nivelul proiectării 
conţinutului procesului de învăţământ. 

Astfel, criteriile pedagogice angajate direct sau 
indirect în cadrul modelelor teoretice evocate orientează 
procesul de selecţionare a cunoştinţelor şi capacităților 


_cu valoare formativă maximă care vizează, în mod 

special, resursele acestora de: a) interacţiune pro- 
gramate/programabile conform ritmului individual al 
elevului; b) echilibrare progresivă a raporturilor dintre 
„asimilare“ şi „acomodare“, specifice fiecărui stadiu 
de dezvoltare psihică a elevului; c) stimulare a acţiunii 
intelectuale în direcţia interiorizării depline a acesteia; 
d) proiectare didactică adecvată fiecărei vârste, prin 
intermediul experienţei reale, a imaginilor schematice 
sau a limbajului simbolic, conceptuale; e) organizare 
ierarhică a sarcinilor de instruire, orientate în direcţia 
rezolvării de probleme şi de situaţii-problemă, prin 
stimularea creativităţii specifice unei personalităţi 
deschise; f) valorificare a timpului real pe care elevul 
îl poate destina învăţării, în clasă şi în afara clasei. 
Evoluţia teoriilor învăţării, aflate într-un permanent 
dialog, sugerează liniile de cercetare fundamentală a 
problemelor cu care se confruntă specialiştii în pro- 
iectarea instruirii: a) valorificarea deplină a funcţiilor 


formative ale cunoştinţelor şi capacităţilor programate . 


(pre)şcolar/universitar, în plan referenţial, explicativ, 
comprehensiv, praxiologic, prescriptiv, normativ, pre- 
dictiv; b) transformarea „teoriilor“ în modele de 
instruire sau de tehnologie didactică, semnificative în 
planul activităţii de predare-învăţare-evaluare (vezi 
Neacşu, loan, 1990, p.20—22; 84, 85; Matei, N.,C., 
1995, p.11—149); c) orientarea acţiunilor didactice 
spre acele structuri operaţionale care dezvoltă, în egală 
măsură, experienţa şi creativitatea de învăţare a 
elevului dar şi a profesorului (vezi Radu, Ion; Ionescu, 
Miron, 1987), 


TESTELE PEDAGOGICE 


Testele pedagogice „desemnează, în general, testele 
de cunoştinţe care sunt probe standardizate utilizate, 
în procesele de instruire, pentru a măsura progresele 
sau dificultăţile din activitatea de învăţare“ (De Land- 
sheere, Gilbert, 1992, p.309). 

Obiectivele testelor pedagogice vizează măsurarea 
cunoştinţelor şi a capacităţilor fundamentale proiectate 
în cadrul programelor şcolare. Această acţiune pre- 
supune implicit aprecierea gradului de înţelegere, 
aplicare, analiză şi sinteză a informaţiei, dobândită 
într-o anumită perioadă de timp determinată, într-un 
domeniu al cunoaşterii generale, de profil, de spe- 
cialitate/profesionale. 

Interpretarea testelor pedagogice ca teste de cu- 
noştinţe angajează o anumită concepţie de elaborare 
a probelor special pentru a permite „fie un pronostic 
al reuşitei, fie un inventar al situaţiei sau al achiziţiei, 
fie un diagnostic, localizând o dificultate şi, eventual 


TIMPUL ŞCOLAR III 


indicând sursa“, În această accepţie testele pedagogice 
pot fi definite ca teste de prognoză, teste de achiziţii, 
teste de diagnoză, aplicabile în calitate de teste de 
cunoştinţe instrumentale sau de teste de cunoştinţe 
profesionale (idem, vezi p.300, 301). 

Clasificarea testelor pedagogice, angajate în cu- 
noaşterea fondului informativ-formativ dobândit de 
elev/student în cadrul activităţii didactice/educative, 
presupune deosebirea acestora de testele docimologice, 
folosite doar la concursuri, examene, acţiuni de pro- 
movare a cadrelor. Testele pedagogice au o arie de 
aplicabilitate mai largă, extinsă la scara întregului 
proces de învăţământ. 

În această accepţie testele pedagogice pot fi 
clasificate în funcţie de două criterii complementare: 
a) criteriul obiectivului operaţional prioritar: teste de 
sondaj iniţial (aplicate la începutul trimestrului, anului, 
ciclului şcolar); teste pentru anumite teme, capitole 
(aplicate după parcurgerea anumitelor teme, capitole); 
teste de sinteză (aplicabile la sfârşitul anului şcolar, 
după parcurgerea tuturor temelor, inclusiv a temelor 
de sinteză); b) criteriul metodologiei angajate prioritar: 
teste de lucru sau de simulare; teste bazate preponderent 
pe memorie sau pe gândire; teste cu răspunsuri stan- 
dardizate sau deschise (vezi Holban, Ion, 1995). 


TIMPUL ŞCOLAR 


Timpul şcolar reprezintă o resursă pedagogică de 
natură materială angajată la nivelul sistemului de 
învăţământ prin intermediul unor variabile comple- 
mentare pe verticala şi orizontala acestuia: anul şcolar/ 
universitar — săptămâna şcolară/universitară — ziua 
şcolară/universitară. 

Complexitatea acestei resurse reflectă interacţiunea 
variabilelor evocate, interacţiune de natură peda- 
gogică (vezi importanţa formativă a timpului de 
instruire formală) — psihologică (vezi valorificarea 
proceselor intelectuale în raport cu ritmul de învăţare 
adoptat) — economică (vezi organizarea timpului de 
învăţare în raport cu timpul cotidian disponibil) — 
medicală (vezi respectarea cerinţelor de igienă şco- 
lară/a învăţării) — socială (vezi înţelegerea timpului 
şcolar ca parte a timpului social) — vezi Mialaret, 
Gaston, 1991, p.330—344. 

Organizarea anului de învățământ presupune iden- 
tificarea unor „date obiective“ — care vizează numărul 
de ore prevăzute pe an şcolar/universitar, trimestru/ 
semestru şcolar/universitar, săptămână şcolară/uni- 
versitară — dar şi a unor „date corelate“ la nivelul 


E TRUNCHIUL COMUN DE CULTURĂ GENERALĂ 


raportului dintre structura anului şcolar şi structura 
vieţii sociale (vezi problematica timpului liber, tim- 
pului real de învăţare etc.). 

Optimizarea acestor „date“ influenţează pozitiv 
asupra gradului de organizare eficientă a activităţii 
de învăţare a elevilor în mediul şcolar şi extraşcolar, 
care asigură creşterea randamentului intelectual în 
condiţii de reducere a oboselii fizice şi psihice şi de 
creştere a timpului real destinat (auto)instruirii- 
(auto)educaţiei. 

Organizarea săptămânii şcolare presupune res- 
pectarea timpului social afirmat ca urmare a pro- 
gresului economic, care permite integrarea şi parti- 
ciparea elevului/studentului în viaţa de familie. În 
această perspectivă sistemele moderne de învăţământ 
confirmă existenţa săptămânii şcolare/universitare 
de 5 zile, deschisă spre diferite proiecte de organi- 
zare a timpului de educaţie/instruire nonformală, 
care include şi perioada intensivă necesară pentru 
realizarea unui studiu individual eficient. 

Optimizarea acestui timp asigură realizarea unei 
activităţi de învăţare ritmică, în condiţiile îmbinării 
tuturor formelor de instruire şi valorificării tuturor 
dimensiunilor educaţiei, în spaţiul şcolar şi extraşcolar. 

Organizarea zilei şcolare/universitare presupune 
asigurarea unui raport optim între timpul instruirii 
formale şi cel al instruirii nonformale, necesar atât 
pentru realizărea sarcinilor de învăţare cât şi pentru 
recuperarea şi regenerarea energiilor interne, în 
contextul unor activităţi recreative de tip intelectual, 
moral, tehnologic, estetic, fizic/sportiv. 

Valorificarea timpului pedagogic presupune res- 
pectarea următoarelor principii metodologice aplica- 
bile la nivelul tuturor variabilelor implicate: a) re- 
partizarea duratei rezervată fiecărei discipline de studiu 
în funcţie de obiectivele pedagogice specifice adoptate 
la nivelul programelor şcolare; b) divizarea materiei în 
unităţi didactice raportabile la unităţi de timp; c) alter- 
narea activităţilor şcolare cu obiective prioritar 
intelectuale cu cele cu obiective prioritar morale, 
tehnologice, estetice, psihofizice şi a activităţilor de 
instruire formală cu cele de instruire nonformală; d) de- 
finitivarea orarului şcolar în funcţie de interesele şi 
diţiile concrete ale şcolii şi ale disciplinelor de studiu; 
e) realizarea unui cadru de planificare riguros şi 
coerent din perspectiva corelaţiei necesare între pro- 
fesor şi elev; f) valorificarea tuturor resurselor pe- 
dagogice existente la nivelul organizaţiei şcolare în 
condiţii specifice unei culturi informatizate (vezi 
importanţa folosirii calculatorului). 

TRUNCHIUL COMUN DE CULTURĂ GENERALĂ 


Trunchiul comun de cultură generală reprezintă 
nucleul de bază al unei programe de educaţie/instruire, 
definit la nivelul teoriei proiectării pedagogice (şi) prin 
termenul de curriculum nuclear sau de core curriculum 
(vezi De Landsheere, Gilbert, 1992, p.71, 72). 

Evoluţia conceptului de trunchi comun de cultură 
generală angajează trei momente semnificative pentru 
activitatea de proiectare pedagogică şi socială a 
conţinutului instruirii. 

1) Momentul conceperii trunchiului comun ca nucleu 
de bază al programei şcolare în spiritul „revoluţiei 
coperniciene“ lansată de John Dewey la începutul 
sec. XX, în termenii unui nou raport între „copil şi 
curriculum (vezi Dewey, John, 1902). Din această 
perspectivă trunchiul comun de cultură generală 
reprezintă: a) „aspectul cel mai important care trebuie 
reperat în orice programă şcolară pentru dezvoltarea 
fiecărui elev“; b) „conţinutul de bază/fundamental 
în jurul cărora achiziţiile noi vin să se articuleze“; 
c) zona de „curriculum nuclear“ care permite adap- 
tarea procesului de educaţie/instruire la cerinţele 
elevului şi ale mediului aflate în continuă schimbare 
(vezi De Landsheere, Gilbert, 1992, p.71—72). 

2) Momentul conceperii trunchiului comun ca 
nucleu de bază al planului de învăţământ în spiritul 
reformelor pedagogice globale lansate, mai ales, după 
1960—1970, care vizează: a) alegerea disciplinelor 
de bază/cultură generală centrate asupra a „ceea ce 
orice elev trebuie să înveţe oricare ar fi orientarea lui“; 
b) prelungirea şcolii de bază/de cultură generală, 
concepută ca „şcoală unică“, necesară din punct de 
vedere pedagogic şi social pentru „a evita,o explozie 
prematură a filierelor şcolare şi profesionale“ (vezi 
Les réformes de Leducation: experiences et perspectives, 
1980; De Landsheere, Gilbert, 1992, p.72). 

3) Momentul conceperii trunchiului comun ca nucleu 
de bază la nivelul unei „cetăţi educative“ care vizează: 
a) articularea tuturor formelor de educaţie/instruire 
formală-nonformală-informală pe verticala şi orizontala 
sistemului; angajarea experienţei de viaţă a celui educat, 
trecută, prezentă şi viitoare, în structura de funcţionare 
a oricărei programe curriculare; c) definitivarea 
fondului de cunoştinţe, capacităţi, atitudini, valori, 
apreciate ca necesare pentru orice membru al societăţii 
(„nucleul competenţelor sociale“) şi pentru orice grup 
de profesii („nucleul competenţelor de profil“, „nucleul 
competenţelor profesionale“) — vezi Faure, Edgar şi 
colab. 1974; Decker, Walker, E; Solties, Johnes, E, Soltis, 
1986; De Landsheere, Gilbert, 1992, p.72. 

Vezi Cultura generală, Curriculum. 


UNESCO 


UNESCO (Organizaţia Naţiunilor Unite pentru 
Educaţie, Ştiinţă şi Cultură) reprezintă un or- 
ganism de specialitate înfiinţat de ONU, în 1946, cu 
sediul la Paris. 

Istoria UNESCO are un început (Londra, 16 noiem- 
brie 1945, adoptarea Constituţiei UNESCO la Conferinţa 
de constituire a UNESCO), o sferă de referinţă (edu- 
caţie-ştiinţă-cultură) şi trei orientări prioritare (elimi- 
narea conflictelor — promovarea democraţiei — 
dezvoltarea umană). 

Evoluţia UNESCO înregistrează fenomenul creşterii 
numărului țărilor membre. După transformările geopo- 
litice realizate după 1990, UNESCO are peste 180 de 
membri, din toate continentele lumii. Activităţile 
propuse consemnează câteva momente semnificative: 

* anul 1970, decretat Anul Internaţional al Edu- 
caţiei: delimitarea sensului de evoluţie al activităţii 
umane — formarea-dezvoltarea permanentă (vezi 
cartea-manifest a lui Paul Lengrand, Introducere în 
educaţia permanentă); 

- anul 1972: proiectarea unei Cetăți educative, în 
cunoscutul Raport elaborat sub redacţia lui Edgar 
Faure, intitulat „A învăţa să fii“; 

- anul 1988: lansarea Deceniului Mondial al Dez- 
voltării Culturale, premisă şi produs al educaţiei de 
calitate; 

- anul 1990: adoptarea Declarației mondiale asupra 
educaţiei pentru toţi, adoptată la Conferinţa Mondială 
a Educaţiei, organizată în Thailanda; 

- anul 1991: definirea „axelor“ care anticipează 
dezvoltarea educaţiei în mileniul III, în Raportul 
mondial asupra educaţiei; 

- anul 1995: asumarea unei atitudini faţă de „revo- 
luţia informaţională“ orientată pedagogic prin: capa- 


citatea de „a produce, a trata, a stoca şi a utiliza 
raţional informaţia“; capacitatea politicilor educaţio- 
nale de a preîntâmpina şi elimina pericolele sociale 
majore, rezultate din „amplificarea dezechilibrelor şi 
a excluderilor“. 

Activitatea UNESCO este, în esenţă, o activitate de 
propagandă ştiinţifică, educaţională, culturală a 
cunoaşterii umane. De remarcat tensiunea morală a 
problemelor lansate: 

a) dezvoltarea prin educaţie şi cultură, factori şi 
indicatori ai progresului social, ca nivel de pornire 
(vezi exemplul Japoniei, după 1945, şi al „dragonilor 
Asiei“, după 1960—1970), ca stimulent al calităţii 
vieţii (vezi rolul învăţării sociale), ca mijloc de depăşire 
a crizelor generale care sunt şi educaţionale; 

b) deschiderea tuturor dimensiunilor educaţiei 
(intelectuală-morală-tehnologică-estetică-fizică) şi a 
formelor educaţiei (formală, nonformală, informală) 
în direcţia „noilor educaţii“ (educaţia: ecologică, 
demografică, democratică, sanitară modernă, pentru 
schimbare, prin mass-media); 

c) proiectarea curriculară a instruirii care asigură 
saltul: de la „a învăţa pentru a şti“ la „a învăţa pentru 
a acţiona“; de la triada „cunoştinţe-priceperi-atitudini“ 
la triada „atitudini-strategii-cunoştinţe'“; 

d) elaborarea metodologiei de proiectare a refor- 
melor şcolare, realizate mai ales după 1970, prin 
ierarhizarea următoarelor acţiuni: definirea concepţiei 
filozofice şi pedagogice despre reformă; stabilirea 
priorităţilor reformei la nivel de decizie politică; 
definitivarea programelor de reformă, pe domenii, 
compartimente, zone; aplicarea programelor de refor- 
mă în unităţi-pilot; ajustarea programelor în funcţie 
de rezultate şi de reacţia beneficiarilor (vezi Văideanu, 
George, 1996). 

Programele UNESCO reprezintă tipuri de reacţii 
globale, zonale, naţionale, instituţionale şi diplomatice 
la problemele lumii contemporane. Aceste probleme 
rezumă noi întrebări și răspunsuri, noi raționamente 
valorificarea ştiinţei şi tehnologiei, de sensul schim- 
bărilor sociale, de miza confruntării, de şansa cola- 
borării, de emergenţa cunoştinţelor în epoca revoluțiilor 
informaţionale. 

Aceste programe angajează răspunderi şi soluţii de 
ordin pedagogic susţinute de experţi şi consultanţi 
specializaţi în activităţi conceptuale şi operaţionale 
realizate, mai ales, în domeniul proiectării curriculare, 
planificării educaţiei, inovării sistemelor de învăţământ. 


DN UNICEF 


UNICEF 


UNICEF (United Nation Children's Fond) este un 
organism al ONU, înfiinţat în anul 1946 „pentru a 
răspunde nevoilor urgente ale copiilor care au avut de 
suferit în urma celui de-al doilea război mondial“. 
Rolul său a fost extins treptat având în vedere, mai 
ales, copiii săraci din ţările în curs de dezvoltare“ şi 
problemele grave care apar, de regulă, în urma unor 
calamităţi naturale şi sociale (vezi A la decouverte de 
UNICEF, 1994). 

Obiectivele fundamentale asumate la nivel de 
UNICEF vizează activitatea de ajutorare şi de protecţie 
socială a copilului realizată în acord cu Convenţia cu 
privire la dreptul copiilor adoptată de ONU în 1989 
(ratificată de 166 de ţări în 1994). Acest document 
este considerat „un tratat revoluţionar care înlătură 
frontierele pentru a îngloba şi legitima nevoile copiilor 
(sănătate, educaţie, asistenţă socială etc.) şi a oferi o 
bază juridică şi morală necesară pentru binele aces- 
tora“. Astfel, în deciziile de politică socială şi educa: 
ţională ale oricărui stat interesul superior al copilului 
trebuie să fie considerat primordial (idem). 

Organizarea UNICEF este realizată pe zone geogra- 
fice în vederea planificării adecvate a activităţilor 
propuse conform cerinţelor şi condiţiilor particulare 
existente. Rolul esenţial revine Comitetelor Naţionale 
preocupate permanent de identificarea nevoilor copiilor 
pentru valorificarea energiilor şi competenţelor indivi- 
duale, familiale, comunitare, guvernamentale şi 
nonguvernamentale în vederea satisfacerii acestor la 
nivelul unor drepturi umane fundamentale. 

Acţiunile pedagogice iniţiate de UNICEF angajează 
un amplu program realizat sub genericul „Educaţia 
pentru toţi“, program necesar în condiţiile în care „un 
sfert din populaţia mondială nu ştie să scrie şi să 
citească, iar milioane de copii nu frecventează şcoală 
sau o abandonează prematur, sub diferite presiuni 
economice, familiale sau sociale“ (idem). Soluţiile 
propuse în contextul unei politici educaţionale reali- 
zată de UNESCO vizează: reorientarea educaţiei la 
nivelul unui factor autentic de dezvoltare a personali- 
tăţii şi a societăţii; formarea adecvată a profesorilor; 
asigurarea gratuităţii şi obligativităţii învăţământului 

de bază; protejarea reală a copiilor care trăiesc în 
condiţii dificile în cadrul unor proiecte şi oferte 
speciale, cu efecte pe termen scurt, mediu şi lung. 

Activitatea UNICEF în România este proiectată şi 
realizată sub conducerea Comitetului Naţional Român 
pentru UNICEF. Acţiunile sale, eficiente şi în plan 
internaţional, angajează toate resursele sistemului 
valorificate prin filierele organizate şi coordonate în 
plan teritorial. 


UNITATEA DIDACTICĂ 


Unitatea didactică reprezintă secvenţa de instruire, 
relativ autonomă, rezultată în urma divizării con- 
ținutului unei discipline de învăţământ în vederea 
facilitării activităţii de învăţare. 

Funcţia unităţii didactice/de instruire este relevantă 
la nivelul activităţii de învăţare, angajând procesul de 
asimilare rapidă a conţinutului proiectat în contextul 
unui „lanţ de informaţii“ care stimulează asigurarea 
saltului de la cunoaşterea simplă la cunoaşterea bazată 
pe înţelegere. 

Structura unității didactice/de instruire include „un 
ansamblu de informaţii, deprinderi, priceperi, operaţii 
etc. ce se cer realizate printr-o temă dată“ (Dicţionar 
de pedagogie, 1979, p.467, 468). Relaţiile dintre aceste 
elemente, proiectate la nivelul interdependenţei nece- 
sare între latura teoretică şi latura aplicativă a 
învăţării, conferă unităţii didactice coerenţă şi con- 
sistenţă pedagogică. 

Valorificarea unităţilor didactice este posibilă în 
diferite contexte de proiectare pedagogică a unor 
conţinuturi disciplinare, intradisciplinare sau chiar 
transdisciplinare. Operaţionalizarea lor la nivelul 
activităţii didactice (lecţiei) permite ierarhizarea acţi- 
unilor de predare-învăţare-evaluare conform operaţiilor 
de divizare pedagogică a conţinutului instruirii propuse 
în contextul programei școlare sau prin iniţiativa 
fiecărui profesor. Aceste operaţii „presupun o bună 
cunoaștere a ceea ce urmează a fi învățat; a celor ce 
învaţă; a condiţiilor în care se produce învăţarea“ 
(idem, p.468). 


VALORILE PEDAGOGICE 


Valorile pedagogice reprezintă acele structuri axiologice 
angajate la nivelul finalităţilor (macrostructurale- 
microstructurale) şi al strategiilor (principiilor-metode- 
lor) educaţiei, determinate în contextul raporturilor de 
determinare teleologică existente între sistemul social — 
sistemul de educaţie — sistemul de învăţământ — 
procesul de învăţământ. Aceste valori pedagogice fun- 
damentale asigură, în ultimă instanţă, stabilitatea 
conţinuturilor generale ale educaţiei care reflectă 
dimensiunile obiective ale activităţii de formare-dez- 
„voltare permanentă a personalităţii umane, fiind expri- 
mate prin: norma etică (în cazul educaţiei morale); 
adevărul ştiinţei (în cazul educaţiei intelectuale); 
aplicabilitatea ştiinţei (în cazul educaţiei tehnologice); 
frumosul (în cazul educaţiei estetice); sănătatea (în cazul 
educaţiei fizice). 

Evoluţia valorilor pedagogice reflectă dimensiunea 
modelelor culturale afirmate la scară socială. Modelul 
culturii clasice stimulează idealul unei personalităţi 
echilibrate prin integrarea valorilor pedagogice de: 
bine — frumos — adevăr — sacralitate — credinţă — 
onoare. Modelul culturii moderne stimulează idealul 
unei personalităţi complexe şi eficiente în plan social 
prin angajarea valorilor de legalitate — libertate — 
egalitate — solidaritate. Modelul culturii postmoderne 
stimulează idealul unei personalităţi creative prin 
angajarea valorilor specifice unei activităţi inovatoare 
şi autonome. 

Valorile pedagogice angajate la nivelul finalităţilor 
educaţiei intervin în plan: a) macrostructural: idealul 
educaţiei (personalitatea armonioasă, personalitatea 
complexă, personalitatea inovatoare); scopurile edu- 
caţiei (umanizare, eficientizare, democratizare, infor- 


matizare); b) microstructural: obiective pedagogice 
generale (învăţare reproductivă-invăţare inovatoare; 
politehnizare-politizare-culturalizare; informare-for- 
mare; creştere-dezvoltare etc.). 

Valorile pedagogice angajate la nivelul strategiilor 
instruirii intervin în cadrul procesului de proiectare a 
activităţii didactice/educative în sensul activizării, 
individualizării/diferenţierii, sistematizării, esen- 
țializării, interacțiunii teorie-practică, interdependenţei 
între cunoaşterea intuitivă şi cunoaşterea logică, 
autoreglării etc. 

Valorile pedagogice, definite la nivel general, 
vizează elementele macrostructurale constante care 
asigură funcţionalitatea sistemului de educaţie, per- 
fectibilă în timp şi spaţiu. Ele sunt plasate la limita de 
interacţiune dintre societate-cultură-educaţie, care 
trasează: o linie de filozofie a educaţiei, orientată spre 
„reflecţia pedagogică“ asupra condiţiei şcolii şi învă- 
ţământului; o linie de psihologie a educaţiei, centrată 
asupra resurselor superioare de realizare a persona- 
lităţii umane; o linie de sociologie a educaţiei, centrată 
asupra „culturii şcolare corespunzătoare“; o linie de 
politică a educaţiei, orientată spre rezolvarea tensiunii 
dintre „acceptarea normativă“ şi realizarea efectivă a 
valorilor (Reboul, Olivier, 1992). 

Desfăşurate pe „o zonă prioritară“, plină de „dificul- 
tăţi conjugate“, valorile pedagogice solicită întot- 
deauna „o mărire a mijloacelor umane şi materiale“, 
care trebuie, însă, subordonate permanent finalităţilor 
şi principiilor asumate la nivel de politică educaţională 
şi şcolară/universitară. 

În această accepţie, valorile pedagogice susţin 
responsabilitatea politică a finalităţilor educaţiei care 
orientează, de exemplu, capacitatea şcolii de a prelungi, 
a reduce sau a eradica inegalitatea socială într-un 
„spaţiu de justiţie“ sau de injustiţie (pedagogică şi 
socială). Ele determină astfel calitatea obiectivelor 
şcolare/universitare care încurajează reuşita gene- 
ralizată sau preferenţială, calificarea complexă sau 
îngustă, integrarea civică realizabilă în termeni de 
deschidere sau de reproducere socială (vezi Dic- 
tionnaire encyclopédique de l'education et de la 
formation, 1994). 

Valorile pedagogice susţin, pe de altă parte, prin- 
cipiile care orientează proiectarea şi realizarea siste- 
melor şi a proceselor de învăţământ, care pot fi con- 
cepute, de exemplu, în diferite variante, strategice şi 
tactice, de centralizare sau descentralizare, de dirijism 
sau liberalism, de birocratizare sau informatizare, de 
conducere administrativă sau managerială etc. 


E VÂRSTA ŞCOLARĂ 


Valorile pedagogice, deschise în plan operaţional 
vizează elementele, macrostructurale şi microstruc- 
turale, constante, care asigură funcţionalitatea socială 
a sistemului şi a procesului de învăţământ. 

Valorile pedagogice, excedentare în cazul educaţiei 
şi al învăţământului, „sunt esenţiale în ceea ce priveşte 
opţiunile şi deciziile“ legate de evoluţia activităţii de 
formare-dezvoltare a personalităţii. Saltul de la cunoş- 
tinţa ştiinţifică iniţială, „element esenţial al oricărei 
dezvoltări intelectuale a elevilor/studenţilor etc.“, la 
cunoştinţa pedagogică presupune medierea valorilor 
educative, formative, care reflectă: a) preferinţele 
subiective dar şi adevărurile obiective „de bine, adevăr, 
frumos“ înţelese ca „realităţi cosmice care participă 
la natura lucrurilor“; b) normele, „absolute şi eterne“ 
influenţabile însă, în diferite situaţii istorice, „de noile 
religii, descoperiri ştiinţifice, progrese tehnologice sau 
evoluţii ale învăţământului“; c) ierarhiile finalităţilor, 
realizate prin „clasificări riguroase“, efectuate special 
pentru a determina orientările „capitale, în fapt, pentru 
om, în raport cu altele pe care el — sau alţii — pretind 
să le pună în prim plan“, în mod artificial (vezi Kneller, 
George, E, 1974, p.40—41; 57—62). 

Valorile pedagogice devin astfel operaţionale, 
dincolo de indivizibilitatea epistemică şi etică, a 
idealului şi a scopurilor educaţionale. Ele determină, 
în practica socială și didactică, a sistemului şi a 
procesului de învăţământ, coerenţa şi consecvenţa 
acţiunilor pedagogice implicate, direct şi indirect, în 
activitatea de formare-dezvoltare a personalităţii 
umane, la nivel: subiectiv: ca dimensiune individuală, 
variabilă, a sensibilităţii şi a aspiraţiei fiinţei umane; 
obiectiv: ca dimensiune generală, stabilă, a raţio- 
nalităţii sociale a personalităţii umane (vezi Dic- 
tionnaire de la philosophie, 1995, p.289). 

Valorile pedagogice, aflate la baza finalităţilor 
educaţiei, asigură o triplă perspectivă de analiză a 
acţiunilor declanşate la nivel de sistem şi de proces: 
a) o perspectivă subiectivă (necesară pentru dina- 
mizarea afectivă, şi motivaţională a activităţii de 
formare-dezvoltare a personalităţii umane); b) o per- 
spectivă obiectivă (necesară pentru eficientizarea 
pragmatică şi realistă a activităţii de formare-dez- 
voltare a personalităţii umane); c) o perspectivă 
transcedentală (necesară pentru depăşirea situaţiei 
actuale existente la un anumit moment dat, în activi- 
tatea de formare-dezvoltare a personalităţii umane). 

Fundamentarea finalităţilor educaţiei angajează 
acţiunea unor valori culturale deschise în raport cu 
informaţiile stabile provenite din ştiinţă, tehnologie, 
artă, morală, religie, politică etc. Ele devin dinamice 

în plan pedagogic, în raport cu cerinţele formative ale 
fiecărei etape şi vârste a educaţiei. Activitatea de 
educaţie evoluează astfel în funcţie de un dublu reper 
de ordin axiologic: a) un reper politic (de politică a 
educaţiei) necesar pentru elaborarea idealului şi a 
scopurilor pedagogice valabile la nivelul sistemului 
de învăţământ; b) un reper didactic necesar pentru 
elaborarea obiectivelor generale şi specifice la nivelul 
procesului de învăţământ. 

Valorile pedagogice reflectă o realitate potenţială, 
virtuală, ideală. Acţiunea lor, politică şi didactică, 
„înseamnă a delibera asupra traiectului de parcurs“. 
Aceasta presupune „a introduce în realitatea educaţio- 
nală o serie de variabile noi care (auto)reglează 
acţiunea înspre finalităţile propuse“ sub formă de 
ideal — scopuri — obiective pedagogice (vezi Cucoş, 
Constantin, 1996, p.73, 74). 

Vezi Finalităţile educaţiei, Strategia pedagogică. 


VÂRSTA ŞCOLARĂ 


Vârsta şcolară reprezintă perioada în care copilul, 
preadolescentul şi adolescentul este integrat în activităţile 
specifice organizate în cadrul procesului de instruire, 
prin rolul de elev asumat la nivelul sistemului de 
învăţământ, de regulă, între vârsta de 6— 18(19) ani. 

Analiza pedagogică a conceptului de vârstă şcolară 
presupune raportarea acestuia la noţiunile opera- 
ţionale de: 

- vârstă de şcolarizare, care vizează momentul 
integrării copilului în mediul şcolar, instituţionalizat, 
de regulă, în sistemele moderne de învăţământ la o 
vârstă situată între 5—7 ani; 

- vârstă biologică, demonstrată prin armonizarea 
evoluţiei unui individ la nivelul interacțiunii acesteia 
cu vârsta cronologică (vezi Dicţionar de pedagogie, 
1979, p.474); 

- vârstă intelectuală, „care trece prin 5 stadii bine 
definite“: a) stadiul senzoriomotoriu, dominat de 
percepții fragmentare (0—2 ani); b) stadiul preoperator 
„dominat de o optică egocentrică și antropomorfică“ 
(2—4 ani); c) stadiul intuitiv, dominat de acţiuni 
reprezentate foarte clar (4—7 ani); d) stadiul opera- 
ţiilor concrete, dominat de o gândire legată încă de 
concret (8—11 ani); e) stadiul operaţiilor formale, 
dominat treptat de capacitatea de abstractizare a 
elevului realizabilă în diferite domenii ale cunoaşterii 
(12—14 ani) — vezi Dicţionar de psihologie, coor- 
donator, Schiopu, Ursula, 1997, p.659); 


377 


- vârstă psihologică, înţeleasă ca „perioadă a dez- 
voltării caracterizată printr-un ansamblu de trăsături 
coerente şi structurale care constituie o mentalitate 
globală tipică şi consistentă“, reprezentativă la nivelul 
următoarelor stadii: a) copilul mic (0—1 an); b) prima 
copilărie, antepreşcolarul (1—3 ani); c) a două copi- 
lărie, preşcolarul (3—6 ani); d) a treia copilărie, 
şcolarul mic (6—10 ani); e) pubertatea sau perioada 
şcolarului mijlociu/preadolescentul (11—14 ani); 
f) adolescenţa sau perioada şcolarului mare/adoles- 
centul (14—20 ani); g) adolescenţa prelungită 
(20—24 ani); h) tinereţea (24—35 ani); i) matu- 
ritatea (35—65 ani); j) bătrâneţea (65 ani — până 
la moarte) — idem, vezi, p.658. 

În perspectivă pedagogică, vârsta şcolară exprimă 
gradul de dezvoltare generală a personalităţii elevului 
obiectivat în cadrul nivelurilor, treptelor şi a ciclurilor 
de învăţământ. Proiectarea şi organizarea acestora 
vizează optimizarea activităţii de instruire la scara 
întregului proces de învățământ. 

Reformele sistemelor de învăţământ, realizate în 
ultimele decenii, confirmă o nouă structură de organi- 
zare a nivelurilor/treptelor şcolare care funcţionează, 
de regulă, în formula „6 — 3 — 3“ (învăţământ primar 
de 6 ani, 6—12 ani; învăţământ secundar inferior de 
3 ani, 12—16 ani; învăţământ secundar superior/liceal 
de 3 ani, 16—19 ani) — vezi Reforma educaţiei/ 
învăţământului; Sistemul de învăţământ. 

Structură „6—3—3“ reflectă o nouă înţelegere a 
raportului dintre vârsta şcolară şi vârsta psihologică, 
între treptele şcolare şi stadiile psihologice (în general, 
ale dezvoltării intelectuale în mod special). Ea propune 
depăşirea fazei critice — intensificată, de regulă, la 
trecerea de la un stadiu psihologic al alt stadiu 
psihologic — în interiorul aceluiaşi nivel şcolar sau 


VOCAŢIA PEDAGOGICĂ III 


treaptă şcolară (vezi trecerea de la stadiul operaţiilor 
concrete la stadiul operaţiilor formale, realizată în 
interiorul nivelului primar; trecerea de la preado- 
lescenţă la adolescenţă realizată în interiorul treptei 
învăţământului secundar inferior). Este evitată astfel 
dublarea crizei de adaptare şcolară, care apare la 
trecerea la o nouă treaptă şcolară cu o criză de adaptare 
psihologică, specifică momentului de trecere la un nou 
stadiu de dezvoltare psihologică (sau intelectuală). 


VOCAŢIA PEDAGOGICĂ 


Vocaţia pedagogică reprezintă tendinţa internă de 
manifestare a unei personalităţi obiectivată prin aptitu- 
dinea acesteia de a proiecta şi de a realiza activităţi 
de educaţie/instruire la standarde de performanţă 
superioare. 

Cauzele profunde care susţin vocaţii pedagogice 
vizează structura de bază a personalităţii, de natură 
cognitivă şi afectiv-motivaţională, care implică şi zona 
inconştientului „care presează literalmente subiectul 
să aleagă o anumită activitate mai mult decât alta“. 
(Dictionnaire de la psychologie, 1995, p.272). 

Aceste cauze au „la bază un ansamblu de pre- 
dispoziţii şi aptitudini puternic integrat“ care asigură 
canalizarea talentului pedagogic în cadrul unei acti- 
vităţi prioritar formative, la nivelul corelaţiei dintre 
subiectul şi obiectul educaţiei (vezi Dicţionar de 
pedagogie, 1979, p.475). 

Valorificarea vocației pedagogice angajează atât 
dezvoltarea generală a personalităţii, realizabilă în 
sensul educaţiei permanente, cât şi capacitatea acesteia 
de integrare socioprofesională, optimizată, de regulă 
în perioada tinereţii la nivelul unor activităţi didactice/ 
educative care solicită o pregătire de tip universitar. 


ZIUA ŞCOLARĂ 


Ziua şcolară reprezintă o dimensiune a resursei 
pedagogice temporale care include programul de 
instruire/educaţie formală al elevului planificat con- 
form orarului şcolar, respectând regulile generale de 
proiectare şi de igienă a învăţării. 

Durata medie a zilei şcolare este instituţionalizată 
în sistemele moderne de învățământ la un număr de 
4—6 ore, în condiţiile unei săptămâni cu un program 
de instruire/educaţie formală, stabilizat de regulă la 
5 zile (luni— vineri). Această durată medie are în 
vedere ofertele reale sau virtuale de educaţie/instruire 
nonformală deschise inclusiv în direcţia proiectării efi- 
ciente a studiului individual. 

Organizarea zilei şcolare/universitare presupune 
asigurarea unui raport optim între timpul instruirii 
formale şi cel al instruirii nonformale, necesar atât 
pentru realizarea sarcinilor de învăţare cât şi pentru 
recuperarea şi regenerarea energiilor interne, în 
contextul unor activităţi recreative de tip intelectual, 
moral, tehnologic, estetic, fizic/sportiv. 

Aprecierea zilei şcolare din perspectiva proiectării 
pedagogice depinde de capacitatea managerială a oricărui 
educator de cunoaştere exactă şi de valorificare optimă 
a raportului dintre munca elevului la şcoală şi munca 
elevului acasă (vezi Mialaret, Gaston, 1991, p.336). 


ZONA ŞCOLARĂ 


Zona şcolară reprezintă acel sector din mediul rural 
sau urban care include sau poate include un imobil sau 
mai multe imobile destinate special pentru realizarea 
activităţii de educaţie/instruire în condiţii optime (vezi 
Dictionnaire actuel de l'éducation, 1993, p.1431—1432). 

Organizarea unor zone şcolare de referinţă presupune 
„aplicarea unui proiect de educaţie prioritară recunoscut 


în mod necesar şi urgent pentru a favoriza reuşita 
şcolară“. Criteriile anagajate la nivel de decizie politică/ 
de politică a educaţiei respectă particularităţile instituţiei 
şcolare adaptabile la condiţiile comunităţii educative 
teritoriale şi locale (economice, demografice, pedagogice/ 
rata întârzierilor şcolare, rata abandonului şcolar etc.). 

Zonarea şcolară implică un anumit „mod de aşezare 
în teritoriu a reţelei unităţilor de învăţământ de diferite 
grade“ (Dicţionar de pedagogie, 1979, p.480). Această 
acţiune, tipică procesului de planificare calitativă a 
educaţiei, este realizabilă în funcţie de două principii 
operaţionale: principiul circumscripţiilor şcolare — 
principiul opţiunilor şcolare. 

În condiţiile învățământului general cele două 
principii sunt aplicate în mod independent sau comple- 
mentar conform mecanismelor de decizie asumate la 
nivel de politică a educaţiei în plan central, teritorial şi 
local. Angajarea principiului opţiunilor şcolare exercitate 
de reprezentanţii comunităţilor locale, în general, de 
părinţi şi chiar de elevi, în mod special, creează o 
emulaţie pedagogică efectivă care stimulează competiţia 
dintre instituţiile şcolare aflate într-o anumită localitate 
sau zonă teritorială. Aplicarea necondiționată a acestui 
principiu poate genera însă şi anumite disfuncţionalităţi 
sociale, legate, mai ales, de valorificarea ineficientă a 
resurselor pedagogice existente la scara sistemului de 
învăţământ, în plan teritorial şi local. 

În condiţiile învăţământului liceal aplicarea celor două 
principii depinde de structura de funcţionare a învăţă- 
mântului secundar, adoptată la nivel de politică a 
educaţiei. Multiplicarea profilurilor/specializărilor, pe ba- 
za unor criterii prioritar economice, blochează posibilita- 
tea aplicării principiului circumscripţiilor şcolare prin 
avansarea unor oferte de instruire diferenţiate calitativ 
care întreţin (re)sursele de inegalitate socială şi pedagogi- 
că, în contextul unei politici educaţionale dirijiste. Genera- 
lizarea liceului sau organizarea sa pe câteva profiluri de 
studii/cunoaştere, pe baza unor criterii prioritar psihope- 
dagogice, creează posibilitatea aplicării principiului 
circumscripţiilor şcolare. Acest principiu asigură ega- 
lizarea ofertei de educaţie/instruire de calitate care poate 
satisface, pe diferite circuite curriculare (comune-diferen- 
ţiate; centrale-locale) opţiunile virtuale ale elevilor, 
familiei, comunităţii (realizabile inclusiv în cazul unor 
şcoli profesionale organizate, de regulă, pe baza unor 
relaţii contractuale, perfectate cu diferiţi agenţi sociali). 

Tendinţa specifică sistemelor moderne de învăţământ, 
lansată deja în contextul reformelor iniţiate în ultimele 
două decenii, vizează „concentrarea reţelei şcolilor în 
vederea creşterii eficienţei economice şi pedagogice a 
acestora“ (idem). 


TEMATICA GENERALĂ A DICŢIONARULUI 


ghid de lectură orientativ 


Această tematică generală regrupează conceptele 
pedagogice, definite şi analizate anterior, într-o altă 
ordine, diferită de cea alfabetică specifică dic- 
ţionarelor. Astfel, este vizată corelarea funcţională a 
conceptelor la nivelul unor raporturi posibile şi 
necesare între planurile: general-particular-individual, 
strategic-tactic-operaţional; normativ-aplicativ, teo- 
retic-practic. O asemenea tentativă, exersată şi în alte 
dicţionare de specialitate (vezi Dictionnaire encyclo- 
pedique de l'tducation et de la formation, Nathan, 
Paris, 1994, 1998; Dictionnaire de la sociologie, 
Larousse, 1995, etc.) evidenţiază, pe de o parte, 
stabilitatea conceptelor selecţionate, care formează 
nucleul epistemic tare al ştiinţelor pedagogice/ 


educaţiei, iar pe de altă parte, deschiderea meto- 
dologică a acestora, care angajează resursele de 
(auto) perfecţionare ale cadrelor didactice, ale tuturor 
factorilor implicaţi în activitatea de formare-dez- 
voltare permanentă a personalităţii. 

Ghidul de lectură propus, complementar în raport 
cu structura Dicţionarului, delimitează temele şi 
modulele de studiu esenţiale pentru înţelegerea pro- 
blematicii specifice ştiinţelor pedagogice/educaţiei. 
Caracterul său orientativ oferă posibilitatea avansării 
unor argumente şi contraargumente, operabile însă la 
nivelul aceluiaşi sistem de referinţă care vizează 
conceptele şi strategiile de bază dezvoltate în cadrul 
pedagogiei. 

1) Educaţia 

- activitatea pedagogică, activitatea didactică/ 
educativă, finalităţile educaţiei, funcţiile educaţiei, 
situaţia pedagogică; 

- acțiunea educaţională/didactică: subiectul edu- 
caţiei, obiectul educaţiei, ambianța educaţională, 
comunicarea pedagogică, blocajul pedagogic, câmpul 
pedagogic, cunoaşterea pedagogică, influenţele peda- 
gogice, stilul pedagogic, situaţia pedagogică, habitusul 
pedagogic; creativitatea pedagogică; 

- conţinutul educaţiei/dimensiunile educaţiei: educa- 
ţia intelectuală, educaţia morală, educaţia tehnologică, 
orientarea şcolară şi profesională; educaţia estetică, 
educaţia fizică; „noile educaţii“; 

- formele educaţiei: educaţia formală, educaţia non- 
formală, educaţia informală; influenţele pedagogice; 

- educaţia permanentă, autoeducaţia, educabilita- 
tea, proiectarea educaţiei; 

- ştiinţele pedagogice/educaţiei, teoria educaţiei, 


fundamentele pedagogiei, teoria instruirii, teoria şi 
metodologia curriculumului... 

2) Sistemul de educaţie 

- sistemul de învăţământ, procesul de învăţământ, 
structura sistemului de învăţământ, nivelul de educaţie, 
organizarea sistemului de învăţământ, organizarea 
procesului de învăţământ, şcoala; alternativele pedagogice; 

- resursele pedagogice, managementul educaţiei, 
managementul organizaţiei şcolare; 

- generalizarea învăţământului, obligativitatea 
învăţământului, orientarea şcolară şi profesională; 

* educaţia formală, organizaţia şcolară; educaţia 
nonformală, radio-şcoala, televiziunea şcolară, comu- 
nitatea educativă, lectoratul pedagogic. 

3) Managementul educaţiei 

- managementul organizaţiei şcolare, conducerea 
şcolii, inspecția şcolară, formarea formatorilor, consi- 
lierul şcolar, asistenţa psihopedagogică, fişa şcolară; 

- organizarea sistemului de învăţământ, organizarea 

procesului de învățământ; parteneriatul pedagogic; 

- resursele pedagogice, banca de date, baza didactico- 
materială, bugetul pentru educaţie, biblioteca şcolară, 
timpul şcolar, ziua şcolară, zona şcolară; 

- curriculum, cunoaşterea elevului, creativitatea 
pedagogică, cercetarea pedagogică; 

- democratizarea învăţământului, informarea peda- 
gogică, informatizarea învăţământului, planificarea 
învăţământului, comunitatea educativă, diferenţierea 
instruirii, diversificarea instruirii, alternativele edu- 
caţiei, lectoratul pedagogic; 

- Departamentul pentru Pregătirea Personalului 
Didactic, Institutul de Cercetări Pedagogice, Institutul 
de Perfecţionare a Cadrelor Didactice; Editura Didactică 
şi Pedagogică, Revista de pedagogie; Revista Învă- 
ământul Preşcolar; 

- UNESCO, UNICEE vocaţia pedagogică, dezvoltarea 
pedagogică, adaptarea şcolară, handicapul pedagogic; 

— autonomia universitară, creditul pedagogic, 
modulul pedagogic; 


- gestiunea educaţiei, administraţia şcolară, biro- 


craţia şcolară. 

4) Finalitățile educaţiei 

- idealul pedagogic, scopurile pedagogice, obiectivele 
pedagogice, valorile pedagogice, funcţiile pedagogice, 
principiile pedagogice; 

- politica educaţiei, reforma educaţiei/t învăţămân- 
tului, legea învăţământului; 

- sistemul de educaţie, sistemul de învăţământ, 
procesul de învăţământ; 

- organizarea sistemului de învăţământ, organizarea 
procesului de învăţământ, organizaţia şcolară, plani- 
ficarea învățământului, planul de învăţământ; 

- curriculum, proiectarea pedagogică. 

5) Reforma educaţiei/învăţământului 

- educaţie, finalităţile educaţiei, sistemul de educa- 
ţie, sistemul de învăţământ, procesul de învăţământ, 
structura sistemului de învăţământ; haretismul; 

- organizarea sisternului de învăţământ, organizarea 
procesului de învăţământ; 

- curriculum, proiectarea educaţiei, creativitatea 
pedagogică, resursele pedagogice; 

- managementul educaţiei, managementul orga- 
nizaţiei şcolare, politica educaţiei, planificarea învă- 
ământului, legea învăţământului, bugetul pentru 
educaţie. ] 

6) Ştiinţele pedagogice/educației 

- pedagogia, istoria pedagogiei, gândirea pedagogică; 

- teoria educaţiei, teoria instruirii, teoria şi meto- 
dologia curriculumului, filozofia educaţiei, axiologia 

educaţiei, curriculum, logica educaţiei, psihologia 
educaţiei, igiena învăţării, politica educaţiei, mana- 
gementul educaţiei, sociologia educaţiei; 

- didactica generală, didactica specialităţii, igiena 
învăţării; 

- legile pedagogice, limbajul pedagogic, logica 
pedagogică, taxonomia pedagogică, demersul peda- 
gogic, cunoaşterea pedagogică, arta educaţiei. 

7) Procesul de învăţământ 

- învăţământul, instruirea, învăţarea, teoriile învă- 
ţării, predarea; 

- didactica generală, didactica specialităţi; 

- principiile pedagogice, norma pedagogică; strategia 
pedagogică; accesibilitatea instruirii, activizarea instru- 
irii; comunicarea-cunoaşterea-creativitatea pedagogică; 

- obiectivele pedagogice, conţinutul procesului de 
învăţământ, metodele didactice/de învățământ; eva- 
luarea pedagogică; 

- metodologia procesului de învăţământ; strategiile 
pedagogice, metodele didactice/de învăţământ, pro- 
cedeele didactice, mijloacele didactice; 

- organizarea sistemului de învăţământ, orga- 
nizarea procesului de învăţământ, activitatea di- 
dactică/educativă; 

- comunicarea pedagogică, atitudinea pedagogică, 
cunoaşterea pedagogică, aptitudinea pedagogică, voca- 
ţia pedagogică, tactul pedagogic, adaptarea şcolară; 
creativitatea pedagogică. 

8) Organizarea procesului de învăţământ 

- obiectivele pedagogice ale procesului de învă- 
țământ, operaţionalizarea obiectivelor pedagogice, 
cultura generală, curriculum, proiectarea pedagogică; 

- conţinutul procesului de învățământ, obiectivele 
pedagogice ale procesului de învăţământ, curriculum, 


` proiectarea pedagogică, trunchiul comun de cultură 


generală, planul de învăţământ, programele şcolare, 
manualele şcolare, orarul şcolar, igiena învăţării; 

- metodologia pedagogică: metodele de învăţământ/ 
didactice, mijloacele de învățământ/didactice, pro- 
cedeele didactice; strategia pedagogică; atitudinea 
pedagogică, aptitudinea pedagogică, tactul pedagogic; 
tehnologia pedagogică, fişa şcolară; 

- metodele didactice/de învăţământ: expunerea, 
naraţiunea, explicaţia, prelegerea; 

conversaţia euristică, dezbaterea, problematizarea, 
asaltul de idei; lectura, reflecţia; observaţia sistematică 
şi independentă; experimentul, cercetarea documen- 
telor; demonstraţia, modelarea; exerciţiul, algorit- 
mizarea, lucrările practice, studiul de caz; jocul didactic, 
dramatizarea; instruirea programată, instruirea asis- 

tată pe calculator; procedeele didactice, mijloacele de 
învăţărnânt/didactice; 

- evaluarea procesului de învățământ: judecata 
pedagogică, eficienţa şcolară, randamentul şcolar; 
indicatorii pedagogici, nota şcolară, testele pedagogice, 
eşecul şcolar; 

- formele de organizare a procesului de învăţământ: 
învăţământul frontal, învăţământul pe grupe, învăţă- 
mântul individual; grupul şcolar, grupa şcolară; 

- formele de organizare a activităţii didactice/ 
educative: lecţia, ora de dirigenţie, cursul universitar; 
lectoratul pedagogic. 

9) Proiectarea pedagogică 

- curriculum, aria curriculară, ciclul curricular, core 
curriculum, cultura generală, trunchiul comun de cultură 
generală, unitatea didactică, secvența didactică, itemul 
pedagogic; modulul pedagogic, creditul pedagogic; 

- creativitatea pedagogică, autoreglarea instruirii, cu- 
noaşterea pedagogică, igiena învăţării; softul pedagogic; 

- finalităţile educaţiei, sistemul de învăţământ, 
structura sistemului de învățământ, infrastructura 
pedagogică, tehnologia pedagogică, vocaţia pedagogică; 

- procesul de învățământ, activitatea didactică/ 
educativă, obiectivele pedagogice, scopul didactic, 
operaţionalizarea obiectivelor pedagogice, unitatea 
didactică, secvenţa didactică, itemul pedagogic, tactul 
pedagogic; 

- activitatea pedagogică, activitatea didactică/ 
educativă, diferenţierea instruirii, individualizarea 
instruirii; : 

- formele de organizare a procesului de învățământ: 
învăţământul frontal, învăţământul pe grupe, învăţă- 
mântul individual; 

- formele de organizare a activităţii didactice/ 
educative: lecţia, ora de dirigenţie, cursul universitar. 

10) Curriculum 

- aria curriculară, ciclul curricular, core curriculum, 
teoria şi metodologia curriculumului 

- finalităţile educaţiei/pedagogice, sistemul de 
învăţământ, procesul de învăţământ, structura siste- 
mului de învățământ; organizarea sistemului de învăţă- 
mânt, organizarea procesului de învăţământ; mana- 
gementul educaţiei; 

- obiectivele pedagogice, cultura generală, trun- 
chiul comun de cultură generală, conţinutul pro- 
cesului de învățământ, metodologia pedagogică, 
evaluarea pedagogică; 

- activitatea pedagogică, acţiunea didactică/edu- 
caţională; educaţia permanentă, autoeducaţia, cu- 
noaşterea pedagogică, igiena învăţării, creativitatea 
pedagogică; 

- sistemul de învăţământ, procesul de învățământ, 
structura sistemului de învăţământ, infrastructura 
pedagogică, vocaţia pedagogică; 

- cercetarea pedagogică, inovaţia pedagogică, softul 
pedagogic; 

- cunoaşterea elevului, vârsta şcolară, nivelul de 
învăţământ, dezvoltarea pedagogică, educabilitatea, 
diferenţierea instruirii, individualizarea instruirii; 

- autonomia universitară, creditul pedagogic, mo- 
dulul pedagogic. 

11) Creativitatea pedagogică 

- cercetarea pedagogică, inovaţia pedagogică; 

- managementul educaţiei, managementul orga- 
nizaţiei şcolare; 

- curriculum, proiectarea pedagogică, softul pedagogic; 

- modulul pedagogic, creditul pedagogic; activitatea 
didactică/educativă, acţiunea educaţională/didactică, 
unitatea de învăţare, secvenţa didactică, itemul pedagogic; 

- atitudinea pedagogică, vocaţia pedagogică, apti- 
tudinea pedagogică, tactul pedagogic, arta pedagogică. 

MODULE DE STUDIU 

1) EDUCAȚIE: finalităţile educaţiei, funcţiile educa- 
tiei, structura acţiunii educaţionale/didactice; conți- 
nutul/dimensiunile educaţiei; formele educaţiei; edu- 
caţia permanentă, autoeducaţia, educabilitatea, curri- 
culum; pedagogie, ştiinţele pedagogice/educaţiei. 

2) SISTEMUL DE EDUCAŢIE: sistemul de educaţie, 
sistemul de învăţământ, procesul de învățământ, 
structura sistemului de învăţământ; managementul 
sistemului de învățământ; reforma educaţiei/învă- 
țământului. 

3) FINALITĂȚILE EDUCAŢIEI: finalităţile ma- 
crostructurale, idealul pedagogic, scopurile peda- 
gogice; finalităţile microstructurale, obiectivele 
pedagogice, scopul didactic, operaţionalizarea obiec- 
tivelor pedagogice. 

4) PROCESUL DE ÎNVĂȚĂMÎNT: sistemul de învă- 
țământ, curriculum; principiile procesului de învăţă- 
mânt; activitatea didactică/educativă; obiectivele 
pedagogice ale procesului de învățământ, conţinutul 
procesului de învăţământ, metodologia procesului de 
învățământ, evaluarea procesului de învățământ; 
formele de organizare ale procesului de învăţământ, 
formele de realizare de procesului de învăţământ. 

5) PROIECTAREA PEDAGOGICĂ/DIDACTICĂ: 
sistemul de învăţământ, procesul de învăţământ, 
activitatea didactică/educativă; curriculum; formele de 
organizare a procesului de învățământ, formele de 
organizare a activităţii didactice/educative; crea- 
tivitatea pedagogică. 

